
॥ नमो तस्स भगवतो अरहतो सम्मासम्बुद्धस्स॥ 


अभिधम्मावतार-पुराणटीका 
१. पठमो परिच्छेदो 


चित्तनिद्वेसवण्णना 


८. तत्थ तेसु चतुन्बिधेसु परमत्थेसु, जातिनिद्धारणं । चित्तन्ति चित्तं नाम विजानातीति विजाननं, विसयानं विजाननं 
विसयविजानन | चित्तसरूपपरिदीपनमिदं वचनं । तस्स पन चित्तस्स को वचनत्थो को सद्दत्थो। वुच्चते आचरियेन। 
सब्बसङ्गाहकवसेन सब्बेसं चित्तानं सङ्गाहकनयवसेन। आरम्मणं चिन्तेति जानातीति चित्तं, तदा सब्बं चित्तं अधिप्पेतं । 
जवनवीथिवसेन अत्तसन्तानं चिनोतीति चित्तं, तदा कुसलाकुसलमहाकिरियाचित्तं अधिप्पेतं। अञ्जेसं जवनानं अग्गहणं 
कामावचरजवनानि एव येभुय्यवसेन सत्तकखत्तुं जवन्तीति ञापनत्थं । 


९. विचित्तं करणं यस्स तं विचित्तकरणं, तस्स भावो विचित्तकरणा। “इमस्स रूपस्स उद्धं इदं होतु, हेट्ठा इदं होतु, 
उभयपस्से इद” न्ति चिन्तेत्वा यथाचिन्तितेन कमेन सेसचित्तरूपनिप्फादनं होति, एवं यं किञ्चि लोके विचित्तं सिप्पजातं, 
सब्बं तं चित्तेनेव करीयति। एवं विचित्तकरणताय चित्तं । तदा करणताय चित्तं करोतीति चित्तं । इदं तद्धितपदं । वा अयं 
अञ्जो नयो। तं अत्तनो चित्तताय अञ्जदेव सरागं चित्तं, अञ्ञं सदोसं, अञ्जं समोहं । अञ्ञं कामावचरं, अञ्जं 
रूपावचरादिभेदं | अञ्ञं रूपारम्मणं, अञ्ञं सद्दादिआरम्मणं | रूपारम्मणेसुपि अञ्जं नीलारम्मणं, अञ्ञं 
पीतादिआरम्मणं । सद्दादिआरम्मणेसुपि एसेव नयो। सब्बेसुपि तेसु अज्जं हीनं, अञ्जं मज्झिमं, अञ्ञं पणीतं । हीनादीसुपि 
अज्ञं छन्दाधिपतेय्यं, अज्जं चित्ताधिपतेय्यं, अञ्ञं वीरियाधिपतेय्यं, अञ्ञं वीमंसाधिपतेय्यं, तस्मा यस्स इमेसं 
सम्पयुत्तभूमिआरम्मणहीनमज्झिमपणीताधिपतीनं वसेन अत्तनो चित्तताय चित्तं। चित्तो एतस्मिं अत्थीति चित्तं । तदा सब्बं 
चित्तं । पञ्जत्तियम्पि विञ्ञाणे विचित्ते चित्तस्स कम्मं चित्तकम्मं, चित्तकम्ममेव चित्तकम्मकं, चित्तकम्मके विचित्ते इध 
इमस्मिं अधिकारे चित्तसम्मृति चित्तसद्दो विञ्ञाणे चित्ते विञ्जुना दडुब्बो । 


तं पन सब्बसङ्गाहकवसेन चिन्तेतीतिआदिना वुत्तप्पकारं चित्तं । सारम्मणतो सारम्मणभावेन एकविधं । 
सविपाकाविपाकतो सविपाकाविपाकवसेन दुविधं । तत्थ तस्मिं दुविधे चित्ते सविपाकं नाम चित्तं कुसलाकुसलं, 
अविपाकं अब्याकतं, कुसलाकुसलभावेन अकथितन्ति अत्थो। कुसलजाति अकुसलजाति अब्याकतजातीति जातिभेदतो 
तिविधं । 


तत्थ तस्मिं बचने “कुसल''न्ति एतस्स सद्दस्स पन को वचनत्थो। 


१०. कुच्छितानं सलनतो पापकानं धम्मानं कम्पनतो विद्धंसनतो । कुच्छितेनाकारेन सयन्तीति कुसा, कुसानं 


अकुसलसङ्घातानं लवनेन छिन्दनतो। कुच्छिते साति तनुं करोतीति कुसं, कुसेन जाणेन लातब्बत्ता गहेतब्बत्ता। वा अयं 
अञ्जो नयो। 


११. कुसलसद्दोयं अयं कुसलसद्दो छेके अत्थे आरोग्यत्थे अनवज्जत्थे इडुविपाके अत्थेपि दिट्टो अम्हेहि। इध इमस्मिं 

अधिकारे अनवज्जादिके अत्थे दिट्ठी। आदि-सद्देन आरोग्यत्थइटुविपाकत्था गहेतब्बा । दिट्ठो यस्मा, तस्मा 
अनवज्जइटुविपाकलक्खरण कुसलं । नत्थि अवज्जं किलेसावज्जं किलेसदोसो किलेसदरथो एतस्साति अनवज्जं, कम्मेन 
विपच्चीयतेति विपाको, इट्टानिट्ठादिआरम्मणानुभवनवसेन, अत्तनो सभावेन च इट्टो विपाको एतस्साति इटुविपाकं, 
अनवज्जमेव इटुविपाकं, तं लक्खीयति अनेन अविज्ञातं लक्खितब्बं कुसलन्ति लक्खणं, अनवज्जइटुविपार्क लक्खणं 
एतस्साति अनवज्जइटुविपाकलक्खर्ण । अनवज्जइटुविपाकमेव कुसलं | ननु कथं सयमेव अत्तनो लक्खणं भवेय्याति 
चोदना भवेय्य विञ्ञाताविञ्ञातसद्दत्थभावेन लक्खणलक्खितब्बभावयुत्तितो । कुसलसद्दत्थवसेन हि अविञ्ञातं अपाकटं 
कुसलं लक्खितब्बं होति । अनवज्जइटुविपाकसद्ृत्थवसेन विञ्ञातं पाकटं कुसलं लक्खणं होति । अकुसलविद्धसनरसं 
अकुसलानं विद्धंसनं अकुसलविद्धंसनं, तं रसो किच्चमेतस्साति अकुसलविद्धंसनरसं, अकुसलविद्धंसनकिच्चं । 
बोदानभावेन पच्चुपट्ठातीति बोदानपच्चुपट्टानं, वोदानउपट्ठानाकारं वोदानगस्हाकारं । वा अयं अञ्ञो नयो। 
बज्जपटिपक्खत्ता अनवज्जलक्खणमेव कुसलं, वज्जपटिपक्खलक्खणं कुसलन्ति अत्थो। बोदानभावरसं 
बोदानभावसम्पत्तिकं । इट्ुविपाकपच्चुपट्ठानं इटुविपाकफलं । योनिसोमनसिकारपदट्टानं पदञ्च तं ठानञ्चाति पदद्ठानं, 
उभो कारणत्थाधिवचनं, तस्मा आसन्नकारणन्ति अत्थो, इतरथा पुनरुत्तिदोसो सिया, योनिसोमनसिकारो पदट्टानं 
आसन्नकारणं एतस्साति योनिसोमनसिकारपदद्वानं । 


सावज्जानिट्ुविपाकलक्खणं अकुसलं । तदुभयविपरीतं तेहि उभयेहि कुसलाकुसलेहि विपरीतं अविपाकलक्खणं 
एतस्साति तदुभयविपरीतलक्खणं अब्याकतं। वा अयं अञ्जो नयो। अविपाकारहं विपाकस्स अननुच्छविकं | 


सवत्थुकावत्थुकभेदतोति सवत्थुकं हदयवत्थुकं, अवत्थुकं हदयवत्थुविरहितं । 


१२. उद्दानतो सङ्घेपवसेन किलेसवत्थुवसेन दुवे कामा होन्ति । छन्दरागोव किलेसो, तेभूमके पवत्तं वट्टसहितं वत्थु, 
वसति किलेसो एत्थाति वत्थु । 


१३. किलेसकामो वत्थुं कामेति इच्छति, वत्थु किलेसकामेन कामीयति इच्छीयतीति कत्तुकारककम्मकारकद्रये 
साधनद्वये एस एसो दुविधोपि कामो सिज्झति । 


१४-५. सो अयं दुविधोपि कामो यस्मिं पदेसे सम्पत्तीनं वसेन अवचरति, इति तस्मा कारणा सो पन पदेसो चतुपायानं 
छन्नं देवानं मनुस्सानं वसेन एव एकादसविधो होति । 


१६. कामोवचरतीति एत्थ एतस्मिं एकादसविधे पदेसे कामो अवचरति, इति तस्मा कारणा सो पदेसो अस्स 
कामस्स अनेन कामेन अभिलक्खितत्ता कामावचरसञ्जितो । अभिलक्खितसह्दप्पयोगे ततियत्थे अस्सा" ति छट्टी होतीति 
सहसत्थविदू पठन्ति । ससत्थावचरो पदेसो विय सत्ते ससन्ति हिंसन्ति तेहीति सत्था, सह सत्थेहीति ससत्था, ससत्था पुरिसा 
अवचरन्ति एत्थाति ससत्थावचरो। यथा हि यस्मिं पदेसे ससत्था पुरिसा अवचरन्ति, सो पदेसो विज्जमानेसुपि अज्जेसु 
द्रिपदचतुप्पदेसु अवचरन्तेसु तेसं उपलक्खितत्ता “ससत्थावचरो त्वेव वुच्चति, एवं विज्जमानेसुपि अञ्ञेसु 
रूपावचरादीसु तत्थ अवचरन्तेसु तेसं अभिलक्खितत्ता अयं पदेसो “कामावचरो त्वेव वुच्चति । 


९७. यथा रूपभवो उत्तरपदस्स लोपं कत्वा रूपन्ति वुत्तो, एवं तथा स्वायं सो अयं एसो कामावचरो उत्तरपदस्स लोपं 
कत्वा कामो इति सञ्जितो कामो नाम उदीरितो पण्डितेन कथितो। 

९८. तस्मिं कामे इदं चित्तं तस्मिं कामावचरे सदा अवचरति, इति तस्मा कारणा कामावचरं इति एवं कामघातिना 
कामानं विनासकेन बुद्धेन कथितं । किञ्चापि एतं रूपारूपभवेसुपि अबचरति, यथा पन सङ्गामे येभुय्येन अवचरणतो 
“सङ्गामावचरो"ति लद्भनामो नागो नगरे चरन्तोपि “सङ्गामावचरो' त्वेव वुच्चति, थलचरजलचरा पाणिनो अथले अजले 
ठितापि थलचरजलचरा'" त्वेव वुच्चन्ति, एवं इदं अञ्ञत्थ अवचरन्तम्पि कामावचरमेवाति दडुब्बं। आरम्मणकरणवसेन 
वा एत्थ कामो अवचरतीतिपि कामावचरं | कामञ्चेस रूपारूपावचरेसुपि अवचरति, यथा पन वदतीति वच्छो, महियं 
सेतीति महिंसोति वृत्ते न यत्तका वदन्ति, महियं वा सेन्ति, सब्बेसं तं नामं होति, एवंसम्पदमिदं दटुब्बं । 


९९. पटिसन्धिं भवे कामे कामभवसङ्घाते कामे पटिसन्धिं अवचारयति, इति तस्मा कामावचरं । इति एवं वा अयं 
अज्ञो नयो। तत्र तस्मि कामावचरे परियापन्नं अन्तोगधं, इति तस्मा कामावचरं | 


२०. अट्र्‍विधं चित्तं कामावचरसञ्जितं इद अट्टविधं चित्तं । दसपुञ्जकिरियवत्थुवसेनेव पुञ्ञकिरिया एव तेसं तेसं 
फलानिसंसानं वत्थूनि कारणानीति पुञ्ञकिरियवत्थूनि, तेसं वसो, तेन पवत्तति। 


२९. दानं सीलं भावना पत्तिदानं वेय्यावच्चं धम्मदेसना अनुमोदना दिट्टिजुभावो संसुति धम्मस्सवनञ्च अपचायो 
अपचायनं, एवं इमिना मया वृत्तप्पकारेन पुञ्जानि एव वत्थूनि पुञ्ञवत्थूनि, तेसं पभेदो पुञ्ञवत्थुप्पभेदो जेय्यो पण्डितेन 
जानितब्बो। 


२२-३. गच्छन्ति सङ्गहं दाने पत्तिदानानुमोदना दाने सङ्गहं गच्छन्ति, वेय्यावच्चापचायना सीलमये पुञ्जे सङ्गहं 
गच्छन्ति, धम्मदेसना धम्मस्सवनं दिड्टिउजुका भावनामये पुञ्जे सङ्गहं गच्छन्ति, दस पुञ्ञकिरियापि च तीणि एव 
सम्भोन्ति। 


२४. सब्बानुस्सतिपुञ्जञ्च पसंसा सरणत्तयं रतनत्तयगुणपसंसा च एते दिट्टिजुकम्मम्हि सङ्ग्हन्ति, तस्मि 
सङ्गहपापुणे संसयो सन्देहो नत्थि। 


२५. पुरिमा चेतना ततो पुब्बभागे पवत्ता चेतना, मुञ्चचेतना पच्चुप्पन्ना चेतना, परचेतना पच्छाकाले पवत्ता 
चेतना, तिस्सोपि चेतना दानमये पुञ्जे होन्ति। एवन्ति यथा तिस्सोपि चेतना दानमये पुञ्जे होन्ति, एवं तथा दानमयपुञ्ञतो 
सेसेसुपि सीलमयभावनामयेसु तिस्सो चेतना पण्डितो दीपये कथेय्य । 


हि सच्चं यदा पन यो पुग्गलो देय्यधम्मपटिग्गाहकादिसम्पत्ति आगम्म पटिच्च । पटिग्गाहकादिसम्पत्तिन्ति एत्थ 
आदि-सद्देन देसकालकल्याणमित्तादयो गहिता। अञ्ञं वा सोमनस्सहेतुन्ति अञ्ञ-ग्गहणेन 
सद्भाबहुलताविसुद्धिदिट्विताकुसलकिरियानिसंसदस्सितासोमनस्सपटिसन्धिकतादीनं सङ्गहो। अत्थि दिन्नं दानस्स फलं 
अत्थि। आदि-सद्देन अत्थिहतादयो गहिता। पुरक्खत्वाति पुरतो कत्वा। परेहि अनुस्साहितो अचोदितो दानादीनि पुञ्जानि 
करोति। दानादीनीति वचनेन देय्यधम्मं निस्साय पवत्तदानचेतना गहेतब्बा। तदा अस्स पुग्गलस्स। सङ्करणं सङ्घारो, नत्थि 
सङ्घारो एतस्साति असङ्घारो, तं एव असङ्कारिकं, अप्पयोगन्ति अत्थो। वुत्तनयेनाति वुत्तनयो नाम 
“देय्यधम्मपटिग्गाहकादिसम्पत्ति न्ति वचनं । इमस्मिं पनत्थे सङ्करोतीति सङ्कारो नाम अत्तनो वा पवत्तस्स पुब्बप्पयोगस्स 
अधिवचनं, परस्स वा पवत्तपुब्बप्पयोगस्स अधिवचनं । अयमस्स अधिप्पायो - यदा यो “दानादीनि करिस्सामी*ति चित्तं 
समुप्पादेत्वा नाकासि, पच्छा अत्तनो पुब्बचेतनाय उस्साहितो करोति, तदा ससङ्घारिकं होति, अत्तनो पुब्बप्पयोगेन सह 

पवत्ततीति अत्थो। पटिपत्तिदस्सनेन पटिपज्जितब्बा सीलादीहि पटिपज्जन्ति जानन्ति गच्छन्ति वा निब्बानं एतायाति 
पटिपत्ति, ताय दस्सनं पटिपत्तिदस्सनं, तेन जातो परिचयो एतेसन्ति जातपरिचया। सहसाति वेगेन। चतूसुपि विकप्पेसु 
दस्सेय्य । 


२६. दसपुञ्जक्रियादीनं वसेन च बहूनिपि भवन्ति एतानि पन चित्तानि दसपुञ्ञकिरियादीनं वसेनपि बहूनिपि 
भवन्ति इति एवं पकासये भगवा पकासेय्य। 


२७. सत्तरस सहस्सानि, द्रे सतानि असीति च। 
कामावचरपुञ्जानि, भवन्तीति विनिद्दिसेति॥ - 


कामावचरपुञ्ञानि सत्तरस सहस्सानि च द्वे सतानि च असीति च भवन्ति, इति वचनं विनिद्विसे आचरियो कथेय्य। 


दसपुञ्ञक्रियावत्थु, छट्वाराधिपतीहि च। 
कायादीहि च तीहेव, हीनादीहि च तीहि तु॥ 


द्वीसु भवेसु कामभवरूपभवेसु | पटिपदादिभेदतो दुकखापटिपदं दन्धाभिञ्जं, दुक्खापटिपदं खिप्पाभिञ्ञं, 
सुखापटिपदं दन्धाभिञ्जं, सुखापटिपदं खिप्पाभिञ्ञं । रूपावचरभावनापुञ्ञवसप्पवत्तं रूपावचरे पवत्तस्स 
भावनापुञ्ञस्स वसेन पवत्तं रूपावचरूपपत्तिनिप्फादकं रूपावचरे उपपत्तिया पटिसन्धिया निप्फादकं होति। 


सवत्थुकावत्थुकभेदतोति अरूपावचरं यदा कामरूपे जायति, तदा हदयवत्थुं निस्साय जायति, इति तस्मा सवत्थुकं 
नाम जातं। यदा अरूपे जायति, तदा हदयवत्थुं अनिस्साय जायति, इति तस्मा अवत्थुकं नाम जातं । 


आकासानञ्चायतनस्स कसिणुग्घाटिमाकासं आरम्मणं | विञ्जाणञ्चायतनस्स तत्थ पवत्तविञ्जाणं, तस्मि 
कसिणुग्घाटिमाकासे पवत्तं विञ्ञाणं चित्तं आरम्मणं होति । आकिञ्चञ्ञायतनस्स तस्स अपगमो तस्स 
आकासानञ्चायतनस्स अपगमो अभावो वोहारो आरम्मणं होति । नेबसञ्ञानासञ्ञायतनस्स आकिञ्चञ्ञायतनं 
आरम्मणं होति। 


रूपे सञ्ञा रूपसञ्ञा। सञ्ञजासीसेन चित्तम्पि गहितं समतिक्कमा कसिणुग्घाटिमाकाससमतिक्कमनेन । पटिघे 
द्वारारम्मणानं सङ्घटने पवत्ता सञ्जा पटिघसञ्ञा | द्विपञ्चविञ्ञजाणानं अधिवचनं । तासं पटिघसञ्ञानं द्रिपञ्चविञ्ञाणानं 
अत्थङ्गमा अत्थङ्गमेन। नाना अत्ता सभावो एतस्साति नानत्तं, आरम्मणं, नानत्ते नानासभावे पवत्ता सञ्ञा नानत्तसञ्ञा, 
नाना अत्ता सभावो एतिस्साति वा नानत्ता, सायेव सञ्ञा नानत्तसञ्ञा, कामावचरसञ्ञाति अत्थो। तासं नानत्तसञ्ञानं 
अमनसिकारा अमनसिकारेन। 


नियतानियतवत्थुकभेदतोति सोतापत्तिमग्गो नियतवत्थुको। कस्मा? कामरूपेसुयेव हदयवत्थुं निस्साय 


उप्पज्जनतो। इतरे पन तयो मग्गा अनियतवत्थुका। कस्मा? कामरूपेसु हदयवत्थुं निस्साय जायन्ति, अरूपे हदयवत्थुं 
अनिस्साय जायन्ति, तस्मा अनियतवत्थुका । तीहि विमोक्खमुखेहीति सुञ्ञतअनिमित्तअप्पणिहितसङ्कातेहि तीहि 
विमोक्खमुखेहि । 

यस्स संविज्जन्ति, तं पुग्गलं वट्टस्मिं संयोजेन्ति बन्धन्तीति संयोजना। 
सक्कायदिट्विविचिकिच्छासीलब्बतपरामासायेव संयोजना सक्कायदिट्विविचिकिच्छासीलब्बतपरामाससंयोजना, तेसं पहानं 
सक्कायदिट्विविचिकिच्छासीलब्बतपरामाससंयोजनप्पहानं, तं करोतीति 
सक्कायदिट्रिविचिकिच्छासीलब्बतपरामाससंयोजनप्पहानकरं, सोतापत्तिमग्गचित्तं। मानोपि एकदेसतो 
अपायगामिकोयेव पहिय्यते । सोतापत्तिमग्गेन निस्सेसतो न पहिय्यते। सेसकिलेसेसुपि एसेव नयो। उद्भच्चं पन 
एकदेसतोपि अपायगामिकम्पि न पहिय्यति। सकदागामिमग्गचित्तं रागदोसमोहानं तनुत्तकरं । सोतापत्तिमग्गेन 
नासितसंयोजनानं पहानं कस्मा न वृत्तन्ति चे? पठममग्गतो दुतियमग्गस्स महन्तत्ता पठममग्गेन नासिता संयोजना 
दुतियमग्गेन नासिताति पञ्जायति, इति यस्मा, तस्मा न वृत्तं । ततियचतुत्थमग्गेसुपि एसेव नयो। एत्थ एतस्मि 
लोकुत्तरचित्ते। एकेकन्ति विच्छावसेन वुत्तं। मग्गानुरूपन्ति वचनं पठममग्गस्स पठमफलञ्च अनुरूपन्ति विञ्ञापनत्थं । 


२८. कामे अट्रेव कामावचरे अट्ट एव चित्तानि, रूपे रूपभवे पञ्च चित्तानि, अरूपिसु चत्तारि चित्तानि, अनुत्तरानि 
लोकुत्तरचित्तानि चत्तारि, एवं इमिना मया वृत्तप्पकारेन कुसलानि चित्तानि एकवीसति होन्ति । 


२९. कुसलाकुसलापगतेन सता मुनिना कुसलतो, अकुसलतो च अपगतेन सता सतिसम्पन्नेन कुसले कुसलेन 
छेकेन बसिना पञ्चवसीहि समन्नागतेन यं कुसलचित्तं चतुभूमिगतं चतूसु भूमीसु पवत्तं सकलं सब्बं लपितं कथितं, तं 
कुसलचित्तं मयापि बुद्धदत्ताचरियेन लपितं कथितं । 


नियतानियतवत्थुवसेनाति पटिघसम्पयृत्तद्वयं कामेयेव हदयवत्थुं निस्साय जायति, अञ्जभूमीसु न जायति, तस्मा 
नियतवत्थुकं होति। इतरानि पन अकुसलानि कामरूपेसु उप्पज्जनकाले हदयवत्थुं निस्साय जायन्ति, अरूपे हदयवत्थुं 
अनिस्साय जायन्ति, तस्मा अनियतवत्थुकानि, तेन । पटिसन्धिजनकाजनकवसेन चाति उद्भच्चसहगतं पटिसन्धिं न 
जनेति। यदि पटिसन्धिं जनेय्य, अपायेसुयेव जनेय्य। कस्मा? सोतापत्तिमग्गेन एकदेसतो अपायगामिकम्पि न जहितं, सब्बं 
न जहितन्ति अत्थो। सोपि मग्गो अपायगामी न होति। अञ्ञे पन किलेसा एकदेसवसेन अपायगामिका जहिता, तेन 
पठममग्गेनाति तस्मा न जनेति। एकादसविधं पन पटिसन्धिं जनेति, तेन। 


दिटुमङ्गलादीनीति आदि-सद्देन सुतमङ्गलादीनि गहितानि। सारतो उत्तमतो पच्चेति सद्दहति। सभावतिक्खेन 
सभावो तिक्खो एतस्साति सभावतिक्खं, तेन सभावतिक्खेन | 


अस्स पन पटिघसम्पयृत्तस्स पाणातिपातादीसु अकुसलकम्मेसु तिक्खप्पवत्तिकाले असङ्घारिकस्स उप्पत्ति, 
मन्दप्पवत्तिकाले ससङ्घारिकस्स उप्पत्ति वेदितब्बा। 


तस्स मोमूहस्स । 
दुक्खविसेसस्स दुक्खनानत्तस्स | 


३०. लोभमूलवसेन अट्टु चित्तानि, दोसमूलवसा दुवे चित्तानि, मोहमूलवसेन द्वे चित्तानि। एवं इमिना मया 
वुत्तप्पकारेन अकुसलानि द्वादसप्पकारानि सियुं भवेय्युं । 


३९. यं पापमानसं यं अकुसलचित्तं पापापापेसु पापअपापेसु कुसलाकुसलेसु अपापेन अप्पवत्तेन पापापापप्पहीनेन 

वुत्तं ईरितं कथितं, तं पापमानसं तं अकुसलचित्तं मया समुदाहटं कथितं । 


यथा पनस्स यथा पन अस्स विपाकस्स कुसलं दानादिवसेन दानादीनं दसपुञ्जकिरियवत्थूनं वसेन छसु 
आरम्मणेसु पवत्तति, इदं विपाकचित्तं तथा न पवत्तति। हि सच्चं इदं विपाकं पटिसन्धिभवङ्ग चुतितदारम्मणवसेन 
परित्तधम्मपरियापन्नेसु कामावचरधम्मन्तोगधेसु छसु आरम्मणेसु पवत्तति। सम्पयुत्तधम्मानञ्च विसेसे असतिपि 
कुसलसम्पयुत्तधम्मतो अस्स विपाकस्स, सम्पयुत्तधम्मानञ्च नानत्ते असतिपि इदं विपाकं आदासतलादीसु धम्मजातेसु 
मुखनिमित्तं विय निरुस्साहं | अयमस्साधिप्पायो - यथा आदासतले मुखनिमित्तं मुखे चलिते चलति, अचलिते न चलति, 
मुखस्स कारणं विना मुखनिमित्तस्स विय कारणं नत्थि, एवं कुसलकारणा विपाकस्स अज्जं कारणं नत्थि, निरुस्साहं 
विपाकं । 


३२. कामावचरदेवानं मनुस्सानं इमे अट्ट महाविपाका दुहेतुकतिहेतुकानं कामावचरदेवानं, मनुस्सानञ्च 
पटिसन्धियो भवन्ति । 


३३-४. ततो परं पवत्तियं यावतायुकं भवङ्गं हृत्वा बलवारम्मणे अतिमहन्तविभूतारम्मणे तदारम्मणञ्च हृत्वा ततो 
परं मरणकालस्मिं चति हृत्वा पवत्तन्ति, एवं इमिना मया वृत्तप्पकारेन चतूसु ठानेसु विपच्चन्ति विपाकभावेन जायन्ति। 


३५. सभूमिकुसलेहेव महापाका समा विना महापाका कम्मद्वारं कम्मकारणं विना, कम्मञ्च महापुञ्ञानं 
किरियवत्थुकं विना वज्जेत्वा सभूमिकुसलेहेव अत्तनो भूमियं पवत्तेहि कुसलेहि एव समा सदिसा। कम्मद्वारं नाम 
कायविञ्ञत्तिकम्मद्वारं, वचीविञ्जत्तिकम्मद्वारं, भवङ्गसङ्कातं मनोद्वारं, इति तिविधं कम्मद्वारं कम्मकारणं। कम्मं नाम 
अट्ठकामावचरकुसलचेतना इध अधिप्पेता । 


३६. पाका कुसलविपाका अविञ्जत्तिजनत्ता च विञ्जत्ति च विञ्ञत्ति च विञ्जत्तिविञ्ञत्तियोति वत्तब्बे सरूपेकसेसं 
कत्वा “विञ्ञत्ती ति वुत्तं, ता जनेन्तीति विञ्ञत्तिजना, न विञ्जत्तिजना अविञ्जत्तिजना, तेसं भावो अविञ्जत्तिजनत्तं । 
तस्मा अविञ्ञत्तिजनत्ता कायविञ्जत्तिवचीविञ्ञत्तिसङ्कातानं कम्मद्वारानं अजनकत्ता मनोद्वारसङ्कातस्स कम्मद्वारस्स 
वसेन च अप्पवत्तनतो अविपाकसभावतो च अकम्मभावतो च अप्पवत्तनतो चेव पुञ्ञकिरियवत्थुवसेन अप्पवत्तनतो 
चेव पुञ्जेहि नो समा असदिसा। 


३७-९. परित्तारम्मणत्ता हि तेसमेकन्ततो तेसं विपाकानं एकन्ततो परित्तारम्मणत्ता कामावचरारम्मणत्ता तेसु 
विपाकेसु सत्तपञ्ञत्तिकारम्मणा करुणामुदिता कदाचि किस्मिञ्चि काले न जायन्ति, तथा एवं तिस्सो पन विरतियो 
एतेसु विपाकेसु न जायन्ति, हि कस्मा कारणा न जायन्ति, पञ्च सिक्खापदा कुसलाति कुसला नामाति सत्थुना वुत्ता यस्मा 
कारणा, तस्मा न जायन्ति । तथाधिपतिनोपेत्थ तथा एवमेव चत्तारो अधिपतिनोपि एतेसु विपाकेसु न सन्ति। कस्मा? 
छन्दादीनि धम्मजातानि पुरेतरं कत्वा अनुप्पज्जनतो न सन्ति, इति वचनं विनिद्विसे आचरियो कथेय्य। 


४०. असङ्घारससङ्घारविधानं पन पुञ्ञतो विपाकेसु असङ्घारससङ्घारविधानं पुञ्ञतो कुसलतो आगमनवसेन 
जेय्यं । तत्थ एकच्चानं आचरियानं मतेन मुखे चलिते आदासतले मुखनिमित्तचलनं विय असङ्घारस्स कुसलस्स विपाको 
असङ्कारो होति, ससङ्घारस्स कुसलस्स विपाको ससङ्घारो होति, एवं आगमनवसेन जेय्यं | पच्चयतो चेव जेय्यं तत्थ 
एकच्चानं आचरियानं मतेन बलवन्तेहि विभूतेहि पच्चयेहि कम्मादीहि उप्पन्नो असङ्कारो दुब्बलेहि ससङ्घारोति एवं 

पच्चयवसेन विञ्ञेय्यं जानितब्बं । 


४९-२. हीनादीनं पुञ्ञानं विपाकत्ता हीनादयो विपाका पुञ्ञवादिना जिनेन परिदीपिता भवन्ति, इति एवं इमिना 
बुत्तप्पकारेन पवत्तं इदं अट्टुविधं चित्तं एकन्तेन सवत्थुकं कामलोकस्मिं जायते, अञ्ञत्थ पन अञ्ञासु भूमीसु न जायते । 


विञ्ञाणपञ्चकं नियतारम्मणन्ति चक्खुविञ्जाणस्स रूपमेव आरम्मणं, न सद्दादयो। सेसत्तयं यदा 
चक्खुविञ्ञाणेन गहितं आरम्मणं करोति, तदास्स रूपं आरम्मणं होति। यदा सोतविज्ञाणेन गहितं, तदास्स सद्दो 
आरम्मणो होति। यदा घानजिव्हाकायविञ्ञाणेहि गहितानि आरम्मणानि करोन्ति, तदास्स गन्धरसफोुब्बारम्मणानि 
होन्ति। मनोविञ्ञाणधातुद्वयं यदा तदारम्मणं होति, तदा छआरम्मणं होति, एवं अनियतारम्मणं होति। 


रूपारम्मणाय किरियामनोधातुया अपगमो पदट्टानं आसन्नकारणं एतस्साति अपगमपददट्टानं, ताय आवज्जनं कत्वा 
ठिताय चक्खुविञ्जाणेन दस्सनकिच्चं करीयतीति अत्थो। तथाभावपच्चुपट्ठानं सम्पटिच्छनभावेन गस्हाकारं | 
सन्तीरणादिरसा सोमनस्सयुत्ता मनोविञ्जाणधातुसन्तीरणतदारम्मणरसा, उपेक्खायुत्ता पन 
सन्तीरणतदारम्मणपटिसन्धिभवङ्गचुतिरसा, तथाभावपच्चुपट्ठाना सन्तीरणादिभावेन गस्हाकारं । 


४३. कामावचरपुञ्ञजस्स कामावचरकुसलस्स सोळस विपाका होन्ति । इति यं वचनं वृत्तं, तं वचनं 
तिहेतुकपुञ्जस्स उक्कटुस्स वसेन आचरियो परिदीपये। अयमेत्थ अत्थो -- छन्दाधिपतेय्यादीनं वसेन 
उक्कड्रतिहेतुककुसलं कामसुगतियं तिहेतुकपटिसन्धिं दत्वा पवत्ते अट्ट अहेतुककुसलविपाकानि, अट्ट 
महाकुसलविपाकानीति सोळस पाकानि निप्फादेति । 


४४. कुसलानुगतं कत्वा भाजितं कि महग्गतं विपाकचित्तं कुसलानुगतं कुसलं अनुगतं कत्वा महग्गतकुसलचित्तेन 
समानं कत्वा भगवता भाजितं देसितं। कि केन कारणेन? कामावचरपुञ्ञंव कामावचरकुसलं इव असमानफलं नत्थि 
यतो यस्मा कारणा, तस्मा विपाकं कुसलानुगतं कत्वा भगवता भाजितं देसितं । कामावचरपुञ्ञंवाति यथा अट्टुविधेसु 
कामावचरकुसलेसु उक्कड्टतिहेतुककुसलं कामसुगतियं तिहेतुकपटिसन्धिं दत्वा पवत्ते सोळस कुसलविपाकानि 
निप्फादेति, तिहेतुकओमकञ्च दुहेतुकउक्कडुञ्च कामसुगतियं दुहेतुकपटिसन्धिं दत्वा पवत्ते तिहेतुकविरहितानि 
अहेतुकदुहेतुकसङ्घातानि विपाकानि निप्फादेति, दुहेतुकओमकं पन कामसुगतियं अहेतुकपटिसन्धिं दत्वा पवत्ते अट्ट 
अहेतुकविपाकानि निप्फादेति, एवं कामावचरपुञ्जं असमानफलंव होति। 


४५. गजादीनं छाया गजादिसदिसा होति यथा, एवं महग्गतविपाकं सब्बथा सब्बपकारेन अत्तनो कुसलेहेव समानं 
होति। 


४६-७. कामावचरपुञ्ञंव नापरापरियवेदनं इदं महग्गतकुसलं कामावचरपुञ्जंव अपरापरियवेदनं अपरस्मिं भवे 
फलदायकं न होति, झाना अपरिहीनस्स भवगामिनो पटिसन्धिगामिनो सत्तस्स कुसलानन्तरंयेव फलं उप्पज्जति, इति च 
जापनत्थं एतस्स महग्गतविपाकस्स कुसलानुगतं कुसलानुगमनं भगवता कतं । 


४८. एत्थ एतस्मिं महग्गतविपाके पटिपदाक्कमो तेसञ्च हीनादीनं भेदतो झानागमनतो महग्गतकुसलझानस्स 
आगमनवसेन विभाविना पण्डितेन वेदितब्बो। 

४९. एत्थ विपाके छन्दादिअधिपतीनं अभावो, अयमेव विसेसतो कुसलतो अयं एव विसेसो, सेसं सब्बपकारं 
अविसेसेन कुसलेन समं मतं कथितं भगवता। 


५०. सुञ्ञतं अनिमित्तन्ति, तथापणिहितन्तिपि सुञ्ञतं अनत्ता, अनिमित्तं अनिच्चं, अप्पणिहितं दुक्खं इति 
एतानि तीणि नामानि मग्गस्स अनन्तरे चतुब्बिधस्स मग्गस्स अनन्तरे चतुन्बिधे फले होन्ति । 


५९. लब्भन्ति परभागस्मि मग्गानन्तरे पवत्तफलतो अञ्जस्मिं काले बळञ्जनफलेसु 
फलसमापत्तिसमापज्जनकालेसु एतानि तीणि नामानि न लब्मन्ते, फलेहि विपस्सनावसेनेब अनत्तअनिच्चदुक्खसङ्कातानं 
तिण्णं विपस्सनानं वसेन एव तानि तीणि नामानि लब्भरे फलेहि लब्भन्ते । 


५२. होन्ति साधिपतीनेव लोकुत्तरफलानि तु एकन्ततो साधिपतीनि एव होन्ति, लोकुत्तरफलानि ठपेत्वा अञ्जस्मि 
विपाके अधिपती नत्थि। 


५३. मग्गो अत्तनो मग्गभावेन मग्गो नाम वुच्चते भगवता। फलं मग्गं उपादाय अइङ्गिकमग्गं निस्सयं कत्वा मग्गो 
नाम इति वचनं वुच्चते भगवता। 


५४. इमे सत्त अकुसलविपाका। गावो चरन्ति एत्थाति गोचरो, तस्सदिसत्ता गोचरो आरम्मणन्ति अत्थो, अनिट्ठो च 
अनिट्टमज्झत्तो च अनिट्वानिट्ठमज्झत्ता, तेयेव गोचरो अनिद्ठानिट्ठमज्झत्तगोचरो, तस्मिं अनिट्टानिट्टमज्झत्तगोचरे वत्तरे 
वत्तन्ति । सुखादित्तययुत्ता ते ते अट्ट अहेतुककुसलविपाका सुखादित्तययृत्ता सुखसोमनस्सउपेक्खावेदनाहि सहगता। 
दुक्खुपेक्खायुता इमे इमे सत्त अहेतुकअकुसलविपाका दुक्खुपेक्खावेदनाहि सहगता। 


५५. एवं छत्तिसधा पाकं पाकसासनपूजितो सुगतो। कि विसिट्टो? पाकं नाम असुरं, तं सासति, पाकेन अत्तनो 
पुञ्जफलेन देवे अनुसासतीति वा पाकसासनो, को सो? सक्को | तेन पाकसासनेन पूजितो सविपाकाविपाकेसु 
कुसलविपाककिरियेसु कुसलो छेको एवं इमिना मया वुत्तप्पकारेन पाकं चित्तं छत्तिसप्पकारं अब्र्वि अवोच। 


अनुळारेसूति खुद्दकेसु । तथाभावपच्चुपट्ठाना छळारम्मणविजाननगय्हाकारा । सब्बञ्जुतञ्ञाणस्स गति विय गति 
एतिस्साति सब्बञ्जुतञ्ञाणगतिका | 


५६. सोमनस्सयृत्तानद्र, कुसलाकुसलानि च सोमनस्सयुत्तानि अट्ठ कुसलाकुसलानि च, क्रियतो पन पञ्च एवं 
इमिना मया वुत्तप्पकारेन हासचित्तानि तेरस। 


५७. पुथुज्जना हसन्तेत्थ एत्थ एतेसु तेरसचित्तेसु पुथुज्जना पन अद्टहि चित्तेहि हसन्ति। सेखा सत्त अरिया छहि 
चित्तेहि हसन्ति । असेखा खीणासवा पञ्चहि चित्तेहि हसन्ति । 


कुसलानि पन रूपारूपकुसलानि सेखपुथुज्जनानं उप्पज्जन्ति। इमानि रूपारूपकिरियानि खीणासवानं भावनायेव 
कारो भावनाकारो, तस्स वसो भावनाकारवसो, तेन पवत्तानि। तानि रूपारूपकुसलानि भावनापुञ्ञजवसप्पवत्तानि 
भावनाकुसलवसेन पवत्तानि । इमेसं रूपारूपकिरियानं तेसञ्च रूपारूपकुसलानं अयमेव विसेसो | 

५८-९. या पुथुज्जनकालस्मि, अभिनिब्बत्तिता पन पुथुज्जनकालस्मिं पुथुज्जनभावट्टितिन योगिना अभिनिब्बत्तिता 
या रूपारूपसमापत्ति, सा रूपारूपसमापत्ति सो योगी खीणासवो भिक्खु ह॒त्वा नं रूपारूपसमापत्ति याव यत्तकं कालं न 
समापज्जते, ताव तत्तकेन कालेन तस्स खीणासवभिक्खुनो कुसला एव रूपारूपकुसला एव होति । खीणासवेन सा 
रूपारूपसमापत्ति सचे यदि समापन्ना समापज्जिता, क्रिया रूपारूपकिरिया होति। 


६०. एकादसविधं कामे कामावचरे किरियचित्तं एकादसविधं, रूपे रूपावचरे पञ्च, अरूपिसु चत्तारि इति सब्बानि 
क्रियचित्तानि वीसति। 


६१. लोकुत्तरक्रियचित्तं, पन कस्मा न विज्जति? मग्गस्स एकचित्तक्खणिकत्ता न विज्जति। अयमेत्थ अधिप्पायो 
-- चतुमग्गट्ठो खीणासवो नाम न होति, मग्गानन्तरमेव फलं उप्पज्जति, मग्गोपि एकचित्तवखणिको यदि चित्तं 
बहुचित्तकखणिकं, फलसमङ्गिनो खीणासवस्सपि मग्गचित्तं भवेय्य, एवं सति लोकुत्तरकिरियचित्तं भवेय्याति अधिप्पायो। 


६२. क्रियाक्रियापत्तिविभागदेसको करणं क्रियं, क्रियं नाम विनयपरियायेन अकत्तब्बस्स करणं, न करणं अक्रियं, 
अक्रियं नाम विनयपरियायेन कत्तब्बस्स अकरणं, आपज्जनं आपत्ति, क्रियाय करणेन आपत्ति क्रियापत्ति, अक्रियाय 
अकरणेन आपत्ति अक्रियापत्ति, क्रियापत्ति च अक्रियापत्ति च क्रियापत्याक्रियापत्तियो, एकस्स आपत्ति-सहस्स लोपं कत्वा 
“क्रियाक्रियापत्तियों”ति वुत्तं, तासं विभागो क्रियाक्रियापत्तिविभागो, देसेतीति देसको, तस्स देसको 
क्रियाक्रियापत्तिविभागदेसको । ण्वु-तु-पच्चयेसु परेसु कम्मत्थे छट्टी होतीति वदन्ति। जिनो कि विसिट्ठो? 
क्रियाक्रियापत्तिविभागदेसको हिताहितानं सक्रियाक्रियारतो हितस्स सक्रियाय रतो, अहितस्स अक्रियाय रतो, यं 
क्रियाक्रियं, क्रियं नाम क्रियचित्तं, अक्रियं नाम कुसलाकुसलविपाकचित्तं इच्छन्ति एके । तं न। कस्मा? कुसलाधिकारे 
“कुसलं मुनिना लपितं” अकुसलाधिकारे “पापमानसं पापापापेस्वपापेन वुत्तं” विपाकाधिकारे “पाकं सुगतो अब्रवी”ति 
बत्वा पुन क्रियाधिकारे “कुसलाकुसलविपाकानि अवोचा"ति वचनस्स वत्तब्बाभावतो । तेन वास्स क्रियाक्रियं एतस्साति 
क्रियाक्रियं, क्रियाक्रियसभावन्ति अत्थो। अयमेव सारतो पच्चेतब्बो। यं क्रियाक्रियं चित्तं क्रियाक्रियासभावं अवोच 
देसेसि, तं क्रियाक्रियं क्रियाक्रियसभावं मया समीरितं, सम्मा पकारेन ईरितं कथितं । 


६४. एकूननवुति सब्बे, चित्तुप्पादा महेसिना लोकुत्तरे अट्ठ कत्वा एकूननवुति सब्बे चित्तुप्पादा महेसिना 
तथागतेन समासतो सङ्घेपतो निद्दि्ठा । 


६५. पिटके अभिधम्मस्मिं, ये भिक्खू पाटवत्थिनो अभिधम्मपिटके पटुनो भावो पाटवं, तेन अत्थो पाटवत्थो, सो 
एतेसं अत्थीति पाटवत्थिनो, छेकभावत्थिका ये भिक्खू, तेहि भिक्खूहि अयं अभिधम्मावतारो उग्गहेतब्बो सिक्खितब्बो 
पुनप्पुनं चिन्तितब्बो । 


६६. ये जना तस्सङ्कासेन तंसन्निभेन अभिधम्मावतारेन अभिधम्ममहोदधि महासागरसन्निभं अभिधम्मं तरन्ति, ते 
इमं लोकं परलोकञ्च तरन्ति। इतीति परिसमापने । 


इति अभिधम्मावतारटीकाय 


चित्तनिद्देसवण्णना निद्धिता। 

पठमो परिच्छेदो । 


२. दुतियो परिच्छेदो 


चेतसिकनिद्वेसवण्णना 


६७. चित्तानन्तरमुद्दिट्ठा, ये च चेतसिका मया ये च चेतसिका चित्तानन्तरं मया उद्दिट्ठा, इतो परं इदानि तेसं 
चेतसिकानं विभाजनं करिस्सामि अहं । 


इमेसु पन करुणामुदितावसेन भावनाकाले करुणापुब्बभागो वा, अप्पनापत्ताय करुणाय पुब्बभागो, तस्मि 
पुब्बभागे, करुणातो पुब्बभागे कामावचरचित्तेति अत्थो। एका करुणा उप्पज्जति । मुदितापुब्बभागे वा अप्पनापत्ताय 
मुदिताय पुब्बभागे एका मुदिता उप्पज्जति। इमिना कामावचरचित्तेन योगी मिच्छाकम्मन्तादीहि धम्मेहि विरमति । रमु-धातु 
कोळायं, वि-सद्दो विरमणत्थो । 


६८. आदिना पुञ्ञचित्तेन, तेत्तिस नियता मता आदिना पुञ्ञचित्तेन पठममहाकुसलचित्तेन सह नियता तेत्तिस 
चेतसिका भगवता मताति, अथ वा करुणामुदिता अनियता एकेन धम्मेन सह चतुत्तिस धम्मा भवन्ति। 


६९. कस्मा पनेत्थ मेत्ता च, उपेक्खा च न उद्धटा एत्थ एतेसु येवापनकधम्मेसु, निद्भारणं, मेत्ता च उपेक्खा च 
धम्मराजेन सत्थुना न उद्धटा न वुत्ता कस्मा कारणा। 


७०. अब्यापादेन मेत्तापि अब्यापादेन मेत्ता गहिता, उपेक्खाति तत्रमञ्झत्तताय च गहिता यस्मा कारणा, तस्मा 
उभोपेता भगवता न गहिता। 


७१. कस्मा येवापना धम्मा, बुद्धेनादिच्चबन्धुना सब्बे ते येवापना धम्मा येवापननामका पाळियं सरूपेन एव। 
बन्धति स्रेहेन एतस्मिन्ति बन्धु, आदिच्चस्स बन्धु आदिच्चबन्धु, तेन आदिच्चबन्धुना बुद्धेन न च उद्धटा न देसिता। 


७२. कस्मा कारणा? यस्मा अनियता केचि येवापनका अनियता, यस्मा कारणा रासि दुकवग्गादिरासि न भजन्ति 
न सेवन्ति, यस्मा कारणा केचि येवापनका दुब्बला, तस्मा पाळियं भगवता न वुत्ता। 


७३. छन्दाधिमोक्खमुदिता मनसि च कारो, 


मज्झत्तता च करुणा विरतित्तयञ्च | 
पुञ्जेसु तेन नियतानियता च सब्बे, 
येवापना मुनिवरेन न चेव वुत्ता॥ 


छन्दाधिमोक्खो मुदिता मनसिकारो मज्झत्तता करुणा विरतित्तयञ्च पुञ्जेसुकुसलेसु नियता चत्तारो अनियता पञ्च 
सब्बे येवापना न च एव तेन मुनिवरेन वृत्ता। 

७४-८०. कस्मा पनेत्थ फस्सोव, पठमं समुदीरितो एत्थ एतेसु चेतसिकेसु, जातिनिद्भारणं, फस्सोव पठमं 
समुदीरितो कथितो। कस्मा कारणा? किर मया सुतं, आरम्मणे चित्तस्स पठमं अभिनिपातत्ता फस्सो पठमं समुदीरितो, 
फुसित्वा पन फस्सेन फस्सेन आरम्मणं फुसित्वा योगिनो वेदनाय आरम्मणं वेदये, सञ्जाय सञ्जानाति, चेतनाय 
आरम्मणं चेतये। सहजातानं चेतसिकानं फस्सोव इध इमस्मिं चित्ते महेसिना पठमं वृत्तो। हि कस्मा कारणा? यस्मा 
बलवपच्चयत्ता, तस्मा वुत्तो। अकारणमिदं सब्ब, चित्तानं तु सहेव च “पठमाभिनिपातत्ता ति च “बलवपच्चयत्ता”ति 
च इदं सब्बं वचनं अकारणं अहेतुकं अयुत्तं, कस्मा कारणा? चित्तजानं चित्तेहि सहप्पवत्तानं चेतसिकानं 
एकुप्पादादिभावेन समानुप्पादसमाननिरोधसमानालम्बणसमानवत्थुकभावेन पवत्तितो अकारणं अयुत्तं। अयं तु 
पठमुप्पन्नो, अयं पच्छाति नत्थिदं अयं धम्मो पठमुप्पन्नो, अयं धम्मो पच्छाकाले उप्पन्नो इति इदं वचनं नत्थि। 
बलवपच्चयत्तेपि कारणं न च दिस्सति। देसनाक्कमतो चेव पठमं समुदीरितो इच्चेबं इति एवं इति इमिना मया वुत्तप्पकारेन 
फस्सस्स पठमं समुदीरिततं विज्ञुना विभाविना विञ्ञेय्यं, विसेसतो विसेसेन अञ्ञथा न विञ्ञेय्यं। न च 
परियेसितब्बोयं, तस्मा पुब्बापरक्कमो यस्मा कारणा अयं पुब्बापरक्कमो विञ्जुना न च परियेसितब्बो न गवेसितब्बो, 
धम्मा एव वचनत्थलक्खणादीहि विजानता पण्डितेन परियेसितब्बा। 


इड्राकारानुभवनरसा इट्ठारम्मणानुभवनकिच्चा सुभोजनरसं अनुभवन्तो राजा विय। चेतसिकअस्सादपच्चुपड्ठाना 
चेतसिकपस्सद्भिपदट्ठाना | 


पच्चाभिञ्ञाणकरणरसा पटिजाननकिच्चा वड़्किस्स अभिञ्ञाणकरणमिव वड़किनो सकि सञ्जानित्वापि 
दारुहरेसु सुत्तस्स पटिपसारणं वियाति अधिप्पायो। यथागहितनिमित्तवसेनाति यथापवत्तितनिमित्तस्स वसेन। मनसि 
अभिनिवेसकरणं गय्हाकारा। 


आयूहनरसा पवत्तनकिच्चसाधका। महावड़किआदयो विय यथा महावड्टको सयम्मि दारु तच्छति, परेपि दारुं 
तच्छापेति, एवं सयम्पि आरम्मणे सन्दहति, सम्पयृत्तधम्मेपि अभिसन्दहापेति । 


आहननं भुसो हननं, परियाहननं समन्ता हननं, तं रसो एतस्साति आहननपरियाहननरसो। 
आरम्मणानुमज्जनलक्खणो आरम्मणपरिमहनलकखणो । 


पिनयतीति पीति, सहजातथम्मे आरम्मणे पिनयतीति अत्थो। कायचित्तफरणरसा। उदग्गस्स चित्तस्स भावो 
ओदग्यं, तं पच्चुपट्ठानं एतस्साति ओदग्यपच्चुपट्टाना । 


सद्दहन्ति वत्थुत्तयं सद्दहन्ति । अकालुसियपच्चुपट्ठाना अनाविलभावपच्चुपट्ठाना । सद्धेय्यवत्थुपदट्ठाना 
सद्दहितब्बवत्थुत्तयासन्नकारणा । 


अरञ्ञगतसुदेसको विय अरज्जे गतो मग्गसुदेसको विय । 


अत्तना अविनिब्भुत्तानं धम्मानन्ति अविगतानं चेतसिकानं | तेसन्ति तेसं चेतसिकानं धम्मानं । सन्तेपि च तेसं 
चेतसिकानं अनुपालनलक्खणादिम्हि विधाने अत्थिक्खणेयेव तं तेसं पालेतब्बानं चेतसिकानं पवत्तक्खणेयेव तं जीवितं ते 
धम्मे पालेतब्बे चेतसिके अनुपालेति। उदकं वियाति यथा उदकं अत्तनि उप्पलादीनि अनुपालेति, तथा 

अनुपालनलक्खणादिम्हि विधाने सन्तेपि तेसं अत्थिक्खणेयेव अनुपालेति, विज्जमानक्खणेव अनुपालेतीति 
अधिप्पायो । पच्चयुप्पन्नेपि च धम्मे अनुपालेति, धाति विय कुमारं अञ्ञाय जनितं कुमारं रक्खन्ती धाति विय, परस्स 
पुत्तं अङ्कादिना धारेतीति धाति। सयंपवत्तितधम्मसम्बन्धेनेव पवत्तति अत्तना पवत्तितेहि धम्मेहि सम्पवत्तति। नियामको 
विय यथा नियामको एकनावाय वुत्थेहि जनेहि सह पवत्तति, भङ्गतो उद्धं तं जीवितं न पवत्तयति, अत्तनो च अभावा 
ठपयितब्बानं चेतसिकानञ्च अभावा, भङ्गक्खणे चेतसिके न ठपेति सयं भिज्जमानत्ता, वड्िख्रेहो खीयमानो पदीपसिखं न 
करोति यथा। 


सोम्मभावपच्चुपट्ठानोति मुदुभावपच्चुपट्ठानो, सीतलभावपच्चुपट्टानो वा। 
कायोति चेत्थ वेदनादयो तयो खन्धा वेदनाक्खन्धो सञ्जाक्खन्धो सङ्घारकखन्धो इमे खन्धा गहिता। 


निम्महनरसाति निम्महनकिच्चा। कायचित्तानं अवूपसमताउद्धच्चादिकिलेसपटिपक्खभूताति आदिग्गहणेन 
कुक्कुच्चं गहेतब्बं । 


इति अभिधम्मावतारटीकाय 
चेतसिकनिद्देसवण्णना निडिता । 
दुतियो परिच्छेदो। 


३. ततियो परिच्छेदो 


चेतसिकविभागनिद्देसवण्णना 


८९. सब्बे चेतसिका वुत्ता, बुद्धेनादिच्चबन्धुना ये सब्बे चेतसिका आदिच्चबन्धुना बुद्धेन वुत्ता, ते सब्बे 
चेतसिका नामसामञ्ञतो नामसमानभावेन द्वेपज्ञासभवन्ति ते, अनोत्तप्पपरियोसाना द्विपञ्ञास भवन्ति। 


९०-९२. चतुपञ्ञासधा कामे, रूपे पञ्चदसेरिता कामे कामावचरे चतुपञ्ञास चित्तानि ईरिता । रूपे रूपावचरे 
पञ्चदस चित्तानि ईरिता भवन्ति । द्वादसारूपे अरूपावचरे द्वादस चित्तानि भवन्ति। चत्तालीस मनासवा लोकुत्तरचित्तानि 
चत्तालीस भवन्ति, एकवीससतं सब्बे चित्तुप्पादा समासतो सङ्घेपतो एकवीससतं होति। एतेसु तेसमुप्पत्ति इतो परं एतेसु 
मया वुत्तेसु चित्तेसु तेसं फस्सादीनं धम्मानं उप्पत्ति एकं एकं उद्धरित्वा चित्तचेतसिकेसु भिक्खूनं पाटवत्थाय अहं 
पवक्खामि देसिस्सामि । 


९३. एकग्गता चित्तेकग्गता मनक्कारो मनसिकारो जीवितं फस्सपञ्चकं एते अट्ट चेतसिका अविनिब्भोगा 
अञ्ञमञ्ञतो अविगता एकुप्पादा समानुप्पादा सहक्खया सहवया। 


९४. फस्सो च वेदना सञ्ञा, चेतना जीवितिन्द्रियं एकग्गता मनक्कारो इमे चेतसिका सब्बसाधारणा 
सब्बचित्तेहि साधारणा, सब्बचित्तानं साधारणा वा। 

९५. वितक्को पञ्चपञ्ञास-चित्तेसु समुदीरितो। चारो छसट्टिचित्तेसु वितक्को ताव 
द्रिपञ्चविञ्जाणवज्जितकामावचरेसु चेव एकादससु पठमज्झानचित्तेसु चाति पञ्चपञ्ञासचित्तेसु भगवता समुदीरितो । 
विचारो द्रिपञ्चविञ्जाणवज्जितकामावचरचित्तेसु एकादससु पठमज्झानचित्तेसु च एकादससु दुतियज्झानचित्तेसु चाति 
छसद्विचित्तेसु जायति। एत्थ एतस्मिं बचने संसयो नत्थि। 


९६. एकपञ्जासचित्तेसु, पीति तेसट्विया सुखं पीतिदोमनस्सृपेवखासहगतकायविञ्जाणचतुत्थज्झानवज्जितेसु 
एकपञ्जासचित्तेसु जायति। सुखं दोमनस्सदुक्खुपेक्खासहगतवज्जितेसु तेसद्विचित्तेसु जायति। उपेक्खा 
सोमनस्ससुखदुक्खसहगतवज्जितेसु पञ्चपञ्ञासचित्तेसु जायति | दुक्खं अकुसलविपाककायविञ्ञजाणपटिघसहगतेसु 
तीसु चित्तेसु जायति। 


९७. होति द्वासट्टिचित्तेसु, सोमनस्सिन्द्रियं पन दोमनस्सदुक्खसुखुपेकखासहगतवज्जितेसु द्वासट्टिचित्तेसु जायति । 
दुक्खिन्द्रियं पनेकस्मि अकुसलविपाके कायविञ्ञाणे जायति। तथेकम्हि सुखिन्द्रियं तथा एकस्मिं पुञ्जपाके 
कायविञ्जाणे होति। 


९८. पञ्चुत्तरसते चित्ते, वीरियं आह नायको जिनो पञ्चद्वारावज्जनद्विपञ्चविञ्ञजाणसम्पटिच्छनसन्तीरणवज्जिते 
पञ्चुत्तरसते चित्ते वीरियं आह कथेसि। चतुत्तरसते चित्ते, समाधिन्द्रियमब्रि 
विचिकिच्छासहगतद्विपञ्चविञ्जाणसम्पटिच्छनसन्तीरणपञ्चद्वारावज्जनवज्जिते चतुत्तरसते चित्ते समाधिन्द्रियं अवोच । 


९९. सब्बाहेतुकचित्तानि, ठपेत्वा चेकहेतुके सब्बानि अट्टारस अहेतुकचित्तानि एकहेतुकचित्तद्वयञ्च ठपेत्वा 
सेसस्मिं एकुत्तरसते चित्ते छन्दस्स उप्पत्ति उद्दिसे पण्डितो कथेय्य। 


१००. ठपेत्वा दस विञ्ञाणे चक्खुविञ्ञाणादिके दस विञ्ञाणे च विचिकिच्छायुतम्थि चित्तं ठपेत्वा सेसस्मिं 
दसुत्तरसते चित्ते अधिमोक्खो भगवता उदीरितो। 


१०१-२. सद्धा सति हिरी ओत्तप्पं अलोभो अदोसो तत्रमज्झत्तं छ युगळा च इति इमे एकूनवीसति धम्मा नियता हुत्वा 
एकनवुतिया चित्ते जायन्ति । एकूनवीसति धम्मा अहेतुकेसु अट्टारससु अपुञ्जेसु द्वादससु अकुसलेसु न जायरे न 
जायन्ति। 


१०३. एकूनासीतिया चित्ते, पञ्जा जायति सब्बदा पञ्जा 
द्वादसअकुसलअट्ठारसअहेतुकमहाकुसलञाणविप्पयुत्तमहाविपाकजाणविप्पयुत्तमहाकिरियाजाणविप्पयृत्तवज्जिते 
एकूनासीतिया चित्ते जायति। अट्डबीसतिया चित्ते, करुणामुदिता सियुं करुणामुदिता अट्टसु महाकुसलेसु, अट्टसु 
महाकिरियासु, रूपावचरपञ्चमज्झानवज्जितेसु द्रादसरूपावचरेसु चाति अट्टुवीसतिया चित्तेसु सियुं भवेय्युं। 


१०४. कामावचरपुञ्ञेसु, सब्बलोकुत्तरेसु च कामावचरमहाकुसलेसु चित्तेसु सब्बेसु लोकुत्तरेसु चाति सह अट्ठके 
चत्तालीसविधे चित्ते विरतित्तयं होति । 


१०५. सद्धा सति हिरोत्तप्पं अलोभादित्तयम्पि च युगळानि छ च मज्झत्तं करुणामुदितापि च। 

१०६. तथा तिस्सो विरतियो सब्बे ते पञ्चवीसति धम्मा महाकुसलचित्तसम्पयुत्तअब्याकतचित्तसम्पयुत्ताति कुसलेन 
सब्बेसुयेव धम्मेसु छेकेन विजितङ्गणेन पकासिता । 


१०७. अहिरीकं अनोत्तप्पं, मोहो उद्धच्चमेव चाति इमे चत्तारो धम्मा नियता हुत्वा द्वादसापुञ्ञचित्तेसुयेव 
द्वादसअकुसलचित्तेसुयेव जायरे जायन्ति। 


१०८-९. लोभो दोसो च मोहो च, मानो दिट्टि च संसयो विचिकिच्छा मिद्धं उद्धच्चं कुक्कुच्चं थिनं मच्छरियम्पि 
च अहिरिकं अनोत्तप्पं इस्सा च दोमनस्सकं एते धम्मा अकुसला अकुसलचित्तसम्पयृत्ता एकन्तेन महेसिना 
विजितङ्गणविगतमलेन वुत्ता । 


९१०. लोभो अट्ठसु लोभमूलेसु चित्तेसु भगवता निद्दिट्ठो दस्सितो। दिडि चतूसु दिट्टिसम्पयुत्तेसु चित्तेसु वृत्ता। मानो 
दिट्टिविप्पयृत्तेसु चतूसु गाहृपवादप्पभिन्दनेन वृत्तो। दोसो द्वीसु एव पटिघसम्पयृत्तेसु चित्तेसु मुनिन्देन वुत्तो । 


१११. इस्सामच्छेरकुक्कुच्चा द्वीसु दोसमूलेसु चित्तेसु जायन्ति, नो सह सह नो जायन्ति, एकेकोव जायन्तीति अत्थो। 
विचिकिच्छा पनेकस्मिं विचिकिच्छा पन एकस्मिं विचिकिच्छासहगतचित्ते जायति । थिनमिद्धं पञ्चसु 
ससङ्घारिकअकुसलचित्तेसु जायति । 


११२-३. फस्सो च वेदना सञ्ञा, चेतना जीवितं मनो वितक्को च विचारो च पीति वीरियं समाधि च छन्दो 
चेवाधिमोक्खो च मनसिकारो च चुइस धम्मा कुसला च कुसलचेतसिका च होन्ति। अकुसला चेव अकुसलचेतसिका 
चेव अब्याकतापि च अब्याकतचेतसिका च होन्ति। 


९१४. एकूनतिंसचित्तेसु, झानं पञ्चङ्गिकं मतं चतूसु सोमनस्ससहगताकुसलेसु, द्वादससु 
सोमनस्ससहगतमहाकुसलमहाविपाकमहाकिरियचित्तेसु, सुखसन्तीरणहसितुप्पादचित्तेसु, तीसु रूपपठमज्झानचित्तेसु, 
अट्टसु लोकुत्तरपठमज्झानचित्तेसु चाति एकूनतिंसचित्तेसु पञ्चङ्गिकं पञ्चावयवझानयूत्तं झानं सुगतेन मतं । 
उपेक्खासहगतानि चत्तारि लोभमूलानि च द्वे दोसमूलानि च द्वे मोहमूलानि च मनोधातुत्तिकञ्च उपेक्खासहगता तिस्सो 
अहेतुकमनोविञ्ञाणधातुयो च द्वादसुपेक्खासहगतानि महाकुसलमहाविपाककिरियचित्तानि तीणि रूपदुतियज्झानचित्तानि 
अट्ट लोकुत्तरदुतियज्झानचित्तानि चाति सत्ततिंस चित्तानि चतुझानङ्गयुत्तानि चतुझानावयवयृत्तानि इति एवं निद्दिसे 
कथेय्य। 


११५. एकादसविधं चित्तं, तिवङ्गिकमुदीरितं तीणि रूपावचरततियज्झानचित्तानि, अट्ठलोकुत्तरततियज्झानचित्तानि 
चाति एकादसविध चित्तं तिवङ्गिकं तिअवयवझानयूत्तं, छ रूपावचरचतुत्थज्झानपञ्चमज्झानचित्तानि, 
द्वादसारूपावचरचित्तानि, सोळस लोकुत्तरचतुत्थज्झानपञ्चमज्झानचित्तानि चाति चतुतिंसविधं चित्तं दुवङ्गिकं 
द्विअवयवझानयूत्तं उदीरितं जिनेन ईरितं । 


११६. सभावेनावितक्केसु, झानङ्गानि न उद्धरे सभावेन पकतिया अवितक्केसु वितक्कविरहितेसु 
द्रिपञ्चविञ्ञाणेसु झानङ्गानि झानावयवानि जिनो न उद्धरे। अयमेत्थाधिप्पायो - अञ्ञत्थ वितक्को झानचित्तेन 
विप्पहीनो भासितो, इमेसु पन नेव झानचित्तेन पहीना, पकतिया वितक्कविरहितानि द्विपञ्चविञ्ञाणानि सब्बाहेतुकचित्तेसु 

मग्गड्रगनि मग्गावयवानि जिनो न उद्धरे न देसेय्य। 


११७. बुधो जिनो द्रिपञ्चविञ्जाणेसु मनोधातुत्तिके च तीसु सन्तीरणेसु चाति सोळसचित्तेसु तीणिन्द्रियानि वदे 
कथेय्य। एकस्मिं पन चत्तारि एकस्मिं विचिकिच्छासहगतचित्ते चत्तारि इन्द्रियानि होन्ति, एकादससु अकुसलचित्तेसु 
विचिकिच्छायुत्तचित्तवज्जितेसु हसितुप्पादे चेव वोडुब्बनचित्ते चाति तेरससु चित्तेसु पञ्च इन्द्रियानि बुधो भगवा उद्धरे 
उद्भरेय्य । 


११८. सत्त द्वादसचित्तेसु, इन्द्रियानि जिनोब्रिव जिनो बुद्धो 
जाणविप्पयृत्तमहाकुसलमहाविपाकमहाकिरियासङ्घातेसु द्वादसचित्तेसु सत्त इन्द्रियानि अग्रि कथेसि, एकेनूनेसु अद्देव, 
चत्तालीसमनेसु च जिनो जाणसम्पयुत्तमहाकुसलमहाविपाकमहाकिरियासङ्घातेसु द्वादससु चित्तेसु, पञ्चदससु रूपेसु, 
द्वादससु अरूपेसु चाति एकेनूनेसु चत्तालीसमनेसु अद्ठेव इन्द्रियानि अब््वि। 


११९. चत्तालीसाय लोकुत्तरचित्तेसु नवकं इन्द्रियनवकं नायको अग्नि कथेसि। एवं इन्द्रिययोगोपि, वेदितब्बो 
विभाविना एवं इमिना मया वुत्तप्पकारेन चित्तेसु इन्द्रिययोगो विभाविना विसेसेन पञ्ञं भावेतुं पकासेतुं सीलमेतस्साति 
विभावी, तेन वेदितब्बो। 


१२०. अमग्गङ्गानि नामेत्थ, अट्टारस अहेतुका एत्थ एतेसु चित्तेसु अद्ठारस अहेतुका नत्थि मग्गो एतेसृति 
अमग्गङ्गानि नाम, झानङ्गानि न विज्जन्ति, विञ्ञाणेसु द्विपञ्चसु द्रिपञ्चविञ्ञाणेसु झानङ्गानिपि न संविज्जन्ति। 


१२१. एकं चित्तं दुमग्गङ्ग एकं विचिकिच्छासहगतचित्तं दुमग्गङ्गं दुमग्गावयवं, चतूसु दिट्टिविप्पयृत्ताकुसलचित्तेसु च 
द्वीसु पटिघयृत्तेसु च उद्भच्चयृत्तेसु चाति सत्तसु चित्तेसु च तिमग्गङ्गानि तिमग्गावयवानि होन्ति। चत्तालीसाय चित्तेसु, 
मग्गो सो चतुरङ्गिको चतूसु दिड्ििम्पयुत्ताकुसलेसु जाणविप्पयुत्तमहाकुसलमहाविपाकमहाकिरियासङ्कातेसु द्वादससु 
चित्तेसु च रूपावचरदुतियततियचतुत्थपञ्चमज्झानसङ्कातेसु द्वादससु रूपावचरेसु, द्वादससु अरूपावचरेसु चाति 
चत्तालीसाय चित्तेसु चतुरङ्गिको मग्गो चतुरावयवो मग्गो होति । 


१२२. पञ्चहससु चित्तेसु, मग्गो पञ्चङ्गिको मतो जाणसम्पयुत्तमहाकुसलमहाविपाकमहाकिरियासङ्कातेसु 
द्वादससु, तीसु रूपपठमज्झानचित्तेसु चाति पञ्चद्दससु चित्तेसु पञ्चङ्गिको पञ्चावयवो मग्गो भगवता मतो | 
दत्तिसचित्तेसु मग्गो सत्तङ्गिकोपि च लोकुत्तरदुतियततियचतुत्थपञ्चमज्झानसङ्कातेसु दृत्तिसचित्तेसु मग्गो सत्तङ्गिको 
सत्तावयवो होति। 


१२३. मग्गो अट्टुसु चित्तेसु मग्गफलवसेन अङट्टुसु लोकुत्तरचित्तेसु मग्गो अट्टङ्गिको अट्ठावयवो होति। इति 
परिसमापने । तु पदपूरणे । एवं इमिना मया वुत्तप्पकारेन सब्बचित्तेसु मग्गङ्गानि मग्गावयवानि धीरो उद्धरेय्य, देसेय्याति 
अत्थो। 


१२४. बलानि द्वे द्विचित्तेसु हसितुप्पादवोदुब्बनसङ्कातेसु द्वीसु चित्तेसु द्वे बलानि होन्ति। एकस्मिं तीणि दीपये 
एकस्मिं विचिकिच्छायुत्ते तीणि बलानि धीरो दीपये पकासेय्य | विचिकिच्छायुत्ततो सेसेसु एकादससु अकुसलेसु चत्तारि 
बलानि होन्ति। छ द्वादससु जाणविप्पयुत्तमहाकुसलमहाविपाकमहाकिरियासङ्कातेसु द्वादससु चित्तेसु छ बलानि होन्तीति 

धीरो निद्दिसे कथेय्य। 


१२५. एकूनासीतिया सत्त जाणसम्पयुत्तमहाकुसलमहाविपाकमहाकिरियासङ्कातेसु द्रादससु कामावचरचित्तेसु, 
सत्तवीसतिया महग्गतचित्तेसु, चत्तालीसलोकुत्तरचित्तेसु चाति एकूनासीतिया चित्तेसु सत्त बलानि होन्ति। 
सोळसेवाबलानि तु द्विपञ्चविञ्ञाणानि च तिस्सो मनोधातुयो च तीणि सन्तीरणानि चाति सोळस एव चित्तानि अबलानि 
बलविरहितानि होन्ति, एबं इमिना मया वुत्तप्पकारेन चित्तं सबलं बलेन सहगतं अबलम्पि च बलविरहितञ्चापि चित्तं 
विञ्ञेय्यं धीरेन विजानितब्बं । 


१२६. झानङ्गमग्गङ्गबलिन्द्रियानि, चित्तेसु जायन्ति हि येसु यानि येसु चित्तेसु यानि झानङ्गमग्गङ्गबलइन्द्रियानि 
जायन्ति, मया समासेन समुद्धरित्वा असंसट्टं उद्धरित्वा तेसु चित्तेसु सब्बानिपि तानि झानङ्गमग्गङ्गबलइन्द्रियानि 
समासेन सङ्घे पेन मया बुद्भदत्ताचरियेन वुत्तानि कथितानि। 


इति अभिधम्मावतारटीकाय 
चेतसिकविभागनिद्देसवण्णना निट्टिता। 
ततियो परिच्छेदो । 


४. चतुत्थो परिच्छेदो 


एकविधादिनिद्देसवण्णना 


१२७ इतो परं पवक्खामि, नयमेकविधादिकं। 
आभिधम्मिकभिक्खूनं, बुद्धया पन वुद्धिया॥ 


अहं इतो परं इतो परिच्छेदतो परं एकविधादिकं नयं आभिधम्मिकभिक्खूनं बुद्धिया वुद्धित्थाय पवक्खामि 
देसेस्सामि। 


१२८. सब्बमेकविधं चित्तं, विजाननसभावतो सब्बं चित्तं विजाननसभावतो एकविधं, दुविधञ्च भवे चित्तं 
अहेतुकसहेतुकतो इदं चित्तं दुविधं भवेय्य। 


९२९. पुञ्ञापुञ्जविपाका हि, कामे दस च पञ्च च हि सच्चं कामे कामावचरे कुसलाकुसलविपाका दस पञ्च 
च किरिया तिस्सो इति सब्बे अट्टारस चित्तुप्पादा अहेतुका। 


१३०. अहेतुकतो चित्तुप्पादतो सेसा एकसत्तति चित्तुप्पादा सहेतुकाति सहेतुका नामाति महेसिना तादिना 
अविपरीतसभावेन हेतुवादिना पच्चयवादिना निद्दिट्ठा । 


१३९. सवत्थुकावत्थुकतो सवत्थुकअवत्थुकवसेन तथा उभयवसेन सवत्थुकवसेन, अवत्थुकवसेन च सब्बं 

वुत्तप्पकारेन च मानसं तिविधं होति। 


१३२-४. सब्बो कामविपाको च, रूपे पञ्चदसापि च चित्तुप्पादा आदिमग्गो पठममग्गो हसितुप्पादो 
मनोधातुकिरियापि च दोमनस्सद्वयञ्चापि तेचत्तालीस मानसा विना वत्थुं वत्थुं वज्जेत्वा न उप्पज्जन्ति, एकन्तेन सवत्थुका 
नाम | अरूपावचरविपाका च एकन्तेन अवत्थुका, मया वृत्ततो चित्तुप्पादतो सेसानि द्रेचत्तालीस चित्तानि उभयथा 
सवत्थुकावत्थुकवसेन सियुं। 


१३५. एकेकारम्मणं चित्तं, पञ्चारम्मणमेव च चित्तं छळारम्मणकञ्चेति एवं इमिना मया वृत्तप्पकारेनापि तिविधं 
चित्तं सिया। 


१३६-८. विज्ञाणानि च द्वे पञ्च, अट्ट लोकुत्तरानि च अभिञ्ञामानसं ठपेत्वा सब्बं महग्गतञ्चेवाति 
तेचत्तालीस चित्तुप्पादा पन एकेकारम्मणा विञ्जेय्या धीरेन । तत्थ चित्ते मनोधातुत्तयं पञ्चारम्मणं ईरितं भगवता। मया 
वुत्तचित्ततो सेसानि तेचत्तालीस चित्तानि छळारम्मणिकानि मतानि सत्थुना, तथा एवं चित्तं कुसलाकुसलादितो तिविधं । 
आदि-सद्देन अब्याकतं गहेतब्बं । 


१३९. अहेतुकं चित्तं एकहेतुकञ्च चित्तं द्विहेतुकञ्च चित्तं तिहेतुकञ्च चित्तन्ति एवं इमिना पकारेन चित्तं चतुब्बिधं 
विभाविना विञ्ञातब्बं । 


९४०-२. हेड्ठा मयापि निदिट्ठा अट्टारस चित्तुप्पादा अहेतुका, विचिकिच्छुद्धच्चसंयुत्तं चित्तं एकहेतुकं एवं उदीरितं 
भगवता। कामे कामावचरे पुञ्जविपाकक्रियतो कुसलवसेन च विपाकवसेन च किरियावसेन च द्वादसधा चित्तुप्पादा 
अकुसला च दसधा चाति बावीसति चित्तुप्पादा दुहेतुका । कामे कामावचरे पुञ्जविपाकक्रियतो पुञ्ञजवसेन च 
विपाकवसेन च किरियावसेन च द्वादसधा चित्तुप्पादा । सब्बं महग्गतञ्चेव अप्पमाणं लोकुत्तरचित्तञ्च तिहेतुकं । 


१४३-५०. रूपीरियापथविञ्जत्ति-जनकाजनकादितोति रूपइरियापथविञ्जत्तिजनकवसेन 
रूपइरियापथजनकवसेन च रूपजनकवसेन च तिकिच्चाजनकवसेन चातिआदीहि पकारेहि सब्बं चित्तं चतुब्बिधं होति । 
तत्थ तस्मिं चित्ते द्वादसाकुसला, कामधातुया कुसला, तथा कामे दस किरिया, अभिञ्ञामानसं द्वयं, इमे बात्तिस मानसा 
रूपानि समुद्दापेन्ति, इरियापथं कप्पेन्ति, विञ्जत्ति जनयन्ति। कुसला महग्गतमानसा किरिया च महग्गतमानसा, अट्टू 
अनासवचित्तानि, छब्बीसति च मानसा रूपानि समुट्ठापेन्ति, इरियापथं कप्पेन्ति। चोपन न पापेन्ति विञ्जत्ति न 
जनयन्तीति अत्थो। इमे चित्तुप्पादा दुकिच्चनियता, दस विञ्ञाणे ठपेत्वा द्वीसु भूमीसु विपाका 
मनोधातुद्वयसन्तीरणत्तयमहाविपाकरूपविपाकानं वसेन अट्टारस पाका मनोधातु किरिया चेवाति इमानि एकूनवीसति 
चित्तानि रूपानि समुट्ठापेन्ति, इतरद्वयं न करोन्ति, पुन द्वेपञ्चविञ्ञाणा पठमं “दस विञ्जाणे”ति वुत्तत्ता “पुना"ति वुत्ता। 
अरूपीसु विपाका च सब्बरेसं सत्तानं पटिसन्धिचित्तञ्च अरहतो चुतिचित्तञ्च इमे सोळस मानसा तिकिच्चानि न करोन्ति। 


१५१. एकद्वितिचतुट्रान-पञ्चट्ठानप्पभेदतो एककिच्चद्विकिच्चतिकिच्चचतुकिच्चपञ्चकिच्चभेदेन पञ्चधा चित्तं 
पञ्चपकारं चित्तं पञ्चनिम्मललोचनो बुद्धो अक्खासि कथेसि । 


१५२कुसलाकुसला सब्बे, चित्तुप्पादा महाक्रिया। 
महग्गता क्रिया चेव, चत्तारो फलमानसा॥ 

१५३. सब्बेव पञ्चपञ्ञास चित्तुप्पादा जवनट्रानतोयेव जवनकिच्चवसेनेव एकट्राने एककिच्चे निप्पपञ्चेन 
सत्थुना तण्हामानदिट्विविरहितेन सत्थुना नियामिता कथिता। 


१५४. पुन द्वेपञ्चविञ्ञाणा चित्तुप्पादा दस्सने सवने तथा घायने सायनड्ठाने फुसने पटिपाटिया सत्थुना नियामिता। 
१५५. मनोधातुत्तिकं आवज्जने पटिच्छने, एते अट्ठसट्ठि चित्तुप्पादा एकट्रानिकतं एककिच्चभावं गता पत्ता भवन्ति । 


१७६-८. चित्तद्वयं द्विहानिकं नाम उदीरितं भगवता, सोमनस्सयुतं चित्तं पञ्चद्वारे सन्तीरणं सिया । छट्वारे 
तदालम्बणञ्च बलवारम्मणे अतिमहन्तारम्मणे सति सिया, तथा वोडुब्बनं पञ्चद्वारेसु बोडुब्बनं होति। मनोद्वारेसु पन 
सब्बेसं आरम्मणानं आवज्जनं होति, इदं चित्तद्वयं द्विद्ठानिकं नाम होति। 


१५९. पटिसन्धिया ठानतो पटिसन्धिया किच्चवसेन भवङ्गस्स ठानतो भवङ्गस्स किच्चवसेन चुतिया ठानतो चुतिया 
किच्चवसेन ते महग्गतविपाका नव तिड्रानिका तिकिच्चाति मुनिना मता। 


९६०-३. अट्ट कामा महापाका, पटिसन्धिभवङ्गतो पटिसन्धिभवङ्गवसेन तदारम्मणतो चेव तदारम्मणवसेन च 
एव चुतिट्ठानवसेन च अट चित्तानि चतुड्ठानिकचित्तानि होन्ति, इति वचनं धीरो निद्दिसे, कुसलाकुसलपाकोपेक्खासहगतद्वयं 
पञ्चद्वारे सन्तीरणं भवे, छद्वारिकेसुपि बलवारम्मणे सति तदारम्मणता सिया। पटिसन्धिभवङ्गानं ठानवसेन च 
चृतिड्डानवसेन च इदं चित्तद्वयं पञ्चट्ठानिकचित्तं नामाति उदीरितं मुनिना । 


१६४. पञ्चकिच्चं द्वयं चित्तं, अट्टकं पन चतुकिच्चं, नवकं तिकिच्चं, द्वे चित्तुप्पादा द्विकिच्चा, इमेसं इमेहि 
चित्तुप्पादेहि सेसं एककं किच्चं । 


१६५ भवङ्गावज्जनञ्चेव, दस्सनं सम्पटिच्छनं। 
सन्तीरणं वोदुब्बनं, जवनं भवति सत्तमं॥ 


१६६. छब्बिधं होति तं छन्नं तं चित्तं छन्नं चकखुसोतघानजिव्हाकायमनोविञ्ञाणानं पभेदतो छब्बिधं होति, 
चक्खुसोतघानजिव्हाकायमनोधातुमनोविञ्जाणधातूनं सत्तन्नं वसेन चित्तं सत्तधा होति। 


१६७. एकेकारम्मणं छक्कं, पञ्चारम्मणभेदतो छळारम्मणतो चेव छळारम्मणचित्तवसेन मनो चित्तं अट्टविधं 
होति। 


१६८. तत्थ तस्मिं चित्ते द्वेपञ्चविञ्ञाणा एकेकगोचरा होन्ति, द्वे चित्तुप्पादा रूपारम्मणिका द्वे द्वे चित्तुप्पादा 
सहादिगोचरा। 


१६९. पञ्चाभिञ्जाविवज्जितं सब्बं महग्गतं, सब्बं लोकुत्तरञ्च इति इदं चित्तं एकेकारम्मणं भवे। 
१७०. इदं छक्क एकेकारम्मणं विभाविना जेय्यं, मनोधातुत्तयं पञ्चारम्मणिकं नाम भवे | 


९७९. कामावचरचित्तानि चत्तालीसं तथा एकेकं सब्बानि अभिञ्ञानि च छळारम्मणिकानीति छळारम्मणिकानि 

नाम पण्डितेन विञ्जेय्यानि । 


१७२. सत्तविञ्ञाणधातूसु पच्छिमं मनोविञ्जाणधातुञ्च कुसलाकुसलाब्याकतवसेन तिधा कत्वा नवविधं चित्तं 
होति। 


१७३. मनोविञ्ञाणधातुया भेदो पुञ्जापुञ्जवसेनेव विपाककिरियभेदतो छसत्ततिविधो होति। 
१७४. मनोधातुं विपाककिरियभेदतो द्विधा कत्वा पुब्बे वृत्तेहि नवधा चित्तेहि मानसं दसधा होति। 


१७५. पच्छिमं धातुद्वयं मनोधातुमनोविञ्जाणधातुद्वयं, मनोधातुं कुसलविपाकअकुसलविपाककिरियावसेन तिधा 
कत्वा, मनोविञ्जाणधातुञ्च कुसलाकुसलाब्याकतवसेन तिविधा कत्वा चक्खुसोतघानजिव्हाकायविञ्ञाणेहि सह चित्तं 
एकादसविधं होति, इति इदं वचनं पण्डितो परिदीपये । 


१७६. मनोविञ्ञाणधातुम्पि कुसलाकुसलादितो कुसलाकुसलविपाककिरियावसेन चतुधा विभजित्वान तं चित्तं 
चक्खुसोतघानजिव्हाकायविञ्ञाणेहि सह तिप्पकाराय मनोधातुया च सह द्वादसधापि धीरो वदे | 


९७७-९. चित्तं चुद्दसट्टानभेदेन चुद्दसधा भवे, पटिसन्धिया वसेन च भवङ्गवसेन च चुतिया वसेन च आवज्जनस्स 
वसेन च पञ्चन्नं दस्सनादीनं किच्चानं वसेन च सम्पटिच्छनचेतसो वसेन च सन्तीरणस्स वसेन च वोटुब्बनजवनानं वसेन 
च, यथा एवं तदारम्मणचित्तस्स वसेन चाति एवं इमिना पकारेन ठानभेदतो किच्चभेदेन चुद्दसधा चित्तं होति, इति इदं 
वचनं धीरो परिदीपये परिदीपेय्य । 


९८०. भूमिपुग्गलनानत्तवसेन भूमिनानत्तवसेन, पुग्गलनानत्तवसेन च चित्तानं पवत्तितो इदं चित्तं बहुधा होति, इति 
वचनञ्च धीरो विभावये पकासेय्य। 


१८१. इध इमस्मिं सासने यो भिक्खु मतिमा इमस्मिं एकविधादिनये कुसलो छेको होति, अभिधम्मे पवत्ता अत्था 
तस्स भिकखुनो हत्थगता हत्थपविट्टा आमलका विय सुद्भमणिका विय होन्ति। 


इति अभिधम्मावतारटीकाय 
एकविधादिनिद्देसवण्णना निट्टिता । 
चतुत्थो परिच्छेदो । 


७५. पञ्चमो परिच्छेदो 


भूमिपुग्गलचित्ुप्पत्तिनिद्देसवण्णना 


१८२.इतो परं पवक्खामि, बुद्धिवुद्धिकरं नयं। 
चित्तानं भूमिसुप्पत्ति, पुग्गलानं वसेन च॥ 


www.tipitaka.org Vipassana Research Institute 


Page 20 sur 342 


अहं इतो परं बुद्धिवुद्धिकरं नयं मतिवद्धिकरं नयं पवक्खामि देसेस्सामि । चित्ताने भूमिसुप्पत्ति पुग्गलानं वसेन 
च भूमीसु चित्तानं उप्पत्ति, पुग्गलानं वसेन भूमीसु चित्तानं उप्पत्तिञ्च पवक्खामि । 


९८३. देवा चेव मनुस्सा च, तिस्सो च अपायभूमियो होन्ति, गतियो पञ्च तेसं देवमनुस्सतिरच्छानपेतनिरयगतीनं 
वसेन पञ्च गतियो निद्दिट्टा सत्थुना दस्सिता भगवता। तयो भवा पन कामरूपारूपभववसेन तयो सत्थुना निदिड्ठा 
दस्सिता। 


९८४-५. भूमियो तत्थ तिसेव, तासु तिंसेव पुग्गला तत्थ तेसु तीसु भवेसु तिस एव भूमियो होन्ति, तासु भूमीसु 
उप्पन्ना पुग्गला तिंस एव होन्ति, एतासु भूमीसु उप्पन्ना सब्बे च पन पुग्गला पटिसन्धिकचित्तानं वसेन एकूनवीसति होन्ति । 
पटिसन्धि च नामेसा एसा पटिसन्धि च नाम दुविधा द्विप्पकारा समुदीरिता सत्थुना कथिता। 


१८६. अचित्तका पटिसन्धि, सचित्तका पटिसन्धि च इति दुविधा पटिसन्धि होति, असञ्जिब्रह्मानं पटिसन्धि 
अचित्तका रूपपटिसन्धि होति। सेसा रूपपटिसन्धितो सेसा सचित्तका सचित्तकपटिसन्धि जेय्या पण्डितेन जानितब्बा। 
सा पन सचित्तका पटिसन्धि एकूनवीसति होति। 


१८७. पटिसन्धिवसेनेव सचित्तकपटिसन्धिवसेन एव वीसति पुग्गला होन्ति । इध इमस्मिं चित्ताधिकारे 
चित्ताधिकारत्ता अचित्तकपटिसन्धि रूपपटिसन्धि न च उद्धटा न च कथिता मया। 


९८८. अहेतुद्वितिहेतूति, पुग्गला तिविधा सियुं अहेतुकद्विहेतुकतिहेतुका इति तिविधा तिप्पकारा पुग्गला सियुं 
भवेय्युं । अरिया पन पुग्गला अट्ट इति एवं इमिना मया वुत्तप्पकारेन सब्बे पुग्गला एकादस ईरिता कथिता भगवता । 


१८९. भूमीसु तिंसभूमीसु चित्तानं उण्तत्ति एतेसं पन सब्बेसं पुग्गलानं पभेदतो भूमीसु चित्तानं उप्पत्तिञ्च गण्हतो 
गण्हन्तस्स मम वचनं निबोधथ, तुम्हे जानाथ सुणाथ। 


९९०. तीसु भूमीसु कति चित्तानि जायन्ति? मे मय्हं बद तानि चित्तानि त्वं कथेहि, सब्बासु भूमीसु चुस एव 
चित्तानि। तं यथा - 


वोटुब्बं कामपुञ्जञ्च, वियुत्तानि च दिट्टिया । 
उद्धच्चसहितञ्चेव, होन्ति सब्बत्थ चुद्दस॥ 


१९१. सदा वीसति चित्तानि, कामेयेव भवे सियुं वीसति चित्तानि कामेयेव भवे सदा सब्बस्मिं काले सियुं 
भवेय्युन्ति। तं यथा - 


कामे अट्टठ महापाका, दोमनस्सद्वयम्पि च। 
तथा घानादिविञ्जाणत्तयं पाका अपुञ्जजा॥ 


घानादिविञ्ञाणत्तयन्ति कुसलविपाकघानादित्तयं। पाका अपुञ्जजा अकुसलतो जाता अहेतुका सत्त विपाका । 
पञ्च रूपभवेयेव पञ्च चित्तानि रूपभवेयेव भवन्ति। चत्तारेव अरूपिसु चत्तारि चित्तानि अरूपीसुयेव होन्ति। तं यथा - 

रूपेव रूपपाका वारुप्पपाका अरूपिसु। 
नव महग्गता पाका, रूपारूपेव जायरे॥ 


१९२. कामरूपभवेस्वेब अट्टारस चित्तानि भवन्ति। 
तं यथा - 


पुञ्जरूपानि पञ्चेव, पुञ्जजं सम्पटिच्छनं । 
चकखुसोतद्वयं पुञ्जपाकं सन्तीरणद्वयं॥ 


पुञ्ञपाकं हसितुप्पादमनोधातुक्रियापि च। 
अट्टारसादिमग्गेन, पञ्च रूपक्रियापि च। 
कामरूपभवेस्वेव, एतानेव सदा सियुं॥ 


द्वेचत्तालीस चित्तानि, होन्ति तीसु भवेसुपि द्वेचत्तालीस चित्तानि होन्ति। तं यथा - 


पटिघद्वयवज्जितानि, अपुञ्ञानि दसेव च। 
महापुञ्ञानि अद्टेव, वोटुब्बनक्रियानि च॥ 


पुञ्जारुप्पानि चत्तारि, आरुप्पकिरियानि च। 


कनिट्टुमग्गवज्जानि, सत्त लोकुत्तरानि च। 
द्रेचत्तालीस चित्तानि, होन्ति तीसु भवेसुपि॥ 


१९३. ठपेत्वा पन सब्बेसं, चतस्सोपायभूमियो चतस्सो अपायभूमियो ठपेत्वा वज्जेत्वा अपायतो सेसानं सब्बेसं 
पुग्गलानं छब्बीसभूमौसु तेरस एव चित्तानि होन्ति । तं यथा - 


चतुत्थारूपावचरं, अनागामिफलादयो। 
महाक्रिया च जायन्ति, तेरसापायवज्जिता॥ 


अनागामिफलादयोति आदि-सद्देन हि अरहत्तफलानि गहितानि। 


१९४. अपरानि चतस्सोपि, ठपेत्वारुप्पभूमियो चतस्सो अरूपभूमियो ठपेत्वा सेसासु छब्बीसभूमीसु अपरानि छ 
चित्तानि जायन्ति । तं यथा - 


मनोधातुक्रियञ्चेव, पुञ्ञजं सम्पटिच्छनं । 
चकखुसोतद्वयं पुञ्जपाकं सन्तीरणद्वयं । 
छेव चित्तानि जायन्ति, तथा उपरिबज्जिते॥ 


१९५. सुद्धावासिकदेवानं, ठपेत्वा पञ्च भूमियो पञ्च भूमियो ठपेत्वा पञ्चवीसतिभूमीसु पञ्च चित्तानि जायन्ति। 

तं यथा - 


दिट्टिया सम्पयुत्तानं, विचिकिच्छायुतं तथा । 
पञ्च सब्बत्थ जायन्ति, सुद्धावासविवज्जिते॥ 


१९६.अपरानि दुवे होन्ति, पञ्चवीसतिभूमिसु। 
ठपेत्वा नेवसञ्ञञ्च, चतस्सोपायभूमियो॥ 


चतस्सोपायभूमियो नेवसञ्जानासञ्जञ्च ठपेत्वायेब पञ्चनीसतिभूमीसु अपरानि दुवे चित्तानि होन्ति। तं यथा - 


ठपेत्वा नेवसञ्जञ्च, चतस्सोपायभूमियो । 
सेसासु ततियारुप्पजवनं जायति द्वयं॥ 


१९७. द्वेपि चित्तानि जायन्ति, चतुवीसतिभूमिसु चतस्सोपायभूमियो आकिञ्चञ्जञ्च नेवसञ्जञ्च ठपेत्वा सेसासु 
चतुवीसतिभूमीसु द्वेपि चित्तानि जायन्ति। तं यथा - 


चतुत्थततियारुप्पं, ठपेत्वापायभूमियो। 
सेसासु दुतियारुप्प-जवनं जायति द्वयं॥ 


१९८. अपायभूमियो हित्वा चतस्सो अपायभूमियो तिस्सो उपरि अरूपभूमियो हित्वा छट्टेत्वा सेसासु 
तेवीसतिभूमीसु द्वेयेव पन चित्तानि होन्ति । तं यथा - 


अपायभूमियो हित्वा, तिस्सोचारुप्पभूमियो। 
सेसासु पठमारुप्पं, जवनद्वयं जायति॥ 


१९९. अरूपे च अपाये च अट्टु भूमियो ठपेत्वा सेसासु बावीसतिभूमीसु एकादसविधं चित्तं होति। तं यथा - 


सब्बं रूपञ्च विपाकं, ठपेत्वा सितमानसं । 
एकादसेव जायति, अपायारूपवज्जिते॥ 


२००. सुद्धावासे अपाये च नव भूमियो ठपेत्वा सेसासु एकवीसासु भूमीसु निच्चम्पि चत्तारो एव मानसा होन्ति। तं 
यथा -- 


सोतापत्तिफलञ्चेव, सकदागामिफलम्पि च । 
सकदागामिमग्गो च, ठपेत्वापायसुद्भके । 
अनागामिमग्गो चेव, एकवीसासु होन्ति हि॥ 


२०१. एक सत्तरसस्वेव, चित्तं जायति भूमिसु सुद्धावासअपायारुप्पभूमियो ठपेत्वा अवसेसासु सत्तरससु भूमीसु 
एकं चित्तं जायति। तं यथा = 

सुद्धावासे अपाये च, ठपेत्वारुप्पभूमियो। 
आदिमग्गो एको होति, सत्तरससु भूमिसु॥ 


२०२द्वादसेव तु जायन्ते, एकादससु भूमिसु। 
ठपेत्वा पन सब्बापि, भूमियो हि महग्गता॥ - 


एकूनवीसतिभूमियो ठपेत्वा सेसासु एकादससु भूमीसु द्वादस चित्तानि जायन्ति। तं यथा - 


दोमनस्सद्गयापुञ्जपाका सत्त च पुञ्जजं । 
घानादित्तयं सेसासु, हित्वा सब्बा महग्गता॥ 


२०३. कामावचरदेवानं वसेन च मनुस्सानं वसेन च सत्तसु कामावचरभूमीसु अद्ठ चित्तानि सब्बदा जायन्ति। तं 
यथा - 


कामे देवमनुस्सानं, महापाकानि जायरे। 
सदा सत्तसु एतानि, हित्वा तेवीस भूमियो॥ 


२०४. पञ्चमज्झानपाकेको, जायते छसु भूमिसु एको पञ्चमज्झानविपाको वेहप्फलादीसु छसु भूमीसु जायति। 
चत्तारि पन रूपविपाकचित्तानि तीसु तीसु भूमीसु जायन्ति। अयमेत्थाधिप्पायो - एको पठमरूपविपाको 
ब्रह्मपारिसज्जब्रह्मपुरोहितमहाब्रह्मानं तीसु भूमीसु जायति, एको दुतियरूपविपाको, एको ततियरूपविपाको च 
परित्ताभाअप्पमाणाभाआभस्सरानं तीसु भूमीसु जायति, एको चतुत्थरूपविपाको परित्तसुभअप्पमाणसुभसुभकिण्हानं तीसु 
भूमीसु जायति । 


२०५. चत्तारि पन चित्तानि, होन्ति एकेकभूमिसु अरूपावचरविपाकानं वसेन चत्तारि पन चित्तानि एकेकभूमीसु 
एकेकासु भूमीसु होन्ति, इति एवं इमिना मया वुत्तप्पकारेन सब्बासु भूमीसु चित्तुप्पादं परिदीपये पण्डितो कथेय्य । 


२०६-७. कुसलाकुसला कामे कामे वीसति कुसलाकुसला, तेसं पाका अहेतुका तेसं कुसलाकुसलानं अहेतुका 
पञ्चदस विपाका आवज्जनद्वयञ्च इति एवं इमिना मया वुत्तप्पकारेन सत्ततिस मानसा नरकादीसु चतूसु अपायेसुपि 
जायरे। अवसेसानि द्विपञ्ञास चित्तानि कदाचिपि किस्मिञ्चि कालेपि नुप्पज्जन्ति। तं यथा - 


पञ्चदसानि रूपे तु, अरूपे द्वादसीरिता। 
अट्ट लोकुत्तरानेव, कामपाका सहेतुका॥ 


अड्ड महाक्रिया चेव, हसितुप्पादमानसं । 
द्विपञ्ञासानि चित्तानि, अपायेसु न जायरे॥ 


२०८. कामे देवमनुस्सानं कामावचरे देवमनुस्सानं महग्गता नव पाका नेव जायन्ति, असीति हदया मानसा सदा 
जायन्ति। तं यथा - 

द्वादसाकुसलानेव, कुसलानेकवीसति । 
सत्तवीसति पाका च, महग्गतविवज्जिता॥ 


कामे देवमनुस्सानं, क्रियचित्तानि बीसति। 
होन्ति असीति चित्तानि, विञ्ञेय्यानि विभाविना॥ 


२०९-१२. कामे कामावचरे अट्ट महाविपाका दोमनस्सद्वयम्पि च तथा घानादिविञ्ञाणत्तयं कुसलविपाकं 
अपुञ्जजा सत्त पाका। नत्थि आरुप्पपाका च, रूपावचरभूमियं अरूपपाका च चत्तारो रूपावचरभूमियं नत्थि । 
अयमेत्थाधिप्पायो - रूपावचरभूमियं अट्ट महाविपाका कामसुगतिसत्तानं द्विन्नं विपाकचित्तत्ता न होन्ति, झानेन 
विक्खम्भितत्ता दोमनस्सद्वयम्पि नत्थि, घानजिव्हाकायपसादविरहितत्ता कुसलविपाकं घानादित्तयं नत्थि, अनिट्ठारम्मणानं 
अभावतो सत्त अकुसलविपाका च नत्थि, अरूपपाका च नत्थि। कस्मा? अरूपानं विपाकचित्तत्ता। इमेहि सह चित्तेहि 
इमेहि चतुवीसतिचित्तेहि सह तयो मग्गा फलद्वयं सोतापत्तिमग्गो सकदागामिमग्गो अनागामिमग्गो च 
सोतापत्तिफलसकदागामिफलानि च चत्तारो दि्टिसंयृत्ता विचिकिच्छासंयुत्तम्पि च चत्तारो हेट्टिमा पाका च सुद्भावासे न 
लब्भरे न लब्भन्ति। अयमेत्थाधिप्पायो - पुथुज्जनसोतापन्नसकदागामिपुग्गलानं असाधारणत्ता सुद्धो च आवासो, अथ 
वा घोरातिक्कमद्टितत्ता अनागामिपुग्गला सुद्धा नाम, चतुरोघतिण्णत्ता खीणासवा सुद्धा नाम, तेसं सुद्धानं द्विन्नं उत्तमसत्तानं 
आवासोतिपि सुद्धावासो, तस्मिं। 


अयमेत्थाधिप्पायो - सुद्धावासे पन सोतापत्तिमग्गसोतापत्तिफलसकदागामिमग्गसकदागामिफलअनागामिमग्गा न 
विज्जन्ति। कस्माति चे? अनागामिफलट्ठानंयेव तस्मिं उप्पज्जनतो चत्तारो दिद्विसंयुत्ता च विचिकिच्छायुत्तञ्च पञ्च 
अकुसलचित्तानं सोतापन्नेन विनासितत्ता, इति तस्मा कारणा न जायन्ति। चत्तारो हेट्िमविपाका हेट्टिमानं रूपब्रह्मानं 
विपाकचित्तत्ता नत्थि। सेसानि एकपञ्ञास चित्तानि सुद्धावासे पन लब्भन्ति । तं यथा - 


दिट्टिया विप्पयुत्तानि, उद्भच्चसहगतं तथा। 
कामपुञ्जानि अट्टु च, रूपपुञ्जानि पञ्च वा॥ 


अरूपकुसलानेव, मग्गो खीणासवस्स च। 
चकखुसोतमनोधातु, पुञ्जजा तीरणा दुवे॥ 


पञ्चमज्झानपाको च, अनागामिफलादयो। 
सुद्धावासेसु लब्भन्ति, क्रियचित्तानि वीसति॥ 


रूपावचरिका सब्बे सब्बानि रूपावचरानि पञ्चदस चित्तानि, कामधातुया सब्बे तेबीसति विपाका। 


२१३. दोमनस्सादिमग्गो च दोमनस्सद्वयञ्च आदिमग्गो च सोतापत्तिमग्गो च, क्रिया च द्वे अहेतुका 
पञ्चद्वारावज्जनहसितुप्पादानि किरियानि चाति तेचत्तालीस चित्तानि अरूपभूमियं नत्थि। पञ्च रूपावचरविपाका रूपीनं 
विपाकचित्तत्ता नत्थि। रूपजवनानि हेट्टिमझानानं विरत्तत्ता नत्थि। चक्खुसोतविञ्ञाणानि पुञ्जजानि पसादरहितत्ता नत्थि। 
घानादिविञ्ञाणानि पकतियायेव नत्थि। कुसलविपाका मनोधातु चक्खादिग्गहितपञ्चारम्मणत्ता अरूपानं धम्मारम्मणत्ता 

नत्थि, असति चक्खादिविञ्ञाणे सा च पुञ्जजा मनोधातु ताय च असतिया चक्खादिविञ्ञाणम्पि नत्थियेव । 
किरियामनोधातुपि पञ्चारम्मणत्तायेव नत्थि, हसितुप्पादोपि रूपकायाभावा सितस्साभावा नत्ति, पुब्बेव दिद्डसच्चा अरिया 
रूपभूमिका, तस्मा आदिमग्गोपि नत्थि। 


२१४. एवं भूमिवसेनेव, चित्तुप्पत्ति विभावये एवं इमिना मया वुत्तप्पकारेन भूमिवसेन चित्तुप्पत्ति विभावये धीरो 
कथेय्य। तथा एवं एकादसन्नं पुग्गलानं वसेन चित्तुप्पत्ति धीरो विभावये कथेय्य । 


२१५ कुसलाकुसला कामे, 
तेसं पाका अहेतुका। 
आवज्जनद्वयञ्चाति, 
सत्ततिंसेव मानसाति॥ -- 


अयं वृत्तत्था। 


२१६. एवं चतूस्वपायभूमीसु मनुस्सभूमियञ्चाति पञ्चभूमीसु अहेतुकस्स सत्तस्स जायन्ते उप्पज्जन्ति। 
द्वेपञ्ञासावसेसानि, न जायन्ति कदाचिपि अवसेसानि द्वेपज्ञास चित्तानि कदाचिपि न जायन्ति न उप्पज्जन्ति, तानि 
सरूपतो वुत्तानेव। 


२१७. अहेतुकस्स सत्तस्स उप्पज्जन्तेहि सत्ततिंसचित्तेहि सह दुहेतुका, चतुमहाविपाका चाति चत्तालीस चित्तानि तथा 
एककं दुहेतुकस्स सत्तस्स जायन्ति। 


२१८-२३. सब्बे महग्गता चेव सब्बे सत्तवीसतिविधा महग्गता चेव सब्बेपि च अनासवा सब्बे अट्ठ लोकुत्तरा चेव 
चत्तारो तिहेतुकविपाका च कामे हसितुप्पादो सहेतुकमहाकिरिया चाति नव क्रियापि चेति चत्तालीसं तथा अट्ट च दुहेतुनो 
सत्तस्स न जायन्ति। 


अयमेत्थाधिप्पायो - दुहेतुनो रूपारूपसमापत्तिया असमत्थताय सत्तवीस महग्गता न जायन्ति, मग्गफलं अधिगन्तुं 
असमत्थताय अड्ड लोकुत्तरा न जायन्ति, तिहेतुकविपाका तिहेतुकानं सत्तानं विपाकचित्तत्ता न जायन्ति, नव किरियानि 
खीणासवानंयेव उप्पज्जमानत्ता न जायन्तीति। कामावचरसत्तस्स, तिहेतुपटिसन्धिनो पृथुज्जनस्स चतुपञ्ञास मानसा 
जायन्ति। कतमानि तानि? दुहेतुकस्स वृत्तानि चत्तालीस चित्तानि तथा एकञ्च कामधातुयं चत्तारो ञाणसम्पयुत्तविपाका 
रूपारूपेसु नव पुञ्जानि चाति चतुपञ्ञास मानसा जायन्ति । पुथुज्जनस्स तिहेतुनो कामसत्तस्स पञ्चतिस चित्तानि न 
जायरे न जायन्ति। तं यथा - 


आवज्जनद्वयं हित्वा, अट्टारस क्रियापि च। 
नव महग्गता पाका, अट्ठ लोकुत्तरानि च॥ 


कामपुथुज्जनस्सेव, तिहेतुपटिसन्धिनो । 
पञ्चतिंसेव चित्तानि, न जायन्ति कदाचिपि॥ 

छदेवेसु मनुस्सेसु चाति सत्तसु भूमीसु जातस्स सोतापन्नस्स देहिनो सत्तस्स पञ्ञास चित्तानि जायन्ति। इति वचनं 
धीरो निद्दिसे कथेय्य। तं यथा - 


दिट्टिया विप्पयुत्तानि, दोमनस्सद्वयम्पि च । 
उद्धच्चसहितञ्चेव, कामपुञ्जानि अट्ट च॥ 


नव महग्गतपुञ्जानि, आवज्जनद्वयम्पि च। 
सब्बे कामविपाका च, सोतापत्तिफलम्पि च॥ 


अस्स सोतापन्नस्स नवतिंसेव चित्तानि न उप्पज्जन्ति। इति वचनं धीरो दीपये देसेय्य। तं यथा - 


आवज्जनद्वयं हित्वा, अट्टारस क्रियापि च। 
नव महग्गता पाका, सत्त लोकुत्तरानि च॥ 


दिट्टिया सम्पयुत्तानि, विचिकिच्छायुतं तथा । 
नवतिंस न जायन्ति, सोतापन्नस्स देहिनो॥ 


२२४. पठमं फलं ठपेत्वा सोतापन्नस्स पुग्गलस्स वुत्तानि चित्तानि अत्तनो सकदागामिनो फलेन सकदागामिफलेन 
सह सकदागामिपुग्गलस्स सियुं। 


२२५. सोतापन्नस्स वृत्तानि, ठपेत्वा पटिघद्वयं दुतियञ्च फलं सकदागामिफलञ्च हित्वा अत्तनो 
अनागामिफलेन सह सोतापन्नस्स सत्तस्स वुत्तानि यानि अट्टचत्तालीस चित्तानि अत्थि, तानि अनागामिस्स सत्तस्स 
जायन्ति। इति वचनं धीरो विनिद्दिसे । 


२२६. कति चित्तानि जायन्ति, कामे अरहतो पन कामे सत्तसु कामभूमीसु जातस्स अरहतो खीणासवस्स कति 
चित्तानि जायन्ति? चत्तारि च चत्तारीसञ्च चित्तानि कामे सत्तसु कामभूमीसु जातस्स अरहतो सियुं भवेय्युं । तं यथा - 


तेवीस कामपाकानि, क्रियचित्तानि वीसति। 
अरहत्तफलेनेव, कामे अरहतो सियुं॥ 


२२७. मग्गट्ठानं चतुन्नम्पि तेसं पुग्गलानं सकं सकं मग्गचित्तं सिया भवेय्य। एकचित्तक्खणा हि ते हि सच्चं तं 
मया वुत्तं वचनं । ते मग्गा एकचित्तकखणा । 


२२८. पुथुज्जनस्स तीस्वेव, पठमज्झानभूमिसु तीसु एव पठमज्झानभूमीसु जातस्स पुथुज्जनस्स ब्रह्मुनो पञ्चतिंस 
एव चित्तानि जायन्ति। इति वचनं धीरो विनिद्दिसे उच्चारेय्य। तं यथा - 


दोमनस्सद्वयं हित्वा, अपुञ्ञानि दसेव च। 
कामपुञ्जानि अट्टेब, नव पुञ्जा महग्गता॥ 

चकखुसोतद्वयं पुञ्जपाकं सन्तीरणद्वयं । 
आवज्जनद्वयञ्चेव, पुञ्जजं सम्पटिच्छनं । 
पठमज्झानपाको च, पञ्चतिंसेव जायरे॥ 


२२९-२३४. घानादीसु पसादेसु पवत्तं कुसलविपाकं विञ्ञाणत्तयं सत्त अपुञ्ञजा पाका अट्ट महापाका तथा 
उपरिझानभूमीसु जाता पाका आरुप्पा चत्तारो विपाकापि च दोमनस्सद्वयम्पि च आवज्जनद्वयवज्जा अट्टारस क्रिया चेव 
अड लोकुत्तरानि च एतानि चतुपञ्ञास चित्तानि पठमज्झानभूमीसु तीसु निब्बत्तस्स पुथुज्जनस्स देहिनो सत्तस्स न च 
लब्भरे न लब्भन्ति। तासु तीसु भूमीसु निब्बत्तस्स पुथुज्जनस्स ब्रह्मुनो वुत्तेसु चित्तेसु अपुञ्जपञ्चकं हित्वा तत्थ तीसु 
पठमज्झानभूमीसु निब्बत्तस्स सोतापन्नस्स ब्रह्मुनो पठमफलेन सह एकतिस चित्तानि जायरे जायन्ति। सकदागामिनो 
तत्थ तीसु पठमज्झानभूमीसु जातस्स सकदागामिनो ब्रह्मुनो तेसु चित्तेसु पठमं फलं ठपेत्वा सकदागामिफलं पक्खिपित्वा 
एकतिंसेव चित्तानि जायरे। अनागामिस्स तत्थेव तीसु पठमज्झानभूमीसु एव जातस्स अनागामिस्स दुतियं फलं ठपेत्वा 
अत्तनो फलचित्तेन सह एकतिंसेव चित्तानि जायन्ति। 


२३५विञ्जाणं चक्खुसोतानं, पुञ्ञजजं सम्पटिच्छनं। 
सन्तीरणद्वयञ्चेव, क्रियचित्तानि वीसति॥ 


२३६-७. अरहत्तफलं पठमज्झानतो सम्भवो पाको सत्तवीसति चित्तानि अरहन्तस्स खीणासवस्स जायरे। 
पुथुज्जनस्स तीस्वेव तीसु एव दुतियज्झानभूमीसु जातस्स पुथुज्जनस्स ब्रह्मुनो दुतियज्झानततियज्झानपाकेन सह छत्तिस 
चित्तानि जायन्ति। तं यथा - 


दोमनस्सद्वयं हित्वा, अपुञ्ञानि दसेव च। 
कामपुञ्जानि अट्ठेव, नव पुञ्जमहग्गता॥ 


चकखुसोतद्वयं पुञ्जपाकं सन्तीरणद्वयं । 
आवज्जनद्वयञ्चेव, पुञ्जजं सम्पटिच्छनं॥ 


दुतियज्झानपाकेन, ततियज्झानपाकतो। 
छत्तिसेव च चित्तानि, दुतियज्झानदेहिनो॥ 


२३८-२४१. पृथुज्जनस्स वृत्तेसु, हित्वा वापुञ्ञपञ्चकं अत्तनो फलेन सह बात्तिस चित्तानि सोतापन्नस्स 
जायन्ति । सोतापन्नस्स वुत्तेसु, ठपेत्वा पठमं फलं सोतापन्नस्स वुत्तेसु पठमं फलं ठपेत्वा अत्तनो फलचित्तेन सह बात्तिस 
चित्तानि, सकदागामिस्स वुत्तेसु दुतियं फलं ठपेत्वा अनागामिफलेन सह बात्तिसेव चित्तानि अस्स अनागामिनो भवन्ति । 
अरहन्तस्स तीस्वेव, अट्टुवीसति अत्तनो तीसु एव दुतियज्झानभूमीसु जातस्स अरहतो अत्तनो फलेन 
दुतियज्झानततियज्झानपाकतो पाकेहि सह अट्टुबीसति चित्तानि होन्ति। तं यथा - 


विज्ञाणं चक्खुसोतानं, पुञ्जजं सम्पटिच्छनं । 
सन्तीरणद्वयञ्चेव, क्रियचित्तानि वीसति॥ 

अरहत्तफलं पाको, दुतियज्झानसम्भवो । 
ततियज्झानपाको च, अद्टुवीसति मानसा॥ 


२४२-६. परित्तकसुभादीनं, देवानं तीसु भूमीसु चतुत्थज्झानविपाकेन सह पञ्चतिंसेव चित्तानि जायन्ति। 
सोतापन्नस्स तत्थेक-तिंस चित्तानि जायरेतत्थ तासु तीसु परित्तकसुभादीनं भूमीसु सोतापन्नस्स च एकतिस चित्तानि 
जायरे। यथा एवं सकदागामिनो एकतिस चित्तानि जायरे। तथा अनागामिनो एकतिस जायरे। तत्थेव तासु तीसु भूमीसु एव 
जातस्स खीणासवस्स सत्तवीसति मानसा होन्ति, तथा एवं वेहप्फले वेहप्फलभूमियं जातानं पुथुज्जनसेकखानं पञ्चन्नं 
सब्बेसं पुग्गलानं मानसा होन्ति । पञ्चसु सुद्धावासिकभूमीसु जातस्स अनागामिनो सत्तस्स एकतिंसेव चित्तानि होन्ति। 
इति वचनं धीरो परिदीपये देसेय्य। तत्थेव तासु सुद्धावासभूमीसु एव जातस्स अरहतो सत्तवीसति मानसा होन्ति। एवं 
इमिना मया वुत्तप्पकारेन रूपीसु पञ्चदससु रूपिभूमीसु जातानं सब्बेसं पुग्गलानं चित्तानि विभाविना धीरेन विञ्जेय्यानि 
जानितब्बानि । 


२४७. चतुवीसति चित्तानि, पठमारुप्पभूमियं पठमआरुप्पभूमियं जातस्स पुथुज्जनस्स चतुवीसति चित्तानि 
जायन्ति। इति वचनं धीरो विनिद्दिसे तं यथा - 


दोमनस्सद्वयं हित्वा, अपुञ्ञानि दसेव च। 
कामपुञ्जानि अट्टेव, आरुप्पकुसलानि च। 
पठमारुप्पपाको च, क्रियावोडुब्बनम्पि च॥ 


२४८-२५९. सोतापन्नस्स तत्थेव, ठपेत्वापुञ्जपञ्चकंतत्थ तिस्सं पठमारुप्पभूमियं एव सोतापन्नस्स पुग्गलस्स 
अपुञ्ञपञ्चकं हित्वा अत्तनो फलेन सह वीसति चित्तानि होन्ति । तथा तत्थ तिस्सं पठमारुप्पभूमियं सकदागामिनो, 
अनागामिनोपि च पुग्गलस्स पुब्बं पुब्बं फलं विना वज्जेत्वा अत्तनो फलेन सह वीसति चित्तानि जायन्ति। खीणासवस्स 
तत्थेव तत्थ तिस्सं पठमारुप्पभूमियं एव जातस्स खीणासवस्स दस पञ्च मानसा च जायन्ति। तं यथा - 


महाक्रियानि अट्टेव, चत्वारुप्पक्रियानि च। 
अरहत्तफलं पाको, वोहुब्बञ्चापि मानसं॥ 


दुतियारुप्पभूमियं जातस्स पुथुज्जनस्स सत्तस्स तेवीसति चित्तानि होन्ति। तं यथा - 


दोमनस्सद्वयं हित्वा, अपुञ्ञानि दसेव च। 
कामपुञ्ञानि अट्टेब, पुञ्जारूपूपरी तयो | 
दुतियारुप्पपाको च, वोइुब्बञ्चापि मानसं ॥ 


इति एवं इमिना पकारेन वत्वा कथेत्वा धीरो पण्डितो विभावये देसेय्य । एत्थ एतिस्सं दुतियारुप्पभूमियं जातानं 
तिण्णन्नं सेकखानम्पि एकूनवीसति चित्तानि होन्ति । तं यथा - 


दिट्टिया विप्पयुत्तानि, उद्भच्चसहितं तथा। 
कामपुञ्ञानि अट्टेब, पुञ्जारूपूपरी तयो॥ 

दुतियारुप्पपाको च, वोइुब्बञ्चापि मानसं । 
सकसकफलेनेव, चित्तानेकूनवीसति॥ 


२५२. चुहसेव तु चित्तानि दुतियारुप्पभूमियं जातस्स खीणासवस्स किरियचित्तानि द्वादस एको पाको 
अरहत्तफलञ्चाति चुद्दसेव चित्तानि होन्ति। तं यथा - 


महाक्रियानि अट्टेव, क्रियारूपूपरी तयो। 
वोडुब्बञ्च सको पाको, अरहत्तफलम्पि च॥ 


२५३. पुथुज्जनस्स सत्तस्स, ततियारुप्पभूमियं ततियअरूपभूमियं जातस्स पुथुज्जनस्स सत्तस्स बावीसति चित्तानि 
भवन्ति। इति वचनं धीरो पकासये। तं यथा - 


दोमनस्सद्वयं हित्वा, अपुञ्जानि दसेव च। 
कामपुञ्जानि अट्टेव, पुञ्जारूपूपरी दुवे । 
ततियारुप्पपाको च, वोडुब्बञ्चापि मानसं॥ 


२५४-५. अट्टारसेव चित्तानि, सोतापन्नस्स पुग्गलस्स अट्टारस एव चित्तानि जायरे। तं यथा - 


दिट्टिया विप्ययुत्तानि, उद्भच्चसहितं तथा। 
महापुञ्ञानि अट्टेब, पुञ्जारूपूपरी दुवे॥ 


अदट्ठारसेव पाकेन, सोतापत्तिफलेन च। 
वोदुब्बञ्चापि मानसं, सोतापन्नस्स जायरे॥ 


सकदागामिनो पठमं फलं ठपेत्वा अत्तनो फलेन तानि अट्ठारस चित्तानि होन्ति। सकदागामिनो वृत्तेसु चित्तेसु दुतियं 
फलं ठपेत्वा अत्तनो फलेन सह अट्टारस चित्तानि एव अनागामिस्स जायरे। 


२५६. तेरसेव च चित्तानि, ततियारुप्पभूमियं ततियअरूपभूमियं जातस्स खीणासवस्स तेरसेव चित्तानि जायन्ति। 
इति वचनं धीरो विनिदिसे। तं यथा - 


महाक्रियानि अड्डेव, क्रियारूपूपरी दुवे। 
अरहत्तफलं पाको, वोट्टुब्बञ्चापि मानसं॥ 


२५७. एकवीसति चित्तानि, चतुत्थारुप्पभूमियं चतुत्थअरूपभूमियं जातस्स पुथुज्जनस्स सत्तस्स एकवीसति 
चित्तानि जायन्ति। इति इदं वचनं धीरो विनिद्दिसे। तं यथा - 


दोमनस्सद्वयं हित्वा, अपुञ्ञानि दसेव च। 
कामपुञ्जानि अद्टेव, बोडुब्बञ्चापि मानसं । 

चतुत्थारुप्पपुञ्ञञ्च, सपाकेनेकवीसति॥ 
२५८-२६०. सोतापन्नस्स सत्तस्स, सत्तरस चित्तानि धीरो पकासये। तं यथा - 


दिट्टिया विप्ययुत्तानि, उद्भच्चसहितं तथा । 
कामपुञ्जानि अट्टेब, सोतापत्तिफलम्पि च। 
चतुत्थारुप्पपुञ्ञञ्च, सपाको वोदुब्बम्पि च॥ 


सकदागामिनो पठमं फलं ठपेत्वा तानि एव चित्तानि सफलेन होन्ति। सकदागामिनो वुत्तेसु चित्तेसु दुतियं फलं ठपेत्वा 
अत्तनो फलेन सत्तरस मानसा अनागामिस्स होन्ति । द्वादसेव तु चित्तानि, चतुत्थारुप्पभूमियं जातस्स अरहन्तस्स द्वादस 
एव चित्तानि जायन्ति। तं यथा - 


महाक्रियानि अद्देव, वोदुब्बञ्चापि मानसं। 
चतुत्थञ्च क्रियारूपं, पाको अरहतो फलं ॥ 


इति एवं इमिना मया वुत्तप्पकारेन पुग्गलानं बसेन भूमीसु चित्तप्पवत्ति विदू धीरो विभावये । 


२६१-२. हेट्रिमानं अरूपीनं, ब्रह्मानं उपरूपरि जाता अरूपकुसला चेव किरियापि च उप्पज्जन्ति। उद्ध उद्धं भागे 
जातानं अरूपीनं ब्रह्मां हेट्रिमा हेट्रिमा आरुप्पा हेड्ाभागे जाता अरूपावचरा पन नेव जायन्ति। कस्मा कारणाति? किर 
मया सुतं, हेट्टिमझानेसु दिट्टादीनवतो दिट्ठदोसभावतो नेव जायन्ति। 


२६३-५. ठपेत्वा पठमं मग्गं सोतापत्तिमग्गं ठपेत्वा कुसलानुत्तरा तयो तयो अनुत्तरा कुसला तयो मग्गा, 
कामावचरपुञ्जानि अट्ट, तथा दस अपुञ्ञानि चित्तानि, अरूपपुञ्ञानि चत्तारि । सब्बे पाका अनुत्तरा सब्बानि 
लोकुत्तरफलानि, पठमारुप्पपाको च नव कामकिरियापि च, अरूपापि सब्बा किरिया, एतानि पन तेचत्तालीस मानसा 
पठमारुप्पभूमियं उप्पज्जन्ति। 


२६६-७. सब्बो तेवीसतिकामविपाको, सब्बो पन्नरसविधो महग्गतो रूपो चित्तुप्पादो, मनोधातु किरियामनोधातु, 
दोमनस्सद्वयम्पि च आदिमग्गो च तथा उपरि जाता तयो अरूपपाका चाति छचत्तालीस चित्तानि एत्थ एतिस्सं 
पठमारुप्पभूमियं नत्थि। 


२६८-९. वृत्तेसु पन चित्तेसु, पठमारुष्पभूमियं वृत्तेसु चित्तेसु कुसलपाककिरियावसेन पठमारुप्पत्तयं ठपेत्वा 
अत्तनो पाको चाति चत्तालीस चित्तानि दुतियारुप्पभूमियं जायन्ति । एवं इमिना मया वुत्तप्पकारेन सेसद्दये 
पठमदुतियारुप्पतो सेसआकिञ्चञ्जायतननेवसञ्ञजानासञ्ञायतनभूमिद्वये हेड्टिमहेट्रिमं कुसलविपाककिरियावसेन 
हेड्ठाभागे जातं अरूपत्तयं हित्वा अत्तनो अत्तनो पाका एवं इमिना मया वृत्तप्पकारेन पण्डितेन जेय्या जानितब्बा । 


२७०-३. चत्तारो च अनासवा, विपाका चत्तारि लोकुत्तरफलचित्तानि, सब्बे सब्बानि च चतूसु आरुप्पभूमीसु 
होन्ति । वोडुब्बनेन चित्तेन सह कामे अट्ट महाकिरिया, चतस्सो अरूपकिरियापि चाति तेरस एव किरिया पठमारुप्पभूमियं 
जातस्स खीणासवस्स जायन्ति । दुतियारुप्पभूमियं जातस्स खीणासवस्स पठमारुप्पकिरियं हित्वा द्वादस एव किरिया 

होन्ति। ततियारुप्पभूमियं जातस्स खीणासवस्स पठमदुतियारुप्पकिरियानि हित्वा एकादस किरिया होन्ति । 
चतुत्थारुप्पभूमियं जातस्स खीणासवस्स पठमदुतियततियारुप्पकिरियानि हित्वा दसेव किरिया जेय्या जानितब्बा। 


२७४अरहतो पन चित्तानि, होन्ति एकूनवीसति। 
अरहत्तं क्रिया सब्बा, ठपेत्वावज्जनद्वयं॥ 


आवज्जनद्वयं ठपेत्वा सब्बा किरिया, अरहत्तफलञ्चाति एकूनवीसति चित्तानि अरहतो पन होन्ति। आवज्जनद्वयं 
किञ्चापि खीणासवस्स होन्ति, एवम्पि अञ्जेसं पुथुज्जनसेक्खानम्पि होन्तियेव। एकूनवीसति चित्तानि खीणासवस्स एव 
होन्ति, न अञ्ञेसन्ति जापनत्थं “आवज्जनद्वयं ठपेत्वा ति वुत्तं 


२७५-६. चतुन्नं फलट्टानं पुग्गलानञ्च तिहेतुकपुथुज्जने च तेरसेव चित्तानि भवन्ति। इति वचनं धीरो पकासये। तं 
यथा - चत्तारो जाणसम्पयुत्ता महाविपाकानि, नव रूपारूपपाका च इमे तेरसेव चित्तानि भवन्ति। 


२७७-९. चतुन्नं फलट्ठानं पुग्गलानञ्च दुहेतुकपृथुज्जने च जाणपरिहीनानि चत्तारि विपाकानि एव जायरे। 
पुथुज्जनानं तिण्णम्पि, चतुन्नं अरियदेहिनं अरियगतानं सत्तन्नं पुग्गलानं सत्तरसेव चित्तानि भवन्ति। तं यथा - दुवे 
पञ्चविञ्जाणानि, मनोधातुत्तयसन्तीरणानि, वोइब्बनञ्च इमे सत्तरस एव होन्ति । 

२८०-५. हेट्ठा तिण्णं फलट्टानं, तिहेतुकपुथुज्जने चतुन्नं पुग्गलानं महग्गतानि एव कुसलानि होन्ति। तिण्णं 
प॒थुज्जनानञ्च, आदितो तिण्णं अरियानं हेड्ठा अरियानं तेरसेव चित्तानि उप्पज्जन्ति। इति वचनं धीरो निद्विसे। अड्ठेव 
कामपुञ्जानि, अपुञ्जतो अकुसलवसेन दिट्रिहीना चत्तारो चित्तुप्पादापि, उद्भच्चसम्पयुत्तञ्चाति तेरस चित्तानि होन्ति । हेट्ठा 
द्विन्ने फलट्टानं सोतापन्नसकदागामिपुग्गलानं सब्बपृथुज्जने अहेतुकदुहेतुकतिहेतुकपुथुज्जने दोमनस्सयृत्तं द्वयमेव चित्तं 
जायते | तिण्णं पुथुज्जनानञ्च पञ्च एव जायरे। तं यथा - 


चत्तारि दिड्टियुत्तानि, विचिकिच्छायुतम्पि च। 
मग्गड्ानं चतुन्नम्पि, मग्गचित्तं सकं सकं॥ 


तेसं चतुन्नं मग्गट्ठानं पुग्गलानं सकं सकं एकमेव मग्गचित्तं भवे भवेय्य। इति एवं इमिना मया वुत्तप्पकारेन धीरो 
पण्डितो विभावये चित्तप्पवत्ति पकासये। 


२८६-९. मया भवेसु चित्तानं, पुग्गलानं वसेन च। भवेसु सब्बभवेसु चित्तानं, पुग्गलानं वसेन च चित्तप्पवत्ति 
भिक्खूनं आभिधम्मिकभिक्खूनं पाटवत्थाय छेकभावाय मया पकासिता। एवं सब्बमिदं चित्तं, भूमिपुग्गलभेदतो एवं 
इमिना मया वुत्तप्पकारेन भूमिपुग्गलभेदतो इदं सब्बं चित्तं बहुधापि च बहुप्पकारम्पि च होति। इति गहणं विभाविना 
विञ्ञातब्बं । सक्का वृत्तानुसारेन मया वुत्तस्स अनुसारेन भेदो चित्तभेदो विभाविना ञातुं विजानितुं सक्का । 
गन्थवित्थारभीतेन मया इदं चित्तप्पवत्तिदीपकवचनं संखित्तं, पुब्बापरं विलोकेत्वा, चिन्तेत्वा च पुनप्पुनं अत्थं 
उपपरिक्खित्वा विभाविना गहेतब्बं । 


२९०. इमञ्चाभिधम्मावतारं सुसारं, वरं सत्तमोहन्धकारप्पदीपं इमञ्च अभिधम्मावतारप्पकरणं सुसारं 
सुन्दरसारभूतं वरं सत्तअन्धकारसदिसे मोहे पदीपं पज्जोतप्पदीपं यो नरो साधुकं चिन्तेति वाचेतिपि, तं नरं रागदोसा चिरं 

चिरकालं नोपयन्ति न उपगच्छन्ति । 
इति अभिधम्मावतारटीकाय 
भूमिपुग्गलचित्तुप्पत्तिनिद्देसवण्णना निट्टिता | 
पञ्चमो परिच्छेदो । 


६. छट्ठो परिच्छेदो 


आरम्मणविभागवण्णना 


२९१.एतेसं पन चित्तानं, आरम्मणमितो परं। 
दस्सयिस्सामहं तेन, विना नत्थि हि सम्भवो॥ 


इतो परं इतो परिच्छेदतो परं अहं एतेसं पन चित्तानं आरम्मणं दस्सयिस्सामि। हि कस्मा? तेन विना तं आरम्मणं 
बज्जेत्वा चित्तानं सम्भवो नत्थि यस्मा कारणा, तस्मा कारणा दस्सयिस्सामि। 


२९२-रूपं सहं गन्धं रसं, फोदुब्बं धम्ममेव च। 
छधा आरम्मणं आहु, छळारम्मणकोविदा॥ 


छळारम्मणेसु छेका पण्डिता आरम्मणं छधा छप्पकारं आहु कथेसुं। 


२९३. तत्थ भूते उपादाय। तत्थ तेसु आरम्मणेसु भूते उपादाय भूते पटिच्च वण्णो चतुसमुद्टितो 
कम्मचित्तउतुआहारसङ्घातेहि चतूहि पच्चयेहि समुट्टितो निब्बत्तो निदस्सनेन सह पवत्तो पटिघेन सह पवत्तो 
रूपारम्मणसञ्जितो । 


२९४. दुविधोपि समुद्दिट्ठो, सद्दो चित्तोतुसम्भवो सद्दो दुविधोपि मुनिना समुद्दिड्टो चित्तोतुसम्भवो, 
सविज्ञाणकसद्दोव चित्तसमुद्टितो होति। कथं? वचीभेदकचित्तेन भूताय जाताय भूमिया पथवीधातुया विकारता 
पथवीलक्खणभावतो अतिथद्धलक्खणता विकारता नाम | सा वचीविञ्जत्ति विज्ञायतीति विञ्ञत्तिया उपादिण्णघट्टनस्स 
कम्मजपथवीधातुया घट्टनस्स कारणं चित्तजपथवीधातुया कम्मजपथवीधातुया घट्टनञ्च सद्दो च अपुब्बं अचरिमं होति। 


२९५. अविञ्ञाणकसद्दो यो सो अविञ्ञाणकसद्दो उतुसमुड्टितो होति । अयं दुविधोपि सद्दो सद्दारम्मणतं गतो 
सह्दारम्मणभावं पत्तो। 


२९६. धरीयतीति गच्छन्तो गच्छन्तो जनेहि धरीयतेति गन्धो। गमु सप्प गतिम्हि, धर धारणे। सूचनतो अत्तनो 
साधारणस्स पुप्फादिनो वत्थुस्स पकासनतोपि वा गन्धो नाम । गन्ध सूचने। अयं गन्धो चतूहि समुद्ठानं एतस्साति 
चतुसमुड्टानो | गन्धारम्मणसम्मतो। 

२९७. रसमाना रसन्तीति, रसोति परिकित्तितो जना रसमाना यं धम्मजातं रसन्ति अनुभवन्ति, इति यस्मा 
कारणा, तस्मा कारणा रसो इति रसो नाम पण्डितेहि परिकित्तितो, सो रसो चतुसम्भूतो रसारम्मणनामको। 


२९८. फुसीयतीति फोढुब्बं यं धम्मजातं जनेहि फुसीयतीति तस्मा फोदुब्बं, पथवीतेजवायवो । तं फोडुब्बं चतुसम्भूतं 
फोदुब्बारम्मणं मतं । 


२९९. सब्बं नामञ्च रूपञ्च, हित्वा रूपादिपञ्चक रूपादिपञ्चकं हित्वा सब्बं नामञ्च 
चित्तचेतसिकनिब्बाननामञ्च रूपञ्च पञ्चपसादसुखुमरूपञ्च लक्खणानि च अनिच्चदुक्खअनत्तलक्खणानि च पञ्ञत्ति 
च धम्मारम्मणसञ्जितं । 


३००. छारम्मणानि लब्भन्ति, कामावचरभूमियं कामावचरभूमियं छारम्मणानि लब्भन्ति। तीणि रूपावचरे 
रूपसद्दधम्मारम्मणवसेन लब्भन्ति | अरूपे पन एकेकं धम्मारम्मणं लब्भति। 


३०१-३. खणवत्थुपरित्तत्ता, आपाथं न वजन्ति ये ये रूपादयो पञ्च विसया खणवत्थुपरित्तत्ता पञ्चारम्मणानं 
खणस्स परित्तत्ता मन्दत्ता तेसं अप्पायुकत्ता वत्थुपरित्तत्ता पञ्चारम्मणानं अतिखुहदकवत्थुकत्ता आपाथं पञ्चद्वारेसु 
पाकटभावं न वजन्ति, पञ्चपसादेसु घट्टनकिच्च॑ न साधेन्ति, ते रूपादयो पञ्च विसया धम्मारम्मणं होन्ति। इति येसं 
एकच्चानं आचरियानं मतं होति। किराति अनुस्सवनत्थे निपातो। ते पटिक्खिपितब्बाव ते एवं वादिनो एकच्चे आचरिया 
पटिक्खिपितब्बा, मया पटिसेधितब्बा। कस्मा? चक्खुविञ्जाणं सोतविञ्ञाणस्स गोचरभूतं सद्दै न पटिअनुभोति, 
सोतविञ्ञाणं चक्खुविञ्जाणस्स गोचरभूतं रूपं न पटिअनुभोति । इति अञ्जमञ्ञस्स गोचरं नेव पच्चनुभोन्तानं तेसं 
पञ्चन्नं चक्खुविञ्ञाणादीनं विञ्ञाणानं तञ्च गोचरं मनोधातुमनोविञ्जाणधातुसङ्कातं जवनं पन पच्चनुभोति । इति 
वचनस्स भगवता वुत्तत्ता पटिक्खिपितब्बा। रूपादयो पन विसया रूपादिपञ्चारम्मणानि एव होन्ति। 


३०४-६. दिव्बचक्खादिजाणानं, रूपादीनेव गोचरा तानि रूपादीनि एव गोचरा दिब्बचक्खादिजाणानं 
अनापाथगतानं एव पाकटभावं अप्पत्तानेव। इतिपि वचनं वुत्तं न युज्जति। यं धम्मजातं रूपारम्मणं भवन्तं, तं धम्मजातं 
कथं केन पकारेन धम्मारम्मणं भवेय्य? एवं सति रूपारम्मणस्स धम्मारम्मणत्ते सति एतेसं रूपारम्मणधम्मारम्मणानं 
नियमोपि कथं भवे केन पकारेन भवेय्य? सब्बं आरम्मणं एतं एतं सब्बं आरम्मणं छब्बिधं छप्पकारं भगवता समुदीरितं । 
तं परित्तत्तिकादीनं वसेन बहुप्पकारेहि मतं । 


३०७. सब्बो कामविपाको च सब्बो तेवीसतिकामविपाको च क्रियाहेतुद्वयम्पि च मनोधातुहसितुप्पादवसेन 
किरियाहेतुद्वयम्पि चाति पञ्चवीसति चित्तुप्पादा एकन्तपरित्तारम्मणा एकन्तकामावचरारम्मणा सियुं भवेय्युं 


३०८-१०. इट्ठादिभेदा पञ्चेव, रूपसद्दादयो पन द्रिपञ्चन्नं विञ्ञाणानं पटिपाटिया अनुक्कमेन गोचरा होन्ति । 
रूपादिपञ्चकं सब्बं, मनोधातुत्तयस्स तु मनोधातुत्तयस्स पन सब्बं रूपादिपञ्चकं आरम्मणं होति, एतेसं तेरसन्नं पन 
चित्तानं रूपक्खन्धोव गोचरो आरम्मणं होति। नारूपं नामं आरम्मणं न करोन्ति। न च पञ्ञत्ति पञ्ञत्ति आरम्मणं न 
करोन्ति । नातीतं अतीतं आरम्मणं न करोन्ति। न चनागतं अनागतं आरम्मणं न करोन्ति एव। हि सच्चं वत्तमानो गोचरो 
एतेसं द्विपञ्चविञ्ञाणानं, मनोधातुत्तयस्स चाति तेरसन्नं चित्तानं तं आरम्मणं वत्तमानं एव पच्चुप्पन्नं एव। 

३११. तेरसेतानि चित्तानि, जायन्ते कामधातुयं एतानि तेरस चित्तानि कामधातुयं जायन्ति, रूपावचरे पुञ्जजानि 
चक्खुसोतविञ्जाणसम्पटिच्छनानि, किरियामनोधातु चाति चत्तारि चित्तानि जायन्ति। अरूपिसु अरूपभूमीसु नेव 
किञ्चिपि एकम्पि चित्तं नेव जायति। 


३१२-३. महापाकानमदुन्न अडुन्नं महाविपाकानं पवत्तियं छसु द्वारेसु तदारम्मणकिच्चानं रूपादिछपरित्तानि गोचरा। 
सन्तीरणत्तयस्सपि पवत्तियं पञ्चद्वारे सन्तीरणत्तयकिच्चस्स, छद्वारेसु तदालम्बणकिच्चस्स च रूपादिछपरित्तानि गोचरा। 
रूपादयो परित्ता छ, हसितुप्पादगोचरा हसितुप्पादस्स रूपादयो छ परित्ता गोचरा होन्ति। पञ्चद्दारे पटुप्पन्ना पञ्चसु 
द्वारेसु ये गोचरा पच्चुप्पन्ना, मनोद्वारे तिकालिका ये गोचरा तिकालिका तीसु कालेसु नियुत्ता । 


३१४-५. दुतियारुष्पचित्तञ्च, चतुत्थारुप्पमानसं कुसलविपाककिरियावसेन छब्बिध चित्तं महग्गतगोचरं नियतं 
नियतारम्मणं होति, तं छब्बिधं चित्तं महग्गतगोचरं पुब्बे अत्तना 
अधिगतआकासानञ्चायतनआकिञ्चञ्ञजायतनकुसलारम्मणं, तेसु द्वे दुतियचतुत्थारुप्पपाका “यस्स यस्स कुसलझानस्स 
यं यं आरम्मणं गहेत्वा ब्रह्मलोके पटिसन्धि होतीति वचनतो सकसककुसलस्स आरम्मणं एव तेसं विपाकानं आरम्मणं 
होति। निब्बानारम्मणत्ता हि, एकन्तेन अनञ्ञतो अड्रानासवचित्तानं अप्पमाणोव निब्बानं एव गोचरं आरम्मणं होति। 
हि कस्मा कारणा? निब्बानारम्मणत्ता, न अञ्ञतो आरम्मणतो । 


३१६-३२०. चत्तारो जाणहीना च, कामावचरपुञ्ञतो कामावचरकुसलवसेन चत्तारो आणहीना च क्रियतो 
किरियवसेन चत्तारो जाणहीना च द्वादसाकुसलानि च ते परित्तारम्मणा चेव महग्गतगोचरा च, ते न वत्तब्बा च होन्ति । 
कस्मा? पञ्जत्तारम्मणत्ता। चत्तारो ञाणसंयृत्ता, पुञ्ञतो कुसलवसेन चत्तारो जाणसम्पयुत्ता, क्रियतो किरियवसेन 
चत्तारो जाणसम्पयुत्ता च तथा अभिञ्जाद्वयञ्च किरियावोटुब्बनम्पि च एकादसन्नं एतेसं चित्तानं गोचरो 
परित्तमहग्गतअप्पमाणवसेन तिविधो होति । इमे एकादस न वत्तब्बापि होन्ति। कस्मा? पञ्जत्तारम्मणत्ता। यानि 
वुत्तावसेसानि वुत्ततो चित्ततो सेसानि यानि चित्तानि, तानि न वत्तब्बारम्मणानीति विभाविना विञ्जेय्यानि। 


परित्तारम्मणत्तिकं समत्तं । 


३२१.दृतियारुप्पचित्तञ्च, चतुत्थारुप्पमानसं। 
छब्बिधं पन एकन्तअतीतारम्मणं सिया॥ 


३२२-६. विञ्जाणानं द्विपञ्चन्नं द्विन्नं पञ्चविञ्जाणानं, मनोधातुत्तयस्स च तेरसन्नं चित्तानं गोचरा रूपादयो पञ्च 
धम्मा पच्चुप्पन्नाव, अट्ट काममहाविपाका तदारम्मणकिच्चवसेन अतीतानागतपच्चुप्पन्नगोचरा, चुतिकिच्चवसेन 
अतीतारम्मणा, पटिसन्धिभवङ्गकिच्चवसेन पच्चुप्पन्नातीतारम्मणा | सोमनस्ससन्तीरणं सन्तीरणकिच्चवसेन 
पच्चुप्पन्नारम्मणं | तदारम्मणकिच्चवसेन पच्चुप्पन्नानागतातीतारम्मणं । सेससन्तीरणद्वयं सन्तीरणकिच्चवसेन 
पच्चुप्पन्नारम्मणं, तदारम्मणकिच्चवसेन पच्चुप्पन्नानागतातीतारम्मणं, चुतिकिच्चवसेन अतीतारम्मणं, 
पटिसन्धिभवङ्गकिच्चवसेन पच्चुप्पन्नातीतारम्मणं । हसितुप्पादचित्तं जवनकिच्चवसेन पच्चुप्पन्नातीतानागतगोचरं । इति 
एते द्वादस मानसा पन सियातीतारम्मणा अतीतारम्मणा सियुं । पच्चुप्पन्नानागतगोचरा पच्चुप्पन्नारम्मणा 
अनागतारम्मणा सियुं। कामे वीसति कुसलाकुसला क्रियतो किरियवसेन कामे नव मानसा, वोडुब्बं वोटुब्बनकिच्चवसेन 
पच्चुप्पन्नारम्मणं, आवज्जनकिच्चवसेन तिकालारम्मणं | महाकिरियमानसा जवनकिच्चवसेन तिकालारम्मणा, सन्ते 

पञ्जत्तिकाले नवत्तब्बारम्मणा। द्रे अभिञ्ञामानसापि अभिञ्जाकिच्चवसेन अतीतादिगोचरा सियुं । इमे मानसा 
पञ्जत्तिकालेपि सन्ते नवत्तब्बा भवन्ति। रूपारूपभवेसु मया वुत्ततो सेसानि सब्बानि चित्तानि अतीतारम्मणादिना 
अतीतारम्मणादिवसेन पण्डितेन न वत्तब्बानि न कथितब्बानि होन्ति एव, पञ्जत्तारम्मणानि एव होन्तीति अत्थो। 


३२७. कामतो च क्रिया पञ्च कामावचरवसेन पञ्च किरिया, रूपतो रूपावचरवसेन पञ्चमी क्रिया 
अभिञ्जाचित्तं, एतेसं छन्नं चित्तानं नत्थि किञ्चि एकम्पि अगोचरं अनारम्मणं, सब्बारम्मणन्ति अत्थो। “पञ्चमी 
क्रिया ति वचनं अभिञ्ञाचित्तवसेन वुत्तं । सुद्धझानस्स पञ्चमरूपकिरियस्स पञ्जत्तारम्मणं एवाति वेदितब्बं । 


३२८. निब्बानञ्च चतुब्बिधं फलं, मग्गं रूपञ्च अरूपं चित्तचेतसिकसङ्घातं नामञ्च गोचरं कातुं यानि चित्तानि 
सक्कोन्ति, तानि चित्तानि मे वद, आचरिय, तानि मय्हं कथेहि । 


३२९-३०. चत्तारो आणसंयुत्ता, पुञ्जतो पुञ्जवसेन चत्तारो जाणसम्पयुत्ता, क्रियतो तथा किरियवसेन चत्तारो 
जाणसम्पयृत्ता, द्रे अभिज्ञामानसा, किरियावोट्ठब्बनम्पि चाति एकादस चित्तानि निब्बानञ्च फलञ्च मग्गञ्च रूपञ्च 
अरूपं नामञ्च गोचरं कातुं सक्कोन्ति। 


३३९-४. चित्तेसु पन सब्बेसु यानि चित्तानि अरहत्तफलं अरहत्तमग्गं गोचरं कातुं सक्कोन्ति, तानि कति चित्तानि 
मे वद तानि मस्हं त्वं कथेहि। सब्बेसु पन चित्तेसु, छ च चित्तानि मे सुण, भो भद्दमुख, त्वं मय्हं वचनं सुणोहि, सब्बेसु 
पन चित्तेसु छ चित्तानि अरहत्तफलं अरहत्तमग्गं गोचरं कातुं सक्कोन्ति। चत्तारो आणसंयुत्ता, किरिया च बोटुब्बनम्पि च 
किरियाभिञ्ञामनो चाति छ च चित्तानि गोचरं कातुं सक्कोन्ति। पुञ्जतो पुञ्जवसेन चत्तारो जाणसम्पयत्ता, पुञ्ञतो 
पुञ्जवसेन अभिञ्ञाचित्तञ्च अरहत्तफलं मग्गं गोचरं कातुं न सक्कोन्ति। 


३३५-८. अरहतो खीणासवस्स मग्गचित्तं फलमानसं वा पुथुज्जना वा सेक्खा वा विजानितुं न सक्कोन्ति। कस्मा 
कारणा? पुथुज्जनो सोतापन्नस्स मानसं न जानाति, सोतापन्नो सकदागामिस्स मानसं न जानाति, सकदागामी 
अनागामिस्स मानसं न जानाति, अनागामी अरहन्तस्स मानसं न जानाति । हेट्रिमो हेट्रिमो पुग्गलो उपरूपरि ठितस्स 
पुग्गलस्स मानसं नेव जानाति, उपरूपरि ठितो पुग्गलोपि हेट्टिमस्स हेट्टिमस्स पुग्गलस्स मानसं जानाति। 


३३९-३४२. यो धम्मो यस्स धम्मस्स आरम्मणं होति, तं आरम्मणं एकं एकं उद्धरित्वा इतो परं पवक्खामि। 
कुसलारम्मणं कामे कामे अट्टविधं कुसलं अट्टुविधस्स कामावचरकुसलस्स आरम्मणं होति। कथं? पुब्बेव कतं अद्टुविधं 
महाकुसलं पच्छा सोमनस्ससहगतञाणसम्पयुत्तचित्तद्वयेन वा सोमनस्ससहगतञाणविप्पयुत्तचित्तद्वयेन वा 
उपेक्खासहगतञाणसम्पयुत्तद्वयेन वा उपेक्खासहगतञाणविप्पयुत्तद्वयेन वा अनुस्सरणकआलादीसु तस्स अट्टविधस्स 
कुसलस्स जवनकिच्चवसेन आरम्मणं होति, विप्पटिसारकालादीसु द्वादसविधस्स अकुसलस्स आरम्मणं होति, कुसलस्स 
अभिञ्ञामानसस्स च किरियस्स अभिञ्ञामानसस्स च आरम्मणं होति, एकादसविधस्स कामावचरविपाकस्स 
तदारम्मणवसेन आरम्मणं होति। तथा कामक्रियस्साति जवनकिच्चवसेन हसनस्स आवज्जनकिच्चवसेन वोटुब्बनस्स 
जवनकिच्चवसेन महाकिरियस्स आरम्मणं होति, एतेसं छन्नं रासीनं आरम्मणं सिया भवेय्य। रूपावचरपुञ्जानि पञ्च 
ततो छरासितो कामविपाकं वज्जेत्वा पञ्चन्नं रासीनं आरम्मणानि होन्ति। तदा लोभमूलमोहमूलवसेन अत्तना 
पटिलद्भझानानं अनुस्सरणकाले तस्स दसविधस्स अकुसलस्स आरम्मणं होति, तिहेतुकपटिसन्धिनो सत्तस्स झानतो 
परिहीनस्स झानं पच्चवेक्खतो झानारम्मणं दोमनस्सयूत्तं होति, तदा तस्स पटिघद्वयस्स आरम्मणं होति । कामक्रियस्साति 

एकन्तपरित्तारम्मणानि किरियामनोधातुहसनानि वज्जेत्वा आवज्जनकिच्चवसेन वोटुब्बनस्स, जवनकिच्चवसेन 
महाकिरियस्स च आरम्मणं होति । 


३४३. आरुप्पकुसलञ्चापि, तेभूमकुसलस्स च महाकुसलस्स च अभिञ्जाकिच्चवसेन पञ्चमरूपकुसलस्स च 
दुतियचतुत्थअरूपकुसलस्स च तेभूमकक्रियस्सापि वोटुब्बनस्स महाकिरियस्स च अभिञ्ञाकिच्चवसेन 
पञ्चमरूपकिरियस्स च दुतियचतुत्थारुप्पकिरियस्स च आरम्मणं होति, दुतियारुप्पकिरियस्स च पठमारुप्पकिरियाय 
आरम्मणेन भवितनब्बं, चतुत्थारुप्पकिरियस्स च ततियारुप्पकिरियाय आरम्मणेन भवितब्बं, एवञ्च सति कथं 
पठमारुप्पकुसलं दुतियारुप्पकिरियस्स आरम्मणं होति, ततियारुप्पकुसलञ्च चतुत्थारुप्पकिरियस्स आरम्मणं होतीति चे 
वत्तब्बं, यदा पुथुज्जनयोगी वा सेक्खो वा योगी रूपसमापत्ति समापज्जित्वा ततो बुटुहित्वा आकासानञ्चायतनसङ्घातं 
पठमारुष्पसमापत्ति समापज्जित्वा वीतरागो हुत्वा अत्तना अधिगता समापत्तयो गहेत्वा पुथुज्जनसेक्खकाले अत्तना 
अनधिगतं दुतियं अरूपसमापत्ति समापज्जि, तदा खीणासवकाले समापज्जितं दुतियं अरूपकिरियं पठमारुप्पकुसलं 
आरम्मणं करोति, एवं पठमारुष्पकुसलं दुतियारुप्पकिरियस्स आरम्मणं होति । 


यदा योगी रूपसमापत्तियो समापज्जित्वा ततो बुदुहित्वा पठमारुप्पकुसलं दुतियारुप्पकुसलं ततियारुप्पकुसलञ्च 
समापज्जित्वा खीणासवो हुत्वा अत्तना अधिगता समापत्तियो गहेत्वा अत्तना अनधिगतं चतुत्थं अरूपसमापत्ति समापज्जि, 
तदा चतुत्थारुप्पकिरिया ततियारुप्पकुसलं आरम्मणं करोति, एवं चतुत्थारुप्पकिरियस्स ततियारुप्पकुसलं आरम्मणं होति, 
पच्छा खीणासवकाले समापज्जिता रूपारूपसमापत्तियो होन्ति। यथा होति, तथा एव अकुसलस्सपि आरम्मणं होति। 


३४४-७. अरूपावचरपाकानन्ति जातिनिद्धारणं, चतुत्थदुतियानं अरूपपाकानम्पि आरम्मणं होति, 
“नचतुत्थदुतियान' न्ति वत्तब्बे तियानं-सद्दस्स लोपं कत्वा “चतुत्थद्‌ू' ति वुत्तं, तदा द्विन्नं अरूपपाकानं 
पठमारुप्पततियारुप्पजवनानि आरम्मणानि होन्ति, “यस्स कुसलस्स झानस्स यं आरम्मणं गहेत्वा ब्रह्मलोके पटिसन्धि 
होती "ति वचनतो सकसककुसलानं आरम्मणभूतानि आकासानञ्चायतनआकिञ्चञ्ञायतनानि तेसं 
दुतियचतुत्थारुप्पपाकानं आरम्मणानि होन्ति, एवं अरूपकुसलं इमेसं अट्टरासीनं आरम्मणपच्चयो होति। 
अपरियापन्नपुञ्ञम्पि चतुन्बिधलोकुत्तरकुसलम्पि कामावचरतो कामावचरवसेन कुसलस्स जाणसम्पयुत्तमहाकुसलस्स 
च क्रियस्स वोटुब्बनस्स, जाणसम्पयृत्ततो किरियस्स च रूपतो रूपावचरवसेन पञ्चमस्स रूपकुसलस्स च पञ्चमस्स 
रूपकिरियस्स चाति चतुन्नं रासीनं आरम्मणं सदा होति, अयमेत्थ अधिप्पायो -- सेक्खानं जाणसम्पयृत्तमहाकुसलस्स, 
वोइब्बनस्स, पञ्चमस्स रूपकुसलस्स च तिविधं लोकुत्तरपुञ्जं आरम्मणं होति । खीणासवस्स वोटुब्बनस्स, 
जाणसम्पयुत्तमहाकिरियस्स, पञ्चमस्स रूपकिरियस्स च अरहत्तपुञ्जं आरम्मणं होति। यथा तथा एव सब्बं अकुसलं 
कामावचरतो कामावचरवसेन कुसलस्स महाकुसलस्स, क्रियस्स हसनवोटुब्बनमहाकिरियस्स च रूपावचरतो पन 
रूपावचरवसेन पञ्चमस्स रूपकुसलस्स, पञ्चमस्स रूपकिरियस्स च आरम्मणं होति, यथा तथा एव सब्बस्स 
अकुसलस्स च कामावचरविपाकानं तदारम्मणकिच्चवसेन एकादसन्नञ्चाति छन्नं रासीनं आरम्मणं भगवता ईरितं । 


३४८-३५२. विपाकारम्मणं कामे सब्बं विपाकारम्मणं कामावचरतोपि कामावचरवसेनपि कुसलस्स 
महाकुसलस्स, क्रियस्स हसनवोटुब्बनमहाकिरियस्स च रूपावचरतो चेव रूपावचरवसेन च एव पञ्चमस्स 
रूपकुसलस्स, पञ्चमस्स रूपकिरियस्स च कामावचरपाकानं कामावचरविपाकानं एकादसन्नञ्च तथेव अकुसलस्स च 
छन्नं रासीनं आरम्मणं होति। रूपे विपाकारम्मणं कामावचरतोपि च कामावचरवसेनपि च कुसलस्स महाकुसलस्स, 

क्रियस्स च वोइब्बनमहाकिरियस्स च रूपावचरतो चेव रूपावचरवसेन च एव कुसलस्स च अपुञ्ञस्स चाति 
पञ्चन्नं रासीनं गोचरो होति, अरूपावचरपाकेसु अयं नयो भगवता मतो। बट्टे न परियापन्ना नप्पविट्टाति अपरियापन्ना, 
तेसं पुग्गलानं पाकापि कामतो कामावचरवसेन कुसलस्स जाणसम्पयुत्तमहाकुसलस्स, क्रियस्स च 
बोइब्बनजाणसम्पयुत्तमहाकिरियस्स च रूपतोपि रूपावचरवसेनपि कुसलस्स पञ्चमस्स रूपकुसलस्स, क्रियस्स च 
पञ्चमस्स रूपकिरियस्स च एवं आरम्मणं होतीति । एत्थायमधिप्पायो अपरियापन्नपुञ्जे वुत्तनयेनेव वेदितब्बो। 


३५३-६. कामे इदं सब्बकिरियचित्तं कामावचरतोपि च कामावचरवसेनपि च कुसलस्स महाकुसलस्स, क्रियस्स 
च हसनवोडुब्बनमहाकिरियस्स च रूपावचरतो चेव रूपावचरवसेन च एव कुसलस्स पञ्चमस्स रूपकुसलस्स, क्रियस्स 
च पञ्चमस्स रूपकिरियस्स च एकादसकामावचरपाकस्स च तथेव अकुसलस्स च एतेसं छन्नं रासीनं आरम्मणं होति। यं 
क्रियामानसं रूपे रूपावचरे यं किरियामानसं, कामपाकं ततो विना ततो रासितो कामपाकं विना वज्जेत्वा पञ्चन्नं पन 
रासीनं आरम्मणं होति । कामावचरतो कामावचरवसेन किरियस्स वोटुब्बनमहाकिरियस्स आरम्मणं होति, हसनं 
एकन्तपरित्तारम्मणत्ता रूपकिरियं आरम्मणं न करोति। क्रियाचित्तं पनारुष्पे अरूपकिरियाचित्तं पन तेसं पञ्चन्नं एव च 
रासीनं आरुप्पक्रियस्सापि पठमारुप्पकिरियं दुतियारुप्पकिरियस्स आरम्मणं होति, ततियारुप्पकिरियं 
चतुत्थारुप्पकिरियस्स आरम्मणं होति। इति छन्नं रासीनं गोचरो होतियेव । 


३५७य्ब्यं चतुसमुट्वानं, रूपारम्मणसञ्जितं। 
कामावचरपुञ्ञस्स, तथेव कुसलस्स च। 
अभिञ्जाद्वयचित्तस्स, कामपाकक्रियस्स च॥ 


द्विचक्खुविञ्ञजाणमनोधातुद्वयसन्तीरणत्तयमहापाकस्स च कामकिरियस्स चाति एकादसविधस्स कामकिरियस्स च 
छन्नं एतेसं रासीनं आरम्मणपच्चयो होति। 


३५९-३६०. निब्बानारम्मणं कामरूपावचरतो कामरूपावचरवसेन सेक्खानं जाणसम्पयुत्तमहाकुसलस्स, 
रूपावचरवसेन पञ्चमस्स रूपकुसलस्स च कामरूपकिरियस्स च खीणासवानं वोडुब्बनजाणसम्पयुत्तमहाकिरियस्स च 
पञ्चमरूपकिरियस्स च उभयस्सापि चित्तस्स आरम्मणं होति। अपरियापन्नतो चेव लोकुत्तरवसेन च एव फलस्स, 
कुसलस्स च एतेसं छन्नं रासीनं आरम्मणपच्चयो होति। 


३६१-२. नानप्पकारकं सब्बं, पञ्ञत्तारम्मणं पन तेभूमकस्स पुञ्ञस्स महाकुसलस्स, सुद्धझानस्स पञ्चविधस्स 
रूपकुसलस्स, पठमारुप्पततियारुप्पकुसलस्स च तथेव अकुसलस्स च रूपारूपविपाकस्स सब्बस्स रूपविपाकस्स, 
पठमारुप्पततियारुष्पविपाकस्स च तेभूमकक्रियस्स च हसनवोठुब्बनमहाकिरियस्स सब्बस्स रूपकिरियस्स, 
पठमारुप्पततियारुप्पकिरियस्स चाति नवन्नं पन रासीनं आरम्मणपच्चयो होति। 


३६३-४. रूपारम्मणिका द्वे तु द्वे चित्तुप्पादा रूपारम्मणिका, द्वे द्वे सद्दादिगोचरा द्रे द्रे चित्तुप्पादा 
सहारम्मणादिगोचरा, तयो मनोधातुसङ्काता चित्तुप्पादा पञ्चारम्मणिका नाम मता भगवता। इध इमस्मिं 
कामावचराधिकारे एकचत्तालीसेव चित्तुप्पादा छळारम्मणिका मता। अयं कामावचरचित्तानं आरम्मणक्कमो । 


३६५-९. पञ्चाभिञ्ञा विवज्जेत्वा, रूपारूपा अनासवा इमे सब्बे चित्तुप्पादा धम्मारम्मणगोचरा होन्ति। 

पठमारुप्पकुसलं दुतियारुप्पचेतसो कुसलस्स आरम्मणं होति, दुतियारुप्पचेतसो विपाकस्स च आरम्मणं होति, 
दुतियारुप्पचेतसो किरियस्स च आरम्मणं होति। दुतियारुप्पचेतसो किरियस्स पठमारुप्पकुसलारम्मणभावे कारणं हेट्ठा 
बुत्तमेव। पठमारुप्पपाकोयं, दुतियारुप्पचेतसो कुसलस्स च दुतियारुप्पचेतसो विपाकस्स च दुतियारुप्पचेतसो 
किरियस्स च आरम्मणं न होति। हि कस्मा? तेसं दुतियारुप्पकुसलविपाककिरियानं पठमारुप्पकुसलारम्मणत्ता । पठम तु 
क्रियाचित्तं पठमं किरियाचित्तं पन दुतियारुप्पचेतसो पुञ्ञस्स आरम्मणं न होति। दुतियारुप्पचेतसो विपाकस्स आरम्मणं 
न होति। रूपारूपभवेसु हि खीणासवा विपाकचित्तानि चुतिवसेन सकसककुसलानं आरम्मणं करोन्ति। पठमं तु 
क्रियाचित्तं पन दुतियारुप्पचेतसो किरियस्स आरम्मणं होति। इति एवं इमिना मया वृत्तप्पकारेन चित्तानं आरम्मणुप्पत्ति 
विभाविना धीरेन जेय्या। 


३७०-३. पुथुज्जनस्स सेक्खस्स, अरूपारम्मणं द्विधा द्विप्पकारं कुसलं कुसलस्स दुतियारुप्पकुसलस्स आरम्मणं 
होति, तं पठमारुप्पकुसलं दुतियारुप्पविपाकस्स आरम्मणं सिया भवेय्य। खीणासवस्स भिक्खुस्स, पठमारुप्पमानसं 
आरम्मणं तिधा तिप्पकारं होति। इति वचनं महेसिना वृत्तं । क्रियस्सापि दृतियारुप्पकिरियस्सापि पठमारुप्पकिरिया 
आरम्मणं होति। कुसलम्धि पठमारुप्पकुसलम्पि दुतियारुप्पकिरियस्स च आरम्मणं होति। कुसलं पठमारुप्पकुसलं 
दुतियारुप्पविपाकस्स आरम्मणं होति । एवं इमिना मया वुत्तप्पकारेन पठमारुप्पमानसं आरम्मणं तिधा होति। 
ततियारुप्पचित्तम्पि चतुत्थारुप्पचेतसो कुसलस्स आरम्मणं होति, चतुत्थारुप्पचेतसो विपाकस्स च तं आरम्मणं होति। 
एवमेव यथा पठमारुप्पमानसं आरम्मणं द्विधा होति, एवमेव तथा ततियारुप्पचित्तं आरम्मणं द्विधा होति। यथा 
पठमारुप्पमानसं आरम्मणं तिधा होति, एवमेव तथा ततियारुप्पचित्तं आरम्मणं तिधा सिया। 


३७४. यं यं पन इधारब्भ इध इमस्मिं अधिकारे यं यं गोचरं आरब्भ पटिच्च ये ये चित्तुप्पादा जायन्ति, सो सो 
गोचरो तेसञ्च तेसञ्च चित्तुप्पादानं आरम्मणपच्चयो होति। 


३७५. यो पन नरो इमस्स अभिधम्मावतारस्स किर पारं दुत्तरं इध इमस्मिं लोके उत्तरति, सो नरो अभिधम्ममहण्णवे 
पारं दुत्तरं उत्तरं उत्तरति एव। 


इति अभिधम्मावतारटीकाय 
आरम्मणविभागवण्णना निड्टिता । 
छट्ठो परिच्छेदो । 
७. सत्तमो परिच्छेदो 
विपाकचित्तप्पवत्तिनिद्देसवण्णना 
३७६अनन्तञाणेन निरङ्गणेन, 

गुणेसिना कारुणिकेन तेन। 
वुत्ते विपाके मतिपाटवत्थं, 
विपाकचित्तप्पभवं सुणाथ॥ 

येन जिनेन अनन्तजाणेन निक्किलेसेन गुणेसिना कारुणिकेन तेन जिनेन वुत्ते विपाकस्मिं मतिपाटवत्थं 
मतिछेकभावत्थाय विपाकचित्तप्पभवं मया भणमानं विपाकचित्तप्पवत्ति तुम्हे सुणाथ । 


३७७. एकूनतिंस कम्मानि, पाका द्रत्तिस भगवता दस्सिता, कम्मानि तीसु द्वारेसु दिस्सरे, विपाका छसु द्रारेसु 
दिस्सन्ति। 


३७८-९. कुसलं कामलोकस्मि कामलोकम्हि कुसलं पवत्ते, पटिसन्धियञ्च तंतंपच्चयमागम्म तंतंपच्चयं पटिच्च | 
सो सो पच्चयो तंतंपच्चयो, ““ततपच्चयो"ति वत्तब्बे निग्गहीतागमवसेन ““तंतंपच्चयो'ति वृत्तं । 
विच्छाकम्मधारयसमासोयं। विविधं फलं ददाति। एकाय चेतनाय एका पटिसन्धि भगवता पकासिता। नानाकम्मेहि नाना 
पटिसन्धियो च भवन्ति । 


३८०-१९. तिहेतुकं तु यं कम्मं तिहेतुकं यं कम्मं पन कामावचरसञ्चितं तिहेतुकं विपाकं दुहेतुञ्च विपाकं अहेतुञ्च 
विपाकं देति। दुहेतुकं तु यं कम्मं दुहेतुकं यं कम्मं पन, तं कम्मं तिहेतुकं विपाकं न देति, अत्तनो विपाकं दुहेतुञ्च 
अहेतुञ्च देति। 


३८२-३. तिहेतुकेन कम्मेन, पटिसन्धि तिहेतुका होति, दुहेतुकापि पटिसन्धि होतेव, अहेतुका पटिसन्धि नेव होति, 
उक्कड्टतिहेतुककम्मेन तिहेतुका पटिसन्धि, ओमकतिहेतुककम्मेन दुहेतुका पटिसन्धि होतीति अधिप्पायो। दुहेतुकेन 
कम्मेन दुहेतुका पटिसन्धि, अहेतुकापि पटिसन्धि होतेव, तिहेतुका पटिसन्धि नेव होति । उक्कड्दुहेतुककम्मेन दुहेतुका 
पटिसन्धि, ओमकदुहेतुककम्मेन अहेतुका पटिसन्धि होतीति अधिप्पायो। 


३८४. असङ्घारकम्मं असङ्घारविपाकं देति, ससङ्घारविपाकम्पि देति, ससङ्घारकम्मं ससङ्घारफलं, तथा असङ्घारफलं 
देति। 


३८५. एकाय चेतनायेत्थ एत्थ एतासु चेतनासु एकाय कुसलाय चेतनाय सोळसविधा विपाकचित्तानि भवन्ति। 
इति वचनं जिनो पकासये। 


३८६-९२. वेदनापरिवत्तनं आरम्मणेन होतेव, तदारम्मणचित्तम्पि जवनेन नियामितं, सोमनस्सयुत्ते कुसले जवने 
जविते तदारम्मणम्पि सोमनस्सयुत्तमेव होतीति अत्थो। उपेक्खायृत्तकुसलेपि एसेव नयो। कामावचरचित्तेन कुसलेनादिना 
पठमेन कुसलेन तुल्येन विपाकचित्तेन। ततियाविसेसनं। येन सत्तेन गहिता पटिसन्धि चे यदि, इट्रे बलवारम्मणे मनापे 
अतिमहन्तारम्मणे तस्स सत्तस्स चक्खुस्स चक्खुपसादस्स आपाथं पाकटभावं आगते सति मनोधातुया ताय भवङ्गस्मि 
आवड्टिते भवङ्गसोते छिन्दिते सति चक्खुविञ्ञजाणकादीसु वी्थिचित्तेसु जातेसु पठमं कुसलं काममानसं जवनं हुत्वा 
जायते। सत्तक्खत्तुवारानि जवित्वान पठमे महाकुसले गते तदेव तं एव इडं आरम्मणं कत्वा तेनेव पठममहाकुसलेन सदिसं 
तदारम्मणविपाकचित्तं | सन्धिया तुल्यतो पटिसन्धिया तुल्यभावेन मूलभवङ्गन्ति मूलभवङ्गं नाम भगवता पवुच्चते । तञ्च 
तदारम्मणचित्तं सन्तीरणं सोमनस्सयुत्तं सन्तीरणं दस्सनं सम्पटिच्छनं एत्थ एतस्मिं वीथिचित्ते गणनूपगचित्तानि गणनं 
उपगतानि चित्तानि चत्तारि एव भवन्ति। 


३९३-४. यदा हि दुतियं चित्तं, कुसलं जवनं यदा यस्मिं काले तस्सेव सोमनस्सतिहेतुनो पुग्गलस्स दुतियं कुसलं 

चित्तं जवनं होति, तदा तस्मिं काले तेन जवनेन तुल्यविपाकं तदारम्मणं | तस्स सन्धिया असमानत्ता तस्स 
तदारम्मणचित्तस्स सन्धिया असमानत्ता द्वे नामानि अस्स विपाकचित्तस्स अनेन विपाकचित्तेन लब्भरे लब्भन्ति, 
“आगन्तुकभवङ्ग न्ति नामं “तदारम्मणक "न्ति च नामं इति द्वे नामानि लब्भन्ति। 


३९५-६. यदा तस्सेव पुग्गलस्स ततियं पुञ्ञं जवनं होति, तदा तेन जवनेन सदिसं ततियं पाकं तदारम्मणिकं सिया। 
इदं विपाकचित्तं आगन्तुकभवङ्गन्ति आगन्तुभवङ्गं नाम भगवता वुच्चते, पुरिमानि च पञ्च विपाकचित्तानि इमिना पन 
ततियविपाकेन पन सद्धि छ चित्तानि होन्ति । 


३९७-८. यदा चतुत्थं कुसलं जवनं होति, तदा तेन जवनेन तुल्यं चतुत्थविपाकं तदारम्मणभावं बजे गच्छेय्य । 
चतुत्थविपाकं आगन्तुकभवङ्गं तदारम्मणनामकं होति, पुरिमानि छ पाकानि इमिना सह चतुत्थपाकेन सत्त चित्तानि होन्ति। 


३९९-४०३. यदा यस्मिं काले तस्मिं चक्खुद्रारे इटुमज्झत्तारम्मणं पन तथा आपाथं आगच्छति च, तदा वुत्तनयेन 
आवज्जनदस्सनसम्पटिच्छनचित्तेसु जातेसु इध इमस्मिं मज्झत्तारम्मणे आरम्मणवसेन वेदना परिवत्तति, तस्मा 
उपेक्खासहगतं सन्तीरणं मनो होति। उपेक्खासहगतेसु एव चतूसुपि जवनेसु जवितेसु तेहि जवनेहि तुल्यानि चत्तारि 
विपाकचित्तानि जायरे। अच्चन्तं एकन्तेन वेदनाय उपेक्खावेदनाय पुरिमेहि सोमनस्ससहगतेहि चित्तेहि असमानत्ता 
चत्तारि चित्तानि नामतो पिट्विभवङ्गानि नाम होन्ति, पिट्विभवङ्गानि सोमनस्सविपाकानं पच्छाभागे भवङ्गानीति अत्थो। 
इमानि उपेक्खासहगतानि पञ्च विपाकानि पुरिमेहि सत्तहि विपाकेहि सद्भि द्वादस विपाकानि भवन्ति। इति वचनं धीरो 
विनिद्दिसे | 


४०४-६. यथा चक्खुद्वारे द्वादस विपाकानि होन्ति, तथा एवं सोतादीसु द्वारेसुपि द्वादस पाकानि होन्ति। इति वचनं 
धीरो निद्दिसे, इमे मया वृत्ता विपाका समसट्टि भवन्ति । एवं इमिना मया वुत्तप्पकारेन एकाय चेतनाय कम्मे आयूहिते 
पवत्तिते समसड्डि विपाकानि उप्पज्जन्ति, इमस्मिं वचने संसयो नत्थि। गहिताग्गहणेनेत्थ एत्थ एतेसु विपाकेसु गहितानं 
विपाकानं अग्गहणेन चकखुद्वारे द्वादस पाका, सोतविञ्ञाणकादीनि चत्तारि चाति सोळस पाकानि होन्ति। 


४०७-१९. एकेन तिहेतुककुसलेन असङ्घारिकेन कम्मेन आयूहिते यथा, एवमेव ससङ्घारतिहेतुककुसलेनापि 
असङ्घारससङ्घारउपेक्खासहगतेहिपि कुसलेहि कम्मे आयूहिते पवत्तिते तेसं तिण्णं कुसलानं विपाकेहि तीहिपि दिन्नाय 
पटिसन्धिया एसेव नयो पण्डितेन जानितब्बो। इध इमस्मिं उपेक्खासहगतद्रये इडुमज्झत्तगोचरस्स वसेन विपाकचित्तप्पवत्ति 
पठमं दस्सेत्वा दस्सेतब्बाथ पच्छा तु, इट्टस्मि गोचरे इध अथ पच्छा मया वुत्तचित्तप्पवत्तितो पच्छाकाले पन इध इमस्मिं 
इटुगोचरे एकेकस्मि पन द्वादस द्वादस पाका पण्डितेन दस्सेतब्बा। गहिताग्गहणेनेत्थ एत्थ एतेसु विपाकेसु गहितानं 
विपाकानं अग्गहणेन सोळस पाकचित्तानि होन्ति । पुब्बे काले मया वुत्तनयेनेव सब्बं वचनं असेसतो असेसभावेन 
पण्डितेन ञेय्यं । 


४१२-४. तिहेतुकेन कम्मेन, पटिसन्धि तिहेतुका भवति, इति अयं वारो एत्तावता एत्तकेन वचनेन मया वृत्तो। 
एकं कम्मं एकस्मिं भवे एकं पटिसन्धिं जनेति, ततो पटिसन्धितो अपरं अञ्जं दुतियं पटिसन्धिं न जनेति, पवत्तियं 
अनेकानि विपाकानि सञ्जनेति। हि सच्चं “एकं कम्म न्तिआदिकं वचनं | एकस्मा बीजा एकतो बीजतो एकं अङ्कुरं 
जायति, अस्स बीजस्स बहूनि फलानि हेतुप्पवत्तितो सलिलादिहेतुप्पत्तिया होन्ति। 

४१५-२१. दुहेतुकेन कम्मेन, पटिसन्धि दुहेतुका होति, इति वचनं अयं वारो अनुपुब्बेन अनुपटिपाटिया आगतो। 
इध इमस्मिं अधिकारे दुहेतुकेन पुञ्जेन सोमनस्सयुत्तेन असङ्घारिकेन चित्तेन कम्मे आयूहिते पन दुहेतुकेन 
सोमनस्सयुत्तकुसलेन तुल्येन पाकेन येन सत्तेन गहिता पटिसन्धि चे, इड्रे आरम्मणे तस्स सत्तस्स चक्खुद्वारे आपाथं आगते 
सोमनस्सयृत्ते जाणहीने कुसलमानसे तस्मिं दुहेतुके सत्तक्खत्तुं जवित्वान गते तं एव आरम्मणं कत्वा तदनन्तरं तस्स 
जवनस्स अनन्तरं तंसरिक्खकं तेन जवनेन सदिसं एकन्तं असङ्घारिकमानसं जायति । तन्ति तं चित्तं मूलभवङ्गन्ति 
मूलभवङ्गं नाम तदारम्मणमिच्चपि तदारम्मणं नाम उभयम्पि नामं तस्सेव नामं तस्स चित्तस्स एव नामं। इति एवं इमिना 
पकारेन भगवता परिदीपितं। दुहेतुके ससङ्घारे कुसले जवने जवितेपि च तंसमं तेन चित्तेन सदिसं आगन्तुकसङ्घातं 
तदारम्मणमानसं होति । 


४२२-९. तथेव च तथा एव च इट्ठमज्झत्तगोचरे दुहेतूनं द्विन्नं उपेक्खायुत्तानं जवनानं अनन्तरं तादिसानि तेहि 
जवनेहि सदिसानि द्वे तदारम्मणमानसानि जायन्ते, तेसं तदारम्मणमानसानं “पिड्डिभवङ्ग न्ति नामं, “ आगन्तुकभवङ्ग "न्ति 
च नामं होति । सन्तीरणद्वयञ्चेव दस्सनं सम्पटिच्छनं इमानि द्वे भवङ्गानि चाति अट्ट विपाका चकखुद्रारे होन्ति। एवं इमिना 
मया वुत्तप्पकारेन पञ्चसु द्वारेसुपि च अट्ट अट्ट विपाके कत्वा पवत्तियं चत्तालीस विपाकानि भवन्ति । गहिताग्गहणेनेत्थ, 
चक्खुद्वारे पनट्ट च एत्थ एतेसु विपाकेसु गहितानं विपाकानं अग्गहणेन चकखुद्वारे अट्ट च विपाका सोतघानादिना 
विपाकेन सद्भि द्वादस एव विपाकानि भवन्ति। एकाय चेतनायेवं एवं इमिना मया वृत्तप्पकारेन एकाय चेतनाय कम्मे 
आयूहिते पवत्तिते पन सति द्वादसेव विपाकानि भवन्ति । इति वचनं विजितकुसलयुद्धसङ्गामेन पकासितं देसितं । 
दुहेतुकत्तयेनापि, सेसेन सदिसेन तु मया वुत्तो दुहेतुतो सेसेन दुहेतुकत्तयेनापि सदिसेन पाकेन आदिन्नसन्धिनो 
गहितपटिसन्धिकस्स सत्तस्स एवं नयो मतो कथितो निरङ्गणेन। दुहेतुकेन कम्मेन दुहेतुका पटिसन्धि होति। इति अयं वारो 
च एत्तावता एत्तकेन वचनेन मया वृत्तो। 


४३०-८. दुहेतुकेन कम्मेन अहेतुका पटिसन्धि होति, इति अयं वारो अनुपुब्बेन पटिपाटिया आगतो। तेसु चतूसुपि 
दुहेतुकेसु कुसलेसु चित्तेसु अञ्ञतरेनेव हेतुकेन कम्मे आयूहिते पवत्तिते सति तस्सेव दुहेतुकस्स कुसलजवनस्स 
पाकभूताय उपेक्खासहगताहेतुकाय मनोविञ्ञाणधातुया आदिन्नपटिसन्धिनो सत्तस्स सा पटिसन्धि कम्मसदिसा नाम न 
वत्तब्बा पण्डितेहि । हि सच्चं “पटिसन्धि न वत्तब्बा*तिआदिकं वचनं । कम्मं दुहेतुकं होति, पटिसन्धि अहेतुका होति। 
तस्स देहिनो सत्तस्स बुड्टिमुपेतस्स बुडि उपगतस्स चक्खुद्वारे पन इटुमज्झत्तगोचरे आपाथमागते सति दुहेतुकानं चतुन्नं 
पुञ्ञजानं यस्स कस्सचि जवनस्स अवसानम्हि इदं अहेतुकं मनो तदारम्मणभावेन जायति । एत्थ एतस्मिं वचने संसयो 
सन्देहो नत्थि, तं अहेतुकचित्तं मूलभवङ्गञ्च तदारम्मणमेव च होति। चक्खुविञ्जाणकादीसुपि वी्थिचित्तेसु जातेसु 
उपेक्खासहगतंयेव सन्तीरणम्पि च होति। तेसु एकं ठपेत्वान, गहिताग्गहणेनिध तेसु द्वीसु सन्तीरणतदारम्मणकिच्चेसु 
विपाकेसु एकं सन्तीरणकिच्चं तदारम्मणकिच्चं तं चित्तं ठपेत्वा गहितानं विपाकानं अग्गहणेन इध इट्टमज्झत्तारम्मणे 
गणनूपगचित्तानि तीणियेव भवन्ति । 


४३९-४१. इट्ठे आरम्मणे चक्खु-द्वारे आपाथमागते तदा सन्तीरणञ्चेव सोमनस्सयुत्तंयेव होति, 
तदारम्मणमानसञ्च सोमनस्सयुत्तंयेव होति, तेसु सन्तीरणतदारम्मणकिच्चेसु विपाकेसु एकेकं सन्तीरणकिच्चं, 
तदारम्मणकिच्चं वा चित्तं गहेत्वा पुरिमानि च तीणि चत्तारि एव विपाकानि भवन्ति । एवं इमिना मया वृत्तप्पकारेन पञ्चसु 
्वारेसुपि चत्तारि चत्तारि विपाकचित्तानीति पवत्तियं विपाकानि वीसति चित्तानि होन्ति । 

४४२-८. चक्खुद्वारे तु चत्तारि, गहिताग्गहणेनिध गहितानं विपाकानं अग्गहणेन चकखुद्वारे पन चत्तारि विपाकानि 
इध इमस्मिं इट्ठारम्मणे सोतघानादिना विपाकेन सद्धि अहेतुकं अट्टकं होति एव। अहेतुकपटिसन्धिस्स सत्तस्स दुहेतुकं, 
तिहेतुकं वा तदारम्मणं न भवे न भवेय्य, दुहेतुपटिसन्धिनो सत्तस्स तिहेतुकं तदारम्मणं न भवे। जाता सुगतियं येन, 
पाकेन पटिसन्धि तु सुगतियं येन पाकेन पटिसन्धि जाता, तेन विपाकेन तुल्यम्पि, हीनं वा तेसं तदारम्मणं भवेय्य। 
मनुस्सलोकं सन्धाय, वुत्तञ्चाहेतुकटुकं सुगतियं अहेतुकट्टकञ्च मनुस्सलोकञ्च सन्धाय पटिच्च कारणं कत्वा मया 
वुत्तं। चतूसुपि अपायेसु पन अपेतो अयो पतिट्ठा एतेहीति अपायो, तेसु। पवत्ते अहेतुकं अट्टकं आपायिकेहि लब्भति। थेरो 
नेरयिकानं तु, धम्मं देसेति वस्सति थिरो थिरकारधम्मो यस्मिं अत्थीति थेरो, दुतियअग्गसावकभूतो इद्धिमा 
मोग्गल्लानत्थेरो नेरयिकानं निरये जातानं सत्तानं धम्मं देसेति वस्सति, “उच्छङ्गे मं निसीदित्वा”तिआदीसु विय देवं 
वस्सापेतीति अत्थो। गन्धं वायुञ्च मापेति यदा, तदा पन तेसं नेरयिकानं सत्तानं तेहि नेरयिकसत्तेहि थेरं दिस्वा, धम्मञ्च 
सुत्वा, गन्धञ्च घायित्वा जलं उदकञ्च पिवतं पिवन्तानं मुदुं वायुञ्च तेहि फुसतं फुसन्तानं तेसं नेरयिकसत्तानं 
चक्खुविञ्ञाणकादीनि पञ्चपि पुञ्जजानि एव कुसलविपाकानि एव सन्तीरणद्वयं पुञ्जजं एव कुसलविपाकं एव पुञ्जजा 
एव एका मनोधातु इति अट्टुकं होति। 


४४९-५०. अयं ताव कथा “चक्खुविञ्ञाणकादीनि पुञ्जजानेवा"तिआदिका अयं कथा इटुइटुमज्झत्तगोचरे 
कामावचरे पुञ्ञानं जवनानं वसेन मया वुत्ता। तदारम्मणचेतसो तदारम्मणचित्तस्स यं नियमत्तं “तदारम्मणमानसं जवनेन 
नियामित'न्तिआदिवचनेन मया वुत्तं, तं नियमत्तं कुसलं सन्धाय वुत्तं । सोमनस्सयृत्ते कामावचरकुसले जविते 
तदारम्मणम्पि सोमनस्सयृत्तमेव होति, उपेक्खायुत्ते कामावचरकुसले जविते तदारम्मणम्पि उपेक्खायुत्तमेव होति, नेतं 
अकुसले उपेक्खायृत्ते विचिकिच्छादिके अकुसले जवने पन जविते सोमनस्सयुत्तम्पि तदारम्मणं होतीति अधिप्पायो। 
इतिपि वचनं आचरियेन दीपितं । 


४५९-७. इध इमस्मिं अधिप्पाये अकुसलचित्तेसु सोमनस्सयृत्तेसु चतूसुपि इट्ठे आरम्मणे तेसु चित्तेसु जवितेसु 
सोमनस्सयुत्ता अहेतुमनोविञ्जाणधातु तदनन्तरं तेसं अकुसलजवनानं अनन्तरं तदारम्मणभावेन जायति। उपेक्खायुत्तेसु 
छसु अकुसलचित्तेसु इट्ठमज्झत्ते गोचरे जवितेसु पुञ्जा उपेक्खासहगता अहेतुमनोविञ्जाणधातु एव तदनन्तरं वा तेसं 
उपेक्खासहगतानं छन्नं अकुसलजवनानं अनन्तरं तदारम्मणभावेन जायति । इट्टारम्मणयोगस्मि 
बुद्भरूपादिइट्ठारम्मणयोगस्मिं कङ्कतो “बुद्धो नु खो, नो बुद्धो*ति कङ्कन्तस्स सत्तस्स उद्धतस्स वा सत्तस्स तदारम्मणमानसं 
सोमनस्सयुत्तं अहेतुकं विपाकं होति पिट्टिभवङ्गं । सोमनस्सयुते चित्ते, जवने जविते पन सोमनस्सयुत्ता एव पञ्च 
तदारम्मणमानसा पण्डितेन गवेसितब्बा । उपेक्खासहगते चित्ते जवने पन जविते सति उपेक्खासहगता छ च 
तदारम्मणमानसा पण्डितेन गवेसितब्बा । 


४५८-६३. तिहेतुसोमनस्सेन, आदिन्नपटिसन्धिनो सत्तस्स झानतो परिहीनस्स विप्पटिसारिनो तं झानं 
पच्चवेक्खतो पच्चवेक्खन्तस्स दोमनस्सयुत्तं चित्तं होति । तस्स दोमनस्सस्स अनन्तरं किं मानसं जायते, त्वं 
दोमनस्सयृत्तनवनस्स अनन्तरमानसं बूहि कथेहि । पट्ठाने पटिसिद्धा हि दोमनस्सस्सानन्तरं सोमनस्सस्स उप्पत्ति पट्ठाने 
पटिसिद्धा पट्ठानप्पकरणे भगवता निवारिता, अस्स सोमनस्सस्स वा अनन्तरं दोमनस्सस्स उप्पत्ति पट्ठाने पड्ठानप्पकरणे 
पटिसिद्धा भगवता निवारिता । महग्गतं पनारब्भ महग्गतं पटिच्च जवने जवितेपि च तदारम्मणमानसं तत्थेव तस्मिं पड्ठाने 
एव पटिसिद्ध भगवता निवारितं । तस्मा कारणा भवङ्गपातो वा तदारम्मणमेव वा न होति। कि नु कातब्बं तेसं 
भवङ्गतदारम्मणानं अभावे कारणं यं कातब्बं, अम्हेहि तं कारणं कि नु पुच्छाम, तं तदत्थं आभिधम्मिकभावेन 

आभिधम्मिक तं कारणं बद वदाहि । उपेक्खासहगताहेतुमनोविञ्ञाणधातु पुञ्जापुञ्जविपाका तदारम्मणिका सिया 
भवेय्य। 


४६४-७. इमस्स तदारम्मणस्स आवज्जनं कि नत्थि? तं तदारम्मणमानसं कथं केन पकारेन जायते? 
भवङ्गआवज्जनान चित्तानं कि आवज्जनमत्तं? मग्गस्स अनन्तरस्स च फलस्सापि कि आवज्जनं नत्थि? निरोधा च 
निरोधतो वुदुहन्तस्स भिक्खुनो फलचित्तस्स वाति मया सुतं, एबं इमिना मया वृत्तप्पकारेन आवज्जनं नत्थि। विना 
आवज्जनेनापि, होतु जायतु मानसं चित्तं आवज्जनेन विना आवज्जनं वज्जेत्वा होतु जायतु, किमस्सारम्मणं अस्स 
तदारम्मणमानसस्स कि आरम्मणं, पण्डित, त्वं आरम्मणं यदि जानासि, तं आरम्मणं बरूहि मय्हं कथेहि। विना 
आरम्मणेनेतं एतं मानसं आरम्मणेन विना आरम्मणं वज्जेत्वा न जायति। हि सच्चं “विना आरम्मणेनेत न्तिआदिकं 
वचनं, तदारम्मणमानसं यदा दोमनस्सयत्तं जवनं महग्गतारम्मणं जवति, तदा तस्मिंयेव जवनचित्तकखणे परित्तेसु 
कामावचरारम्मणेसु यं किञ्चि परित्तारम्मणं आरब्भ पटिच्च जायति। 


४६८-७३. उतुबीजनियामो च उतुनियामो बीजनियामो च कम्मधम्मनियामता च कम्मनियामता च 
सीलादिपारमीधम्मनियामता च चित्तस्स नियामो चाति पञ्च नियामता पण्डितेन जेय्या । तत्थ तेसु पञ्चसु नियामेसु सब्बेसं 
पन रुक्खानं एकप्पहारेन फलपुप्फादिधारणं उतु, अयं उतुनियामता। तेसं तेसं तु बीजानं, तंतंतुल्यफलुब्भवो तेसं तेसं 
बीजानं पन तेहि तेहि बीजेहि तुल्यानम्पि सस्सानं फलानं उप्पत्ति, अयं बीजनियामता। मत्थके नाळिकेरस्स 
नाळिकेरफलस्स मत्थके छित्तं छिद्दभावो, अयं बीजजो बीजतो जातो नियामो। तिहेतुककम्मं तिहेतुकञ्च विपाकं 
दुहेतुकञ्च विपाकं अहेतुकञ्च विपाकं यतो यं कम्मं देति, अयं कम्मनियामता । बोधिसत्तस्स जातियं जिनङ्करस्स 
जातिक्खणे मेदनीकम्पनादिकं अनेकविसेसत्तं, अयं सीलादिपारमीधम्मनियामता। तेन गोचरेन पसादस्मिं घट्टिते सति इध 
इमस्मिं चित्तवीथियं आवज्जनादीनं चित्तानं उप्पत्ति, अयं चित्तनियामता। 


४७४. यो पुग्गलो धीरो धीरसम्पन्नो गुणसम्पन्नो विक्खित्तपापो मोहन्धकारापगमं अन्धकारमनिस्साय 
अविज्जानिस्सरणं यदिच्छे सचे इच्छेय्य, सो धीरो इमं अभिधम्मावतारप्पकरणं अन्धज्जनानं अन्धसदिसबालजनानं 
हदयन्धकारं विद्धंसनं अन्धकारसन्निस्सितस्स यस्स हदयस्स विद्धंसनकरं जलन्तं दीपं जलमानं दीपं | पयत्तोति पकारेन 
यतति वीरियं करोतीति पयत्तो, सततं सब्बदा सिक्खेथ सज्झायनधारणचिन्तनवसेन सिक्खेय्य । 


इति अभिधम्मावतारटीकाय 
विपाकचित्तप्पवत्तिनिद्देसवण्णना निट्टिता। 
सत्तमो परिच्छेदो। 


८. अट्ट्मो परिच्छेदो 


पकिण्णकनिद्देसवण्णना 


४७्हदानि पन सब्बेसं, एतेसं मानसं मया। 

पाटवत्थाय भिक्खूनं, कथीयति पकिण्णकं॥ 


इदानि पन काले एतेसं तिहेतुकद्विहेतुकअहेतुकानं सब्बेसं पुग्गलानं पकिण्णकं मानसं भिक्खूनं पाटवत्थाय 
भिक्खूनं छेकभावत्थाय मया कथीयते उच्चते । 


४७६-८५. पन्थमक्कटको उण्णनाभि पन्थमक्कटको नाम पञ्चसु दिसासु तस्स सुत्तं पसारेत्वा जालमज्झे 
निपज्जति। पठमाय दिसायेत्थ एत्थ एतासु दिसासु पठमाय दिसाय पसारिते सुत्ते पाणकेन पटङ्गेन वा मक्खिकाय वा 
घट्टिते सति सा उण्णनाभि किञ्चि चलित्वा फन्दनं कत्वा निपन्नड्ठानतो सुत्तानुसारेन सुत्तं अनुसारेत्वा तस्स पाणकस्स 
यूसं यूससङ्घातं सोणितं पिवति। पुनागन्त्वा तत्थेव तस्मिं जालमज्झेयेव यथासुखं निपज्जति, यथा पठमाय दिसाय 
चलनादिकं किरियं करोति, एवमेव दुतियादीसु चतूसु दिसासु चलनादिकं किरियं करोति, एवं पञ्चसु दिसासु सुत्तं विय 
पञ्च पसादा पण्डितेन दट्ठब्बा, मज्झे मक्कटको विय च चित्तं पन पण्डितेन दडुब्बं। पाणकादीहि खुद्दकतिरच्छानेहि तस्स 
सङ्घटना विय आरम्मणे पन पसादानं सङ्घट्टना पण्डितेन दटुब्बा । जालमज्झे निपन्नाय उण्णनाभिया तं चलनं विय पसादे 
घट्टेतीति पसादघट्टनं, कि तं? आरम्मणं । तत्थ तिस्सं वीथियं पसादघट्टनं आरम्मणं गहेत्वा मनोधातुकिरियाचित्तं भवङ्गं 
आवड्टेतीति भवङ्गावड्टनं मतं भगवता । तस्स पन्थमक्कटकस्स सुत्तानुसारंव सुत्तं अनुगमनं विय वीथिचित्तप्पवत्तनं 
पण्डितेन दडुब्बं । सीसे पन विज्झित्वा अस्स मक्कटस्स यूसपानं विय जवनस्स चित्तस्स आरम्मणेसु पवत्तनं पण्डितेन 
दटुब्बं । पुन आगन्त्वा सुत्तजालमज्झे निपज्जनं यथा वत्थुंयेव हदयवत्थुं एव निस्साय चित्तस्स परिवत्तनं पण्डितेन ददुब्बं । 


४८६-९३. इदं तु पन ओपम्मं, अत्थं दीपेति कि तु हि इदं ओपम्मं क॑ अत्थं दीपेति पकासेति? पठमं पसादे 
आरम्मणेन घट्टिते सति पसादवत्थुतो पसादो वत्थु निस्सयो एतस्साति पसादवत्थु, चित्तं, ततो पसादवत्थुतो, पठमं एव 
वत्थुसन्निस्सितं भवङ्गसङ्कातं मनो जायति, इतिपि अत्थो तेन ओपम्मेन दीपितो। एकेकारम्मणं द्वीसु द्वीसु द्वारेसु सब्बसो 
सब्बप्पकारेन पन आपाथं आगच्छति, अयमत्थोपि तेन ओपम्मेन दीपितो “द्वीसु द्वीसु द्वारेसृ "ति, एकं रूपारम्मणं 
एकस्मियेव खणे चकखुद्वारे, मनोद्वारे चाति द्वीसु द्वारेसु आपाथं आगच्छतीति अत्थो। सोतद्वारादीसुपि एसेव नयो जेय्यो। 
रूपं चकखुपसादम्हि घट्टेत्वा तङ्खणे पन तस्स खणे पन तथा मनोद्वारे पन आपाथं आगच्छति, भवङ्गचलनस्स पच्चयो 
होतीति अत्थो। न संसयो एतस्मि वचने संसयो नत्थि। यथा खगो यथा सकुणो। हि सच्चं मया वुत्तं वचनं । रुक्खग्गे 
रुक्खकोटियं निलीयन्तोव साखिनो साखं घट्टेति, तस्स छाया भूमियं पथवियं फरति पटिहञ्ञति। इधाति निपातो। साखाय 
सकुणेन घट्टनं भूमियं छायाफरणापि च अपुब्बं अचरिमं एकक्खणस्मिंयेव जायरे जायन्ति। एवमेव पन रूपस्स, पसादस्स 
च घडनं, तथेव अत्थतो अत्थवसेन भवङ्गचलनस्सापि पच्चयत्तेन पच्चयभावेन मनोद्वारे आपाथं आगमनं अपुब्बं अचरिमं 
एकक्खणेयेव होति। 


४९४-७. ततो परं भवङ्गसोतं छिन्दित्वा चक्खुद्वारे चक्खुपसादे यथाक्कमं आवज्जने समुप्पन्ने, दस्सने समुप्पन्ने, 
सम्पटिच्छने समुप्पन्ने, सन्तीरणे समुप्पन्ने, तथा वोदुब्बने च समुप्पन्ने कुसलं जवनचित्तं जवति, तथा अकुसलमेव चित्तं 
जवति । सोतद्वारादीसुपि सद्दादीनं आरम्मणानं घट्ने एसेव नयो अविसेसेन विञ्जुना विञ्जेय्यो। एतस्स अत्थस्स दीपने 
दोवारिकोपमादीनि वचनानि उद्धरित्वा ततो पकरणतो नीहरित्वा एत्थ एतस्मिं वीथियाधिकारे विञ्जुना दस्सेतब्बानि। 


४९८-९. असम्भेदेन चक्खुस्साति तस्सापि चक्खु असम्मिन्नं होति। जीविता निरुद्धम्पि पित्तेन वा सेम्हेन वा 
रुहिरेन वा पलिबुद्धं चक्खुविञ्ञाणस्स पच्चयो भवितुं असक्कोन्तं सम्भिन्नं नाम, सक्कोन्तं असम्भिन्नं नाम होति। तेन 
चक्खुपसादस्स असम्मिन्नेन रूपापाथगमनेन आलोकसन्निस्सयेनापि । तेन तिविधेन पच्चयेन समनक्कारहेतुना 

पञ्चद्वारावज्जनपच्चयेन सह पवत्तनेन । एतेहि पन चतूहि पच्चयेहि सं एकतो इन्ति पवत्तन्तीति समेता, समेतेहि 
सहगतेहि समागमं एकीभावं आगतेहि, तं चक्खुविञ्जाणं चक्खुपसादनिस्सितं विञ्ञाणं सम्पयुत्तेहि चेतसिकेहि सह 
जायते। 


५००-९. असम्भेदेन सोतस्स सोतपसादस्स असम्भिन्नेन सदह्दापाथगमेन च सहसस आपाथगमनेन च | 
आकासनिस्सयेनापि पिहितकण्णच्छिहस्स सोतविञ्ञाणं नुप्पज्जति। तेन तिविधेन पच्चयेन । समनक्कारहेतुना 
पञ्चद्वारावज्जनपच्चयेन सह पवत्तेन। एतेहि पन चतूहि पच्चयेहि समेतेहि सहगतेहि समागमं एकीभावं आगतेहि तं 
सोतविञ्ञाणं सम्पयृत्तेहि सह जायति। 


५०२-३. असम्भेदेन घानस्स घानपसादस्स असम्मभिन्नेन गन्धापाथगमेन च गन्धस्स आपाथगमनेन च। 
वायोसन्निस्सयेनापीति घानबिलम्हि पविसन्तेन वायुनाति अत्थो। तेन तिविधेन पच्चयेन। समनक्कारहेतुना 
पञ्चद्वारावज्जनपच्चयेन सह पवत्तेन। एतेहि पन चतूहि पच्चयेहि समेतेहि सहगतेहि समागमं एकोभावं आगतेहि तं 
घानविञ्ञाणं सम्पयुत्तेहि सह जायति। 


५०४-५. असम्भेदेन जिव्हाय जिव्हाय असम्भिन्नेन रसापाथगमेन च रसस्स आपाथगमनेन च। 
आपोसन्निस्सयेनापीति जिव्हातेमनं आपं लद्धा च उप्पज्जति, तेन विना सुक्खखादनीये जिव्हाय सायितेपि 
जिव्हाविञ्ञाणं नुप्पज्जतीति अत्थो। तेन तिविधेन पच्चयेन समनक्कारहेतुना पञ्चद्वारावज्जनपच्चयेन सह पवत्तेन । 
एतेहि पन चतूहि पच्चयेहि समेतेहि सहगतेहि समागमं एकोभावं आगतेहि तं जिव्हाविञ्जाणं सम्पयृत्तेहि सह जायति। 


५०६-७. कायपसादस्स असम्भेदेन फोइुब्बस्स आपाथगमनेन च | पथवबीनिस्सयेनापीति तेन विना कायद्वारम्पीति 
बहिद्धा महाभूतारम्मणं अज्झत्तिकं कायपसादं घट्टेत्वा पसादपच्चयेसु महाभूतेसु पटिहञ्ञति। तेन तिविधेन पच्चयेन। 
समनक्कारहेतुना पञ्चद्रारावज्जनपच्चयेन सह पवत्तेन। एतेहि पन चतूहि पच्चयेहि समेतेहि सहगतेहि समागमं एकोभावं 
आगतेहि तं कायविञ्ञाणं सम्पयुत्तेहि सह जायति। 


५०८-९. असम्भेदा मनस्सापीति मनन्ति भवङ्गचित्तं । तं निरुद्धम्पि आवज्जनचित्तस्स पच्चयो भवितुं असमत्थं 
मन्दतमगतमेव वत्तमानम्पि सम्भिन्नं नाम होति। आवज्जनस्स पच्चयो भवितुं समत्थं असम्भिन्नं नाम। मनस्स असम्भेदेन 
धम्मस्स आपाथगमनेन च वत्थुसन्निस्सयेन हदयवत्थुसन्निस्सयेन। तेन तिविधेन पच्चयेन। समनक्कारहेतुना 
मनोद्वारावज्जनेन सह पवत्तेन। एतेहि पन चतूहि पच्चयेहि समेतेहि सहगतेहि समागमं एकोभावं आगतेहि तं 
मनोविञ्ञाणं तं मनोविञ्जाणसङ्घातं जवनचित्तं सम्पयुत्तेहि सह जायते। 


५१०-१९. मनो भवङ्गचित्तं नाम विभाविना वेदितब्बं। आवज्जनक्रियाचित्तं आवज्जनकिरियाचित्तद्वयं समनक्कारो 
नाम विभाविना सञ्चितं । वत्थुसन्निस्सयेन इति अयं पाठो सब्बत्थ सब्बेसु भवेसु न गच्छति। पञ्चहि खन्धेहि बोकारो 
बोकिण्णोति पञ्चवोकारो, पञ्चवोकारभवं सन्धाय कारणं कत्वा “वत्थुसन्निस्सयेना”ति अयं पाठो पन कथितो मया, 
पञ्चबोकारभवो नाम कामरूपभवो, अरूपभवो चतुवोकारभवो नाम, असञ्जीभवो एकवोकारभवो नाम | अयं पाठो 
चतुबोकारअरूपभवं सन्धाय न कथितोति अत्थो। वत्थुस्स रूपत्ता अरूपभवे कथं वत्थुसन्निस्सयो भवेय्याति अत्थो। 


५१२-४. पटिसन्धादिचित्तानि, सब्बानेकूनवीसति होन्ति, कामावचरेसु दस, रूपेसु पञ्च, अरूपीसु चत्तारि, 

सब्बानि पटिसन्धिचित्तानि एकूनवीसति होन्ति । कम्मं नाम कुसलाकुसलचेतना। कम्मनिमित्तं नाम रूपानि 
पञ्चारम्मणानि पञ्ञत्ति च महग्गतचित्तञ्च। तथा गतिनिमित्तकं नाम कप्परुक्खादयो, अकुसलपक्खे 
रूपादिआरम्मणभूता लोहकुम्भादयो च | इति एवं इमिना मया वृत्तप्पकारेन तेसं पटिसन्धादिचित्तानं आरम्मणं तिविधं 
भगवता उदीरितं। कामावचरसन्धीनं परित्तारम्मणं कामावचरारम्मणं भगवता मतं । पच्चुप्पन्नं रूपादिपञ्चारम्मणं, 
गतिनिमित्तं पञ्चारम्मणञ्च पच्चुप्पन्नञ्च होति। अतीतं वा कम्मं कुसलाकुसलचेतना अतीतायेव, न पच्चुप्पन्ना। 
अनागतं आरम्मणं नत्थि। 


५१५-२६. अट्टेब च महाविपाका, तीणि सन्तीरणानि चाति एकादसविधं चित्तं तदारम्मणसञ्चितं । एकादसविधे 
चित्ते तदारम्मणसञ्जिते पुञ्ञविपाकानि कुसलविपाका दस होन्ति, अपुञ्ञजं अकुसलविपाकं पन एकं होति। 
महाविपाका रूपारूपभवद्वये न जायन्ति, कामरूपभवे सन्तीरणत्तयं होति । यानि तदारम्मणचित्तानि सत्थुना जिनेन वृत्तानि, 
तेसु तदारम्मणचित्तेसु एकम्पि तदारम्मणचित्तं रूपारूपभवद्वये तदारम्मणं हुत्वा कदाचिपि नप्पवत्तति । कस्मा कारणा? 
तत्थ तस्मिं रूपारूपभवद्वये “तदारम्मणं न होतीति वचनं चोदको भवेय्य, बीजस्साभावतो पन न होतीति परिहारो। 
अकामावचरारम्मणे अकामावचरधम्मे इदं तदारम्मणमानसं नेव अनुबन्धति। हि कस्मा कारणा? परित्तारम्मणत्ता च 
एकन्तेन अवस्सं तदारम्मणमानसस्स कामावचरारम्मणत्ता च तथा अपरिचितत्ता च सब्बदा नानुबन्धति। तञ्हि यथा पितरं 
वा पितुसदिसं वा जाति अनुबन्धन्तोपि तरुणदारको घरद्वारन्तरवीथिचतुक्कादिम्हि परिचितेयेव देसे अनुबन्धति, न अरञ्ञं 
वा युद्धभूमिं वा गच्छति, एवं कामावचरे धम्मे अनुबन्धन्तम्पि महग्गतलोकुत्तरधम्ममारब्भ पवत्तमाने धम्मे नानुबन्धति । 
यस्मा चस्स सब्बो कामावचरपाको च किरियामनोधातु किरियाअहेतुकमनोविञ्जाणधातु सोमनस्ससहगता इमे धम्मा 


परित्तारम्मणाति एवं अच्चन्तं परित्तमेव आरम्मणं वुत्तं, तस्मा चेतं महग्गतलोकुत्तरारम्मणे कामावचरधम्मेपि नानुबन्धतीति 
वेदितब्बं । 


५२७-३२. किं तेन युत्तिवादेन, वृत्तं अट्ठकथासु हि “जनकं तेन तुल्य''न्तिआदिकेन तेन, युत्तिया वादो युत्तिवादो, 
“जनकं तेन तुल्य'`न्तिआदिकाय युत्तिकथाय कि पयोजनं वुत्तं? अट्टकथासु हि सच्चं “कि तेन युत्तिवादेना"ति वचनं, 
“अत्थकथासू'ति वत्तब्बे समासे हि त्थ-स्स इ-कारं कत्वा “अट्टुकथासू”ति वृत्तं। कामावचरे धम्मे पटिच्च 
तदारम्मणभावदीपकं वचनं आचरियेन वृत्तं । तदारम्मणचित्तानि, एकादसपि सब्बसो सन्बप्पकारेनपि 
तदारम्मणचित्तानि नामगोत्तं पनारब्भ तिस्सादिकं नामपञ्जत्ति पटिच्च कच्चायनगोत्तकस्सपगोत्तादिकं गोत्तपञ्जत्ति 
पटिच्च जवने जवितेपि च तदारम्मणं न गण्हन्ति, रूपारूपभवेसु वा तदारम्मणं न गण्हन्ति। यदा पञ्जत्तिमारब्भ, जवने 
जवितेपि वा यदा मया वृत्ताय पञ्जत्तिया सेसपञ्जत्ति पटिच्च जवने जवितेपि वा तदारम्मणं न लब्भते आचरियेन, तथा 
दुक्खअनिच्चअनत्तलक्खणारम्मणिकाय विपस्सनाय तदारम्मणं न लब्भते आचरियेन। तदारम्मणा न लब्भन्ति, 
मिच्छत्तनियतेसुपि मिच्छत्ते मिच्छासभावे “नत्थि दिन्न न्त्यादिवसेन नियतानि चत्तारि दिट्टियुत्तजवनानि 
मिच्छत्तनियतानि, मिच्छत्तनियतेसुपि तदारम्मणं न लब्भते आचरियेन, लोकुत्तरधम्मे आरब्भ जवने गतेपि तदारम्मणं न 
लब्भते आचरियेन। तथा महग्गते धम्मे आरब्भ जवने जवितेपि तदारम्मणं न लब्भते आचरियेन, पटिसम्भिदाजाणं 
आरब्म जवने जवितेपि तदारम्मणं न लब्भते आचरियेन। मनोद्वारेपि सब्बेसं जवनानं अनन्तरं अनुपुब्बतो 
तदारम्मणचित्तानि भवन्ति। 


५३३-४. मनोद्वारे आरम्मणघट्टना न विज्जति। भवङ्गतो चेतसो वीथिचित्तस्स वुट्ठान॑ कथं केन पकारेन होति? 
मनोद्वारेपि घट्टनाय विना घटनं वज्जेत्वा आपाथं आगच्छन्तेव यस्मा कारणा, तस्मा वीथिचित्तानं सम्भवो होति। 

५३५-६. ह्वादसापुञ्ञचित्तानं द्रादसअकुसलचित्तानं विपाका सत्तसत्तति पापपाका द्वादसपापचित्तानं विपाका 
चतुरासीति पवत्तियं होन्ति। एकस्स सोमनस्सयुत्तदिड्टिसम्पयुत्ताकुसलस्स चक्खुसोतघानजिव्हाकायविञ्ञाणानि, 
सम्पटिच्छनं, उपेक्खायुत्तसन्तीरणानि चाति सत्त अकुसलपाका होन्ति । तथा सेसानं एकादसन्नं अकुसलानम्पि सत्त 
विपाका होन्ति । एकादसविधानं तु, हित्वा उद्धच्चमानसं उद्भच्चमानसं हित्वा एकादसविधानं पटिसन्धियो एकादसविधा 
चेव भवन्ति । 


५३७-८. क्रियचित्तेसु सब्बेसु यं आवज्जनद्वयं जवनं न च होति, तं आवज्जनद्वयं करणमत्तत्ता किरियामत्तत्ता 
वातपुष्फसमं वातपुप्फेन सदिसं मतं भगवता । अयमेत्थाधिप्पायो - खीणासवे उप्पन्नकाले वा तं आवज्जनद्वयं 
किरियचित्तं भवितुं यृत्तं । सब्बेसु पुथुज्जनेसु उप्पन्नकाले कथं किरिया होतीति चे? करणमत्तत्ता अफलदायकं वातपुप्फं 
विय अफलदायकं किरियचित्तं भवितुं यृत्तिहारो किरिया पन होति। यं सब्बं किरियचित्तं किच्चसाधनतो 
जवनकिच्चसाधनवसेन जवनत्तं जवनभावं पत्तं छिन्नमूलस्स रुक्खस्स पुप्फं अफलं होति यथा, एवं 
छिन्नाविज्जातण्हामूलस्स वीतरागस्स तं सब्बं किरियचित्तं अफलं विपाकविरहितं सिया भवेय्य। 


५३९-४०. पटिच्च पन एतस्मा, फलमेतीति पच्चयो एकं धम्मं पटिच्च एतस्मा धम्मतो फलं एति पवत्तति तस्मा 
पच्चयो, यो धम्मो यस्स धम्मस्स ठितिया उप्पत्तियापि उपकारो नाम होति, सो धम्मो तस्स धम्मस्स पच्चयोति पच्चयो नाम 
पण्डितेन पबुच्चते । सम्भवो पभवो हेतु कारणं पच्चयो मतो भगवता । इदं वचनं अञ्ञत्थ दीपनवचनं । 


५४१. लोभादि पन यो धम्मो, मूलट्रेनुपकारको यो लोभादि पन धम्मो मूलभावेन फलधम्मस्स उपकारको, सो 
लोभादिधम्मो फलधम्मस्स हेतूति हेतु नाम विभाविना विञ्ञातब्बो। 


५४२. लोभो दोसो च मोहो च तथा अलोभादयो तयो हेतू, ते छ एव हेतुयो होन्ति, जातितो जातिवसेन 
कुसलजातिअकुसलजातिअब्याकतजातिवसेन नवधा नवहि कोड्टासेहि सियुं । 


५४३-४. धम्मानं कुसलादीनं, कुसलादित्तसाधको यो धम्मो कुसलादीनं धम्मानं कुसलादित्तसाधको 
कुसलादिभावसाधको, सो धम्मो मूलट्टो नाम | एवं वचनं एके एकच्चे आचरिया वदन्ति। एवं सन्ते कुसलाकुसलादीनं 
धम्मानं कुसलादित्तसाधकवसेन मूलड्े सन्ते तंसमुट्रानरूपीसु तेहि चित्तेहि समुद्ठानरूपेसु तेहि चित्तेहि समुद्ठितेसु 
चित्तजरूपेसु हेतूनं लोभादिहेतूनं हेतुपच्चयता कदाचिपि नेव सम्पज्जति। अयमेत्थाधिप्पायो - यदि चित्तेसु रूपानि 
समुट्दापेन्तेसु ते लोभादयोपि चित्तानं सम्पयुत्तचित्तानं एकुप्पादत्ता च रूपानि समुद्ठापेन्तियेव । तदा तेसं मते तेसं 
चित्तजरूपानं कुसलादित्तं सिया। न च कदाचि रूपानि कुसलादिनामकानि दिस्सन्ति यस्मा, तस्मा चित्तजरूपानं 
कुसलादिभावजापनत्थं तेसं चित्तजरूपानं ते लोभादयो हेतुपच्चया न होन्ति, इति वचनं वत्तब्बं सिया। एवञ्च सति 
चित्तजरूपानि नाम कदाचिपि वियृत्तानि चरन्ति, तस्मा कुसलादित्तसाधको मूलट्टो न होति। 


५४५-६. हि सच्चं “एवं सन्ते तु हेतून न्तिआदिकं वचनं । ते लोभादयो हेतू तेसं रूपानं कुसलादितं कुसलादिभावं 
न साधेन्ति न निप्फादेन्ति । ते हेतू तेसं पन रूपानं पच्चया न च न होन्तियेव, तस्मा कारणा कुसलादीनं धम्मानं 
कुसलादित्तसाधको यो धम्मो, सो धम्मो मूलट्टोति मूलसभावो नाम समयञ्ञुना समयविजाननसीलेन विञ्जुना गन्तब्बो 
जानितब्बो । 

५४७. सुप्पतिद्वितभावस्स, साधनेनुपकारको सुप्पतिठ्टितभावं साधनेन उपकारको यो अत्थो, सो अत्थो हेतूनं 
लोभादीनं मूलट्टो मूलसभावो इति च गहणं विभाविना विञ्ञातब्बं। 


५४८-९. कुसलाकुसला हेतू कुसला हेतू, अकुसला हेतू, क्रियाहेतू सब्बसो सब्बप्पकारेन सब्बे किरियाहेतुयो च 
सम्पयुत्तानं पञ्चवोकारभूमियं सम्पयृत्तानं धम्मानं अञ्जमञ्जपच्चयभावेन हेतुपच्चयतं याता गता। तंसमुद्ठानानं 
चित्तजरूपानञ्च हेतुपच्चयतं याता गता, एते हेतू चतुवोकारभूमियं सम्पयुत्तानं एव धम्मानं हेतुपच्चयतं याता गता | 


५५०-९. कामे विपाकहेतूपि अत्तना सम्पयुत्तानं हेतुपच्चयतं याता, पटिसन्धिक्खणेपि कटत्तारूपजातानं 
कम्मजरूपानं हेतुपच्चयतं याता, तस्मा पटिसन्धिचित्तुप्पादक्खणेयेव कम्मजरूपानं उप्पादो होति, यस्मा कारणा पवत्तियं 
चित्तजानञ्च रूपानं हेतुपच्चयतं गता । 


५५२-५. रूपे विपाकहेतू कामावचरभूमियं हेतुयो विय हेतुपच्चया होन्ति, पञ्चवोकारे लोकुत्तरविपाकहेतवो 
चित्तजानं रूपानञ्च सम्पयृत्तानञ्च पञ्चवोकारभूमियं हेतुपच्चया होन्ति। चतुवोकारे लोकुत्तरविपाकजा हेतवो सम्पयुत्तानं 
एव चतुवोकारभूमियं हेतुपच्चया भवन्ति। इतरे चतुवोकारे अरूपभवे विपाकजा हेतवो सम्मयुत्तानं एव सभूमियं अत्तनो 
भूमियं अरूपभूमियं हेतुपच्चया होन्ति । हेतुत्थो हेतूनं अत्थो हेतुयो चेव हेतुपच्चयो चेव हेतुपच्चयसम्भवो 
हेतुपच्चयुप्पत्ति, एवमेव एवं इमिना पकारेन । सञ्जातो सुखहेतु यस्साति सञ्जातसुखहेतु, तेन विञ्ञेय्यो । 


५५६-८. छन्दो चित्तञ्च वीरियं वीमंसा चाति चतुधाधिपती लोकाधिपतिना सत्थुना वृत्ता। छन्दं जेडुकं कत्वा 
चित्तस्स उप्पत्तिकालस्मिं यो छन्दो, सो छन्दाधिपति नाम, छन्दं धुरं कत्वा समाधिकरणचित्तस्स एसेव नयो सेसेसुपि च 
तीसु मया वुत्ततो छन्दाधिपतितो सेसेसुपि च अधिपतीसु। यो धम्मो जेट्डड्ेन उपकारको, सो धम्मो अधिपतीति अधिपति 
नाम भगवता निद्िट्टो। 


५५९सुमतिमतिविबोधनं विचित्तं, 
कुमतिमतिन्धनपावकं पधानं। 
इममतिमधुरं अवेदि यो यो, 
जिनवचनं सकलं अवेदि सो सो॥ 


यो यो जनो इमं अभिधम्मावतारं सुमतिमतिविबोधनं सुमतीनं सुन्दरमतीनं पण्डितानं मतिया विबोधनकरं विचित्तं 
कुमतीनं कुच्छितमतीनं बालानं मतिइन्धने पधानं पावकं अतिमधुरकरं अवेदि जानि, सो सो जनो सकलं जिनवचनं 
अवेदि जानि। 


इति अभिधम्मावतारटीकाय 
पकिण्णकनिद्देसवण्णना निडिता । 


अट्टमो परिच्छेदो। 


९. नवमो परिच्छेदो 

पुञ्जविपाकपच्चयनिद्देसवण्णना 


५६०ब्षत्तिसपाकचित्तानि, लोकिकानेव यानि हि। 
एतेसं पाकचित्तानं, पटिसन्धिपवत्तिसु॥ 


यानि लोकिकानि एव बात्तिस पाकचित्तानि होन्ति, एतेसं पाकचित्तानं पुञ्ञजापुञ्जादिसङ्घारा भवादीसु 
योनिगतिविञ्ञाणड्टितिसत्तावासेसु पटिसन्धिपवत्तीसु यथा येन पकारेन पच्चया होन्ति एव, इमेसं विपाकचित्तानं तेपि 
सङ्घारा भवादीसु योनिगतिविञ्जाणड्टितिसत्तावासेसु पटिसन्धिपवत्तीसु तथा तेन पकारेन विभाविना पण्डितेन 
विञ्जातब्बा । तयो भवा चतस्सो च योनियो कामभवरूपभवअरूपभववसेन तयो भवा, 
अण्डजजलाबुजसंसेदजआओपपातिकयोनिवसेन चतस्सो च योनियो, 
निरयगतितिरच्छानगतिपेतगतिमनुस्सगतिदेवगतिवसेन गतिपञ्चकं, सन्धिसञ्जाय पटिसन्धिसञ्ञाय नानत्ता नानाभावतो, 
कायस्सापि च रूपकायस्सापि च नानत्ता नानाभावतो कामसुगतियो, नाना अत्ता सभावो एतस्साति नानत्ता, नानत्तो 
रूपकायो एतेसन्ति नानत्तकाया, नाना सभावो एतस्साति नानत्ता, नानत्तायेव सञ्ञा नानत्तसञ्ञा, सा एतेसं अत्थीति 
नानत्तसञ्ञी नाम, पठमज्झानभूमि च चतुरापायभूमियो च नानत्तकायएकत्तसञ्ञी नाम, दुतियज्झानभूमि 
एकत्तकायनानत्तसञ्ञजी नाम, ततियज्झानभूमिवेहप्फलभूमिसुद्धावासभूमियो एकत्तकायएकत्तसञ्ञी नाम, हेठ्ठा ठिता 
रूपेहि सद्भि सत्तविञ्ञाणद्वितियो, तिट्ठन्ति विज्ञाणानि एत्थाति ठितियो, विज्ञाणानं ठितियो विज्ञाणद्वितियो, 
विञ्जाणस्स अभावतो असञ्जीभूमि न गय्हते, चतुत्थारुप्पभूमि च पटुविञ्ञाणाभावतो न गस्हते। सत्तावासवसेन 
असञ्जीभूमि, चतुत्थारुप्पभूमिञ्च पन गहेत्वा ते सत्तावासा नव एव होन्ति। 


५६३-८. कामे पुञ्ञजाभिसङ्कारसञ्ञिता अट्ट चेतना पूरेन्ति अत्तनो कारकं पूरेन्ति च, अज्झासयं पुज्जञ्च भवं 
निब्बत्तेन्तीति पुञ्जानि, अभिसङ्करोन्ति विपाकं, कम्मजरूपञ्चाति अभिसङ्कारा, पुञ्जानि एव अभिसङ्घारा पुञ्जाभिसङ्कारा, 
तेयेव सञ्चिता पुञ्जाभिसङ्कारसञ्जिता, कामे पुञ्जाभिसङ्घारसञ्ञिता अट्ट चेतना। नवन्नं पाकचित्तानं 
उपेक्खायृत्ताहेतुकमहाविपाकवसेन नवन्नं पाकचित्तानं कामसुगतियं पन नाना वत्तमानचेतनाखणतो परं खणं एतस्साति 
नानाखणं, तं एव नानक्खणिकं, तमेव कम्मं नानक्खणिककम्मं, वत्तमानचेतनातो परा अतीतचेतनाति अत्थो। बलवा 
निस्सयपच्चयो उपनिस्सयपच्चयो, बलवत्थो चेत्थ उप-सद्दो, बलवपच्चयोति अत्थो, नानक्खणिककम्मपच्चयवसेन 
बलवपच्चयवसेन चाति अत्थो। द्वेधा द्वीहि पकारेहि तेसं पटिसन्धियं पच्चया भवन्ति, ता अट्ट कामावचरमहाकुसलचेतना 
उपेक्खासहिताहेतुमनोविञ्ञाणधातुया विना उपेकखासहगताहेतुमनोविञ्ञाणधातुं वज्जेत्वा परित्तपाकानं 
चक्खुसोतघानजिव्हाकायसम्पटिच्छनसोमनस्सयुत्ताहेतुककुसलविपाकानं द्वेधा नानक्खणिककम्मूपनिस्सयपच्चयेहि 
पवत्तियं पच्चया होन्ति । तायेव चेतना ता एव अट्ट कामावचरमहाकुसलचेतना रूपभवे पञ्चन्नं पाकचित्तानं 
कुसलविपाकचित्तानं चकखुसोतसम्पटिच्छनसोमनस्सयुत्तउपेक्खायुत्तसन्तीरणानं द्वेधा 
नानक्खणिककम्मूपनिस्सयपच्चयेहि पवत्तियं पच्चया होन्ति। अट्टन्न तु परित्तानं, कामे दुग्गतियं तथा अदुन्नं परित्तानं 
कुसलविपाकानं चक्खुसोतघानजिव्हाकायसम्पटिच्छनानं, द्विन्नं सन्तीरणानञ्च पवत्ते पवत्तिक्खणे पच्चया होन्ति, 
पटिसन्धियं पटिसन्धिक्खणे पन पच्चया न होन्ति । वुत्तप्पकाराव कामे सुगतियं यथावुत्तप्पकाराव अट्ट 
कामावचरमहाकुसलचेतना कामसुगतियं तथा सोळसन्नं कुसलविपाकानं पवत्ते पवत्तिकखणे द्वेधा 
नानक्खणिककम्मृपनिस्सयपच्चयेहि पच्चया होन्ति, पवत्ते पवत्तिक्खणे सत्तन्नं कुसलविपाकानं पच्चया होन्ति । 
पटिसन्धियं पटिसन्धिक्खणे नवन्नं कुसलविपाकचित्तानं पच्चया होन्ति। 

५६९-७४. रूपे पुञ्ञाभिसङ्घारा, रूपावचरभूमियं पञ्चन्नं पाकचित्तानं पटिसन्धियं पटिसन्धिक्खणे पच्चया 
होन्तिमापुञ्ञसङ्कारा, कामे दुग्गतियं द्विधा इमे अपुञ्ञजाभिसङ्घारा, इमा कुसलपटिपक्खा उद्भच्चवज्जा एकादस चेतना 
कामदुग्गतियं एकस्स पटिसन्धिविञ्ञजाणस्स पटिसन्धियं पटिसन्धिक्खणे द्विधा नानवखणिककम्मूपनिस्सयपच्चयेहि 
पच्चया होन्ति। द्वादस अकुसलचेतना पवत्ते पवत्तिक्खणे एव छन्नं चक्खुसोतघानजिव्हाकायसम्पटिच्छनानं 
अकुसलविपाकानं पच्चया होन्ति, पटिसन्धियं पटिसन्धिक्खणे पच्चया नो होन्ति । सत्तन्नम्पि भवन्तेव पवत्ते 
पवत्तिक्खणे पटिसन्धियं पटिसन्धिकखणे अकुसलविपाकानि सत्तन्नं चक्खुसोतघानजिव्हाकायसम्पटिच्छनसन्तीरणानं 
पच्चया भवन्ति। कामे सुगतियं तेसं, सत्तन्नम्पि तथेव च द्रादसाकुसलचेतना कामे सुगतियं तथेव च तेसं सत्तन्नं 
अकुसलविपाकानं पवत्ते पवत्तिक्खणे पच्चया होन्ति, पटिसन्धियं पटिसन्धिक्खणे पच्चया न होन्ति। विञ्ञाणानं 
चतुन्नम्पि, तेसं रूपभवे तथा तायेव द्वादसाकुसलचेतना रूपभवे तेसं चतुन्नं अकुसलविपाकानं 
चक्खुसोतसम्पटिच्छनसन्तीरणसङ्कातानं विञ्ञाणानं तथा पवत्ते पवत्तिक्खणे पच्चया होन्ति, पटिसन्धियं पटिसन्धिक्खणे 
पच्चया न होन्ति। सो च कामभवेनिट्ठरूपादिउपलद्धियं सो च अपुञ्जाभिसङ्घारो कामभवे अनिट्ठरूपादिउपलद्धियं 
अमनापरूपादीनि आरम्मणानि उपर्लाद्भियं तेसं चतुन्नं अपुञ्जजानं विञ्जाणानं पच्चयो होति। हि सच्चं “सो च 
कामभवेनिद्ु-रूपादिउपलद्भियन्तिआदिकं वचनं । अनिद्टुरूपादयो नाम विसया ब्रह्मलोके न विज्जरे न विज्जन्ति। 


५७५-६. तथेवानेञ्जसङ्कारो न इञ्जति न फन्दति न चलतीति आनेञ्जं, आनेञ्जञ्च तं सङ्घारो चाति 
आनेञ्जसङ्घारो, तथा एव आनेञ्जसङ्कारो अरूपावचरभूमियं चतुन्नं पाकचित्तानं पवत्ते पवत्तिक्खणे पटिसन्धियं 
पटिसन्धिक्खणे पच्चयो होति । भवेस्वेते भवेसु एते वुत्तप्पकारा पच्चया वुत्तप्पकारेन पटिसन्धिपवत्तीसु यथा च येन येन च 
पकारेन नानक्खणिककम्मूपनिस्सयपच्चयेहि पच्चया होन्ति, तेन पच्चया तथा तेन तेन पकारेन विभाविना विजानन्तेन 
पण्डितेन जेय्या । 


५७७. एसेव च नयो अेय्यो, योनिआदीसु योनिगतिविञ्ञाणड्टितिसत्तावासेसु एसेव च नयो भवेसु मया वुत्तो एव 
नयो पण्डितेन जेय्यो । तत्रिद तत्र भवेसु आदितो पट्टाय वुत्तं इदं वचनं मुखमत्तनिदस्सनं उपायमत्तदीपनं होति। 


५७८-८१९. अविसेसेन पुञ्ञाभि-सङ्कारो द्विभवेसुपि कामपुञ्जाभिसङ्घारवसेन, रूपपुञ्जाभिसङ्घारवसेन च 
पुञ्जाभिसङ्घारो अविसेसेन समानभावेन द्वीसु भवेसु कामरूपभवेसु पटिसन्धिं दत्वा सो सङ्घारो सब्बपाकं जनेति 
निब्बत्तेति। तथा चतूसु विञ्ञेय्यो, अण्डजादीसु योनिसु द्विभवेसु पुञ्ञाभिसङ्घारो विय तथा चतूसु अण्डजादीसु सो 
पुञ्जाभिसङ्कारो पण्डितेन जेय्यो। “अण्डजादीसू "ति वचनं पदुमपच्चेकबुद्धानं मनुस्सत्तं सन्धाय वुत्तं | बहुदेवमनुस्सानं 
बसेन द्वीसु गतीसु एव च तथा सो पुञ्ञाभिसङ्घारो पण्डितेन जेय्यो। तथा नानत्तकायादि-विञ्ञाणानं ठितीसुपि 
नानत्तकायनानत्तसञ्ञजीनानत्तकआयएकत्तसञ्जी एकत्तकायनानत्तसञ्जी एकत्तकायएकत्तसञ्जीनं वसेन चतूसु 
विञ्जाणड्टितीसु सो पुञ्ञजाभिसङ्घारो पण्डितेन जेय्यो। 
नानत्तकायनानत्तसञ्जीनानत्तकायएकत्तसञ्जीएकत्तकायनानत्तसञ्जीएकत्तकायएकत्तसञ्जीनं वसेन वुत्तप्पकारस्मि 
चतुब्बिधे सत्तावासे तथा सो पुञ्ञाभिसङ्घारो पण्डितेन जेय्यो। एवं इमिना मया वृत्तप्पकारेन पुञ्जाभिसङ्घारो भवादीसु 
भवयोनिगतिविज्ञाणट्वितिसत्तावासेसु यथारहं सोळसन्नं कामकुसलपाकानं, पञ्चन्नं रूपपाकानञ्चाति 
एकवीसतिपाकानं द्विधा नानवखणिककम्मूपनिस्सयपच्चयेन पच्चयो होति। 


५८२-३. कामे अपुञ्जसङ्कारो कामभवे अण्डजजलाबुजसंसेदनओपपातिकयोनिवसेन अण्डजादीसु योनीसु 


www.tipitaka.org Vipassana Research Institute 


Page 51 sur 342 


निरयगतिपेतगतितिरच्छानगतिवसेन तीसु गतीसु नानत्तकायएकत्तसञ्जीवसेन एकिस्सा विज्ञाणट्वितिया 
नानत्तकायएकत्तसञ्ञीबसेन च एकस्मि पन सत्तावासे द्विधा नानकर्खाणककम्मूपनिस्सयपच्चयेहि पवत्ते पवत्तिक्खणे 
पटिसन्धियं पटिसन्धिक्खणे सो अपुञ्ञाभिसङ्वारो पच्चयो होति । 


५८४-६. तथेवानेञ्जसङ्कारो तथा एव आनेज्जसट्डगरो, एकारूपभवे एकस्मिं अरूपभवे एकिस्सा 
ओपपातिकयोनिया चेव एकिस्सा देवगतियापि च आकासानञ्चायतनभूमि विञ्ञाणञ्चायतनभूमि 
आकिज्चज्ञायतनभूमिवसेन तीसु एव चित्तट्रितीसु चतुन्नं अरूपभूमीनं वसेन चतुब्बिधे सत्तावासे चतुन्नं 
अरूपपाकचित्तानं द्वेधा नानकर्खाणककम्मोपनिस्सयपच्चयेहि सो आनेञ्जाभिसङ्कारो पच्चयो होति | पटिसन्धिपवत्तीनं, 
वसेनेवं भवादीसु एवं इमिना मया वुत्तप्पकारेन पटिसन्धिपवत्तीनं बसेन भवादीसु यथा ये सङ्घारा एसं पाकचित्तानं पच्चया 
होन्ति, तथा ते सङ्घारा एवं इमिना मया वुत्तप्पकारेन पण्डितेन विजानितब्बा । 


५८७-९०. न रूपारूपधम्मानं, सङ्कन्ति पन विज्जति रूपधम्मानं, चित्तचेतसिकसङ्घातानं नामधम्मानञ्च 
सङ्कन्ति पन सङ्कमनं पन न विज्जति। सङ्कन्तिभावे असति अतीतभवतो इध इमस्मिं भवे रूपधम्मानं सङ्कमनभावे 
असति पटिसन्धिचित्तं कथं केन पकारेन सिया भवेय्य? नत्थि चित्तस्स सङ्कन्ति, अतीतभवतो इध इमस्मिं भवे चित्तस्स 
सङ्कन्ति सङ्कमनं नत्थि, ततो अतीतभवतो अतीतं हेतुं विना वज्जेत्वा इध इमस्मिं भवे चित्तस्स पातुभावो न विज्जति। 
सुलद्धपच्चयं रूपारूपमत्तं सुदु लद्भपच्चयं रूपनाममत्तं जायति। एवं इमिना मया वुत्तप्पकारेन पच्चयं लभित्वा 
उप्पज्जमानं रूपारूपमत्तं रूपनाममत्तं जायति। एवं इमिना मया वुत्तप्पकारेन पच्चयं लभित्वा उप्पज्जमानं रूपारूपमत्तं 
भवन्तरं अञ्जभवं पटिसन्धिं उपेति उपगच्छति । इति वचनं समञ्जाय लोकियवोहारेन पवुच्चते, सत्तो वा नत्थि, सत्तो 
जीवोति वेवचनं, अत्ता वापि न विज्जति। 


५९१-९. तस्सिदं पाकटं कत्वा, पटिसन्धिक्कमं पन तस्स सत्तस्स इदं पटिसन्धिक्कमं सुदुब्बुधं अतिदुब्बिजानं 
पाकटं कत्वा अहं दस्सयिस्सामि, तमेतं पटिसन्धिक्कमं साधु साधुकं निबोधथ, साधु साधुकं मनसि करोथ, विविधेसु 
आरम्मणेसु लोभवसेन चित्तं अनामेत्वा वजिरमञ्जूसाय अनग्घमणिरतनं पक्खिपन्तो विय चित्ते ठपेत्वाति अत्थो। 
अतीतस्मिं भवे तस्स, आसन्नमरणस्स हिइतो भवतो अतीतस्मिं भवे आसन्नमरणस्स तस्स सरीरस्मिं आतपे पक्खित्तं 
हरितं तालपण्णं विय सुस्समाने सति चक्खुन्द्रियादिके इन्द्रिये नट्ठे हदयवत्थुमत्तस्मि ठिते कायप्पसादिके विञ्ञाणे तस्मि 
खणे वत्थुसन्निस्सितं हदयवत्थुनिस्सितं । “चित्त न्ति वचनं भवङ्गमनोद्वारावज्जनजवनं सन्धाय वृत्तन्ति वेदितब्बं । 
पुब्बानुसेवितन्ति इतो काला पुब्बकाले तेन पन अनुसेवितं अनुचिण्णं पुञ्ञं कम्मं वा अपुञ्ञ एव वा कम्मं कम्मनिमित्तं 
गतिनिमित्तं वा कम्मफलेन द्वारेसु पच्चुपद्धितं आलम्बित्वा मनोद्वारावज्जनजवनवसेन सेवितचित्तं पवत्तति। एवं इमिना 
मया वृत्तप्पकारेन पवत्तमानं तं विञ्ञाणं तं जवनचित्तं लद्धपच्चयं लद्धारम्मणपच्चयं । अविज्जाय पटिच्छन्नादीनवे 
विसयेति अकुसलजवने जविते तस्स जवनस्स अविज्जाय अप्पटिच्छन्नदोसे तस्मिं कम्मादिके आरम्मणे कुसलजवने 
जविते ततो चित्तवीथितो पुब्बभागे पवत्ताय अविज्जाय पटिच्छन्नदोसे तस्मिं कम्मादिके आरम्मणे। तण्हाति 
अकुसलजवनेन सहजो लोभो, अकुसलजवने वा जविते ततो वीथिचित्ततो पुब्बभागे पवत्तो लोभो तण्हा। नमेतीति अञ्ञं 
आरम्मणं अग्गाहापेत्वा दळहग्गाहवसेन तं एव कम्मनिमित्तगतिनिमित्तसङ्घातं आरम्मणं गण्हापेतीति अत्थो। सहजा 
सङ्कारा पन तस्स चित्तस्स सहजा एकतो जाता चेतना पन तस्मिं येवारम्मणे खिपन्ति पवत्तन्ति। इमस्मिं पच्चुप्पन्नभवे 
एकसन्ततिवसा पवत्ताय तण्हाय नमीयमानं तं विञ्ञाणं ओरिमा तीरम्हा रज्जुकं आलम्बित्वा मातिकातिक्कमो पुरिसो 
विय एतं पुरिमं निस्सयभूतं हदयवत्थुं जहति छट्टेति, चुतिचित्तं उप्पज्जित्वा निरुज्झतीति अत्थो। अपरं कम्मसम्भूतं 

निस्सयं अपरं अञ्जकम्मतो सम्भूतं निस्सयभूतं हदयवत्थुं लभित्वा वा अलभित्चापि वा आरम्मणादीहि पच्चयेहि तं 
पटिसन्धिसङ्घातं मानसं पवत्तति। “लभित्वा”ति वचनं कामरूपभवं सन्धाय वुत्तं। “अलभित्वा'ति बचनं अरूपभवं 
सन्धाय वुत्तं । एत्थ एतेसु चित्तेसु पुरिमं “जहतीति वचनेन वृत्तञ्चेव चित्तं, चुतिचित्तं पच्छिमं “आरम्मणादीहि पच्चयेहि 
पवत्तती' ति वचनेन वुत्तञ्चेव चित्तं पटिसन्धिचित्तं पण्डितेन वेदितब्बं । 


६००-६. तदेतं तं एतं पटिसन्धिचित्तं पुरिमा भवतो इध इमस्मिं पच्छिमभवे नापि आगतं, कम्मादिञ्च हेतुं विना 
बज्जेत्वा पटिसन्धिचित्तं पातुभूतं न चेव तं एत्थ एतस्मिं वचने एतस्स पटिसन्धिचित्तस्स पुरिमा भवतो इध इमस्सिं 
पच्चुप्पन्नभवे अनागमने अतीतभवहेतूहि अतीतभवे कम्मादिपच्चयेहि एतस्स पटिसन्धिचित्तस्स सम्भवे । 
पटिघोसदीपमुद्दादी, भवन्तेत्थ निदस्सना एत्थ एतस्मिं तस्स पटिसन्धिचित्तस्स अतीतभवतो अनागमने अतीतभवे 
हेतूहि सम्भवे पटिघोसदीपमृद्दादिअत्थनिदस्सना उपमा भवन्ति। अञ्ञत्र अञ्जस्मिं पटिघोसादीनं अत्थानं पवत्तिट्ठाने 
आगन्त्वा सहादिहेतुका सदादयो पच्चया होन्ति यथा । इदं वुत्तं होति -- इमस्मिं ठाने जनेहि पवत्तापिता सद्ददीपमुद्दादयो 
अत्था पब्बतन्तरादीसु अञ्जेसु ठानेसु पवत्तानं पटिघोसदीपमुद्दादीनं अत्थानं हेतुका होन्ति । तेसु सद्दादीसु पच्चयेसु सन्तेसु 
ये ते पटिघोसादयो होन्ति, असन्तेसु न होन्ति यथा, एवमेव च विञ्ञाणं अतीतभवतो पच्चुप्पन्नभवविञ्ञाणवसेन पवत्तं 
विज्ञाणं विभाविना वेदितब्बं | सन्तानबन्धतो सन्तानबन्धवसेन एकता अतीतभवपच्चुप्पन्नभवविञ्ञाणवसेन पवत्तस्स 
विञ्जाणस्स एकोभावो नत्थि, नानतापि तस्स विञ्ञाणस्स नानाभावोपि पच्चेकभावो अपि। सति सन्तानबन्धे तु, 
एकन्तेनेकता सिया सन्तानबन्धे सति एकन्तेन तस्स विञ्ञाणस्स एकता एकोभावो सिया भवेय्य, खीरसभावतो 
पग्घरणसभावतो खीरतो सम्भूतं घनसभावं कदाचिपि किस्मिञ्चिपि काले न भवेय्य, सब्बदा पग्घरणसभावखीरमेव 
भवेय्याति अत्थो। अथापि अपरो नयोपि सा एकन्तनानता तस्स विञ्ञाणस्स सो एकन्तनानाभावो यदि भवेय्य, 
खीरसामिको सो पुग्गलो दधिसामि न भवेय्य। खीरकाले खीरस्स इस्सरभूतो सामिको पग्घरणसभावं जहित्वा दधिस्स 
उप्पज्जमानकाले तस्स दधिस्स इस्सरो न भवेय्य, ततो खीरसामिको अज्जो पुग्गलो तस्स दधिस्स अनिस्सरो असामिको 
भवेय्याति अत्थो। यस्मा कारणा एत्थ एतस्मिं पटिसन्धिक्कमविनिच्छये एकन्तएकतापि वा एकन्तनानतापि वा 
समयञ्जुना विञ्जुना न चेव उपगन्तब्बा । 


६०७-१०. एवं इमिना मया वुत्तप्पकारेन असङ्कन्तिपातुभावे सङ्कन्तिपातुभावरहिते भवे सति इमस्मिं मनुस्सत्तभावे 
खन्धादिसमता अभिसम्भूता ये खन्धा होन्ति, एतेसं इध इमस्मिं मनुस्सत्तभावे निरुद्भत्ता इध इमस्मिं मनुस्सत्तभावे जनेहि 
कतस्स तस्स कम्मस्स फलहेतुनो फलस्स पच्चयभूतस्स परत्थ परस्मिं लोके आगमतो चेव एवं अञ्ञस्स सत्तस्स 
अञ्ञतो कम्मतो हि ततो सत्ततो अञ्जेन सत्तेन कततो अञ्ञतो चेव कम्मतो तं फलं सिया भवेय्य, “अञ्ञस्स 
सत्तस्सा”ति वचनेन तित्थियसत्तस्सपि कम्मं अञ्जस्स च फलं ददेय्याति अत्थो, तस्मा कारणा एतं सब्ब एव च तुम्हेहि 
बुत्तविधानं न सुन्दरं | एत्थाहाति एतस्मिं ठाने ठत्वा चोदको आह - ननु एवं “असङ्कन्तिपातुभावे भवे सती"तिआदिकं 
वचनं नियतीति? वुच्चते - सन्ताने यं फलं एतं एकस्मिं सन्ताने पवत्तमानं यं एतं फलं अञ्ञस्स सत्तस्स न होति, 
अञ्ञतो कम्मतो न च होति, बीजानं अभिसङ्घारो एतस्सत्थस्स “एकस्मिं सन्तानेतिआदिकस्स एतस्स अत्थस्स 
साधको निप्फादको होति। 


६११-५. एकस्मि पन सन्ताने, वत्तमानं फलं पन अञ्ञस्स सत्तस्सापि वा न होति, तं फलं अञ्ञतो कम्मतो न 
होति। बीजानं अभिसङ्घारो एतस्सत्थस्स “एकस्मिं पन सन्ताने तिआदिकस्स एतस्स अत्थस्स साधको निप्फादको होति, 
बीजानं अभिसङ्घारे मधुआदिना वत्थुना जनेहि कते तस्स बीजस्स सन्ताने पठमं लद्धपच्चयो पठमं लद्भमधुआदिपच्चयो 


www.tipitaka.org Vipassana Research Institute 


Page 53 sur 342 


तस्स बीजस्स फलं कालन्तरे मधुआदिना बीजाभिसङ्करणतो अञ्जस्मिं काले मधुरो होति। हि सच्चं “बीजानं 
अभिसङ्कारेतिआदिकं वचनं | तानि हि तानि एव पठमं मधुआदिना जनेहि रोपितानि बीजानि अभिसङ्करणतो कालन्तरे 
मधुरभावं फलम्पि वा फलटुं वा न पापुणन्ति। एवं इमिना पकारेन इदं मया वुत्तं “एकस्मिं पन सन्ताने”तिआदिकं वचनं 
पण्डितेन जेय्यं। अपि च अपरो नयो। बालकाले तरुणकाले तेन तरुणेन पयृत्तेन विज्जासिप्पोसधादिना कम्मेनापि 
तस्स वुद्धकालस्मिं फलदानसीलेन अयं “एकस्मिं पन सन्तानेतिआदिको अत्थो पण्डितेन दीपेतब्बो। 


६१६-२०. चोदको पुनाह - एवं सन्तेपि तं कम्मं एवं इमिना मया वुत्तप्पकारेन कम्मे सन्तेपि संविज्जमानेपि तं 
कम्मं एतस्मियेब खणे बिज्जमानम्पि वा फलस्स पच्चयो होति। अथ वाविज्जमानकं पच्चयो न भवेय्य। एतस्मियेब खणे 
अविज्जमानकं कम्मं वा फलस्स पच्चयो होति। सचे यदि विज्जमानं फलस्स पच्चयो होति, तप्पवत्तिक्खणे पन तस्स 
कम्मस्स पवत्तिक्खणे तस्स कम्मस्स विज्जमानकाले पन हेतुना कम्मेनेव सद्धि पाकेन भवितब्बं। अथ वा अपरो नयो। 
विज्जमानं निरुद्धं कम्मं विपाकस्स पच्चयो यदि भवेय्य, पवत्तिक्खणतो तस्स कम्मस्स पवत्तिक्खणतो पुब्बे वा काले, 
तस्स कम्मस्स पवत्तिक्खणतो पच्छा वा अविज्जमानकालेति अत्थो। निच्चफलं सियाति सब्बदा कम्मपच्चयविरहितं 
फलं सियाति अत्थो। आचरियेन वुच्चते - “लोभं, भिक्खवे, पजहथ, सोतापत्तिपटिलाभाय अहमेव पाटिभोगोतिआदीसु 
पाठेसु पाटिभोगो विय कम्मं दडुब्बं । सोतापत्तिफलं विय कम्मतो सम्भूतं फलं दडुब्बं । कटत्तायेव जनेहि कटत्तायेव तं कम्मं 
फलस्स पच्चयो होति, अस्स विज्जमानत्तं न च होति, तस्स अविज्जमानस्स कम्मस्स विज्जमानता वा न च नेव होति। 


६२१. अभिधम्मावतारोयं अभिधम्मावतारो अयं परमत्थप्पकासनो भूतत्थदीपनो सोतूनं पुग्गलानं 
पीतिबुद्धिविवडुनो पण्डितेहि विविधेसु आरम्मणेसु चित्तं अनामेत्वा सक्कच्चेन मनसिकारेन सोतब्बो । 


इति अभिधम्मावतारटीकाय 


पुञ्ञविपाकपच्चयनिददेसवण्णना निट्टिता। 


नवमो परिच्छेदो । 


१०. दसमो परिच्छेदो 


सूपविभागवण्णना 


६२२. वृत्तमादिम्हि यं रूपं, चित्तजानमनन्तरं यं रूपं चित्तचेतसिकानं अनन्तरं आदिम्हि पकरणादिम्हि “चित्तं 
चेतसिकं रूप”'न्तिआदिना वचनेन आचरियेन वुत्तं, इतो परं इदानि तस्स रूपस्स विभावनं समासेन सङ्घेपेन करिस्सं । 


६२३. यं रुप्पतीति रूपन्ति यं धम्मजातं रुप्पति सीतादिना विरुद्भपच्चयेन विकारमापज्जति। तथा रूपयतीति 
रूपं यं धम्मजातं वण्णविकारमापज्जमानं हदयङ्गतभावं अज्झासयं पकासेति, इति तस्मा रूपं, कि तं? वण्णायतनं । 
रूपारूपभवातीतो, सुरूपो रूपमब्वि भगवा रूपारूपभवअतीतो सुरूपो रूपं अग्रि कथेसि । 


६२५-६. महाभूतेनाति महन्तो भूतो उप्पत्ति एतस्साति महाभूतो, तेन। वञ्चकत्ता महाभूतसमाति वा। 

६३०. निरुपादानमानसोति उपादानविरहितचित्तो । 
६३३. तस्स सम्पत्तीति तस्स किच्चस्स सम्पत्ति। 
६३४. उपबूहनरसाति वडुनकिच्चा | 

६३७. आसयानुसये जाणन्ति एत्थ आसयो नाम 


सस्सतुच्छेददिड्टी च, खन्ती सच्चानुलोमिकं । 
यथाभूतञ्च यं जाणं, एतं आसयसद्दितं॥ 


अत्थीति खो, कच्चान, अयमेको अन्तो, अन्तो खो, कच्चान, अत्थि इति अयं एको अन्तो कोट्ठासो, अयं 
सस्सतदिट्टि । नत्थीति खो, कच्चान, अयं दुतियो अन्तो, अयं उच्छेददिट्टि। खन्ती सच्चानुलोमिकन्ति चतुन्नं सच्चानं 
अनुलोमिकजाणं, सङ्घारुपेक्खाजाणन्ति अत्थो। यथाभूतञ्च यं जाणन्ति सप्पच्चयनामरूपदस्सनं जाणं । एतं 
आसयसद्दितन्ति एतं आसयं इति कथितं । एवं वृत्तप्पकारेन आसये जाणं नाम | अनुसयो नाम दिट्टानुसयादयो अनुसया 
सत्त। इन्द्रियानं परोपरेति परे अधिकभावेन ओपरे च तिक्खानुभावेन अयं सत्तो तिक्खसद्धिन्द्रियो मुदुसद्धिन्द्रियो 
हीनर्सद्भिन्द्रियोति अत्थो। समाधिन्द्रियादीसुपि एसेव नयो। इति सत्तानं इन्द्रियानं परओपरे जाणं । 


६३८. सब्बञ्ञुता आणन्ति तिहेतुककामावचरक्रियाचतुक्कं गहेतब्बं । 
६४१२. अक्खिकूटेहि मत्थलुङ्गेन परिच्छिन्नो अन्ततो। 

६४५. भावसम्भवसण्ठानाति इत्थिपुमसम्भवभूतवण्णायतनं । 

६४७. एते दस चतुसमुड्ठाना सम्भारा चतूहि पच्चयेहि चत्तालीस भवन्ति । 
६५२. निविद्रेति पतिद्विते । 

६५८. उब्बिअधिकानं पथवीअधिकानं । 


६६०-२. विसेसे सतीति निस्सयभूतानं चतुन्नं विसेसे सति, सब्बसो सब्बेसं विसेसपरिकप्पनं पहाय एव 
कम्मविसेसेन पसादानं विसेसता जेय्या। 


६६३. सद्दीयतीति उच्चारीयते। रसन्तीति अस्सादेन्ति। 


६६८. परतोति पठमकप्पतो अपरभागे पटिसन्धियं भावद्वयं समुद्ठातीति विञ्ञेय्यं । “पवत्तेपि समुट्ठाया तिआदिकं 
सोणकुमारादयो सन्धाय वुत्तं । 


६७२. न तं ब्यञ्जनकारणन्ति तं इन्द्रियद्वयं ब्यञ्जनस्स कारणं न सिया | तस्साति ब्यञ्जनस्स। 

६७४. उब्बाहनन्ति नीहरणं । 


६७६-७. अन्नपानादिकं वत्थु यं कम्मजं अग्गिं हरति, केवलं एकं हुत्वा तं अन्नपानादिकं वत्थु जीवितं पन पालेतुं न 
च सक्कोति। एकतो जीवितं पालेतुञ्च सक्कोन्ति। 


कायेन रूपकायेन अत्तनो भावं विञ्ञापेन्तानं भावो कायग्गहणानुसारेन कायग्गहणस्स अनुचिन्तनेन गहिताय 
वायोधातुविकारसङ्काताय एताय धम्मजातिया पण्डितेहि विञ्ञायते। इतिपि तस्मा कायविञ्जत्ति। 


६८१. एकावज्जनवीथियं हेट्ठा छहि चित्तेहि वायोधातुसमुट्टितं उपत्थम्भं लभित्वा। 
६८४. सह सद्देन वाति सद्देन सहेव। 


६९०-९. एतासं पन लहुतादीनं तिस्सन्नं पवत्तियं निदस्सनं कमतो आरोग्यं लहुता, मद्दितं धम्मं मुदुता, धन्तहेमं 
कम्मञ्जता होति। लहुतादित्तयं पन कम्मं कातुं न सक्कोति, आहारादित्तयंयेव लहुतादित्तयं करोति यस्मा, ततो तं तिजं 
नाम। 


६९३. वुत्तमाकारनानत्ताति एत्थ आकारनानत्ता नाम आचयाकारअनुबन्धताकारवसेन वुत्तं। वेनेय्यानं वसेन वाति 
एके वेनेय्या आचयवसेन जातिरूपं जानन्ति, एके अनुबन्धतावसेन जानन्ति । इति वेनेय्यानं जाननवसेन जातिरूपं द्विधा 


वुत्तं । 
६९४. सभावानपगमे अत्तनो सभावस्स अनपगमे सति। 


ते मिद्धरूपवादाचरिया पटिक्खिपितब्बा। कथं? अद्धा मुनिसि सम्बुद्धो, नत्थि नीवरणा तवाति यो त्वं अद्धा 
एकन्तेन मुनि असि सम्बुद्धो असि नीवरणा धम्मा तव तुय्हं नत्थि, इति वचने सचे मिद्धं नीवरणं रूपे पविट्टं सिया । 
भगवता रूपकायस्स विज्जमानत्ता “नत्थि नीबरणा तवा"ति वचनं वत्तब्बं सिया थिनमिद्धनीवरणं अविज्जानीवरणेन सह 
नीवरणञ्चेव होति, नीवरणसम्पयुत्तञ्च होति । इति सम्पयृत्तवचनतो सम्पयुत्तस्स रूपस्स अभावतो तम्पि न वत्तब्बं सिया। 
न पुरेजातपच्चयाति अञ्ञमञ्ञपच्चयाति अत्थो। सचे थिनमिद्धं रूपं सिया, कथं अरूपेपि अञ्जमञ्ञं सिया, न सियाति 
अत्थो। अरूपेपि कामच्छन्दनीवरणं पटिच्च थिनमिद्धनीवरणं उप्पज्जति। इति वचनेन च न मिद्धरूपं सिया, अरूपे कथं 
सियाति अत्थो। अरूपमेव मिद्धं इति पटिक्खिपितब्बा। अरूपेपि एतस्स मिद्धस्स उप्पत्तिया साधकवचनतो निट्टं एत्थ च 
अवगन्तब्बं “अरूप'न्ति विञ्ञुना । 


७०५-६. कम्मेन वीसति रूपाति अद्विन्द्रियवत्थुअट्डाविनिब्मोगसन्ततूपचयाकासा कम्मजा। चेतसा 
विञ्जत्तिद्वयसहदलहुतादित्तयअविनिब्मोगसन्ततूपचयाकासा चित्तजा। उतुना 
सहदलहुतादित्तयअविनिब्भोगसन्ततूपचयाकासा उतुजा। आहारतो लहुतादित्तयअविनिब्भोगसन्ततूपचयाकासा आहारजा। 


७०७-१७. जायेय्युं यदि तानिपीति तानि जरताअनिच्चतारूपा यदि जायेय्युं, एवं सन्ते तु तेसं जरताअनिच्चता 
भेदा सियुं। हि सच्चं वचनं पाको न पच्चति, भेदो वा न च भिज्जति यस्मा, तस्मा तेसं पाकभेदा सियुन्ति, तं वचनं नत्थि। 
एतं जरताअनिच्चताद्वयं जातस्स निप्फन्नरूपस्स पाकभेदत्ता न जायति। सिया कस्सचि बुद्धेत्थाति एत्थ 

जरताअनिच्चताविनिच्छयाधिकारे कस्सचि जनस्स बुद्धि जाणं यदि सिया, “रूपस्सूपचयो ति वचनेन “जाति 
जायती"ति वचनं दीपितं यथा, एवं तथा पाकोपि पच्चतु, भेदोपि परिभिज्जतु, एवं बुद्धि सिया। जाति न चेव जायते। इति 
इमिना पकारेन विभाविना जेय्या। जाति जायमानस्स निप्फन्नरूपस्स निब्बत्ति नाम पकासिता। तत्थ यस्स सिया तत्थ 
वचने यस्स जनस्स बुद्धि सिया । येसं निप्फन्नरूपधम्मानं जाति अत्थि, सा जाति अभिनिब्बत्तिसम्मृतिं तप्पच्चयत्तवोहारं 
तेसं निप्फन्नरूपधम्मानं पच्चयट्टेन लद्भवोहारं कम्मजादिकं वोहारं लभतेव यथा, तथा तेसं निप्फन्नरूपधम्मानं ते पाकभेदा 
अभिनिब्बत्तिसम्मुति नाम तप्पच्चयत्तवोहारं लभन्ति, इति बुद्धि सिया । तस्स जनस्स एवं वत्तब्बं - इदं सन्ततूपचयद्वयं 
कम्मादिसम्भवं होति यथा, एवं पाकभेदा तं कम्मादिसम्भववोहारं कदाचिपि न लभन्ति । हि सच्चं वचनं कस्मा कारणा 
जनकानं कम्मादिपच्चयानं आनुभावसङ्काते खणुप्पादे तेसं पाकभेदानं अभावतो न लभन्ति। वुत्तप्पकारेन खणुप्पादे 
जातिपरम्पराभावतो सा जाति लब्भते, तस्मा कारणा जाति एव अभिनिब्बत्तिसम्मुतिं पच्चयत्तवोहारं लभति, इतरं 
जरताअनिच्चताद्वयं पन न लभति । तं जरताअनिच्चताद्वयं जिय्यति इति भिज्जति इति वा न वत्तब्बं होति। कस्मा? 
कम्मादिपच्चयानं आनुभावक्खणे तस्स जरताअनिच्चताद्वयस्स पच्चयानं अभावतो। 


७१८-२३. अनिच्चं सङ्कतञ्चेतं जरामरणं अनिच्चसङ्घातं इतिपि वचनस्स भगवता वुत्तत्ता जरताअनिच्चताद्वयं 
जायति, एवं इति त्वं चे मञ्ञसि, एवं “जायति एवा”ति वचनं भगवता न वत्तब्बं। हि कस्मा कारणा? “अनिच्चं 
सङ्घतञ्चेतं, जरामरणमिच्चपी"तिवुत्तभावादिना आकारदेसनापरियायेन लेसेन भगवता अनिच्चानं निप्फन्नरूपधम्मानं 
जरामरणसङ्घातं सभावतो जरामरणं अनिच्चं सङ्कतञ्चापि चित्तजानं विकारत्ता विञ्ञत्तियो “चित्तजा”ति वुत्ता विय, तथा 
एवं भगवता वुत्तं। यदि एवं अत्थे सति एतं रुप्पनलक्खणत्तयं अजातत्ता च सब्बथा सब्बाकारेन खंपुप्फंब नत्थि, असङ्कतं 
निब्बानं विय निच्चंवाति च चोदको वदेय्य, नत्थि निच्चन्ति इदं उभयवचनं नो भगवता वत्तब्बं। कस्मा? निस्सयधम्मानं 
आयत्तभावेन पवत्तितो पथवियादीनं निस्सयानं भावे सति तस्स लक्खणत्तयस्स भावतो, तस्मा खंपुप्फंव तं लक्खणत्तयं न 
नत्थि, अत्थीति अत्थो। पथवीआदीनं अभावे तं लक्खणत्तयं न च लब्भति यस्मा, तस्मा निब्बानं विय, तथा निच्चं न। 


७२४-५. परिच्छेदादयो अनिप्फन्ना। तेसमेव च रूपानं तेसमेव निप्फन्नरूपधम्मानं विकारत्ता निप्फन्ना चेव 
सङ्कता सेसवसेन वुत्तानं पभेदकतोति दस्सनतो। सेसं उत्तानत्थमेव। 


७६आन्तुं पनिच्छे पिटकेभिधम्मे, 
यो धम्मसेनापतिना समत्तं। 
हितत्थिना तेन च भिक्खुनायं, 
सक्कच्च सम्मा पन सिक्खितब्बो॥ 


यो भिक्खु अभिधम्मे पिटके धम्मसेनापतिना समत्तं सभावं गन्तुं पापुणितुं इच्छेय्य, तेन च भिक्खुना हितत्थिना 
सक्कच्चं आदरेन सम्मा तीरणचिन्तनसज्झायनेहि अयं अभिधम्मावतारो सिक्खितब्बो। 


इति अभिधम्मावतारटीकाय 


रूपविभागवण्णना निट्टिता। 


दसमो परिच्छेदो। 

११. एकादसमो परिच्छेदो 


निब्बाननिहेसवण्णना 


७६९. भवाभवं विननतोति खुद्दकं, महन्तं भवं सिब्बनतो । सब्बूपधिपटिनिस्सग्गोति सब्बेहि 
सङ्घारूपधिकिलेसूपधिखन्धूपधीहि पटिनिस्सज्जनं । अच्चृतिरसं अचुतिसम्पत्तिकं | निब्बानं पुट्ठेनाति सुगतेन निब्बानं 
पुडेन सारिपृत्तत्थेरेन। उभिन्नं सुत्तानन्ति धम्मसेनापतिवुत्तानं द्विन्नं सृत्तानन्ति अत्थो। खयस्स उपनिस्सयत्ताति खयस्स 
बलवकारणत्ता। पुथूनं धम्मानं अप्पमत्तक्खणे रागादिक्खयमत्तं निब्बानं भवेय्य । सब्बे बालपुथुज्जना समधिगतनिब्बाना 
सच्छिकतनिरोधा भवेय्युं। किञ्च भिय्यो किं उत्तरि कारणञ्च अत्थीति अत्थो। रागादीनं सङ्कतत्ता तेसं सङ्कतानं निब्बानं 
सङ्घतलक्खणं भवेय्य। कि पनेत्थाति एतेसु खणेसु कि पन खणे त्वं वदेसि । खीणेस्वेवाति भवादीसु खीणेसु एव। 
निरुत्तरोति निप्फन्नहारो। 


७७९. अस्सद्धोति बाहिरसद्भाय विरहितो । वन्तासोति वन्ता वमिता आसा तण्हा येनाति वन्तासो। 


निस्सरणियाति निस्सरणे नियृत्ता। यदिदं नेक्खम्मं यं इदं कामानं एतं निस्सरणं निरोधो, तस्स किञ्चिभूतस्स 
सङ्घतस्स पटिच्चसमुप्पन्नधम्मजातस्स निरोधो निस्सरणन्ति, एवं इमिना पकारेन वृत्तस्स तस्स निस्सरणनामकस्स 
अभावप्पत्तिदोसतो निस्सरणनामकानं पठमज्झानआकासानञ्चायतनानम्पि अभावो भवेय्य। अत्थि निस्सरणन्ति अत्थि 
निब्बानं । उप्पादादीनन्ति उप्पादद्वितिभङ्गानं । पपञ्चाभावतोति तण्हामानदिद्वीनं अभावतो। 


७७२. अपलोकितन्ति अदस्सनधम्मं । 
७७४. अब्यापज्झन्ति निदुक्खं । अक्खरन्ति अखरं | 


७७७. सद्धाबुद्धिकरं तथागतमते जिनवचने सम्मोहविद्धंसनं पञ्जासम्भवं पञ्ञाकारणं सम्पसादनकरं । 
अत्थब्यञ्जनसालिनन्ति अत्थब्यञ्जनसारवन्तं सुमधुरं सारञ्ञु जिनसासनसारञ्ञू विम्हापनं अच्छेरकरं इमं एवं 
बुत्तप्पकारं अभिधम्मावतारं यो जानाति, सो जनो गम्भीरे निपुणे निपुणजाणगोचरे अभिधम्मपिटके पदं निट 
उत्तमसन्निट्ठानं याति पापुणाति। 


इति अभिधम्मावतारटीकाय 
निब्बाननिद्देसवण्णना निट्टिता । 


एकादसमो परिच्छेदो। 


१२. द्वादसमो परिच्छेदो 


पञ्ञत्तिनिद्देसवण्णना 

सङ्घायतीति सङ्का, कथीयतीति अत्थो। किन्ति कि इति कथीयति। “अह”न्ति “मम”न्ति कथीयति। 
तज्जापञ्ञत्तीति तस्स चक्खुसोतादिकस्स अनुरूपवसेन जाता पञ्जत्तीति अत्थो। 


एकस्सवाति एकस्स नामधम्मस्स “अच्छो ति नामं गहेत्वा बहूनं नामधम्मानं “अच्छो ति नामं गहेत्वा। 
समूहमेवाति नामधम्मानं समूहं एव। 


गहितो पुब्बे सङ्केतो एतेनाति गहितपुब्बसङ्केतं | कि तं? मनोद्वारावज्जनजवनविञ्ञाणं। तेन गहिताय पञ्जत्तिया 
विञ्ञायति “सत्ता”ति “कम्मजा”ति कथीयति। 


इत्थी च पुरिसो च इत्थिपुरिसा, ते आदयो येसं ते इत्थिपुरिसादयो, तेसं । 
७७८. ततिया कोटीति ततियो कोट्ठासो । 
इति अभिधम्मावतारटीकाय 
पञ्ञत्तिनिद्देसवण्णना निट्टिता । 
द्वादसमो परिच्छेदो । 


९३. तेरसमो परिच्छेदो 


कारकपटिवेधवण्णना 


वेदकस्साति सुखदुक्खवेदकस्स । तदायत्तवृत्तीनन्ति तेसं आयत्ता पटिबद्भा येसं विपाकानं ते तदायत्तवुत्तिनो, तेसं । 
अत्र इमस्मिं ठाने आचरियेन परिहारो बुच्चते। कुतोयं तव तत्थानुरोधोति तत्थ तस्मिं अञ्जस्स अत्तकारकस्स अभावेपि 
सत्तुसङ्घातस्स अत्तनो भावेपि अयं तव अनुरोधो अनुनयो कुतो केन कारणेन इध इमस्मिं असति कत्तरि कुसलादीनं 
अत्थिभावे कम्मविरोधो कुतो केन कारणेन। अथापीति अपरो नयोपि। किञ्चेत्थाति एत्थ एतिस्सं चोदनायं किञ्चि 
वत्तब्बं अत्थि, अवसिट्ठं ताव बृहि, अपरिसमत्ता ते चोदना । तस्साति अत्तनो। कारकवेदकत्ताभावोति कारकवेदकत्तस्स 
अभावो सिया। 


अथ न भवतीति अत्तनो अनासे चेतनापि अनासो यदि न भवति। पटिञ्ञा हीनाति “चेतनाय अनञ्ञो अत्ता”ति 
पटिञ्ञा हीना। वुत्तप्पकारतोति “अत्तनो अनासे चेतनाय नासो न भवति"इति वुत्तप्पकारतो। बिपरीतन्ति “अत्तनो 
अनासे चेतनाय अनासो”इति विपरीतग्गहणं सिया। अत्ता नस्सतु, चेतना तिट्टतु, अथ पन एवं न भवतीति अत्ता 
नस्सतु, चेतना तिट्ठतु, एबं गहणं पन न भवति। अनञ्जत्तपकखं परिच्चज परिच्चजाहि “चेतनाय अनञ्ञो अत्ता”ति। 
पटिञ्जा हीना यस्स सो पटिञ्ञाहीनो | 


उभिन्नं चेतनत्तानं एकदेसता एकदेसभावो नत्थि। एवञ्च सतीति एवं उभिन्नं एकदेसस्स अभावे सति को दोसो 

इति त्वं चे वदेय्यासि। यं पन तया वुत्तं यथा रूपरसगन्धादीनं एकदेसे वत्तमानानम्पि लक्खणतो अञ्ञत्तन्ति 
यं वचनं पन तया वुत्तं, तं वचनं अयुत्तं, नानुरूपन्ति अत्थो। तव पटिञ्ञा हीनाति “एकदेसे वत्तमानानं चेतनत्तानं 
लक्खणतो अञ्जत्तन्ति पटिञ्ञा हीना। 


एवञ्च सतीति एतं चेतनाय अञ्जभावे सति को दोसो इति चे भवं वदेय्य। “अचेतनो अत्ता”ति वचनं, पुब्बे 
वुत्तदोसतोति “पाकारतरुपासाणतिणसदिसो सिया" ति पुब्बे वुत्तदोसतो । 


७८०. अत्थि सत्तोपपातिकोति ओपपातिका सत्ता अत्थि। 
७८१. भारादानन्ति भारग्गहणं। भारनिक्खेपनन्ति भारोरोपनं । 
७८३. एकस्स पुग्गलस्स अट्रिसञ्चयो अट्टिसमूहो एकेन कप्पेन पब्बतसमो रासि सिया | 


७८५. भो मार, त्वं सत्तो इति पच्चेसि, कं सद्ृहसि, “सत्तो ति गहणं ते तव दिट्टिगतं, सुद्भसङ्घारपुञ्जो अयं, इध 
लोके सत्तो न उपलब्भति। 


७८७. यो भिक्खु इमं गन्थं अच्चन्तं सततम्पि चिन्तेति, तस्स भिकखुनो परमा पञ्जा वेपुलं विपुलभावं गच्छति। 


७८८. यो भिक्खु इमं अभिधम्मावतारं अतिमतिकरं उत्तमं अभिञ्ञाणकरं विमतिविनासकरं कङ्क च्छेदकरं 
पियक्करं पेमकरं सदा पठति, सुणाति, तस्स भिक्खुनो मति इध सासने ठिते विकसति पटिफुल्लति । 


इति अभिधम्मावतारटीकाय 
कारकपटिवेधवण्णना निट्टिता । 


तेरसमो परिच्छेदो । 


१४. चुद्दसमो परिच्छेदो 


रूपावचरसमाधिभावनानिद्देसवण्णना 


७८९-९३. हितानयन्ति हितावहं । मानसञ्च सुगतन्ति सुटु पवत्तमानसञ्च । मधुरा अत्थवण्णना एतस्साति 
मधुरत्थवण्णनं। उत्तरं तु मनुस्सानं, धम्मतो जाणदस्सनन्ति मनुस्सानं लोकियधम्मतो उत्तरिभूतञाणदस्सनलोकुत्तरं । 
सङ्कस्सरसमाचारेति सङ्काय कङ्घाय सरितब्बसमाचारे । अच्छिद्दै अक्खण्डं अकम्मासं। अत्थकामेनाति अत्तनो 
हितकामेन। 


७९७. दुविधलक्खणं चारित्तवारित्तलकखणं । 


८०५. तेसं चरितानं वोमिस्सकनया। 


www.tipitaka.org Vipassana Research Institute 


Page 60 sur 342 


८०७. सवण्णकसिणाति नीलपीतओदातलोहितवण्णकसिणा। 
८०८. तं एककं आनापानं अस्सासपस्सासो। 


८०९-१०. मरणूपसमायुत्ता सतीति मरणानुस्सति उपसमानुस्सति। आहारनिस्सितसञ्जाति आहारे 
पटिकूलसञ्जा। धातुववत्थानन्ति चतुधातुववत्थानं । 


८९९-२. अनुकूला इमे सब्ब-चरितानन्ति वण्णिताति यं कम्मट्ठानं सद्धाचरितस्स अनुकूलं, तमेव पञ्जाचरितस्स 


अनुकूलन्ति अधिप्पायो। इदं सब्बं पन वचनं एकन्तविपच्चनीकभावतो एकन्तपटिपक्खभावतो अतिसप्पायतो वुत्तं, 
इति विभाविना जेय्यं । 


८३५. विपस्सनाभवसम्पत्ति-सुखानं पच्चया सियुं विपस्सनासम्पत्तिसुखानं भवसम्पत्तिसुखानं पच्चया सियुं । 
८३८. सम्मट्ठानं मनोभुनोति मनोभुहदयो तस्स हदयस्स सम्मद्ठानं। 

८४४. पत्तुकामेन धीमता कसिणं कत्तब्बं । 

८४५. संहारिमन्ति इतो चितो च हरितब्बकसिणं । तत्रट्टुकन्ति तस्मिं ठाने ठितं इतो चितो च अनाहरितब्बं कसिणं । 
८४१९. विवट्ट पन मिच्छताति निब्बानं इच्छन्तेन विदत्थिचतुरङ्गुलं वट्ट कातुं तं कसिणं वट्टति। 


८५१-२. हत्थपासप्पमाणस्मि, तम्हा कसिणमण्डलाति ततो कसिणमण्डलतो हत्थपासप्पमाणस्मिं पदेसे 
विदत्थिचतुरङ्गुले उच्चे। परिमुखं सतिन्ति कम्मट्ठानाभिमुखं सति । 


८५३-४. नेक्खम्मन्ति झानं | खेमतो दुं दिस्वा अहं इमाय पटिपत्तिया अद्धा एकन्तेन पविवेकसुखस्स 
निब्बानसुखस्स भागी अस्सं भवेय्यं । 


८५६. सो कसिणस्स वण्णो तेन योगिना न पेक्खितब्बो, कसिणस्स लक्खणं न पेक्खितब्बं उस्सदस्स वसेन वण्णं 
अमुञ्चित्वा । 


८६०. एवं इमिना वुत्तप्पकारेन एकग्गचेतसो एकग्गचित्तस्स योगिनो निमीलेत्वा आवज्जन्तस्स यथा येन पकारेन 
कम्मट्ठानं होति उम्मीलिते कालेपि, तथा तेन पकारेन तं कम्मट्ठानं आपाथं याति चे यदि आगच्छति, उग्गहमेव 
उग्गहनिमित्तं । 


८६४. पादानं धोवने पपञ्चपरिहारत्थं। एकतलिकाति एकतलमत्ता। 
८६५. तं संहारिमं कसिणमादाय। 


८६६. समन्नाहरितब्बन्ति कम्मट्टानं सुमनेन आहरितब्बं, मनसिकातब्बन्ति अत्थो। तक्काहटन्ति वितक्केन आहं 

फुसितं करे करेय्य। 
८६८. तन्ति तं निमित्तं । 


८७९-४. इमस्साति पटिभागनिमित्तस्स। पुरिमस्साति उग्गहनिमित्तस्स। को पन अयं विसेसो? थविका नीहरितं 
आदासमण्डलं मज्जितं विय। तोयदे काळमेघे सेतबलाका विय। तदा तं उग्गहनिमित्तं पदालेत्वाव निग्गतं 
पटिभागनिमित्तं । ततो उग्गहनिमित्ततो । तन्ति तं पटिभागनिमित्तं । सण्ठानवन्तञ्च वण्णवन्तञ्च न च उपड्ठाकारमत्तं । 
पञ्ञजन्ति पञ्ञाय जातं । 


८७७-८. उपचारक्खणे तस्साति तस्स समाधिनो उपचारक्खणे । नीवरणप्पहानेन समाधिनो पटिलाभक्खणे पन 
अङ्गानं वितक्कादीनं पातुभावेन इति द्वीहि आकारेहि । 


८७९. द्विन्नं समाधीनन्ति उपचारप्पनासमाधीनं । 

८८२. चक्कवत्तियगब्भोव रतनं विय अस्स अनेन सुदुल्लभं । 

८८४. अयन्ति पटिसन्धिसन्थारो। 

८९१-२. समतं वीरियस्सेवाति वीरियसमभावं। लयं लीनभावं ईसकम्पि यन्तं गच्छन्तं मानसं आवज्जनचित्तं । 


८९५-९. भवङ्गं पन पच्छिज्ज उच्छिन्दित्वा तदेव पथवीकसिणं आरम्मणं कत्वा योगिनो मनोद्वारम्हि जायति। 
ततोति आवज्जनतो तत्रेवारम्मणे तस्मिं पथवीकसिणसङ्घाते आरम्मणे तस्स योगिनो जवनानि चत्तारि वा पञ्च वा 
जायन्ते। अवसाने एकं जवनमानसं रूपावचरिकं होति, तस्मि रूपावचरिके वितक्कादयो अङ्गा। अञ्ञेहि अञ्जेसं चित्तानं 
अज्जेहि वितक्कादीहि बलवतरा होन्ति। तानि अप्पनाभावं अप्पत्तानि अप्पनाचेतसो परिकम्मोपचारतो परिकम्मभावतो 
परिकम्मानीति वुच्चन्ते, उपचारभावतो उपचारानीति च वुच्चन्ते। तानि जवनानि अप्पनायानुलोमत्ता अनुलोमानि एव च 
बुच्चन्ति। एत्थ अनुलोमकेसु यं सब्बन्तिमं जवनं, तं गोत्रभूति पवुच्चति । 


९०१. गोत्रभु दिट्ठन्ति गोत्रभु नाम उहिटुँ । 


९०४-५. पुरिमेहि जवनेहि यं आसेवनं, तं बलवपच्चयं लद्धा लभित्वा छट्ठं जवनं, सत्तमं वा जवनं अप्पेति। इति 
वचनं पवुच्चति, एत्थ वादे गोदत्तो नाम आभिधम्मिको आचरियो आह । छिन्नतटे मुखं यस्स छिन्नतटमुखो । 


९०८. पच्चवेक्खणा हेतु यस्स आवज्जनस्साति पच्चवेक्खणहेतुकं । 
९११-२. कामच्छन्दस्स नानाविसये पलुद्भस्स। चेतसो एकस्मिं विसये समाधानेन समाधि । 
९१५. सयञ्च अतिसन्ततो सुखं अवूपसन्तसभावस्स उद्भच्चकुक्कुच्चद्वयस्स पटिपक्खतो वुत्तं । 


९१७. पञ्चङ्गविष्पयुत्तन्ति पञ्चनीवरणविप्पयूत्तं । पञ्चङ्गसंयुतन्ति वितक्कादीहि यृत्तं । 

९२०-९. वेपुल्लन्ति कम्मड्ठानस्स विपुलभावं । तञ्च पटिभागनिमित्तं उपचारं विचारेत्वा वड्ेतुं वट्टति । 


९२८-३१. पमादयोगिनोति पमादवसेन योगिसम्पन्नस्स कामसहगता सञ्जामनक्कारा मनसिकारा चे चरन्ति, तस्स 
योगिनो तं झानं हानभागियं होति । सति सन्तिइते तस्मिँ, सन्ता तदनुधम्मता तस्मिं पठमज्झाने तदनुधम्मता तस्स 
पठमज्झानस्स अनुरूपा सति निकन्ति सन्ता संविज्जमाना सन्तिट्ठते सन्तिद्ठुति, तं झानं मन्दस्स योगिनो ठितिभागियं होति, 
ठितिं भजति। विसेसभागियं होति, विसेसं दुतियादिभावनं पापुणातीति अत्थो। निब्बिदासंयुता सञ्जा, मनक्काराति 
निब्बिदाविपस्सनासंयुत्ता सञ्ञामनक्कारा | निब्बेधभागियन्ति लोकुत्तरभागियं, लोकुत्तरमग्गभागियन्ति अत्थो। 


९३३. अयं समापत्ति आसन्नाकुसलारयो आसन्नाकुसलारिका यस्मा तक्कचारानं थूलत्ता च, तस्मा कारणा अयं 
समापत्ति अङ्गदुब्बला । 


९३५. निकन्तिन्ति तण्हं । परियादायाति सोसापेत्वा । 

९३६. विधिनाति पुब्बे वुत्तविधिना । सतस्साति सतिसम्पन्नस्स। 

९३८. निमित्तं तु तदेव चाति तमेव पठमनिमित्तं “पथवी पथवी"इति एवं मनसा करोन्तस्स। 
९४३. सम्पसादनन्ति सद्धा। मज्झत्तन्ति तत्रमज्झत्तता। 

९४४. दुवङ्गहीनन्ति वितक्कविचारहीनं । 

९४८. पीति नाम चेतसो चित्तस्स उप्पिलापनं उप्पिलापितत्तं यतो यस्मा कारणा। 


९६१-२. आसन्नपीतिदोसाति पीतियेव दोसा । एत्थ एतस्मिं ततियज्झाने यदेव यं एव सुखं इति एवं सुखं चेतसो 
आभोगो मनसिकारो। एवं इमिना पकारेन सुखस्स थूलत्ता अयं समापत्ति अङ्गदुब्बला होति। 


९७४-५. सुखं उपेक्खाय आसेवनं पन न होति यस्मा उपेक्खाय आसेवनं पन न होति, यस्मा उपेक्खासहगतानि 
जवनानि जवन्ति, तस्मा चतुत्थज्झानं उपेक्खासहगतं समुदीरितं । 


९७६. दुतियज्झानं द्विधा द्वीहि कोड्ासेहि ठितं । 


९७९. अयं अभिधम्मावतारो सुमधुरवरतरवचनो कं नु जनं नेव रञ्जयति, अतिनिसितविसदो बुद्धिप्पचारो यस्स सो 
अतिनिसितविसदबुद्धिप्पचारो, सो तेन जनेन वेदनीयो जानितब्बो। 


इति अभिधम्मावतारटीकाय 


रूपावचरसमाधिभावनानिद्देसवण्णना निट्टिता । 


चुद्दसमो परिच्छेदो । 

९५. पन्नरसमो परिच्छेदो 


अरूपावचरसमाधिभावनानिद्वेसवण्णना 


९८२-३. रूपे खो विज्जमानस्मिन्ति रूपकाये विज्जमाने दण्डादानादयो दण्डग्गहणादयो । इति रूपे रूपकाये 
आदीनवं दिस्वा। 


९८४. सूकराभिहतोव साति सूकरं अनुबन्धितो सा सुनखो विय। 
९८५. वसीति योगी। 


९८८-९९०. फुट्रोकासञ्च तेन तन्ति तेन चित्तेन फुट तमोकासं “अनन्तो आकासो”इति च मनसा करोन्तो एव 
उग्घाटेति। इति वचनं वुच्चते, अयमञ्ञो नयो, “आकासो” इति मनसा करोन्तो तं कसिणं न संवेल्लेति। 


९९८. रूपावचरज्झानमेव पच्चत्थिकं रूपावचरज्झानपच्चत्थिकं | 
१००४. आकासफुटविञ्जाणेति फुटमेव विञ्ञाणं फुटविञ्ञाणं, तस्मिं आकासारम्मणे फुटविञ्ञाणे | 


९००५-६. अयं आकासो अनन्तो इति एवं तं आकासमेव फरित्वा पवत्तं विज्ञाणं विञ्जाणञ्च इति वचनं वुच्चते । 
विज्ञाणं अनन्तं नाम न होति, अनन्तारम्मणत्ता “विञ्ञाणं अनन्तः न्ति वुच्चते, तं विञ्जाणं मनक्कारवसेन अपि अनन्तं 
परिदीपितं । 


१०१०. पठमारुप्पविञ्जाणस्स अभावो तस्स एव पठमारुप्पस्स सुञ्ञतो सुञ्ञभावतो। 
९०१३. सति तिद्रुति भिय्यो बलवा सति तिट्ठति। 
१०१५. अभावके नत्थिभावे। 


१०१७-८. दुतियारुष्पचक्खुनाति चकखुना दुतियारुप्पं “नत्थि नत्थी तिआदिना आकारेन परिकम्मवसेन 
मनककारे । तस्सापगममत्तञ्च तस्स पठमारुप्पस्स अपगममत्तञ्च । 


९०२९. या नाम अयं समापत्ति अभावमत्तम्पि गोचरं कत्वा ठस्सति, अयं समापत्ति वत एकन्तेन अहो सन्ताति 
पदिस्सति। 


९०३३. याय सञ्जाय नेवसञ्ञी, नासञ्जी च होति, केवलं एकन्तेन अथ खो सा सञ्ञा एदिसी न होति। 


१०३५-७. पटुसञ्जाय किच्चस्स नेव करणतो अयं समापत्ति “नेवसञ्ञा”ति निद्दिड्ञाति चतुत्थआरुप्पतो सम्भवा 
पवत्ता तेजोधातु सुखोदके दहनकिच्चं कातुं न सक्कोति यथा, सा सङ्घारधम्मानं अवसेसत्ता। 

९०४०. पासादतलञ्च साटिका च। 


१०४१. यो पन भिक्खु इमं रूपारूपज्झानसमापत्तिविधानं सारतरं जानाति, सो रूपारूपज्झानसमापत्तिपुरेक्खो 
सेक्खो भवं कामभवं अभिभुय्य अभिभवित्वा रूपारूपं याति पापुणाति । 


इति अभिधम्मावतारटीकाय 
अरूपावचरसमाधिभावनानिद्देसवण्णना निडिता । 


पन्नरसमो परिच्छेदो। 


१६. सोळसमो परिच्छेदो 


अभिज्ञानिद्देसवण्णना 
१०४५. सताति सतिसम्पन्नेन । अनुयोगन्ति वीरियं। 


१०४७. योगावचरभिक्खुना निब्बत्तितासु अभिञ्ञासु अस्स योगावचरस्स भिक्खुनो समाधिभावना निद्रे परियोसानं 
गता सिया। 


१०५०. दन्तेति दन्ते ठिते। अचलेति अचले ठिते। 


१०५२-४. अभिज्ञाय पादकं कारणं अभिञ्ञापादकं योगी सतं वापि सहस्सं वापि यदि सचे इच्छति, 
अभिञ्जापादकं झानं समापज्जित्वा ततो अभिञ्जापादकझानतो बुद्ठाय वुटुहित्वा “सतं होमि, सतं होमि” इति एवं 
कामावचरपरिकम्ममानसं कत्वा अभिञ्ञाय पादकं कारणभूतं झानं पुनाधिट्टाति पुन आपञ्जित्वा ततो झानतो वुट्ठाय पुन 
अधिट्ठाति, सहाधिट्ठानेन चेतसा अधिट्ठानसङ्घातेन चतुत्थज्झानचित्तेन सह सो योगी सतं होति । इद्भिविधञाणं । 


१०६७-८. एसो अधिगताभिञ्ञो योगी पादकारम्मणेन चतुत्थज्झानस्स पटिभागनिमित्तसङ्घातेन आरम्मणेन फुट्टे 
ओकासे गते पवत्ते पन सद्दे सुणाति। दिब्बसोतञाणं । 


१०६९. परस्स चित्तं परियति परिच्छिज्जतीति चेतोपरियं, तमेव मानसं चेतोपरियमानसं । 
१०७०. हदयं पन निस्सायाति हदयवत्थुं निस्साय पवत्तमानलोहितं, हदयकोसे पवत्तं रुहिरन्ति अत्थो। 


१०७५. कामावचरचित्तञ्चाति कामावचरसत्तानं कामावचरचित्तञ्च । रूपारूपेसु रूपभवारूपभवेसु सत्तानं 
मानसञ्च। कि भूतं? सरागादिप्पभेदकं मानसं सब्बं चेतोपरियजाणं जानाति । चेतोपरियञाणं । 


१०७७-८२. निसज्जा सब्बपच्छिमाति सब्बेसं इरियापथानं पच्छा जाता निसज्जा भिक्खुना आवज्जितब्बा। ततो 
पभुति ततो सब्बपच्छिमतो निसज्जातो पभुति तं सब्बं पच्छिमनिसज्जं आदिं कत्वा पटिलोमक्कमा पटिलोमक्कमेन सब्बं 

अत्तना कतं आवज्जितब्बं। अस्मिं भवे याव यत्तकं कालं सन्धि पटिसन्धि होति, ताव तत्तकं कालं कतं किरियं तेन 
भिक्खुना आवज्जितब्बं | पुरिमस्मिं भवेपि चुतिक्खणेपि निब्बत्तं नामरूपञ्च साधुकं आवज्जितब्बं | चुतिक्खणे निब्बत्ते 
तस्मिं नामरूपे एवं भिकखुना आवज्जितब्बे यदा तदेव तमेव नामरूपं आरम्मणं कत्वा चुतिक्खणे मनोद्वारे मनक्कारो 
मनोद्वारावज्जनचित्तं उप्पज्जति | पुब्बेनिवासानुस्सतिञाणं । 


१०८६-९६. अभिञ्जापादकं कसिणारम्मणं झानं अभिनीहारक्खमं कत्वा इमेसु तीसु कसिणेसु कतपुञ्ञेहि । तस्मा 
तमितरं वापीति आलोककसिणं वा इतरं वापि कसिणद्वयं यथाक्कमं उप्पादेत्वा उपचारभूमियंयेव ठत्वा तं 
आलोककसिणं ठपेतब्बं । अप्पनं पण्डितो न उप्पादेय्य, सचे उप्पादेति, तं आलोककसिणं पादकज्झाननिस्सितं 


पादकज्झानस्स आरम्मणं होति। वड्डितस्स झानस्स अन्तोगधं रूपं तेन योगिना पस्सितब्बं भवे भवेय्य। तं रूपं पस्सतो 
पस्सन्तस्स तस्स योगिनो परिकम्मस्स वारो अतिक्कमति, तावदे तस्मियेव खणे आलोकोपि तस्स योगिनो आलोकोपि 
खिप्पं अन्तरधायति। तस्मि आलोके अन्तरहिते रूपगतं रूपं न दिस्सति। दिवसम्पि निसीदित्वा पस्सतो रूपदस्सनं होति। 


९९००-९. तंचित्तसंयुतन्ति तेन चतुत्थज्झानेन यृत्तं चित्तं। अनागतंसजाणस्स परिकम्मं, यथाकम्मृपगस्स आणस्स च 
परिकम्मं | दिब्बचक्खुञाणं । 


११०३. यो भिक्खु इध इमस्मिं सासने इमं पन गन्थं सुणाति, चित्ते करोति च, सो भिक्खु अनेन तरेन इमिना गन्थेन 
तरित्वा अभिधम्ममहण्णवपारं याति पापुणाति, जानातीति अत्थो। 


इति अभिधम्मावतारटीकाय 
अभिञ्ञानिद्देसवण्णना निदिता । 


सोळसमो परिच्छेदो। 
९७. सत्तरसमो परिच्छेदो 


अभिञ्ञारम्मणनिद्देसवण्णना 


११०४. अनागतंसञाणञ्चाति न आगतो अनागतो, न ताव सम्पत्तोति अत्थो, अनागते अंसा कोट्टासा तेसं जाणं 
अनागतंसञाणं । यं यं कम्मं यथाकम्मं, तं उपगच्छति जानातीति यथाकम्मुपगं, विपाकचेतनाजाननकञाणं । 


११०७-९. तत्थ तेसु आरम्मणत्तिकेसु । चित्तसन्निस्सितं कत्वाति तं कायं चित्तं सन्निस्सितं करित्वा तमेव 
कायचित्तचेतसिकवसेन महग्गते चित्तस्मिं समारोपेति जाणं इद्धिविधञाणं, ततो कायारम्मणतो कायस्स परित्तत्ता 
कामावचरत्ता परित्तारम्मणं जाणं सिया। 


१११०-३. दिस्समानेन कायेन, गन्तुकामो यदा भवे यो योगी दिस्समानेन कायेन गन्तुकामो यदा भवेय्य, सो योगी 
तदा चित्तं कायसन्निस्सितं कत्वा रूपकाये सन्निस्सितं कत्वा तं पादकज्झानचित्तं कायवसेन काये आरोपेति, तदा 
झानारम्मणतो तं जाणं महग्गतगोचरं होति, यं जाणं यदा अनागतञ्च धम्मजातं, अतीतञ्च धम्मजातं विसयं आरम्मणं 

करोति, तदा तं जाणं अतीतारम्मणं होति, तदा अनागतारम्मणं आरम्मणकरणकाले अनागतगोचरं होति। 
दिस्समानेन कायेन तस्स भिकखुनो गमने पन सति तस्स योगिनो ञाणस्स गोचरो पच्चुप्पन्नो नाम होति, इति विनिद्दिसे । 


१११४. कायं चित्तस्स वसेन चित्ते आरोपेति, चित्तं कायस्स वसेन काये आरोपेति, इति परिणामनकालस्मि तस्स 
योगिनो जाणं अज्झत्तारम्मणं सिया । सम्पवत्तति सत्तसूति 
परित्तमहग्गतअतीतअनागतपच्चुप्पन्नअज्झत्तबहिद्धारम्मणसङ्घातेसु सत्तसु आरम्मणेसु सम्पवत्तति। 


११२०. जानने मज्झिमानन्ति महग्गतानं जानने । 
११२२. एतस्स चेतोपरियञाणस्स मग्गारम्मणता परियायेन एव मता जाता | 
११२६-७. तत्थ तिक्खणसम्पत्तं, पच्चुप्पन्नं खणादिकं | 


तत्थ तेसु पच्चुप्पन्नेसु यं पच्चुप्पन्नं खणादिकं तिक्खणसम्पत्तं उप्पादट्टितिभङ्गकखणसम्पत्तं खणादिकं खणायेव तं 
खणावयवं पच्चुप्पन्नं नाम | एकद्वेसन्ततिवारपरियापन्नन्ति एकचित्तद्विचित्तवीथिवारपरियापन्नं सन्ततिपच्चुप्पन्नं नाम। 
पच्चुप्पन्नन्ति पच्छिमन्ति अद्धापच्चुप्पन्नन्ति अत्थो। 


११३१-२. येन आवज्जनचित्तेन धम्मे आवज्जति, येन चेतसा जानाति, तेसं द्विन्नं आवज्जनजवनचित्तानं सहट्टानस्स 
अभावा तं  खणादिकत्तयं पच्चुप्पन्न”न्तिआदिकं “एकस्स चित्तमेकेन, अवस्सं पन विज्झति”इति परियोसानं वचनं न 
युज्जति। आवज्जनजवनानं नानारम्मणभावं पत्तितो आपज्जनतो च न युज्जति। अनिट्ठे पन ठाने तेसं आवज्जनजवनानं 
एकारम्मणभावे अनिच्छिते तस्मिं ठाने न युज्जति, अञ्जस्मिं पन ठाने मग्गवीथियं आवज्जनपरिकम्मजवनानं कसिणादिकं 
आरम्मणं होति, गोत्रभुलोकुत्तरचित्तानञ्च निब्बानं आरम्मणं होति, एत्थ आरम्मणजवनानं एकारम्मणता अनिच्छता । 


११३४-४१. “एकब्भवपरिच्छिन्नं, पच्चुप्पन्नन्ति पच्छिम" न्ति वत्वा पुन अञ्जेन परियायेन तं पच्चुप्पन्नं दस्सेतुं इदं 
अद्धाख्यं अद्भानाम पच्चुप्पन्नं जवनवारतो दीपेतब्बं । इति वचनं निद्दिटुं। यदा इद्धिमा योगी परस्स चित्तं जातुं आवज्जति, 
तस्स आवज्जनमनो पच्चुप्पन्नखणव्हयं पच्चुप्पन्नं मनोद्वारावज्जनचित्तं आरम्मणं कत्वा तेन चित्तेन सद्धि निरुज्झति, 
तेसु निरुद्धेसु तस्स योगिनो चत्तारि, पञ्च वा जवनानि जायन्ति । एतेसं चतुन्नं, पञ्चन्नं जवनानं यं पच्छिमं चित्तं 
इद्भिचित्तमुदीरितं । इद्धिचित्ततो सेसानि कामावचरचित्तानि । एतेसं कामावचरे इद्भिजवनानं तदेव च परचित्तं आरम्मणं 
होति यस्मा, तस्मा सब्बानि तानि जवनानि एकारम्मणतं यन्ति, तेसं जवनानं नानारम्मणता अद्धावसा न भवेय्य, 
पच्चुप्पन्नारम्मणतो तेसं जवनानं एकारम्मणभावेपि इद्धिमानसमेव च परस्स चित्तं जानाति । इतरानि कामावचरानि पन 
चित्तानि परस्स चित्तं न जानन्ति। यथा चक्खुद्वारे तु विञ्ञाणन्ति चक्खुविञ्जाणं रूपं पस्सति, तथा इतरं चित्तं न 
पस्सति। 


११६१. अनागतंसञाणस्साति अनागतंसञजाणस्स अनागतं धम्मं अगोचरं, गोचरं न होतियेवाति अत्थो। 


११६९. विविधत्थानि वण्णपदानि यस्मिं सो बिविधत्थवण्णपदो, तं मधुरत्थमतिनीहरं उत्तमं सोतुजनस्स हदयं 
पीतिकरं सचेतनो को नाम मनुजो न सुणेय्य। 

इति अभिधम्मावतारटीकाय 
अभिञ्जारम्मणनिद्देसवण्णना निडिता । 


सत्तरसमो परिच्छेदो । 


१८. अट्ठारसमो परिच्छेदो 
दिट्रिविसुद्विनिद्वेसवण्णना 


११७५. या सञ्जाननमत्तंव, सञ्ञा नीलादितो पनाति सा सञ्ञा नीलादिवसेन सञ्जाननमत्तंव करोति । 
लक्खणप्पटिवेधन्ति अनिच्चादिलक्खणपटिबुज्झनं । 


११७७. तं विञ्ञाणं उस्सक्कित्वा उद्धं सक्कं कत्वा सत्ते मग्गं पापेतुं न सक्कोति । 

११७८-९. सब्बेसं पन धम्मानं सभावपटिवेधनं अविपरीतवसेन पटिबुञ्झनं पञ्जाय लक्खणं । 

११८०. समाधि आसन्नकारणं एतायाति समाधासन्नकारणा। 

११८१. लक्खणेनेकधाति सब्बधम्मं पटिबुज्झनलक्खणेन पञ्जाव एकधा वुत्ता। 

११८३. भूरिपञ्ञेनाति भूते अत्थे अविपरीते अत्थे रमतीति भूरि, भूरि पञ्जा एतस्साति भूरिपञ्ञो, तेन। 


११८६-९१. तीसु अत्थधम्मनिरुत्तीसु च जाणेसु अत्थधम्मनिरुत्तीसु जातेसु आणेसु च जाणं। यं किञ्चि पच्चयुप्पन्नं 
फलं धम्मजातं । भासितत्थोति पाळिया अत्थो। एते पञ्च धम्मा अत्थसञ्जिता अत्थनामका। फलनिब्बत्तको हेतूति 
जननको पच्चयो। भासितन्ति पाळि । धम्मसञ्जिताति धम्मनामका | सभावनिरुत्तीति अविपरीतवोहारो । परियत्तीति 
सिक्खनं | सवनाधिगमेहि पुब्बयोगेन पुब्बे पवत्तनाय। 


११९२. भूमिभूतेसूति विपस्सनाय भूमिभूतेसु। 

११९४. जननादितोति जातिआदितो भीतेन पञ्जा भावेतब्बा। 

१२०३. एकासीतिया चित्तेनाति लोकुत्तरचित्तवज्जितेन विपस्सनाभूमिभूतेन एकासीतिया चित्तेन। 
१२०८. सत्तसम्मोहघातत्थन्ति सत्तोति सम्मोहस्स विनासितत्थं । 

१२११. निरीहकन्ति ईहविरहितं ब्यापारविरहितं, दारुरज्जुसमायोगे। 


१२९५. उभो भिज्जन्ति पच्चयाति अञ्ञमञ्जपच्चयकारणा। 

१२२५. अन्तद्वयन्ति कामसुखल्लिकानुयोगञत्तकिलमथानुयोगद्वयं । भावयेति दिट्टिविसुद्धि वड्डेय्य। 
इति अभिधम्मावतारटीकाय 
दिद्विविसुद्धिनिद्ेसवण्णना निड्टिता। 
अट्ठारसमो परिच्छेदो । 


१९. एकूनवीसतिमो परिच्छेदो 


कङ्कावितरणविसुद्धिनिद्देसवण्णना 
१२३१. इच्चेवमादिबात्तिसकोद्ठासानं पच्चयस्स हेतुपच्चये ताव योगी मनसा परिग्गण्हाति। 
१२३३. हेत्वङ्करस्स बीजं तु बीजं अङ्करस्स हेतुजनकं, पथवादयो अङ्कुरस्स पच्चया । 
१२३४. पञ्च धम्माति अविज्जातण्हुपादानकम्माहारा हेतुपच्चया धम्मा। 
१२३५. कम्मं पुत्तस्स जनको पिता विय नामरूपस्स जनकं । 
१२३८. पच्चयाति पच्चयेन। 
१२४०. या साति या सा कङ्का । पुब्बन्ते पुब्बकोट्टासे । 
१२४९. सब्बथा सब्बकोड्ासतो अनवसेसाव तस्स योगिनो सा कङ्का पहिय्यति नासीयते। 
९२४३. अत्थसाधिकाति कुसलपक्खे दानादिअत्थसाधिका, अकुसलपकखे पाणातिपातादिअत्थसाधिका । 


तं विपाकन्ति उपघातककम्मस्स तं विपाकं उप्पन्नं नाम होति। एवं एको योगी कम्मविपाकवसेन नामरूपस्स 
पच्चयपरिग्गहं करोति । 


१२४६. हेतुफलस्स सम्बन्धवसेनाति हेतुफलसम्बन्धवसेन इदं नामरूपं केवलं एकन्तेन पवत्तति, इति सम्मा 
अविपरीताकारेन सं अनुपस्सति । 


९२४७. पाकप्पवत्तितो उद्धं पाकपटिवेदकं न पस्सति न जानियते। 


१२५०-९. अप्पवत्ति नाम न दिस्सति, उपपन्नं दिस्सति । तित्थिया एतमत्थं अनञ्ञाय अजानित्वा असयंवसी 
सत्तसञ्ञन्ति “सत्तो ति सञ्जं गहेत्वान सस्सतउच्छेददस्सिनो अञ्जमञ्ञं विरोधिनो हुत्वा द्वासङ्िदिद्कि गण्हन्ति। 


१२५४. उभोति उभो कम्मविपाका अञ्ञमञ्ञतो सुञ्जा। न च कम्मं विना फलन्ति कम्मं विना फलं न च होति। 

१२५५. सम्भारेहीति सूरियादिसम्भारेहि। 
१२५७. सुञ्जं तं नामरूपधम्मं । 
१२५८. हेतुसम्भारपच्चयाति हेतुना च सम्भारपच्चयेहि च। 
इति अभिधम्मावतारटीकाय 
कङ्कावितरणविसुद्धिनिद्देसवण्णना निट्टिता । 
एकूनवीसतिमो परिच्छेदो । 


२०. वीसतिमो परिच्छेदो 


मग्गामग्गञाणदस्सनविसुद्धिनिद्रेसवण्णना 
१२६४. पच्चुप्पन्नस्स धम्मस्साति पच्चुप्पन्नस्स नामरूपधम्मस्स। 


९२६६-८. उप्पज्जतो उप्पज्जन्तस्स नामरूपधम्मस्स रासितो निचयतो आगमनञ्च नत्थि। दिसागमनन्ति दिसाय 
गमनं । निरुद्धस्सापि नामरूपधम्मस्स एकस्मिं ठाने निचयोति च नत्थि। 


१२७०-१. अविज्जासमुदया रूपसमुदयो, अविज्जानिरोधा रूपनिरोधो। तण्हासमुदया रूपसमुदयो, तण्हानिरोधा 
रूपनिरोधो। कम्मसमुदया रूपसमुदयो, कम्मनिरोधा रूपनिरोधो । आहारनिरोधा रूपनिरोधो। धम्मेति सङ्घारधम्मे । 


१२८०. सम्पत्तपटिवेधस्साति सम्पत्तलोकुत्तरसङ्घातमग्गफलस्स सोतापन्नादिपुग्गलस्स । विप्पटिपन्नस्साति 
पटिपत्तियं अप्पटिपन्नस्स, विरुद्धवसेन पटिपन्नस्स वा। 


१२८६. कायचित्तानीति कायाति वेदनासञ्ञासङ्घारा । चित्तन्ति विञ्ञाणं । 


९२९०. यतो यतो पच्चयादितो। यं अमतं निब्बानं विजानतं विजानन्तानं पीतिपामोज्जं, तेहि लभितब्बं अमतं, 
अमतं विय पीतिपामोज्जं वा। 


१२९३. अप्पत्तेति अत्तनि मग्गफलस्मिं अप्पत्ते । पत्तसञ्ञीति मग्गफले अहं पत्तो अस्मि इति सञ्जितो होति। 


१२९७. सारवेदिनोति सारजाननसीला । तन्ति तं मग्गामग्गजाणदस्सनं । इद्‌ जाणं मग्गामग्गञाणदस्सनन्ति 
मग्गामग्गजाणदस्सनं नाम। 


इति अभिधम्मावतारटीकाय 

मग्गामग्गजाणदस्सनविसुद्धिनिद्देसवण्णना निट्टिता। 


वीसतिमो परिच्छेदो। 


२१. एकवीसतिमो परिच्छेदो 


पटिपदाजाणदस्सनविसुद्धिनिद्देसवण्णना 
१२९९. उपल्लेसविमुत्तं सुविसदं ञाणन्ति अट्वविधजाणं सन्धायाह। 
१३०२. सच्चानुलोमजाणन्ति अयमेव पवुच्चति। 
१३०६. अयं सिखापत्ता विपस्सना एव सच्चानुलोमजाणं नाम पवुच्चति । 
१३०९. भवङ्गानन्तरं सङ्घारु-पेक्खागतनयेनाति भवङ्गानन्तरं सङ्घारुपेकखासङ्कातेन जाणेन कतनयेन। 


१३१४-६. बोधिपक्खियधम्मानं, उद्धञ्च अनुलोमतोति उद्भं वत्तमानानं बोधिपक्खियधम्मानं अनुलोमतो, इदं 
अनुलोमञाणं बुड्ठानगामिनिया परियोसानं नाम भासितं महेसिना कथितं | सच्चानुलोमजाणं आहच्च उप्पन्ना, 
सब्बप्पकारेन गोत्रभुपरियोसानं । 


१३१८. तत्थाति विपस्सनाय। 
इति अभिधम्मावतारटीकाय 
पटिपदाजाणदस्सनविसुद्धिनिददेसवण्णना निट्टिता। 


एकवीसतिमो परिच्छेदो । 


२२. द्वावीसतिमो परिच्छेदो 


जाणदस्सनविसुद्धिनिद्वेसवण्णना 


१३१९-२२. आवज्जनस्स हितं आवज्जनियं, तं ठानं एतस्साति आवज्जनियठानं, गोत्रभूति अत्थो । तं गोत्रभुचित्तं 
मग्गचित्तस्स आवज्जनियठानत्ता | पटिपदाजाणदस्सनं कुदाचनं न च भजति, तथेव जाणदस्सनविसुद्धि कुदाचनं न 
भजतेव। उभिन्नं जाणानं अन्तरा एकं अब्बोहारिकं वोहारे नियृत्तन्ति वोहारिकं, न बोहारिकं अब्बोहारिकं | विपस्सनाय 
सोतस्मिं विपस्सनाय सोते पतितत्ता विपस्सना नाम वोहरितब्बा। ततो निब्बानतो। 


१३२५. सूरं तिक्खं विपस्सनन्ति गोत्रभुचित्तं सन्धायाह। 

९३२६-९. विसङ्कारन्ति सङ्घारेहि विगतं । पठमावज्जनञ्चेवाति पठमावज्जनं विय। पठमाभोगतापि चाति 
पठममनसिकारा विय। मग्गस्स अनन्तरादीहि पच्चयेहि । तस्साति मग्गस्स | सिखापत्ताय ताय विपस्सनाय मुद्धम्हि 
मत्थके। अनावत्तन्ति अनिवत्तं । 


१३३०-३. एकेन आवज्जनेन एकिस्सायेव वीथिया। अनुलोमगोत्रभुचेतसन्ति अनुलोमगोत्रभुचित्तानं नानारम्मणता 
वुत्ता । तं गोत्रभुचित्तं अनावज्जनम्पि मग्गस्स आवज्जनद्टाने ठत्वा । सञ्ञं दत्वा वियाति “अहं निब्बानं आरम्मणं करोमि, 
त्वम्पि तमेवारम्मणं करोहि” इति सञ्जं दत्वा वियाति अधिप्पायो। सञ्जितन्ति सञ्ञं। कदाचिपि अनिन्बिद्धपुब्बं मग्गो 
एस एसो मग्गो पुब्बे अनिन्बिद्भपुब्बो । 


१३३६. उज्झतीति छिन्दति। 
१३३८. अनेकेसं आनिसंसानं दायकेन आदिमग्गेन संयुत्तं । पठममग्गञाणं । 


१३४१. एकस्सासेवनं नत्थि एकस्स चित्तुप्पादस्स आसेवनपच्चयो नत्थि, तस्मा कारणा द्वे चित्तुप्पादा अनुलोमका। 
तेहीति चित्तुप्पादेहि आसेवनपच्चयं लद्धा लभित्वा ततियं चित्तं गोत्रभु होति। 


१३४५-७. मग्गपेक्खनहेतु यस्स आवज्जनमनसो, तं मग्गपेक्खनहेतुकं । तस्मिं निरुद्धेति तस्मिं आवज्जनचित्ते 
निरुद्धे मग्गस्स पच्चवेक्खणसञ्जितानि सत्त जवनानि पटिपाटिया जायन्ते । पच्चवेक्खणञाणानि एकूनवीसति होन्ति। 


१३५१. ततो तदा विपस्सनावीथि ओतरति। दुतियमग्गञाणं । 
१३६१. मूलघातन्ति मूलघातनं | ततियमग्गञाणं। 
१३६३. अनावत्तिसभावतोति अनिवत्ततो । चतुत्थमग्गञाणं । 
इति अभिधम्मावतारटीकाय 
जाणदस्सनविसुद्धिनिद्देसवण्णना निट्टिता । 


द्वावीसतिमो परिच्छेदो । 


२३. तेवीसतिमो परिच्छेदो 


किलेसपहाननिद्देसवण्णना 


१३७५. इध पन इमस्मिं पनाधिकारे कारणूपचारेन लाभादिकारणस्स वोहारेन, लाभो आदि वत्थु यस्स 
अनुनयस्साति लाभादिवत्थुको, तस्स | 


सुखुमाति कामरागपटिघा सुखुमा । 

९३७६. येन येन पठममग्गादिञाणेन यो यो संयोजनादिको पहातब्बो धम्मो घातं विनासं याति, सो सो धम्मो तेन 
तेन असेसेन जाणेन एवं साधु मया सन्दस्सितो। 


१३८३. परिञ्ञाभिसमयेनाति परिच्छिन्दित्वा जाननेन। दुक्खं अभिसमेतीति दुक्खं पटिविज्झति । 


१३९४. यो योगी इमं विदित्वा हितभावनं वनं वनेतब्बं विदित्वा जानित्वा वे एकन्तेन सुखसंहितं हितं उपेति, 
चित्तस्स तमं अनुत्तमं हीनं विधूय विनासेत्वा अविग्गहकम्पदं पदं अविग्गहकं सरीररहितं पदं पटिपज्जितब्बं जातब्ब पर्द 
निब्बानं उपेति पापृणाति च। 


इति अभिधम्मावतारटीकाय 
किलेसपहाननिद्देसवण्णना निडिता । 
तेवीसतिमो परिच्छेदो । 


२४. चतुवीसतिमो परिच्छेदो 


पच्चयनिद्देसवण्णना 
१३९५. रूपं रूपस्साति रूपं रूपस्स। अरूपस्स नामस्स। 
१३९६. मिस्सकस्साति नामरूपमिस्सकस्साति अत्थो। 
१३९७. तिपञ्च चाति पन्नरस च। 


१३९९. एकोति कम्मपच्चयो । द्वेकालिकोति अतीतपच्चुप्पन्नकालवसेन द्वीसु कालेसु नियुत्तो। दस्सितोति भगवता 
देसितो। 


इति अभिधम्मावतारटीकाय 

पच्चयनिद्देसवण्णना निट्टिता । 
चतुवीसतिमो परिच्छेदो । 
निगमनकथावण्णना 


१४०१. सुमतिमतिविचारबोधनोति सुमतीनं सुन्दरपञ्ञानं कवीनं मतिया विचारस्स बोधनो। 
विमतिविमोहविनासनोति विमतीनं बालानं विमोहस्स विनासनो । कुमतिमतिमहातमोनासोति कुमतीनं बालानं 
महातमसन्निभाय मतिया नासको । पटुमतिभासकरोति पटूनं पण्डितानं तिक्खपञ्ञाय ओभासकरो । 

१४०२. सुमतिनामको भिक्खु असमानतो असदिसाय पूजाय मम आयाचितो यतो यस्मा कारणा, ततो तस्मा 
कारणा अयं अभिधम्मावतारो। पदातो पदाति कोट्टासतो कोट्ठासतो। हितविभावना भावनाति हितप्पकासनाय भावनाय 
मया रचितो। अथ वा अहं सुमतिना भिक्खुना असमानतो मानतो आयाचितो यतो यस्मा, ततो तस्मा। 


१४०५. तिविधा ब्यप्पथानञ्हि गतियोति व्यप्पथानं वचनानं अत्थगन्थयुत्तिवसेन तिविधा गतियो। 
१४०६. निकायन्तरलद्धीहीति अञ्जस्मिं निकाये लद्धीहि । वाचनामग्गनिस्सितोति वचनप्पबन्धनिस्सितो । 
१४१०. असंकिण्णकुलाकुलेति असम्मिस्सकुलेहि आकिण्णे। सुपसन्नसितोदकेति मधुरसीतोदके । 
१४११. सङ्कटेति सम्बाधे | 
९४१२. केलाससिखराकारपासादपटिमण्डितेति रजतपब्बतमत्थकनिभेहि पासादेहि अलङ्कृते । 
१४१३. विविधाकारचारुपाकारगोपुरेति विविधसण्ठानमनुञ्ञपाकारद्वारकोडुके । 
१४१४. सल्लेखाति सल्लेखवुत्ति। साखल्येति सखिलभावे। सताति सतिसम्पन्नेन। 
१४१५. वस्सवलाहका देवाति वस्सवलाहकभूता देवा अमरा। 
निगमनकथावण्णना निट्टिता। 
अभिधम्मावतारपुराणटीका निट्टिता। 


॥ नमो तस्स भगवतो अरहतो सम्मासम्बुद्भस्स॥ 


अभिधम्मावतार-अभिनवटीका 


(पठमो भागो) 
गन्थारम्भकथा 


(क) विसुद्धभकरुणाजाणं, बुद्धं सम्बुद्धपूजितं । 
धम्मं सद्भम्मसम्भूतं, वन्दे संघं निरङ्गणं॥ 


(ख) सारिपृत्तं महाथेरं, परियत्तिविसारदं। 
नमामि सन्तवृत्ति मे, गुरुं गारवभाजनं॥ 


(ग) वन्दन्तेन मया एवं, 

या लद्धा पुञ्जसम्पदा । 
हित्वा तस्सानुभावेन, 
अन्तराये असेसतो॥ 


(घ) महाविहारवासीनं, थेरानं थिरसीलिनं । 
वंसालङ्कारभूतेन, भूतानुग्गहकारिना॥ 


(ङ) थेरेन बुद्धदत्तेन, रचितं यं मनोरमं । 
पिटके अभिधम्मस्मि, ओतारुपायभावतो॥ 


(च) अभिधम्मावतारोति, लद्भनामेन विस्सुतं । 
नानानिपुणगम्भीरनयं पकरणुत्तमं ॥ 


(छ) अत्थसंबण्णनं तस्स, आरभिस्सं यथाबलं । 
पामोज्जजननत्थाय, आभिधम्मिकभिक्खुनन्ति॥ 


गन्थारम्भकथावण्णना 


९. परमनिपुणविचित्तनयसमन्नागतं सकसमयसमयन्तरगहनविग्गाहणसमत्थं सुविमलविपुलपञ्ञावेय्यत्तियजननं 
पकरणमिदमारभन्तोयमाचरियो पठमं ताव रतनत्तयप्पणामकरणेन अन्तरायनिवारणञ्चेव पञ्ञापाटवञ्च पत्थेति । 
रतनत्तयप्पणामो हि अत्थतो पणामकिरियाभिनिप्फादिका कुसलचेतना। सा च वन्दनेय्यवन्दकानं खेत्तज्झासयसम्पदाहि 
दिटुधम्मवेदनीयभूता यथालद्भसम्पत्तिनिमित्तकस्स कम्मस्स अनुबलप्पदानवसेन तन्निब्बत्तितविपाकसन्ततिया 
अन्तरायकरानि उपपीळकउपच्छेदककम्मानि पटिबाहित्वा तन्निदानानं यथाधिप्पेतसिद्भिविबन्धकानं 
रोगादिअन्तरायानमप्पवत्ति साधेति, रागादिमलविक्खालनेन च चित्तसन्तानं परिसोधेत्वा तन्निस्सिताय पञ्ञाय 
यथाधिप्पेत्सिद्भिसम्पादकं तिक्खविसदभावमावहति । किञ्चि आचिण्णमेतं पण्डितानं, यदिदं गन्थसमारम्भे 
रतनत्तयप्पणामकरणं, तस्मा सप्पुरिसाचारानुरक्खणत्थञ्च आदिम्हि रतनत्तयवन्दना आरद्भाति एवमादिना अञ्ञानिपि 
बहूनि पयोजनानि निद्धारेतब्बानि। तानि पन तत्थ तत्थ बहुधा वित्थारितानीति तं पपञ्चपरिस्समं ठपेत्वा यथानुप्पत्तमेव 
ताव वण्णयिस्साम। 


एत्थ च रतनत्तयप्पणामं कत्तुकामो तथागतमूलकत्ता सेसरतनानं पठमं ताव तथागतस्स थोमनापुब्बङ्गमं 
पणाममारभन्तो आह “अनन्तकरुणापञ्ञ न्तिआदि । थोमनापुन्बङ्गमेन हि पणामेन सत्थु गुणातिसययोगो, ततो चस्स 
अनुत्तरवन्दनीयभावो, तेन च अत्तनो वन्दनाय खेत्तङ्गतभावो, खेत्तङ्गताय च वन्दनाय यथाधिप्पेतनिप्फत्तिया हेतुभावो च 
दस्सितो होति। 


तत्थ बन्दित्वाति पुब्बकालकिरियानिद्देसो । तस्स पन ओसानगाथायं “पवक्खामी "ति इमिना 


अपरकालकिरियावचनेन सह सम्बन्धो । बुद्धन्ति वन्दनकिरियाय कम्मनिद्देसो। “ अनन्तकरुणापञ्ञ'न्तिआदिकं पन 
तब्बिसेसनं । तत्थ किरतीति करुणा, परदुक्खं विक्खिपति अपनेतीति अत्थो। किरीयति दुक्खितेसु पसारीयतीति वा 

करुणा। अथ वा करोतीति करुणा, परदुक्खे सति साधूनं कम्पनं हदयखेदं जनयतीति अत्थो। किणातीति वा करुणा, 
परस्स दुक्खं पच्चयवेकल्लकरणतो हिंसतीति अत्थो। पजानातीति पञ्जा, यथासभावं पकारेहि पटिविज्झतीति अत्थो। 
करुणा च पञ्जा च करुणापञ्ञा, नत्थि एतासं अन्तोति अनन्ता, अनन्ता करुणापञ्जा एतस्साति अनन्तकरुणापञ्ञो, तं 
अनन्तकरुणापञ्ञं। 


एत्थ च उप्पादवयन्ततावसेन चेव सन्ततिपरियोसानवसेन च सतिपि भगवतो करुणापञ्ञानं सपरियन्तभावे 
अनन्तारम्मणेसु पवत्तनतो अनन्तता वेदितब्बा। सम्मासम्बुद्भस्स हि सब्बसत्तानं दुकखापनयनाकारप्पवत्ता 
अनञ्जसाधारणा महाकरुणा कञ्चि सत्तं अवज्जेत्वा सब्बेसु सत्तेसु निरवसेसेन पवत्तति, तथा 
सब्बधम्मसभावबोधनसमत्था सब्बञ्ञुतञ्जाणसङ्काता पञ्जापि सकलजञेय्यधम्मेसु अनवसेसतो पवत्तति, तस्मा 
अनन्तारम्मणप्पवत्तकरुणाजाणवन्तताय अनन्तकरुणापञ्जो भगवा | करुणापञ्ञाग्गहणेन चेत्थ भगवतो 
सब्बलोकियलोकुत्तरगुणसम्पत्ति दस्सिता होति। तथा हि करुणाग्गहणेन लोकियेसु महग्गतभावप्पत्तासाधारणगुणदीपनतो 
सकललोकियगुणसम्पत्ति दस्सिता, पञ्जाग्गहणेन सब्बञ्ञुतञ्जाणपदड्डानमग्गजाणदीपनतो सब्बलोकुत्तरगुणसम्पत्ति 
दस्सिताति। 


अपिच सब्बबुद्धगुणानं करुणा आदि, पञ्जा परियोसानं | महाकरुणासञ्चोदितमानसो हि भगवा संसारपङ्कतो सत्तानं 
समुद्भरणत्थाय कताभिनीहारो अनुपुब्बेन पारमियो पूरेत्वा अनुत्तरसम्मासम्बोधिया अधिगमेन सकलबुद्धगुणे पटिलभि | 
इति सकलबुद्धगुणानं तन्निदानभावतो करुणा सब्बबुद्धगुणानमादि, सब्बञ्जुतञ्जाणपदट्ठानस्स पन मग्गजाणस्स 
पटिलभनतो उत्तरिकरणीयाभावतो पञ्ञा परियोसानं । आदिपरियोसानदस्सनेन च सकलबुद्धगुणा नयतो दस्सिता होन्ति । 
नयग्गाहो एव हि सब्बबुद्धगुणानं दस्सनुपायो, इतरथा तादिसस्स सब्बञ्जुबुद्भस्सपि वचनपथातीतं तथागतगुणं अनुपदं 
बण्णेन्तो को नाम परियोसानमाहरितुं सक्कुणेय्याति । 


एवं करुणापञ्ञामुखेन सङ्घेपतो सकलबुद्धगुणेहि भगवन्तं थोमेत्वापि पुन अत्तनो बुद्धगुणसंकित्तने अतित्ताभावेन 
चेव परेसञ्च पसादबाहुल्लजननत्थं तदन्तोगधेपि विसिट्ठगुणे पधानभावेन नीहरित्वा दस्सेन्तो आह “तथागत” न्तिआदि। 
तत्थ “तथागत'न्ति तथा आगततादीहि अट्ठहि कारणेहि तथागतं । वुत्तञ्हेतं (दी? नि० अट्टु १.७; म० नि० अट्ट० १.१२; 
बु० वं० अट्टु १.२ निदानकथा; ३० नि० अट्ठ० १.१.१७०) - 


“अट्टहि कारणेहि भगवा तथागतो, तथा आगतोति तथागतो, तथा गतोति तथागतो, तथलक्खणं आगतोति 
तथागतो, तथधम्मे याथावतो अभिसम्बुद्गोति तथागतो, तथदस्सिताय तथागतो, तथवादिताय तथागतो, 
तथाकारिताय तथागतो, अभिभवनद्रेन तथागतो”ति। 


“कथं भगवा तथा आगतोति तथागतो? यथा सब्बलोकहिताय उस्सुक्कमापन्ना पुरिमका सम्मासम्बुद्धा 
आगता, किं वृत्तं होति? मनुस्सत्तादिअट्ङ्गसमन्नागतेन येन अभिनीहारेन ते भगवन्तो आगता, तेनेव च 
अभिनीहारेन अयम्पि भगवा आगतो, यथा च ते भगवन्तो समतिस पारमियो पूरेत्वा पञ्चमहापरिच्चागादीनि 
सम्पादेत्वा आगता, यथा च ते सत्ततिस बोधिपक्खियधम्मे भावेत्वा बूहेत्वा आगता, तथा अयम्पि भगवा 
आगतोति एवं ताव तथा आगतो"ति तथागतो । (१) 


“कथं तथा गतोति तथागतो? यथा सम्पतिजाता ते भगवन्तो सत्तपदवीतिहारेन गता, यथा वा ते 

समथविपस्सनामग्गेहि तं तं अकुसलपकखं विधमित्वा गता, तथा अयम्पि भगवा गतो, एवं तथा गतोति 
तथागतो । (२) 


““कथं तथलक्खण आगतोति तथागतो? यस्मा तेसं तेसं धम्मानं यं सभावसरसलक्खणं तथं अवितथं, 
तञ्चेस तथलक्खणं आगतो याथावतो अधिगतो, तस्मा तथलक्खणं आगतोति तथागतो गमनत्थानं 
बुज्झनत्थसम्भवतो। तथा हि वदन्ति “ये गतिअत्था, ते बुज्झनत्था । ये बुज्झनत्था, ते गतिअत्था'ति। (३) 


“कथं तथधम्मे याथावतो अभिसम्बुद्धोति तथागतो? यस्मा {इदं दुक्खन्ति, भिकखवे, तथमेतं 
अवितथमेत'न्तिआदिवचनतो (सं० नि० ५.१०९०) “अविज्जाय सङ्ारानं पच्चयट्टो सङ्घारानं 
अविज्जापच्चयसम्भूतसमुदागतड्टो तथो अवितथो अनञ्ञथो'तिआदिवचनतो च तथधम्मसङ्घाते 
सच्चपटिच्चसमुप्पादे याथावतो आगतो अभिसम्बुद्धो, तस्मा तथधम्मे याथावतो अभिसम्बुद्धोति तथागतो। (४) 


“कथं तथदस्सिताय तथागतो? यस्मा अपरिमाणासु लोकधातूसु अपरिमाणानं सत्तानं छट्वारग्गहिते 
आरम्मणे अविपरीतमेव पस्सति जानाति, जत्वा च पनेवं कतमं तं रूपायतनं, यं चतुन्नं महाभूतानं 
उपादाया'तिआदिना (ध० स० ६१६ आदयो) तथमेस अविपरीतं विभजति दस्सेति, तस्मा तथं आगच्छति पस्सति 
जानाति, तं वा आगमयति दस्सेतीति तथागतोति एवं तथदस्सिताय तथागतो । (५) 


“कथं तथवादिताय तथागतो? यस्मा एस अभिसम्बोधितो याव परिनिब्बाना रागमदादिनिम्मथनवसेन 
एकसदिसमेव धम्मं तथं अवितथं भासति, तस्मा तथं गदति, तथो अविपरीतो आगदोवचनमेतस्साति वा द- 
कारस्स त-कारं कत्वा तथागतोति वुत्तोति एवं तथवादिताय तथागतो । (६) 


“कथं तथाकारिताय तथागतो? भगवा हि “यथा वादी तथा कारी'ति (अ० नि० ४.२३; चूळनि० 
पोसालमाणवपुच्छानिद्देस ८३) वचनतो अत्तनो वाचाय अनुरूपमेव करोति, तस्मा यथा वाचा, तथा कायोपि गतो 
पवत्तो इमस्साति तथागतोति एवं तथाकारिताय तथागतो । (७) 


“कथं अभिभवनद्रेन तथागतो? यस्मा पनेस अनुपमाय सकललोकियलोकुत्तरगुणसम्पदाय समन्नागतत्ता 
सदेवकं लोकं अभिभुय्य पवत्ति, तस्मा अभिभवनड्टेन तथागतोति बुच्चती”ति। 


तत्रेवं पदसिद्धि वेदितब्बा - अगदो वियाति अगदो, देसनाविलासो चेव पुञ्जुस्सयो च। तेन हेस महानुभावो 
भिसक्को विय दिब्बागदेन सप्पे सब्बपरप्पवादिनो, सदेवकञ्च लोकं अभिभवति । इति सब्बलोकाभिभवने तथो 
अविपरीतो यथावुत्तो अगदो एतस्साति द-कारस्स त-कारं कत्वा तथागतोति बुच्चतीति अयमेत्थ सङ्घे पो। वित्थारो पन 
दीघागमसंवण्णनादीसु गहेतब्बो। आह चेत्थ - 


“यथेव लोकम्हि विपस्सिआदयो, 

सब्बञ्जुभावं मुनयो इधागता। 

तथा अयं सक्यमुनीपि आगतो, 

तथागतो वुच्चति तेन चक्खुमा॥ (दी० नि० अट्टु १.७; म० नि० अट्टु १.१२; ० नि० अट्टः १.१.१७०; बु० 

वं० अद्टु० १.२ निदानकथा)। 


“पहाय कामादिमले यथा गता, 
समाधिजाणेहि विपस्सिआदयो । 
महेसिनो सक्यमुनी जुतिन्धरो, 
तथा गतो तेन तथागतो मतो॥ 


““तथञ्च धात्वायतनादिलक्खणं, 
सभावसामञ्ञविभागभेदतो। 
सयम्भुजाणेन जिनोयमागतो, 
तथागतो वुच्चति सक्यपुङ्गवो॥ 


““तथानि सच्चानि समन्तचक्खुना, 
तथा इदप्पच्चयता च सब्बसो। 
अनञ्जजेय्येन यतो विभाविता, 
याथावतो तेन जिनो तथागतो॥ 


“गअनन्तभेदासुपि लोकधातुसु, 
जिनस्स रूपायतनादिगोचरे । 
विचित्तभेदे तथमेव दस्सनं, 
तथागतो तेन समन्तलोचनो॥ 


“यतो च धम्मं तथमेव भासति, 

करोति वाचायनुलोममत्तनो। 

गुणेहि लोकं अभिभुय्यिरीयति, 

तथागतो तेनपि लोकनायको" ति॥ (इतिवु० अट्ट० ३८; दी० नि० टी० १.७)। 


केनचि गुणेन अत्तनो विसिट्ठस्स कस्सचि अभावतो नत्थि एतस्स उत्तरोति अनुत्तरो। भगवतो हि अवीचितो पट्टाय 
याब भवग्गं तिरियं अपरिमाणासु लोकधातूसु न कोचि केनचि गुणेन समसमोपि अत्थि, कुतो पन उत्तरितरो। यथाह -- 


“रूपे सीले समाधिम्हि, पञ्ञाय च असादिसो। 
विमृत्तिया समसमो, धम्मचक्कप्पवत्तने”ति॥ 


बिन्दित्वाति तीहि वन्दनाहि तन्निन्नतादिवसेन नमस्सित्वा। कायवचीमनोद्वारवसेन हि तिस्सो वन्दना । यथाह 
“तिस्सो इमा, भिकखवे, वन्दना कायेन वन्दति, वचसा वन्दति, मनसा वन्दती"ति। तत्थ बुद्भादिगुणारम्मणा 
कामावचरकुसलकिरियानमञ्ञतरा चेतना कायविञ्जत्ति समुट्ठापेत्वा कायद्वारप्पवत्तिवसेन उप्पन्ना कायवन्दनाति 
बुच्चति, सायेब वचीविञ्ञत्ति समुट्डापेत्वा वचीद्वारप्पवत्तिवसेन उप्पन्ना बचीवन्दनाति, उभयविञ्जत्तियो पन 

असमुट्ठापेत्वा केवलं मनोद्वारप्पवत्तिवसेन उप्पन्ना मनोवन्दनाति। सिरसाति उत्तमङ्गेन करणभूतेन। अबुञ्झि, 
बोधेतीति वा बुद्धो । अयञ्हि चतुसच्चधम्मे सयम्पि अबुज्झि, परेपि बोधेति, तस्मा बुञ्झनबोधनद्ठेन “बुद्धो ति वुच्चति । 
यथाह “बुज्झिता सच्चानीति बुद्धो, बोधेता पजायाति बुद्धो*ति (महानि० १९२; चूळनि० पारायनत्थुतिगाथानिद्देस ९७; 
पटि० म० १.१६२)। अथ वा बुध-सद्दस्स जागरणविकसनत्थेसुपि पवत्तनतो अबुज्झि सवासनसम्मोहनिद्दाय अच्चन्तं 
विगतो, बुद्धिया विकसितवाति वा बुद्धो । भगवा हि वत्थुसभावदस्सनविबन्धिकाय अविज्जासङ्घाताय निद्दाय 
अरियमग्गजाणेन सह वासनाय समुच्छिन्नत्ता ततो अच्चन्तं विगतो । परमरुचिरसिरिसोभग्गसमागमेन विकसितमिव पदुमं 
अपरिमितगुणगणालङ्कतसब्बञ्जुतञ्जाणसमागमेन विकसितो विकासमनुप्पत्तो, तस्मा जागरणविकसनत्थवसेनपि 
“बुद्धो*ति वुच्चति । 


एत्तावता च द्वीहि आकारेहि भगवतो थोमना कता होति अत्तहितसम्पत्तितो, परहितपटिपत्तितो च। तासु 
अत्तहितसम्पत्ति अनावरणजाणाधिगमो सवासनसकलसंकिलेसानमच्चन्तप्पहानं अनुपादिसेसनिब्बानाधिगमो च, 
परहितपटिपत्ति पन आसयप्पयोगवसेन दुविधं परहितसमीहनं । तत्थ धम्मदेसनाय अभाजनेसु देवदत्तादीसु विरोधिसत्तेसुपि 
निच्चं हितज्झासयता अपरिपाकगतिन्द्रियानं इन्द्रियपरिपाककालागमनञ्च आसयो नाम । तदञ्ञसत्तानं पन 
लाभसक्कारादिनिरपेक्खचित्तस्स यानत्तयमुखेन सब्बदुक्खनिय्यानिकधम्मदेसना पयोगो नाम । दुविधासु पनेतासु 
परहितपटिपत्तीसु, तिविधासु च अत्तहितसम्पत्तीसु अनन्तकरुणा-वचनेन, तथा आगतट्टेन च तथागत-सद्देन आसयवसेन 
परहितपटिपत्ति दस्सिता, बोधनड्डेन बुद्ध-सद्देन, तथदस्सनट्टेन च तथागतट्टेन च तथागतसद्देन पयोगवसेन, अनन्तपञ्ञा- 
वचनेन, जाणगतिदीपकेन तथागत-सद्देन, बुज्झनजागरणविकसनट्ठेन च बुद्ध-सद्देन तिविधापि अत्तहितसम्पत्ति, 
अनुत्तरवचनेन च अत्तहितपरहितसम्पत्ति पकासिताति वेदितब्बा । 


अपिच हेतुफलसत्तूपकारसम्पदावसेन तीहाकारेहिपि भगवतो थोमना पवत्ततीति तंवसेनपेत्थ थोमना दडुब्बा । तत्थ 
हेतुसम्पदा नाम महाकरुणासमायोगो, बोधिसम्भारसम्भरणञ्च तम्मूलकत्ता सकलबुद्धगुणानं । फलसम्पदा पन चतुब्बिधा 
जाणसम्पदा, पहानसम्पदा, आनुभावसम्पदा, रूपकायसम्पदा चाति । तासु सब्बञ्जुतञ्ञाणपदद्वानं मग्गञाणं, 
मग्गञाणपदट्टानं सब्बञ्जुतञ्ञाणं, तम्मूलकानि च दसबलादिञाणानि आणसम्पदा नाम | अग्गमग्गभावनाय 
सब्बकिलेसानं सह वासनाहि अनुप्पत्तिधम्मतापादनं पहानसम्पदा | अचिन्तेय्यापरिमितानं सब्बलोकहितानं निप्फादने, 
सदेवकलोकाभिभवने च आधिपच्चं आनुभावसम्पदा । सकललोकनयनाभिसेकभूता पन लक्खणानुब्यञ्जनपटिमण्डिता 
अत्तभावसम्पत्ति रूपकायसम्पदा नाम । सत्तूपकारो हेट्टा वुत्तपरहितपटिपत्तिवसेनेव वेदितब्बो। इमासु पन अनन्तकरुणा- 
वचनेन, तथा आगतट्टेन च तथागत-सद्देन हेतुसम्पदा दस्सिता। फलसम्पदासु आणसम्पदा चेव पहानसम्पदा च 
अनन्तपञ्ञा-बचनेन, अभिसमयपरिदीपकेन तथागतसद्देन, बुज्झनजागरणविकसनदट्ठेन, च बुद्ध-सद्देन दस्सिता, 
आनुभावसम्पदापि अभिभवनट्ठेन तथागत-सद्देन, अनुत्तर-वचनेन च विभाविता, रूपकायसम्पदा पन रूपग्गप्पत्तिदीपकेन 
अनुत्तर-सद्देन दस्सिताति दडुब्बं । 


एवं बुद्धरतनस्स थोमनापुब्बङ्गमं पणामं कत्वा इदानि सेसरतनानम्पि पणाममारभन्तो आह “धम्मं साधुगणम्पि 
चा ति। भगवतो थोमनेन च स्वाक्खाततादयो धम्मगुणा, सुप्पटिपन्नतादयो सङ्घगुणा च दस्सिता होन्ति तप्पभवस्स 
अनञ्ञथाभावतोति न तेसं विसुं थोमना कता । अधिगतमग्गे सच्छिकतनिरोधे पुग्गले यथानुसिट्टं पटिपज्जमाने च 
अपायदुक्खेसु चेव वट्टुदुक्खेसु च अपतमाने कत्वा धारेतीति धम्मो, सो चतुन्नं अरियमग्गानं, चतुन्नञ्च सामञ्ञफलानं, 
निब्बानस्स, परियत्तिधम्मस्स च वसेन दसविधो । वृत्तज्हेतं छत्तविमाने - 

“रागविरागमनेजमसोकं, 
धम्ममसङ्घतमप्पटिकूलं । 
मधुरमिमं पगुणं सुविभत्तं, 
धम्ममिमं सरणत्थमुपेही "ति ॥ (वि० व० ८८७)। 


एत्थ हि कामरागादिभेदो सब्बोपि रागो विरज्जति एतेनाति “रागविरागो”ति मग्गो कथितो। एजासङ्घाताय तण्हाय, 
अन्तोनिज्झानलक्खणस्स च सोकस्स तदुप्पत्तियं सब्बसो परिक्खीणत्ता “अनेजमसोक”न्ति फलं कथितं। केनचि पच्चयेन 
असङ्कतत्ता “धम्ममसह्डत' न्ति निब्बानं वृत्तं। अविरोधदीपनतो पन अत्थब्यञ्जनस्स सम्पन्नताय, पकट्टुगुणविभावनतो 
सुदु विभजितत्ता च “अप्पटिकूल' न्तिआदिना सब्बोपि परियत्तिधम्मो कथितो । तत्थ अरियमग्गनिब्बानानि निप्परियायेनेव 
अपायादितो धारणतो धम्मो, फलपरियत्तियो पन परियायेन । तथा हेत्थ धारणं नाम अपायादिनिब्बत्तककिलेसविद्धंसनं । 
इति अरियमग्गस्स किलेससमुच्छेदकताय, निब्बानस्स च आलम्बणभावेन तस्स तदत्थसिद्धिहेतुतायपि उभिन्नम्पि 
निप्परियायतो लब्भति । इतरेसु पन अरियफलस्स मग्गेन समुच्छिन्नकिलेसानं पटिपस्सद्धकिच्चताय, मग्गानुकूलप्पवत्तितो 
परियत्तिधम्मस्स च तदधिगमहेतुतायाति उभिन्नम्पि परियायतोव लब्भतीति। 


अत्तहितपरहितं साधेन्तीति साधू, तेसं गणो समुदायोति साधुगणो, साधु चायं गणो चाति वा साधुगणो, साधुनो वा 
सम्मासम्बुद्भस्स आयत्तो गणो तस्स ओरसपुत्तभावतोति साधुगणो । सो पन चतुन्नं अरियमग्गसमङ्गीनं, चतुन्नञ्च 
फलसमङ्गीनं वसेन अट्टविधो अरियसङ्घो, तं साधुगणं। पिचाति निपातसमुदायो, एको वा निपातो, तिण्णं रतनानं 
वन्दनकिरियाय सम्पिण्डनत्थो। केचि “गणो "ति इध पकरणतोव अरियगणपुग्गलोव लब्भतीति साधूति भावनपुंसकवसेन 
“वन्दित्वा ति इमिना सह योजेन्ति, तदा पन साधूति भयलाभादिविरहेन सक्कच्चं आदरन्ति अत्थो। 


२. एवं पकरणारम्भे यथाधिप्पेतं रतनत्तयप्पणामं कत्वा इदानि यत्थ पाटवत्थाय इदं पकरणं पट्टुपीयति, तं सद्भि 
देसकदेसपटिग्गाहकसम्पत्तीहि विभावेत्वा दस्सेन्तो आह ““पण्डुकम्बलनामायातिआदि। तत्थ देवराजस्स 
पण्डुकम्बलनामाय सिलाय विमले सीतले तले निसिन्नो अतुलविक्कमो देवदेवेहि पूजितो देवदेवो देवपुरक्खतो देवानं 
देवलोकस्मिं यं धम्मं देसेसीति सम्बन्धो । 


अयं पनेत्थ अत्थो - पण्डुकम्बलसरिक्खवण्णताय “पण्डुकम्बल'न्ति नामं समञ्ञा एतिस्साति 
पण्ड्कम्बलनामा । सा हि सक्कस्स तादिसपुञ्जानुभावेन निब्बत्ता पण्डुकम्बलजयसुमनपुप्फसमानेन वण्णेन सब्बकालं 
विरोचति, पमाणतो पन सड्ियोजनायामा, पञ्जासयोजनवित्थारा, पन्नरसयोजनुब्बेधा च होति । सिलायाति अवयवसम्बन्धे 
सामिवचनं। तुलाय सम्मितो तुल्यो, न तुल्यो अतुल्यो, अतुल्यो विक्कमो बलं एतस्साति अतुल्यविक्कमो । 
सम्मासम्बुद्भस्स हि परमपारमितानुभावसंसिद्धेन हत्थिगणनाय कोटिसहस्सहत्थीनं, पुरिसगणनाय दसकोटिसहस्सपुरिसानं 
बलेहि समप्पमाणेन कायबलेन, अप्पमाणेन च जाणबलेन न कस्सचि देवब्रह्मादीसु अञ्ञतरस्स बलतुलनाय उपनेतब्बं 
अत्थि। अथ वा अनञ्ञसाधारणत्ता अतुल्यो परक्कमसङ्घातो अपरिमाणगुणविसेसावहेन अनञ्ञसाधारणेन सम्मप्पधानेन 
समन्नागतत्ता वा अतुल्यो सम्मप्पधानसङ्घातो विक्कमो इमस्साति अतुल्यविक्कमो। “अतुल्यविक्कमो "ति च वत्तब्बे 
गाथाबन्धवसेन य-कारलोपं कत्वा “अतुलविक्कमो ति वृत्तं। अथ वा सम्मितत्थे अ-कारपच्चयस्सापि सम्भवतो अतुलो 
विक्कमो अस्साति “अतुलविक्कमो ति वुत्तं । 


दिब्बन्तीति देवा, पञ्चकामगुणादीहि कोळन्ति, तेसु वा विहरन्ति, विजयसमत्थतायोगेन बाहिरब्भन्तरिके पच्चत्थिके 

विजेतुं इच्छन्ति, इस्सरियधनादिसक्कारदानग्गहणं, तंतंअत्थानुसासनञ्च करोन्ता वोहरन्ति, पुञ्जजाणानुभावप्पत्ताय 
जुतिया जोतेन्ति, यथाधिप्पेतञ्च विसयं अप्पटिघातेन गच्छन्ति, यथिच्छितनिप्फादने च सक्कोन्तीति अत्थो। अथ वा 
देवनीया तंतंब्यसननित्थरणत्थिकेहि “सरणं परायण''न्ति गमनीया, अभित्थवनीया सोभाविसेसयोगेन कमनीयाति वा 
देवा, ते तिविधा - सम्मुतिदेवा उपपत्तिदेवा विसुद्धिदेवाति । तत्थ सम्मृतिदेवा नाम महासम्मतादयो खत्तिया। उपपत्तिदेवा 
नाम चातुमहाराजिके उपादाय तदुत्तरिदेवा। बिसुद्धिदेवा नाम खीणासवा। इध पन उपपत्तिदेवा दडुब्बा । नो च खो तेपि 
अविसेसेन, ठपेत्वा पन यामादिके चातुमहाराजिकतावतिसवासिनोव अधिप्पेता। तेसं चतूहि सङ्गहवत्थूहि रञ्जनतो राजा, 
देवानं राजा इस्सरो देवराजा, तस्स देवराजस्स, “सक्कस्स देवरञ्ञो”ति अधिप्पायो। न हि अज्जेसं देवलोकेसु निसिन्नो 
भगवा अभिधम्मपिटकं देसेसीति। 


३. यन्ति अनियमनिद्देसो, तस्स पन “तत्था “ति इमिना नियमनं वेदितब्बं । यथावृत्तानं तिण्णम्पि देवानं उत्तमो देवो 
तेहि सब्बेहि अधिकतरं कीळनादियोगतोति देवदेवो, भगवा। सो हि निरतिसयाय अभिञ्जाकीळाय उत्तमेहि 
दिब्बब्रह्मअरियविहारेहि सपरसन्तानसिद्धाय पञ्चविधमारविजयिच्छानिन्बत्तिया 
चित्तिस्सरियसत्तधनादिसम्मापटिपत्तिअवेच्चप्पसादसक्कारदानग्गहणसङ्घातेन, 
यथापराधयथानुलोमयथाधम्मानुसासनसङ्घातेन च वोहारातिसयेन परमाय पञ्ञाय च सरीरप्पभासङ्घाताय जुतिया 
अनुपमाय जाणसरीरगतिया मारविजयसब्बञ्जुतञ्ञाणपरहितनिप्फादनेसु अप्पटिहताय सत्तिया च समन्नागतत्ता सदेवकेन 
वा लोकेन “सरण''न्ति गमनीयतो, अभित्थवनीयतो, भत्तिवसेन कमनीयतो च सब्बे ते देवे तेहि तेहि गुणेहि अभिभुय्य 
ठितोति सब्बदेवेहि पूजनीयतरो देवो, विसृद्भिदेवभावसङ्कातस्स वा सब्बञ्जुगुणालङ्कारस्स अधिगतत्ता अञ्ञेसञ्च देवानं 
अतिसयेन देवोति देवदेवो। देवानन्ति तदा धम्मपटिग्गाहकानं दससहस्सचक्कवाळाधिवासीनं मातुदेवपुत्तप्पमुखानं 
उपपत्तिदेवानं । विसुद्धिदेवानम्पेत्थ गहणन्ति वदन्ति । ते पन उपपत्तिदेवेस्वेव सङ्गहिता मनुस्सअरहन्तानं तत्थ अभावतो। 
देवदेवेहीति विसुद्धिदेवेहि | विसुद्धिदेवा हि वुत्तनयेन इतरदेवेहि सातिसयं कोळनादियोगतो इध “देवदेवा ति अधिप्पेता, 
तेहि । पूजितोति पूितब्बो, पूजितुं अरहोति अत्थो। एतेन विसुद्धिदेवेसुपि भगवतो अग्गपुग्गलतं दीपेति । देसेसीति 
मधुरकरवीकसद्दसदिसं ब्रह्मस्सरं निच्छारेन्तो पकासेसि। देवलोकस्मिन्ति तावतिंसदेवलोके । सभावसामञ्ञजलकखणं 
धारेतीति धम्मो, कुसलादिभेदो अभिधम्मो, इध पन तप्पकासकं अभिधम्मपिटकं “धम्म”न्ति वृत्तं। तथा हि वक्खति 
““पिटकुत्तमे”ति | देवपुरक्खतोति दससहस्सचक्कवाळवासिदिब्बब्रह्मेहि पुरक्खतो, परिवारितोति अत्थो। 


ननु च “देवान” न्ति वचनेनेव देवपुरक्खतभावो सिद्धोति कि “देवपुरक्खतो”ति वचनेन? नायं दोसो। भगवा हि 
कदाचि चूळपन्थकत्थेरादीनं विय परम्मुखेपि निसीदित्वा ओभासं विस्सज्जेत्वा सत्तानं सम्मुखे निसिन्नं विय दस्सेन्तो धम्मं 
देसेति, कदाचिपि पारायनिकब्राह्मणादीनं विय सम्मुखेपि निसीदित्वा अञ्ञेहि च परिवुतो अञ्जेसम्पि धम्मं देसेति, इध पन 
न तथा, देवेहियेव परिवुतो देवानं देसेतीति दस्सनत्थं “देवपुरक्खतो"तिपि वत्तब्बमेवाति। 


४. एवमेतस्मिं पकरणे गारवजननत्थं तेन सम्पादेतब्बपाटवविसयं अभिधम्मपिटकं देसकादिसम्पत्तीहि सह 
विभावेत्वा इदानि यथाधिप्पेतपकरणारम्भपयोजनाभिधानाभिधेय्यसोतुजनसमुस्साहनकरणप्पकारानि च विभावेतुं 
“तत्थाह' न्तिआदि वुत्तं । तत्थ “पाटवत्थाया'ति इमिना पकरणारम्भपयोजनं वृत्तं । “अभिधम्मावतार न्ति इमिना 
अभिधानाभिधेय्यानि। “मधुर''न्तिआदीहि पकरणं विसेसेति । “समासेना”ति च इमिना 
सोतुजनसमुस्साहनकरणप्पकारानीति दडुब्बं । “अह''न्ति कत्तुभूतं अत्तानं निद्दिसति । तथा हि यो परो न होति, सो 
नियकज्झत्तसङ्घातो अत्ता “अह”न्ति वुच्चति । 

पटुनो भावो पाटवं, तंयेब अत्थो पयोजनट्टेनाति पाटवत्थो, तदत्थाय। तं सन्धाय विविधनयग्गहणसमत्थस्स 
सुतमयञाणस्स उप्पादनत्थन्ति वृत्तं होति । संसारे भयं इक्खन्ति, भिन्दन्ति वा पापके अकुसले धम्मेति भिक्खू, तेसं । 
पिटकञ्च तं उत्तमञ्चाति पिटकुत्तमं, तस्मिं पिटकुत्तमे, अभिधम्मपिटकेति अधिप्पायो। तञ्हि परियत्तिभाजनत्थतो पिटकं, 
तीसु पिटकेसु विसिट्टभावतो उत्तमञ्चाति पिटकुत्तमं । तत्थ परियत्तिभाजनत्थतोति परियत्तिअत्थेन चेव भाजनत्थेन च। 
तथा हि “मा पिटकसम्पदानेना”तिआवीसु (अ० नि० ३.६६) परियत्ति पिटकन्ति वुच्चति । “अथ पुरिसो आगच्छेय्य 
कुदालपिटक*न्तिआदीसु (म० नि० १.२२८; ० नि० ३.७०) यं किञ्चि भाजनम्पि। तस्मा इदम्पि परियापुणितब्बड्ठेन 
परियत्ति, अभिधम्मत्थानमाधारणत्थेन भाजनञ्चाति परियत्तिभाजनत्थतो पिटकन्ति वुच्चति । तेनेवाहु - 


“पिटकं पिटकत्थविदू, 

परियत्तिब्भाजनत्थतो आहु । 

तेन समोधानेत्वा, 

तयोपि विनयादयो जेय्या”ति॥ (दी० नि० अट्ठ० १.पठममहासङ्गीतिकथा; पारा० अट्ट० १.पठममहासङ्गीतिकथा; 
ध० स० अट्ट? निदानकथा) । 


विसिट्टभावो पनस्स लोकवोहारमतिक्कम्म यथासभाववसेन देसनतो, विसिद्दुधम्मक्खन्धविभावनतो च वेदितब्बो। 
एत्थ हि “सत्तो पुग्गलो भिक्खू”तिआदिकं लोकवोहारमतिक्कम्म “खन्धधातुआयतन''न्तिआदिना यथाधम्मवसेनेव 
बाहुल्लदेसना पवत्ता, न इतरेसु विय यथावुत्तवोहारवसेन, यतो इदं यथाधम्मसासनन्ति बुच्चति | सब्बसङ्घतधम्मविसिट्ठो 
चेत्थ पञ्ञाक्खन्धो विसेसतो विभावितो, तस्मा तिण्णम्पि पिटकानं बुद्धवचनभावेपि यथासभावानतिक्कमदेसनादितो 
इदमेव तीसु पिटकेसु विसिट्टन्ति यृत्तं। अपिच धम्मातिरेकधम्मविसेसभावतो चस्स विसिट्ठभावो वेदितब्बो। अभिधम्मे हि 
निप्पदेसतो खन्धायतनादिधम्मानं विभत्तत्ता इतरद्वयतो अतिरेकतरा, विसिट्ठा च पाळि होति, तस्मा अतिरेकस्स, विसिट्ठस्स 
च पाळिधम्मस्स वसेन इदमेव तीसु पिटकेसु उत्तमन्ति वत्तुं वट्टति | यथावुत्तविसिद्दधभावयोगतोयेव चेतं 
“अभिधम्मपिटक”न्ति वुच्चति अभि-सद्दस्स विसिट्ठभावजोतनतो। अपिच बुड्रिमन्तादिधम्मानं एत्थ वुत्तत्ता चेतं 
अभिधम्मपिटकं | यथाहु पोराणा - 


“यं एत्थ बुड्टिमन्तो, सलक्खणा पूजिता परिच्छिन्ना । 
वुत्ताधिका च धम्मा, अभिधम्मो तेन अकखातो"ति॥ (दी० नि० अट्ट० १.पठममहासङ्गीतिकथा; पारा० अट्टु० 
१.पठममहासङ्गीतिकथा; ध० स० अट्टु० निदानकथा)। 


तथा हेत्थ “रूपूपपत्तिया मग्गं भावेति, मेत्तासहगतेन चेतसा एकं दिसं फरित्वा विहरती”तिआदिना (ध० स० १६० 
आदयो) बुट्टिमन्तोपि धम्मा वृत्ता, “रूपारम्मणं वा सद्दारम्मणं वा"तिआदिना (ध० स० १) नयेन आरम्मणादीहि 
लक्खितब्बत्ता सलक्खणापि “सेक्खा धम्मा असेक्खा धम्मा, लोकुत्तरा धम्मा"तिआदिना नयेन पूजिता पूजारहापि “फस्सो 
होति, वेदना होती”तिआदिना (ध० स० १) नयेन सभावपरिच्छिन्नत्ता परिच्छिन्नापि “महग्गता धम्मा अप्पमाणा धम्मा (ध० 
स० तिकमातिका १२, दुकमातिका ९९), अनुत्तरा धम्मा”तिआदिना नयेन अधिका विसिट्टापि धम्मा वुत्ता, तस्मा अभि- 
सहस्स बुङड्टिआदिअत्थेसुपि पवत्तनतो “वुड्डिमन्तो धम्मा एत्था^तिआदिना निब्बचनेन इदं पिटकं “अभिधम्म” न्ति वुच्चति । 
अभिधम्मं ओतरन्ति अनेनाति अभिधम्मावतारं नाम पकरणं। इमिना पनस्स अत्थानुगतमभिधानं दस्सेति। तु-सद्दो 
पदपूरणे। आचरियेन हि गाथापदपूरणत्थं येभुय्येन तत्थ तत्थ निपाता वुच्चन्ति । यत्थ पन नेसं पयोजनविसेसो दिस्सति, 

तत्थेव तमत्थं वक्खाम। मधुरन्ति निप्परियायतो मधुर-सहोयं जिव्हाविञ्जेय्ये रसविसेसे वत्तति, इध पन 
इटुभावसामञ्ञेन अत्थब्यञ्जनसम्पत्ति मधुरसह्देन वुत्ता। भवति हि तंसदिसस्स तं-सद्देनाभिधानं यथा “अग्गिमाणवो”ति। 
तेन पन मधुरेन योगतो इदम्पि मधुरं यथा नीलगुणयोगतो नीलुप्पलन्ति। निपुणगम्भीराय ब्यञ्जनसम्पत्तिया चेव 
अत्थसम्पत्तिया च अभिधम्मविसयं मति वड्टेतीति मतिवडुने । अथ वा ब्यञ्जनसम्पत्तिया “मधुर” न्ति वृत्तं, अत्थसम्पत्तिया 
“मतिवइन न्ति। 


५. ताळन्ति कुञ्चिकं, कुञ्चिकासदिसन्ति अत्थो। मुय्हन्ति तेनाति मोहो, अविज्जायेतं अधिवचनं, मोहोयेव 
अभिधम्ममहापुरं पविसन्तानं पवेसननिवारणत्ता कवाटभूतोति मोहकवाटं, तस्स । विघाटेति, विघाटीयति अनेनाति वा 
विघाटनं। ननु च अविज्जाकवाटं पञ्ञाय उग्घाटीयति। सा हि तस्सा उजुविपच्चनीकभूताति? सच्चं, इदम्पि तस्सा 
कारणभावेन “मोहकवाटविघाटनकर न्ति वुत्तं। कारणकारणम्पि हि कारणवसेन वुच्चति यथा “चोरेहि गामो दड्डो, तिणेहि 
भत्तं सिद्ध न्ति। 


६. सुदुत्तरन्ति धम्मत्थदेसनापटिवेधसङ्घातचतुगम्भीरभावपटिसंयुत्तताय मन्दबुद्धीहि तरितुं असक्कुणेय्यत्ता 
अतिदुत्तरं, तेनेव चेदं महोदधिसमानत्ता “महोदधी ति वृत्तं। महण्णवोपि हि चतुरासीतियोजनसहस्सगम्भीरो न सक्का 
अञ्ञत्र सिनेरुपब्बतराजतो केनचि पतिं लद्धं, एवमिदम्पि चतुगम्भीरतापटिसंयृत्तं अञ्ञत्र तथागता न केनचि पतिट्ं लद्धं 
सक्काति । तरन्तानन्ति अत्थग्गहणवसेन उत्तरितुकामानं । एत्थ च “तरंवा"ति अधिकारवसेन वत्तब्बं, वक्खमानं वा 
आनेत्वा सम्बन्धितब्बं । तरन्तानन्ति परतीरसम्पापुणनत्थं उत्तरन्तानं । तरंवाति उळुम्पं विय, तंसमानन्ति अत्थो। मकरा 
नाम मच्छजातिका, तेसं आकरो निवासभूमीति मकराकरो, तं । 


७. अभिधम्मे नियुत्ता आभिधम्मिका, तेसं । हत्थसारं वियाति हत्थसारं। यथा हि मनुस्सानं बहूसु रतनादीसु 
विज्जमानेसुपि आपदासु च सुखपरिभोगत्थं हत्थे कयिरमानं साररतनादिकं “हत्थसार "न्ति वुच्चति, एवमिदम्पि सतिपि 
महन्ते अभिधम्मपिटके तस्स सब्बसो वित्तिण्णताय परिहरितुं असक्कुणेय्यत्ता तदत्थसारसम्पिण्डनवसेन कयिरमानं 
आभिधम्मिकभिकखूनं सुखपरिहरणत्थाय सम्पज्जतीति हत्थसारसदिसत्ता “हत्थसार'न्ति वुत्तं। पवक्खामीति पकारेन 
कथेस्सामि, अनागतवचनजञ्चेतं, वत्तमानसमीपत्ता वा अनागते वत्तमानूपचारतो वत्तमानवचनं, पटिञ्ञानन्तरमेव 
वक्खतीति। अत्थवसेन पकारेन कथेन्तोपि सद्दवसेन सङ्किपित्वा कथेस्सामीति दस्सेन्तो आह “समासेना ति । समसनं 
संखिपनं समासो, तेन समासेन, न ब्यासवसेनाति वुत्तं होति। एत्तावता च 
पयोजनाभिधानाभिधेय्यसोतुजनसमुस्साहनकरणप्पकारानि दस्सेत्वा इदानि यस्मा सोतुजनसमुस्साहनं नाम तेसं 
सक्कच्चसवने नियुञ्जनं, तस्मा ते तत्थ नियोजेन्तो आह “तं सुणाथ समाहिता ति । सक्कच्चसवनपटिबद्धा हि 
सम्मापटिपत्तीति । तत्थ तन्ति तं मया वक्खमानं अभिधम्मावतारं सुणाथ निसामयथ। समाहिता सम्मा आहिता, 
अविक्खित्तचित्ताति अत्थो। 


गन्थारम्भकथावण्णना निड्टिता । 


९. पठमो परिच्छेदो 
चित्तनिहदेसो 


www.tipitaka.org Vipassana Research Institute 


Page 83 sur 342 


कामावचरकुसलवण्णना 


८. एवं ताव रतनत्तयप्पणामादिकं दस्सेत्वा इदानि यथारद्भप्पकरणस्स अत्थसरीरभूतमभिधम्मं सङ्केपतो उद्दिसन्तो 
आह “चित्तं चेतसिक न्तिआदि । तत्थ चित्तसद्स्स ताव वचनत्थं सयमेव अनन्तरं विपञ्चेति । “चेतसिक ˆ न्तिआदीसु 
पन अविप्पयोगीभावेन चेतसि चित्ते नियुत्तं, तत्थ वा भवं तदायत्तवुत्तितायाति चेतसिकं, वेदनादिक्खन्धत्तयस्सेतं 
अधिवचनं । रुप्पति, रूपीयतीति वा रूपं, सीतुण्हादीहि विकारमापज्जति, आपादीयतीति अत्थो, चतुन्नं महाभूतानं, 
चतुवीसतिउपादारूपानञ्च वसेन अट्टुबीसतिविधस्स रूपकखन्धस्सेतं अधिवचनं । भवाभवं विननतो संसिब्बनतो वानं 
बुच्चति तण्हा, न विज्जति सा एत्थ, ततो वा निक्खन्तं एतन्ति निब्बान, अमतं असङ्कतं वत्थु । इति-सद्दो निदस्सने । नत्थि 
एतस्स उत्तरितरोति निरुत्तरो। अथ वा चतुवेसारज्जविहारत्ता नत्थि एतस्स उत्तरं पच्चनीकवचनन्ति निरुत्तरो । 
जाणप्पहानअन्तरायनिय्यानिकेसु हि सदेवके लोके न कोचि सत्थु सहधम्मिकं उत्तरं वचनं कथेतुं समत्थो अत्थीति । तत्र 
भगवा उत्रासाभावतो विसारदोव होति । वुत्तञ्हेतं भगवता - 


“““सम्मासम्बुद्धस्स ते पटिजानतो इमे धम्मा अनभिसम्बुद्धाति तत्र वत मं समणो वा ब्राह्मणो वा देवो वा मारो 
वा ब्रह्मा वा कोचि वा लोकस्मिं सहधम्मेन पटिचोदेस्सतीति निमित्तमेतं, सारिपृत्त, न समनुपस्सामि, एतमहं, 
सारिपुत्त, निमित्तं असमनुपस्सन्तो खेमप्पत्तो अभयप्पत्तो वेसारज्जप्पत्तो विहरामि। 


“खीणासवस्स ते पटिजानतो इमे आसवा अपरिक्खीणाति तत्र बत मं...पे०... विहरामि । 
“ये च खो पन ते अन्तरायिका धम्मा वृत्ता, ते पटिसेवतो नालं अन्तरायायाति तत्र बत मं...पे०... विहरामि । 


“यस्स खो पन ते अत्थाय धम्मो देसितो, सो न निय्याति तक्करस्स सम्मा दुकखक्खयायाति तत्र बत मं... 
पे०... बिहरामी”ति (म० नि० १.१५०)। 


चत्तारि अरियसच्चानि पकासेतीति चतुसच्चप्पकासनो। दुवखसमुदयनिरोधमग्गवसेन हि चत्तारि अरियसच्चानि। 
यथाह, “चत्तारिमानि, भिक्खवे, अरियसच्चानि। कतमानि चत्तारि? दुक्खं अरियसच्चं, दुकखसमुदयं अरियसच्चं, 
दुक्खनिरोधं अरियसच्चं, दुकखनिरोधगामिनी पटिपदा अरियसच्च न्ति (सं० नि० ५.१०८३) | तत्थ तेभूमका धम्मा 
अनेकुपद्दवाधिट्ठानताय धुवसुभादिविरहेन, कुच्छिततुच्छट्ठेन च दुक्खं नाम । कम्मादिविसेसपच्चयसमवाये 
दुक्खुप्पत्तिकारणभावेन तण्हा समुदयो नाम “समेच्च उदेति दुक्खं इमस्मा"ति कत्वा । दुक्खस्स अनुप्पादनिरोधपच्चयत्ता 
दुक्खनिरोधो निब्बानं । तं पन दुक्खनिरोधं आलम्बणकरणवसेन गमनतो पापुणनतो, तदधिगमाय पटिपदाभावतो चाति 
““दुक्खनिरोधगामिनी पटिपदा “ति लोकुत्तरमग्गो वुच्चति | सच्चट्टो पन तेसं तच्छाविपरीतभूतभावतो वेदितब्बो। 
बुत्तञ्हि “इदं दुक्खन्ति, भिक्खवे, तथमेतं अवितथमेतं अनञ्ञथमेत "न्ति (सं? नि० ५.१०९०) वित्थारो। एत्थ पन चतुन्नं 
अरियफलानं, अरियमग्गसम्पयुत्तानञ्च सच्चविनिस्सटभावेपि इध मग्गनिब्बानप्पकासनतावचनेनेव तप्पकासनत्थम्मि वुत्तं 
होति, अनासवभावेन एकलकखणत्ता तंतंहेतुकविसयभावतो चाति दडुब्बं । 


एत्थ च “निरुत्तरो चतुसच्चप्पकासनो"ति इमेहि भगवतो चित्तादिचतुन्बरिधधम्मदेसनानुकूलगुणविसेसं दस्सेति 
अतथाविधस्स तंदेसनासामत्थियायोगतो। अथ वा “निरुत्तरो"ति वचनेन चतुब्बिधधम्मस्स अनञ्जथत्तं दीपेति। 
“-चतुसच्चप्पकासनो"ति पन इमिना ये ते धम्मा भगवता विनेय्यपरिपाचनत्थं देसिता, न ते इध अधिप्पेता। ये पन 

परिपाचितेहि तेहि अभिसमेतब्बवसेन दुक्खादयो चतुब्बिधा वुत्ता, तेयेव उद्दिसितब्बत्थेन अधिप्पेताति दस्सेति। 


एवं सङ्घेपतो चत्तारो धम्मे उद्दिसित्वा इदानि उद्देसो नाम निद्देसत्थाय होतीति यथाउद्दिटुधम्मे निद्दिसितुं “तत्थ 
चित्त न्तिआदि आरद्धं । तत्थ तत्थाति तेसु चित्तादीसु धम्मेसु। विसयविजाननं चित्तन्ति यं विसयसङ्घातस्स 
आरम्मणस्स विजाननं उपलद्धि, तं चित्तन्ति अत्थो। इमिना पन चित्तस्स आरम्मणपटिबद्धवुत्तितं, अनिच्चतं, 
अकारकतञ्च दीपेति। “विसयविजानन''न्ति हि आरम्मणेन चित्तं उपलक्खेन्तो तस्स तदायत्तवुत्तितं, तंदीपनेन च 
तदभिमुखकालेयेव उप्पत्तिदीपनतो अनिच्चभावञ्च दीपेति। भावनिद्देसेन पन विजाननमत्तदीपनतो अकारकभावं । 
यथापच्चयञ्हि पवत्तिमत्तमेवेतं, यदिदं सभावधम्मो नामाति। एवञ्च कत्वा सब्बेसम्पि चित्तचेतसिकश्षम्मानं भावसाधनमेव 
निप्परियायतो लब्भति। यं पन “चिन्तेतीति चित्तं, तेन चित्तं विचरतीति विचारोतिआदिना कत्तुकरणवसेन निब्बचनं 
बुच्चति, तं परियायकथनन्ति वेदितब्बं। सकसककिच्चेसु हि धम्मानं अत्तप्पधानतासमारोपनेन कत्तुभावो, तदनुकूलभावेन 
तंसम्पयुत्तधम्मसमूहे कत्तुभावसमारोपनेन करणत्तञ्च परियायतोव लब्भतीति। तथा निदस्सनं पन धम्मसभावतो अञ्जस्स 
कत्तादिनो अभावपरिदीपनत्थन्ति वेदितब्बं । 


“विसयविजानन”न्ति च एतेन चित्तस्स आरम्मणूपलद्धिलक्खणता वुत्ताति इदानिस्स रसादीनि वुच्चन्ति। 
पुब्बङ्गमरसञ्हि चित्तं सन्धानपच्चुपट्ठानं नामरूपपदद्वानं । द्वारं पत्वा तदारम्मणञ्हि विभावनङ्ठेन चित्त पुब्बङ्गमं पुरेचारिकं । 
तथा हि चकखुद्वारेन दडुब्बं रूपारम्मणं चित्तेनेव जानाति...पे०... मनोद्वारेन विज्ञातब्बं धम्मारम्मणं चित्तेनेव जानाति। यथा 
हि नगरगृत्तिको नगरमज्झे सिङ्घाटके निसीदित्वा “अयं नेवासिको, अयं आगन्तुको "ति आगतागतं जनं उपधारेति, एवं 
सम्पदमिदं दटुब्बं, तस्मा द्वारं पत्वा तदारम्मणं विभावनद्वेन पुरेचारिकन्ति पुब्बङ्गमरसं | पच्छिमं पच्छिमं उप्पज्जमानं पुरिमं 
पुरिमं निरन्तरं कत्वा सन्दहमानमिव उपद्ठाति, गहणभावं गच्छतीति सन्धानपच्चुपट्ठानं। पञ्चवोकारे पनस्स नियमतो 
नामरूपं, चतुबोकारभवे नाममेव पदट्टानन्ति नामरूपपदड्टानञ्च होति । नानत्तं पन लक्खणादीनं उपरि वक्खमाननयेन 
वेदितब्बं । वक्खति हि रूपपरिच्छेदे - 


"सामञ्ञ वा सभावो वा, धम्मानं लक्खणं मतं । 
किच्चं वा तस्स सम्पत्ति, रसोति परिदीपितो॥ 


“फल वा पच्चुपट्ठानं, उपट्ठाननयोपि वा। 
आसन्नकारणं यं तु, तं पदड्ानसञ्जित''न्ति॥ (अभिध° ६३३-६३४) 


यत्थ यत्थ पन लक्खणादीनि वुच्चन्ति, तत्थ तत्थ इमिनाव नयेन तेसं नानत्तं वेदितब्बं । 


वचनत्थविजाननेन विदितचित्तसामञ्ञस्स उत्तरि चित्तविभागो बुच्चमानो सोभेय्याति बचनत्थविजाननमेव ताव 
आदिम्हि यृत्ततरन्ति तं ताव कथेतुकम्यताय पुच्छति “तस्स पन को वचनत्थो ति । पञ्चविधा हि पुच्छा - (दी० नि० 
अट्ठ० १.७; म० नि० अट्ट० १.४४९; सं० नि० अट्ट० २.२.१; ० नि० अट्ट० १.१.१७०) अदिट्ुजोतनापुच्छा 
दिटुसंसन्दनापुच्छा विमतिच्छेदनापुच्छा अनुमतिपुच्छा कथेतुकम्यतापुच्छाति । तत्थ यं अञ्ञातं अदिटुं, तस्स जाणाय 
दस्सनाय पञ्हाकरणं अदिट्ठजोतनापुच्छा नाम । यं पन जातं दिं, तस्स अञ्जेहि पण्डितेहि संसन्दनत्थाय पञ्हाकरणं 
दिइुसंसन्दनापुच्छा नाम । पकतिया पन संसयपकखन्दनस्स अत्तनो संसयसमुग्घाटनत्थं पञ्हाकरणं विमतिच्छेदनापुच्छा 
नाम। “तं कि मञ्ञथ, भिक्खवे, रूपं निच्चं वा अनिच्चं वाति? अनिच्चं, भन्ते । यं पनानिच्चं, दुक्खं वा तं सुखं 

वा“ तिआदिना (सं० नि० ३.७९; महाव० २१) अनुमतिग्गहणत्थं पञ्हाकरणं अनुमतिपुच्छा नाम । “चत्तारोमे, 
भिक्खवे, सतिपट्ठाना । कतमे चत्तारो”तिआदिना (दी० नि० २.३७३; सं० नि० ५.४०२-४०४) पन तंतंधम्मानं 
देसनाधिप्पायेन पञ्हाकरणं कथेतुकम्यतापुच्छा नाम । 


तासु पुरिमा तिस्सो आचरियानं न सम्भवन्ति। न हि ते गन्थकरणत्थाय आरभित्वा इदानि अदिटुँ जोतेन्ति, दिटुँ 
संसन्देन्ति, संसयं वा पक्खन्दन्ति तब्बिसोधनपुब्बकमेव गन्थकरणे अभिनिवेसनतो । इतरा पन द्वे सम्भवन्ति । तासु अयं 
कथेतुकम्यतापुच्छा । अपिच चोदनं समुट्ठापेन्ता आचरिया अञ्ञं चोदकं परिकप्पेत्वा तस्स वचनवसेन समुट्ठापेन्तीति 
तंबसेनेत्थ अदिट्टजोतनाविमतिच्छेदनापुच्छापि लब्भन्तेबाति ददुब्बं । तस्साति तस्स चित्त-सद्दस्स | चित्ते हि अधिगते तस्स 
वाचको सद्दोपि सहचरियतो अधिगतोव होतीति तस्स इध त-सद्देन परिग्गहो। केचि पन “तस्स चित्तस्सा”ति अत्थं वदन्ति, 
तं “तस्स को वचनत्थो"ति इमिना न समेति। न हि चित्तस्स “को वचनत्थो"ति पुच्छा सम्भवतीति। 


इदानि यथापुच्छितमत्थं विस्सज्जेतुं “वुच्चते ”ति ताव पटिञ्ञं कत्वा “सब्बसङ्गाहकवसेना'तिआदिना 
विस्सज्जनमारद्धं । तत्थ सब्बसङ्गाहकवसेनाति हेड्रिमन्ततो चक्खुविञ्ञाणादयो उपादाय सब्बेसं 
आरम्मणविजाननसभावत्ता तेसं सब्बेसमेव सङ्गाहकवसेन, न पन वक्खमाननिब्बचनेसु विय यथालाभवसेनाति अत्थो। 
चिन्तेतीति विजानाति। चिन्तेन्ति तेन गोचरन्ति वा चित्तं । सम्पयृत्तधम्मानं कत्तुतासमारोपनेन हिस्स करणभावो लब्भति | 
सब्बसङ्गाहकवसेन ताव अत्थं दस्सेत्वा इदानि यथालाभवसेनपि दस्सेतुं “ अत्तसन्तानं वा चिनोतीतिपी'तिआदि वुत्तं । 
सब्बचित्तसाधारणत्ता हि चित्त-सद्दस्स यत्थ यत्थ यथा यथा अत्थो लब्भति, तत्थ तत्थ तथा तथा गहेतब्बो। यस्स पन 
चित्तस्स यथावुत्तअत्थविसेसो न लब्भति, तं रुळहीवसेन चित्तन्ति वेदितब्बं । यथा किलञ्जादीहि कतम्पि तालपण्णेहि 
कतसरिक्खकताय रुळहीसद्देन “तालवण्ट”न्त्वेव बुच्चतीति। अत्तसन्तानन्ति सकसन्तानं, जवनसन्तानन्ति अत्थो। 
अत्त-सद्दस्स हि परपच्चनीकवचनत्ता अत्तनो सन्तानोति सदिसवसेन उप्पज्जमानो जवनसन्तानो वुच्चति । तं चिनोति रासि 
करोतीति अयमत्थो सासेवनकानं जवनचित्तानं वसेन दट्ठुब्बो। तानि हि पुरेजातानि पच्छाजातानं आसेवनपच्चया हुत्वा 
अत्तनो जवनसन्तानस्स पगुणबलवभावकरणेन तं चिनन्ति नाम | वा-सद्दो असब्बसङ्गाहकत्थविकप्पने । पि-सद्दो 
किरियासम्पिण्डनत्थे। अथ वा “सब्बसङ्गाहकवसेना”ति इमस्स इधापि सम्बन्धो होतीति इदम्पि सब्बसङ्गाहकवसेन 
वुत्तन्ति गस्हमाने अत्तसन्तानन्ति विञ्जाणवचनस्स अत्त-सद्दस्स सकत्थवुत्तित्तायेव तंवसेन चित्तसन्तानन्ति अत्थो। 
अनन्तरादिपच्चयवसेन हि चित्तसन्तानस्स अब्बोच्छिन्नप्पवत्तिकरणतो सब्बमेव चित्तजातं चित्तसन्तानं चिनोति नाम । 
इमस्मिं पनत्थे वा-सद्दो किरियाविकप्पनत्थो । पि-सद्दो “चित्त "न्ति इमस्स आकडुनत्थोति दटुब्बं । पुरिमपकखे पन चित्तन्ति 
अधिकारतोव गहेतब्बं । 


९. विचित्तं करोति, विचित्तस्स वा करणन्ति विचित्तकरणं, ततो विचित्तकरणा, विचित्तचित्तकम्मादीनं करणतोति 
अत्थो। लोकस्मिञ्हि यं किञ्चि चित्तकम्मादिभेदं विचित्तं सिप्पजातं, सब्बं तं चित्तेनेव चिन्तेत्वा करीयतीति। तेनाह भगवा 
-- “दिट्ठ वो, भिक्खवे, चरणं नाम चित्तन्ति? एवं, भन्ते। तम्पि खो, भिक्खवे, चरणं नाम चित्तं चित्तेनेव चिन्तित”न्ति (सं० 
नि० ३.१००) | स्वायमत्थो सविञ्जत्तिकानं बात्तिसचित्तानमुपलब्मति । सासवकुसलाकुसलं वा विचित्तगतिआदिकरणतो 
वा विचित्तकरणड्ेन चित्तं । ननु च विचित्तगतिआदयो कम्मवसेन निप्फज्जन्ति। यथाह - 


“कम्मनानाकरणं पटिच्च सत्तानं गतिया नानाकरणं पञ्ञजायति अपदा द्विपदा चतुष्पदा बहुप्पदा रूपिनो 
अरूपिनो सञ्जिनो असञ्चिनो नेवसञ्जीनासञ्जिनो, कम्मनानाकरणं पटिच्च सत्तानं उपपत्तिया नानाकरणं 

पञ्जायति उच्चनीचता हीनपणीतता सुगतदुग्गतता, कम्मनानाकरणं पटिच्च सत्तानं अत्तभावे नानाकरणं 
पञ्ञायति सुवण्णदुब्बण्णता सुजातदुज्जातता सुसण्ठितदुस्सण्ठितता, कम्मनानाकरणं पटिच्च सत्तानं लोकधम्मे 
नानाकरणं पञ्जायति लाभालाभे यसायसे निन्दापसंसायं सुखदुक्खे'ति (ध० स० अट्ट० १)। 


तस्मा कम्मभेदनिब्बत्तत्ता गतिआदीनं चित्तता। कम्मन्ति च चेतसिकधम्मभूता चेतना, अभिज्झादयो च वुच्चन्ति, न 
चित्तन्ति। कथं चित्तस्स विचित्तगतिआदिकरणन्ति? वुच्चते -- कम्मस्स चित्तसन्निस्सितत्ता तन्निप्फादितम्पि चित्तेनेव कतं 
होति, यथा राजयोधेन पराजितो सत्तुरञ्ञा जितोति वुच्चति । विचित्तं करणमस्साति वा विचित्तकरणं। ततो 
एकट्ठानिकवज्जितञ्हि चित्तं पच्चेकं पटिसन्धादिविचित्तकिरियवन्तताय, सब्बमेव वा चित्तं 
आवज्जनादिअञ्ञमञ्ञविसदिसकिरियवन्तताय विचित्तकरणं युत्तन्ति। सब्बविकप्पेसुपि “रूपभवो रूप"न्तिआदीसु विय 
उत्तरपदलोपो चित्तपरियायेन च विचित्त-सद्देन वा विग्गहो वि-सद्दलोपो वा दटुब्बो। अथ वा “विचित्तकरणा ति इदं 
चित्तविचित्तभावस्स जापकहेतुनिदस्सनं । तेन यस्मा इदं विचित्तकरणं, तस्मा तस्स विचित्तस्स निप्फादकं सयम्पि तथेव 
विचित्तन्ति विज्ञातब्बन्ति एवं करणविचित्तताय विचित्तत्ता चित्तन्ति अत्थो। ठपेत्वा तं करणविचित्तताय विचित्तभावं 
अत्तनो एव जातिभूमिसम्पयोगादिवसेन विचित्तताय चित्तन्ति दस्सेन्तो आह “अत्तनो चित्तताय वा”ति। तत्थ यस्मा 
अञ्जदेव कुसलं, अञ्ञं अकुसलं, अञ्जं अब्याकतं, अञ्जं कामावचरं, अञ्ञं रूपावचरादिभेदं, अञ्जं सरागं, अञ्जं 
बीतरागं, अञ्जं सदोसं, अञ्ञं वीतदोसं, अञ्जं समोहं, अञ्जं वीतमोहं, अञ्जं रूपारम्मणं, अञ्जं सद्दादिआरम्मणं, 
रूपारम्मणेसु च अञ्जं नीलारम्मणं, अञ्जं पीतादिआरम्मणं । एवं सद्दारम्मणादीसुपि यथासम्भवं । सब्बेसु चेव तेसु अञ्ञं 
हीनं, अञ्जं मञ्झिमं, अञ्ञं पणीतं, हीनादीसु च अञ्जं छन्दाधिपतेय्यं, अञ्ञं चित्ताधिपतेय्यं, अञ्ञं वीरियाधिपतेस्यं, 
अञ्ञं वीमंसाधिपतेय्यन्ति एवमादिना जातिभूमिसम्पयुत्तआरम्मणहीनमज्झिमपणीतअधिपतिआदीनं वसेन 
विचित्तमनेकप्पकारं, तस्मा इमाय अत्तविचित्तताय वा चित्तन्ति बुच्चतीति। 


कामञ्चेत्थ एकमेव चित्तं एवं विचित्तं नाम न होति, विचित्तानं पन अन्तोगधत्ता एतेसु यं किञ्चि एकम्पि विचित्तताय 
चित्तन्ति वत्तुं वट्टति समुदायवोहारेन अवयवस्सापि वोहरियमानत्ता यथा पब्बतनदीसमुद्दादीनमेकदेसा दिट्ठा पब्बतादयो 
दिट्ठाति, यथा च एकेकचित्तसम्पयृत्तापि वेदनादयो रासड्ेन खन्धवोहारेन “वेदनाक्खन्धो सञ्ञजाक्खन्धोतिआदिना 
बुच्चन्ति । अपिचेत्थ विपाकविञ्ञाणं कम्मकिलेसेहि चितन्ति चित्तं, तं किलेससहायेन कम्मुना फलभावेन निब्बत्तितं तेहि 
चितं नाम होति । होतु ताविदं लोकियविपाकं सन्धाय, लोकुत्तरं पन पत्वा कथन्ति? वुच्चते - “कतमे धम्मा कुसला, 
यस्मिं समये लोकुत्तरं कुसलं चित्तं उप्पन्नं होति...पे०... तस्मिं समये अविज्जापच्चया सङ्घारा'तिआदिना 
अरियमग्गचेतनायपि अविज्जूपनिस्सयभावस्स पकासितत्ता लोकुत्तरकुसलस्सापि अनुसया उपनिस्सया होन्तीति 
तन्निब्बत्तितस्स विपाकस्स कम्मकिलेससञ्चिततापरियायो लब्भतीति । चितं तायतीति वा चित्त | कम्मादिसञ्चितोपि हि 
अत्तभावो विञ्ञजाणूपरमे मतोति वुच्चति । यथाह - 


“आयु उस्मा च विञ्ञाणं, यदा कायं जहन्तिमं । 
अप्पविद्धो तदा सेति, निरत्थंब कलिङ्गर 'न्ति॥ (सं० नि० ३.९५) । 


सो पनायं चित्त-सद्दो किञ्चापि अनेकत्थेसु दिस्सति । तथा हेस “चित्तो च गहपती'तिआदीसु (अ० नि० २.१३३; 
४.१७६) पञ्ञत्तियं आगतो। “सब्बो लोको परचित्तेन अचित्तोतिआदीसु विञ्ञाणे। “नाहं, भिक्खवे, अञ्ञं 
एकनिकायम्पि समनुपस्सामि, एवं चित्त*न्तिआदीसु (सं० नि० ३.१००) विचित्ते, नानप्पकारेति अत्थो। “चरणं नाम 

चित्त”न्तिआदीसु चित्तकम्मके । इध पन चतुब्बिधधम्मे निद्देसतो पकरणवसेन यथावुत्तवचनत्थयुत्तो विञ्ञाणवचनोव 
दटुब्बोति इममत्थं दस्सेन्तो आह “पञ्ञत्तियम्पी”तिआदि | पञ्ञापीयति एतायाति पञ्चत्ति, तस्सं नामपञ्जत्तियन्ति 
अत्थो। चित्तोति हि एकस्स गहपतिनो नामं । पि-सद्दो वकखमानसम्पिण्डनत्थो | विञ्ञाणेति सविपाकाविपाकभेदे चित्ते। 
तञ्हि विजाननड्डेन “विञ्जाण” न्ति वुच्चति । यथाह - “विजानातीति खो, भिकखवे, विञ्ञाणं, तस्मा विञ्जाणन्ति 
बुच्चती”ति। चित्तसम्मुतीति चित्तवोहारो। दट्ठब्बाति विञ्ञातब्बा । इधाति इमस्मिं चतुब्बिधधम्मनिद्देसद्ठाने। विञ्ञुनाति 
विजानता, आभिधम्मिकेनाति अत्थो। 


विभागवन्तानं धम्मानं सभावविभावनं विभागेन विना न होतीति चित्तस्स विभागं दस्सेतुं “सारम्मणतोतिआदि 
आरद्धं । तत्थ आलम्बन्ति तं निस्साय पवत्तन्तीति आरम्मणं, पच्चयो, गोचरो च। तथा हि “लभति मारो आरम्मणं, लभति 
मारो ओतार”न्तिआदीसु (दी० नि० ३.८०) पच्चयो “आरम्मण' न्ति बुच्चति। “निमित्तं अस्सासपस्सासा, 
अनारम्मणमेकचित्तस्सा"तिआदीसु (पटि० म० १.१५९) गोचरो। इध पन उभयम्पि वट्टति सब्बस्सेव चित्तस्स 
सप्पच्चयसगोचरत्ता। सह आरम्मणेन वत्तति तदविनाभावतोति सारम्मणं । भावप्पधाननिद्देसवसेन चेत्थ सारम्मणभावो 
सारम्मण-सद्देन वुत्तो यथा “इदम्पि बुद्धे रतनं पणीतं (खु० पा० ६.३) | चक्खु सुञ्ञं अत्तेन वा अत्तनियेन वा“तिआदीसु 
(सं० नि० ४.८५) रतनअत्तत्तनियादिभावो रतनादीहि सद्देहीति, ततो सारम्मणभावतोति अत्थो। एवमञ्ञत्थापि यथानुरूपं 
दडुब्बं । एकविधन्ति एकप्पकारं, एककोद्ठासन्ति अत्थो। 


सविपाकाविपाकतोति विपाकुप्पादनसभावस्स विज्जमानाविज्जमानभावतो। विपाक-सद्दो हि द्वीसु अत्थेसु 
पवत्तति। कत्थचि विपक्कभावमापन्नेसु अरूपधम्मेसु, कत्थचि विपाकुप्पादनसभावे। तथा हेस “विपाका 
धम्मातिआदीसु (ध० स० तिकमातिका ३) विपक्कभावमापन्नेसु अरूपधम्मेसु पवत्तति । “विपाकधम्मधम्मा'तिआदीसु 
(ध० स० तिकमातिका ३) विपाकुप्पादनसभावे। इध पन विपाकुप्पादनसभावो दटुब्बो । इतरथा हि अभिञ्ञाकुसलादीनं 
सविपाक-पदे असङ्गहितभावापत्ति सिया। तथा हि यदि विपक्कभावमापन्ना एव धम्मा इध गहिता सियुं, ते यस्स सन्ति, तं 
सविपाकमितरमविपाकन्ति अभिञ्जाकुसलस्स चेव कदाचि अविपाकस्स दिट्टधम्मवेदनीयादिकम्मस्स 
भावनायपहातब्बाकुसलस्स च विपाकुप्पत्तिया अभावतो अविपाक-पदसङ्गहो सिया, एवञ्च सति “अविपाकं 
अब्याकत' न्ति वक्खमानत्ता नेसं अब्याकतभावो आपज्जति, न चेतमिड्ं कुसलाकुसलनिद्देसेयेव तेसं निद्देसतो। 
विपाकुप्पादनसभावे पन गहिते तंसभावो नाम अनुपच्छिन्नाविज्जमानतण्हानुसयस्मिं सन्ताने सब्यापारप्पवत्ति एवाति 
तस्सा तेसुपि अत्थिताय असतिपि विपाकुप्पादने सविपाक-पदसङ्गहो सिद्धोति न कोचि इटुविघातो आपज्जति। येन पन 
कारणेन अभिञ्ञाकुसलादिकमविपाकं, यो चेत्थ वत्तब्बो विनिच्छयो, तं सब्बं तस्स तस्स आगतट्ठानेयेव दस्सयिस्साम। 


कतमं पनेत्थ सविपाकं, कतममविपाकन्ति चोदनं सन्धायाह “तत्थ सविपाक न्तिआदि । अब्याकतन्ति 
विपाककिरियावसेन दुविधमब्याकतं। तेसु विपाकचित्तं ताव आदासतले मुखनिमित्तं विय निरुस्साहत्ता विपाकुप्पादने 
असमत्थं। किरियचित्तेसु च यदेतं खीणासवसन्तानेयेव नियतमट्टारसविधं विञ्जाणं, तं उपच्छिन्नभवमूलाय सन्ततियं 
पवत्ततीति समुच्छिन्नमूलाय लताय पुप्फं विय फलदायी न होति। आवज्जनद्वयं पन अनुपच्छिन्नभवमूलेपि सन्ताने 
पवत्तमानं अनासेवनभावेन दुब्बलत्ता मोघपुप्फमिव बीजभावे असमत्थं अफलमेव । इति सब्बमेतं अब्याकतं 
विपाकारहताभावतो अविपाकन्ति वुत्तं “अविपाकं अब्याकत''न्ति। जायन्ति एत्थ असदिसापि सदिसाकाराति जाति, 
समानाकारो, कुसलाकुसलाब्याकतानं जाति कुसलाकुसलाब्याकतजाति, तस्सा भेदतो तिविधं कुसलं अकुसलं 
अब्याकतन्ति। वचनत्थपुच्छाय पयोजनं वृत्तमेव । 

१०. “कुच्छितान'न्तिआदि विस्सज्जनं। तत्थ कुच्छितानन्ति निन्दितानं, असुचि विय नागरिकेहि विञ्ञूहि 
गरहितब्बानं पापधम्मानन्ति अत्थो। सलनतोति हिंसनतो, अपनयनतो वा। कुसलञ्हि यथानुरूपं तदङ्गादिवसेन 
अकुसलधम्मे पजहन्तं ते हिंसति, अपनयतीति वा वुच्चति। अथ वा सलनतो संवरणतो, पिदहनतोति अत्थो। 
कुसलधम्मवसेन हि अकुसलप्पवत्तिनिवारणेन, अप्पवत्तिधम्मतापादनेन च मनच्छट्ठेसु द्वारेसु अप्पवत्तिया संवुता पिहिता 
होन्ति। कुसानन्ति रागादिअसुचिसम्पयोगेन नानाविधदुक्खहेतुताय च कुच्छितेनाकारेन अप्पहीनभावेन सन्ताने सयन्ति 
पवत्तन्तीति कुसा, पापधम्मा। अथ वा कुच्छितानं पाणातिपातादीनं सावज्जधम्मानं सानतो निसानतो तेजनतो कुसा, 
दोसलोभादयो। दोसादीनञ्हि वसेन चेतनाय तिक्खभावप्पत्तिया पाणातिपातादीनं महासावज्जताति। तेसं लवनेन छिन्दनेन 
यथानुरूपं पजहनेनाति अत्थो। कुसेनाति कुच्छितानं सानतो तनुकरणतो, ओसानकरणतो वा “कुसा”ति लद्धनामेन 
जाणेन। लातब्बत्ताति आदातब्बत्ता, सहजातउपनिस्सयभावेन सन्ताने पवत्तेतब्बत्ता। जाणञ्हि तिहेतुककुसलं 
सहजातभावेन चेव उपनिस्सयभावेन च, दुहेतुककुसलं उपनिस्सयभावेनेव सन्ताने पवत्तेति। एवञ्च कत्वा 
कोसल्लसम्भूतड्ठो कुसलट्टोति सब्बकुसलानं साधारणवसेन अत्थो वुच्चति। अथ वा कुसेनाति जातिसद्दताय 
एकवचननिद्देसो, कुसेहीति पन अत्थो। पुञ्ञकिरियावसेन हि पवत्तानि सद्धादीनि इन्द्रियानि यथावुत्तनयेन “कुसानी”ति 
बुच्चन्ति, तेहि लातब्बत्ता वुत्तनयेन पवत्तेतब्बत्ता। अपिचेत्थ - 


“कुसो विय लुनातीति, कुसा विय लुनाति वा। 
कुसलं कु सलेतीति, लुनाति कुसमिच्चपी'ति॥ 


तत्थ यथा कुसो गहितो उभयभागगतं हत्थपदेसं लुनाति, एवमिदम्पि उप्पन्नानुप्पन्नवसेन उभयभागगतं किलेसपक्खं 
लुनाति छिन्दति, सेय्यथापि - “अनुप्पन्नानं पापकानं अकुसलानं धम्मानं अनुप्पादाय छन्दं जनेति, वायमति, उप्पन्नानं... 
पे०... पहानाया "ति आगतं सम्मप्पधानं | तस्मा कुसो विय लुनातीति कुसलं। कुसा विय लुनातीति एत्थ “कु”इति भूमि 
बुच्चति, धम्मानं अधिट्ठानभावेन तंसदिसताय इध रूपारूपकखन्धो वृत्तो। अत्तनो निस्सयभूतस्स तस्स एतरहि, आयतिञ्च 
अनुदहनतो विनासनतो कुं सायन्तीति कुसा, रागादयो, ते विय अत्तनो निस्सयं लुनाति छिन्दतीति कुसलं | पयोगसम्पादिता 
हि कुसलधम्मा अच्चन्तमेव रूपारूपधम्मे अप्पवत्तिकरणेन समुच्छिन्दन्ति अनुपादिसेसनिब्बानधातुपापनतोति। वुत्तनयेन 
पन “कुन्ति लद्धनामस्स रूपारूपकखन्धस्स सलनतो अपनयनतो कुं सलेतीति कुसलं। कुसं लुनातीति पन कुच्छिता 
एत्थ सयन्तीति कुसो, कायो, तं लुनाति यथावुत्तवसेनेवाति कुसलं । 


११. इदानि कुसल-सद्दस्स अत्थुद्धारदस्सनत्थमाह “छेके कुसल-सद्दोय”न्तिआदि। तत्थ “कुसलो त्वं रथस्स 
अङ्गपच्चङ्गानं (म° नि० २.८७), कुसलानच्चगीतस्स, सिक्खिता चातुरित्थियो"तिआदीसु (जा० २.२२.९४) छेके दिट्ठो, 
छेकपरियायो पवीणत्थोति अत्थो। “कच्चि नु भोतो कुसलं, कच्चि भोतो अनामय" न्तिआदीसु (जा० १.१५.१४६; 
२.२०.१२९) आरोग्ये। “कतमो पन, भन्ते, कायसमाचारो कुसलो? यो खो, महाराज, कायसमाचारो अनवज्जो"ति (म० 
नि० २.३६१) च “अपरं पन, भन्ते, एतदानुत्तरियं, यथा भगवा धम्मं देसेति कुसलेसु धम्मेसू”ति (दी० नि० ३.१४५) च 
एवमादीसु अनवज्जे। “कुसलानं धम्मानं समादानहेतु एवमिदं पुञ्जं बडुति (दी० नि० ३.८०), कुसलस्स कम्मस्स कतत्ता 
उपचितत्ता”ति (ध० स० ४३१) च आदीसु इट्ुविपाके। अनवज्जादिकेति अनवज्जइटुविपाके,  अनवज्जादिके "ति च 
अत्तना वकखमानलक्खणस्स अनुरूपत्ता वुत्तं, न पन आरोग्यत्थस्स असम्भवतो। किलेसरोगस्स हि अभावतो कुसलं 
आरोग्यं होति । 

बज्जा रागादयो, ते यस्स न सन्ति, तं अनवज्जं, इट्टो विपाको चतुक्खन्धसङ्घातो यस्स, तं इट्ुविपाकं, इटुविपाकता 
चस्स तंसभाववन्तताय दट्ठब्बा, न तस्स अवस्सं इटुविपाकसम्भवतोयेव, लक्खीयति अनेनाति लक्खणं, अनवज्जञ्च तं 
इटुविपाकञ्चाति अनवज्जइदट्टविपाकं । तं लवखणमस्साति अनवज्जइट्ुविपाकलक्खण । 


ननु च कुसलमेव अनवज्जइड्ुविपाकं, वुत्तनियामेन पन अनवज्जइटुविपाकतो अज्जं कुसलं सिया। न हि सयमेव 
अत्तनो लक्खणन्ति सक्का वत्तुन्ति? नायं दोसो परिञ्ञातापरिञ्ञजातवचनत्थभावभेदे एकस्सापि 
लक्खितब्बलक्खणभावपरिकप्पनतो। “अनवज्जइटुविपाक”न्ति हि परिञ्ञातवचनत्थं। “कुसल” न्ति 
अपरिञ्ञातवचनत्थं । एवञ्च येन सभावेन परिञ्ञातवचनत्थस्स सद्दस्स अत्थो होति, येन च अपरिञ्ञातवचनत्थस्स, तेसं 
परिञ्जातापरिञ्जातवचनत्थसभावानं भेदेन तंसमङ्गिस्स कुसलस्स एकस्सापि भेदो परिकप्पीयति यथा “पुरे भवं पटु 
आसि, पटुतरो एतरही”ति गुणभेदेन, वत्थुभेदेन च परिकप्पीयति, तस्मा परिञ्ञातवचनत्थभावेन लक्खणं, 
अपरिञ्ञातवचनत्थभावेन लक्खितब्बन्ति एवं परिकप्पितभेदे परिग्गय्हमाने न कोचि दोसो आपज्जति। 


अथ वा लक्खीयतीति लक्खणं, अनवज्जइट्रविपाकञ्च तं लक्खणञ्चाति अनवज्जइट्टविपाकलक्खणं, यं 
अनवज्जइडुविपाक हृत्वा लक्खीयति, तं कुसलन्ति अत्थो। अथ वा अनवज्ज-सद्देन अनवज्जभावो वुत्तो, इडुविपाकसद्देन 
इडुविपाकभावो, तस्मा अनवज्जो च इटुविपाको च अनवज्जइट्टविपाकं, तं लकखणमेतस्साति करणत्थे, कम्मत्थे वा 
लक्खण-सद्देन अनवज्जइट्ुविपाकलक्खणन्ति अनवज्जइट्टविपाकसभाववन्तं, अनवज्जइटुविपाकभावेन लक्खितब्बं 
बाति अत्थो। कि पनेत्थ कारणं पदद्वयपरिग्गहेन, ननु एकेनेव पदेन अधिप्पेतत्थसिद्धि सिया। किञ्चापि हि 
““अनवज्जलक्खण' न्ति वृत्ते “अपरं पन, भन्ते, एतदानुत्तरियं, यथा भगवा धम्मं देसेति कुसलेसु धम्मेस्‌तिआदीसु (दी? 
नि० ३.१४५) विय वज्जरहितत्ता अब्याकतस्सापि पसङ्गो सियाति इडुविपाक-पदं वत्तब्बमेव, “इट्टुविपाकलक्खण न्ति पन 
वृत्ते इतरं न वत्तब्बं अब्याकतस्स विपाकारहभावेन इट्ुविपाकतापसङ्गभावतो? सच्चमेतं, अनवज्ज-पदेन कुसलस्स 
पवत्तिसुखतं, इड्डविपाक-पदेन च विपाकसुखतं दस्सेतुं पदद्वयं वुत्तं। अनवज्जपदञ्हि अत्तनो पवत्तिसभाववसेन 
लक्खणवचनं, इतरं कालन्तरे विपाकुप्पादनसमत्थतावसेनाति। अथ वा कुसलस्स अत्थविसुद्धि दस्सेतुं पुरिमपदं वुत्तं, 
परिसुद्भविपाकतं दस्सेतुं पच्छिमं । पुरिमं वा कुसलस्स अकुसलसभावतो निवत्तनं, पच्छिमं अव्याकतसभावतोति 
अलमतिपपञ्चेन। एत्थ च “अनवज्ज...पे०... लक्खण'न्ति वचनेन कुसलस्स सामञ्जलक्खणं वुत्तं 
अनवज्जइटुविपाकसभावस्स कुसलजातिया साधारणत्ता। अकुसलादीनमसाधारणभावेन सभावलकखणं वाति दडुब्बं । 


अकुसलविद्धसनरसन्ति यथानुरूपं अकुसलप्पजहनकिच्चं। कुसलञ्हि परित्तमहग्गतलोकुत्तरभेदभिन्नं यथाक्कमं 
तदङ्गविक्खम्भनसमुच्छेदप्पहानवसेन अकुसलपक्खं पजहति। अथ तदङ्गादिप्पहानानं कि नानाकरणन्ति? वुच्चते - 
दानादिपुञ्ञकिरियवत्थुगतेन तेन तेन कुसलङ्गेन तस्स तस्स मच्छेरादिअकुसलङ्गस्स पहानं तदङ्गप्पहानं, तं दीपालोकेन 
अन्धकारविद्भंसनं विय ददुब्बं, कामावचरकुसलानं परित्तानुभावताय तेहि अत्तनो ठितिक्खणे विद्धंसितानमकुसलानं 
तदपगमे सति पुन आगमेन वोत्थरणतो । तेसं तेसं नीवरणधम्मानं विक्खम्भनसङ्घातं पवत्तिनिवारणवसेन पहानं 
विक्खम्भनप्पहानं, तं घटप्पहारेन जलतले सेवालवियूहनं विय दडुब्बं । यथा हि बलवता घटप्पहारेन दूरीकतं सेवाले तस्मि 
अपनीतेपि तंपहारवेगेन सहसा न ओत्थरति, एवमेव उपचारप्पनाभेदेन झानेन विक्खम्भिता कामच्छन्दादयो 
तदप्पवत्तिकालेपि तस्स बलेन सहसा न ओत्थरन्तीति। अनुप्पत्तिधम्मतापादनसङ्घातं सम्मा उच्छेदवसेन पहानं 
समुच्छेदप्पहानं, तं पन असनिसम्पातेन रुक्खादीनं समूलविद्भंसनं विय दडुब्बं । न हि अरियमग्गेन समुच्छिन्नकिलेसा 
अनुसयमत्तकेनापि सन्ताने पवत्तन्ति। यथा पन एकवारप्पवत्तेनपि इन्दग्गिना सह मूलेहि विद्धंसिता रुक्खादयो न पुन 

विरुहन्ति, एवमेवं एकचित्तकखणिकेनपि तेन अत्तनो उप्पादमत्तेनेव अनुसयमत्तट्ठायिनोपि किलेसा सब्बेन सब्बं 
विद्धंसितायेव होन्ति। 


वोदानं विसुद्धि, संकिलेसमलविमुत्तीति अत्थो, तथा हुत्वा पच्चुपट्ठानमस्साति बोदानपच्चुपट्ठानं, परिसुद्राकारेन 
योगिनो जाणस्स उपट्टातीति वुत्तं होति । 


एवं कुसलस्स वज्जरहितइटुविपाकसभावेहि लक्खणं, किच्चउपट्ठानाकारवसेन च रसपच्चुपट्टानानि वत्वा पुन 
वज्जपटिपक्खभाववसेन च लक्खणं, सम्पत्तिफलवसेन च रसादिकं दस्सेतुं “वज्जपटिपक्खत्ता तिआदि वृत्तं। तत्थ 
वज्जानं पटिपक्खभावो बज्जपटिपक्खत्तं, ततो | एतेन “अनवज्जलक्खण''न्ति एत्थ अ-कारो पटिपक्खत्थोति दस्सेति, 
तेन पनस्स अब्याकततो निवत्तनं कतं । इतरथा हि नास्स वज्जं, वज्जतो अञ्जं वा अनवज्जन्ति अब्याकतस्सापि 
तंलक्खणतापसङ्गो सिया । “वज्जपटिपक्खत्ता”ति पन वृत्ते यस्मा कुसलाकुसलानमेव पहायकप्पहातब्बभावेन 
आलोकन्धकारानं विय अञ्जमञ्जं उजुविपच्चनीकभावो, तस्मा कुसलमेव वज्जपटिपक्खत्ता अनवज्जलक्खणं, न 
अञ्जन्ति अयमत्थो सिद्धो होति। वोदानभावरसन्ति वोदानभावसम्पत्तिकं, किलेसमलेहि असंकिलिट्ठभावेन 
सम्पज्जनकन्ति अत्थो। पच्चुपट्ठापीयति उपनीयति कारणेन, अत्तनो वा कारणं पटिच्च, तप्पटिबद्भभावेन पटिमुखं वा 
उपट्टातीति पच्चुपट्ठानं, इट्ठो विपाको पच्चुपट्ठानमस्साति इट्रविपाकपच्चुपट्ठानं । 


असति योनिसोमनसिकारे कुसलस्स अनुप्पज्जनतो, सति च तस्मिं उप्पज्जनतो तस्स सो आसन्नकारणन्ति आह 
“योनिसोमनसिकारपदट्ठान 'न्ति। तत्थ योनिसो पथेन उपायेन मनसिकारो योनिसोमनसिकारो, अत्थतो पन 
सानुसयसन्तानवतो छन्नं द्वारानमापाथगतेस्वारम्मणेसु पतिरूपदेसवासादिसम्पत्तिया कुसलधम्मानं पच्चयभावेन भवङ्गं 
आवट्टेत्वा उप्पन्नमावज्जनं योनिसोमनसिकारो नाम । वुत्तपटिपक्खवसेन अयोनिसोमनसिकारोपि दटुब्बो । यं पन 
निरनुसयसन्तानसमङ्गिस्स किरियचित्तानं पच्चयभावेन उप्पन्नं, तं ठपेत्वा निरवज्जधम्मं सावज्जधम्मस्स कस्सचि 
पच्चयभावानुपगमनतो योनिसोमनसिकारपक्खं वा भजेय्य। खीणासवसन्तानगतत्ता योनिसोअयोनिसोभावमनपेक्खित्वा 
आपाथगतारम्मणेसु उप्पत्तिमत्तं विना न कस्सचि कुसलाकुसलभावस्स पच्चयो होतीति तदुभयवसेन नवत्तब्बत्ता 
अब्याकतमनसिकारोति वा सङ्घं गच्छेय्याति। 


सावज्जानिइविपाकलक्खणमकुसलन्ति एत्थापि “वज्जा रागादयो, ते यस्स सन्ति, तं सावज्जं, अनिट्टो विपाको 
यस्स, तं अनिट्टविपाक''न्तिआदिना वुत्तनयानुसारेन पटिपक्खयोजना दटुब्बा। रसादितो पनेतं अनत्थजननरसं, 
संकिलेसपच्चुपट्ठानं। अथ वा गारय्हभावतो सावज्जलक्खणमेव, संकिलेसभावरसं, अनिट्टुविपाकपच्चुपट्टानं, 
अयोनिसोमनसिकारपदड्टानं । वचनत्थतो पन न कुसलन्ति अकुसलं, कुसलपटिपकखन्ति अत्थो । पटिपक्खत्थे हि अयं 
अकारो, न पन अञ्ञत्थे, नापि अभावे। इतरथा हि तिकं न सिया, दुकं, चतुक्कं वा आपज्जेय्य। तथा हि यदि कुसलतो 
अञ्ञमकुसलं सिया, तदा अब्याकतस्सापि ततो अञ्जभावेन अकुसल-सहदसङ्गहोति कुसलाकुसलजातिभेदतो दुविधन्ति 
दुकं वत्तब्बं। यदि च कुसलाभावो अकुसलं, तेन न काचि जाति गस्हतीति कुसलाब्याकतजातिभेदतो दुकमेव वत्तब्बं । अथ 
सिया “अभावोपि विसुं गहेतब्बो”ति, एवं सति तस्स जातिया अभावतो जाति-सद्देन सह सम्बन्धो न सिया | विज्जमानस्स 
हि जाति नाम होति। यथेव वा कुसलस्स अभावो, एवं अब्याकतस्सापि अभावो अत्थीति अनब्याकतजातिपि वत्तब्बाति 
चतुक्कं आपज्जेय्य। न चेतमिडं कुसलादिवसेन तिविधजातिया एव इच्छितत्ता, पाळियञ्च “कुसला धम्मा अकुसला 
धम्मा अब्याकता धम्मा”ति तिकवसेनेव वृत्तत्ता “कुसलपटिपकख''न्ति पन वुच्चमाने मित्तपटिपक्खो अमित्तो विय, 

लोभपटिपक्खो अलोभो विय च यं धम्मजातं कुसलस्स उजुविपच्चनीकभूतं, तं अकुसलन्ति तस्स वसेन तिकं 
उपपन्नं होति, उजुविपच्चनीकता चस्स सावज्जानिट्ुविपाकत्ता, तेन पहातब्बभावतो च वेदितब्बा, न पन 
कुसलविनासनतो। न हि अकुसलेन कुसलं पहीयति, महाबलत्ता पन कुसलमेव तं पजहति। कुसलञ्हि महाबलं, अकुसलं 
दुब्बलं । तेनेवाह “अबला नं बलीयन्ति, मददन्तेनं परिस्सया^ति (सु नि? ७७६), तस्मा कुसलमेव यथावुत्तनयेन 
अकुसलस्स पहायकं, नाकुसलं इतरस्साति वेदितब्बं । 


तदुभय...पे०... अब्याकतन्ति यं धम्मजातं कुसलं विय न अनवज्जइट्ुविपाकलक्खणं, नापि अकुसलं विय 
सावज्जानिटुविपाकलक्खणं, अथ खो अविपाकत्ता तदुभयविपरीतलक्खणं, तं अब्याकतन्ति अत्थो। ननु च 
““तदुभयविपरीतलक्खण' न्ति वृत्ते सुखदुक्खवेदनानं विपरीता उपेकखावेदना विय इट्ठानिट्ठविपाकानं विपरीतो अञ्ञो 
कोचि विपाको यस्स अत्थि, तं अब्याकतन्ति आपज्जतीति? नापज्जति तथा असम्भवतो। यथा हि आलोकन्धकारानं 
विपरीतो अञ्जो कोचि नत्थि, एवमिट्ठानिटुविपाकानं विपरीतो न कोचि विपाको अत्थीति। अथ वा तं-सद्दो इध 
इड्ठानिटुविपाकनिरपेक्खं कुसलाकुसलमत्तमेव पच्चामसतीति कुसलाकुसलानं सविपाकत्ता तदुभयविपरीतलकखणं, तं 
अविपाकलक्खणन्ति अत्थोति अलमेत्थ अनुयोगेन। कुसलाकुसलभावेन न ब्याकतन्ति अब्याकतं। कुसलाकुसलञ्हि 
बत्वा अब्याकतस्स वुत्तत्ता कुसलाकुसलभावेनेब अवृत्तत्ताति विज्ञायति, न पकारन्तरेन। तथा अवचनञ्च तस्स 
तदुभयविपरीतलक्खणत्तायेव, न पन अवत्तब्बत्तामत्तेनाति दडुब्बं। अथ वा वि-सद्दो विरोधिवचनो। आ-सद्दो 
अभिमुखभावप्पकासनो, तस्मा अत्तनो पच्चयेहि अञ्ञमञ्ञं विरोधाभिमुखतं कतं लक्खणविरोधतो 
पहायकप्पहातब्बभावतो वाति ब्याकतं, कुसलाकुसलं । ततो अञ्ञं अब्याकतं। तञ्हि लक्खणतो अञ्ञमञ्ञं 
कुसलाकुसलं विय न तस्स विरुद्धं । न हि अविपाकतं अनिट्टुविपाकता विय, इटुविपाकताय इट्ुविपाकता विय च 
अनिट्टुविपाकताय इट्डानिटुविपाकताहि विरुज्झति, न चापि अब्याकतं कुसलाकुसलेसु किञ्चि पजहति, न च केनचि 
पहातब्बन्ति । “तदुभयविपरीतलकखणमब्याकत'न्ति विञ्ञजायमाने अहोसि कम्मं, नाहोसि कम्मविपाको, नत्थि 
कम्मविपाको, न भविस्सति कम्मविपाकोति इमिना तिकेन सङ्गहितस्स गतिउपधिकालप्पयोगविपत्तीहि अविपाकस्स 
दिटुधम्मवेदनीयादिकम्मस्स भावनायपहातब्बस्स अकुसलस्स च अभिञ्ञाकुसलस्स च विपाकुप्पादनाभावतो “सिया नु 
खो अब्याकतभावो वा“ति कदाचि कोचि चिन्तेय्याति तन्निवारणत्थमाह “अविपाकारहं वा. ति, विपाकं दातुं नारहति 
तत्थ सामत्थियाभावतोति अविपाकारहं। इदं वुत्तं होति - दिट्टधम्मवेदनीयादयो ताव पच्चयवेकल्लादीहि कारणेहि 
अविपाका, सचे पनेते तब्बिदूरा अस्सु, तदा विपाकदाने समत्थताय विपाकारहायेव, तं पन न तथा, अथ खो येन केनचि 
आकारेन विपाकदाने असमत्थतायेव विपाकारहं न होति, तं अब्याकतं नामाति। 


इदानि एवं तिकवसेन निद्दिट्रेसु कुसलादीसु पठमं ताव कुसलचित्तं विभजन्तो “तत्थ कुसलचित्त न्तिआदिना तस्स 
गणनपरिच्छेदं दस्सेति। एकवीसतिविधन्ति अटु कामावचरानि, पञ्च रूपावचरानि, चत्तारि अरूपावचरानि, चत्तारि 
लोकुत्तरानीति एवं सङ्घेपतो एकवीसतिविधं । भूमितो चतुब्बिधन्ति कामरूपारूपलोकुत्तरभूमिसङ्घातानं चतुन्नं भूमीनं 
वसेन तत्थ पवत्तमानं चित्तम्पि चतुब्बिधं होति । तत्थ भवन्ति एत्थाति भूमि, ठानं, अवत्था च। अवत्थापि हि अवत्थवन्तानं 
पवत्तिड्ठानं विय गय्हति एवञ्हि नेसं सुखग्गहणं होति। अवत्थाति चेत्थ धम्मानं कामतण्हादीहि 
परिच्छिन्नापरिच्छिन्नभावो। तत्थ पुरिमा तिस्सो भूमियो उभयवसेन वेदितब्बा, इतरा अवत्थावसेनेव। न हि 
लोकुत्तरधम्मानं कामभवादितो अञ्ञं ठानमुपलब्भतीति। 


अञ्ञत्थ पवत्तमानस्सापि वक्खमाननयेन कामभूमिपरियापन्नत्ता भूमितो एकविधन्ति | सवत्थुकावत्थुकभेदतोति 

चकखादीनि पञ्च, हदयञ्चाति छ वत्थूनि। कुसलस्स पन चकखादिनिस्सितत्ताभावतो हदयवत्थु इध वत्थूति 
अधिप्पेतं । तेन सहितं एकन्तेन तन्निस्सितप्पवत्तितोति सवत्थुकं, कामरूपधातुयं पवत्तमानविञ्ञाणं । तत्थ हि अरूपस्स 
रूपपटिबन्धप्पवत्ति, अरूपधातुयं पन रूपाभावतो वत्थुविरहितमेव पवत्ततीति तत्थ पवत्तमानं अवत्थुकं। हीन...पे०... 
तिविधन्ति एत्थ पच्चयतो, फलतो च मज्झिमपणीतेहि निहीनं, तेसं वा गुणेहि परिहीनन्ति हीनं, अत्तनो पच्चयेहि 
पधानभावं नीतन्ति पणीतं, उभिन्नं वेमज्झे भवं मज्झिमं । तत्थ हीनेन छन्देन चित्तेन वीरियेन बीमंसाय वा पवत्तितं हीनं, 
मज्झिमेहि छन्दादीहि पवत्तितं मज्झिमं, पणीतेहि पणीतं । छन्दादीनं पन हीनादिभावो अधिमृत्तिवसेन दडुब्बो । 
हीनाधिमुत्तिवसेन हि नेसं हीनता, पणीताधिमुत्तिवसेन पणीतता, तदुभयवेमज्झवसेन मज्झिमता। यसकामताय वा कतं 
कुसलं हीनं, पुञ्जफलकामताय मज्झिमं, “पुञ्जं नामेतं साधूहि कत्तब्बमेवा'ति एवं अरियभावं निस्साय कतं पणीतं । 
“अहमस्मि दानपति, इमे पनञ्ञे दानदासादयो"तिआदिना अत्तुक्कंसनपरवम्भनाहि उपक्किलिट्ट पवत्तितं वा हीनं, तथा 
अनुपक्किलिट्ट मञ्झिमं, मग्गफलपदट्टानं पणीतं। भवभोगसम्पत्तिनिमित्तं वा कतं हीनं, सावकपच्चेकबोधिपारमितावसेन 
अत्तनो विमोक्खत्थाय कतं मज्झिमं, सम्मासम्बोधिपारमितावसेन सब्बेसं विमोकखत्थाय कतं पणीतन्ति | 


सोमनस्सु...पे०... भेदतोति भेद-सद्दो पच्चेकं सम्बन्धितब्बो “सोमनस्सुपेक्खाभेदतो जाणभेदतो पयोगभेदतो”ति । 
तत्थ पयोगभेदतोति सङ्घारभेदतोति अत्थो । ननु च सोमनस्सुपेक्खाभेदो ताव युत्तो तेसं भिन्नसभावत्ता। जाणप्पयोगभेदो 
पन कथन्ति? वुच्चते - जाणप्पयोगकतो भेदो जाणप्पयोगभेदो तेसं भावाभावमृपादाय पवत्तत्ता। इदानि तमेव 
सोमनस्सुपेक्खादिभेदं विभागेन दस्सेतुं “सेय्यथिद' न्ति पुच्छित्वा “सोमनस्ससहगत'न्तिआदिना विस्सज्जेति । तत्थ 
सेय्यथिदन्ति तं कतमं, तं कथन्ति वा अत्थो। 


सोभनं मनो, सोभनं वा मनो एतस्साति सुमनो, तस्स भावो सोमनस्सं, मानसिकसुखवेदनायेतं अधिवचनं, 
सोमनस्सेन उप्पादतो याव निरोधा सहगतं पवत्तं संसटुं सम्पयुत्तन्ति अत्थो। अथ वा सोमनस्सेन सह एकुप्पादादिभावं 
गतन्ति सोमनस्ससहगतं | जानाति यथासभावं पटिविज्झतीति जाणं, तेन समं एकुप्पादादीहि पकारेहि यृत्तन्ति 
जाणसम्पयृत्तं । नास्स सङ्घारो अत्थीति असङ्कारं, असङ्घारमेव असङ्कारिकं। सह सङ्कारेन पवत्तमानं ससङ्कारं, तदेव 
ससङ्कारिकं। सङ्कारोति चेत्थ अत्तनो, परस्स वा पुब्बप्पयोगो “सङ्घरोति तिक्खभावसङ्घातेन मण्डनविसेसेन सज्जेति, 
सङ्करीयति वा सज्जीयति चित्तं एतेना"ति कत्वा। तत्थ दानादिपुञ्जकरणकाले मच्छेरमलथिनमिद्भादीहि उपक्किलेसेहि 
संसीदमाने चित्ते उपक्किलेसवूपसमवसेन, चित्तस्स च उस्साहजननवसेन तीसु द्वारेसु पवत्तो सम्मावायामो अत्तनो पयोगो 
नाम | कुसलकरणे निरुस्साहस्स पन “अम्भो, सप्पुरिस, कुसलकरणं नाम पण्डितेहि आसेवितमग्गो, तत्थ तयापि 
पटिपज्जितुं वड्टति, तस्मा दानं देहि, सीलं रकख, तज्हि ते अत्थाय हिताय सुखाय भविस्सती"तिआदिना कुसलकरणत्थाय 
उस्साहजननवसेन परेसं कायवचीद्वारेसु पवत्ता आणत्ति परप्पयोगो नाम । तेसु पन पुरिमो पुब्बभागप्पवत्तचित्तसन्ताने, 
पच्छिमो परेसं चित्तसन्तानेयेव सम्भवतीति तन्निब्बत्तितो चित्तस्स तिक्खभावसङ्घातो विसेसो इध उपचारतो सङ्घारोति 
वेदितब्बो । तेनाह आचरिया - 


““पुब्बप्पयोगसम्भूतो, विसेसो चित्तसम्भवी। 
सङ्घारो इति सङ्घार-सभावञ्ञूहि कित्तितो"ति॥ 


अथ वा “ससङ्कारिकमसङ्कारिक "न्ति च एतं केवलं सङ्घारस्स भावाभावमत्तापेक्खाय वुत्तं, न तस्स 
सहप्पवत्तिसब्भावाभावतोति भिन्नसन्तानप्पवत्तिनोपि सङ्घारस्स इदमत्थिताय तंबसेन निब्बत्तं चित्तं सङ्घारो अस्स अत्थीति 

ससङ्कारिकं सह-सहस्स विज्जमानत्थपरिदीपनतो “सलोमको सपक्खको”तिआदीसु विय। तब्बिपरीतं पन 
तदभावतो यथावुत्तवसेनेव असङ्घारिकं । अथ वा सङ्घरणं, सङ्घरीयति वा एतेन आगन्तुकसम्भूतेन 
चित्तसंसीदनसभावापनयनवसेनेव सज्जीयति, सङ्घरोति वा तं यथावृत्तवसेनेवाति सङ्घारोति उजुकमेव पुब्बप्पयोगजनितो 
तिक्खभावो वुच्चति, तदभावतो असङ्घारिकं, सभावतिक्खन्ति अत्थो। तंसहगताय ससङ्घारिकं, अथ वा मच्छेरमलादीहि 
सङ्करीयतीति सङ्घारो, चित्तस्स संसीदनसभावो, सो यस्स नत्थीति असङ्घारिकं, इतरं ससङ्घारिकं । पणीतउतुभोजनादिको 
वा बलवपच्चयो सङ्घारो “सङ्घरोति चित्तं तिकखभावेन, सङ्घरीयति वा तं एतेना"ति कत्वा। अ-कारस्स वुडत्थवुत्तिताय 
बुड्टिप्पत्तो सङ्घारो अस्साति असङ्घारिकं, बलवपच्चयवन्तन्ति अत्थो। वुट्टिपरिदीपकेन पन अ-कारेन अविसेसितत्ता 
ससङ्घारिकं सप्पच्चयं दुब्बलपच्चयन्ति अधिप्पायो। जाणेन विप्पयुत्तं विरहितन्ति जाणविप्पयुत्तं । 


उपेक्खतीति उपेक्खा, वेदियमानापि आरम्मणं अज्झुपेक्खति, मञ्झत्ताकारसण्ठितियाति अत्थो। अथ वा इट्ठे, अनिद्ठे 
च आरम्मणे पक्खपाताभावेन उपपत्तितो युत्तितो इक्खति अनुभवतीति उपेक्खा । अथ वा उपेता सुखदुक्खानं अविरुद्धा 
इक्खा अनुभवनन्ति उपेक्खा। अविरुद्भत्तायेव हेसा तेसं अनन्तरम्पि पवत्तति। सुखदुक्खवेदना पन विसुं विसुं 
विरुद्धसभावत्ता नाञ्जमञ्ञं अनन्तरं पवत्तन्ति। तेनेव हि पट्ठाने सोमनस्सस्स अनन्तरं दोमनस्सस्स, दोमनस्सस्स अनन्तरं 
सोमनस्सस्स च उप्पत्ति पटिसिद्धा । अयञ्च अत्थो लोभसहगतचित्तसम्पयृत्तवेदनायपि लब्भति, पुरिमा पन द्वे न तथा। न 
हि लोभसहगतादीनं मज्झत्ताकारेन अज्झुपेक्खनं, उपपत्तितो इकखनं वा अत्थीति। उपेक्खासहगतन्ति सब्बं हेट्ठा 
बुत्तनयमेव। 


ननु च अञ्ञेपि फस्सादयो सम्पयृत्तधम्मा अत्थीति सोमनस्सादीनं वसेनेव पन अट्टुविधता कस्मा गहिताति? 
भेदकरभावतो। फस्सादीनञ्हि सब्बचित्तसाधारणत्ता, सद्धादीनञ्च सब्बकुसलसाधारणत्ता न तेहि चित्तस्स विभागो, 
सोमनस्सादयो पन कत्थचि चित्ते होन्ति, कत्थचि न होन्तीति पाकटोव तेहि चित्तस्स विभागोति। कस्मा पनेते कत्थचि चित्ते 
होन्ति, कत्थचि न होन्तीति? कारणस्स सन्निहितासन्निहितभावतो। किं पन नेसं कारणन्ति? वुच्चते - तत्थ 
सोमनस्ससहगतभावो ताव आरम्मणवसेन होति । इट्ठारम्मणस्मिञ्हि सोमनस्ससहगतचित्तमुप्पज्जति । ननु च इट्ठारम्मणं 
लोभस्स वत्थु रज्जनीयत्ताति कथं तत्थ कुसलं उप्पज्जतीति? नयिदमेकन्तिकं इट्देपि आरम्मणे नियमितादिवसेन कुसलस्स 
उप्पज्जनतो। यस्स हि “कुसलमेव मया कत्तब्ब "न्ति कुसलकरणेयेब चित्तं नियमितं होति, अकुसलप्पवत्तितोब निवत्तेत्वा 
कुसलकरणेयेव परिणामितं, अभिण्हकरणेन च कुसलं समुदाचिण्णं, 
पटिरूपदेसवाससद्भम्मस्सवनसप्पुरिसूपनिस्सयपुब्बेकतपुञ्जतासङ्घातचतुचक्कूपनिस्सयवसेन, योनिसो च आभोगो 
पवत्तति, तस्स इड्रेपि आरम्मणे अलोभसम्पयृत्तमेव चित्तमुप्पज्जति, न लोभसम्पयूत्तं । होति चेत्थ - 


“ननियामपरिणामेहि, समुदाचिण्णताय च। 
जाणपुब्बङ्गमाभोगा, इट्रेपि कुसलं सिया ति॥ 


अपिच सद्धाबहुलतादीहि च कारणेहि चित्तस्स सोमनस्ससहगतता वेदितब्बा। अस्सद्भानं, हि मिच्छादिड्रिकानञ्च 
एकन्तमिट्ठारम्मणभूतं तथागतरूपम्पि दिस्वा सोमनस्सं न उप्पज्जति। ये च कुसलप्पवत्तियं आनिसंसं न पस्सन्ति, तेसं 
परेहि उस्साहितानं कुसलं करोन्तानम्पि सोमनस्सं न उप्पज्जति, तस्मा सद्धाबहुलता विसुद्धिदिड्िता आनिसंसदस्साविताति 
इमेहिपि कारणेहि चित्तस्स सोमनस्ससहगतता होति। 


अपिच ये ते एकादस धम्मा पीतिसम्बोज्झङ्गस्स उप्पादाय संवत्तन्ति । सेस्यथिदं -- बुद्धानुस्सति धम्मानुस्सति 

संघानुस्सति सीलानुस्सति चागानुस्सति देवतानुस्सति उपसमानुस्सति लूखपुग्गलपरिवज्जनं सिनिद्धपुग्गलसेवना 
पसादनीयसुत्तन्तपच्चवेक्खणा तदधिमुत्तताति इमेहिपि कारणेहि चित्तस्स सोमनस्ससहगतभावो वेदितब्बो । बुद्धादिगुणे 
अनुस्सरन्तस्स हि याव उपचारुप्पादा सकलसरीरं फरमाना पीति उप्पज्जति। तथा दीघरत्तं अकखण्डतादिवसेन अत्तना 
रक्खितं चतुपारिसुद्भधिसीलं पच्चवेक्खन्तस्स, गिहिनो दससीलं पञ्चसीलं पच्चवेक्खन्तस्स, दुब्भिक्खभयादीसु पणीतं 
भोजनं सब्रह्मचारीनं दत्वा “एवंनाम दानं अदासि''न्ति अत्तनोचागं पच्चवेक्खन्तस्स, गिहिनोपि तथारूपे काले सीलवन्तानं 
दिन्नदानं पच्चवेक्खन्तस्स, येहि गुणेहि समन्नागता देवा देवत्तं गता, तथारूपानं गुणानं अत्तनि अत्थितं पच्चवेक्खन्तस्स, 
समथविपस्सनाहि विकखम्भितकिलेसे सट्टिपि सत्ततिपि वस्सानि असमुदाचरन्ते दिस्वा “अहो मय्हं किलेसा न 
समुदाचरन्ती”'ति चिन्तेन्तस्स, चेतियदस्सनथेरदस्सनेसु असक्कच्चकिरियाय संसुचितलूखभावेन बुद्धादीसु 
पसादसिनेहाभावेन गद्रभपिद्दे रजसदिसे लूखपुग्गले परिवज्जन्तस्स, बुद्भादीसु पसादबहुले मुदुचित्ते सिनिद्धपुग्गले 
पटिसेवन्तस्स, रतनत्तयगुणपरिदीपके पसादनीयसुत्तन्ते पच्चवेकखन्तस्स, ठाननिसज्जादीसुपि पीतिउप्पादनत्थं 
तन्निन्नतादिवसेन पवत्तेन्तस्स येभुय्येन पीति उप्पज्जति। पीतिया च सोमनस्सेन सह अविनाभावतो तदुप्पत्तिया तस्सापि 
उप्पत्ति नियताति एवं पीतिकारणानिपि सोमनस्सकारणानीति दटुब्बानि । किञ्च - अगम्भीरपकतिता, 
सोमनस्सपटिसन्धिकताति इमेहि द्वीहि कारणेहि सोमनस्ससहगतता होति। यो हि अगम्भीरपकतिको होति, अप्पमत्तकेपि 
हितोपकरणे तुस्सति, यो च सोमनस्सपटिसन्धिको अप्पसन्नेसु आरम्मणेसुपि अप्पटिक्कूलदस्सावी, तस्स येभुय्येन 
सोमनस्ससहगतचित्तं उप्पज्जति। यथावृत्तानं पन सोमनस्सकारणानमभावेन मज्झत्तारम्मणताय च उपेक्खासहगतता 
वेदितब्बा । 


जाणसम्पयुत्तस्स पन कम्मतो उपपत्तितो इन्द्रियपरिपाकतो किलेसदूरीभावतोति इमेहि कारणेहि होति। यो हि परेसं 
हितज्झासयेन धम्मं देसेति हीनुक्कट्टादीनि च नळकारमुद्दागणनादीनि सिप्पायतनानि, वड्कोकसिवाणिज्जादीनि च 
कम्मायतनानि, विसहरणादीनि च विज्जायतनानीति एवं निरवज्जसिप्पायतनादीनि सिक्खापेति, सयं वा सिक्खति, 
धम्मकथिकस्स सक्कारं कत्वा धम्मं कथापेति, “आयतिं पञ्जवा भविस्सामी'ति पत्थनं पट्टपेत्वा नानप्पकारं पुञ्जकम्मं 
करोति, तस्सेवं नानप्पकारं पञ्ञजासंवत्तनिककम्मं सम्पादेन्तस्स तं कम्मं उपनिस्साय उप्पज्जमानं कुसलं ञाणसम्पयुत्तं 
उप्पज्जति। तथा अब्यापज्जे लोके उप्पन्नस्स उप्पज्जमानं कुसलं जाणसम्पयुत्तं होति । वृत्तञ्हेतं - 


“तस्स तत्थ सुखिनो धम्मपदानि पिलवन्ति, दन्धो, भिक्खवे, सतुप्पादो, अथ सो सत्तो खिप्पमेव विसेसभागी 
होतीति (अ० नि० ४.१९१) | 


तथा पञ्ञादसकं सम्पत्तस्स इन्द्रियपरिपाकं निस्साय उप्पज्जमानं कुसलं ञाणसम्पयुत्तं होति। येन पन 
समथविपस्सनाभावनाहि किलेसा विकखम्भिता, तस्स किलेसदूरीभावं निस्साय उप्पज्जमानं चित्तं जाणसम्पयुत्तं 
उप्पज्जति। यथाह - 


“योगा वे जायते भूरि, अयोगा भूरिसङ्घयोति। (ध० प० २८२) | 


अपिच ये ते धम्मा धम्मविचयसम्बोज्झङ्गस्स उप्पादाय संवत्तन्ति। सेय्यथिदं - परिपुच्छकता वत्थुविसदकिरिया 
इन्द्रियसमत्तपटिपादना दुप्पञ्ञपुग्गलपरिवज्जना पञ्जवन्तपुग्गलसेवना गम्भीरजाणचरियपच्चवेक्खणा तदधिमृत्तताति 
इमेहि कारणेहि जाणसम्मयुत्तभावो होति । तथा हि यो पञ्जवन्ते उपसङ्कम्म 
खन्धधातुआयतनइन्द्रियबलबोज्झङ्गमग्गङ्गझानङ्गसमथविपस्सनादीनं परिपुच्छाबहुलो होति, तस्स तंवसेन उप्पन्नं 

सुतमयञाणं आदिं कत्वा उप्पज्जमानं चित्तं जाणसहगतं होति। येन पन नखकेसचीवरसेनासनादीनि 
अज्झत्तिकबाहिरवत्थूनि पुब्बे अविसदानि छेदनमलहरणादिना विसदानि कतानि, तस्सेवं विसदवत्थुकस्स उप्पन्नेसु 
चित्तचेतसिकेसु विसदं जाणं होति परिसुद्धानि दीपकपल्लकावीनि निस्साय उप्पन्नदीपसिखाय ओभासो विय। यस्स च 
सद्धिन्द्रियादीसु अञ्ञतरं बलवं होति, इतरानि मन्दानि, ततो तानि सकसककिच्चं कातुं न सक्कोन्ति, तस्मा सो तस्स 
बोज्झङ्गविभङ्गे आगतनयेन तेन तेन आकारेन समत्तं पटिपादेति, तस्सेवं इन्द्रियानं समत्तं पटिपादेन्तस्स विपस्सनाजाणादीनं 
वसेन चित्तं जाणसहगतं होति। यो पन दुप्पञ्जपुग्गले परिवज्जेति, पञ्जवन्तपुग्गले वा पयिरुपासति, खन्धादीसु ओगाळहं 
भगवतो गम्भीरञाणचरियं वा पच्चवेक्खति, ठाननिसज्जादीसु तदधिमुत्तचित्तो वा विहरति, इमेसम्पि उप्पज्जमानं कुसलं 
जाणसम्पयूत्तं होति। अपिच बुद्धादिगुणानुस्सरणेनपि चित्तं जाणसहगतं होति। यथाह - 


“यस्मिं, महानाम, समये अरियसावको तथागतं अनुस्सरति, नेवस्स तस्मिं समये रागपरियुट्टितं चित्तं होति, 


खो पन, महानाम, अरियसावको लभति अत्थवेदं, लभति धम्मवेदं, लभति धम्मूपसंहितं पामोज्जं, पमुदितस्स 
पीति जायति, पीतिमनस्स कायो पस्सम्भति, पस्सद्भकायो सुखं वेदेति, सुखिनो चित्तं समाधियति, समाहितो 
यथाभूतं पजानातीतिआदि (अ० नि० ६.१०; ११.११) | 


एवं बुद्भानुस्सतिआदयोपि रागादिमलविसोधनेन जाणुप्पत्तिहेतुकायेवाति दडुब्बं । किञ्च - तिहेतुकपटिसन्धिकता 
जाणुप्पत्तिकारणं । पटिसन्धिपञ्जा हि आदितो पट्टाय भवङ्गसन्ततिवसेन बहुलं पवत्तमाना सन्तानपरिभावनेन जाणुप्पत्तिया 
सविसेसउपनिस्सयो होति। असङ्घारिकत्तं पन सप्पायउतुभोजनआवासादिपच्चयेहि होतीति । होन्ति चेत्थ - 


“इट्टारम्मणता सद्भाबाहुल्यं दिट्टिसुद्भि च । 
फलदस्साविता चेव, पीतिबोज्झङ्गहेतुयो॥ 


“एकादस तथा धम्मा, अगम्भीरसभावता। 
सोमनस्सयुत्ता सन्धि, इच्चेते सुखहेतुयो॥ 


““अभावो सुखहेतूनं, मज्झत्तारम्मणन्ति च। 
उपेक्खुप्पत्तिहेतु च, एवं ञेय्या विभाविना॥ 


“कम्मूपपत्तितो चेव, तथा इन्द्रियपाकतो। 
किलेसूपसमा धम्म-विचयस्स च हेतुहि॥ 


“सत्तधम्मेहि बुद्धादि-गुणानुस्सरणेन च। 
सप्पञ्जसन्धितो चेव, चित्तं जाणयुतं सिया॥ 


'“उतुभोजनआवास-सप्पायादीहि हेतुहि । 
असङ्घारिकभावोपि, विञ्ञातब्बो विभाविना”ति॥ 


एवं वेदनाजाणप्पयोगभेदतो अट्टविधं कामावचरचित्तं निहिसित्वा इदानि तं निगमेन्तो आह “इदं...पे०... नामा” ति । 

१२. येन पनत्थेन इदं “कामावचर'न्ति वुच्चति, तं दानि दस्सेतुं “उद्दानतोतिआदि आरद्धं । तत्थ उद्दानतोति 
उद्देसतो, सङ्घेपतोति अत्थो। किञ्चापि अवसिट्ुकिलेसादयो विय किलेसकामोपि अस्सादेतब्बताय वत्थुकामे सङ्गहितो 
जाणं विय जेय्येति सङ्केपतो एकोयेव कामो सिया, तथापि किलेसकामो वत्थुकामभावं गच्छन्तो कामनीयट्टेन गच्छति, न 
कामनवसेन। कामनवसेन च पन किलेसकामोव होति, न पन वत्थुकामोति आह “क्लेसवत्थुवसा तिआदि । को पनेत्थ 
वत्थुकामो, को किलेसकामोति चोदनं मनसि निधाय “छन्दो कामो, रागो कामो, छन्दरागो कामो, सङ्कप्पो कामो, रागो 
कामो, सङ्कप्परागो कामो”ति (महानि० १) एवं निद्देसपाळियं आगता निहिद्ठा कामतण्हाव इध किलेसकामो । वत्थुकामोति 


“किलेसो...पे०... वट्टक न्ति। “छन्दरागोवा ति अवधारणेन किलेसभावेन निरुळहेसु लोभदोसमोहादीसु दससु 
दोसमोहादयो नव किलेसे पटिक्खिपति। कामरूपारूपतण्हाय वत्थु पतिड्ठानं, कारणभूतन्ति वा वत्थु। 


१३. कथं पन किलेसकामो नाम, कथञ्च वत्थुकामोति आह “किलेसकामो तिआदि | कामेतीति वत्थुकामं 
पत्थेति। कामीयतीति किलेसकामेन पत्थीयति। इति-सद्दो “तस्मा”ति इमस्स अत्थे। च-सद्दो एव-कारत्थे, तेन यस्मा 
किलेसकामो कामेतीति कामो, वत्थुकामो च कामीयतीति, तस्मा एव किलेसकामो, वत्थुकामो चाति दुविधोपि एस 
कामो कारकद्वये कत्तरि, कम्मनि च सिज्झति, कत्तुभावं, कम्मभावञ्च पच्चनुभोतीति अत्थो। अथ वा दुविधोति द्विन्नं 
कामानं वाचकतो दुविधो। “कामों 'ति अयं सद्दो कारकद्वये सिज्झति यथावुत्तकारकयुगळे निप्फज्जति, कत्तरि, कम्मनि 
च “कामो”ति पदसम्भवो होतीति अत्थो। बो-कारो पन निपातमत्तं “एवं वो कालामा"तिआदीसु (३० नि० ३.६६) विय। 
अथ वा वोकारकढद्वयेति खन्धद्वयेति अत्थो। किलेसकामो हि सङ्घारसभावत्ता सङ्घारकखन्धे, वत्थुकामो च वकखमाननयेन 
पञ्चकामगुणभूतो रूपसभावत्ता रूपक्खन्धेति एवं दुविधोपेस कामो खन्धद्रये सिज्झति निप्फज्जति, अन्तोभावं 
गच्छतीति । 


१४. सम्पज्जनानि सम्पत्तियो, तासं वसेन विसयविसयीभावेन अञ्ञमञ्ञं समोसरणवसेन, सम्पापुणनवसेनाति 
अत्थो। इमिना पन इदं दीपेति - यत्थ दुविधोपि कामो विसयविसयीभावेन सहितो पवत्तति, सोयेव एकादसविधो पदेसो 
कामावचरसञ्जितो | यत्थ पन रूपारूपधातुयं केवलं वत्थुकामोव पवत्ति, न सो पदेसो कामावचरो नामाति। ननु च 
दुविधोपि सहितो रूपारूपधातूसु पवत्तति, रूपारूपावचरधम्मानं वत्थुकामत्ता, तदारम्मणभूतानञ्च रूपारूपतण्हानं 
तंयोगेन किलेसकामभावसिद्धितोति? नयिदमेवं ओरम्भागियभूतस्स बहलकिलेसस्सेव कामरागस्स इध 
किलेसकामभावेन अधिप्पेतत्ता। “उद्दानतो दुवे कामा”ति सब्बे कामे उद्दिसित्वापि हि “पदेसो चतुपायान'न्तिआदिना 
विसयनियमनेन “दुविधोपि अयन्ति एत्थ कामेकदेसभूतो नीवरणावत्थाय कथितो कामरागो किलेसकामभावेन, 
तब्बत्थुकायेव धम्मा वत्थुकामभावेन गहिता, न रूपारूपतण्हा, तब्बत्थुकधम्मा चाति जापीयति। एवञ्च कत्वा उपरि 
वक्खमाना ससत्थावचरूपमा उपपन्ना होति, यथावुत्तानमेव कामानं इध अधिप्पेतत्ता रूपारूपधातूसु 
विमानकप्परुक्खवत्थालङ्कारपरित्तकुसलादिभेदेसु कामावचरधम्मेसु पवत्तो छन्दरागो किलेसकामो नाम न होति, न च 
तब्बत्थुभूतं विमानकप्परुक्खादिपरित्तधम्मजातं वत्थुकामो नामाति सिद्धं । तेनेवाह “कामो वा कामसञ्ञा वा ब्रह्मलोके न 
विज्जती' ति | कामावचरसत्तसन्तानगततण्हाय विसयभावे सति पन तंयोगेन रूपारूपधातूसुपि पवत्तमानो परित्तधम्मो 
वत्थुकामोयेवाति वेदितब्बं । अथ वा निद्देसे आगतनयेन निरवसेसो किलेसकामो 
कामतण्हाभवतण्हाविभवतण्हानिरोधतण्हापभेदो इध पवत्तति। वत्थुकामेसुपि अप्पकं रूपारूपविपाकमत्तं ठपेत्वा 
सब्बोयेब इध पवत्ततीति अनवसेसप्पवत्ति सन्धाय “कामोयं दुविधोषि चा ति वृत्तं । किञ्चापि एवं वुत्तं, तेसु पन 

बहलकिलेसकामभूतो बहलकामरागो च तब्बत्थुका पञ्च कामगुणा च इध गहिताति दस्सनत्थं “सम्पत्तीनं 
वसेना “ति वृत्तं । सम्पज्जनवसेन, समिज्झनवसेनाति अत्थो। अवचरतीति पवत्तति। इति-सहो हेतुम्हि, यस्मा दुविधोपि 
अयं कामो अवचरति, तस्मा कामो एत्थ अवचरतीति कामावचरसञ्जितोति अत्थो। 


१५. सग्गमोक्खहेतुभूता पुञ्जसम्मता अया येभुय्येन अपेताति अपाया । निरयादिवसेन चत्तारो अपाया चतुपाया। 
छन्नन्ति चातुमहाराजिकतावतिसयामातुसितानिम्मानरतिपरनिम्मितवसवत्तिसङ्घातानं छन्नं देवलोकानं । मेरुपादवासिनो 
पन असुरा तावतिसेसुयेव सङ्गय्हन्तीति न तेहि सद्धि सत्तन्नन्ति वुत्तं। मनसो उस्सन्नताय मनुस्सा, 
सतिसूरभावब्रह्मचरिययोग्यतादिगुणवसेन उपचितमानसताय उक्कडुगुणचित्ततायाति अत्थो, ते पन निप्परियायतो 
जम्बुदीपवासिनो वेदितब्बा। यथाह - 


“तीहि, भिक्खवे, ठानेहि जम्बुदीपका मनुस्सा उत्तरकुरुके च मनुस्से अधिग्गण्हन्ति देवे च तावतिंसे। 
कतमेहि तीहि? सूरा सतिमन्तो इध ब्रह्मचरियवासो”ति (अ० नि० ९.२१)। 


तेहि पन समानरूपादिताय सद्भि परित्तदीपवासीहि इतरमहादीपवासिनोपि “मनुस्सा”इच्चेव पञ्जायिंसु । लोकिया पन 
मनुनो अपच्चभावेनेव “मनुस्सा"ति वदन्ति। एकादसविधोति चतुरापायेसु तिरच्छानपेत्तिविसयानं विसुं परिच्छिन्नस्स 
ओकासस्स अभावेपि यत्थ ते अरञ्ञसमुद्दपब्बतपादादिके निबद्भवासं वसन्ति, तादिसस्स ठानस्स गहितत्ता एकादसविधो। 


१६. ननु चेत्थ अञ्ञेसम्पि धम्मानं पवत्तिसम्भवतो कामस्सेव अवचरणवसेन कथं नामलाभोति आह 
“ अस्साभिलक्खितत्ता'तिआदि। तत्थ अस्साति इमस्स दुविधस्स कामस्स। अभिलक्खितत्ताति एकादसविधे पदेसे 
पाकटत्ता। अथ वा अस्साति करणत्थे सामिवचनं, तस्मा अनेन दुविधेन कामेन एकादसविधस्स पदेसस्स 
अभिलक्खितत्ता, पञ्जापितत्ताति अत्थो। अथ वा उपयोगत्थे सामिवचनवसेन अस्स एकादसविधस्स पदेसस्स तेन 
दुविधेन अभिलक्खितत्ताति अत्थो। सह सत्थेहीति ससत्था, यत्थ ते अवचरन्ति, सो ससत्थावचरो, पदेसो। सो विय। यथा 
हि यस्मिं पदेसे ससत्था पुरिसा अवचरन्ति, सो विज्जमानेसुपि अञ्जेसु द्विपदचतुप्पदादीसु अवचरन्तेसु तेसं तत्थ पाकटत्ता, 
तेहि वा अभिलक्खितत्ता “ससत्थावचरो'त्वेव पञ्जायति, एवं विज्जमानेसुपि अञ्जेसु रूपावचरादीसु अवचरन्तेसु 
अभिलक्खणवसेन अयं पदेसो “कामावचरो" त्वेव सञ्जितोति। एस नयो रूपारूपावचरेसु। 


९७-८. ननु च चित्तं कामावचरन्ति वुत्तं, यथावुत्तनयेन पन पदेसस्स गहितत्ता कथं तत्थ अवचरन्तं कामावचरं 
नामाति आह “स्वाय न्तिआदि। सो अयं कामावचरो “कामो”ति सञ्जितोति सम्बन्धो । रूपभवो रूपन्ति यथा रूपभवो 
रूपं । अवुत्तोपि हि यथासद्दो एवं-सद्दसन्निट्ठानतो लब्भति । यथा “रूपूपपत्तिया मग्गं भावेती"ति एत्थ 
““रूपभवूपपत्तिया*ति वत्तब्बे रूपभवो “रूप"न्ति सञ्जितोति अयमेत्थ अत्थो। कथं पनेस एवं सञ्जितोति आह 
“उत्तरस्सा”तिआदि। अथ वा यथा उत्तरस्स पदस्स लोपं कत्वा उदीरितो एस रूपभवो “रूप न्ति सञ्चितो, एवं स्वायं 
कामावचरो कामोति सम्बन्धो। तस्मि कामेति तस्मिं उत्तरपदलोपवसेन कामसञ्जिते पदेसे । इदन्ति इदं अद्टुविधं चित्तं । 
अधिकारवसेन पन तस्स गहणेपि सब्बेसमेव परित्तचित्तानमयमत्थो लब्भति सब्बेसम्पि कामे अवचरणतो। सदाति 
सब्बकालं, बाहुल्येनाति अधिप्पायो। इमिना पन इदं दीपेति - यथा सङ्गामे येभुय्येन अवचरन्तो “सङ्गामावचरो"ति 
लद्धनामो हत्थी अञ्जत्थ अवचरन्तोपि बाहुल्लप्पवत्तिवसेन “सङ्गामावचरोत्वेव पञ्जायति, एवमिदं अञ्जत्थ 
अवचरन्तम्पि कामलोके बाहुल्लवृत्तितो “कामावचर"मिच्चेव वुत्तन्ति। तेन पन ननु चेतं रूपारूपभवेसुपि अवचरणतो 
रूपावचरादिनामम्पि लभेय्याति इदं चोदनं परिहरति । होति चेत्थ - 

“'कामेवचरतीत्येतं, कामावचरसञ्चितं । 
सेसे अवचरन्तम्पि, सङ्गामावचरो यथा ''ति॥ 


इति-सद्दो हेतुम्हि। च-सद्दो वत्तब्बन्तरसमुच्चये। तेन यस्मा उत्तरपदलोपेन कामावचरो “कामो' “ति सञ्चितो, यस्मा 
च तस्मिं कामे इदं चित्तं सदा अवचरति, तस्मा “कामावचर 'मिच्चेव कथितं, न पन कामावचरावचरं, नापि 
रूपारूपावचरन्ति वाति अधिप्पायो। कामघातिनाति देसनाजाणेन विनेय्यसन्तानगतस्स किलेसकामस्स हननसीलेन 
सम्मासम्बुद्भेन । 


९९. पटिसन्धिं ...पे०... अवचारयतीति वाति अथ वा यस्मा यत्थ कत्थचि उप्पन्नम्पि कामे भवेयेव पटिसन्धिं 
अवचारयति, तस्मा इदं कामे अवचारयतीति कामावचर "न्ति कथितं चा-सहस्स रस्सत्तं कत्वाति अत्थो। एवं 
उत्तरपदलोपवसेन पदसम्भवं दस्सेत्वा इदानि विनापि उत्तरपदलोपं कामावचर-सद्दस्स सम्भवं दस्सेतुं “परियापन्नन्ति 
तत्र वा ति वुत्तं । तत्राति तस्मिं कामभवे। परियापन्नन्ति अन्तोगधं । अयं पनेत्थ अधिप्पायो - 


“कतमे धम्मा कामावचरा? हेडुतो अवीचिनिरयं परियन्तं कत्वा उपरितो परनिम्मितवसवत्ती देवे 
अन्तोकरित्वा यं एतस्मिं अन्तरे एत्थावचरा एत्थ परियापन्ना खन्धधातुआयतना रूपं वेदना सञ्जा सङ्घारा 
विञ्ञाणं। इमे धम्मा कामावचरा ति (ध० स° १२८७) -- 


वुत्तत्ता यथा मनुस्सित्थिया कुच्छिस्मिं निब्बत्तोपि तिरच्छानगतिको तिरच्छानयोनियमेव परियापन्नत्ता “तिरच्छानो"त्वेब 
बुच्चति, एवमिदं रूपारूपभवेसु उप्पन्नम्पि कामभवपरियापन्नत्ता “कामावचर'मिच्चेव कथितन्ति । तप्परियापन्नता चस्स 
अवीचिपरनिम्मितपरिच्छिन्नोकासनिन्नाय कामतण्हाय विसयभावतोति वेदितब्बा। तथा हि वुत्तं आचरियधम्मपालत्थेरेन 
निक्खेपकण्डेपि ““एत्थावचरा ति वचनं अवीचिपरनिम्मितपरिच्छिन्नोकासाय कामतण्हाय विसयभावं सन्धाय वृत्त''न्ति। 
पदसम्भवो पनेत्थ एवं वेदितब्बो - कामतण्हा कामो, सो एत्थ आरम्मणकरणवसेन अवचरतीति कामावचरन्ति । ननु 
चेत्थ कतमा कामतण्हा, या कामावचरधम्मारम्मणा तण्हा। कतमे कामावचरधम्मा, ये कामतण्हाविसयाति एवं 
इतरीतरनिस्सयतादोसो आपज्जतीति? नापज्जति, अवीचिआदिएकादसोकासनिन्नताय यंकिञ्चि तण्हं कामतण्हाभावेन 
गहेत्वा तंसभावाय तण्हाय विसयभावेन कामावचरधम्मानं उपलक्खेतब्बभावतो। अथ वा किलेसवत्थुवसेन दुविधोपि 
कामो यथारहं सहजातवसेन एत्थ अवचरतीति कामावचरं, आरम्मणकरणवसेन वा दुविधेपि कामे एतं अवचरतीति 
कामावचरं। अथ वा मञ्चनिस्सितकेसु उक्कुट्टि करोन्तेसु निस्सयनिस्सितानं अभेदस्स बुद्धया गहितत्ता निस्सितकेसु 
निस्सयूपचारवसेन “मञ्चा उक्कुट्ठिं करोन्ती' ति वुच्चति, एवमेतम्पि कामावचरभवे पवत्तनवसेन तन्निस्सितत्ता 
निस्सयवोहारेन “कामावचर*न्ति वुच्चति। होति चेत्थ - 


““कामोवचरतीत्येत्थ, कामेवचरतीति वा। 
ठानूपचारतो वापि, तं कामावचरं भवे'ति॥ 


२०. पुज्जफलनिब्बत्तनतो, अत्तसन्तानं पुननतो च पुज्ञानि, कत्तब्बताय किरिया, तेसं तेसं आनिसंसानं वत्थुताय 
बत्थूनि चाति पुञ्ञकिरियवत्थूनि। गणनतो दसपरिमाणत्ता दस च तानि पुञ्ञकिरियवत्थूनि चाति दस पुञ्जकिरियवत्थूनि, 
तेसं वसेनाति दसपुञ्ञक्रियवत्थुवसेन, दसपुञ्ञकिरियवत्थुभावेन तंमयं हुत्वाति अत्थो। एव-कारेन पन 
रूपारूपलोकुत्तरं विय न केवलं भावनावसेनेवाति दस्सेति। अथ वा दसपुञ्ञकिरियवत्थुवसेनेव पवत्ति, न पन परेहि 

परिकप्पितपरपसंसादिपुञ्ञकिरियवत्थुवसेनाति एव-सद्देन अवधारणं । यतो वक्खति 
'“सब्बानुस्सतिपुञ्जञ्चा'तिआदि। 


२९. कानि पन तानि दसपुञ्जकिरियवत्थूनि, येसं वसेन इदं अद्टुविधं चित्तं पवत्ततीति वुत्तन्ति इमं अनुयोगं सन्धाय 
तानि सरूपतो दस्सेतुं “दानं सील''न्तिआदि वुत्तं । तत्थ दिय्यति एतेनाति दानं, परिच्चागचेतना। इध पन 
चित्ताधिकारवसेन तंसम्पयुत्तं गहेतब्बं । तथा “सीला दीसुपि। सीलतीति सीलं, कायवचीकम्मानि समादहतीति अत्थो। 
सुसिल्यवसेन हि कायकम्मादीनि अविप्पकिण्णानि सम्पति, आयतिञ्च हितसुखावहानि सम्मा ठपितानि समाहितानि 
होन्ति, सीलयति उपधारेतीति वा सीलं। उपधारणं पनेत्थ कुसलानं अधिट्ठानभावो। भावेति कुसलधम्मे आसेवति वड्टेति 
एतायाति भावना । अत्तनो सन्ताने निप्फन्ना पत्ति दिय्यति एतेनाति पत्तिदानं। तंतंकिच्चकरणे ब्यावटस्स भावो 
वेय्यावच्चं। देसेति एतायाति देसना । पत्ति अनुमोदति एतेनाति पत्तानुमोदो। पुब्बपदलोपेन पन “अनुमोदो ति वृत्तं । 
दिड्टिया उजुभावो दिट्टिजुत्तं, सम्मादिड्टिया उजुकरणन्ति अत्थो। अत्तनो, परस्स वा हितज्झासयवसेन सम्मा सुणन्ति 
एतायाति संसृति। पूजावसेन अपचायति सामीचि करोति एतेनाति अपचायो। पुञ्ञकिरियवत्थूनं पभेदो 
पुञ्जकिरियवत्थुप्पभेदो । मज्झपदलोपवसेन पन “पुञ्ञवत्थुप्पभेदो ति वुत्तं यथा आजञ्जयृत्तो रथो ` आजञ्ञरथो"ति। 
अयं तावेत्थ पदविचारो । 


अयं पन विनिच्छयो - तत्थ सेखपुथुज्जनानं परं उद्दिस्स पूजानुग्गहकामताय अत्तनो विज्जमानवत्थुपरिच्चजनवसेन 
पवत्ता चेतना दानमयपुञ्ञकिरियवत्थु नाम खीणासवानम्पि तथा पवत्ता दानमेव, सा पन पुञ्ञकिरिया नाम न होतीति न 
इध अधिप्पेता। पुज्जफलनिब्बत्तनतो, हि अत्तसन्तानं पुननतो च पुञ्ञं, न च खीणासवसन्ताने पवत्ता फलनिब्बत्तिका होति, 
न च तं पुनाति विसुद्धसन्तानप्पवत्तत्ताति। एवं सेसेसुपि। 


या पन निच्चसीलउपोसथसीलादिवसेन पञ्चसीलं अट्टसीलं दससीलं समादियन्तस्स, असमादियन्तस्सपि 
कुलचारित्तवसेन सम्पत्तकायदुच्चरितादीहि विरमन्तस्स, उपसम्पदमाळके संवरं समादियन्तस्स, पातिमोक्खं परिपूरेन्तस्स, 
आपाथगतविसयेसु चक्खादीनि इन्द्रियानि थकेन्तस्स, चीवरादिके च पच्चये पच्चवेक्खन्तस्स, कुहनादिवत्थुतो आजीवं 
परिसोधेन्तस्स पवत्ता चेतना, अयं सीलमयपुञ्ञकिरियवत्थुनाम | एत्थाह -- “दानं नामेतं मय्हं कुलवंसो कुलचारित्त''न्ति 
एवं चारित्तसीले ठत्वा देन्तस्स पवत्ता दानमयपुञ्ञकिरियवत्थु कि, उदाहु सीलमयन्ति? सीलमयमेव चारित्तसीलभावतो । 
देय्यधम्मपरिच्चागवसेन पवत्तापि हेसा पुब्बाभिसङ्घारस्स अपरभागे चेतनाय च तथा पवत्तत्ता सीलमयमेव 
पुञ्ञकिरियवत्थु, न दानमयं । पूजानुग्गहकामताय हि दिन्नं दानमयन्ति । 


““चक्खु अनिच्च”न्तिआदिना पन चक्खादिके तिलक्खणं आरोपेत्वा सम्मसन्तस्स पवत्ता गोत्रभुबोदानपरियोसाना 
विपस्सनाचेतना, कसिणादीसु आरम्मणेसु अप्पनं अप्पत्ता गोत्रभुपरियोसाना परिकम्मचेतना चाति अयं 
भावनामयपुञ्ञकिरियवत्थु नाम । अप्पनाप्पत्तापि भावनायेव, सा पन न कामावचराति इध न गहिता । 
निरवज्जविज्जायतनकम्मायतनसिप्पायतनानं सिकखनचेतनापि भावनामयेयेव समोधानं गच्छतीति आचरिया। या चेत्थ 
देय्यधम्मं खयतो वयतो सम्मसित्वा ददतो पवत्ता, सापि पुब्बे विय उभयभागे चेतनानं तथा पवत्तत्ता 
भावनामयपुञ्ञकिरियवत्थुयेबाति वेदितब्बं । 


दानादिकं यं किञ्चि सुचरितकम्मं कत्वा “असुकस्स च नाम पत्ति होतु, सब्बसत्तानं वा होतू "ति एवं अत्तना कतस्स 
परेहि साधारणभावं पच्चासीसनवसेन पवत्ता पत्तिदानमयपुञ्जकिरियवत्थु नाम । कि पनेवं पत्तिं ददतो पुञ्जकखयो होतीति? 

न होति, यथा पन एकं दीपं जालेत्वा ततो दीपसहस्सं जालेन्तस्स पठमदीपो खीणोति न वत्तब्बो, पुरिमालोकेन पन 
सद्भि पच्छिमालोकस्स एकीभावे अतिमहाव होति, एवमेव पत्ति ददतो परिहानि नाम न होति, बुड्टियेब पन होतीति दडुब्बा । 
कथं पनेसा दिन्ना नाम होतीति? “इदं मे पुञ्ञजकम्मं सब्बसत्तानं, असुकस्स वा परिणमतू'ति एवं पुब्बभागे, पच्छापि वा 
वचीभेदं करोन्तेन मनसा एव वा चिन्तेन्तेन दिन्ना नाम होति । केचि पन “यं मया कतं सुचरितं, तस्स फलं 'दम्मी'ति वुत्तेपि 
पत्ति दिन्नाव होती ति वदन्ति कुसलकम्माधिकारत्ता पन परेहि च कम्मस्सेव अनुमोदितब्बत्ता कम्ममेव दातब्बं, 
अनुमोदेन्तेनपि कम्ममेव अनुमोदितब्बन्ति इदमेत्थ आचरियानं सन्निद्ठानं । 


चीवरादीसु पच्चासारहितस्स असंकिलिट्ठेन अज्झासयेन समणब्राह्मणानं वत्तपटिवत्तकरणवसेन, गिलानुपट्ठानवसेन 
च पवत्ता वेय्यावच्चमयपुञ्जकिरियवत्थु नाम । 


आमिसकिञ्चकखादिनिरपेक्खचित्तस्स अत्तनो पगुणं धम्मं विमुत्तायतनसीसे ठत्वा देसेन्तस्स, तथेव 
निरवज्जविज्जायतनादिकं उपदिसन्तस्स च पवत्ता देसनामयपुञ्ञकिरियवत्थु नाम । परेहि कतं यं किञ्चि सुचरितकम्मं 
दिन्नमदिन्नम्पि वा इस्सामच्छेरमलं पहाय “साधु सुटु" ति अनुमोदन्तस्स पवत्ता अनुमोदनपुञ्जकिरियवत्थु नाम, “अत्थि 
दिन्न न्तिआदिना कम्मस्सकताजाणवसेन दिड़िं उजुं करोन्तस्स पवत्ता दिडिजुकम्मपुञ्ञकिरियवत्थु नाम | यदि एवं 
जाणविप्पयुत्तचित्तस्स दिड्िजुकम्मपुञ्ञकिरियता न लब्भतीति? नो न लब्भति पुरिमपच्छिमचेतनानम्पि 
तंतंपुञ्ञकिरियास्वेव सङ्गण्हनतो। तथा हि वक्खति - 


“पुरिमा मुञ्चना चेव, परा तिस्सोपि चेतना । 
होति दानमयं पुञ्ञं, एवं सेसेसु दीपये”ति॥ 


तस्मा किञ्चापि उजुकरणवेलायं जाणसम्पयुत्तमेव चित्तं होति, पुरिमपच्छाभागे पन जाणविप्पयुत्तम्पि होतीति 
तस्सापि दिट्टिजुकम्मपुञ्ञकिरियभावो उप्पज्जति। 


अपरे पनाहु - विञ्ञाणपञ्जाणवसेन दस्सनं दिट्ठ, चित्तं पञ्जा च। दिट्टिया उजुभावो दिडटिजुत्तं । कि तं? कुसलञ्च 
विज्ञाणं कम्मस्सकताजाणादि च सम्मादस्सनं । तत्थ कुसलविञ्ञाणेन ञाणुप्पादेपि अत्तनो 
सुचरितानुस्सरणपरगुणपसंसासरणगमनानं सङ्गहो, कम्मस्सकताजाणेन कम्मपथसम्मादिट्टियाति। दानादिसम्पयृत्तं पन 
जाणं दानादीस्वेव अन्तोगधन्ति वेदितब्बं । “एवमिमं धम्मं सुत्वा तत्थ वुत्तनयेन पटिपज्जन्तो लोकियलोकुत्तरगुणविसेसं 
अधिगमिस्सामि, बहुस्सुतो वा हुत्वा परे धम्मदेसनाय अनुग्गण्हिस्सामी”ति एवं अत्तनो, परेसं वा विमृत्तायतनसीसेन 
सद्भम्मं सुणन्तस्स पवत्ता सवनमयपुञ्जकिरियवत्थु नाम | निरवज्जविज्जायतनादिसवनचेतनापि एत्थेव सङ्गस्हति। 
पूजारहे, गरुट्ठानिये, महल्लके च दिस्वा आसना वुदुहन्तस्स 
पत्तचीवरपटिग्गहणमग्गदानअभिवादनअञ्जलिकम्मकरणआसनपुष्फगन्धादिअभिहारं करोन्तस्स च पवत्ता बहमानचेतना 
अपचितिसहगतपुञ्जकिरियवत्थु नाम | वेय्यावच्चापचायनानञ्हि अयं विसेसो -- वयसा, गुणेन च जेट्ठानं, गिलानानञ्च 
तंतंकिच्चकरणं वेय्यावच्चं, सामीचिकिरिया अपचायनन्ति । 


२२-३. एवं अट्टुकथाय आगतनयेन दसपुञ्ञकिरियवत्थूनि दस्सेत्वा इदानि सुत्ते आगतनयेन दानं सीलं भावनाति 
तीणियेव दस्सेतुं तेसु इतरेसम्पि सङ्गहं दीपेन्तो आह “गच्छन्ति सङ्गह 'न्तिआदि । तत्थ पत्तिदानानुमोदना दाने सङ्गहं 
गच्छन्ति तंसभावत्ता। दानम्पि हि इस्सामच्छेरानं पटिपक्खं, एतेपि, तस्मा समानपटिपक्खताय दानेन सह एकलक्खणत्ता 

एते दानमयपुञ्ञकिरियवत्थुम्हि सङ्गहं गच्छन्ति । वेय्यावच्चापचायना सीलमये पुञ्जे सङ्गहं गच्छन्ति 
चारित्तसीलसभावत्ता। देसनासवनदिट्रिउजुका पन कुसलधम्मासेवनतो भावनतो भावनामये सङ्गहं गच्छन्ति । केचि पन 
“देसेन्तो, सुणन्तो च देसनानुसारेन जाणं पेसेत्वा लक्खणं पटिविज्झ देसेति, सुणाति च, तानि च देसनासवनानि 
पटिवेधमेव आहरन्तीति देसनासवनं भावनामये सङ्गहं गच्छतीति वदन्ति। धम्मदानभावतो “देसना दानमये सङ्गहं 
गच्छती"तिपि सक्का वत्तुं। तथा दिड्टिजुकम्मं सब्बत्थापि सब्बेसं नियमनलक्खणत्ताति। दानादीसु हि यं किञ्चि “अत्थि 
दिन्न"न्तिआदिनयप्पवत्ताय सम्मादिद्वियाव विसोधितं महप्फलं होति महानिसंसन्ति। एवञ्च कत्वा दीघनिकायट्टुकथायं 
“दिड्टिजुकम्मं पन सब्बेसं नियमनलक्खण' न्ति (दी० नि० अट्ट० ३.३०५) वृत्तं। महासंधिया पन अभयगिरिवासिनो च 
दिट्टिजुकम्मं विसुं पुञ्ञकिरियभावेन न गण्हन्ति । तथा हि ते दानं सीलं भावना संसुति देसनानुस्सतिमोदनं 
वेय्यावच्चपूजासरणप्पत्तिपसंसा चाति अत्तना कतपुञ्ञानुस्सरणं बुद्धादीसु सरणगमनं परगुणपसंसाति इमानि तीणि 
पक्खिपित्वा दिड्िजुकम्मं अग्गहेत्वा द्वादस पुञ्ञकिरियवत्थूनि पञ्ञापेन्ति। पुन तीणेवाति पठमं दसापि समाना पुन 
सङ्घेपतो तीणेव सम्भोन्ति। 


२४. इदानि परेहि निद्दिसियमानानं पुञ्ञानुस्सरणादीनं अत्तना निदिद्देस्वेव समोधानं दस्सेतुं 
“सब्बानुस्सतिपुञ्ञञ्चातिआदि वृत्तं । तत्थ सब्बस्सेव अत्तना कतसुचरितस्स अनुस्सरणं सब्बानुस्सतिपुञ्ञं नाम | 
पसंसाति परेहि कताय पुञ्जकिरियाय, सम्मापटिपत्तिया च विप्पसन्नचित्तेन पसंसनं, सन्तुस्सनन्ति अत्थो। सरणत्तयन्ति 
एत्थ सरन्ति हिंसन्तीति सरणानि, बुद्धादीनि तीणि रतनानि । तानि हि सरणगतानं तेनेव सरणगमनेन भयं सन्तासं 
दुग्गतिपरिक्किलेसं हिंसन्ति विनासेन्ति। तयो अवयवा अस्साति तयं, तीहि अवयवेहि यृत्तसमुदायस्सेतं अधिवचनं, 
सरणानं तयं सरणत्तयं, तीणि सरणानीति वुत्तं होति । न हि अवयवविनिमुत्तो समुदायो नाम कोचि अत्थीति । इध पन 
सरणत्तयग्गहणेन उपचारतो, उत्तरपदलोपतो वा सरणगमनं अधिप्पेतं । न हि सरणत्तयं पुञ्जकिरियवत्थु नाम होति। 
अत्थतो पनेतं “सम्मासम्बुद्धो बत सो भगवा, स्वाकखातो धम्मो, सुप्पटिपन्नो संघो"तिआदिना बुद्भादीसु 
पसादपटिलाभवसेन पवत्ता चेतना दिट्टिजुकम्मस्मि सङ्घहं यन्ति तंवसेनेव तेसं इज्झतो। न हि विपरीतदिट्टिकस्स इमानि 
तीणि सम्भवन्ति, तस्मा ते एकन्तेन दिड्रिजुकम्मपुञ्जकिरियवत्थुस्मिं सङ्गहं गच्छन्ति, न विसुं पुञ्जकिरियभावेन 
गहेतब्बाति अधिप्पायो। तेनाह “नत्थि संसयो ति । दिड्रिजुकम्मस्स भावनामयसङ्गहेपि सङ्घेपनयेन भावनामये सङ्ग्हन्ति, 
वित्थारनयेन पन “कत्थ नु खो”ति संसयो सियाति इमेसं भावनामयसङ्गहो न वुत्तो। दिड्िजुकम्मस्स वा सब्बेसं 
महप्फलभावनियामकत्तेन मूलभूतत्ता तस्स पधानभावं दस्सेतुं विसुं तत्थ सङ्गस्हन्तीति वृत्तं। अपरे पन “सङ्गण्हन्तो 
सङ्गण्हाति, गण्हन्तो “मुञ्चती ति वचनतो सरणगमनस्स सीलसमादाने विय गहणं सम्भवतीति सीलमये सङ्ग्हती”ति 
बदन्ति। “सरणगमनं पणिपातभावतो अपचितिसहगते सङ्गय्हती”ति केचि। 


२५. इदानि यथावुत्तपुञ्जकिरियवत्थूनं पुरिमपच्छिमभागवसेन पवत्तमानापि चेतना तत्थ तत्थेव सङ्गहं गच्छन्तीति 
दस्सेतुं “पुरिमा मुड्चना तिआदि वुत्तं । तत्थ पुरिमाति दानत्थाय देस्यधम्मं धम्मेन समेन उप्पादेन्तस्स, उप्पन्नं 
“परिच्चजिस्सामी 'ति चिन्तेन्तस्स, दक्खिणेय्यं परियेसन्तस्स च याव वत्थुनो पटिग्गाहकस्स हत्थे विस्सज्जनं, परिणामनं 
बा, ताव पवत्ता पुब्बभागचेतना । पटिग्गाहकस्स पन हत्थे विस्सज्जनचेतना, परिणामनचेतना वा मुञ्चनचेतना नाम। 
सायेब निग्गहीतलोपेन “मुचना ति वृत्ता । “मुञ्चना”इतियेव वा पाठो। पराति अत्तना विस्सट्ुवत्थुम्हि आलयं अकत्वा 
“साधु सुटु अग्गं दानं मे दिन्न” न्ति सोमनस्सचित्तेन पच्चवेक्खन्तस्स उप्पन्ना अपरभागचेतना । तिस्सोपि चेतनाति इति 
अयञ्च पुरिमा चेतना, अयञ्च मुञ्चनचेतना, अयञ्च अपरचेतनाति तिस्सोपि चेतना एकतो हुत्वा दानमयं पुञ्ञं होति, 
दानमयपुञ्जकिरियवत्थु नाम होतीति अत्थो। “पुज्ज''न्ति पदं अपेक्खित्वा “होतीति एकवचननिद्देसो । इदानि 

यथावृत्तमत्थं सेसेसुपि अतिदिसन्तो आह “एवं सेसेसु दीपये ति । सेसेसूति सीलादीसु पुञ्ञकिरियवत्थूसु एवं 
यथावुत्तनयेन “सीलं 'रक्खिस्सामी'ति चिन्तेन्तस्स, 'पब्बजिस्सामी'ति विहारं गच्छन्तस्स पवत्ता पुरिमचेतना, सीलं 
समादियन्तस्स, पब्बजन्तस्स, सीलं परिपूरेन्तस्स उप्पन्ना मज्झिमचेतना, “पूरितं मेति पच्चवेक्खन्तस्स उप्पन्ना 
अपरचेतनाति एवं तिस्सोपि चेतना एकतो हुत्वा सीलमयपुञ्ञकिरियवत्थु नामा"तिआदिना दीपये, पकासेय्याति अत्थो। 
ननु च अत्तना कतपुञ्ञानुस्सरणचेतना दिड्टिजुकम्मसङ्गहिता, अयञ्च अपरचेतना सायेवाति कथमस्सा तत्थ सङ्गहोति? 
नायं दोसो, विसयभेदेन उभिन्नम्पि विसेससब्भावतो। पुञ्जानुस्सरणञ्हि अत्तना कतपुञ्जविसयमेव। अयं पन 
तब्बत्थुविसयाति पाकटोयेव द्विन्नं विसेसोति | 


एत्तावता च यं वृत्तं “दसपुञ्ञकिरियवत्थुवसेनेव पवत्तती”ति, तत्थ दसपुञ्जकिरियवत्थूनि सरूपतो, सङ्गहतो च 
निद्विसित्वा इदानि तथापवत्तमानस्स चस्स पाटेक्कं पवत्ताकारविसयं दस्सेतुं “इदानी ति आदि आरद्धं । तत्थ अयन्ति 
वक्खमाननिदस्सनं । दातब्बो धम्मो देय्यधम्मो, अन्नादिदसविधं वत्थु । वृत्तञ्हि - 


"अन्नं पानं वत्थं यानं, मालागन्धविलेपनं । 
सेय्यावसथपदीपेय्यं, दानवत्थू दसाविमे”ति॥ 


पटिग्गाहको आदि येसं देसकालमित्तादीनं ते पटिग्गाहकादयो, देय्यधम्मस्स, पटिग्गाहकादीनञ्च सम्पत्ति सम्पन्नता 
देय्यधम्मपटिग्गाहकादिसम्पत्ति। तत्थ देय्यधम्मस्स पणीतमनापभावो धम्मेन समेन उप्पन्नभावो देय्यधम्मसम्पत्ति | 
पटिग्गाहकानं अग्गदकिखिणेय्यभावो पटिग्गाहकसम्पत्ति। दुल्लभअन्नपानादिको देसो देससम्पत्ति। तादिसोव कालो 
कालसम्पत्ति। दुल्लभअन्नपानादिके हि देसे, काले वा दिन्नं अज्झासयस्स बलवताय महप्फलं, सोमनस्सहेतुकञ्च होति, 
तस्मा ते दानस्स सम्पत्तिवसेन वुत्ता । मित्तसम्पत्ति पन कल्याणमित्तभावो। कल्याणमित्तञ्हि निस्साय दानादीसु चित्तं 
ओदग्यप्पत्तं होति परिचारिकसम्पत्ति पन अनाणत्तियापि तंतंकिच्चसम्पादने अप्पमत्तस्स परिचारिकजनस्स पटिलाभो। 
अञ्ज वा सोमनस्सहेतुन्ति सद्भाबहुलताविसुद्धिदिड्टितादिभेदं अञ्ञं सोमनस्सकारणं वा। आगम्माति उपागम्म, 
पटिच्चाति अत्थो । हट्टुपहट्रोति सोमनस्सवसेन हट्टो चेव पहट्टो च। उभयेनपि अधिकसोमनस्सं वुत्तं । अत्थि...पे०... 
पवत्तन्ति “अत्थि दिन्नं, अत्थि यिट्ठं, अत्थि हृतं, अत्थि सुकतदुक्कटानं कम्मानं फलं विपाको, अत्थि अयं लोको, अत्थि 
परो लोको, अत्थि माता, अत्थि पिता, अत्थि सत्ता ओपपातिका, अत्थि लोके समणब्राह्मणा सम्मग्गता सम्मापटिपन्ना, ये 
इमञ्च लोकं परञ्च लोकं सयं अभिञ्जा सच्छिकत्वा उपसम्पज्ज विहरन्ती "ति (म० नि० १.४४१) एवं पवत्तं दसविधं 
सम्मादिट्रिवत्थुवसेन चेव धम्मविचयसम्बोज्झङ्गड्ठानियादीनं वसेन च पवत्तं। आदि-सद्देन हि न केवलं नवन्नंयेव 
सम्मादिट्टिवत्थूनं गहणं, अथ खो धम्मविचयसम्बोज्झङ्गट्ठानियानम्पि सङ्गहो। सम्मा जायेन पवत्ता दिट्टि, पसत्था वा दिट्टीति 
सम्मादिट्टि, तं । पुरक्खत्वाति पुब्वङ्गमं कत्वा । तञ्च खो सहजातपुब्बङ्गमवसेन “मनोपुब्बङ्गमा धम्मा*तिआदीसु (ध० प० 
१-२) विय सम्पयोगस्स अधिप्पेतत्ता। 


अनुस्साहितोति लोभमच्छरियादिवसेन पुञ्ञकिरियाय सङ्कोचं अनापज्जनतो अत्तना, परेन वा केनचि अनुस्साहितो 
हुत्वा | सभावतो हि पुञ्जप्पवत्तिदस्सनमिदं | परेहीति पन परपाकटुस्साहदस्सनवसेन वुत्तं । पठमन्ति देसनाक्कमेन, इध 
निहिटुक्कमेन वा पठमं | महाकुसलचित्तन्ति सोमनस्ससहगततादिअङ्गपारिपूरिया महन्तं कुसलचित्तं। अथ वा 
पच्छिमभविकबोधिसत्तानं पटिसन्धिआकड्नतो महन्तं पूजितं कुसलचित्तन्ति महाकुसलचित्तं। सब्बेसम्पि हि 
सब्बञ्जुबोधिसत्तानं पटिसन्धि मेत्तापुब्बङ्गमस्स तिहेतुकसोमनस्समयस्स असङ्घारिकचित्तस्स विपाकोति वृत्तं । एत्थ 

““देय्यधम्म...पे०... हट्ुपहट्टो"ति एत्तावता इमस्स सोमनस्ससहगतभावमाह, “सम्मादिट्टिं पुरक्खत्वा'ति 
जाणसम्पयुत्तभावं, “अनुस्साहितो "ति पन इमिना असङ्घारिकभावन्ति दटुब्बं । 


वुत्तनयेनेवाति “देय्यधम्मपटिग्गाहकादिसम्पत्ति, अज्जं वा सोमनस्सकारणं आगम्मा"ति एवं वुत्तनयेन। 
उस्साहितोति देय्यधम्मे सापेकखादिताय, सीलसम्पदादीसु अनधिमुत्ततादीहि च पुञ्ञकिरियाय सङ्कीचापज्जनतो अत्तना, 
परेन वा केनचि उस्साहितो। परेहीति पन वुत्तनयमेव। करोति दानादीनि पुञ्ञानीति सम्बन्धो । तमेवाति 
सोमनस्ससहगतादिना तंसदिसताय वृत्तं। होति हि तंसदिसेपि तंबोहारो यथा च “सायेव तित्तिरी, तानियेब ओसधानी"ति। 
एत्थ पन “उस्साहितो”ति इमिना ससङ्कारिकतं दस्सेति। सेसं वुत्तनयमेव। इमस्मि पनत्थेति इमस्मिं 
ससङ्घारिकसद्दाभिधेय्ये, उस्साहितब्बचित्तसङ्काते अत्थे तंविसयेति अत्थो। पुब्बप्पयोगस्साति पुञ्ञकिरियाय सङ्कोचे 
जायमाने ततो विवेचेत्वा समुस्साहनवसेन पवत्तस्स चित्तप्पयोगस्स | पुब्ब-ग्गहणं पनेत्थ तथापवत्तपुब्बाभिसङ्घारवसेन सो 
पयोगो होतीति कत्वा वुत्तं, न तस्स पुब्बकालिकतायाति वुत्तोवायमत्थो । 


पटिपत्तिदस्सनेनाति भिक्खू दिस्वा देय्यधम्मपरिच्चजनवन्दनादिपटिपत्तिदस्सनेन। बलन्ति अनन्तीति बाला, 
अस्सासितपस्सासितमत्तेनेव जीवन्ति, न पञ्जाजीवितेनाति अधिप्पायो। बालायेव बालका । ते पन इध “अत्थि 
दिन्न" न्तिआदिनयप्पवत्ताय सम्मादिड्िया अभावेन असञ्जातबुद्धिनो दारका। पाकटवसेन चेत्थ बालक-ग्गहणं। सहसा 
करणादिकाले पन इतरेसम्पि ञाणविप्पयुत्तं होतीति। सोमनस्सं जातं एतेसन्ति सोमनस्सजाता, जातसोमनस्साति अत्थो। 
सहसाति सीघं सीघं दातुकामताय उप्पत्तिसमकालमेव। 


एत्थ च “पटिपत्तिदस्सनेना”ति इमिना परेसं पयोगाभावमाह, “जातपरिचया”ति अत्तनो पयोगाभावं। उभयेनापि 
इमस्स असङ्घारिकभावं दीपेति। “बालका, सहसा"ति च इमेहि जाणविप्पयुत्तभावमाह, “भिक्ख्‌...पे०... जाता"ति 
सोमनस्ससहगतभावं। अथ वा ““पटिपत्ति...पे०... परिचया”ति इमिना असङ्घारिकभावस्स “बालका भिक्खू...पे०... 
जाता”ति च इमेहि जाणविप्पयृत्तसोमनस्ससहगतभावस्स च दीपितत्ता “सहसा”ति वचनेन यथावृत्तमेव 
जाणविप्पयृत्तअसङ्घारिकभावं पकासेति। एवं सति पटिलोमतो सोमनस्ससहगतादिभावो दस्सितो होति। अनुलोमतो पन 
“ससोमनस्सजाता”ति इमिना सोमनस्ससहगतभावं, सहसा-ग्गहणेन जाणविप्पयृत्तासङ्घारिकभावं दीपेति । “पटिपत्ति...पे०... 
दिस्वा”ति एत्तावता पन सोमनस्ससहगतादिभावस्स कारणं वृत्तन्ति। तेति ते जातका, ते बालकाति वा अत्थो। 
““सोमनस्सहेतूनं अभावं आगम्मा ति इदं निदस्सनमत्तं दट्टब्बं । मज्झत्तारम्मणं तथारूपे चेतोभिसङ्घारादयोपि हि 
उपेक्खासहगतताय कारणमेवाति । चित्तस्स सोमनस्साभावे पुग्गलस्सपि सोमनस्सरहितता होतीति ““चतूसुपि...पे०... 
होन्ती ति पुग्गलाधिट्टानं कत्वा वुत्तं, सोमनस्सरहिता होन्ति पुञ्ञं करोन्ताति अधिप्पायो। “एव न्तिआदि निगमनं । 


इमेसु पन अट्टसु विञ्ञाणेसु सोमनस्ससहगततो उपेक्खासहगतं बलवतरं, जाणविप्पयुत्ततो जाणसम्पयूत्तं, 
ससङ्घारिकतो असङ्कघारिकं सदिसं बलवतरं। विसदिसं पन वेदनाजाणप्पयोगवसेन बलवं, दुब्बलञ्च होति। 
सोमनस्ससहगततिहेतुक असङ्घारिकतो हि उपेक्खासहगततिहेतुकससङ्घारिकं बलवतरं, 
उपेक्खासहगतदुहेतुकअसङ्घारिकतो सोमनस्ससहगततिहेतुकअसङ्घारिकं बलवतरं । इति चतुत्थचित्ततो ततियचित्तं 
बलवतरं, ततो अट्टुमचित्तं, ततो सत्तमचित्तं, ततो दुतियचित्तं, ततो पठमचित्तं, ततो छट्रचित्तं, ततो पञ्चमचित्तन्ति 
एवमिमेसं बलवबलवतरभावो वेदितब्बो। 


२६. एवं पाळियं आगतनयेन वेदनाजाणप्पयोगभेदतो अद्टुविधतं निद्विसित्वा इदानि अड्टकथायं 


www.tipitaka.org Vipassana Research Institute 


Page 104 sur 342 


आगतपुञ्ञकिरियादीनं वसेनपि पभेदं दस्सेतुं “दस पुञ्ञक्रियादीन ˆ न्तिआदि वुत्तं। आदि-सद्देन छन्नं 
आरम्मणानं, चतुन्नं अधिपतीनं, तिण्णं कम्मानं, हीनादिभेदस्स च सङ्गहो दड॒ब्बो | तेनेवाहु - 


“कमेन पुञ्जवत्थूहि, गोचराधिपतीहि च। 
कम्महीनादितो चापि, गणेय्य नयकोविदो'ति॥ 


२७. इदानि तथापवत्तमानस्स तस्स यो यो तेसं तेसं वसेन लब्भमानो गणनपरिच्छेदो, तं सम्पिण्डित्वा दस्सेतुं 
“सत्तरस सहस्सानी”तिआदि वुत्तं। तत्थेवं गणना वेदितब्बा -- इमानि ताव अट्ट विञ्जाणानि दसन्नं पुञ्जकिरियवत्थूनं 
वसेन पवत्तनतो पच्चेकं दस दसाति कत्वा असीति चित्तानि होन्ति, तानि च छसु आरम्मणेसु पवत्तनतो छग्गुणितानि 
सासीतिकानि चत्तारि सतानि होन्ति, तानि चतुन्नं अधिपतीनं सहयोगवसेन चतुग्गुणितानि सहस्सं, वीसाधिकानि च नव 
सतानि होन्ति, तानि च कायवचीमनोसङ्घातानं तिण्णं कम्मानं वसेन तिगुणितानि ससट्टिसत्तसताधिकानि पञ्च सहस्सानि 
होन्ति, तानि च हीनमज्झिमपणीतभेदतो तिगुणितानि सासीतिकद्रिसताधिकानि सत्तरस सहस्सानि होन्तीति। ननु च 
जाणविप्पयृत्तचित्तानं वीमंसाधिपतिसहयोगाभावतो अधिपतिवसेन सहस्सं, सासीतिकानि च छ सतानि होन्तीति तानि 
कम्मादीनं बसेन सम्पिण्डितानि वीससताधिकानि पन्नरस सहस्सानि भवन्तीति? सच्चमेतं, सोतपतितवसेन पन तं 
अनादियित्वा अधिपतिगणना गहिताति न तस्स वसेन गणनहानि कताति दडुब्बं । 


ननु च “सविपाकं कुसल' न्ति वुत्तं, तं पन कथं, कुहिं, कि फलतीति चोदनं सन्धायाह “तं पना”तिआदि। यस्मा 
तिहेतुकं कुसलं तिहेतुकं वा दुहेतुकं वा पटिसन्धिं देति, नाहेतुकं पटिसन्धिं देति। यदा च तिहेतुकं पटिसन्धिं जनेति, तदा 
पवत्ते सोळस विपाकानि अभिनिप्फादेति । यदा द्विहेतुकं, तदा द्वादस । दुहेतुकं पन दुहेतुकमहेतुकञ्च पटिसन्धिं जनेति, न 
तिहेतुकं । यदा च दुहेतुकं जनेति, तदा पवत्तियं द्रादस । यदा अहेतुकं, तदा अट्ट । ये पन आगमनतो विपाकस्स 
सङ्घारभेदमिच्छन्ति, तेसं मतेन तिहेतुकं द्वादस, दस वा विपच्चति, दुहेतुकं दस, अट्ट वा, तस्मा वृत्तं “यथानुरूप”न्ति। 
नानाविधसम्पत्तिट्ठानभावतो सोभना, गन्तब्बतो गति चाति सुगति, कामावचरभवोव सुगति कामावचरसुगति । तस्सं 
कामावचरसुगतियं। भवभोगसम्पत्तिन्ति एत्थ च भवतीति भवो, उपपत्तिभवसङ्घातानं विपाकक्खन्धकटत्तारूपानमेतं 
गहणं, भुञ्जितब्बतो भोगो, पवत्तियं पटिलभितब्बसम्पत्ति, भोति वा पटिसन्धि, भोगो सेसवरिपाककटत्तारूपेहि सह 
पवत्तियं पटिलभितब्बा सम्पत्ति, भवो च भोगो च भवभोगो, तेयेव सम्पन्नभावतो सम्पत्ति, तेसं वा सम्पत्ति भवभोगसम्पत्ति, 
तं अभिनिप्फादेति, जनकवसेन च उपनिस्सयवसेन च साधेतीति अत्थो। एत्थ च भवभोगसम्पत्तीनं निरवसेसतो 
लब्भमानड्ठानं सन्धाय “कामावचरसुगतिय''न्ति वुत्तं । सहेतुकविपाकवज्जं पन पवत्तिविपाककटत्तारूपसभावं भवसम्पत्ति, 
एकच्चभोगसम्पत्तिञ्च, भोगसम्पदमेव वा अविसेसेन सुगतियं दुग्गतियम्पि अभिनिप्फादेतियेव। नागसुपण्णादीनम्पि हिस्स 
देबसम्पत्तिसदिसं मनुञ्ञं भोगजातं, तब्बिसयानि च विपाकचित्तानि, सुवण्णतासुस्सरतादि च तं सब्बं 
कामावचरकुसलस्सेब फलं । न हि अकुसलस्स इट्ठफलं अत्थि। वुत्तञ्हेतं - “अट्टानमेतं अनवकासो, यं अकुसलस्स इट्टो 
कन्तो विपाको संविज्जती”ति। 


कामावचरकुसलवण्णना निट्टिता। 
रूपावचरकुसलवण्णना 


इदानि यस्मा कामावचरकुसलानन्तरं उद्दिस्स रूपावचरकुसलस्स निद्देसावकासो अनुप्पत्तो, तस्मा तं दस्सनत्थं 

“इतरेसूतिआदि आर्धं । तत्थ इतरेसूति यथावुत्तकामावचरकुसलतो इतरेसु, रूपावचरादीसूति अत्थो। 
सवत्थुकतो एकविधं एकन्तेन वत्थुसन्निस्सितत्ता। न हि अरूपधातुयं रूपावचरधम्मा लब्भन्ति रूपविरागभावनाय 
निब्बत्तत्ता पुन रूपावचरज्झानसमापत्तिया अभावतो। 


हीनमज्झिमपणीतभेदतोति एत्थ पुब्बे विय अधिपतीनं हीनादिभावेहि झानस्स हीनादिभावो योजेतब्बो। अथ वा 
पटिलद्भमत्तमनासेवितं हीनं परिदुब्बलभावतो, नातिसुभावितं अपरिपुण्णवसिभावं मज्झिमं, अतिविय सुभावितं पन 
सब्बसो परिपुण्णवसिभावं पणीतं। तथा उळारपुञ्जफलकामतावसेन पवत्तितं हीनं, लोकियाभिञ्ञत्थाय पवत्तितं 
मज्झिमं, विवेककामताय अरियभावे ठितेन पवत्तितं पणीतं। अत्तहिताय वा पवत्तितं हीनं, केवलं अलोभज्झासयेन 
पवत्तितं मज्झिमं, परहिताय पवत्तितं पणीतं। वडज्झासयेन वा पवत्तितं हीनं, विवेकज्झासयेन पवत्तितं मज्झिमं, 
विवट्टज्झासयेन लोकुत्तरपादकत्थं पवत्तितं पणीतं । 


पटिपदादिभेदतोति दुक्खपटिपदादन्धाभिञ्ञादीनं पटिपदाभिञ्ञानं भेदेन। पटिपदावचनेनेव वा तदविनाभावतो 
अभिञ्जापि लब्भति । तथा हेत्थ पटिपदाचतुक्कन्ति वोहरन्तीति आदि-सद्देन अधिपतिआदीनं सङ्गहो दडुब्बो, तस्मा 
पटिपदादिभेदतोति पटिपदाभेदतो, अधिपतिभेदतो, आरम्मणभेदतो, हानभागियादिभेदतोति अत्थो। तत्थ पटिपदाभेदतो 
ताव दुक्खपटिपदं दन्धाभिञ्जं, दुक्खपटिपदं खिप्पाभिञ्ञं, सुखपटिपदं दन्धाभिञ्जं, सुखपटिपदं खिप्पाभिञ्जन्ति एवं 
चतुब्बिधं होति । तत्थ दुक्खा पटिपदा अस्साति दुक्खपटिपदं । दन्धा अभिज्ञा अस्साति दन्धाभिञ्ञं। एस नयो 
““दुक्खपटिपदं खिप्पाभिञ्ञन्तिआदीसुपि। 


तत्थ अप्पहीननीवरणस्स, अविकखम्भितझाननिकन्तिकस्स च जाणकिच्चस्स अपरिब्यत्तताय 
परिनिट्टितसकलपुब्बकिच्चस्स “पथवी पथवी”ति वा “आपो आपो"ति वा एवं पवत्तपठमसमन्नाहारतो पट्टाय याव तस्स 
तस्स झानस्स उपचारुप्पत्तिया नीवरणप्पहानं, निकन्तिविक्खम्भनञ्च होति, ताव पवत्ता पुब्बभागभावना पटिपदा नाम 
““पटिपज्जति झानं एताया ति कत्वा। पहीननीवरणस्स, पन विक्खम्भितझाननिकन्तिकस्स च जाणकिच्चस्स 
परिब्यत्तभावतो उपचारज्झानं आदिं कत्वा याव अप्पनाय उप्पत्ति, ताव पवत्ता पञ्जा पुब्बभागपञ्ञाय विसिट्ठभावतो 
अभिज्ञा नाम, तस्मा यो आदितो किलेसे झाननिकन्तिञ्च विक्खम्भेन्तो दुक्खेन ससङ्घारेन सप्पयोगेन किलमन्तो 
विक्खम्भेति, विकखम्भितकिलेसझाननिकन्ति च अप्पनापरिवासं वसन्तो चिरेन अङ्गपातुभावं पापुणाति, तस्स 
दुक्खपटिपदं, दन्धाभिञ्जञ्च झानं होति। यो पन ससङ्घारेन किलेसादिके विक्खम्भेत्वा न चिरेन अङ्गपातुभावं पापुणाति, 
तस्स दुक्खपटिपदं, खिप्पाभिञ्जञ्च। यो किलेसादिके विक्खम्भेन्तो सुखेन अकिलमन्तो विक्खम्भेति, अप्पनापरिवासं पन 
चिरायति, तस्स सुखपटिपदं, दन्धाभिञ्ञं। यो पन सुखेनेव किलेसादिके विकखम्भेत्वा सीघमेव अप्पनं पापुणाति, तस्स 
सुखपटिपदं, खिप्पाभिञ्ञन्ति वेदितब्बं । 


सो पनायं पटिपदाभिञ्ञानं भेदो किलेसिन्द्रियाधिकारवसेन वेदितब्बो। यस्स हि रागादयो किलेसा तिब्बा होन्ति, 
सद्भापञ्चमकानि च इन्द्रियानि मुदूनि । यो च समथविपस्सनासु अकताधिकारो, तस्स पवत्तझानं दुक्खपटिपदं, 
दन्धाभिञ्ञञ्च होति। तस्स हि किलेससमुदाचारतिब्बताय नीवरणविकखम्भनस्स किच्छेन कसिरेन समिज्झनतो पटिपदा 
दुक्खा असुखा, तस्सेव सद्धादीनं इन्द्रियानं मुदुताय अभिञ्ञापि दन्धा मन्दा असीघप्पवत्तिनी होति। भवन्तरे वा समथे 
अकताधिकारत्ता पटिपदा दुक्खा, विपस्सनाय अकताधिकारत्ता अभिञ्ञापि दन्धा । यो पन वुत्तविपरीतो होति, तस्स 
किलेसानं अतिब्बसमुदाचारताय, इन्द्रियानञ्च तिखीणताय समथविपस्सनासु कताधिकारताय यथाक्कमं सुखपटिपदा, 

खिप्पाभिञ्ञा च होति। भवन्तरे कतपरिचयस्स हि यथा पगुणं कत्वा विस्सट्टुगन्थो अप्पमत्तकेन पयोगेन सुप्पवत्ति 
बाचुग्गतो च होति, एवं भावना अप्पकसिरेनेव इज्झतीति। स्वायं अकतो, कतो च अधिकारो समथनिस्सितो पटिपदायं 
बुत्तो समाधिप्पधानत्ता पटिपदाय। विपस्सनानिस्सितो अभिञ्ञाय जञाणप्पधानत्ता अप्पनायाति दटुब्बं । 


यो पन तिब्बकिलेसो तिक्खिन्द्रियो विपस्सनायमेव वा कताधिकारो होति, तस्स वुत्तनयेन दुक्खा पटिपदा, खिप्पा पन 
अभिज्ञा होति, तब्बिपरीतस्स सुखपटिपदा दन्धाभिञ्जाति। तस्मा किलेसानं तिब्बमन्दभावतो, इन्द्रियानं 
तिखिणमुदुभावतो, पुब्बपरिचयस्स च सम्भवासम्भववसेनाति एवं किलेसिन्द्रियाधिकारवसेन इमासं भेदो वेदितब्बो । 


अपिच यानि परतो सप्पायासप्पायानि, पलिबोधुपच्छेदादीनि पुब्बकिच्चानि, अप्पनाकोसल्लानि च आगमिस्सन्ति, 
तेसु यो उपचाराधिगमतो पुब्बे, पच्छा च असप्पायसेवी होति, तस्स दुक्खा पटिपदा, दन्धा च अभिज्ञा होति। उभयत्थ 
सप्पायसेविनो सुखा पटिपदा, खिप्पा च अभिञ्ञा। यो पन ततो पुब्बभागे असप्पायं सेवित्वा अपरभागे सप्पायसेवी होति, 
तस्स दुक्खा पटिपदा, खिप्पा अभिञ्ञा। तब्बिपरीतस्स सुखा पटिपदा, दन्धा अभिञ्ञा च वेदितब्बा। 


तथा पलिबोधुपच्छेदादिपुब्बकिच्चं असम्पादेत्वा भावनमनुयुञ्जन्तस्स सपरिपन्थताय दुक्खा पटिपदा, विपरियायेन 
अपरिपन्थताय सुखा। अप्पनाकोसल्लानि असम्पादेन्तस्स जाणस्स अविसदताय दन्धा अभिज्ञा होति, सम्पादेन्तस्स 
विपरियायतो खिप्पा अभिञ्ञाति | किञ्च -- तण्हाविज्जातिभवनवसेन एतासं भेदो वेदितब्बो। तण्हाभिभूतस्स हि दुक्खा 
पटिपदा होति तस्सा समाधिस्स उजुपटिपकखत्ता समथपटिपदाय परिपन्थकभावतो, अनभिभूतस्स तदभावतो सुखा । 
अविज्जाभिभूतस्स च तस्सा पञ्ञाय उजुपटिपक्खभावतो दन्धा अभिञ्ञा, इतरस्स खिप्पा अभिञ्जाति । सो पनायं 
पटिपदाभेदो केबलं समथभावनावसेन पटिलद्धज्झानस्स, मग्गाधिगमवसेन पटिलद्धज्झानस्स पन नत्थि 
दुक्खपटिपदादिभेदो । केचि पन मग्गवसेनेव तस्स पटिपदादिभेदं वण्णेन्ति “मग्गस्स हि दुक्खपटिपदादिभावे तस्मि 
दुक्खपटिपदादिक "न्ति। 


अधिपतिभेदादीसु पन छन्दाधिपतेय्यं चित्ताधिपतेय्यं वीरियाधिपतेय्यं बीमंसाधिपतेय्यन्ति एवं अधिपतिभेदतो, परित्तं 
परित्तारम्मणं, परित्तं अप्पमाणारम्मणं, अप्पमाणं परित्तारम्मणं, अप्पमाणं अप्पमाणारम्मणन्ति एवं आरम्मणभेदतो, 
हानभागियं ठितिभागियं विसेसभागियं निब्बेधभागियन्ति एवं हानभागियादिभेदतो च चतुब्बिधता वेदितब्बा । तत्थ 
“छन्दतो चे झानं निब्बत्तिस्सति, मय्हम्पि निब्बत्तिस्सती 'ति एवं छन्दं धुरं कत्वा उप्णन्नं छन्दाधिपतेस्यं। एस नयो 
“चित्ताधिपतेय्या'दीसुपि। अप्पगुणं पन उपरिझानस्स पच्चयो भवितुं असक्कोन्तं परित्तं, सुप्पसरावमत्तेसु 
अवङड्डितारम्मणेसु निब्बत्तं परित्तारम्मणं । वुत्तपटिपक्खतो पन यथाक्कमं अप्पमाणारम्मणादीनि वेदितब्बानि। 
हानभागियादिविसेसं सयमेव वक्खति | 


झानङ्गयोगभेदतोति कत्थचि पञ्च झानङ्गानि, कत्थचि चत्तारि, कत्थचि तीणि, कत्थचि द्वे, कत्थचि अपरानि द्रेति 
एवं झानङ्गानं सम्पयोगभेदतो। ननु चेत्थ कामावचरकुसले विय सङ्घारभेदो कस्मा न गहितो। इदम्पि हि केवलं 
समथानुयोगवसेन पटिलद्भं ससङ्ारं, मग्गाधिगमवसेन पटिलद्धमसङ्घारं, तस्मा “झानङ्गसङ्घारयोगभेदतो दसविध''न्ति 
वत्तब्बन्ति? नयिदमेवं, मग्गाधिगमवसेन सत्तितो पटिलद्धस्सापि अपरभागे परिकम्मवसेनेव उप्पज्जनतो, तस्मा सब्बस्सपि 
झानस्स परिकम्मसङ्घातपुब्बाभिसङ्कारेन विना केवलं अधिकारवसेन अनुप्पज्जनतो ““असङ्घार'न्तिपि वत्तु न सक्का, 
अधिकारेन च विना केवलं परिकम्माभिसङ्कारेनेब अनुप्पज्जनतो “ससङ्कार 'न्तिपि वत्तुं न सक्काति झानङ्गयोगभेदतो 
पञ्चविधता च वुत्ताति। 

कामच्छन्दो ब्यापादो थिनमिद्धं उद्भच्चकुक्कुच्चं विचिकिच्छाति इमानि पञ्च नीवरणानि विप्पहीनानि एतस्साति 
कामच्छन्द...पे०... विप्पहीनं। “अग्याहितो ति एत्थ आहित-सद्दस्स विय विप्पहीन-सहस्सेत्थ परवचनं दडुब्बं । 
कामच्छन्दादीहि वा विप्पहीनं विसंयृत्तं तेसं पहायकभावेनाति कामच्छन्द...पे०... विप्पहीनं। तत्थ कामेतीति कामो, 
छन्दनट्रेन छन्दो चाति कामच्छन्दो, बहलकामरागस्सेतं अधिवचनं । ब्यापादादीनमत्थं वक्खति । यस्मा कामच्छन्दादीसु 
अप्पहीनेसु झानं नुप्पज्जति, तस्मा तानिस्स पहानङ्गानीति वेदितब्बानि। ननु अञ्ञजेपि अकुसला धम्मा इमिना झानेन 
पहीयन्ति, अथ कस्मा पञ्चेव पहानङ्गवसेन वुत्तानीति? विसेसेन झानन्तरायकरत्ता। कामच्छन्दवसेन हि 
नानाविसयपलोभितं चित्तं न एकत्तारम्मणे समाधियति। कामच्छन्दाभिभूतं वा नानाविसयसमुपब्यूळहाय कामधातुया 
पहानपटिपदं न पटिपज्जति, ब्यापादेन च आरम्मणे पटिहञ्जमानं न समाहितं पवत्तति, थिनमिद्धाभिभूतं अकम्मञ्जं होति, 
उद्भच्चकुक्कुच्चपरेतं अवूपसन्तमेव हत्वा परिब्भमति, विचिकिच्छाउपहतं झानाधिगमपटिपदं नारोहति “सम्मासम्बुद्धो नु 
खो, न नु खो, पथवी पथवी”तिआदिना पवत्तमनसिकारेन “झानं सिया नु खो, न नु खोतिआदिना विचिकिच्छन्तस्स 
झानाधिगमपटिपदाय असंसिज्झनतो । यतो वक्खति - 


“भागी अस्समहं अद्धा, इमाय पटिपत्तिया। 
पविवेकसुखस्साति, कत्वा उस्साहमुत्तम' न्ति॥ 


तस्मा समाधिआदीनं उजुविपच्चनीकभावेन विसेसेन झानाधिगमस्स अन्तरायकरणतो एतानेव पहानङ्गानीति 
बुत्तानि। होति चेत्थ - 


““पच्चनीका यतो पञ्च, समाधादीनमेत्थ हि । 
झानन्तरायिका तस्मा, पहानङ्गे नियामिता”ति॥ 


एवमिदं पहानङ्गवसेन दस्सेत्वा इदानि सम्पयोगङ्गवसेन दस्सेतुं “वितक्क...पे०... सम्पयुत्त''न्ति वुत्तं । तत्थ 
वितक्कादयो वचनत्थलक्खणादिवसेन उपरि आगमिस्सन्ति। यस्मा पन इमेसु उप्पन्नेसु झानं उप्पन्नं नाम होति, तेनस्स 
इमानि सम्पयोगङ्गानीति वेदितब्बानि, तस्मा न एतेहि समन्नागतं अञ्ञदेव झानं नाम अत्थीति गहेतब्बं। यथा पन 
नेमिआदिअङ्गसमुदाये रथादिवोहारो होति, एवं झानङ्गसमुदाये झानवोहारो । वुत्तम्मि हेतं विभङ्गे “झानन्ति वितक्को 
विचारो पीति सुखं चित्तस्सेकग्गता”ति (विभ० ५६९)। कस्मा पन अज्जेसुपि फस्सादीसु सम्पयुत्तधम्मेसु विज्जमानेसु 
इमानियेव पञ्च झानङ्गवसेन वुत्तानीति? वुच्चते - उपनिज्झानकिच्चवन्तताय, कामच्छन्दादीनं उजुपटिपकखभावतो च। 
वितक्को हि आरम्मणे चित्तं अभिनिरोपेति, विचारो अनुबन्धति। एवं झानाधिगमस्स विसेसपच्चयभूतेहि तेहि अविकखेपाय 
समादहितपयोगस्स चेतसो पयोगसम्पत्तिसमुद्ठाना पीति पीणनं, सुखञ्च उपबूहनं करोति। अथ नं ससम्पयृत्तधम्मं एतेहि 
अभिनिरोपनानुबन्धनपीणनउपबूहनेहि अनुग्गहिता एकग्गता समाधानकिच्चेन अत्तानं अनुवत्तापेन्ती एकत्तारम्मणे समं, 
सम्मा च आधियति, इन्द्रियसमतावसेन समं, पटिपक्खधम्मानं दूरीभावेन लीनुद्भच्चाभावेन सम्मा च ठपेतीति एवमेतेसमेव 
उपनिज्झानकिच्चं आवेणिकं । कामच्छन्दादिपटिपक्खभावेन पन सयमेव वक्खति । एवं उपनिज्झानकिच्चवन्तताय, 
कामच्छन्दादीनं उजुपटिपक्खभावतो च इमेयेव पञ्च झानङ्गभावेन ववत्थिताति। यथाहु - 


""उपनिज्झानकिच्चत्ता, कामादिपटिपक्खतो । 
सन्तेसुपि च अञ्ञेसु, पञ्चेव झानसञ्जिता”ति॥ 

देसनाक्कमतो, महग्गतधम्मेसु पठमं अधिगन्तब्बतो च पठमं, पठमं समापज्जितब्बन्तिपि पठमन्ति वदन्ति। तं पन न 
एकन्तलक्खणं झानपटिलोमादिवसेन समापज्जने असम्भवतो। 


पुरिमपच्छिमचित्तेसु उप्पज्जमानस्सापि अप्पनाक्खणे अनुप्पज्जनतो वितक्को विप्पहीनो एतस्स, ततो वा एतं 
विप्पहीनन्ति वितक्कविप्पहीनं। भावनाय हि पहीनत्ता वितक्को झानक्खणे नुप्पज्जति। असंकिलिट्टसभावत्ता पन 
उपचारभावनाय च तं पहातुं असमत्थभावतो पुरिमभागे, पच्छाभागे च अपच्चनीकचित्तप्पवत्तितो उप्पज्जतियेबाति । 


ननु च “असंकिलिट्टसभावत्ता ति वुत्तं, अथ कथं झानेन एस पहीयति? न हि कुसलेहि असंकिलिट्टधम्मस्स पहानं 
अत्थि रागादिसंकिलिट्ठानं पापधम्मानमेतस्स उजुपटिपक्खभावतोति? वुच्चते - असंकिलिट्टसभावस्सापि एतस्स 
ओळारिकताय दुब्बलभावतो झानक्खणे अनुप्पत्तिसभावापादनत्थं तत्थ निकन्तिविक्खम्भनवसेन दुतियज्झानभावना 
होतीति तस्सा बलेन तं झानक्खणे अनुप्पज्जन्तं निकन्तिविक्खम्भनवसेन वा विक्खम्भितं पहीनं नाम होति। यदि एवं 
उपचारेनपि निकन्ति विक्खम्भीयतीति तत्थपिस्स पहानं सिया, यथा पठमज्झानस्स उपचारे नीवरणानीति? नयिदमेवं, 
नीवरणप्पहानस्स विय वितक्कारम्मणिकनिकन्ति विक्खम्भनस्स उपचारेन सातिसयं अनिप्फज्जनतो। सातिसयञ्हि तत्थ 
निकन्तिप्पहानं अप्पनाय एव होति, तस्मा यदवोचुम्हा “उपचारभावनाय च तं पहातुं असमत्थभावतो ति, तं सुटु 
उपपरिक्खित्वा वृत्तन्ति दडुब्बं । “विचारविप्पहीन' न्तिआदीसुपि वृत्तनयानुसारेन अत्थो दडुब्बो । दुतियज्झानेयेव 
पहीनस्स वितक्कस्स इध अप्पवत्तिमत्तदस्सनत्थं “वितक्कविचारविप्पहीन ˆ न्ति वितक्क-ग्गहणं कतं । एवं 
““वितक्कविचारपीतिविप्पहीन' न्तिआदीसुपि। 


यथासम्भवन्ति पथवीकसिणादीसु यं यं आरम्मणं यस्स यस्स सम्भवति, तदनतिक्कमतो। कसिणानापानेसु हि 
पञ्चेव झानानि पवत्तन्ति, असुभकायगतासतीसु पठमज्झानं, अनुपेक्खाब्रह्मनिहारेसु पञ्चमज्झानवज्जानि, 
उपेक्खाब्रह्मनिहारे पञ्चमज्झानन्ति। 


पथवीकसिणादीसूति एत्थ आदि-ग्गहणेन केवलं आपोकसिणादीनमेव, अथ खो असुभादीनम्पि 
अप्पनावहकम्मद्ठानानं सङ्गहोति दटुब्बं। एत्थ च अभिभायतनविमोक्खझानानि पवत्ताकारमत्ततो भिन्नानि, आरम्मणतो 
पन कसिणायतनानेव होन्तीति कसिणायतनझानेहेव तानि सङ्गहितानि। ““यथासम्भवं...पे०... अनेकविध''न्ति वा वचनेन 
रूपावचरज्झाने सब्बोपि लब्भमानकभेदो सङ्गहितोति अभिभायतनविमोक्खझानानि विसुं न वृत्तानि, तानि पन सरूपतो 
एवं वेदितब्बानि । 


तत्थ जाणुत्तरस्स योगावचरस्स पथबवीकसिणादिआरम्मणं अभिभवित्वा “न मेत्थ अप्पनानिब्बत्तने भारो*ति 
पटिपन्नस्स निमित्तुप्पत्तितो उद्भं दुतियततियवीथियं, चतुत्थपञ्चमवीथियं वा पटिलद्धं झानं अभिभायतनं नाम | तञ्हि 
आरम्मणं अभिभवतीति अभिभू, योगिनो सुखविसेसानं अधिट्ठानताय, मनायतनधम्मायतनपरियापन्नताय वा आयतनन्ति 
अभिभायतनं, अभिभवितब्बं वा अभिभू, आलम्बणं, तं आयतनमस्साति अभिभायतनं। अथ वा 
आलम्बणाभिभवनतोयेव अभिभू, परिकम्मं, जाणं वा, तं आयतनं कारणमस्साति अभिभायतनं । परिकम्मं, जाणं वा 
आलम्बणं अभिभवित्वा पवत्तमानं उपचारुप्पत्तितो पञ्चमवीथिमनतिक्कमित्वा अप्पनं निब्बत्तेति। पञ्चमवीथितो परं 
निब्बत्तं पन अभिभवितुकामताय निब्बत्तितम्पि अभिभायतनं नाम न होति। सामञ्जगतिया पन कसिणायतनमेव होति। 
इममेव हि सीघतरप्पवत्ति सन्धाय अट्टुकथायं “तानि अभिभवित्वा समापज्जति, सह निमित्तुप्पादेनेवेत्थ अप्पनं 
निब्बत्तेती”ति (ध० स० अट्ट० २०४) वुत्तं । ननु च अट्टुकथायं यथारुतवसेनेव अत्थो कस्मा न गस्हति। “सह 


www.tipitaka.org Vipassana Research Institute 


Page 109 sur 342 


निमित्तुप्पादेनेवा”ति (ध० स० अट्ट २०४) हि वृत्तत्ता निमित्तुप्पत्तिया सहुप्पन्नं झानमभिभायतनन्ति विञ्जायतीति? 
नयिदमेवं, निमित्तुप्पादेन सह अप्पनाय असम्भवतो । निमित्तुप्पादोति हि इध पटिभागनिमित्तस्स उप्पत्ति तदारम्मणस्स वा 
उपचारज्झानस्स, कि ताव पटिभागनिमित्तुप्पत्तिया सह अप्पनाय निब्बत्ति उपचारज्झाने असति तस्सा असम्भवतो, नापि 
उपचारज्झानेन सह एकवीथियं निब्बत्ति तस्सा उपचारभावनापबन्धसेवितब्बभावेन तदा असम्भवतो, तस्मा 
नातिचिरायनप्पवत्तिदस्सनत्थं समीपिम्हि समीपकारीयूपचारेन अट्टुकथायं तथा वुत्तन्ति वेदितब्बं । यदि निमित्तुप्पत्तितो 
नातिचिरप्पवत्तमभिभायतनं, कथं तस्स दन्धाभिञ्ञाखिप्पाभिञ्ञाभेदो पाळियं वुत्तोति? वुच्चते - 
चतुत्थपञ्चमजवनवीथियं उप्पन्नं चिरकालनिब्बत्तिताय दन्धाभिञ्ञं, दुतियततियवीथियं उप्पन्नं तब्बिपरीतलक्खणताय 
खिप्पाभिञ्जन्ति। केचि पन “अभिभायतनं नाम वसिभावप्पत्तमेव, नेतर न्ति वदन्ति, तं तेसं मतिमत्तं, वसिभावप्पत्तिया 
निमित्तुप्पत्तितो दूरतरभावेन “सह निमित्तुप्पादेनेवेत्थ अप्पनं निब्बत्तेती ति अट्टुकथावचनेन सह विरुज्झनतो। 


अपिच बसिभावप्पत्तं झानं अभिभवनकारणनिरपेक्खं वसिभावबलेनेव सक्कच्चं समापज्जितुं न सक्काति न तं 
अभिभायतनं नाम होति, तस्मा अप्पत्तवसिभावा पठमुप्पन्नायेब अभिभायतनन्ति निट्ठमेत्थ गन्तब्बं । यदि एवं कथं 
“अप्पमाणं परित्तारम्मणं, अप्पमाणं अप्पमाणारम्मण'न्ति (ध० स० २१२-२१३) अभिभायतनदेसनायं वुत्तं । 
वसिभावप्पत्तञ्हि झानं अप्पमाणन्ति वुच्चति। इदञ्च उप्पन्नमत्तत्ता परित्तमेवाति? नायं दोसो। पठमं अभिभायतनवसेन 
पटिलद्भज्झानं पच्छा बसिभावप्पत्तम्पि अभिभायतननाममेव लभतीति वसिभावप्पत्तमभिभायतनं अप्पमाणं, इतरं परित्तं। 


अथ वा वसिभावपपत्तं अप्पमाणन्ति उक्कंसगतिपरिग्गहवसेन वुच्चति । तं पन यं बलवतरं, तं अप्पमाणन्ति इमस्स 
अत्थस्स उपलक्खणं कत्वा वदन्ति । बलवभावनिबन्धनं अप्पमाणत्तं। बलवभावो च पठमअप्पनावारतो 
पच्छिमपच्छिमअप्पनावारानं बलवताय अवसितापत्तेपि झाने सम्भवतीति बलवन्तं अप्पमाणं, इतरं परित्तन्ति एवं 
अवसितापत्तेपि झाने अप्पमाणादिभावो वेदितब्बो। अथ वा अप्पनाय बलवभावो नाम उपचारस्स बलवताय सति होति। 
उपचारञ्च तं बलवं, यं सहसा अप्पनं उप्पादेतुं सक्कुणेय्य, तस्मा खिप्पाभिञ्ञानं द्विन्नं अभिभायतनझानानं 
उपचारवीथिया अनन्तरं दुतियवीथियं उप्पन्नं उपचारज्झानस्स बलवताय सयम्पि बलवतरन्ति अप्पमाणं नाम होति। 
दुतियबीथिमतिक्कमित्वा ततियवीथियं उप्पन्नं तदितरसभावताय परित्तं। तथा दन्धाभिञ्ञानं चतुत्थवीथियं उप्पन्नं 
अप्पमाणं | पञ्चमवीथियं उप्पन्नं परित्तन्ति। अथ वा यत्थ कत्थचि अप्पनावीथियं पञ्चमं उप्पज्जनक अप्पनातो चतुत्थं 
उप्पज्जमानाय बलवभावोति तंवसेनापेत्थ परित्तअप्पमाणता वेदितब्बा। 


तं पनेतं गणनतो अद्टुविधं होति । यथाह - 


““अज्झत्तं अरूपसञ्जी बहिद्धा रूपानि पस्सति परित्तानि, तानि अभिभुय्य जानामि पस्सामी'ति एवंसञ्जी 
होति। अज्झत्तं अरूपसञ्जी बहिद्भा रूपानि पस्सति परित्तानि सुवण्णदुब्बण्णानि। अज्झत्तं अरूपसञ्ञी बहिद्भा 
रूपानि पस्सति अप्पमाणानि। अज्झत्तं अरूपसञ्ञी बहिद्भा रूपानि पस्सति अप्पमाणानि सुवण्णदुब्बण्णानि, 
तानि अभिभुय्य जानामि पस्सामि। नीलानि नीलवण्णानि नीलनिदस्सनानि नीलनिभासानि, तानि अभिभुय्य 
जानामि पस्सामि। पीतानि पीतवण्णानि पीतनिदस्सनानि पीतनिभासानि। लोहितानि लोहितवण्णानि 
लोहितनिदस्सनानि लोहितनिभासानि। ओदातानि ओदातवण्णानि ओदातनिदस्सनानि ओदातनिभासानि, “तानि 
अभिभुय्य जानामि पस्सामी'ति एवंसञ्जी होतीति (दी० नि० २.१७३; ३.३३८; म० नि० २.२४९; ३० नि० 
१४२७-४३४; ८.६५)। 

तत्थ अज्झत्तं अरूपसञ्जीति अलाभिताय वा अनत्थिकताय वा अज्झत्तेसु केसादीसु 
परिकम्मअप्पनासञ्जाविरहितो । बहिद्धा रूपानि पस्सतीति बहिद्धा अट्सु कसिणेसु, चतूसु भूतकसिणेसु एव वा 
कतपरिकम्मकताय परिकम्मवसेन चेव अप्पनावसेन च तानि बहिद्धा अट्ट, चत्तारि वा कसिणरूपानि पस्सति। 
परित्तानीति अमहन्तानि। अभिभृय्याति यथा महग्घसो सम्पन्नगहणिको पुरिसो कटच्छुमत्तं भत्तं लभित्वा “कि एत्थ 
भुञ्जितब्बं भत्तं अत्थी”ति सङ्कड्टित्वा सब्बं एककबळमेव करोति, एवमेव जाणुत्तरिको पुग्गलो विसदजाणो “कि एत्थ 
परित्तके आरम्मणे समापज्जितब्बं अत्थि, नायं मम भारो"ति तानि रूपानि परिकम्मेन, जाणेन वा अभिभवित्वा 
समापज्जति । हेट्ठा वुत्तनयेन सीघं अप्पनं निब्बत्तेति। “जानामि पस्सामी”ति इमिना पनस्स पुब्बाभोगो कथितो, 
तदागमनतो च अन्तोसमापत्तियं चित्ताभिसङ्घारो। इतरथा अनेन आभोगमत्ते कथिते तेन साधितब्बं झान न वुत्तं होति, 
अभिभायतनदेसनावायं झानविसयाति । आगमटुकथासु पन समापत्तितो वुट्टितस्स पुब्बभागभावनावसेन झानक्खणे 
पवत्तमभिभवनाकारं गहेत्वा पवत्तमाभोगं सन्धाय - 


“इमिना पनस्स आभोगो कथितो। सो च खो समापत्तितो बुड्टितस्स, न अन्तोसमापत्तिय'न्ति (दी० नि० 
अट्ड० २.१७३; म० नि० अट्टु० २.२४९; ३० नि० अट्ट० ३.८.६५) वृत्तं 


दुतिये सुबण्णदुब्बण्णानीति परिसुद्भापरिसुद्भवण्णानि। परिसुद्धानि हि नीलादीनि सुवण्णानि, अपरिसुद्भानि 
दुब्बण्णानीति इध अधिप्पेतानि । 


ततिये अप्पमाणानीति वुद्धिप्पमाणानि विपुलानि खलमण्डलादीनि। वड्डनवसेन पनेत्थ अप्पमाणता न गहिता 
कसिणवड्डनस्स इध असम्भवतो। कसिणस्स हि द्वे वड्डनभूमियो उपचारभूमि, अप्पनाभूमि वा। तत्थ न ताव इध 
उपचारभूमियं वडनं सम्भवति । निमित्तुप्पत्तिया समकालं विय उप्पज्जमाने झाने कुतो तस्स ओकासोति, नापि 
अप्पनाभूमियं। वड्डितस्स पठमुप्पन्नझानारम्मणता न युज्जति, तस्मा सभावमहन्तानेव आलम्बणानि इध अप्पमाणानीति 
अधिप्पेतानि। केचि पन “वड्डितवसेनेव अप्पमाणानीति गहेत्वा पठमं अभिभवनिच्छाय अभावेन बड्डेत्वा पच्छा 
अभिभवनिच्छाय सति अभिभवनाकारेन पवत्तो तस्मिं अप्पनं निब्बत्तेतीति अप्पनं पटिलभित्वा वड्डितनिमित्तेसु इदं 
अभिभायतनं वुत्त''न्ति वदन्ति । 


चतुत्थे अभिभुय्याति अभिभवित्वा । यथा नाम सम्पन्नगहणिको महग्घसो पुरिसो एकं भत्तवट्टितकं लभित्वा 
“““अञ्ञोपि होतु, अञ्ञोपि होतू'ति कि एस मय्हं करिस्सती' ति न तं महन्ततो पस्सति, एवमेव जाणुत्तरो विसदजाणो 
पुग्गलो ““कि एत्थ समापज्जितब्बं, नयिदं अप्पमाण'न्ति मय्हं चित्तेकग्गताकरणे भारो”ति अभिभवित्वा समापज्जति। 
बुत्तनयेनेव अप्पनं निब्बत्तेति । 


पञ्चमे नीलानि...पे०... नीलनिभासानीति एतानि परियायनामानीति तत्थ “नीलानी”ति सब्बसङ्गाहकवसेन वुत्तं । 
एत्तकेयेब पन वृत्ते तंयोगतो तब्बोहारेन गुणयृत्तेपि पसङ्गो सियाति तन्निवारणत्थं “नीलबण्णानी 'ति वण्णवसेन वुत्तं । 
एवम्पि हि बहुब्बीहिवसेन गुणोपि पसङ्गो होतीति “नीलनिदस्सनानी ति निदस्सनवसेन वुत्तं । निदस्सितब्बञ्हि निदस्सनं, 
चकखुना दटुब्बं रूपं । ततो सेतादिनिवारणत्थं नील-सद्देन सह समासो कतोति अपञ्ञायमानचीवरानि असम्भिन्नवण्णानि 
एकनीलानेव हुत्वा दिस्समानानीति वुत्तं होति । “नीलनिभासानी”ति इदं पन ओभासवसेन वुत्तं, नीलोभासानि 
नीलप्पभायुत्तानीति अत्थो। एतेन तेसं सुविसुद्भत्तं दस्सेति। “पीतानीतिआदीसुपि इमिनाव नयेन अत्थो वेदितब्बो। अट्सु 
चेतेसु पुरिमं अभिभवनाकारेन वण्णाभोगरहितानि अट्ुपि कसिणानि परित्तानि आरम्मणं कत्वा उप्पन्नं सन्धाय वृत्त | 

ततियं तथा अप्पमाणानि। दुतियचतुत्थानियेव द्वे वण्णाभोगसहितानि आरब्भ उप्पन्नं, न पन वण्णकसिणवसेन 
उपपन्नं तस्स विसुं वक्खमानत्ता। 


पञ्चमादीनि पन तेसु कताधिकारे सन्धाय सुविसुद्भवण्णवसेनेव देसितानि। न हि तेसं अभिभवनस्स परित्तता, 
अप्पमाणता वा कारणं, अथ खो सुविसुद्भनीलादिभावो । तत्थ हि ते कताधिकाराति। ननु च आगमटुकथासु “सुवण्णानि 
वा होन्तु दुब्बण्णानि वा, परित्तअप्पमाणवसेनेव इमानि अभिभायतनानि देसितानी”ति (दी० नि० अट्ट० २.१७३; म० नि० 
अट्ट० २.२४९; ३० नि० अट्ट० ३.८.६५) वृत्तन्ति? सच्चं, तं पन आगमे अभिभायतनानं अञ्जथा आगतत्ता वृत्तं। तत्थ हि 


““अज्झत्तं रूपसञ्जी एको बहिद्भा रूपानि पस्सति परित्तानि सुवण्णदुब्बण्णानि, अप्पमाणानि 
सुवण्णदुब्बण्णानि, अज्झत्तं अरूपसञ्जी एको बहिद्धा रूपानि पस्सति परित्तानि सुवण्णदुब्बण्णानि, अप्पमाणानि 
सुवण्णदुब्बण्णानी "ति (दी० नि० २.१७३; ३.३३८; म० नि० २.२४९; ३० नि० १.४२७-४३४; ८.६५) - 


एवं चत्तारियेव अभिभायतनानि आगतानि, तस्मा तदट्टुकथासु वण्णाभोगे विज्जमाने अविज्जमानेपि 
परित्तअप्पमाणतावसेनेव इमेसं देसितभावो वृत्तो। परित्तअप्पमाणता हि इमेसु चतूसु अभिभवनस्स कारणं बण्णाभोगे 
विज्जमाने अविज्जमानेपीति । ननु च सब्बत्थ “सुवण्णदुब्बण्णानी ति वचनतो वण्णाभोगसहितानियेव तत्थ गहितानीति? 
तं न, बण्णाभोगरहितानि, सहितानि च सब्बानि परित्तानि एकतो कत्वा “परित्तानि सुवण्णदुब्बण्णानी"ति वृत्तानि, तथा 
“अप्पमाणानि सुवण्णदुब्बण्णानी'ति। यदि एवं कथं विसिट्ठानं वण्णाभोगरहितानं, सहितानञ्च एकज्झं मनसिकारो, न 
एकज्झं, विसुंयेव तेसं मनसिकारो। यदि एवं विसुं कथमेकत्तन्ति? परित्तभावसामञ्ञतो। यदि एवं सुबण्णदुब्बण्ण- 
ग्गहणमतिरिच्चति अवसिट्डोति? नातिरिच्चति परियायदेसनाभावतो। अत्थि हि एस परियायो, यदिदं 
वबण्णाभोगजनिताजनितं विसेसं अग्गहेत्वा परित्तभावसामञ्ञेन एकत्तं नेत्वा “परित्तानि अभिभुय्या^ति वत्वा पुन 
तदन्तोगधमेव पभेदं विनेय्यवसेन दस्सेतुं तानि च कदाचि वण्णवसेन आवज्जितानि होन्ति, “सुवण्णदुब्बण्णानि 
अभिभुय्या ति वत्तब्बताय वण्णाभोगरहितानि, सहितानि च विसुं मनसि कत्वा उभयत्थापि बण्णाभोगरहितपरित्ताभिभवने, 
तंसहितपरित्ताभिभवने च परित्ताभिभवनसामञ्ञं गहेत्वा एकत्तं कतन्ति। अभिधम्मे पन निप्परियायदेसनत्ता 
बण्णाभोगरहितानि, सहितानि च विसुं वुत्तानि। अत्थि हि उभयत्थाभिभवनविसेसोति | होतु ताव, एवं 
सुत्ताभिधम्मपाठविसेसतो अट्टुकथाय पाठभेदे पन को अधिप्पायोति? वुच्चते - सुत्तन्ते हि पठमविमोक्खं द्वेधा भिन्दित्वा 
पठमदुतियअभिभायतनानि वृत्ताने, परियायदेसनत्ता विमोक्खानम्पि अभिभवनपरियायो विज्जतीति  अज्झत्तं 
रूपसञ्जी "ति अभिभायतनद्वयं वृत्तं । 


ततियचतुत्थअभिभायतनेसु दुतियविमोक्खो, वण्णाभिभायतनेसु ततियविमोक्खो च अभिभवनप्पवत्तितो सङ्गहितो, 
इध पन निप्परियायदेसनत्ता विमोक्खाभिभायतनानि असङ्करतो दस्सेतुं विमोक्खे वज्जेत्वा अभिभायतनानि कथितानि । 
सब्बानि च विमोक्खकिच्चानि विमोकखदेसनाय वृत्तानि, तदेतं “अज्झत्तं रूपसञ्जी'ति सुत्ते आगतस्स 
अभिभायतनद्वयस्स अभिधम्मे अवचनतो “रूपी रूपानि पस्सती”तिआदीनञ्च सब्बविमोकखकिच्चसाधारणवचनभावतो 
बवत्थानं कतन्ति विञ्जायति। अवस्सञ्चेतं एव सम्पटिच्छितब्बं, न सम्पटिच्छन्तेहि सुत्ताभिधम्मपाठभेदे अञ्ञं कारणं 
वत्तब्बं। अथ किमेत्थ वत्तब्बं, ननु अट्ठकथायमेव “कस्मा पन यथा सुत्तन्ते “अज्झत्तं रूपसञ्जी एको बहिद्धा रूपानि 
पस्सति परित्तानी'तिआदि वुत्तं, एवं अवत्वा इध चतूसुपि अभिभायतनेसु अज्झत्तं अरूपसञ्जिताव वुत्ताति वत्वा 

““अज्झत्तरूपानं अनभिभवनीयतो"ति कारणं वृत्तन्ति? न तं तस्स कारणवचनं, अथ खो कत्थचि “अज्झत्तं रूपानि 
पस्सती”ति अवत्वा सब्बत्थ यं वुत्तं “बहिद्धा रूपानि पस्सती”ति, तस्स च कारणवचनं। तेनेव हि तत्थ वा इध वा 
““बहिद्भा रूपानियेव अभिभवितब्बानी”ति तत्थेव वुत्तं, अनभिभवनीयता च अज्झत्तरूपानं बहिद्धा रूपानि विय 
अविभूतत्ता । न हि सुदु विभूतभावमन्तरेन जाणुत्तरानं आरम्मणाभिभवनं सम्भवतीति । ननु च अट्ठकथायं 
पाठद्वयविसेसस्स देसनाविलासो कारणभावेन वृत्तोति? सच्चं वुत्तो, सो च यथावुत्तववत्थानवसेनेव वेदितब्बो । 
देसनाविलासो हि नाम विनेय्यज्झासयानुरूपं विज्जमानस्सेव परियायस्स विभावनं, न यस्स कस्सचीति। एवं ताव 
अभिभायतनं वेदितब्बं। 


तत्थ विमोक्खोति पटिलद्भज्झानस्स झानं समापज्जितुकामतावसप्पवत्तनवनवीथिसमनन्तरमेव पितुअङ्के 
विस्सड्टअङ्गपच्चङ्गस्स विय दारकस्स आरम्मणे निरासङ्कमेव हुत्वा पठमकप्पना विय च लहुं अवुड्॒हित्वा अन्तमसो 
चतुपञ्चचित्तकखणतो अनोसक्कित्वा आरम्मणे अभिरतिवसेन पवत्तस्स वसिभावप्पत्तस्स झानस्सेतं अधिवचनं । तञ्हि 
कसिणायतनवसेन वा अभिभायतनवसेन वा उप्पन्नं पच्चनीकधम्मेहि सुटु विमृत्तत्ता, आरम्मणे अधिमुत्तताय च 
“्रिमोक्खो'ति वुच्चति । वुत्तम्पि चेतं अट्टुकथायं - 


“केनट्टेन पन विमोक्खो वेदितब्बोति? अधिमुच्चनड्रेन। को अयं अधिमुच्चनट्टो नाम? पच्चनीकधम्मेहि च 
सुदु विमुच्चनट्टो, आरम्मणे च अभिरतिवसेन सुटु अधिमुच्चनट्टो "ति (ध० स० अट्ठ० २४८)। 


यदि बसिभावप्पत्तमेब विमोक्खो, कथमस्स आरम्मणचतुक्के परित्तता पाळियं वुत्ता। अवसितापत्तञ्हि झानं 
परित्तन्ति बुच्चतीति? नायं दोसो, परिपुण्णवसिभावप्पत्तं सन्धाय अपरिपुण्णवसिभावप्पत्तस्स परित्तभावेन तत्थ 
अधिप्पेतत्ता, तस्मा वसिभावप्पत्तमेव झानं विमोक्खो नाम, न इतरं । इतरं पन यदि कसिणायतनवसेन उपपन्नं, 
कसिणायतनं । अथ अभिभायतनवसेन, अभिभायतनमेवाति। केचि पन “पठमअप्पनातो पच्छिमपच्छिमाय पटिपक्खतो 
सुढु विमृत्तत्ता कसिणायतनवसेन, अभिभायतनवसेन च उप्पन्नं पठमकप्पनं ठपेत्वा सेसं विमोक्खोयेवा ति वदन्ति। 


तं पनेतं गणनतो तिविधं । यथाह -- 


“रूपी रूपानि पस्सति, अज्झत्तं अरूपसञ्जी बहिद्धा रूपानि पस्सति, सुभन्तेव अधिमृत्तो होती"ति (दी० 
नि० २.१७४; ३.३३९; पटि० म° १.२०९) | 


तत्थ रूपीति अज्ञत्तं केसादीसु उप्पादितं रूपज्ञानं रूपं, तदस्स अत्थीति रूपी। रूपानि पस्सतीति बहिद्भापि 
नीलकसिणादिरूपानि झानचकखुना पस्सति। इमिना अज्झत्तबहिद्भवत्थुकेसु कसिणेसु झानपटिलाभो दस्सितो। अज्झत्तं 
अरूपसञ्ञीति अज्झत्तं नरूपसञ्जी, अत्तनो केसादीसु अनुप्पादितरूपावचरज्झानोति अत्थो। इमिना बहिद्भा परिकम्मं 
कत्वा बहिद्धाव पटिलद्धज्झानता दस्सिता। “सुभ न्ति इमिना सुविसुद्धेसु नीलादीसु वण्णकसिणेसु झानानि दस्सितानि। 
तत्थ किञ्चापि अन्तोअप्पनायं “सुभन्ति आभोगो नत्थि, यो पन सुविसुद्धं सुभकसिणं आरम्मणं कत्वा विहरति, सो 
यस्मा “सुभ"न्ति अधिमुच्चनवसेन पठमज्झानं उपसम्पज्जित्वा विहरति, तथा दुतियादीनि, तस्मा एवं देसना कताति। 
पटिसम्भिदामग्गे पन “इध भिक्खु मेत्तासहगतेन चेतसा एकं दिसं फरित्वा विहरती”तिआदिना (पटि० म० १.२१२) 
ब्रह्मविहारवसेन सुभविमोक्खो वुत्तो । धम्मसङ्गणियं पन ब्रह्मनिहारानं विसुंयेव आगतत्ता तं नयं पटिक्खिपित्वा 
सुनीलकादिवसेनेव सुभविमोक्खो अट्टकथायं अनुञ्जातोति इधापि तत्थ वुत्तनयेनेव ववत्थानं कतन्ति एवं ताव 

विमोक्खझानं वेदितब्बं । 


यथानुरूपन्ति हीनादिअनुरूपं | पठमज्झानञ्हि हीनं कप्पस्स ततियभागायुके ब्रह्मपारिसज्जे उपपत्ति निप्फादेति, 
मञ्झिमं उपड्टकप्पायुके ब्रह्मपुरोहिते, पणीतं एककण्पायुके महात्रह्मे तथा दुतियज्झानं, ततियज्झानञ्च हीनं द्विकप्पायुके 
परित्ताभे, मज्झिमं चतुकप्पायुके अप्पमाणाभे, पणीतं अट्टुकप्पायुके आभस्सरे। चतुत्थज्झानं हीनं सोळसकणप्पायुके 
परित्तासुभे, मज्झिमं दत्तिसकप्पायुके अप्पमाणसुभे, पणीतं चतुसड्िकप्पायुके सुभकिण्हे । पञ्चमज्झानं पन तिविधम्पि 
पञ्चकप्पसतायुके वेहप्फले उपपत्ति निप्फादेति, तदेव तित्थियेहि सञ्जाविरागवसेन भावितं पञ्चकप्पसतायुकेयेव 
असञ्जसत्ते। अनागामीहि पन पुथुज्जनादिकाले पच्छापि भावितं सद्भादिइन्द्रियाधिमुत्ततानुक्कमेन यथाक्कमं 
सहस्सद्विसहस्सचतुसहस्सअइ्टसहस्ससोळससहस्सकप्पायुकेसु अविहाअतप्पासुदस्सासुदस्सीअकनिट्टुनामकेसु 
पञ्चसुद्भावासेसु उपपत्ति निप्फादेतीति एवमेतं यथानुरूपं सोळसरूपावचरब्रह्मलोकूपपत्तिनिप्फादकन्ति आह 
““यथानुरूपं...पे०... होती ति। 


यस्मा पन रूपभवेपि पवत्तियं लभितब्बा उपभोगसम्पत्ति कामावचरस्सेव फलं, तस्मा इध “भवभोगसम्पत्ति 
निप्फादेती“ति अवत्वा उपपत्तिनिप्फादनमेव वुत्तन्ति दटुब्बं। एत्थ च दुतियज्झानभूमि उपादाय सब्बत्थ परिपुण्णस्स 
महाकप्पस्स वसेन परिच्छेदो दटुब्बो, पठमज्झानभूमियं पन असङ्ख्येय्यकप्पवसेन । न हि तत्थ इतरवसेन परिच्छेदो 
सम्भवति एककण्पेपि अविनासाभावेन महाकप्पस्स चतुत्थभागेयेब तस्स सण्ठहनतो। 


रूपावचरकुसलवण्णना निट्टिता। 


असरूपावचरकुसलवण्णना 


इदानि अरूपावचरकुसलस्स निद्देसावकासो अनुप्पत्तोति तन्निद्देसत्थमाह “सेसेसु पना तिआदि । 
आकासकसिणवज्जितस्स यस्स कस्सचि कसिणस्स उग्घाटनतो लद्धमाकासं कसिणुग्घाटिमाकासं। तत्थ पवत्तं 
विञ्ञाणन्ति आकासानञ्चायतनमाह। तञ्हि दुतियारुप्पस्स आरम्मणं होति | सब्बसोति सब्बाकारेन, 
रूपनिमित्तदण्डादानसम्भवदस्सनादिना सब्बेन रूपधम्मेसु, पथवीकसिणादिरूपनिमित्तेसु तदारम्मणज्झानेसु च 
दोसदस्सनाकारेन, तेसु एव वा रूपनिमित्तेसु निकन्तिप्पहानअसमापज्जितुकामतादिना आकारेनाति अत्थो। अथ वा 
सब्बसोति सब्बासं, कुसलादिभेदेन अनवसेसानन्ति अत्थो । रूपसञ्जानन्ति सञ्जासीसेन वुत्तरूपावचरज्झानानञ्चेव 
तदारम्मणानञ्च। रूपावचरज्झानम्पि हि “रूप”न्ति वुच्चति उत्तरपदलोपेन “रूपी रूपानि पस्सती'तिआदीसु विय। 
तदारम्मणम्पि कसिणरूपं पुरिमपदलोपेन “देवेन दत्तोति, बहिद्भा रूपानि पस्सती”तिआदीसु विय, तस्मा इध रूपे 
रूपज्झाने तंसहगतसञ्जा रूपसञ्जाति गहिता, सञ्जासीसेन वुत्तरूपावचरज्झानानमेतं अधिवचनं। “रूप''न्ति सञ्ञा 
अस्साति रूपसञ्जं, रूपनामवन्तन्ति अत्थो। तंगहितेन पथबीकसिणादिभेदस्स तदारम्मणस्स चेतं नामन्ति ददुब्बं । 
“रूपसञ्जान'न्ति हि सरूपेकसेसवसेन निद्देसो कतो। समतिक्कमाति विरागा, निरोधा च। कि वुत्तं होति? एतासं 
कुसलविपाककिरियावसेन पञ्चदसन्नं झानसङ्घातानं रूपसञ्ञानं, एतेसञ्च पथवीकसिणादिवसेन नवन्नं 
आरम्मणसङ्कातानं रूपसञ्ञानं अनवसेसानं सब्बाकारेन च, तेसु एव वा निकन्तिप्पहानअसमापज्जितुकामतादिना 
आकारेन विरागा, निरोधा च जिगुच्छनतो चेव तप्पटिबन्धछन्दरागविक्खम्भनतो च निब्बत्तं आकासानञ्चायतनसञ्जाय 
सहगतं अरूपावचरकुसलचित्तं। न हि सक्का सब्बसो अनतिक्कन्तरूपसञ्जेन तं निब्बत्तेतुन्ति। 

न केवलं एतासंयेब समतिक्कमनतो इदं निब्बत्तं, अथ खो पटिघसञ्ञादीनमत्थङ्गमादितोपीति आह 
““पटिघसञ्ञान न्तिआदि। तत्थ चक्खादीनं वत्थूनं, रूपादीनञ्च आरम्मणानं पटिघातेन अञ्जमञ्ञजसमोधानसङ्घातेन 
पटिहननेन उप्पन्ना सञ्ञा पटिघसञ्ञा, रूपसञ्ञादिद्रिपञ्चसञ्जानमेतं अधिवचनं । यथाह - 


“तत्थ कतमा पटिघसञ्जा? रूपसञ्ञा सद्दसञ्ञा गन्धसञ्ञा रससञ्ञा फोडुब्बसञ्ञा, इमा वुच्चन्ति 
पटिघसञ्ञायो”ति (विभ० ६०३) । 


तासं कुसलाकुसलविपाकभूतानं अत्थङ्गमा पहाना असमुप्पादा अप्पवत्तिकरणेनाति वुत्तं होति। ननु च एता 
रूपावचरज्झानसमापन्नस्सापि न सन्ति। न हि पठमज्झानादिसमापन्नकाले पञ्चद्वारवसेन चित्तं पवत्ततीति? सच्चमेतं, 
यथा पन “सुखस्स च पहाना दुक्खस्स च पहाना अदुक्खमसुखं उपेक्खासतिपारिसुद्धि चतुत्थज्झानं उपसम्पज्ज 
विहरती”ति एत्थ पसंसावसेन अञ्ञत्थ पहीनानम्पि सुखदुक्खानं चतुत्थज्झाने, “सक्कायदिट्टिविचिकिच्छानं पहाना 
रागदोसमोहानं तनुत्ता सकदागामिमग्गं उपसम्पज्ज विहरती"ति एत्थ पठममग्गेयेव पहीनानं सक्कायदिट्टादीनं दुतियमग्गे 
च वचनं, एवमेव इमस्मिं झाने पटिपज्जनकानं उस्साहजननत्थं इमस्स झानस्स पसंसावसेन एतासं एत्थ वचनन्ति 
वेदितब्बं । अथ वा किञ्चापि ता रूपावचरसमापन्नस्सापि न सन्ति, न पन पहीनत्ता न सन्ति। किञ्चरहि पच्चयाभावेन। न 
हि रूपावचरभावना रूपविरागाय संवत्तति, रूपायत्ता एव तासं पवत्तीति। अरूपभावना पन रूपविरागाय संवत्तति, तस्मा 
“ता एत्थ पहीना*ति वत्तुं वट्टति। तथा हि एतासं इतो पुब्बे अप्पहीनत्तायेव “पठमज्झानं समापन्नस्स सद्दो कण्टको”ति 
वुत्तो भगवता। इध च पहीनत्ता एव अरूपसमापत्तीनं आनेञ्जाभिसङ्घारवचनादीहि, “ये ते सन्ता विमोवखा अतिक्कम्म 
रूपे अरूपा”तिआदिना च आनेञ्जता, सन्तविमोक्खता च वुत्ता। 


नानत्तसञ्ञानन्ति नानत्ते गोचरे पवत्तानं, नानत्तानं वा सञ्ञानं, बुत्तावसेसानं चतुचत्तालीसकामावचरसञ्ञानन्ति 
अत्थो। एता एव हि - 


“तत्थ कतमा नानत्तसञ्जा? असमापन्नस्स मनोधातुसमङ्गिस्स वा मनोविञ्जाणधातुसमङ्गिस्स वा सञ्ञा 
सञ्जानना सञ्जानितत्तं, इमा वुच्चन्ति नानत्तसञ्ञायो”ति (विभ० ६०४) - 


एवं विभङ्गे विभजित्वा वृत्ता। ता पन यस्मा रूपसद्दादिभेदे नानत्ते नानासभावे आरम्मणे पवत्तन्ति, यस्मा च अट्ठ 
कामावचरकुसलसञ्ञा, द्वादस अकुसलसञ्ञा, एकादस कामावचरकुसलविपाकसञ्जा, द्वे अकुसलविपाकसञ्जा, 
एकादस कामावचरकिरियसञ्ञाति एवं चतुचत्तालीसप्पभेदा नानासभावा, अञ्जमञ्ञं असदिसा, तस्मा “नानत्तसञ्जा"ति 
बुच्चन्ति। अमनसिकाराति सब्बसो अनावज्जना असमन्नाहारा अपच्चवेक्खणहेतु जवनपटिपादकेन वा भवङ्गचित्तस्स 
अन्तो अकरणा ठपेत्वा कसिणुग्घाटिमाकासं नानारम्मणे चित्तस्स असङ्घरणतोति वृत्तं होति। इमिना हि 
नानत्तसञ्ञजामनसिकारहेतूनं रूपधम्मानं समतिक्कमोपि वृत्तो, रूपज्झाने पन तदभावतो “नानत्तसञ्जानं अमनसिकारा"ति 
न वुत्तं। अथ समतिक्कमादीनं कि नानाकरणन्ति? वुच्चते - यस्मा रूपसञ्ञा, पटिघसञ्ञा च इमिना झानेन 
निब्बत्तितभवेपि न विज्जन्ति, अरूपसञ्ञाय भावनाय अभावे चुतितो उद्धं उप्पत्तिरहानं रूपसञ्ञापटिघसञ्ञानं याव 
अत्तनो विपाकुप्पत्ति, ताव अनुप्पत्तिधम्मतं आपादियमानत्ता, पगेव पन इमं झानं समापन्नकाले, तस्मा “समतिक्कमा, 
अत्थङ्गमा "ति उभयथापि तासं अभावोयेव दस्सितो। नानत्तसञ्ञासु पन या तस्मिं भवे न उप्पज्जन्ति 
एकन्तरूपनिस्सितत्ता, ता अनोकासताय न उप्पज्जन्ति, न अरूपभावनाय निवारितत्ता, अनिवारितत्ता च काचि 
उप्पज्जन्ति, तस्मा तासं अमनसिकारो अनावज्जनं अपच्चवेक्खणं जवनपटिपादकेन वा भवङ्गमनस्स अन्तो अकरणं 

अप्पवेसनं वुत्तं । तत्र पवत्तमानानम्पि हि झानं समापन्नस्स तासं अमनसिकारोयेव इतरथा झानसमापत्तिया अभावतो। इति 
सङ्घेपतो “रूपसञ्ञानं समतिक्कमा"ति इमिना सब्बरूपावचरधम्मानं पहानं वृत्तं, “पटिघसञ्ञानं अत्थङ्गमा 


नानत्तसञ्ञानं अमनसिकारा"ति सब्बेसं कामावचरचित्तचेतसिकानं पहानं, अमनसिकारो च वुत्तो, तीहि पनेतेहि 
समाधिस्स थिरभावो कथितोति। 


आकासानञ्चायतनसञ्ञासहगतन्ति एत्थ पन नास्स अन्तोति अनन्तं, अनन्तं आकासं आकासानन्तं, 
कसिणुग्घाटिमाकासं, अनन्तता पन उप्पादवयन्ताभावतो अनन्तमनसिकारवसेन वा वेदितब्बा । न हि एतस्स उप्पादन्तो, 
वयन्तो वा पञ्ञायति असभावधम्मत्ता। सभावधम्मो हि अहुत्वा सम्भवनतो, हुत्वा च विनस्सनतो उप्पादवयन्तपरिच्छिन्नो, 
नेतरो। न च पनेतं मनसि करोन्तो योगावचरो तस्स परिच्छेदसङ्घातमन्तं गण्हाति, अथ खो रूपविवेकमत्तस्सेब गहणेन 
अनन्तफरणाकारेनेव मनसिकारं पवत्तेति, तस्मा उप्पादवयन्तविरहतो मनसिकारवसेन वा एतमनन्तन्ति वेदितब्बं । 
““अनन्ताकास”न्ति च वत्तब्बे अनन्त-सद्दस्स परनिपातवसेन “आकासानन्त”न्ति वुच्चति । आकासानन्तमेव 
आकासानञ्चं संयोगपरस्स त-कारस्स च-कारं कत्वा, तदेव आयतनं ससम्पयुत्तधम्मस्स झानस्स आरम्मणभावतो 
अधिट्टानड्रेन देवायतनं वियाति आकासानञ्चायतनं, तस्मिं अप्पनापत्ता सञ्जा आकासानञ्चायतनसञ्ञा, ताय सहगतं 
विञ्जाणं आकासानञ्चायतनसञ्ञासहगतं । अथ वा आकासानञ्चं आयतनमस्सा ससम्पयुत्तधम्माय सञ्जायाति 
आकासानञ्चायतना, सायेव सञ्ञा, ताय झानं सहगतन्ति आकासानञ्चायतनसञ्ञजासहगतं । 


विञ्ञाण...पे०... सहगतन्ति यदेतं पठमारुप्पविञ्ञाणं, तंसभावधम्मत्ता उप्पादादिअन्तवन्तम्पि आरम्मणकरणवसेन 
अनन्ताकासे फरणतो अत्तानं आरब्म अन्तस्स अग्गहणवसेन पवत्तमनसिकारतो वा अनन्तं विञ्ञाणन्ति विञ्ञाणानन्तं, 
“िञ्जाणानञ्च'न्ति वत्तब्बे विञ्ञाणञ्च-सद्दो तदत्थे निरूळहो आ-कार न-कारलोपोति वा कत्वा 
““विञ्ञाणञ्च”मिच्चेव वृत्तं। एवञ्च कत्वा वक्खति - 


“विज्ञाणानन्तमिच्चेवं, वत्तब्बं पनिदं सिया^ति। 
अथ वा दुतियारुप्पविञ्ञाणेन अञ्चितब्बं आरम्मणवसेन पापुणितब्बन्ति विञ्ञाणञ्चं । सेसं पुरिमसदिसमेव। 


आकिञ्चञ्ञा...पे०... सहगतन्ति नास्स पठमारुप्पविञ्ञजाणस्स किञ्चनन्ति अकिञ्चनं, अन्तमसो भङ्गमत्तम्पि 
अवसिटुँ नत्थीति वुत्तं होति । सति हि भङ्गमत्तेपि तस्स सकिञ्चनता सिया। अकिञ्चनस्स भावो आकिञ्चञ्ञं, 
आकासानञ्चायतनविञ्ञाणाभावस्सेतं अधिवचनं । सेसं वुत्तनयमेव । 


नेवसञ्ञा...पे०... सहगतन्ति हेड्िमझानेसु विय ओळारिकाय सञ्जाय अभावतो नेवस्स सञ्ञा अत्थीति नेवसञ्ञं, 
सुखुमाय च सञ्जाय अत्थिताय नास्स सञ्ञा नत्थीति नासञ्ञं, नेवसञ्ञञ्च तं नासञ्जञ्चेति नेबसञ्ञानासञ्जं, 
चतुत्थारुप्पज्झानं | यदि एवं “नेवसञ्जनासञ्ञ' न्ति वत्तब्बं? सच्चमेतं | वचनसोभनत्थं पन दीघं कत्वा वुत्तं। अथ वा 
नेवस्स सञ्ञा नासज्ञाति एवं एकज्झं बहुब्बीहिसमासवसेन “नेवसञ्जानासञ्ज' न्ति वुत्तं । नेवसञ्ञानासञ्चञ्च तं 
आयतनञ्च मनायतनधम्मायतनपरियापन्नत्ताति नेवसञ्ञानासञ्ञायतनं, तेन सम्पयुत्तं सञ्जासहगतं 
नेवसञ्ञानासञ्जायतनसञ्ञासहगतं । अथ वा सञ्जायेव पटुसञ्जाकिच्चकरणे असमत्थताय नेवसञ्ञा, उण्होदके 
तेजोधातु विय सङ्घारावसेससुखुमभावप्पत्तिया नासञ्ञाति नेवसञ्जानासञ्ञा, सा एव सेसधम्मानं निस्सयपच्चयताय, 
अधिट्ठानट्वेन धम्मायतनपरियापन्नताय एव वा आयतनन्ति नेवसञ्ञजानासञ्जायतनं, नेवसञ्जानासञ्ञायतनभूताय 

सञ्जाय सहगतन्ति नेवसञ्ञजानासञ्ञायतनसञ्ञजासहगतं । 


यथानुरूपं...पे०... निप्फादकन्ति “पठमारुप्पभूमिया पठमं, दुतियारुप्पभूमिया दुतिय''न्तिआदिना अत्तनो 
अनुरूपवसेन चतूसु अरूपभूमीसु उपपत्तिसाधकं । तासु पन पठमा वीसतिसहस्सकप्पायुका होति, दुतिया 
चत्तालीससहस्सकप्पायुका, ततिया सट्टिसहस्सकप्पायुका, चतुत्था पन चतुरासीतिसहस्सकप्पायुकाति वेदितब्बं । 


अरूपावचरकुसलवण्णना निट्टिता। 


लोकुत्तरकुसलवण्णना 


एवं तिविधम्पि लोकियकुसलं निद्दिसित्वा इदानि लोकुत्तरकुसलं निद्दिसन्तो आह “इतरं पना”तिआदि। 
लुज्जनपलुज्जनड्रेन लोको, सो तिविधो -- सङ्घारलोको सत्तलोको भाजनलोकोति। ततो इदं उत्तरतीति लोकुत्तरं । 
चत्तारोपि हि मग्गा उपादानक्खन्धसङ्कातसङ्घारलोकतो उत्तरन्ति अनासवभावेन । सत्तलोकेसु च सोतापत्तिमग्गो 
अनरियलोकतो उत्तरति, सकदागामिमग्गो सोतापन्नलोकतो, अनागामिमग्गो सकदागामिलोकतो, अरहत्तमग्गो 
अनागामिलोकतो उत्तरति। भाजनलोकेसु पन पठममग्गो अपायलोकतो उत्तरति, सकदागामिमग्गो कामलोकेकदेसतो, 
अनागामिमग्गो सकलकामलोकतो, अरहत्तमग्गो रूपारूपलोकतो उत्तरति। इति चतुब्बिधम्पि मग्गचित्तं तिविधलोकतो 
उत्तरतीति लोकुत्तरं, कुच्छितसलनादितो पन कुसलं, चिन्तनादितो चित्तञ्चाति लोकुत्तरकुसलचित्तं । फलं पन लोकतो 
उत्तिण्णत्ता लोकुत्तरं, उभयम्पि वा सह निब्बानेन उपादानकखन्धसङ्घातलोकतो उत्तरं विसिट्ठतरन्ति लोकुत्तरं। यथाह 
“यावता, भिक्खवे, धम्मा सङ्घाता वा असङ्कता वा, विरागो तेसं धम्मानं अग्गमक्खायती "ति (अ० नि० ४.३४; इतिवु० 
९०) | 


नियतानियतवत्थुकभेदतोति सोतापत्तिमग्गस्स परतोघोसपच्चयेन विना अनुप्पज्जनतो अरूपभवे सम्भवो नत्थीति 
तं नियतवत्थुकं, इतरं पन सत्तविधम्पि परतोघोसं विनापि विपस्सनाबलेनेव निप्फज्जनतो तत्थापि सम्भवतीति 
अनियतवत्थुकं । 


तीहि...पे०... तिविधन्ति लोकुत्तरविमोकखानं द्वारभावतो विमोक्खमुखसङ्काताहि सुञ्जतानुपस्सनादीहि तीहि 
बुड्ानगामिनिविपस्सनाहि पत्तब्बतो इदं लोकुत्तरकुसलं तिविधं सुञ्जतं अनिमित्तं अप्पणिहितन्ति। कतमे पन ते 
लोकुत्तरविमोक्खाति? नव लोकुत्तरधम्मा। यथाह “चत्तारो च अरियमग्गा चत्तारि च सामञ्ञफलानि निब्बानञ्च, अयं 
अनासवो विमोक्खो' ति (पटि० म० १.२१३) । इमानि हि संकिलेसधम्मेहि सुहु विमृत्तत्ता विमोक्खा नाम। तानि पन पच्चेकं 
सुञ्ञतो विमोक्खो, अनिमित्तो विमोक्खो, अप्पणिहितो विमोक्खोति तिविधानि। यथाह “तयोमे, भिक्खवे, विमोकखा - 
सुञ्ञतो विमोक्खो, अनिमित्तो विमोक्खो, अप्पणिहितो विमोक्खो'ति (पटि० म० १.२०९) । इध पन कुसलाधिकारत्ता 
चतुमग्गसङ्कातायेव लोकुत्तरधम्मा अधिप्पेता । 


सुञ्जतादिनामलाभो च नेसं आगमनतो, सगुणतो, आरम्मणतो च वेदितब्बो। तथा हि आगच्छति मग्गो, फलञ्च 
एतेनाति आगमनं । तञ्हि दुविधं मग्गागमनं, फलागमनञ्च । तेसु वुड्ञानगामिनिविपस्सना मग्गागमनं, अरियमग्गो 
फलागमनं। तत्थ मग्गस्स आगतट्ठाने मग्गागमनं गहेतब्बं, फलस्स आगतट्टाने फलागमनं । इध पन मग्गस्स आगतत्ता 
मग्गागमनं गहितन्ति। ततो आगमनतो। सगुणतोति सभावतो। आरम्मणतोति आरम्मणधम्मतो । 

यो हि सब्बसङ्घारानं अनत्तलक्खणपटिवेधवसप्पवत्ताय अनत्तानुपस्सनाय वसेन मग्गं पटिलभति, तस्स सा 
अनुपस्सना असुञ्जत्तकरानं अत्ताभिनिवेसपच्चयानं दिद्देकट्टकिलेसानं विक्खम्भितभावेन तेभूमकधम्मानं अत्तसुञ्ञताय 
याथावतो गहणतो सुञ्ञतानुपस्सना नाम होति। ताय पन पटिलद्भमग्गो सुञ्जताय आगतत्ता सुञ्ञतो नाम । तेनाह 
“अनत्ततो मनसिकरोन्तो सुञ्जतविमोक्खेन विमुच्चती”ति (पटि० म० १.२२७)। 


यो पन सब्बसङ्कारानं अनिच्चलक्खणपटिवेधवसप्पवत्ताय अनिच्चानुपस्सनाय मग्गं पटिलभति, तस्स सा 
अनुपस्सना निच्चनिमित्तादिगाहकरानं किलेसानं विक्खम्भितत्ता धुवभावूपट्ठानसङ्घातनिच्चनिमित्तादिनो अग्गहणतो 
अनिमित्तानुपस्सना नाम । ताय पन लद्धमग्गो अनिमित्ताय आगतत्ता अनिमित्तो नाम | तेनाह “अनिच्चतो मनसिकरोन्तो 
अनिमित्तविमोक्खेन विमुच्चती "ति (पटि० म° १.२२७) । 


यो पन सब्बसङ्घारानं दुकखलक्खणपटिवेधवसप्पवत्ताय दुक्खानुपस्सनाय बसेन मग्गं पटिलभति, तस्स सा 
अनुपस्सना तण्हापणिधानस्स विक्खम्भनेन पणिधिविरहितत्ता अप्पणिहितानुपस्सना नाम | ताय पन लद्धमग्गो 
अप्पणिहिताय आगतत्ता अप्पणिहितो नाम | तेनाह “दुक्खतो मनसिकरोन्तो अप्पणिहितविमोक्खेन विमुच्चती"ति। अयं 
तावस्स आगमनवसेन नामलाभो । 


अत्तनो पन रागादीहि सुञ्ञतत्ता, निच्चनिमित्तादिविरहितत्ता, तण्हापणिधिअभावतो च सगुणतो, रागादिसुञ्ञस्सेव, 
निच्चनिमित्तादिविरहितस्स, पणिधिविप्पमुत्तस्स च निब्बानस्स आरम्मणकरणतो आरम्मणतो च सुञ्ञतादिविमोकखो नाम 
होतीति एवमस्स सगुणारम्मणेहि नामलाभो दडब्बो। सो च खो सुत्तन्तपरियायेनेव, नो अभिधम्मपरियायेन। सुत्तन्तकथा हि 
परियायदेसना, इतरा निप्परियायदेसना, तस्मा सगुणारम्मणतो नामस्स सब्बसाधारणभावेन अववत्थानकरत्ता 
परियायभावतो सुत्तन्तपरियायेनेव लाभो, आगमनतो पन अभिधम्मपरियायेनपि बवत्थानकरभावेन निप्परियायत्ता। तेनेव 
हि आचरियेन “तीहि विमोक्खमुखेहि पत्तब्बतो तिविध "न्ति विमोक्खमुखमेव धुरं कत्वा वृत्तं, न “सुञ्ञतादिनामतो 
तिविध''न्ति। अनिमित्तनामं पनेत्थ आगमनतोपि सुत्तन्तपरियायेनेव लब्भति अभिधम्मे मग्गं पति अनिमित्तनामस्स 
अनुद्धतत्ता। अनुद्भटत्तं पन न अनुद्धरितब्बतामत्तेन, अथ खो निप्परियायतो तस्स मग्गे अलब्भनतो | किञ्चापि हि अयं 
विपस्सना निच्चनिमित्तं उग्धाटेन्ती पवत्तति, सङ्कारनिमित्तस्स पन अनिस्सज्जनतो न निप्परियायतो अनिमित्तनामं लभति। 
यं पनेतं सुत्ते - 


“अनिमित्तज्च भावेहि, मानानुसयमुज्जह । 
ततो मानाभिसमया, उपसन्तो चरिस्ससी 'ति॥ (सु? नि ३४४) -- 


मग्गस्स अनिमित्तभाववचनं, तं यथावुत्तपरियायवसेन लब्भमानं गहेत्वा वृत्तं। अभिधम्मे पन या सयम्पि 
निप्परियायतो अनिमित्तनामं न लभति, सा कथं मग्गस्स तं ददेय्याति मग्गस्स अनिमित्तनामं न उद्भटं । यदि एवं 
सुञ्ञतनामेनपि इदं समानं । अनत्तानुपस्सनापि हि किञ्चापि पुग्गलसुञ्ञतं गण्हाति, धम्मसुञ्जतं पन न गण्हातीति सयं 
निप्परियायेन सुञ्जतानुपस्सना नाम न होतीति सुञ्ञतनामम्पि मग्गस्स न ददेय्य। अथ पुग्गलसुञ्जताग्गहणमत्तेन सयं 
सुञ्ञतानुपस्सना हुत्वा मग्गस्स तं ददेय्य, अनिच्चानुपस्सनापि सङ्घारनिमित्तस्स गहणेपि निच्चनिमित्तादिउग्घाटनतो सयं 
अनिमित्तानुपस्सना हुत्वा मग्गस्स अनिमित्तनामं ददेय्याति? न इदमेवं, निच्चादिनिमित्तुग्घाटनेन अनिमित्तभावस्स 
निप्परियायेन मग्गे अलब्भनतो निच्चादिनिमित्तुग्घाटनस्सपि परियायभावतो। ननु इदम्पि सब्बत्थ समानं । 
सुञ्जतअप्पणिहितभावोपि हि निप्परियायेन अमग्गे न लब्भति पुग्गलसुञ्जतग्गहणस्स, पणिधिसोसनस्स च उजुकं 

मग्गेनेव निप्फज्जनतो, तस्मा सुञ्जतानुपस्सनापि अप्पणिहितानुपस्सनापि परियायेनेव तं तं नामं लभन्तीति मग्गस्स 
निप्परियायतो नामं न देन्तीति? न, ततो लद्भअरियमग्गस्स निप्परियायतो सम्पयुत्तधम्मवसेनेव 
सुञ्जतअप्पणिहितनामसम्भवतो। कथं? ठपेत्वा बुद्भुप्पादं सरभङ्गसत्थारादिकालेपि दुब्बिजानीयभावेन सुखुमस्स 
अनत्तलकखणस्स पञ्ञाय एव गोचरभावतो अनत्तानुपस्सनाय अनुपस्सनतो मग्गक्खणे पञ्जिन्द्रियं अधिमत्तं होति। यथाह 
-- अनत्ततो मनसिकरोतो पञ्जिन्द्रियं अधिमत्तं होती”ति (पटि० म० १.२२१)। 


तञ्च पन सयं अत्ताभिनिवेससमुग्घाटनतो, अरियमग्गपरियापन्नत्ता च निप्परियायतोव सुञ्ञतनामं लभति। 
दुक्खानुपस्सनाय समाधिविपच्चनीकस्स पणिधिसङ्कातरागस्स सोसनतो तस्सा वसेन अनुपस्सन्तस्स मग्गक्खणे 
समाधिन्द्रियं अधिमत्तं होति। यथाह -- “दुक्खतो मनसिकरोतो समाधिन्द्रियं अधिमत्तं होती 'ति। तञ्च पन सयं 
पणिधिसोसनतो, अरियमग्गपरियापन्नत्ता च निप्परियायतोब अप्पणिहितनामं लभति। सब्बसङ्कघारानं पन अनिच्चभावं 
आगमनतो सुत्वा पच्छा सयं पच्चक्खतो पस्सतो “अनिच्चमेव बत सो भगवा 'अनिच्च'न्ति आहा”ति भगवति 
सद्भाबाहुल्लपटिलाभतो अनिच्चानुपस्सनाय मनसिकरोतो मग्गक्खणे सद्धिन्द्रियं अधिमत्तं होति। यथाह - “अनिच्चतो 
मनसिकरोतो सद्भिन्द्रियं अधिमत्तं होती 'ति। तं पन सयं सङ्कारनिमित्ततो वुडुहन्तम्पि अरियमग्गपरियापन्नं न होतीति 
निप्परियायतो अनिमित्तनामं न लभति, तस्मा यथा कायकम्माधिकं चित्तं “कायकम्म "न्ति वुच्चति, एवं 
सुञ्ञतसङ्कातपञ्जिन्द्रियाधिमत्तो मग्गो सुञ्जतनामं लभति, अप्पणिहितसङ्घातसमाधिन्द्रियाधिमत्तो अप्पणिहितनामं, 
सद्धिन्द्रियाधिमत्तो पन सद्भाय अनिमित्तनामालाभतो सयम्पि तं न लभति। यदि सम्पयुत्तधम्मवसेन सुञ्ञतादिनामालाभो, 
अथ कथं “आगमनतो' ति वृत्तं? सच्चं, आगमनतो अधिमत्तस्स पन इन्द्रियस्स वसेन लद्धनामम्पि आगमनतोव लद्धं 
होति। 


अथ वा अभिधम्मपरियायेनपि सुञ्ञतभावो नाम पुग्गलसुञ्ञतायेवाति पुग्गलसुञ्ञतग्गाहिताय अनत्तानुपस्सनाय 
सुञ्ञतनामं निप्परियायतोव लब्भति। पणिधि नाम रागादिका एवाति रागादिसोसिताय दुक्खानुपस्सनाय 
अप्पणिहितनामम्पि निप्परियायतोव लब्भति । 


निमित्तन्ति पन ठपेत्वा सुत्तन्तपरियायं अभिधम्मपरियायेन सङ्घारनिमित्तं होतीति सङ्घारनिमित्तग्गाहिताय 
अनिच्चानुपस्सनाय अनिमित्तनामं निप्परियायतो न लब्भति, तस्मा निप्परियायतो सुञ्जतअप्पणिहितनामिकानं 
अनत्तदुक्खानुपस्सनानं वसेन पटिलद्भमग्गो आगमनतो सुञ्जतअप्पणिहितनामं लभति, अनिमित्तनामं पन परियायतोब 
लभति। तेन वुत्तं - “अनिमित्तनामं पनेत्थ आगमनतोपि सुत्तन्तपरियायेनेव लब्भति अभिधम्मे मग्गं पति 
अनिमित्तनामस्स अनुद्धटत्ता”ति। इति इमेसं तिण्णं विमोक्खानं पवेसनद्वारभावतो सुञ्जतानुपस्सनादिनामिका 
अनत्तानुपस्सनादिका तिस्सो अनुक्कमेन बलवभावं पत्वा बुड्ानगामिनिविपस्सनाभूता तीणि विमोक्खमुखानीति 
वेदितब्बानि । वुत्तज्हेतं - 


“नतीणि खो पनिमानि विमोकखमुखानि लोकनिय्यानाय संवत्तन्ति, सब्बसङ्कारे परिच्छेदपरिवटुमतो 
समनुपस्सनताय अनिमित्ताय च धातुया चित्तसम्पक्खन्दनताय, सब्बसङ्कारेसु मनोसमुत्तेजनताय अप्पणिहिताय च 
धातुया चित्तसम्पक्खन्दनताय, सब्बधम्मे परतो समनुपस्सनताय सुञ्जताय च धातुया चित्तसम्पक्खन्दनताय, 
इमानि तीणि विमोक्खमुखानि लोकनिय्यानाय संवत्तन्ती”ति (पटि० म० १.२१९) । 


एत्थ हि परिच्छेदपरिवटुमतोति उदयब्बयवसेन परिच्छेदतो चेव परिवटुमतो च। अनिच्चानुपस्सना हि “उदयतो पुब्बे 

सङ्कारा नत्थी"ति परिच्छिन्दित्वा तेसं गति समन्नेसमाना वयतो परं न गच्छन्ति, एत्थेव अन्तरधायन्तीति परिवटुमतो 
परियन्ततो समनुपस्सति । समनुपस्सनतायाति सम्मदेव अनुपस्सनताय संवत्तन्तीति सम्बन्धो । मनोसमुत्तेजनतायाति 
चित्तसंवेजनताय। दुक्खानुपस्सनेन हि सङ्घारेसु चित्तं संविज्जति। परतो समनुपस्सनतायाति “नाहं, न मम”न्ति एवं 
अनत्ततो समनुपस्सनताय। इति इमानि तीणि पदानि अनिच्चानुपस्सनादीनं तिण्णं वसेन वृत्तानीति वेदितब्बानि। तेनेव च 
तदनन्तरे पञ्हाविस्सज्जने - 


“अनिच्चतो मनसिकरोतो खयतो सङ्घारा उपट्टहन्ति, दुकखतो मनसिकरोतो भयतो सङ्घारा उपट्ठ हन्ति, 
अनत्ततो मनसिकरोतो सुञ्ञतो सङ्घारा उपटुहन्ती*ति (पटि० म० १.२१९) - 


वुत्तं । ननु चेत्थ अभिधम्मावतारस्स भासमानत्ता अभिधम्मपरियायेनेव विमोक्खमुखानि च बवत्थपेतुं युत्तन्ति? सच्चं, 
अनिच्चानुपस्सनायपि पन मग्गवुड्डानं होतीति पकासनत्थं सुत्तन्तपरियायेनपि एकं ववत्थानं कतं, तथा बुद्धितो पन मग्गो 
अभिधम्मपरियायेन सुद्भधिकपटिपदायमेव सङ्गय्हतीति दडुब्बं । 


चतुमग्गयोगभेदतोति सोतापत्तिआवीहि चतूहि अरियमग्गेहि सम्पयोगप्पभेदतो। अरियमग्गानं पन 
सम्मादिठ्ठादिअट्ुङ्गसभावत्ता, तेसञ्च सब्बलोकुत्तरे अत्थिताय भङ्गवसेन अभेदेपि इन्द्रियानं अपाटवपाटवतरतमभावेन 
सच्छिकिरियाविसेसतो किलेसानं पहानभेदो होतीति तंवसेन चतुब्बिधता दडुब्बा । तेनेवाह 
“सक्कायदिट्रिविचिकिच्छा”तिआदि। सति विज्जमाने पञ्चक्खन्धसङ्घाते काये दिट्ठि सक्कायदिद्टि, सयं वा तत्थ सति 
दिट्ठि सक्कायदिट्टि, पञ्चसु खन्धेसु अत्तत्तनियाभिनिवेसवसेन पवत्ताय मिच्छादिट्टिया एतं अधिवचनं। सा पन एकेकस्मिं 
खन्धे चतुधा अभिनिवेसनवसेन वीसतिविधा होति। तथा हि कोचि रूपं अत्ततो समनुपस्सति “यं रूपं, सो अत्ता, यो अत्ता, 
तं रूपं, यथा दीपस्स वण्णोयेव अच्चि, अच्चियेव बण्णो"ति। रूपवन्तं वा अत्तानं समनुपस्सति, छायावन्तं विय रुक्खं । 
अत्तनि वा रूपं, पुप्फे विय गन्धं । रूपस्मिं वा अत्तानं, समुग्गे विय मणि । एवं वेदनादीसुपि “वेदनं अत्ततो 
समनुपस्सती 'तिआदिना योजेतब्बं । तत्थ यो पञ्चविधो अब्यतिरित्तअत्ताभिनिवेसो, सा उच्छेददिड्टि। यो पन पन्नरसविधो 
ब्यतिरित्तअत्ताभिनिवेसो, सा सस्सतदिट्टीति वेदितब्बं । 


सभावं विचिनन्तो ताय किच्छति किलमतीति विचिकिच्छा, तिकिच्छितुं दुक्करताय वा विगता चिकिच्छा 
जाणपतिकारो इमिस्साति विचिकिच्छा। सा पन - 


“सत्थरि कङ्कति विचिकिच्छति, धम्मे, सङ्गे, सिक्खाय, पुब्बन्ते, अपरन्ते, पुब्बन्तापरन्ते, 
इदप्पच्चयतापटिच्चसमुप्पन्नेसु धम्मेसु कङ्कति विचिकिच्छती"ति (ध० स० १००८ थोकं० विसदिसं) - 


एवं बुद्भादीसु कह्वावसेन अइवत्थुका, 


““अहोसि नु खो अहमतीतमद्धानं, न नु खो अहोसिं, कि नु खो अहोसिं, कथं नु खो अहोसिं, किं हत्वा कि अहोसि नु 
खो अहमतीतमद्धानं, भविस्सामि नु खो अहमनागतमद्धानं, न नु खो भविस्सामि, कि नु खो भविस्सामि, कथं नु खो 
भविस्सामि, किं हुत्वा कि भविस्सामि नु खो अहमनागतमद्भानं, एतरहि वा पन पच्चुप्पन्नमद्धानं अज्झत्तं कथंकथी होति, 
अहं नु खोस्मि, नो नु खोस्मि, कि नु खोस्मि, कथं नु खोस्मि, अयं नु खो सत्तो कुतो आगतो, सो कुहिं गामी भविस्सती"ति 
(म० नि० १.१८; सं० नि० २.२०) - 

एवं पुब्बन्तादयो आरब्भ पवत्तिवसेन सोळसवत्थुका च निद्दिट्ठा । 


तत्थ सत्थरि कङ्कन्तो तस्स रूपकायधम्मकायानं विज्जमानतं, अविज्जमानतञ्च कङ्कति, धम्मे कङ्कन्तो तस्स 
स्वाक्खातद्वाकखातभावे कङ्कति, सङ्घे कङ्क न्तो तस्स सुप्पटिपन्नविप्पटिपन्नतादिभावे करह्व ति, सिकखाय कङ्कन्तो तस्सा 
सृपञ्जत्तदुप्पञ्ञत्तभावं कङ्कति, पुब्बन्ते कङ्खन्तो सस्सताकारं, अधिच्चसमुप्पत्तिआकारञ्च निस्साय अतीते अत्तनो 
विज्जमानतं, अविज्जमानतञ्च कङ्कति, अपरन्ते कङ्कन्तो सस्सताकारं, उच्छेदाकारञ्च निस्साय अनागते अत्तनो उप्पत्ति, 
अनुप्पत्तिञ्च कङ्कति, पुब्बन्तापरन्ते कङ्कन्तो पच्चुप्पन्ने अत्तनो अत्थिभावं, नत्थिभावञ्च कङ्कति। पच्चुप्पन्नो हि अद्भा 
पुब्बभागापरभागकोट्टासवन्तताय “पुब्बन्तापरन्तो”ति वुच्चति, यृत्तं पन तं आरब्भ कङ्घाजननन्ति? युत्तं, अयुत्तन्ति का 
एत्थ चिन्ता | उम्मत्तको विय हि बालपुथुज्जनो । तस्मा सो यं किञ्चि कङ्घतियेव | तेनेव च 
सोळसवत्थुकविचिकिच्छानिद्देसे “एतरहि वा पना”तिआदि वृत्तं। आचरिया पन “पुब्बन्तापरन्तोति अतीतानागते 
एकज्झं गहेत्वा तदुभयमारब्भ कङ्कन्तो पुब्बन्तापरन्ते कह्कती तिपि वदन्ति । इदप्पच्चयतापटिच्चसमुप्पन्नेसु धम्मेसु 
कङ्कन्तो पन अविज्जादीनं पच्चयानं, सङ्कारादीनञ्च पच्चयुप्पन्नानं हेतुहेतुसमुप्पन्नभावस्स सब्भावासब्भावं कङ्कतीति एवं 
ताव अट्टवत्थुककङ्वाय पवत्ति वेदितब्बा । 


सोळसवत्थुका पन “अहोसिं नु खो...पे०... न नु खो अहोसि”न्ति कङ्कन्तो वुत्तनयेनेव अतीते अत्तनो 
विज्जमानाविज्जमानतं कङ्कति। किं नु खो अहोसिन्ति जातिलिङ्गुपपत्तियो निस्साय “खत्तियो नु खो अहोसि, ब्राह्मणादीसु 
गहट्टादोसु देवादीसु अञ्ञतरो नु खो”ति कङ्कति। कथं नु खोति सण्ठानाकारं निस्साय “दीघो नु खो अहोसिं, 
रस्सओदातकाळादीनञ्च अञ्जतरो"ति कङ्कति। इस्सरनिम्मानादीनि निस्साय “केन नु खो पकारेन अहोसि"'न्ति 
निब्बत्तनाकारतो कह्कतीति वदन्ति। कि हुत्वा किं अहोसिन्ति जातिआदीनि निस्साय “खत्तियो हुत्वा नु खो ब्राह्मणो 


हेड्ठा वुत्तनयेनेव अनागते अत्तनो विज्जमानाविज्जमानतं कङ्कति। “किं नु खो भविस्सामी”तिआदि वुत्तनयमेव। अहं नु 
खोस्मि, न नु खोस्मीति इदानि अत्तनो अत्थिभावं, नत्थिभावञ्च कङ्कति । तत्थ कारणं वृत्तमेव। किं नु खोस्मीति 
खत्तियादिकोव समानो अत्तनो खत्तियादिभावं कङ्कति । एसेव नयो सेसेसुपि। कथं नु खोस्मीति “अब्भन्तरे जीवो नाम 
अत्थी”ति गहेत्वा तस्स दीघादिभावं कङ्घति । पच्चुप्पन्नं पन अत्तनो सरीरसण्ठानं अजानन्तो नाम नत्थि। कुतो आगतो, 
कुहिं गामी भविस्सतीति अत्तभावस्स आगतगतट्टानानि कङ्कतीति वेदितब्बं । 


सीलञ्च वतञ्च सीलब्बतं, तत्थ गोसीलादिअसुद्धिमग्गो समादानवसेन सीलं, अबीतिक्कमवसेन वतं । उभयथापि 
वा सीलं, तपोकम्मभावेन गहितत्ता वतं । गवादिपकतिभावतो अत्तनो वा गवादिभावाधिट्टानं सीलं, “गच्छन्तो भक्खेति, 
तिइन्तो मृत्तेती”तिआदिना गवादिकिरियाय करणं वतं । तंतंअकिच्चसम्मसतो वा निवत्ति सीलं, तंसमादानवतो 
वेसभोजनकिच्चचरणादिविसेसपटिपत्ति वतं। सभावं अतिक्कम्म परतो आमसनं गहणन्ति परामासो, सीलब्बतस्स 
परामासो सीलब्बतपरामासो | इतो बहिद्भा समणब्राह्मणानं सीलेन सुद्धि, वतेन सुद्धि, सीलब्बतेन सुद्धीति एवं असुद्धिमग्गे 
“सुद्धिमग्गो "ति पवत्तस्स मिच्छाभिनिवेसस्सेतं अधिवचनं। सक्कायदिट्टि च विचिकिच्छा च सीलब्बतपरामासो चाति 


दिद्विविसुद्धिआदीहि तदङ्गवसेन पहीनानं अनुप्पत्तिधम्मतापादनेन अच्चन्तसमुच्छेदप्पहानं करोतीति सक्का...पे०... 
प्पहानकरं । 

निब्बानं पति सवनतो सन्दनतो सोतो वुच्चति अरियो अइङ्गिकमग्गो, तस्स आदितो पज्जनं सोतापत्ति, निब्बानं 
मग्गति, निब्बानत्थिकेहि मग्गीयति, किलेसे मारेन्तो गच्छतीति वा मग्गो, सोतापत्ति एव मग्गो सोतापत्तिमग्गो। अथ वा 
सोतं आदितो पज्जति अधिगच्छतीति सोतापत्ति, पठमो अरियपुग्गलो, तस्स मग्गो सोतापत्तिमग्गो, सम्मादिड्िआदीनि 
अडुङ्गानि, तेन सम्पयुत्तं चित्तं सोतापत्तिमग्गचित्तं | 


रज्जति अभिसज्जतीति रागो, सो इध पञ्चकामविसया, कामभवविसया च तण्हा। दुस्सतीति दोसो, 
दसविधआघातवत्थुपदट्टानो ब्यापादो। मुय्हतीति मोहो, दुक्खादीसु अट्सु अज्ञाणं। एतेसं किलेसानं तनुत्तं तनुभावं 
करोतीति राग...पे०... तनुत्तकरं । तत्थ द्वीहि कारणेहि तनुत्तं अभिण्हानुप्पत्तितो, परियुद्ठानमन्दताय चाति सकदागामिस्स 
हि वड्ानुसारिमहाजनस्स विय किलेसा अभिण्हं न उप्पज्जन्ति, कदाचि विरळाकारा हुत्वा उप्पज्जन्ति, तथा उप्पज्जन्तापि 
मदन्ता छादेन्ता अन्धकारं करोन्ता नुप्पज्जन्ति। द्वीहि पन मग्गेहि पहीनत्ता मन्दमन्दा तनुकतनुका उप्पज्जन्ति। केचि पन 
सकदागामिस्स किलेसा चिरेन उप्पज्जन्तापि बहलाव उप्पज्जन्ति। तथा हिस्स पुत्तधीतरो दिस्सन्तीति वदन्ति। तं अकारणं, 
वत्थुपटिसेवनेन विनापि गब्भग्गहणसब्भावतो, तस्मा वुत्तनयेनेव द्वीहि कारणेहि नेसं तनुभावो वेदितब्बो। कस्मा पनेत्थ 
मोहस्स तनुभावो वुत्तो, ननु ततियमग्गवज्झानमेव इमिना तनुत्तकरणं वत्तब्बं, इतरथा हेट्ठा तीहिपि मग्गेहि 
उपरिमग्गवज्झकिलेसानं बहलाबहलावत्थाय पहीयमानत्ता इध सब्बेसमेव उद्भम्भागियसंयोजनानं तनुभावो वत्तब्बो, तेनेव 
च पाळियम्पि “कामरागब्यापादानं तनुभावाय दुतियाय भूमिया पत्तिया*ति वुत्तन्ति। सच्चमेतं, सृत्ते पन उपरिमग्गवज्झानं 
तनुभावपरियायं गहेत्वा “रागदोसमोहानं तनुत्ता सकदागामी होती" ति हेतुत्तयतनुभावस्स आगतत्ता इधापि तदनुलोमेन 
वुत्तं । “कामरागब्यापादान''मिच्चेव वा पाठो। तथा हि एत्थेव उपरि दुतियमग्गञाणनिद्वेसे “ब्यापादकामरागानं, तनुभावं 
तु साधय'न्ति (अभिध° १३५३) वुत्तं। पटिसन्धिवसेन सकिदेव इमं मनुस्सलोकं आगच्छतीति सकदागामी, तस्स मग्गो 
सकदागामिमग्गो। किञ्चापि हि मग्गट्टस्स पटिसन्धिवसेन आगमनासम्भवतो फलट्टोयेब सकदागामी नाम होति, तस्स पन 
आगमनभूतो मग्गो मग्गन्तरावच्छेदनत्थं तदायत्तभावूपनयनेन सकदागामिमग्गोति वुच्चति, तंसम्पयुत्तं चित्तं 
सकदागामिमग्गचित्तं | 


पञ्चसु कामगुणेसु, कामभवे च रागो कामरागो । व्यापज्जति तेन चित्तन्ति ब्यापादो । पटिसन्धिवसेन इमं कामधातुं 
न आगच्छतीति अनागामी। रूपभवे छन्दरागो रूपरागो। अरूपभवे छन्दरागो अरूपरागो। मानो इध अरहत्ताधिगमं 
पटिच्च उण्णतिमत्तं | उद्धच्चम्पि “को मे भारो किलेससमुच्छेदने "ति एवमाकारप्पवत्तं चित्तस्स अवूपसममत्तं । 
अविज्जापि असुखे सुखसञ्जाविपल्लासो। आरकत्ता किलेसेहि, मिच्छापटिपन्नेहि वा, रागादिअरीनं, संसारचक्कस्स 
अरानञ्च हतत्ता, पच्चयादीनं अरहत्ता, रहोपि पापाकरणेन पापकरणे रहस्स अभावा, रहितब्बतो जहितब्बतो “रहा”ति 
लबद्भनामानं वा पापधम्मानं अभावतो, साधूहि अरहितब्बतो अपरिच्चजितब्बतो, रहसङ्घातस्स वा गमनस्स संसारे अभावतो 
अरहा, अट्टमो अरियपुग्गलो, तस्स भावो अरहत्तं, अग्गफलस्सेतं अधिवचनं । तञ्हि  अरहा"ति अभिधानस्स, बुद्धिया च 
पवत्तिनिबन्धनत्ता अरहतो भावोति कत्वा “अरहत्त”न्ति वुच्चति, तस्स आगमनभूतो मग्गो अरहत्तमग्गो, तंसम्पयूत्तं चित्तं 
अरहत्तमग्गचित्तं। 


झानङ्गयोगभेदतोति रूपावचरं विय पञ्चहि झानङ्गेहि सम्पयोगभेदतो। कथं पनस्स भेदोति? एत्थ ताव 
अट्टकथावादो, तयो च थेरवादाति चत्तारो वादा होन्ति। तथा हि अट्टुकथायं ताव “सङ्घारुपेवखाभावं पत्वा 
बुड्ानगामिनिविपस्सनामग्गस्स झानङ्गं नियमेती' ति वुत्तं । तिपिटकचूळनागत्थेरो पन “मग्गासन्नविपस्सनाय पदट्टानभूतं 
पादकज्झानं नियमेतीति आह | मोरवापिवासिमहादत्तत्थेरो “विपस्सनाय आरम्मणभूता खन्धा नियमेन्ति। यञ्हि झानं 

सम्मसित्वा वुट्ठाति, तंसदिसोव होतीति आह | तिपिटकचूळाभयत्थेरो पन “पुग्गलज्झासयो नियमेति, “अहो वत 
पञ्चङ्गिकं, चतुरङ्गिकं वा मग्गं पापृणेय्यःन्तिआदिना यथा यथास्स अज्झासयो होति, तथा तथा मग्गो होतीति आह। 


यस्मा पन अट्ठकथावादो पमाणं, तयो च थेरा पण्डिता ब्यत्ता, तस्मा चत्तारोपि वादा अञ्ञमञ्ञं अप्पटिबाहनवसेन 
एवं वेदितब्बा । कथं? कामावचरधम्मे ताव सम्मसित्वा सुक्खविपस्सकस्स उप्पन्नमग्गोपि समापत्तिलाभिनो झानं पादकं 
अकत्वा उप्पादितमग्गोपि विपस्सनानियामेन पठमज्झानिकाव होन्ति। सचे पन किञ्चि झानं पादकं कत्वा उप्पादितो होति, 
तस्स वसेन अङ्गपरिणामो होतीति तंतंझानसदिसो होति। यस्मा पनेत्थ कामावचरक्खन्धे आरब्म पवत्ता विपस्सना 
कामावचरधम्मेसु च महग्गतधम्मेसु विय भावनाविसेसतो झानङ्गविसेसो नत्थि, तस्मा “विपस्सनाय आरम्मणभूता खन्धा 
नियमेन्ती' "ति एवं पवत्तो दुतियत्थेरवादो इमं वादं न पविसति। झानधम्मे सम्मसित्वा उप्पादितमग्गो सचे पादकज्झानं 
नत्थि, सम्मसितज्झाननियामेन तंतंझानिको होति । सचे पठमज्झानतो वुट्ठाय दुतियादिझाने सम्मसित्वा उप्पादितो, 
पुग्गलज्झासयनियामेन द्वीसु अञ्ञतरज्झानसदिसो होति। सचे पन पुग्गलस्स तथाविधो अज्झासयो नत्थि, तदा कथन्ति? 
एत्थ ताव केचि “नानावज्जनवीथियमेव निवत्तमानपादकज्झानतो एकावज्जनवीथियं गोत्रभुभावं पत्वा निवत्तमानाय 
विपस्सनाय आरम्मणभूता खन्धायेव बलवन्तो, तस्मा सम्मसितवखन्धनियामेन तंसदिसो मग्गो होती 'ति वदन्ति। एवञ्च 
सति “पादकज्झाननियामेन होतीति एवं पवत्तो पठमत्थेरवादो पादकज्झानतो वुद्ठाय कामावचरकखन्धे सम्मसित्वा 
उप्पादितमग्गमेव सन्धाय तिट्ठतीति। 


अपरे पन “पादकज्झानं मग्गस्स मूलकारणवसेन पच्चयो होति आसन्नकारणवसेनपि, सम्मसितक्खन्धा पन 
मूलकारणवसेनेव पच्चया होन्ति, तस्मा सम्मसितकखन्धतो पादकज्झानमेव बलवतरन्ति पादकज्झानसदिसो मग्गो 
होती 'ति वदन्ति। एवं सन्ते पन “सम्मसितक्खन्धनियामेना “ति एवं पवत्तो दुतियत्थेरवादो समापत्ति पादकं अकत्वा 
केवलं झानधम्मेयेव सम्मसित्वा उप्पादितमग्गमेव सन्धाय तिट्टुति । यस्मा पन हेड्टिमहेड्टिमज्झानतो उपरूपरिझानं बलप्पत्तं 
होति, तस्मा हेट्टिमहेट्रिमज्झानतो बुड्ाय उपरूपरिझानधम्मे विपस्सतो उप्पन्नमग्गो पादकज्झानं अनपेक्खित्वा 
सम्मसितज्झानवसेन तंतंझानिको होति उपरूपरिझानतो पन वुद्ठाय हेट्टिमहेट्रिमज्झानधम्मे सम्मसित्वा उप्पादितमग्गो 
सम्मसितज्झानं अनपेक्खित्वा पादकज्झानसदिसो होतीति इदमेत्थ सारतरं। एवञ्हि सति द्विन्नम्पि थेरानं वादा 
निप्पदेसविसया समफला होन्ति । 


ततियत्थेरवादो चेत्थ पादकज्झानं, सम्मसितज्झानं वा विना अज्झासयमत्तेनेव न इज्झति। तीसुपि वादेसु ठपेत्वा 
सेसझानङ्गपरिणामं वेदनापरिणामो विपस्सनानियामेनेव होति । तयोपि थेरवादा विपस्सनानियामेन विना न होन्तीति दब्बं । 
ननु च वेदनापि झानङ्गमेव, तस्मा तायपि पादकज्झाननियामेनेव भवितब्बन्ति? तं न, वेदनायपि पादकज्झाननियामेन 
परिणामे सति विपस्सनानियामं अनपेक्खित्वा पादकज्झाननियामेनेव मग्गक्खणे सेसझानङ्गानि परिणामद्ठानेयेव वेदनायपि 
परिणामो भवेय्य, तथा पन अहुत्वा एकावज्जनवीथिया आदितोव परिणामनतो मग्गवुट्ठानवीथिया आसन्नतरप्पवत्ताय 
विपस्सनाय वसेन वेदनानियामो होति। 


अथ वा पादकज्झानसम्मसितज्झानानं सम्भवे तेसु अनुप्पन्ना वेदना विपस्सनाय न होतीति 
पादकज्झानसम्मसितज्झाननियामेन परिणमतीतिपि न सक्का वत्तुं। एत्थ सिया -- यत्थ ताव पादकज्झानं अत्थि, तत्थ तं 
नियमेति। यत्थ पन तिकचतुक्कपादकज्झानं नत्थि, तस्मिं अरूपभवे कि नियमेतीति? तत्थापि पादकज्झानमेव नियमेति । 
यो हि भिक्खु अट्टसमापत्तिलाभी पठमज्झानं पादकं कत्वा सोतापत्तिमग्गफलानि निब्बत्तेत्वा अपरिहीनज्झानो कालं कत्वा 

अरूपभवे निब्बत्तो पठमज्झानिकाय सोतापत्तिफलसमापत्तिया बुट्ठाय विपस्सनं पट्टुपेत्वा उपरि तीणि मग्गफलानि 
निब्बत्तेति, तस्स तानि पठमज्झानिकानेव होन्ति। दुतियज्झानिकादीसुपि एसेव नयो। अरूपेपि हि लोकुत्तरं 
तिकचतुक्कज्झानं उप्पज्जतीति एवमेत्थ एकेकस्स लोकुत्तरकुसलस्स झानङ्गयोगभेदो वेदितब्बोति। 


मग्गा...पे०... निप्फादेतीति तेभूमककुसलं विय पटिसन्धिप्पवत्तीसु अविपच्चवन्तम्पि अत्तनो अत्तनो अनुरूपस्स 
फलस्स निप्फादनेन तंतंफलप्पत्ते सोतापन्नो सकदागामी अनागामी अरहाति सामञ्जतो चत्तारो अरियपुग्गले 
अभिनिप्फादेतीति । विसेसतो पन सत्तक्खत्तुपरमतादिके अनेकेपि सोतापन्नादयो निप्फादेति। 


लोकुत्तरकुसलवण्णना निड्टिता। 
चतुभूमककुसलवण्णना 


२८. एवं चतुभूमककुसलचित्तं सरूपतो निद्दिसित्वा इदानि तं निगमेन्तो आह “कामे अट्रेवा'तिआदि। तत्थ 
कामेति कामभवे। तथा ““रूपे*तिआदीसु | 


२९. कुसलाकुसलापगतेनाति कुसलाकुसलकम्मतो अपगतेन। अग्गमग्गस्स हि उप्पन्नकालतो पट्टाय अरहतो 
सब्बानि कुसलाकुसलकम्मानि पहीनानि नाम होन्ति पच्चयवेकल्लेन पटिसन्धिदाने असमत्थभावतो। यतो च 
अरियमग्गञाणं “कम्मक्खयकर "न्ति वुच्चति। अथ वा अहेतुअपच्चयविसुज्झनस्स अभावतो किलेससमुच्छेदकेन 
मग्गकुसलेन अकुसलेहि अपगतेन। कुसले कुसलेनाति कुच्छितानं सलनादीहि कुसलसङ्घाताय पटिपत्तियं 
देसनुप्पादनादीसु छेकेन। मुनिनाति उभयलोकमुननकेन अग्गफलजाणेन, सब्बञ्जुतञ्ञाणेन वा समन्नागतत्ता मुनिना। 
तेनाह - 


“यो मुनाति उभो लोके, मुनि तेन पवुच्चती"ति। 


वसिनाति छळभिञ्ञताय परमेन चित्तवसिभावेन समन्नागतत्ता, झानादीसु पञ्चविधवसिसब्भावतो च वसिभूतेन 
वसिभावूपगतिन्द्रियेन । 


चतुभूमककुसलवण्णना निट्टिता । 
अकुसलवण्णना 


एत्तावता च यं “कुसलाकुसलाब्याकतजातिभेदतो तिविध”न्ति एत्थ वृत्तं कुसलं, तं सरूपतो निद्दिसित्वा इदानि 
तदनन्तरुद्दिडं अकुसलं निद्दिसन्ती आह “अकुसलं पना 'तिआदि। “भूमितो एकविध न्ति वुत्तमत्थं नियमेत्वा दस्सेन्तो 
आह “कामावचरमेवा ति । निकायन्तरिका पन रूपारूपावचरम्पि अकुसलं इच्छन्तीति तेसं मतिनिसेधनत्थं अवधारणं 
कतं । महग्गतभूमियं उप्पज्जन्तम्पि हेतं तत्थ रूपधातुयं पवत्तिविपाकं देन्तम्पि एकन्तेन कामावचरमेवाति। कुतो पनेस 
नियमोति? कामतण्हाविसयभावतो । कामतण्हाविसयता हि कामावचरभावस्स कारणं यथा रूपारूपतण्हाविसयता 
रूपारूपभावस्स। एकंसेन चेतं एवं सम्पटिच्छितब्बं । इतरथा ब्यापितलक्खणं न सिया । यदि हि आलम्बितब्बधम्मवसेन 
भूमिववत्थानं करेय्य, एवं सति अनारम्मणानं सङ्गहो न सिया । अथ विपाकदानवसेन, एवम्पि अविपाकानं सङ्गहो न सिया, 

तस्मा आलम्बणधम्मवसेनेव परियापन्नानं सा कातब्बा । अपरियापन्नानं पन लोकतो उत्तिण्णताय लोकुत्तरता, 
उत्तरितराभावतो अनुत्तरता च वेदितब्बाति। 


दोमनस्सस्स अनीवरणावत्थाय अभावेन तंसहगतचित्तुप्पादो कामभूमियंयेव पवत्ततीति सो नियतवत्थुको, इतरे 
अरूपभूमियम्पि पवत्तनतो अनियतवत्थुकाति आह ““नियता...पे०... दुविध*न्ति | विचिकिच्छुद्रच्चसहगतानं 
मोहेकहेतुकत्ता, इतरेसम्पि लोभमोहदोसमोहवसेन द्विहेतुकत्ता आह “एकहेतुकदुहेतुकतो ति । आदितो एकादसन्नं 
अकुसलचित्तानं पटिसन्धिजननतो, उद्भच्चसहगतस्स तदभावतो आह “पटिसन्धिजनकाजनकतो ति | 
उद्धच्चसहगतञ्हि पवत्तिविपाकं देन्तम्पि पटिसन्धिं नाकडुति । यतो वक्खति - 


“एकादसविधान तु, हित्वा उद्धच्चमानसं । 
एकादसविधा चेव, भवन्ति पटिसन्धियो'ति॥ (अभिध० ५३६) । 


येन पन कारणेन तं पटिसन्धिं नाकड्ढओति, तं पटिसन्धिविनिच्छयकथाहि इमिस्सा गाथाय वण्णनापदेसेयेव वक्खाम | 
तीहि वेदनाहीति सुखदुक्खोपेक्खासङ्घाताहि तीहि वेदनाहि। यथाह -- “तिस्सो इमा, भिक्खवे, वेदना। कतमा तिस्सो? 
सुखा दुक्खा अदुक्खमसुखा "ति (सं० नि० ४.२४९) । यं पन कत्थचि सृत्ते “द्वेमा, भिक्खवे, वेदना सुखा दुक्खा ति (सं० 
नि० ४.२६७) वचनं, तं कुसलपक्खिकं उपेक्खं सुखे, अकुसलपक्खिकञ्च दुक्खे पक्खिपित्वा परियायेन वृत्तन्ति दटुब्बं । 
सुप्पतिठ्टितभावकारणत्ता मूलमिवाति मूलं, लोभो मूलं एतस्साति लोभमूलं | किञ्चापि हि मोहोपि लोभमूलेसु अत्थि, सो 
पन सब्बाकुसलसाधारणत्ता ववत्थानकरो न होतीति असाधारणधम्मवसेन “लोभमूल' त्वेव वुत्तं यथा “भेरिसद्दो 
यवङ्कुरो"ति। तथा “दोसमूल' न्ति एत्थापि। मूलन्तरविरहतो मोहो एव मूलं इमस्स, नाञ्जन्ति मोहमूलं । 


मिच्छावसेन दस्सनं दिट्टि, दिड्टियेव दिट्टिगतं यथा “आकासगतं थामगत"न्ति। अथ वा विपरियेसग्गाहिकाय दिड्टिया 
गतमेव, न एत्थ गन्तब्बवत्थु तथासभावन्ति दिट्टिंगतं, द्वासड्टिया वा दिद्ठीसु अन्तोगधन्ति दिट्टिगतं, तेन समं पकारेहि यृत्तन्ति 
दिद्विगतसम्पयुत्त | 


“यदा ही तिआदि लोभमूलचित्तानं पवत्तिआकारदस्सनं । मिच्छादिट्रिन्ति उच्छेददिद्िआदि मिच्छादिट्टिं। ताय हि 
विपल्लत्तचित्ता ताव कोधविसयो, याव इन्द्रियगोचरोति परलोकं पटिक्खिपित्वा “नत्थि कामेसु आदीनवो”ति गण्हन्ति। 
आदि-सद्देन - 


“एस पन्थोवितथो देवयाने, 

येन यन्ति पुत्तवन्तो विसोका । 

तं पस्सन्ति पसवो पक्खिनो च, 

तेन ते मातरिपि मिथुनं चरन्ती'ति॥ - 


आदिना नयेन पुत्तमुखदस्सनं सग्गमोक्खमग्गोति एवमादिकं मिच्छादिट्िं सङ्गण्हाति। कामे वाति एत्थ वा-सद्दो 
अनियमत्थो। तेन “ब्राह्मणानं सुवण्णहरणमेव अदिन्नादाने सावज्जं, इतरं अनवज्जं, गुरूनं, गुन्नं, अत्तनो जीवितस्स, 
विवाहस्स च अत्थाय मुसावादो अनवज्जो, इतरो सावज्जो, गुरुआदीनं अत्थाय पेसुञ्ञकरणं अनवज्जं, इतरं सावज्जं, 
भारतयुद्धसीताहरणादिकथा पापवूपसमाय होतीति एवमादिके मिच्छागाहे सङ्गण्हाति । दिट्टुमङ्घलादीनीति 

दिटुसुतमुतमङ्गलानि। सारतो पच्चेतीति वुड्डिया पुब्बनिमित्तभावेन अग्गहेत्वा “इदमेव बुड्टिकारण'न्ति एवं सारवसेन 
गण्हाति। सभावतिक्खेनेवाति लोभस्स, मिच्छाभिनिवेसस्स वा वसेन सरसेनेव तिखिणेन कुरुरेन। मन्देनाति दन्धेन 
अतिखिणेन। तादिसं पन अत्तनो, परस्स वा समुस्साहनेन पवत्ततीति आह ““समुस्साहितेना”ति। परस्स भण्डं वा 
हरतीति वा-सद्देन तथापवत्तनकमुसावादादीनम्पि सङ्गहो वेदितब्बो। कामानं वाति अनुभुय्यमानानं कामगुणानं । वा-सद्देन 
परसन्तकस्स अयथाधिप्पेतताय यं लद्धं, तं गहेतब्बन्ति गहणादिकं सङ्गण्हाति । 


सम्पयुत्तधम्मवसेन भेदाभावतो दोसमूलं असङ्कारिकससङ्घारिकभेदतो दुविधं । यदि एवं कस्मा “दोमनस्ससहगतं 
पटिघसम्पयृत्त" न्ति वुत्तं? असाधारणधम्मेहि तस्स चित्तस्स उपलक्खणत्थं । पाणस्स अतीव, अतिक्कमित्वा वा पातनं 
पाणातिपातो। आदि-सद्देन अदिन्नादानमुसावादपेसुञ्जफरुससम्फप्पलापब्यापादे सङ्गण्हाति। दसअकुसलकम्मपथेसु हि 
कामेसुमिच्छाचारअभिज्झामिच्छादिट्रिसङ्घाता तयोब कम्मपथा इमिना न सिज्झन्ति। सभावतिकखं हुत्वा पवत्तमानं चित्तं 
असङ्कारमेव होति, इतरं ससङ्घारन्ति अधिप्पायेनाह “तिक्खमन्दप्पवत्तिकाले ति । मन्दं पन ह॒त्वा पवत्तमानं एकंसेन 
ससङ्घारमेबाति न सक्काव विञ्ञातुं । यं ससङ्कारेन सप्पयोगेन पवत्तति, तं मन्दमेव होतीति कत्वा तथा वुत्तन्ति ददुब्बं । 


मोहमूलं चित्तं मूलन्तरविरहतो अतिमूळहं विचिकिच्छुद्भच्चयोगतो चञ्चलञ्चाति उपेक्खासहगतमेव होति, न तस्स 
कदाचिपि सभावतिकखता अत्थि। आरम्मणे हि संसप्पनवसेन, विक्खिपनवसेन च पवत्तमानस्स चित्तद्वयस्स कि तादिसे 
किच्चे सभावतिक्खताय, उस्साहेतब्बताय वा भवितब्बं, तस्मा न तत्थ सङ्घारभेदो अत्थि। ननु च उद्धच्चं 
सब्बाकुसलसाधारणं, कस्मा पन एतमेव तेन विसेसेत्वा वृत्तं “उद्धच्चसहगत''न्ति विसेसतो बलवभावतो। इदञ्हि 
एतस्मिं चित्ते बलवं, तस्मा सम्पयुत्तधम्मेसु पधानं हृत्वा पवत्ततीति इदमेव तेन विसेसितब्बं । तेनेव हि पाळियं 
सेसाकुसलेसु उद्भच्चं येवापनकवसेन आगतं, इध पन सरूपतोयेव निद्दिटुं। एवं असाधारणप्पधानधम्मवसेन मोहमूलं 
विचिकिच्छासम्पयुत्तं उद्भच्चसम्पयुत्तन्ति दुविधं वृत्तन्ति दडुब्बं। असन्निट्ठानं संसयो, विक्खेपो अवूपसमो, भन्तताति 
अत्थो। तत्थ विचिकिच्छासहगतस्स असन्निड्ठानकाले, उद्भच्चसहगतस्स विक्खेपकाले च पवत्ति वेदितब्बा । 


यथानुरूपन्ति पटिसन्धिजनकाजनकस्स, कम्मपथभावप्पत्तापत्तस्स च अनुरूपतो। अथ वा यथानुरूपन्ति यो यस्स 
हेतु, तदनुरूपतो। येभुय्येन हि लोभमूलकेन खुप्पिपासादिनिरन्तरपेतविसये उप्पज्जन्ति, दोसमूलकेन दोसो विय 
चण्डजातताय तंसरिक्खके निरये, मोहमूलकेन निच्चसम्मूळहाय तिरच्छानयोनियं, तस्मा लोभादिहेतुअनुरूपतो तत्थ तत्थ 
अपाये उपपत्ति निप्फादेतीति आह “यथानुरूपं...पे०... उपपत्तिया”ति। अकुसलविपाकानं दुकखप्पधानताय 
““दुक्खविसेसस्सा ति वुत्तं । 


३१. अपापेन अलामकेन पापापापप्पहीनेन पापापापेसु मानसेसु यं पापमानसं वृत्तं, पापापापेसु पुग्गलेसु अपापेन 
पापापापप्पहीनेन यं पापमानसं वुत्तन्ति वा सम्बन्धो। अथ वा पापापापेसु मानसेसु पापेन पापमानसेन पापवसेन 
पापापापप्पहीनेन यं पापमानसं वृत्तन्ति योजना। अयं पनेत्थ अधिप्पायो - असम्मासम्बुद्धेन ताव धम्मसभावस्स 
दुन्बिजानीयत्ता कुसलम्पि अकुसलतो, अकुसलम्पि कुसलतो वुच्चेय्य, भगवतो पन सह वासनाहि विद्भंसिताकुसलस्स 
कम्मक्खयकरजाणेन पच्चयवेकल्लतो विद्धसितकुसलकम्मस्स च सम्मासम्बुद्धभावतो एकन्तेनेव अकुसलदेसना 
अकुसलधम्मबसेनेबाति । 


अकुसलवण्णना निड्टिता। 

अब्याकतवण्णना 


अञ्ञमञ्ञविसिट्ठानं कुसलाकुसलानं पाकन्ति विपाकं, विपक्क भावमापन्नानमरूपधम्मानमेतमधिवचनं | यथा हि 
लोके सालिबीजादीनं फलानि तंसदिसानि निब्बत्तानि विपक्कानि नाम होन्ति, विपाकनिरुत्तिञ्च लभन्ति, न 
मूलङ्करपत्तदण्डनळावीनि, एवं कुसलाकुसलानं फलानि अरूपधम्मभावेन, सारम्मणभावेन च तंसदिसानि 
विपक्कभावमापन्नानीति विपाकनिरुत्ति लभन्ति, न पन कम्माभिनिब्बत्तापि रूपधम्मा कम्मविसदिसत्ता। विपाकमेव चित्तं 
विपाकचित्तं। करणमत्तं किरिया फलदानासम्भवतो । येन पन कारणेन तस्स फलदानं न सम्भवति, तं हेट्ठा वुत्तमेव | 
किरिया एव चित्तं किरियचित्तं। विपाकस्स कामावचरादिभावो कुसले वुत्तनयेन यथासम्भवं वेदितब्बो । 
अलोभादिसम्पयृत्तहेतूहि सह वत्तनतो सहेतुकं । तदभावतो अहेतुकं । निब्बत्तकहेतुवसेन सिज्झमानम्पि हेतं 
सम्पयुत्तहेतुवसेनेव “सहेतुकमहेतुक न्ति वुच्चति, इतरथा ववत्थानाभावतो। 


सककुसलं वियाति अत्तनो जनकं कामावचरकुसलं विय। जनकजनितब्बसम्बन्धवसेन हि तं तं कुसलं तस्स तस्स 
विपाकस्स सकं नामं होति। 


“-सककुसलं वियाति वृत्तत्ता पवत्ताकारआरम्मणादितो चस्स तंसदिसता आपज्जेय्याति तंनिवारणत्थमाह “यथा 
पना 'तिआदि । छसु आरम्मणेसूति परित्तादिअतीतादिअज्झत्तादिभेदेसु छसु रूपादिआरम्मणेसु। भवन्तरपटिसन्धानतो 
पटिसन्धि। अविच्छेदप्पवत्तिहेतुभावेन भवस्स अङ्गन्ति भवङ्गं । निब्बत्तितभवतो परिगञ्जताय चुतिहेतुताय चुति। 
परित्तधम्मपरियापन्नेसूति कामावचरधम्मपरियापन्नेसु । कामावचरधम्मा हि किलेसविक्खम्भनादीसु असमत्थभावेन 
परित्तानुभावताय, ओळारिकाहि वा कामतण्हादीहि परितो गहितत्ता “परित्ता”ति वुच्चन्ति। विपाकस्स सङ्कप्पेत्वा 
आरम्मणग्गहणाभावतो कम्मानुरूपमेव पवत्ततीति परित्तकम्मविपाको परित्तारम्मणेयेव पवत्तितुमरहति, न 
महग्गतअप्पमाणारम्मणेति वुत्तं “परित्तधम्मपरियापन्नेसू'ति। यदि एवं महग्गतविपाकोपि महग्गतारम्मणेयेव 
आपज्जतीति? नापज्जति, सञ्ञायत्तारम्मणस्स समाधिप्पधानस्स कम्मस्स अप्पनापत्तस्स तादिसेनेव विपाकेन 
भवितब्बत्ता। वण्णलक्खणादिकञ्हि अग्गहेत्वा लोकसञ्ञानुरोधेनेव गहिते पथवादिके परिकम्मसञ्ञाय समुप्पादितं 
पटिभागनिमित्तसङ्घातमारम्मणं सञ्जावसं सञ्ञायत्तं होति, तस्मा तदारम्मणस्स समाधिप्पधानस्स अप्पनापत्तस्स कम्मस्स 
विपाकेन समाधिप्पधानअप्पनापत्तेहि विय सञ्जायत्तारम्मणताय निब्बिसेसेनेव भवितब्बं । परित्तविपाको पन 
महग्गतअप्पमाणपञ्जत्तारम्मणकम्मनिब्बत्तोपि होति, सो परतो आगमिस्सति । 


मुखनिमित्तं वियाति मुखं पटिच्च उप्पन्ननिमित्तं विय। यथा हि तं निरीहं अपरं मुखनिमित्तं उप्पदेतुं, अञ्जं वा 
किञ्चि अत्तनो बलेन कातुं न सक्कोति, एवमेतम्पि विपाकुप्पादनादीसु न उस्सहति। तेनाह “निरुस्साह' न्ति उस्साहोति 
चेत्थ अनुपच्छिन्नाविज्जातण्हामानानुसयस्मिं सन्ताने विपाकुप्पादनसमत्थतासङ्घातो, आसेवनपच्चयभावसङ्घातो, 
विञ्जत्तिजनकतासङ्घातो च ब्यापारो। सो विपाके नत्थि कम्मवेगुक्खित्तत्ता पतितं विय हुत्वा पवत्तमानस्स तस्स एकन्तेन 
दुब्बलभावतोति तं निरुस्साहं । 


विपच्चनड्रानन्ति विपच्चनवसेन पवत्तनड्ठानं, पटिसन्धिभवङ्गचुतितदारम्मणवसेन चतुकिच्चानमेतेसं 
पवत्तिओकासोति अत्थो। तत्थ चुतिभवङ्गानं अन्तराळं पटिसन्धिकिच्चानं ठानं, पटिसन्धिआवज्जनानं, 
तदारम्मणावज्जनानं, जवनावज्जनानं, वोदुब्बनावज्जनानञ्च अन्तराळं भवङ्गकिच्चानं ठानं, तदारम्मणपटिसन्धीनं, 
जवनपटिसन्धीनं, भवङ्गपटिसन्धीनं वा अन्तराळं चुतिकिच्चानं ठानं, जवनभवङ्गानं अन्तराळं तदारम्मणकिच्चानं ठानन्ति 

दडुब्बं | यस्मा पनेतं ठानं धम्मानं तंतंकिच्चवसेन पाकटं होति, तस्मा ठानं वेदितब्बन्ति ठानं उद्धरित्वा 
पाकटकिच्चवसेनेव तं पकासेतुं “इमानि ही तिआदि वुत्तं। अथ वा किच्चम्पि किच्चवन्तानं पवत्तिड्ठानभावेन गय्हतीति 
ठानन्तिपि किच्चमेव उद्धटन्ति तं सरूपतो दस्सेतुं “इमानि ही तिआदि वुत्तं । 


३२. अण्डजजलाबुजयोनिसम्भवानं मनुस्सानं, विनिपातिकासुरानञ्च अहेतुकपटिसन्धियापि सब्भावतो आह 
“दुहेतुकतिहेतून' न्ति । पटिसन्धिविञ्ञाणसम्पयुत्ता द्वे अलोभादयो हेतू येसं ते दुहेतुका। एस नयो तिहेतुकेसुपि। तत्थ 
दुहेतुकानं जाणविप्पयुत्तानि चत्तारि, तिहेतुकानं जाणसम्पयुत्तानि चत्तारि पटिसन्धियो होन्ति, तथा भवङ्गचुतियोपि। येन येन 
हि चित्तेन पटिसन्धि होति, तं तदेव भवङ्गचुतिवसेनपि पवत्तति। तदारम्मणं पन अविसेसेन दडुब्बं दुहेतुकानम्पि 
तिहेतुकतदारम्मणस्स इच्छितत्ता। ननु चेतं असमपेक्खिताभिधानं आचरियेनेव इमस्स पटिसिद्भत्ता। तथा हि वक्खति - 


“अहेतुपटिसन्धिस्स, न तदारम्मणं भवे। 
दुहेतुकं तिहेतुं वा, दुहेतुपटिसन्धिनो'ति॥ (अभिध० ४४३)। 


नयिदमसमपेक्खिताभिधानं पटिसन्धिजनककम्मं सन्धाय तत्थ पटिसिद्धत्ता । येन हि कम्मेन या पटिसन्धि आदिन्ना, 
न तं ततो अधिकतरं तदारम्मणं पवत्ते अभिनिप्फादेति । यं पन अञ्ञम्पि किञ्चि कम्मं तदालद्भधावकासं सिया, न तं तत्थ 
ततो अधिकतरम्पि विपाकं न निब्बत्तेतीति अत्थि। “सहेतुकं भवङ्गं अहेतुकस्स भवङ्गस्स अनन्तरपच्चयेन पच्चयो^ति 
(पट्टा ३.१.१०२) हि पट्ठानवचनेन अहेतुकस्सापि नानाकम्मेन सुगतियं सहेतुकतदारम्मणमनुञ्ञातं । तेनाह आचरिया - 


“होति अञ्जेन कम्मेन, सहेतुकं अहेतुन”न्ति। 


यथा च अहेतुकस्स सहेतुकं, एवं दुहेतुकस्स तिहेतुकम्पि इच्छन्ति। आचरियजोतिपालत्थेरो पन “सहेतुक "न्ति 
अविसेसेन वृत्तत्ता अहेतुकानम्पि तिहेतुकतदारम्मणं इच्छति । वुत्तञ्हि तेन “सहेतुक न्ति अविसेसोपदेसेन दुहेतुकं, 
तिहेतुकञ्च गहेतब्बं। तथा हि अट्ठकथायं “ अहेतुकस्सापि तिहेतुकतदारम्मणमभिहितं, यञ्चरहि अत्थसमासे अहेतुकानं 
तिहेतुकफलानि देती'“ति वुत्तं, तं कथं? सो एव पुच्छितब्बो, यो तस्स कत्ताति। अपरे पन “मूलसन्धिया जळत्ता तस्स 
तिहेतुकतदालम्बणं न लब्मतियेवा^ति वदन्ति। 


३३-४. ततोति पटिसन्धितो परं, दुतियचित्ततो पड्ठाय। सतिपि अन्तरन्तरा वीथिचित्तुप्पादे तदवसाने उप्पज्जमानस्स 
यावतायुकं अनिवत्तनतो वुत्तं “यावतायुक  न्ति । बलवारम्मणेति अतिमहन्तविभूतारम्मणे | पञ्चद्वारे हि 
अतिमहन्तारम्मणे मनोद्वारे विभूतारम्मणे तदारम्मणमुप्पज्जति, न अञ्ञेसु । एकारम्मणप्पवत्तिया पटिसन्धादीनं तिण्णम्पि 
एकट्टाने दस्सनत्थं उद्देसे तदारम्मणस्स अवसानकरणं, इध पन पवत्तिक्कमवसेन चुतिया अवसानकरणन्ति दटुब्बं । 


३५-६. कम्मद्वारन्ति कायवचीकम्मद्वारस्स जनकवसेन न पवत्तन्तीति वुत्तं होति। तत्थ कायोति कायविञ्जत्ति। 
कम्मन्ति तंसमुद्ठापिका चेतना, कायेन कतं कम्मं कायकम्मं । किञ्चापि हि कायो कम्मस्स चतुवीसतिया पच्चयेसु न 
केनचि पच्चयेन पच्चयो होति, तथापि तंसमुट्ठानस्स तस्स सब्भावेयेव कायकम्मादिवोहारोति तं तेन कतन्ति बुच्चति। 
कायकम्मस्स पवत्तिट्ठानभूतं द्वारं कायकम्मद्वारं | यदि एवं कम्मद्वारववत्थानं न सिया। कायद्वारेन हि सिद्धं कम्मं 
“कायकम्म'न्ति वुच्चति । तं पन “द्वारे चरन्ति कम्मानी ति (ध० स० अट्ट० १ कायकम्मद्वार) वचनतो वचीद्वारेपि 
सिज्झतीति द्वारेन कम्मववत्थानं न सिया, तथा वचीकम्मं कायद्वारेपि सिज्झतीति कम्मेन द्वारववत्थानम्पि न सियाति? तं 

न, तब्बहुलवुत्तिया चेव येभुय्येन वृत्तिया च बवत्थितत्ता। कायकम्मञ्हि कायद्वारेयेव बहुलं पवत्तति, अप्पं बचीद्वारे, 
तस्मा कायद्वारे बहुलप्पवत्तनतो एतस्स कायकम्मभावो सिद्धो वनचरकादीनं वनचरकादिभावो विय। तथा कायकम्ममेव 
येभुय्येन कायद्वारे पवत्तति, न इतरं, तस्मा कायकम्मस्स येभुय्येन एत्थेव पवत्तितो अस्स कायकम्मद्वारभावो सिद्धो 
ब्राह्मणगामादीनं ब्राह्मणगामादिभावो वियाति नेत्थ कम्मद्वारववत्थाने कोचि विबन्धोति | वचीकम्मद्वारेपि एस पबन्धो 
यथासम्भवं दटुब्बो । 


मनोकम्मद्वारं पन सयं मनोयेव समानं अत्तना सहगतचेतनाअनभिज्झादिकम्मानं पवत्तिद्वारभावेन मनोद्वारसङ्घं 
लभतीति न तं चित्तस्स उप्पत्तिद्वारवसेन गण्हाति । न हि सयं अत्ततोव पवत्तति। यदि पन चित्तसम्पयुत्ता कम्मद्वारभावेन 
अधिप्पेता, तदा तेसं कम्मद्वारभावो मनस्मिं न उपचारीयतीति सम्पयुत्तधम्मानं चित्ताधिपतिभावो चित्ते वियाति चित्तं 
“मनोकम्मद्वार "न्ति वुच्चति। सभावतो पन कम्मद्वारं नाम सम्पयुत्तधम्मायेवाति चित्तं ततो पवत्तनतो मनोकम्मद्वारवसेन 
पवत्तति। अनन्तरपच्चयभूतस्स पन मनोकम्मद्वारभावे वत्तब्बमेव नत्थि। इध पन “अविञ्जत्तिजनत्ता”ति वचनेन 
कायवचीकम्मद्वारवसेनेव अप्पवत्तिया साधितत्ता मनोकम्मद्वारं न गहितमेव। न हि “अविञ्जत्तिजनत्ता”ति कारणं 
मनोकम्मद्वारवसेनपि अप्पवत्ति साधेति। अथ वा “अविपाकसभावतो "ति वचनेन मनोकम्मद्वारवसेनपि अप्पवत्ति साधिता 
होति । “कम्मद्वार न्ति एत्थ कम्मग्गहनेन नानकखणिककम्मस्स अधिप्पेतत्ता तस्सापि गहणं दडुब्बं । इति इमेसु 
कायवचीकम्मद्वारसङ्कातेसु द्वीसु द्वारेसु, मनोकम्मद्वारेन सह तीसु एव वा यथा कुसलं पवत्तति, न एवं विपाको, यथा च 
कुसलं कायवचीमनोकम्मस्स आयूहनवसेन दानादिपुञ्ञकिरियवत्थुवसेन पवत्ति, न एवमयं । अयं पन नेव 
कायवचीकम्मद्वारेसु पवत्तति विञ्जत्तिसमुद्ठापकत्ताभावतो, न कम्मवसेन, मनोकम्मद्वारवसेनापि च पवत्तति 
विपाकुप्पादनभावाभावतो, न पुञ्ञकिरियवसेन पवत्तति दानादिवसेन अप्पवत्तनतोति दस्सेतुं “कम्मद्वारञ्च...पे०... नो 
समा ति वुत्तं । एवन्ति दानादिवसेन। 


३७. “परित्तारम्मणत्तातिआदि सम्पयुत्तधम्मवसेन विसेसदस्सनं। यस्मा एते परित्तारम्मणा, करुणामुदिता च 
पञ्जत्तारम्मणा सत्तपञ्जत्तियं पवत्तनतो, तस्मा द्विन्नमालम्बणानं एकचित्तस्स विसयभावाननुगमनतो न तेसु करुणामुदिता 
कदाचिपि जायन्तीति अयमेत्थ पठमगाथाय अधिप्पायो। 


३८. दुतियगाथाय पन हि-सद्दो यस्माति इमस्स अत्थे। यस्मा “पञ्च सिकखापदा कुसला"ति (विभ० ७१५) वुत्ता, 
तस्माति अत्थो। इदं वुत्तं होति - भगवता हि सिक्खापदविभङ्गे “पञ्च सिक्खापदा कुसला"ति (विभ० ७१५) एवं 
““पाणातिपाता वेरमणी”तिआदीनं पञ्चन्नं सिक्खापदानं कुसलभावो वृत्तो, ते च विरतिसभावा एव आदितो तिण्णं 
सिक्खापदानं, पच्छिमस्स च सम्माकम्मन्ते, इतरस्स सम्मावाचायं, पञ्चन्नम्पि मिच्छाजीवहेतुकपञ्चदुच्चरिततो 
विरमणवसेन पवत्तानं सम्माआजीवे च अन्तोभावतो, तस्मा ता एकन्तकुसलभूतानं कदाचि अब्याकते लभन्ति, इतरथा 
सद्भासतिआदयो विय “सिया कुसला, सिया अब्याकता' ति वुच्चेस्युन्ति। यदि एवं लोकुत्तरफलेसु अहु, सत्त वा मग्गङ्गा न 
लब्भन्तीति? नो न लब्भन्ति लोकियविरतीनमेव तत्थ एकन्तकुसलभावस्स वुत्तत्ता, लोकुत्तरविरतियो पन फलस्स 
मग्गपटिबिम्बभूतत्ता मग्गसदिसतो अहुङ्गिकताय, सत्तङ्गिकताय च भवितब्बन्ति न च एकन्तकुसलभावेन ववत्थापेतुं 
युत्ता। एवञ्च कत्वा उपरि लोकुत्तरफलेसुपि अटटङ्गिकतादिभेदो मग्गो उद्धटोति । 


३९. ““तथाधिपतिनो”तिआदि अधिपतिवसेन विसेसदस्सनं। सब्बेसम्पि हि तेभूमककुसलानं अञ्जो 
आयूहनकालो, अञ्जो विपच्चनकालो, तस्मा न तानि अत्तनो विपाकेहि अधिपति गाहापेतुं सक्कोन्तीति न ते छन्दादीनि 

धुरं कत्वा पवत्तन्ति। लोकुत्तरकुसलानि च पन आयूहनकालस्स, विपच्चनकालस्स च अन्तराभावतो अत्तनो 
छन्दादीनं बलस्स अवूपसन्तकालेयेव विपाकं निन्वत्तेन्तीति अनन्तरपच्चया हुत्वा विपाकेहि अधिपति गाहापेतुं 
सक्कोन्तीति। एवञ्च कत्वा उपरि लोकुत्तरविपाकानं अधिपतियोगं वक्खति। 


४०. यस्मा मोरवापिवासिमहादत्तत्थेरेन विपाकानं आगमनतो असङ्घारिकससङ्घारिकभावो इच्छितो, 
तिपिटकचूळनागत्थेरेन पच्चयतो, तस्मा उभिन्नम्पि मतिदस्सनत्थमाह “ असङ्घारससङ्कारविधान' न्तिआदि । पुरिमत्थेरो 
हि यथा मुखे चलिते आदासतले मुखनिमित्तं चलति, एवं असङ्घारिकस्स कुसलस्स विपाको असङ्घारिको, ससङ्घारिकस्स 
विपाको ससङ्घारिकोति आह, तस्मा तस्स मतिदस्सनत्थं “असङ्घार...पे०... पुञ्जतो ति वुत्तं। दुतियत्थेरो पन 
असङ्घारिकादीसु येन केनचिपि चित्तेन कम्मे आयूहिते आसन्नमरणस्स अत्तनो, परेसं वा पयोगेन विना असङ्घारेन 
अप्पयोगेन कम्मकम्मनिमित्तगतिनिमित्तपच्चुपट्ठाने पटिसन्धि उप्पज्जमाना असङ्घारिका। यस्स कस्सचि ससङ्कारेन 
सप्पयोगेन कम्मादिपच्चुपड्ठाने ससङ्घारिका। तथा भवङ्गचुतियोपि | तदारम्मणञ्च पणीतापणीतउतुभोजनादिपच्चयवसेन, 
अनन्तरनिरुद्धकुसलाकुसलस्स वसेन वा असङ्घारससङ्कारन्ति एवं पच्चयतो असङ्घारिकादिविधानतमाह, तस्मा तस्स 
मतिदस्सनत्थं “जेय्यं पच्चयतो चेवा ति वृत्तं। इदमेव च पन आचरिया पसंसन्ति। 


४१-२. हीनादीनं विपाकत्ताति अधिपतियोगाभावेपि हीनमज्झिमपणीतानं कुसलानं विपाकत्ता। एतेन आगमनतो 
हीनादिभावं विभावेति। विनेय्यसन्तानगतकिलेसमलविधमनेन तस्स पुननतो पुञ्जो वादो वचीघोसो एतस्स, वृत्तनयेनेव 
पुञ्ञं वदतीति वा पुञ्जवादी, तेन पुञ्ञवादिना । “एकन्तेन सवत्थुक' न्ति वुत्तेपि रूपलोके पवत्ति अनिवारिताति आह 
“'कामलोकस्मि न्ति। “न पनञ्ञत्थ जायतेति इमिना पन ब्यतिरेकतो लद्भमत्थं दस्सेतीति। 


एवं ताव सहेतुकविपाके निहिसित्वा इदानि अहेतुके निद्दिसितुं “ अहेतुकविपाकचित्तं पना तिआदि वृत्तं। कस्मा 
पन सहेतुकस्स कम्मस्स अहेतुकविपाको होतीति? वुच्चते - चक्खुविञ्जाणादीनं ताव पञ्चन्नं आरम्मणाभिनिपातमत्तत्ता 
अलोभादिसम्पयोगो न सम्भवति, तथा मन्दतरकिच्चेसु सम्पटिच्छनसन्तीरणेसूति एवं हेतूनं उप्पत्तिया असम्भवतो च नेसं 
अहेतुकता दटुब्बा। उपेक्खादियोगे पन चक्खुविञ्ञाणादीनं ताव चतुन्नं इड्ठारम्मणेपि पवत्तमानानं वत्थारम्मणसङ्घट्टनाय 
दुब्बलभावतो उपेक्खासहगतता, कायविञ्ञाणस्स च ताय बलवभावतो सुखसहगतता होति। सम्पटिच्छनं पन 
आरम्मणघड्टनयोग्यभावेन ओळारिकत्ता, चतुचित्तवखणातीतवसेन चिरजातत्ता च दुब्बलमत्तनो निस्सयेन सह 
असमानजातिकञ्च चक्खादिवत्थुं निस्साय उप्पन्नेहि चक्खुविञ्जाणादीहि लद्भानन्तरपच्चयताय, अपुब्बनिस्सयताय च 
आरम्मणरसस्सादे दुब्बलन्ति इट्टादीसु आरम्मणेसु उपेक्खासहगतमेव। सन्तीरणं पन वुत्तविपरीततो इट्टारम्मणे 
सुखसहगतं, इटुमज्झत्ते च उपेक्खासहगतन्ति दटुब्बं । मनोविञ्ञाणधातु विय विसिट्टमननकिच्चाभावतो मनोमत्ता 
निस्सत्तनिज्जीवादिअत्थेहि धातु चाति मनोधातु । सा हि सतिपि विञ्जाणभावे मनोविञ्ञाणतो सम्भवस्स 
विसिट्टमननकिच्चस्स अकरणतो मननमत्तायेव होति । वुत्तलक्खणविपरीततो पन मनो च तं विञ्ञाणञ्चाति मनोविञ्ञाणं, 
तदेव यथावुत्तड्ठेन धातृति मनोविञ्जाणधातु । 


विञ्ञाणपञ्चक नियतारम्मणं यथाक्कमं रूपादिएकेकस्सेव आरम्मणकरणतो। सेसत्तयमनियतारम्मण 
पञ्चारम्मणिकछळारम्मणिकभावतो । 


दडुब्बताय दिइ, रूपायतनं । सोतब्बताय सुतं, सद्दायतनं | मुनितब्बताय मुतं, सम्पत्तस्सेव गहेतब्बतायाति अत्थो, 
गन्धादित्तयस्सेतं नामं । चक्खादीहि विना केवलं मनसा एव विजानितब्बताय विञ्ञातं, धम्मायतनं । 

अनामड्ुकालविसेसवचनत्ता च नेसं अतीतानागतापि रूपादयो दिट्टादिसद्देहि वुच्चन्ति । तेनेव हि 
““दटुब्बताया"तिआदिना कालसामञ्जेन नेसं निब्बचनं वृत्तं । दिं आरम्मणं यस्स तं दिट्टारम्मणं। एवं सुतारम्मणादीसु | 


चक्खुतो पवत्तन्ति चक्खुद्वारतोव पवत्तं सब्बवाक्यानं अवधारणफलत्ता। तेन मनोधातुआदीनं चक्खुविञ्जाणभावो 
निवारितो होति तेसं द्वारन्तरतोपि पवत्तिसम्भवतो। अथ वा “चक्खुतो पवत्त*न्ति इदं सञ्जातिप्पवत्ति सन्धाय वुत्तं, न 
सञ्चरणप्पवत्ति, तस्मा यथा कुण्डमुखतो उदकं सञ्चरणवसेन पवत्तति, न एवं पवत्तमिध गहितं। यथा पन 
चन्दकन्तपासाणतो उदकं सञ्जातिवसेन पवत्तति, एवं पवत्तमेव चकखुतो पवत्तन्ति गहितं। यथा च कि? यथा कुच्छितो 
समुट्टितं पित्तसेम्हरुहिरादि मुखतो सन्दन्तम्पि “मुखस्सवो' “ति न वुच्चति, मुखतोयेव पन समुटुहित्वा ततो सवन्तं खेळं 
““मुखस्सवो' ति वुच्चति, एवं हदयवत्थुसन्निस्सयतो समुटुहित्वा चक्खुतो पवत्तमानं चक्खुविञ्जाणं नाम न होति। 
चक्खुतोयेव पन समुटुहित्वा ततो पवत्तमानं चक्खुविञ्ञाणं नामाति। यो पन इममत्थं असल्लक्खेत्वा ब्यञ्जनमत्तस्सेव 
अभिनिविसित्वा तंद्वारप्पवत्तानं सेसानम्पि चक्खुविञ्जाणभावं मञ्ञेय्य, तं निवारेतुं पकारन्तरेनपि विग्गहं दस्सेन्तो आह 
““चक्खुम्हि सन्निस्सित''न्ति। यथा चकखुतो पवत्तं, चकखुसन्निस्सितं वा विज्ञाणं चक्खुविञ्ञाणं, एवं 
सोतविञ्ञाणादीसुपि “सोततो पवत्तं, सोतस्मिं सन्निस्सितं वा विञ्ञाणं सोतविञ्जाण न्तिआदिना योजनं अतिदिसन्तो 
आह “तथा सोतविञ्ञाणादीनी”ति। 


चक्खुसन्निस्सितं हुत्वा रूपस्स विजाननलक्खणमेतस्साति चक्खुसन्निस्सितरूपविजाननलक्खणं | तत्थ 
चक्खुसन्निस्सितवचनेन दिब्बचक्खादिकं अञ्ञं रूपारम्मणं विज्ञाणं निवत्तेति। विजानन-ग्गहणेन चक्खुसन्निस्सिते 
फस्सादिधम्मे निवत्तेति। चक्खुरूप-ग्गहणेन निस्सयतो, आरम्मणतो च चित्तं विभावेति उभयाधीनवुत्तिकत्ता। यदि हि 
चक्खु नाम न सिया, अन्धापि रूपं पस्सेय्युं, न च पस्सन्ति। यदि च नीलादिरूपं नाम न सिया, देसादिनियमेन न भवितब्बं, 
अत्थेव च नियमो। एकन्तसारम्मणता च चित्तस्स वृत्तात आरम्मणेन विना नीलादिआभासं चित्तं पवत्ततीति एवं पवत्तो 
वादो मिच्छावादोति गहेतब्बो। तेनाह भगवा “चक्खुञ्च पटिच्च रूपे च उप्पज्जति चक्खुविञ्जाण'न्तिआदि (म० नि० 
१.२०४, ४००; ३.४२१, ४२५; सं० नि० ४.६०; कथा० ४६५) । एत्थ सिया - किं पनेतं चक्खु, रूपञ्च विञ्जाणस्स 
पच्चयो होन्तं एकमेव पच्चयो होति, उदाहु अनेकन्ति? चक्खु ताव एकम्पि, रूपं पन अनेकमेव सङ्गतं । कि कारणं? 
पच्चयभावविसेसतो। चक्खु हि चक्खुविञ्ञाणस्स निस्सयपुरेजातइन्द्रियविप्पयुत्तपच्चयेहि पच्चयो होन्तं अत्थिभावेनेव 
होति तस्मिं सति तस्स भावतो, असति अभावतो। यतो तं अत्थिअविगतपच्चयेहिस्स पच्चयोति वुत्तं, स्वायं पच्चयभावो न 
एकस्मिं न सम्भवतीति एकम्पि चक्खुविञ्ञाणस्स पच्चयो होति। रूपं पन यदिपि चक्खु विय 
पुरेजातअत्थिअविगतपच्चयेहि पच्चयो होति पुरेतरं उप्पन्नं हृत्वा विज्जमानक्खणेयेव उपकारकत्ता, तथापि अनेकमेव 
सङ्गतं हुत्वा पच्चयो होति आरम्मणभावतो । यञ्हि तं आरम्मणं तस्स यथा तथा उपलब्भनीयवसेनेव 
आरम्मणपच्चयभावो, विञ्ञाणस्स च इन्द्रियाधीनवुत्तिकस्स आरम्मणसभावूपलद्धि न एकद्रिकलापगतवण्णवसेन होति, 
नापि कतिपयकलापगतवण्णवसेन, अथ खो आभोगानुरूपं आपाथगतवण्णवसेनाति अनेकमेव रूपं संहच्चकारिताय 
विञ्ञाणस्स पच्चयो होतीति। अमुमेव हि विसेसं विभावेतुं “चक्खुञ्च पटिच्च रूपे चाति (म० नि० १.२०४, ४००; 
३.४२१, ४२५; सं० नि० ४.६०; कथा० ४६५) पाळियं वचनभेदो कतोति। एवं सोतविञ्ञाणेपि यथारहं वत्तब्बं । 
घानविञ्ञाणादीनं पन सम्पत्तग्गाहताय अत्तनो निस्सयेन सह अल्लीनस्सेव गहणतो एककलापगतम्पि गन्धादिकं तेसं 
उप्पत्तिया पच्चयो होति। 


रूपमत्तारम्मणरसन्ति रूपायतनमत्तस्सेव आरम्मणकरणरसं। मत्त-सद्देन यथा आरम्मणन्तरं निवत्तेति, एवं 

रूपायतनेपि लब्भमाने एकच्चे विसेसे निवत्तेति । न हि चक्खुविञ्ञाणं वण्णमत्ततो अञ्ञं किञ्चि नीलादिविसेसं 
तत्थ गहेतुँ सक्कोति। तेनाह भगवा -- “पञ्चहि विञ्ञाणेहि न किञ्चि धम्मं पटिविजानाति अञ्ञत्र अभिनिपातमत्ता“ति। 
चक्खुविज्ञाणं उप्पज्जमानं रूपारम्मणे एव उप्पज्जनतो तर्दाभमुखभावेन गण्हातीति वृत्तं 
““रूपाभिमुखभावपच्चुपट्ठान न्ति। अत्तनो अनन्तरं उप्पज्जमानानं अरूपधम्मानं समनन्तरविगता अरूपधम्मा 
पवत्तिओकासदानेन अनन्तरसमनन्तरनत्थिविगतपच्चयेहि उपकारका, निस्सयारम्मणा धम्मा विय आसन्नकारणाति 
दस्सेन्तो आह ““रूपारम्मणाय किरियामनोधातुया अपगमपदद्वान न्ति | सोतविज्ञाणादीसुपि वुत्तनयेनेव अत्थो 
वेदितब्बो किरियामनोधातुया आरम्मणभेदतो भिन्नसभावत्ता आह “किरियामनोधातून''न्ति। चक्खुविञ्ञाणादीहि 
गहितं रूपादिआरम्मणं तदनन्तरमेव अपरिपतन्तं कत्वा सम्पटिच्छन्तं गण्हन्तं विय होतीति वुत्तं 
“रूपादिसम्पटिच्छनरस”न्ति | तथाभावेन सम्पटिच्छनभावेन पच्चुपट्ठातीति तथाभावपच्चुपट्ठानं | 


छसु आरम्मणेसु कदाचि पञ्चन्नं जच्चन्धादिवसेन ततोपि ऊनानं, ब्रह्मलोके च द्विन्नमेव विजाननसभावापि 
छळारम्मणविजाननलक्खणा वुत्ता तंसभावानतिवत्तनतो, छस्वेव वा इतरेसं आरम्मणानं अन्तोगधत्ता। 
सन्तीरणादिरसाति यथासम्भवं सन्तीरणतदारम्मणादिकिच्चा, सन्तीरणतदारम्मणपटिसन्धिभवङ्गचुतिकिच्चाति 
अधिप्पायो। “हदयवत्थुपदद्वाना ति इदं इमासं द्विन्नं मनोविञ्ञाणधातूनं अनिबद्धड्डानताय निबद्धकारणं दस्सेतुं वुत्तं । 
बुत्तनयेन पन “तंतंअनन्तरातीतविञ्जाणापगमपदट्ठानन्तिपि वत्तुं वट्टतियेव । अहेतुकचित्तानं विसुं विसुं लकखणादिकस्स 
दस्सितत्ता परिसेसतो सहेतुकचित्तानं एकसदिसमेव लक्खणादिकन्ति विञ्ञायति । तं पन हेट्ठा विभावितमेव । 


इदानि इमासं आरम्मणादितो भेदं दस्सेतुं “तत्थ पठमा”तिआदि वुत्तं । एकन्तमिट्ठारम्मणेति एकन्तेनेव इट्ठारम्मणे, 
अतिइड्ठारम्मणेति अत्थो। पञ्चसु ठानेसूति सहेतुकविपाकानं वृत्तेसु चतूसु, सम्पटिच्छनवोदुब्बनानं 
अन्तराळसङ्घातसन्तीरणड्टाने चाति पञ्चसु ठानेसु, पञ्चसु किच्चेसूति वा अत्थो। किञ्चापि सोमनस्सपटिसन्धिकस्स 
दोमनस्सजवनावसाने तदारम्मणसम्भवे असति यं किञ्चि परिचितपुब्बं परित्तारम्मणमारब्भ 
उपेक्खासहगतसन्तीरणमुप्पज्जतीति इच्छितं, तथा पन उप्पज्जमानस्स कदाचियेव सम्भवतो येभुय्यप्पवत्ति गहेत्वा छ 
ठानानि अवत्वा पञ्चेव वुत्तानि। अथ वा तं उप्पज्जमानं तदारम्मणड्टानेयेव निब्बत्ततीति तंबसेनेव तस्सापि ठानं गहितन्ति 
दटुब्बं । अचकखुसंवत्तनिककम्मनिब्बत्तताय जातिया अन्धो जच्चन्धो । किञ्चापि हि जातिक्खणे अण्डजजलाबुजानं 
सब्बेसम्पि चक्खु नत्थि, यस्स भावाभावतो अन्धानन्धविचारणा भवेय्य, तथापि चक्खुस्स उप्पज्जमानारहकालेपि 
चक्खुविपत्तिविबन्धकेन कम्मुना पटिहतसामत्थियेन पटिसन्धिदायकेन इतरेनापि वा कम्मेन तस्स अनुपादियमानत्ता सत्तो 
““जच्चन्धो ति वुच्चति। अथ वा जच्चन्धोति पसूतियंयेव अन्धो, मातुकुच्छियंयेव अन्धो हृत्वा निक्खन्तोति अत्थो। तेन 
दुहेतुकतिहेतुकानं मातुकुच्छिगतकालेपि चक्खुस्स अविपज्जनं सिद्धं होति, एवं जातिबधिरादीसुपि यथारहं वत्तब्बं । 
जच्चजळोति जातिया अञ्ञाणको । किञ्चापि दुहेतुकपटिसन्धिकोपि जातियं अञ्जाणको, तस्स पन पवत्तियं पञ्जा 
सम्भवतीति वुत्तनयेन येभुय्यतो पवत्तियम्पि पञ्जायासम्भवतो जच्चजळो वेदितब्बो । जच्चुम्मत्तको 
सुरामेरयपानादिउम्मत्तकभावसंवत्तनिककम्मपरिभावितेन कम्मेन गहितपटिसन्धिको । पण्डकोति 
परदारगमनादिकम्मपरिभावितेन कम्मुना गहितपटिसन्धिको । सो पञ्चविधो आसित्तपण्डको उसूयपण्डको पक्खपण्डको 
ओपक्कमिकपण्डको नपुंसकपण्डकोति। इध पन ओपक्कमिकपण्डकस्स सहेतुकस्सापि भावतो, नपुंसकस्स च विसुं 
गहणतो तयो पण्डका अधिप्पेता। आदि-सद्देन जातिमूगजातिपङ्गुलमम्मनादीनं सङ्गहो। केचि पन “एकच्चे 
अहेतुकपटिसन्धिका अविकलिन्द्रिया ह॒त्वा थोकं विचारणपकतिकापि होन्ति, तस्मा तादिसानम्पि इध आदि-सद्देन 
सङ्गहो "ति वदन्ति। एत्थ च जच्चन्धादीनमेव अयं पटिसन्धीति न गहेतब्बा। जच्चन्धादयो पन इमिना पटिसन्धिं गण्हन्तीति 

गहेतब्बं । 


४३. तिहेतुकपुञ्जस्साति तिहेतुकस्सपि उक्कट्रुपुञ्ञस्स । दुहेतुकम्मस्स पन सब्बथापि सोळसन्नं विपाकानं 
असम्भवतो तप्पटिक्खेपपरत्ता चेतनाय “तिहेतुकपुञ्जस्सा”ति अविसेसतो वुत्तं । 


कामावचरविपाकवण्णना निद्टिता। 
रूपावचरारूपावचरविपाकवण्णना 


महग्गतविपाकानं तंतंकुसलागमनवसेनेव झानङ्गहानि, न पन भावनाविसेसेनाति तेसं पहानङ्गानि अनुद्धटानि । 
उपपत्तियन्ति उपपत्तिभवे। 


अरूपावचरविपाकचित्तानि वुच्चन्तीति सम्बन्धो । 


४४. कुसलानुगतं कत्वाति कुसलानुरूपं कुसलसदिसं कत्वा। यथा कामावचरविपाकं कुसलतो विसदिसम्पि 
कत्वा विभत्तं, एवमकत्वा कुसलसदिसमेव कत्वाति अत्थं वदन्ति। अट्टुकथायं पन कुसलानन्तरं कत्वा महग्गतविपाकानं 
भाजितपाळिं सन्धाय “कुसलानुगतं कत्वा भाजित'न्ति वुत्तं । पाळियञ्हि - 


“कतमे धम्मा अब्याकता? यस्मिं समये कामावचरस्स कुसलस्स कम्मस्स कतत्ता उपचितत्ता विपाकं 
चक्खुविञ्ञाणं उप्पन्नं होती”तिआदिना (ध० स० ४३१) - 


कामावचरविपाकं विभजित्वा महग्गतविपाकं विभजन्तेन - 


“कतमे धम्मा अब्याकता? यस्मिं समये रूपपत्तिया मग्गं भावेति, विविच्चेव कामेहि...पे०... पठमं झानं 
उपसम्पज्ज विहरति पथवीकसिणं, तस्मिं समये फस्सो होति...पे०... अविक्खेपो होति, इमे धम्मा कुसला, तस्सेव 
रूपावचरस्स कुसलस्स कम्मस्स कतत्ता उपचितत्ता विपाकं विविच्चेव कामेहि...पे०... पठमं झानं उपसम्पज्ज 
विहरति पथबीकसिणं...पे०... इमे धम्मा अब्याकता”ति (ध० स० ४९८) | 


एवं कुसलं उद्दिसित्वा तदनन्तरं कत्वा महग्गतं विपाकं विभत्तं, तस्मा यथा कामावचरविपाकं, एवं अविभजित्वा इदं 
कुसलानन्तरं कत्वा विभत्तन्ति इममत्थं जोतेतुं अट्टकथायं “कुसलानुगतं कत्वा “ति वुत्तं । इमिनापि च आचरियेन 
परिहारमुखेन बक्खमानअत्थविसेसवचनिच्छाय तत्थ वृत्तनयेनेव चोदना कता। एवञ्हि सति कुसलानन्तरंयेब फलं 
उप्पज्जतीति ञापनं सुहुपपन्नं होतीति अयमेत्थ अम्हाकं आचरियस्स मग्गो। 


महग्गतन्ति महग्गतविपाकं | तञ्हि इध अधिगतं । कामा...पे०... यतोति यस्मा कामावचरकुसलं असमानफलं होति 
तिहेतुकस्स दुहेतुकाहेतुकविपाकानं, दुहेतुकस्स च अहेतुकविपाकानम्पि जननतो, न एवमिदं, इदं पन एकन्तेनेव 
सदिसविपाकजननतो समानफलमेव, तस्माति अत्थो। एत्थ च “कुसल” न्ति अवृत्तेपि कामावचरपुञ्जंबाति उपमितत्ता 
उपमेय्यस्सपि कुसलभावो विञ्ञायति। कस्मा पनेतं सदिसविपाकं, न कामावचरं विय विसदिसविपाकम्पीति? वुच्चते - 
कामावचरपुञ्जञ्हि आचिनन्तो रूपतण्हादिनानावत्थुककामतण्हूपनिस्सयतो आचिनति, तस्मा तदूपनिस्सयकुसलं 

तदनुरूपतो नानावत्थुकं विपाकं जनेति। महग्गतं पन आचिनन्तो एकवत्थुकायेव भवतण्हाय वसेन आचिनतीति 
तदनुरूपतो तं नानावत्थुं अजनेत्वा एकवत्थुमेव जनेतीति। 


४५-६. सब्बथाति धम्मतो आरम्मणतो पटिपदादितो च । तथा हि ये फस्सादयो कुसले च लब्भन्ति, ते विपाकेपि 
लब्भन्ति, यस्मिञ्च आरम्मणे कुसलं पवत्तति, तत्थेव इदं विपाकम्पि। याव पटिपदादयो कुसलस्स लब्मन्ति, ताव इमस्स 
विपाकस्सपीति। कामं यस्स कस्सचि छाया तंतंवत्थुसदिसाव, महन्तस्स पन कुसलविपाकस्स महन्ताहियेब उपमाहि 
भवितब्बन्ति “गजादीन'ˆन्तिआदि वुत्तं। अपरे अपरे अत्तभावे भवं वेदनमस्साति अपरापरियवेदनं। यदि 
अपरापरियवेदनं न होति, कथञ्चरहि इमस्स फलुप्पत्तीति आह “झाना अपरिहीनस्सा”तिआदि। 


४७. कुसलानन्तरन्ति कुसलभवानन्तरं । यस्मिञ्हि भवे तं कुसलं कतं, सो इध कुसल-सद्देन उपचारतो गहितो 
कम्मानन्तरंयेव फलस्स असम्भवतो। न हि तं लोकुत्तरकुसलं विय अनन्तरफलनिप्फादकं, अथ खो 
एकच्चकामावचरकुसलं विय अपरापरियवेदनं अहुत्वा सतिपि अनेकेयेव कामावचरकम्मे महोघो विय परित्तं उदकं 
तमज्झोत्थरित्वा अत्तनोयेव विपाकदानेन एकन्तेन अनन्तरभवेयेव फलं निब्बत्तेति। ननु च अपरिहीनज्झानस्सेव कस्सचि 
निकन्तिवसेन कामभवे पटिसन्धि होति। तथा हि तिस्समहाब्रह्मा उपरिब्रह्मलोकूपपत्तिया भावितमग्गो भिक्खूहि याचितो 
ततो चवित्वा मोग्गलिब्राह्मणस्स गेहे पटिसन्धिं अग्गहेसीति वुत्तन्ति तं कथन्ति? निकन्तिबलेनेव झानं परिहायतीति ततो 
परिहीनज्झानो निब्बत्ततीति वदन्ति। अपरे पन आचरिया “अनीवरणावत्थाय निकन्तिया झानस्स परिहानि वीमंसित्वा 
गहेतब्बा ति वत्वा “सतिपि महग्गतकम्मुनो विपाकं पटिबाहनसमत्थस्सेव परित्तकम्मस्स अभावे 'इज्झति, भिक्खवे, 
सीलवतो चेतोपणिधि विसुद्धत्ताति (अ० नि० ८.३५) वचनतो कामभवे चेतोपणिधि महग्गतकम्मस्स विपाकं पटिबाहित्वा 
परित्तकम्मुनो विपाकस्स ओकासं करोतीति वदन्ति, तं यृत्तं । एतस्साति इमस्सत्थस्स जापनत्थन्ति सम्बन्धो। 


४८-९. एवं अविसेसेन कुसलसदिसतं अतिदिसित्वा इदानि विसेसं दस्सेतुं “पटिपदाक्कमो चेवा तिआदि वुत्तं । 
यथा हि दुक्खपटिपदं दन्धाभिञ्ञं झानं उप्पादेत्वा पुनप्पुनं समापज्जन्तस्स तं झानं तंपटिपदमेव होति, एवं तस्मिं तस्मि 
अपरिहीने तस्स तस्स विपाको निब्बत्तमानो तंतंपटिपदोव भवितुं अरहति । छन्दाधिपतेय्यादिभावो पन तस्मिं खणे 
विज्जमानानं छन्दादीनं अधिपतिपच्चयभावेन होति, न आगमनवसेन। तथा हि एकमेव झानं नानक्खणेसु नानाधिपतेय्यं 
होति, तस्मा विपाकस्स आगमनवसेन छन्दाधिपतेय्यादिता न गहिता। तेनाह ““अभावोधिपतीन''न्ति। तदभावतोव 
सरसतो तस्स हीनादिता न सम्भवतीति सापि झानागमनतोव वुत्ता। 


रूपावचरारूपावचरविपाकवण्णना निट्टिता । 
लोकुत्तरविपाकवण्णना 


मग्गचित्तस्स विय फलचित्तस्स मग्गयोगतो भेदाभावेन “चतुमग्गयोगतो ति अवत्वा 
“-चतुमग्गसम्पयुत्तचित्तफलत्ता* ति वुत्तं, चतूहि अरियमग्गेहि सम्पयुत्तकुसलचित्तस्स फलत्ता 
चतुब्बिधसामञ्ञजफलसम्पयुत्तचित्तभावतोति अत्थो। सोतापत्तिमग्गस्स फलं चित्तं सोतापत्तिमग्गफलचित्तं। एवं सेसेसु । 
मग्गवीथियं द्विक्खत्तुं, तिक्खत्तुं वा फलसमापत्तिया अपरिच्छिन्नपरिमाणं पवत्तमानम्पि द्वीस्वेव ठानेसु पवत्तिया दुविधमेव 
होतीति आह “मग्गवीथिफलसमापत्तिवसेन पवत्तितो दुविध न्ति। 

५०-१. मग्गस्सानन्तरे फले लब्भन्ति मग्गागमनतोति अधिप्पायो। मग्गो हि आगमनतो “सुञ्जतो"ति लद्धनामो 
सगुणालम्बणवसेन अनिमित्तअप्पणिहितनामम्पि लभतीति फलस्स नामत्तयम्पि देति, तथा आगमनतो अप्पणिहितो मग्गो 
सगुणारम्मणवसेन अनिमित्तसुञ्ञजतअप्पणिहितनामकोति फलस्स नामत्तयम्पि देति। एवञ्च कत्वा अभिधम्मे एकेकस्स 
फलस्स तीणि तीणि नामानि वुत्तानि। ननु च अभिधम्मे “सगुणारम्मणतो नामं अनधिप्पेत' न्ति वुत्तं? सच्चं वृत्तं, तं पन 
नामलाभं सन्धाय, न नामदानं। तत्थ हि ववत्थानकरत्ताभावतो तथा अनधिप्पेतं, न अलब्भनतो। इध पन एकेकस्स फलं 
नामत्तयम्पि लभतीति बवत्थानप्पयोजनाभावतो सगुणारम्मणेहि लद्भनामदानस्स अधिप्पेतत्ता तिविधम्पि नामं देति। 
एकन्तेन चेतं एवं सम्पटिच्छितब्बं, इतरथा विपस्सनापि विपस्सतो लद्भनाममग्गस्स तं न ददेय्याति परभागस्मिन्ति 
अपरभागे। बळञ्जनफलेसूति समापज्जनवसेन अनुभवितब्बफलेसु । “वळञ्जनफलेसु नाति मग्गागमनं सन्धाय 
पटिक्खित्तन्ति आह “विपस्सनावसेनेवा तिआदि | वळञ्जनफलज्हि विसुं विपस्सनावसेनेव निब्बत्ततीति तस्स तंवसेन 
नामलाभो। यदि एवं मग्गस्स विय अनिमित्तनामलाभो न सिया? तं न, यथा मग्गानन्तरस्स फलस्स विय 
वळञ्जनकफलसमापत्तियापि मग्गागमनतो च झानपटिपदाभेदो होति, एवं अनिमित्तनामम्पि लब्भतीति। 


५२-३. होन्ति साधिपतीनेवाति एत्थ कारणं वृत्तमेव। मग्गभावेनाति सोळसहि आकारेहि 
चतुसच्चपटिवेधकमग्गभावेन, किलेसमारणवसेन गमनसङ्घातेन, निब्बानत्थिकेहि मग्गितब्बभावसङ्कातेन वा मग्गभावेन। 
फलं...पे०... बुच्चतीति सयं फलभावम्पि मग्गस्स फलत्ता, तंसदिसताय वा तमुपादाय मग्गोति वुच्चति “मग्गङ्गं 
मग्गपरियापन्न" न्तिआदीसूति अधिप्पायो। 


लोकुत्तरविपाकवण्णना निट्टिता । 
अकुसलविपाकवण्णना 


यथा अतिइट्ठे इटुमज्झत्ते च आरम्मणे वेदनाभेदसम्भवतो कुसलविपाकमनोविञ्ञाणधातु दुविधा होति 
सोमनस्ससहगता, उपेक्खासहगताति, एवं अतिअनिट्ठे अनिट्ठमज्झत्ते च आरम्मणे वेदनाभेदो नत्थीति 
अकुसलविपाकमनोविज्ञाणधातु एकविधावाति “सत्ताकृुसलविपाकानी' ति वृत्तं। सति हि तत्थ वेदनाभेदे अतिअनिद्ठे 
दोमनस्सेन भवितब्बं, न च पटिघेन विना दोमनस्सं उप्पज्जतीति । कायविञ्ञाणस्स दुक्खसहगता कुसलविपाके 
वुत्तविपरियायेन वेदितब्बा । एत्थ च अकुसलविपाकेसु लब्भमानदुक्खं विय नातिकटुकापि उपेक्खा एकन्तनिहीनस्स 
अकुसलस्स विपाकभावतो दुक्खसभावत्ता हीना एव । न हि अकुसलस्स विपाको अदुक्खो होति, उपेक्खाभावो पनस्स 
बलवता बाधियमानस्स पटिपहरितुं असक्कोन्तस्स दुब्बलपुरिसस्स तेन करियमानबाधस्स उपेक्खना वियाति दडुब्बं । 
इमानि...पे०... चित्तानीति इमानि सत्त एकेकस्स अकुसलस्स विपाकचित्तानि, न पन कुसलविपाके विय 
तिहेतुकादिपुञ्ञविसेसेन । उद्धच्चसहगतस्सपि हि पवत्तियं सत्तेव विपाका लब्भन्ति। कस्मा पनेत्थ यथा कुसलविपाकं 
सहेतुकम्पि उद्धटं, न एवं अकुसलविपाकन्ति? हेतूनं असम्भवतो | लोभादीनञ्हि एकन्तसावज्जताय 
अयोनिसोमनसिकारहेतुकानं नत्थि विपाकभावो, अलोभादीनम्पि एकन्तमनवज्जसभावानं वा कारणस्स तब्बिदूरताय 
नत्थेव अकुसलविपाकभावो । न हि अलोभादीनं पटिपक्खलोभादयो ते अभिनिप्फादेन्ति, तस्मा इदं सब्बथा सहेतुप्पवत्तिया 
असम्भवतो अहेतुकमेवाति । 


कम्मकम्मनिमित्तगतिनिमित्तेसूति एत्थ अतीतभवे आयूहितं अपरापरियवेदनीयं, उपपज्जवेदनीयं वा कम्मं कम्मं 
नाम | कम्मकरणकाले चेतनाय गहितमारम्मणं कम्मनिमित्तं नाम | उपपज्जितब्बभवपरियापन्नो नरकादीसु 


www.tipitaka.org Vipassana Research Institute 


Page 135 sur 342 


अग्गिजालादिवण्णो गतिनिमित्तं नाम | 


५४. इमेति अकुसलविपाका । तेसं अनिट्ठानिटुमज्झत्तविसयेसु पवत्तिवचनेन तब्बिपरियायेन कुसलविपाकानं 
इटुइटुमज्झत्तविसयेसु पवत्ति अत्थतो आपन्नाति सा विसुं न वुत्ता। सुखादित्तययुत्ताति सुखसोमनस्सुपेक्खायुत्ता। 


“एव न्तिआदि यथावृत्तविपाकानं निगमनं । 
अकुसलविपाकवण्णना निट्टिता। 
विपाकचित्तवण्णना 


५५. पाकस्स असुरकञ्ञानं गब्भपरिपाकस्स सासनतो विनासनतो, पाकसङ्कातस्स वा असुरस्स विनासनतो 
पाकसासनो वुच्चति सक्को देवराजा, तेन पूजितो पाकसासनपूजितो। पाकं वा परिपक्कं सासनमेतेसूति पाकसासना, 
खीणासवा, तेहि पूजितोति पाकसासनपूजितो । 


विपाकचित्तवण्णना निडिता । 


दानादिवसेनाति पवत्ताकारमत्ततो दानादिवसेन, न पन पुञ्ञकिरियवत्थुबसेन खीणासवसन्तानगतस्स 
पुञ्ञकिरियभावाभावतोति वुत्तोबायमत्थो। 


आवज्जतीति आवज्जनं, आभुञ्जति ओणोजेति परिणामेति वारेतीति वा अत्थो। तञ्हि आपाथगतं आरम्मणं 
पठममाभुञ्जति, चक्खुविञ्ञाणादीनि वीथिचित्तानि आपाथगतारम्मणाभिमुखं ओणोजेति, चित्तसन्तानं वा पुरिमाकारतो 
अञ्ञथा परिणामेति, अनुप्पबन्धतो पवत्तनकं भवङ्गचित्तसन्तानं परतो पवत्तितुं अदत्वा आपाथगतं वा आरम्मणं अञ्ञत्थ 
गन्तुं अदत्वा वारेति । हसितं उप्पज्जति, उप्पादीयति वा एतेनाति हसितुप्पादं, तदेव चित्तन्ति हसितुष्पादचित्तं। वोट्ठपेतीति 
वोइुब्बनं | कस्मा पनेत्थ आवज्जनवोदुब्बनानि उपेक्खासहगतानि, हसितुप्पादञ्च सोमनस्ससहगतन्ति? वुच्चते - 
आवज्जनं ताव अपुब्बारम्मणे सकिदेव च पवत्तमानसन्ततिविच्छेदबसेन पवत्तनतो, दुब्बलभवङ्गपच्चयं वा सब्बथा 
विसयरसमनुभवितुं न सक्कोतीति इट्टादीसु सब्बत्थ उपेक्खायुत्तमेव होति। बोटुब्बनञ्च वुत्तविपरियायेन वेदनाभेदारहम्पि 
समानं विपाकप्पबन्धं विच्छिन्दित्वा विसदिसचित्तप्पबन्धस्स निब्बत्तनतो सन्ततिपरिणामनेयेव किच्चन्तरे ब्यावटत्ता 
विपाकं विय आरम्मणरसस्सादे असमत्थमेवाति सब्बत्थ उपेक्खासहगतमेव। हसितुप्पादं पन वृत्तविपरीततो 
परिहीनविपल्लासानं खीणासवानं सन्ताने इट्टारम्मणेयेव उप्पज्जनतो सब्बथा सोमनस्ससहगतमेवाति। 


लक्खणादितो पनेतासु पुरिमं चक्खुविञ्जाणादीनं पुरेचरं रूपादिविजाननलकखणं, आवज्जनरसं, 
तथाभावपच्चुपड्ठानं, भवङ्गविच्छेदपदद्ठानं । दुतियं छळारम्मणविजाननलक्खणं, अरहतं अनोळारिकेसु वत्थूसु 
हसितुप्पादरसं, तथाभावपच्चुपट्ठानं, एकन्ततो हदयवत्थुपदड्टानं | ततियम्पि छळारम्मणविजाननलक्खणं, 
पञ्चद्वारमनोद्वारेसु वोडुब्बनावज्जनरसं, तथाभावपच्चुपट्ठानं, अहेतुकविपाकमनोविञ्जाणधातुभवङ्गानं 
अञ्ञतरापगमपदद्ठानन्ति । 


भवङ्गं आवट्टयमानाति भवङ्गसन्तानं आवट्टयन्ती विय । साधारणाति सेक्खासेक्खपुथुज्जनानं साधारणा । 

असाधारणाति असेक्खानंयेव आवेणिका । तेनाह “खीणासवस्सा ति । छसु द्वारेसु...पे०... आरम्मणेसूति 
चक्खादीसु छसु द्वारेसु, पधानसारुप्पड्ठानादिगतेसु छसु रूपादिआरम्मणेसु। पधानसारुप्पञ्हि ठानं दिस्वा 
दिटुधम्मसुखविहारत्थाय “सारुप्पमिदं ठानं मया लद्भ''न्ति तुसन्तस्स चकखुद्वारे रूपारम्मणे, भण्डभाजनड्ठाने महासहं सुत्वा 
“एवरूपा लोलुप्पतण्हा मे पहीना*ति तुसन्तस्स सोतद्वारे सद्दारम्मणे, गन्धेहि वा पुप्फेहि वा चेतियपूजनकाले “एवरूपेन 
वत सुगन्धेन भगवन्तं पूजेमी”ति तुसन्तस्स घानद्वारे गन्धारम्मणे, रससम्पन्नं पिण्डपातं सञ्रह्मचारीहि सह भाजेत्वा 
परिभुञ्जनकाले “सारणीयधम्मो वत मे पूरितो”ति तुसन्तस्स जिव्हाद्वारे रसारम्मणे, आभिसमाचारिकवत्तपूरणकाले 
“कायेन वत्तपटिवत्तं पूरेमी”ति तुसन्तस्स कायद्वारे फोइुब्बारम्मणेति एवं पञ्चद्वारेसु पञ्चारम्मणेसु पवत्ति । 


मनोद्वारे पन यथावृत्तेस्वेव पञ्चसु पच्चुप्पन्नारम्मणेसु घटिकारसृत्तादीसु (म० नि० २.२८२ आदयो) विय भगवतो 
पुब्बेनिबासजाणेन परिञ्ञाते अतीतारम्मणे, “अट्टिस्सरो नाम पच्चेकबुद्रो भविस्सती"ति (ध० प० अट्टु १.१६ 
देवदत्तवत्थु) आगतड्ठानादीसु विय अनागतंसञाणेन परिच्छिन्ने अनागतारम्मणे चाति एवं छस्वेवारम्मणेसु हसितं 
उप्पादेतीति वेदितब्बं । ननु च अतीतंसादीसु अप्पटिहतादीसु अप्पटिहतञाणं वत्वा “इमेहि तीहि धम्मेहि समन्नागतस्स 
बुद्धस्स भगवतो सब्बं कायकम्मं ञाणपुब्बङ्गमं ञाणानुपरिवत्त*न्ति वचनतो विचारणपञ्ञजारहिताय एताय कथं भगवतो 
उत्ति युज्जेय्याति? हसितुप्पादचित्तेन पवत्तियमानम्पि भगवतो सितकरणं पुब्बेनिवासअनागतंससब्बञ्जुतञ्ञाणानं 
अनुवत्तकत्ता जाणानुपरिवत्तियेब, एवं पन जाणानुपरिवत्तिभावे सति न कोचि पाळिविरोधो। एवञ्च कत्वा अट्ठकथायं 
“तेसं जाणानं चिण्णपरियन्ते इदं चित्तं उप्पज्जती"ति वुत्तं। अवस्सञ्चेतं एवं इच्छितब्बं, इतरथा अञ्ञस्सापि 
विञ्जत्तिसमुड्ापकस्स अहेतुकचित्तस्स भगवतो उप्पत्ति न युज्जेय्य। न हि विञ्जत्तिसमुड्ापकस्स तंसमुट्टिताय विज्ञत्तिया 
कायकम्मादिभावं आपज्जनभावो विबन्धतीति। एवञ्च कत्वा पञ्चद्वारे इमिना चित्तेन सोमनस्सुप्पादनमत्तं ददुब्बं, न 
हासुप्पादनं पञ्चद्वारिकचित्तानं अविञ्ञत्तिजनकत्ता। मनोद्वारे पन हासुप्पादनं । तेनेव हि अट्ठकथायं पञ्चद्वारे 
“सोमनस्सितो होतीति (ध० स० अट् ० ५६८) एत्तकमेव वुत्तं, मनोद्वारे च “हासयमान''न्ति। इध पन 
““हसितुप्पादकिच्चा”ति अविसेसवचनं पञ्चद्वारे सोमनस्सकरणवसेन पवत्तस्सपि मनोद्वारे हासजननस्स पच्चयभावं 
सन्धाय वुत्तन्ति वेदितब्बं । हसितुष्पादकिच्चाति हसितस्सेव उप्पादनकिच्चा। तेनेव हि तं “हसितुप्पाद'न्ति वुच्चति, न 
पन अज्जेसं हसितुप्पादचित्तानं अभावतो। तथा हि वक्खति “कुसलतो चतूहीतिआदि। 


छ असाधारणजाणानीति आसयानुसयजाणं, इन्द्रियपरोपरियजाणं, यमकपाटिहारियञाणं, 
महाकरुणासमापत्तिञाणं, सब्बञ्जुतञ्ञाणं, अनावरणजाणन्ति इमानि छ पच्चेकबुद्भादीहि असाधारणानि ञाणानि। ननु च 
सब्बञ्ञुतञ्जाणमेव अनावरणजाणं, इतरथा सब्बञ्जुतानावरणजाणानं असब्बञ्जुतसावरणजाणता च आपज्जेय्य, तथा 
हि यदि सब्बञ्जुतञ्जाणतो अञ्जमनावरणजाणं सिया, तस्स सावरणत्ता सावरणे च विसये सभावपटिवेधाभावतो 
सब्बञ्ञुभावं न सिज्झेय्य, अनावरणजाणस्स च असब्बधम्मारम्मणभावेन यत्थ तं न पवत्तति, तत्थावरणसम्भवतो 
अनावरणभावोपि न सियाति? सच्चमेतं, एकमेव तं जाणं अनवसेससङ्घतासङ्घतसम्मृतिधम्मविसयत्ता सब्बञ्जुतञ्जाणं, 
तत्थ च आवरणाभावतो निस्सङ्गवारमुपादाय अनावरणजाणन्ति एवं विसयपवत्तिभेदेन अञ्ञेहि असाधारणभावदस्सनत्थं 
वेधा वृत्तन्ति। यथाह - 


“सब्बं सङ्कतमसङ्घतं अनवसेसं जानातीति सब्बञ्जुतञ्जाणं, तत्थ आवरणं नत्थीति 
अनावरणजाण'न्तिआदि (पटि० म० १.११९) | 

इध ठत्वाति हसितस्स उप्पादनतो हसितस्स उप्पादनन्ति वुत्तचित्तस्स आगतड्टाने ठत्वा। परिग्गण्हितब्बानीति 
परिच्छिन्दित्वा गण्हितब्बानि। किञ्चापि रूपावचरकिरियानं झानङ्गप्पहानं विपाके विय आगमनतो अहुत्वा कुसले विय 
भावनाविसेसेन पवत्ताकारमत्तंव होति, पठमज्झानस्स पन पहानङ्गसम्भवाभावतो एकस्स वसेनेव निद्दिसितुं सेसानम्पि 
पहानङ्गं अवत्वा सम्पयोगङ्गमेव तेसु दस्सितन्ति । 


५७. यस्मा पन भावनावसेन पवत्ताकारमत्तं विना भावनाय कातब्बस्स नीवरणप्पहानादिकिच्चस्स अभावतो उजुकं 
भावना नाम न होति, तस्मा “भावनाकारवसप्पवत्तानी”ति आकार-ग्गहणं कतन्ति। 


५८-९. नन्ति तं यथावुत्तरूपारूपसमापत्ति। समापन्ना सचे क्रियाति एत्थ किञ्चापि सा एव समापत्ति समापज्जितुं 
न सक्का, निरुद्भानं अनुप्पन्नतो, पटिलद्धसमापत्तिकस्सेव समापज्जितुकामताय सद्धियेव समापज्जनतो, 
पठमज्झानादिकमेव पटिलभित्वा दुतियज्झानादिकं समापज्जितुं असक्कुणेय्यभावतो च, पुब्बे पटिलद्धसमापत्तिसदिसं पुन 
समापज्जनतो पुथुज्जनकालस्मिं अभिनिब्बत्तितसमापत्तिसदिसा एत्थ सा एव तथा वुत्ता। 


६१. एकचित्तक्खणत्ताति एकचित्तकखणेयेव पवत्तनतो। यदि हि सो पुनप्पुनं उप्पज्जेय्य, तदास्स अरहतो उप्पत्तिया 
किरियभावो इच्छितब्बो सिया। सकियेव पन पवत्तति चतुसच्चपटिवेधकिच्चस्स एकवारेनेव परिनिट्ठानतो, तक्किच्चेन च 
विना तस्स अनुपलब्भनीयत्ता। तेनाह -- “न पारं दिगुणं यन्तीति (सु० नि० ७१९), तस्मा नत्थि लोकुत्तरं किरियचित्तन्ति 
अयमेत्थ अधिप्पायो। 


६२. क्रिया...पे०... देसकोति या आपत्तियो कायवाचाहि अकातब्बं कत्वा आपज्जति, ता किरिया, या पन आपत्तियो 
कायवाचाहि कातब्बं अकरोन्तो आपज्जति, ता अकिरिया, किरिया च अकिरिया चाति किरियाकिरिया, किरियाकिरिया च 
ता आपज्जितब्बतो आपत्तियो चाति किरियाकिरियापत्तियो, तासं विभागं देसेतीति किरिया...पे०... देसको। अथ वा 
किरियाझानभूता समापत्तियो किरियापत्तियो, कुसलभूता पन समापत्तियो अकिरियापत्तियो, तासं विभागं देसेतीति क्रिया... 
पे०... देसको । यं किरियाकिरियं चित्तन्ति सम्बन्धो । पञ्चन्नं मारानं जितत्ता जिनो। हिताहिताननत्ति अत्थानत्थानं । साति 
सो जिनो। क्रियाक्रियारतोति सब्बसत्तानं हितस्स करणे, अहितस्स च अकरणे निरतो। अथ वा एकन्तमिड्ुविपाकत्ता 
हिताति कुसलानमेतं अधिवचनं । तप्पटिपक्खत्ता अहिताति अकुसलानमेतं अधिवचनं । यथाक्कमं तेसं किरियायं, 
अकिरियायञ्च रतोति हिताहितानं...पे०... रतो। अथ वा हिताहिताति कुसलाकुसला एव, तेसं 
किरियाकिरियामत्तमविपाकभावं कातुं इच्छतीति हिताहितानं...पे०... रतो। अथ वा हिताहितानं पुग्गलानं 
सकिरियाकिरियाय अत्तनो अत्तनो किच्चस्स इधलोकपरलोकनिप्फादनस्स करणे रतो अभिरतोति हिताहितानं...पे०... 
रतो। 


६४-६. सब्बे लोकुत्तरे अट्ठ कत्वा ये एकूननवुति चित्तुप्पादा वुत्ता, तानि चित्तानि मया निदिट्ठानीति सम्बन्धो । पाटवं 
अत्थेन्ति पत्थेन्ति, पाटवसङ्घातो वा अत्थो एतेसन्ति पाटबत्थिनो । उग्गहेतब्बोति सवनपटिपुच्छावसेन उग्गहितब्बो, 
उग्गण्हित्वा पन न केवलं उग्गहणमत्तेयेव ठातब्बन्ति दस्सेन्तो आह “चिन्तेतब्बो पुनप्पुन''न्ति, न हि सक्का 
उग्गहणमत्तेनेवेत्थ सब्बथा सन्निद्ठानं गन्तुन्ति अधिप्पायो। अभिधम्ममहोदधिन्ति धम्मसङ्गणीआदिसत्तप्पकरणवसेन 
ठितमभिधम्मपिटकमहण्णवं, खन्धायतनादिवसेन ठितं परमत्थमहण्णवं वा । तरन्तीति अत्थग्गहणवसेन उत्तरन्ति, 
सुतमयञाणमूलकेन वा भावनाञाणेन ओतरन्तीति अत्थो । इमं लोकन्ति पच्चुप्पन्नभवं । परं लोकन्ति अनागतभवं । 
तरन्तीति अतिक्कमन्ति। इध लोकस्मिञ्हि छन्दरागप्पहानवसेन इमं लोकं तरन्ति, आयतिं भवूपपादकस्स कम्मस्स 

कम्मवखयकरजाणेन विनासनतो परलोकं तरन्ति, अनुपादापरिनिब्बानवसेन परिनिब्बायन्तीति अत्थो। 
इति अभिधम्मत्थविकासिनिया नाम 
अभिधम्मावतारसंवण्णनाय 


चित्तनिद्देसवण्णना निडिता । 


२. दुतियो परिच्छेदो 


चेतसिकनिद्देसवण्णना 


६७. एत्तावता च चित्तं चेतसिकं रूपं निब्बानन्ति एवं उद्दि्ठेसु चतूसु धम्मेसु चित्तं ताव 
जातिभूमिसम्पयोगप्पवत्ताकारादिवसेन विभागेन निद्दिसित्वा इदानि तदनन्तरं उहिट्दे चेतसिकधम्मे निद्दिसितुं 
““चित्तानन्तरमृद्दिट्टातिआदि आरद्धं। विभाजनन्ति जातिभूमिआदिवसेन विभागं, तेसु तेसु चित्तेसु यथारहं 
सम्पयोगवसेन विसुं विसुं भाजनञ्च। 


कतमे पन चेतसिका, येसं विभाजनं बुच्चतीति ते सह निब्बचनेन सरूपतो दस्सेतुं “तत्थ चित्तसम्पयृत्ताँतिआदि 
वुत्तं । तत्थ “चित्तसम्पयुत्ता ति इदं चेतसिकलक्खणदस्सनं । तेन ये चित्तेन सह सम्पयोगलक्खणेन यत्ता, तेयेव 
चेतसिकाति दस्सेति। कि पन तं सम्पयोगलकखणन्ति? एकुप्पादएकनिरोधएकवत्थुकएकारम्मणसङ्काता पकारा। समं 
पकारेहि युत्ताति हि सम्पयृत्ता। तत्थ यदि एकुप्पादतामत्तेनेव च सम्पयुत्तता अधिप्पेता, सहुप्पत्तिकानं रूपारूपधम्मानं 
अञ्जमञ्जसम्पयुत्तता आपज्जेय्याति एकनिरोध-ग्गहणं | एवम्पि अविनिब्भोगरूपानं अञ्जमञ्ञसम्पयृत्तता 
आपज्जेय्याति एकवत्थुक-ग्गहणं । एवम्पि “ अविनिब्भोगरूपेसु एकं महाभूतं सेसमहाभूतोपादारूपानं निस्सयपच्चयो 
होतीति तस्मा तानि एकवत्थुकानीति, चक्खादीनं निस्सयभूतानि वा भूतानि एकं वत्थु एतेसु निस्सितन्ति एकवत्थुकानी'ति 
कण्पेन्तस्स तेसं सम्पयुत्ततापत्ति सियाति तन्निवारणत्थं एकारम्मण-ग्गहणं । 


पटिलोमतो वा “एकारम्मणा' ति वुत्ते एकवीथियं पञ्चविञ्ञाणसम्पटिच्छनादीनं, नानावीथियं परसन्ताने च एकस्मिं 
आरम्मणे उप्पज्जमानानं भिन्नवत्थुकानं सम्पयुत्तता आपज्जेय्याति एकवत्थुक-ग्गहणं | एवम्पि मरणासन्नवीथियं 
सम्पटिच्छनसन्तीरणादीनं सम्पयुत्तता आपज्जेय्याति एकनिरोध-ग्गहणं | कि पन नानुप्पादापि एवं तिविधलक्खणा होन्ति, 
अथ एकुप्पादा एवाति विचारणाय एकुप्पादा एव एवं तिविधलक्खणा होन्तीति दस्सनत्थं “एकृप्पादा “ति वुत्तं। इति इमेहि 
चतृहि सम्पयोगलक्खणेहि ये चित्तसम्पयुत्ता, ते चेतसिका नामाति एवं चेतसिकलकखणं ठपितं होति। कथं पनेते चेतसिका 
नामाति आह “चित्ते भवा ति। “चेतसि भवा चेतसिका”ति वत्तब्बे चित्त-सद्दस्सपि चेतो-सद्देन सह समानत्थताय 
अत्थमत्तं दस्सेतुं “चित्ते भवा चेतसिका ति वुत्तं । 


नियताति नियतुप्पत्तिका, करुणामुदितादयो विय कदाचि अनुप्पज्जित्वा यदा यदा तं चित्तं उप्पज्जति, तदा तदाव तेन 
अविनिभुत्ता हुत्वा जायमानाति अत्थो। सरूपेन आगताति छन्दादयो विय “ये वा पन तस्मिं समये अञ्जेपि अत्थि 
पटिच्चसमुप्पन्ना अरूपिनो धम्मा”ति एवं येवापनकवसेन अनागन्त्वा “फस्सो होति, वेदना होती तिआदिना (ध० स० १) 

सरूपेनेव पाळियं आगता । येवापनाति एवं देसना एतेसन्ति येवापनका। एकूनतिंस धम्माति किच्चभेदं 
अनामसित्वा केवलं असम्भिन्नधम्मवसेनेव एकेनूना तिस धम्मा। पाळियं पन चित्तेन सह तिस धम्मे गहेत्वा तेसं 
किच्चभेदतो गहणेन छप्पञ्ञास धम्मा वृत्ता। सेय्यथिदन्ति सरूपपुच्छा। फस्सो...पे०... चित्तुजुकताति यथापुच्छितानं 
सरूपदस्सनं । इति-सद्दो परिसमापने, निदस्सने वा। पुन तेत्तिस होन्तीति सम्बन्धो । तेत्तिस होन्तीति तेयेव एकूनतिंस 
धम्माति अधिप्पायो। 


“कदाचि उप्ज्जन्ती' ति वुत्तं, तं कथं दटुब्बन्ति आह “इमेसू तिआदि। करुणामुदितावसेनाति पठमसमन्नाहारतो 
पट्टाय गोत्रभुपरियोसानप्पवत्तितकरुणामुदितापरिकम्मवसेन । करूणापुब्बभागोति करुणाय पुब्बभागो, परिकम्मप्पनावसेन 
पवत्तकरुणाभावनाय अप्पनाकोठ्ठासतो पुरिमकोड्ासो, पठमसमन्नाहारतो पट्टाय गोत्रभुपरियोसानप्पवत्तपरिकम्मकोट्ठासो 
हुत्वाति अत्थो। एवं “मुदितापुब्बभागो ति एत्थापि। भाग-सहस्स द्रब्यवुत्तिताय तप्पुरिसस्स च उत्तरपदत्थप्पधानताय 
“करुणापुब्बभागो”तिआदिना पुल्लिङ्गैन वुत्तं । एत-सद्दस्स पन गुणवुत्तिताय गुणविसेसवति वत्तमानो तस्स लिङ्गवसेन 
परिणमतीति करुणामुदितापेक्खाय “एता ति इत्थिलिङ्गवसेन वुत्तन्ति । न पनेकतो उप्पज्जन्ति, किञ्चरहि विसुं 
विसुंयेवाति अत्थो। तेनेव हि “करुणापुब्बभागो वा मुदितापुब्बभागो वा"ति विकप्पो वुत्तोति। कस्मा पनेता द्वे एकतो 
नुप्पज्जन्तीति? भिन्नारम्मणत्ता। करुणा हि दुक्खितसत्ते आरब्भ तेसं दुकखापनयनकामतावसेन पवत्तति, मुदिता 
सुखितसत्ते आरब्भ तेसं सुखानुमोदनवसेन, तस्मा उभिन्नम्पि भिन्नविसयत्ता न एकस्मिं चित्ते उप्पत्ति सम्भवतीति। 
मिच्छाकम्मन्तादीहीति आदि-सददेन मिच्छावाचामिच्छाजीवानं गहणं । सम्माकम्मन्तादीनि परिपूरेन्तीति 
सम्माकम्मन्तसम्मावाचासम्माआजीवानि परिपूरेन्ति। को बिरतीति तीसु एका विरति उप्पज्जति, सम्माकम्मन्तं पूरेन्ती 
पठमा, सम्मावाचं पूरेन्ती दुतिया, सम्माआजीवं पूरेन्ती ततिया विरति उप्पज्जतीति अत्थो। करुणामुदिताहि सह न 
उप्पज्जन्ति तासं पञ्जत्तारम्मणत्ता, विरतिया च एकन्तपरित्तारम्मणत्ता। अञ्ञमञ्ञेन च न उप्पज्जन्ति अञ्जमञ्ञस्सपि 
भिन्नविसयत्ता। मिच्छाकम्मन्तादीनञ्हि आरम्मणानेव यथाक्कमं सम्माकम्मन्तादीनं आरम्मणानि ततो विरतिभावतो। 
एतेसूति इमेसु पञ्चसु । 


६८. विरतीनम्पि सङ्गहणत्थं “करुणामुदितादीसू'ति वत्तब्बे गाथाबन्धसुखत्थं आदि-सद्दलोपवसेन 
“'करुणामुदितासू' ति वुत्तं। एवञ्च कत्वा वुत्तं “एकेना ति, इतरथा “एकाया”ति वत्तब्बन्ति । 


६९-७१. कि पनेत्थ कारणं, चतूसु ब्रह्मविहारेसु द्वे इध निददिट्ठा, न इतराति चोदेन्तो आह “कस्मा पना”तिआदि। 
उपेक्खा च न उद्भटाति सम्बन्धो। नवहि लोकुत्तरधम्मेहि जनं रञ्जेतीति धम्मराजा। दिट्ुधम्मिकसम्परायिकत्थेहि सदेवकं 
लोकं अनुसासतीति सत्था। अब्यापादेन मेत्ता गहिता तस्सेव हिताकारप्पवत्तिकाले मेत्ताभावूपगमनतो । तेनेव हेस 
“मेत्ता मेत्तायना"तिआदिना निहिट्ठी । तत्रमज्झत्तताय उपेक्खा गहिता तायेव सत्तेसु मज्झत्ताकारप्पवत्ताय 
उपेक्खाब्रह्मविहारभावतो। आदिच्चेन सह समानगोत्तताय, अरियसावकभावेन वा तस्स भगवतो पुत्तताय आदिच्चो बन्धु 
इमस्स, आदिच्चस्स वा बन्धूति आदिच्चबन्धु | 


७२. रासिन्ति फस्सपञ्चकादिसत्तरसरासि। पठममहाचित्तुप्पादवसेन हि - 


““फस्सो होति, वेदना होति, सञ्ञा होति, चेतना होति, चित्तं होति, वितक्को होति, विचारो होति, पीति होति, 
सुखं होति, चित्तस्सेकग्गता होति, सद्धिन्द्रियं होति, वीरियिन्द्रियं होति, सतिन्द्रियं होति, समाधिन्द्रियं होति, 
पञ्जिन्द्रियं होति, मनिन्द्रियं होति, सोमनस्सिन्द्रियं होति, जीवितिन्द्रियं होति, सम्मादिट्ठि होति, सम्मासङ्कप्पो होति, 

सम्मावायामो होति, सम्मासति होति, सम्मासमाधि होति, सद्भाबलं होति, वीरियबलं होति, सतिबलं होति, 
समाधिबलं होति, पञ्ञाबलं होति, हिरिबलं होति, ओत्तप्पबलं होति, अलोभो होति, अदोसो होति, अमोहो होति, 
अनभिज्झा होति, अब्यापादो होति, सम्मादिड्ि होति, हिरी होति, ओत्तप्पं होति, कायपस्सद्भि होति, चित्तपस्सद्भि 
होति, कायलहुता होति, चित्तलहता होति, कायमुदुता होति, चित्तमुदुता होति, कायकम्मञ्ञता होति, 
चित्तकम्मञ्जता होति, कायपागुञ्ञता होति, चित्तपागुञ्जता होति, कायुजुकता होति, चित्तुजुकता होति, सति 
होति, सम्पजञ्जं होति, समथो होति, विपस्सना होति, पग्गाहो होति, अविक्खेपो होतीति (ध० स० १) - 


एवं धम्मुद्धारं करोन्तेन भगवता फस्सादयो तिस धम्मे छप्पञ्जास कत्वा फस्सपञ्चकरासि झानपञ्चकरासि 
इन्द्रियटकरासि मग्गपञ्चकरासि बलसत्तकरासि हेतुत्तिकरासि कम्मपथतिकरासि लोकपालदुकरासि छयुगळदुकरासि 
उपकारदुकरासि युगनन्धदुकरासि वीरियसमथदुकरासीति सत्तरसन्नं रासीनं वसेन विभागो कतो। 


कथं? एतेसुपि चित्तं ताव फस्सपञ्चकं पत्वा “चित्तं होतीति वुत्तं, इन्द्रियानि पत्वा “मनिन्द्रियन्ति। वितक्को 
झानङ्गानि पत्वा “वितक्को होती" ति वुत्तो, मग्गङ्गानि पत्वा “सम्मासङ्कप्पो"ति। सद्धा इन्द्रियानि पत्वा “सद्धिन्द्रियं 
होती"ति वुत्ता, बलानि पत्वा “सद्धाबल''न्ति। हिरी बलानि पत्वा “हिरिबलं होतीति वृत्ता, लोकपालदुकं पत्वा 
“हिरी”ति। ओत्तप्पेपि एसेव नयो। अलोभो मूलं पत्वा “अलोभो होती"ति वुत्तो, कम्मपथं पत्वा “अनभिज्झा”ति। 
अदोसो मूलं पत्वा “अदोसो होतीति वृत्तो, कम्मपथं पत्वा “अब्यापादो"ति। इमे सत्त द्वीसु ठानेसु विभत्ता। वेदना पन 
फस्सपञ्चकं पत्वा “वेदना होती" ति वृत्ता, झानङ्गानि पत्वा “सुखः न्ति, इन्द्रियानि पत्वा “सोमनस्सिन्द्रिय`न्ति। एवमयं 
एको धम्मो तीसु ठानेसु विभत्तो। वीरियं पन इन्द्रियानि पत्वा “वीरियिन्द्रियं होती 'ति वृत्तं, मग्गङ्गानि पत्वा 
“सम्मावायामो'ति, बलानि पत्वा “वीरियबल'न्ति, वीरियसमथं पत्वा “पग्गाहो'ति। सतिपि इन्द्रियानि पत्वा “सतिन्द्रियं 
होतीति वुत्ता, मग्गङ्गानि पत्वा “सम्मासती"ति, बलानि पत्वा “सतिबल''न्ति, उपकारदुकं पत्वा “सति होती 'ति। एवं 
इमे द्वे धम्मा चतूसु ठानेसु विभत्ता। समाधि पन झानङ्गानि पत्वा “चित्तस्सेकग्गता होती" ति वुत्तो, इन्द्रियानि पत्वा 
“समाधिन्द्रिय न्ति, मग्गङ्गानि पत्वा “सम्मासमाधी"ति, बलानि पत्वा “समाधिबल''न्ति, युगनन्धदुकं पत्वा “समथो'ति, 
बीरियसमथं पत्वा “अविक्खेपो होती ति । एवमयं एको धम्मो छसु ठानेसु विभत्तो। पञ्ञा पन इन्द्रियानि पत्वा 
“पज्जिन्द्रियं होतीति वुत्ता, मग्गङ्गानि पत्वा “सम्मादिट्ठी”ति, बलानि पत्वा “पञ्जाबल''न्ति, मूलानि पत्वा 
“अमोहो ति, कम्मपथं पत्वा “सम्मादिट्टी "ति, उपकारदुकं पत्वा “सम्पजञ्ञ'न्ति, युगनन्धदुकं पत्वा “विपस्सना"ति। 
एवमयं एको धम्मो सत्तसु ठानेसु विभत्तोति एवमेते द्वादस धम्मा इन्द्रियादितंतंकिच्चवन्तताय द्वि्ानिकादिभेदेन सत्तरससु 
रासीसु विभत्ता। इतरे अट्टारस किच्चवसेन भेदाभावतो एकट्टानिकायेवाति इमेसु सत्तरससु रासीसु येवापनकधम्मा 
एकरासिम्पि न भजन्ति तंतंकिच्चभावतोति कत्वा वुत्तं “रासि भजन्ति नाति । 


ननु चेते किञ्चापि सेसरासयो न भजन्ति तेसं सदिसकिच्चसङ्गहवसेन ठितत्ता। फस्सपञ्चकरासि पन 
खन्धसङ्गहवसेनेव ठपितोति चेतनाय विय नेसं सङ्घारक्खन्धसङ्गहतो तत्थ समवरोधो यृत्तोति? तं न, खन्धसङ्गहवसेन 
ठपितोपि हि फस्सपञ्चकरासि सब्बचित्तसाधारणधम्मे सङ्गहेत्वा ठपितोति छन्दादीनं तिण्णं पकिण्णकवसेन उप्पज्जमानानं 
सब्बचित्तसाधारणताय अभावतो, मनसिकारस्स च सतिपि सब्बचित्तसाधारणत्ते निप्परियायतो सङ्घारक्खन्धसङ्गहाभावतो 
न एतेसं फस्सपञ्चकरासिभजनम्पि युत्तन्ति। कस्मा पन मनसिकारस्स निप्परियायतो सङ्घारक्खन्धसङ्गहाभाबोति? वुच्चते 
- ठपेत्वा चेतनं सेसधम्मानं सकसककिच्चेसुपि पराधीनभावेन पवत्तनतो अभिसङ्घरणलवखणं निप्परियायतो न लब्भति। 
यदि लभेय्य, चित्तेकग्गताजीवितिन्द्रियानं सब्बचित्तसाधारणत्ता वेदनाविञ्ञाणानि विय तानि फस्सपञ्चके वत्तब्बानि सियुं, 

न पनेवं वुत्ता, तस्मा ठपेत्वा चेतनं सेसधम्मानं अभिसङ्घ]रणलकखणं निप्परियायतो न लब्भतीति न तेसं निप्परियायतो 
खन्धसङ्गहो लब्भति | चेतनाययेव पन सकिच्चपरकिच्चसाधनवसेन पवत्तनतो निप्परियायतो अभिसङ्करणलवखणस्स 
अत्थिताय खन्धसङ्गहो लब्भतीति। यदि एवं कथं फस्सो फस्सपञ्चके वुत्तोति? “फस्सपच्चया वेदना (विभ० २२५), फुट्टो 
वेदेति, फुट्डो सब्जानाती तिआदिवचनतो (सं० नि० ४.९३) वेदना सञ्ञा चेतना विञ्ञाणन्ति इमेसं अरूपक्खन्धानं 
उद्देसट्ठाने ठत्वा तेसं पच्चयस्सपि उद्दिसितुकामताय फस्सो तत्थ वुत्तो दुब्बलाति सकविसयेपि परायत्तभावेनेव पवत्तनतो 
दुब्बला । अधिमोक्खो हि समाधिस्स परिब्यत्तभावे परिब्यत्तभावतो समाधायत्तवुत्ति, मनसिकारोपि चेतनाय परिब्यत्तभावतो 
चेतनायत्तवुत्तीति परायत्ताव ते होन्ति। 


७३. मनसी च कारोति मनसिकारो च। मनसिकारसहस्स हि अत्थमत्तसन्दस्सनवसेन गाथाबन्धसुखत्थं 
असमासनिद्देसो, दीघकरणं, मज्झे च च-सद्दवचनन्ति । तेन मुनिवरेनाति सम्बन्धो । 


७४-८०. पठमाभिनिपातत्ताति आरम्मणे फुसनवसेन पठममेव अभिनिपतनतो। सब्बेपि चेतसिका चित्तायत्ता 
चित्तकिरियभावेन वुच्चन्तीति “चित्तस्सा ति वुत्तं। किराति अरुचिसूचनं । एवं महासंघिकमतं दस्सेत्वा इदानि तमेव 
वित्थारेतुँ “फुसित्वा पना तिआदि वृत्तं। महासंघिका हि “पठमं फस्सो आरम्मणं फुसति, अथ तेन फुटुं दुतियं वेदना 
वेदियति, एवं एतेहि फुट्टवेदितं ततियं सञ्ञा सञ्जानाति, तेहि पन फुट्टुबेदितसञ्ञाते चतुत्थं चेतनाय सम्पयुत्तधम्मे 
अभिसन्दहती 'तिआदिना वदन्ति | बलवपच्चयत्ताति यथा पासादं पत्वा थम्भा सेसदब्बसम्भारानं बलवपच्चया, एवमेस 
यस्मा सेससम्पयुत्तानं बलवपच्चयो, तस्माति अत्थो। तस्माति हेतुनिगमनं । 


सहेव चाति च-सद्दो अट्टानप्पयुत्तो, सो “चित्तजान”न्ति इमस्स अनन्तरं दट्ठब्बो । कस्मा? चित्तानं, चित्तजानञ्च 
एकुप्पादादिभावेन सहेव पवत्तितोति एवमेत्थ पदसम्बन्धो वेदितब्बो । इदन्ति इदं यथावुत्तविधानं, एवं 
““पठमाभिनिपातत्ता ति कारणं परिहरित्वा इदानि “बलवपच्चयत्ता“ति इदं परिहरन्तो आह “बलव...पे०... दिस्‍्सती ति। 
च-सद्दो अवधारणे, नेव दिस्सतीति अत्थो। सेसधम्मानम्पि हि सहजातपच्चयभावस्स साधारणत्ता तस्सेव बलवपच्चयभावे 
न किञ्चि कारणं दिस्सतीति। यदि सब्बमिदमकारणं, कथञ्चरहि फस्सो पठमं वुत्तोति आह ““देसनाक्कमतो”तिआदि | 
“वेदना होति, फस्सो होति, सञ्जा होति, फस्सो होति, चेतना होति, फस्सो होति, चित्तं होति, फस्सो होति, वेदना होति, 
सञ्जा होति, चेतना होति, वितक्को होती 'तिआदीहि आहरितुम्पि वड्टेय्य, देसनावारेन पन फस्सोव पठमं वुत्तोति 
वेदितब्बो। यथा चेत्थ, एवं सेसधम्मेसुपि पुब्बापरक्कमो नाम न परियेसितब्बो। वचनत्थलक्खणादीहीति वचनत्थतो च 
लक्खणादितो च। 


फुसतीति कत्तुनिद्देसो। तत्थ कारणं हेट्ठा वृत्तमेव, फुसन्ति एतेन वाति फस्सो। सम्पयुत्तधम्मा हि आरम्मणे पवत्तमाना 
तं फुसनलक्खणेन फस्सेन फुसन्ता विय होन्ति, आरम्मणफुसनमत्तं वा फस्सोतिपि साधनत्तयम्पि युज्जतेव। फुसनं 
लक्खणमेतस्साति फुसनलक्खणो, वेदनाय पच्चयभावड्रेन आरम्मणफुसनलकखणोति अत्थो । संघट्टनरसोति मनोद्वारे 
चित्तारम्मणानं संघट्टनतो संघट्टनकिच्चो । अयञ्हि आरम्मणे अनल्लीयमानोपि रूपं विय चकखुं, सद्दो विय च सोतं 
चित्तमारम्मणञ्च घट्टेति । पञ्चद्वारेसु वा वत्थारम्मणसंघट्टनेन सम्पज्जतीति संघट्टनसम्पत्तिको फस्सो “संघट्टनरसो ति 
बुत्तो। यथा “द्वे पाणी वज्जेय्यु”न्तिआदीसु पाणिम्हि घटनं तब्बिसेसभूता रूपधम्मा, एवं चित्तस्स आरम्मणे संघडनं 
तब्बिसेसभूतो एको चेतसिकधम्मो दडुब्बो । तिण्णं सन्निपातसङ्कातस्स अत्तनो कारणस्स वसेन पवेदितत्ता 
सन्निपातपच्चुपट्ठानो। “चक्खुञ्च पटिच्च रूपे च उप्पज्जति चक्खुविञ्ञाणं, तिण्णं सङ्गति फस्सो*ति (म° नि० १.२०४, 

४००; ३.४२१, ४२५; सं० नि २.४.६०; कथा० ४६५) हि वचनतो चक्खुरूपविञ्जाणादीनं तिण्णं सन्निपातवसेन 
गहेतब्बताय उपड़ानतो सन्निपातसङ्घातस्स कारणस्स वसेन उपट्ठानमस्साति उपड्ठानड्रेन पच्चुपट्ठानेन 
सन्निपातपच्चुपट्ठानता वुत्ता। “फस्सपच्चया वेदना”ति (विभ० २२५) वचनतो वेदना फलमस्साति वेदनापच्चुपट्ठानो | 
तज्जसमन्नाहारेन चेव इन्द्रियेन च परिक्खते विसये अनन्तरायेनेव उप्पज्जनतो आपाथगतविसयपदट्टानो । अयज्हि तस्स 
फस्सस्स कारणभूतो तदनुरूपभूतो समन्नाहारोति तज्जसमन्नाहारसङ्कातेन आवज्जनेन चेव चक्खादिइन्द्रियेन च 
यथाक्कमं आरम्मणकरणतदभिमुखभाववसेन परिकखते अभिसङ्घाते आपाथगतेयेव विसये एकन्तेन उप्पज्जनतो 
आपाथगतो विसयो पदट्टानं आसन्नकारणं इमस्साति आपाथगतविसयपददट्टानो । 


ननु चायं धम्मो चेतसिको, स्वायं अरूपधम्मो समानो कथं फुसनलवखणो होतीति अन्तोलीनचोदनं मनसि कत्वा 
तस्सा सोधनत्थं “अरूपधम्मोपि समानो तिआदि वृत्तं । तत्थ ““फुसनाकारेनेव पवत्तती “ति इमिना अरूपस्सापि सतो 
तस्स धम्मस्स अयं सभावोति दस्सेति। सा च तस्स फुसनाकारप्पवत्ति अम्बिलं अम्बपक्कादिं खादन्तं पस्सन्तस्स परस्स 
खेळुप्पत्तिपरं बाधियमानं दिस्वा दयालुकस्स सरीरकम्पनं, रुकखसाखग्गे दुट्टितं पुरिसं दिस्वा भूमियं ठितस्स पुरिसस्स 
जङ्घचलनं, पिसाचादिभायितब्बं दिस्वा ऊरुपत्थम्भोति एवमादि विय दडुब्बा । सोति सो यथावृत्तलक्खणादिको फस्सो। 


सुन्दरन्ति सुखवेदनासम्पयुत्तत्ता पसत्थं । मनोति विञ्ञाणं । सुमनस्स भावोति सुमनसङ्घातस्स विञ्ञाणस्स भावो। 
य्वायं सहदप्पवत्तिनिबन्धनो अत्थो, सो सोमनस्सं | सोमनस्सवेदनासम्पयुत्तत्ता हि सुमन-सह्दो तस्मिं विञ्ञाणे पवत्तति। वेदेन 
अनुभवनाकारेन अयितं पवत्तं वेदयितं, तं लक्खणमस्साति वेदयितलक्खणा । इटुस्स इट्ठाकारतोव अनुभवनं 
किच्चमस्साति इट्टाकारानुभवनरसा। सा हि सभावतो इट्टमारम्मणं इटुबसेन, इतरञ्च इट्ठाकारेनेव अनुभवति, तत्थ 
इड्ठाकारानुभवनं कुसलाकुसलचित्तसम्पयुत्तवेदनाय लब्भति तस्सा अनिट्टस्सपि कप्पनावसेन इट्ठाकारेन गहणतो, सभावतो 
पन इट्ठानुभवनं अब्याकतचित्तसम्पयुत्तायपि लब्भति तस्सा विपल्लासग्गाहाभावतो। “राजा विय सुभोजनरस''न्ति 
इमिना इमं दीपेति - फस्सस्स फुसनमत्तमेव होति, सञ्जाय सञ्जाननमत्तमेव, चेतनाय सञ्चेतनामत्तमेव, विञ्ञाणस्स 
विजाननमत्तमेव, एकंसतो पन इस्सरवताय सामिभावेन वेदनाव आरम्मणरसं अनुभवति, राजा विय सूदकारेन 
सम्पादितसुभोजनरसन्ति। अस्सादीयतीति अस्सादो, सुखवेदना। तेनाह भगवा - “यं, भिक्खवे, पञ्चुपादानक्खन्धे 
पटिच्च उप्पज्जति सुखं सोमनस्सं, अयं वुच्चति, भिक्खवे, पञ्चुपादानक्खन्धेसु अस्सादो”ति। चेतोसन्निस्सितत्ता चेतसि 
भवो अस्सादोति चेतसिकअस्सादो, तथा पच्चुपट्ठातीति चेतसिकअस्सादपच्चुपट्टाना । पस्सद्भकायो सुखं वेदियतीति 
आह ““पस्सद्धिपदद्वाना ति । इदं पन निरामिससोमनस्सवसेन वेदितब्बं । 


नीलादिभेदस्स आरम्मणस्स सञ्जाननं तमेव सञ्जं कत्वा जाननं लक्खणं एतस्साति सञ्जाननलक्खणा। 
पच्चाभिञ्ञाणकरणरसाति पति अभिञ्ञायति एतेनाति पच्चाभिञ्ञाणं, तदेवेतन्ति पुन पच्चाभिञ्जाणनिमित्तं 
सण्ठानादिको आकारो, तस्स करणरसो किच्चमस्साति पच्चाभिञ्ञाणकरणरसा। सा हि उप्पज्जमाना पच्छा सञ्जाननस्स 
कारणभूतं सण्ठानादिकं आकारं गहेत्वा उप्पज्जतीति । इदञ्च निमित्तकारिकाय निमित्तेन सञ्जानन्तिया च सब्बाय 
समानसञ्ञाय योजेतब्बं । निमित्तेन सञ्जानन्तीपि हि पुन अपराय सञ्जाय च सञ्जाननस्स निमित्तं करोतीति । तञ्च 
कुसलाकुसलकिरियाजवनसञ्ञं धुरं कत्वा वेदितब्बं । तं पनेतं अभिञ्ञाणकरणं कथं दटुब्बन्ति आह “वड्डकिस्स 
अभिञ्ञाणकरणमिवा ति | यथा वडुकिस्स दारूसु “इदं उद्धं, इदं अधो''ति एवं पच्छा सञ्जाननपच्चयभूतस्स 
सञ्ञजाणस्स करणं, एवमस्सा पुन सञ्जाननपच्चयनिमित्तकरणन्ति वुत्तं होति। हत्थिदस्सक अन्धो विय “इदमेव सच्च"'न्ति 
सञ्जाय यथागहितनिमित्तवसेन अभिनिवेसकरणतो यथा...पे०... पच्चुपट्टाना । एतेन सञ्जाय आकारग्गहणं कत्वा 

ठितस्स दिड्िआदीनं उप्पज्जनतो अकुसलसञ्ञाय अनुरूपवसेन फलपच्चुपट्ठानं दस्सितं होति। अथ वा 
अभिनिवेसकरणन्ति “इदमेव सच्च'न्ति सञ्जाभिनिवेसमत्तमेव, तस्मा उपपरिक्खाभावेन यथागहितनिमित्तवसेन 
अभिनिवेसाकारेन उपट्ठानतो आकारपच्चुपट्ठानं वृत्तं। तिणपुरिसकेसु मिगपोतकानं “पुरिसा”ति उप्पन्नसञ्जा विय 
अविकप्पसभावत्ता यथाउपट्रितविसयपदड्टाना | एत्थ च जाणविप्पयुत्तसञ्जाय आकारग्गहणवसेन उप्पज्जनकाले चित्तं 
अब्बोहारिकं सञ्जानुगतिकं होति | ञाणसम्पयृत्ते चित्ते पन ससम्भारपथविया अनुगता सेसधातुयो विय सञ्ञाचित्तञ्च 
अब्बोहारिकं जाणानुगतिकं होति। 


अभिसन्दहतीति पबन्धति पवत्तेति, “गण्हथ गण्हथा"ति वदन्ती विय सम्पयृत्तधम्मे आरम्मणे पयोजेति, 
सकसककिच्चे च पट्टपेतीति अत्थो। चेतयितलक्खणाति निद्दोक्कन्तस्स पबुद्भकखणे सम्भमप्पवत्ति विय चेतसो 
उस्साहताव लक्खणा। अथ वा “अभिसन्दहती ति वृत्तत्ता पयोजनलक्खणात्वेव अत्थो। आयूहनरसाति 
चेतसिकइरियनरसा, पयोगरसाति वृत्तं होति। कुसलाकुसलकिरियाजवनसम्पयुत्ताययेव पनेतं लब्भति । 
संविदहनपच्चुपट्ठानाति “त्वं इदं करोही"ति विचारेन्ती विय होतीति विचारणपच्चुपट्ठाना। एताय हि पवत्तमानाय सब्बेपि 
सम्पयुत्तधम्मा यथा सकिच्चपसुता होन्ति, तेनेव हेसा सकिच्चपरकिच्चसाधिका वुत्ता। जेट्टुसिस्सो परे सज्झायने 
उय्योजेन्तो सयम्पि सञ्झायति। तस्मिञ्हि सज्झायितुं आरद्धे सेससिस्सापि सज्झायन्ति | महावड्डकिस्मिम्पि वड्डकिकम्मं 
कातुं आरद्धे इतरेपि करोन्ति येवाति आह “जेट्टुसिस्समहावड्डकिआदयो विया”ति। आदि-सद्देन जेडुन्तेवासिकादीनं 
गहणं । 


यथापच्चयं पवत्तमानानं धम्मानं नत्थि काचि वसवत्तिताति वसवत्तिभावनिवारणत्थं ““वितक्कनं वितक्को ति 
बुत्तं। ऊहनं आरम्मणस्स परिकप्पनं, तस्मि अभिनिरोपनन्ति वा वृत्तं होति। यस्मा चित्तं वितक्कबलेन आरम्मणं 
अभिरुळहं विय होति, तस्मा वुत्तं “आरम्मणे चित्तस्स अभिनिरोपनलक्खणो”ति। यथा हि कोचि गामवासी पुरिसो 
राजवल्लभं, तंसम्बन्धिनं मित्तं वा निस्साय राजगेहं आरोहति अनुपविसति, एवं वितक्कं निस्साय चित्तं आरम्मणं 
आरोहति। यदि एवं कथं अवितक्कचित्तं आरम्मणं आरोहति, न हि द्रिपञ्चविञ्जाणदुतियज्झानादिके वितक्को 
उपलब्भति, यस्स बलेन तं आरम्मणं आरोहति, तस्मा सभावतो भावनाबलेन तत्थ अनुप्पज्जनको? सच्चं, तम्पि 
वितक्कबलेन आरोहति। यथा हि सो पुरिसो परिचयेन तेन विनापि निरासङ्को राजगेहं पविसति, एवं परिचयेन वितक्केन 
विनापि अवितक्कचित्तं आरम्मणं आरोहति । परिचयोति चेत्थ सन्ताने अभिण्हं पवत्तचित्तभावनासङ्घातो परिचयो। 
वितक्कस्स हि सन्ताने अभिण्हं पवत्तस्स वसेन चित्तस्स आरम्मणाभिरोहनं चिरपरिचितं, तेन तं चित्तं कदाचि वितक्केन 
विनापि तत्थ वत्ततेव । यथा तं जाणसहितं हुत्वा सम्मसनवसेन चिरपरिचितं कदाचि जाणरहितम्पि सम्मसनवसेन पवत्तति, 
यथा वा किलेससहितं हुत्वा पवत्तं सब्बसो किलेसरहितम्पि परिचयेन किलेसवासनावसेन पवत्तति, एवंसम्पदमिदं दटुब्बं । 


अथ वा द्विपञ्चविञ्ञाणं अवितक्कम्पि वत्थारम्मणघट्ुनस्स बलवताय, दुतियज्झानादीनि च हेट्डिमहेट्टिमभावनाय 
बलवताय आरम्मणं आरोहतीति। आदितो, अभिमुखं वा हननं पहरणमत्तं आहननं, परितो, परिवत्तेत्वा वा हननं विसेसेन 
पहरणं परियाहननं, तं किच्चमस्साति आहननपरियाहननरसो । तथा हि तेन योगावचरो आरम्मणं वितक्काहतं 
वितक्कपरियाहतं करोतीति वुच्चति। आनयनं चित्तस्स आरम्मणे उपनयनं, आकडनं वा, तथा हृत्वा पच्चुपट्ठानमस्साति 
आनयनपच्चुपट्ठानो | 


तेनाति तेन विचारेन करणभूतेन, हेतुभूतेन वा चित्तं आरम्मणे विचरति अनुविचरति, अविचारचित्तस्स पन 

अवितक्कचित्ते वृत्तानुसारेन पवत्ति वेदितब्बा । विचरणं अनुसञ्चरणं अनुपरिगमनं । स्वायं विसेसो सन्तानम्हि 
लब्भमानो जवनसन्ताने पाकटो होतीति दडुब्बो। एस नयो सेसेसुपि। आरम्मणस्स अनुमज्जनं अनुमसनं परिमज्जनमस्स 
लक्खणन्ति आरम्मणानुमज्जनलक्खणो। तथा हि विचारो परिमज्जनहत्थो विय, संसरणहत्थो वियाति वुच्चति । तत्थाति 
आरम्मणे । सहजातानं अनुयोजनं आरम्मणे अनुविचरणसङ्घातअनुमज्जनवसेन वेदितब्बं । धम्मानञ्हि सभावविनिमुत्ता 
काचि किरिया नाम नत्थि। तथागहेतब्बाकारो बोधनेय्यजनानुरोधेन परमत्थतो एकसभावोपि सभावधम्मो परियायवचनेहि 
विसयसमारोपितरूपेहि बहूहि पकारेहि पकासीयति । एवञ्हि सो सुटु पकासितो होतीति। अनुपबन्धपच्चुपट्ठानोति 
आरम्मणे चित्तस्स अविच्छिन्नस्स विय पवत्तिपच्चुपट्ठानो । तथा हि सो अनुसन्धानताति निद्दिट्टो। 


एत्थ च विचारतो ओळारिकट्टेन तस्सेव पुब्बङ्गमड्ेन पठमघण्टाभिरवो विय चेतसो पठमाभिनिपातो वितक्को, 
अनुरवो विय अनुसञ्चरणं विचारो। यथा हि घण्टाभिघातजो पठमाभिरवो अनुरवतो ओळारिको, पुब्बङ्गमो च होति, एवं 
आरम्मणाभिरोपनट्रेन वितक्को ओळारिको, पुब्बङ्गमो विय च होति। ततो सुखुमड्रेन अनुमज्जनसभावेन च घण्टानुरवो 
विय अनुपबन्धो विचारो। विप्फारवा चेत्थ वितक्को चित्तस्स पठमुप्पत्तिकाले चित्तस्स परिप्फन्दनभूतो आकासे 
उप्पतितुकामस्स सकुणस्स पकखविक्खेपो विय, पदुमाभिमुखपातो विय च गन्धानुबन्धचेतसो भमरस्स। सन्तवुत्ति विचारो 
चित्तस्स नातिपरिप्फन्दनभावो, आकासे उप्पतितस्स सकुणस्स पक्खप्पसारणं विय, पदुमस्स उपरिभागे परिब्भमनं विय च 
पदुमाभिमुखपतितस्स भमरस्स। आगमट्टकथायं पन विपरियायेन आगतं । तथा च वृत्तं दुकनिपातटुकथायं - 


“आकासे गच्छतो महासकुणस्स उभोहि पक्खेहि वातं गहेत्वा पकखे सन्निसीदापेत्वा गमनं विय आरम्मणे 
चेतसो अभिनिरोपनभावेन पवत्तो वितक्को, वातग्गहणत्थं पकखे फन्दापयमानस्स गमनं विय अनुमज्जनभावेन 
पवत्तो विचारो"ति। 


तम्पि अनुपबन्धेन पवत्तियं युज्जति। तथा हि उपचारे, अप्पनायं वा सन्तानेन पवत्तियं वितक्को निच्चलो हुत्वा 
आरम्मणं अनुपविसित्वा विय पवत्तति, न पठमाभिनिपाते विय पाकटो होतीति। 


पिनयतीति कायचित्तं अप्पेति, वड़ेति वा । सम्पियायनलक्खणाति आरम्मणं कल्लतो गहणलक्खणा । 
पीणनरसाति कायचित्तानं परिबूहनकिच्चा । फरणरसाति पणीतरूपेहि कायस्स ब्यापनरसा, अत्तना 
सम्पयृत्तचित्तसमुट्ठानेहि रूपेहि सकलरूपकायब्यापनं करोतीति वुत्तं होति। न हि अञ्ञथा इमिस्सा फरणं होति, धम्मानं 
अब्यापारताय केसग्गमत्तम्पि सङ्कमनाभावतो। उदग्गभावो ओदग्यं। 


एकं आरम्मणं अग्गमेतस्साति एकग्गं, चित्तं, येन पन धम्मेन योगतो तं एकग्गं नाम होति, सो एकग्गभावो । सो पन 
चित्तस्सेव होति, न यस्स कस्सचीति आह “चित्तस्स एकग्गभावो”ति, निवाते दीपसिखाय ठिति विय चित्तस्स ठितीति 
बुत्तं होति। विसारस्स ब्यग्गभावस्स पटिपकखो सभावो अविसारो, न विसाराभावमत्तं, तं इमस्स लक्खणन्ति आह 
“अविसारलक्खणो ति । अविक्खेपो सम्पयुत्तधम्मानं अविक्खित्तता, अविसाराविक्खेपानं समाधानभावतो अत्थतो 
विसेसाभावेपि समुखेन, सम्पयृत्तमुखेन च उभयं वृत्तन्ति दडुब्बं । अवूपसमलक्खणस्स विक्खेपस्स पटिपक्खताय चित्तस्स 
उपसमनाकारेन पच्चुपट्ठातीति उपसमपच्चुपट्टानो। विसेसतोति येभुय्येन। सुखविरहितोपि हि अत्थि समाधीति सो 
येभुय्येन सुखपदट्टानो होति। अथ वा विसेसतोति अतिसयेन। “सुखिनो चित्तं समाधियती ति (अ० नि० ११.११) बचनतो 
हि सुखं समाधिस्स विसेसकारणं सुखविरहितस्सपि तदुपनिस्सयेनेव समिज्झनतो। 


www.tipitaka.org Vipassana Research Institute 


Page 145 sur 342 


सहदहन्ति एतायाति कम्मफलादिसद्ृहनकिरियाय पवत्तमानानं धम्मानं तत्थ आधिपच्चभावेन सद्धाय पच्चयतं 
दस्सेति। तस्सा हि धम्मानं तथा पच्चयभावे सति तंसमङ्गिपुग्गलो “सद्दहती'”ति वोहरीयति । सद्दहन॑ सद्भेय्यवत्थुनो 
पत्तियायनं, तं लक्खणमेतिस्साति सद्ृहनलक्खणा । कालुसियमलं विधमेत्वा सम्पयृत्तानं, पुग्गलस्सेव वा पसादं 
अनाविलभावकारणं किच्चमेतिस्साति पसादनरसा | यथा कथं वियाति आह “उदकप्पसादकमणि विया ति | 
अकालुसियपच्चुपट्टानाति अनाविलभावपच्चुपट्ठाना । रतनत्तयं कम्मं कम्मफलञ्च सद्धेय्यवत्थु, तं इमिस्सा 
आसन्नकारणन्ति सद्धेय्यवत्थुपदट्टाना । न हि सद्भाय अवत्थुभूतेसु तित्थियादीसु सा उप्पज्जति। सा पनायं कुसलधम्मानं 
आदाने हत्थो विय, सब्बसम्पत्तिसम्पदाने वित्तं विय, अमतकसिफलफलने बीजं विय च दडुब्बा। “सद्भाहत्थो, महानाम, 
अरियसावको, सद्धीध वित्तं पुरिसस्स सेटुं (सं? नि० १.२४६; सु० नि० १८४), सद्धा बीजं तपो वुट्टीतिआदिवचनज्हेत्थ 
(सं० नि० १.१९७; सु० नि० ७७) साधकं । 


सरन्ति २३७ एतायाति सरणकिरियाय पवत्तमानानं धम्मानं तत्थ आधिपच्चभावेन सतिया पच्चयतं दस्सेति। तस्सा 
हि धम्मानं तथा पच्चयभावे सति तंसमङ्गिपुग्गलो “सरती"ति वोहरीयति। उदके अलाबु विय पिलवित्वा गन्तुं अदत्वा 
पासाणस्स विय निच्चलस्स आरम्मणस्स ठपनं असम्मुडुताकरणं अपिलापनं, तं लक्खणमस्साति अपिलापनलक्खणा । 
सा हि आरम्मणे दळहं पतिड्टितत्ता एसिका विय वुच्चति | सम्मोसपच्चनीककिच्चं असम्मोसरसो, न सम्मोसाभावमत्तं । 
““सतारक्खेन चेतसा विहरती"ति (अ० नि० १०.२०) वुत्तत्ता चेतोगुणरतनहारकानं किलेसचोरानं निवारणतो आह 
“आरक्खपच्चुपट्ठाना ति । तथा हेसा चकखुद्वारादिरक्खनतो दोवारिको वियाति वुच्चति | पठमं सञ्जाय थिरुप्पन्नभावे 
पच्छा सतिया पतिट्ठानभावतो आह ““थिरसञ्ञापदट्टाना”ति । अथ सतिसञ्जानं कि नानाकरणन्ति? सञ्जा ताव पठमं 
अग्गहितनिमित्तं सञ्जानाति, गहितनिमित्ते पुन पच्चाभिञ्ञजाणपच्चयनिमित्तं करोति, पठमं अग्गहिते पन सञ्ञाकिच्चं 
अप्पधानं होति, सति पन पठमं अग्गहितनिमित्तम्पि सरति गहितनिमित्तम्पि, गहितनिमित्ते पन सतिकिच्चं गुणभूतं होतीति 
इदमेव तासं नानत्तं । 


बीरभावोति येन वीरियेन वीरो नाम होति, सो धम्मो। वीरान वा कम्मन्ति येन कम्मेन वीरो नाम होति, तं वीरानं 
कम्मं नाम | वीरियं पनस्स साधकभावतो तथा वुत्तं । धम्मविनिमुत्तं बा किञ्चि कम्मं नत्थीति वीरियमेव कम्मभावेन 
वुत्तन्ति दटुब्बं । विधिना ईरेतब्बं पवत्तेतब्बन्ति वा वीरियं । उस्साहो तं तं किच्चं समारम्भो, परक्कमो वा । उपत्थम्भनं पन 
सम्पयुत्तधम्मानं कोसज्जपक्खे पतितुं अदत्वा धारणं अनुबलप्पदानं । सम्पयृत्तधम्मानं संसीदनभावनिवारको धम्मो, न 
संसीदनाभावमत्तं, असंसीदनभावेन पच्चुपट्ठातीति असंसीदनभावपच्चुपट्ठानं। “संविग्गो योनिसो पदहती"ति (अ० नि० 
४.११३) वचनतो संवेगपदड्टानं। संवेगोति चेत्थ संवेगमयं जाणं। असंवेगपुन्बिकाय पन कुसलकिरियाय 
वीरियारम्भवत्थुपदद्वानं । तत्थ वीरियारम्भवत्थूनि नाम - 


“मग्गो गन्तब्बो होति, मग्गो गतो | कम्मं कातब्बं होति, कम्मं कतं । अप्पमत्तको आबाधो उपपन्नो होति, 
गिलाना वुट्टितो होति, अचिरबुट्टितो गेलञ्ञा गामं वा निगमं वा पिण्डाय चरन्तो न लभति, लूखस्स वा पणीतस्स 
वा भोजनस्स यावदत्थं पारिपूरिं लभति...पे०... पारिपूरि*न्ति - 


एवं वृत्तानि एतानि अनुरूपपच्चवेक्खणसहितानि अट्ट वीरियारम्भवत्थूनि, तम्मूलकानि वा पच्चवेक्खणानि | एत्थ च 
वितक्को सम्पयृत्तधम्मे आरम्मणं आरोपेति। चेतना ते तंतंकिच्चेसु नियोजेति। वीरियं पन ते संसीदितुं अदत्वा 
उस्साहेतीति अयं वितक्कचेतनावीरियानं विसेसो। 

विजाननलक्खणाति विसेसेन जाननलक्खणा, यथासभावपटिवेधलक्खणाति अत्थो। विसयस्स आरम्मणस्स 
ओभासनं पकासनं तप्पटिच्छादकसम्मोहन्धकारस्स विधमनतोति विसयोभासनं, तं किच्चमस्साति विसयोभासनरसा। 
कत्थचि विसये असम्मुय्हनाकारेन सम्मोहपटिपक्खताय वा पच्चुपड्ठानतो सम्मोहाभावस्स पच्चुपट्ठानतो वा 
असम्मोहपच्चुपट्टाना । 


अत्तना अनुपालेतब्बानं सहजातधम्मानं अनुपालनं जीवितस्स व्यापारो, तञ्च तेसं जीवनन्ति तं तस्स कारणभावं 
पुरक्खत्वा वुत्तं “जीवन्ति तेना ति | रूपारूपजीवितिन्द्रियस्स अनुरूपतो लक्खणादिकं दस्सेतुं “अत्तना 
अविनिभृत्तान” न्ति वृत्तं । “सम्पयृत्तान' न्ति हि वुच्चमाने रूपधम्मानं सम्पयोगाभावतो रूपजीवितिन्द्रियस्स सङ्गहो न 
सिया | “अविनिभुत्तान”न्ति पन वृत्तत्ता यानि अविनिब्भोगरूपानि रूपजीवितिन्द्रियेन सद्भि अविनिभुत्तानि अविसंसट्ठानि। 
ये च अरूपधम्मा अरूपजीवितिन्द्रियेन सम्पयुत्ता, तेसं सब्बेसं सङ्गहो होतीति । पवत्तनरसन्ति उप्पादतो याव भङ्गा 
अनुपालनतो अन्तरा अनिवत्तनसभावसाधनेन तेसं पवत्तनकिच्चं। केचि पन “रूपजीवितिन्द्रियं तेसं ठितिकखणतो पट्टाय, 
अरूपजीवितिन्द्रियं उप्पादतो पट्टाय पवत्तिया पच्चयो”ति वदन्ति, तं न युत्तं । पट्टाने हि “अब्याकतं धम्मं पटिच्च 
असञ्जसत्तानं एकं महाभूतं पटिच्च इन्द्रियपच्चयं कम्मपच्चयसदिस''न्ति असञ्ञसत्तानं इन्द्रियपच्चयो कम्मपच्चयसदिसं 
कत्वा वृत्तो, तस्मा रूपजीवितिन्द्रियम्पि उप्पादतो पट्ठाय पच्चयो होतीति दडुब्बं । उप्पादतो याव भङ्गा ठपनतो 
ठपनपच्चुपट्टानं । अनुपालनवसेन यापयितब्बा पवत्तेतब्बा धम्मा पदट्ठानमस्साति यापयितब्बधम्मपदट्ठानं। यदि एवं तेसं 
अनुपालनादिसाधकं, कथं तेसं निरोधो होति। एवञ्हि सब्बकालं ठातब्बन्ति आह “सन्तेपि चा तिआदि। 
अनुपालनलक्खणादिम्हीति आदि-सद्देन पवत्तनरसादिमेव सङ्गण्हाति । अत्थिक्खणेयेवाति अत्तना अनुपालेतब्बानं, 
अत्तनो वा अत्थिक्खणेयेव। उदकन्ति तळाकगतजलं, दण्डगतजलं वा । तत्थ तळाकगतउदकस्स गहणे अत्तना 
अनुपालेतब्बधम्मानं अत्थिक्खणे अनुपालनं साधितं होति, दण्डगतजलस्स पन गहणे अत्तनो अत्थिक्खणे अनुपालनं । 
अत्तना अनुप्पादितधम्मे कथं पालेतीति आह “धाति विय कुमार 'न्ति। यदि सेसधम्मानं पवत्तिकारणेन केनचि भवितब्बं, 
जीवितस्स पन कि पवत्तिकारणन्ति आह ““सयं...पे०... पवत्तती ति । यथा कथं वियाति आह “नियामको विया”ति। 
सोपि अत्तना पवत्तितनावासम्बन्धेन पवत्तति। यदि धम्मानं पवत्ति जीवितिन्द्रियपटिबद्धं, भङ्गतो उद्धम्पि कि पन पवत्तेतीति 
आह “न भङ्गतो उद्ध''न्ति। कस्माति आह “अत्तनो च पवत्तेतब्बानञ्च अभावा ति । भङ्गवखणे पन कथन्ति आह 
“न भङ्गक्खणे ठपेती”ति। 


यस्मा पन लोभपटिपक्खो अलोभो होति, ये धम्मा तेन सम्पयुत्ता, तंसमङ्गिनो वा सत्ता, ते न लुब्भन्ति, सयम्पि कदाचि 
न लुब्भतेव, अत्थतो वा अलुब्भनाकारो एव च सो होति, तस्मा वुत्तं “न लुब्भन्ति तेना तिआदि। एस नयो “न 
दुस्सन्ति तेना तिआदीसुपि। अलग्गभावो आरम्मणं निस्साय पवत्तन्तस्सपि तत्थ अनासत्तता। तेनाह “कमलदले 
जलबिन्दु विया”ति। अपरिग्गहो कस्सचि वत्थुनो ममत्तवसेन असङ्गहो । मुत्तभिक्खु वियाति खीणासर्वाभक्खु विय। सो 
हि मुत्तरागत्ता कत्थचि ममायनरहितो होति । अनल्लीनो भावो अधिप्पायो एतस्साति अनल्लीनभावो | एवञ्हि “असुचिम्हि 
पतितपुरिसो विया”ति उपमाय समेति। यथा हि तस्स पुरिसस्स सतिपि कायेन अल्लीयने भावो अनल्लीनो, एवं अलोभोपि 
आरम्मणकरणवसेन गहितेपि आरम्मणे अलग्गभावेन अनल्लीनभावो अनल्लीनाकारोयेव पवत्तति। एवंसभावो हि सो 
धम्मोति। 


चण्डिकस्स भावो चण्डिक्कं, फरुसभावो, अत्थतो पन कोपोयेव, तप्पटिपक्खो अफरुसभावो अचण्डिक्क। 
अविरोधो अविग्गहो अप्पटिपक्खो सभावो। आघातविनयनरसोति एत्थ आघातो नाम परस्स अत्तानं, अत्तनो परं 

उद्दिस्स, परस्सेव च परं उद्दिस्स पवत्तो उपनाहो बलवकोपो। तस्स विनयनरसो अपनयनरसो। सोम्मभावो 
मज्जनवसेन हिलादनियता सीतलभावो। तेनाह “पुण्णचन्दो विया”ति। 


कायदुच्चरीतादीहीति हेतुम्हि करणवचनं । हिरीयति लज्जनाकारेन जिगुच्छियति। तेहियेवाति 
कायदुच्चरितादीहियेव। ओत्तप्पतीति उब्बिज्जति। हिरी पापे गृथे विय पस्सन्ती जिगुच्छतीति आह “पापतो 
जिगुच्छनलक्खणा हिरी”ति। ओत्तपं ते उण्हं विय पस्सन्तं ततो उत्तसतीति वुत्तं “उत्तासलक्खणं ओत्तप्प'न्ति। 
उभोपि पापाने अकरणरसाति लज्जनाकारेन पापानं अकरणरसा हिरी, उत्तासाकारेन ओत्तपं । पापतो 
सङ्कोचनपच्चुपट्ठानाति वुत्तप्पकारेनेव पापतो सङ्कीचनाकारेन पच्चुपट्टाना । अत्तगारवपरगारवपदड्टानाति 
अत्तगारवपदट्ठाना हिरी अज्झत्तसमुड्ठानताय, अत्ताधिपतिताय च। परगारवपददड्टानं ओत्तप्पं बहिद्धासमुद्ठानताय, 
लोकाधिपतिताय च। अत्तानञ्हि गरु कत्वा हिरिया पापं पजहति कुलवधू विय। परं गरु कत्वा ओत्तप्पेन पापं पजहति 
वेसिया विय। अज्झत्तसमुड्ठानादिता च नेसं तत्थ तत्थ पाकटभावेन वेदितब्बा, न पन तेसं कदाचि अञ्जमञ्जवियोगतो। न 
हि लज्जनं निब्भयं वा पापभयं वा अलज्जनं अत्थीति। हिरिया बलवभावे पन ओत्तप्पं अब्बोहारिकं होति, ओत्तप्पस्स 
बलवभावे हिरी अब्बोहारिका । इमे च द्वे धम्मा ““लोकपाला"ति वुच्चन्ति। यथाह - 


“द्वेमे, भिक्खवे, सुक्का धम्मा लोकं पालेन्ति। कतमे द्वे? हिरी च ओत्तप्पञ्च, इमे खो, भिक्खवे, द्वे सुक्का 
म्मा लोकं न पालेय्युं, नयिध पञ्जायेथ “माता'ति वा “मातुच्छा'ति वा 'मातुलानी'ति वा”“तिआदि (३० नि० २.९) 
| 


पस्सम्भनं दरथवूपसमो, काय-सद्दो समूहवचनो। सो चेत्थ वेदनादिक्खन्धत्तयं । वत्तिच्छावसेन हि सद्दो विसिट्ठवुत्ति 
होतीति आह “कायोति चेत्था तिआदि | वेदनादयोति वेदनाक्खन्धो सज्ञाक्खन्धो सङ्घारक्खन्धोति तयो खन्धा। तथा च 
वृत्तं तत्थ “कतमा तस्मिं समये कायपस्सद्धि होति, या तस्मिं समये वेदनाक्खन्धस्सा 'तिआदि (ध० स० ४०)। दरथो 
सारम्भो दोमनस्सपच्चयानं उद्धच्चादीनं किलेसानं, तथा पवत्तानं वा चतुन्नं खन्धानमेतं अधिवचनं। तस्स वूपसमं 
लक्खणमस्साति कायचित्तदरथवूपसमलक्खणा। कायचित्त...पे०... रसाति यथावुत्तानमेव पटिपक्खधम्मानं 
अभिभवनरसा। दरथनिम्मद्दनेन परिळाहपरिप्फन्दनविरहितो सीतिभावो अपरिप्फन्दनसीतिभावो। अवूपसमो परिप्फन्दनं 
असन्तवुत्तिता | उद्धच्चादिकिलेसाति उद्धच्चप्पधाना उद्धच्चाधिकचित्तुप्पादसम्पयुत्ता किलेसा । तेपि हि उद्धच्चवसेन 
अवूपसमकरा । उद्भच्चं वा आदिं कत्वा सब्बेयेव किलेसा उद्धच्चादिकिलेसा | एवं सेसेसुपि । 


गरुभावो दन्धता, थिनमिद्धाधिकानं तथा पवत्तानं वा चतुन्नं खन्धानमेतं अधिवचनं । दन्धताय पटिपक्खो अदन्धता 
अगरुभावो। 


थद्धभावो थम्भो । दिट्टिमानाधिकानं, तप्पधानानं वा चतुन्नं खन्धानं एतं नामं । थद्भभावनिम्मद्दनतोयेव कत्थचि 
आरम्मणे अप्पटिहताकारेन पच्चुपट्न्ति, सम्पयुत्तानं वा तत्थ अप्पटिघातं पच्चुपट्ठापेन्तीति अप्पटिघातपच्चुपट्टाना | 


कम्मनि साधु कम्मञ्जं, न कम्मञ्जं अकम्मञ्जं, तस्स भावो अकम्मञ्ञभावो, दानसीलादिपुञ्जकिरियाय 
असमत्थता। अत्थतो कामच्छन्दादिसंकिलेसधम्मा, तप्पधाना वा चत्तारो अकुसलक्खन्धा । अकम्मञ्ञभावनिम्मददनेनेव 
सम्पन्नाकारेन आरम्मणस्स गहणं आरम्मणकरणसम्पत्ति | वुत्तावसेसा कामच्छन्दादयो, तदेकट्ठा च संकिलेसधम्मा 
सेसनीवरणादयो। इमा पन द्वे विनिबन्धनिम्मद्दनेन पसादनीयवत्थूसु पसादावहा, हितकिरियासु विनियोगक्खमभावावहा 

सुवण्णविसुद्धि वियाति दटुब्बा | 


गेलञ्ञं अस्सद्धियादयो, तदेकट्टा च पापधम्मा, तप्पटिपक्खो अगेलञ्ञभावो लक्खणं एतासन्ति 
अगेलञ्ञभावलक्खणा | गेलञ्ञनिम्महनेनेव नत्थि एतासं आदीनवो दोसो उपहवो वा, न वा एता आदीनं कपणं वन्ति 
पवत्तन्तीति निरादीनवा, तेनाकारेन पच्चुपट्टन्ति, तं वा सम्पयुत्तेसु पच्चुपट्ठापेन्तीति निरादीनवपच्चुपट्टाना । 


कायसम्बन्धी, चित्तसम्बन्धी च उजुभावोति लक्खितब्बताय कायचित्तानं अज्जवलक्खणा। कायचित्तानं 
नङ्गलसीसचन्दकोटिगोमुत्तवङ्कतासङ्कातानं कुटिलभावानं अत्थतो मायासाठेय्यादिभूतानं निम्मद्दनतो कायचित्तानं 
कुटिलभावनिम्मद्दनरसा | ततोयेव सब्बथापि अजिम्हभावेन पच्चुपटटन्ति, सम्पयुत्तानं वा अजिम्हतं पच्चुपट्टापेन्तीति 
अजिम्हतापच्चुपट्टाना । 


ननु च कायपस्सद्धिआदीनं द्विन्नं द्विन्ने धम्मानं एकेकपटिपक्खत्ता दरथनिम्मद्दनादिकिच्चं एकेकमेव करोति | कस्मा 
पन द्वेद्वे धम्मा वुत्ताति? न खो पनेवं चिन्तितब्बं भगवतापि तथेव देसितत्ता। कस्मा पन भगवता तथा देसिता? 
सभावधम्मभावतो । न हि भगवता पुब्बे अविज्जमाना एते धम्मा देसनावसेन उप्पादिता, अथ खो सभावतो विज्जमानायेव 
सयम्भुजाणेन सम्मा सच्छिकत्वा यथासभावा देसिता, तस्मा कथमेत्थ भगवता सभावतो विज्जमानस्स हापनं कातुं 
सक्का। सभावतो विज्जमानताय चेत्थ भगवतो वचनमेव पमाणं । न हि भगवा यथाधम्मसासनाधिकारे अयथाधम्मं 
कथेय्याति, यस्स पन विज्जमानस्सापि अकथनं, तं अञ्जहेतुकं । न चेत्थ तादिसो हेतु उपलब्भति, येन इमेसु एकेकधम्मस्स 
अकथनन्ति। यथा पन द्रिन्नं पुरिसानं एकोयेव वेरिको होति, तस्स ते पुरिसा ओतारं दिस्वा एकतो हुत्वाव हनन्ति, एवमेव 
वे द्रे धम्मा एकतो हत्वा एकं पटिपक्खधम्मं हनन्ति, यथा च पनेते विसुं दिस्वापि तं वेरिं हनन्ति, न एवमेते तं विसुं हनन्ति 
तेसं अञ्ञमञ्ञं अविनाभावतोति, तस्मा एते पटिपक्खधम्मानं एकेकभावेपि द्वे द्वेयेव वुत्ताति, अपिच चित्तपस्सद्धिआदीहि 
चित्तमेव पस्सद्धि लहु मुदु कम्मञ्ञं पगुणं उजुञ्च होति। कायपस्सद्भधिआदीहि पन रूपकायोपीति तदत्थदस्सनत्थं भगवता 
एत्थेव दुविधता वृत्ता, न समाधिआदीसु | 


छन्दनं छन्दो, आरम्मणेन अत्थिकता। “छन्दो कामो”तिआदीसु (महानि० १) पन तण्हापि छन्दोति वुच्चति । “छन्दं 
जनेति वायमती 'तिआदीसु वीरियम्पीति ततो निवत्तनत्थं वृत्तं “कत्तुकम्यतायेतं अधिवचन ˆ न्ति। कत्तुकम्यता वुच्चति 
करणिच्छा। चेतसिकस्स धम्मस्स सारम्मणत्ता करणिच्छा नाम आरम्मणस्स आलम्बितुकामतामुखेनेव होतीति 
आरम्मणकरणिच्छालक्खणो छन्दो “'कत्तुकम्यतालक्खणो ति वुत्तो। तेनेवाह “आरम्मणपरियेसनरसो, आरम्मणेन 
अत्थिकतापच्चुपड्ठानो'ति च। यदग्गेन पनायं अत्तनो आरम्मणपरियेसनरसो, तदग्गेन सम्पयुत्तधम्मानम्पि होतियेव 
एकारम्मणताय । तेन तेसं आरम्मणग्गहणे चेतसो हत्थप्पसारणं वियाति वुच्चति । कथं पन दानवत्थुविस्सज्जनवसेन 
पवत्तमानचेतनासम्पयृत्तो छन्दो आरम्मणेन अत्थिको होतीति? ननु अवोचुम्हा “आरम्मणकरणिच्छालक्खणो”ति, तस्मा 
सङ्गामगतइस्सासस्स खिपितब्बउसूनं गहणे अत्थिकता विय दानवत्थुविस्सज्जनवसेन पवत्तच्छन्दोपि विस्सज्जितब्बेन तेन 
अत्थिकोयेवाति । स्वायं कुसलेसु उप्पन्नो कुसलच्छन्दो नाम होति योनिसोमनसिकारसमुड्डानत्ता । तब्बिपरीततो पन 
अकुसलेसु उप्पन्नो अकुसलच्छन्दो । 


अधिमुच्चनं आरम्मणे सन्निट्ठानवसेन वेदितब्बं, न पसादनवसेन। तेनाह “सन्निद्ठानलक्खणो ति । यथा तथा हि 
आरम्मणे निच्छयनं अधिमुच्चनं अनधिमुच्चन्तस्स पाणातिपातादीसु, दानादीसु वा पवत्तिया अभावतो, सद्धा पन 
पसादनीयेसु पसादाधिमोवखोति अयमेतेसं विसेसो। वोडुब्बनं पन यथा सन्तीरिते अत्थे निच्छयनाकारेन पवत्तित्वा परतो 

पवत्तमानानं तथा पवत्तिया पच्चयो होति। यदि एवं विचिकिच्छासम्पयत्तेसु धम्मेसु कथन्ति? तेसम्पि एकंसेनेव 
संसप्पनाकारस्स पच्चयताय दटुब्बं, दारकस्स विय इतो चितो च संसप्पनस्स “करिस्सामि, न करिस्सामी”ति 
अनिच्छयस्स पटिपक्खकिरिया असंसप्पनं । येसु चित्तुप्पादेसु अयं सन्निट्ठानलक्खणो अधिमोक्खो, तेसं आरम्मणधम्मोयेव 
सन्निट्ठातब्बत्ता सन्निट्टेय्यधम्मो । सो पदड्ठानमस्साति सन्निद्वेय्यधम्मपदट्टानो। इन्दखिलोति एसिकाथम्भो वुच्चति । 


तेसु तेसु धम्मेसूति येसु धम्मेसु सयं उप्पन्ना, तेसु अत्तना सम्पयृत्तेसु चित्तचेतसिकधम्मेसु। अनारम्मणत्तेपि हि तेसु 
समप्पवत्तेसु उदासीनभावो “तत्रमज्झत्तता”ति वुच्चति। समं अविसमं वाहितं अत्तना पवत्तितसम्पयृत्तानं वा 
यथासककिच्चेसु पवत्तनं लक्खणमेतिस्साति समवाहितलक्खणा । तत्थ समं हुत्वा पवत्तनलक्खणाति अत्थे 
अपकखपतितभावो वुत्तो होति, अविसमं कत्वा पवत्तनलक्खणाति अत्थे ऊनाधिकतानिवारणं | उदासीनभावेन 
पवत्तमानापि हि एसा सम्पयृत्तधम्मे समं कत्वा यथासककिच्चेसु पवत्तेति, यथा राजा तुण्ही निसिन्नोपि अधिकरणधम्मट्ठे 
यथासककिच्चेसु समं अप्पमत्ते पवत्तेति। अलीनानुद्भतप्पवत्तिपच्चयानं धम्मानं ऊनाधिकताय लीनुद्धतभावस्स 
निवारणकिच्चाति वुत्तं “ ऊनाधिकतानिवारणरसा'ति। यदि एवं कथं सहजाताधिपतीनं अधिपतिभावो । आधिपच्चञ्हि 
तेसं किच्चतो अधिकभावोति? नायं दोसो। तम्पि तस्स किच्चमेव, यं सहजातधम्मानं अधिपतिभावे पवत्तापनं। यथा हि 
रङ्गमण्डलं गतो नटकाचरियो ते ते नटके यथासकं अनुरूपं भूमियं योजेति, एवमेसापि अत्तना सम्पयृत्तधम्मेसु 
अधिपतिभावे ठिते अधिपतिभावे योजेति, इन्द्रियत्ते ठिते इन्द्रियत्ते, न पन सकसककिच्चतो ऊनतं, अधिकतं वा पततु 
देतीति। “इदं निहीनकिच्चं होतु, इदं अतिरेककिच्च''न्ति एवं पक्खपातवसेन विय पवत्ति पक्खपातो । तं उपच्छिन्दन्ती विय 
होतीति पक्खपातुपच्छेदनरसा | सा चित्तचेतसिकानं अज्झुपेक्खनेन समप्पवत्तेसु आजानीयेसु सारथि विय दहुब्बा। 


किरिया कारोति कार-सहस्स भावसाधनतं आह। तेन कारोति नाञ्ञं, किरियायेवाति दीपितं होति । मनस्मि 
कारोति मनसि आरम्मणस्स करणं । येन हि मनो आरम्मणे करीयति आरम्मणेनस्स संयोजनतो, ततो एव तेन 
आरम्मणम्पि मनसि करीयतीति। मनसिकारोति चेत्थ अलुत्तसमासो दटुब्बो । पुरिममनतोति भवङ्गमनतो | विसदिसं 
मनन्ति वीथिजवनमनं, तं करोतीति मनसिकारो, मनसिकारसामञ्ञेन वीथिजवनपटिपादके दस्सेति। एत्थ पन 
उपयोगत्थभुम्मवचने समासो दडुब्बो । सम्पयृत्तधम्मे आरम्मणाभिमुखं सारेन्तो पयोजेन्तो विय होतीति मनसिकारो 
सारणलक्खणोति वृत्तो। संयोजनरसोति पयोजनरसो। वितक्को सम्पयृत्तानं आरम्मणे अभिनिरोपनसभावत्ता आरम्मणे 
चित्तं पक्खिपन्तो विय होति । चेतना अत्तनो आरम्मणं गण्हन्ती सम्पयृत्तेपिसकसककिच्चं कारेतीति अत्तना करणेन बलं 
नियोजेन्तो बलनायको विय होति। मनसिकारो सम्पयुत्ते आरम्मणे पयोजेतीति आजानीयप्पयोजनकसारथि वियाति 
अयमेतेसं विसेसो । 


आरम्मणाभिमुखभावपच्चुपट्टानोति आरम्मणे संयोजनवसेन तदभिमुखभावपच्चुपट्ठानो । एत्थ सतिया 
अप्पमुस्सनच्छन्दता विसयाभिमुखपच्चुपट्टानता, मनसिकारस्स पन संयोजनवसेनाति अयमेतेसं विसेसो । 
आरम्मणपटिपादकस्स सङ्घारक्खन्धपरियापन्नतावचनं इतरमनसिकारानं विञ्ञाणक्खन्धपरियापन्नतं दस्सेति । 
महिसासका पन “आवज्जनस्स विञ्ञाणभावे सब्बञ्जुतञ्ञाणस्स सब्बविसयता परिहायेय्य, तस्मा तं 
जवनसम्पयुत्तसङ्घारक्खन्धपरियापन्नमेवा”ति वदन्ति तेसञ्हि अयमधिप्पायो - यदि तं विसुं चित्तसभावं सिया, 
पच्चुप्पन्नचित्तं आरम्मणं कत्वा पवत्तस्स तस्स अनन्तरं उप्पज्जमानजवनानं पच्चुप्पन्नारम्मणता न भवेय्य, अञ्ञदत्थु 
अतीतारम्मणताव सिया, एवञ्च सति सब्बञ्जुतञ्ञाणस्सापि पच्चुप्पन्नचित्तारम्मणताय अभावतो असब्बविसयता 
आपज्जेय्य, यदग्गेन च तं असब्बविसयं, तदग्गेन सावरणम्पि होति यत्थ न पवत्तति, तत्थ आवरणसम्भवतो, तस्मास्स 

सकललोकसिद्धो सब्बञ्जुभावो, अनावरणभावो च परिहायेथ, जवनसम्पयुत्तभावे पन सति आवज्जनस्स नायं 
इटुविघातो आपज्जतीति। तयिदं तेसमभिनिवेसमत्तं “आवज्जना कुसलानं खन्धानं, अकुसलानं खन्धानं अनन्तरपच्चयेन 
पच्चयो''ति (पट्टा? १.१.४१७) वचनेन तस्सानन्तरं कुसलाकुसलुप्पत्तिया दीपितत्ता | सब्बञ्जुतञ्ञाणस्स पन 
पच्चुप्पन्नचित्तारम्मणभावो एवं वेदितब्बो - अतीतादिवसेन हि विभागमकत्वा “इमस्स चित्तं जानामी''ति पवत्तस्स 
आवज्जनं सामञ्ञेन यं किञ्चि अभिमुखीभूतं चित्तमावज्जति, ततो जवनानिपि अत्तनो अत्तनो अभिमुखीभूतं 
चित्तमारम्मणं कत्वा पवत्तन्ति, न चेत्थ जवनानं भिन्नारम्मणता आसङ्कितब्बा चित्तसामञ्ञजेन आरम्मणस्स अभिन्नत्ता, 
तस्मा सब्बञ्जुतञ्ञाणस्स पच्चुप्पन्नचित्तारम्मणतं पटिच्च न काचि विहेसा अनुभवितब्बाति। कि वा एतेन युत्तिवादेन, ननु 
बुत्तं भगवता -- “अचिन्तेय्यो बुद्धविसयो”ति (अ० नि० ४.७७), तस्मा अपरिमितपुञ्जसम्भारेकफलस्स 
अचिन्तेय्यसभावत्ता आवज्जनेन विनापि विसयग्गहणे विबन्धनाभावतो यत्थ कत्थचि पवत्ति अप्पटिहतायेवाति। केचि 
पनेत्थ “आवज्जनं अनागतचित्तमारम्मणं कत्वा निरुज्झति, जवनमेव पन पच्चुप्पन्नमारम्मणं गण्हाती”ति वदन्ति । यस्मा 
पन ““अनागतारम्मणा आवज्जना पच्चुप्पन्नारम्मणानं खन्धानं अनन्तरपच्चयेन पच्चयो^ति पाळि नत्थि, तस्मा तं 
अप्पमाणं । 


करोतीति करुणा । किं करोति, केसं कि निमित्तन्ति आह “परदुक्खे सति साधूनं हदयकम्पन''न्ति। कम्पनन्ति च 
परेसं दुक्खं दिस्वा तस्स असहनाकारेन चित्तस्स अञ्जथत्तं, तदिदं सप्पुरिसानंयेव होतीति आह “साधून''न्ति। सप्पुरिसा 
हि अत्तहितपरहितसाधनेन “साधू”ति वुच्चन्ति। “किणाती"ति इमस्स अत्थमाह “विनासेती”ति, अदस्सनं गमेति 
अपनेतीति अत्थो । तेनाह “परदुक्खापनयनाकारप्पवत्तिलक्खणा “ति । परेसं दुक्खस्स अपनयनं होतु वा, मा वा, सो 
परदुक्खापनयनाकारो, तथापवत्तिलकखणाति पर...पे०... लक्खणा । अपनेतुकामताय परेसं दुकखस्स असहनं 
अनधिवासनं परदुक्खासहनं। न विहिंसा अविहिंसा, सत्तानं अविहेठनं, तं पच्चुपट्टापेति, विहिसाय वा पटिपक्खभावेन 
पच्चुपड्ठातीति अविहिंसापच्चुपट्ठाना । 


पमोदनलक्खणाति परसम्पत्तिया पमोदनलवखणा । अनिस्सायनरसाति इस्सायनस्स उसूयनस्स 
पटिपक्खभावकिच्चा। पन्तसेनासनेसु, अधिकुसलधम्मेसु च अरमणं अरति। सा अत्थतो इस्साधिकं दोमनस्ससहगतं, 
थिनमिद्धाधिकञ्च उद्भच्चं । तत्थ पुरिमं परसम्पत्तिविसयं, दुतियं पन्तसेनासनादिविसयन्ति दडुब्बं । अरतिया विहननाकारेन 
पच्चुपट्ठाति, तस्सा विघातं वा वूपसमं पच्चुपड्ठापेतीति अरतिविघातपच्चुपट्ठाना। “अनियते इच्छन्ती "ति इमिना 
चेतसिकन्तरभावेन इच्छन्तीति दस्सेति। 


कायदुच्चरिततोति वत्थुवीतिक्कमसङ्घातदुच्चरिततो। कायदुच्चरितादिवत्थूनन्ति परपाणपरधनपरइत्थिआदीनं 
कायदुच्चरितादीनमालम्बणभूतानमेव वत्थूनं । अवीतिक्कमलक्खणाति अमद्दनलक्खणा । कायदुच्चरितादिवत्थुतो 
सङ्कीचनकिरियापदेसेन कायदुच्चरितादितोयेव सङ्कीचनकिरिया वृत्ताति दडुब्बं । न हि विरतियो दुच्चरितवत्थुनो 
अकिरियपच्चुपट्ठाना युज्जन्ति, अथ खो दुच्चरितस्सेव, विरतीनञ्च सोरच्चवसेन सङ्कोचनं, अकिरिया च हिरोत्तप्पानं 
जिगुच्छादिवसेनाति अयमेतेसं विसेसो । सद्धा...पे०... पदट्टानाति एत्थ सद्धादयो सब्बेव धम्मा कायसुचरितादीनं 
पदड्डानाति एके । अपरे पन “कम्मं कम्मफलं सहदहन्तस्स कायदुच्चरितादिअकरणतो, हिरोत्तप्पसम्पन्नस्स 
मुसावादादिअकथनतो, अण्पिच्छसन्तुड्ीसल्लेखगुणसमन्नागतस्स मिच्छाजीवविवज्जनतो च सद्भादयो तिण्णं धम्मानं 
यथाक्कमेन पदड्ठाना”ति वदन्ति। केचीति अभयगिरिवासिनो । इमासूति इमासु तीसु विरतीसु। एकेकं नियतं 
विरतिमिच्छन्तीति अञ्ञं एकं चतुत्थनियतविरतिमिच्छन्ति। अथ वा निद्धारणत्थे भुम्मवसेन इमासं अन्तरे एकं नियतं 

विरतिमिच्छन्तीति अत्थो । उभयथापि पन तेसं इच्छा न युज्जति अपराय विरतिया धम्मसेनापतिनापि अदेसितत्ता, 
विसयस्स च सदा सन्निहितत्ताभावेन नियताय एव एकिस्सा अभावतो। तेनेव हि अभयगिरिवासिनोयेव च केचि इमासं 
तिविधत्तं अनियतत्तमेव च इच्छन्ति । वुत्तञ्हि तेहि - 


“करुणामुदिता सम्मावाचाकम्मन्तआजिवा। 
येभुय्यतो अनियता, होन्ति गोचरभेदतो'ति॥ - 


एत्थ पन “येभुस्यतो”ति वचनं लोकुत्तरचित्तेसु सब्बदा एकतोयेव च लब्भमानतं सन्धाय वुत्तं । 


दुतियचित्तेन सम्पयोगं गच्छन्तीति सम्बन्धो । यथा चित्तं, एवं तंसम्पयृत्तधम्मापीति दुतिये ससङ्घारा एवाति आह 
“ससद्वारभावमत्तमेव हेत्थ विसेसो”ति। तथाति यथा ततिये, तथा चतुत्थेपि पीतिया सुखपददट्टानत्ता । सुखस्स चेत्थ 
अभावतो आह ““ठपेत्वा पीति” न्ति। ननु च “करुणामुदिता उपेक्खासहगते न सम्भवन्तीति वदन्ति, तस्मा यथा 
पीतिया, एवं तासम्पि पटिक्खेपो कातब्बोति? न कातब्बो, अप्पनापत्तितो पुब्बे करुणामुदितानं उपेक्खासहगतानम्पि 
सम्भवतो । करुणामुदिताभावनाकाले हि अप्पनावीथितो पुब्बे उपेकखासहगतचित्तेनापि परिकम्मं होति, अप्पनावीथियं पन 
सोमनस्ससहगतचित्तेनेव एकावज्जनवीथिया वेदनापरिवत्तनाभावतो, तस्मा पुब्बभागवसेनेव करुणामुदितानम्पि 
उपेक्खासहगतेसु सम्भवो होतीति आचरिया। अपरे पन सब्बदापि तासं उपेक्खासहगतेसु सम्भवं न इच्छन्ति । “अवसेसा 
पञ्चमेन सम्पयोगं गच्छन्ती”ति अविसेसेन वुत्तत्ता इदानि विसेसदस्सनत्थमाह “सोमनस्सद्वाने चा तिआदि । 


८९. करुणामुदितादयोति करुणामुदिता चेव विरतित्तयञ्च। तेनाह “पञ्चा”ति। 


एवं कामावचरकुसलचित्तसम्पयुत्ते दस्सेत्वा इदानि रूपावचरकुसलचित्तसम्पयृत्तधम्मे दस्सेतुं “ अवसेसेसु 
पना तिआदिमाह । तत्थ ठपेत्वा विरतित्तयन्ति विरतित्तयं वज्जेत्वा। कस्मा पनेत्थ विरतित्तयं परिच्चत्तन्ति? वुच्चते - 
सुविसुद्भकायकम्मादिकस्स चित्तसमाधानवसेन रूपारूपावचरकुसलप्पवत्ति, न कायकम्मादीनं सोधनवसेन, नापि 
दुच्चरितदुराजीवानं समुच्छिन्दनवसेन। तथा हि नीवरणादिधम्मानं अवत्थत्तयं होति बीतिक्कमावत्था परियुट्ठानावत्था 
अनुसयावत्थाति। तत्थ वीतिक्कमावत्थाय पटिपक्खं कामावचरकुसलं परियुड्डानावत्थाय रूपारूपावचरं, अनुसयावत्थाय 
लोकुत्तरकुसलं। दुच्चरितदुराजीवानं पन ठपेत्वा बीतिक्कमावत्थं, अनुसयावत्थञ्च वीतिक्कमावत्थाय विसुं 
परियुड्ठानावत्था न उपलब्भति। यस्सा विपच्चनीकं रूपारूपावचरकुसलं सिया, तस्मा तं नेव कामावचरकुसलं विय तेसं 
बीतिक्कमावत्थं सोधेति, न च लोकुत्तरं विय अनुसयावत्थं समुच्छिन्दति, पटिपस्सम्भेति वा। सीलविसुद्भियं 
सीलसोधनवसेन कामावचरकुसलेनेव विगतवीतिक्कमस्स परिसुद्भकायकम्मादिकस्स योगिनो चित्तसमाधानवसेन 
पवत्ततीति महग्गतचित्तुप्पादे विरतीनं असम्भवोयेव। इममेव हि अत्थं साधेतुं “विरतियो पना”तिआदि आरद्धं । तेत्तिस 
वा करुणादिझानवसेन पवत्तनकाले । ततोति ततो ततिये वुत्तचेतसिकतो। करुणामुदितानं 
अप्पनापत्तानमेकन्तसोमनस्ससहगतत्ता आह “पञ्चमेन...पे०... करुणामुदितावज्जा”ति। 


रूपावचरपञ्चमे वुत्तनयेनाति तिसेवाति अधिप्पायो। यदि एवं रूपावचरतो को विसेसोति आह 
“अरूपावचरभावोवेत्थ विसेसो ति, पञ्चमे रूपसञ्ञाभावतो रूपावचरभावो, इध पन रूपसञ्ञजासमतिक्कमेन 
पत्तब्बत्ता अरूपावचरभावोति अयमेवस्स ततो विसेसोति अत्थो। 

पठमज्झानिकेति पठमज्झानवति । मग्गचित्तेति चतुब्बिधेपि मग्गञाणे। दुतियज्झानिकादिभेदेति 
दुतियततियचतुत्थपञ्चमञ्झानिके । वुत्तनयेनाति “दुतियेन वितक्कवज्जा'तिआदिना वुत्तनयेन। कि अविसेसेनाति चे, 
नोति आह “करुणामुदितान न्तिआदि । मग्गधम्मेसु पादकज्झानादिवसेन कदाचि सम्मासङ्कप्पविरहो सिया, न पन 
विरतिविरहो, कायदुच्चरितादीनं समुच्छिन्नवसेनेव अरियमग्गस्स पवत्तनतोति आह ““नियतविरतिभावो”ति । 
लोकुत्तरभावोति छब्बिसुद्भिपरम्पराय पत्तब्बत्ता लोकतो उत्तरणभावो। 


एवं कुसलचेतसिकानं सम्पयोगवचनत्थलक्खणादीनि दस्सेत्वा इदानि अकुसलचेतसिकानि दस्सेतुं “अकुसला 
पना तिआदि आरद्धं। छ येवापनकाति किञ्चापि पठमे अनियतयेवापनका न लब्भन्ति, अकुसलेसु पन 
लब्भमानकयेवापनधम्मे एकत्थ दस्सेतुं तेसम्पि इधेव वचनं दडुब्बं । एवञ्च कत्वा उपरि धम्मानं उद्देसानन्तरं “एवं 
येवापना 'तिआदि वुत्तं । विचिकिच्छासहगते छन्दाधिमोक्खानं, उद्धच्चसहगते छन्दस्स च अभावतो वुत्तं “पटिपाटिया 
दससु चित्तेसू'ति। 


८२. निदिद्ठाति निस्सेसेन दस्सिता। हता विहता विद्धस्ता पापा अपायादिदुक्खपापनतो “पापा ति सङ्घाता 
अकुसलधम्मा येन सो भगवा हतपापो, तेन। लाभो अलाभो, यसो अयसो, निन्दा पसंसा, सुखं दुक्खन्ति इमेसु अट्ठसु 
लोकधम्मेसु अकम्पनड्रेन तादिना सम्मासम्बुद्रेन । सो हि लाभादीसु यादिसो, अलाभादीसुपि तादिसोयेवाति “तादी”ति 
बुच्चति। 


न हिरीयतीति न लज्जति। अहिरिकोति पुग्गलो धम्मसमूहो वा। “अहिरिक्क "न्ति वत्तब्बे एकस्स क-कारस्स लोपं 
कत्वा “अहिरिक न्ति वृत्तं। न ओत्तप्पन्ति ओत्तप्पस्स पटिपक्खभूतं धम्ममाह | अजिगुच्छनं अहीळनं । अलज्जनं 
अविला । अजिगुच्छनलक्खणन्ति सभाववसेन वृत्तं, अलज्जनलक्खणन्ति कुसलाब्याकतस्स साधारणाय हिरिया 
पटिपक्खवसेन । तेहेवाति कायदुच्चरितादीहि एव । असारज्जनं निब्भयता। अनुत्तासो असम्भमो । रसादीनि हिरिओत्तप्पेसु 
बुत्तपटिपक्खवसेन गहेतब्बानीति न तानि इध वृत्ताने तेसु हि अलज्जनाकारेन पापानं करणरसं अहिरिकं । 
अनुत्तासाकारेन अनोत्तपं । वुत्तप्पकारेनेब पापतो असङ्कीचनपच्चुपट्ठानानि। अत्तनि, परेसु च अगारवपदट्ठानानि। 
गामसूकरस्स विय असुचितो किलेसासुचितो अजिगुच्छनं अहिरिकेन होति। सलभस्स विय अग्गितो पापतो अनुत्तासो 
अनोत्तप्पेन होति । यथाहु पोराणा - 


“जिगुच्छति नाहिरिको, पापा गूथाव सूकरो। 
न भायति अनोत्तप्पो, सलभो विय पावका”ति॥ 


एत्थ च यथा हिरिया बलवभावे ओरत्तप्पं अब्बोहारिकं होति, ओत्तप्पस्स बलवभावे हिरी अब्बोहारिका, एवं 
अहिरिकस्स बलवभावे अनोत्तप्पं अब्बोहारिकं, अनोत्तप्पस्स बलवभावे अहिरिकं अब्बोहारिकं होतीति केचि, तं न 
युज्जति। यथा हि असुचिना अत्तानं मक्खेन्तो, सप्पमुखे हत्थं पवेसेन्तो बालदारको तत्थ पटिक्कूलभावस्स, आदीनवस्स 
च अनुपपरिक्खनतो नेव जिगुच्छति, न च उत्तसति, एवमेवं धम्मसभावस्स अज्ञाणतो मोहो पापतो नेव जिगुच्छति, न 
उत्तसति, तस्मा तंसम्पयुत्तचित्तुप्पादे उभयम्पि बलवतरं होतीति । 


लुब्भन्तीति अभिगिज्झन्ति, अल्लीयन्तीति वुत्तं होति । आरम्मणग्गहणलक्खणोति एत्थ आरम्मणग्गहणं नाम 
“मम इद'न्ति तण्हाभिनिवेसवसेन अभिनिविट्टुस्स आरम्मणस्स अविस्सज्जनं, न आरम्मणकरणमत्तं। अभिसङ्गो 

अतिसयवताय आसत्तिया दुम्मोचनीयभावो। अपरिच्चागो अविजहनं । तेलञ्जनरागो वियाति धोवित्वापि 
परिच्चजितुं असक्कुणेय्यो तेलमक्खितअञ्जनरागो विय। “अस्सादानुपस्सिनो तण्हा पवड्टती"ति वचनतो वुत्तं 
““अस्साददस्सनपदद्वानो ति । तत्थ अस्सादवसेन दस्सनं अस्साददस्सनं । ननु च अस्साददस्सनम्पि अत्थतो लोभोयेबाति 
कथं सयं अत्तनो पदट्टानं होतीति? सच्चं, पठमं नातिबलवलोभवसेन अस्साददस्सनो पच्छा बलवलोभो होतीति तस्स 
तंपदड्डानता वुत्ता। तेनेव च “तण्हा पबड्टुती"ति वुत्तं । अपरे पन “अस्सादो नाम सुखवेदना, अस्साददस्सनन्ति 
अस्साददिट्टी”ति वदन्ति। सुखवेदनाय वा कारणभूतं सुभनिमित्तं अस्सादो नाम, असुभे “सुभन्ति पवत्ता तयो विपल्लासा 
अस्साददस्सनं नामाति केचि। 


मुय्हन्तीति न बुज्झन्ति। धम्मसभावस्स याथावतो अदस्सनं चित्तस्स अन्धभावो। अञ्ञाणं जाणपटिपक्खो धम्मो। 
तत्थ पुरिमलक्खणं सभाववसेन वुत्तं, इतरं पटिपक्खवसेन। अथ वा अञ्ञाणलक्खणोति किच्चवसेन वुत्तं । सो हि 
असम्पटिवेधरसोति वुत्तो । धम्मसभावं पटिविज्झितुं असमत्थता असम्पटिवेधो। आरम्मणसभावच्छादनरसोति यथा 
अञ्जाणं, मोहसमङ्गिपुग्गलो वा आरम्मणसभावं पटिविज्झितुं न लभति, मोहस्स तथा पवत्ति आरम्मणसभावच्छादनं । 
एत्थ च जाणं आरम्मणं यथासभावतो जानाति, दिट्टि यथासभावं विजहित्वा अयाथावतो गण्हाति, मोहो पन न कथञ्चि 
विजानाति। यदि एवं आरम्मणग्गहणकालो कथं तदा सो आरम्मणं जानातेवाति? तदापि न जानाति। यथा पन फस्सादयो 
फुसनाकारादिमत्तवसेनेव आरम्मणं गण्हन्ति, न जाननवसेन, एवमयं आरम्मणं गहेत्वा उप्पज्जमानो पटिच्छादनाकारेनेव 
गण्हाति, न पन जाननाकारेनाति। यस्स उप्पज्जति, तस्स अन्धकरणं अन्धकारो, तथा पच्चुपट्टाति, तं वा पच्चुपट्टापेतीति 
अन्धकारपच्चुपट्टानो | 


मिच्छा पस्सन्तीति धम्मसभावस्स विपरीतवसेन अनिच्चादिं निच्चादिवसेन पस्सन्ति। अयोनिसो अभिनिवेसो 
उप्पथाभिनिवेसो। धम्मसभावं अतिक्कमित्वा परतो निच्चादितो वा परप्पच्चयतो वा आमसनं परामासो, 
विपरीतग्गाहवसेन “इदमेव सच्चं, मोघमज्ज''न्ति अभिनिवेसनं मिच्छाभिनिवेसो। अरियानं अदस्सनकामतादीति 
आदि-सद्देन सद्भम्मअसोतुकामतादिं सङ्गण्हाति। 


यस्स धम्मस्स वसेन उद्भतं होति चित्तं, तंसम्पयृत्तधम्मा वा, सो धम्मो उद्धच्चं | तेनाह “उद्धतभावो”ति। 
अवूपसमोति असन्निसिन्नभावो। वाता...पे०... पटाका वियाति यथा पटाका योत्तबलेन धजयट्ठि अमुञ्चन्तीपि 
वाताभिघातेन एत्थ अवट्ठातुं न सक्कोति, एवमिदम्पि अधिमोक्खबलेन आरम्मणं अमुञ्चन्तम्पि 
अयोनिसोमनसिकारबलेन आरम्मणे अचलं अवट्ठातुं न सक्कोतीति वातप्पहारेनेब चलधजपटाका विय अनवट्टानकिच्चं । 
भन्तत्तं परिब्भमनाकारो । उद्भच्चस्स सब्बाकुसलसाधारणत्ता, अञ्जेसञ्च अकुसलसाधारणानं विसुं पदट्ठानस्स 
लब्भमानत्ता वुत्तं “अयोनिसो...पे०... पदट्रान''न्ति। येनाकारेन वा मनसिकरोतो उद्धच्चं उप्पज्जति, तेनाकारेन 
मनसिकरणं इध अयोनिसोमनसिकारो। अथ वा उद्भच्चनिमित्तस्स आरम्मणस्स मनसिकरणं इध 
अयोनिसोमनसिकारो । 


मञ्ञतीति अभिमञ्ञति, अहंकारं करोतीति अत्थो । सेय्यादिवसेन उच्चतो नमनं उण्णति। सम्पग्गहरसोति 
उण्णतिवसेनेव अत्तनो, सम्पयृत्तधम्मानं वा सम्पग्गण्हनकिच्चो, न वीरियं विय तंतंकिच्चसाधनेन। अभिभुस्सहनवसेन 
हीनस्स अत्तानं नीचं कत्वा गहणम्पि पग्गण्हनवसेनेवाति वेदितब्बं । केतु...पे०... पच्चुपट्टानोति एत्थ केतु वुच्चति 
अच्चुग्गतधजो, इध पन केतु वियाति केतु, उळारतमादिभावो, तं केतुभावसङ्कातं केतुं कम्यतीति केतुकम्यं, यस्स धम्मस्स 

वसेन तं केतुकम्यं, सो केतुकम्यता । “अह” न्ति पवत्तनतो मानस्स दिड्टिसदिसी पवत्ततीति दिड्टिमाना एकचित्तुप्पादे 
न पवत्तन्ति, द्रे केसरसीहा विय एकगुहायं, तस्मा मानो दिट्टिविप्पयृत्तचित्ते सब्बदा अनुप्पज्जमानोपि दिट्टिसम्पयृत्तचित्ते 
नियमेन अनुप्पज्जनतो दिट्टिविष्पयुत्तलोभपदड्टानो । मानो धम्मसमूहग्गहणे बलवं हुत्वा अत्तुक्कंसनभावेन पवत्तति, दिट्टि 
एकेकधम्मम्पि निच्चादिआकारेन गण्हन्ती पवत्तति। अत्तसिनेहसन्निस्सयो वा मानो, अत्तकिलमथानुयोगसन्निस्सया 
दिट्टीति अयमेतेसं विसेसो। 


इस्सतीति उसूयति | तत्थेवाति परसम्पत्तीसुयेव। इस्सावसेन परसम्पत्तीसु अतुस्सनतो वुत्तं “अनभिरतिरसा ति । 
तेनेवेतं बुच्चति - 


“"इस्सानलसिखा येसं, हदये जलतीध ते। 
नेव विन्दन्ति पामोज्जं, सम्बुद्धादीहि सेवित" न्ति॥ 


मच्छरयोगेन मच्छरिनि पवत्तं मच्छर-सहं गहेत्वा आह “मच्छरभावो मच्छरिय”न्ति। निरुत्तिनयेन पन “मा इदं 
अच्छरियं अञ्जेसं होतु, मय्हंव होतू”ति मच्छरियन्ति पोराणा । निगुहणं अत्तनो सम्पत्तिया परेसं अदस्सनं । सङ्कोचनं 
अत्तसम्पत्तीनं परेहि साधारणभावकरणस्स अरुच्चनाकारेन पटिकुटनं । “मा इदं परस्स होतू"ति परेसु पटिहननवसेन 
अत्तसन्तकस्स आरम्मणकरणतो मच्छेरं पटिघचित्तेस्वेव लब्भतीति वदन्ति, तं न यत्तं एकस्सेव धम्मस्स अञ्ञत्थ 
पटिहञ्जित्वा अञ्जारम्मणभावप्पसङ्गतो। परेहि साधारणभावे पटिहननवसेन पन तं आरब्भ पवत्तनतो मच्छेरं पटिघचित्तेसु 
उप्पज्जतीति युत्तं । अत्तसम्पत्तीति आवासादिसम्पत्ति। 


कुच्छितं कतन्ति एत्थ कतम्पि अकतम्पि गरहितब्बत्ता कुच्छितं कतं नाम होति। एवञ्हि वत्तारो होन्ति “यं मया न 
कतं, तं कुकत'न्ति। तथा हि वक्खति “कताकतानुसोचनरस”न्ति। एवं कताकतं दुच्चरितं सुचरितम्पि कुच्छितं कतं 
नाम | सुचरितम्पि हि गरहन्तस्स कुच्छितं कतन्ति होति। यथा पन पथवीकसिणारम्मणं झानं पथवीकसिणं, एवं कुकतं 
आरब्भ विप्पटिसारवसेन पवत्तं चित्तं तंसहचरितताय इध कुकतन्ति गहेतब्बं। अथ वा कताकतं आरब्भ 
उप्पज्जनकविप्पटिसारचित्तंयेव गरहितब्बतो “कुच्छितं कतं कुकत "न्ति वुच्चति । यस्स धम्मस्स वसेन तं चित्तं कुकतं 
नाम होति, सो धम्मो कुक्कुच्चं | तेनाह “कुकतं, तस्स भावो”ति। पच्छा अनुतप्पनं विहेठनं पच्छानुतापो। 
कताकतानुसोचनं कताकतस्स सूचरितदुच्चरितस्स अनुसोचनं, “अकतं वत मे कल्याण" न्तिआदिना अनुतप्पनं, 
“अकतं मया पुब्बे कल्याणकम्मं, इतो दानि पट्टाय करोमी”ति पवत्तं पन कुसलपक्खिकं वीरियमेव, न कताकतानुसोचनं, 
कताकताकारविसिट्टस्स सुचरितदुच्चरितस्स अनुसोचनवसेन विरूपं पटिसरणं विप्पटिसारो । कताकतानुसोचनञ्हि 
अवड्टिसम्पादनतो विरूपं पटिसरणं, तं परायत्तताहेतुताय दासब्यं विय दट्ब्बं यथा हि दासब्ये सति दासो परायत्तो होति, 
एवं कुक्कुच्चे सति तंसमङ्गीपुग्गलो । न हि सो अत्तनो धम्मताय कुसले पवत्तितुं सक्कोति। अथ वा 
कताकतकुसलाकुसलानुसोचनवसेन आयत्तताय तदुभयवसेन कुक्कुच्चेन तंसमङ्गी होतीति तं दासब्यं विय होति । 


अनुस्साहनावसीदनवसेन संहतभावो थिनं, तेन योगतो चित्तं थिनं, तस्स भावो थिनता। तेनाह 
“गअनुस्साहसंहननता"ति। असमत्थताविघातवसेन अकम्मञ्ञता मिद्धं । तेनाह “असत्तिविघातो "ति । यस्मा मिद्धवसेनेव 
तेन सम्पयृत्तधम्मा मेधिता विहतसामत्थिया होन्ति, तस्मा “मिद्धता मिद्ध''न्ति वुत्तं । न विज्जति उस्साहो अस्साति 
अनुस्साहं, तब्भावोपि अनुस्साहं । अनुस्साहसङ्कातो संहननभावो अनुस्साहसंसीदनता, कुसीतभावोति वुत्तं होति। 
असत्तिविघातोति यस्मा तं मिद्धं उप्पज्जमानमेव सत्तिविनासवसेन उप्पज्जति, तस्मा नत्थि एतस्स सत्तीति तं सम्पयुत्तचित्तं 

असत्ति, तस्स भावोपि, असत्तियेव विघातोति असत्तिविघातो। 


अनुस्साहनलक्खणन्ति उस्साहपटिपक्खलकखणं । वीरियस्स विनोदनं खेपनं बीरियविनोदनं । सम्पयृत्तधम्मानं 
संसीदनाकारेन पच्चुपट्ठाति, तेसं वा संसीदनं पच्चुपड्ठापेतीति संसीदनपच्चुपट्ठानं। अकम्मञ्ञतालक्खणन्ति एत्थ कामं 
थिनम्पि अकम्मञ्ञतासभावमेव, तं पन चित्तस्स अकम्मञ्जं, मिद्धं वेदनादिक्खन्धत्तयस्साति अयमेत्थ विसेसो। तथा हि 
पाळियं “तत्थ कतमं थिनं? या चित्तस्स अकल्लता अकम्मञ्ञता। कतमं मिद्धं? या कायस्स अकल्लता 
अकम्मञ्ञता"ति (ध० स० ११६२) च आदिना इमेसं निद्देसो पवत्तो। ओणहनं विञ्ञाणद्वारानं पिदहनं, सम्पयुत्तानं बन्धनं 
वा। लीनता लीनाकारो, आरम्मणग्गहणे सङ्कोचो। यस्मा थिनेन चित्तस्सेव संहननं होति, मिद्भेन पन वेदनादिक्खन्धत्तयस्स 
विय रूपकायस्सपि, तस्मा तं पचलायिकानिहं पच्चुपट्ठापेतीति पचलायिकानिद्दापच्चुपट्ठानन्तिपि वट्टति 
पोत्थरूपपटिच्छादकपटो विय आरम्मणसभावावच्छादको मोहो । मुखे बन्धपटो विय सम्पयुत्तधम्मे पत्थरितुं अदेन्तं 
मिद्धन्ति अयमेतेसं विसेसो। 


सेसाति इध लक्खणादिवसेन वुत्तावसेसा फस्सादयो। कुसलेसु वुत्तनयेनाति लक्खणादितो वुत्तनयेन। न कोचि एत्थ 
विसेसो अत्थीति चे, नो नत्थीति आह “एत्थ पना तिआदि, वितक्कादीनं तिण्णं यथाक्कमं मिच्छासङ्कप्पादिनाममत्तमेव 
विसेसोति अत्थो। एकूनवीसतीति ठपेत्वा मानादयो छ अनियतयेवापनके सेसा सरूपेनागता पन्नरस छन्दादयो च चत्तारो 
नियतयेवापनकाति इमे एकेन ऊना वीसति चेतसिका। अनियतयेवापनकानं पन इध अलभन्तानम्पि एत्थ वचने कारणं 
बुत्तमेव। 


थिनमिद्धस्स अनियतभावोति थिनमिद्भस्स अनियतस्स इध उप्पज्जनकभावमाह, न पन पठमे नियतभावं तत्थ 
सब्बसोव अनुप्पज्जनतो। न हि सभावतिखिणं चित्तं थिनमिद्धयोगी होतीति । ततिये मानस्स अनियतस्स सम्भवेपि 
नियतधम्मे सन्धाय “अट्ठारसा ति वुत्तं । तेनाह “मानो पनेत्थ अनियतो ति | दिट्रिया सह न उप्पज्जतीति एत्थ कारणं 
वुत्तमेव चतुत्थे अवसेसाति अट्ठारसेव, पञ्चमे ठपेत्वा पीतिं दिट्टिया सह अट्ठारसेव, तथा छट्टेपि । सत्तमे पीतिया, दिट्टिया 
च अभावतो सत्तरस, तथा अट्टमेपि। 


एतेपि तयोति न केवलं करुणामुदिता एव, एतेपि तयो एकतो न उप्पज्जन्ति अञ्जमञ्जं विसयभेदतोयेव। तथा हि 
इस्सा परसम्पत्तिविसया, मच्छरियं अत्तसम्पत्तिया परेहि साधारणाभावविसयं, कुक्कुच्चं कताकतविसयन्ति, तस्मा यं 
अभयगिरिवासिनो वदन्ति “इस्सामच्छेरं यदिच्छावसेन एकतोपि उप्पज्जती”ति, न तं गहेतब्बं । 


सभावतो, परिकप्पनतो वा अनिट्टुस्स आरम्मणस्स अनिट्टाकारं वा आरम्मणस्स अनुभवनं सम्भुञ्जनं 
अनिट्ठारम्मणानुभवनं, तं लक्खणमस्साति अनिट्ठारम्मणानुभवनलक्खणं । तेनाह “अनिट्टाकारसम्भोगरस”न्ति, 
यथाभूतेन वा अयथाभूतेन वा अनिड्ठाकारेन आरम्मणस्स सम्भुञ्जनरसं, पच्चानुभवनकिच्चन्ति अत्थो। तित्थियादीनञ्हि 
सभावतो इडे बुद्धादिआरम्मणेपि अनिट्ठाकारतो गहणवसेन दोमनस्सं उप्पज्जति। दोमनस्सस्स एकन्तेन कामधातुयंयेव 
पवत्तनतो आह “हदयवत्थुपदद्वान न्ति। तस्स हि अनीवरणावत्थाय अभावतो रूपारूपधातुयं असम्भवो । 


अत्तनो पवत्तिआकारवसेन अनिट्टरूपसमुड्ापनवसेन वा विरूपं सप्पनं विसप्पनं, अनिट्टरूपसमुड्ापनवसेनेव वा 
विसप्पनं सरीरकम्पनं, तं रसो किच्चं, सम्पत्ति वा अस्साति विसप्पनरसो, निस्सयस्स हदयवत्थुनो, सकलस्सेव वा 
कायस्स विज्झत्तभावापादनतो आह “अत्तनो निस्सयदहनरसो वा. ति, बिज्झत्तभावापादनतोति च 


www.tipitaka.org Vipassana Research Institute 


Page 156 sur 342 


मिलातभावापादनतोति अत्थो। यथा कथं वियाति आह “दावग्गि विया”ति। सो हि वनघटेयेव उप्पन्नो तमेव 
दहति । दुस्सनपच्चुपट्ठानोति अत्तनो, परस्स च दूसनाकारेन पच्चुपट्ठानो। सो हि यस्स सन्ताने उप्पन्नो, तं एकन्तेन 
अन्तमसो विरूपभावापादनेनपि दूसेति, परं पन दूसेतु वा, मा वा हत्थेन गहितअसुचि विय। “अनत्थं मे अचरी'तिआदीनि 
नव आघातवत्थूनि पदट्ठानमस्साति आघातवत्थुपदट्टानो । सो उपयोगफलकालेसु अनिट्टत्ता विससंसट्टपूतिमुत्तं विय 
दटुब्बो। अट्टारस वाति इस्सादीसु अनियतेसु एकेन सद्धि अट्टारस वा। 


पवत्ति्रितिमत्ताति चेतसो पवत्तिसङ्घाता ठितिमत्ता, मग्गङ्गादिभावं न गच्छति अधिमोक्खविरहतोति अत्थो। अथ वा 
पवत्तिट्रितिमत्ताति खणट्टितिमत्ता। “निवाते दीपच्चीनं ठिति वरिया'ति हि वृत्तं । चित्तद्विति विय सन्तानट्टितिया पच्चयो 
भवितुं असमत्थत्ता निच्छयाभावेन असण्ठहनतो चेतसो पवत्तिपच्चयमत्तताय पवत्तिड्रितिमत्ता खणद्वितिमत्ता 
पवत्तिपच्चयमत्ता ठिति पवत्तिट्टितीति कत्वा। विगता चिकिच्छाति निस्सक्के पच्चत्तवचनं “पिसुणा वाचा 
पटिविरतो 'तिआदीसु विय, विगता तिकिच्छायाति अत्थो। अयमेव वा पाठो। “विगता चिकिच्छा"ति चिकिच्छितुं 
दुक्करताय चेतं वृत्तं, न सब्बथा चिकिच्छाय अभावतो। “एवं नु खो, न नु खो"तिआदिना संसप्पनवसेन सेति, समन्ततो 
वा सेतीति संसयो। कम्पनरसाति चित्तस्स कम्पनकिच्चा। उद्भच्चञ्हि अत्तना गहिताकारेयेव ठत्वा भमतीति 
एकारम्मणस्मिं एव विप्फन्दनवसेन पवत्तति, विचिकिच्छा पन यदिपि एकस्मिं आरम्मणे उप्पज्जति, तथापि “एवं नु खो, न 
नु खो”ति अज्ञं गहेतब्बाकारं अपेक्खतीति नानारम्मणे कम्पनं होति। अनिच्छयाकारेन द्वेळहकाकारेन पच्चुपड्ठाति, 
अनिच्छयं वा पच्चुपट्टापेतीति अनिच्छयपच्चुपट्ठाना | 


अधिमोक्खविचिकिच्छानं अञ्ञमञ्ञं विपरीतकिच्चताय आह “विचिकिच्छाय अभावेना ति । समाधीति 
चित्तेकग्गता। सा हि आरम्मणे चित्तस्स सम्मा आधानतो “समाधी”ति वुच्चति बलवा होतीति बलवमित्तेन 
दिन्नपिट्टिबलो पुरिसो विय बलवा होति, बलादिभावं गच्छतीति अधिप्पायो। 


सत्तारम्मणत्ताति सत्तपञ्जत्तारम्मणत्ता। ननु पञ्जत्तारम्मणापि विपाका होन्तीति चोदनं सन्धायाह 
"'कामावचरविपाकानं एकन्तपरित्तारम्मणत्ता”ति। कुतो पन विरतीनं कुसलत्तमेवाति चारितन्ति आह “पञ्च 
सिक्खापदा कुसलाति (विभ० ७१५) हि वुत्त''न्ति। यदि एवं लोकुत्तरविपाकेसु विरतियो न लब्भन्तीति? नो न लब्भन्ति 
सिक्खापदविभङ्गे लोकियविरतियोयेव सन्धाय वुत्तत्ता। तेन लोकियविपाकेसुयेव विरतियो न सम्भवन्तीति गहेतब्बं । 


कायपसादसन्निस्सितत्ता काये भवो सातभावो लक्खणमस्साति कायिकसातलक्खणा | चेतसिकसुखे वुत्तनयेन 
पच्चुपट्ठानादयो नेतब्बाति आह “सेसा वुत्तनया एवा”ति। 


८४-६. ननु च इड्ठे आरम्मणे सुखवेदना उप्पज्जति, अनिद्ठे दुकखवेदना, इट्टानिट्ठमज्झत्ते उपेक्खावेदना, 
चक्खुविञ्जाणादयो च कुसलविपाका इट्ठे, इटुमज्झत्ते वा आरम्मणे उप्पज्जन्ति, तत्थ युत्तो ताव इटुमज्झत्ते 
उपेक्खावेदनायोगो, न पन इट्टारम्मणे, न चापि एतं सक्का वत्तु परिकप्पनावसेन इट्ठारम्मणम्पि इटुमज्झत्ततो गण्हन्ति यथा 
“कम्मविज्ञाण''न्ति विपाकानं अवञ्चनीयभावतो, तस्मा कथं इट्ठे, इट्ठमज्झत्ते च उप्पज्जमानेसु 
चक्खुसोतघानजिव्हाविञ्ञाणेसु उपेक्खावेदनायेव सम्भवति, न सुखवेदना, यतो तेसु उपेक्खावेदना वुत्ताति इमं चोदनं 
सङ्घेपतो दस्सेतुं “इट्टारम्मणयोगस्मिन्तिआदिं वत्वा पुन तस्सा सोधनत्थं “उपादाय च रूपेना तिआदि वृत्तं। भूतरूपं 
उपादाय निस्साय पवत्तं रूपं उपादायरूपं। “उपादाय च रूपेना ति पन “मनसी च कारो ति एत्थ वुत्तनयमेव। 
“उपादायकरूपेना 'ति वा पाठो, चक्खुविञ्ञाणस्स वत्थुभूतेन चकखुपसादेन, तथा सोतविञ्ञाणादीनं वत्थुभूतेन 

सोतपसादादिना च उपादायरूपेनाति अत्थो। उपादारूपके पनाति य-कारलोपं कत्वा निद्देसो “पटिसङ्घा 
योनिसो'तिआदीसु विय, यथाक्कमं चक्खुविञ्ञाणादीनं आरम्मणभूते रूपसद्दादिके उपादायरूपेति अत्थो। 
संघट्टनानिघंसस्साति संघट्नासङ्घातस्स निघंसस्स। संघइनायेव अञ्जमञ्ञविसयविसयीभावस्स 
अनुरूपदेसुप्पत्तिसङ्घातनिघंसो वियाति निघंसोति वुच्चति। अथ वा सम्पत्तासम्पत्तग्गहणवसेन संघट्टनाय निघंसस्स चाति 
अत्थो। चक्खुरूपसोतसहदा हि अञ्ञमञ्ञं असम्पत्तायेव अनुरूपदेसुप्पत्तिया अञ्जमञ्जं घइन्ति नाम | ततो तेसं वसेन 
घट्टनाकारभूतो अञ्ञमञ्जाभिमुखभावो “संघट्टना” ति वुत्तो। घानगन्धा, पन जिव्हारसा च अञ्ञमञ्ञं सम्पत्तायेव 
आसन्नतरदेसे उपपन्ना अञ्ञमञ्ञं निघंसेन्ति आहच्च तिट्ठन्ति ततो तेसं वसेन निघंसो वुत्तोति । दुब्बलत्ताति 
अधिकरणीमत्थके पिचुपिण्डकं ठपेत्वा पिचुपिण्डेनेब पहतकाले विय फुट्ठमत्तभावेन दुब्बलत्ता। दीपयेति एवं 
संघट्टनानिघंसस्स दुब्बलत्ता वेदना मज्झत्तड्टाने तिट्ठतीति उपेक्खायोगं पकासेय्य। यदि एवं कायविञ्ञाणेपि इदं समानन्ति, 
नोति आह “पसादं पना”तिआदि। यथा हि अधिकरणीमत्थके कप्पासपिचुपिण्डं ठपेत्वा कूटेन पहरन्तस्स कूटं 
पिचुपिण्डमतिक्कम्म अधिकरणि गण्हाति, एवमेवं कायद्वारे बहिद्धा महाभूतारम्मणं अज्झत्तिककायपसादं घड्टेत्वा तं 
अतिक्कम्म पसादपच्चयेसु महाभूतेसु पटिहञ्जति, निघंसो बलवा होति, तस्मा इट्ठारम्मणे कायविञ्जाणसम्पयुत्ता 
सुखवेदना होति, अनिट्टारम्मणे पन वुत्तनयेन दुक्खवेदनाति वुत्तं होति। 


मनोधातुनाति एत्थ किञ्चापि धातु-सद्दो इध इत्थिलिङ्गेयेव दिस्सति, इमिनायेव पन आचरियस्स वचनेन पुल्लिङ्गो 
अत्थीति सिद्धं । केचि पन “सक्कटवोहारेन वुत्त''न्ति वदन्ति । सम्पयृत्ता दस धम्माति सम्बन्धो | तस्मावेत्थाति एत्थ व- 
कारो पदसन्धिमत्तकरो। 


कायविञ्ञाणे दुक्खवेदनाति किञ्चापि सुखादिकन्ति आदि-सद्देन अकुसलविपाककायविञ्ञाणस्स 
दुक्खवेदनासम्पयोगो वुत्तो, इध पनस्सा लक्खणादिदस्सनत्थं पुन “कायविञ्ञाणे दुक्खवेदना ति उपञ्जासो कतो, 
रसादयो पनस्स कुसलविपाके सुखवेदनाय वुत्तविपरियायेन योजेतब्बाति इध न वृत्ता। सेसाति सेसचेतसिका । 


बलप्पत्तोति सेसाहेतुकचित्तसम्पयुत्तसमाधितो अयं वीरियिन्द्रिययोगेन बलवभावप्पत्तो, न पन बलरासिप्पत्तोति 
अत्थो। यदि एवं कस्मा चेतसिकविभागनिद्देसे “बलानि द्वे द्विचित्तेसू''ति वुत्तं? तत्थ हि किरियाहेतुकमनोविञ्ञाणयुगळं 
सन्धाय तथा वुत्तं । सब्बं सेसाहेतुकचित्तेसु चित्तेकग्गताय विभङ्ग - 


“कतमा तस्मिं समये चित्तस्स एकग्गता होति? या तस्मिं समये चित्तस्स ठिती”ति (ध० स० ११) - 
एत्तकमेव वत्वा किरियाहेतुकमनोविञ्ञाणधातुसम्पयृत्ताय एकग्गताय विभङ्गे - 


“कतमा तस्मिं समये चित्तस्स एकग्गता होति? या तस्मिं समये चित्तस्स ठिति सण्ठिति अवद्रिति 
अविसाहारो अविक्खेपो अविसाहटमानसता समथो समाधिन्द्रियं समाधिबल "न्ति (ध० स० ११) -- 


बलपरियोसानं कत्वा विभजितत्ता वीरियविभङ्गे च - 


“कतमं तस्मिं समये वीरियिन्द्रियं होति? यो तस्मिं समये चेतसिको वीरियारम्भो निक्कमो परक्कमो उय्यामो 
वायामो उस्साहो उस्सोळही थामो धिति असिथिलपरक्कमता अनिक्खित्तछन्दता अनिक्खित्तधुरता धुरसम्पग्गाहो 

वीरियं वीरियिन्द्रियं वीरियबल'न्ति (ध० स० १३) - 


बलपरियोसानं कत्वा विभजितत्ता विभङ्गवारे आगतं समाधिबलं, वीरियबलञ्च सन्धाय “बलानि द्वे द्विचित्तेसू''ति वुत्तं, न 
पन धम्मुद्देसवारे बलरासियं आगतबलं सन्धाय सब्बाहेतुकचित्तेसु धम्मुद्देसस्स मग्गरासितो पट्ठाय परिहीनत्ता। 


८७. विपाककिरियाहदयेहीति विपाककिरियचित्तेहि । हदयं मनो मानसं चित्तन्ति हि परियायवचनं । सोभनं गतं 
गमनमस्साति सुगतो । भगवतो हि विनेय्यजनूपसङ्कमनं एकन्तेन तेसं हितसुखनिप्फादनतो सोभनं, तथा 
लक्खणानुब्यञ्जनपटिमण्डितरूपकायताय धुतविलम्बितादिदोसरहितं अबहसितराजहंसवसभवारणमिगराजगमनं 
कायगमनं, जाणगमनञ्च निम्मलविपुलकरुणासतिवीरियादिगुणविसेससमङ्गीभूतमभिनीहारतो याव महाबोधि 
अनवज्जताय सोभनमेवाति। अथ वा सकलम्पि लोकं परिञ्जाभिसमयवसेन सयम्भुजाणेन परिजानन्तो सम्मा गतो 
अवगतोति सुगतो, तथा लोकसमुदयं पहानाभिसमयवसेन पजहन्तो अनुप्पत्तिधम्मतं आपादेन्तो सम्मा गतो अतीतोति 
सुगतो, लोकनिरोधसङ्कातं निब्बानं सच्छिकिरियाभिसमयवसेन सम्मा गतो अधिगतोति सुगतो, 
लोकनिरोधगामिनिपटिपदासङ्घातं मग्गं भावनाभिसमयवसेन सम्मा गतो पत्तोति सुगतो। अथ वा सम्मा गदतीति सुगतो। 
भगवा हि भूतं तच्छं अत्थसंहितं विनेय्यानं यथारहं कालयुत्तमेव धम्मं भासति, तस्मा सम्मा गदतीति द-कारस्स त-कारं 
कत्वा “सुगतो"ति वुत्तो। अथ वा सुन्दरं ठानं सम्मासम्बोधि, निब्बानमेव वा गतोति सुगतो, तेन सुगतेन । 


८८. “अवगच्छती”तिआदीसु यो भिक्खु अनूनं अत्थतो वा ब्यञ्जनतो वा अनूनं सुपरिपुण्णं ततोयेव परमं विसिट्ठं 
इमं अभिधम्मावतारं नाम पकरणं अवगच्छति अवबुज्झति, सम्माउग्गहणधारणादिसम्पादनवसेन ओगाहित्वा जानाति। 
अथ वा परमनयदीपनतो परमं इमं पकरणं यो अनूनं कत्वा अवगच्छति जानाति, तस्सेबं अवगच्छतो यथासभावं मननतो 
मतिसङ्घाता पञ्जा दुरासदे मंसचक्खुना परमाणु विय लोकियजाणेन दुरासदे दुराधिगन्तब्बे अधिगन्तुं दुक्करतरे, 
अतिगम्भीरड्डाने ठपेत्वा सिनेरुपब्बतराजानं राहुआदीहि महाकायेहिपि सब्बेन सब्बं अज्झोगाहितुं असक्कुणेय्यताय 
महासमुद्दे विय ठपेत्वा सम्मासम्बुद्धं सारिपुत्तादीहिपि महाजाणेहि सावकेहि सब्बेन सब्बं अज्झोगाहितुं असक्कुणेय्यरूपे 
अभिधम्मनये विजम्भते हेमन्तसालपन्ति विय पत्थरति, अभिमुखाभिमुखेयेव धम्मे पवत्ततीति वा अत्थो। 


इति अभिधम्मत्थविकासिनिया नाम 
अभिधम्मावतारसंवण्णनाय 


चेतसिकनिद्देसवण्णना निदिता । 


३. ततियो परिच्छेदो 


चेतसिकविभागनिद्देसवण्णना 


८९. नामसामञ्ञतोयेव द्वेपञ्जासाति फस्सादिनामसामञ्जेन द्वीहि अधिका पण्णास होन्ति, सम्पयृत्तधम्मभेदतो पन 
एकूननवुतिचित्तसम्पयुत्तो फस्सो एकूननवृतिविधोति एवमादिना बहुविधापि होन्तीति अत्थो। 


ननु च फस्सादयो हेट्ठा पाळिक्कमेन दस्सिता, इध पन कस्मा न तथा वृत्तात? एकेकसभाववन्तानं 


www.tipitaka.org Vipassana Research Institute 


Page 159 sur 342 


तंतंसामञ्जापेक्खाय एकस्मिं ठाने निद्दिसितुकामत्ता । फस्सादयो हि मनक्कारावसाना तेरस 
कुसलाकुसलाब्याकतसामञ्ञतो एकतो वृत्ता, मज्झत्तादयो मुदितावसाना पञ्चवीसति कुसलाब्याकतसामञ्ञतो, 
लोभादयो पन अनोत्तप्पावसाना अकुसलभावसामञ्जतोति एवं तंतंसामञ्जापेकखाय समानसभावा धम्मा एकतो वुत्ताति । 


९०. एवं फस्सादयो धम्मे उद्दिसित्वा इदानि “एत्तकेसु अयं धम्मो समुपलब्भती''ति चित्तुप्पादेसु तेसं पयोगं दस्सेतुं 
पठमं ताव चित्तगणनं दस्सेन्तो आह ““चतुपञ्ञासधा”तिआदि। कामेति कामावचरेति वुत्तं होति। एवं “रूपे अरूपे ति 
एत्थापि। आसवविसयत्ताभावतो न विज्जन्ति एतेसु आसवाति अनासवा । 


९१-२. समासतोति वित्थारापेक्खाय वुत्तं, न इतोपि समासस्स अभावतो। अतिसङ्घेपतो पन एकूननवुति चित्तुप्पादा 
होन्ति। एतेसूति इमेसु चित्तुप्पादेसु । तेसं फस्सादीनं धम्मानं उप्पत्ति एकेकं उद्धरित्वा चित्तचेतसिकेसु भिक्खूनं पाटवत्थाय 
पवक्खामीति सम्बन्धो। एककन्ति एकेकं, गाथाबन्धवसेन ए-कारलोपो । 


९३. चेतसिकविभागं वत्तुकामोपि अविनिब्भोगधम्मे दस्सेतुं चित्तेन सह एकतो कत्वा आह “फस्सपञ्चक न्ति। 
एकतो उप्पादो एतेसन्ति एकुष्पादा, सह खीयन्तीति सहक्खया, एकतो उप्पज्जित्वा एकतो निरुज्झनकाति अत्थो। 


९४. सब्बेस्वेव एकवीससतेसु चित्तेसु समुपलब्भनतो सब्बसाधारणा। किञ्चापि अनन्तरगाथाय चित्तेन सह 
एकुप्पादादिभावकथनेनेव इमेसं सब्बसाधारणता वुत्ता, तत्थ पन एकुप्पादादिमत्तकथनमेव इच्छितं, न सब्बसाधारणता। 
बुत्तोपि वायमत्थो तत्थ अपाकटत्ता पुन पाकटं कत्वा इध वुत्तोति । 


९५-१००. द्रिपञ्चविञ्जाणवज्जितचतुचत्तालीसकामावचरचित्तेसु, लोकियलोकुत्तरवसेन एकादससु 
पठमज्झानिकचित्तेसु चाति पञ्चपञ्जासचित्तेसु वितक्कस्स देसितत्ता आह “वितक्को...पे०... समुदीरितो ति । विचारो 
पञ्चपञ्जाससवितक्कचित्तेसु चेव एकादससु दुतियज्झानिकचित्तेसु चाति छसट्टिचित्तेसु उप्पज्जतीति आह “चारो...पे०... 
जायते”ति। 


एकपञ्ञासचित्तेसु पीतीति कायविञ्ञाणवज्जितेसु अट्ठारससु सोमनस्ससहगतकामावचरचित्तेसु चेव 
चतुत्थपञ्चमज्झानवज्जिततेत्तिसरूपज्झानिकचित्तेसु चाति एकपञ्जासचित्तेसु पीति जायति । तेसट्टिया सुखन्ति 
एकपण्णाससप्पीतिकचित्तेसु चेव एकादससु चतुत्थज्झानिकचित्तेसु, कुसलविपाककायविञ्ञाणे चाति तेसट्टिया चित्तेसु 
सुखं जायति । तेसट्टिसुखसहगतचित्तानि चेव तीणि च दुक्खसहगतानीति छसट्टिचित्ते वज्जेत्वा अवसेसपञ्चपण्णासचित्तेसु 
उपेक्खा उप्पज्जतीति आह “उपेक्खा पञ्चपञ्ञासचित्तेसूति। दुक्खं तीसूति द्वीसु पटिधचित्तेसु चेव 
अकुसलविपाककायविञ्ञाणे चाति तीसु चित्तेसु दुक्खं जायति। होति...पे०... सोमनस्सिन्द्रियन्ति तेसट्टिया 
सुखसहगतचित्तेसु एकमेव कायविज्ञाणं अपनेत्वा अवसेसेसु सोमनस्सिन्द्रियं होति। अकुसलविपाककायविञ्ञाणवसेन 
एकमेव दुक्खिन्द्रियसहगतं, तथा कुसलविपाककायविञ्ञाणमेव सुखिन्द्रियसम्पयृत्तन्ति आह “दुक्खिन्द्रियं...पे०... 
सुखिन्द्रिय'न्ति। 


अहेतुकविपाककिरियामनोधातुवज्जितेसु मज्झिमगणनाय पञ्चाधिकसतपरिमितेसु 
कुसलाकुसलविपाककिरियाचित्तेसु वीरियं देसितन्ति आह “पञ्चुत्तर...पे०... आहा ति । दिट्टधम्मिकसम्परायिकत्थेसु 
सत्ते विनेति, विगतो वा नायको इमस्स, विसिट्टो वा सब्बलोकस्स नायको सामि, विसेसेन वा विनेय्यसत्ते निब्बानपुरं 

नेतीति विनायको | समाधिन्द्रियं विचिकिच्छावज्जितवीरियसहगतचित्तेसु वुत्तन्ति आह चतुत्तरसतेतिआदि। 


अट्टारस अहेतुकचित्तानि, द्रे एकहेतुकचित्तानि च बज्जेत्वा अवसेसएकुत्तरसते चित्ते छन्दो उप्पज्जतीति दस्सेतुं 
“सब्बाहेतुकचित्तानी तिआदि वुत्तं। दस विञ्ञाणेति कुसलाकुसलविपाकवसेन द्विगुणिते चक्खादिके पञ्चविञ्ञाणे । 


१०२-६. नियता न येवापनका विय कदाचीति अत्थो। कथं पनेते एकनवुतिया चित्तेस्वेब जायन्तीति आह 
“अहेतुकेसू'तिआदि। एकूनासीतियाति द्रास जाणसम्पयुत्तकामावचरानि, पञ्चदस रूपावचरानि, द्वादस 
अरूपावचरानि, समचत्तालीस लोकुत्तरचित्तानीति एवं एकूनासीतिया तिहेतुकचित्तेसु। अटुवीसतिया चित्तेति सोळससु 
कामावचरकुसलमहाकिरियासु, द्वादससु च लोकियचतुत्थज्झानचित्तेसु चाति अट्टुवीसतिचित्तेसु । साट्टके 
चत्तालीसविधेति अट्टसहिते चत्तालीसविधे, अट्टचत्तालीसविधेति वुत्तं होति। छ युगळानीति 
कायपस्सद्भिचित्तपस्सद्धादीनि छ युगळानि। कुसलाब्याकता चाति कुसलचित्तसम्पयोगतो कुसला, 
अब्याकतचित्तसम्पयोगतो अब्याकताति कुसलेनपकासनविधानेसु छेकेन सत्थुना पकासिता देसिताति अत्थो। 


१०८-११९. संसयोति विचिकिच्छा। सा हि संसेति समन्ततो सेति, “एवं नु खो, नो नु खो”ति परिसप्पतीति संसयो । 
महन्ते सीलक्खन्धादिके एसति गवेसतीति महेसी। तेन महेसिना सम्मासम्बुद्धेन । अइुसूति अट्टलोभसहगतचित्तेसु। 
चतूसूति तेस्वेव दिद्विसहगतचित्तेसु । दिट्ठिवियुत्तेसु चतूसूति सम्बन्धो । द्वीस्वेवाति द्वीसु दोसमूलकचित्तेसु । द्वीसु जायन्ति 
नो सहाति दोसमूलेस्वेव द्वीसु जायन्ति, सह पन न उप्पज्जन्ति, उसूयनकाले इस्सा, मच्छरणकाले मच्छेरन्तिआदिना नाना 
हुत्वाव उप्पज्जन्ति | पञ्चसूति पञ्चसु ससङ्घारिकचित्तेसु। 


११२. चित्तस्स चेतसिकत्ताभावेपि कुसलाकुसलाब्याकतधम्मानं गणनट्ठानतो “मनो ति चित्तम्पि वुत्तं । 


११४-५. एत्तावता चेतसिकविभागं दस्सेत्वा इदानि एकेकस्मिं चित्तुप्पादे लब्भमानरासीसु अङ्गविभागदस्सनत्थं 
“गएकूनतिंसचित्तेसूतिआदि वृत्तं। ननु च फस्सपञ्चमकरासि सब्बपठमं आगता, सा कस्मा न वुत्ताति? 
सब्बसाधारणभावतो। न हि सो चित्तुप्पादो अत्थि, यो फस्सपञ्चमकविनिमृत्तोति । एकादस पठमज्झानिकानि 
सोमनस्ससहगतानि, द्वादस सहेतुककामावचरानि, तथा चत्तारि अकुसलानि, सुखसन्तीरणहसितुप्पादानि द्वेति 
एकूनतिसचित्तेसु पञ्चङ्गिकं झानं पञ्चकरासिसङ्कातं मतं । चतु...पे०... निद्विसेति एकादस दुतियज्झानिकानि, 
कुसलविपाककिरियावसेन द्वादस उपेक्खासहगतसहेतुककामावचरानि, उपेक्खादोमनस्ससहगतानि अट्ट अकुसलानि, 
द्रिपञ्चविञ्ञजाणवज्जितउपेक्खासहगतानि छ अहेतुकचित्तानि चाति इमानि सत्ततिस चित्तानि यथायोगं चतूहि झानङ्गेहि 
युत्तानि। एत्थ हि एकादस दुतियज्झानिकानि विचारपीतिसुखसमाधीहि सहगतानि, इतरानि यथायोगं उपेक्खादोमनस्सेसु 
एकेकेन वितक्कविचारसमाधीहीति चतूहि सम्पयुत्तानि | 


एकादसविधन्ति एकादसविधं ततियज्झानिकचित्तं पीतिसुखचित्तेकग्गतायोगतो तिवङ्गिकमुदीरितं। चतुत्तिस... 
पे०... मुदीरितन्ति द्वादस अरूपावचरचित्तानि, द्वावीसति चतुत्थपञ्चमज्झानिकानि सासवानासवानीति चतुत्तिस चित्तानि 
यथायोगं उपेक्खेकग्गतायोगतो, सुखेकग्गतायोगतो च दुवङ्गिकमुदीरितं । चतुत्थज्झानिकानि हि एकादस 
सुखेकग्गतासहितानि, सेसानि तेबीसति उपेक्खेकग्गतासहितानि। 


११६. सभावेनावितक्केसूति दुतियज्झानादयो विय भावनाबलेन विना सभावेनेव अवितक्केसु द्रिपञ्चविञ्ञाणेसु। 

तेसु हि विज्जमानानिपि सेसझानङ्गानि वितक्कविरहेन उपनिज्झानकिच्चेसु असमत्थानि । तेनेव हि अट्टुकथायम्पि 
““वितक्कपच्छिमकञ्हि झानङ्गं नामा ति वुत्तं। भावनाय अवितक्कभावप्पत्तानि पन भावनाबलेनेव उपनिज्झानकिच्चेसु 
पटुतरा, तस्मा सभावेनावितक्केसु झानङ्गानि न उद्धरेय्य। “न उद्धटा ति वा पाठो, न उद्धटानीति अत्थो। 


यदि एवं कस्मा द्विपञ्चविञ्जाणेसु सरूपेनेव चित्तेकग्गता वुत्ता, ननु तस्सा वितक्कविरहेन झानङ्गकिच्चे 
असमत्थताय रासिभजनाभावतो येवापनकवसेन वचनं यृत्तन्ति? बुच्चते - कुसलाकुसलेसु अविज्जमानधम्मस्स 
विपाकेसुपि अनुपलब्भनतो झानङ्गकिच्चस्स अकरणेपि कुसलाकुसलेसु देसितनियामेनेव सरूपेन इधापि वृत्ता। होतु ताव 
एतं, झानरासियं वेदना कस्मा वृत्ता । सा हि सब्बचित्तसाधारणभावतो फस्सपञ्चकरासिम्हि चेव, उपेक्खादिइन्द्रियभावतो 
इन्द्रियरासिम्हियेव वत्तब्बा, न इतरत्थ तदभावतोति? सच्चं, वेदना पन सब्बवेदनानं सामञ्ञसभावेन फस्सपञ्चके 
आगतवेदना च अपरेन विसेसवचनेन तत्थ निद्दिट्ठा, न तत्थ अन्तोकरणत्थं। तेनेव हि धम्मसङ्गणियं द्रिपञ्चविञ्ञाणेसु 
सङ्गहवारे झानङ्गरासि न उद्भटाति रूपधातुयं तिण्णं महाभूतानं अप्पटिघभावेपि कामधातुयं सप्पटिघमहाभूतेहि 
समानभावतो तत्थापि सप्पटिघभावो विय द्विपञ्चविञ्जाणेसु वेदनाचित्तेकग्गतानं वितक्कवियोगेन झानकिच्चाकरणेपि 
सवितक्कचित्तेसु झानचित्तसमङ्गीवेदनादीहि समानत्ता झानङ्गभावेन वचनं नाम युत्तं। तेनेव च नामरूपसमासे 
“-फस्सपञ्चकरासिझानदुकरासिइन्द्रियत्तिकरासी”ति वुत्तन्ति। अथ वा कि एताय युत्तिचिन्ताय, धम्मसभाववेदिना 
तथागतेन धम्मसभावं अविरज्झित्वा देसितन्ति न एत्थ अनुयोगो कातब्बोति। अहेतुकचित्तानं आरम्मणे 
सुप्पतिड्टितताभावेन अनिय्यानिकत्ता वृत्तं “सब्बा...पे०... न उद्धरे ति। वुत्तञ्हेतं अट्टुकथायम्पि “हेतुपच्छिमको 
मग्गो”ति। 


११७. तीणि सोळसचित्तेसूति पन्नरससु अहेतुकविपाकचित्तेसु चेव किरियामनोधातुम्हि चाति सोळससु चित्तेसु | 
मनिन्द्रियं जीवितिन्द्रियं वेदनिन्द्रियेसु लब्भमानमेकन्ति तीणिन्द्रियानि होन्ति। इमेसुपि कुसलविपाककायविञ्ञाणधातुयं 
मनिन्द्रियसुखिन्द्रियजीवितिन्द्रियवसेन तीणिन्द्रियानि, अकुसलविपाककायविञ्ञाणधातुयं दुक्खिन्द्रियेन सह तीणि, 
सुखसन्तीरणे सोमनस्सिन्द्रियेन सह तीणि, अवसेसतेरसचित्तेसु उपेक्खिन्द्रियेन सह तीणीति। एत्थ चित्तन्ति 
ससम्पयुत्तधम्मस्स चित्तुप्पादस्स अधिप्पेतत्ता मनिन्द्रियस्सापि आधारभावो युज्जेय्य। इतरथा हि मनिन्द्रियन्ति चित्तस्सेव 
गहणे तस्स अत्तनो च आधारभावो न युज्जतीति। एकस्मिं पन चत्तारीति एकस्मिं विचिकिच्छासहगते 
वीरियिन्द्रियमनिन्द्रियजीवितिन्द्रियउपेक्खिन्द्रियवसेन चत्तारि। पञ्च तेरससूति ठपेत्वा विचिकिच्छासहगतं अवसेसानि 
एकादस अकुसलचित्तानि, किरियाहेतुकमनोविञ्ञाणधातुद्रयन्ति तेरससु चित्तेसु वीरियिन्द्रियादीनि तीणि, समाधिन्द्रियं, 
वेदनिन्द्रियेसु लब्भमानं एकन्ति पञ्चिन्द्रियानि । एत्थ हि द्वीसु दोसमूलेसु 
बीरियिन्द्रियसमाधिन्द्रियमनिन्द्रियजीवितिन्द्रियदोमनस्सिन्द्रियवसेन पञ्च, पञ्चसु सोमनस्ससहगतेसु पुरिमानि चत्तारि 
सोमनस्सिन्द्रियेन सद्धि पञ्च, सेसेसु उपेविखन्द्रियेन सद्भि पञ्च होन्ति । 


११८. सत्त द्वादसचित्तेसूति द्रादससु जाणविप्पयुत्तचित्तेसु सद्धासतिसमाधिवीरियजीवितमनिन्द्रियानि च 
बेदनिन्द्रियेसु लब्भमानमेकन्ति सत्त इन्द्रियानि । तत्थ हि छसु सोमनस्ससहगतेसु सद्भिन्द्रियादीनि छ सोमनस्सिन्द्रियेन सद्धि 
सत्त, इतरेसु छसु उपेक्खिन्द्रियेन सद्भि सत्त होन्ति। एकेनूनेसु...पे०... मनेसु चाति द्वादस ञाणसम्मयुत्तानि कामावचरानि, 
सत्तवीसति लोकियज्झानचित्तानि चाति एकूनचत्तालीसविधेसु लोकियचित्तेसु पुरिमानि सत्त, पञ्जिन्द्रियञ्चाति अट्ठेव 
इन्द्रियानि । एत्थ हि सोमनस्ससहगतेसु छसु कामावचरेसु, द्वादससु रूपावचरचतुक्कज्झानेसु चाति अट्ठारसचित्तेसु 
सोमनस्सिन्द्रियेन, सेसेसु च उपेक्खिन्द्रियेन सद्भि योजेत्वा अट्टिन्द्रियानि वेदितब्बानि । 

११९. चत्तालीसाय चित्तेसु नवकन्ति समचत्तालीसविधेसु लोकुत्तरचित्तेसु पुरिमानि अद्टुइन्द्रियानि, 
अनञ्ञातञ्ञस्सामीतिन्द्रियं अञ्जिन्द्रियं अञ्ञाताविन्द्रियन्ति इमेसु लब्भमानमेकन्ति इन्द्रियानं नवका । सोतापत्तिमग्गेसु 
हि अनञ्जातञ्ञस्सामीतिन्द्रियं लब्भति | सोतापत्तिफलतो पट्टाय अरहत्तमग्गपरियोसानेसु तं न लब्भति। तस्स ठाने 
अञज्जिन्द्रियं। अरहत्तफले तम्पि न लब्भति। तस्स ठाने अञ्ञाताविन्द्रियं तिट्ठतीति | एवन्ति छहि इन्द्रियेहि सम्पयुत्तस्स 
अभावतो कत्थचि तीणि, कत्थचि चत्तारि, कत्थचि पञ्च, कत्थचि सत्त, कत्थचि अइ, कत्थचि नविन्द्रियानीति एवं छहि 
आकारेहि इन्द्रिययोगोपि, न केवलं झानङ्गयोगोव, अथ खो इन्द्रियेहि सह चित्तुप्पादानं सम्पयोगोपि वेदितब्बोति। 


१२०-३. इदानि मग्गङ्गसम्पयोगं दस्सेन्तो पठमं ताव येसु चित्तेसु मग्गङ्गानि न लब्भन्ति, तानि दस्सेत्वा पच्छा 
मग्गङ्गयोगचित्तुप्पादे दस्सेतुं “अमग्गङ्गानीतिआदिमाह । एत्थाति एतस्मिं एकवीससतप्पभेदे चित्तस्मि, इमस्मिं 
मग्गङ्गाधिकारे वा । विञ्ञाणेसु द्विपञ्चसूति सभावावितक्केसु चक्खादीसु द्रिपञ्चविञ्ञाणेसु । किञ्चापि हेट्ठा 
द्रिपञ्चविञ्जाणेसु झानङ्गाभावो, अहेतुकेसु च मग्गङ्गाभावो वुत्तोव, अझानङ्गानि पन तत्थ अधिकारवसेन वृत्तानि, इध 
पसङ्गागतवसेन। अमग्गङ्गानि तत्थ पसङ्गागतवसेन, इध अधिकारवसेनाति न कोचि पुनरुत्तिदोसो | 


एकन्ति विचिकिच्छासम्पयुत्तं चित्तं। तञ्हि मिच्छासङ्कप्पमिच्छावायामयोगतो द्वे मग्गङ्गानि एत्थाति दुमग्गङ्गं। 
तिमग्गङ्गानि सत्तसूति चत्तारि दिट्टिविप्पयुत्तानि, द्वे दोसमूलानि, उद्धच्चसहगतचित्तन्ति सत्तसु 
मिच्छासङ्कप्पमिच्छावायाममिच्छासमाधियोगतो तिमग्गङ्गानि। चत्तालीस...पे०... चतुरङ्गिकोति द्वादस जाणविप्पयृत्तानि, 
चत्तारि दिड्िसम्पयुत्तानि, पठमज्झानिकवज्जानि चतुवीसति महग्गतचित्तानीति चत्तालीसचित्तेसु यो मग्गो लब्भति, सो 
यथायोगं सम्मासङ्कप्पसम्मावायामसम्मासतिसम्मासमाधियोगतो, 
मिच्छादिट्रिमिच्छासङ्कप्पमिच्छावायाममिच्छासमाधियोगतो, सम्मादिड्रिसम्मावायामसम्मासतिसम्मासमाधियोगतो च 
चतुरङ्गिको मतो | तत्थ जाणविप्पयुत्तेसु द्रादससु पठमानि चत्तारि, दिड्टिसम्पयुत्तेसु मज्झिमानि, सेसेसु पच्छिमानि लब्भन्ति। 


पञ्चद्दससु...पे०... पञ्चङ्गिकोति द्रादससु ञाणसम्पयुत्तकामावचरेसु चेव तीसु लोकियपठमज्झानिकेसु चाति 
पन्नरससु चित्तेसु सम्मादिट्टिसम्मासङ्कप्पसम्मावायामसम्मासतिसम्मासमाधिवसेन पञ्चङ्गिको मग्गो। ननु च 
सम्मावाचादयो कामावचरेसु लब्भन्तीति? सच्चं लब्भन्ति, पाठे पन अनागतत्ता इध परिच्चत्ताति । द्वत्तिसचित्तेसूति 
पठमज्झानिकवज्जेसु दरत्तिसलोकुत्तरचित्तेसु। सत्तङ्गिकोति अवितक्कत्ता सम्मासङ्कृप्पो न लब्भतीति तं परिच्चजित्वा 
अवसेससत्तमग्गङ्गवसेन सत्तङ्गिको वुत्तो । 


यत्थ पन सम्मासङ्कप्पो लब्भति, तत्थ तेन सह अद्टुङ्गिकोति आह “मग्गो अट्ठस्‌ तिआदि। तत्थ अट्ठसु चित्तेसूति 
पठमज्झानिकेसु अट्ठसु लोकुत्तरचित्तेसु। एवन्ति छहि मग्गङ्गेहि सम्पयुत्तस्स अभावतो कत्थचि द्वे मग्गङ्गानि, कत्थचि 
तीणि, कत्थचि चत्तारि, कत्थचि पञ्च, कत्थचि सत्त, कत्थचि अट्टाति एवं छहि पकारेहि। 


१२४-६. इदानि बलसम्पयोगं दस्सेन्तो आह “बलानि द्वे*तिआदि | तत्थ वीरियबलसमाधिबलवसेन द्वे बलानि 
किरियाहेतुकमनोविञ्ञाणधातुद्वये विभङ्गवारे आगतानि वीरियबलसमाधिबलानि पच्चेकं लब्भन्तीति “द्वे द्विचित्तेसू ति 
वुत्तं। एकस्मिं तीणीति एकस्मिं विचिकिच्छासहगते वीरियबलअहिरिकबलअनोत्तप्पबलवसेन तीणि बलानि । एकादससु 
चत्तारीति विचिकिच्छासहगतवज्जेसु एकादससु अकुसलचित्तेसु समाधिबलञ्चेव पुब्बे वुत्तानि तीणीति चत्तारिबलानि। छ 
द्वादससूति द्वादससु जाणविप्पयुत्तचित्तेसु सद्धावीरियसतिसमाधिहिरिओत्तप्पवसेन छ बलानि। 

एकूनासीतिया सत्ताति द्वादससु जाणसम्पयुत्तकामावचरचित्तेसु चेव सत्तवीसतिमहग्गतचित्तेसु च चत्तालीसाय 
लोकुत्तरचित्तेसु चाति एकूनासीतिविधेसु चित्तेसु सद्भावीरियसतिसमाधिपञ्जाहिरिओत्तप्पवसेन सत्त बलानि। 
सोळसेवाबलानीति पञ्चदस अहेतुकविपाकानि, किरियामनोधातुआवज्जनञ्चाति सोळस बलविप्पयोगतो 
अबलचित्तानि। एवन्ति पञ्चहि बलेहि सम्पयुत्तस्स अभावतो कत्थचि द्वे, कत्थचि तीणि, कत्थचि चत्तारि, कत्थचि छ, 
कत्थचि सत्ताति पञ्चहि आकारेहि सबलं, इमेसु एकस्सापि अभावतो अबलम्पि च विञ्ञेय्यं, विजानितब्बन्ति अत्थो। 
हेतुरासिआदयो विनिच्छयभावतो न वुत्ताति वेदितब्बं । येसु चित्तेसु यानि झानङ्गमग्गङ्गबलिन्द्रियानि जायन्तीति सम्बन्धो । 
गाथाबन्धसुखत्थं इन्द्रियां ओसानकरणं । 


इति अभिधम्मत्थविकासिनिया नाम 
अभिधम्मावतारसंवण्णनाय 


चेतसिकविभागनिद्देसवण्णना निद्ठिता। 


४. चतुत्थो परिच्छेदो 


एकविधादिनिद्देसवण्णना 


९२८-३०. विजाननसभावतोति आरम्मणविजाननसभावत्ता । ननु च हेट्ठा सारम्मणतो एकविधभावो वुत्तोति? सच्चं 
बुत्तो, सो पन चेतसिकानञ्च साधारणोति इध तब्बिवज्जनत्थं विजाननलक्खणताव वृत्ता। सङ्केपगणनवसेन च सहेतुकानं 
एकसत्ततिविधता वुत्ता। हेतुवादिनाति कुसलाकुसलाब्याकतहेतूनं ब्याकरणकुसलेन। अथ वा “ये धम्मा हेतुप्पभवा, तेसं 
हेतुं तथागतो आहा"ति (अप० थेर १.१.२८६; महाव० ६०) वचनतो तंतंपच्चयुप्पन्नधम्मानं तंतंपच्चयवादिना । 


१३९-४. सवत्थुकावत्थुकतोति एकन्तेन सब्बवत्थुनिस्सितभावतो चेव तदभावतो च। केचि पन हदयवत्थुवसेन 
सवत्थुकावत्थुकतं वण्णेन्ति, तं न युज्जति सवत्थुकनिद्देसे “सब्बो कामविपाको ति पसादनिस्सितानम्पि सङ्गहितत्ता। 
उभयवसेनाति सवत्थुकावत्थुकवसेन। कानिचि हि चित्तानि एकन्तेन सवत्थुकानि, कानिचि अवत्थुकानेव, कानिचि 
उभयसभावानि। तथा चेव निद्दिसति “सब्बो कामविपाको चा तिआदि | 


सब्बो कामविपाको चाति सहेतुकाहेतुकभिन्नो सब्बो तेवीसतिविधो कामावचरविपाको च। आदिमग्गोति 
सोतापत्तिमग्गो। सो हि सब्बलोकुत्तरेसु आदितो उप्पज्जनतो, अट्ट्सु अरियपुग्गलेसु आदिपुग्गलस्स सम्बन्धीति वा 
“आदिमग्गो ति वुच्चति । विना वत्थृन्ति सकसकवत्थुं विना नुप्पज्जन्ति। तेनेव हेतानि अरूपभवे नुप्पज्जन्ति तत्थ 
वत्थूनं अभावतो। “नुप्पज्जन्ति विना वत्थु'न्ति च इदं अन्तोभावितकारणत्थं कत्वा वुत्तं। तेन यस्मा वत्थुं विना 
नुप्पज्जन्ति, तस्मा एकन्तेन सवत्थुकाति वुत्तं होति । 


एकन्तेन अवत्थुका अरूपभवेयेव पटिसन्धादिवसेन पवत्तनतो। कथं पन रूपसन्निस्सयेन विना तत्थ अरूपं 
पवत्तति, कस्मा न पवत्तति पञ्चवोकारेति? तथा अदस्सनतो। यदि एवं कबळीकाराहारेनपि विना रूपधातुयं रूपेन 
पवत्तितब्बं, कि कारणा? कामधातुयं तथा अदस्सनतो। अपि तु यस्स चित्तसन्तानस्स पवत्तिकारणं रूपे अविगततण्हं, 


www.tipitaka.org Vipassana Research Institute 


Page 164 sur 342 


तस्स सह रूपेन पवत्ति। यस्स पन निब्बत्तिकारणं रूपे विगततण्हं, तस्स विना रूपेन पवत्ति कारणस्स 
तंविमुखतायाति रूपसन्निस्सयेन विना तत्थ अरूपं पवत्तति । द्वेचत्तालीस सेसानीति मनोद्वारावज्जनं कुसलकिरियावसेन 


सोळस कामावचरानि, तथेव अट्ट अरूपावचरानि, पठममग्गबज्जानि सत्त लोकुत्तरानि, पटिघट्टयबज्जितदसअकुसलानि 
चेति द्रेचत्तालीस वृत्ताबसेसचित्तानि। 


१३५-७. रूपादीसु एकेकमेव आरम्मणं इमस्साति एकेकारम्मणं। तस्स तस्स आरम्मणस्स आपाथगतकाले 
तंतंविजाननवसेन पञ्चपि आरम्मणानि इमस्साति पञ्चारम्मणं। एवम्पीति न केवलं सवत्थुकादिवसेनेव, अथ खो 
एकेकारम्मणादितोपि। अभिञ्जावज्जितानं सब्बमहग्गतानम्पि धम्मारम्मणभावेन एकारम्मणत्ता आह “सब्बं 
महग्गत न्ति । पण्णत्तारम्मणतो एकारम्मणन्ति केचि। तं अरूपावचरदुतियचतुत्थज्झानानि पत्वा न युज्जति तेसं 
महग्गतारम्मणत्ता। अभिञ्जाद्वयस्स छळारम्मणिकभावेन, तस्स च रूपावचरपञ्चमज्झानतो अभिन्नत्ता तं पहाय 
““तेचत्तालीसा ति वृत्तं । 


१४१. पुञ्जविपाककिरियतो कामे द्वादसाति सम्बन्धो । धाति निपातमत्तं । पुञ्जविपाकक्रियतोति 
जाणविप्पयुत्तकुसलविपाककिरियतो | 


९४३-९. इरियाय कायिकाय किरियाय पवत्तिपथभावतो इरियापथो, गमनादि । अत्थतो तदवत्था रूपप्पवत्ति। 
कामञ्चेत्थ रूपविनिमृत्तो इरियापथो, विञ्जत्ति वा नत्थि, तथापि सब्बं रूपसमुद्ठापकचित्तं इरियापथुपत्थम्भकं, 
विञ्जत्तिविकारुप्पादनञ्च होति । यं पन चित्तं विञ्जत्तिजनकं, तं एकंसतो इतरद्वयस्स जनकं अविनाभावतो, तथा 
इरियापथुपत्थम्भकं रूपस्साति इमस्स विसेसस्स दस्सनत्थं “रूपीरियापथविञ्ञत्ति-जनकाजनकादितो”ति 
इरियापथविञ्जत्तीनं विसुं गहणं । जनकाजनकादितोति तिण्णम्पि जनकतो, कस्सचिपि अजनकतो, द्विन्नं एकस्स च 
जनकतो। कानिचि हि चित्तानि रूपं समुट्ठापेन्ति, इरियापथं कप्पेन्ति, विञ्ञत्ति जनयन्ति। कानिचि रूपं समुट्ठापेन्ति, 
इरियापथं कण्पेन्ति, विञ्ञत्ति न जनयन्ति । कानिचि रूपमेव समुट्ठापेन्ति, इतरद्वयं न करोन्ति । कानिचि तीणि न करोन्तेव । 
तथा चेव दस्सेति “द्वादसाकुसला'तिआदि। एवञ्चापि हि तं चित्तन्ति न केवलं अहेतुकादितोव, एवं 
रूपादिजनकादितोपि तं चतुब्बिधं । “एवञ्चादिम्हि त न्तिपि लिखन्ति । तस्स पन आदिम्हि निक्खित्त चित्तं एवञ्च 
चतुब्बिधन्ति अत्थं वदन्ति। तत्थाति तेसु रूपजनकादीसु। दस किरियाति मनोधातुवज्जा दस किरिया। 


समुट्टापेन्ति रूपानीति अत्तनो उप्पादक्खणेयेव अत्तना जनेतब्बरूपानि समुट्ठापेन्ति। कप्पेन्तीति सन्नामेन्ति। 
यथापवत्तं इरियापथं उपत्थम्भेन्ति। यथा हि अन्तरन्तरा उप्पज्जमानेहि वीर्थिचित्तेहि अब्बोकिण्णे भवङ्गे पवत्तमाने अङ्गानि 
ओसीदन्ति, पवेधन्ता विय होन्ति, न एवं द्रत्तिसविधेसु वक्खमानेसु च छब्बीसतिविधेसु जागरणचित्तेसु पवत्तमानेसु। तदा 
पन अङ्गानि उपत्थद्भानि यथापवत्तइरियापथभावेनेव पवत्तन्ति। जनयन्ति च विञ्त्तिन्ति मनोद्वारे पवत्ता एव विञ्त्ति 
जनयन्ति, न पन पञ्चद्वारे पवत्ताति दटटुब्बं । 


द्रिपञ्चविञ्जाणानं झानङ्गयोगाभावेन रूपाजनकत्ता आह “द्वेपञ्चविञ्ञाणा ति । झानङ्गानि हि चित्तेन सह 
रूपसमुद्ठापकानि, तेसं अनुबलप्पदायकानि मग्गङ्गादीनि तेसु विज्जमानेसु सविसेसं रूपप्पवत्तिदस्सनतो। अरूपविपाका 
पन रूपविरागभावनाय निब्बत्तत्ता हेतुनो तंविमुखताय रूपं न समुट्ठापेन्तीति आह “विपाका च अरूपिसू ति । 


१५०. सब्बेसं सन्धिचित्तन्ति सब्बेसं सत्तानं पटिसन्धिचित्तं । तञ्हि वत्थुदुब्बलताय, अप्पतिट्ठितताय, 

पच्चयवेकल्लतो, आगन्तुकताय च रूपं न समुट्टापेति । तथा हि पटिसन्धिविञ्जाणेन सहजातं वत्थु 
पच्छाजातपच्चयरहितं, आहारादीहि च अनुपत्थद्धं दुब्बलं, तस्स च दुब्बलत्ता तन्निस्सितविञ्ञाणम्पि दुब्बलन्ति। यथा च 
पपाते पतितो अञ्ञस्स निस्सयो भवितुं न सक्कोति, एवं तम्पि भिन्नसन्ततियं कम्मक्खित्तताय पपाते पतितं विय 
अप्पतिड्टितं न रूपसमुड्ठापने उस्सहति च वत्थुनो च अत्तना सह अपच्छा अपुरे उप्पज्जमानत्ता पुरेजातपच्चयस्स 
अलाभतो। यथा पन आगन्तुको पुरिसो अगतपुब्बं देसं गतो अञ्ञेसं “एथ भो अन्तोगामे वो अन्नपानगन्धमालादीनि 
दस्सामी"ति वत्तु न सक्कोति अत्तनो अविसयताय, अप्पहृताय च, एवमेवं पटिसन्धिचित्तम्पि आगन्तुकन्ति। एवं 
वत्थुदुब्बलतादीहि कारणेहि रूपं न समुठ्ठापेति। अपिच आहारिन्द्रियादिवसेन येहाकारेहि चित्तसमुठ्ठानरूपानं चित्तचेतसिका 
पच्चया होन्ति, तेहि सब्बेहि पटिसन्धियं चित्तचेतसिका समतिसकम्मजरूपानं यथायोगं पच्चया होन्ति । वुत्तज्हेतं पट्टाने - 


““पटिसन्धिक्खणे विपाकाब्याकता आहारा सम्पयृत्तानं खन्धानं कटत्ता च रूपानं आहारपच्चयेन 
पच्चयो 'तिआदि (पट्ठा० १.१.४२९)। 


तस्मा समतिसकम्मजरूपानि चित्तसमुड्डानरूपानं ठानं गहेत्वा ठितानीति पटिसन्धिचित्तं रूपं न समुट्ठापेतीति 
वेदितब्बं । 


चूतिचित्तञ्चारहतोति एत्थ खीणासवस्स चुतिचित्तं उपसन्तवट्टमूलस्मिं सन्ताने सातिसयं सन्तवुत्तिताय रूपं न 
समुद्ठापेति, अनागामिआदीनं तदभावतोति वदन्ति । टीकाकारो पन आनन्दाचरियो भणति - 


“कामावचरानं पच्छिमचित्तस्स उप्पादक्खणे यस्स चित्तस्स अनन्तरा कामावचरानं पच्छिमचित्तं 
उप्पज्जिस्सति, रूपावचरे, अरूपावचरे पच्छिमभविकानं, ये च रूपावचरं, अरूपावचरं उपपज्जित्वा 
परिनिब्बायिस्सन्ति, तेसं चवन्तानं, तेसं बचीसङ्कारो निरुज्झिस्सति, नो च तेसं कायसङ्कारो निरुज्झिस्सतीति 
वचनतो अञ्ञेसम्पि चुतिचित्तं रूपं न समुट्ठापेती 'ति। 


आचरियस्स हि अयमधिप्पायो - “कामावचरान पच्छिमचित्तस्सा”ति एतेन अविसेसेन कामावचरसत्तानं 
चृतिचित्तस्स, “ये च रूपावचरं...पे०... निरुज्झिस्सती”ति इमिना कामभवतो चवित्वा रूपारूपभवूपपज्जनकानं 
कामावचरचुतिचित्तस्सापि उप्पादक्खणतो उद्धं वचीसङ्घारस्स निरोधं वत्वा कायसङ्कारस्स तदभाववचनतो चुतिचित्तस्स 
कायसङ्घारासमुड्ठापनं सिद्धं । यदग्गेन च तं कायसङ्कारं न समुट्ठापेति, तदग्गेन तं सेसरूपम्पि न जनेति। न हि 
रूपसमुड्ापकस्स गब्भगततादिविबन्धाभावे कायसङ्घारासमुद्ठापने कारणं अत्थि। न च युत्तं चृतितो उद्धं 
चित्तसमुट्ठानञ्चस्स रूपं पवत्ततीति, नापि “चृतिचित्तं रूपं समुट्ठापेती "ति पाळि अत्थि, न चापि वट्टमूलानुपसमो 
चुतिचित्तस्स रूपुप्पादने कारणं चुतिचित्तेन न उप्पन्नानम्पि ततो पुरिमतरेहि उप्पन्नानं विय भवन्तरे अनुप्पज्जनतो, तस्मा 
सब्बेसम्पि चुतिचित्तं रूपं न समुट्ठापेतीति । यदि कायसङ्घारसमुड्ापनमेव रूपजननारहभावं साधेति, तदा चतुत्थज्झाने 
कथन्ति? नायं दोसो, तस्स भावनाबलेन सातिसयं सन्तवुत्तिताय कायसङ्घारासमुड्ापनेपि मरणासन्नचित्तानं विय 
परिदुब्बलत्ताभावतो रूपसमुड्डापने विबन्धो नत्थीति। कुतो पन पट्टाय चित्तजरूपं नुप्पज्जतीति? यतो पट्ठाय कायसङ्कारे 
नुप्पज्जति। कदा च कायसङ्कारो नुप्पज्जतीति? चुतितो पुब्बे दरत्तिसमचित्तकखणतो पट्टाय नुप्पज्जति, तेत्तिसमचित्तक्खणे 
उप्पन्नं पच्छिमसोळसकतो पुरेतरमेव निरुज्झतीति वदन्ति । “यस्स कायसङ्घारो न निरुज्झति, तस्स चित्तसङ्घारो न 
निरुज्झिस्सती”ति (यम० २.सङ्घारयमक.११३) पञ्हे “पच्छिमचित्तस्स भङ्गकखणे तेसं कायसङ्कारो च न निरुज्झति, 
चित्तसङ्घारो च न निरुज्झिस्सती”ति पच्छिमचित्तस्सेव वज्जितत्ता चुतितो दुतियततियचित्तेनापि सह निरुज्झतीति अपरे | 

यस्स चित्तस्स अनन्तरा कामावचरानं पच्छिमचित्तं उप्पज्जतीति एत्थ “यस्सा ति कामावचरचुतिचित्तस्स 
अनन्तरपच्चयभूतं चित्तं सन्धाय वुत्तन्ति तस्स उप्पादतोपि उद्धं कायसङ्घाराभाववचनेन हेड्टिमकोटिया चुतितो 
ततियचित्तेनेव सह निरुज्झति। दुतियचित्तं न पापुणातीति एके । 


९५९-७. एकं द्वे तीणि चत्तारि ठानानि इमस्साति एकद्वितिचतुट्ठानं, एकद्वितिचतुट्ठानत्ताति अत्थो। ठानन्ति च इध 
किच्चमधिप्पेतं । तञ्हि तिट्ठन्ति एत्थ धम्मा अबट्टिता विय होन्तीति “ठान' न्ति वुच्चति। 
मंसचक्खुदिब्बचक्खुजाणचकखुबुद्धचक्खुसमन्तचकखुवसेन पञ्च निम्मलानि लोचनानि इमस्साति पञ्चनिम्मललोचनो । 


निप्पपञ्चेनाति रागादिपपञ्चरहितेन। रागादयो हि संसारे पपञ्चनतो “पपञ्चा”ति वुच्चन्ति । 


आवज्जने पटिच्छने ठाने मनोधातुत्तिकन्ति सम्बन्धो, किरियामनोधातु आवज्जनट्ठाने, विपाकद्वयं सम्पटिच्छनट्ठानेति 
अत्थो। 


“ससोमनस्सयृत्तसन्तीरणं पञ्चद्वारे सन्तीरणं सिया"ति वत्तब्बे “सन्तीरण" न्ति अधिकारतोव लब्भतीति 
गाथाबन्धसुखत्थं “सोमनस्सयुत' न्ति एत्तकमेव वुत्तं । 


बलवारम्मणे सतीति तदारम्मणकिच्चस्स बलवारम्मणेयेव लब्भनतो वुत्तं, न इमस्सेब आवेणिकभावेन सब्बेसम्पि 
तदारम्मणानं बलवारम्मणेयेव उप्पज्जनतो। बोडुब्बनन्ति किरियामनोविञ्ञाणधातुसङ्कातं वोट्ुब्बनकिच्चं चित्तं । 


१५८-९. सब्बेसन्ति सब्बेसं कामरूपारूपभविकसत्तानं । इमिना इदं दस्सेति - पञ्चद्वारेसु वोुब्बनकिच्चं 
केसञ्चिदेव सत्तानं अरूपभवे सब्बसो पञ्चट्वारिकचित्तप्पवत्तिया, रूपभवे च द्वारत्तयप्पवत्तिया अभावतो। मनोद्वारे 
आवज्जनकिच्चं पन सब्बेसमेव सचित्तकसत्तानं करोतीति | द्विट्ठानिकं नाम होतीति यथावुत्तड्ठानद्वयवन्तताय 
द्वि्ठानिकचित्तं नाम होति। केचि पन “सोमनस्ससहगतसन्तीरणं कामसुगतियं पटिसन्धिं आकड्डति, तस्मा तं 
पञ्चड्ठानिक' न्ति वदन्ति, तं तेसं मतिमत्तं पट्ठाने तथा अदीपितत्ता। तत्थ हि - 


“-उपेक्खासहगतं धम्मं पटिच्च उपेक्खासहगतो धम्मो उप्पज्जति नहेतुपच्चया "ति एत्थ (पट्टा० २.७.८) 
“अहेतुकं उपेक्खासहगतं एकं खन्धं पटिच्च तयो खन्धा, तयो खन्धे पटिच्च एको खन्धो, द्वे खन्धे पटिच्च द्वे 
खन्धा, अहेतुकपटिसन्धिक्खणे उपेक्खासहगतं एकं खन्धं पटिच्च तयो खन्धा, तयो खन्धे पटिच्च एको खन्धो, द्वे 
खन्धे पटिच्च द्वे खन्धा ति (पट्टा २.७.८) - 


एवं उपेक्खासहगत-पदस्स पवत्तिपटिसन्धिवसेन पटिच्चनयो उद्धटो । पीतिसहगतसुखसहगत-पदानं पन - 


““पीतिसहगतं धम्मं पटिच्च पीतिसहगतो धम्मो उप्पज्जति नहेतुपच्चया। अहेतुकं पीतिसहगतं एकं खन्धं 
पटिच्च तयो खन्धा, तयो खन्धे पटिच्च एको खन्धो, द्वे खन्धे पटिच्च द्वे खन्धा । सुखसहगतं धम्मं पटिच्च 
सुखसहगतो धम्मो उप्पज्जति नहेतुपच्चया। अहेतुकं सुखसहगतं एकं खन्धं पटिच्च तयो खन्धा, तयो खन्धे 
पटिच्च एको खन्धो, द्वे खन्धे पटिच्च द्वे खन्धा “ति (पट्ठा० २.७.६) - 


एवं पवत्तिवसेनेव उद्भटो, न “अहेतुकपटिसन्धिक्खणे 'तिआदिना पटिसन्धिवसेन, तस्मा यथाधम्मसासने अवचनम्पि 

अभावमेव दीपेतीति न तस्स पटिसन्धिदानं अत्थीति द्वि्ानिकताव वुत्ताति । ते महग्गतविपाका नवाति सम्बन्धो । 
१६२. छद्वारा एव छद्वारिका। अथ वा छटद्वारिकेसूति छद्वारिकचित्तेसूति अत्थो। 


१६४-६. “पञ्चकिच्च'’न्तिआदि यथावृत्तानमेव निगमनं। सेसन्ति अदट्टसट्टिविधं चित्तं। एककिच्चयोगतो, एकं 
किच्चमस्साति वा एकं, एकमेव एककं । सब्बचित्तानं किच्चवसेन निद्देसट्टानेयेव किच्चानं पटिपाटिम्पि दस्सेतुं 
“*भ्रवङ्गावज्जन न्तिआदि वृत्तं । यदि एवं पटिसन्धितो पट्ठाय चुतिपरियोसानं वत्तब्बन्ति? सच्चं, चुतिपटिसन्धीनं पन 
पाकटत्ता तथा न वृत्तं। भवस्स हि पटिसन्धि आदि, चुति परियोसानन्ति पाकटमेव, तस्मा पाकटट्टानं पहाय अपाकटट्टानतो 
पट्टाय दस्सेतुं भवङ्गमेव आदितो वुत्तं । तदारम्मणं पन किञ्चापि अपाकटं, अथ खो अनेकन्तिकं किस्मिञ्चि भवे कत्थचि 
जवनवीथियं अलब्भनतोति एकन्तलब्भमानपरिदीपनत्थं तं न वुत्तं। अथ वा तदारम्मणचित्तम्पि येभृय्येन भवङ्गनामं 
लब्भतीति पुरिमजवनवीथियं तदारम्मणं पच्छिमजवनवीथिया आवज्जनस्स पुरेचरभूतं भवङ्ग-ग्गहणेनेव सङ्गहितन्ति विसुं 
न वुत्तं। केचि पन “पञ्चद्वारेसु पवत्तिवसेन पञ्चविधताय दस्सनत्थं 'भवङ्गावज्जन'न्तिआदि वुत्त न्ति वदन्ति, तत्थ पन 
अप्पवत्तमानानं केसञ्चि सब्भावतो तं न युज्जति, छद्वारप्पवत्तिवसेन छब्बिधत्तनयदस्सनत्थन्ति वत्तु वट्टति । यथा चेत्थ 
““अवङ्गावज्जन'न्तिआदिना चक्खुद्वारे वृत्तं, एवं सोतद्वारादीसुपि दस्सनादिं अपनेत्वा सवनादिं पक्खिपित्वा किच्चप्पवत्ति 
योजेतब्बा। मनोद्वारे पन - 


“*भवङ्गं पठमं होति, ततो आवज्जनं मतं । 
दुतियं तमतिक्कम्म, जवनं ततियं सिया^ति॥ - 


योजना दटुब्बा । छन्नं विञ्ञाणानन्ति चक्खुविञ्ञाणावीनं पञ्चन्नं, मनोविञ्ञाणस्स च | सत्तविञ्ञाणधातूनन्ति 
चक्खुविञ्ञाणधातादीनं पञ्चन्नं, मनोधातुमनोविञ्जाणधातुद्वयस्साति सत्तन्नं विञ्ञाणधातूनं । 


९६९-७९. पञ्चाभिञ्ञाविवज्जितन्ति - 


“इद्धिविधं दिब्बसोतो, परचित्तविजानना । 
पुब्बेनिवासानुस्सति, दिब्बचक्खूति पञ्चधाति॥ - 


एवमागताहि पञ्चहि अभिञ्ञाहि युत्तेन रूपावचरपञ्चमज्झानचित्तेन वज्जितं । दिब्बसोतादीनं एकेकारम्मणत्तेपि 
पञ्चन्नम्पि अभिञ्ञानं एकस्सेव चित्तस्स अवत्थाभेदभावतो वृत्तं “पञ्चाभिज्ञाविवज्जित''न्ति केचि पन “इध एकन्तेन 
धम्मारम्मणिकचित्तानमेव वचनतो परचित्तविजाननं वज्जेत्वा अनागतंसजाणेन सह पञ्चाभिञ्ञानं पटिक्खेपो"ति वदन्ति। 


द्विपञ्चविञ्ञाणानं, मनोधातुत्तयस्स च परिच्चागेन एकचत्तालीस होन्तीति आह “चत्तालीसं तथेककन्ति । 
अभिञ्जानि चाति च-सद्दो अट्ठानप्पयुत्तो, सो “चत्तालीसं तथेकक न्ति इमस्सानन्तरं दट्ठब्बो, तेन पन अभिञ्ञाचित्तद्वयं 
सङ्गण्हाति। अथ वा अभिञ्जा नाम हेड्ठा एकेकारम्मणिकेसु वृत्तस्स पञ्चमज्झानस्सेव अवत्थाविसेसोति अभिञ्ञाचित्तानं 
छळारम्मणिकेसु अग्गहणन्ति दटुब्बं । 


१७२-३. तिधा कत्वाति तिधा करणहेतु । हेत्वत्थो हि अयं त्वा-सद्दो यथा “सीहं दिस्वा भयं छम्भितत्तं उप्पज्जति, 
पञ्ञाय चस्स दिस्वा आसवा परिक्खीणा होन्ती”ति। “पुञ्जापुञ्ञवसेना”तिआदिना जातिभूमिहेतुवेदनादिवसेन याव 

छसत्ततिविधो भेदो, ताव मनोविञ्जाणधातुं भिन्दित्वा तंवसेन चित्तविभागदस्सनत्थं नयदानं कतन्ति वेदितब्बं । 


९७५. तिधा कत्वाति पठमं विपाकद्वयकिरियाभेदतो, दुतियं कुसलाकुसलादितोति एवं धातुद्वयं पच्चेकं तिधा 
कत्वा। 


१८०. भूमि...पे०... विभावयेति तिंसभूमीनं नानत्तवसेन पवत्तितो तिंसविधं, तत्थेव तिसपुग्गलानं नानत्तवसेन 
पवत्तितो च तिंसविधन्तिआदिना इदं यथानिद्दिट्ठचित्तं बहुधा होतीति च विभावेय्याति अत्थो । 


९८१. इधाति इमस्मिं सासने | हत्थगतामलका विय होन्तीति यथा हत्थगतं आमलकं चकखुमतो सुपाकटं होति, 
एवमिमस्स मतिमतो भिक्खुनो अभिधम्मपिटकगता अत्था सुपाकटा होन्ति, आवज्जितावज्जितक्खणे सुविसदाव 
पञ्जायन्तीति अत्थो। 


इति अभिधम्मत्थविकासिनिया नाम 
अभिधम्मावतारसंवण्णनाय 


एकविधादिनिद्देसवण्णना निट्टिता । 


५. पञ्चमो परिच्छेदो 


भूमिपुग्गलचित्तुप्पत्तिनिद्देसवण्णना 


१८२-८. बुद्धिया वुद्धि विरुळिह करोतीति बुद्धिवुद्धिकरं । यस्स यस्स नयस्स कथनं पटिञ्ञातं, तं तं दस्सेन्तो आह 
“चित्तानं भूमीसुप्पत्ति'न्ति। तं वत्वा भूमीनं आधारवसेन पसङ्गागतं गतिभेदं, भवभेदञ्च दस्सेतुं “देवा चेवा तिआदि 
वुत्तं । “चतस्सोपायभूमियो”ति वत्वा असुरगतिया पेतगतियंयेव सङ्गहितत्ता “गतियो पञ्चा” ति वृत्तन्ति वदन्ति। मयं पन 
“गतिस्सोवापायभूमियो”ति पाठेन भवितब्बन्ति मञ्ञाम। न हि एस अनाकुलवचनो आचरियो ईदिसं पुब्बापरविरुद्धं विय 
सम्मोहजनकं वचनं भासति। पाळियम्पि हि - 


“पञ्च खो इमा, सारिपृत्त, गतियो। कतमा पञ्च? निरयो तिरच्छानयॉनि पेत्तिविसयो मनुस्सा देवा”ति (अ० 
नि० ९.६८) - 


एवं तिण्णमेव अपायानं वसेन वुत्तं। कामरूपारूपवसेन तयो भवा। तत्थाति तेसु तीसु भवेसु। तिसेबाति चतस्सो 
अपायभूमियो, सत्तविधा कामसुगतिभूमि, सोळस रूपीब्रह्मलोका, चतस्सो अरूपभूमियोति एकतिंसभूमीनमन्तरे 
चित्तप्पवत्तिअधिकारत्ता असञ्जभूमिं अपनेत्वा अवसेसा तिंसेव भूमियोति अत्थो। तासु तिंसेव पुग्गलाति तासु भूमीसु 
उप्पन्ना पुग्गला भूमिगणनवसेन तिंसेव होन्ति। भूमिवसेन तिसविधापि पन पटिसन्धिचित्तगणनाय एकूनवीसति होन्तीति 
दस्सेन्तो आह ““भूमीस्वेतासू ति आदि । 


पटिसन्धिकचित्तानन्ति दस कामावचरपटिसन्धिचित्तानि, पञ्च रूपावचरपटिसन्धिचित्तानि, चत्तारि 


www.tipitaka.org Vipassana Research Institute 


Page 169 sur 342 


अरूपावचरपटिसन्धिचित्तानीति इमेसं एकूनवीसतिपटिसन्धिचित्तानं वसेन। असञ्जीनमचित्तकाति असञ्ञसत्तानं 
अचित्तका पटिसन्धि। वृत्तज्हेतं - 


“-असञ्ञसत्ता देवा अहेतुका अनाहारका अफस्सका अवेदनका असञ्जका अचेतनका अचित्तका 
पातुभवन्ती"ति। 


यदि पटिसन्धिवसेन वीसति पुग्गला, कथं भूमिवसेन तिंसाति वुत्ता। एकतिसाति हि वत्तब्बन्ति आह 
“इधा तिआदि। 


न विज्जति हेतु इमेसन्ति अहेतू, दुवे, तीणि च हेतू इमेसन्ति द्वितिहेतू, पटिसन्धिवसेन अहेतुका, दुहेतुका, तिहेतुका 
चाति अत्थो। तत्थ अहेतुका आपायिका च, एकच्चे भूमदेवा, मनुस्सेसु 
जच्चन्धजच्चबधिरजच्चुम्मत्तकनपुंसकउभतोब्यञ्जनकादयो च । वुत्तावसेसा कामसुगतिवासिनोव दुहेतुका। तिहेतुका 
पन कामसुगतिवासिनोव । अरिया पन अट्टाति चतुन्नं अरियमग्गसमङ्गीनं, चतुन्नञ्च अरियफलसमङ्गीनं वसेन अट्ठ 
अरियपुग्गला | ननु च अरियापि तिहेतुकायेवाति? सच्चं, चित्तुप्पादं पन पत्वा तेसं विसेससब्भावतो विसुंयेव उद्धटाति 
दटुब्बं। 


१८९-९२. “भूमीसुप्पत्ति भणतो मे निबोधथा ति सुत्वा चोदको “तिंसभूमीसू तिआदिना सब्बेसं भूमीनं 
साधारणचित्तानि पुच्छति, इतरो “चुद्दसेवा ति विस्सज्जेति । तत्थ अट्ठ परित्तकुसलानि, चत्तारि दिट्टिविप्पयुत्तानि, 
उद्भच्चसहगतं, मनोद्वारावज्जनञ्चाति चुद्दसेव, न ऊनानि नाधिकानि, सब्बासु तिसभूमीसु होन्ति, सब्बभूमीनं 
साधारणानीति अत्थो। 


सदा...पे०... सियुन्ति द्रे दोसमूलानि, कुसलविपाकचकखुसोतविञ्ञाणसम्पटिच्छनसन्तीरणद्वयवज्जितानि अट्टारस 
कामावचरविपाकचित्तानीति वीसति चित्तानि सदा कामेयेव भवे सियुं, न कदाचि अञ्जत्थ उप्पज्जन्तीति अत्थो। ननु च 
ब्रह्यूनम्पि अकुसलविपाकानि उप्पज्जन्तीति? सच्चं उप्पज्जन्ति, तानि कामभवे अनिट्टुरूपादयो आरब्भ उप्पज्जन्ति 
ब्रह्मलोके तेसं अभावतोति कामभवेयेव नियमितानि। रूपावचरविपाकचित्तानि पञ्च रूपावचरभवेयेव सियुं, चत्तारो च 
अरूपावचरविपाका अरूपीसूति आह “पञ्च रूपभवे”तिआदि। 


काम ...पे०... भवन्तीति रूपावचरकुसलकिरियचित्तानि चेव कुसलविपाकानि च 
चक्खुसोतविञ्जाणसम्पटिच्छनसन्तीरणानि वोटुब्बनवज्जानि च द्वे अहेतुककिरियचित्तानि पठममग्गविञ्ञाणन्ति अट्टारस 
चित्तानि कामरूपभवेयेव भवन्ति, न अरूपभवे । तत्थ हि सब्बसो रूपसञ्ञानं समतिक्कन्तत्ता रूपावचरकुसलकिरिया 
नुप्पज्जन्ति। चक्खुविञ्जाणादीनि वत्थुद्वारविरहतो, हसितुप्पादो एकन्तवत्थुनिस्सयत्ता, सोतापत्तिमग्गो 
परतोघोसपच्चयायेव निब्बत्तनतो न उप्पज्जति । द्वेचत्तालीसाति अइ परित्तकुसलानि, चत्तारि अरूपकुसलानि, 
पठममग्गबज्जानि सत्त लोकुत्तरचित्तानि, पटिघद्वयवज्जितानि च दस अकुसलचित्तानि, पुब्बे 
बुत्तअहेतुककिरियाद्टयवज्जितानि नव कामावचरकिरियचित्तानि, चत्तारि अरूपावचरकिरियचित्तानीति एवं द्वेचत्तालीस 
चित्तानि तीसु भवेसु होन्ति। 


१९३-२०४. एवं भववसेन चित्तुप्पत्ति दस्सेत्वा इदानि कालवसेन दस्सेन्तो आह “ठपेत्वा पना तिआदि । 

सब्बासन्ति निद्धारणत्थे सामिवचनं । अट्ट महाकिरिया, अरहत्तमग्गफलचित्तानि, अनागामिफलं, 
नेवसञ्जानासञ्जायतनकुसलकिरियाति तेरसेव चित्तानि अपायरहितासु छब्बीसभूमीसु होन्ति अपायेसु 
विपाकावरणसब्भावे एतेसं अनुप्पज्जनतो। अपरानि छ चित्तानीति सम्बन्धो । तानि पन रूपभवसाधारणानं 
पञ्चपरित्तविपाकानं, किरियमनोधातुया च वसेन वेदितब्बानि । 


पञ्च चित्तानीति दिड्टिसम्पयुत्तविचिकिच्छावसेन पञ्च चित्तानि। तानि हि पञ्चसु सुद्भावासभूमीसु न लब्भन्ति। 
तत्थ अनागामिखीणासवानमेव अधिवुत्थत्ता, तेसञ्च पठममग्गेनेव इमेसं पञ्चन्नं विञ्ञाणानं अनुप्पादधम्मतं 
आपादितत्ता। 


अपरानि दुवेति ततियारुप्पकुसलकिरियचित्तानि। तानि हि नेवसञ्जानासञ्जायतनेसु अतिक्कन्तारम्मणत्ता, 
अपायेसु च अहेतुकपटिसन्धिकत्ता नुप्पज्जन्ति। चतुवीसतीभूमिसु द्वे चाति विञ्ञाणञ्चायतनकुसलकिरियावसेन द्वे 
चित्तानि । तेवीसभूमिसु द्वेयेवाति आकासानञ्चायतनकुसलकिरियचित्तानि | 


एकादसविधन्ति रूपावचरकुसलकिरिया हसितुप्पादोति एकादस । सोतापत्तिफलं याव अनागामिमग्गो चत्तारि च 
चित्तानि सुद्रावासअपायवज्जासु एकवीसतिभूमीसु भवन्ति । एकं सोतापत्तिमग्गचित्तं सुद्भावासअपायअरूपभूमिवज्जेसु 
सत्तरससु भूमीसु जायति। द्वे दोसमूलानि, कुसलविपाकघानजिव्हाकायविञ्ञाणानि, सत्त अकुसलविपाकाति द्वादस 
चित्तानि महग्गतभूमिवज्जासु एकादससु कामभूमीसु जायन्ति। अट्ट महाविपाकचित्तानि कामावचरदेवमनुस्सवसेन 
सत्तभूमीसु जायन्ति। छसु भूमिसूति वेहप्फलसुद्धावाससङ्घातासु छसु पञ्चमज्झानभूमीसु । 


चत्तारि...पे०... भूमिसूति चतुत्थज्झानविपाको परित्तसुभअप्पमाणसुभसुभकिण्हवसेन तीसु भूमीसु जायति, 
दुतियज्झानविपाको, ततियज्झानविपाको च परित्ताभाअप्पमाणाभाआभस्सरवसेन तीसु भूमीसु, पठमज्झानविपाको 
ब्रह्मपारिसज्जब्रह्मपुरोहितमहाब्रह्मावसेन तीसु भूमीसु होतीति एवं चत्तारि चित्तानि एकेकवसेन तीसु तीसु भूमीसु जायन्ति । 


२०६-९. एवं एत्तकानेव चित्तानि एत्तकासु भूमीसु उप्पज्जन्तीति चित्तनियमवसेन उप्पत्ति दस्सेत्वा इदानि एत्तकासु 
एव भूमीसु एत्तकानेव चित्तानि उप्पज्जन्तीति भूमिनियमवसेन दस्सेतुं “कुसलाकुसला कामेतिआदि आरद्धं । तत्थ कामे 
कुसलाकुसला वीसति, तेसं पन्नरस अहेतुका पाका, आवज्जनद्वयञ्चाति सत्ततिसेव मानसा नरकादीसु चतूसुपि अपायेसु 
जायरे। अवसेसानि पन सत्तरस कामावचरविपाककिरियचित्तानि, पञ्चतिंस महग्गतलोकुत्तरानीति द्रेपञ्जास मानसा 
कदाचिपि तेसु नुप्पज्जन्ति अभूमिभावतोति अत्थो। 


असीति हदयाति वृत्तावसेसानि असीति चित्तानि। घानादिविञ्ञाणत्तयन्ति कुसलविपाकघानादिविञ्ञाणत्तयं । 
“अपुञ्ञजा पाका ति अकुसलविपाकानं सब्बेसमेव गहितत्ता घानादिविञ्ञाणत्तयं अग्गहितविसेसम्पि पारिसेसञायेन 
कुसलविपाकमेव विञ्ञायति । 


२१३. दोमनस्सन्ति दोमनस्ससहगतं । क्रिया च द्वेति बोडुब्बनवज्जिता द्वे अहेतुककिरिया। 


२१४. भूमिवसेनेवाति पुग्गले अनामसित्वा केवलं भूमिवसेन । पुग्गलानं वसेन च भूमिवसेन च चित्तुप्पत्ति 
विभावयेति सम्बन्धो । 

२९६-८. पञ्चभूमिसूति चतुरापायमनुस्सवसेन पञ्चभूमीसु । अहेतुकानं पटिसन्धिसदिसतदारम्मणवसेन 
“सत्ततिंसेवा”ति वुत्तं, अञ्जकम्मेन पन द्विहेतुकतदारम्मणस्सापि सम्भवतो एकचत्तालीस होन्ति। 
आचरियजोतिपालत्थेरस्स अधिप्पायेन तिहेतुकविपाकेहिपि सद्धि पञ्चचत्तालीसेवाति दटुब्बं। अहेतुकस्स वुत्तेहीति 
अहेतुकसत्तस्स वुत्तेहि सत्ततिंसमानसेहि सह। नव क्रियाति अट्ट महाकिरिया, हसितुप्पादो चाति इमानि 
असाधारणकिरियचित्तानि नव | 


२२०-९. “चतुपञ्ञास मानसा*ति वत्वा तेसं सरूपतो दस्सनत्थं आह “द्विहेतुकस्सा”तिआदि। पुन 
“चतुपञज्ञासा तिआदि पन निगमनं । 


२२३-४. पञ्ञजासेवस्स चित्तानीति तिहेतुकस्स पृथुज्जनस्स वुत्तचतुपञ्जासचित्तेसु 
दिट्टिविचिकिच्छासहगतवज्जानि एकूनपञ्ञास, सोतापत्तिफलन्ति इमानि पञ्जासेव चित्तानि अस्स कामावचरस्स 
सोतापन्नदेहिनो जायन्ते। नवतिसेवाति एकूनचत्तालीसचित्तानि। पठमं फलन्ति सोतापत्तिफलं | 


२२५-८. दुतियञ्च फलं हित्वाति सकदागामिफलं हित्वा । च-सद्देन सोतापत्तिफलञ्च हित्वाति अत्थो। अत्तनो 
फलेन सह यानि अइचत्तालीस चित्तानि, तानि अनागामिस्स सत्तस्स जायन्ति। चत्तालीसञ्च चत्तारीति तेवीसति 
कामावचरविपाकचित्तानि, वीसति किरियचित्तानि, अरहत्तफलञ्चाति चतुचत्तालीस चित्तानि। सकं सकन्ति 
““सोतापन्नस्स सोतापत्तिमग्गचित्तं, सकदागामिनो सकदागामिमग्गचित्त”न्तिआदिना अत्तनो अत्तनो मग्गचित्तं। कस्मा पन 
तेसं एकेकमेव चित्तं होतीति आह “एकचित्तक्खणाहि तेति । पञ्चतिसेवाति सत्तरस कामरूपारूपकुसलचित्तानि, 
पटिघद्वयवज्जानि दस अकुसलानि, रूपभवे लब्भमानकानि पञ्च अहेतुकविपाकानि, आवज्जनद्वयं, पठमज्झानविपाको 
चाति पञ्चतिंस चित्तानि तीसु पठमज्झानभूमीसु पृथुज्जनस्स जायन्ति। 


२३२-५. हित्वा चाति एत्थ च-सद्देन पठमफलस्स गहणं दस्सेति। तेन अपुञ्ञजपञ्चकं हित्वा पठमं फलं गहेत्वा 
चाति अत्थो। अपुञ्ञपञ्चकन्ति दिट्टिसम्पयुत्तविचिकिच्छासहगतवसेन पञ्च अकुसलचित्तानि। तत्थाति तेसु 
सोतापन्नस्स वृत्तेसु । तत्थेवाति सकदागामिस्स वुत्तेसु। पुञ्जजं सम्पटिच्छनं सन्तीरणद्वयञ्चेवाति सम्बन्धो । 


२३७. एवं पठमज्झानभूमियं पुथुज्जनसोतापन्नादिवसेन चित्तसम्भवं दस्सेत्वा इदानि तेसमेव वसेन 
दुतियज्झानभूमियं दस्सेतुं “पुथुज्जनस्सा'तिआदि आरद्धं | दुतियज्झानततियज्झानविपाकानं एकसत्तस्सेव असम्भवेपि 
दुतियज्झानतले निब्बत्ते पुथुज्जनादयो पुथुज्जनादिभावसामञ्ञेन एकतो गहेत्वा “दुतियज्झानततियज्झानपाकतो”ति 
वुत्तं । 

२४२. परित्तसुभादितो पट्ठाय याव अकनिट्टा ततियचतुत्थज्झानभूमीसु पठमज्झानभूमियं वुत्तगणनाय चित्तप्पवत्ति 
वेदितब्बा । तेनाह “परित्तकसुभादीन न्तिआदि | 


२४७. चतुवीसति चित्तानीति अट्ठपरित्तकुसलानि, चत्तारि अरूपकुसलानि, पटिघद्वयवज्जितानि दस 
अकुसलचित्तानि, पठमारुप्पविपाको, मनोद्वारावज्जनञ्चाति चतुवीसति चित्तानि पठमारुप्पभूमियं पुथुज्जनस्स जायन्ति। 


२५०-३. दस पञ्चाति अद्ठु महाकिरिया, चतस्सो अरूपकिरिया, मनोद्वारावज्जनं, पठमारुप्पविपाको, 

अरहत्तफलञ्चाति पन्नरस चित्तानि पठमारुप्पभूमियं अरहतो होन्ति । 


तेबीसाति पठमारुप्पभूमियं पुथुज्जनस्स वृत्तेसु चतुवीसतिचित्तेसु आकासानञ्चायतनकुसलविपाकवज्जा बावीसति 
च दुतियारुप्पविपाको चाति तेवीसति दुतियारुप्पभूमियं पुथुज्जनस्स होन्ति। तत्थेव तिण्णं फलट्टुसेखानं पुथुज्जनस्स वुत्तेसु 
अकुसलपञ्चकवज्जानि अट्ठारस, तंतंफलञ्चाति एकूनवीसति चित्तानि होन्ति। 


क्रिया द्वादसाति अद्ठु महाकिरिया, आकासानञ्चायतनवज्जिता तिस्सो अरूपकिरिया, मनोद्वारावज्जनन्ति द्वादस 
किरियचित्तानि। पाकेकोति एको अरूपविपाको । 


दुतियारुप्पभूमियं पुथुज्जनस्स वुत्तेसु विञ्जाणञ्चायतनकुसलविपाकवज्जानि एकवीसति, 
आकिञ्चञ्ञायतनविपाको चाति बाबीसति चित्तानि ततियारुप्पभूमियं पुथुज्जनस्स उप्पज्जन्ति। 


२५४-६०. पृथुज्जनस्स वृत्तेसु अपुञ्ञजपञ्चकवज्जानि सत्तरस, पठमफलञ्चाति अट्टारस ततियारुप्पभूमियं 
सोतापन्नस्स उप्पज्जन्ति। तानीति तानेव अट्टारस चित्तानि। “ठपेत्वा पठमं फलन्ति हि वचनतो दुतियफलं 
पक्खिपित्वाति अयमत्थो अवुत्तसिद्भो । न हि सकदागामिनो सकदागामिफलञ्च नुप्पज्जति। एवञ्च कत्वा वृत्तं “ठपेत्वा 
दुतियं फल न्ति। एत्थापि अनागामिफलं पकरणसिद्धमेवाति दडुब्बं । अट्ट महाकिरिया, द्वे ततियचतुत्थारुप्पकिरिया, 
मनोद्वारावज्जनं, आकिञ्चञ्ञजायतनविपाको, अरहत्तफलन्ति तेरस चित्तानि ततियारुप्पभूमियं खीणासवस्स जायन्ति। 
ततियारुष्पभूमियं पुथुज्जनस्स वुत्तेसु द्वावीसतिचित्तेसु आकिञ्चञ्जायतनकुसलविपाकवज्जाति वीसति, 
नेवसञ्ञजानासञ्जायतनविपाकोति एकवीसति चित्तानि चतुत्थारुप्पभूमियं पुथुज्जनस्स जायन्ति । पुथुज्जनस्स वृत्तेसु 
अपुञ्जपञ्चकवज्जानि सोळस, सोतापत्तिफलञ्चाति सत्तरस तत्थेव सोतापन्नस्स होन्ति। अट्ट महाकिरिया, वेच 
नेवसञ्जानासञ्ञायतनविपाककिरिया, मनोद्वारावज्जनं, अरहत्तफलञ्चाति द्वादस चित्तानि तत्थेव अरहतो उप्पज्जन्ति। 


२६१-३. अरूपकुसला चेव किरियापि च उप्पज्जन्ति, न पन विपाकाति अधिप्पायो। उद्धमुद्धमरूपीनन्ति 
विञ्जाणञ्चायतनादीसु अरूपीनं । हेट्रिमाति विञ्जाणञ्चायतनिकानं आकासानञ्चायतनकुसलविपाका नुप्पज्जन्ति, 
आकिञ्चञ्ञायतनिकानं आकासानञ्चायतनविञ्जाणञ्चायतनकुसलविपाकाति एवमादिना हेट्टिमा हेड्िमा अरूपा 
नुप्पज्जन्ति। कस्माति आह “दिद्वादीनवतो किरा”ति। किराति अनुस्सुतियं | दिट्ठादीनवतोति आरम्मणे, झाने च 
दिटुदोसत्ता। कुसलानुत्तराति लोकुत्तरकुसला। 


२६६. सब्बो रूपो महग्गतोति सब्बो रूपावचरमहग्गतचित्तुप्पादो । मनोधातूति किरियामनोधातुविपाकमनोधातूनं 
कामविपाक-ग्गहणेन गहितत्ता। 


२६९-७३. एवं...पे०... हेट्रिमन्ति दुतियारुप्पभूमियं वुत्तेसु दुतियारुप्पत्तयं ठपेत्वा अत्तनो पाकेन सह 
ततियारुप्पभूमियं एकूनचत्तालीस चित्तानि तत्थवुत्तेसु ततियारुप्पत्तयं ठपेत्वा अत्तनो पाकेन सह सत्ततिसाति एवं सेसद्वयेपि 
हेट्टिमहेट्रिमं हित्वा चित्तगणना जेय्या। अत्तनो अत्तनोति पठमारुप्पभूमियं पठमारुप्पविपाको, दुतियारुप्पभूमियं 
दुतियारुप्पविपाकोति एवं अत्तनो अत्तनो विपाका चत्तारो च अनासवा लोकुत्तरविपाकाति एवं चतूसु अरूपभूमीसु 
एकेकाय भूमिया पञ्च पञ्च विपाका जायन्ति। या किरिया तेरसेव सियुं, ता सब्बपठमारुप्पभूमियं खीणासवस्स जायन्तेति 
सम्बन्धो । दुतियारुप्पभूमियं खीणासवस्स पठमारुप्पकिरियचित्तं वज्जेत्वा द्वादसेव क्रिया होन्ति। ततियारुप्पभूमियं 

दुतियारुप्पकिरियचित्तं बज्जेत्वा एकादस | चतुत्थारुप्पभूमियं ततियारुप्पकिरियचित्तं वज्जेत्वा दसेव विञ्जेय्या । 


२७४-५. इदानि केवलं पुग्गलवसेन तेसमेव पुग्गलानं आवेणिकचित्तं दस्सेतुं “अरहतो पना तिआदिना 
अरहतोयेव उप्पज्जनकचित्तं दस्सेत्वा अनागामिआदीनं पाटिपुग्गलिकं सकसकफलचित्तं पाकटमेवाति संखित्तं । 
अरहतोति खीणासवस्स। अरहतो भावो अरहत्तं, अरहत्तफलन्ति अत्थो। तञ्हि “अरीनं हतत्ता अरहा”तिआदिना 
अरहन्त-सद्दस्स पवत्तिनिमित्तभावेन “ अरहत्त”'न्ति वुच्चति । इदानि तेसं तेसं पुग्गलानं साधारणचित्तानि दस्सेतुं 
““चतुन्नञ्च फलट्टान”न्तिआदि वुत्तं । 


२९०. सुसारन्ति अत्थब्यञ्जनवसेन परिच्चजितब्बस्स फेग्गुस्स अभावतो सुटु सारं, सब्बसो सारन्ति अत्थो। परन्ति 
सुसारत्ता एव परं। सत्तानं इधलोकपरलोकहितपटिच्छादकस्स अविज्जन्धकारस्स विधमनतो मोहन्धकारप्पदीपं। 
चिन्तेतीति अत्थवसेन चिन्तेति । वाचेतीति ब्यञ्जनवसेन सज्झायति। रागदोसानं मोहेन सह अविनाभावतो तस्स 
अनुपगमनं अत्थसिद्भमेवाति “मोहन्धकारप्पदीप”न्ति वत्वापि “नरं...पे०... नोपयन्तीˆति रागदोसानुपगमनमेव वृत्तं । 
“मोहन्धकारप्पदीप''न्ति वा वचनेनेव मोहस्स अनुपगमो वुत्तो होतीति रागदोसानमेव अनुपगमनं वृत्तं । मूलभूतानं पन 
तिण्णं अनुपगमनवचनेन सेसकिलेसानम्पि अनुपगमनं वुत्तमेवाति दडुब्बं । 


इति अभिधम्मत्थविकासिनिया नाम 
अभिधम्मावतारसंवण्णनाय 
भूमिपुग्गलचित्तुप्पत्तिनिद्ेसवण्णना निट्टिता | 
पठमो भागो निट्टितो | 


॥ नमो तस्स भगवतो अरहतो सम्मासम्बुद्धस्स॥ 


अभिधम्मावतार-अभिनवटीका 
(दुतियो भागो) 
६. छट्टो परिच्छेदो 


आरम्मणविभागनिद्देसवण्णना 


२९१-३. एतेसन्ति यथावुत्तप्पभेदानं । ननु च “चित्तं चेतसिक''न्तिआदिना चित्तादीनियेव उद्दिट्ठानीति तानेव 
निहिसितब्बानि, आरम्मणं पन अप्पकतं, तं कस्मा इध वुच्चतीति चोदनं मनसि करित्वा आह “तेन विना नत्थि हि 
सम्भवो ति। यस्मा आरम्मणेन विना चित्तसम्भवो नत्थि, न हि अनारम्मणं चित्तं नाम अत्थि, तस्मा “तयिदं चित्तं कं 
आरब्भ उप्पज्जती "ति आसङ्कानिवारणत्थं इतो परं आरम्मणं दस्सयिस्सामीति अत्थो। कतिविधं पन तं आरम्मणं, कि 

सरूपञ्चाति आह “रूपं सद्द न्तिआदि। वचनत्थं पन नेसं सयमेव वक्खति। छळारम्मणकोविदाति छन्नं 
आरम्मणानं ब्याकरणकुसला बुद्धादयो | 


भूतेति चत्तारो महाभूते। उपादायाति निस्साय। चतुसमुद्ठितोति कम्मादीहि चतूहि पच्चयेहि समुट्टितो । निदस्सितब्बं 
निदस्सनं । कि तं? दटुब्बभावो चक्खुविञ्ञजाणस्स गोचरभावो, सह निदस्सनेनाति सनिदस्सनो । पटिहञ्ञति, पटिहननन्ति 
वा पटिघो, येन ब्यापारादिविकारपच्चयन्तरसहितेसु चक्खादीनं निस्सयेसु विकारुप्पत्ति, सो सयं निस्सयवसेन च सम्पत्तानं, 
असम्पत्तानञ्च पटिमुखभावो अञ्ञमञ्ञपतनं पटिघोति अत्थो। तत्थ सयं सम्पत्ति फोटुब्बस्स निस्सयवसेन सम्पत्ति 
गन्धरसघानजिव्हाकायानं । इतरेसं उभयथापि असम्पत्ति, तस्मा इध असम्पत्तानं पटिमुखभावो “पटिघोति वुच्चति। सह 
पटिघेनाति सप्पटिघो, सनिदस्सनो च सो सप्पटिघो चाति सनिदस्सनसप्पटिघो । एत्थाह -- यस्स दटुब्बभावो अत्थि, सो 
सनिदस्सनो, चक्खुविञ्जाणगोचरभावोव दडुब्बभावो। तस्स च रूपायतनतो अनञ्जत्ता कथं सह निदस्सनेन 
सनिदस्सनोति युज्जतीति? वुच्चते - अनञ्ञत्तेपि तस्स अञ्ञेहि धम्मेहि रूपायतनं विसेसेतुं अञ्ञ विय कत्वा वुत्तं “सह 
निदस्सनेन सनिदस्सन''न्ति। धम्मसभावसामञ्ञेन हि एकौभूतेसु धम्मेसु यो नानत्तकरो विसेसो, सो अञ्ञं विय कत्वा 
उपचारितुं युत्तो। एवञ्हि अत्थविसेसावबोधो होति । रूपारम्मणसञ्जितोति अयं एवरूपो वण्णो रूपारम्मणन्ति सञ्जितो । 
इदं वुत्तं होति - चत्तारो महाभूते उपादाय ते अमुञ्चित्वा पवत्तमानो कम्मसमुद्ठानो चित्तसमुद्ठानो उतुसमुड्ञानो 
आहारसमुड्ानो च नीलादिवसेन दिस्समानो इन्द्रियेहि घट्टेन्तो च वण्णो रूपारम्मणं नामाति। 


२९४-७. चित्तञ्च उतु च चित्तोतु, तेहि सम्भवति, ते वा सम्भवा पच्चया इमस्साति चित्तोतुसम्भवो। सह 
विञ्जत्तिसमुड्ापकविञ्जाणेन पवत्तो सद्दो सविञ्ञाणकसहो, सविञ्जाणकसहो पन न केवलं 
सविञ्ञाणकसन्तानप्पवत्तोव कुच्छिसद्दादिवसेन तस्स उतुसमुट्टितस्सापि सम्भवतो । 


धरीयतीति कलापपरम्पराय सन्धारीयति | सूचनतोति अत्तनो वत्थुस्स सुपाकटकरणतो । गन्धो हि “इदं सुगन्धं, इदं 
दुग्गन्ध "न्ति पकासेति, पटिच्छन्नपुप्फफलादीनि “इदमेत्थ अत्थी"ति पेसुञ्ञं करोन्तं विय होतीति। 


रसमानाति अस्सादवसेन तुस्समाना। रसन्तीति असन्ति, अनुभवन्तीति अत्थो। एत्थ र-कारो पदसन्धिकरो। एवञ्हि 
“रसमाना नं असन्तीति रसो ति निरुत्तिनयो सुन्दरो होति। इतरथा “रसन्ति अस्सादेन्ती"ति वुच्चमाने “रसमाना ति इदं 
निरत्थकमेव सिया। अथ वा “रसमाना"ति इतो र-कारं, “रसन्ती”ति इतो स-कारञ्च गहेत्वा “रसो' ति निरुत्तिनयो 
दटुब्बो। 


२९८. फुसीयतीति घट्टीयति । कि तं फोड्डब्बं नामाति आह “पथवीतेजवायवो ति । इमिना धातुत्तयमेव 
कायविञ्ञाणविञ्चेय्यभावसङ्घातफोडुब्बं नाम, न अञ्जन्ति दस्सेति। कस्मा पनेत्थ आपोधातु न गहिता, ननु सीतता 
फुसित्वा गय्हति, सा च आपोधातु एवाति? सच्चं गय्हति, न पन आपोधातु, किञ्चरहि तेजोधातु एव। मन्दे हि उण्हभावे 
सीतवुद्धि, न सीतता नाम कोचि गुणो अत्थि। केवलं पन उण्हभावस्स मन्दताय सीतताभिमानो। कथं पनेतं विञ्ञातब्बन्ति 
चे? सीतवुद्धिया अनवट्ठितभावतो पारापारे विय। तथा हि घम्मकाले आतपे ठत्वा छायं पविट्ठानं सीतवुद्धि होति, तत्थेव 
पथवीगब्मतो उट्डितानं उण्हवुद्धि च। किञ्चरहि हिमपातसमयादीसु सीतस्स परिपाचकत्तदस्सनतो च तेजोधातु एव 
सीतताति दडुब्बं। यदि च सीतता आपोधातु सिया, एकस्मिं कलापे उण्हभावेन सद्धि उपलब्धेय्य द्विन्नं धातूनं 
अविनिब्मोगप्पवत्तितो, न च पनेवं उपलब्भति, तस्मा जायति “न आपोधातु सीतता''ति। इदं चतुमहाभूतानं 
अविनिब्भोगवृत्तितं इच्छन्तानं उत्तरं, अनिच्छन्तानम्पि पन चतुन्नं महाभूतानं एकस्मिं कलापे किच्चदस्सनेन 

सभागवुत्तिताय साधिताय इदमेव उत्तरं । केचि पन “वायोधातु सीतता''ति वदन्ति, तेसम्पि इदमेव उत्तरं । यदि 
वायोधातु सीतता सिया, एकस्मिं कलापे उण्हभावेन सद्भि उपलब्भेय्य, न च पनेवं उपलब्भति, तस्मा विञ्जायति “न 
वायोधातु सीतता"ति। ये पन वदन्ति “द्रवता आपोधातु, सा च फुसित्वा गय्हती'ति, ते वत्तब्बा “द्रवभावोपि नाम 
फुसीयतीति इदं आयस्मन्तानं अधिमानमत्तं सण्ठाने विया“ति । वुत्तज्हेतं पोराणेहि - 


“'द्रवभासहवुत्तीनि, तीणि भूतानि सम्फुसं । 
द्रवतं सम्फुसामीति, लोकोयमभिमञ्ञति॥ 


“भूते फुसित्वा सण्ठानं, मनसा गस्हते यथा। 
पच्चक्खतो फुसामीति, जातब्बा द्रवता तथा”ति॥ 


२९९. सब्बं नामन्ति सब्बं चित्तचेतसिकनिब्बानसम्मतं नामं । चित्तचेतसिकञ्हि आरम्मणं पति नमनतो नामं । 
निब्बानं पन चित्तचेतसिकस्स अत्तानं पति नामनतो नामं । रूपन्ति निप्फन्नरूपं । किं अविसेसेनाति चे, नोति आह “हित्वा 
रूपादिपञ्चक  न्ति । लक्खणानीति अनिच्चादिलक्खणानि । पञ्ञत्तीति नामुपादायवसेन दुविधा पञ्जत्ति। 


३००. इमानि पन छब्बिधानि आरम्मणानि सब्बानि सब्बत्थ लब्भन्ति, उदाहृ कत्थचि कानिचीति आह 
“छळारम्मणानी”तिआदि। तीणि रूपेति रूपावचरभूमियं रूपसद्दधम्मवसेन तीणि आरम्मणानि लब्भन्ति। 
घानादित्तयस्स पन तत्थ अभावतो गन्धारम्मणादीनि धम्मारम्मणतो विसुं न लब्भन्ति। अरूपभवे पन सब्बसो रूपानं 
अभावतो एकं धम्मारम्मणमेव लब्भति, न अञ्जन्ति आह “अरूपे धम्मारम्मणमेकक "न्ति । ननु च अरूपभवतो 
चवित्वा कामभवे निब्बत्तन्तानं अरूपभवेयेव गतिनिमित्तवसेन रूपारम्मणं उपट्ठातीति? सच्चं उपट्ठाति, तं पन कामभवेयेव 
आरम्मणं। उपपज्जितब्बभवस्मिञ्हि वण्णो गतिनिमित्तवसेन उपट्टाति । 


३०९-२. एवं छ आरम्मणानि सरूपतो, पवत्तिप्पभेदतो च दस्सेत्वा इदानि तेसु अभयगिरिवासीनं किञ्चि विप्पटिपत्ति 
दस्सेत्वा तं पटिक्खिपितुं “ खणवत्थृपरित्तत्तातिआदि वुत्तं । तत्थ खणवत्थुपरित्तत्ताति खणस्स चेव वत्थुनो च 
परित्तत्ता। ये रूपादयोति सम्बन्धो । येसन्ति येसं आचरियानं लद्धि । येसन्ति वा धम्मारम्मणेन सह सम्बन्धीभावतो, वुत्तं 
बवत्थापकत्ता च | ते हि धम्मारम्मणं ववत्थापेन्तो अत्तना सह तं सम्बन्धेन्ति, तस्मा धम्मारम्मणेन सह 
सम्बन्धीभावापेक्खाय “येस”न्ति सामिवचनन्ति । इमिना पन इदं वुत्तं होति - ये रूपादयो पञ्च आरम्मणा 
सन्तत्तअयोगुळे पतितजलबिन्दु विय परित्तक्खणिका, दिब्बचक्खुना असक्कुणेय्यग्गहणा परमाणु विय परित्तवत्थुका, ततो 
च सकसकविञ्जाणानं आपाथं न गच्छन्ति, केवलं पन मनोविञ्ञाणस्सेव गोचरा, ते धम्मारम्मणं नामाति येसं लद्धि, ते 
येसं वा धम्मारम्मणं नामाति। एतेनेव च अतीतानागतभावेन अतिदूरअच्चासन्नभावेन, कुट्टादिअन्तरिताभावेन च आपाथं 
अनागच्छन्तानम्पि रूपादीनं सङ्गहो कतो होतीति। एवंलद्धिका पन ते - 


“इमेसं खो, आवुसो, पञ्चन्नं इन्द्रियानं नानाविसयानं नानागोचरानं न अञ्जमञ्ञजस्स गोचरविसयं 
पच्चनुभोन्तानं मनो पटिस्सरणं, मनो च नेसं गोचरविसयं पच्चनुभोती”ति (म० नि० १.४५५) - 


इदं सुत्तं आहरित्वा पटिविखिपितब्बाति दस्सेन्तो आह “ते पटिक्खिपितब्बावा'तिआदि। तत्थ पटिक्खिपितब्बावाति न 
अनुवत्तितब्बा। अञ्ञमञ्ञ...पे०... भोन्तानन्ति चकखुन्द्रियं सोतिन्द्रियस्स गोचरं न पच्चनुभोति, तथा “सोतिन्द्रियं 

चकखुन्द्रियस्सा”तिआदिना अञ्ञमञ्ञस्स आरम्मणं नेव पच्चनुभोन्तानं नानुभवन्तानं न गण्हन्तानं । तेसन्ति तेसं पञ्चन्नं 
इन्द्रियानं । 


३०३. तञ्च गोचरं मनो पच्चनुभोतीति सम्बन्धो । तं रूपादिपञ्चविधं आरम्मणं च-सद्देन धम्मारम्मणञ्च मनो 
पच्चनुभोति, चित्तं आरम्मणं करोतीति अत्थो। अयं पनेत्थ अधिप्पायो - यदि चक्खादीनमापाथगतानि विना अवसेसा 
धम्मारम्मणा होन्ति, तदा तंविसयं चित्तं पञ्चिन्द्रियानं विसयं पच्चनुभोन्तं नाम न होति, अत्तनोयेव पन विसयं पच्चनुभोन्तं 
नाम होति। एवञ्च सति मनोव तेसं गोचरविसयं पच्चनुभोतीति दुप्परिहारियं भवेय्य, न च तं सुत्तवचनं सक्का 
अतिक्कमेतुं, तस्मा वुत्तनयेन चक्खादीनं अनापाथगतापि मनोगोचरा रूपादयो रूपादिआरम्मणानेव होन्ति, न 
धम्मारम्मणाति। यदि रूपारम्मणं चित्तं अत्तनो विसयं नानुभोति, परविसयमेव अनुभोति, कथं दस्सनादिकिच्चं न करोति? 
तंतंकिच्चानं निस्सयभूतस्स वत्थुनो अनिस्सितत्ता। कथञ्चरहि पञ्चिन्द्रियानं विसयं पच्चनुभोति नाम? 
दस्सनादिकिच्चस्स अकरणेपि चक्खुविञ्ञाणादीहि दिड्टादिआकारस्सेव गहणतो पञ्चिन्द्रियानं विसयं पच्चनुभोति नाम । 
यदि हि चक्खुविञ्ञाणादीहि दिट्टादिआकारं न गण्हाति, रूपादीनं नीलत्तादिवसेन जाननं मनोविञ्जाणमेव करोति, न 
पञ्चविञ्ञाणानीति तथा जाननमेव न होति। तस्स पन अत्थितायेवेतं विञ्जातब्बं - अनापाथगतरूपादारम्मणं चित्तं 
अत्तनो विसयं न पच्चनुभोति नाम । अथ खो पञ्चिन्द्रियानं विसयमेव पच्चनुभोतीति। अथ सिया, न मयं चित्तस्स 
पञ्चिन्द्रियविसयानुभवनं पटिक्खिपाम, तस्स पन अनुभवनं दस्सनादिकिच्चविरहेन धम्मारम्मणवसेनेवाति चे? तम्पि न, 
सत्ते तथा आगतट्टानस्स अभावतो। यदि हि चित्तं दस्सनादिकिच्चविरहेन पञ्चिन्द्रियविसयं धम्मारम्मणवसेनेव 
पच्चनुभोति, पञ्चिन्द्रियानं विसयं पच्चनुभवमाना मनोधातुमनोविञ्ञाणधातुपि धम्मारम्मणायेव सिया, एवञ्च सति 
““धम्मायतनं मनोधातुया च मनोविञ्ञाणधातुया च तंसम्पयृत्तकानञ्च धम्मानं आरम्मणपच्चयेन पच्चयो"ति पट्टाने 
वत्तब्बं सिया, तथा पन अवत्चा - 


““रूपायतनं सद्दायतनं गन्धायतनं रसायतनं फोटुब्बायतनं मनोधातुया तंसम्पयुत्तकानञ्च धम्मानं 
आरम्मणपच्चयेन पच्चयो"ति (पट्टा १.१.२), 


“रूपायतनं...पे०... धम्मायतनं मनोविञ्ञाणधातुया तंसम्पयृत्तकानञ्च धम्मानं आरम्मणपच्चयेन 
पच्चयो”ति च (पट्टा १.१.२) - 


वुत्तत्ता पञ्चिन्द्रियानं विसयं पच्चनुभोन्ती मनोधातुमनोविञ्जाणधातु तंपञ्चिन्द्रियानं विसयवसेन पच्चनुभोति, न 
धम्मायतनवसेनाति निट्ठमेत्थ गन्तब्बं । 


३०४-५. एवं एकेनाकारेन पटिकखेपविधिं दस्सेत्वा पुन अपरेनपि कारणेन दस्सेन्तो आह 
“दिब्बचक्खादी”तिआदि। आदि-ग्गहणेन दिब्बसोतजाणग्गहणं। इतिपि न युज्जतीति न केवलं पुब्बे वुत्तेनेव कारणेन, 
अथ खो इमिनापि कारणेन न युज्जतीति वुत्तं होति । यदिपि चक्खादीनं अनापाथगतरूपादीनि धम्मारम्मणा नाम होन्ति, तदा 
दिब्बचकखादीनि रूपादिआरम्मणानि न सियुं तेसं पसादविसयानं रूपसद्दानं परिग्गण्हनतो, एवञ्च सति सुत्तेसु 
दिब्बचक्खुदिब्बसोतानं धम्मारम्मणताव वत्तब्बा, न रूपादिआरम्मणता, वृत्ता च सा, तस्मा चकखादीनं अविसया रूपादयो 
रूपादारम्मणानेव, न धम्मारम्मणाति। तेनेव च धम्मसङ्कहेपि - 


““यस्मिं समये कामावचरं कुसलं चित्तं उप्पन्नं होति सोमनस्ससहगतं ञाणसम्पयुत्तं रूपारम्मणं वा 

सद्दारम्मणं वा गन्धारम्मणं वा रसारम्मणं वा फोदुब्बारम्मणं वा धम्मारम्मणं वा, यं यं वा पनारब्भ, तस्मिं 
समये फस्सो होति...पे०... अविकखेपो होतीति (ध० स० १) - 


बुत्तं। किञ्च अनापाथगतानं धम्मारम्मणत्ते सब्बञ्ञुतञ्जाणं रूपादिआरम्मणं न होतीति आपज्जतीति। एवं सतीति यदि 
कदाचि रूपादिआरम्मणं हुत्वा कदाचि धम्मारम्मणं होति, कदाचि धम्मारम्मणं हुत्वा कदाचि रूपादिआरम्मणं होति, तदा 
तेसं रूपादिआरम्मणानं नियमोपि कथं भवे इदं रूपादिआरम्मणं, इदं धम्मारम्मण'न्ति नियमो न भवेय्य, आरम्मणसङ्करो 
भवेय्याति अत्थो। 


३०६. एवं छब्बिधं आरम्मणं दस्सेत्वा इदानिस्स अनन्तरभेदं परित्तारम्मणादित्तिकवसेन दस्सेन्तो आह “सब्बं 
आरम्मण 'न्तिआदि। छब्बिधं परित्तत्तिकादिकं तं एतं सब्बं आरम्मणन्ति सम्बन्धो । परित्तत्तिकादीनन्ति 
परित्तारम्मणत्तिकादीनं । परित्तारम्मणत्तिको हि इध “परित्तत्तिको' ति वृत्तो मज्झपदलोपवसेन। आदि-ग्गहणेन 
मग्गारम्मणत्तिको अतीतारम्मणत्तिको अज्झत्तारम्मणत्तिकोति इमेसं तिण्णं तिकानं सङ्गहो। तत्थ “परित्तारम्मणा धम्मा, 
महग्गतारम्मणा धम्मा, अप्पमाणारम्मणा धम्मा”ति एवमागतो परित्तारम्मणत्तिको। आदिपदवसेन “मग्गारम्मणा धम्मा, 
मग्गहेतुका धम्मा, मग्गाधिपतिनो धम्मा”ति एवमागतो मग्गारम्मणत्तिको । “अतीतारम्मणा धम्मा, अनागतारम्मणा धम्मा, 
पच्चुप्पन्नारम्मणा धम्मा”ति एवमागतो अतीतारम्मणत्तिको। “अज्झत्तारम्मणा धम्मा, बहिद्भारम्मणा धम्मा, 
अज्झत्तबहिद्भारम्मणा धम्मा”ति एवमागतो अज्झत्तारम्मणत्तिकोति वेदितब्बं । 


३०७-९. क्रियाहेतुद्वयन्ति अहेतुककिरियद्वयं हसितुप्पादमनोधातु इतरस्स महग्गतादिआरम्मणतावसेनापि 
वक्खमानत्ता। “इट्रादिभेदा”तिआदि परित्तारम्मणभावविभावनं । इट्ठादिभेदाति इटुइटुमज्झत्तअनिट्टअनिट्टमज्झत्तभेदा। 
पटिपाटियाति “रूपं चक्खुविञ्ञाणस्स, सद्दो सोतविञ्जाणस्सा"तिआदिना अनुक्कमतो । रूपादि...पे०... त्तयस्स तूति 
किरियामनोधातुया चेव कुसलाकुसलविपाकविभागवसेन द्विन्नं मनोधातूनञ्च सब्बं रूपादिपञ्चकगोचरं । ता हि हदयवत्थुं 
निस्साय चक्खुविञ्ञाणादीनं पुरिमपच्छिमा हुत्वा नियता रूपादीनेव आरब्भ पवत्तन्ति । 


३११. कामधातुयन्ति कामभवे। तत्थ हि नेसं सब्बेसं वत्थारम्मणानि उपलब्भन्ति । चत्तारीति तेस्वेव 
किरियामनोधातु, कुसलविपाकचक्खुसोतविञ्जाणानि, तथा सम्पटिच्छनन्ति इमानि चत्तारि चित्तानि। सेसानि पन 
बत्थारम्मणाभावेन तत्थ नुप्पज्जन्ति। नेव किञ्चीति वत्थारम्मणानं सब्बसो अभावतो एतेसु किञ्चि न जायति। 


३१२-३. “महापाकान न्तिआदि पठमपरिच्छेदे वुत्तत्थमेव । पटुष्पन्नाति पच्चुप्पन्ना । 


३१४. एवं परित्तारम्मणे दस्सेत्वा इदानि महग्गतारम्मणे अप्पमाणारम्मणे च दस्सेतुं “दुतियारुष्पचित्तञ्चातिआदि 
वुत्तं । तत्थ दुतियारुप्पचित्तं पठमारुप्पारम्मणतो, चतुत्थारुष्पं ततियारुप्पारम्मणतो महग्गतारम्मणं | छब्ब्रिधन्ति 
कुसलविपाककिरियावसेन पच्चेकं तिविधताय छप्पकारं । 


३१६-२०. जाणं परिहीनं एतेसं, जाणतो परिहीनाति वा जाणहीना। परित्तारम्मणा...पे०... होन्ति तेति अट्ट 
जाणविप्पयुत्तचित्तुप्पादा सेखपृथुज्जनखीणासवानं कदाचि निरुस्सुक्कभावेन आदराकरणवसेन 
अकम्मञ्जसरीरताअञ्जविहितताहि वा असक्कच्चदानपच्चवेक्खणधम्मस्सवनादीसु अतिपगुणविपस्सनाय च 
कामावचरधम्मे आरब्भ पवत्तिकाले परित्तारम्मणा । अतिपगुणानं पठमज्झानादीनं पच्चवेकखणकाले महग्गतारम्मणा। 

कसिणनिमित्तादिपञ्जत्तिपच्चवेक्खणकाले परित्तारम्मणादिवसेन नवत्तब्बा। अकुसलेसु चत्तारो 
दिट्टिसम्पयृत्तचित्तुप्पादा चतुपञ्जासकामावचरधम्मानं, रूपस्स च “अत्ता सत्तो*ति परामसनअस्सादनाभिनन्दनकाले 
परित्तारम्मणा। तेनेवाकारेन सत्तवीसतिमहग्गतधम्मे आरब्भ पवत्तकाले महग्गतारम्मणा। पण्णत्तिधम्मे आरब्भ 
पवत्तनकाले सिया नवत्तब्बा परित्तारम्मणादिवसेन । दिट्टिविप्पयुत्तानि तेयेव धम्मे आरब्भ विना परामासेन 
अस्सादनाभिनन्दनवसेन पवत्तियं, पटिघसम्पयुत्तानि दोमनस्सवसेन पवत्तियं, विचिकिच्छासम्पयूत्तं द्रेळहकभावेन, 
उद्भच्चसहगतं विक्खिपनवसेन, अवूपसमवसेन च पवत्तियं परित्तमहग्गतनवत्तब्बारम्मणाति वेदितब्बा । क्रियतोपि च 
तथाति किरियचित्ततोपि ञाणसम्पयृत्ता चत्तारोति अत्थो। क्रियावोटुब्बनन्ति सरूपकथनमेतं, न पन 
कुसलाकुसलविपाकवोडुब्बनस्स विज्जमानत्ता। 


तिविधो होति गोचरोति परित्तमहग्गतअप्पमाणवसेन तिविधोपि गोचरो होति। कथं? कुसलकिरियावसेन अट्ट 
जाणसम्पयुत्तचित्तुप्पादा सेखपुथुज्जनखीणासवानं सक्कच्चदानपच्चवेक्खणध्षम्मस्सवनविपस्सनादीसु कामावचरधम्मे 
आरब्भ पवत्तकाले कामावचरारम्मणिक अभिञ्ञाय परिकम्मानुलोमकाले च परित्तारम्मणा। 
पठमज्झानादिपच्चवेकखणकाले महग्गतारम्मणझानादीनं परिकम्मकाले महग्गतधम्मे आरब्भ सम्मसनकाले च 
महग्गतारम्मणा होन्ति। यथालाभं गोत्रभुवोदानकाले पन लोकुत्तरं धम्मं पच्चवेक्खणकाले च निब्बानारम्मणाभिञ्ञाय 
परिकम्मकाले च अप्पमाणारम्मणा । पण्णत्तिपच्चवेक्खणकाले पण्णत्तारम्मणिकझानाभिञ्ञानं परिकम्मकाले च 
नवत्तब्बा । अभिञ्ञाद्वयस्स परित्तादिआरम्मणतं सत्तरसमपरिच्छेदे वक्खति। किरियावोइुब्बनम्पि यथावृत्तधम्मानं 
तंतंआरम्मणे पवत्तमानानं पुरेचरं हुत्वा तं तदेव आवज्जन्तं पवत्ततीति परित्तादिआरम्मणं । पञ्चद्वारे बोडुब्बनवसेन 
पवत्तियं परित्तारम्मणमेव। 


बुत्तावसेसानीति यथावृत्तेहि अवसिट्ठानि पन्नरस रूपावचरानि पठमततियानि, छ 
अरूपावचरकुसलविपाककिरियचित्तानीति एकवीसति चित्तानि। नवत्तब्बारम्मणानीति परित्तादिवसेन नवत्तब्बस्स 
कसिणादिनिमित्तसत्तपञ्ञत्तिआकासविञ्ञाणाभावस्स आरम्मणकरणतो नवत्तब्बारम्मणानि। 


परित्तारम्मणत्तिकं समत्तं । 


३२९-२. एवं परित्तारम्मणत्तिकवसेन विसयीविभागं दस्सेत्वा इदानि यस्मा अप्पमाणारम्मणनिद्देसेनेव 
मग्गारम्मणत्तिकसङ्गहितोपि विसयीविभागो निहिड्ठो होति, तस्मा तं पहाय अतीतारम्मणत्तिकवसेन दस्सेतुं 
“"दुतियारुष्पचित्तञ्चा”तिआदि वुत्तं । तत्थ दुतियारुप्पचित्तं अतीतस्स पठमारुप्पविञ्ञजाणस्स आरम्मणकरणतो, 
चतुत्थारुप्पं ततियारुप्पस्स आरम्मणकरणतो एकन्तअतीतारम्मणं। पच्चुप्पन्नाव गोचराति रूपादिम्हि धरमानेयेव 
पञ्चद्वारिकचित्तानं उप्पज्जनतो। अनागतारम्मणं पन नियतं किञ्चि नत्थि अनागतंसञाणस्सपि पञ्चमज्झानतो 
अभिन्नत्ता। 


३२४-६. सिया...पे०... नागतगोचराति अट्टु ताव महाविपाका देवमनुस्सानं पटिसन्धिग्गहणकाले कम्मं वा 
कम्मनिमित्तं वा आरब्भ पवत्तियं अतीतारम्मणा। भवङ्गचुतिकालेपि एसेव नयो। गतिनिमित्तं पन कदाचि कम्मनिमित्तञ्च 
आरब्भ पटिसन्धिग्गहणकाले, तदनन्तरं भवङ्गकाले च पच्चुप्पन्नारम्मणा, तथा पञ्चद्वारे तदारम्मणवसेन पत्तियं । 
मनोद्वारे पन अतीतानागतपच्चुप्पन्नारम्मणानं जवनानं आरम्मणं गहेत्वा पवत्तियं अतीतानागतपच्चुप्पन्नारम्मणा। 
कुसलाकुसलविपाकाहेतुकउपेक्खासहगतमनोविञ्ञाणधातुद्वयेपि एसेव नयो केवलञ्हि ता यथाक्कमं मनुस्सेसु 

जच्चन्धादीनं, अपायेसु च सब्बेसं पटिसन्धि होन्ति। पञ्चद्वारे च सन्तीरणकाले पच्चुप्पन्नारम्मणाव होन्तीति 
अयमेतेसं विसेसो। सोमनस्ससहगता पन पञ्चद्वारे सन्तीरणवसेन, तदारम्मणवसेन च पवत्तिकाले पच्चुप्पन्नारम्मणा, 
मनोद्वारे च तदारम्मणकाले अतीतानागतपच्चुप्पन्नारम्मणाति वेदितब्बा । हसितुप्पादचित्तं पन खीणासवानं पञ्चद्वारे 
हट्टुपहट्टाकारं कुरुमानानं पच्चुप्पन्नारम्मणं होति, मनोद्वारे अतीतादिभेदे धम्मे आरब्भ हसितुप्पादवसेन पवत्तियं 
अतीतानागतपच्चुप्पन्नारम्मणं । “कुसलाकुसला”तिआदीसु कुसलेसु ताव चत्तारो जाणसम्पयुत्तचित्तुप्पादा 
सेखपृथुज्जनानं, अतीतादिभेदानि खन्धधातुआयतनानि सम्मसनकाले, पच्चवेक्खणकाले, 
अतीतादिआरम्मणिक अभिज्ञानं परिकम्मकाले च अतीतानागतपच्चुप्पन्नारम्मणा । पञ्जत्तिनिब्बानपच्चवेक्खणकाले, 
गोत्रभुवोदानकाले, पञ्जत्तिनिब्बानारम्मणिकअभिञ्जानं परिकम्मादिकाले च नवत्तब्बारम्मणा । पञ्ञत्तिनिब्बानानि हि इध 
अतीतादिकालवसेन नवत्तब्बानीति तदारम्मणानि अतीतारम्मणादिवसेन नवत्तब्बानि । तेनाह “सन्तपञ्ञत्तिकालेपी ति, 
यथासम्भवं सन्तस्स निब्बानस्स, पञ्ञत्तिया च आरम्मणकरणकालेति अत्थो । पोत्थकेसु पन “सन्ते पञ्जत्तिकालेसृ”ति 
लिखन्ति, सो अपाठो। तस्स पन अपाठभावं अजानन्ता अत्थहानिम्पि असल्लक्खेत्वा वचनविपल्लासवसेन 
पञ्जत्तिकालस्मि सतीति अत्थं लिखन्ति | ञाणविप्पयुत्तानिपि वृत्तनयेनेव वेदितब्बानि। केवलञ्हि तेसं 
मग्गफलनिब्बानपच्चवेक्खणानि नत्थि। जाणविरहेन लोकुत्तरधम्मारम्मणे असमत्थभावतोति अयमेव विसेसो । 


अकुसलेसु चत्तारो दिट्टिसम्पयुत्तचित्तुप्पादा अतीतादिभेदानं तेभूमकधम्मानं अस्सादनाभिनन्दनपरामसनकाले 
अतीतादिआरम्मणा। तथेव पञ्ञत्ति आरब्भ पवत्तिकाले नवत्तब्बारम्मणा । दिट्रिविप्पयुत्तेसुपि एसेव नयो। केवलञ्हि तत्थ 
परामासग्गहणं नत्थि । द्वे पटिघसम्पयृत्तचित्तुप्पादा अतीतादिभेदे धम्मे आरब्भ दुस्सनकाले अतीतादिआरम्मणा, पण्णत्ति 
आरब्म दुस्सनकाले नवत्तब्बारम्मणा | विचिकिच्छुद्भच्चसम्पयृत्ता तेसु धम्मेसु अनिट्ठङ्गतभावेन च अवूपसमविक्खेपवसेन 
च पवत्तियं अतीतानागतपच्चुप्पन्ननवत्तब्बारम्मणा। किरियासु अट्ट सहेतुकचित्तुप्पादा कुसलचित्तुप्पादगतिका एव । तत्थ 
हि जाणसम्पयृत्ता कुसलेसु जाणसम्पयुत्तेहि, जाणविप्पयुत्ता जाणविप्पयृत्तेहि समाना । केवलं पन ते सेखपुथुज्जनानं 
उप्पज्जन्ति, इमे खीणासवानन्ति अयमेवेत्थ विसेसो | किरियाहेतुकमनोविञ्ञाणधातु पन उपेक्खासहगता पञ्चद्वारे 
वोटुब्बनवसेन पवत्तियं पच्चुप्पन्नारम्मणा, मनोद्वारे अतीतानागतपच्चुप्पन्नारम्मणानञ्चेव पञ्जत्तिनिब्बानारम्मणानञ्च 
जवनानं पुरेचारिककाले अतीतानागतपच्चुप्पन्ननवत्तब्बारम्मणा। अभिञ्ञाद्वयस्स अतीतादिआरम्मणतं वक्खति | 
नवत्तब्बा...पे०... आदिनाति कसिणनिमित्तादिपञ्जत्तारम्मणत्ता अतीतारम्मणादिना नवत्तब्बा। 


३२७. क्रिया पञ्चाति आणसम्पयुत्ता चतस्सो, अहेतुकमनोविञ्ञाणधातु उपेक्खासहगताति इमा पञ्च किरिया। 
रूपतो पञ्चमी क्रियाति रूपावचरपञ्चमज्झानसङ्घाता किरियाभिञ्ञा च। नत्थि किञ्चि अगोचरन्ति अतीतादिभेदेसु, 
कालविमुत्तेसु च अगोचरं नाम किञ्चि नत्थि, सब्बमेव नेसं गोचरं होतीति अत्थो। 


अतीतारम्मणत्तिकं । 


बुत्तनयानुसारेनेव अज्झत्तारम्मणत्तिकसङ्गहितोपि विसयीविभागो सक्का विञ्ञातुन्ति सो विसुं न उद्धटो। सरूपतो 
पनेस एवं वेदितब्बो - विञ्ञाणञ्चायतनं नेबसञ्जानासञ्जायतनन्ति इमे ताव कुसलविपाककिरियावसेन छ चित्तुप्पादा 
अत्तनो सन्तानसम्बन्धं हेट्टिमं समापत्ति आरब्भ पवत्तनतो अज्झत्तारम्मणा। रूपावचरचतुक्कज्झानानि, 
पठमततियारूप्पानि, लोकुत्तरकुसलविपाकानि च नियकज्झत्ततो बहिभावेन बहिद्धाभूतानि पथवीकसिणादीनि आरब्भ 
पवत्तितो बहिद्भारम्मणानि। सब्बेव कामावचरकुसलाकुसलाब्याकता धम्मा रूपावचरपञ्चमज्झानञ्च 

अज्झत्तबहिद्धारम्मणानि। तत्थ कामावचरकुसलतो चत्तारो जाणसम्पयुत्तचित्तुप्पादा अत्तनो खन्धादीनि 
पच्चवेक्खन्तस्स अज्झत्तारम्मणा, परेसं खन्धादिपच्चवेक्खणे, पण्णत्तिनिब्बानपच्चवेक्खणे च बहिद्धारम्मणा, तदुभयवसेन 
अज्झत्तबहिद्धारम्मणा | जाणविप्पयुत्तेसुपि एसेव नयो। केवलञ्हि तेसं निब्बानपच्चवेक्खणा नत्थि। अकुसलापि अत्तनो 
खन्धादीनं अस्सादनाभिनन्दनपरामासादिकाले अज्झत्तारम्मणा, परस्स खन्धादीसु चेव अनिन्द्रियबद्धरूपकसिणादीसु च 
तथेव पवत्तिकाले बहिद्धारम्मणा, तदुभयवसेन अज्झत्तबहिद्धारम्मणा । द्रेपञ्चविञ्ञाणानि, तिस्सो च मनोधातुयोति इमे 
तेरस चित्तुप्पादा अत्तनो रूपादीनि आरब्भ पवत्तियं अज्झत्तारम्मणा, परस्स रूपादीसु पवत्ता बहिद्धारम्मणा, तदुभयवसेन 
अज्झत्तबहिद्भारम्मणा, सोमनस्ससहगतं सन्तीरणं पञ्चद्वारे सन्तीरणतदारम्मणवसेन अत्तनो पञ्चरूपादिधम्मे मनोद्वारे 
तदारम्मणवसेन अञ्ञेपि अज्झत्तिके कामावचरधम्मे आरब्भ पवत्तियं अज्झत्तारम्मणा, परेसं धम्मेसु पवत्तमाना 
बहिद्भारम्मणा, तदुभयवसेन अज्झत्तबहिद्भारम्मणा। उपेक्खासहगतसन्तीरणद्वयेपि एसेव नयो। 


केवलं पन तं सुगतिदुग्गतीसु पटिसन्धिभवङ्गचुतिवसेनापि अज्झत्तादिभेदेसु कम्मादीसु पवत्तति। अट्ट महाविपाकानि 
पटिसन्धिभवङ्गचुतितदारम्मणवसेन अज्झत्तादिभेदेसु धम्मेसु पवत्तनतो अज्झत्तादिआलम्बणानि । हसितुप्पादम्पि अत्तनो 
रूपादीनि आरब्भ पहट्डाकारकरणवसेन पवत्तियं अज्झत्तारम्मणं, परस्स रूपादीसु पवत्तं बहिद्धारम्मणं । मनोद्वारेपि अत्तनो 
कतकिरियपच्चवेक्खणेन हसितुप्पादने अज्झत्तारम्मणं, परेसं कतकिरियपच्चवेक्खणेन बहिद्भारम्मणं, तदुभयवसेन 
अज्झत्तबहिद्धारम्मणं । मनोद्वारावज्जनं पन मनोद्वारे आवज्जनवसेन, पञ्चद्वारे च वोड्डब्बनवसेन पवत्तियं 
अज्झत्तादिआरम्मणं। अट्ट महाकिरिया कुसलगतिकायेव। केवलञ्हि ता खीणासवानं उप्पज्जन्ति, कुसलानि 
सेखपृथुज्जनानन्ति एत्तकमेव नानत्तं । रूपावचरपञ्चमज्झानस्स अज्झत्तादिआरम्मणतं वकखति । 


३२९. “फलं, मग्ग”न्ति च सामञ्जेन पुच्छितत्ता आह “चत्तारो...पे०... पुञ्जतो”ति। 


३३२-४. अरहत्तमग्गफलानि पन ते जानितुं न सक्कोन्ति, तथा कुसलाभिञ्ञा च। तेनाह “सब्ब्रेसु पना तिआदि | 
वोइब्बनस्स आवज्जनकिच्चसमयं सन्धाय गाथाबन्धसुखत्थं “वोटुब्बनम्पि चा ति वृत्तं । “चत्तारो...पे०... पुञ्जतो ति 
इदं जाणसम्पयुत्तस्सापि सेखपृथुज्जनसन्तानप्पवत्तस्स अग्गमग्गफलजानने असमत्थताय निदस्सनमत्तं। 
कुसलाभिञ्ञाचित्तम्पि पन तं गोचरं कातुमसमत्थमेव। एवञ्च कत्वा हेट्ठा “क्रियाभिञ्जा मनोधातू'ति वुत्तं । 


३३५-८. कस्माति कारणपुच्छा। “ अरहतो"तिआदि विस्सज्जनं । हि-सद्दो “यस्मा^ति इमस्स अत्थे। यस्मा 
पुथुज्जना वा सेखा वा अरहतो मग्गचित्तं, फलमानसञ्च जानितुं न सक्कोन्ति, तस्माति अत्थो। अयञ्च नेसं असमत्थता 
अनधिगतत्ता अनधिगते च विसये सब्बेसम्पि मोहो अत्थेवाति दस्सेतुं “पुथुज्जनो न जानाती 'तिआदि वृत्तं । 
सोतापन्नस्स मानसन्ति सोतापन्नस्स पाटिपुग्गलिकं मग्गफलसङ्घातलोकुत्तरमानसं। एवं “सकदागामिस्स 
मानस न्तिआदीसुपि। लोकियमानसं पन अरहन्तस्सापि जानाति। तथा हि वृत्तं “अथ खो मारो पापिमा भगवतो चेतसा 
चेतोपरिवितक्कमञ्ञाया”ति। वुत्तमेवत्थं सङ्किपित्वा दस्सेन्तो आह “हेट्टिमो हेट्रिमो”तिआदि। यथेव हेट्टिमो हेट्टिमो 
पुग्गलो उपरूपरि चित्तं न जानाति, एवं उपरिमो उपरिमोपि हेट्टिमस्स हेड्रिमस्स चित्तं न जानातीति चे? नो न जानाति, सो 
पन अत्तना अधिगतविसयत्ता जानातियेवाति दस्सेन्तो आह “उपरूपरी”तिआदि। यथा “उपरूपरी'ति वुत्तं, एवं 
“'हेट्टिमस्स हेड्िमस्सा”ति वत्तब्बे एकं हेट्रिम-सद्दं च-सद्देन सङ्गहेत्वा “हेट्रिमस्स च मानस न्ति वुत्तं । 


३३९-४१. एवम्पि विसयीपधानवसेन विभागं दस्सेत्वा इदानि विसयप्पधानवसेन दस्सेतुं “यो धम्मो"तिआदि वुत्तं । 
कुसलमेव आरम्मणन्ति कुसलारम्मणं। कामेति पदं उभयत्थ सम्बन्धितब्बं “कामे कुसलारम्मणं कामे 

कुसलाकुसलस्सा”ति। किञ्चापि हि अकुसलस्स एकन्तकामावचरत्ता न एतस्स विसेसितब्बता अत्थि, कुसलं पन 
विसेसितब्बमेवाति तं अपेक्खाय “कामेति उपरिपदेन सम्बन्धितब्बमेव। अथ वा अकुसलसहचरियतो कुसलम्पि 
कामावचरमेव गस्हतीति “कामे”ति इदं पुरिमपदस्सेव विसेसनं दटटब्बं । 


कामावचरपाकस्साति पञ्चविञ्ञाणसम्पटिच्छनानं एकन्तेन रूपक्खन्धारम्मणत्ता तदवसेसस्स एकादसविधस्स 
कामावचरविपाकस्स। कामक्रियस्साति वृत्तनयेनेव मनोधातुवज्जितस्स दसविधकामावचरकिरियचित्तस्स। एतेसं...पे०... 
आरम्मणं सियाति एत्थ कुसलस्स ताव अत्तना कतस्स दानादिकामावचरकुसलस्स पसन्नचित्तेन अनुस्सरणकाले, तथेव 
परेहि कतस्स अनुमोदनकाले, तस्सेव दुविधस्सापि अनिच्चतादिवसेन पच्चवेक्खणकाले, चेतोपरियजाणादीनं 
परित्तकुसलारम्मणिक अभिञ्ञानं परिकम्मादिकाले च आरम्मणं होति। अकुसलेसु च चतुन्नं दिड्टिगतसम्पयुत्तानं 
कामावचरकुसलं आरब्भ अस्सादनाभिनन्दनपरामसनकाले, दिट्टिविप्पयृत्तानं केवलं अस्सादनादिकाले च द्विन्नं 
पटिघसम्पयृत्तानं अत्तना, परेहि च कतकुसलमारब्भ विप्पटिसारदुस्सनकाले, विचिकिच्छाचित्तस्स असन्निड्ठानकाले, 
उद्भच्चसहगतस्स अवूपसमविकखेपकाले च आरम्मणं होति। अभिञ्ञाचित्तद्वये कुसलस्स सेखपुथुज्जनानं अत्तना, परेहि 
वा कतकुसलस्स अनुस्सरणकाले, परचित्तविजाननकाले, “इमिना पुञ्जकम्मेन मनुस्सेसु, कामावचरदेवेसु च 
निब्बत्तती”ति जाननकाले, “अनागते दानादीनि पुञ्जानि करोमि, करिस्सती”ति जाननकाले च किरियचित्तस्सापि 
खीणासवानं अत्तना, परेहि वा कतकम्मानुस्सरणकालादीसु आरम्मणं होति। कामावचरविपाकेसु नवन्नं सुगतिपटिसन्धीनं 
कम्मकम्मनिमित्तारम्मणिकपटिसन्धिकाले, सब्बेसम्पि तदारम्मणानं कामावचरकुसलारम्मणिकजवनानन्तरं 
तदारम्मणकाले च आरम्मणं होतीति। दसविधकामावचरकिरियासु च अडटुन्नं महाकिरियचित्तानं खीणासवानं 
कामावचरकुसलपच्चवेक्खणसम्मसनकाले, परित्तारम्मणिककिरियाभिञ्ञानं परिकम्मादिकाले, हसितुप्पादस्स दानादि 
पच्चवेकिखित्वा तुस्सनकाले, मनोद्वारावज्जनस्स पन कामावचरकुसलारम्मणिकजवनानं पुरेचारिककाले च आरम्मणं 
होतीति एवं कामावचरकुसलं छन्नं रासीनं आरम्मणं होति । 


३४२. ततोति यथावृत्तरासितो। तेनाह “पञ्चन्नं पन रासीन''न्ति। एत्थ च किरियचित्तेसु हसितुप्पादो न सम्भवति 
एकन्तपरित्तारम्मणत्ता। तत्थ कामावचरकुसलस्स ताव सेखपुथुज्जनानं झानपच्चवेक्खणसम्मसनकाले, 
रूपावचरकुसलारम्मणिक अभिज्ञानं परिकम्मादिकाले, अकुसलस्स वुत्तनयेन परामसनादिकाले, अभिञ्ञासु 
कुसलाभिञ्ञाय सेखपुथुज्जनानं अत्तना, परेहि वा अतीतभवे उप्पादितझानानुस्सरणकाले, परेसं 
रूपावचरचित्तपरिच्छिन्दनकाले, “इमिना कम्मेन इमस्मिं ब्रह्मलोके निब्बत्तिस्सती "ति जाननकाले च “अनागते झानं 
भावेस्सती "ति वा जाननकाले, किरियाभिञ्ञजाय च खीणासवानं यथावुत्तवसेन पवत्तिकाले च नवविधस्स पन 
किरियचित्तस्स खीणासवानं हेट्ठा वुत्तनयेन रूपावचरकुसलपच्चवेक्खणकालेति एवं रूपावचरकुसलं पञ्चन्नं रासीनं 
आरम्मणं होति। 


३४३-७. आरुप्पकुसलञ्चापि आरम्मणपच्चयो होतीति सम्बन्धो । तेभूमककुसलस्साति सब्बस्स 
कामावचरकुसलस्स, रूपावचरकुसलेसु कुसलाभिञ्जाय, अरूपावचरकुसलेसु दुतियचतुत्थकुसलस्स चाति इमस्स 
तेभूमककुसलस्स। एस नयो “तेभूमकक्रियस्सा”ति एत्थापि। “चतुत्थदून''न्ति वा “चतुत्थदुतियान" न्ति वा वत्तब्बे 
गाथाबन्धवसेन विभत्तिया, सविभत्तिस्स वा तिय-सहस्स लोपं कत्वा “चतुत्थदू ति वृत्तं । इमेसं...पे०... पच्चयोति 
कामावचरकुसलस्स, ताव अभिञ्ञाकुसलस्स च रूपावचरारम्मणेसु वुत्तनयेन दुतियचतुत्थारुप्पस्स पठमततियवसेनाति 
एवं तेभूमककुसलस्स तथा सेखपुथुज्जनकाले अत्तनो सन्तानगतस्स, परसन्तानगतस्स वा आरुप्पकुसलस्स पजाननकाले 

कामावचररूपावचरकिरियचित्तस्स सेखपुथुज्जनकालेयेव अत्तना निब्बत्तितं पठमततियारुप्पं आरब्भ 
खीणासवकाले दुतियचतुत्थारुप्पनिब्बत्तने अरूपकिरियचित्तस्साति एवं तेभूमककिरियस्स हेट्ठा वुत्तनयेनेव अकुसलस्स, 
चतुत्थदुतियानञ्च अरूपावचरविपाकानन्ति एवमेतेसं अटुन्नं रासीनं अरूपकुसलमारम्मणं होति। 


परिच्छिज्ज गाहिकाय तण्हाय आपन्नन्ति परियापन्नं, तेभूमकधम्मजातं, न परियापन्नन्ति अपरियापन्नं, तदेव 
पुञ्जञ्चाति अपरियापन्नपुञ्ञं। कामावचरतोपि कुसलस्स किरियस्साति सम्बन्धो । रूपतोति रूपावचरतो । चतुन्नं... 
पे०... सदाति सेखानं मग्गपच्चवेक्खणकाले मग्गारम्मणिककुसलाभिञ्ञाय परिकम्मादिकाले जाणसम्पयुत्तकुसलस्स, 
खीणासवानं मग्गपच्चवेक्खणकाले मग्गारम्मणिककिरियाभिञ्ञाय च परिकम्मकाले जाणसम्पयृत्तकिरियचित्तस्स, तेसं 
तेसं जवनानं पुरेचरवसेन पवत्तिकाले मनोद्वारावज्जनस्स, सेखानं अत्तनो, परेसं वा मग्गजाननकाले अभिञ्जाद्वयस्साति 
एवमेतेसं चतुन्नं रासीनं अपरियापन्नकुसलमारम्मणं होति। 


तथेवाकुसलं...पे०... ईरितन्ति सेखानं पहीनावसिइकिलेसपच्चवेक्खणकाले, सेखपृथुज्जनानं अत्तनो, परेसं वा 
सन्तानप्पवत्ताकुसलसम्मसनकाले, अकुसलारम्मणिककुसलाभिञ्जाय परिकम्मादिकाले कामावचरकुसलस्स, अत्तनो, 
परेसं वा पवत्तअकुसलानुस्सरणादीसु रूपावचरकुसलस्स, खीणासवानं 
पहीनकिलेसपच्चवेक्खणअञ्ञसन्तानगतअकुसलसम्मसनादिकाले, पहीनकिलेसपच्चवेक्खणेन तुस्सनकाले, सब्बेसम्पि 
तंतंजवनानं पुरेचरकाले च कामावचरकिरियचित्तस्स, कुसलाभिञ्ञाय वृत्तनयेन रूपावचरकिरियचित्तस्स, 
परामासअस्सादनाभिनन्दनादिवसेन पवत्तियं अकुसलस्स, उद्भच्चरहितकम्मारम्मणवसेन अकुसलविपाकसन्तीरणस्स, 
कामावचरजवनानं अनुस्सरणकाले सब्बम्पि एकादसतदारम्मणविपाकस्साति एवं कामावचरविपाकानन्ति एवमेतेसं छन्नं 
रासीनं अकुसलमारम्मणं होति । 


३४८-५६. विपाकारम्मणं...पे०... पच्चयोति सेखपुथुज्जनानं विपाकसम्मसनादिकाले कामावचरकुसलस्स, 
विपाककखन्धानुस्सरणादीसु रूपावचरकुसलस्स, वुत्तनयेनेव खीणासवानं विपाकसम्मसनादिकाले, पुथुज्जनकाले 
अनिट्टुविपाकाभावं आरब्भ तुस्सनकाले, यथावुत्तजवनानं पुरेचरकाले कामावचरकिरियचित्तस्स, कुसलेसु वुत्तनयेनेब 
रूपावचरकिरियचित्तस्स, विपाकं आरब्भ तदारम्मणप्पवत्तियं विपाकारम्मणिककम्मुना पटिसन्धिं गण्हन्तस्स 
कम्मनिमित्तवसेन पवत्तियञ्च कामावचरविपाकस्स, अस्सादनाभिनन्दनपरामासादिवसेन पवत्तियं अकुसलस्साति 
एवमेतेसं छन्नं रासीनं कामावचरविपाकमारम्मणपच्चयो होतीति । रूपावचरविपाकारम्मणेपि इमिनाव नयेन योजना 
कातब्बा। केवलञ्हि तं कामावचरविपाकानं किरियचित्तेसु च हसितुप्पादस्सारम्मणं न होतीति अयमेत्थ विसेसो। 
लोकुत्तरविपाकस्स कामावचरकुसलकिरियानमारम्मणक्कमो अप्पमाणारम्मणनिक्देसे वुत्तनयेन वेदितब्बो । 


कामावचरकिरियचित्तस्स कामावचरकुसलादीनं छन्नं रासीनमारम्मणक्कमो कुसलारम्मणे वुत्तसदिसोव केवलञ्हि 
एत्थ यदेतं खीणासवसन्तानस्सेव नियतं नवविधं किरियचित्तं, तं परसन्तानप्पवत्तकुसलाकुसलस्स, ससन्तानेव 
सेखपृथुज्जनकाले अनागतारम्मणिकअभिञ्ञाय परिकम्मादिवसप्पवत्तकुसलस्स आरम्मणं होति। विपाकेसु च 
पटिसन्धिभवङ्गचुतिसङ्कातानं विपाकानं कम्मारम्मणवसेन आरम्मणं न होतीति अयमेव विसेसो। 


रूपावचरकिरियचित्तस्स पञ्चन्नं रासीनं आरम्मणक्कमो कुसलारम्मणे वुत्तसदिसोव | विसेसोपि 
कामावचरकिरियारम्मणे वृत्तनयेनेव वेदितब्बो। आरुप्पकिरियचित्तस्सापि तेसं पञ्चन्नं रासीनं गोचरभावो वुत्तसदिसोव। 
आरुप्पकिरियस्स पन पठमततियं दुतियचतुत्थस्सेब गोचरो होति। 

३५७-८. एवं रूपनिब्बानवज्जितमारम्मणं दस्सेत्वा इदानि रूपारम्मणं, निब्बानारम्मणञ्च दस्सेतुं “रूपं 
चतुसमुट्टान ' न्तिआदि आरद्धं । रूपन्ति अट्टुबीसतिविधो भूतोपादायभेदभिन्नो रूपक्खन्धो। किञ्चापि न सब्बमेव रूपं 
पच्चेकं चतुसमुड्ानं, समुदितो पन रूपक्खन्धो चतूहि एव समुड्डानेहि समुड्डातीति कत्वा वृत्तं “चतुसमुट्टान''न्ति। 
कामपाककिरियस्साति कामावचरविपाकस्स, कामावचरकिरियचित्तस्स च, तत्थ च कामावचरकुसलस्स ताव 
बण्णदानादिपुञ्जकिरियकाले, वण्णादीनं अनिच्चादिवसेन सम्मसनकाले, अभिञ्ञाय परिकम्मादिकाले, अकुसलस्स 
अस्सादनाभिनन्दनपरामासादिकाले, अभिञ्ञाद्वयस्स इद्भिविधभूतस्स सुवण्णदुब्बण्णादिरूपनिम्मानकाले, 
पुब्बेनिवासानुस्सतिभूतस्स “पुरिमभवे एवंवण्णो अहोसि'न्तिआदिना अनुस्सरणकाले, दिब्बचक्खुभूतस्स 
चवमानउपपज्जमानसत्तानं वण्णदस्सनकाले, दिब्बसोतभूतस्स सहसवनकाले, अनागतंसञाणभूतस्स “अनागते 
एवंवण्णो भविस्सामी”तिआदिना जाननकाले, कामावचरविपाकेसु द्रिपञ्चविञ्जाणसम्पटिच्छनद्वयस्स यथायोगं 
रूपादिविजाननकाले, सुखसन्तीरणस्स सन्तीरणतदारम्मणकाले, उपेक्खासन्तीरणद्वयस्स 
सन्तीरणतदारम्मणकम्मनिमित्तगतिनिमित्तारम्मणकाले, सहेतुकविपाकस्स कम्मनिमित्तगतिनिमित्तारम्मणकाले, 
तदारम्मणकाले च, कामावचरकिरियासु पन कुसले वुत्तनयानुसारेन अट्टमहाकिरियचित्तस्स, “एवरूपं 
बण्णादिमदासि”न्ति तुस्सनकाले हसितुप्पादस्स, पञ्चद्वारमनोद्वारेसु वोइुब्बनावज्जनकाले मनोद्वारावज्जनस्स, पञ्चद्वारे 
आवज्जनकाले पञ्चद्वारावज्जनस्स च आरम्मणं होतीति एवं चतुसमुद्ठानिकं रूपं छन्नं रासीनमारम्मणं होति । 


३५९-६०. निब्बानं पन गोत्रभुवोदानकाले, निब्बानारम्मणिकअभिञ्ञाय परिकम्मादिकाले च 
कामावचरतिहेतुककुसलस्स, अतीतभवे सच्छिकतनिरोधानुस्सरणकआलादीसु रूपावचरकुसलस्स, वुत्तनयेनेव 
कामरूपावचरकिरियचित्तस्स, मग्गड़ानं तदनन्तरफलवळञ्जनफलकालेसु अपरियापन्नकुसलविपाकस्स चाति एवं छन्नं 
रासीनं आरम्मणं होतीति दस्सेतुं “निब्बानारम्मण''न्तिआदि वृत्तं। उभयस्साति कामावचररूपावचरवसेन दुविधस्स। 


३६१-२. नानप्पकारकन्ति द्वादसमपरिच्छेदे वक्खमाननयेन नानाविधप्पकारं । नवन्नं...पे०... पच्चयोति 
कामावचरकुसलस्स, अकुसलस्स, हसितुप्पादमनोधातुवज्जितकामावचरकिरियचित्तानञ्चेव द्विन्नं अभिञ्ञाचित्तानञ्च 
सब्बापि पञ्ञत्ति, रूपावचरकुसलविपाककिरियानं कसिणनिमित्तादिका, पठमारुप्पकुसलविपाककिरियानं 
आकासपञ्जत्ति, ततियारुप्पकुसलादीनं तिण्णं अभावपञ्जत्तीति एवं पञ्जत्ति नवन्नं रासीनं आरम्मणपच्चयो होतीति । 


३६३-५. एवं यो धम्मो यस्स धम्मस्स आरम्मणं होति, तं एकेकुद्धारवसेन दस्सेत्वा इदानि सब्बे चतुभूमकचित्तुप्पादे 
छहि आरम्मणेहि योजेत्वा दस्सेतुं “रूपारम्मणिका द्वे तिआदि गाथात्तयं वुत्तं । तं हेट्टा वुत्तत्थमेव। 


३६६-९. “पठमारुष्पकुसल''न्तिआदि पन हेट्ठा वुत्तनयम्पि अरूपावचरारम्मणेसु अरूपावचरधम्मानं 
सेखासेखवसेन नानप्पकारतो पवत्तिआकारं पकासेतुं वुत्तं । कुसलस्साति सेखपुथुज्जनानं दृतियारुप्पकुसलस्स। 
विपाकस्स पन खीणासवानं पवत्तमानस्सापि आरम्मणं होति तस्स पुरिमभवे कम्मनिमित्तारम्मणत्ता। अरूपभवे 
अतिसन्तभावेन पवत्तमानं भवङ्गचित्तं न भावनाय परिसुद्धं उपट्ठातीति आह “पठमारुप्पपाको तिआदि | पठमं तु 
किरियचित्तं पुञ्ञस्स दुतियारुप्पचेतसो आरम्मणं न होति, विपाकस्स दुतियारुप्पचेतसो आरम्मणं न होतीति सम्बन्धो । 
तत्थ खीणासवकाले कस्सचि कुसलस्स अभावतो “न पुञ्जस्सा”ति वुत्तं। आकासानञ्चायतनकिरियासमङ्गिस्स 
विञ्जाणञ्चायतनविपाकचित्तं न पवत्ततीति “न पाकस्सा ति वृत्तं। खीणासवस्स दिट्टधम्मसुखविहारत्थं, 
निरोधसमापज्जनत्थञ्च समापत्तियो समापज्जन्तस्स पठमारुप्पकिरियचित्तं दुतियस्स आरम्मणं होतीति आह “पठमं तु 

क्रियाचित्त'न्तिआदि। 


३७०-३. “द्विधा ति च वत्वा तमेव दुविधतं, तिविधतञ्च दस्सेतुं “कुसलं कुसलस्सा ति, “क्रियस्सापि क्रिया 
होती ति च आदि वृत्तं। तं वुत्तनयमेव। एवमेव ...पे०... सियाति पठमारुप्पचित्ते वुत्तनयेन सेखपुथुज्जनानं द्विधा, 
खीणासवानञ्च तिधा आरम्मणं भवतीति अत्थो। 


३७४-५. यं यं गोचरं आरब्भाति रूपारूपनिब्बानपञ्जत्तीसु यं यं गोचरं आरब्भ। ये येति अरूपधम्मा। यो नरोति 
यो गहट्टो, पब्बजितो वा माणवो। किराति अनुमतियं। तस्स “उत्तरतेवा"ति इमिना सम्बन्धो। पारन्ति अवसानं । तं इमस्स 
परमनिपुणगम्भीरनयसमङ्गिताय याथावतो ओतरन्तेहि अकसिरेन तरितुं असक्कुणेय्यत्ता दुप्पापुणेय्यन्ति कत्वा आह 
“'दुत्तर''न्ति। उत्तरन्ति उत्तमं। अभिधम्मावतारस्स हि उत्तमताय तदेकदेसभूतपारम्पि उत्तममेव होति सोति सो 
समृत्तिण्णाभिधम्मावतारपारो नरो। उत्तरतेव, न पन न सक्कोति तं उत्तरितुन्ति अत्थो। 


इति अभिधम्मत्थविकासिनिया नाम 
अभिधम्मावतारसंवण्णनाय 


आरम्मणविभागनिद्देसवण्णना निट्टिता । 


७. सत्तमो परिच्छेदो 


विपाकचित्तप्पवत्तिनिद्देसवण्णना 


३७६. अनन्तञाणेनाति अनन्तारम्मणे पवत्तञाणेन । निरङ्गणेनाति एत्थ रागादयो अकुसला अङ्गन्ति एतेहि 
तंसमङ्गिनो पुग्गला निहीनभावं गच्छन्तीति अङ्गणाति वुच्चन्ति। यथाह - 


“रागो अङ्गणं, दोसो अङ्गणं, मोहो अङ्गणं, पापकानं खो, आवुसो, अकुसलानं इच्छावचरानं अधिवचनं 
यदिदं अङ्गण'न्ति च आदि (विभ० ९२४)। 


अत्तनो सन्ताने सीलादिगुणे एसी गवेसीति गुणेसी, तेन गुणेसिना। करुणायं नियुत्तो, सा अस्स अत्थीति वा 
कारुणिको, तेन कारुणिकेन । एत्थ च “अनन्तजाणेना''ति इमिना भगवतो सब्बञ्जुभावमाह, “निरङ्गणेना"ति 
खीणासवभावं, “गुणेसिना'ति पुब्बचरियं, “कारुणिकेना”ति महाकरुणासमङ्गिभावं। एत्तकेन पन थोमनेन भगवतो 
विपाकदेसनाय निय्यानिकादिभावं दीपेति। असब्बञ्जुना हि देसितं अनिय्यानिकं होति, अखीणासवेन देसितं न पाकटं, 
अपुञ्ञवता देसितं नप्पतिट्ठाति, अकारुणिकेन वृत्तं सुखदायकं न होति। भगवतो पन सब्बञ्जुभावतो तेन देसितं 
निय्यानिकं, खीणासवत्ता पाकटं, पुञ्जवन्तताय पतिट्ठाति, महाकरुणासमङ्गिताय सुखदायकन्ति । चित्तप्पभवन्ति 
विपाकचित्तानं उप्पत्ति । 


३७७-८६. इदानि विपाककथाय मातिकावसेन अट्टुकथाय ठपिते दसप्पकारे दस्सेतुं “एकूनतिस 
कम्मानीतिआदि वुत्तं। तत्थ यथारद्भाय विपाककथाय मूलकारणभावतो “एकूनतिंस कम्मानी ति पठमं कम्मववत्थानं 

कतं । कम्मे पन कथिते विपाककथाय अधिट्ठानभूता विपाकापि कथेतब्बाति “पाका द्वत्तिस दस्सिता ति दुतियं 
विपाकववत्थानं कतं । कम्मविपाकानञ्च अद्वारेसु अदिस्सनतो “तीसु...पे०... दिस्सरे "ति ततियं कम्मद्वारविपाकद्वारा 
बुत्ता। कम्मविपाकानं वचनप्पसङ्गेयेव एकस्सेव कम्मस्स तं तं पच्चयमागम्म अनेकफलनिप्फादनं दस्सेतुं ““कुसलं...पे०... 
विविधं फलन्ति चतुत्थं कामावचरकुसलस्स पवत्तिपटिसन्धीसु नानाफलनिप्फादनं वुत्तं । एवं वुत्ते पन पवत्तिपटिसन्धीनं 
लब्भमानविपाकवसेन वुत्तभावं अजानन्ता - 


“तस्सेब कम्मस्स विपाकावसेसेना”ति। 
“एकं पुप्फं चजित्वान, असीतिकप्पकोटियो । 
दुग्गति नाभिजानामी"ति॥ च - 


एवमादिवचनस्स ब्यञ्जनच्छायाय अत्थं गहेत्वा दिन्नपटिसन्धिकायपि चेतनाय पुन पटिसन्धिदानं मञ्ञेय्युन्ति “एकाय... 
पे०... पकासिता”ति पञ्चमं एकेन कम्मेन एकिस्सायेब पटिसन्धिया निब्बत्तनं वुत्तं । एकस्मिं भवे नानाकम्मस्स 
विपाकप्पवत्ति सुणन्ता “दिस्वा कुमारं सतपुञ्जलक्खण'न्तिआदिवचनस्स अत्थं अजानन्ता “नानाकम्मेन एकाव 
पटिसन्धि होतीति चिन्तेय्युन्ति “नाना...पे०... पटिसन्धियो ति छटुं नानाकम्मस्स नानापटिसन्धिदानं वृत्तं । तथा 
विपच्चन्तस्स च एकस्स कम्मस्स सोळस विपाकानि द्वादसमग्गो अहेतुकट्टुकम्पीति अयं विपाकविभागो हेतुभेदवसेन 
होतीति दस्सनत्थं “तिहेतुकं...पे०... न च होति तिहेतुका ति सत्तमं अद्टकथाय आगतहेतुकित्तनं दस्सितं । तं पन 
हेतुकित्तनं एकेकस्स कम्मस्स विपाकविभागदस्सनत्थन्ति । इदानि तिपिटकचूळनागत्थेरस्स, 
मोरवापिवासिमहादत्तत्थेरस्स, तिपिटकमहाधम्मरक्खितत्थेरस्साति तिण्णं थेरानं वादेसु “एकाय चेतनाय द्वादस 
विपाकानि एत्थेव दसकमग्गो अहेतुकट्टकम्पी”ति आगतस्स दुतियत्थेरवादस्स, “एकाय चेतनाय दस विपाकानि एत्थेव 
अहेतुकट्टकम्पी”ति आगतस्स ततियत्थेरस्स वादस्स च न सम्मापतिड्टितत्ता सुप्पतिड्टितस्स पठमत्थेरवादस्स वसेन दस्सेतुं 
विपाकेसु असङ्घारससङ्घारविधानं पच्चयबलेन होति, नो कम्मबलेनाति दीपनत्थं अट्ठमं, “असङ्कारससङ्कार'ˆन्तिआदिना 
कम्मेन सह असमानम्पि कत्वा सङ्घारभेदो वृत्तो। कम्मस्स सोमनस्सुपेकखासहगतभावेपि आरम्मणवसेनेव विपाकवेदनाय 
परिवत्तनं दस्सेतुं “आरम्मणेन...पे०... परिवत्तन''न्ति नवमं आरम्मणेन वेदनापरिवत्तनं वुत्तं । कम्मवसेन चेव 
आरम्मणवसेन च अनियतस्स तदारम्मणस्स जवनवसेन नियमदस्सनत्थं “तदारम्मण...पे०... नियामित न्ति दसमं 
जवनेन तदारम्मणनियमो वृत्तोति । 


एकूनतिंस कम्मानीति कुसलाकुसलवसेन वीसति परित्तानि, नव महग्गतानीति एकूनतिंस कम्मानि। यस्मा पनेसा 
वट्टवसेन विपाककथा, तस्मा लोकुत्तरकुसलं वज्जेत्वा एकूनतिंसेव कम्मानि वुत्तानि। एवं “पाका द्वत्तिसा ति एत्थापि 
तेवीसति परित्ता, नव महग्गताति पाका द्रत्तिस। तीसु द्वारेसूति कायवचीमनोद्वारवसेन तीसु कम्मद्वारेसु । कम्मद्वारववत्थानं 
हेड़ा सङ्घेपतो दस्सितमेव। वित्थारतो पनेतं अट्टुसालिनिया धम्मसङ्गहट्टुकथाय (ध० स० अट्ट० १ कायकम्मद्वार), 
तंसंवण्णनादितो च गहेतब्बं । कामं कम्मानिपि छसु द्वारेसु पवत्तन्ति, पञ्चद्वारप्पवत्तानि पन अविपाकानि, 
मनोद्वारद्रारत्तयवसेन भिन्नानं विपाकदायकानमेव सङ्गण्हनत्थं “तीसु द्वारेसू' ति वुत्तं। छसूति चक्खुद्वारादीनि पञ्च, 
मनोद्वारञ्चाति छसु विपाकद्वारेसु । 


तं तं पच्चयमागम्माति कालसम्पदादिकं तं तं पच्चयमागम्म । तेनाह पोराणा - 


""कालोपधिप्पयोगानं, गतिया च यथारहं। 

सम्पत्तिञ्च विपत्तिञ्च, कम्ममागम्म पच्चती'ति॥ 


अथ वातं तं पच्चयन्ति सोमनस्सादिहेतुभूतं तं तं सहकारिपच्चयं। विविधं फलन्ति 
सोमनस्सुपेकखासहगतसहेतुकाहेतुक असङ्घारससङ्घारवसेन नानप्पकारफलं । एकाय चेतनायाति उपपज्जवेदनीयभूताय, 
अपरापरियवेदनीयभूताय वा एकाय चेतनाय । दिटटधम्मवेदनीयभूता पन पवत्तिविपाकमेव निब्बत्तेति, नो पटिसन्धिं । 


किञ्चापि “तिहेतुक न्ति अविसेसेन वुत्तं, उक्कट्टमेव पन तिहेतुककम्मं तिहेतुकविपाकं देति, तथा दुहेतुकम्पि 
उक्कड्टमेव दुहेतुकविपाकं देति। ओमक पन तिहेतुककम्मं दुहेतुकुक्कट्टसदिसं, दुहेतुकाहेतुकमेव विपाकं देति। तथा 
दुहेतुकम्पि अहेतुकमेव विपाकं देतीति। उक्कट्ठोमकविभागो च पनेस कुसलाकुसलपरिवारलाभतो, 
आसेवनविप्पटिसारप्पवत्तिया वा दटुब्बो। यञ्हि कम्मं अत्तनो पवत्तिकाले पुरिमपच्छाभागप्पवत्तेहि कुसलधम्मेहि 
परिवारितं, पच्छा वा आसेवनलाभेन समुदाचिण्णं, तं उक्कट्ु । यं पन करणकाले अकुसलधम्मेहि परिवारितं, पच्छा वा 
“दुक्कटं मया"ति विप्पटिसारुष्पादनेन परिभावितं, तं ओमकं नाम होति। 


अथेत्थ यथावुत्तविधानं कि पटिसन्धिपवत्तीनं अविसेसेन, उदाहु पवत्तिवसेनेवाति चे? पवत्तिवसेनेव, पटिसन्धियं पन 
अयं विसेसोति दस्सेन्तो आह “तिहेतुकेना तिआदि। एत्थापि तिहेतुकुक्कट्कम्मेनेव तिहेतुकपटिसन्धि होति, ओमकेन 
पन दुहेतुकुक्कट्ेन च दुहेतुका पटिसन्धि, दुहेतुकोमकेन पन अहेतुकावाति अयं विसेसो वेदितब्बो। यस्मा पनेत्थ जाणं 
जच्चन्धादिविपत्तिनिमित्तस्स मोहस्स, सब्बाकुसलस्स वा पटिपकखं, तस्मा तंसम्पयुत्तं कम्मं जच्चन्धादिविपत्तिपच्चयं न 
होतीति तिहेतुकं अतिदुब्बलम्पि समानं दुहेतुकपटिसन्धिमेव आकड्टति, नाहेतुकन्ति आह “न च होति अहेतुका”ति। 
यस्मा पटिसम्भिदामग्गे सुगतियं जच्चन्धबधिरादिविपत्तिया अहेतुकूपपत्ति वज्जेत्वा गतिसम्पत्तिया अहेतुकूपपत्ति 
दस्सेन्तेन धम्मसेनापतिना - 


““गतिसम्पत्तिया जाणसम्पयृत्ते अहुन्नं हेतूनं पच्चया उपपत्ति होति, गतिसम्पत्तिया जाणसम्पयुत्ते कतमेसं 
अडुन्नं हेतूनं पच्चया उपपत्ति होति? कुसलस्स कम्मस्स जवनक्खणे तयो हेतू कुसला तस्मिं खणे जातचेतनाय 
सहजातपच्चया होन्ति, तेन वुच्चति कुसलमूलपच्चयापि सङ्घारा। निकन्तिक्खणे द्वे हेतू अकुसला तस्मि खणे 
जातचेतनाय सहजातपच्चया होन्ति, तेन वुच्चति अकुसलमूलपच्चयापि सङ्घारा। पटिसन्धिक्खणे तयो हेतू 
अब्याकता तस्मिं खणे जातचेतनाय सहजातपच्चया होन्ति, तेन वुच्चति नामरूपपच्चयापि विञ्ञाणं, 
विञ्ञाणपच्चयापि नामरूप"'न्ति (पटि० म° १.२३१-२३२) - 


एवं जवनक्खणे तिण्णं हेतूनं पच्चया ञाणसम्पयृत्तविपाकृप्पत्ति वुत्ता, न पन “जवनक्खणे द्विन्नं हेतूनं पच्चया ति, तस्मा 
तिहेतुककम्मेनेव तिहेतुकपटिसन्धि होति, न दुहेतुकेनाति आह “दुहेतुकेन...पे०... न च होति तिहेतुका ति | यदि हि 
दुहेतुककम्मेन तिहेतुकपटिसन्धि सिया, यथा “अडुन्नं हेतूनं पच्चया उपपत्ति होतीति वत्वा तस्स विभङ्गो कतो, एवं 
““गतिसम्पत्तिया आणसम्पयुत्ते सत्तन्नं हेतूनं पच्चया उपपत्ति होति। गतिसम्पत्तिया आणसम्पयुत्ते कतमेसं सत्तन्नं हेतूनं 


पच्चया जाणसम्पयृत्तृपपत्ति वत्वा तस्स विभङ्गो कातब्बो सिया, न च पनेवं अत्थि, तस्मा विञ्ञायति “दुहेतुककम्मेन 
तिहेतुकपटिसन्धि न होती 'ति। 

यदि एवं - 


““गतिसम्पत्तिया जाणविप्पयुत्ते छन्नं हेतूनं पच्चया उपपत्ति होति | गतिसम्पत्तिया आणविप्पयुत्ते कतमेसं... 


एवं दुहेतुककम्मेन दुहेतुकूपपत्ति उद्धरित्वा “गतिसम्पत्तिया जाणविप्पयृत्ते सत्तन्नं हेतूनं पच्चया उपपत्ति होति। 
गतिसम्पत्तिया आणविप्पयुत्ते कतमेसं सत्तन्नं हेतूनं पच्चया उपपत्ति होति? कुसलस्स कम्मस्स जवनक्खणे तयो हेतू 


न होति, दुहेतुकोमककम्मेन अहेतुकपटिसन्धिया विय तिहेतुकोमकेन दुहेतुकपटिसन्धियाव दातब्बत्ता, 
कम्मसरिक्खकविपाकदस्सनत्थं पन महाथेरेन पाठो सावसेसो कतो । 


यदि एवं पुरिमवुत्तेहि इदं समानं कम्मसरिक्खकताभावतोति दुहेतुककम्मेन तिहेतुकपटिसन्धि न उद्भटा, न पन 
अलब्भनतोति? तं न, अकुसलकम्मस्स अलोभसम्पयोगाभावतो, अलोभफलुप्पादने विय जाणविप्पयृत्तस्स 
जाणफलुप्पादने असमत्थभावतो | पञ्जाबलसम्पयोगतो हि तंजाणफलुप्पादने समत्थं होति। 


एत्थाह - कि पनेतं कम्ममेव पटिसन्धिं देन्तं अत्तना सदिसवेदनमेव देति, उदाहृ विसदिसवेदनम्पीति? 
दुहेतुकोमकमेव विसदिसवेदनं देति, इतरं पन सदिसवेदनमेव। तथा हि पपञ्चसूदनिया मज्झिमट्टकथाय 
महाकम्मविभङ्गसुत्ते सुखवेदनीयादिकम्मवण्णनाय - 


““कामावचरकुसलतो सोमनस्ससहगतचित्तसम्पयृत्ता चतस्सो चेतना, रूपावचरकुसलतो 
चतुक्कज्झानचेतनाति एवं पटिसन्धिपवत्तेसु सुखवेदनाय जननतो सुखवेदनीयं कम्मं नाम | कामावचरञ्चेत्थ 
पटिसन्धियंयेव एकन्तेन सुखं जनेति, पवत्ते पन इटुमज्झत्तारम्मणे अदुक्खमसुखम्पि। 


“अकुसलचेतना पवत्ते कायद्वारप्पवत्तदुकखस्स जननतो दुक्खवेदनीयं कम्मं नाम। 


“कामावचरकुसलतो पन उपेक्खासहगतचित्तसम्पयुत्ता चतस्सो चेतना, रूपावचरकुसलतो 
चतुत्थञ्झानचेतनाति एवं पटिसन्धिपवत्तेसु ततियवेदनाय जननतो अदुक्खमसुखवेदनीयं कम्मं नाम | एत्थ च 
“कामावचरं पटिसन्धियंयेव एकन्तेन अदुक्खमसुखं जनेति, पवत्ते इट्ठारम्मणे सुखम्पी”ति (म० नि० अट्ठु० 
३.३००) -- 


बुत्तं । ननु च “आरम्मणेन होतेव, वेदनापरिवत्तन"न्ति वचनतो आरम्मणवसेन वेदनानियमो होति, न च 
सोमनस्ससहगतकम्मेन पटिसन्धिं गण्हन्तस्स इड्ठारम्मणमेव कम्मनिमित्तादिकमापाथमागच्छतीति नियमो अत्थि, 
उपेक्खासहगतकम्मेन वा इटुमज्झत्तारम्मणन्ति न सक्का वत्तुं, तस्मा कथं कम्मवसेनेव वेदनानियमोति? वुच्चते - 
इट्टादिआरम्मणम्पि आपाथमागच्छन्तं कम्मबलेनेव आगच्छतीति सोमनस्ससहगतकम्मेन पटिसन्धिग्गहणकाले तस्स 
बलेन इट्ठारम्मणमापाथमागच्छति, उपेक्खासहगतकम्मेन इटुमज्झत्तारम्मणन्ति न न सक्का वत्तुं, तस्मा कम्मवसेन 

पटिसन्धिया आरम्मणनियमो, आरम्मणवसेन वेदनानियमोति। अपिच “आरम्मणेन होतेव, वेदनापरिवत्तन"न्ति इदं 
तदारम्मणं सन्धाय वुत्तन्ति न तेन पटिसन्धिया कम्मसरिक्खकवेदनाभावो पटिक्खिपितुं सक्का, दुहेतुकोमकं पन 
सोमनस्ससहगतम्पि अत्तनो निहीनताय दुहेतुकफलुप्पादने असमत्थत्ता, अहेतुकाय च अत्तना सदिसवेदनाय पटिसन्धिया 
असम्भवतो उपेक्खासहगतपटिसन्धिया अनुरूपतो इट्रमज्झत्तारम्मणमुपट्ठपेत्वा तदारम्मणं उपेक्खासहगतमेव पटिसन्धिं 
देति। 


ननु च “पच्छिमभविकमहाबोधिसत्तानं मेत्तापुब्बभागं सोमनस्सकम्मं पटिसन्धिं देती"ति अट्ठकथासु वुत्तं, 
महासिवत्थेरो च उपेक्खासहगतजाणसम्पयृत्तअसङ्घारिकविपाकचित्तेन पटिसन्धिं इच्छति । वृत्तञ्हि तेन 
“सोमनस्ससहगततो उपेक्खासहगतं बलवतरं, तेन पटिसन्धिं गण्हन्ति, तेन गहितपटिसन्धिका हि महज्झासया होन्ति 
तिपिटकचूळनागत्थेरो विया”ति, तस्मा सोमनस्ससहगतकुसलतो उपेक्खासहगतपटिसन्धिपि लब्भति यथा च, एवं तथा 
उपेक्खासहगततो सोमनस्ससहगतापीति कथं कम्मसदिसवेदना पटिसन्धीति? एत्थापि च कम्मम्पि उपेक्खासहगतमेवाति 
थेरस्स अधिप्पायो सियाति सक्का वत्तुं। अपिचायं वादो महाअट्टकथायं पटिक्खित्तोव। तथा हि वुत्तं सङ्गहकारेहि 
“अट्ठकथायं पन अयं थेरस्स मनोरथो, नत्थि एत''न्ति पटिक्खिपित्वा सब्बञ्जुबोधिसत्तानं हितूपचारो बलवा होति, तस्मा 
मेत्तापुब्बभागकामावचरकुसलविपाकसोमनस्ससहगततिहेतुकअसङ्कारिकचित्तेन पटिसन्धिं गण्हन्तीति वुत्तन्ति, तस्मा 
पटिक्खित्तवादं गहेत्वा न सक्का अट्टकथावचनं चालेतुन्ति सम्पटिच्छितब्बमेवेतं कम्मसदिसवेदना पटिसन्धीति। 
असम्पटिच्छन्तेहि वा अट्टुकथाय अधिप्पायो साधुकं कथेतब्बोति । 


असङ्कारन्ति असङ्घारिककम्मं। असङ्घारं ससङ्घारम्पि फलं देतीति सम्बन्धो । 


आरम्मणेनाति इड्ठादिआरम्मणेन। वेदनापरिवत्तनन्ति तस्स तस्स आरम्मणस्स अनुरूपतो सोमनस्सादिवेदनाय 
परिवत्तनं, कुसलविपाकसन्तीरणतदारम्मणानि सन्धाय चेतं वुत्तं । तानि हि इट्टारम्मणे सोमनस्ससहगतानि, इटुमज्झत्ते 
उपेक्खासहगतानि। अकुसलविपाकं पन सन्तीरणतदारम्मणं अनिड्टे, अनिट्ठमज्झत्ते च आरम्मणे उपेक्खासहगतमेव। न हि 
तस्स आरम्मणवसेन वेदनाभेदो अत्थि, हेट्ठा वुत्तनयेन द्वीसुपि उपेक्खासहगतमेव । द्रिपञ्चविञ्ञाणसम्पटिच्छनेसु च 
ठपेत्वा कायविञ्ञाणद्वयं सेसानि इट्टादीसु सब्बत्थ हेट्ठा वुत्तकारणवसेनेव उपेक्खासहगतानि, तथा कायविञ्ञाणं इट्ठादीसु 
सुखसहगतं, अनिट्ठादीसु दुकखसहगतन्ति। जवनेन नियमितं अट्टुकथायन्ति अधिप्पायो। हेतुनियमनमेव चेत्थ जवनवसेन 
होति वेदनाभेदस्स आरम्मणेनेव, सङ्घारभेदस्स च पच्चयवसेनेव नियमितत्ता। एत्थ च अकुसलविपाकानं विभागाभावतो 
कुसलविपाकतदारम्मणानमेब आरम्मणजवनपच्चयवसेन नियमनं होति । तं पन सरूपतो एवं वेदितब्बं - 
तिहेतुकुक्कठ्ुकम्मेन हि तदारम्मणं पवत्तमानं कम्मवसेन नियमाभावतो सब्बेसुपि कुसलविपाकतदारम्मणेसु सम्पत्तेसु 
आरम्मणजवनपच्चयवसेन, आरम्मणजवनवसेनेव वा नियतं एकमेव उप्पज्जति। कथं? तदारम्मणेसु हि आरम्मणवसेन 
वेदनानियमो होति, जवनवसेन हेतुनियमो, पच्चयवसेन सङ्घारनियमो। अहेतुकेसु पन सङ्घारभेदाभावतो पच्चयवसेन 
नियमनं नत्थि। तत्थ आरम्मणेन वेदनानियमनं हेट्ठा वुत्तनयेन वेदितब्बं। जवनवसेन हेतुनियमने पन 
कम्मसरिक्खकहेतुवसेन तिहेतुकानि दुहेतुकानि अहेतुकानीति तीणि जवनानि वेदितब्बानि । तत्थ कम्मसरिक्खकहेतुवसेन 
तिहेतुकजवनानि नाम कामावचरकुसलकिरियासु जाणसम्पयुत्तजवनानि, दुहेतुकजवनानि नाम ञाणविप्पयुत्तजवनानि, 
अहेतुकानि नाम अकुसलजवनानि चेव किरियाहेतुकजवनञ्च। अकुसलजवनानिपि हि कुसलकम्मसरिक्खकहेतुवसेन 
अहेतुकानि कुसलहेतूनं तेसु अभावतो। 

तत्थ कम्मस्स जवनसदिसतदारम्मणाभिनिप्फादनसामत्थिये सति तिहेतुकजवने जविते तिहेतुकतदारम्मणं होति, 
दुहेतुकजवने जविते दुहेतुकतदारम्मणं, अहेतुकजवने जविते अहेतुकतदारम्मणं होतीति। एवं जवनवसेन हेतुनियमनं 
दटुब्बं। कथं पच्चयवसेन सङ्घारनियमोति? कालसम्पदादीनं, उतुसम्पदावीनञ्च पच्चयानं बलवभावे सति 
असङ्घारिकतदारम्मणं होति, दुब्बलभावे ससङ्घारिकं | अहेतुकतदारम्मणस्स पन पच्चयवसेन नियमो नत्थि, तस्मा यदि 
इड्ठारम्मणं होति, तदा उपेक्खासहगतं तदारम्मणं पटिबाहित्वा सोमनस्ससहगततदारम्मणमेव होति । 
सोमनस्ससहगततदारम्मणेसुपि अनियमेन आरम्मणवसेन सब्बेसु सम्पत्तेसु जवनस्स तिहेतुकभावे दुहेतुकाहेतुके 
पटिबाहित्वा तिहेतुकमेव तदारम्मणं होति | तिहेतुकतदारम्मणेसुपि अनियमेन जवनवसेन सब्बेसु सम्पत्तेसु पच्चयस्स 
बलवभावे सति ससङ्कारिकतदारम्मणं पटिबाहित्वा असङ्घारिकमेव तदारम्मणं होति। एतेनेव नयेन सेसं तदारम्मणम्पि 
तंतंजवनानुरूपतो नियमनं दडुब्बं । 


अहेतुकतदारम्मणं पन पच्चयं अनपेक्खित्वा आरम्मणवसेन चेव जवनवसेन च नियमनं होति । इदमेत्थ 
येभुय्यप्पवत्तिवसेन नियमनं । कदाचि पन आरम्मणवसेन, पच्चयवसेन, परिचितवसेन च तदारम्मणनियमो होति। तत्थ 
आरम्मणवसेन चेव पच्चयवसेन च नियमनं हेट्टा वुत्तनयमेव | परिचितवसेन पन नियमने येभुय्येन तिहेतुककुसलप्पवत्तिया 
तेसु परिचितस्स कदाचि दुहेतुके, अहेतुके वा जवने जविते परिचयवसेन तिहेतुकतदारम्मणमेव होति। येभुय्येन च 
दुहेतुकजवनप्पवत्तिया तत्थ परिचितस्स कदाचि तिहेतुके, अहेतुके वा जवने जविते परिचयवसेन दुहेतुकतदारम्मणमेव 
होति। तथेव अकुसलेसु परिचितस्स कदाचि तिहेतुकदुहेतुकेसुपि जवनेसु जवितेसु परिचयवसेन अहेतुकतदारम्मणमेव 
होतीति। एवञ्च कत्वा पट्टाने - 


“कुसलाकुसले निरुद्धे सहेतुको विपाको तदारम्मणता उप्पज्जति, सहेतुके खन्धे अनिच्चतो दुक्खतो 
अनत्ततो विपस्सति, कुसलाकुसले निरुद्धे अहेतुको विपाको तदारम्मणता उप्पज्जती"ति - 


अविसेसेन अकुसलजवनानन्तरम्पि सहेतुकतदारम्मणं, तिहेतुकजवनानन्तरञ्च अहेतुकतदारम्मणं वुत्तं । तिहेतुकोमकेन, 
पन दुहेतुकुक्कट्रेन च कम्मेन तदारम्मणप्पवत्तियं कम्मस्स तिहेतुकविपाकदाने असमत्थताय तिहेतुकजवनेपि जविते 
दुहेतुकतदारम्मणमेव होति । सेसं वुत्तनयमेव । दुहेतुकोमकेन पन कम्मेन तदारम्मणप्पवत्तियं कम्मस्स 
सहेतुकतदारम्मणनिब्बत्तने असमत्थताय सहेतुकजवनेपि जविते अहेतुकतदारम्मणमेव होति । सेसं वुत्तनयमेव । 


३८७-९९. तुल्येन पाकचित्तेनाति सोमनस्ससहगतजाणसम्पयुत्तअसङ्घारिकेन महाविपाकचित्तेन । बलवारम्मणेति 
अतिमहन्तारम्मणे। चतुब्बिधञ्हि आरम्मणं अतिमहन्तं महन्तं परित्तं अतिपरित्तन्ति। वृत्तञ्च - 


“तथा हि विसयं आहु, चतुधा एत्थ पण्डिता । 
महन्तातिमहन्ततो, परित्तातिपरित्ततो”ति॥ 


अतिमहन्तादिभावो चस्स आपाथगतकाले उप्पज्जनकचित्तकखणवसेन वेदितब्बो। तथा हि आपाथगतक्खणतो पट्टाय याव 
सोळसचित्तकखणा, ताव विज्जमानायुकआरम्मणं अतिमहन्तं नाम । पन्नरसचुदइ्सचित्तक्खणायुकं महन्तं नाम । 
तेरसचित्तवखणतो पट्टाय अट्टचित्तक्खणायुकं परित्तं नाम | ततो परं अतिपरित्तं नाम । तत्थ अतिमहन्तारम्मणे 
तदारम्मणपरियोसानानि वीथिचित्तानि उप्पज्जन्ति। महन्ते जवनपरियोसानानि, नत्थि तदारम्मणुप्पादो । परित्ते जवनम्पि न 
उप्पज्जति, सन्तीरणानन्तरं वोटुब्बनमेव द्रत्तिकखत्तुं पवत्तति। अतिपरित्ते भवङ्गचलनमत्तमेव। कथं? अतिमहन्ते हि 

आरम्मणे पञ्चद्वारेसु यथानुरूपं अञ्जतरस्मिं द्वारे आपाथगते पसादघट्टनानुभावेन हदयवत्थुसन्निस्सिता भवङ्गसन्तति 
बोच्छिज्जति, वोच्छिज्जमाना च सहसा न ओच्छिज्जति। यथा पन वेगेन धावन्तो पुरिसो अन्तरा ठातुकामोपि एकद्वेपदवारे 
अतिक्कमित्वाव ठातुं सक्कोति, न पन ठातुकामताय सद्धियेव, एवमेव दीपसिखा विय, गङ्गासोतो विय, वेगेन जवमाना 
भवङ्गसन्तति अन्तरा ओच्छिज्जमानापि पसादघट्टनतो परं द्रत्तिकखत्तुं उप्पज्जित्वाव ओच्छिज्जति । तत्थ पठमचित्तं 
भवङ्गसन्ततिया चलनाकारेन उप्पज्जनतो भवङ्गचलनं नाम, दुतियं उपच्छिज्जनवसेन उप्पज्जनतो भवङ्गुपच्छेदो नाम । 
चलनञ्चेत्थ विसदिसचित्तस्स उपनिस्सयभावगमनं । वुत्तञ्च - 


““आरम्मणन्तरापाथे, द्विक्खत्तुं चलिते मनो। 
चित्तन्तरस्स हेतुत्तं, यानं चलनमीरित''न्ति॥ 


यदि एवं दुतियस्सपि तं अत्थीति तम्पि भवङ्गचलनमिच्चेव वत्तब्बन्ति? सच्चं, भवङ्गस्स पन उपच्छिज्जनवसेन 
पवत्तिविसेसं गहेत्वा पुरिमस्स नामतो विसदिसनामं कातुं “भवङ्गुपच्छेदो "ति वुच्चतीति | ननु च रूपादीहि पसादे घट्टिते 
पसादनिस्सितस्सेब चलनं युत्तं, कथं पन हदयवत्थुसन्निस्सिताय भवङ्गसन्ततिया चलनन्ति? सन्ततिवसेन एकाबद्धत्ता | 
यथा हि भेरिया एकस्मिं तले ठितसकखराय मक्खिकाय निपन्नाय अपरस्मिं तले दण्डादिना पहटे अनुक्कमेन 
भेरिचम्मवरत्तादीनं चलनेन सक्खराय चलिताय मक्खिकाय पलायनं होति, एवमेव रूपादिम्हि पसादे घट्टिते तन्निस्सयेसु 
महाभूतेसु चलितेसु अनुक्कमेन तंसम्बन्धानं सेसरूपानम्पि चलनेन हदयवत्थुम्हि चलिते तन्निस्सितस्स भवङ्गस्स 
चलनाकारेन पवत्ति होति । वुत्तञ्च - 


“घट्टिते अञ्जवत्थुम्हि, अञ्जनिस्सितकम्पनं । 
एकाबद्धेन होतीति, सक्खरोपमया वदे”ति॥ (स० स० १७६)। 


एवं भवङ्गचलनभवङ्गृपच्छेदेसु उप्पज्जित्वा निरुद्धेसु “कि नामेत न्ति वदन्ती विय वीथिचित्तानि आरम्मणाभिमुखं 
पटिपादेन्ती किरियामनोधातु उप्पज्जति, तस्सानन्तरं यथारहं दस्सनादिकिच्चं साधयमाना पञ्चविञ्जाणधातूसु अञ्जतरा 
उप्पज्जति, तदनन्तरं ताय गहितमेवारम्मणं सम्पटिच्छमाना विपाकाहेतुकमनोधातु उप्पज्जति, तदनन्तरं तदेवारम्मणं 
सन्तीरयमाना विपाकाहेतुकमनोविञ्ञाणधातु उप्पज्जति, तदनन्तरं तमेवारम्मणं ववत्थापयमाना 
किरियाहेतुकमनोविञ्जाणधातु उप्पज्जति, तदनन्तरं कामावचरकुसलाकुसलकिरियजवनेसु यं किञ्चि लद्भपच्चयं 
तदेवारम्मणं आरब्भ जवनं हुत्वा येभुय्येन सत्तक्खत्तुं जवति, तदनन्तरं एकादसतदारम्मणचित्तेसु अञ्जतरं कम्मं आरम्मणं 
जवनं पच्चयो परिचितताति इमेसं अनुरूपवसेन द्विक्खत्तुं उप्पज्जति, तदनन्तरं भवङ्गपातो होति। 


इध ठत्वा इमिस्सा चित्तपरम्पराय सुखग्गहणत्थं अम्बोपमा वेदितब्बा। कथं? एको किर पुरिसो फलितम्बरुक्खस्स 
हेड्ठा ससीसं पारुपित्वा निपन्नो निद्दायति, अथेकं अम्बपक्कं वण्टतो मुच्चित्वा तस्स कण्णसक्खलि पुञ्छमानं विय 
“ठ*न्ति भूमियं पतति, सो तस्स सहेन पबुज्झित्वा सीसतो वत्थं अपनेत्वा चकखुं उम्मीलेत्वा ओलोकेसि, ततो हत्थं 
पसारेत्वा फलं गहेत्वा मद्दित्वा उपसिङ्गित्वा पक्कभावं जत्वा परिभुञ्जित्वा मुखगतं सह सेम्हेन अस्सादेत्वा पुन तथेव 
निद्दायति । तत्थ तस्स पुरिसस्स अम्बरुक्खमूले निद्दायनकालो विय भवङ्गसमङ्गिकालो, अम्बपक्कस्स पतितकालो विय 
आरम्मणस्स पसादघट्टनकालो, पतनसद्देन पबुद्भकालो विय मनोधातुया भवङ्गस्स आवट्टितकालो, उम्मीलेत्वा 
ओलोकितकालो विय चक्खुविञ्ञाणस्स दस्सनकिच्चं साधनकालो, हत्थं पसारेत्वा गहितकालो विय विपाकमनोधातुया 
आरम्मणसम्पटिच्छनकालो, गहेत्वा मद्दितकालो विय विपाकमनोविञ्जाणधातुया आरम्मणस्स सन्तीरितकालो, 

उपसिङ्गितकालो विय किरियामनोविञ्ञाणधातुया ववत्थापितकालो, परिभुत्तकालो विय जवनस्स 
आरम्मणरसअनुभवितकालो, मुखगतं सह सेम्हेन अस्सादितकालो विय तदारम्मणस्स जवनेन 
अनुभूतारम्मणअनुभवनकालो, पुन निद्दायनं विय पुन भवङ्गकालोति एवमेत्थ उपमासंसन्दनं वेदितब्बं । 


अयं पन उपमा कि दीपेति? आरम्मणस्स पसादघट्टनमेव किच्चं, किरियामनोधातुया भवङ्गावट्टनमेव किच्चं, 
पञ्चविञ्ञाणधातूनं दस्सनादिकमेव किच्चं, विपाकमनोविञ्ञाणधातुया सम्पटिच्छनमेव किच्चं, 
विपाकमनोविञ्ञाणधातुया सन्तीरणमेव किच्चं, किरियामनोविञ्ञाणधातुया ववत्थापनमेव किच्चं, जवनस्सेव पन 
आरम्मणरसानुभवनं तदारम्मणस्स एतेन अनुभूतस्सेव अनुभवनन्ति एवं किच्चवसेन धम्मानं अञ्ञमञ्ञासंकिण्णतं 
दीपेति, एवं पवत्तमानं पन चित्तं “त्वं आवज्जनं नाम होहि, त्वं दस्सनादीसु अञ्ञतरं, त्वं सम्पटिच्छनं नामा"तिआदिना 
नियुञ्जके कारके असतिपि चित्तनियामवसेनेव पवत्ततीति वेदितब्बं । तं पन चित्तनियामं सद्भि उतुनियामादीहि 
परिच्छेदावसाने वक्खति। अयं ताव अतिमहन्तारम्मणे चित्तप्पवत्तिविभावना। 


महन्तारम्मणे पन तदारम्मणुप्पादस्स अभावतो तस्मिं आपाथगते वुत्तनयेन जवनपरियोसानेसु वीथिचित्तेसु उप्पन्नेसु 
भवङ्गपातोव होति, आरम्मणस्स पन परिक्खीणायुकत्ता एकचित्तकखणिकप्पमाणेपि वा आयुम्हि सति समासन्नमरणो विय 
पुरिसो दुब्बलभावतो तदारम्मणं नुप्पज्जति। अपिच तदारम्मणमुप्पज्जन्तं नियमतो द्विक्खत्तुमेव उप्पज्जति, न एकवारं । 
एकचित्तकखणावसिट्टे च आरम्मणे एकस्मिं तदारम्मणे उप्पन्नेसु दुतियस्स उप्पज्जनकाले तस्स निरुद्धत्ता नुप्पज्जति। न हि 
द्वीसु तदारम्मणेसु एकं पच्चुप्पन्नारम्मणं, एकं अतीतारम्मणं होति, तस्मा दुतियस्स अनुप्पत्तिया पठमम्पि नुप्पज्जतीति। 
मज्झिमटुकथायं पन सकिम्पि तदारम्मणस्स पवत्ति वुत्ता । परमत्थविनिच्छयेपि च तमेव वादं सम्पटिच्छित्वा “सकि द्वे वा 
तदालम्ब*न्ति (परम° वि० ११६) वृत्तं। अभिधम्महुकथायं पन “चित्तप्पवत्तिगणनायं सब्बवारेसु द्वे एव चित्तवारानि 
आगतानी' ति वत्वा तं न सम्पटिच्छितं, तस्मा महन्तारम्मणे जवनावसाने भवङ्गपातोव होति, नत्थि तदारम्मणुप्पादो, 
अयञ्च तदारम्मणेहि तुच्छताय “मोघवारो ति वुच्चति। 


परित्तारम्मणे जवनुप्पादस्सपि अभावतो सन्तीरणावसानेसु वीथिचित्तेसु उप्पन्नेसु तदनन्तरं वोटुब्बनमेव आसेवनं 
लभित्वा जवनद्टने ठत्वा द्विक्खत्तु पवत्ति, ततो भवङ्गपातो होति। बोटुब्बनं पन अप्पत्वा अन्तरा चक्खुविञ्ञाणादिकं 
पत्वा निवत्तिस्सतीति नेतं ठानं विज्जति जवनं पन आरम्मणस्स अप्पायुकभावेन परिदुब्बलत्ता नुप्पज्जति। तञ्हि 
उप्पज्जमानं सत्तचित्तक्खणायुकेयेव उप्पज्जति, कतिपयचित्तकखणायुके पन पठमजवनमेव नुप्पज्जति । तदनुप्पत्तियञ्हि 
इतरानिपि नुप्पज्जन्ति, तस्मा परित्तारम्मणे नत्थि जवनुप्पादोति अयं दुतियो मोघवारो अट्ठकथाय वृत्तो। टीकाकारो पन तथा 
असम्पटिच्छित्वा अञ्ञथा दुतियमोघवारं पकण्पेति । वुत्तञ्हि तेन तीसु मोघवारेसु दुतियमोघवारो उपपरिक्खित्वा गहेतब्बो । 


यदि हि अनुलोमे वेदनात्तिके पटिच्चवारादीसु “आसेवनपच्चया न मग्गे द्वे, नमग्गपच्चया आसेवने द्वे*ति च वुत्तं 
सिया, सोपि मोघवारो लब्भेय्य। यदि च वोट्ठब्बनम्पि आसेवनपच्चयो सिया, कुसलाकुसलानम्पि सिया। न हि 
आसेवनपच्चयं लद्भु युत्तस्स आसेवनपच्चयभावी धम्मो आसेवनपच्चयो होतीति अवुत्तो अत्थि। बोटुब्बनस्स पन 
कुसलाकुसलानं आसेवनपच्चयभावो न वृत्तो। “कुसलं धम्मं पटिच्च कुसलो धम्मो उप्पज्जति नासेवनपच्चया। अकुसलं 
धम्मं पटिच्च अकुसलो धम्मो उप्पज्जति नासेवनपच्चया”ति वचनतो पटिक्खित्तोव। अथापि सिया “असमानवेदनानं 
वसेनेवं वुत्त ''न्ति, एवम्पि यथा “आवज्जना कुसलानं खन्धानं, अकुसलानं खन्धानं अनन्तरपच्चयेन पच्चयो"ति (पट्ठा० 
१.१.४१७) वृत्तं, एवं “आसेवनपच्चयेन पच्चयो”तिपि वत्तब्बं सिया | जातिभेदा न वुत्तन्ति चे, “भूमिभिन्नस्स 

कामावचरस्स रूपावचरादीनं आसेवनपच्चयभावो विय जातिभिन्नस्सपि भवेय्या"ति वत्तब्बो एव सिया, 
अभिन्नजातिकस्स च वसेन यथा “आवज्जना सहेतुकानं खन्धानं अनन्तरपच्चयेन पच्चयोति वृत्तं, एवं 
“आसेवनपच्चयेन पच्चयो"तिपि वत्तब्बं सिया, न तु वृत्तं, तस्मा वेदनात्तिकेपि संखित्ताय गणनाय “आसेवनपच्चया 
नमग्गे एकं, नमग्गपच्चया आसेवने एक "न्ति एवं गणनाय निद्धारियमानाय वोटुब्बनस्स आसेवनपच्चयत्ताभावा 
यथावुत्तप्पकारो दुतियो मोघवारो वीमंसित्वा गहेतब्बो। वोडुब्बनं पन वीथिविपाकसन्ततिया आवट्टनतो 
*«आवज्जना"इच्चेव वुत्तं । ततो विसदिसस्स जवनस्स करणतो मनसिकारो च। एवञ्च कत्वा पट्टाने “वोडुब्बनं कुसलानं 
खन्धानं अनन्तरपच्चयेन पच्चयो'तिआदि न वुत्तं, “आवज्जना”इच्चेव वुत्तं, तस्मा वोटुब्बनतो चतुन्नं वा पञ्चन्नं वा 
जवनानं आरम्मणपुरेजातं भवितुं असक्कोन्तं रूपादिआवज्जनादीनं पच्चयो भवितुं न सक्कोति, अयमेतस्स सभावोति 
जवनापारिपूरिया दुतियो मोघवारो दस्सेतुं युत्तो सियाति। 


अयञ्हि आचरियस्स अधिप्पायो - यदि वोटुब्बनम्पि आसेवनपच्चयो सिया, यथा “सुखाय वेदनाय सम्पयूत्तं धम्मं 
पटिच्च सुखाय वेदनाय सम्पयृत्तो धम्मो उप्पज्जति आसेवनपच्चया नमग्गपच्चया”ति अनुलोमपच्चनिये, पच्चनियानुलोमे 
च “सुखा...पे०... नमग्गपच्चया आसेवनपच्चया”ति च वुत्तं हसितुप्पादचित्तवसेन, एवम्पि बोडुब्बनवसेन 
““अदुक्खमसुखाय वेदनाय सम्पयत्तं धम्मं पटिच्चा"तिआदिना पुब्बे वुत्तनयेन पाठो सिया। तथा च सति वारद्वयवसेन 
गणनाय “आसेवनपच्चया नमग्गे द्वे, नमग्गपच्चया आसेवने द्वे "ति च वत्तब्बं सिया, न पन वुत्तं, “आसेवनपच्चया नमग्गे 
एकं, नमग्गपच्चया आसेवने एक” न्तिच्चेव वुत्तं। अपिच यदि हि वोटुब्बनम्पि आसेवनपच्चयो सिया, दुतियमोघवारो विय 
पुरिमवारेसुपि सिया । तथा च सति अत्तनो विय कुसलाकुसलानम्पि सिया । न हि आसेवनपच्चयं लद्धुं युत्तस्स 
आसेवनपच्चयभावी धम्मो आसेवनपच्चयो होतीति अवुत्तो अत्थि “पुरिमा पुरिमा कुसला खन्धा"तिआदिना अनवसेसतो 
वुत्तत्ता, वोट्टुब्बनस्स पन अवृत्तो “अब्याकतो धम्मो कुसलस्स धम्मस्स आसेवनपच्चयेन पच्चयो”तिआदिवचनस्स 
अभावतो। न केवलं अवुत्तोब, अथ खो “कुसलं धम्मं पटिच्च कुसलो धम्मो उप्पज्जति, अकुसलं धम्मं पटिच्च अकुसलो 
धम्मो उप्पज्जती"ति फस्सादिकुसलाकुसलधम्मे पटिच्च सहजातादिपच्चयवसेन कुसलाकुसलस्स उप्पत्ति वत्वा 
पठमजवनस्स वोटुब्बनतो आसेवनपच्चयालाभं सन्धाय “नासेवनपच्चया"ति पटिक्खित्तोव। 


अथापेत्थ समोधानं सिया, समानवेदनानं एव आसेवनपच्चयभावस्स दस्सनतो वोटुब्बनेन असमानवेदनानं 
कुसलाकुसलानं वसेनायं पटिक्खेपो कतोति। एवम्पि सति यथा “आवज्जना कुसलानं खन्धानं अकुसलानं खन्धानं 
अनन्तरपच्चयेन पच्चयो”ति वुत्तं, एवं समानवेदनावसेन “आसेवनपच्चयेन पच्चयो"तिपि वत्तब्बं सिया। अथ 
बोटुब्बनस्स कुसलाकुसलेहि भिन्नजातिकत्ता तस्स तेसं आसेवनपच्चयभावो न वुत्तोति चे। यथा भूमिवसेन भिन्नस्स 
गोत्रभुवोदानवसेन ठितस्स कामावचरस्स रूपावचरादीनं आसेवनभावो दिस्सति, एवं जातिवसेन भिन्नस्स वोडुब्बनस्स 
आसेवनपच्चयभावे न कोचि विबन्धो, अपिच अभिन्नवेदनस्स, अभिन्नजातिकस्स च उपेक्खासहगतमहाकिरियचित्तस्स 
बसेन यथा “आवज्जना सहेतुकानं खन्धानं अनन्तरपच्चयेन पच्चयो"ति वुत्तं, एवं “आसेवनपच्चयेन पच्चयो "तिपि 
वत्तब्बं सिया, न तु वृत्तं, तस्मा वेदनात्तिकेपि वोडुब्बनस्स आसेवनपच्चयत्तस्स अभावा वोदुब्बनस्स 
आसेवनभावदस्सनवसेन वुत्तो दुतियो मोघवारो वीमंसित्वा गहेतब्बो। वोटुब्बनावज्जनानं पन अनत्थन्तरभावतो 
आवज्जनाय च कुसलाकुसलानं अनन्तरपच्चयभावस्स वुत्तत्ता सति उप्पत्तियं बोटुब्बनं 
कामावचरकुसलाकुसलकिरियाजवनानं एकन्ततो अनन्तरपच्चयभावेनेव वत्तेय्य, न पन अञ्जथाति 
मुञ्छामरणासन्नवेलादीसु जवनापारिपूरिया मन्दीभूतवेगताय अयं दस्सेतब्बोति। 

आचरियधम्मपालत्थेरेन पनेत्थ इदं वुत्तं - “यं जवनभावण्पत्तं, तं छिन्नमूलरुक्खपुप्फं विया”ति वक्खमानत्ता 
अनुपच्छिन्नभवमूलानं पवत्तस्स वोडुब्बनस्स किरियभावो न सिया, वुत्तो च “यस्मिं समये मनोविञ्ञाणधातु उप्पन्ना 
किरिया नेवकुसला, नाकुसला, न च कम्मविपाका उपेक्खासहगता ति, तस्मा अट्ठकथायं “जवनट्ठाने ठत्वा*ति वचनं 
जवनस्स उप्पज्जनट्ठाने द्विक्खत्तुं पवत्तित्वा न जवनभावेनाति अधिप्पायेन वुत्तं, “आसेवनं लभित्वा ति च “आसेवनं विय 
आसेवन'न्ति वृत्ते न कोचि विरोधोति। विप्फारिकस्स पन सतो द्विक्खत्तुं पवत्तियेवेत्थ आसेवनसदिसता । विप्फारिकताय 
हि विञ्ञत्तिसमुड्ठापकत्तञ्चस्स वुच्चति। विप्फारिकम्पि जवनं विय अनेकक्खत्तुं अप्पवत्तिया दुब्बलत्ता न निप्परियायतो 
आसेवनपच्चयभावेन पवत्तेय्याति न इमस्स पाठे आसेवनत्तं वृत्तं। अट्टुकथायं पन परियायतो वुत्तं, यथा फलचित्तेसु मग्गङ्गं 
मग्गपरियापन्नन्ति। यदिपि ““जवनापारिपूरिया...पे०... युत्तो*ति वृत्तं, “आवज्जनादीनं पच्चयो भवितुं न सक्कोती'ति पन 
वृत्तत्ता चित्तप्पवत्तिवसेन पठममोघवारतो एतस्स न कोचि विसेसोति। 


चक्खुस्सापाथमागतेति चकखुद्रारस्स योग्यदेसावट्ठानवसेन आपाथमागते । तायाति मनोधातुया भवङ्गावट्टने 
पाकटताय किरियामनोधातुं पच्चामसति। आवड्टितेति सन्ततिवसेन पवत्तितुं अदत्वा निवत्तिते, परिणामिते वा। जातेसु 
जायतेति सम्बन्धो । गतेति निरुद्धे । तदेवाति जवनानुभूतमेव इट्टारम्मणं । तेनेबाति जवनं हृत्वा निरुद्धेन तेन 
कामावचरकुसलचित्तेन। तदारम्मणसञ्जितन्ति जवनग्गहितेयेव आरम्मणे पवत्तनतो “ब्रह्मस्सरो”तिआदीसु विय तस्स 
आरम्मणं आरम्मणमस्साति मज्झपदलोपवसेन तदारम्मणन्ति सञ्जितं । तुल्यतोति आरम्मणतो विसदिसभावेपि 
सोमनस्ससहगतादिना सदिसत्ता। मूलसदिसं भवङ्गं मूलभवङ्गं । तदारम्मणम्पि भवङ्गसभावत्ता “भवङ्ग न्ति वुच्चति यथा 
“सहेतुकं भवङ्गं अहेतुकस्स भवङ्गस्स अनन्तरपच्चयेन पच्चयो"ति (पट्टा ३.१.१०२)। एत्थ हि पटिसन्धिचित्ते एव 
पवत्तियं “भवङ्ग न्ति वुच्चमाने न तस्स हेतुवसेन भेदोति “सहेतुकं भवङ्गं अहेतुकस्स भवङ्गस्स अनन्तरपच्चयेन 
पच्चयो”ति न सक्का वत्तुं। नापि चेतं “सहेतुकं चुति अहेतुकपटिसन्धिञ्च सन्धाय वुत्त”न्ति सक्का विञ्ञातुं। भवस्स 
अङ्गभावाभावतो चुतिचित्तस्स भवङ्गवोहारालाभतोति “सहेतुकं भवङ्ग "न्ति तदारम्मणं वुत्तन्ति विज्ञायति। 
'नतदारम्मणसञ्चजित' न्ति वत्वा “मूलभवङ्गन्ति बुच्चती'ति वुत्तत्ता नामद्वयम्पि इमस्स लब्भतीति दीपितं होति। 


३९२. तञ्चाति तदारम्मणञ्च । एत्थाति इमेसु वीथिचित्तेसु । गणनूपगचित्तानीति विपाकगणनूपगचित्तानि। 
३९४. असमानत्ताति असङ्घारिकभावेन असमानत्ता। 


३९६. पुरिमानि पञ्च विपाकचित्तानि इमिना सद्भि छ होन्तीति सम्बन्धो। एत्थ च येभुय्यतो इट्टारम्मणे 
सोमनस्सप्पवत्तिवसेन सोमनस्ससहगतजवनानन्तरमेब सोमनस्सतदारम्मणं वुत्तं। जवनस्स पन पकप्पेत्वा 
आरम्मणग्गहणसब्भावतो, विपाकस्स च तदभावतो इट्ठारम्मणे उपेक्खासहगतजवनेसुपि जवितेसु सोमनस्ससहगतमेव 
तदारम्मणं होति । 


३९९-४०३. तस्मिं द्वारेति तस्मियेव चक्खुद्वारे वेदना परिवत्ततीति कम्मस्स सोमनस्ससहगतभावेपि 
आरम्मणस्स इट्टुमज्झत्तताय सोमनस्सवेदना परिवत्तित्वा उपेक्खावेदना होति। अथ वा हेट्ठा विपाकवेदनाय 
सोमनस्सभावेपि इड्ठारम्मणस्स मज्झत्तभावेन तंवसेन वेदना परिवत्ततीति अत्थो। 


जवनेसु जवितेसूति सम्बन्धो । “जवितेसु चतूस्वपी"ति वा पाठो। जायरेति तदारम्मणवसेन जायन्ति। वेदनायाति 
वेदनाय करणभूताय। असमानत्ताति पटिसन्धिया सह असमानत्ता। पुरिमेहीति हेट्टा वुत्ततदारम्मणचतुक्कतो। अथ वा 

““पुरिमेहि असमानत्ता” इच्चेव योजना। पुरिमेहि सह असमानभावे वुत्ते तेसं सन्धिया सह असमानभावोपि वुत्तोब 
होतीति चत्तारि नामतो पिट्ठिभवङ्गानि च होन्तीति योजना | च-सद्देन आगन्तुकभवङ्गानि, तदारम्मणानि च होन्तीति दस्सेति। 
एत्थापि च येभुय्येन इटुमज्झत्तारम्मणे उपेकखासहगतजवनस्स उप्पज्जनतो उपेक्खासहगतजवनानन्तरमेव 
उपेक्खासहगततदारम्मणं वुत्तं, हेट्ठा वुत्तनयेन पन उपेक्खासहगततदारम्मणं होति । जाणसम्पयुत्तादीसु जवितेसु 
जाणविप्पयुत्ततदारम्मणानं सम्भवो हेट्ठा वुत्तनयेन वेदितब्बो। किञ्चापि असङ्घारससङ्घारविधानं जवनवसेन वुत्तं, तथापि 
उतुभोजनादिपच्चयानं दुब्बलभावे जवनस्सेव असङ्घारिकत्ताभावतो असङ्घारजवनावसाने असङ्घारमेव तदारम्मणं होति, न 
ससङ्घारन्ति नियमो। पच्चयस्स पन बलवभावे सतिपि परेसं उस्साहबलेन ससङ्घारस्स जवनस्स सम्भवतो 
ससङ्घारजवनावसाने ससङ्घारमेव तदारम्मणं होति, ससङ्घारिकत्ताभावतो असङ्घारजवनावसाने असङ्घारमेवाति नियमो 
नत्थीति असङ्घारजवनावसाने असङ्घारम्पि ससङ्घारम्पि तदारम्मणं होति, ससङ्कारजवनावसाने ससङ्घारम्पि असङ्घारम्पि 
तदारम्मणं होति। 


पञ्चिमानीति इट्टमज्झत्तारम्मणे वुत्तानि उपेक्खासहगतसन्तीरणादीनि पञ्च विपाकानि। पुरिमेहि सत्तहीति 
इट्टारम्मणे वुत्तेहि चक्खुविञ्जाणादीहि सत्तहि विनिद्दिसे चक्खुद्वारस्मिन्ति अधिप्पायो। 


४०५-६. एकाय चेतनायाति एकाय तिहेतुकसोमनस्ससहगतअसङ्कारिकचेतनाय। एवं समसट्ठि विपाकानि 
उप्पज्जन्तीति सम्बन्धो । यस्मा पन चकखुद्वारादीसु अनुप्पज्जित्वा सोतद्वारादीसुयेव उप्पज्जमाना सोतविञ्जाणादयो विय 
पञ्चसु द्वारेसु अनुप्पज्जित्वा मनोद्वारेयेव उप्पज्जमानो कामावचरविपाको नत्थि, तस्मा मनोद्वारे विपाकप्पवत्ति न वुत्ता। 
अथ वा चकखुद्रारे गहितानमेव मनोधातुमनोविञ्ञाणधातूनं सोतद्वारादीसुपि गहणेन पञ्चद्वारेसु गहिताय 
मनोविञ्ञाणधातुया मनोद्वारेपि गहणनयदस्सनं कतं होति, एवं सति छसु द्वारेसुपि समसत्तति विपाकानि होन्ति। अथ वा 
मनोद्वारे लब्भमानायपि पञ्चद्वारप्पवत्ताय मनोविञ्जाणधातुया मनोद्वारे अग्गहणेन सोतद्वारादीसु लब्भमानानम्पि चकखुद्रारे 
गहितमनोधातुमनोविञ्ञाणधातूनं सोतद्वारादीसु अग्गहणस्स नयदस्सनं कतं होति, एवं सति पञ्चद्वारेसु सोळस विपाकानि 
होन्ति। एवञ्च कत्वा वुत्तं “गहिताग्गहणेनातिआदि। 


४०८-९. तीहि विपाकेहीति तेहि तीहि कुसलचित्तेहि समानेहि तीहि विपाकेहि दिन्नाय पटिसन्धियाति सम्बन्धो । 
उपेक्खासहितद्वयेति उपेकखासहगतपटिसन्धियुगळे । इध ठत्वा नाळियन्तूपमा वेदितब्बा। कथं? उच्छुपीळनसमये किर 
एकस्मा गामा एकादस यन्तवाहा निक्खमित्वा एकं उच्छुवाटं दिस्वा तस्स परिपक्कभावं जत्वा उच्छुसामिकं उपसङ्कमित्वा 
“यन्तवाहा मय''न्ति आरोचेसुं। सो “अहं तुम्हेयेव परियेसिस्सामी”ति उच्छुसालं गहेत्वा अगमासि । ते तत्थ नाळियन्तं 
योजेत्वा “मयं एकादस जना अपरम्पि एकं लद्धुं बति, वत्तनेन गण्हथा”ति आहंसु। उच्छुसामिको “अहमेव सहायो 
भविस्सामी”ति उच्छुसालं पूरापेत्वा तेसं सहायो अहोसि। ते अत्तनो अत्तनो किच्चानि कत्वा फाणितपाचकेन उच्छुरसे 
पक्के गुळे बद्धे उच्छुसामिकेन तुलयित्वा भागेसु दिन्नेसु अत्तनो अत्तनो भागं आदाय सालं सालसामिकं पटिच्छापेत्वा 
एतेनेब उपायेन अपरासुपि चतूसु सालासु कम्मं कत्वा पक्कमिंसु । तत्थ पञ्च यन्तसाला विय पञ्च पसादा दटुब्बा, पञ्च 
उच्छुवाटा विय पञ्च आरम्मणानि, एकादस विचरणकयन्तवाहा विय एकादस विपाकचित्तानि, पञ्च उच्छुसालसामिनो 
विय पञ्च विञ्जाणानि, पठमकसालाय सालसामिकेन सद्भि द्वादसन्नं जनानं एकतो हुत्वा कतकम्मानं भागग्गहणकालो 
विय एकादसन्नं विपाकचित्तानं चक्खुविञ्ञाणेन सद्धि एकतो हुत्वा चक्खुद्वारे रूपारम्मणे सकसककिच्चकरणकालो, 
सालसामिकस्स सालाय सम्पटिच्छितकालो विय चक्खुविञ्ञाणस्स द्वारसङ्कन्तिअकरणं, दुतियततियचतुत्थपञ्चमसालाय 
द्वादसन्नं एकतो हुत्वा कतकम्मानं भागग्गहणकालो विय एकादसन्नं विपाकचित्तानं कायविञ्ञाणेन सद्धि एकतो हुत्वा 

कायद्वारे फोडुब्बारममणे सकसककिच्चकरणकालो, सामिकस्स सम्पटिच्छितकालो विय कायविञ्ञाणस्स 
द्वारसङ्कन्तिअकरणं वेदितब्बं । 


४१४. अस्साति इमस्स बीजस्स। हेतुपवत्तितोति पच्चयप्पवत्तितो । 


४१५. इदानि तिहेतुकोमककम्मेन गहितदुहेतुकपटिसन्धिकस्स विपाकप्पवत्ति दुहेतुकुक्कट्ठेन 
गहितदुहेतुकपटिसन्धिकस्स विपाकप्पवत्तिया समानाति तं ठपेत्वा दुहेतुककम्मेन गहितदुहेतुकपटिसन्धिकस्सेव 
विपाकप्पवत्ति दस्सेतुं “दुहेतुकेन कम्मेना 'तिआदि वृत्तं । 


४१८-९. दुहेतुकपटिसन्धिकस्स कामावचरतिहेतुकजवनानं सम्भवेपि कम्मसरिक्खकानेव जवनानि दस्सेतुं 
"“सोमनस्स...पे०... दुहेतुके ति वृत्तं । तिहेतुकजवनावसानेपि पनस्स पटिसन्धिदायककम्मं तिहेतुकविपाकदाने 
असमत्थन्ति तिहेतुकतदारम्मणाभावतो, जवनस्स च कम्मसरिक्खकहेतुवसेन दुहेतुकभावतो दुहेतुकतदारम्मणमेव होति। 


४२४. इमानि च भवङ्गानीति इमानि चत्तारि मूलागन्तुकपिट्टिभवङ्गानि। अट्ट हीति अट्टेव। 


४२६. सोतघानादिनाति सोतघानादिविञ्जाणेहि। एत्थापि अम्बोपमा पाकटिकाव। यन्तवाहोपमाय पनेत्थ सत्त 
यन्तवाहा तेहि हत्थयन्ते नाम सज्जिते सालसामिकं अट्टुमं कत्वा वुत्तनयानुसारेनेव योजना वेदितब्बा। 


४३४-६. वुद्धिमुपेतस्साति मातुकुच्छितो निक्खमित्वा संवरासंवरे पट्टपेतुं समत्थभावेन वुट्टिप्पत्तस्स। किञ्चापि 
अहेतुकपटिसन्धिकस्स कम्मसरिक्खकजवनमेव दस्सेतुं “दुहेतूनं...पे०... वसानस्मि' न्ति वृत्तं। तिहेतुकजवनम्पि पन तेसं 
जवति, जवनस्स दुहेतुकभावेपि कम्मस्स दुहेतुकविपाकदाने असमत्थताय “अहेतुक...पे०... जायते ति वृत्तं । 


४४३-८. “अहेतुपटिसन्धिस्सा तिआदीसु अधिप्पायो हेडा आगतोव। अपायेसु पटिसन्धिदायककम्मेन 
पटिसन्धितो हीनतदारम्मणस्स अनिप्फन्नतो तस्स लब्भमानड्टानमेव दस्सेतुं “सुगतिय' न्ति वुत्तं, कामावचरसुगतियन्ति 
अत्थो। तेनाति तेन जातपटिसन्धिविपाकेन । “चतूसु अपायेसु लब्भती"ति वत्वा तस्स विसयदस्सनत्थं थेरो 
नेरयिकान'”न्तिआदि वृत्तं । थेरोति निरयचारिकाय पाकटत्ता महामोग्गल्लानत्थेरमाह । निरये भवा नेरयिका। धम्मं 
देसेतीति निरये पदुमं मापेत्वा पदुमकण्णिकाय निसिन्नो धम्मं देसेति। वस्सतीति अन्तोहेत्वत्थं कत्वा वुत्तं, वस्सापेतीति 
अत्थो। थेरं दिस्वाति थेरस्स दस्सनहेतु। इमिना इन्दनीलपटिमावण्णस्स थेरस्स इट्ठारम्मणभावेन 
कुसलविपाकचक्खुविञ्ञाणुप्पत्तिया कारणं दस्सेति। एस नयो “धम्मं सृत्वा”तिआदीसुपि। गन्धन्ति तेन मापितगन्धं । 
अट्ठकथायं पन “चन्दनवने दिवाविहारं निसिन्नस्स चीवरगन्ध”न्ति (ध० स० अट्टः ४९८ विपाकुद्धारकथा) वृत्तं । 
घायतन्ति घायन्तानं | सन्तीरणद्वयन्ति अतिइटुमज्झत्तस्स गन्धादिनो वसेन सन्तीरणद्वयं। कुसलविपाकानं, इट्ठारम्मणस्स 
च निरये सम्भवदीपनेन सेसापायत्तयेपि सम्भवो दस्सितोव होति। 


४५०. नियमोयेव नियमत्तं, तदारम्मणचित्तम्पि जवनेन नियामितन्ति वुत्तनियमोति अत्थो। कुसलं पन सन्धायाति 
कुसलजवनं सन्धाय दीपितं अट्टुकथायं, कुसलस्स विय अकुसलस्स सदिसविपाकाभावतोति अधिप्पायो। एत्थ च 
कुसलजवनानन्तरं सहेतुकतदारम्मणस्सेव वचनं । जवनस्स कम्मसरिक्खकहेतुवसेन सहेतुकत्ता जवनानुरूपतो वृत्तं । 
परिचितवसेन पन अञ्ञकम्मेनापि तं अहेतुकतदारम्मणं न होतीति न वत्तब्बं । न हि पटिसन्धिजनकमेव कम्मं तदारम्मणं 

जनेति, अथ खो अञ्ञजकम्मम्पि पटिसन्धिदायककम्मेन निब्बत्तेतब्बतदारम्मणतो विसदिसम्पि निब्बत्तेतीति। 
अकुसलजवनानन्तरञ्च अहेतुकतदारम्मणम्पि जवनस्स कम्मसरिक्खकहेतुकत्ता तदनुरूपतो वृत्तं । यथावृत्तनयेन पन 
सहेतुकतदारम्मणम्पि न होतीति नत्थि। 


४५६-७. एत्तावता तिपिटकचूळनागत्थेरवादे सोळस विपाकचित्तानि सद्धि द्वादसकमग्गेन चेव अहेतुकट्टकेन च 
विभावेत्वा मोरवापिवासिमहादत्तत्थेरवादे विसेसाभावतो तं अनामसित्वा महाधम्मरक्खितत्थेरवादे 
कुसलाकुसलकिरियवसेन पिण्डित्वा दस्सितानं पिण्डजवनानं वसेन तदारम्मणं दस्सेतुं “सोमनस्सयुते चित्तेतिआदि 
वुत्तं । सोमनस्स...पे०... जवितेति इट्ठारम्मणे कुसलाकुसलकिरियाब्याकतवसेन सोमनस्सयुतेसु तेरससु जवनचित्तेसु 
जवितेसु। गवेसितब्बा...पे०... मानसाति हेट्टा वुत्तनयेन सोमनस्ससहगतानि पञ्चेव तदारम्मणचित्तानि गवेसितब्बानि। 
उपेक्खा...पे०... जवितेसूति कुसलाकुसलकिरियवसेन चुद्दससु उपेक्खासहगतजवनचित्तेसु जवितेसु। छ 
गवेसितब्बानीति उपेक्खासहगतानि छ एव गवेसितब्बानि | खीणासवानं पहीनविपल्लासताय किरियाजवनं इट्टारम्मणे 
उपेक्खासहगतं न होतीति सोमनस्ससहगतकिरियाजवनेसु जवितेसु सोमनस्ससहगततदारम्मणमेव होति । इटुमज्झत्ते, 
अनिट्ठादीसु च सोमनस्सभावतो उपेकखासहगतकिरियाजवनेसु जवितेसु उपेक्खासहगततदारम्मणमेवाति इदमेत्थ 
सन्निट्ठानं । सेखपुथुज्जनानं पन अप्पहीनविपल्लासताय इटुमज्झत्ते, अनिट्टअनिट्ठमज्झत्तारम्मणे च सोमनस्ससहगतजवनं 
उप्पज्जतीति सोमनस्ससहगतजवनावसाने सोमनस्ससहगततदारम्मणमेव होति, नत्थि उपेक्खासहगतन्ति नायं नियमो। 
इट्टारम्मणेपि वुत्तनयानुसारेन योजेतब्बं । तेनेतं वुच्चति - 


““परित्तकुसलादोस-पापसातक्रियाजवा। 
पञ्चस्वेकं तदालम्बं, सुखितेसु यथारहं॥ 


“पापा कामसूभा चेव, सोपेक्खा च क्रियाजवा। 
सोपेक्खेसु तदालम्बं, छस्वेकमनुरूपतो"ति॥ 


४५८-६२. दुहेतुकाहेतुकानं विपाकावरणेहि समन्नागतत्ता झानुप्पादोयेव नत्थीति आह “तिहेतुसोमनस्सेना ति । 
झानतो परिहीनस्साति उप्पादितलोकियज्झानतो परिहीनस्स। विप्पटिसारिनोति “महन्तेन वायामेन उप्पादितो मे 
पणीतधम्मो नट्टो”ति उप्पन्नविप्पटिसारवन्तस्स। किं...पे०... मानसन्ति अयं अनुमतिपुच्छा, तदारम्मणमानसं जायते कि, 
न वाति अयज्हेत्थ अत्थो। भवङ्गपातो वा होतु तदारम्मणं वा, को एत्थ विबन्धोति आह “पट्टाने पटिसिद्धा”तिआदि। 
अवचनमेव पटिसेधोति कत्वा आह “पटिसिद्धा ति । यदि सोमनस्सानन्तरं दोमनस्सं, दोमनस्सानन्तरं सोमनस्सं वा 
उप्पज्जेय्य, तदा “सुखाय वेदनाय सम्पयुत्तो धम्मो अदुक्खमसुखाय वेदनाय सम्पयृत्तस्स धम्मस्स अनन्तरपच्चयेन 
पच्चयो'तिआदि (पट्टा० १.२.४५) विय “सुखाय वेदनाय सम्पयुत्तो धम्मो दुक्खाय वेदनाय सम्पयृत्तस्स धम्मस्स 
अनन्तरपच्चयेन पच्चयो, दुक्खाय वेदनाय...पे०... सुखाय वेदनाय...पे०... पच्चयो "ति वत्तब्बं सिया, तथा गणनवारे 
एकेकवेदनासम्पयुत्तस्स अत्तना समानवेदनासम्पयुत्तस्स, इतरवेदनाद्रयसमङ्गिस्स च पच्चयभावं सन्धाय “अनन्तरे 
नवा"ति वत्तब्बं सिया, न च पनेवं पाळि आगता। दोमनस्ससोमनस्सवेदनाय सम्पयुत्तानं पन 
अञ्ञमञ्जअनन्तरपच्चयवसेन गणनद्वयं परिहापेत्वा “अनन्तरे सत्ता'ति वुत्तं, तस्मा यथाधम्मसासने अवचनम्पि 
पटिसेधसदिसं अभावस्सेव दीपनतोति वृत्तं “पटिसिद्धा*ति। अस्स वा अनन्तरं दोमनस्सस्स उप्पत्तीति सम्बन्धो । अस्साति 
सोमनस्सस्स। 

एवं भवङ्गपाताभावे कारणं वत्वा पुन तदारम्मणाभावं दस्सेन्तो आह “महग्गत न्तिआदि । तत्थेव पटिसिद्धन्ति 
“परित्तारम्मणो धम्मो महग्गतारम्मणस्स धम्मस्स कम्मपच्चयेन पच्चयो ति वचनाभावतो तत्थेव पट्टाने पटिसिद्धं। कि नु 
कातब्बन्ति कि कातब्बं। न हि सक्का एत्तकेन “अचित्तको "ति वत्तुन्ति अधिप्पायो। एत्थ च महग्गतारम्मणमेव 
दोमनस्सजवनं निदस्सनवसेन वुत्तं । इट्ठारम्मणभूते पन बुद्धादिआरम्मणेपि दोमनस्सजवने जविते सोमनस्सपटिसन्धिकस्स 
तदारम्मणसम्भवो, भवङ्गपातो वा नत्थि। 


४६४-५. इड्ठारम्मणे उपेकखासहगततदारम्मणस्स दोमनस्सानन्तरञ्च सोमनस्सस्स अभावतो “उपेक्खासहिता 
हेतू "तिआदिना आचरियेन वृत्ते पुन चोदको अनुबन्धन्तो आह “आवज्जनं किमस्सा ति । आचरियो पन किमेत्थ 
आवज्जनगवेसनेन, तेन विनाव इदं चित्तं उप्पज्जतीति दीपेन्तो आह “नत्थि त''न्ति। पुन चोदको आवज्जनेन विना 
चित्तप्पवत्ति अविसहन्तो आह “तं जायते कर्थ न्ति। एवं पन वुत्ते आचरियो किमेत्थ आवज्जनेन, किञ्च आवज्जनेन 
विना चित्तप्पवत्ति नत्थीति इदं न एकन्तिकन्ति दीपेतुं निरावज्जनचित्तानं सम्भवं दस्सेन्तो आह 
“भवङ्गावज्जनान न्तिआदि, भवङ्गावज्जनानं कि आवज्जनं, ननु नत्थेवाति अधिप्पायो। ननु च भवङ्गावज्जनानि ताव 
सकसकविसयेसु निन्नत्ता आवज्जनेन विना उप्पत्तियं बहुलं चिण्णत्ताव उप्पज्जन्ति, अयं पन कथं उप्पज्जतीति इदं 
अनुयोगं सन्धाय पुन निरावज्जनचित्तानि दस्सेन्तो आह ““मग्गस्सा”तिआदि। मग्गस्स लोकुत्तरमग्गस्स चित्तस्स। 
अनन्तरस्स फलस्स चाति मग्गानन्तरस्स फलस्स च अत्थाय कि आवज्जनन्ति सम्बन्धो । एवं नत्थीति यथा एतेसं, 
एवमेतस्सापि नत्थि। 


आनन्दाचरियो पनेत्थ अरियमग्गचित्तं, मग्गानन्तरानि फलानि च परिकम्मावज्जनेन सावज्जनानि समानानि 
असतिपि निरावज्जनुप्पत्तियं निन्नादिभावे उप्पत्तिया निदस्सनमत्तवसेन वुत्तानीति वण्णेति। अयं हिस्स अधिप्पायो - यदि 
हि निब्बानारम्मणावज्जनाभावं सन्धाय वृत्तानि सियुं, गोत्रभुवोदानानि दस्सितब्बानि सियुं तेहेव एतेसं 
निरावज्जनतासिद्भितो, फलसमापत्तिकाले च “परित्तारम्मणं महग्गतारम्मणं अनुलोमं फलसमापत्तिया अनन्तरपच्चयेन 
पच्चयो' "ति वचनतो समानारम्मणावज्जनरहितत्ता मग्गानन्तरानि फलचित्तानीति एवं समापत्तिफलचित्तानि न वज्जेतब्बानि 
सियुं, गोत्रभुवोदानानि पन यदिपि निब्बाने चिण्णानि, समुदाचितानि च न होन्ति, आरम्मणन्तरे चिण्णसमुदाचितानेव। 
फलसमापत्तिचित्तानि च मग्गवीथितो उद्धं तदत्थं परिकम्मसब्भावाति तेसं गहणं न कतं। अनुलोमानन्तरञ्च 
फलसमापत्तिचित्तं चिण्णसमुदाचितं, न नेवसञ्जानासञ्ञानन्तरं मग्गानन्तरस्स विय तदत्थं परिकम्माभावाति “निरोधा 
बुडुहन्तस्सा"ति तञ्च निदस्सितन्ति। 


४६७. “किमस्सारम्मण''न्ति वत्वा निरावज्जनभावं विय अनारम्मणभावम्पि वदेय्याति तब्भावदस्सनेन अत्तनो 
वचनं साधेन्तो आह “विना आरम्मणेना”तिआदि। यं किञ्चीति यं किञ्चि परिचितपुब्बं आरम्मणं आरब्भ। ननु च 
तदारम्मणिकं सियाति वृत्तं, तदारम्मणञ्च जवनारम्मणमेव गण्हाति इतरथा तदारम्मणभावायोगतोति कथमस्सा 
परित्तारम्मणन्ति? सच्चं, कामावचरविपाकचित्तानं एकन्तपरित्तारम्मणत्ता नास्सा महग्गतारम्मणभावो यृत्तो, 
““तदारम्मण”न्ति च तदारम्मणट्ठाने उप्पत्ति गहेत्वा वुत्तं, न तस्सा तदारम्मणकिच्चसम्भवतो | केन चरहि किच्चेनायं 
उप्पज्जतीति? तदारम्मणकिच्चं ताव यथावुत्तकारणतोव नत्थि, नापि सन्तीरणकिच्चं तथा अप्पवत्तनतो। पटिसन्धिचुतीसु 
वत्तब्बमेव नत्थि। पारिसेसतो पन भवस्स अङ्गभावतो भवङ्गकिच्चन्ति यृत्तं सिया, पटिसन्धिभूतमेव चित्तं भवङ्गन्ति इदं 
येभुय्यवसेन बुच्चतीति। आचरियधम्मपालत्थेरेनापि हि अयमत्थो दस्सितोव। 

४६८-७३. अविज्जमाने कारके कथं कस्सचि निरावज्जनप्पवत्तिकस्स सावज्जनभावेनाति चोदनं सन्धाय 
चित्तनियामनिब्बत्तमेतन्ति दस्सेतुं “उतुबीजनियामो चा तिआदि वुत्तं । उतुबीजनियामो चाति उतुनियामो चेव 
बीजनियामो च, उतुसभावनियामो बीजसभावनियामोति वृत्तं होति । कम्मधम्मानं नियामो एव कम्मधम्मनियामता | 
एकप्पहारेनाति तं तं उतुसमयमनतिक्कमित्वा एकस्मियेव काले । फलपुष्फादीति आदि-सद्देन पल्लवादीनं सङ्गो । 
सब्बेसन्ति तस्मिं समये फलादिनिब्बत्तनकानं सब्बेसं | तंतंतुल्यफलुब्भवोति तेहि तेहि बीजेहि सदिसानं फलानं निब्बत्ति, 
तेसं तेसं बीजानं अनुरूपफलनिब्बत्तीति अत्थो। “कुलत्थगच्छस्स उत्तरग्गभावो, दक्खिणवल्लिया दक्खिणरुक्खपरिहरणं, 
सूरियावत्तपुप्फानं सूरियाभिमुखभावो, मालुवलताय रुक्खाभिमुखगमन''न्ति एवमादीनिपि एत्थेव समोधानं गच्छन्ति । 
छिद्दत्तन्ति छिद्वन्तभावो, छिद्दयेव वा। बीजजोति बीजसम्भवो नियामो। यतो देतीति यतो यतो पच्चयभावनियामतो 
देति। अयन्ति अयं अत्तनो अनुरूपस्स, सदिसस्स, विसदिसस्स च फलस्स निब्बत्तने नियामो। अपिच - 


“न अन्तलिक्खे न समुद्दमज्झे, 
न पब्बतानं विवरं पविस्स। 
न विज्जती सो जगतिप्पदेसो, 


यत्थट्टितो मुच्चेय्य पापकम्मा"ति॥ (ध० प° १२७) - 


इमिस्सा गाथाय अट्टुप्त्तियं आगतं तिणकलापस्स गहितअग्गिनो उद्टहित्वा आकासे गच्छतो काकस्स गीवाय पटिमुच्चनं, 
नाविकस्स भरियाय वालुकघटं कण्ठे बन्धित्वा समुहृदके पक्खिपनं, पब्बतकूटस्स पतित्वा लेणे वसन्तानं भिक्खूनं 
द्वारपिदहनन्ति तंतंकम्मसरिक्खकविपाकनिब्बत्तनम्पि कम्मनियामोयेवाति वेदितब्बं | जातियन्ति पटिसन्धिग्गहणे चेव 
मातुकुच्छितो निक्खमने च, निदस्सनमत्तञ्चेतं अभिसम्बोधिधम्मचक्कप्पवत्तनादीसुपि मेदनीकम्पनादिकस्स सम्भवतो । 
बोधिसत्तस्साति पच्छिमभविकबोधिसत्तस्स। मेदनीकम्पनादिकन्ति पथवीकम्पनादिकं द्रत्तिसपुब्बनिमित्तं । 
विसेसत्तमनेकम्पीति पुब्बनिमित्ततो अज्जं तदा पातुभूतं सब्बं अच्छरियं । उप्पत्तावज्जनादीनन्ति “त्वं आवज्जनं होहि, 
त्वं दस्सन''न्तिआदिना नियुञ्जकस्स अभावेपि तंतंकिच्चवसेन तेसं तेसं उप्पत्ति। 


४७४. हदये अन्धकारो वियाति हदयन्धकारो, सम्मोहोति अत्थो, तस्स विद्धंसनं पहानकरणन्ति 
हदयन्धकारविद्धंसनं। पयृत्तोति अनुपादापरिनिब्बानं अप्पत्वा अनोसक्कमानेन वीरियेन वीरियवा । मोहन्धकारापगमन्ति 
अरहत्तमाह। 


इति अभिधम्मत्थविकासिनिया नाम 
अभिधम्मावतारसंवण्णनाय 


विपाकचित्तप्पवत्तिनिद्देसवण्णना निद्धिता। 


८. अहमो परिच्छेदो 


पकिण्णकनिद्देसवण्णना 

४७५-६. इदानि यथावृत्तानं सब्बेसम्पि चित्तानं पाकटभावत्थं - 


“सुत्त दोवारिको चेव, 

गामिल्लो अम्बगोळियो । 

जच्चन्धो पीठसप्पी च, 

उपनिस्सयमत्थसो"ति॥ (ध० स० अटटु० ४९८ विपाकुद्भारकथा) - 


अट्ठकथाय आगतमातिकाय वसेन पकिण्णकनयं दस्सेतुं “इदानि पना तिआदि आरद्धं | तत्थ मनसन्ति चित्तानं । 
“मानस'न्तिपि पठन्ति, तं न सुन्दरं । पन्थमक्कटकोति पाणकपटङ्गादीनं सञ्चरणट्टाने जालं पसारेत्वा तेसं मग्गरक्खणतो 
“पन्थमक्कटको ति लद्धनामो उण्णनाभि। दिसासु पन पञ्चसूति उपमेतब्बानं पञ्चपसादानं वसेन वृत्तं । तत्थाति मग्गे, 
तत्थ जालमज्झेति वा सम्बन्धो । सुत्तं पसारेत्वाति जालबन्धनमाह। 


४७८-८०. न्ति रुधिरमाह । दिसासु दुतियादीसु सुत्ते...पे०... घट्टितेति सम्बन्धो। “पसादा पञ्च दढुब्बा तिआदि 
उपमासंसन्दनं । चित्तं...पे०... वियाति हदयवत्थुं निस्साय पवत्तमानचित्तं जालमज्झे निपन्नमक्कटको विय ददुब्बं । 


४८२-५. पसादघट्टनन्ति पसादे घट्टितं । भवङ्गावट्टनन्ति भवङ्गं आवट्टेन्तं। धम्मतो अञ्जा काचि किरिया नाम 
नत्थीति धम्ममेव चलनेन सह उपमेति । सृत्तानुसारंवाति सुत्तानुसारेन गमनं विय। जवनस्स आरम्मणरसानुभवनतो तस्स 
पवत्ति यूसपानेन सद्धि उपमेत्वा वृत्ता। वत्थुंयेबाति यथा पुरिमचित्तानि हदयवत्थुनिस्सितानि पसादवत्थुं अनुगतानि 
अञ्ञारम्मणानि च होन्ति, न एवं भवङ्गं । तं पन वत्थारम्मणन्तररहितं केवलं हदयवत्थुमेव निस्साय पवत्ततीति दीपेति । 
परिवत्तनन्ति पुन भवङ्गभावेन परिवत्तनं । भवङ्गावज्जनादीनं धम्मतो भेदेपि सन्ततिवसेन एकत्तं गहेत्वा एकेनेव 
मक्कटकेन उपमासंसन्दनं वुत्तं 


४८६-९०. उपमा एव ओपम्मं। ततो पसादवत्थुतो चित्तात सम्बन्धो। दीपितं इमिना ओपम्मेन। एकेकारम्मणन्ति 
रूपादीसु पञ्चसु एकेकं आरम्मणं । सब्बसोति सब्बेसु चक्खादीसु यत्थ कत्थचीति अत्थो। इदानि एकेकारम्मणस्स द्वीसु 
द्वीसु आपाथगमनं पकासेतुं “रूपं चक्खुपसादम्ही”तिआदि वृत्तं। खे आकासे गच्छतीति खगो, पक्खि | साखिनोति 
रुक्खस्स | 


४९२-३. रूपस्साति सम्बन्धे सामिवचनं, तस्स पन घटनं, आपाथगमनम्मि चाति द्वीहि सह सम्बन्धो । पसादस्साति 
कम्मत्थे सामिवचनं, अत्थतो आपाथगमनम्पि चाति सम्बन्धो। आरम्मणवसेन, आपाथं आगच्छन्तस्सपि पसादघट्टनेन च 
भवङ्गचलनस्स पच्चयभावेन आपाथं विय उपगमनन्ति अत्थो। 


४९४-५. ततोति भवङ्गचलनतो परं, कुसलं जवनं चित्तन्ति कामावचरकुसलजवनचित्तं। अकुसलमेव वाति वा- 
सद्देन किरियाब्याकतचित्तम्पि सङ्गण्हाति। एत्थ सिया - को पनेतं जवनं कुसलताय वा अकुसलताय वा नियमेतीति? 
योनिसोमनसिकारो चेव अयोनिसोमनसिकारो च। यस्स हि चतुचक्कसम्पदावसेन योनिसोमनसिकारो पवत्तति, 
आवज्जनं, वोटुब्बनञ्च योनिसोब आवट्टेति, ववत्थापेति च, तस्स अकुसलुप्पत्ति नत्थि। यस्स पन वुत्तविपरियायेन 
अयोनिसोमनसिकारो च होति, आवज्जनं, वोट्टुब्बनञ्च अयोनिसो च आवड्टेति, ववत्थापेति च, तस्स कुसलजवनुप्पत्ति 
नत्थि, तस्मा योनिसोमनसिकारो कुसलताय, अयोनिसोमनसिकारो अकुसलताय च नियमेतीति दडुब्बं । किरियाजवनं पन 

अरहत्तमेव नियमेति। केचि पन “किरियाजवनं पन मनसिकारो च नियमेति। यथा हि आवज्जनं कुसलाकुसलानं 
विसुं विसुं पच्चयो होति, एवं किरियाजवनस्सापी”ति वदन्ति । 


४९७. दोवारिकोपमादीनीति एत्थ एको राजा सयनगतो निद्दायति, तस्स परिचारको पादे परिमज्जन्तो निसीदि, 
बधिरदोवारिको द्वारे ठितो, तयो पटिहारा सयनस्स, द्वारस्स च मज्झे पटिपाटिया ठिता। अथेको पच्चन्तवासी मनुस्सो 
पण्णाकारं आदाय द्वारं आकोटेसि, बधिरदोवारिको सहं न सुणाति, पादपरिमज्जको सञ्ञं अकासि, ताय सञ्जाय द्वारं 
विवरित्वा पस्सि, पठमपटिहारो पण्णाकारं गहेत्वा दुतियस्स अदासि, दुतियो ततियस्स, ततियो रज्ञो, राजा परिभुञ्जि। 
तत्थ राजा विय जवनं दटुब्बं, पादपरिमज्जको विय आवज्जनं, बधिरदोवारिको विय चक्खुविञ्ञजाणं, तयो पटिहारा विय 
सम्पटिच्छनादीनि तीणि वीथिचित्तानि, पच्चन्तवासिनो पण्णाकारं आदाय द्वाराकोटनं विय आरम्मणस्स पसादघड़नं, 
पादपरिमज्जकेन सञ्जाय दिन्नकालो विय किरियामनोधातुया भवङ्गस्स आवट्टितकालो, तेन दिन्नसञ्जाय 
बधिरदोवारिकस्स द्वारविवरकालो विय चक्खुविञ्जाणस्स आरम्मणे दस्सनकिच्चसाधनकालो, पठमपटिहारेन 
पण्णाकारस्स गहितकालो विय विपाकमनोधातुया आरम्मणस्स सम्पटिच्छितकालो, पठमेन दुतियस्स दिन्नकालो विय 
विपाकमनोविञ्ञाणधातुया आरम्मणस्स सन्तीरितकालो, दुतियेन ततियस्स दिन्नकालो विय किरियामनोविञ्जाणधातुया 
आरम्मणस्स ववत्थापितकालो, ततियेन रज्ञो दिन्नकालो विय वोडुब्बनेन जवनस्स निय्यातितकालो, रञ्ञजो 
परिभोगकालो विय जवनस्स आरम्मणरसानुभवनकालोति अयं दोबारिकोपमा । 


“इदं पन ओपम्मं कि दीपेती 'तिआदि उच्छुयन्तूपमाय वुत्तनयेन वेदितब्बा सम्बहुला गामदारका अन्तरवीथियं पंसुं 
कोळन्ति, तत्थेकस्स हत्थे कहापणो पटिहञ्जि। सो “मय्हं हत्थे पटिहतं, किं नु खो एत "न्ति आह । अथेको “पण्डरं 
एत"न्ति आह । अपरो सह पंसुना गाळहं गण्हि। अञ्जो “पृथुलं चतुरस्सं एत" न्ति आह। अपरो “कहापणो एसो"ति 
आह। अथ आहरित्वा मातु अदंसु, सा कम्मे उपनेसि। तत्थ सम्बहुलानं दारकानं अन्तरवीथियं कोळन्तानं 
सन्निसिन्नकालो विय चित्तप्पवत्ति दटुब्बा, कहापणस्स हत्थे पटिहतकालो विय आरम्मणेन पसादस्स घट्टितकालो, “कि नु 
खो एत” न्ति बुत्तकालो विय तं आरम्मणं गहेत्वा किरियामनोधातुया भवङ्गस्स आवट्टितकालो, “पण्डरं एत”न्ति 
बुत्तकालो विय चक्खुविञ्जाणेन दस्सनकिच्चस्स साधितकालो, सह पंसुना गाळहं गहितकालो विय विपाकमनोधातुया 
आरम्मणस्स सम्पटिच्छितकालो, “पृथुलं चतुरस्सं एतः न्ति वुत्तकालो विय विपाकमनोविञ्ञाणधातुया आरम्मणस्स 
सन्तीरितकालो, “कहापणो एसो”ति वुत्तकालो विय किरियामनोविञ्ञाणधातुया आरम्मणस्स ववत्थापितकालो, मातरा 
कम्मे उपनीतकालो विय जवनस्स आरम्मणरसानुभवनं वेदितब्बन्ति अयं गामदारकोपमा। 


इदं ओपम्मं कि दीपेति? किरियामनोधातु अदिस्वाव भवङ्गं आवट्टेति, विपाकमनोधातु अदिस्वाव सम्पटिच्छति, 
विपाकमनोविञ्ञाणधातु अदिस्वाव सन्तीरेति, किरियामनोविञ्जाणधातु अदिस्वाव ववत्थापेति, जवनं अदिस्वाव 
आरम्मणरसं अनुभवति, एकन्तेन पन चक्खुविञ्ञाणमेव दस्सनकिच्चं साधेतीति दीपेति। जच्चन्धपीठसप्पीउपमा उपरि 
आगमिस्सति। 


४९८-५०९. एत्तका उपमा सङ्गहेत्वा “दोवारिकोपमादीनी”ति वत्वा '-उपनिस्सयमत्थसो"ति एत्थ उपनिस्सयभावं 
पकासेतुं “ असम्भेदेना”तिआदिमाह । असम्भेदेनाति अविनट्टभावेन, वातपित्तादीहि अनुपहतभावेन च। 
बातपित्तादिउपहतम्पि हि चक्खुविञ्ञाणस्स पच्चयभावानुपगमनतो सम्भिन्नमेव नाम होति, पञ्चिन्द्रियानं अत्थिक्खणेयेव 
निस्सयभावूपगमनतो खणवसेन असम्भेदोपि युज्जति। एस नयो सोतपसादादीसुपि। रूपापाथगमेनाति दूरे ठितस्स 

फलिकादीहि अन्तरितस्स चक्खुविञ्ञाणुप्पत्तिया पच्चयो भवितुं योग्यदेसे अवड्टितवसेन रूपस्स आपाथगमनेन। 
एवञ्च कत्वा दूरे ठितं, परम्मुखे ठितम्पि दिब्बचक्खुस्स आपाथगतमेव नाम होति। आलोकनिस्सयेनापीति 
रूपावभासनसमत्थआलोकसङ्घातनिस्सयेन। आलोके सति सम्भवो चेत्थ आलोकनिस्सयता, न आलोकस्स 
निस्सयपच्चयत्ता। मनक्कारोव हेतु मनक्कारहेतु, तेन सह वत्ततीति समनक्कारहेतु । तेन आलोकनिस्सितं दस्सेति। 
समेतेहीति संयुत्तेहि एकोभूतेहि, न एकस्सपि विरहेनाति अत्थो। 


आकासनिस्सयेनाति कण्णच्छिहसङ्घातआकासनिस्सयेन। तेनेव हि अट्ुकथायं “न हि पिहितकण्णच्छिहस्स 
सोतविञ्ञाणं पवत्तती "ति वृत्तं। बाहिराकासम्पि पन इच्छितमेव। तथा हि अविवरे गेहे निसीदित्वा बुच्चमानानं बहि ठिता 
न सुणन्ति। बायोसन्निस्सयेनाति नासिकच्छिहं पविसनवायुसन्निस्सयेन। आपोसन्निस्सयेनाति 
खेळसङ्कघात आपोसन्निस्सयेन। पथवीसन्निस्सयेनाति कायपसादवत्थुस्स पथवीधातुसन्निस्सयेन। मनोविञ्ञाणन्ति 
जवनमनोविञ्ञाणं। 


५९१०-१९. मनो...पे०... वेदितब्बन्ति “ असम्भेदा मनस्सा' ति एत्थ वृत्तं मनो भवङ्गचित्तन्ति वेदितब्बं । तं पन 
चुतिवसेन निरुद्धम्पि किरियामयचित्तस्स पच्चयभावं अनुपगन्त्वा केवलं भवङ्गप्पवत्तिवसेन मन्दथामगतं हुत्वा पवत्तनम्पि 
सम्भिन्नमेवाति दटुब्बं । नायं सब्बत्थ गच्छतीति चतुवोकारे अलब्भनतो । तेनाह “भवं तु पञ्चवोकार 'न्तिआदि। तत्थ 
पञ्चन्नं खन्धानं बोकारो एत्थाति पञ्चवोकारो। होति हि भिन्नाधिकरणम्पि अञ्जपदत्थसमासो यथा “उरसिलोमो"ति। 
अथ वा यथापच्चयं पञ्चहि खन्धेहि वोकरीयतीति पञ्चवोकारो । “ अत्थतो^ति एवमादिकं पदं चक्खादीनि 
दस्सनादिकिच्चानीति एत्तकमेव सन्धाय वृत्तं, न अञ्जं किञ्चि विसेसनन्ति न तत्थ विनिच्छयो वुत्तो । 


५१२-४. सब्बानीति कामावचरादिभेदं अनामसित्वा सब्बानि। कम्मन्ति पटिसन्धिनिब्बत्तका उपपज्जवेदनीयभूता, 
अपरापरियवेदनीयभूता वा चेतना | कम्मनिमित्तन्ति यं वत्थुं आरम्मणं कत्वा आयूहनकाले कम्मं आयूहति, तं 
दानूपकरणादिकं, पाणघातोपकरणादिकञ्च । गतिनिमित्तन्ति भवन्तरमुपपज्जितब्बभवपरियापन्नवण्णायतनं, तं पन 
सुगतियं मनुस्सलोके निब्बत्तन्तस्स रत्तकम्बलसदिसमातुकुच्छिवण्णवसेन, देवलोके निब्बत्तन्तस्स 
उय्यानकप्परुक्खवण्णवसेन, दुग्गतियं निब्बत्तन्तस्स अग्गिजालादिवण्णवसेन, पेततिरच्छानयोनीसु पेततिरच्छानानं 
निबद्धसञ्चरणट्ठानपरियापन्नतावण्णवसेन च दडुब्बं । “तिविधन्ति इदं यथासम्भववसेन वुत्तं, रूपारूपसम्बन्धीनं पन 
कम्मनिमित्तमेव आरम्मणं होति। तथा हि महग्गतविपाकानि एकन्तेन कम्मसदिसारम्मणानि वुत्तानि। 


पच्चुप्पन्नमतीतं वाति खणवसेन पच्चुप्पन्नमतीतं वा। तत्थ गतिनिमित्तं एकन्तेन पच्चुप्पन्नमेव, कम्मनिमित्तं 
पच्चुप्पन्नमतीतं वा, कम्मं पन अतीतमेव । अनागतारम्मणं पन पच्चुप्पन्नकम्मनिमित्तगतिनिमित्तं विय अनापाथगतत्ता, 
अतीतकम्मकम्मनिमित्तं विय अननुभूतत्ता च विभूतं ह॒त्वा नोपतिट्ठातीति अतिसन्तभावेन पवत्तमाना पटिसन्धि तं आरब्भ 
पवत्तितुं न सक्कोतीति वुत्तं “नत्थि अनागत न्ति । महग्गतपटिसन्धीनं एकन्तेन कम्मसदिसारम्मणभावेन कम्मस्स विय 
अतीतनवत्तब्बारम्मणत्ता न तासं विसुं आरम्मणं उद्भटं । तत्थ दुतियचतुत्थारूपपटिसन्धीनं अतीतमेव आरम्मणं इतरासं 
नवत्तब्बन्ति दडुब्बं । 


५१७-२०. महाविपाकानं पटिसन्धादिचतुकिच्चवसेनेव पवत्तनतो रूपारूपभवे पटिसन्धिभवङ्गचुतिवसेन 
तंतंविपाकस्सेव पवत्तितो, तदारम्मणस्स च अभावेन तत्थ न लब्भतीति आह ““महापाका...पे०... द्वये ”ति। अनिट्टरूपानं 
ब्रह्मलोके असम्भवेपि तत्थ ठत्वा इध अनिट्ठारम्मणं पस्सन्तानं अकुसलविपाकानि न उप्पज्जन्तीति न वत्तब्बन्ति 

रूपभवेपि सन्तीरणत्तयं वुत्तं। अभिधम्मत्थसङ्गहसच्चसङ्घेपादीसुपि हि इमिनाव अधिप्पायेन रूपलोके 
अकुसलविपाकप्पवत्ति दस्सिता। अपरे पन “कामभवे सन्तीरणत्तयं, रूपभवे सन्तीरणद्वयन्ति यथालाभवसेन 
योजेतब्ब''न्ति वदन्ति । 


कदाचिपीति परित्तारम्मणेसु परित्तजवनानं उप्पादेपि। “बीजस्साभावतो ति रूपारूपभवद्वये तदारम्मणाभावस्स 
कारणं वत्वा तमेव पकासेतुं “पटिसन्धिबीज'ˆन्तिआदि वुत्तं । पटिसन्धियेव बीजभूतन्ति पटिसन्धिबीजं। तस्साति 
तदारम्मणस्स। 


५२१. यदि एवं चक्खुविञ्जाणादीनम्पि कामावचरपटिसन्धिबीजत्ता तत्थ अभावो आपज्जतीति चोदेन्तो आह 
“-चक्खुविञ्ञाणादीन ' न्तिआदि। इन्द्रियानन्ति चक्खुविञ्ञाणादीनं वत्थुद्रारभूतानं चक्खादीनमिन्द्रियानं । 
पवत्तानुभावतोति तेसं तत्थ अत्थितानुभावतो । अयञ्हेत्थ अधिप्पायो - चक्खुसोतविञ्ञाणानं वत्थुभूतानि 
चक्खुसोतिन्द्रियानि तत्थ पवत्तन्तीति तेसं पवत्तिआनुभावतो चक्खुसोतविञ्ञाणानि पवत्तन्ति। सति च तेसं पवत्तियं 
बीथिचित्तुप्पादो नियतोति चक्खुविञ्ञाणादीनं विय सम्पटिच्छनसन्तीरणानम्पि तत्थ सम्भवो सिद्धोति। 


५२३-४. अकामावचरधम्मेति कामावचरधम्मतो अञ्जे महग्गतलोकुत्तरधम्मे । नानुबन्धतीति नानुवत्तति । 
जनकं...पे०... अनुबन्धतीति यथा नाम गेहतो निकखमित्वा बहि गन्तुकामो तरुणदारको अत्तनो जनकं पितरं वा अञ्ञं वा 
पितुसदिसं हितकामं जाति अङ्गुलियं गहेत्वा अनुबन्धति, न अञ्ञं राजपुरिसादि, तथा एतम्पि भवङ्गारम्मणतो बहि 
निक्खमितुकामसभागताय अत्तनो जनकं पठमकुसलादिकं सदिसं वा दुतियकुसलादिकामावचरजवनमेव अनुबन्धति, न 
अञ्जं महग्गतं लोकुत्तरन्ति अयमेत्थ अत्थो। कुसलाकुसलादिन्ति आदि-ग्गहणेन किरियाब्याकतं सङ्गण्हाति । 
आनन्दाचरियो पन पट्टाने “कुसलाकुसले निरुद्धे विपाको तदारम्मणता उप्पज्जती”ति (पट्ठा० ३.१.९८) 
विपाकश्षम्मधम्मानमेवानन्तरं तदारम्मणं वुत्तं । विप्फारवन्तञ्हि जवनं नावं विय नदीसोतो भवङ्गं अनुबन्धति, न पन 
छळङ्गपेक्खावतो सन्तवृत्ति किरियाजवनं पण्णपुटं विय नदीसोतोति किरियाजवनानन्तरं तदारम्मणं न इच्छति, 
आचरियजोतिपालत्थेरादयो पन “लब्भमानस्सपि केनचि अधिप्पायेन कत्थचि अवचनं दिस्सति, यथा तं धम्मसङ्गहे 
अकुसलनिद्देसे लब्भमानोपि अधिपति न वुत्तो, तस्मा यदि अब्याकतानन्तरम्पि तदारम्मणं वुच्चेय्य, तदा वोटुब्बनानन्तरम्पि 
तस्स पवत्ति मञ्ञेय्युन्ति किरियाजवनानन्तरं तदारम्मणं न वुत्तं, न पन अलब्भनतो । यञ्चेत्थ पण्णपुटं निदस्सितं, तं 
निदस्सितब्बेन समानं न होति, नावापण्णपुटानञ्हि नदीसोतस्स आवट्टनं गति च विसदिसीति नावायं नदीसोतस्स 
अनुबन्धनं, पण्णपुटस्स अननुबन्धनञ्च युज्जति, इध पन किरियाजवनेतरजवनानं भवङ्गसोतस्स आवटुनं गति च 
सदिसीति एतस्स अननुबन्धनं, इतरस्स अनुबन्धनञ्च न युज्जति, तस्मा विचारेतब्बमेव त"न्ति वदन्ति । 


५२५-६. यथा चेतं महग्गतलोकुत्तरधम्मे नानुवत्तति, तथा यदा एते कामावचरधम्मापि महग्गतानुत्तरधम्मारम्मणा 
हुत्वा पवत्तन्ति, तदा तेपि नानुबन्धतीति आह “कामावचरधम्मापी”तिआदि। महग्गता-ग्गहणेन चेत्थ लोकुत्तरानम्पि 
सङ्गहो दटुब्बो। ते चापीति च-सद्देन लोकुत्तरारम्मणानं गहणं। कस्मा नानुबन्धतीति आह “परित्तारम्मणत्ता”तिआदि। 
परित्तारम्मणत्ताति हेट्ठा वुत्तनयेन कामावचरविपाकानं एकन्तेन परित्तारम्मणत्ता। तथापरिचितत्ताति यथा जवनं, एवं 
अपरिचितत्ता। इदं वुत्तं होति - यथा हि सो पितरं, पितुसदिसं वा कञ्चि अनुबन्धन्तो तरुणदारको 
घरद्वारन्तरवीथिचतुक्कादिम्हि परिचितेयेव देसे अनुगच्छति, न अरञ्जं वा रक्खसभूमि वा गच्छन्तं, एवं कामावचरधम्मे 
अनुबन्धन्तम्पि परित्तम्हि परिचितेयेव देसे पवत्तमाने ते धम्मे अनुबन्धति, न महग्गतलोकुत्तरधम्मे आरब्भ पवत्तमानेपि। 

५२७-३२. इदानि कि इमाय युत्तिकथाय, अट्टुकथापमाणतो चेतं गहेतब्बन्ति दस्सेन्तो आह “कि तेना”तिआदि। 
जवनेति कामावचरजवने | तदारम्मणचित्तानि “तदारम्मण "न्ति लद्धनामानि चित्तानि तदारम्मणभावं न गण्हन्ति, 
तदारम्मणभावेन न पवत्तन्तीति अत्थो। अथ वा नामगोत्तं आरब्भ जवने जविते तदारम्मणं तस्स जवनस्स आरम्मणं न 
गण्हन्ति न लब्भन्तीति अत्थो। रूपारूपभवेसु वाति वा-सद्देन “जवने जवितेपि तदारम्मणं न गण्हन्ती”ति आकड्डति। 
पण्णत्ति आरब्भाति कामभवेपि पण्णत्ति आरब्भ । लक्खणारम्मणायाति अनिच्चादिलक्खणत्तयारम्मणाय, 
बलवविपस्सनायाति अत्थो। “तीणि लक्खणानि, तिस्सो च पञ्जत्तियो कुसलत्तिके न लब्भन्ती”ति अट्टुकथाय वृत्तत्ता 
तिण्णं लक्खणानं धम्मतो अभावेन तं आरब्भ पवत्ताय विपस्सनाय तदारम्मणानि न लब्भन्ति। पट्ठाने पन “सेखा वा 
पुथुज्जना वा कुसलं अनिच्चतो दुक्खतो अनत्ततो विपस्सन्ति, कुसलाकुसले निरुद्धे विपाको तदारम्मणता उप्पज्जती”ति 
(पट्टा० १.१.४०६) वचनतो खन्धारम्मणिकविपस्सनाय तदारम्मणं लब्मतीति दढुब्बं । मिच्छत्तनियतेसूति कतमे धम्मा 
मिच्छत्तनियता? चत्तारो दिट्टिगतसम्पयुत्तचित्तुप्पादा*ति (ध० स० १४२६) एवमागतेसु मिच्छागाहवसेन पवत्तेसु धम्मेसु 
जवनं हुत्वा जवितेसु। कस्मा पन तेसु जवितेसु तदारम्मणं न लब्भतीति? कामावचरविपाकानञ्हि नियतमिच्छादिट्टि विय 
“अत्ता ओच्छिज्जती”तिआदिना अत्तपरिकप्पनावसेन अप्पवत्तनतो नियतमिच्छादिड्रिसप्पवत्तेसु तेसु जवितेसु तदनन्तरं 
तदारम्मणानि न उप्पज्जन्ति, अनियतमिच्छादिट्टिवसप्पवत्तेसु पन जवितेसु तदारम्मणं नुप्पज्जतीति नत्थि। अथ वा 
मिच्छत्तनियतेसूति मिच्छाभावनियतसभावेसु तंविसयेसूति अत्थो । मिच्छत्तनियतधम्मानं धम्मसभावं अग्गहेत्वा 
मिच्छत्तनियतसभावस्सेव गहणतो, तस्स च विपाकानं अविभूतत्ता मिच्छत्तनियतसभावे आरब्भ तदारम्मणा न लब्भन्ति। 
पि-सद्देन सम्मत्तनियतेसुपीति सम्पिण्डेति, “लोकुत्तरधम्मे आरब्भा^ति वा एतेन सिद्भत्ता न तेसं विसुं उद्धरणं कतं । 
अट्टकथायं पन मिच्छत्तनियतसम्मत्तनियतानं अञ्जमञ्ञजपटिपक्खभावेन बलवभावतो तदारम्मणस्स अवत्थुभावदस्सनत्थं 
मिच्छत्तनियतानन्तरं सम्मत्तनियतापि उद्धटा । मिच्छत्तनियतसभावस्स विय पटिसम्भिदासभावस्सपि कामावचरविपाकानं 
अविभूतभावेन पटिसम्भिदाजाणानि आरब्भ जवने जविते तदारम्मणं न लब्मतीति आह 
““पटिसम्भिदाजाणानी”तिआदि। मनोद्वारेपीति न केवलं पञ्चद्वारेसुयेव, अथ खो मनोद्वारेपि । सब्बेसन्ति 
अहेतुकदुहेतुकादीनं सब्बेसं । अनुपुब्बतोति हेट्ठा वुत्तअनुक्कमतो । 


५३३. न विज्जतीति मनोद्वारस्स अप्पटिघभावेन न विज्जति। भवङ्गतोति भवङ्गसन्तानतो, तस्स आरम्मणतो वा। 
वुद्ठानन्ति भवङ्गसन्ताने, तस्सारम्मणे वा सति तस्स वुद्ठान । 


५३५-६. सत्त सत्ताति एकेकस्स सत्त सत्ताति कत्वा। पापपाकाति अकुसलविपाका । “द्वादसापुञ्ञचित्तान"'न्ति 
बत्वा “पापपाका ति वचनं “तत्रिदं सुगतस्स सुगतचीवरप्पमाण''न्तिआदीसु विय सञ्ञजासद्दवसेन वुत्तं । एवं पवत्तियं 
अकुसलविपाकानं पवत्ति दस्सेत्वा इदानि पटिसन्धियं दस्सेतुं “एकादसविधान''न्तिआदि वृत्तं। उद्भच्चचेतनाय 
पवत्तिविपाकदानमत्तं विना पटिसन्धिदानाभावतो आह “हित्वा उद्धच्चमानस''न्ति। कि पनेत्थ कारणं, 
अधिमोक्खविरहेन सब्बदुब्बलम्पि विचिकिच्छासहगतं पटिसन्धिं आकड़्ति, अधिमोक्खसभावतो ततो बलवतरम्पि 
उद्भच्चसहगतं नाकडुतीति? पटिसन्धिदानसभावाभावतो। “बलवं आकर्ड़रत, दुब्बलं नाकडुती*ति हि अयं विचारणा 
पटिसन्धिदानसभावेसुयेव। यस्स पन पटिसन्धिदानसभावो एव नत्थि, न तस्स बलवभावो पटिसन्धिआकडटने कारणन्ति। 


कथं पनेतं विञ्ञातब्बं “उद्धच्चसहगतस्स पटिसन्धिदानसभावो नत्थी "ति? दस्सनेनपहातब्बेसु अनागतत्ता। तिविधा 
हि अकुसला दस्सनेनपहातब्बा, भावनायपहातब्बा, सिया दस्सनेनपहातब्बा सिया भावनायपहातब्बाति । तत्थ 
दिट्टिसम्पयृत्तविचिकिच्छासहगतचित्तुप्पादा दस्सनेनपहातब्बा नाम | यथाह “कतमे धम्मा दस्सनेनपहातब्बा? चत्तारो 

दिड्टिगतसम्पयुत्तचित्तुप्पादा विचिकिच्छासहगतो चित्तुप्पादो "ति (ध० स० १४०८)। ते हि पठमं निब्बानदस्सनतो 
“'दस्सन" न्ति लद्धनामेन सोतापत्तिमग्गेनेव पहातब्बत्ता “दस्सनेनपहातब्बा”ति वुच्चन्ति। उद्धच्चसहगतचित्तुप्पादो 
भावनायपहातब्बो नाम। यथाह “कतमे धम्मा भावनायपहातब्बा? उद्भच्चसहगतो चित्तुप्पादो”ति। सो हि अग्गमग्गेन 
पहातब्बत्ता “भावनायपहातब्बो ति वुत्तो। उपरिमग्गत्तयञ्हि पठममग्गेन दिट्टुस्मियेब भावनावसेन उप्पज्जति, न 
अदिटुपुब्बं किञ्चि पस्सति, तस्मा “भावना” ति वुच्चति | दिट्टिविप्पयृत्तदोमनस्ससहगतचित्तुप्पादा पन सिया 
दस्सनेनपहातब्बा सिया भावनायपहातब्बा नाम । यथाह “चत्तारो दिड्टिगतविप्पयुत्ता लोभसहगतचित्तुप्पादा द्वे 
दोमनस्ससहगतचित्तुप्पादा । इमे धम्मा सिया दस्सनेनपहातब्बा सिया भावनायपहातब्बा”ति (ध० स० १४०९) | ते हि 
अपायनिब्बत्तकावत्थाय पठममग्गेन, सेसावत्थाय उपरिमग्गेहि पहीयमानत्ता सिया दस्सनेनपहातब्बा सिया 
भावनायपहातब्बा नाम | तत्थ सिया दस्सनेनपहातब्बम्पि दस्सनेनपहातब्बसामञ्ञेन इध “दस्सनेनपहातब्बा" त्वेव 
बोहरन्ति। यदि च उद्भच्चसहगतं पटिसन्धिं ददेय्य, तदा अकुसलपटिसन्धिया सुगतियं असम्भवतो अपायेस्वेव ददेय्य, 
अपायगमनीयञ्च एकन्तेन दस्सनेनपहातब्बा सिया, इतरथा अपायगमनीयस्स अप्पहीनत्ता सेखानं अपायुप्पत्ति आपज्जति, 
न च पनेतं यृत्तं, “चतूहपायेहि च विप्पमृत्तो (खु० पा० ६.११; सु० नि० २३४), अविनिपातधम्मो"तिआदिवचनेहि सह 
विरुज्झनतो, सति च पनेतस्स दस्सनेनपहातब्बभावे “सिया दस्सनेनपहातब्बा' ति इमस्स विभङ्गे वत्तब्बं सिया, न च पनेतं 
वुत्तन्ति। अथ सिया “अपायगमनीयो रागो दोसो मोहो तदेकट्टा च किलेसा”ति एवं दस्सनेनपहातब्बेसु वृत्तत्ता 
उद्भच्चसहगतस्सापि तत्थ सङ्गहो सक्का कातुन्ति? तं न, तस्स नियामतो भावनायपहातब्बभावेन वुत्तत्ताति तस्मा 
दस्सनेनपहातब्बेसु अवचनमेव पटिसन्धिदानाभावं साधेतीति। 


ननु च पटिसम्भिदाविभङ्गे - 


““यस्मिं समये अकुसलं चित्तं उप्पन्नं होति उपेक्खासहगतं उद्भच्चसम्पयूत्तं, रूपारम्मणं वा...पे०... 
ध्म्मारम्मणं वा यं यं वा पनारब्म, तस्मिं समये फस्सो होति...पे०... अविक्खेपो होति, इमे धम्मा अकुसला। इमेसु 
धम्मेसु जाणं धम्मपटिसम्भिदा, तेसं विपाके जाणं अत्थपटिसम्भिदा”ति (विभ० ७३१) - 


एवं उद्धभच्चसहगतचित्तुप्पादं उद्धरित्वा तस्स विपाकोपि उद्भटोति कथमस्स पटिसन्धिदानाभावो सम्पटिच्छितब्बोति? न इदं 
पटिसन्धिदानं सन्धाय उद्भटं, अथ खो पवत्तिविपाकं सन्धाय । पट्टाने पन - 


“सहजाता दस्सनेनपहातब्बा चेतना चित्तसमुट्ठानानं रूपानं कम्मपच्चयेन पच्चयो, नानकखणिका 
दस्सनेनपहातब्बा चेतना विपाकानं खन्धानं कटत्ता च रूपानं कम्मपच्चयेन पच्चयो''ति (पट्ठा० २.८.८९) - 


दस्सनेनपहातब्बचेतनाय एव सहजातनानक्खणिककम्मपच्चयभावं उद्धरित्वाव “सहजाता भावनायपहातब्बा चेतना 
चित्तसमुट्ठानानं रूपानं कम्मपच्चयेन पच्चयो ति भावनायपहातब्बचेतनाय सहजातकम्मपच्चयभावोव उद्धटो, न पन 
नानक्खणिककम्मपच्चयभावो । तथा पच्चनीयनयेपि - 


“दस्सनेनपहातब्बो धम्मो नेवदस्सनेननभावनायपहातब्बस्स धम्मस्स आरम्मणपच्चयेन पच्चयो, सहजात... 
उपनिस्सय...पे०... पच्छाजात... कम्मपच्चयेन पच्चयो”ति (पट्टा० २.८.९८) - 


दस्सनेनपहातब्बस्सेव कम्मपच्चयभावं उद्धरित्वा - 

““भावनायपहातब्बो धम्मो नेवदस्सनेननभावनायपहातब्बस्स धम्मस्स आरम्मणपच्चयेन पच्चयो, सहजात... 
उपनिस्सय... पच्छाजातपच्चयेन पच्चयो”ति (पट्ठा० २.८.९९) - 


भावनायपहातब्बस्स धम्मस्स सहजातादिपच्चयभावोव वुत्तो, न पन कम्मपच्चयभावो, न च नानक्खणिककम्मपच्चयं 
विना पटिसन्धिआकडुनं अत्थि, तस्मा नत्थि तस्स सब्बथापि पटिसन्धिदानं | पवत्तिविपाकं पनस्स न सक्का निवारेतुं 
पटिसम्भिदाविभङ्गे उद्भच्चसहगतानम्पि विपाकस्स उद्धटत्ता, नानवखणिककम्मपच्चयस्स च पटिसन्धिविपाकमेव सन्धाय 
अनुद्धटत्ता। एवञ्च पन कत्वा यदेके आचरिया वदन्ति “उद्भच्चचेतना उभयविपाकम्पि न देति पट्ठाने 
नानक्खणिककम्मपच्चयस्स अनुद्धटत्ता”ति, तं तेसं अभिनिवेसमत्तमेवाति दटुब्बं । 


यदि च ते वदेय्युं - यथा “विपाकधम्मधम्मा"ति एत्थ विपाक-सद्देन विपाकारहता वुच्चति, एवं इधापि 
उद्भच्चसहगतानं विपाकारहतं सन्धाय “तेसं विपाके जाण न्ति वुत्तं । यथा सद्धिन्द्रियविनिमुत्तस्स अधिमुच्चनट्टुस्स 
अभावेपि सद्भिन्द्रियस्स अधिमुच्चनसत्तिविसेसं गहेत्वा सद्धिन्द्रियधम्मो अधिमुच्चनट्टो अत्थोति वुच्चति, एवमिधापि 
धम्मविनिमुत्तस्स विपाकारहभावस्स अभावेपि धम्मानमेव विपाकारहसामत्थियं गहेत्वा तस्स अत्थिभावो वुत्तो। यदि च ते 
पवत्तिविपाकं ददेय्युं, यथा - 


“सुखाय वेदनाय सम्पयुत्तो धम्मो दुक्खाय वेदनाय सम्पयृत्तस्स धम्मस्स कम्मपच्चयेन पच्चयो, 
नानक्खणिका”ति (पट्टा० १.२.५७) - 


पवत्तिविपाकस्सपि बसेन नानकखणिककम्मपच्चयो वुत्तो, एवमेत्थापि नानकखणिककम्मपच्चयभावो वत्तब्बो सिया। न हि 
लब्भमानस्स अवचने कारणं अत्थीति तस्मा यथाधम्मसासने अवचनम्पि अभावमेव दीपेति। अपिच यदि 
उद्भच्चसहगतस्स पवत्तिविपाकदानं अधिप्पेतं सिया, तदा “अनुपादिन्नुपादानियो धम्मो उपादिन्नुपादानियस्स धम्मस्स न 
कम्मपच्चयेन पच्चयो"ति पटिसेधो न कातब्बो सिया। न हि ठपेत्वा उद्धच्चं अञ्जो कोचि अनुपादिन्नुपादानियो धम्मो 
उपादिन्नुपादानियस्स धम्मस्स पच्चयो भवितुं असमत्थो अत्थीति, तयिदमेतेसं अभिलापमत्तं। तथा हि यं ताव वुत्तं 
““विपाकारहभावं गहेत्वा तेसं विपाकेति वुत्त" न्ति, तदेव तस्स विपाकसब्भावं दीपेति। न हि विपाकारहभावे सति 
अभिञ्जादीनं विय तस्स अविपाकताय कारणं अत्थीति। यम्पि वुत्तं “नानक्खणिककम्मपच्चयस्स अवचनं विपाकभावं 
दीपेती”ति, तम्पि न सुन्दरं, लब्भमानस्सापि कत्थचि केनचि अधिप्पायेन अवचनतो। तथा हि धम्मसङ्गणियं लब्भमानम्पि 
हदयवत्थु न वुत्तं । तस्मा यदि पवत्तिविपाकं सन्धाय नानक्खणिककम्मपच्चयभावो वुच्चेय्य, तदा 
पटिसन्धिविपाकदानम्पिस्स मञ्जेय्युन्ति लब्भमानस्सपि पवत्तिविपाकस्स वसेन नानकखणिककम्मपच्चयभावो न वुत्तोति। 
यं पन अनुपादिन्नुपादानियस्स उपादिन्नुपादानियं पति कम्मपच्चयपटिक्खेपवचनं, तं अभिञ्जाकुसलादिके सन्धायाति न 
एत्तावता उद्भच्चसहगतस्स पवत्तिविपाकदानं सब्बथापि पटिक्खिपितुं सक्काति। यम्पि अट्टकथायं “यथा च 
अभिञ्ञाचेतना, एवमुद्भच्चचेतनापि 'सङ्घारपच्चया विञ्जाण'न्ति एत्थ अपनेतब्बा*ति वुत्तं, तम्पि उद्भच्चचेतनाय तत्थ 
निद्विसियमानाय यथा इतरा पटिसन्धिपवत्तिवसेन दुविधस्सपि विपाकविञ्ञाणस्स पच्चयो, एवमुद्भच्चचेतनापीति 
गण्हेय्युन्ति वुत्तं, न तस्स पवत्तिविपाकाभावतोति | 


आचरियबुद्धमित्तादयो पन उद्भच्चसहगतं द्विधा विभजित्वा एकस्स उभयविपाकदानं, एकस्स सब्बथापि 
विपाकाभावं वण्णेन्ति। तेसञ्हि अयं विनिच्छयो - अत्थि उद्भच्चं भावनायपहातब्बम्पि, अत्थि नभावनायपहातब्बम्पि। 
तेसु भावनायपहातब्बं सेखसन्तानप्पवत्तं, इतरं पुथुज्जनसन्तानप्पवत्तं। फलदानञ्च पृथुज्जनसन्ताने पवत्तस्सेव, नेतरस्स। 

तथा हि दस्सनभावनानं अभावेपि येसं पुथुज्जनानं, सेखानञ्च दस्सनभावनाहि भवितब्बं, तेसं तदुप्पत्तिकाले ताहि 
पहातुं सक्कुणेय्या अकुसला “'दस्सनेनपहातब्बा, भावनायपहातब्बा ति च वुच्चन्ति । पुथुज्जनानं पन भावनाय अभावतो 
भावनायपहातब्बचिन्ता नत्थि, तेन तेसं पवत्तमाना ते दस्सनेन पहातुं असक्कुणेय्यापि “भावनायपहातब्बा ति न वुच्चन्ति। 
यदि वुच्चेय्युं, दस्सनेनपहातब्बा भावनायपहातब्बानं केसञ्चि केचि कदाचि आरम्मणारम्मणाधिपतिउपनिस्सयपच्चयेहि 
पच्चया भवेय्युं । सकभण्डे छन्दरागादीनञ्हि केसञ्चि सक्कायदिट्ठादयो केचि अतीतादीसु किस्मिञ्चि काले 
आरम्मणाधिपतिउपनिस्सयेहि पच्चया होन्तीति नत्थि, न च पट्ठाने “दस्सनेनपहातब्बा भावनायपहातब्बानं केनचि पच्चयेन 
पच्चयो"ति वुत्ता, तस्मा नत्थि पुथुज्जनेसु पवत्तमानानमकुसलानं भावनायपहातब्बपरियायो । यदि तत्थ अवचनमेव 
पमाणं, एवं सति सेखसन्तानपवत्तानम्पि अकुसलानं भावनायपहातब्बपरियायो नत्थीति आपज्जतीति? नापज्जति, 
सेखसन्तानप्पवत्तानं भावनाय पहातुं सक्कुणेय्यत्ता। तेनेव च किञ्चि कत्वा सेखानं दस्सनेनपहातब्बानं अकुसलानं 
पहीनभावेन अस्सादनाभिनन्दनानं वत्थूनि न होन्ति। पहीनताय एव सोमनस्सस्स हेतुभूता, अविकखेपहेतुभूता च न 
दोमनस्सं, उद्भच्चञ्च उप्पादेन्तीति न तेसं आरम्मणारम्मणाधिपतिपकतूपनिस्सयभावं गच्छन्ति । न हि पहीनकिलेसे 
उपनिस्साय अरिया रागदोसविकखेपे उप्पादेन्ति। वुत्तञ्च ““सोतापत्तिमग्गेन ये किलेसा पहीना, ते किलेसे न पुनेति, न 
पच्चेति, न पच्चागच्छतीति सुगतो, सकदागामि...पे०... अरहत्तमग्गेन...पे०... सुगतो”ति। पुथुज्जनानं पन दस्सनेन पहातुं 
सक्कुणेय्या दस्सनेन पहातुं असक्कुणेय्यानं केनचि पच्चयेन पच्चया न होन्तीति न सक्का वत्तुं, “दिडिं अस्सादेति 
अभिनन्दति, तं आरब्भ रागो उप्पज्जति, दिड्टि उप्पज्जति, विचिकिच्छा उप्पज्जति, उद्भच्चं उप्पज्जति, विचिकिच्छं आरब्भ 
विचिकिच्छा उप्पज्जति, दिट्ठि उप्पज्जति, उद्भच्चं उप्पज्जती"ति (पट्टा? १.१.४०७) दिट्टिविचिकिच्छानं 
उद्भच्चारम्मणभावस्स वृत्तत्ता। एत्थ हि उद्धच्चन्ति उद्भच्चसहगतं चित्तुप्पादं सन्धाय वुत्तं, न दस्सनेनपहातब्बेसुपि 
लब्भमानचेतसिकं उद्भच्चं | एवञ्च कत्वा अधिपतिपच्चयनिद्देसे “दिट्ठि गरुं कत्वा अस्सादेति अभिनन्दति, तं गरु कत्वा 
रागो उप्पज्जति, दिट्टि उप्पज्जती "ति (पट्टा १.१.४१५) एत्तकमेव वुत्तं, न वुत्तं “उद्भच्चं उप्पज्जती 'ति, तस्मा 
सेखसन्तानप्पवत्तानमकुसलानं दस्सनेनपहातब्बानं केनचि पच्चयेन पच्चयत्ताभावतो पुथुज्जनानं सन्तानेव 
दस्सनेनपहातब्बानमकुसलानं पच्चया न होन्तीति न सक्का वत्तुन्ति पट्ठाने दस्सनेनपहातब्बानं भावनायपहातब्बस्स 
आरम्मणारम्मणाधिपतिउपनिस्सयपच्चयत्तानुद्धरणं सेखसन्तानप्पवत्तानं भावनायपहातब्बपरियायभावं साधेति, 
पुथुज्जनसन्तानेयेव नदस्सनेनपहातब्बानमकुसलानं भावनायपहातब्बपरियायभावं न साधेति, तस्मा दस्सनभावनाहि 
पहातब्बानं अतीतादिभावेन नवत्तब्बत्तेपि यादिसानं ताहि अनुप्पत्तिधम्मता आपादेतब्बा, ते पुथुज्जनेसु पवत्तमाना दस्सनेन 
पहातुं सक्कुणेय्या दस्सनमग्गापेक्खाय तदप्पवत्तियम्पि दस्सनेनपहातब्बा नाम | सेखेसु पवत्तमाना भावनाय पहातुं 
सक्कुणेय्या तदप्पवत्तियम्पि तदपेक्खाय भावनायपहातब्बा नाम । दस्सनेन पहातुं असक्कुणेय्या पन पुथुज्जनेसु पवत्तमाना 
हेट्ठा वुत्तनयेन नेवदस्सनेनपहातब्बा नभावनायपहातब्बा, तेसु भावनायपहातब्बा सहायविरहतो विपाकं न जनेन्ति। तथा हि 
तेसं दस्सनेनपहातब्बसङ्कातं सहकारीकारणं सहायभूतं नत्थीति भावनायपहातब्बचेतनाय नानक्खणिककम्मपच्चयभावो न 
बुत्तो। अपेक्खितब्बदस्सनभावनारहितानं पन पुथुज्जनेसु उप्पज्जमानानं सकभण्डे छन्दरागादीनं, 
उद्भच्चसहगतचित्तुप्पादस्स च संयोजनत्तयतदेकइकिलेसानं अनुपच्छिन्नताय अपरिक्खीणसहायानं विपाकुप्पादनं न 
सक्का पटिक्खिपितुन्ति उद्भच्चसहगतधम्मानं विपाको विभङ्ग वुत्तोति । 


यदि एवं, अपेक्खितब्बदस्सनभावनारहितानं अकुसलानं “नेवदस्सनेननभावनायपहातब्बा''ति वत्तब्बता 
आपज्जतीति? नापज्जति, अप्पहातब्बसभावानं कुसलादीनं “नेवदस्सनेननभावनायपहातनब्बा'"ति वुत्तत्ता, 
अप्पहातब्बविरुद्भसभावत्ता च अकुसलानं । यदि एवं ते इमस्मिं तिके नवत्तब्बाति वत्तब्बा आपज्जन्तीति? नापज्जन्ति, 
चित्तुप्पादकण्डे दस्सितानं द्वादसाकुसलचित्तुप्पादानं द्वीहि पदेहि सङ्गहितत्ता। यथा हि उप्पन्नत्तिके धम्मवसेन सब्बेसं 

सङ्कतधम्मानं सङ्गहितत्ता कालवसेन असङ्गहितापि अतीता “नवत्तब्बा"ति न वुत्ता चित्तुप्पादानुरूपेन सङ्गहितेसु 
नवत्तब्बस्स अभावा, एवं इधापि चित्तुप्पादभावेन सङ्गहितेसु नवत्तब्बस्स अभावा “नवत्तब्बा"ति न वुत्ता। सब्बेन सब्बञ्हि 
धम्मवसेन असङ्गहितस्स तिकदुकेसु नवत्तब्बतापत्ति। यत्थ हि चित्तुप्पादो कोचि नियोगतो नवत्तब्बो अत्थि, तत्थ तेसं 
चतुत्थो कोट्ठासो अत्थीति यथावुत्तपदेसु विय तत्थापि भिन्दित्वा भाजेतब्बे चित्तुप्पादे भिन्दित्वा भाजेति “सिया 
नवत्तब्बापरित्तारम्मणा”तिआदिना, तदभावा उप्पन्नत्तिके, इध च तथा न वुत्तन्ति। 


अथ वा यथा सप्पटिघेहि समानसभावत्ता रूपधातुयं “तयो महाभूता सप्पटिघा"ति वुत्ता, यथाह “असञ्ञसत्तानं 
अनिदस्सनसप्पटिघं एकं महाभूत''न्ति, एवं पुथुज्जनानं पवत्तमाना भावनायपहातब्बसमानसभावा “भावनायपहातब्बा''ति 


बुच्चेय्युन्ति नत्थि नवत्तब्बतापसङ्गो। एवञ्च सति पुथुज्जनानं पवत्तमानापि भावनायपहातब्बा सकभण्डे छन्दरागादयो 
परभण्डे छन्दरागादीनं उपनिस्सयपच्चयो, रागो च रागदिट्टीनं अधिपतिपच्चयोति अयमत्थो लद्भो होति। तेनेव हि - 


““भावनायपहातब्बो धम्मो दस्सनेनपहातब्बस्स धम्मस्स उपनिस्सयपच्चयेन पच्चयो, आरम्मणूपनिस्सयो, 
पकतूपनिस्सयो”ति (पट्टा २.८.८४) - 


इमिस्सा निद्देसे दस्सनेनपहातब्बानं उपनिस्सयपच्चयभावीधम्मे निद्विसन्तेन भगवता - 


““पकतूपनिस्सयो - पत्थनं उपनिस्साय पाणं हनति...पे०... सङ्घ भिन्दति, भावनायपहातब्बो रागो दोसो मोहो 
मानो पत्थना दस्सनेनपहातब्बस्स रागस्स दोसस्स मोहस्स मानस्स दिट्ठिया पत्थनाय उपनिस्सयपच्चयेन पच्चयो। 
सकभण्डे छन्दरागो परभण्डे छन्दरागस्स उप...पे०... सकपरिग्गहे छन्दरागो परपरिग्गहे छन्दरागस्स 
उपनिस्सयपच्चयेन पच्चयो''ति (पट्टा० २.८.८४) - 


पुथुज्जनसन्ताने पत्थनादयो निदिट्ठा । 


एवम्पि यथा अफोटुब्बत्ता रूपधातुयं तयो महाभूता न परमत्थतो सप्पटिघा, एवं अपेक्खितब्बभावनारहिता पुथुज्जनेसु 
पवत्तमाना सकभण्डे छन्दरागादयो पन परमत्थतो भावनाय पहातब्बाति भावनायपहातब्बानं नानक्खाणककम्मपच्चयता न 
वुत्ता, न च “दस्सनेनपहातब्बा भावनायपहातब्बानं केनचि पच्चयेन पच्चयो”ति वुत्ता ये हि दस्सनेनपहातब्बपच्चया 
किलेसा, न ते दस्सनतो उद्धं पवत्तन्ति । दस्सनेनपहातब्बपच्चयस्सापि पन उद्धच्चसहगतस्स सहायवेकल्लमत्तमेव 
दस्सनेन कतं, न तस्स कोचि भावो दस्सनेन अनुप्पत्तिधम्मतं आपादितोति तस्स एकन्तभावनायपहातब्बता वुत्ता, तस्मा 
उद्भच्चभावेन एकसभावस्सेव तस्स सति सहाये विपाकुप्पादनवचनं, असति च विपाकानुप्पादनवचनं न विरुज्झति। तयिदं 
सब्बमेतेसं आचरियानं अहोपुरिसिकारमत्तं। कस्मा? उद्धच्चसहगतस्स एकन्तभावनायपहातब्बभावेन वुत्तत्ता। एवजि वुत्तं 
भगवता “कतमे धम्मा भावनायपहातब्बा । उद्धच्चसहगतो चित्तुप्पादो "ति (ध० स० १४०६) । यदि च उद्भच्चसहगतं 
नभावनायपहातब्बं अभविस्स, यथा अतीतारम्मणत्तिके “नियोगा अनागतारम्मणा नत्थी ति (ध० स० १४३३) वत्वा 
विभज्ज वृत्तं, एवमिधापि “नियोगा भावनायपहातब्बा नत्थी”ति वत्वा “उद्भच्चसहगतो सिया भावनायपहातब्बो सिया 
नवत्तब्बो 'दस्सनेनपहातब्बो'तिपि 'भावनायपहातब्बो'तिपी'तिआदि वत्तब्बं सिया, न च तथा वुत्तं । या च “तमत्थं 
पटिपादेन्तेहि यदि वुच्चेय्यु"न्तिआदिना यृत्ति वुत्ता, सापि अयुत्ति। कस्मा? दस्सनेनपहातब्बारम्मणानं 
रागदिट्विविचिकिच्छाउद्धच्चानं तेन तेन पहातब्बभाववसेन इच्छितत्ता। यञ्च “उद्धच्चं उप्पज्जती”ति 
उद्भच्चसहगतचित्तुप्पादो वुत्तोति दस्सेतुं अधिपतिपच्चर्यनिद्देसे उद्भच्चस्स अनुद्भरणं कारणवसेन वुत्तं, तम्पि अकारणं 

अञ्जत्थापि सावसेसपाठानं दस्सनतो। तथा हि “अतीतो धम्मो पच्चुप्पन्नस्स धम्मस्स, अनागतो धम्मो पच्चुप्पन्नस्स 
धम्मस्स आरम्मणपच्चयेन पच्चयो”ति एतेसं विभङ्गे चेतोपरियजाणग्गहणं कत्वा “पच्चुप्पन्नो धम्मो पच्चुप्पन्नस्स 
धम्मस्सा 'ति इमस्स विभङ्गे लब्भमानम्पि चेतोपरियञाणं न गहितं । यम्पि भावनायपहातब्बस्स विपाकदानम्हि 
दस्सनेनपहातब्बस्स सहायभावूपगमनं वुत्तं, तम्पि विचारेतब्बं - कि अविज्जादि विय दानसीलादीनं उपपत्तियंयेव 
विपाकदानसामत्थिया ठानवसेन दस्सनेनपहातब्बा भावनायपहातब्बानं सहकारीकारणं होति, उदाहु किलेसो विय कम्मस्स 
पटिसन्धिदानम्हीति? किञ्चेत्थ - यदि ताव पुरिमो नयो, सेखसन्ताने भावनायपहातब्बस्स अकिरियाभावो आपज्जति, 
पहीनाविज्जामानतण्हानुसयस्मिं सन्ताने दानादि विय सहायवेकल्लेन अविपाकसभावतं आपन्नत्ता। अथ दुतियो, 
भावनायपहातब्बत्तेन अभिमतस्सापि दस्सनेनपहातब्बभावो आपज्जति, पटिसन्धिदाने सति 
अपायगमनीयसभावानतिवत्तनतो, तस्मा अम्हेहि हेट्ठा वुत्तनयेनेव उद्भच्चसहगतस्स विपाकदानं सम्पटिच्छितब्बं, न येसं 
केसञ्चि वचनं । पट्ठानानुसारीहि भवितब्बन्ति। 


५३७-८. यन्ति यं आवज्जनद्वयं । करणमत्तत्ताति करणमत्तमेव ठपेत्वा फलदानाभावतो । वातपुप्फसमन्ति 
मोघपुप्फसमं, यथा तं पठमसञ्जातं अच्छिन्नमूलेपि रुक्खे निब्बत्तं पुरिमेहि अदिन्नफलत्ता फलनिब्बत्तकं न होति, एवमिदं 
अनुपच्छिन्नभवमूलेपि सन्ताने निब्बत्तं अनासेवनभावेन फलदायकं न होतीति अधिप्पायो। जवनत्तं तु सम्पत्तन्ति 
अट्टारसविधं खीणासवावेणिकं विज्ञाणमाह । किच्चसाधनतोति भवतण्हामूलस्स अवोच्छिन्नभावे सति 
कुसलाकुसलकम्मकिच्चस्स साधनतो, दानादितंतंकिच्चसाधनवसेन वा । इदं वुत्तं होति - यथा हि छिन्नमूलस्स रुक्खस्स 
पुप्फं पुप्फनमत्तं ठपेत्वा अफलमेव होति, एवमेतम्पि तंतंकिच्चसाधनमत्तं ठपेत्वा समुच्छिन्नभवतण्हामूले सन्ताने पवत्तनतो 
अफलमेवाति | 


५३९-४०. पटिच्चाति हेतुधम्मस्स पटिमुखं गन्त्वा तं अपच्चकखाय । एतीति पवत्ति, तिट्ठति उप्पज्जति वाति वुत्तं 
होति । “एतीति हि इदं उप्पत्तिड्टितीनं साधारणवसेन पवत्तिपरिदीपकं । तेनेवाह “ठितियुष्पत्तियापि वाति । एकच्चो हि 
पच्चयो ठितिया एव उपकारको होति यथा पच्छाजातपच्चयो, एकच्चो उप्पत्तिया एव यथा अनन्तरादिको, एकच्चो 
उभयस्स यथा हेतुआदयो। एवं पच्चय-सद्दस्स वचनत्थं दस्सेत्वा इदानि पच्चयलकखणं दस्सेन्तो आह “यो 
धम्मो”तिआदि। योति हेतुधम्मो। यस्साति यस्स फलधम्मस्स। ठितियुष्पत्तियापि वाति ठितित्थं, उप्पत्तित्थं वा । 
ठितियाति वा ठितिक्खणे, उप्पत्तियाति उप्पादक्खणे । यस्स धम्मस्स उपकारो, यस्स धम्मस्स ठितियुप्पत्तियाति वा 
सम्बन्धो। “उपकारो ति इमिना धम्मेन धम्मसत्तिउपकारकं दस्सेति। “सम्भवो 'तिआदि पच्चयस्सेव परियायदस्सनं । 
सम्भवति एतस्माति सम्भवो। तथा पभवो । हिनोति पतिट्ठाति एत्थाति हेतु। अनेकत्थत्ता धातुसद्दानं हि-सद्दो मूल-सद्दो विय 
पतिट्ठत्थो वेदितब्बो। हिनोति वा एतेन कम्मनिदानभूतेन उद्धं ओजं अभिहरन्तेन मूलेन विय पादपो तप्पच्चयं फलं गच्छति, 
बुद्धि विरुळिह आपज्जतीति हेतु। अत्तनो फलं करोतीति कारणं। पच्चयो मतोति पच्चयोव “सम्भवो'तिआदितो मतो। 
अत्थतो एते समाना, ब्यञ्जनमत्तंयेव नेसं नानत्तन्ति वुत्तं होति । 


५४१-५. एवं पट्ठाने आगतसब्बपच्चयानं साधारणवसेन अत्थं वत्वा इधाधिप्पेतस्स हेतुपच्चयस्सेव सरूपं दस्सेतुं 
““लोभादि पन यो धम्मो”तिआदि वुत्तं। मूलट्टेनाति सम्मयुत्तानं सुप्पतिद्रितभावसाधनसङ्घातमूलट्रेन। छळेवाति 
मूलड्रेनूपकारकभावस्स तेसमेब आवेणिकभावेन एते छळेव । जातितोति कुसलाकुसलाब्याकतजातितो। नवधाति तयो 
कुसलहेतू, तयो अकुसलहेतू, तयो अब्याकतहेतृति नवधा। धम्मानं...पे०... साधकोति यथा सालिवीहिबीजादीनि 
सालिवीहिआदिभावस्स साधकानि, मणिआदिपभावत्थूनञ्च नीलादिवण्णानि नीलादिमणिपभाय साधकानि, एवं 

हेतुपच्चयो यथारहं अत्तनो सम्पयुत्तानं कुसलादित्तसाधकोति कुसलाकुसलाब्याकतधम्मानं यथाक्कमं 
कुसलाकुसलाब्याकतभावसाधको मूलड्डोति अयमेत्थ अत्थो। एके आचरियाति रेवताचरियं, तस्स सिस्सानुसिस्से च 
सन्धायाह। अथ वा गरुम्हि बहुवचनम्पि युज्जतीति रेवताचरियमेव सन्धाय “एके आचरिया ति वुत्तं । 


एवं सन्तेति यदि मूलट्टो कुसलादिभावसाधको, एवं सति। यथा चित्तं चित्तजरूपानं पच्चयो होति, एवं 
तंसम्पयुत्तधम्मापीति आह “तंसमुट्ठानरूपिसू ति, हेतुसमुद्ठानरूपेसूति अत्थो। नेव सम्पज्जतीति न सिज्झति, “हेतू 
हेतुसम्पयुत्तकानं धम्मानं तंसमुड्ठानानञ्च रूपानं हेतुपच्चयेन पच्चयो"ति वुत्तो हेतुपच्चयभावो न सम्पज्जतीति वुत्तं होति। 
यथा कुसलाकुसला हेतू तंसमुड्ानरूपस्स कुसलादिभावाय न परियत्ता, एवं अब्याकतोपि हेतु तंसमुट्ठानस्स रूपस्स 
अब्याकतभावाय न परियत्तो। सभावेन हि तं अब्याकतन्ति आह “न ही तिआदि। यदि कुसलादिभावं न साधेन्ति, 
पच्चयापि न होन्तीति वदेय्याति आह “न तेस न्तिआदि। “हेतू हेतुसम्पयृत्तकानं धम्मानं तंसमुड्ठानानञ्च रूपानं 
हेतुपच्चयेन पच्चयो"'ति (पट्ठा० १.१.१) वचनतो ते अलोभादयो तेसं रूपानं पच्चया न न होन्ति, भवन्तेवाति अत्थो। 


५४६-७. न गन्तब्बोति न पच्चेतब्बो । इदं वुत्तं होति - यदि कुसलादिहेतुयो अत्तनो विय अत्तहेतुकानं धम्मानं 
कुसलादिभावं साधेन्ति, कुसलाकुसलहेतुपच्चयसम्भूता रूपधम्मापि ते विय कुसलादयो सियुं, हेतुयो वा रूपानं पच्चया न 
सियुं, न च पनेतं उभयम्पि अत्थि, तस्मा कुसलादीनं कुसलादिभावसाधको मूलट्टोति न विञ्ञातब्बन्ति। अपिच यदि 
हेतुपटिबद्धो कुसलादिभावो, तदा अब्याकतभावोपि तप्पटिबद्धो सिया, अहेतुकानं अब्याकतभावो न सिज्झति। यदि च 
हेतुपटिबद्धो कुसलादिभावो, हेतूनम्पि कुसलादिभावो अप्पटिबद्धो सिया। अथ तेसम्पि सेसहेतुपटिबद्धो, एवम्पि 
मोमूहचित्तसम्पयुत्तस्स हेतुनो अकुसलभावो न सिज्झेय्य। अथ तस्स सो अञ्जहेतुको सिया, एवं सति सेसहेतूनम्पि 
तंहेतुकोव सिया। यथा च सेसहेतूनं, एवं अवसेससम्पयुत्तधम्मानम्पि तंहेतुकोब सिया। अथ सिया हेतूनं सभावतोव 
कुसलादिभावो, सम्पयुत्तान पन हेतुपटिबद्भोति, एवं सति अलोभो कुसलो वा सिया अब्याकतो वा। यदि हि सो सभावतो 
कुसलो, तंसभावत्ता अब्याकतो न सिया। अथ अब्याकतो, तंसभावत्ता कुसलो न सिया अलोभसभावस्स अदोसत्ताभावो 
विय। यस्मा पन उभयथापि होति, तस्मा यथा उभयथा होन्तेसु सद्भादीसु सम्पयृत्तेसु हेतुपटिबद्धं कुसलादिभावं परियेसथ, 
न सभावतो, एवं हेतूसुपि कुसलादिता अञ्जपटिबद्भा परियेसितब्बा, न सभावतो। सा पन परियेसियमाना 
योनिसोमनसिकारादिपटिबद्भा होतीति हेतूसु विय हेतुसम्पयुत्तधम्मेसुपि योनिसोमनसिकारादिपटिबद्भो कुसलादिभावो, न 
हेतुपटिबद्भोति । तेनेवाह - 


““योनिसो, भिक्खवे, मनसि करोतो अनुप्पन्ना चेव कुसला धम्मा उप्पज्जन्ति, उप्पन्ना च कुसला धम्मा 
अभिवड्न्तीतिआदि (३० नि० १.६७)। 


समयञ्ञुनाति आभिधम्मिकमतवेदिना। सुप्पतिट्रितभावस्स साधनेनाति अत्तहेतुकानं धम्मानं सम्मा 
पतिड्टितभावस्स थिरभावस्स साधनेन | लद्भहेतुपच्चया हि धम्मा विरुळहमूला विय पादपा थिरा होन्ति सुप्पतिड्टिता, 
अहेतुका तिलबीजादिसेवाला विय न सुप्पतिट्टिताति । 


७५४८. सब्बसोति कामावचरादिसब्बभागेन। 


५५०-१. पटिसन्धिक्खणे चित्तसमुड्डानानं रूपानं अभावतो अत्तना सम्पयृत्तानं, कटत्तारूपानमेव च पच्चयभावोति 
आह “अत्तना...पे०... जातान न्ति। कम्मस्स कतत्ता एव च उपचितत्ता च न इस्सरादिहेतुनो सम्भूतानि रूपानि 

कटत्तारूपानि, कम्मसमुड्ठानरूपानीति अत्थो, कटत्तारूपानेव जातानि भूतानि निब्बत्तानीति कटत्तारूपजातानि। 
तथेवाति यथा पटिसन्धियं कटत्तारूपानं, एवन्ति अत्थो। चित्तजानञ्चाति च-सद्देन “अत्तना सम्पयुत्तान'न्ति आकड्डति। 


५५३. लोकुत्तरविपाकानं पटिसन्धिवसेन अप्पवत्तनतो नत्थि कम्मसमुद्ठानस्स पच्चयभावोति आह 
“चित्तजान*न्तिआदि । 


५५५. हेतुपच्चयसम्भवोति हेतुपच्चयसम्भूतधम्मो, हेतुपच्चयतो पच्चयुप्पन्नधम्मानं सम्भवाकारो वा । 
सञ्जातसुखहेतुनाति सञ्जातञाणेन, सम्पजञ्ञेनाति अत्थो। जाणञ्हि “सुखिनो चित्तं समाधियति, समाहितो यथाभूतं 
पजानाती 'तिआदिवचनतो सुखं हेतु एतस्साति, 


“दिट्टे धम्मे च यो अत्थो, 

यो चत्थो सम्परायिको। 

अत्थाभिसमया धीरो, 

पण्डितोति पवुच्चती 'ति॥ (सं० नि० १.१२९) -- 


आदिवचनतो सुखस्स हेतूति वा “सुखहेतू "ति वुच्चति। 


५५६. लोकस्स अधिपति लोकाधिपति, सकललोकनायकेनाति अत्थो। अत्ताधीनानं पतिनोति अधिपती। छन्दं तु 
जेट्ठकं कत्वाति “छन्दवतो कि नाम न सिज्झती”तिआदिकं पुरिमाभिसङ्घारूपनिस्सयं लभित्वा उप्पज्जमाने चित्तुप्पादे 
छन्दो जेडुकभूतो सम्पयृत्तधम्मे वसे वत्तमानो ह॒त्वा पवत्तति, सम्पयुत्तधम्मा च तस्स वसे पवत्तन्ति हीनादिभावेन 
तदनुवत्तनतोति आह “छन्दं तु जेडुकं कत्वा'तिआदि। कत्वा धुरन्ति सहजातपुब्बङ्गमवसेन पुब्बङ्गमं कत्वा । 
छन्दाधिपति नाम सो वा चित्तुप्पादो छन्दाधिपति नाम “छन्दो अधिपति इमस्सा"ति कत्वा। एसेवाति “चित्तं धुरं कत्वा... 


कालस्मि”न्तिआदिना कालस्स नियमितत्ता चत्तारोपेते एकक्खणे अधिपती न होन्तीति दढ्ब्बं। एवञ्च कत्वा पट्ठाने 
“छन्दाधिपति छन्दसम्पयृत्तकानं धम्मानं तंसमुड्ानानञ्च रूपानं अधिपतिपच्चयेन पच्चयो'तिआदिना (पट्ठा० १.१.३) 
चतुन्नम्पि अधिपतीनं पच्चयभावो विसुं विसुंयेव उद्धटो । यदि हि ते एकक्खणेयेव अधिपतिपच्चया सियुं, तदा यथा 
हेतुपच्चयनिद्देसे “हेतू हेतुसम्पयृत्तकान' न्तिआदिना अविसेसेन वुत्तं मूलड्ठेन उपकारकभावस्स विज्जमानेन द्विन्नं, 
तिण्णम्पि हेतूनं एकक्खणे पच्चयभावूपगमनतो, एवं एकक्खणेयेव बहूनं जेटुकभावे सति अधिपतिपच्चयनिद्देसेपि 
“अधिपती अधिपतिसम्पयृत्तकान'न्तिआदिना वत्तब्बं सिया । यस्मा पन एवं अवत्वा “छन्दाधिपति 
छन्दसम्पयृत्तकान'न्तिआदिना चत्तारोव विसेसेत्वा वृत्ता, तस्मा एकेकधम्मोयेव एकक्खणे अधिपतिपच्चयो होतीति 
दटुब्बं । जेहुड्रेनाति पमुखभावेन । 


सोभना मति, सोभनं वा मतं एतेसं अत्थीति सुमतिनो, सम्मादिद्धिकाति अत्थो, तेसं मति विबोधेति पबोधेतीति 
सुमतिमतिविबोधनं। कुच्छिता मति, कुच्छितं वा मतं एतेसन्ति कुमतिनो, मिच्छादिट्टिका, तेसं मतिभूता मतिभावेन 
परिकप्पितत्ताति कुमतिमति, मिच्छादिट्टि, सायेब इन्धनसदिसताय इन्धनं तस्स पावकं अग्गि वियाति कुमति...पे०... 
पावकं। अतिमधुरन्ति निपुणगम्भीरेन अत्थरसेन चेव सुविमलसखिलेन ब्यञ्जनरसेन च मधुरं । अवेदीति ओगाहेत्वा 
जानाति। यो योति थेरनवमज्झिमेसु यो कोचि । जिनवचनं सकलं अवेदीति तेपिटकस्सपि सकलजिनवचनस्स 

गहणसमत्थतापटिलाभेन तं अवगच्छति । 
इति अभिधम्मत्थविकासिनिया नाम 
अभिधम्मावतारसंवण्णनाय 


पकिण्णकनिद्देसवण्णना निडिता । 


९. नवमो परिच्छेदो 


पुञ्ञविपाकपच्चयनिद्देसवण्णना 


५६०-९. वट्टकथाय लोकुत्तरविपाकानं अलब्भनतो “लोकियानेवा ति वृत्तं । पुञ्ञापुञ्ञादिसङ्घाराति 
पुञ्ञाभिसङ्घारो अपुञ्ञाभिसङ्घारो आनेञ्जाभिसङ्घारोति तयो सङ्कारा। तत्थ पुनाति अत्तनो सन्तानं अपुञ्जफलतो, 
दुक्खसंकिलेसतो च सोधेति, पुज्जं भवफलं निब्बत्तेतीति वा पुञ्ञं, अत्तनो फलस्स अभिसङ्करणड्रेन अभिसङ्घारो चाति 
पुञ्ञाभिसङ्कारो, पुञ्जपटिपक्खतो अपुञ्जं, वुत्तनयेन अभिसङ्घारो चाति अपुज्ञाभिसड्डारो | समाधिपच्चनीकानं 
अतिदूरताय न इञ्जति न कम्पतीति आनेज्जं, तं अभिसङ्करोतीति आनेञ्जाभिसङ्कारो। तत्थ दानसीलादिवसेन पवत्ता अट्ट 
कामावचरकुसलचेतना, भावनावसेनेव पवत्ता रूपावचरकुसलचेतना चाति तेरस चेतना पुञ्ञाभिसङ्घारो नाम। 
पाणातिपातादिवसेन पवत्ता द्वादस अकुसलचेतना अपुञ्जाभिसङ्घारो नाम | भावनावसेनेव पवत्ता चतस्सो 
अरूपावचरकुसलचेतना आनेञ्जाभिसङ्घारो नाम। भवादीसु यथा पच्चया, तथा येसञ्च विपाकानं पच्चया, तेपि 
विञ्ञातब्बाति सम्बन्धो। केचि पन “तेपीति सङ्कारानं गहण'न्ति वदन्ति, तं न युत्तं, एवं सति “येस न्ति 
अनियमनिद्देसस्स नियमकवचनाभावतो । 


५६२. कतमे पन ते भवादयोति आह “तयो भवा”तिआदि। तत्थ कामरूपारूपवसेन तयो भवा। 
सञ्जीभवअसञ्जीभवनेवसञ्जीनासञ्जीभववसेन, पन एकवोकारभवचतुवोकारभवपञ्चवोकारभववसेन च तयो भवा 
एत्थेव समोधानं गच्छन्ति । चतस्सो योनियोति अण्डजजलाबुजसंसेदजआओपपातिकवसेन चत्तारो सत्तनिकाया। तत्थ 
बीजकपाले निब्बत्तो सत्तनिकायो अण्डजयोनि नाम । मातुगब्मे जलाबुजे निब्बत्तसत्तनिकायो जलाबुजयोनि नाम। 
पदुमगब्भमानुसकगब्भमलादिसंसेदूपनिस्सयेन उप्पज्जनकसत्तनिकायो संसेदजयोनि नाम | कुतोचि अनुप्पज्जित्वा केवलं 
तत्थ तत्थ परिपुण्णङ्गपच्चङ्गो हत्वा उप्पज्जनकसत्तनिकायो ओपपातिकयोनि नाम | गतिपञ्चक हेट्ठा विभावितमेव। 


पटिसन्धिविञ्जाणस्स वत्थुभूता च विञ्ञजाणक्खन्धा छ विञ्ञाणड्डितियो नाम | ता पन नानत्तकायादिवसेन सत्तविधाति 
आह “विज्ञाणद्वितियो सत्ता ति । वृत्तञ्हेतं - 


“सत्तिमा, भिक्खवे, विज्ञाणट्वितियो । कतमा सत्त? सन्ति, भिक्खवे, सत्ता नानत्तकाया नानत्तसञ्जिनो | 
सेय्यथापि मनुस्सा एकच्चे च देवा एकच्चे च विनिपातिका, अयं पठमा विञ्ञाणड्डिति । सन्ति, भिक्खवे, सत्ता 
नानत्तकाया एकत्तसञ्जिनो। सेय्यथापि देवा ब्रह्मकायिका पठमाभिनिब्बत्ता, अयं दुतिया विज्ञाणद्विति। सन्ति, 
भिक्खवे, सत्ता एकत्तकाया नानत्तसञ्जिनो । सेय्यथापि देवा आभस्सरा, अयं ततिया विञ्जाणड्टिति । सन्ति, 
भिक्खवे, सत्ता एकत्तकाया एकत्तसञ्जिनो। सेय्यथापि देवा सुभकिण्हा, अयं चतुत्थी विज्ञाणट्विति। सन्ति, 

भिक्खवे, सत्ता सब्बसो रूपसञ्ञानं समतिक्कमा पटिघसञ्ञानं अत्थङ्गमा नानत्तसञ्ञानं अमनसिकारा 
“अनन्तो आकासो ति आकासानञ्चायतनूपगा, अयं पञ्चमी विञ्ञाणड्डिति । सन्ति, भिक्खवे, सत्ता सब्बसो 
आकासानञ्चायतनं समतिक्कम्म “अनन्त विञ्ञाण'न्ति विञ्जाणञ्चायतनूपगा, अयं छट्टी विज्ञाणट्विति। सन्ति, 
भिक्खवे, सत्ता सब्बसो विञ्ञजाणञ्चायतनं समतिक्कम्म 'नत्थि किञ्चीति आकिञ्चञ्जायतनूपगा, अयं सत्तमी 
विञ्जाणड्टिती”ति (दी० नि० ३.३३२; अ° नि० ७.४४)। 


एत्थ हि अपरिमाणचक्कवाळवासिनो मनुस्सा कामावचरदेवा पुनब्बसुमातुपियङ्करमातादयो विनिपातिकासुरा च 
कुसलविपाकपटिसन्धिका वेमानिकपेता चेति इमे दीघरस्सकिसथूलकाळओदातादिवण्णसण्ठानवसेन रूपकायस्स, 
अहेतुदुहेतुतिहेतुवसेन पटिसन्धिसञ्जाय च नानाभावतो नानत्तकायनानत्तसञ्जिनो नाम, अयं पठमा विञ्जाणड्टिति। 
पठमज्झानतलवासिनो पन तयो देवा उपरूपरिवासीनं बण्णादिकमपेक्खित्चा अत्तनो वण्णादीनं निहीनताय रूपकायस्स 
नानाभावतो, पठमज्झानविपाकविञ्ञाणवसेन समानसञ्जिताय च नानत्तकायएकत्तसञ्जिनो नाम, अयं दुतिया 
विज्ञाणट्ठिति, चतुरापायवासिनोपि बण्णसण्ठानवसेन रूपकायस्स नानासभावत्ता, अकुसलविपाकसञ्जावसेन सञ्जाय 
एकसभावत्ता च दुतियविज्ञाणट्ठितियंयेव समोधानं गच्छन्तीति वेदितब्बं। दुतियज्झानतलवासिनो तयो देवा 
बण्णसण्ठानादिवसेन समानत्ता रूपकायस्स विसेसाभावतो पञ्चकनये दुतियततियज्झानसञ्ञजावसेन पटिसन्धिसञ्जाय 
नानाभावतो एकत्तकायनानत्तसञ्जिनो नाम, अयं ततिया विज्ञाणद्विति ततियज्झानतलवासिनो पन तयो देवा 
रूपकायवसेन समानत्ता, पञ्चकनये चतुत्थज्झानविपाकसञ्ञावसेन पटिसन्धिसञ्ञाय च एकत्ता 
एकत्तकायएकत्तसञ्जिनो नाम, अयं चतुत्थी विञ्ञाणट्टिति । वेहप्फलवासिनो चेव पञ्च सुद्धावासवासिनो च 
बण्णसण्ठानवसेन रूपकायस्स, पञ्चमज्झानविपाकसञ्ञजावसेन पटिसन्धिसञ्ञजाय च समानत्ता चतुत्थविञ्ञाणट्टितिमेव 
भजन्ति । आकासानञ्चायतनादयो तिस्सो विज्ञाणट्वितियो पाळिवसेनेव पाकटा। असञ्जसत्ता पन विञ्ञाणाभावेन 
नेवसञ्ञानासञ्जायतनवासिनो च सञ्जाय विय विञ्ञाणस्स सुखुमभावेनेव विञ्ञाणड्डितीसु न गहिता, सत्तानं निवासताय 
पन “सत्तावासा”ति वुच्चन्ति। एवञ्च कत्वा तेहि सत्त विज्ञाणट्वितियो समोधानेत्वा नव सत्तावासा वुत्ता। 


५६३-४. इदानि एवं वृत्तेसु भवादीसु द्रत्तिसविपाकानं तिण्णं अभिसङ्कारानं पच्चयभावं दस्सेतुं “कामे 
पुञ्ञाभिसङ्कारसञ्जिता”तिआदि आरद्धं। नवन्नं पाकचित्तानन्ति सहेतुकाहेतुकवसेन नवन्नं 
सुगतिपटिसन्धिविपाकचित्तानं। नानक्खणिक...पे०... पच्चयेहि चाति कुसलाकुसलकम्मस्स अतीतस्सेव अत्तना 
जनेतब्बविपाकानं पच्चयभावतो नानक्खणिककम्मपच्चयेन, तेसमेव बलवकारणभावतो उपनिस्सयपच्चयेन च। वुत्तञ्हि 
तस्स उपनिस्सयत्तं “कुसलाकुसलं कम्मं विपाकस्स उपनिस्सयपच्चयेन पच्चयो"ति (पट्टा० १.१.४२३) । सब्बत्थ 
उपनिस्सयभावो बलवकम्मवसेन योजेतब्बो । दुब्बलञ्हि कम्मं उपनिस्सयो न होतीति पट्ठानबण्णनायं दस्सितमेतं । 


५६६-८. पञ्चन्नन्ति कुसलविपाकचक्खुसोतविञ्जाणसम्पटिच्छनसन्तीरणद्वयवसेन पञ्चन्नं | दुग्गतियं 
कुसलविपाकपटिसन्धिया अभावतो आह “न होन्ति पटिसन्धिय''न्ति। एवं पटिसन्धिपवत्तीनं असङ्करवसेन पच्चयविधि 
दस्सेत्वा इदानि समोधानेत्वा दस्सेतुं “होन्तीतिआदि वुत्तं। सोळसन्नं पवत्ते, पटिसन्धियं नवन्नन्ति यथालाभवसेन 
योजेतब्बं । 


५६९-७४. रूपे पुञ्ञाभिसङ्काराति अभिञ्ञावज्जिता पञ्च रूपावचरपुञ्जाभिसङ्घारा । कस्मा पन अभिञ्ञाय 
परिवज्जनन्ति? विपाकदानाभावतो, तञ्च खो पनस्सा विपाकस्स असम्भवतो, न पन विपाकुप्पादनसभावाभावतो। यदि हि 

अभिञ्ञाचेतना विपाकं उप्पादेय्य, अञ्ञभूमिककम्मस्स अञ्जभूमिकविपाकुप्पादनायोगतो सभूमिकमेव उप्पादेय्य। 
तं पन कि नवत्तब्बारम्मणं वा उप्पादेय्य परित्तादिआरम्मणं वा? किञ्चेत्थ - यदि ताव नवत्तब्बारम्मणं उप्पादेति, तं न युत्तं 
रूपावचरविपाकानं एकन्तेन कम्मसमानारम्मणताय दस्सितत्ता, अभिञ्ञाचेतनाय च सयं परित्तादिआरम्मणत्ता। अथ 
परित्तादिआरम्मणं उप्पादेति, तम्पि न युज्जति रूपावचरविपाकानं एकन्तेनेव नवत्तब्बारम्मणभावतो। तथा हि वुत्तं 
चित्तुप्पादकण्डे - 


“खूपावचरतिकचतुक्कज्झाना कुसलतो च विपाकतो च किरियतो च चतुत्थस्स झानस्स विपाको 
आकासानञ्चायतनं आकिञ्चञ्जायतनं । इमे धम्मा नवत्तब्बा 'परित्तारम्मणाःतिपि 'महग्गतारम्मणाःतिपि 
"अण्पमाणारम्मणा'तिपी”ति (ध० स० १४२२)। 


अपिच समाधिविज्जासम्भारभूता अभिञ्ञा समाधिस्स आनिसंसमत्तं समाधिफलसदिसा । तस्स तस्स हि 
अधिट्ठानविकुब्बनदिब्बसद्दसवनादिकस्स यथिच्छितस्स किच्चस्स निप्फादनमत्तफला अभिञ्ञाचेतना । तेनाह “सो एवं 
समाहिते चित्ते*तिआदि (पारा० १२-१३) तस्मा समाधिस्स फलसदिसा अभिञ्ञाचेतना न च फलं देति, 
दानसीलानिसंसभूतो तस्मिं भवे पच्चयलाभो विय नत्थि तस्स विपाकुप्पादनन्ति। केचि पन “समानभूमिकतो 
आसेवनलाभेन बलवन्तानि झानानि विपाकं उप्पादेन्ति समापत्तिभावतो, अभिञ्ञा पन सतिपि झानभावे तदभावतो तस्मिं 
तस्मिं आरम्मणे आगन्तुकायेवाति दुब्बला, तस्मा विपाकं न देती”ति वदन्ति । एवञ्च कत्वा वृत्तं अनुरुद्धाचरियेन - 


“समानासेवने लद्धे, विज्जमाने महब्बले । 
अलद्धा तादिसं हेतुं, अभिञ्ञा न विपच्चती 'ति॥ (नाम° परि० ४७४) । 


तयिदमकारणं, परित्तझ्मानस्स अविसेसेन ब्रह्मपारिसज्जादीसु विपाकदानवचनतो । न हि एरित्तं लद्धासेवनमेव तत्थ विपाकं 
देतीति अट्टकथायं वृत्तं, तस्मा समानासेवने लद्भेयेव झानस्स विपाकदानं न सक्का वत्तुं। अपिच पुनप्पुनं परिकम्मवसेन 
अभिञ्ञजायपि वसिभावसब्भावा तस्सापि च बलवभावो अत्थेवाति विपाकं उप्पादेय्य । 


पञ्चन्नं पाकचित्तानन्ति पञ्चन्नं रूपावचरविपाकचित्तानं । मापुञ्ञसङ्काराति अपुञ्जाभिसङ्घारा । “इमे 
अपुञ्ञसङ्कारा”ति वा पदच्छेदो। एकस्साति एकस्स अकुसलविपाकसन्तीरणस्स। छन्नन्ति सन्तीरणवज्जानं छन्नं 
अकुसलविपाकानं । पवत्ते पच्चया होन्ति अनिट्टरूपादिआपाथागतेति अधिप्पायो। सुगतियं अकुसलविपाकपटिसन्धिया 
अभावतो आह ““न होन्ति पटिसन्धिय'न्ति। चतुन्नन्ति अकुसलविपाकचवखुसोतविञ्जाणसम्पटिच्छनसन्तीरणवसेन 
चतुन्नं । तानि पन एकन्ततो अनिट्टारम्मणानि । रूपभवे च कथं अनिट्ठारम्मणसमायोगोति आह “सो चा तिआदि। सोति 
सो पच्चयभावो। “कामभवे ति इदं अनिट्टुरूपादीनं विसेसनं, न पन “उपलद्धिय”न्ति इमस्स । तेनाह “अनिट्टु...पे०... न 
विज्जरे ति । केचि पन “उपर्लाद्भियन्ति इमस्सेव विसेसनभावेन गहेत्वा ब्रह्मन कामभवं आगतक्खणे 
रूपादिउपलद्भिय''न्ति वदन्ति। अनिट्टु...पे०... न विज्जरे एकन्तसुखवत्थुभूते तत्थ वोकिण्णसुखदुकखकारणस्स 
अभावतो। 


५७६. “एवं तावा तिआदि यथावुत्तस्सेवत्थस्स अप्पनं । यथा चाति च-सद्देन “येसञ्चा"ति सङ्गण्हाति। तथाति 
एत्थापि “तेति सङ्गण्हितब्बं । 

५७७-८१. यत्थ वित्थारप्पकासनं कतं, ततो भवतो पट्टाय मुखमत्तप्पकासनं कातुकामो आह “तत्रिद'न्तिआदि। 
तत्राति तेसु भवादीसु। इदन्ति निदस्सितब्बभावेन आसन्नपच्चकखमाह। आदितो पन पट्टायाति भवतो पट्ठाय। 
अविसेसेनाति कामावचररूपावचरवसेन विसेसाभावेन तेरस पुञ्ञाभिसङ्घारा । द्विभवेसूति कामरूपभवेसु । केसञ्चि 
मनुस्सानं, भुम्मदेवानञ्च अण्डजजलाबुजानम्पि सम्भवतो तदपेक्खाय “चतूसु...पे०... योनिस्‌ ति वृत्तं। नानत्त...पे०... 
ठितीसुपीति अलुत्तसमासवसेन वुत्तं, नानत्तकायनानत्तसञ्ञजादीसु चतूसु विञ्जाणट्टितीसृति अत्थो। वुत्तप्पकारस्मिन्ति 
नानत्तकायादिके, पुञ्जाभिसङ्घारस्स भवादीसु एकवीसतिविपाकानं एकावत्थाय पच्चयो अहुत्वा दुग्गतिपरियापन्नेसु 
भवयोनिगतिविञ्ञाणट्टितिसत्तावासेसु पटिसन्धिं अदत्वा पवत्तेयेव अट्टन्नं विपाकानं पच्चयभावतो, 
कामावचरसुगतिपरियापन्नेसु पटिसन्धिं दत्वा पवत्ते सोळसन्नं विपाकानं पच्चयभावतो, रूपावचरभूमिपरियापन्नेसु 
पटिसन्धिं दत्वा पवत्ते दसन्नं विपाकानं पच्चयभावतो वृत्तं “यथारह/न्ति। 


५८२-३. कामे भवे, रूपे भवेति सम्बन्धो । तीसु गतीसूति देवमनुस्सवज्जेसु तीसु गतीसु । एकिस्साति 
नानत्तकायएकत्तसञ्जीसङ्घाताय एकिस्सा विञ्ञाणट्रितिया । एकस्मिन्ति नानत्तकायएकत्तसञ्जीसङ्घातेयेव एकस्मि 
सत्तावासे। 


५८४-६. एकारूपभवेति एकस्मिं अरूपभवे। एकिस्सा योनियाति एकिस्सायेव ओपपातिकयोनिया। तीसु 
चित्तट्टितीसूति आकासानञ्चायतनादीसु तीसु विञ्जाणट्टितीसु । सत्तावासे चतुब्बिधेति आकासानञ्चायतनादिकेयेव 
चतुब्बिधे सत्तावासे | विजानितब्बा...पे०... पच्चयाति सङ्घारा यथा पच्चया येसञ्च पच्चया, तथा तेपि विञ्जातब्बाति 
अत्थो। 


५८७-९०. ननु च सङ्कारानं पटिसन्धिपवत्तीसुपि विपाकानं पच्चयभावो वुत्तो । तत्थ पटिसन्धियेव ताव न सक्का 
विज्ञातुं। यदि हि पुरिमभवतो पटिसन्धिविञ्ञाणं इधागच्छतीति वुच्चेय्य, तं न युत्तं, रूपारूपधम्मानं केसग्गमत्तम्पि 
देसन्तरसङ्कमनाभावतो। अथ अतीतभवनिब्बत्तसङ्कारतो न निब्बत्तति, तम्पि न युज्जति अहेतुकदोसापत्तितोति इमिना 
अधिप्पायेन चोदेन्तो आह “न रूपारूपधम्मान''न्तिआदि। आचरियो तस्साधिप्पायं सम्पटिच्छित्वा तं सञ्जापेतुकामो 
आह “नत्थि चित्तस्सा'तिआदि। ततो हेतुं विनाति तत्थ हेतुं विना, अतीतभवनिब्बत्तकम्मसङ्घारनिकन्तिआरम्मणं 
विनाति अत्थो। सुलद्धपच्चयन्ति अविज्जादिसहकारीकारणसहितस्स सङ्घारस्स वसेन सुटु अवेकल्लतो पटिलद्भपच्चयं । 
रूपारूपमत्तन्ति बाहिरकपरिकप्पितस्स अधितिइनकस्स सत्तजीवादिनो अभावतो रूपारूपधम्ममत्तं । तेनाह “न च 
सत्तो तिआदि। भवन्तर...पे०... पवुच्चतीति वोहारमत्तेन भवन्तरमुपेतीति पवुच्चति। अत्थतो पन पच्चयसामग्गिया 
भवन्तरभावेन उप्पज्जनमत्तन्ति अधिप्पायो। 


५९१९. इदानि तं पटिसन्धिक्कमं पाकटाय मनुस्सपटिसन्धिया वसेन पकासेतुं समारभन्तो आह “तयिद” न्तिआदि । 
सुदुब्बुधन्ति अतिदुब्बिजानियं । तेनाह पोराणा - 


“सच्चं सत्तो पटिसन्धि, पच्चयाकारमेव च। 
दुहसा चतुरो धम्मा, देसेतुञ्च सुदुक्करा"ति॥ 


५९२-३. आसन्नमरणस्साति परूपक्कमेन वा आयुक्खयादिवसेन वा समासन्नमरणस्स । सुस्समानेति अनुक्कमेन 
उपसुस्समाने । गब्भसेय्यकस्स आयतनानं अनुपुब्बुप्पत्ति विय निरोधोपि अनुपुब्बतो होतीति वुत्तं “नट्टे 


www.tipitaka.org Vipassana Research Institute 


Page 215 sur 342 


चक्खुन्द्रियादिके”ति। केचि पन “नानाकम्मसमुट्टितेसु चक्खुन्द्रियादीसु नट्ठेसू'ति वदन्ति। “हदय...पे०... केति 
इमिना सेसकाये कायिन्द्रियस्स निरुद्धभावो वुत्तोति एककम्मसमुट्टितम्पि नस्सतेवाति अपरे। आनन्दाचरियो पन 
“यमके” यस्स चक्खायतनं निरुज्झति, तस्स मनायतनं निरुज्झतीति। आमन्ता। यस्स वा पन मनायतनं निरुज्झति, तस्स 
चक्खायतनं निरुज्झतीति | सचित्तकानं अचकखुकानं चवन्तानं तेसं मनायतनं निरुज्झति, नो च तेसं चकखायतनं 
निरुज्झति। सचक्खुकानं चवन्तानं तेसं मनायतनञ्च निरुज्झति, चकखायतनञ्च निरुज्झती'तिआदिना (यम० 
१.आयतनयमक.१२०) चक्खायतनादीनं चुतिचित्तेन सह निरोधो वुत्तोति चक्खुन्द्रियादीनि चुतितो पुब्बे न नस्सन्ति। 
अतिमन्दभावूपगमनं पन सन्धाय अट्टकथाय 'निरुद्धेसु इन्द्रियेसू'ति वुत्तं, न अनवसेसनिरोधं सन्धाय। 
पञ्चद्वारिकजवनानन्तरम्पि चुति अट्ठकथायं दस्सिता ति वदति । हदयवत्थुमत्तस्मिन्ति हदयवत्थुपदेसमत्ते। न हि 
हदयवत्थुं निस्साय कार्यिन्द्रियं पवत्तति। 


५९४-७. वत्थुसन्निस्सितन्ति सेसिन्द्रियानं निरुद्धत्ता विञ्जाणस्स निस्सयभावूपगमनसामत्थियायोगेन मन्दभावतो 
वा हदयवत्थुमत्तसन्निस्सितं | चित्तन्ति तदा कम्मकम्मनिमित्तादीनि आरब्भ पवत्तजवनविञ्ञाणं । तं पन सुगतियं 
निब्बत्तमानस्स कुसलं होति, दुग्गतियं निब्बत्तमानस्स अकुसलं । तेनाह भगवा - 


““निमित्तस्सादगधितं वा, भिक्खवे, विञ्ञाणं तिट्ठमानं तिट्ठति अनुब्यञ्जनस्सादगधितं वा, तस्मिं चे समये 
कालं करोति, ठानमेतं विज्जति, यं द्विन्नं गतीनं अञ्ञतरं गतिं उपपज्जेय्य निरयं वा तिरच्छानयोनिं वाँतिआदि 
(सं० नि० ४.२३५)। 


यदि एवं - 


“गतिसम्पत्तिया आणसम्पयुत्ते कतमेसं अडटुन्नं हेतूनं पच्चया उपपत्ति होति, कुसलस्स कम्मस्स जवनक्खणे 
तयो हेतू कुसला तस्मिं खणे जातचेतनाय सहजातपच्चया होन्ति, तेन वुच्चति कुसलमूलपच्चयापि सद्ठारा । 
निकन्तिकखणे द्वे हेतू अकुसला तस्मिं खणे जातचेतनाय सहजातपच्चया होन्ति, तेन वुच्चति 
अकुसलमूलपच्चयापि सङ्घारा। पटिसन्धिक्खणे तयो हेतू अब्याकता तस्मिं खणे जातचेतनाय सहजातपच्चया 
होन्ति, तेन वुच्चति नामरूपपच्चयापि विञ्ञाणं, विञ्ञाणपच्चयापि नामरूप'न्ति (पटि० म° १.२३२) - 


निकन्तिक्खणे हेतुद्वयपच्चयापि सुगतिपटिसन्धिकस्स कथं दस्सिताति? नयिदं मरणासन्नजवनसम्पयुत्तहेतुयो सन्धाय वुत्तं, 
अथ खो कतकम्मस्स तं कम्मं आरब्भ अस्सादवसेन पवत्तजवनसम्पयुत्तहेतुयो सन्धाय। कतूपचितम्पि हि कम्मं तण्हाय 
अस्सादितं विपाकाभिनिप्फादने समत्थन्ति। केचि पन “कम्मकरणकाले अप्पहीनावत्थाय सन्ताने अनुसयितहेतुयो 
सन्धाय निकन्तिक्खणे द्वे हेतुयोति वृत्त न्ति वदन्ति, तं न युज्जति, तेसं सहजातपच्चयत्तायोगतो । पुब्बानुसेवितं पुञ्ञं वा 
अपुञ्ञमेव वा कम्मं, कम्मनिमित्तं वा आलम्बित्वा चित्तं पवत्ततीति सम्बन्धो । पुब्बानुसेवितन्ति पुब्बे आसेवितं । “कतत्ता 
उपचितत्ता”ति हि वुत्तं। तण्हाय अनुसेवितभावं सन्धाय वा “पुब्बानुसेवित'न्ति वृत्तं । “अनुपुब्बसेवित''न्तिपि पाठं 
वदन्ति, पटिसन्धिवसेन पुब्बे आसेवितं, पुब्बे दिन्नपटिसन्धिकन्ति अत्थो। दिन्नपटिसन्धिकम्पि पन अपरजातीसु 
पवत्तिविपाकं न निब्बत्तेतीति नत्थि। पुञ्जापुञ्ञग्गहणेन यथाकम्मं सुगतिदुग्गतिपटिसन्धीनं आरम्मणं दस्सेति। कम्मं 
कम्मनिमित्तं वाति वा-सद्देन गतिनिमित्तं सङ्गण्हाति | तत्थ कम्मं, गतिनिमित्तञ्च मनोद्वारेयेब आपाथमागच्छति, 
कम्मनिमित्तं पन पञ्चद्वारेपि । एवञ्च कत्वा पञ्चद्वारग्गहितेपि आरम्मणे पटिसन्धि होति। अपरे पन गतिनिमित्तम्पि 
छद्वारेसु लब्भतीति वण्णेन्ति । एवञ्च कत्वा वुत्तं सच्चसङ्केपे - 


www.tipitaka.org Vipassana Research Institute 


Page 216 sur 342 


“पज्चद्वारे सिया सन्धि, विना कम्मं द्विगोचरेति। (स० स० १७३)। 


अट्ठकथायं पन “गतिनिमित्तं मनोद्वारे आपाथमागच्छती' ति वुत्तत्ता, तदारम्मणाय च पञ्चद्वारिकपटिसन्धिया 
अदस्सितत्ता, मूलटीकादीसु च “कम्मबलेन उपट्टापितं वण्णायतनं सुपिनं पस्सन्तस्स विय, दिब्बचक्खुकस्स विय च 
मनोद्वारे एव गोचरभावं गच्छती”ति नियमेत्वा वुत्तत्ता तेसं वचनं न सम्पटिच्छन्ति आचरिया। कम्मनिमित्तञ्च पनेत्थ 
पच्चुप्पन्नं पञ्चद्वारे आपाथमागच्छन्तं चुतिकालासन्ने कतकम्मस्स आरम्मणसन्ताने उपपन्नं तंसदिसन्ति दडुब्बं, इतरथा 
तदेव पटिसन्धिया आरम्मणुपट्टापकं तदेव पटिसन्धिजनकं भवेय्य, न च पटिसन्धिया उपचारभूतानि विय, “एतस्मिं तया 
पवत्तितब्ब''न्ति पटिसन्धिया आरम्मणं अनुप्पदेन्तानि विय च पवत्तानि चुतिआसन्नजवनानि पटिसन्धिजनकानि भवेय्युं । 
“कतत्ता उपचितत्ता"ति हि वुत्तं। तदा च पटिसन्धिया एकवीथियं विय पवत्तमानानि कथं कतूपचितानि सियुं, 
अस्सादनभूताय तण्हाय अपरामड्टानि कथं पटिसन्धिनिब्बत्तकानि, न च लोकियानि लोकुत्तरानि विय समानवीथिफलानि 
होन्तीति। तं विञ्ञाणन्ति तं जवनविञ्ञाणं | एकत्तनयेन पटिसन्धिविञ्ञाणञ्च सन्धाय वुत्तं । 
चुतिपटिसन्धितदासन्नविञ्ञाणानञ्हि सन्ततिवसेन विञ्ञाणन्ति उपनीतेकत्तं इध तं विञ्ञाणन्ति अधिप्पेतं । 


अविज्जाय पटिच्छन्नादीनवेति अनुसयवसेन पवत्ताय भवतण्हाय, चित्तसम्पयुत्ताय वा अविज्जाय 
छादितदुक्खादीनवे। तथाभूते पन कम्मादिविसये पटिसन्धिविञ्जाणस्स आरम्मणभावेन उप्पत्तिट्ठानभूते । तण्हाय 
अप्पहीनत्ता एव पुरिमुप्पन्नाय च सन्ततिया तथापरिणतत्ता पटिसन्धिट्ठानाभिमुखं विज्ञाणं निन्नपोणपब्भारं हृत्वा 
पवत्ततीति आह “तण्हा नमेती”ति। सहजा पन सङ्काराति चुतिआसन्नजवनविञ्ञजाणसहजातचेतना, सब्बेपि वा 
फस्सादयो । खिपन्तीति खिपन्ता विय तस्मिं विसये पटिसन्धिवसेन विञ्जाणपतिड्ठानस्स हेतुभावेन पवत्तन्ति । तन्ति तं 
विज्ञाणं। “सन्ततिवसा ति वदन्तो तदेव विञ्ञाणं सन्धावति संसरति, न अञ्जन्ति इमञ्च मिच्छावादं पटिक्खिपति । 
सति हि नानत्तनये सन्ततिवसेन एकत्तनयो होतीति । 


५९९. आरम्मणादीहि...पे०... पवत्ततीति आरम्मणनिस्सयपच्चयादीहि पवत्तति। कथं? आसन्नमरणस्स हि 
कम्मबलेन मनोद्वारे उपट्ठापितं अविज्जाय पटिच्छन्नादीनवं कम्मादिविसयं आरब्भ मनोद्वारावज्जनं उप्पज्जति, ततो 
मरणासन्नवीथिया वत्थुदुब्बलभावेन मन्दप्पवत्तिया चत्तारि, पञ्च वा जवनानि पवत्तन्ति, तदनन्तरं तदारम्मणे सति, असति 
वा भवङ्गविसयमालम्बित्वा चुतिचित्तं उप्पज्जति । भवङ्गानन्तरम्पि चुति होतीति वदन्ति । चुतिचित्ते पन निरुद्धे तदेव 
आपाथगतं कम्मकम्मनिमित्तादि आरब्भ अनुपच्छिन्नकिलेसबलवनिमित्तं सहजातसङ्घारेहि कम्मादिआरम्मणे खिपियमानं 
ओरिमतीररुक्खविनिबन्धं रज्जुं आलम्बित्वा मातिकातिक्कामको विय पुरिमञ्च निस्सयं जहति, अपरञ्च कम्मसमुद्टितं 
निस्सयं अस्सादयमानं वा अनस्सादयमानं वा आरम्मणादीहि पच्चयेहि पवत्तति। एत्थ च ओरिमतीरं विय पुरिमभवो 
दटुब्बो, तत्थ ठितरुक्खो विय पुरिमभवे पवत्तमानकखन्धा, रज्जु विय कम्मादिआरम्मणं। केचि पन “रज्जु विय 
हदयवत्थू'ति वदन्ति, “रज्जु विय तण्हा”तिपि अपरे। पुरिसो विय विञ्ञाणं, तस्स रज्जुग्गहणं विय तण्हाय 
आरम्मणाभिमुखनमनं, पयोगो विय खिपनकसङ्घारा, मातिका विय चुतिचित्तं, परतीरं विय परलोको । 


६००. यथा पुरिसो परतीरे पतिट्टहमानो परतीररुक्खविनिबन्धं किञ्चि अस्सादयमानो वा अनस्सादयमानो वा केवलं 
पथवियं सकबलप्पयोगेहेव पतिट्ठाति, एवमिदम्पि भवन्तरत्तभावविनिबन्धहदयवत्थुसङ्कातं निस्सयं पञ्चवोकारभवे 
अस्सादयमानं वा चतुवोकारभवे अनस्सादयमानं वा केवलं आरम्मणनिस्सयसम्पयृत्तधम्मेहेव पवत्ततीति तं विञ्ञाणं 
नापि इधागतं इमस्मियेव भवे निब्बत्तत्ता। कम्मादिन्ति अतीतभवनिब्बत्तकम्मादिं। आदि-सद्देन खिपनकसङ्घारानं, 

नमनवसेन पवत्ततण्हाय, कम्मादिविसयाय आदीनवपटिच्छादिकाय च अविज्जाय, दळहग्गाहादिकरानं 
उपादानादीनञ्च गहणं दडुब्बं । तत्थ कम्मं नाम उपपज्जवेदनीयभूतं, अपरापरियवेदनीयभूतं वा पटिसन्धिनिब्बत्तककम्मं । 
खिपनकसङ्घारा नाम चुतिआसन्नजवनसहजातसङ्घारा, पटिसन्धिजनककम्मसहगतसङ्घारा वा, ततो 
पुरिमजवनसहगतसङ्घाराति वा केचि। नमनवसेन पवत्ततण्हा नाम अनुसयावत्थाय पवत्ततण्हा। एस नयो 
आदीनवपटिच्छादकअविज्जायपि। कम्मादिविसया पुब्बे वुत्तायेव | दळहग्गाहकरउपादाना नाम मण्डूकं पन्नगो विय 
उपपत्तिभवस्स दळहग्गहणवसेन पवत्ता कामुपादानादयो। 


६०१-५. सद्दपटिघोसादीनं सतिपि पच्चयपच्चयुप्पन्नभावे सन्तानबन्धो न पाकटोति तेसं एकत्तनानत्तभावं 
अनामसित्वा अनागतमतीतहेतुसमुप्पादमेव दस्सेन्तो “एत्थ चा तिआदिमाह । एत्थाति इमस्मिं चुतिपटिसन्धाधिकारे । 
पटिघोसदीपमुद्दादीति आदि-सद्देन आदासतलगतमुखनिमित्तादीनं गहणं । अञ्ञत्थ अगन्त्वाति सद्दादिपच्चयदेसं 
अनुपगन्त्वा। इदं वुत्तं होति -- यथा सद्दादीनं उप्पत्तिपदेसं अनुपगन्त्वा पटिघोसो सहहेतुको, पदीपो पदीपन्तरादिहेतुको, 
मुद्दा लञ्छनहेतुको, मुखनिमित्तादिकं आदासादिअभिमुखादिहेतुकं होति ततो पुब्बे अभावा, एवमिदम्पि पटिसन्धिविञ्ञाणं 
न हेतुदेसं गन्त्वा तंहेतुकं होति ततो पुब्बे अभावा, तस्मा न इदं हेतुदेसतो पुरिमभवतो इधागतं पटिघोसादयो विय 
सहादिदेसतो, नापि ततो हेतुं विना उप्पन्नं सद्दादीहि विना पटिघोसादयो वियाति। अथ वा अञ्ञत्र अगन्त्वाति पुब्बे 
पच्चयपदेसे सन्निहिता हुत्वा ततो अञ्ञत्र गन्त्वा तप्पच्चया न होन्ति उप्पत्तितो पुब्बे अभावा, नापि सद्दादिपच्चया न होन्ति, 
एवं इदम्पीति वुत्तनयेन योजेतब्बं । सन्तानबन्धतो नत्थीति सन्तानप्पबन्धतो नत्थि एकता सन्तानेकत्तेपि अञ्ञस्सेव 
विञ्ञाणस्स पातुभवनतो, नापि नानता अपुब्बानं अपुब्बानं उप्पादेपि पठमुप्पन्नं धम्मं विना पच्छिमस्स अनुप्पज्जनतो, 
पदीपस्स विय नानता न सिया। खणिकापि हि पदीपजाला सन्तानेकत्तं उपादाय सा एवाति वुच्चति, अत्तकिच्चञ्च साधेति। 
“सति सन्तानबन्धे”तिआदिना सन्तानबन्धे एकन्तं एकत्ताय च नानत्ताय च अग्गहेतब्बतं, गहणे च दोसं दस्सेति। इदं 
वुत्तं होति - सन्तानबन्धे सति यदि एकन्तेन एकता सिया, खीरदधीनम्पि अनञ्ञभावतो, अत्ततोयेव च सयं अनुप्पज्जनतो 
खीरतो दधिसम्भूतं न भवेय्य। अथापि सन्तानबन्धे सति एकन्तं नानता भवेय्य, खीरदधीनम्पि नानत्ता, अञ्ञस्स च 
सामिभावमत्तेन अपरस्स सामिभावायोगतो खीरसामि नरो दधिसामि न भवेय्य, न च पनेवं लोके दिस्सतीति। 


६०६. तस्माति यस्मा एवं लोकवोहारपरिच्छेदो होति, तस्मा एकन्तं एकता, नानतापि वा न चेव उपगन्तब्बा। एकत्ते 
पन अधिप्पेते धम्मतो अग्गहेत्वा सन्तानतोव गहेतब्बं, नानत्ते अधिप्पेते सन्तानवसेन अग्गहेत्वा धम्मतोव गहेतब्बन्ति 
अधिप्पायो | तेनाहु पोराणा - 


““दिडटसन्तानबन्धस्मिं, एकञ्जत्तविचारणे। 
सभागुप्पत्तियेकत्त-मञ्जत्तं खणभेदतो"ति॥ 


एत्थ च एकन्तं एकतापटिसेधेन “सयंकतं सुखदुक्ख”न्ति इमं दिड्टि निवारेति, एकन्तं नानतापटिसेधेन “परंकतं 
सुखदुक्ख''न्ति। 


६०७-९. ननु न सुन्दरं, ननु सियाति वा सम्बन्धो। असङ्कन्तिपातुभावेति सङ्कन्तिपातुभावरहिते, असङ्कन्तिवसेन वा 
पातुभावे, असङ्कमित्वाव पातुभावेति अत्थो। खन्धाभिसम्भवाति अभिसम्भूतवखन्धा, अथ वा अभिसम्भवति कम्मं 
एतेसूति अभिसम्भवा, खन्धा, एवं अभिसम्भवा कम्माधिट्ठानभूता खन्धाति अत्थो। इध निरुद्धत्ताति फलाधिट्ठानभूतं 
परलोकं अगन्त्वा इधेव निरुद्भत्ता। परत्थागमतोति परलोकं अगमनतो। तस्साति कम्मस्स। अञ्ञस्साति येन तं कम्मं 

कतं, ततो अञ्ञस्स। अञ्ञतोति यं तं कम्मं निब्बत्तं, ततो अञ्जतो। एतं विधानन्ति इधलोकतो परलोकं गन्त्वा 
नत्थि, तत्थ “अञ्जेव खन्धा निब्बत्तन्ती"ति इदं सब्बं यथावुत्तविधानं । 


६१९-४. “सन्ताने...पे०... साधको ति सङ्केपतो वुत्तमत्थं पकासेतुं “एकस्मिं पना” तिआदि वुत्तं। एकस्मिं 
सन्तानेति यस्मिं धम्मपुञ्जे कम्मं निब्बत्तं, तस्सेव सन्तानेति अत्थो। अञ्ञस्सातिपि वा...पे०... होति । तत्थ एकन्तं 
एकत्तनानत्तानं पटिसिद्भत्ताति अधिप्पायो । एतस्सत्थस्साति हेतुफलानं अत्थतो अञ्जत्तेपि तेनेव हेतुफलभावेन सम्बन्धत्ता 
तं फलं अञ्ञस्स, अञ्ञतोति वा न वत्तब्बन्ति एतस्स अत्थस्स। बीजानन्ति अम्बमातुलुङ्गबीजानं। अभिसङ्कारोति 
मधुआदिपरिभावनं | मधुआदिनाति मधुचतुमधुरअलत्तकरसादिना । तस्साति तस्स परिभावितबीजस्स । पठमं 
लबद्धपच्चयोति मधुरभावूपगमनतो पठममेव लद्भपच्चयो। कालन्तरेति फलकाले । एवं जेय्यमिदम्पि चाति यथा एतं, एवं 
इदम्पि ञातब्बं । इदं वुत्तं होति - यथा हि अम्बबीजादीसु मधुना, चतुमधुरेन वा योजेत्वा रोपितेसु फलरसो मधुरो होति, 
मातुलुङ्गबीजे च अलत्तकरसेन रजित्वा रोपिते अम्बिलभण्डो रत्तो होति, न च तं बीजं अभिसङ्करणं वा फलड्ठानं पापुणाति, 
एवं सन्तेपि कालन्तरे फलविसेसो न अञ्जबीजसन्ताने होति, न च अञ्जस्मिं बीजे अभिसङ्घारपच्चयतो होति, एवमेव ये 
इध लोके निब्बत्तकखन्धा, तेसु निप्फन्नं कम्मं वा परलोकं न गच्छन्ति। एबम्पि कालन्तरे विपाकक्खन्धा अञ्जस्मिं सन्ताने 
न निब्बत्तन्ति, न च अञ्ञकम्मपच्चयतो होन्तीति। 


एत्थ हि अभिसङ्कतं बीजं विय कम्मं वा सत्तो, अभिसङ्घारो विय कम्मं, बीजस्स अङ्कुरादिप्पबन्धो विय सत्तस्स 
पटिसन्धिविञ्ञाणादिप्पबन्धो । तत्थुप्पन्नस्स मधुररसस्स अम्बिलभण्डे रत्तस्स च तस्सेव बीजस्स ततो एव च 
अभिसङ्घारतो भावो विय कम्मकारकस्सेव सत्तस्स ततो एव च अभिसङ्करणतो भावो वेदितब्बो। 


६१५. बालकाले...पे०... फलदायिनाति बालसरीरे कतं विज्जापरियापुणनं, सिप्पसिक्खनं, ओसधूपयोगो च न 
बुड्सरीरं गच्छति, अथ च तन्निमित्तं विज्जापाटवं, सिप्पजाननं, अनामयतादि च वुडुसरीरे होन्ति, न च तानि अञ्ञस्स 
होन्ति तंसन्ततिपरियापन्ने एव सदिसे उप्पज्जनतो। न च यथा पयृत्तेन विज्जापरियापुणनादिना विना तानि अञ्ञतो होन्ति 
तदभावे अभावतो, एवं इधापि सन्ताने यं फलं, एतं नाञ्जस्स, न च अञ्ञतोति योजेतब्बं। एतेन च सङ्घाराभावे 
फलाभावमेव दस्सेति, न अञ्ञपच्चयनिवारणं करोति। 


६१६-८. एवं सन्तेपीति असङ्कन्तिपातुभावे। तत्थ च यथावुत्तदोसपरिहरणे सति सिद्धेपीति अत्थो। बिज्जमानन्ति 
पदीपस्स वट्टिकास्रेहो विय विज्जमानं अनिरुद्भन्ति अत्थो। अविज्जमानन्ति वट्टदुक्खाभावस्स अरहतो चृतिचित्तं विय 
अविज्जमानं निरुद्धन्ति अत्थो। तप्पवत्तिक्खणेति कम्मस्स पवत्तमानक्खणेयेव। तेनाह “सद्धिमेव च हेतुना ति। 
अविज्जमानन्ति पवत्तिक्खणतो पुब्बे विज्जमानतं असम्पत्तं । निरुद्धन्ति खणत्तयं पत्वा निरुद्धं । तेनाह - 


““पवत्तिक्खणतो पुब्बे, पच्छा निच्चफलं सिया”ति। 
पुढ्बेति कम्मायूहनतो पुब्बे। अविज्जमानतासामञ्जेन हेतं वुत्तं । पच्छाति विपाकप्पवत्तितो पच्छा च। 


६१९-२०. कटत्तापच्चयोति कटत्ता एव पच्चयो, न विज्जमानताय अविज्जमानताय वाति अत्थो। तेनाह 
“कामावचरस्स कुसलस्स कम्मस्स कतत्ता उपचितत्ता विपाकं चक्खुविञ्ञाणं उप्पन्नं होती तिआदि (ध० स० ४३१) । 
यदि एवं अरहता कतकम्मम्पि कटत्तापच्चयो सियाति? नयिदमेवं। यथा हि अच्छिन्नमूलस्मिं रुक्खे पुप्फितं बीजसमत्थम्पि 

कुसुमं मूले छिन्नमत्ते फलदायकं न होति, एवं अरहतोपि किलेसमूलस्स अब्बोच्छिन्नकाले सन्ताने पवत्तम्पि कम्मं 
किलेसमूलच्छिन्नमत्तेयेब फलदाने असमत्थभावं आपन्नन्ति। तेनाह पोराणा - 


“'बालजनज्झारुळहो, 

जातिरथो कम्मकिलेसचक्कोयं । 
किलेसचक्कविधमनो, 

न याति कम्मेकचक्केपी”ति॥ 


कटत्ता चे पच्चयो, निच्चफलदायको विबन्धोति आह ““पाटिभोगादिक  न्तिआदि | पाटिभोगादिकन्ति 
मूलभावूपगमनादिकं । आदि-ग्गहणेन “पच्छा मूलं दस्सामी"ति भण्डग्गहणं, इणग्गहणञ्च सङ्गण्हाति। अयं पनेत्थ 
अधिप्पायो - पाटिभोगकिरियादीनं विज्जमानता, अविज्जमानता वा निय्यातने, पटिभण्डदाने, इणदाने च पच्चयो न होति, 
अथ खो करणमत्तं, न च तं निय्यातनादीनं निच्चमेव पच्चयो होति निय्यातनादिम्हि कते पच्चयत्ताभावतो, एवमेव 
विपाकुप्पादनेपि कम्मस्स विज्जमानता, अविज्जमानता वा पच्चयो न होति, अथ खो करणमत्तमेव, करणमत्ते च सति 
विपक्कविपाकानं पच्चयो न होतीति। 


६२९. परमस्स उत्तमस्स अत्थस्स पकासनतो परमत्थप्पकासनो। पीतिबुद्धिविवड्टनोति पीतिया, ञाणस्स च, 
पीतिसहगतस्स वा ञाणस्स विवड्डनो । 


इति अभिधम्मत्थविकासिनिया नाम 
अभिधम्मावतारसंवण्णनाय 


पुञ्ञविपाकपच्चयनिद्देसबण्णना निट्टिता। 


१०. दसमो परिच्छेदो 


सूपविभागवण्णना 


६२२. आदिम्हीति उद्देसगाथायं | इदानीति चित्तचेतसिकविभावनानन्तरं | विभावनन्ति निद्देसपटिनिद्देसवसेन 
सरूपतो पकासनं । 


६२३. रुष्पतीति सीतुण्हादीहि विकारमापज्जति, आपादीयतीति वा अत्थो। विकारापत्ति च 
सीतादिविरोधिपच्चयसन्निधाने विसदिसुप्पत्तियेव। न हि यथासकं पच्चयेहि उप्पज्जित्वा ठितधम्मानं अञ्ञेन केनचि 
विकारापादनं सक्का कातुं, तस्मा पुरिमुप्पन्नरूपसन्तति विय अहुत्वा पच्छा उप्पज्जमानानं विसभागपच्चयसमवायेन 
विसदिसुप्पत्तियेव इध “रुप्पन” न्ति दठुब्बं । एवञ्च कत्वा सङ्गियानं विपरिणामवादो पच्चक्खतो होति। ननु च 
अरूपधम्मानम्पि विरोधिपच्चयसमवाये विसदिसुप्पत्ति लब्भतीति? सच्चं लब्भति, न पन विभूततरा। विभूततरा हेत्थ 
विसदिसुप्पत्ति अधिप्पेता उक्कटुगतिवसेन यथा “अभिरूपस्स कञ्ञा दातब्बा ति (सं० नि० ३.७८)। 

कुतो एतं विञ्ञायतीति चे? सीतादिग्गहणतो। तथा हि वुत्तं - 


“किञ्च, भिक्खवे, रूपं वदेथ, रुप्पतीति खो, भिक्खवे, तस्मा रूपन्ति बुच्चति। केन रुप्पति? सीतेनपि 
रुप्पति, उण्हेनपि रुप्पति, जिघच्छायपि रुप्पति, पिपासायपि रुप्पति, डंसमकसवातातपसरीसपसम्फस्सेनपि 
रुप्पति, रुप्पतीति खो, भिक्खवे, तस्मा रूपन्ति वुच्चती 'ति (सं० नि० ३.७९) । 


एत्थ हि सीतादिग्गहणं सीतादिना फुस्स रुप्पनं विभूततरं, तस्मा तदेवेत्थ गहितन्ति जापनत्थं । इतरथा रुप्पतीति 
सामञ्ञवचनेनेव सिद्धे सीतादिग्गहणं निरत्थकं सियाति। 


यदि एवं, कथं ब्रह्मलोके रूपसमञ्ञा? न हि तत्थ उपघातको सीतादिफस्सविसेसो लब्भतीति? सच्चं, तत्थापि 
तंसभावानतिवत्तनतो। अरुप्पनस्सापि हि रुप्पनसभावानतिवत्तनतो रूपसमञ्ञा होति। यथा अदुद्भम्पि खीरं 
तंसभावानतिवत्तनतो “'दुद्भ न्ति वुच्चतीति। अथ वा किञ्चापि तत्थ उपघातको सीतादिफस्सविसेसो नत्थि, अनुग्गाहको 
पन अत्थि। तथा हि ब्रह्मानं उतुजरूपं अत्थि, तस्मा अत्थेव तत्थ रुप्पनन्ति न कोचि तत्थ रूपसमञ्ञाय विबन्धोति । 


रूपयतीति वाति सयं विज्जमानमेव अत्तनो सन्तानं विकारमापादयतीति अत्थो। इति पुरिमविग्गहेन विकारुष्पत्ति 
“रुप्पन!'न्ति दीपितं । इमिना पन विरोधिपच्चयसन्निपाते विज्जमानस्सेव यो अत्तनो सन्ताने विसदिसुप्पत्तिहेतुभावो, तं 
रुप्पनन्ति दीपितं होति। इमस्मिं पक्खे अरूपस्स रूपसमञ्जापसङ्गो एव नत्थि। निरुद्धमेव हि तं अनन्तरादिपच्चयेहि अरूपं 
उप्पादेति, न विज्जमानन्ति। घट्टने विकारापत्तियं रूप-सद्दस्स रुळही, तस्मा अरूपधम्मानं घट्टनाभावतो न तेसु 
रूपसमञ्ञाति केचि। पटिघातो रुप्पनन्ति अपरे, तेसं मतेन किञ्चापि सप्पटिघरूपानमेव रूपसमञ्ञजापसङ्गो, अथ खो 
अवयववोहारेन समुदायोपि वोहरीयतीति सब्बमेव रूपं रूपसमञ्जं लभति। केचि पनेत्थ “रूपयतीति वण्णायतनवसेन 
बुत्त"न्ति वदन्ति। तञ्हि वण्णविकारं आपज्जमानं रूपयति, हदयङ्गतभावं पकासेतीति | तयिदं उपरि वण्णायतननिद्देसे 
विसुंयेव वुच्चतीति न तस्स इध संवण्णने पयोजनं अत्थि। सुरूपोति 
दत्तिसमहापुरिसलक्खणअसीतिअनुब्यञ्जनब्यामप्पभाकेतुमालादीहि अलङ्कतत्ता सोभनरूपकायो, सभावत्थो वा रूप-सद्दो 
“यं लोके पियरूपं सातरूप'न्तिआदीसु (पटि० म० १.११४) विय, तस्मा सुरूपोति सोभनसभावो, तेन 
दसबलचतुवेसारज्जादिअसाधारणगुणविसेससमायोगदीपनतो सत्थु धम्मकायसम्पत्तियापि सोभनता दस्सिता होति । 


६२४. भूतोपादायभेदतोति एत्थ तदधीनवुत्तिताय भवति एत्थ उपादारूपन्ति भूतं । अथ वा महाभूतायेव इध 
पुरिमपदलोपवसेन भूत-सद्देन वृत्ता । तेनाह “चतुब्बिधा महाभूता"ति। भूतानि उपादियतेव, न पन सयं तेहि अञ्ञेहि वा 
उपादियतीति उपादायं। एवञ्च कत्वा चतुन्नं महाभूतानं अञ्ञमञ्जं निस्साय पवत्तमानानम्पि उपादायरूपतापसङ्गो नत्थि। 
न हि ते केवलं अञ्ञमञ्ञं उपादियन्तेब, अथ खो सयं उपादायरूपेहि उपादियन्ति, तस्मा उपादाय-सद्दग्गहणसामत्थियतो न 
महाभूतानं उपादायरूपतापसङ्गोति। अथ वा “चतुन्नं महाभूतानं उपादायरूप"'न्ति (ध० स० ५८४) वचनतो 
चतुमहाभूतसन्निस्सितताव उपादायरूपलकखणं, न भूतत्तयादिसन्निस्सिततापीति न तेसं उपादायरूपताति। भूतञ्च 
उपादायञ्च भूतोपादायं, तेसं वसेन भेदतोति भूतोपादायभेदतो। भूतसदस्स उभयलिङ्गत्ता आह “महाभूता 'ति। 
उपादाति उपादायरूपानि “पटिसङ्घा योनिसो"तिआदीसु विय एत्थ य-कारलोपो दटुब्बो। 


६२५. कतमे पन चत्तारो महाभूता, कथञ्च ते महाभूतसञ्जिता, कानि च उपादायरूपानि, कथञ्च तानि 
“उपादायरूपानी ति वुच्चन्तीति इदं चोदनं हदये कत्वा कमेन सोधेन्तो आह ““पथवीधातू 'तिआदि । चत्तारोमेति चत्तारो 

इमे। महा च सो भूतो चाति महाभूतो, तेन महाभूतेन सदेवके लोके महन्तभावेन पातुभूतेन सम्मासम्बुद्धेनाति अत्थो। 
अथवा - 


“कालो घसति भूतानि, 

सब्बानेव सहत्तना। 

यो च कालघसो भूतो, 

स भूतपचनिं पची”ति॥ (जा० १.२.१९०) - 


आदीसु विय भूत-सददस्स सत्तेसु, खीणासवेसु च पवत्तनतो महाभूतेनाति महता सत्तेन, महाखीणासवेनाति वा अत्थो। 
खीणासवोपि हि परिक्खीणपटिसन्धिकत्ता भूतोयेव न भवति, न च भविस्सतीति भूतोति वुच्चति। 


६२६. महन्ता पातुभूताति उपादिन्नकसन्तानेपि अनुपादिन्नकसन्तानेपि ससम्भारधातुवसेन महन्ता हुत्वा भूता जाता 
निब्बत्ताति अत्थो। तेसं अनुपादिन्नकसन्ताने - 


“दुवे सतसहस्सानि, चत्तारि नहुतानि च। 
एत्तकं बहलत्तेन, सङ्घातायं वसुन्धरा"ति॥ (ध० स° अट्टु० ५८४) - 


आदिना नयेन महन्तपातुभूतता वुत्ता। उपादिन्नकसन्तानेपि 
अनेकयोजनसतिकमच्छकच्छपतिगाबुतप्पमाणदेवदानवादिसरीरवसेन दडुब्बा । वृत्तम्पि हेतं “सन्ति, भिक्खवे, महासमुद्दे 
योजनसतिकापि अत्तभावा'तिआदि (३० नि० ८.२०; चूळव० ३८५; उदा० ४५)। 


महाभूतसमाति अनेकब्मुतविसेसदस्सनेन, अनेकभूतदस्सनेन च महन्ता भूता, महन्तानि अब्भुतानि वा एतेसूति 
महाभूता, मायाकारा, यक्खादयो वा जातिवसेनेव महन्ता भूताति महाभूता, तेहि एते समाति महाभूतसमा। एते हि यथा 
मायाकारा अमणि एव उदकं मणिं कत्वा दस्सेन्ति, असुवण्णंयेव लेडुआदिकं सुवण्णं कत्वा दस्सेन्ति, यथा च सयं नेव 
यक्खा न पक्खिनो समाना यक्खादिभावम्पि दस्सेन्ति, एवमेवं सयं अनीलानेव हुत्वा नीलं उपादायरूपं दस्सेन्ति, सयं 
अपीतायेव...पे०... सयं अनोदातायेव हुत्वा ओदातं उपादायरूपं दस्सेन्तीति मायाकारमहाभूतसामञ्ञतो महाभूता । 


यथा च यक्खा महाभूता यं गण्हन्ति, नेवस्स अन्तोसरीरे ठानं उपलब्भति, न सरीरतो बहि, न च तस्स अङ्गमङ्गं 
निस्साय न तिइन्ति। यदि हि सरीरस्स अन्तो ठिता, सकलसरीरे ब्यापनं न सिया। अथ बहि ठिता, यक्खग्गहितकेन 
कतकुसलाकुसलं यक्खस्स न सिया | यदि चस्स अङ्गमङ्गं निस्साय न ठिता, यक्खग्गहितके पहटे यक्खस्स 
दुक्खवेदनुप्पत्ति न सिया, न च सरीरे राजिउट्टानं भवेय्य। यस्मा पनेतं सब्बं अत्थि, तस्मा ते अनिद्विसितब्बट्ठाना, एवमेतेपि 
न अञ्ञमञ्ञस्स अन्तो न बहि ठिता उपलब्भन्ति, न च अञ्ञमञ्ञं निस्साय न तिट्ठन्ति यदि हि ते अञ्ञमञ्ञस्स अन्तो 
ठिता, न सकसककिच्चकरा सियुं अञ्जमञ्ञं अनुपवेसनतो। अथ अञ्ञमञ्ञतो बहि ठिता, विनिम्भुत्ता सियुं, तथा च 
सति अविनिम्भुत्तवादो परिहायेय्य, तस्मा अनिद्दिसितब्बट्ठानाति । यकखमहाभूतसमानताय महाभूतसमा । 
अनिद्दिसितब्बट्टानापि चेते पतिठ्ठानादिना यथासककिच्चविसेसेन सेसानं तिण्णं उपकारका होन्ता सहजातादिना पच्चयेन 
पच्चयो हुत्वा अञ्ञमञ्जं निस्सायेव तिट्ठन्ति। 

वञ्चकत्ता अभूतेनाति यक्खिनीआदयो विय अभूतेन अतच्छेन मनापवण्णसण्ठानादिना सत्तानं वञ्चकत्ता 
महन्तानि अभूतानि एतेसूति महाभूताति सम्मता । यथा हि यक्खिनी आदयो मनापेहि काळसामादिवण्णेहि, 
पुथुलपीवरकिसादिसण्ठानेहि, हत्थभमुआदिविक्खेपेहि च अत्तनो भयानकभावं पटिच्छादेत्वा सत्ते बञ्चेन्ति, अत्तनो वसं 
नेन्ति, एवमेतेपि इत्थिपुरिसादीसु मनापेन छविवण्णेन, मनापेन अङ्गपच्चङ्गसण्ठानेन, मनापेन च 
हत्थपादअङ्गलिभमुकविक्खेपेन अत्तनो कक्खळत्तादिसरीरलक्खणं पटिच्छादेत्वा बालजनं वञ्चेन्ति, अत्तनो सभावं दटुंन 
देन्ता तं अत्तनो वसं नेन्ति। 


६२७-३०. चक्खुसोतन्तिआदीसु रूपमेव रूपता। हदयञ्च तं वत्थु च मनोधातुमनोविञ्ञजाणधातूनन्ति हदयवत्थु, 
हदयस्स वा विञ्ञाणस्स वत्थृति हदयवत्थु, पुरिमपदलोपेन पन “वत्थु' न्ति वुत्तं। कबळीकारो आहारोयेव आहारता । 
किञ्चापि धम्मसडुणियं रूपनिद्देसे कबळीकारो आहारो ओसाने उद्दिट्ठो, इध पन निप्फन्नरूपानं एकट्टाने दस्सनत्थं 
हदयवत्थुअनन्तरं उद्दिद्वोति। लहुता आदि यासं मुदुताकम्मञ्जतानन्ति लहुतादयो, तासं तयं लहृतादित्तयं, तत्थ लहुभावो 
लहुता, तथा मुदुतापि। कम्मनि साधु कम्मञ्जं, तस्स भावो कम्मञ्ञता। लहुतादीनं सयं अनिप्फन्नत्ता 
निप्फन्नरूपविकारभावं दस्सेतुं “रूपस्सा ति विसेसनं कतं । चतुवीसतीति गणनपरिच्छेदो, बलवरूपादीनं निसेधनत्थो। 
तत्थ यं वत्तब्बं, तं परतो आवि भविस्सति। निस्सायाति निस्साय एव, न पन निस्सयवसेनपि। चतूहि उपादानेहि निमुत्तताय 
निक्खन्तं उपादानतो मानसं एतस्साति निरुपादानमानसो। 


६३१-२. पत्थटत्ताति पुथृत्ता, तेन पुथुभावतो पुथवी, पुथवी एव पथवीति निरुत्तिनयेन सद्दसिद्धि दीपिता होति। अयं 
पन सम्भारपथविया वसेन युज्जति। सा हि पुथुभूता पत्थटाति। लक्खणपथविया वसेन पन पथनट्रेन पथवी, सहजरूपानं 
पतिट्ठाभावेन पक्खायति उपट्टातीति अत्थो। पुरिमोपि वा अत्थो लक्खणपथविया वसेन लब्भति। वायनतोति समुदीरणतो, 
देसन्तरुप्पत्तिहेतुभावेन भूतसङ्घाटस्स पापनतोति अत्थो । तेजेति परिपाचेति, निसेति वा, तिकखभावेन सेसभूतत्तयं 
उस्मापेतीति अत्थो। गाथाबन्धवसेन चेत्थ इति-सद्दलोपतो “तेजेति"`च्चेव वुत्तं । एवं “आपेती"ति एत्थापि। तस्मा 
तेजेतीति तेजो, आपेतीति आपोति वुत्तं होति। आपेति पालनाति अनुपालेतब्बरूपपरियोसानं आपेति पत्थरति। तथा हेतं 
“आबन्धनकिच्च''न्ति वुच्चति। आपीयतीति आपो। सोसीयति पिवीयतीति अत्थोति केचि। अयं पनत्थो ससम्भारापे 
युज्जतीति वदन्ति, लक्खणापेपि युज्जतेव। सोपि हि फरुसपाचनविसोसनाकारेन सेसभूतत्तयेन पीयमानो विय पवत्ततीति। 
आपायतीति वा आपो, बूहेति वड्टेतीति अत्थो। तथा हेस परिबूहनरसो । तेसन्ति यथावुत्तानं भूतोपादायभेदानं रूपानं । 
वक्खामीति कथेस्सामि। किं कारणाति आह ““लक्खणादीसू 'तिआदि । हि-सद्दो हेतुअत्थो। यस्मा लक्खणादीसु जातेसु 
धम्मा आवि भविस्सन्ति, तस्मा तेसं परतो आविभावहेतूति अत्थो। 


६३३-४. कानि पन तानि लकखणरसपच्चुपट्ठानपदड्टानानि नाम, येसु जातेसु धम्मा आवि भविस्सन्तीति इमं चोदनं 
सोधेतुं लक्खणरसपच्चुपड्ठानपदड्ठानानि सरूपतो कथेन्तो आह “सामञ्ञ वा तिआदि | सामञ्ञं साधारणो 
अनिच्चादिको । सभावो कक्खळादिफुसनादिको असाधारणभावो। किच्चन्ति सन्धारणादिकिच्चं । सम्पत्तीति 
सम्पन्नभावो। “सुरसो गन्धब्बो"तिआदीसु हि गन्धब्बसम्पत्तिया रस-सद्देन वुच्चमानत्ता सम्पत्ति रसोति फलन्ति 
सहजातनानवखणिकवसेन ठितं फलं । उपट्ठाननयोति गहेतब्बभावेन जाणस्स उपट्ठानाकारो। आसन्नकारणन्ति 
पधानकारणं । 


लक्खीयति एतेनाति लक्खणं, कक्खळत्तं लक्खणमेतिस्साति कक्खळत्तलक्खणा । ननु च कक्खळत्तमेव 

पथवीधातूति? सच्चमेतं। तथा हि विञ्ञाताविञ्ञातसद्दत्थतावसेन असम्मभिन्नेपि धम्मे कप्पनासिद्धेन भेदेन एवं 
निद्देसो कतो | एवञ्हि अत्थविसेसावबोधो होतीति। अथ वा लक्खीयतीति लक्खणं, कक्खळा हुत्वा लक्खियमाना धातु 
कक्खळत्तलक्खणाति एवमेत्थ अत्थो दटुब्बो। सेसासुपि एसेव नयो। पतिड्रानरसाति सहजातधम्मानं 
पतिट्ठानभावकिच्चा। असहजातानम्पि सन्ततिवसेन पतिट्ठानभावो होतेव। ततो एव नेसं सम्पटिच्छनाकारेन आणस्स 
पच्चुपट्ठातीति सम्पटिच्छनपच्चुपट्टाना । इमिना किच्चवसेनेवेत्थ “पच्चुपट्ठान”न्ति दस्सेति। पदट्टाने पनेत्थ चतुन्नम्पि 
एकतो कत्वा बक्खति । 


पग्घरणलक्खणाति द्रवताभावतो विस्सन्दनलवखणा। बुहनरसाति सहजातधम्मानं मिलातभावूपगमनं अदत्वा 
वड्डनकिच्चा। तथा हि सा तेसं पीणितभावं दस्सेतीति वुच्चति | सङ्गहपच्चुपट्ठानाति बाहिरकउदकं विय नहानियचुण्णस्स 
सहजातधम्मानं विप्पकिरितुं अदत्वा सम्पिण्डनवसेन सङ्गण्हनपच्चुपट्ठाना । परिपाचनरसाति परिणतभावकरणरसा। 
महदवानुप्पदानपच्चुपट्ठानाति बाहिरग्गि विय जतुलोहादीनं सहजातधम्मानं मुदुभावानुप्पदानपच्चुपट्ठाना । 
वित्थम्भनलक्खणाति पूरणलक्खणा । समुदीरणरसाति कम्पनरसा । अभिनीहारो भूतत्तयस्स देसन्तरुप्पत्तिहेतुभावो, 
नीहरणं वा बीजतो अङ्करादिकस्स विय । एकेका...पे०... तब्बाति पथवीधातु आपादिभूतत्तयपदट्ठाना, आपोधातु 
पथवीतेजादिभूतत्तयपदड्डानाति एवं एकेका धातु अवसिट्टभूतत्तयपदद्ठाना । 


आरोहपरिणाहवसेन हि मज्झिमे इमस्मिं सरीरे परिग्गस्हमाना परमाणुभेदसञ्चुण्णा सुखुमरजभूता पथवीधातु 
दोणमत्ता सिया। सा च ततो उपड्टप्पमाणाय आपोधातुया यथा न विकिरति, एवं आबन्धनवसेन सङ्गहिता। यथा पन 
पग्घरणसभावाय आपोधातुया वसेन किलिन्नभावं पिच्छलभावं नापज्जति, एवं तेजोधातुया अनुपालिता। यथा पन तस्सा 
वसेन न विकिरीयति, एवं वायोधातुया वित्थम्भिता सङ्घातभावं पापिता। एवं सुखुमरजभूतापि 
आबन्धनपरिपाचनसमुदीरणकिच्चाहि आपोतेजोवायोधातूहि लद्भपच्चया सिनेहेन तेमिता, तेजसा परिपक्का, वायुना 
वित्थम्भिता पिट्टचुण्णानि विय न इतो चितो च विकिरीयति विद्भंसीयति, अविकिरियमाना अविद्धसियमाना नानप्पकारकं 
इत्थिपुरिसलिङ्गादिभावविभागं उपगच्छति, अणुथूलदीघरस्सथिरकथिनादिभावञ्च पकासेति। 


यूसगता आबन्धनाकारभूता पनेत्थ आपोधातु पथवीपतिड्टिता तेजानुपालिता वायोवित्थम्भिता न गळति, न पग्घरति, 
न परिस्सवति। एवं तीहि धातूहि अनुपालिता अपग्घरमाना अपरिस्सवमाना पिण्डितभावं दस्सेति। एसा हि अनुबूहनरसा। 


असितपीतादिपरिपाचिता चेत्थ उसुमाकारभूता उण्हत्तलक्खणा तेजोधातु पथवीपतिट्टिता आपोसङ्गहिता 
बायोवित्थम्भिता इमं कायं परिपाचेति, वण्णसम्पत्तिञ्चस्स आवहति । सा हि यथानुभुत्तस्स आहारस्स सम्मा परिणामनेन 
रसादिसम्पत्तिया हेतुभावं गच्छन्ती इमं कायं परिपाचेति, बण्णसम्पत्तिञ्च आवहति । कम्मूपनिस्सयाय हि 
चित्तपसादहेतुकाय च सरीरे वण्णसम्पदाय तेजोधातु विसेसपच्चयो, पगेव उतुआहारसमुट्ठानाय रूपसम्पत्तियाति। ताय च 
पन परिपाचितो अयं कायो न पूतिभावं गच्छति । 


अङ्गमङ्गानुसटा चेत्थ समुदीरणवित्थम्भनलक्खणा वायोधातु पथवीधातुया अत्तनि पतिट्ठापीयति। यथा 
सहजातधम्मेहि विसुं न होति, एवं आपोधातुया सङ्गय्हति। यथा सहजातधम्मा न परिस्सवन्ति, एवं तेजोधातुया 
अनुपालीयति। सा एवं तीहि धातृहि यथारहं अनुपालियमाना इमं कायं वित्थम्भेति। ताय पन वित्थम्भितो अयं कायो न 
परिपतति, उजुकं तिट्ठति, इच्चेवं एकेकाय धातुया तिस्सन्नं धातूनं वसेनेव पवत्तनतो वृत्तं “एकेका चेत्थ 
सेसभूतत्तयपदड्डानाति वेदितब्बा*ति । 

एवं भूतरूपानं सद्भि वचनत्थेहि लकखणादयो दस्सेत्वा इदानि उपादायरूपानि दस्सेन्तो आह “चक्खती 'तिआदि। 
अनेकत्थत्ता धातूनं चक्खति-सद्दस्स विभावनत्थतापि सम्भवतीति कत्वा वृत्तं “विभावेतीति अत्थो”ति चक्खतीति पन 
विञ्जाणाधिट्टितं समविसमं आचिकखन्तं विय, अभिव्यत्तं वदन्तं विय होतीति अत्थो। अथ वा चक्खतीति 
विञ्ञाणाधिट्टितं रूपं अस्सादेन्तं विय होतीति अत्थो। चकखतीति हि अयं सद्दो “मधुं चक्खति, व्यञ्जनं 
चक्खती”तिआदीसु विय अस्सादत्थो। वुत्तञ्हेतं - “चकखुं खो, मागण्डिय, रूपारामं रूपरतं रूपसमुदित'न्ति (म० नि० 
२.२०९)। वक्खति च “रूपेसु आविञ्छनरस'न्ति। यदि एवं “सोतं खो, मागण्डिय, सददाराम"न्तिआदिवचनतो (म० नि० 
२.२०९) सोतादीनम्पि सद्दादिअस्सादकभावो अत्थीति तेसम्पि चक्खुसद्दाभिधेय्यता आपज्जतीति? नापज्जति निरुळहत्ता। 
निरुळहो हि एस चकखु-सद्दो लोचनेयेव पदुमादीसु पङ्कजादिसद्दा वियाति । 


६३५-६. चक्खुरूपस्स निह्देसप्पकरणेपि चक्खु-सहसामञ्ञतो आगतं सब्बम्पि चक्खु पभेदतो दस्सेतुं “तत्थ 
चक्खू'तिआदि वुत्तं । तत्थाति तस्मिं चक्खुनिददेसे । पञ्ञामंसप्पभेदतोति पञ्ञाचक्खु मंसचक्खूति एवं पञ्ञामंसानं 
वसेन पभेदतो। तत्थाति तस्मिं दुविधे चक्खुम्हि। पञ्जायेव पञ्ञामयं। नामतोति नामेहि पञ्चविधन्ति सम्बन्धो। कतमेहि 
नामेहीति आह “बुद्धधम्मा तिआदि। तत्थ बुद्धधम्मसमन्तेहीति बुद्धचक्खु धम्मचक्खु समन्तचकखूति इमेहि नामेहि। 
जाणदिब्बेहीति जाणचकखु दिब्बचक्खूति च नामेहि। यथानुक्कमतोति यथावुत्तअनुक्कमतो । नानत्तन्ति भेदं । मेति मय्हं 
सन्तिका, मय्हं वचनतोति वा अत्थो। निबोधथ जानाथ। 


६३७. तत्थ “अद्दसं खो अहं, भिकखवे, बुद्धचक्खुना लोकं वोलोकेन्तो सत्ते अप्परजक्खे महारजक्खे 
तिक्खिन्द्रिये”तिआदिना (म० नि० १.२८३) आगतं बुद्धचक्खु नामाति दस्सेन्तो आह *“आसयानुसयेतिआदि। तत्थ 
आसयानुसयेति सत्तानं आसये चेव अनुसये च, तस्मिं पवत्तन्ति अत्थो। तत्थ आगन्त्वा सेति चित्तं एत्थाति आसयो। 
ब्यग्घासयो विय। यथा हि ब्यग्घो गोचरत्थाय पक्कन्तोपि पुन आगन्त्वा वनगहनेयेब सयति, तेनेव च तं तस्स आसयोति 
बुच्चति, एवं अञ्जत्थापि पवत्तं चित्तं आगन्त्वा यत्थ सयति, तं तस्स आसयोति वेदितब्बं । सो पन सस्सतदस्सनादिवसेन 
चतुब्बिधो होति । वृत्तञ्हेतं - 


“सस्सतुच्छेददिट्टी च, खन्ति चेवानुलोमिका। 

यथाभूतञ्च यं जाणं, एतं आसयसञ्जित''न्ति॥ (विसुद्धि० महा? १.१३६; दी० नि० टी० 
१.पठममहासङ्गीतिकथावण्णना; सारत्थ० टी० १. पठममहासङ्गीतिवण्णना; वि० वि० टी० 
१.वेरञ्जकण्डवण्णना) 


अनुसयकथा उपरि आगमिस्सति । इन्द्रियानं परोपरेति सद्धापञ्चमकानं इन्द्रियानं तिक्खमुदुभावे। तिक्खञ्हि इन्द्रियं 
उक्कट्टुगतत्ता परं, मुदु अपरं अनुक्कटुगतत्ता । इदं पन बुद्धचक्खु छसु असाधारणजाणेसु पुरिमद्वयन्ति दटुब्बं । 


६३८. हेट्टा...पे०... सञ्जितन्ति “तस्मियेव आसने विरजं बीतमलं धम्मचकखुं उदपादी ति एवं वुत्तं हेट्ठा तीसु मग्गेसु 
जाणं धम्मचक्खुन्ति सञ्जितं । जाणं सब्बञ्ञुता पनाति सब्बञ्जुभावसङ्घातं जाणं। तञ्हि सब्बञ्जूति अभिधानस्स, 
बुद्धिया च पवत्तिनिमित्तताय सब्बञ्जुभावो नाम होति। ञेय्यं समन्तचक्खुन्ति खन्धादिवसेन समन्ततो सब्बसो दस्सनट्ठेन 
समन्तचकखुन्ति जेय्यं । तेनेवाह - 


“न तस्स अद्दिद्रमिधत्थि किञ्चि, 

अथो अविञ्जातमजानितब्बं । 
सब्बं अभिञ्जासि यदत्थि जेय्यं, 
तथागतो तेन समन्तचक्खू'ति॥ (चूळनि० मोघराजमाणवपुच्छानिद्देस ८५) । 


६३९. यं चक्खुं उदपादीति आगतन्ति यं जाणं “इदं दुक्खन्ति, भिक्खवे, पुब्बे अननुस्सुतेसु धम्मेसु चक्खुं उदपादि, 
जाणं उदपादी*ति (महाव० १५) एवं तत्थ तत्थ सृत्तेसु आगतं, चतूसु सच्चेसु तेपरिवट्टवसेन दुक्खं परिञ्जेय्यं 
परिञ्ञात' न्ति एवमादिना द्वादसविधेन आकारेन पवत्तं, इदं जाणचक्खु। या पन “अद्दसं खो अहं, भिक्खवे, दिब्बेन 
चक्खुना विसुद्धेना*तिआदिना (म० नि० १.२८४) आगता पञ्चमज्झानसङ्घातअभिञ्ञाचित्तसम्पयृत्ता पञ्जा, अयं 
दिब्बचक्खूति दस्सेतुं “ अभिञ्ञाचित्तजा तिआदि वृत्तं । एत्थ च पठमततियजाणानि कामावचरानियेव । चतुत्थम्पि पन 
पुरिमद्वयमिव कामावचरन्ति आनन्दाचरियेन वुत्तं। जाणचक्खुं सह अरियमग्गविपस्सनाजाणन्तिपि युज्जतीति अपरे। 
अग्गमग्गेन सह विपस्सनापच्चवेक्खणजाणन्ति पन यत्तं विय दिस्सति । 


६४०-४. एवं पञ्ञाचक्खुस्स पभेदं दस्सेत्वा पुन मंसचक्खुस्सापि पभेदं दस्सेतुं “मंसचक्खुपीतिआदि वुत्तं । 
ससम्भारपसादतोति ससम्भारचकखु पसादचक्खूति इमेसं द्विन्नं बसेन सम्भरीयति एतेहीति सम्भारा, अवयवा। ते पन 
उपत्थम्भकभूता चतुसमुड्ानिकरूपसन्ततियो दटुब्बा । सह सम्भारेहीति ससम्भारं । ससम्भारञ्च नाम मंसपिण्डो 
पवुच्चतीति सम्बन्धो । अक्खिकृपद्विना हेट्ठाति हेट्ठागतअक्खिकूपस्स अट्टिना परिच्छिन्नोति सम्बन्धो । उद्धन्ति 
अक्खिकूपतो उद्धं । उभतो अक्खिकोटीहीति अक्खिकूपस्स उभयभागे अक्खिकोटीहि । मत्थलुङ्गेन अन्ततोति 
अक्खिकूपस्स अब्भन्तरे ठितेन मत्थलुङ्गेन । न्हारुसुत्तेन आबन्धोति नहारुरज्जृहि अन्तो मत्थलुङ्गेन सह आबन्धो। 
सकलोपि च लोकोति सकलोपि बालपुथुज्जनलोको । यन्ति यं मंसपिण्डं। कमलस्स दलं वियाति पुथुलविपुलनीलताय 
नीलुप्पलदलं विय। जानातीति गण्हाति। चक्खु नाम न तं होतीति तथा गस्हमानं तं चक्खु नाम न होति। किञ्चरहि 
तन्ति आह “वत्थु तस्साति वुच्चती ति । तस्साति तस्स यथाधिप्पेतस्स परमत्थचक्खुनो। इदं पनाति निगमनं । 


६४५-७. तं पन ससम्भारचक्खु येहि सम्भारेहि सम्भरीयति, ते सरूपतो, गणनतो च दस्सेतुं “वण्णो 
गन्धो”तिआदि वुत्तं। भावोति इत्थिया इत्थिभावो, पुरिसस्स पुम्भावोति लब्भमानकभावो। सम्भवोति आपोधातुमेव 
सम्भवभूतमाह । सण्ठानन्ति च तेन तेनाकारेन सन्निविट्ठेसु महाभूतेसु तंतंसण्ठानवसेन विञ्जायमानं वण्णायतनमाह। 
आपोधातुवण्णायतनेहि च अनत्थन्तरभूतानम्पि सम्भवसण्ठानानं विसुं वचनं तथाभूतानं, अतथाभूतानञ्च आपादीनं 
यथावुत्तमंसपिण्डे विज्जमानत्ता। आपोधातुवण्णायतनानञ्हि सन्तानवसेन पवत्तमानानं अवत्थाविसेसो सम्भवो 
सण्ठानञ्चाति। दसेतेति चतस्सो धातुयो, तन्निस्सिता वण्णादयो चाति इमे दस | चतुसमुट्टानाति अन्तोगतहेत्वत्थमिदं 
विसेसनं, चतुसमुद्ठानिकत्ताति वुत्तं होति । 


चत्तारि च रूपानि भवन्ति, चतुचत्तालीस रूपानि होन्तीति अत्थो। 


६४९-५२. इमेसं पन रूपानं वसेनाति यथावृत्तानं सङ्घेपतो चुद्दसन्नं, वित्थारतो चतुचत्तालीसानञ्च रूपानं वसेन । 
परिपिण्डितन्ति समन्ततो पिण्डितं । यत्थ सेतम्पि अत्थि, कण्हम्पि लोहितम्पि पथबीपि आपोपि तेजोपि वायोपि, इदं पन 
सेम्हस्सदत्ता सेतं होति, पित्तुस्सदत्ता कण्हं, रुहिरुस्सदत्ता लोहितकं, पथवुस्सदत्ता पत्थिनं होति, आपुस्सदत्ता पग्घरति, 
तेजुस्सदत्ता परिडय्हति, वायुस्सदत्ता सम्भमति । इदं सम्भारवन्तताय सम्भारचक्खूति पण्डितेहि बुद्धादीहि पकासितं 

परिदीपितं। एत्थ सितोति एतं ससम्भारचकखुं निस्सितो तदायत्तभूतो। तेनाह “एत्थ पटिबद्धो*ति । चतुन्नं पन 
भूतानं पसादोति चतुन्नं भूतानं पसन्नतासभावो पसादो, “सेतेन मण्डलेनस्सा ति पाठो युज्जति। पोत्थकेसु पन “सेते तु 
मण्डले तस्सा"ति लिखन्ति। कण्हमण्डलमज्झेति इधापि “कण्हमण्डलस्स मज्झे"ति वत्तब्बे “चतुत्थद्‌"तिआदीसु विय 
छन्दानुरक्खणत्थं विभत्तिलोपं कत्वा “कण्हमण्डलमज्झे ति वृत्तं। एवञ्हि अत्थो च योजना च सुटु उपपन्ना होन्ति। 
अट्ठकथायम्पि हि “सेतमण्डलपरिक्खित्तस्स कण्हमण्डलस्स मज्झे “ति (ध० स० अट्ट० ५९६) वुत्तं । अपरे पन 
यथाठितवसेनेव पाठं गहेत्वा “सब्बसो परिक्खित्तस्स तस्स ससम्भारस्स चक्खुनो मज्झे सेतमण्डले कण्हमण्डले मज्झे ति 
योजेन्ति। दिट्रुमण्डलेति अभिमुखे ठितानं सरीरसण्ठानुप्पत्तिदेसभूते दिट्टुमण्डले । 


६५३-५. सन्धारणा...पे०... हुत्वानाति सन्धारणनहापनमण्डनबीजनकिच्चाहि चतूहि धातीहि खत्तियकुमारो विय 
सन्धारणाबन्धनपरिपाचनसमुदीरणकिच्चाहि अत्तनिस्सयभूताहि चतूहि धातूहि कतूपकारं हुत्वा | उतुचित्तादिनाति तीहि 
सन्ततिसमुट्ठापकेहि उतुचित्ताहारेहि । एत्थ च कलापन्तरगता उतुआहारा अधिप्पेताति वदन्ति। आयुना कतपालनन्ति 
चतुधातुनिस्सितेनेव जीवितिन्द्रियेन रक्खियमानं । तथा हेतं कम्मजरूपपरिपालनलवकखणं | वण्णगन्धरसादीहीति आदि- 
ग्गहणेन ओजं सङ्गण्हाति, “वण्णगन्धरसोजाही ति वा पाठो। वत्थुद्वारञ्च साधयन्ति यथायोगं वत्थुद्वारभावं साधयमानं । 
चक्खुविञ्ञाणस्स हि निस्सयभावतो वत्थुभावं, पवत्तिमुखभावतो द्वारभावञ्च साधेति। सम्पटिच्छनादीनं पन 
तदारम्मणावसानानं अञ्ञनिस्सितत्ता द्वारभावमेव साधेति, न वत्थुभावं । ऊकासिरसमानेन पमाणेनाति 
ऊकासिरसमानेन पदेसप्पमाणेन लक्खितं हत्वा ऊकासिरसमानप्पमाणे ठानेति वा अत्थो। तिट्टतीति सत्त अक्खिपटलानि 
ब्यापेत्वा सत्तसु पिचुपटलेसु आसित्ततेलं विय तिट्ठति एवञ्च कत्वा चक्खुस्स अनेककलापगतता सिद्धा होति । उपद्दवानं 
पटलनिराकरणेपि हि चक्खु विज्जतेवाति। यथा च चक्खु, एवमिमस्स निस्सयभूता चतस्सो धातुयो, आयुवण्णादीनि च 
सत्त अक्खिपटलानि ब्यापेत्वा ठितानेव अविनिब्मोगवुत्तित्ताति गहेतब्बं । 


६५६. वृत्तन्ति धम्मसेनापतिना वुत्तं। रूपानि मनुपस्सतीति म-कारो पदसन्धिकरो अञ्ञमञ्ञं 
समणमचलो"तिआदीसु विय। अथ वा मनूति मच्चोति अत्थो। किञ्चापि चक्खु रूपं न पस्सति, किञ्चरहि तन्निस्सितं 
विञ्ञाणमेव। तथा हि “मञ्चा उक्कुट्ठि करोन्तीतिआवीसु विय निस्सितकिरियं निस्सये विय कत्वा वोहारसम्भवतो 
“-चक्खुपसादेन पस्सती'ति वुत्तं। आचरियजोतिपालत्थेरेनापि हि इमिनाव अधिप्पायेन इदं वुत्तं । इदमेत्थ सन्निद्ठानं, कि 
चक्खु रूपं पस्सति, उदाहु विञ्जाणन्ति, किञ्चेत्थ - यदि चक्खु पस्सेय्य, अञ्ञविञ्ञाणसमङ्गिनोपि चक्खु पस्सेय्य। अथ 
विज्ञाणं, कुट्टादिअन्तरितम्पि पस्सेय्य तस्स अप्पटिघातत्ता? नायं दोसो। यस्स “चक्खु पस्सती"ति मतं, तस्सापि न सब्बं 
चक्खु पस्सति, अथ खो विञ्ञाणाधिट्टितमेव | यस्स पन विञ्जाणं पस्सतीति मतं, तस्सापि न सब्बं विज्ञाणं पस्सति, अथ 
खो चकखुनिस्सितमेव, तञ्च अन्तरिते नुप्पज्जति। यत्थ आलोकस्स कुट्टादीहि विनिबन्धो, यत्थ पन सो नत्थि 
फलिकअब्मपटलादिम्हि, तत्थ अन्तरितेपि उप्पज्जति एव, तस्मा तं अनुप्पन्नत्ता अन्तरितं न पस्सति। इदमेव च सन्निट्ठानं, 
यं खो चक्खुविञ्ञाणं पस्सतीति। तञ्हि दस्सनकिच्चं । यदि एवं कथं चक्खुना रूपं दिस्वाति । तेन द्वारेन करणभूतेनाति 
अयमेत्थ अभिसन्धि। अथ वा निस्सितकिरिया निस्सयस्स पबुच्चति यथा “मञ्चा उक्कुड्िं करोन्ती”ति। 
ऊकासिरसमूपमन्ति ऊकासिरसमानूपमं, ऊकासिरप्पमाणन्ति वृत्तं होति । इदञ्चस्स पतिट्ठानोकासवसेन वुत्तं, न पन 
अत्तनो पमाणवसेन | तञ्हि परमाणुपरियन्तेन पमाणेन अतिसुखुममेवाति । ऊकासिरप्पमाणे पन पदेसे इदं पवत्तति। न 
केवलञ्च इदमेव, सब्बानिपि सब्बट्ठानिकरूपानि तत्थ पवत्तन्तेव। इदञ्च तत्थ निब्बत्तन्तं तं पदेसं पूरेत्वा एव निब्बत्तति। 
एकूनपण्णासकलापवसेन च सहेव पवत्तति, सत्तरसचित्तकखणायुकत्ता रूपानं, एकेकस्स च चित्तस्स तीसु तीसु खणेसु 
कम्मजरूपानं उप्पज्जमानत्ता । 

६५७. सुणातीति सोतन्ति एत्थ कि सोतं सुणाति, उदाहु विञ्जाणन्तिआदिना हेट्ठा वुत्तनयेन यथासम्भवं योजेतब्बं। 
तनुतम्बलोमाचितेति ससम्भारसोतबिलस्स अन्तो सुखुमेहि तम्बवण्णलोमेहि सञ्चिते। अङ्कलिवेधकसण्ठाने पदेसेति 
अङ्गुलिमुहिकासण्ठानमंसयृत्ते पदेसे । वुत्तप्पकाराहीति सन्धारणादिकिच्चाहि। आयुना परिपालियमानन्ति एत्थ 
वण्णादीहि परिवारितन्ति सम्बन्धितब्बं । तिट्ठतीति पुब्बे वुत्तनयेन तं पदेसं पूरेत्वा तिट्ठति। सेसं वुत्तनयेन वेदितब्बं । 
घायतीति गन्धोपादानं करोति । सायतीति रसं विन्दति । जीवितमव्हायतीति एत्थ रसग्गहणमूलकत्ता अज्झोहरणस्स 
जीवितनिमित्तं अज्झोहरणरसो जीवितं, तं अव्हायति तस्मिं निन्नताय अव्हायन्तमिव होति। उप्पलदलग्गसण्ठाने पदेसेति 
मज्झे छिन्नस्स उप्पलदलस्स अग्गभागसण्ठाने पदेसे। मलानन्ति किलेसादिमलानञ्चेव मलविसयानञ्च सासवधम्मानं 
अनुत्तरियभावं गच्छन्तेसु कामरागनिदानकम्मजनितेसु कामरागस्स च विसेसपच्चयेसु घानजिव्हाकायेसु कायस्स 
विसेसतो सासवपच्चयत्ता सोयेव तेसं आयोति वुच्चति । तेन हि फोटुब्बसुखं अस्सादेन्ता सत्ता मेथुनम्पि सेवन्ति। अथ वा 
कािन्द्रियवत्थुका चत्तारो खन्धा बलवकामरागादिहेतुभावतो विसेसतो मला, तेसमयं आयो हेतूति कायोति वुत्तो । इमस्मिं 
कायेति इमस्मिं ससम्भारकाये। सोपि हि कुच्छितानं केसादिमलानं आयभावतो कायोति वुच्चति । यावता उपादिन्नकं 
अत्थीति इमिना केसग्गनखग्गादीसु कायपसादस्स अभावमाह । कप्पासपटले स्नेहो वियाति इमिनास्स निरन्तरभावं। इमे 
च पन चक्खादयो रूपादिगोचरनिन्नताय वम्मिकउदकआकासगामसिवथिकासङ्घातगोचरनिन्नताय 
अहिसुंसुमारपक्खिकुक्कुरसिगाला विय दटुब्बा । विसमज्झासयताय हि चक्खु वम्मिकच्छिहाभिरतसप्पो विय, 
बिलज्झासयताय सोतं उदकबिलाभिरतसुंसुमारो विय, आकासज्झासयताय घानं अजटाकासाभिरतपक्खि विय, 
गामज्झासयताय जिव्हा गामाभिरतकुक्कुरो विय, उपादिन्नकज्झासयताय कायो आमकसुसानाभिरतसिगालो वियाति । 
विसमज्झासयतायाति चक्खुस्स विसमज्झासयं विय होतीति कत्वा वृत्ता। चक्खुमतो वा पुग्गलस्स अज्झासयवसेन 
चक्खु विसमज्झासयं । एस नयो सेसेसुपि । 


दडु...पे०... लक्खणन्ति एत्थ दटुं कामेतीति दडुकामो तस्स भावो दडुकामता, रूपतण्हायेतं अधिवचनं । सा पन 
अनागते चक्खादीसु आदीनवपटिच्छादिकाविज्जामूलपत्थनासभावा पाकटा अपाकटाति दुविधा | तत्थ या अयं “ईदिसं 
ईदिसञ्च सुखुमतमविसयग्गहणसमत्थं चक्खु होतू "ति एवं कम्मायूहनतो पुब्बे, पच्छा वा उप्पन्ना पाकटा। इन्द्रियविसेसं 
पन अनामसित्वा अविसेसेन परिपुण्णायतनभवसम्पत्ति पत्थेत्वा, अपत्थेत्वा वा तत्थ अविगततण्हावसेन कम्मं करोन्तस्स 
अप्पहीनभावेन अनुसयिता अपि कम्मसामत्थियविचित्तहेतुभूता अपाकटा । सा दुविधापि निदानं उपनिस्सयो यस्स तं 
दहुकामतानिदानं, तदेव कम्मं, तं समुद्ठानमेतेसन्ति दडुकामतानिदानकम्मसमुट्ठानानि, एवंविधानं भूतानं पसादो 
दटुकामता...पे०... पसादो, तं लक्खणमस्स, तथा हुत्वा लक्खीयतीति वा 
दइुकामतानिदानकम्मसमुट्ठानभूतपसादलक्खणं । 


एत्थ च गब्भसेस्यकानं दिन्नपटिसन्धिकं, अञ्ञं वा कम्मं चक्खादीनि निब्बत्तेति। ओपपातिकानं पन 
पटिसन्धिक्खणेव परिपुण्णायतनानं निब्बत्तमानानं पटिसन्धिजनकमेव कम्मं परिपुण्णसकलमत्तभावं निब्बत्तेतीति 
गहेतब्बं । कथं पन एककम्मुना निब्बत्तमानानं चकखादीनं विसेसोति? कारणस्स भिन्नत्ता। तंतंभवपत्थनाभूता हि तण्हा 
तंतंभवपरियापन्नायतनाभिलासताय सयं विचित्तरूपा उपनिस्सयभावेन तंतंभवनिब्बत्तककम्मस्सपि विचित्तभेदतं 
विदहति | यतो तदाहितविसेसं तथाविधसमत्थतायोगेन अनेकरूपापन्नं विय अनेकविसिट्टसभावं फलं निब्बत्तेति, न चेत्थ 
समत्थतासमत्थतासभावतो अज्ञा वेदितब्बा । कारणविसेसेन आहितविसेसस्स विसिइफलनिप्फादनसमत्थताभावतो 
एकस्सेव कम्मस्स सोळसादिविपाकनिब्बत्तनहेतुभावेन च अयमत्थो सम्पटिच्छितब्बो। लोकेपि एकस्सेव सालिबीजस्स 
परिपुण्णापरिपुण्णतण्डुलफलनिब्बत्तिहेतुता दिस्सतेव। कि वा एताय यृत्तिचिन्ताय, न चिन्तितब्बमेवेतं । यतो कम्मफलं 

चक्खादीनि, कम्मविपाको च सब्बसो बुद्धानंयेव जाणस्स विसयो, न अञ्ञेसं अतक्कावचरत्ता। तेनेव भगवता 
“कम्मविपाको अचिन्तेय्यो, न चिन्तेतब्बो, यो चिन्तेय्य, उम्मादस्स विघातस्स भागी अस्सा”तिआदीनवं (३० नि० 
४.७७) दस्सेत्वा पटिक्खित्तं । 


रूपेसु आविञ्छनरसन्ति आविञ्छनं पुग्गलस्स, आवज्जनादिविञ्ञाणस्स वा तन्निन्नभावप्पत्तिया हेतुभावो। 
आधारभावपच्चुपट्ठानन्ति निस्सयपच्चयभावतो। आलोकादिसन्निस्सयेन कदाचि उप्पज्जमानानम्पि हि चक्खुविञ्ञाणं 
उप्पज्जनकाले चकखुं निस्साय एव उप्पज्जतीति। एत्थाह - चकखुविञ्ञाणुप्पत्तिसमये सम्भवन्तेसु 
मन्दामन्दमज्झिमायुकेसु एकूनपण्णासचक्खूसु कतमं चक्खुविञ्जाणस्स आधारभावं पच्चनुभोतीति? वुच्चते - 


““पटिसन्धिचित्तस्स उप्पादक्खणे उपपन्नं ठानप्पत्तं पुरेजातं वत्थुं निस्साय दुतियभवङ्गं उप्पज्जति, तेन सद्भि 
उप्पन्नं ठानप्पत्तं पुरेजातं वत्थुं निस्साय ततियभवङ्गं उप्पज्जति, इमिना नयेन यावतायुकं चित्तप्पवत्ति 
वेदितब्बा”ति (विसुद्धि० २.७००) - 


मग्गामग्गञाणनिक्वदेसे वुत्तनयेन एकचित्तकखणातीतं चक्खु रूपे घट्टित्वा विञ्ञाणस्स निस्सयो होति, तस्मा द्वीसु 
भवङ्गचलनेसु पुरिमस्स अनन्तरपच्चयभूतेन भवङ्गचित्तेन सह उप्पन्नन्ति अयमत्थो इध सीहळसंवण्णनायं, 
विसुद्धिमग्गस्स सीहळसंवण्णनायञ्च वृत्तो । 


तळाकगाममूलवासिदाठानागत्थेरेन पन “आवज्जनेन, तस्स अनन्तरपच्चयभूतेन भवङ्गेन वा सह उप्पन्नं 
चक्खु''न्ति वुत्तं, तं दुवुत्तं। एवञ्हि सति अञ्जस्मिं घट्टिते अञ्ञं चक्खुविञ्जाणस्स निस्सयो होतीति वुत्तं होति, एवञ्च 
भवङ्गचलनतो हेट्ठा ततियचतुत्थेहि याव तेरसमचित्तेन सह उप्पन्नम्पि निस्सयो होतीति आपज्जेय्य, न चेतं वत्तब्बं, 
ततियचतुत्थचित्ततो पट्ठाय उप्पन्नं केसञ्चि वीथिचित्तानं द्वारभावं न गच्छति निरुद्भत्ता, मनोद्वारस्स निरुद्धस्सेव 
द्वारभावस्स दस्सनतो। यदि सिया “पटिसन्धिचित्तस्स उप्पादक्खणे उपपन्नं वत्थुं निस्साय दुतियभवङ्गं 
उप्पज्जती”'तिआदिवचनतो “एकचित्तक्खणातीतमेव निस्सयोति अधिप्पेत”न्ति इदम्पि एकचित्तक्खणातीतं निस्सयोति 
युज्जतीति, एवं सति “तस्स अनन्तरपच्चयभूतेन भवङ्गेन वाति वचनं युज्जेय्य, तेन हि “चित्तकखणद्वयातीतम्पि 
निस्सयो”ति पटिञ्ञातं सिया, तस्मा नायं थेरस्स अधिप्पायोति दिस्सति । “एकचित्तवखणातिक्कमो'ति च 
अनतीतेकचित्तकखणस्स दुब्बलताय एकचित्तकखणातिक्कमेन तस्स बलवभावदीपनत्थं वुच्चति, न पन 
द्वितिचतुचित्तकखणातीतानं निस्सयभावाभावतो। एवञ्च कत्वा वुत्तं आचरियधम्मपालत्थेरेन सम्पटिच्छनादीनि 
चुतिआसन्नानि तदुद्धं कम्मजरूपस्स अनुप्पत्तितो एकस्मिंयेव हदयवत्थुस्मिं वत्तन्ती"ति, तस्मा तं थेरस्स मनोरथमेवाति न 
सारतो पच्चेतब्बं । 


सहजातेसु बहूसु पसादेसु कि एको निस्सयो होति, उदाहु सब्बेयेवाति? ननु वृत्तं “पुब्बे एकम्पि चक्खु विञ्ञाणस्स 
पच्चयो होती”ति, कतमं पन तन्ति? यं तत्थ विसदं हुत्वा रूपाभिघट्टनारहं । विसुद्धिमग्गसीहळसंवण्णनायं पन “सब्बेयेव 
निस्सया होन्ती "ति वत्वा “यदि एवं “चक्खुञ्च पटिच्च रूपे च उप्पज्जति चक्खुविञ्जाणःन्ति एत्थ 'रूपे चा ति वचनं विय 
“चक्खूनी'तिपि बहुवचनं कत्तब्बन्ति अनुयोगं कत्वा तंविसोधनत्थं “ससम्भारचक्खुद्रयनिस्सितं पसादद्वयं निस्साय एकमेव 
विज्ञाणं उप्पज्जतीति गण्हेय्युःन्ति इमं विप्पटिपत्ति निराकरोन्तेन भगवता बहुवचनमकत्वा *रूपायतनं 
चक्खुविञ्ञाणधातुया तंसम्पयुत्तकानञ्च धम्मानं आरम्मणपच्चयेन पच्चयो'तिआदीसु (पट्टा १.१.२) विय सामञ्जवसेन 
एकवचनं कत न्ति वुत्तं। आचरियधम्मपालत्थेरेन पन तदेव सीहळसंवण्णनावचनं अनिच्छन्तेन “एकम्पि चक्खु 

विञ्ञाणस्स पच्चयो होति, रूपं पन अनेकमेव पच्चयभावविसेसतो' ति वुत्तं। तथा चेव अम्हेहिपि हेट्टा 


लकखणादिनिद्देसे वुत्तनयानुसारेन अत्थो योजेतब्बो। 


६५८. केचीति महासङ्गियेसु एकच्चे। चक्खादीसु तेजादिअधिकता नाम तन्निस्सयभूतानं तदधिकतायाति दस्सेन्तो 
“"तेजाधिकान न्तिआदिमाह । तत्थ तेजाधिकानन्ति पमाणवसेन चतुन्नं धातूनं समानभावेपि किच्चवसेन 
तेजोधातुअधिकानं । एवं सेसेसुपि। आकास ...पे०... सेसकाति आकासाधिकानं भूतानं पसादो सोतं, वायुअधिकानं घानं, 
तोयाधिकानं जिव्हा, फोडुब्बसङ्घातपथवाधिकानं कायोति अत्थो। 


६५९. एवं पन वदन्तानं किं उत्तरन्ति आह “ते पना तिआदि । सुत्तं आहरथाति न तुम्हाकं वचनमत्तेनेव अयमत्थो 
सक्का सद्धातुं, तस्स पन परिदीपकं सुत्तमाहरथ। सुत्ते हि आहटे तस्स नेय्यत्थतं नीतत्थतं विचारेत्वा यदि तस्स वसेन 
अयमत्थो पञ्ञायेथ, गण्हेय्याम नन्ति अधिप्पायो । सुत्तमेव...पे०... किञ्चिपीति इतो चितो च सुत्तं गवेसमानापि अद्धा 
एकन्तेन किञ्चिपि एकगाथापदमत्तम्पि तदत्थपरिदीपकं सुत्तं न दक्खिस्सन्तेव तेपिटके बुद्धवचने तादिसस्सेव सृत्तन्तस्स 
अभावतो। 


६६०. किञ्चापि सुत्तन्तवसेन अयमत्थो न दिस्सति, युत्तितो पन दिस्सतीति चे, तम्पि नत्थीति दस्सेन्तो आह 
“विसेसे सती”तिआदि। भूतानञ्हि विसेसे सति पसादो कथं भवे, नेव भवेय्य, न च भवेय्य, कि कारणन्ति आह 
““समानानञ्हि भूतानं, पसादो परिदीपितो”ति। यस्मा समानानमेव भूतानं पसादो पोराणेहि परिदीपितो, न विसमानानं । 
पथवीधातुअधिककलापस्स हि कक्खळत्ता, आपोधातुअधिककलापस्स विस्सन्दनतो, तेजोधातुअधिककलापस्स 
परिग्गस्हमानत्ता, वायोधातुअधिककलापस्स च विस्सरणतो न तेसु पसादो पतिट्ठातुं सक्कोति, तस्मा तेसं किच्चतो 
समानानंयेव पसादो उप्पज्जेय्य, न विसमानानन्ति। 


६६९-२. यदि एवं कथं पसादानं विसेसताति आह “तस्मातिआदि। यस्मा वुत्तप्पकारेन पसादवत्थुकानं भूतानं 
विसेसेन न भवितब्बं, तस्मा एतेसं पसादनिस्सयभूतानं इदमूनं, इदमधिकन्ति एतं विसेसपरिकप्पनं सब्बसो सब्बाकारेन 
पहाय जेय्या कम्मविसेसेन पसादानं विसेसता। यथा अविसेसेपि भूतानं रूपानं रसादयो अञ्जमञ्जविसदिसा होन्ति, 
एवं चक्खादयोपि भूतविसेसाभावेपि अञ्ञमञ्जविसदिसा होन्ति। सो पनायं विसिट्ठभावो कम्मविसेसेन विञ्ञातब्बो । 
एकम्पि हि कम्मं पञ्चायतनिकत्तभावपत्थनानिप्फन्नं चक्खादिविसेसहेतुताय अञ्ञमञ्ञस्स असाधारणविसिई 
सामत्थियविसेसतो । न हि येन विसेसेन चकखुस्स पच्चयो, तेनेव सोतस्स होति इन्द्रियन्तरभावप्पत्तितो। “पटिसन्धिक्खणे 
महग्गता चेतना कटत्तारूपानं कम्मपच्चयेन पच्चयो"ति वचनतो पटिसन्धिक्खणे विज्जमानानं सब्बेसंयेव कटत्तारूपानं 
एका चेतना कम्मपच्चयो होतीति विञ्ञायति। नानाचेतनाय हि तदा इन्द्रियुप्पत्तियं सति परित्तेन च महग्गतेन च कम्मेन 
कटत्तारूपं आपज्जेय्य, न चेका पटिसन्धि अनेककम्मनिब्बत्ता होतीति सिद्धमेकेन कम्मेन अनेकिन्द्रियुप्पत्ति होतीति। “न 
हि भूतविसेसेन, होति तेसं विसेसता ति इदं निगमनवसेन वृत्तं । 


६६३. एवं कम्मविसेसतो विसिट्टेसु च एतेसु आरम्मणग्गहणेपि अयं विसेसोति दस्सेतुं “एवमेतेसूतिआदि वुत्तं । 
अप्पत्तगाहकन्ति असम्पत्तग्गाहकं अत्तनो निस्सयेन सह अनल्लीयननिस्सये एव रूपादिविसये विञ्ञाणुप्पत्तिहेतुभावतो । 
केचि पन तम्पि “सम्पत्तग्गाहकमेवा”ति वदन्ति, तं न सुन्दरं सान्तरे अधिके च विसये विञ्जाणुप्पत्तिहेतुभावतो। यदि हि 
चक्खुसोतानि सम्पत्तविसयमेव गण्हन्ति, चक्खुपसादतो विच्छिन्नदेसे ठितेसु तारकादीसु निस्सयवसेन च पमाणतो 

अधिकेसु चन्दमण्डलादीसु रूपायतनेसु सोतपसादतो च विच्छिन्नदेससम्भूतेसु उदरचम्मसन्धिचम्मादि अन्तरितेसु 
कुच्छिसहसन्धिसद्दादीसु पृथुलेसु च समुद्दसद्दादीसु सद्दायतनेसु विञ्ञाणुप्पत्ति न सिया सम्पत्तग्गाहकानं कायिन्द्रियादीनं 
तथा अदस्सनतो। 


एत्थ च वदेय्य - अधिट्टानतो बहिन्द्रियस्स पवत्ति होतीति सम्पत्तविसयमेव यत्तकं विसयं, तत्तकं विसयं गहणाकारं 
फरित्वा गण्हाति, तस्मा असिद्धमेतं “सान्तरे अधिके च विसये विञ्ञाणुप्पत्तिहेतुभावतो”ति? तं न, अधिट्ठानतो बहि 
इन्द्रियुप्पत्तिया एव अभावा। अधिट्ठानदेसे एव हि इन्द्रियं पवत्तति तत्थ किच्चादिप्पयोगदस्सनतो। सति च एतस्स बहि 
पवत्तियं अधिट्ठाने पिहितेपि विसयग्गहणं सिया, तस्मा अधिट्ठानदेसे ठितानंयेव चक्खुसोतानं असम्पत्तविसयस्सेव गहणतो 
नासिद्धमेतं “सान्तरे अधिके च विञ्जाणुप्पत्तिहेतुभावतो'ति। तेनाह पोराणा - 


“सब्बगोचरयोगेपि, दिटुँ रूपरवेसु यं । 
विच्छिन्नपुथुविञ्ञाणं, सम्पत्तग्गाहबाधक''न्ति॥ 


तस्सत्थो - सब्बेसं चक्खादीनं गोचरेन रूपादिना योगे एककारियसाधकत्ता सम्बन्धे घट्टने वा समाने सति रूपरवेसु 
रूपसहदायतनेसु विसयभूतेसु चक्खादितो दूरभावेन चेव केनचि अनन्तरितभावेन च विच्छिन्नेसु पमाणतो पुथुलेसु च 
विसयेसु उप्पज्जमानं यं विञ्जाणं, तं चक्खुसोतानं सम्पत्तग्गाहस्स सम्पत्तग्गहणस्स बाधकन्ति। 


अपिच यदि चक्खु सम्पत्तग्गाहकं सिया, अत्तनो मण्डले ठितं बण्णम्पि पस्सेय्य। तथा अक्खिपुटे अञ्जनं पखुममूले 
अक्खिवण्णं पखुममूले घट्टियमानं अञ्जनसलाकम्पि पस्सेय्य, न च पनेतं दिस्सति, तस्मा तन्निस्सये देसे ठितमेव विसयं 
गण्हाति। सोतायतनम्पि यदि सम्पत्तग्गाहकं अभविस्स, चित्तसमुड्ठानं सद्दायतनं सोतविञ्ञाणस्स कदाचिपि 
आरम्मणपच्चयो न सिया। न हि बहिद्धा चित्तसमुड्ानानं उप्पत्ति अत्थि । पट्टाने च “सद्दायतनं सोतविञ्ञाणधातुया 
आरम्मणपच्चयेन पच्चयो"ति (पट्ठा० १.१.२) अविसेसेनेव सद्दस्स सोतविञ्ञाणारम्मणभावो वुत्तो। किञ्च यदि सोतं 
सम्पत्तग्गाहकं सिया, अत्तनो विसयपदेसेयेव गहेतब्बतो गन्धस्स विय सद्दस्सापि दिसादेसववत्थानं न सिया। एवञ्च 
सद्दानुसारेन कण्डं पातेन्तस्स सद्दवेधिनो अत्तनो कण्णबिलेयेव सरपातनं सिया, तस्मा यत्थ उप्पन्नो सद्दो, तत्थेव ठितो 
सोतपथे आपाथमागच्छति। 


यदि एवं कथं दूरे ठितेहि रजकादिसद्दा चिरेन सुस्यन्ति। असम्पत्तग्गाहकत्ते हि दूरासन्नदेसवत्तीनं समकमेव सवनेन 
भवितब्बन्ति? नयिदमेवं दूरासन्नानं यथापाकटे सद्दे गहणविसेसतो। यथा हि दूरासन्नानं वचनसद्दे यथापाकटेव 
गहणविसेसतो अक्खरविसेसनं गहणं, अग्गहणञ्च होति, एवं रजकादिसद्देपि आसन्नस्स आदितो पभुति याव अवसाना 
कमेन पाकटीभूते, दूरस्स च अवसाने, मज्झे वा पिण्डवसेन पवत्तिपाकटीभूते यथापाकटं निच्छयग्गाहकानं 
सोतविञ्ञजाणवीथिया परतो पवत्तानं मनोद्वारिकजवनानं गहणविसेसतो लहुकं सुतो, चिरेन सुतोति अभिमानो होति । 
सोतविञ्ञाणप्पवत्ति पन उभयत्थ समाना सहस्स उप्पन्नदेसे ठितस्स अत्तनो विज्जमानक्खणेयेव सोतापाथगमनतो । यदि 
सहस्स भूतपरम्पराय समन्ततो पवत्ति नत्थि, कथं पटिघोसुप्पत्तीति? दूरे ठितोपि सद्दो अञ्जत्थ पटिघोसुप्पत्तिया, 
भाजनादिचलनस्स च पच्चयो होति अयोकन्तो विय अयोचलनस्साति दटुब्बं । 


सेसं...पे०... गाहकन्ति यं पन अवसेसं घानजिव्हाकायसङ्घातं पसादत्तयं, तं सम्पत्तग्गाहकं होति निस्सयवसेन चेव 
सयञ्च अत्तनो निस्सये अल्लीनेयेव विसये विञ्जाणुप्पत्तिहेतुभावतो । गन्धरसानं निस्सयेसु घानजिव्हानिस्सयेहि सह 

अल्लीनायेव गन्धरसा विञ्ञायन्ति। फोदुब्बञ्च भूतत्तयरूपं कायनिस्सयेन अल्लीनमेव विञ्ञायतीति । 


वण्णविकारमापज्जमानन्ति दोसादीहि कारणेहि अमनापवण्णस्स उप्पत्तिवसेन वण्णविकारं आपज्जमानं । 
हदयङ्गतभावन्ति चित्तगतं अज्झासयं | पकासेतीति रूपमिव पकासं करोति, सविग्गहमिव दस्सेतीति अत्थो। अनेकत्थत्ता 
हि धातूनं पकासनत्थो एव रूप-सद्दो दडुब्बो | तं पन रूपन्ति सम्बन्धो | चक्खुम्हि, चक्खुस्स वा पटिहननं लक्खणमेतस्साति 
चक्खुपटिहननलक्खणं। एवं सोतपटिहननलक्खणन्तिआदीसुपि। पटिहननञ्चेत्थ विसयविसयीनं 
अञ्ञमञ्ञजाभिमुखभावो योग्यदेसावट्टानं पटिघातो वियाति कत्वा। यथा पटिघाते सति दुब्बलस्स चलनं होति, एवं 
विसयाभिमुखभावे सति विसयिनो तंसम्बन्धस्स च वत्थुरूपस्स, तन्निस्सितस्स च भवङ्गस्स चलनं होति। सो रूपस्स 
चक्खुम्हि, चक्खुस्स वा रूपे होति। तेनाह “यम्हि चक्खुम्हि अनिदस्सनम्हि सप्पटिघम्हि रूपं सनिदस्सनं सप्पटिघं 
पटिहञ्जि वा, यं चक्खु अनिदस्सनं सप्पटिघं रूपम्हि सनिदस्सनम्हि सप्पटिघम्हि पटिहञ्जि वा“ति (ध० स° ५९७) च 
आदि | विसयभावो आरम्मणपच्चयता। गोचरभावपच्चुपट्टानन्ति एत्थ अनञ्जथाभावो विसयता, तब्बहुलता 
गोचरभावोति अयं विसयगोचरानं विसेसो। सद्दायतीति उदाहरीयति, सकेहि वा पच्चयेहि सोतविञ्ञेय्यभावं उपनीयतीति 
अत्थो। अत्तानं गन्धयतीति सुगन्धं, दुग्गन्धन्ति वा अत्तानं पकासेति। तेनाह “सूचयती 'ति। 


६६४. इत्थिया एव इन्द्रियं इत्थिन्द्रियं । यथा चक्खादीनि इन्द्रियानि पुरिसस्सपि होन्ति, नयिदं तथा। इदं पन नियमेन 
इत्थिया एव होति, तस्मा “इत्थिन्द्रियन्ति बुच्चति। एवं पुरिसिन्द्रियेपि। इत्थिया भावो, इत्थीति भवति एतेन चित्तं, 
अभिधानं वाति इत्थिभावो। पटिसन्धिसमुट्रितोति पटिसन्धियंयेव समुद्धितो, पटिसन्धिचित्तेन सह एकक्खणे समुट्टितो। 
एतेन ठपेत्वा लिङ्गपरिवत्तनं चक्खुन्द्रियादीनि विय इमस्स अपातुभावमाह । यञ्चेतं इत्थिलिङ्गादीति यं पनेतं 
इन्द्रियफलभूतं इत्थिलिङ्गादि। आदि-ग्गहणेन इत्थिनिमित्तइत्थिकुत्तइत्थाकप्पानं सङ्गहो । तत्थ विसदअविसदहत्थपादादिता 
सण्ठानं इत्थिलिङ्गं । इत्थीनञ्हि हत्थपादगीवाउर आदिसण्ठानं न पुरिसानं विय होति। तथा हि तासं हेड्टिमकायो विसदो, 
उपरिमकायो अविसदो, हत्थपादा खुद्दका, मुखं खुहदकं, थनमंसा अविसदा, ता निम्मस्सुदाठिका। केसबन्धवत्थग्गहणञ्च 
इत्थिनिमित्तं । दहरकालेपि सुप्पकमुसलकादीहि कोळा मकचिवाकेन सुत्तकन्तनन्ति च एवमादि इत्थिकृत्तं, 
इत्थिकिरियाति अत्थो। अविसदट्ठानगमनादिआकारो इत्थाकप्पो। पुरिसम्पि हि अविसदं दिस्वा मातुगामो विय तिट्ठति 
निपज्जति निसीदति खादति भुञ्जतीति वदन्ति । इदं पन इत्थिलिङ्गादिपरिदीपनं अकुसलन्ति वत्वा अञ्ञथापि वण्णेन्ति 
आचरिया। कथं? योनिपदेसो इत्थिलिङ्गं, सराधिप्पाया इत्थिनिमित्तं, अविसदट्ठानगमनादयो इत्थिकृत्तं, इत्थिसण्ठानं 
इत्थाकप्पोति । एत्थ च अधिप्पायो नाम पुरिसस्मिं मेथुनतण्हा । सा हि तासं निच्चं बलवतरा पवत्तति, अतो सापि इत्थीति 
सञ्जाननस्स निमित्तताय “इत्थिनिमित्त''न्ति वुच्चति। किञ्चापि इत्थीति सञ्जाणस्स निमित्तताय कुत्ताकप्पानम्पि 
निमित्तेयेव अन्तोगधता, तथापि तेसं विसुं गहणतो सराधिप्पाया एव निमित्तभावेन अधिप्पेता। 


६६५. किं पनेतं इत्थिलिङ्गादि इत्थिन्द्रियं विय पटिसन्धिसमुट्टितं होतीति आह “इत्थिन्द्रियं पटिच्चेवा ति आदि । 
किञ्चापि हि इत्थिलिङ्गादीनि यथासकं कम्मादिना पच्चयेन समुटुहन्ति, येभुय्येन पन इत्थिन्द्रियसहितेयेव सन्ताने 
तंतदाकारा हुत्वा सम्भवन्ति, इतरत्थ च न भवन्तीति तेसं तब्भावभावितं उपादाय “इत्थिन्द्रियं पटिच्चेब जायन्ती ति 
बुत्तानि। एवञ्च कत्वा वक्खति “इत्थि...पे०... कारणभावपच्चुपड्ठान "न्ति । ईदिसेनेव कारणभावसङ्कातेन अधिपतिभावेन 
तस्स इन्द्रियता वुत्ता इन्द्रियसहिते सन्ताने इत्थिलिङ्गादिआकाररूपपच्चयानं अञ्ञथा अनुप्पादनतो, न पन 
इन्द्रियादिपच्चयसम्भवतो। तथा हेतं जीवितिन्द्रियं विय एककलापगतानं आहारो विय कलापन्तररूपानं 
उपत्थम्भकमनुपालकं वा न होति। एवञ्च कत्वा जीवितिन्द्रियआहारानं विय इमस्स इन्द्रियपच्चयता, 

अत्थिअविगतपच्चयता च पाळियं न वृत्ता। यस्मा पच्चयन्तराधीनानि इत्थिलिङ्गादीनि, तस्मा यत्थस्स आधिपच्चं, 
तंसदिसेसु मतचित्तकतरूपेसुपि तंसण्ठानता दिस्सति । यस्मा पनेते इत्थिन्द्रियं पटिच्च जायन्तापि गब्भसेस्यकानं 
पटिसन्धियं न समुटुहन्ति, पवत्तेयेव समुटुहन्ति, तस्मा आह “पवत्ते...पे०... पटिसन्धिय न्ति। 


६६६-७. संसेदजआओपपातिकानं पन किञ्चि इत्थिन्द्रियेन सह पटिसन्धियमेव निब्बत्तति । न चाति च-कारो 
वचनीयन्तरसमुच्चये। “किञ्चा'ति इमस्स अत्थे दटुब्बो। यस्मा लिङ्गादिआकारेसु रूपेसु रूपायतनं चक्खुविञ्जेय्यं, 
तस्मा आह “इत्थिलिङ्गादयो चक्खुविञ्ञेय्या होन्ती”ति। यस्मा पन ततो अञ्ञानि यथायोगं सोतविञ्ञेय्यानि चेव 
मनोविञ्जेय्यानि च, तस्मा वृत्तं “न वा ति। यथावुत्तो पपञ्चो पुरिसिन्द्रियेपि यथासम्भवं योजेतब्बोति अतिदेसं करोन्तो 
आह ““एसेवा”तिआदि। सेसेपीति एत्तकेयेव वुत्ते इतो सेसेसु सब्बेसुपीति कदाचि कोचि चिन्तेय्याति आह 
““पुरिसिन्द्रिये”ति। पठमकप्पानन्ति पठमकप्पिकनरानं । तेसञ्हि आभस्सरलोकतो चवित्वा इधूपपन्नानं दीघस्स 
कालस्स अच्चयेन ओळारिकं आहारं आहरतं मुत्तकरीसेसु सञ्जातेसु तेसं निक्खमनत्थाय वणमुखानि भिज्जन्ति, 
पुरिसस्स पुरिसभावो, इत्थिया च इत्थिभावो पातुरहोसि । तथा हि पुरिमत्तभावेसु पवत्तउपचारझानानुभावेन याव सत्तसन्ताने 
कामरागविक्खम्भनवेगो न पटिपस्सम्भति, न ताव बलवकामरागूपनिस्सयानि इत्थिपुरिसिन्द्रियानि पातुरहेसुं। यदा पनस्स 
विच्छिन्नताय बलवकामरागो लद्धावसरो अहोसि, तदा तदूपनिस्सयानि तानि सत्तानं सन्ताने सञ्जायन्ति । 


६६८. परतोति पठमकप्पतो अपरभागे । पवत्ते...पे०... परिवत्ततीति यथा तं सोरेय्यकसेद्टिपुत्तस्स वियाति 
अधिप्पायो। अपि-सद्देन पठमपाराजिकायं विनीतवत्थुपाळियं आगतभिक्खुस्स, भिक्खुनिया विय च पटिसन्धियं 
समुडितस्सपि पवत्ते परिवत्तनं दीपेति। यथाह - 


“तेन खो पन समयेन अञ्जतरस्स भिक्खुनो इत्थिलिङ्गं पातुभूतं होति । तेन खो पन समयेन अञ्जतरिस्सा 
भिक्खुनिया पुरिसलिङ्गं पातुभूतं होतीति (पारा० ६९)। 


यस्स पन पटिसन्धियं द्वीसु एकम्पि न समुदितं, सो अभावको नाम, तस्स पवत्तियम्पि इन्द्रियुष्पत्ति न होतीति दटुब्बं । 


६६९. कि पनेतस्स उभयस्सपि निब्बत्तिया, विनासनस्स च कारणं, यतो इदं समुट्ठाति, परिवत्ततीति च वुच्चतीति इमं 
अनुयोगं मनसि कत्वा आह “महता पापकम्मेना”तिआदि। तत्थ महताति परदारिककम्मादिना महाबलेन । पापकम्मेन 
उपनिस्सयभूतेन। महता कुसलेनेवाति इदं सुगति सन्धाय वुत्तं। दुग्गतियं पन उभयम्पि अकुसलकम्मेनेव जायति । 


६७०. इन्द्रिये विनट्ठे एकन्तेनेव लिङ्गमपि विनस्सतेवाति आह “इत्थिलिङ्गं विनस्सती ˆ ति। अयं पनेत्थ अधिप्पायो 
दटुब्बो - इमेसु द्वीसु पुरिसिन्द्रियं उत्तमं, इत्थिन्द्रियं हीनं, पुरिसिन्द्रियस्स अन्तरधानं महन्तेन अकुसलेन कम्मेन होति, 
समुट्टानं महन्तेन कुसलकम्मेन, इत्थिन्द्रियस्स अन्तरधानं दुब्बलाकुसलेन, समुद्ठानम्पि दुब्बलकुसलेन, दुग्गतियं पन 
उभयस्सापि अन्तरधानं, समुड्ानञ्च अकुसलेनेव होतीति। यदि सुगतियं इत्थिन्द्रियम्पि कुसलेनेव निब्बत्तति, कथञ्चरहि 
“परदारिककम्मं कत्वा निरये पच्चित्वा तेनेव पापकम्मेन पञ्चसतक्खत्तु मनुस्सलोके इत्थी हत्वा 
निब्बत्तती”तिआदिवचनन्ति? नायं विरोधो निस्सन्दफलवसेन वुत्तत्ता। तथा हि पटिसन्धियं ताव 
पुरिसिन्द्रियनिब्बत्तनारहम्पि कम्मं कदाचि परदारिकादिना बलवपापकम्मेन पटिबाहितसामत्थियं अस्स, तदा अत्तनो 
पुरिसिन्द्रियनिब्बत्तने असमत्थताय इत्थिन्द्रियमेव निब्बत्तेति । पवत्तियं पन अत्तनो बलवभावेन इत्थिन्द्रियूपनिस्सयं 
परदारिकमकुसलकम्मं पटिबाहित्वा पटिसन्धितो पट्टाय पुरिसिन्द्रियं समुद्वापेन्तं कदाचि लद्धभसामग्गितासञ्जातबलविसेसेन 

परदारिकादिना कम्मेन पटिबाहितसामत्थियं भवेय्य, तदा अत्तनो दुब्बलताय पुरिसिन्द्रियं न निब्बत्तेति, इत्थिन्द्रियमेव 
निब्बत्तेति । एवं परदारिकादिकम्मूपनिस्सयेन इत्थिन्द्रियस्स निब्बत्तनतो तं तेन निब्बत्तितं कत्वा वुच्चति। 


६७९-२. यदा पन तं कम्मं पुन सामग्गिपटिलाभतो, परिक्खीणपापकम्मताय वा बलवप्पत्तं अभविस्स, तदा दिन्नवेधं 
विय रुक्खं तदपगमे अत्तनो बलानुरूपं पुरिसिन्द्रियं निब्बत्तेति, इत्थिन्द्रियं पन अत्तनो कारणाभावतो नुप्पज्जति। उभयस्स 
पन निब्बत्तियम्पि विसदिसिन्द्रियनिब्बत्तनतो पुरे सत्तरसमचित्तस्स ठितिकालमुपादाय तंतंसमुड्ापककम्मं तं तं इन्द्रियं न 
जनेति। सत्तरसमचित्तेन सह उप्पन्नं विसदिसिन्द्रियुप्पत्तितो पुरिमचित्तेन सह निरुज्झति। यदि हि सत्तरसमचित्तुप्पादतो 
परम्पि उप्पज्जेस्य, इतरं नुप्पज्जति एकस्मिं सन्ताने द्विन्नं सहुप्पत्तिया अनिच्छितत्ता। तेनेव हि “यस्स वा पन पुरिसिन्द्रियं 
उप्पज्जति, तस्स इत्थिन्द्रियं उप्पज्जती"ति (यम० ३.इन्द्रिययमक.१८८) इमस्मिं पञ्हे “नोति (यम० 
३.इन्द्रिययमक.१८८) पटिक्खेपो कतोति। एवञ्च कत्वा वकखति “उभतोब्यञ्जनस्सापीतिआदि। एकस्मिञ्च निरुद्धे 
तप्पटिबद्भानि लिङ्गादीनि कतिपयदिवसेहि निरुज्झन्ति, तेसु निरुद्धेसु इतरानि अनुक्कमेन जायन्तीति आचरिया। 
इत्थिनिमित्तुप्पादककम्मतो, पुरिसनिमित्तुप्पादककम्मतो वाति उभतो दुविधं ब्यञ्जनमस्साति उभतोब्यञ्जनो। तस्सापीति 
यस्स दुविधं ब्यञ्जनमत्थि, तस्सापि एकमेव इन्द्रियं सिया, कि पन इतरस्साति दस्सेति। 


ननु च दुविधे ब्यञ्जने सति इन्द्रियद्वयेनापि भवितब्बं, ब्यञ्जनञ्हि तं तं इन्द्रियं पटिच्च जायतीति? सच्चं जायति, 
एत्थापि इत्थिउभतोब्यञ्जनस्स इत्थिन्द्रियं पटिच्च इत्थिनिमित्तमेव यावजीवं पवत्तति, पुरिसउभतोब्यञ्जनस्स पुरिसिन्द्रियं 
पटिच्च पुरिसनिमित्तमेव, इतरं पन न तस्स इत्थिन्द्रियपुरिसिन्द्रियहेतुतो जायति। तं पन येन कारणेन होति, तं दस्सेतुं “एवं 
सन्ते”ति अनुयोगं कत्वा “न चाभावो”तिआदिना सोधनं तु वृत्तं । एवं सन्तेति एकस्मिंयेव इन्द्रिये सति। अभावो चाति 
यं पटिच्च जायति, तस्स अभावतो पुरिसउभतोब्यञ्जनस्स इत्थिब्यञ्जनाभावो, इत्थिउभतोब्यञ्जनस्स 
पुरिसब्यञ्जनाभावोति अत्थो। न चाभावो सियाति नेव दुतियब्यञ्जनस्स अभावो सिया। न तं ब्यञ्जनकारणन्ति तं 
इन्द्रियं दुतियब्यञ्जनकारणं न होति। कस्मा? सदा अभावतो। इत्थिउभतोब्यञ्जनस्स हि यदा इत्थिया रागचित्तं उप्पज्जति, 
तदा पुरिसब्यञ्जनं पाकटं होति, इत्थिब्यञ्जनं पटिच्छन्नं गुळहं होति, तथा इतरस्स इतरं । यदि च तेसं इन्द्रियं 
दुतियब्यञ्जनकारणं भवेय्य, सदापि ब्यञ्जनद्वयं तिट्टेय्य, न पन तिष्ठत, तस्मा वेदितब्बमेतं “न तस्स तं 
ब्यञ्जनकारण"न्ति। किञ्चरहि कारणन्ति चे? आह ““तस्सा...पे०... कारण न्ति | तत्थ कम्मसहायन्ति पुरिमभवसिद्धस्स 
इन्द्रियनिब्बत्तककम्मस्स सहायं । रागचित्तन्ति इत्थिया पुरिसस्मि, पुरिसस्स इत्थियं वा उप्पन्नं मेथुनरागचित्तं । तस्मिञ्हि 
उप्पन्ने तं पाकटं होति, तस्मिं पटिप्पस्सद्भे पटिच्छन्नं होति । यस्मा पनिमस्स एकमेव इन्द्रियं होति, तस्मा 
इत्थिउभतोब्यञ्जनको सयम्पि परं उद्दिस्स गब्भं गण्हाति, अत्तानं उद्दिस्स परम्पि गण्हापेति। सो हि इत्थिन्द्रियवन्तताय सयं 
गण्हाति, परेसु उपक्कमकरणतो परं गण्हापेति। पुरिसउभतोब्यञ्जनको परेसु उपक्कमकरणतो परं गब्भं गण्हापेति, सयं 
पन पुरिसिन्द्रियवन्तताय गब्भं न गण्हाति। 


यस्मा इत्थिन्द्रिये सति इत्थिलिङ्गादयो होन्ति, तेसु च सन्तेसु इत्थीति पकासो होति, तस्मा तं तस्स पकासनकारणन्ति 
आह “इत्थीति पकासनरस”'न्ति। दुविधम्पि पनेतं इन्द्रियं कायपसादो विय सकलसरीरब्यापकमेव, न चस्स कायपसादेन 
सङ्करो लवखणभेदतो, निस्सयभेदतो च। 


६७३. सहजरूपपरिपालनलक्खणन्ति यथा अत्तना सहजातरूपानि तीसु खणेसु पवत्तन्ति, एवं अनुपालनलक्खणं । 
जीवितिन्द्रियस्स एकन्तकम्मजत्ता सहजग्गहणेनेव अनुपालेतब्बानम्पि कम्मजभावोव सिद्धोति कम्मजग्गहणं न कतं । 

यथासकं खणत्तयमत्तट्ठायीनम्पि कम्मजरूपानं पवत्तिहेतुभावेनेव तं अनुपालकं । तेनाह “तेसं पवत्तनरस''न्ति। 
पवत्तनञ्चेत्थ वुत्तनयेन तेसं यापनं ठपनं ठितिहेतुकता । न हि कम्मजानं कम्ममेव ठितिहेतु भवितुं सक्कोति आहारजादीनं 
आहारादि विय। कि कारणं? तङ्कणाभावतो। कम्मञ्हि निरुद्धं रूपस्स पच्चयो होति, ततो तंसमुट्ठानरूपानि मतपितिका 
विय पृत्ता चूळपितुआदिनिस्सयेन अञ्ञनिस्सयेनेव पवत्तन्ति, अञ्जञ्च तेसं यापनसमत्थं नत्थि अञ्ञत्र जीवितिन्द्रियेनाति 
तदेव तेसं पवत्तनरसं। आहारजादयो पन धरमानकपितिका विय पुत्ता अञ्जनिरपेक्खा सकसकपच्चयवसेनेव पवत्तन्ति । 
आहारादयो हि अत्तनो अत्थिक्खणेयेव रूपानि समुद्वापेत्वा तेसं ठितिपवत्तियाव तिइन्ति, ततो तंसमुद्ठानानि 
जीवितिन्द्रियनिरपेक्खानि । सेसानिपि तंतंपच्चयवसेनेव तिइन्तीति न अञ्ञं ठपनकारणं पच्चासीसन्ति । कम्मसमुड्ञानम्पि 
चेतं उप्पादतो पट्ठायेव अनुपालकं । यापेतब्बानि पवत्तेतब्बानि सहजातभूतानि पदट्टानमेतस्साति यापेतब्बभूतपदद्वान । 


६७४. मनोविञ्ञाणधातूति ठपेत्वा अरूपावचरविपाकमनोविञ्ञाणधातुं अवसेसा मनोविञ्ञाणधातु । तेनाह 
““पञ्चवोकारे ति | पञ्चवोकारे मनोधातु, मनोविञ्ञाणधातुयो च यं रूपं निस्साय पवत्तन्ति, तं “वत्थू'ति पवुच्चतीति 
सम्बन्धो । पञ्चवोकारेति च विसेसनं मनोविञ्ञाणधातुवसेन कतं, मनोधातु पन चतुवोकारभवे नत्थेव। पाळियं 
अनागतस्सापि हदयवत्थुनो आगमतो, युत्तितो च अत्थिभावो विज्ञातब्बो तत्थ आगमो ताव - 


““यं रूपं निस्साय मनोधातु च मनोविञ्जाणधातु च पवत्तन्ति, तं रूपं मनोधातुया च मनोविञ्जाणधातुया च 
तंसम्पयुत्तकानञ्च धम्मानं निस्सयपच्चयेन पच्चयो"ति (पट्टा १.१.८) - 


एवमादि पट्ठानवचनं । युत्ति पन एवं वेदितब्बा - निप्फन्नउपादायरूपनिस्सयं धातुद्वयं पञ्चबोकारभवे रूपपटिबद्धवृत्तित्ता। 
यं यञ्हि रूपपटिबद्भवृत्ति, तं तं निप्फन्नउपादायरूपनिस्सयं दिस्सति यथा चक्खुविञ्ञाणधातु । तत्थ न ताव 
रूपायतनावीनं, ओजाय च तन्निस्सयता युज्जति इन्द्रियपटिबद्धतो बहिपि तेसं पवत्तिदस्सनतो, नापि 
इत्थिन्द्रियपुरिसिन्द्रियानं तदुभयविरहिते अभावकसन्तानेपि धातुद्वयदस्सनतो । जीवितिन्द्रियस्सापि 
सहजपरिपालनलक्खणकिच्चन्तरं विज्जतीति न तन्निस्सयता युज्जति। तञ्हि किच्चन्तरे पसुतं न इमासं निस्सयो भवितुं 
सक्कोति, तस्मा पारिसेसतो तेसं निस्सयो हदयवत्थु नाम अत्थीति विज्ञातब्बं । होतु ताव धातुद्वयनिस्सयो वत्थु, 
उपादायरूपञ्च, तं पनेतं कम्मसमुट्ठानं पटिनियतकिच्चं हदयप्पदेसे ठितमेकन्ति दटुब्बं । कथमेतं विञ्ञायतीति? वुच्चते - 
वत्थुरूपभावतो कम्मसमुट्ठानं चक्खु विय । यञ्हि विञ्ञाणस्स वत्थुभूतं रूपं, तं कम्मसमुट्ठान॑ यथा चक्खुपसादो, ततो एव 
पटिनियतकिच्चं अङ्कि कत्वा मनसि कत्वा सब्बं चेतसा समन्नाहरित्वा किञ्चि चिन्तेन्तस्स हदयप्पदेसस्स खिज्जनतो 
तत्थेदं तिट्ठतीति विञ्जायति। यथाह आचरिया - 


““कम्मजं वत्थुभावा तं, चक्खुंव नियतक्रियं । 
चिन्ताय च उरोखेदा, तत्र तिइन्ति विजानिय'न्ति॥ 


यदि मनोधातुमनोविञ्जाणधातूनं निस्सयभूतं हदयवत्थु नाम अत्थि, कस्मा पनेतं रूपकण्डे न वृत्तं। न हि 
लब्भमानस्स अवचने कारणं अत्थीति? नो नत्थि कारणन्तरसम्भवतो। किं पन तं कारणं? देसनाभेदो। यथा हि 
चक्खुविञ्ञाणादीनि एकन्ततो चक्खादिनिस्सयानि, न एवं मनोविञ्ञाणं एकन्तेन हदयवत्थुनिस्सितं पञ्चवोकारभवेयेव 
तन्निस्सयत्ता, एकन्तेन निस्सितवसेनेव च वत्थुदेसना पवत्ता। “अत्थि रूपं चक्खुविञ्ञाणस्स वत्थु, अत्थि रूपं 
चक्खुविञ्जाणस्स न वत्थू"तिआदिना (ध० स० ५८४) चक्खुविञ्जाणादीहि निस्सितेहि विसेसितत्ता। यम्पि एकन्तेन 
हदयवत्थुनिस्सयं तस्स वसेन “अत्थि रूपं मनोविञ्जाणस्स वत्थूतिआदिना दुकादीसु वुच्चमानेसु न तदनुगुणा 

आरम्मणदुकादयो सम्भवन्ति। न हि “अत्थि रूपं मनोविञ्ञजाणस्स आरम्मणं, अत्थि रूपं न मनोविञ्ञाणस्स 
आरम्मण”न्ति सक्का वत्तुन्ति वत्थारम्मणदुका भिन्नगतिका सियुं, न एकरसा देसना भवेय्य, एकरसञ्च देसनं देसेतुं तत्थ 
भगवतो अज्झासयो, तस्मा तत्थ हदयवत्थु न वुत्तं, न अलब्भमानत्ता। एसा हि भगवतो पकति, यं एकरसेनेव देसनं देसेतुं 
लब्भमानस्सापि कस्सचि अग्गहणं। तथा हि निकखेपकण्डेपि चित्तुप्पादविभागेन अवुच्चमानत्ता 
अवितक्काविचारपदविसज्जने वितक्को विचारो चाति वत्तं न सक्काति अवितक्कविचारमत्तपदविसज्जने लब्भमानोपि 
वितक्को न उद्धटो, अञ्जथा “वितक्को चाति वत्तब्बं सियाति। निस्सयभावतो उपरि आरोपेत्वा बहन्तं विय 
पच्चुपड्ठातीति उब्बाहनपच्चुपट्टानं । 


६७५. चतूसु आहारेसु इध रूपाधिकारतो कबळीकारो आहारो गहेतब्बोति आह “आहारताति कबळीकारो 
आहारो ति । तत्थ कबळं करीयतीति कबळीकारो। आहरीयतीति आहारो, कबळं कत्वा अज्झोहरीयतीति अत्थो । 
इदञ्च सवत्थुकं कत्वा आहारं दस्सेतुं वुत्तं। कबळीकाराहारस्स पन ओजा इध आहारो नाम । तेनाह “याय 
ओजाया”तिआदि। सो च रूपाहरणसभावो उपत्थम्भनबलकरो अङ्गमङ्गानुसारीरसाहरणभूतो भूतनिस्सितो एको विसेसो। 
बाहिराहारपच्चयं पटिलभित्वा एव अज्झत्तिकाहारो रूपं उप्पादेतीति अयं अज्झत्तिकाहारस्स उपनिस्सयभावेनापि रूपं 
आहरतीति आह “ओजटडुमकं रूपं आहरती ति । ओजा अट्टुमी यस्स तं ओजट्टुमकं । याय ओजायाति अत्तनो 
उदयानन्तरं रूपजननतो ओजासङ्घाताय ओदनकुम्मासादिवत्थुगताय याय फरणओजाय। यत्थ यत्थाति यम्हि यम्हि 
जनपदे, नगरादीसु च। “कबढीकारो आहारो ति पवुच्चति तब्बत्थुकत्ताति अधिप्पायो। 


६७६. कि पन वत्थुनो किच्चं, कि ओजायाति चे? परिस्सयहरणं वत्थुस्स किच्चं, पालनं ओजायाति दस्सेन्तो आह 
“अन्नपानादिक'न्तिआदि। अग्गि हरति कम्मजन्ति कम्मजतेजं गण्हाति। अन्तोकुच्छियञ्हि ओदनादिवत्थुस्मिं असति 
कम्मजतेजो उद्टुहित्वा उदरपटलसङ्घातमुपादिन्नरूपं गण्हाति, “छातोम्हि, आहारं मे देथा”ति वदापेति, भुत्तकाले उदरपटलं 
मुञ्चित्वा अनुपादिन्नकवत्थुं गण्हाति, अथ सत्तो एकग्गो होति। यथा हि छायारक्खसो छायापविटुँ दिस्वा गहेत्वा 
देवसङ्कलिकाय बन्धित्वा अत्तनो भवने मोदन्तो छातकाले आगन्त्वा सीसे दंसति, सो दटटुत्ता विरवति, तं विरवं सुत्वा सचे 
अञ्जेपि मनुस्सा आगच्छन्ति, सो आगतागते गहेत्वा खादित्वा सकभवने मोदति, एवं यं यं अन्नपानादिकं वत्थु, तं तं 
कम्मजतेजो गहेत्वा जीरापेत्वा पुन उदरपटलं गण्हाति, तस्मा अन्नपानादिकं वत्थु अत्तनो उदरपटलं पविट्ठकाले 
उपादिन्नकायं गहेत्वा ठितं ततो मोचेत्वा अत्तानं गण्हापनवसेन तं अत्तनो सन्तिकं हरति। केवलन्ति ओजावियुत्तं वत्थु 
जीवितं कम्मजभूतं तं पालेतुं न सक्कोति । 


६७७. ओजा...पे०... पाचकन्ति ओजा जीवितं पालेतुं सक्कोति, कम्मजं तेजं हरितुं न सक्कोति आमासयस्स 
अपुण्णतोति अधिप्पायो । उपत्थम्भनपच्चुपट्ठानोति ओजट्टमकरूपहरणवसेनेव इमस्स कायस्स उपत्थम्भनवसेन 
पच्चुपट्टाति कायेनाति रूपकायेन । अत्तनो भावन्ति अत्तनो अधिप्पायं। विञ्ञापेन्तानन्ति परेसं सञ्ञापेन्तानं । 
कायग्गहणानुसारेनाति फन्दमानकायगतवण्णस्स गहणभूतानं चकखुद्ारिकजवनानन्तरप्पवत्तानं निच्छयग्गहणसङ्कातानं 
मनोद्वारिकजवनानं अनुस्सरणेन तेसं अनन्तरन्ति अत्थो। पञ्चद्वारे हि रूपादिआरम्मणे आपाथगते यथापच्चयं 
कुसलाकुसलजवने उप्पज्जित्वा भवङ्गं ओतिण्णे मनोद्वारिकजवनं तदेवारम्मणं कत्वा भवङ्गं ओतरति, पुन तस्मिंयेव द्वारे 
विसयं ववत्थापेत्वा जवनं भवङ्गं ओतरति, तस्मा चक्खुद्वारिकजवनानन्तरप्पवत्तानं द्विन्नं जवनवारानमनन्तरं ततियवारे 
पवत्ताय मनोद्वारजवनवीथिया एव गहिताय एताय करणभूताय चतुत्थवारे मनोद्वारे जवनेनेव भावो विञ्ञजायति। एतेन 
विञ्ञत्ति-सद्दस्स करणसाधनता वृत्ता। सयं वातिआदिना पन कम्मसाधनत्तमाह । 

एवं विञ्जत्ति-सहस्स कारकद्वये सम्भवं दस्सेत्वा इदानि काय-सद्देन सह कम्मधारयसमासं दस्सेतुं, “कायो"ति 
बोहारस्स विञ्ञत्तियम्पि च पवत्ति दस्सेन्तो “कायेन संवरो”तिआदिसुत्तमाह । कायविप्फन्दनेन 
अधिप्पायविञ्ञापनहेतुत्ताति विप्फन्दमानकायेन करणभूतेन अधिप्पायविञ्जापनहेतुभावतो कायेन विञ्ञत्तीतिपि 
कायविञ्ञत्तीति सम्बन्धो। अयं पनेत्थ अत्थो -- विञ्जत्तिया कायविप्फन्दनस्स हेतुभावतो तंहेतुकं कायविप्फन्दनसङ्कातं 
कायं गहेत्वा अधिप्पायजाननतो विञ्जत्ति अधिप्पायविञ्ञापनस्स कारणभावेन गय्हतीति कायेन अधिप्पायं विञ्ञापेतीति । 
तथा कायविप्फन्दनं गहेत्वा तस्स कारणमेत्थ अत्थीति विञ्जत्तिया गय्हमानत्ता सयञ्च कायेन विञ्ञायति, तस्मा कायेन 
विञ्जत्तीतिपि कायविञ्ञत्तीति । 


६७८. चित्तजानिलधातुयाति अभिक्कमादिपवत्तकचित्तसमुद्ठानवायोधातुया । आकारविकारताति आकारभूतो 
विकारो। कस्स पन सा आकारविकारताति? सामत्थियतो वायोधातुअधिकानं चित्तजमहाभूतानं । कि तं सामत्थियं? 
चलनहेतुता, चित्तजता, उपादायरूपता च। अथ वा चित्तजानिलधातुया एका आकारविकारताति सम्बन्धो । न केवलञ्हि 
सामिवचनं चलनसम्बन्धापेक्खाय एव, अथ खो आकारविकारसम्बन्धापेक्खायपीति । 


यदि एवं, कथं विञ्ञत्तिया उपादायरूपत्तं। “चित्तजानिलधातुया"ति हि वचनेन वायोधातुयाव आकारविकारता 
विञ्जत्ति आपज्जति, न च एकभूतनिस्सितं उपादायरूपं नाम अत्थि “चतुन्नं महाभूतानं उपादायरूप''न्ति (ध० स० ५८४) 
वचनतोति? नायं दोसो, चतुन्नं विकारता चतूसु एकस्सपि होति चतुसाधारणधनं विय । अनिलधातुअधिककलापो वा इध 
“अनिलधातू”ति वुच्चति, तदधिके तंवोहारतो यथा सम्भारधातुया अधिकभावेन पथवीवोहारो, तस्मा वायोधातुअधिकानं 
चित्तजमहाभूतानं एका आकारविकारता कायविञ्जत्तीति न कोचि विरोधो। अधिकता चस्सा सामत्थियतो दडुब्बा, न 
पमाणतो। इतरथा हि तेसं अविनिब्भोगवुत्तिता न युज्जेय्य। अधिकता हि अत्तनो अधिकवसेन इतरेहि विनिब्भोगप्पवत्तितो 
होति | सामत्थियाधिकञ्च कारणानुकारिताय। कारणञ्हि अभिक्कमादिपवत्तकं चित्तं, तं चलनाधिप्पायसभावं ततो 
समुदिते कलापे अनुकरोन्ते वायोधातुया एव अधिकत्तं युत्तन्ति। केचि पन “वायोधातुया एव आकारविकारता”ति 
गण्हन्ति, तेसं मतेन उपादारूपत्तं दुरूपपन्नं । न हि एकस्स विकारो चतुन्नं उपादारूपन्ति सक्का वत्तुं 


कोदिसी पनायं विकारताति आह “सहजातस्स रूपस्स चलने हेत्‌ ति । तत्थ सहजातस्साति अत्तना सहजातस्स। 
यस्मा उतुचित्ताहारजानं चलनं चित्तजरूपसम्बन्धेनेव होति, नदीसोतचलनेन तत्थ पक्खित्तसुक्खगोमयपिण्डादीनं विय। 
विञ्जत्तिवसेन पन चित्तजानमेव चलनं, तस्मा वुत्तं “सहजातस्सा"ति। रूपस्साति रूपकायस्स। चलनेति 
सन्थम्भनसन्धारणचलनसङ्घाते चलितभावे। सन्थम्भनादिकम्पि हि चलनाभिमुखताय चलनन्ति युज्जति । हेतूति हेतुभूता 
सहकारीकारणभूता। एत्तावता च किं वृत्तं होति? कायविञ्जत्ति नाम नेव फन्दमानरूपकायो, न च फन्दमाना वायोधातु, 
अथ खो महन्तं पासाणं उक्खिपन्तस्स सब्बथामेन गहणकाले सरीरस्स उस्साहनविकारो विय रूपकायस्स 
परिप्फन्दनपच्चयभावेन लब्भमानो एको आकारविकारो कायविञ्जत्ति नामाति वुत्तं होति । 


ननु च फन्दमानवण्णादिविनिमुत्तो कोचि विकारो अत्थि, तस्स वण्णग्गहणानन्तरं गहणं होतीति कथमेतं 
विञ्ञायतीति? अधिप्पायग्गहणतो । न हि विञ्जत्तिविकाररहितेसु रुक्खचलनादीसु अधिप्पायग्गहणं दिट्ठं, हत्थचलनादीसु 
पन दिटुँ, तस्मा फन्दमानवण्णादिविनिमुत्तो कोचि विकारो अत्थि अधिप्पायस्स विञ्जापकोति सम्पटिच्छितब्बमेतं 
एकन्तेन। जापको च हेतु सयं गहितोयेब अत्तनो ञापेतब्बमत्थं जापेति, न विज्जमानमत्तेनाति | जापेतब्बवण्णग्गहणानन्तरं 
विकारग्गहणम्पि अनुमानतो सिद्धं । तथा हि वदन्ति - 

“विसयत्तमनापन्ना, 
सद्दा नेवत्थबोधका। 
न सत्तामत्ततो अत्थे, 
ते अञ्ञाता पकासका"ति॥ 


यदि विकारग्गहणमेव कारणमधिप्पायग्गहणस्स, कस्मा अग्गहितसङ्केतानं अधिप्पायग्गहणं न होतीति? न केवलं 
विकारग्गहणमेव अधिप्पायस्स गहणस्स कारणं, अथ खो पुरिमसिद्धसम्बन्धग्गहणञ्च इमस्स उपनिस्सयोति दटुब्बं। यथा 
हि अरञ्ञे उदकतित्थे उस्सापेत्वा ठपितगोसीसादीनि उदकनिमित्तानि दिस्वा तदनन्तरप्पवत्ताय अविञ्जायमानन्तराय 
मनोद्वारजवनवीथिया गोसीसादीनं उदकसहचारीपकारसञ्ञाणाकारं गहेत्वा “उदकमेत्थ अत्थी”ति जाननं, एवं 
फन्दमानवण्णं गहेत्वा तदनन्तप्पवत्ताय अविञ्ञायमानन्तराय मनोद्वारवीथिया पुरिमग्गहितसम्बन्धूपनिस्सयसहिताय 
साधिप्पायविकारग्गहणं होतीति । 


६८१-२. सहजरूपचलनस्स विञ्जत्तिविकारसहिताय वायोधातुया हेतुभावो युत्तो, किं सब्बा एव वायोधातु सहजरूपं 
चालेतीति इमं चोदनं सोधेतुं “लभित्वा पनुपत्थम्भ''न्तिआदि वुत्तं । उपत्थम्भेतीति उपत्थम्भं, उपत्थम्भकपच्चयन्ति 
अत्थो । एकावज्जनवीथियन्ति मनोद्वारिकजवनवीथि सन्धायाह पञ्चद्वारिकवीथिया विञ्जत्तिसमुदड्ठापकत्ताभावतो । हेट्ठाहि 
छहि च चित्तेहीति सत्तसु जवनेसु हेड्टिमेहि छहि जवनेहि समुट्टितं वायोधातुं उपत्थम्भं लभित्वाति सम्बन्धो। केचि पन 
पोत्थकेसु “वायोधातुसमुट्टित”न्ति पाठं दिस्वा उपत्थम्भन्ति भावसाधनवसेन गहेत्वा हेट्ठा छहि चित्तेहि 
उप्पन्नवायोधातुसमुद्टितं उपत्थम्भं लभित्वाति योजेन्ति। विञ्ञत्तिसहितत्तनाति सयं विञ्ञत्तिसहिता अत्तना सहजातं 
चित्तजरूपं देसन्तरुप्पत्तिहेतुभावेन चलयति, न इतराति अत्थो। 


अयं पनेत्थाधिप्पायो - यथा नाम सत्तहि युगेहि आकड्टितब्बसकटे सत्तमयुगयुत्ता एव गोणा हेट्ठा छसु युगेसु 
युत्तगोणेहि लद्भुपत्थम्भा सकटं चालेन्ति, पठमयुगादियुत्ता पन सन्थम्भनसन्धारणमत्तमेव साधेन्ता तेसं उपत्थम्भका होन्ति, 
एवमेवं सत्तमजवनसमुट्टिता वायोधातु हेट्ठा छहि जवनेहि समुद्धितवायोधातुतो लङद्भुपत्थम्भा चित्तजरूपं चालेति। 
पठमजवनादिसमुट्टिता पन सन्थम्भनसन्धारणमत्तं साधेन्ता तस्स उपत्थम्भका होन्ति, देसन्तरुष्पत्तियेब चेत्थ चलनं 
उप्पन्नदेसतो केसग्गमत्तम्पि धम्मानं चलनाभावतो, इतरथा धम्मानं अब्यापारता, खणिकता च न सिया | कथं पनस्स 
सहजरूपानं देसन्तरुप्पत्तिया हेतुभावोति? यथा अत्तना सहजरूपानि हेड्िमजवनादिसमुट्टितरूपेहि पतिट्टितद्ठानतो अञ्जत्थ 
उप्पज्जन्ति, एवं तेहि सह तत्थ उप्पत्तियेवस्स देसन्तरुप्पत्तिहेतुभावोति दडुब्बं । 


अथ फन्दमानवण्णग्गहणानन्तरं विञ्ञत्तिग्गहणस्स वुत्तत्ता विञ्ञत्तिसहिताति सत्तमजवनसमुट्टिताय एव च 
विसेसितत्ता चलनाकारसहितायेब वायोधातु विकारसहिताति? नयिदमेवं देसन्तरुष्पत्तिहेतुभावेन चलयितुमसक्कोन्तियोपि 
सन्थम्भनसन्धारणमत्तकरणेन पठमजवनादिसमुद्ठानवायोधातुयोपि विञ्ञत्तिविकारसहिता एव। येन दिसाभागेन गन्त्वा 
अभिक्कमादीनि पवत्तेतुकामो तदभिमुखभावविकारसम्भवतो। अधिप्पायसहभाविनञ्हि विकारं विञ्जत्तिमाचिक्खन्ति । 
तेनेव हि भगवता “कतमं तं रूपं कायविञ्ञत्ति? या कुसलचित्तस्स वा...पे०... अब्याकतचित्तस्स वा अभिक्कमन्तस्स वा... 
पे०... पसारेन्तस्स वा कायस्स थम्भना सन्थम्भना सन्थम्मितत्तं विञ्ञत्ति विञ्ञापना विञ्ञापितत्तं । इदं तं रूपं 
कायविञ्ञत्ती ति (ध० स० ७२०) सन्थम्भनसन्धारणानम्पि पच्चयभावाकारो कायविञ्जत्तीति वृत्तो। एवञ्च कत्वा 
मनोद्वारावज्जनस्सापि विञ्जत्तिसमुद्ठापकतावचनं सुदु उपपन्नं होति । 

६८३-४. चित्तजाताय पथवीधातुया उपादिन्नकघट्टने पच्चयो यो आकारविकारो, अयं वचीविञ्जत्ति विञ्ञेय्याति 
सम्बन्धो । तत्थ चित्तजातायाति वचीभेदप्पवत्तकचित्तसमुट्ठानाय। उपादिन्नकघट्टनेति उपादिन्नककलापसङ्घातस्स 
अक्खरुप्पत्ति्ठानस्स घट्टनसञ्जिते किच्चे घट्टनस्साति अत्थो। पच्चयोति तस्स सहकारीकारणभूतो । एको 
आकारविकारोति घड्टियमानउपादिन्नरूपतो, घट्टन्ति या पथवीधातुतो च विनिवट्टो पथवीधातुया 
उपादिन्नघइनपच्चयसभावरूपो एको आकारविकारविसेसोति अत्थो। पथविधातुयाति सामिवचनं 
“-उभयसम्बन्धापेक्ख'न्तिआदि कायविञ्जत्तियं वुत्तनयेन वेदितब्बं। अयं पन विसेसो - यथा तत्थ 
फन्दमानवण्णग्गहणानन्तरं गय्हति, एवमिध सुय्यमानसद्दसवनानन्तरन्ति दडुब्बं । इदञ्च सन्थम्भनादीनं अभावेन घट्टनेन 
सद्धियेव सद्दस्स उप्पज्जनतो “लभित्वा पनुपत्थम्भ''न्तिआदिनयो न लब्भति। घट्टनञ्हि पठमजवनादीसुपि लब्भतेव। 
तेनाह “सद्दवसा ति । अथ घडुनचलनानं को विसेसोति? घट्टनं पच्चयविसेसेन भूतकलापानं अञ्जमञ्जं 
आसन्नतरुप्पादता, चलनं एकस्सापि देसन्तरुप्पादनपरम्परताति अयमेतेसं विसेसो। गोसीसादिउपमापेत्थ यथासम्भवं 
योजेतब्बा । सावाति सा एव सहसद्दा विञ्जत्ति। सक्यकुलिन्दुनाति सुपरिसुद्धगगनतलस्स सक्कराजकुलस्स 
अवभासकड्टेन तस्स निसाकरभूतेन। अथ वा इन्दति परमिस्सरियं करोतीति इन्दु । इन्दु-सद्दस्स उत्तमवाचकत्ता 
सक्ककुलुत्तमेनाति अत्थो। 


६८५. अथ विञ्जत्ति ताव सहसद्दाव, सद्दो पन चित्तजो अविञ्जत्तिको अत्थीति चे? नत्थीति दस्सेन्तो आह “सद्दो न 
चित्तजो'तिआदि। विञ्ञत्तिघट्टनन्ति विञ्जत्तिपच्चयं पथवीधातुया घटनं । धातुसङ्घट्टनेनेवाति आदिना वृत्तमेवत्थं 
समत्थेति। यस्मा धातुसङ्कइनेनेव सद्दो जायति, न तेन विना, तस्माति अत्थो। अनेन च ये वदन्ति “वितक्कविप्फारसद्दो न 
सोतविञ्जेय्योति महाअट्टकथायं वृत्तत्ता चित्तसमुड्ानो वितक्कविप्फारसद्दो विञ्जत्तिया विनापि उप्पज्जति । “या ताय 
बाचाय विञ्जत्ति विञ्ञापना'ति (ध० स० ६३६) हि वचनतो असोतविञ्जेय्येन सद्देन सह विञ्जत्ति न उप्पज्जति, ततोव 
चित्तजोपि सद्दनवको अत्थी”ति, तेसं वादं पटिक्खिपति। महाअट्टुकथाबादोपि हि सद्दोव होति, न सोतविञ्ञेय्योति 
विरुद्धमेतन्ति मञ्ञमानेहि सङ्गहकारेहि पटिक्खित्तोव । आनन्दाचरियो पन महाअट्टकथावादं अप्पटिक्खिपित्वाव तत्थ 
अधिप्पायं वण्णेति। कथं? ““जिव्हातालुचलनादिकरवितक्कसमुट्टितं विञ्जत्तिसहजमेव सुखुमसदं दिब्बसोतेन सुत्वा 
आदिसती"ति सृत्ते, पड्ठाने च ओळारिकं सहं सन्धाय सोतविञ्ञाणस्स आरम्मणपच्चयभावो वुत्तोति इमिना अधिप्पायेन 
वितक्कविप्फारसदस्स असोतविञ्जेय्यता वुत्ताति । 


६८६-७. विञ्ञापनतोति वचीघोसेन अधिप्पायविञ्ञापनहेतुत्ता । सयं विञ्ञेय्यतोति गहणानुसारेन वचीघोसेन वा 
हेतुना सयं विञ्जेय्यत्ता। तस्साति विञ्ञत्तिसद्दस्स | सम्भवो कारकद्वयेति विञ्ञापयतीति विञ्जत्ति, विज्ञायतीति 
विञ्ञत्तीति एवं हेतुम्हि, कम्मनि वा तस्स सम्भवो निब्बत्ति होतीति अत्थो। कि पनेतं विञ्जत्तिद्वयं चित्तसमुट्ठानं, उदाहृ 
कम्मादिसमुद्ठानन्ति आह “न विञ्जत्तिद्वयन्तिआदि। अट्ट रूपानि वियाति सकसककलापगतअट्टरूपानि विय, 
विञ्जत्तिद्ठयस्स एकतो वुच्चमानत्ता कायविञ्ञत्तिसहजकलापे सद्दो न लब्भतीति बचीविञ्ञत्तिकलापे लब्भमानम्पि तं 
हित्वा “अट्ठ”'इच्चेव वुत्तं । 


यथावुत्तविकारग्गहणमुखेन “अयं इदं नाम कातुकामो ति तंसमङ्गिनो अधिप्पायो विञ्ञायतीति आह 
“अधिप्पायप्पकासनरसा ति । कायविप्फन्दनहेतुभूताय वायोधातुया विकारत्ता तस्सा कायविप्फन्दनस्स हेतुभावाकारेन 
पच्चुपट्ठानन्ति वृत्तं “काय...पे०... पच्चुपट्टाना ति | वायोधातुया किच्चाधिकताय आह 
““चित्तसमुद्वानवायोधातुपदद्वाना ति । वचीघोसस्स हेतुभावपच्चुपट्ठानाति वुत्तनयेनेव वचीघोससङ्घातस्स 

चित्तजसद्दस्स हेतुभावपच्चुपड्ठाना । 


केचि पनेत्थ “घड़ने पच्चयोति वुत्तत्ता घट्टनानन्तरं सद्दस्स उप्पत्ति होतीति गहेत्वा चित्तसमुड्ठानपथवीधातु 
उपादिन्नघइनमत्तं करोति, घट्टितक्खणे उतुसमुड्ठानोव सद्दो उप्पज्जति, सो पन चित्तपच्चयत्ता परियायेन चित्तसमुद्ठानोति 
बुच्चती”ति वदन्ति। तेसं मतेन चित्तजसद्दोयेव न लब्भति, तस्मा एवं अग्गहेत्वा उदकतापनकाले अन्तोउदकेयेव 
उप्पज्जनकसद्दो विय उपादिन्ने घट्टेत्वा उप्पज्जमानचित्तसमुड्ञानपथवीधातुया उप्पत्तिसमकालमेव तस्मिं कलापे नवमं हृत्वा 
अन्तोयेव भूतिकसद्दो उप्पज्जतीति गहेतब्बं, तस्मा चित्तसमुट्ठानसद्दोपि वचीविञ्ञत्तिवसेनेव उप्पज्जति, 
अच्छरापहरणादिसद्दो पन वचीविञ्ञत्तिया अभावतो चित्तपच्चयउतुसमुद्ठानोयेवाति। 


६८८. विग्गहाभावतो न कस्सति, कसितुं छिन्दितुं न सक्कोतीति अकासो, सोयेव आकासोति आह “न कस्सतीति 
आकासो”ति, को पनेसोति आह “रूपानं विवरो ति, कण्णच्छिद्दादिरूपानं अन्तरन्ति अत्थो। अनेन अजटाकासमाह। 
यो...पे०... परिच्छेदोति पन इमिना इधाधिप्पेतमाकासं, सो पन रुळहीवसेन आकासोति पवुच्चति | 


रूपानि परिच्छिन्दति, सयं वा तेहि परिच्छिज्जति, तेसं वा परिच्छेदमत्तन्ति रूपपरिच्छेदो, तं लक्खणमेतस्साति 
रूपपरिच्छेदलक्खणो । अयञ्हि तं तं रूपकलापं परिच्छिन्दन्तो विय होति । तेनाह “रूपपरियन्तप्पकासनरसो ति | 
“अयं रूपानं हेड्टिमो परियन्तो, अयं उपरिमो ति एवं विभावनकिच्चोति अत्थो। अत्थतो पन यस्मा रूपानं परिच्छेदमत्तं 
हुत्वा गस्हति, तस्मा वुत्तं “रूपमरियादपच्चुपट्टानो ति । एत्थाह - कि पनेस रूपे परिच्छिन्दन्तो चतुसमुडानकलापतो 
परिच्छिन्दति, अथ एकसमुड्ानबहुकलापतो, उदाह एकेकसमुड्ानएकेककलापतो, एकेकरूपतो वाति? 
एकेकसमुट्ानएकेककलापतोति दडुब्बं । 


यदि हि चतुसमुड्ानकलापतो, एकसमुड्डानबहकलापतो वा परिच्छिन्दति, एवं सति सम्फुट्ठुभावपच्चुपट्टानो वा 
परिच्छिन्देय्य, एककलापगतरूपानं विय नानाकलापगतरूपानम्पि अविनिब्भोगवुत्तिता वा आपज्जेय्य। अथ वा 
एकेकरूपतो परिच्छिन्दति, एवं सति एकेककलापगतरूपानम्पि नानाकलापगतरूपानं विय 
अञ्ञमञ्ञविनिब्भोगवृत्तितापसङ्गो सिया, उभयम्पि पनेतं अनिट्ठं, तस्मा एकेकसमुद्ठानएकेककलापतो परिच्छिन्दतीति 
ददुब्बं | 


असम्फुटुभावछिहविवरभावपच्चुपट्टानो वाति असम्फुट्ठभावपच्चुपट्ठानो वा छिइविवरभावपच्चुपट्ठानो वाति वृत्तं 
होति। तत्थ यस्मिं कलापे भूतानं परिच्छेदो, तेहेव असम्फुट्टभावेन पच्चुपट्ठानतो असम्फुट्टभावपच्चुपट्टानो | किञ्चापि हि 
कलापन्तरभूता कलापन्तरभूतेहि सम्फुट्ठाव एकघनपिण्डभावेन पवत्तत्ता, तथापि धम्मतो अञ्जमञ्ञं विवित्तत्ता 
असंकिण्णा एव | तेसं या विवित्तता अञ्ञमञ्ञं असंकिण्णता, अयं परिच्छेदो। भूतन्तरेहि विय तेहि सो असम्फुट्ठोव, 
इतरथा परिच्छिन्नता न सिया तेसं भूतानं ब्यापिभावापत्तितो। अब्यापिभावो हि असम्फुट्ठता। तेनाह भगवा इमस्स निद्देसे 
““असम्फुडुं चतूहि महाभूतेही "ति (ध० स० ६३७)। 


अथ वा कलापन्तरभूतानं अञ्ञमञ्ञं असंकिण्णभावेन पच्चुपड्ठानतो असम्फुट्ठतापच्चुपट्ठानभावो वुत्तो, 
कण्णच्छिहमुखविवरादिवसेन छिइविवरभावस्स पच्चुपड्ठानतो छिहविवरभावपच्चुपट्ठानता वुत्ता। रूपपरिच्छेदे हि सति 
छिहविवरभावो होति। येसं रूपानं परिच्छेदो, तत्थेव तेसं परिच्छेदभावेन लब्भतीति वृत्तं “परिच्छिन्नरूपपदद्वानो ति । 

६८९-९१. रूपस्सलहुतादित्तयनिद्वेसेति रूपस्सलहुता रूपस्समुदुता रूपस्सकम्मञ्ञताति इमस्स 
रूपलहुतादित्तयस्स निद्देसे सम्पत्ते इदं बुच्चतीति अधिप्पायो । हेट्ठा वुत्तनयेनेवाति अरूपस्स लहुतादीसु “कायलहुभावो 
कायलहता”तिआदिना वृत्तनयानुसारेनेव “रूपस्स लहुभावो लहुता"तिआदिना रूपसम्बन्धीभावेन रूपविकारापि 
विञ्ञातब्बा । रूपस्स लहुभावो लहुता, सा रूपस्स गरुभाववूपसमलक्खणा, गरुभावनिम्महनरसा, अदन्धतापच्चुपड्ठाना, 
लहुरूपपदट्ठाना । रूपस्स मुदुभावो मुदुता, सा रूपस्स थद्धभाववूपसमलक्खणा, थद्धभावनिम्महनरसा, सब्बकिरियासु 
अविरोधितापच्चुपट्ठाना, मुदुरूपपदट्टाना । रूपस्स कम्मञ्ञभावो कम्मञ्ञता, सा रूपस्स अकम्मञ्जभाववूपसमलक्खणा, 
अकम्मञ्जभावनिम्मदनरसा, सरीरकिरियासु अनुकूलभावपच्चुपड्ठाना, कम्मञ्ञरूपपदट्टानाति । अत्थो पनेत्थ तत्थ तत्थ 
अम्हेहि वुत्तानुसारेन वेदितब्बो। इमा पन तिस्सो रूपानं विकारभावतो “रूपविकारा”ति वुच्चन्तीति दस्सेतुं “तिस्सो... 
पे०... विभाविना' ति वुत्तं । 


यथाक्कमं पनेता रूपस्स दन्धत्तकरधातुक्खोभपटिपकखपच्चयसमुट्ठाना, 
थद्भत्तकरधातुक्खोभपटिपक्खपच्चयसमुड्डाना, रूपानं सरीरकिरियासु 
अननुकूलभावकरधातुक्खोभपटिपक्खपच्चयसमुट्ठानाति वेदितब्बं । तत्थ धातुक्खोभोति वातपित्तसेम्हपकोपो, 
रसादिधातूनं वा विकारावत्था, द्विधा वुत्तापि अत्थतो पथवीधातुआदीनंयेव विकारोति दडुब्बं । पटिपक्खपच्चया 
सप्पायउतुआहाराविक्खित्तचित्तता, सा च तंतंविकारस्स विसेसपच्चयभावतो वुत्ता, अविसेसेन पन सब्बेसं पच्चया, तथा 
हि ते कदाचिपि अञ्ञमञ्ञं न विजहन्ति। तथा अविजहन्तानं पन दुब्बिजानीयं नानत्तन्ति तंपकासनत्थं “एतास न्तिआदि 
बुत्तं। कमतोव निदस्सनन्ति सम्बन्धो। लहुताय हि अरोगी निदस्सनं, मुदुताय मद्दितचम्मं, कम्मञ्जताय सुधन्तसुवण्णं | 


ननु चेत्थ अरोगिनो ताव निदस्सनं युत्तं तस्स इन्द्रियबद्धसन्तानत्ता, सुपरिमद्दितचम्मसुधन्तसुवण्णानं पन कथं । न हि 
अनिन्द्रियबद्भरूपसन्ताने लहुतादीनि सम्भवन्ति तथा धातुक्खोभपटिपक्खपच्चयाभावतो? सच्चं, 
मुदुकम्मञ्जसदिसरूपनिदस्सनमत्तमेतं, न पन तत्थ इधाधिप्पेतमुदुताकम्मञ्ञतासभावतो । यदि एवं, कथं तूलपिचुआदीसु 
लहुभावादिकन्ति? न तत्थ परमत्थतो लहुभावादिकं अत्थि, गरुभावादिहेतूनं पन अभावतो तत्थ लहुभावादिवोहारो । 


कम्मं कातुं न सक्कोति एकन्तेन तासं पच्चुप्पन्नपच्चयापेक्खत्ता, इतरथा सब्बदाभाविनीहि लहुतादीहि भवितब्बं 
सियाति। अदन्धतालक्खणाति अगरुभावलक्खणा | गरुभावस्स विनोदनं खिपनं अपनयनं किच्चमेतिस्साति 
गरुभावविनोदनरसा। किञ्चापि हि अयं रूपानं गरुभावं विनोदेतुं न सक्कोति, गरुरूपपटिपक्खानं पन अदन्धरूपानं 
विकारत्ता “जाति नं उप्पादेती तिआदीसु विय परियायेन गरुभावं विनोदेति नाम | तस्सञ्हि विज्जमानायं उप्पन्नरूपानं 
अगरुभावोयेवाति । एस नयो मुदुताकम्मञ्ञतासु। चेतसिकलहुतादयो पन अत्तनो अत्तनो पच्चनीकानं 
तंतंअकुसलधम्मानं विद्धंसकभावेन पवत्तन्तीति विकारमत्तभावतो निप्परियायेनेव तासं तंकिच्चता लब्भतीति दब्बं । 
लहुपरिवत्तितपच्चुपट्ठानाति अदन्धस्स अरोगीपुरिसस्स अपरापरं सङ्कन्ति परिवत्तनं विय अदन्धपरिवत्तनं हुत्वा 
पच्चुपट्ठानाति अत्थो। यस्स रूपस्स लहुता, तत्थेव विकारभावेन उपलब्भनतो लहुरूपपदद्वाना | एवमितरासुपि । 
अथद्धताति अकथिनता । अत्तनो मुदुभावेनेव सब्बकिरियासु अविरुद्धा हुत्वा पच्चुपट्ठातीति अविरोधितापच्चुपट्टाना । मुदु 
हि कत्थचि न विरुज्झति । तीसुपि ठानेसु पटिपक्खत्थे अ-कारो। दन्धतादिहेतूनं पटिपक्खसमुद्ठानत्ता लहुतादीनन्ति केचि । 
अपरे पन सत्तापटिसेधेति वदन्ति । सरीरेन कत्तब्बकिरियानं अनुकूलतासङ्घातो कम्मञ्ञभावो लक्खणमेतिस्साति 
सरीरकिरियानुकूलकम्मञ्जभावलक्खणा । अकम्मञ्ञं दुब्बलं नाम होतीति कम्मञ्जता अदुब्बलभावपच्चुपट्ठाना वुत्ता | 

६९२. रूपानमाचयो योतिआदीसु यो निप्फन्नरूपानं आदितो चयो, यथापच्चयं ततो ततो आगतस्स विय चयोति 
वा आचयसङ्घातो रूपानं पठमुप्पादो वड्डि च, सो उपचयोति उद्देसे वुत्तो “उपञ्ञत्तं उपसित्त*न्तिआदीसु विय उप-सद्दस्स 
पठमूपरिअत्थदस्सनतो । या पन तेसंयेव रूपानं अनुप्पबन्धता अनुप्पबन्धवसेन पवत्ति, सा सन्ततीति पवुच्चति। 
पटिसन्धिक्खणे हि रूपुप्पत्तिआदिचयभावतो आचयो नाम, ततो परं याव सत्तरसमचित्तुप्पादा बड्टिभावतो उपचयो नाम | 
तदा हि रूपस्स कम्मचित्तउतूहि चयोयेव, न हानि। अथ वा याव आहारसमुट्ठान रूपुप्पादो, चक्खादिउप्पादो वा, ताव 
उपचयो नाम, ततो परं पन चुतिपरियोसान सन्तति नाम | एवञ्च कत्वा - 


“यो आयतनानं आचयो, सो रूपस्स उपचयो। यो रूपस्स उपचयो, सा रूपस्स सन्तती”ति (ध० स० ६४१- 
६४२) - 


एवं उपचयसन्ततीनं अत्थतो नानत्ताभावदीपनत्थं वुत्ताय पाळिया अट्टुकथायं - 


““आचयो नाम निब्बत्ति, उपचयो नाम वड्डि, सन्तति नाम पवत्ती”ति वत्वा “नदीतीरे खतकूपस्मिञ्हि 
उदकुग्गमनकालो विय आचयो निब्बत्ति, परिपुण्णकालो विय उपचयो वड़ि, अज्झोत्थरित्वा गमनकालो विय 
सन्तति पवत्ती”ति (ध० स० अट्टु० ६४१; विसुद्धि० २.४४४) - 


उपमा वृत्ता । “रूपानमाचयो”ति चेत्थ बहुवचननिद्देसेन उप्पादो नाम उप्पज्जमानानं विकारो। विकारत्ते च सति अत्तनो 
विकारवन्तधम्मभेदभिन्नत्ता एकक्खणेपि उप्पज्जमानानं बहूनम्पि रूपानं विसुं विसुंयेव उप्पादविकारभावो, न 
पिण्डस्सेवाति दीपितं होति । न केवलञ्च रूपानमेव उप्पत्ति ईदिसी, अथ खो अरूपधम्मानम्पि उप्पादो रूपारूपधम्मानं 
जरता, अनिच्चता, रूपस्स लहुमुदुकम्मञ्ञता चाति दड्॒ब्बं। 


६९३. जातिरूपन्ति दीपितं अट्टुकथासु उभयस्सपि रूपुप्पादसभावत्ताति अधिप्पायो। यदि एवं, कस्मा विभज्ज 
वुत्तं? भगवता तथेव देसितत्ता। भगवतापि कस्मा तथा देसितन्ति आह “वुत्तमाकारनानत्ता'तिआदि। आकारनानत्ं हेट्ठा 
विभावितमेव। अक्खरस्स पठमुप्पत्ति उपचयो, पुनप्पुनं उप्पत्ति सन्तति । एवं तिसमुट्ठानरूपानम्पि दडुब्बन्ति एवं तेसं 
आकारनानत्तं वण्णेन्ति। वेनेय्यानं बसेन वाति तदा किर सोतूनं एवं चित्तं उप्पन्नं, अयं जाति सब्बेसं धम्मानं पभवो, सयं 
पन न कुतोचि जायति, यथा तं “पकतिवादीनं पकती” ति। तेसं मिच्छागाहं विधमेन्तो “जाति नाम न अज्ञा, 
उपचयसन्ततिवसेन ठिता रूपुप्पत्तियेब पन तथा वुच्चति, सा च यस्स उप्पादो, तस्स पच्चयेहेव जातपरियायं लब्भती"ति 
दस्सनत्थं उपचयो सन्ततीति द्विधा भिन्दित्वा देसेतीति आचरिया। 


पुब्बन्ततो पुब्बकोट्ठासतो, अनागतभावतोति अत्थो। उप्पज्जमाने रूपधम्मे उप्पादो अनागतकखणतो उम्मुज्जापेन्तो 
विय होतीति वुत्तं “उम्मुज्जापनरसो”ति। “इमे रूपधम्मा सम्पटिच्छथ ने"ति निय्यातेन्तो विय गय्हतीति वृत्तं 
““निय्यातनपच्चुपट्ठानो ति । परिपुण्णभावपच्चुपट्ठानता उपरि चयो उपचयोति इमस्स अत्थस्स वसेन वेदितब्बा । यथा 
उप्पादकखणप्त्तं उप्पन्नं नाम होति आदिकम्मे तप्पच्चयवसेन, एवं उप्पादकखणगतं उपचितं नाम होतीति वृत्तं 
““उपचितरूपपदट्टानो”ति । 


पवत्तिलक्खणाति अनुप्पबन्धतो उप्पत्तिवसेन पवत्तमानरूपानं पवत्तनन्ति लक्खितब्बा । अनुप्पबन्धनरसाति 
पुब्बापरवसेन अनुप्पबन्धनकिच्चा । असति हि उप्पादे पुब्बापरवसेन अनुप्पबन्धो न सिया । अनुप्पबन्धरसत्तायेव 

अनुपच्छेदवसेन गहेतब्बतो आह “अनुपच्छेदपच्चुपट्ठाना ति | पुब्बापरवसेन घटितरूपेसु उपलब्भनतो वुत्तं 
“अनुप्पबन्धरूपपदट्टाना ति । 


६९४. जीरणन्ति जिण्णभावो, अभिनवभावहानीति अत्थो। 


पाकटा रूपधम्मेसु खण्डिच्चादिभावेन दन्तादीसु विकारदस्सनतो, इतरा तदभावतो अपाकटा। कामं रूपधम्मानम्पि 
खणिकजरा पटिच्छन्ना एव, या “अवीचिजरा' ति वा वुच्चति । अरूपधम्मानं पन जराय सुटु पटिच्छन्नभावदस्सनत्थं 
“पाकटा रूपधम्मेसू"ति अविसेसेन वुत्तं । खण्डिच्चादिविकारो पन खणिकजराय नत्थि। रूपपरिपाको रूपधम्मानं 
जिण्णता, जरं पत्तस्स भङ्गो अवस्संभावीति वुत्तं “उपनयनरसा ति, भङ्गपनयनकिच्चाति अत्थो। 
सभावानपगमेपीतिकवखळत्तादिसभावानपगमेपि, ठितिक्खणे हि जरा नाम, न च तदा धम्मसभावं विजहति। नवभावो 
उप्पादावत्था, तस्सा अपगमभावेन गय्हतीति आह ““नवभावापगमपच्चुपट्ठाना”ति। वीहिपुराणभावो वियाति 
बीहिभावानपगमेपि अभिनवभावापगमनकरो बीहिपुराणभावो विय। वीहिपुराणभावो सब्बावत्थानि अपनेति, अयं पन 
केवलं उप्पादावत्थमेव अपनेति। परितो सब्बतो भिज्जनन्ति लक्खितब्बाति परिभेदलक्खणा । निच्चं नाम धुवं, रूपं पन 
खणभङ्गिताय न निच्चन्ति अनिच्चं, तस्स भावो अनिच्चता। सा पन ठितिप्पत्तरूपं ठितियमेव विनासनभावेन संसीदेन्ती 
विय होतीति संसीदनरसा | यस्मा च सा भङ्गभावतो खयवयाकारेनेव गस्हति, तस्मा वुत्तं “खयवयभावपच्चुपट्टाना”ति 
अनुक्कमेन विनासो खयो नाम, दीपवड्टिकाय सह तेलस्स विय सह निरोधो बयोति वदन्ति। 


६९६-७. समोधानतोति रासितो। केचीति अभयगिरिवासिनो। मिद्धरूपस्स वदनसीला, मिद्धवादो वा एतेसन्ति 
मिद्धवादिनो। मिद्धरूपं नामाति उतुचित्ताहारवसेन तिसमुट्ठानं मिद्धं नाम रूपं । ते पटिक्खिपितब्बाति सम्बन्धो । कथं 
परटिक्खिपितब्बाति आह “मुनीसी”तिआदि। नत्थि नीवरणाति सोतापत्तिमग्गेन विचिकिच्छानीवरणस्स, 
अनागामिमग्गेन कामच्छन्दब्यापादकुक्कुच्चनीवरणानं, अरहत्तमग्गेन थिनमिद्धनीवरणानञ्च पहीनत्ता। अयज्हेत्थ 
अधिप्पायो - यदि मिद्धं रूपं सिया, अप्पहातब्बं भवेय्य । रूपक्खन्धो अभिञ्ञेय्यो परिञ्ञेय्यो न पहातब्बो न भावेतब्बो न 
सच्छिकातब्बो। “कतमे धम्मा नेवदस्सनेननभावनायपहातनब्बा । चतूसु भूमीसु कुसलं, चतूसु भूमीसु विपाको, तीसु भूमीसु 
किरियाब्याकतं, रूपञ्च निब्बानञ्च, इमे धम्मा नेवदस्सनेननभावनायपहातब्बा”ति (ध० स० १४०७) वचनेन रूपधम्मानं 
पहानाभावतो। एवञ्च सति तस्स नीवरणभावो विरुज्झेय्य नीवरणानं पहातब्बत्ता। न हि नीवरणानं अप्पहातब्बत्ते - 


“या मे कङ्का पुरे आसि, तं मे अक्खासि चकखुमा । 
अद्धा मुनीसि सम्बुद्धो, नत्थि नीवरणा तवा"ति॥ (सु० नि? ५४६) - 


नीवरणप्पहानेन भगवतो थोमनं युज्जेय्य। यदि सिया, “रूपं, भिक्खवे, न तुम्हाकं, तं पजहथातिआदिवचनतो (म० नि० 
१.२४७; सं० नि० ३.३३-३४) रूपस्स पहातब्बतापि पञ्जायतीति? तं न, तब्बरिसयछन्दरागप्पहानस्स तत्थ अधिप्पेतत्ता। 
तेनाह भगवा “यो, भिक्खवे, रूपे छन्दरागविनयो, तं तत्थ पहान”न्ति। न च पनेतं न सक्का वत्तुं एत्थापि 
““तब्बिसयछन्दरागप्पहानवसेनेव वुत्त'न्ति साधकवचनभावतो, कामच्छन्दादीनं तत्थ पहानस्स अनधिप्पेतत्ता च, तस्मा 
“नत्थि नीबरणा तवा"तिआदिवचनेहि विरुज्झनतो न मिद्धं रूपन्ति। 


यदि पन परो दळहमूळहग्गाहिताय तंविसयछन्दरागप्पहानवसेनेव नीवरणप्पहानं अधिप्पेतन्ति सकवादं ओड्रेय्य, तस्स 
तन्निसेधनत्थं पुन थिनमिद्भनीवरणस्स अविज्जानीवरणेन सह सम्पयोगवचनञ्च आहरन्तो आह 

““थिनमिद्धनीवरण न्तिआदि | थिनमिद्धनीवरणञ्चेव अविज्जानीवरणञ्च नीवरणेन सम्पयुत्तन्ति सम्बन्धो। इदं 
बुत्तं होति - “चतूहि सम्पयोगो^ति (धातु० ३) वचनतो अरूपधम्मानमेव अञ्ञमञ्ञस्स सम्पयोगो लब्भति, न 
रूपधम्मानं अञ्ञमञ्जं अरूपेन वा, तस्मा यदि मिद्धं रूपं सिया, न तं सम्पयोगवचनमरहतीति। अथ सिया - 
यथालाभवचनमेत्थ सक्का विज्ञातुं, “सक्खरकथलम्पि मच्छगुम्बम्पि चरन्तम्पि तिटुन्तम्पी"तिआदीसु (दी० नि० 
१.२४९) विय। यथा हि “सक्खरकथलिकं मच्छगुम्बम्पि चरन्तम्पि तिइन्तम्पी”तिआदीसु सकखरकथलिकस्स 
चरणायोगतो मच्छगुम्बापेक्खाय चरणं, उभयापेक्खाय ठानन्ति एवं यथालाभो योजीयति, एवमिधापि थिनापेक्खाय 
सम्पयोगवचनं, उभयापेक्खाय नीवरणवचनन्ति? तम्पि न, रूपभावस्सेव असिद्भत्ता । सिद्धे हि रूपभावे असम्भवतो 
यथालाभयोजना युज्जेय्याति। एत्तकेनेव मिद्धस्स अरूपभावे सिद्धेपि यथा द्विक्खत्तुं बन्धं सुबन्धं होति, एवमनेकसुत्तसाधितं 


पे०... उप्पज्जती ति (पट्ठा० ३.८.८) वुत्तं अरूपभवुप्पत्तिम्पि आहरन्तो आह “महापकरणपट्टाने तिआदि। 
झाननिकन्तिआदीनम्पि धम्मतो लोभादिभावतो कामच्छन्दनीवरणादीहि अभिन्नत्ता वुत्तं “कामच्छन्दनीवरण''न्तिआदि। 


एत्थ सिया - “पञ्चिमे, भिक्खवे, आवरणा नीवरणा”तिआदीसु (३० नि० ५.५१) थिनमिद्भस्स नीवरणभावेन 
एकतो आगतत्ता इधापि “थिनमिद्धनीवरण' न्ति एकतो वुत्तं, थिनमेव च पन अरूपभवे उप्पज्जति थिनमिद्भन्ति? 
तयिदमसारं, कुक्कुच्चस्स न गहितत्ता। यदि हि एकतो गहितमत्तेनेव इधापि एकतो गहणं सिया, कुक्कुच्चस्सपि तत्थ 
एकतो वुत्तस्स इध गहणं सम्भवेय्य, न च पनेवं अत्थि उद्भच्चनीवरणन्त्वेव वृत्तत्ता, तस्मा न तस्स अरूपभवुप्पत्ति सक्का 
पटिबाहितुन्ति। आदि-सद्देन “केवलो हायं, भिक्खवे, अकुसलरासि, यदिदं पञ्च नीवरणा (३० नि० ५.५२), इमे पञ्च 
नीवरणे पहाय, विगतथिनमिद्भोति तस्स थिनमिद्भस्स चत्तत्ता वन्तत्ता मुत्तत्ता पहीनत्ता पटिनिस्सट्टुत्ता, तेन वुच्चति 
विगतथिनमिद्धोति, इदं चित्तं इमम्हा थिनमिद्भम्हा सोधेति विसोधेति परिसोधेति मोचेति विमोचेति परिमोचेति वा ति 
(विभ० ५५१) एवमादि पाकि सङ्गण्हाति। 


यदिपि सिया दुविधं मिद्धं रूपं, अरूपञ्च। तत्थ यं अरूपं, तं नीवरणेसु देसितं, न रूपन्ति? तम्पि न, 
विसेसवचनाभावतो। न हि विसेसेत्वा मिद्धं नीवरणेसु देसितं “यदपि, भिक्खवे, थिनं, तदपि नीवरणं, यदपि मिद्धं, तदपि 
नीवरणं, थिनमिद्धं नीवरणन्ति इति हिदं उद्देसं आगच्छतीति अविसेसेन वृत्तत्ता, तस्मा मिद्भस्स दुविधतं परिकणप्पेत्वापि न 
सक्का नीवरणभावं निवत्तेतुं। सक्का हि वत्तुं यं तं अरूपतो अज्जं मिद्धं परिकप्पितं, तम्पि नीवरणं मिद्धसभावत्ता इतरं 
नीवरणं वियाति । यदि मिद्धस्स रूपभावं न सम्पटिच्छथ, कथं भगवतो निद्दा होति, ननु मिद्धस्स “निद्दा 
पचलायिका 'तिआदिना विभङ्ग वृत्तत्ता निद्दाभावो सिद्धोति? नयिदमेवं, इत्थिलिङ्गादीसु विय निद्दाहेतुनो मिद्धस्स 
निद्दाभावेन विभत्तत्ता। एवम्पि निद्दाहेतुनो मिद्धस्स अभावतो कथं भगवतो निद्दाति चे? सा भगवतो नत्थीति न सक्का वत्तु 
“अभिजानामि खो पनाहं अग्गिवेस्सन...पे०... दिवा सुपिता”तिआदिवचनतो (म० नि० १.३८७) न निद्दा भगवतो मिद्धेन, 
अथ खो सरीरगेलञ्ञेन, तञ्च भगवतो नत्थीति न सक्का वत्तुं “पिटठ्ठि मे आगिलायति, तमहं आयमिस्सामी”ति (म० नि० 
२.२२; सं० नि० ४.२४३) वचनतो। न चेत्थ एवमवधारणं ददुब्बं “मिद्धमेव निद्दाहेतू” ति, तस्मा अञ्जोपि अत्थि निद्दाहेतु। 
को पन सोति? सरीरगेलञ्जं, तस्मा न भगवतो निद्दा मिद्धहेतुकाति दडुब्बं । 


६९८. विसुं विसुं अभावं दस्सेत्वाति वायोधातुआदितो विसुं विसुं नत्थिभावं दस्सेत्वा । कथं पन सो दस्सितब्बोति 
आह “वायोधातुया 'तिआदि | तत्थ कायबलं नाम अत्थतो वायोधातुया पवत्तिआकारविसेसो तस्सा विप्फारभावतो । 
यतो बालानं बलन्ति वदन्तीति वुत्तं “वायोधातुया गहिताय बलरूपं गहितमेवा ति । सम्भवो कामधातुयं एकच्चसत्तानं 

इन्द्रियपरिपाकपच्चयो आपोधातुया पवत्तिआकारविसेसोति आह “आपोधातुया सम्भवरूप''न्ति। गहिताय 
गहितमेवाति सम्बन्धो । उपचयसन्ततिर्विनिमुत्तो रूपुप्पादो नत्थि, उप्पादावत्थाय च अञ्ञा जाति नाम नत्थेवाति वुत्तं 
“उपचयसन्ततीहि जातिरूप न्ति। कम्मसमुट्ठानस्सपि रोगस्स विसभागपच्चयसमुप्पन्नो धातुकखोभो आसन्नकारणं, 
पगेव इतरस्स। सो अत्थतो रूपधम्मानं पाकावत्था ठितिभङ्गकखणेसु एव सियाति वृत्तं “जरताअनिच्चतादीहि रोगरूपं 
गहित''न्ति। 


६९९-७०४. रूपानि समुदुहन्ति जायन्ति एतेहीति रूपसमुद्वानानि। कानि पन तानीति आह 
““उतुचित्ताहारकम्मानी”ति। 


आहारो रूपहेतुयोति एत्थ इति-सद्दो पक्खिपितब्बो, कम्मं, उतु च चित्तञ्च आहारोति इमे रूपहेतुयोति । 
रूपहेतुयोति च रूपस्स जनकपच्चयाति अत्थो। तेनाह “एतेहेवा तिआदि | एकमेकंयेव समुट्ठानं एतेसन्ति एकसमुट्टाना। 
ननु एकतो एव पच्चयतो पच्चयुप्पन्नस्स उप्पत्ति नत्थीति? सच्चं नत्थि, रूपजनकपच्चयेसु एकतोति अयमेत्थ अभिसन्धि। 
अट्टिन्द्रियानीति चक्खादीनि पञ्च, इत्थिपुरिसिन्द्रियद्वयं, जीवितञ्चाति अट्टिन्द्रियानि | कायवचीविञ्जत्तिवसेन 
विञ्जत्तिद्वयं | 


द्वीहीति कोचि चित्तेन, कोचि उतुना चाति एवं द्वीहि । न हि एकस्सेव द्वे एकक्खणे पच्चया होन्ति। एवं सेसेसुपि। 
उतुआहार...पे०... कतन्ति एकेकं उतुना, आहारेन, चित्तेन चाति तीहि कतं । चतस्सो चापि धातुयोति चत्तारि 
महाभूतानि। तानि हि निस्सत्तनिज्जीवट्ठेन धातूति वुच्चन्ति। कम्मादीहि चतूहि भवन्तीति चतुब्भवा। द्वेति जरता 
अनिच्चता। 


७०५-६. इदानि मिस्सकसमुद्ठानानिपि गहेत्वा तंतंपच्चयजातानं गणनपरिच्छेदं दस्सेतुं “कम्मेना”तिआदि वृत्तं । 
तत्थ अद्विन्द्रियानि वत्थु सुद्धट्कं सन्तत्यूपचयाकासाति वीसति कम्मजा। विञ्जत्तिद्ठयं सद्दो लहुतादित्तयं सुद्धडुकादयो 
एकादसाति सत्तरस चेतसा जायरे, चित्तजाति अत्थो। सद्दो लहुतादित्तयं सुद्धट्टुकादयो एकादसाति दसपञ्चेव पन्नरस 
उतुना जायरे। लहुतादित्तयं सुद्धट्टकादयो एकादसाति चुइस आहारतो। जरताअनिच्चताहि ते अट्टसड्रि च होन्तेवाति 
सम्बन्धो । 


७०७-८. “जरता...पे०... समुद्टिता”ति वत्वा पुन तत्थ कारणं दस्सेतुं “जातस्सा तिआदि वुत्तं । तत्थ जातस्स 
पाकभेदत्ताति जरताय जातधम्मस्स पाकत्ता, अनिच्चताय च भेदत्ताति अत्थो। इदं वुत्तं होति - जरताअनिच्चता नाम 
उप्पन्नधम्मस्स होन्ति, नो उप्पज्जमानस्स। यदि हि उप्पज्जमानस्स सियुं, तदा तासम्पि जायमानत्तपरियायो युज्जेय्य। 
उप्पन्नधम्मस्स पन जातितो परं इमासं सम्भवतो न जायन्तीति वत्तुं बट्टतीति। यदि पन कोचि तेसम्पि जातभावे को 
विरोधोति पटिपज्जेय्य, तस्स तं दुग्गाहं विधमेन्तो आह “जायेय्यु''न्तिआदि । होन्तु नाम तेसम्पि पाकभेदा, तदापि को 
विरोधोति आह “न ही 'तिआदि। पाको न परिपच्चतीति सम्बन्धो, एतेन न भिज्जतीति दीपितं होति पक्कस्स हि भङ्गो 
नियतो। भेदो वा न च भिज्जतीति एत्थापि पाकभावोपि वृत्तोव। न हि अपक्कं भिज्जतीति, अञ्ञथा उप्पादभङ्गानं 
अनञ्जत्तप्पसङ्गतो। नत्थि तन्ति पाकभेदानं पच्चनं भिज्जनं नत्थीति वृत्तमेवत्थं सद्विपित्वा आह। 


एत्तावता च कि वुत्तं होति? यदि जरताअनिच्चता केनचि पच्चयेन जायेय्युं, तदा उप्पन्नस्स नाम जराय, भङ्गेन च 
भवितब्बन्ति तेसं जरताअनिच्चतापि सियुं, न च पनेता उपलब्भन्ति। कस्मा? यस्मा न जरता अञ्जजराय जीरति, भिज्जति 

वा, न च भङ्गो अञ्जेन भङ्गेन भिज्जति, जीरति वा, इतरथा सापि जरा अपराय जराय, भङ्गेन च जीरति, भिज्जति, सो 
च भङ्गो अञ्ञाय जराय, अञ्जेन भङ्गेन जीरति, भिज्जतीति अनवट्ठानप्पसङ्गतोति वुत्तं होति । 


७०९-१०. “जातस्सा तिआदि निगमनं। अथ वा उत्तरि वत्तब्बचोदनाय फलठपनं । “सिया कत्थचीतिआदि 
परमतासङ्कनं । एत्थाति एतस्मिं “जरताअनिच्चताद्ठयं न पच्चति, न भिज्जति वाति अधिकारे | रूपस्सूपचयोतीति इति- 
सह्दो आदिअत्थो, तेन “रूपस्स उपचयो सन्तती"ति वचनेनाति अत्थो। एवं पाकोपि पच्चतु, भेदोपि परिभिज्जतृति 
सम्बन्धो। अयं पनेत्थ अधिप्पायो - यथा कम्मादीहि उप्पज्जनकरूपनिद्देसे “कतमं तं रूपं उपादिन्नं? चक्खायतनं...पे०... 
कायायतनं इत्थिन्द्रियं पुरिसिन्द्रियं जीवितिन्द्रियं, यं वा पनञ्जम्पि अत्थि रूपं कम्मस्स कतत्ता रूपायतनं...पे०... 
फोदुब्बायतनं आकासधातु रूपस्स उपचयो रूपस्स सन्तति कबळीकारो आहारो”तिआदिना (ध० स० ६५२) 
उपचयसन्ततीनं निददिटत्ता जाति जायतीति दीपितं होति तस्सा अपरजातिया अभावेपि। एवं जराभङ्गानं 
अपरजराभङ्गाभावेपि जीरणं, भिज्जनञ्च सम्पटिच्छितब्बं, इतरथा जातियापि भेदना तदवत्थायेवाति। 


७११. “न चेवा तिआदि यथासङ्कितपरमतस्स पटिक्खिपनं । यदि जायतीति न विञ्जातब्बं, एवञ्च सति निद्देसे 
कस्मा वृत्तन्ति आह “जायमानस्सा  तिआदि । इदं वुत्तं होति - असतिपि जातिया जायमानत्ते जायमानानं धम्मानं 
अभिनिब्बत्तिभावतो तस्सा तप्पच्चयभाववोहारो अनुमतोति तत्थ वृत्ता, न पन परमत्थतो जायमानत्ता। जायमानस्स हि 
अभिनिब्बत्तिमत्तं जाति, तस्मा असिद्धेन असिद्धसाधनमेतन्ति । 


७१२-७. “तत्था'तिआदिना पुनपि परमतासङ्कं कत्वा पटिक्खिपति । तत्थ येसं धम्मानं या जाति, सा 
तप्पच्चयत्तवोहारं, अभिनिब्बत्तिसम्मुतिञ्च लभतेवाति सम्बन्धो । तथाति यथा लभतेव, तथा । यंतं-सद्दा हि 
अब्यभिचारितसम्बन्धा । तेसं धम्मानं पच्चया एतिस्साति तप्पच्चया, तस्सा भावो तप्पच्चयत्तं, तप्पच्चयत्तेन पवत्तो वोहारो 
तप्पच्चयत्तवोहारो, तं कम्मपच्चयभावादिवोहारन्ति अत्थो। अभिनिब्बत्तिसम्मृतिन्ति अभिनिब्बत्तति जायतीति एवं 
अभिनिब्बत्तिवसेन पवत्तसम्मुति । कम्मादिसम्भवन्ति कम्मादिचतुपच्चयसमुट्ठानं । जनकानं पच्चयानं आनुभावक्खणुप्पादे 
अभावतोति सम्बन्धो । अयं पनेत्थ अत्थो - ये ते रूपानं जनकपच्चया, तेसं तदुप्पादनं पति अनुपरतब्यापारानं यो सो 
पच्चयूपलक्खणियो किच्चानुभावक्खणो, तदा जायमानानं धम्मानं विकारभावेन लब्भमानतं सन्धाय विनेस्यपुग्गलवसेन 
जातिया पच्चयतो जातत्तं अनुञ्ञातं ततो पुरे, पच्छा च अनुपलब्भमानत्ता, एवञ्च कत्वा वुत्तं “जातिया पन 
लब्भती 'ति | जराभङ्गानं पन पच्चयानुभावक्खणतो उत्तरि ठितिभङ्गकखणेसु लब्भमानत्ता न एवं अनुञ्ञातुं सक्काति, 
जातिया पन लब्भति सो बोहारोति अधिप्पायो । तप्पच्चयत्तवोहारन्तिआदिगाथाद्वयं निगमनवसेन वुत्तं । 


७१८-९. अथ किं इमाय गीवाकण्ड्याय, ननु वृत्तं भगवता सुत्तन्ते “जरामरणं, भिक्खवे, अनिच्चं सङ्कतं 
पटिच्चसमुप्पन्न"'न्ति (सं० नि० २.२०), तस्मा कथमेतं वुच्चति, जरता अनिच्चता चेव न केहिचि समुट्टिताति यो वदेय्य, 
तस्स वितक्कं दस्सेत्वा पटिक्खिपितुं “अनिच्च न्तिआदि वुत्तं। कस्मा न वत्तब्बन्ति आह “सा हि परियायदेसना ति । 
परियायदेसनत्तमेव विभावेतुं “ अनिच्चान''न्तिआदि वृत्तं । तथा-सद्देन “सङ्कतान"न्ति सङ्गण्हाति। 


७२०-३. अनिच्चं सङ्कतञ्चाति च-सद्देन “पटिच्चसमुप्पन्न"'न्ति सङ्गण्हाति। अयञ्हेत्थ अधिप्पायो - 
अनिच्चसङ्कतधम्मानं जरामरणत्ता तेसु सन्तेसु होति, असन्तेसु न होति। न हि अजातं परिपच्चति, भिज्जति वा, तस्मा तं 
जातिपच्चयतं सन्धाय “जरामरणं सङ्कतं पटिच्चसमुप्पन्नं, ततोयेव च अनिच्च' न्ति परियायेन सुत्ते आगतं । यथा 
विञ्जत्तिआदीनं निप्परियायतो चित्तसमुद्ठानताभावेपि चित्तजानं विकारत्ता चित्तसमुद्ठानभावोति। विञ्ञत्तियो वियाति च 

निदस्सनमत्तं दडुब्बं लहुतादीनम्पि चित्तजादिभावस्स परियायेनेव इच्छितत्ता। निप्परियायेन अट्ठारसेव निप्फन्नरूपानि 
कम्मादिसमुट्ठानानीति | तयन्ति जातिजराभङ्गसङ्घातानं लकखणरूपत्तयं । 


खंपुष्फंबाति आकासकुसुमं विय। यथा आकासकुसुमं सब्बसो अजातत्ता नत्थि, एवमिदम्पि नत्थीति अत्थो। निच्चं 
वासङ्कत वियाति यथा असङ्कतं निब्बानं केनचि असङ्कतत्ता निच्चं धुवं, एवमिदम्पि केनचि असङ्घतत्ता निच्चं सस्सतं वाति 
अत्थो। नोभयं पनिदन्ति इदं पन उभयम्पि खंपुप्फं विय नो नत्थि, न च निब्बानं विय असङ्कतं वाति अत्थो। 
निस्सयावत्तवुत्तितोति जायमानपरिपच्चमानभिज्जमानानं जातिआदिमत्तभावेन जायमानादिनिस्सयपटिबद्धवुत्तित्ता। तमेव 
निस्सयायत्तवृत्तितं समत्थेतुं “भावे पथवियादीन''न्तिआदि वुत्तं। अयं पनेत्थ सङ्केपत्थो - पथवीआदीनं निस्सयानं भावे 
जातिआदित्तयं पञ्जायति, तस्मा नो नत्थि, यस्मा च तेसं अभावे न पञ्जायति, तस्मा न निच्चन्ति इममेव च अभिनिवेसं 
निसेधेतुं भगवता जातिया चतुजत्तं, जरामरणस्स च अनिच्चादिपरियायो वुत्तोति दडुब्बं । 


७२४-५. निप्फन्नानि नामाति “रूपस्स परिच्छेदो, रूपस्स विकारो, रूपस्स लकखण'न्तिआदिना 
परिच्छेदादिभावं अतिक्कमित्वा अत्तनो कक्खळत्तादिना सभावेन परिच्छिज्ज गहेतब्बत्ता, अपरियायेनेव कम्मादिपच्चयेहि 
निप्फन्नत्ता वा निप्फन्नानि नाम | तब्बिपरीततो अनिप्फन्ना। 


सेसका अनिप्फन्नाति सुत्वा परो अनिट्टं आपादेन्तो आह “यदि होन्ती”तिआदि। “तेसमेवा 'तिआदिना पन तं 
पटिक्खिपति। कायविकारो कायविञ्जत्ति नाम, वचीविकारो बचीविञ्जत्ति नाम, छिद्दं विवरं आकासधातु नाम, लहुभावो 
लहुता नाम, मुदुभावो मुदुता नाम, कम्मञ्जभावो कम्मञ्ञता नाम, निब्बत्ति उपचयो नाम, पवत्ति सन्तति नाम, जीरणाकारो 
जरता नाम, हुत्वा अभावाकारो अनिच्चता नामाति एवं तेसंयेव अट्ठारसन्नं निप्फन्नरूपानं विकारभूतत्ता निप्फन्ना चेव 
सङ्घता च, तेसंयेब च रूपानं विकारत्ता ते असङ्घता नाम कथं भवेय्युं, निप्फन्ना चेव सङ्घताति सम्बन्धं कत्वा यदि 
अनिप्फन्नरूपानं निस्सयभूता निप्फन्नरूपा सङ्कता, तेसं पन विकारभूता कथं असङ्कता नाम होन्तीति अत्थं वण्णेन्ति। तेसं 
अधिप्पायेन निप्फन्ना चेवाति व-कारो आगमसिद्धोति दडुब्बं । 


७२६-७. इत्थिभावो...पे०... वणिणताति फलठपनं । “एवं सन्ते”तिआदि चोदना | “अञ्ञं पना तिआदि 
परिहारो । तत्थ चक्खुकायपसादानं, एकत्तं उपपज्जतीति चक्खुपसादे कायपसादभावस्स, कायपसादे 
चक्खुपसादभावस्स सब्भावतो पुरिमस्स फोदुब्बावभासनं, इतरस्स च रूपावभासनं होतीति चक्खुकायपसादानं एकोभावो 
भवेय्याति अत्थो। निदस्सनमत्तञ्चेतं । सोतकायपसादादीनम्पि हि वुत्तनयेन एकत्त॑येवाति। 


७२८-३०. अञ्ञं पन अञ्ञस्मि न चत्थीति ठपेत्वा अञ्जमञ्जाविनिब्भोगवसेन पवत्ति अञ्ञं रूपं अञ्जस्मिं रूपे 
परमत्थतो नेवत्थि भिन्ननिस्सयभावेन कलापन्तरगतत्ता। चक्खुपसादो हि दटुकामतानिदानकम्मसमुट्टितभूतनिस्सितो, 
कायपसादो फुसितुकामतानिदानकम्मजभूतनिस्सितो। असङ्करन्ति असंकिण्णं। यदि एवं, न सब्बत्थ कायायतनादिकन्ति? 
तम्पि नत्थि परमत्थतो। विनिब्मुजित्वा हि नेसं नानाकरणं पञ्ञापेतुं न सक्का, तं दस्सेतुं 
** अञ्ञमञ्ञजाविनिब्भोगवसेना”तिआदि वृत्तं। अञ्जमञ्ञा...पे०... पवत्तितोति अञ्जमञ्जं सन्तानतो 
अविनिब्भुज्जनवसेन अविसंसट्टुवसेन पवत्तनतो। अविनिब्भोगरूपवसेनाति पन अत्थो न होति। न हि चक्खुकायपसादानं 
एककलापगतअविनिब्भोगरूपा ठानन्तरं वत्तुं सक्काति। यथा रूपरसादीनं विवेचेतुं असक्कुणेय्यताय अञ्ञमञ्ञब्यापिता 
बुच्चति, न च परमत्थतो रूपे रसो अत्थि। यदि सिया, रूपग्गहणेनेव रसग्गहणं गच्छेय्य। एवं कायायतनादीनम्पि 
परमत्थतो न सब्बत्थ अत्थिता, “इद एत्थ, इदं एत्था”ति ठानन्तरं पन समयञ्जुना केनचि न सक्का वत्तुन्ति। अत्थि 

कायपसादोतीति इतिसद्दो “तस्मा”ति इमस्स अत्थे। तेनाह “तस्मा"ति। एवमुदीरितन्ति सब्बट्ठानिकन्ति 
एवमुदीरितं । 


७३१-२. लक्खणादिवसेनापीति यथावुत्तलक्खणरसपच्चुपट्टानपदट्टानवसेनापि। धजानं ...पे०... गताति 
पञ्चवण्णानं नीलादिपञ्चवण्णसुत्तमयानं एकमेकस्स वा एकेकवण्णवसेन धजानं छाया तेसं उपमतं उपमाभावं गता 
सम्पत्ताति अत्थो। केचि पन “छाया उपमा एतेसन्ति छायाउपमा, छायाउपमानं भावो छायाउपमता, तं गता एते धम्मा”ति 
वदन्ति । तं पन तेहि “छायाउपमतं गता"ति एत्थ बहुब्बीहिवसेनेव रस्सत्तन्ति मञ्ञमानेहि वुत्तं भवेय्य। गाथाबन्धत्थं पन 
रस्सत्तन्ति दढुब्बं । “'चतुत्थदू"तिआदीसु हि विभत्तिलोपम्पि कत्वा दस्सेन्तो आचरियो न ईदिसेसु ठानेसु ब्यञ्जने आदरं 
जनेति। यं पन “तेस” न्ति हेट्टापदं, “धम्मान”न्ति उपरिपदं वा सम्बन्धितुं अनिच्छन्तेहि वुच्चति तत्थ “नानत्तं 
समुपागत''न्ति। तं एत्थ अकामापि सम्बन्धितब्बमेव। न हि नानत्तं समुपागतं तेसन्ति नापेकखतीति। अथापि तत्थ “नानत्तं 
समुपागता”ति पाठं परिकण्पेय्युं, होतु ताव पोत्थकेसु अदिस्समानम्पि पाठं परिकण्पेत्वा तेसं तुट्ठि। अयं पनेत्थ अधिप्पायो 
- यथा पञ्चवण्णानं धजानं एकतो कत्वा उस्सापितानं किञ्चापि छाया एकाबद्भा विय होति, अञ्ञमञ्ञं पन 
असम्मिस्साव, एवमेव इमे सब्बड्ानिकरूपा किञ्चापि एकाबद्भा विय होन्ति, लक्खणतो पन अञ्जमञ्जं भिन्नसभावा 
असम्मिस्सायेव। एककलापट्ठापि हि लक्खणतो भिन्नसभावा, कि पन नानाकलापड्टाति । 


७३३. अत्तनो पच्चयेहि लोके नियुत्तं, विदितन्ति वा लोकिकं, तस्स भावो लोकिकत्तं। हिनोति पतिट्ठहति 
सम्पयृत्तधम्मरासि एतेनाति हेतु, मूलड्ठेन उपकारको लोभादिको च अलोभादिको च, तादिसो हेतु न होतीति नहेतु। अत्तनो 
पच्चयेहि सङ्घत॑ अभिसङ्कतन्ति सङ्कतं। आभवग्गा, आगोत्रभु वा सवन्तीति आसवा, सह आसवेहीति सासवं, आसवेहि 
आलम्बितब्बन्ति अत्थो । पच्चयायत्तवुत्तितोति अत्तनो अत्तनो पच्चयाधीनप्पवत्तिताय सप्पच्चयत्ताति वुत्तं होति। 
निदस्सनमत्तमेतं। कामावचरत्ता अहेतुकत्ता हेतुविप्पयुत्तत्ता संयोजनियत्ता गन्थनियत्ता उपादानियत्ता ओघनियत्ता 
योगनियत्ता नीवरणियत्ता संकिलेसिकत्ता परामडत्ता अचेतसिकत्ता चित्तविप्पयृत्तत्ता न रूपावचरत्ता न अरूपावचरत्ता न 
अपरियापन्नत्ता अनिय्यानिकत्ता अनिच्चत्ताति एवमादिनापि कारणेन एकविधमेवाति । 


७३४-८. एवं एकविधनयं दस्सेत्वा इदानि आदि-सद्देन सङ्गहितदुविधतादिनयं दस्सेतुं 
“अज्झत्तिकबहिद्धातिआदिना अज्झत्तिकदुकादयो आरद्भा। तत्थ अज्झत्तिकदुके ताव आहितो अहं मानो एत्थाति 
अत्ता, अत्तभावो, तं अत्तानं अधिकिच्च उद्दिस्स पवत्तत्ता अज्झत्ता, इन्द्रियबद्धधम्मा, तेसु भवानि, अत्तनि वा भवानि 
अज्झत्तिकानि। कामं अञ्जेपि अज्झत्तसम्भूता अत्थि, रुळहीवसेन पन चक्खादीनेव “अज्झत्तिकानी”ति वुच्चन्ति। अथ 
वा “यदि मयं न होम, त्वं कटुकलिङ्गरूपमो भविस्ससी"ति वदन्ता विय अत्तभावस्स सातिसयं उपकारकानीति तानेव 
विसेसतो अज्झत्तिकनामं लभन्ति । इन्द्रियानिन्द्रियाति आधिपच्चट्टेन इन्द्रियानि, सेसं तदभावतो अनिन्द्रियं । तत्थ 
चक्खादीनं पञ्चन्नं चक्खुविञ्ञाणादीसु अधिपतेय्यं तेसं पटुमन्दभावादिअनुवत्तनतो, इत्थिन्द्रियपुरिसिन्द्रियद्वयस्स 
इत्थिलिङ्गादिहेतुभावे, जीवितिन्द्रियस्स च सहजरूपानुपालनेति दढुब्बं । विसयविसयीभावतो घट्टनवसेन गहेतब्बत्ता 
ओळारिकं, तब्बिपरीतत्ता सुखुमं। उपादिन्नन्ति कम्मुना गहितं | कम्मनिब्बत्तञ्हि “ममेतं फल" न्ति तेन कम्मुना गहितं 
विय होति। 


एकादस...पे०... सप्पटिघन्ति चक्खुविञ्ञाणाविञ्जेय्यत्ता सनिदस्सनत्ताभावतो अनिदस्सनं, अञ्ञमञ्ञं पतनवसेन 
पन पटिघसब्भावतो सप्पटिघं, उभयपटिक्खेपेन अनिदस्सनअप्पटिघं। कम्मतो जातन्ति एत्थ यं एकन्ततो कम्मसमुट्ठानं 

अट्रिन्द्रियानि, वत्थु चाति नवविधं रूपं । यञ्च एकादसविधे चतुसमुड्ञाने कम्मसमुद्ठानं एकादसविधमेव रूपन्ति एवं 
बीसतिविधम्पि कम्मतो उप्पज्जनतो कम्मजं। यञ्हि जातं, यञ्च जायति, यञ्च जायिस्सति, तं सब्बम्पि “कम्मज ˆ न्ति 
बुच्चति यथा “दुद्ध''न्ति कम्मतो अञ्जं अकम्मं, अकम्मतो जातं अकम्मजं। अञ्जत्थे हि अयं अ-कारो। तेनाह 
""तदञ्ञपच्चयाजात''न्ति। कम्मतो अञ्ञपच्चयतो जातं, उतुचित्ताहारजन्ति अत्थो। चित्तजत्तिकादीनि वृत्तानुसारेन 
योजेतुं सक्काति न दस्सितानि। 


दिट्ठचतुक्के दटुब्बन्ति दिट्ठु यं रूपायतनं अदक्खि, यञ्च दक्खिस्सति, यञ्च दक्खति, यञ्च पस्सेय्य, तं सब्बं दिटुं 
नाम तंसभावानतिवत्तनतो यथा “इढु”न्ति। एस नयो सुतादीसुपि। दिइं नाम रूपायतनं चकखुविञ्ञाणविञ्जेय्यत्ता। सुतं 
नाम सद्दायतनं सोतविञ्ञाणविञ्जेय्यत्ता। मुतं नाम गन्धरसफोदुब्बायतनत्तयं मुत्वा पत्वा गहेतब्बतो, पसादेन सह 
सम्बन्धनतो वा । तथा हेतं सम्पत्तग्गाहकविसयं वृत्तं। विज्ञातं नाम अवसेसं केवलं मनोविञ्ञाणविञ्जेय्यत्ता । 


द्वारञ्चेव वत्थु चाति अत्तनिस्सितानं चक्खुविञ्जाणादीनं, अञ्ञनिस्सितानं सम्पटिच्छनादीनञ्च पवत्तिमुखभावतो 
द्वारञ्चेव अत्तनिस्सितानं आधारभावतो वत्थु च । द्वारमेव हुत्वा न वत्थूति केवलं कम्मद्रारभावतो द्वारमेव, तन्निस्सितस्स 
चित्तुप्पादस्स अभावतो न वत्थु । वत्थुमेव हुत्वा न द्वारन्ति मनोधातुमनोविञ्जाणधातूनं निस्सयभावतो वत्थुमेव, 
चक्खादयो विय सपरनिस्सितानं पवत्तिद्वाराभावतो न द्वारं । सेसं एकवीसतिविधं रूपं वुत्तविपरियायतो नेव द्वारं न वत्थु 
च। चतुत्थचतुक्केति वत्थुचतुक्के | ततियपदन्ति “वत्थुमेव हृत्वा नेविन्द्रियन्ति पदं । 


७७३९-४०. पुन पञ्चविधन्ति सम्बन्धो | चतुजन्ति पकासितं चतूहियेव समुट्ठानतो । 


चक्खुविञ्जाणविञ्चेय्यं रूपायतनं तेन गहेतब्बतो, न पन चक्खुविञ्ञाणेनेव विञ्जेय्यतो। तथा हेतं आवज्जनादीहि 
चेव मनोद्वारिकजवनेहि च विञ्ञायतीति। एस नयो सोतविञ्जेय्यादीसुपि | मनोविञ्ञाणविञ्जेय्यं पन केवलं 
मनोविञ्ञाणेनेव विज्ञातब्बं। न हि रूपादितो अञ्जत्थ चक्खुविञ्ञाणादीनि पवत्तन्ति। 


छवत्थुअवत्थूभेदतोति छन्नं वत्थूनं, अवत्थुस्स च भेदतो | मनोधातुविञ्जेय्यं रूपादिपञ्चकं | 
मनायतनस्स अरूपत्ता, धम्मायतनस्स च एकदेसतो रूपत्ता आह “आयतनभेदतो एकादसविध'न्ति। 


७४३-५. अरूपभवे रूपुप्पत्तिया अभावतो, असञ्जीभवस्स च रूपभवपरियापन्नत्ता वृत्तं “कामरूपभवद्वये ति । 
भुम्मवज्जेसूति भुम्मदेवानं वज्जनं योनिविभागं पत्वा तेसं मनुस्ससदिसत्ता। पुरिमा तिस्सोति 
अण्डजजलाबुजसंसेदजयोनियो। ता हि यथावृत्तप्पभेदेसु न लब्भन्ति, तासञ्च पटिक्खेपेन पच्छिमा ओपपातिकयोनि 
अनुञ्ञाताति अत्थतो आपन्नमेव होतीति। तत्थ निरयेति उस्सदानम्पि गहणतो अवीचिमहानिरये कोटपाणकानम्पि सरीरं 
पच्छा वड्डनकं हुत्वाव निब्बत्तति, निज्झामतण्हिकपेतानं निच्चातुरताय कामस्स अभावतो गब्भग्गहणं न होति, तस्मा 
अण्डजजलाबुजयोनियो तत्थ न सन्ति, आदित्तत्ता कुच्छियं गब्भं न पतिट्ठातीति केचि । निब्बत्तमानानञ्च पापकम्मानुभावेन 
महादुक्खस्स पत्तब्बताय महन्तेनेव सरीरेन भवितब्बन्ति संसेदजयोनिपि तेसं न होति, अग्गिजालाय सन्तप्पमानसरीरत्ता 
तेसं निब्बत्तकाले अल्लड्टने पुप्फादीसु सम्भवाभावतो संसेदजता नत्थेवातिपि वदन्ति । तेन तेसं ओपपातिकाव योनीति 
आह “निज्झामतण्हिके"ति। अथ संसेदजओपपातिकयोनीनं को विसेसोति? संसेदजो ताव खुद्कसरीरो हत्वा 
पदुमगब्भादि निस्साय निब्बत्तो कमेन वड्डति । इतरो पन यत्थ यत्थ निब्बत्तति, तत्थ तत्थ परिच्छिन्नप्पमाणसरीरोब 

सोळसवस्सुद्देसिको विय परिपुण्णङ्गपच्चङ्गो पातुरहोसि। 


सेसे गतित्तयेति ठपेत्वा देवगतिं, निरयगतिञ्च अवसेसमनुस्सपेततिरच्छानसञ्चिते गतित्तये। मनुस्सेसु हि केचि 
अण्डजापि होन्ति कुन्तपृत्तद्वेभातिकत्थेरा विय, केचि संसेदजापि होन्ति पदुमगब्भे निब्बत्तपोक्खरसातिब्राह्मणादयो विय, 
केचि ओपपातिकापि होन्ति अम्बपालिगणिकादयो विय । निज्झामतण्हिकावसेसपेता पन 
सब्बचतुप्पदपक्खिजातिदीघजातिआदयो सब्बेपि तिरच्छाना च चतुयोनिकावाति। 


७४६-७. गब्भे मातुकुच्छियं सेतीति गब्भसेय्यको, सोयेव रूपादीसु सत्तताय गब्भसेय्यकसत्तो। तस्स 
गब्भसेय्यकसत्तस्स। तिस रूपानीति कायभाववत्थुदसकवसेन समतिंस कम्मजरूपानियेब। तदा हि नेव 
चित्तजरूपमत्थि पटिसन्धिचित्तस्स रूपसमुट्ठापकत्ताभावतो, नापि उतुजं पुरिमुप्पन्नउतुनो अभावा । उतु हि ठानप्पत्तं रूपं 
समुट्ठापेति, न च आहारजं तस्मिं काये अज्झोहटस्स अभावतो, तस्मा कम्मसमुट्ठानानियेव तिस रूपानि पटिसन्धिकखणे 
निब्बत्तन्ति, यानी “कललरूप' न्ति पवुच्चन्ति, परिपिण्डितानि च तानि जातिउण्णाय एकस्स अंसुनो पसन्नतिलतेले 
पक्खिपित्वा उद्भटस्स पग्घरित्वा अग्गे ठितबिन्दुमत्तानि अच्छानि विप्पसन्नानि पसन्नतेलबिन्दुसमानानि होन्ति। यथाह - 


“तिलतेलस्स यथा बिन्दु, 

सप्पिमण्डो अनाविलो। 

एवं वण्णपटिभागं, 

कललन्ति पवुच्चती 'ति॥ (विभ० अट्टु २६) | 


सभावस्सेवाति अवधारणेन अभावकस्स भावदसकाभावतो तिंसरूपानं असम्भवं दीपेति। तेनाह “अभाव...पे०... 
कायवत्थुवसेन तू 'ति। अभावगब्भसेय्यानन्ति इमिना अभावओपपातिकानं न एवन्ति दस्सेतीति केचि । पुब्बे 
सभावकगब्भसेय्यकस्स पन वत्वा ततो निवत्तनत्थं “अभावगब्भसेय्यकसत्तान”न्ति वृत्तन्ति दडुब्बं । पुब्बे गब्भसेय्यक- 
ग्गहणेन अण्डजानम्पि गहणे इध विसुं वचनं गोबलीबद्दजायवसेनाति दडुब्बं, न पन तेसं अभावकभावनिवत्तनत्थन्ति । 
इतरथा हि वीसतिरूपानं वचनं विरुज्झति। अभावकभावो पनेत्थ अण्डजानं पकरणतो दट्ठब्बो। न हि गब्भसेय्यक-सद्देन 
समासभूतं अभाव-सहं इध आनेतुं सक्काति। 


७४८. गहितागहणेनेत्थ, एकादस भवन्ति तेति एकस्मिं कलापे गहितरूपानं अपरकलापे अग्गहणवसेन 
सुद्धटुकं, जीवितं, कायपसादो, वत्थुरूपन्ति अभावकस्स पटिसन्धिक्खणे एकादस रूपानि भवन्ति, सभावकस्स पन द्वीसु 
भावेसु एकेन सह द्वादस रूपानि होन्ति। एसेव च नयोति वुत्तेसु, वक्खमानेसु च पटिसन्धिकखणिककलापेसु 
अग्गहितग्गहणेन रूपग्गहणे नयो एसेव जेस्यो। 


७४९. ननु च “सब्बेसु दसकेसू' ति वुत्तं, कथं पन ते दसका जानितब्बाति आह “जीवितेना”तिआदि। 
सुद्धकमटुकन्ति चत्तारि महाभूतानि, तन्निस्सिता च वण्णगन्धरसओजाति इदं जीवितादिना असम्मिस्सं सुद्धड्डकं । 
इमानियेव हि अट्ट कत्थचि अविनिब्भोगवसेनपि पवत्तितो अविनिब्भोगरूपानि अवकंसतो एको कलापोति च वुच्चति। 
आचरियजोतिपालत्थेरेन पन “निप्फन्नानिप्फन्नवसेन दस रूपानि अविनिब्भोगवुत्तिकानि एको कलापो"ति वत्वा पुन 
तंसमत्थनत्थं इदं वुत्तं - 

“*अविनिब्भोगवुत्तीनि, चतुजानेकलक्खणा। 
निप्फन्नानट्ट वा तेसु, हित्वान कायलक्खणे"ति॥ 


७५०. कायदसकन्ति कायो दसमो एत्थाति कायदसकं, असाधारणेन वा कायेन लक्खितं दसकं कायदसकं । एस 
नयो चकखुदसकादीसु। परियापुटं जातं, कथितन्ति वा अत्थो। 


७५२-३. कामावचरदेवेसु सब्बकालं पटिसन्धिपवत्तीसु सत्ततिया रूपानं लब्भनतो वृत्तं “निच्चं रूपानि 
सत्तती”ति। न हि ते कदाचिपि विकलिन्द्रिया, अभावका वा होन्ति। “मनुस्सेसु ओपपातिकसत्तान"'न्ति अविसेसेन वुत्तेपि 
आदिकप्पिकानं भावदसकस्स पटिसन्धिकखणे अभावतो तेसं सड्टि रूपानीति वेदितब्बं । जीवितनवकम्पि ओपपातिकानं, 
संसेदजानञ्च कामावचरसत्तानं पवत्तेयेव होति तस्स पाचकग्गिना सहवुत्तित्ता, तस्स च अज्झोहटाहारसन्निस्सयेन 
सम्भवतो । संसेदजानम्पि परिपुण्णङ्गपच्चङ्गानं निब्बत्तनतो ओपपातिकेहि विसेसो नत्थीति तेसं विसुं अग्गहणं । विभङ्गेपि 
हि 


“कामधातुया उपपत्तिक्खणे कस्सचि एकादसायतनानि पातुभवन्ति, कस्सचि दसायतनानि, कस्सचि 
अपरानि दसायतनानि, कस्सचि नवायतनानि, कस्सचि सत्तायतनानि पातुभवन्ती”ति (विभ० १००९) - 


इमस्स निद्देसे “ओपपातिकसत्तान”न्तिआदिना ओपपातिक-ग्गहणमेव कतं, न संसेदज-ग्गहणं | तञ्च परिपुण्णायतनानं 
संसेदजानं ओपपातिकेसु सङ्गण्हनतो। तथा हि वुत्तं अट्ठकथायं “संसेदजयोनिका परिपुण्णायतनभावेन ओपपातिकसङ्गहं 
कत्वा वुत्ता ति । पधानाय वा योनिया सब्बपरिपुण्णायतनयोनि दस्सेतुं “ओपपातिकसत्तान' न्ति वुत्तं । 


७५४-५. चक्खुसोतवत्थुवसाति चक्खुदसकसोतदसकवत्थुदसकवसा । आनन्दाचरियो पनेत्थ “रूपधातुयं 
पटिसन्धिविञ्ञजाणेन सह चकखुसोतवत्थुसत्तकानं जीवितछक्कस्साति चतुन्नं कलापानं वसेन सत्तवीसति रूपानि 
उप्पज्जन्ति, तत्थ गन्धरसाहारानं पटिक्खित्तत्ता"ति वत्वा पुन तं समत्थेन्तो “पाळियञ्हि 'रूपधातुया उपपत्तिकखणे ठपेत्वा 
असञ्ञसत्तानं देवानं पञ्चायतनानि पातुभवन्ति, पञ्च धातुयो पातुभवन्ती'ति (विभ० १०१५) वृत्तं। तथा 'रूपधातुया छ 
आयतनानि नव धातुयो ति (विभ० ९९४) सब्बसङ्गाहकवसेन तत्थ विज्जमानायतनधातुयो दस्सेतुं वुत्तं । कथावत्थुम्हि च 
घानायतनादीनं विय गन्धायतनादीनञ्च तत्थ भावो पटिक्खित्तो “अत्थि तत्थ घानायतनन्ति? आमन्ता। अत्थि तत्थ 
गन्धायतनन्ति? न हेवं वत्तब्बेतिआदिना (कथा० ५२०) । न च अफोडुब्बायतनानं पथवीधातुआदीनं विय 
अगन्धरसायतनानं गन्धरसानं तत्थ भावो सक्का वत्तुं फुसितुं सक्कुणेय्यताविनिमुत्तस्स पथवीआदिसभावस्स विय 
गन्धरसायतनभावविनिमृत्तस्स गन्धरसभावस्स अभावा। यदि च घानसम्फस्सादीनं कारणभावो नत्थीति तानि 
आयतनानीति न वुच्चेय्युं, धातुसद्दो पन निस्सत्तनिज्जीवविभावकोति गन्धधातुरसधातृति अवचने कारणं नत्थि। 
धम्मसभावो च नेसं एकन्तेन इच्छितब्बो सभावधारणादिलक्खणतो अञ्ञस्स अभावा। धम्मानञ्च आयतनभावो एकन्ततो 
यमके वुत्तो 'धम्मो आयतनन्ति? आमन्ता'ति (यम० १.आयतनयमक.१३), तस्मा तेसं गन्धरसायतनभावाभावेपि कोचि 
आयतनभावो वत्तब्बो। यदि च फोटुब्बभावतो अञ्जो पथबीआदिभावो विय गन्धरसभावतो अज्जो तेसं कोचि सभावो 
सिया, तेसं धम्मायतनसङ्गहो। गन्धरसभावे, पन आयतनभावे च सति गन्धो च सो आयतनञ्च गन्धायतनं, रसो च सो 
आयतनञ्च रसायतनन्ति इदमापन्नमेवाति गन्धरसायतनभावो च न सक्का निवारेतुं, तयो आहारा'ति (विभ० १०१५) 
वचनतो कबळीकाराहारस्स तत्थ अभावो विज्ञायति, तस्मा यथा पाळिया अविरोधो होति, तथा गन्धरसोजा हित्वा 
रूपगणना कातब्बा। एवञ्हि धम्मता न विलोमता होतीति बदति। 

आचरियजोतिपालधम्मपालत्थेरा पन तं पटिक्खिपन्ति। तथा च वृत्तं तेहि “रूपावचरसत्तानं घानजिव्हायतनाभावतो 
विज्जमानापि गन्धरसा आयतनकिच्चं न करोन्ती”ति, ते अनामसित्वा पाळियं “पञ्चायतनानि पातुभवन्ती”ति “छ 
आयतनानी"ति (विभ० ९९३-९९४) च आदि वृत्तं। “तयो आहारा^ति च अज्झोहरितब्बस्स आहारस्स अभावेन 
ओजडटमकरूपसमुड्ापनसङ्घातस्स आहारकिच्चस्स अकरणतो, न सब्बेन सब्बं गन्धरसानं, ओजाय च अभावतो। इति 
विसयिनो किच्चस्स अभावेन विसयो किच्चभावधम्मो न वुत्तो। यस्मिज्हि भवे विसयी नत्थि, तस्मिं तंहेतुको निप्परियायेन 
विसयस्स आयतनभावो नत्थीति विज्जमानस्सापि अवचनं, यथा तत्थेव रूपभवे पथवीतेजोवायोधातूनं 
फोडुब्बायतनभावेन | यस्स पन यत्थ वचनं, तस्स तत्थ विसयीसब्भावहेतुको निप्परियायेन आयतनभावो वुत्तो, यथा तत्थेव 
रूपायतनस्स। यदि विसयीसब्भावहेतुको विसयस्स निप्परियायेन आयतनभावो, कथमसञ्जसत्तानं द्रे आयतनानि 
पातुभवन्ति। असञ्ञसत्तानञ्हि चक्खायतनं नत्थि। अथ तदभावेन रूपायतनं अञ्ञेसं अविसयोति? नायं विरोधो । येन 
अधिप्पायेन रूपधातुयं सञ्जीनं गन्धायतनादीनं अवचनं, तेन न रूपायतनस्सापि अवचनन्ति असञ्जीनं एकं आयतनं न 
वत्तब्बं । यथासकञ्हि इन्द्रियगोचरभावापेक्खाय येसं निप्परियायेन आयतनभावो अत्थि, तेसु निद्देसियमानेसु तदभावतो 
रूपधातुयं सञ्जीनं गन्धादिके विसुं आयतनभावेन अवत्वा धम्मसभावानतिवत्तनतो, मनोविञ्ञाणस्स च 
विसयभावूपगमनतो धम्मायतनन्तोगधे कत्वा “पञ्चायतनानी”ति पाळियं वृत्तं । एतदत्थञ्हि धम्मायतनन्ति सामञ्जतो 
नामकरणं पिट्टिबट्ट्कानि वा तानि कत्वा ““पञ्चायतनानी'ति वृत्तं। येन च पन अधिप्पायेन असञ्जीनं रूपायतनं वुत्तं, तेन 
सञ्जीनं, असञ्जीनम्पि गन्धायतनादीनं विसुं गहणं कातब्बन्ति इमस्स नयस्स दस्सनत्थं “असज्जसत्तानं देवानं द्वे 
आयतनानि पातुभवन्ती”ति (विभ० १०१७) वृत्तं । 


असतिपि हि तत्थ अत्तनो इन्द्रियेसु रूपस्स वण्णायतनसभावातिक्कमो नत्थेवाति तं रूपायतनन्त्वेव वुच्चति । इमिना 
च नयदस्सनेन गन्धादीनि तीणि पक्खिपित्वा सञ्जीनं अट्ट आयतनानि, असञ्जीनं पञ्चाति अयमत्थो दस्सितो होति। 
एवञ्चेतं सम्पटिच्छितब्बं, अञ्जथा रूपलोके फुसितुं असक्कुणेय्यताय पथवीआदीनं ब्रह्मूनं वचीघोसो एव च न सिया। न 
हि पटिघडननिघंसनमन्तरेन सहप्पवत्ति अत्थि, न च फुसनसभावानं कत्थचि अफुसनसभावता सक्का विज्ञातुं, 
फोइब्बायतनस्स च भूतत्तयस्स अभावे रूपभवे रूपायतनावीनम्पि सम्भवो एव न सिया, तस्मा फुसितुं सक्कुणेय्यतायपि 
पथवीआदीनं तत्थ कायिन्द्रियाभावेन तेसं फोडुब्बभावो न वुत्तो। एवञ्च कत्वा रूपधातुयं तेसं सप्पटिघतावचनञ्च 
समत्थितं होति । वृत्तञ्हि “असज्ञसत्तानं अनिदस्सनसप्पटिघं एकं महाभूतं पटिच्च...पे०... द्वे महाभूता”तिआदि। 


पटिघो च नाम भूतत्तयस्स कायपसादं पति तन्निस्सयभूतघड्नं द्वारेन अभिमुखभावो, इध पन तंसभावता, सो च 
फुसितुं असक्कुणेय्यभावो घटनाय अभावतो नत्थि। यदि तत्थ असतिपि विसयिम्हि रूपायतनम्पि गहेत्वा “द्वे 
आयतनानी' ति वुत्तं, अथ कस्मा गन्धायतनादीनि गहेत्वा “पञ्चायतनानी 'ति न वृत्तन्ति? नयदस्सनवसेन देसना पवत्ताति 
बुत्तोबायमत्थो। अथ वा तत्थ रूपायतनस्सेव वचनं कदाचि अञ्जभूमिकानं पसादस्स विसयभावं सन्धाय, न पन इतरेसं 
अभावतो, नापि परियायेन गन्धायतनादीनं आयतनभावाभावतो। 


असञ्जीनञ्हि रूपायतनं समानतलवासीनं वेहप्फलानं, उपरिभूमिकानञ्च सुद्धावासानं पसादस्स विसयभावं 
गच्छति, न पन गन्धरसाति तेसंयेव तत्थ अवचनं यृत्तं। कथावत्थुम्हि च निप्परियायेन गन्धायतनादीनं अत्थिभावं 
परिजानन्तं सन्धाय पटिसेधो कतो। यदिपि चेतं वचनं तत्थ गन्धायतनादीनं अभावविभावनं न होति, अत्थिभावदीपनम्पि 
पन अञ्ञवचनं नत्थेवाति? नयिदमेवं अट्ठकथासु तत्थ तेसं अत्थिभावस्स निद्धारेत्वा वुत्तत्ता। यञ्हि अट्ुकथावचनं 
पाळिया न विरुज्झति, तं पाळि विय पमाणभूतं अविगरहिताय आचरियपरम्पराय यावज्जतना आगतत्ता। तत्थ सिया “यं 

पाळिया न विरुज्झति अट्टुकथावचनं, तं पमाणं, इदं पन विरुज्झती*ति? नयिदमेवं, यथा न विरुज्झति, तथा 
पटिपादितत्ता। चक्खादीनं आयतनानं, तन्निस्सयानञ्च विञ्ञाणानं सत्तसुञ्ञतासन्दस्सनत्थं भगवतो धातुदेसनाति 
आयतनभावेन वुत्तानंयेव धातुभावदीपनतो धातुभावस्सापि तेसं अवचनं युज्जति एव, तस्मा यथा पाळिया अविरोधो होति, 
तथा चक्खुदसकादिवसेन इध रूपगणना कताति न एत्थ धम्मताविलोमनासङ्काय ओकासोति वेदितब्बन्ति । 


७५६. जच्चन्धबधिराति छन्दानुरक्खणत्थं दीघकरणं। न हि जच्चन्धबधिरअघानरहिते नपुंसके 
वत्थुकायजिव्हादसकवसेन इध तिंसाति युज्जति, इदञ्च “ओपपातिकस्स जच्चन्धबधिरघानरहिते नपुंसके 
जिव्हाकायवत्थुदसकानं वसेन तिस रूपानि उप्पज्जन्ती”ति अट्टुकथावादं गहेत्वा वुत्तं। आनन्दाचरियो पन तं “पाळिया न 
समेती"ति वत्वा पटिक्खिपति। तथा चाह “नेतं पाळिया समेती 'ति। न हि पाळियं कामावचरानं संसेदजोपपातिकानं 
अघानकानं उप्पत्ति वुत्ता। 


धम्महदयविभङ्गे हि - 


“कामधातुया उपपत्तिक्खणे कस्सचि एकादसायतनानि पातुभवन्ति, कस्सचि दसायतनानि, कस्सचि 
अपरानि दसायतनानि, कस्सचि नवायतनानि, कस्सचि सत्तायतनानि पातुभवन्ती”ति (विभ० १००९) - 


त्तं, न वुत्तं “अड्डायतनानि पातुभवन्ती”ति। यदि हि अघानकस्सापि उपपत्ति सिया, तिकखत्तुं ‹दसायतनानि 

पातुभवन्ती' ति वत्तब्बं सिया, तिकखत्तुञ्च “नवायतनानि पातुभवन्ती "ति, न चेतं वृत्तं। यमके च घानजिव्हानं सहप्पवत्ति 
बुत्ताति तं उपपरिक्खित्वा गहेतब्बन्ति। अयञ्हेत्थ आचरियस्स अधिप्पायो - धम्महदयविभङ्गपाळियञ्हि “एकादसा''ति 
परिपुण्णायतनस्स सद्दायतनवज्जानि एकादसायतनानि वृत्तानि, “कस्सचि दसायतनानी"ति अन्धस्स चक्खायतनवज्जानि, 
“अपरानि दसायतनानी”ति बधिरस्स सोतायतनवज्जानि, “नवायतनानी”ति अन्धबधिरस्स चक्खुसोतवज्जानि, 
“सत्तायतनानी 'ति गब्भसेय्यकस्स रूपगन्धरसकायफोदुब्बमनधम्मायतनवसेन वुत्तं । यदि चक्खुसोतघानविकलोपि 
उप्पज्जेय्य, तस्स अट्ढेवायतनानि वत्तब्बानि सियुं, न च वुत्तं “अड्डायतनानि पातुभवन्ती”ति, तस्मा नत्थेव 
चक्खुसोतघानविकलो। सति अघानकउपपत्तियं पुनपि “कस्सचि अपरानि दसायतनानि पातुभवन्तीति वत्तब्बं सिया । 
तथा च सति यथा अन्धबधिरस्स वसेन “कस्सचि नवायतनानि पातुभवन्ती”ति एकवारं वुत्तं, एवं अन्धाघानकस्स, 
बधिराघानकस्स च वसेन “कस्सचि अपरानि नवायतनानि, कस्सचि अपरानि नवायतनानी”ति वत्तब्बं सिया। कामभवे 
अजिव्हस्स सत्तस्साभावतो, घानजिव्हायतनानं सहप्पवत्तिवचनतो च तत्थेव कामधातुयं अघानकस्सासम्भवोति । 


जोतिपालत्थेरादयो पन “संसेदजस्स जच्चन्धबधिरअघानकनपुंसकस्स जिव्हाकायवत्थुदसकानं वसेन तिंसरूपानि 
उप्पज्जन्तीति वुत्तं, न ओपपातिकस्स। धम्महदयविभङ्गपाळियञ्च 'उपपत्तिक्खणे'ति वुत्तत्ता ओपपातिकस्सेव वसेन नयो 
नीतो । यमकड्टकथायञ्च वृत्तं 'कामधातुयं अघानको ओपपातिको नत्थि। यदि भवेय्य, कस्सचि अट्टायतनानि 
पातुभवन्तीति वदेय्या'ति, यम्पि धम्महदयविभङ्गे -कामधातुया उपपत्तिकखणे कस्सचि एकादसायतनानि 
पातुभवन्ती'तिआदीनं निददेसे ओपपातिकानं पेतान'न्तिआदिना ओपपातिक-ग्गहणमेव कतं, न पन संसेदज-ग्गहणं, तं 
परिपुण्णायतनानंयेव संसेदजानं ओपपातिकेसु सङ्गहवसेन वुत्तन्ति वेदितब्बं । तथा हि वुत्तं अट्ठकथायं 'संसेदजयोनिका 
परिपुण्णायतनभावेन ओपपातिकसङ्गहं कत्वा वुत्ता'ति, पधानाय वा योनिया सब्बं परिपुण्णायतनं योनि सङ्गहेत्वा दस्सेतुं 
“ओपपातिकानन्ति वुत्तन्ति च, तस्मा न कोचि पाळिविरोधो"ति वदन्ति। 

अपरे पनाह - “कामधातुयं अघानको ओपपातिको नत्थि। यदि भवेय्य, कस्सचि अट्ठायतनानि पातुभवन्तीति 
बदेय्याति इदं मनुस्सेसु संसेदजोपपातिकानं वसेन वृत्तं, ते परिपुण्णायतनाव। केसञ्चि पन अघानककोटानं अत्थिभावतो 
अपायेसु संसेदजोपपातिके सन्धायेतं वुत्त*न्ति वदन्ति । तं आनन्दाचरियादीनं मतेन पटिक्खेपारहमेवाति। 


७५७-८. उक्कसस्सावकंसस्स अन्तरेति “सत्तती' ति वुत्तउक्कंसपरिच्छेदस्स, “तिसा''ति 
बुत्तअवकंसपरिच्छेदस्स च मज्झे। अनुरूपतो...पे०... विभाविनाति जातिअन्धस्स सट्टि रूपानि चक्खुदसकाभावतो, तथा 
बधिरस्स सोतदसकाभावतो, अन्धबधिरस्स पन पण्णास चक्खुसोतदसकाभावतोतिआदिना नयेन अञ्ञमञ्ञापेक्खाय 
परिपुण्णा परिपुण्णानं रूपानं पाणीनं वसेन रूपानं समुप्पत्ति विज्ञातब्बाति अत्थो। यं पनेत्थ वत्तब्बं, तं वुत्तमेवाति। 


७५९-६०. एवं तीसु भवेसु पटिसन्धियं रूपप्पवत्ति दस्सेत्वा इदानि पवत्तियं दस्सेतुं “सत्तवीसति रूपानी तिआदि 
बुत्तं। कामावचरसत्तस्स हि परिपुण्णायतनस्स असति अन्धबधिरादिपसादविघाते याव मरणचित्तस्स हेट्ठा सत्तरसमचित्तं, 
ताव सत्तवीसति रूपानि पवत्तन्ति। अपरिपुण्णायतनस्स पन जच्चन्धादिकस्स हेट्ठा वुत्तनयेन रूपानं हायनवड्डनानि 
वेदितब्बानि। ननु अट्ठवीसतियेव रूपानि कामभवे पवत्तन्तीति आह “अप्पवत्तनतो तिआदि। 


घानं...पे०... न विज्जरेति कामविरागभावनावसेन गन्धादिग्गाहकेसु पसादेसु विरत्ता होन्तीति घानादित्तयं नत्थि। 
चक्खुसोतेसु पन अनुत्तरदस्सनादिअत्थं विरत्ता न होन्तीति तानि तेसं उप्पज्जन्ति। भावद्वयं कामरागूपनिस्सयत्ता न 
उप्पज्जति। केचि पन “लहुतादित्तयम्पि रूपभवे नत्थि दन्धत्तकरादिधातुक्खोभाभावतो । सति हि तादिसे धातुक्खोभे 
तप्पटिपक्खेहि लहतादीहि भवितब्ब'न्ति वदन्ति, तं अकारणं । न हि वूपसमेतब्बपच्चनीकापेक्खो तब्बिरोधिधम्मुप्पादो । 
तथा सति सहेतुककिरियचित्तुप्पादेसु कायलहुतादीनं अभावो एव सिया, तस्मा पञ्चेव रूपानि सञ्जीब्रह्मानं न उप्पज्जन्ति, 
अवसेसानि तेवीसति रूपानि उप्पज्जन्ति। असञ्जीब्रह्मानं पन पञ्च पसादरूपानि, भावद्वयं, हदयवत्थु, विञ्जत्तिद्वयं, 
लहुतादित्तयन्ति तेरस रूपानि वज्जेत्वा अवसेसानि पन्नरस उप्पज्जन्ति। 


७६१. चतुसन्ततीति चतुन्नं पच्चयानं वसेन चतुसन्ततिरूपानि। रूपे होन्ति तिसन्ततीति ब्रह्मानं अनाहारभावेन 
आहारजरूपानं अभावतो तिस्सो सन्ततियो। द्विसन्ततीति चित्तजाहारजानं अभावतो द्वे सन्ततियो । बहिद्धा एकसन्ततीति 
कम्मजादीनं तिस्सन्नम्पि अभावतो उतुजसन्ततियेव। 


७६२-४. एवं पटिसन्धिपवत्तीसु रूपानं गणनपरिच्छेदं वत्वा इदानि तत्थ नेसं उप्पत्तिक्कमं दस्सेतुं “रूपं 
निब्बत्तमान न्तिआदि वृत्तं। सब्बेसन्ति कामरूपभविकानं सब्बसत्तानं । पटिसन्धिक्खणे पनाति एत्थ दसकत्तयं होतीति 
पाठसेसो। तेनाह “यथेवा 'तिआदि । पटिसन्धिक्खणे दसकत्तयं हेट्ठा वुत्तम्पि “तञ्च खो सन्धिचित्तस्सा”तिआदिकं 
विसेसं दस्सेतुं पुन वुत्तं। चित्तस्स तीसु खणेसु कम्मजरूपानं समुप्पत्तितो आह “तथेवातिआदि। तिस तिंसेवाति तिस 
तिंसेव कम्मजरूपानि। 


आनन्दाचरियो पन “चित्तस्स ठितिक्खणमेव नत्थि, भङ्गक्खणे च रूपुप्पादो नत्थीति चतुसमुद्ठानिकानिपि रूपानि 
चित्तस्स उप्पादकखणेयेव होन्ती*ति आह । वृत्तञ्हि तेन - यो चेत्थ चित्तस्स ठितिक्खणो वुत्तो, सो च अत्थि नत्थीति 
विचारेतब्बो | चित्तयमके हि “उपपन्नं उप्पज्जमान'न्ति (यम० २.चित्तयमक.८१) एतस्स विभङ्ग “भङ्गक्खणे उप्पन्नं नो च 
उप्पज्जमान' न्ति (यम° २.चित्तयमक.८१) एत्तकमेव वुत्तं, न वुत्तं “ठितिक्खणे भङ्गक्खणे चा”"ति। तथा"न उप्पज्जमानं न 
उप्पन्न”न्ति एत्थ “भङ्गक्खणे न उप्पज्जमानं नो च न उप्पन्न”न्ति एत्तकमेव वृत्तं, न वृत्तं “ठितिक्खणे भङ्गक्खणे चा"ति। 

एवं “न निरुद्धं न निरुज्झमान न्ति एतेसं परिपुण्णविस्सज्जने “उप्पादक्खणे अनागतञ्चा^ति वत्वा 
“'ठितिक्खणे”ति अवचनं, अतिक्कन्तकालवारे च “भङ्गक्खणे चित्तं उप्पादक्खणं वीतिक्कन्त न्ति (यम० 
२.चित्तयमक.८३) वत्वा “ठितिक्खणे”ति अवचनं ठितिक्खणाभावं चित्तस्स दीपेति । सुत्तेपि हि “ठितस्स अञ्ञथत्तं 
पञ्जायती”ति (अ० नि० ३.४७) तस्सेव एकस्स अञ्जथत्ताभावतो यस्सा अञ्जथत्तं पञ्जायति, सा सन्ततिड्टितीति न न 
सक्का वत्तुं। विज्जमानं तंखणद्वयसमङ्गी ठितन्ति। यो चेत्थ चित्तस्स निरोधकखणे रूपुप्पादो वुत्तो, सो च विचारेतब्बो । 
कस्मा? “यस्स वा पन समुदयसच्चं निरुज्झति, तस्स दुक्खसच्चं उप्पज्जतीति? नो”ति (यम° १.सच्चयमक.१३६) 
बुत्तन्ति, न च चित्तसमुद्वानरूपमेव सन्धाय पटिक्खेपो कतोति सक्का विञ्जातुं चित्तसमुडानरूपाधिकारस्स अभावाति। 


आचरियस्स हि अयमधिप्पायो - उप्पन्नउप्पज्जमानवारादीसु “ठितिक्खणे”ति अवचनं “चित्तस्स ठितिक्खणं नाम 
नत्थी”'ति इममत्थं दीपेति । न हि यथाधम्मसासने अभिधम्मे लब्भमानस्स अवचने कारणं दिस्सति । न केवलं अभिधम्मे 
अवचनमेव चित्तस्स ठितिकखणभावजोतकं, अपिच खो “ठितस्स अञ्ञथत्तं पञ्जायती”ति एवमागता सुत्तन्तपाळिपि। 
अञ्ञथत्तं नाम पुब्बापरविसेसो। अपिच यथा भूतो धम्मो उप्पज्जति, कि तथा भूतोव भिज्जति, उदाहु अञ्ञथा भूतो। यदि 
तथा भूतोव भिज्जति, न जरताय सम्भवो। अञ्ञथा भूतो, अञ्जो एव सोति सब्बथापि ठितिक्खणस्स अभावोयेब। यदि च 
चित्तस्स भङ्गक्खणे रूपं उप्पज्जेय्य, तं दुक्खसच्चन्ति कत्वा “नोति वत्तु न सक्का, वृत्तञ्च, तस्मा विञ्जायति “चित्तस्स 
निरोधक्खणे रूपुप्पादो नत्थी”ति। 


आचरियजोतिपालधम्मपालत्थेरानं पनेतं नक्खमति । तेहि ` एकधम्माधारभावेपि उप्पादनिरोधानं अञ्जो 
उप्पादक्खणो, अञ्जो निरोधक्खणो। उप्पादावत्थञ्हि उपादाय उप्पादक्खणो, निरोधावत्थं उपादाय निरोधक्खणो। 
उप्पादावत्थाय च भिन्ना निरोधावत्थाति एकस्मियेव च सभावधम्मे यथा इच्छितब्बा, अञ्ञथा अञ्जोयेव धम्मो उप्पज्जति, 
अञ्जो निरुज्झतीति आपज्जेय्य, एवं निरोधावत्थाय विय निरोधाभिमुखावत्थायपि भवितब्बं, सा ठिति जरता चा ति 
सम्पटिच्छितब्बमेतं । 


यदि एवं, कस्मा पाळियं ठितिक्खणो न वुत्तोति? विनेय्यज्झासयानुरोधेन नयदस्सनवसेन पाळिगतीति वेदितब्बाति। 
अभिधम्मदेसनापि हि कदाचि विनेय्यज्झासयानुरोधेन पवत्तति, यथा रूपस्स उप्पादो “उपचयो सन्तती"ति भिन्दित्वा 
देसितो । हेतुसम्पयृत्तदुकादिदेसना चेत्थ निदस्सितब्बा। “यस्स वा पना"तिआदिपुच्छाय विस्सज्जने च अरूपलोकं 
चित्तसमुट्ठानरूपं वा सन्धाय “नो ति सक्का वत्तुं। अयञ्हि यमकदेसनाय पकति, यदिदं यथासम्भवयोजनाति। अथ वा 
पच्चासत्तिजायेन यं समुदयसच्चं निरुज्झति, तेन यं दुक्खसच्चं उप्पादेतब्बं चित्तचेतसिकतप्पटिबद्भरूपसङ्घातं, तस्स तदा 
उप्पत्ति नत्थीति “नो"ति विस्सञ्जनं, न सब्बस्स वचनतो, तस्मा न सक्का चित्तस्स ठितिकखणे, भङ्गकखणे च रूपुप्पादनं 
पटिक्खिपितुन्ति वदन्ति । 


उतुजरूपानि पन पटिसन्धिचित्तस्स ठितिक्खणतो पट्टाय अट्टुकनवकवसेन उप्पज्जन्ति। पटिसन्धिक्खणे हि उप्पन्नानं 
कम्मजरूपानं अब्भन्तरे सहुप्पादएकनिरोधतेजोधातु ठानं पत्वा तस्स ठितिक्खणे अड रूपानि समुड्डापेति, तत्थ उप्पन्ना 
तेजोधातु पटिसन्धिचित्तस्स भङ्गकखणे, तत्थ उप्पन्ना पठमभवङ्गस्स उप्पादक्खणेति एवमादिना अट्टुकं, कदाचि 
सहपातुभावकाले तेन सह सद्दनवकञ्च उप्पज्जति | चित्तजरूपानि च पटिसन्धितो अनन्तरं पठमभवङ्गतो पट्टाय 
रूपजनकचित्तानं उप्पादकखणे अट्टुकवसेन, सद्दपातुभावादिकाले सहनवकादिवसेन च पवत्तन्ति। आहारजानि पन 
एकस्स, द्विन्नं वा सत्ताहानं अतिक्कमेन निब्बत्तन्ति। ननु च अज्झोहटाहारपच्चयेन आहारो रूपं समुद्ठापेति, गब्भे 


www.tipitaka.org Vipassana Research Institute 


Page 255 sur 342 


सयन्तस्स च कुतो अज्झोहरणाहारोति? समातितो। मातरा हि भुत्ते कुच्छिगतस्स सरीरे अब्भञ्जनं विय आहारकिच्चं 
करोति। तेनाह पोराणा - 


““यञ्चस्स भुञ्जती माता, 

अन्नं पानञ्च भोजनं । 

तेन सो तत्थ यापेति, 

मातुकुच्छिगतो नरो"ति॥ (सं० नि० १.२३५) । 


तस्मा मातरा अज्झोहटाहारेन अनुग्गहिते सरीरे अब्भन्तरिका ओजा लद्भप्पच्चया रूपं समुद्ठापेति, 
चक्खुसोतघानजिव्हादसका पन पञ्चपसादावत्थं अतिक्कम्म पच्छा सत्तमे सत्ताहे उप्पज्जन्ति, “एकादसमे सत्ताहे”ति 
(यम° मूलटी० आयतनयमक २२-२५४) आनन्दाचरियो अवोच । अयमेत्थ गब्भसेय्यकानं रूपप्पवत्तिनयो । 


ओपपातिकानम्पि पटिसन्धिचित्तस्स उप्पादकखणे कम्मसमुट्ठानानि सत्तति रूपानि उप्पज्जन्ति, तथेवस्स ठितिक्खणे, 
भङ्गक्खणे च सत्तति सत्ततीतिआदिना वुत्तनयेन उक्कंसावकंसतो कामभविकसत्तानं, रूपीब्रह्मानञ्च यथावृत्तनयेनेव 
यथानुरूपं कम्मसमुड्ठानानं, उतुसमुड्ानानञ्च पवत्ति वेदितब्बा । आहारजरूपं पन कामावचरानं सब्बपठमं अत्तनो 
मुखगतखेळं अज्झोहरणकाले उप्पज्जति। सञ्ञीब्रह्मानं तं सब्बेन सब्बं नत्थि। असञ्जीनञ्च चित्तजाहारजानि नत्थेवाति 
अयं विसेसो। एवं उप्पज्जमानेसु च पनेतेसु रूपेसु यं चित्तस्स उप्पादक्खणे उपपन्नं, तं अत्तना सहुप्पन्नचित्तं आदिं कत्वा 
सत्तरसमचित्तस्स निरोधक्खणे निरुज्झति, ठितिक्खणे उप्पन्नं अट्टारसमस्स उप्पादकखणे निरुज्झति, भङ्गक्खणे उप्पन्नं 
इमस्स ठितिक्खणे निरुज्झतीति एवं उप्पज्जन्तं, निरुज्झन्तञ्च याव मरणचित्तस्स हेट्ठा सत्तरसमचित्तं, ताव यथारहं 
चतुसन्ततिआदिवसेन पवत्ततीति। आसन्नमरणस्स पन चृतितो सत्तरसमचित्तस्स ठितिक्खणमादिं कत्वा कम्मजरूपं न 
समुड्ठाति। यदि समुट्टाति, मरणं न सिया अनुपच्छिन्नत्ता कम्मजरूपानं | कम्मजरूपसमुच्छेदे हि “मतो"ति वुच्चति। 
वुत्तञ्हि - 


“आयु उस्मा च विञ्ञाणं, यदा कायं जहन्तिमं । 
अपविद्धो तदा सेति, निरत्थंव कलिङ्गर 'न्ति॥ (सं० नि० ३.९५)। 


सत्तरसमेन सह उप्पन्नञ्च तं चुतिचित्तेन सह निरुज्झति, अपरञ्च न उप्पज्जति। आयुक्खया, कम्मक्खया, 
उभयक्खया, उपक्कमेन वा कस्सचीति एवं कम्मजरूपस्सेव हि मरणं होति सतिपि आहारजे, अट्ठकथामतेन चित्तजे च। 
तम्पि अपगतजीवस्स न उप्पज्जति। उतुजरूपं पन पवत्ति एव । तथा संसेदजानं, ओपपातिकानं पन सरीरनिक्खेपाभावतो 
तम्पि न पवत्तति। 


७६५-६. उप्पादवयवन्तताय निच्चो धुवो न होतीति अनिच्चो, निच्चखणिकताय वा न इच्चो सस्सतादिवसेन 
अनुपगन्तब्बोति अनिच्चो। अयञ्हि विनासो जनकपच्चयतो अञ्ञहेतुनिरपेक्खताय निच्चखणिकोव होति। 
धुवसारविरहितत्ता अद्धुवो। अवसवत्तनड्रेन अनत्ता। उदयवयपटिपीळनेन, दुक्खवत्थुताय च दुक्खानं खन्धो समूहोति 
दुक्खक्खन्धो | एवंविधो पन सुखेहि असम्मिस्सोयेवाति आह “केवलो ति । कस्सचिपि वा रूपस्स सुखसभावस्स 
अभावतो सकलोपि दुक्खकखन्धोति वुत्तं “दुकखकखन्धो च केवलो ति | पच्चययापनियताय च रोगमूलताय च रोगतो। 
सो हि यथारहं पच्चयेहि यापेतब्बताय याप्यरोगो वियाति रोगतो दडुब्बो । याप्यब्याधि हि रोगो, इतरो आबाधो, मूलब्याधि 

विय चेस अनुबद्भब्याधीनं किलेसरोगादीनं मूलभावतो रोगतो दडुब्बो। दुक्खतासूलयोगिताय, 
किलेसासुचिपग्घरणताय, उप्पादजराभङ्गेहि उद्धुमातपरिपक्कपभिन्नताय च गण्डतो। सो हि दुक्खदुक्खता सङ्घारदुक्खता 
विपरिणामदुक्खताति तिविधदुक्खतासङ्घातेन रुज्जनेन युत्तताय, यथारहमारम्मणवसेन च समन्नागमवसेन च 
रागादिकिलेसासुचिविस्सन्दनतो, अहत्वा सम्भवनतो, उप्पत्तिया उद्भुमातत्ता जराभङ्गेहि च यथाक्कमं 
परिपक्कपभिन्नभावतो गण्डसदिसोति गण्डतो दटुब्बो। अवसवत्तनताय, अविधेय्यताय च परतो। यथा हि परो पतन्तो 
परस्स वसं न गच्छति, एवमेतं सुभसुखादिभावेन वसे वत्तेतुं असक्कुणेय्यताय अवसवत्तनतो “मा जीरथ, मा 
मरथा"तिआदिना विधातुं असक्कुणेय्यताय अविधेय्यभावतो परतो दडुब्बं। ब्याधिजरामरणेहि पलुज्जनतो, आब्यासनतो 
च पलोकतो। इदं ब्याधिआदीहि पकारेहि भिज्जनतो, विनस्सनतो, एतेहि एव वा आब्यासनतो ब्यसनत्थस्स लोक-सद्दस्स 
पविसिट्टस्स आब्यासनत्थताय पलोकतो ददुब्बं । छन्दन्ति रज्जनवसेन पवत्तं छन्दं । 


७६७. धम्मसेनापतिनाति धम्मसेनाय पति नायकोति धम्मसेनापति, सारिपृत्तत्थेरो, तेन। हितसङ्कातो अत्थो 
एतस्साति हितत्थि, तेन सक्कच्चाति उग्गहणधारणादीसु अतन्दितो हुत्वा । 


इति अभिधम्मत्थविकासिनिया नाम 
अभिधम्मावतारसंवण्णनाय 


रूपविभागवण्णना निट्टिता। 


११. एकादसमो परिच्छेदो 


निब्बाननिद्देसवण्णना 
७६८-९. आदितो रूपानन्तरमुद्दिटु यं निब्बानन्ति सम्बन्धो । तस्स विभावनं यथाबलं पवक्खामीति सम्बन्धो । 


भवाभवन्ति भवतो भवं, खुद्दकं, महन्तं वा भवं । विननतोति संसिब्बनतो। तण्हा हि संसारनायिकभावेन भवतो भवं, 
सुगतिदुग्गतिवसेन खुद्दकमहन्तं भवं वा अपरापरभावाय संसिब्बति, तुन्नकरणं विय करोति । निक्खन्तत्ताति 
विसंयोगवसेन निस्सटत्ता । मरणपटिपक्खताय, अमतसदिसताय वा अमतं। सब्बदुक्खनिस्सटत्ता परमं सुखं । सब्बेपि 
सङ्घारा समन्ति उपसमन्ति अनुप्पत्तिधम्मतं आपज्जन्ति एतेनाति सब्बसङ्घारसमथो | खन्धूपधि आदयो सब्बेपि उपधी 
उपदवा पटिनिस्सज्जीयन्ति एतेनाति सब्बूपधिपटिनिस्सग्गो। यस्मा तं आगम्म कामतण्हादिभेदा तण्हा सब्बसो खयं 
गच्छति, विरज्जति, निरुज्झति च, तस्मा तण्हाक्खयो विरागो निरोधोति च वुच्चति। अपिच रुज्झन्ति एत्थ सत्ता 
किलेसनिगळबन्धाति रोधो, संसारस्सेतं अधिवचनं, ततो निक्खन्तोति निरोधो । 


७७०. अधिगमाति तदनुरूपाय पटिपत्तिया अरियमग्गेन पटिविज्झनेन । 


रागक्खयादिभावेन सब्बदुक्खसन्तिया पच्चयताय, किलेससन्तापाभावेन च सन्तिलक्खणं। अच्चृतिरसन्ति 
सभावापरिच्चजनतो अचवनसम्पत्तिकं । अस्सासकरणरसन्ति अस्सासकरणकिच्चं । तञ्हि पानभोजनादिसुञ्ञे 
सभयकन्तारे परिब्भमनेन परिस्सन्तस्स अद्धिकपुरिसस्स अस्सासजनकभावेन उपट्टितं वनन्तोदकं विय सब्बञ्जुबुद्भानम्पि 

वचनपथातिक्कन्तमहादुक्खभेरवे संसारकन्तारे परिब्भमनेन परिस्सन्तस्स यथानुरूपं पटिपत्तिमग्गं पटिपन्नस्स 
योगावचरस्स अनादिमति संसारे सुपिनन्तेनपि अदिट्ठपुब्बताय दस्सनसमकालमेव परमस्सासं जनेति। 
खन्धनिमित्तविचित्तताय अविग्गहं हुत्वा गस्हतीति अनिमित्तपच्चुपट्ठानं। सब्बसङ्कतनिस्सरणुपायभावतो निस्सरणं 
पच्चुपट्ठापेतीति निस्सरणपच्चुपट्ठानं । 


एवं निब्बानस्स लक्खणादिकं दस्सेत्वा इदानि वितण्डवादिपक्खं दस्सेत्वा परिहरन्तो आह “एत्थाहा तिआदि, न 
परमत्थतो अत्थि अञ्ञत्र पञ्जत्तिमत्ततोति अधिप्पायो। कुतो पनायमभिनिवेसोति आह “तित्थियानं...पे०... नीयतो ति। 
यथानुरूपाय पटिपत्तियाति सीलसमाधिपञ्ञासङ्घातं सम्मापटिपत्तिया। यथा हि चेतोजाणलाभिनो एव अरिया परेसं 
लोकुत्तरचित्तं जानन्ति, तत्थापि च अरहा एव सब्बेसं चित्तं जानाति, एवं निब्बानम्पि सीलादिसम्मापटिपत्तिभूतेन उपायेनेव 
उपलब्भतीति “नत्थी”ति न वत्तब्बं अरियेहि उपलब्भनीयतो । यथा हि जच्चन्धतेमिरिकादीनं अदस्सनेन “सूरियादयो 
नत्थी"ति न वत्तब्बा चक्खुमन्तानं गोचरभावेन अत्थेवाति सिद्धत्ता, एवमेतम्पि बालपुथुज्जनस्स अदस्सनमत्तेन “नत्थी "ति 
न वत्तब्बं। अरियानं पन पञ्ञजाचक्खुनो पदेसेनेव उपड्ठानतो एकन्तेन सम्पटिच्छितब्बं “ अत्थि निब्बान 'न्ति। अयमेत्थ 
अधिप्पायो। अथ रागादीनं खयमत्तमेव निब्बानन्ति चेति सम्बन्धो । आयस्मता...पे०... थेरेन दस्सितोति सम्बन्धो । 
रागक्खयादिदीपकं सुत्तं नेय्यत्थन्ति अधिप्पायेन “तं न इति पटिक्खेपं कत्वा एकंसेन चेतं सम्पटिच्छितब्बं, इतरथा 
यथारुतवसेन पाळिया अत्थे गय्हमाने बहुदोसा आपज्जन्तीति ते दस्सेतुं “अरहत्तस्सापी तिआदि वुत्तं। अरहत्तं पुडेन 
तेनेवायस्मता सारिपृत्तत्थेरेनाति अधिप्पायो। तव मतेनाति सासनयृत्ति अविचारेत्वा पाळिदस्सनमत्तेनेव विप्पलपतो 
तवज्झासयेन। न च पनेतं युत्तं, तथापीति अधिप्पायो । लोकुत्तरफलचित्तस्स रागादीनं खयमत्ततापज्जनं न युत्तं तस्स 
अग्गफलस्स चतुक्खन्धभावेन पाळियं आगतत्ता। तस्माति युत्ति अविचारेत्वा पाळिदस्सनमत्तेनेव बोहरन्तस्स 
अनिट्टप्पसङ्गतो । ब्यञ्जनच्छायायाति विमद्दासहभूताय सद्दत्थमत्तच्छायाय | उभिन्नन्ति निब्बानवसेन, अरहत्तवसेन च 
आगतानं उभिन्नं सुत्तानं। अत्थोति अधिप्पायत्थो। 


को पन सो अत्थोति आह “यस्स पना”तिआदि। रागादीनं खयोति रागादीनं अनुप्पादनिरोधो। सो धम्मो 
अक्खयोपि समानो रागादीनं खयस्स उपनिस्सयत्ता खयोपचारेन “रागादीनं खयो निब्बान”न्ति वुत्तो “तिपुसं जरो, गुळो 
सेम्हो'तिआदीसु फलूपचारेन वुत्तं वियाति सम्बन्धो । किलेसानं अनुप्पत्तिनिरोधक्खयस्स मग्गस्स आरम्मणभूतं निब्बानं 
अत्थतो “खयस्स उपनिस्सयो"ति वत्तब्बतं लब्भतीति आह “खयस्स उपनिस्सयत्ता”ति। खयोपचारेनाति अत्तनो 
कारियभूतस्स खयस्स अत्तनि उपचारेन तस्स नामवसेनाति वुत्तं होति । जरकारणं तिपुसं जरोति वुत्तो, सेम्हकारणं गुळो 
सेम्होति वुत्तो। खयन्तेति रागादीनं परिक्खयावसाने । खयोति वा मग्गो वुच्चति “खये जाण''न्तिआदीसु (ध० स० 
दुकमातिका १४२) विय, तस्स अन्ते निरोधावसाने उप्पन्नत्ता खयोति वुत्तं फलूपचारेन, समीपूपचारेन वा। 


सब्बे बालपुथुज्जनापीति सोणसिगालादयो सब्बेपि बालपुथुज्जना समधिगत...पे०... भवेय्युं खणवसेन रागादीनं 
खयस्स तेसम्पि अत्थिताय। तथा च सति पटिपत्तिया निरत्थकभावो आपज्जेय्याति अधिप्पायो। रागादिक्खयानं 
बहुभावतोति रागादीनं विय तेसं खयानम्पि तब्बिकारभावेन बहुभावतो। एवञ्हि सति रागस्स खयो रागवखयो, न 
दोसादीनं, तथा दोसक्खयोपीति अञ्जो रागक्खयो, अञ्जो दोसक्खयो, अञ्जो मोहक्खयोति तिण्णं अकुसलमूलानं 
खयभूतानि तीणि निब्बानानि, चतुन्नं उपादानानं खयभूतानि चत्तारीतिआदिना बहूनि निब्बानानि नाम होन्ति। इदानि आदि- 
सहसङ्गहिते दोसे दस्सेतुं “सङ्कतलक्खण''न्तिआदि वुत्तं। “तीणिमानि, भिक्खवे, सङ्घतस्स सङ्घतलक्खणानि, उप्पादो 
पञ्जायति, वयो पञ्ञायति, ठितस्स अञ्ञथत्तं पज्ञायती”ति (अ० नि० ३.४७) वचनतो वयसङ्कातो खयो सङ्कतलवखणं 

होतीति वृत्तं “सङ्कतलक्खणञ्च निब्बानं भवेय्या”ति । “जरामरणं, भिक्खवे, अनिच्चं सङ्कतं 
पटिच्चसमुप्पन्न"न्ति (सं? नि० २.२०) वचनतो आह “सङ्कतपरियापन्न ˆ न्ति। यं पन सङ्घतपरियापन्नं, तं 
इतरसङ्घतधम्मो विय अनिच्चं होति पच्चयाधीनवुत्तितोति आह ““सङ्कतपरियापन्नत्ता अनिच्च न्ति। “अनिच्चा वत 
सङ्घारा”ति (दी० नि० २.२२१) हि वृत्तं। एत्तावता च किं वृत्तं होति? यदि भवतो मनोरथपरिपूरणत्थं खयं निब्बानन्ति वदाम, 
असङ्कतस्स सङ्घतलक्खणत्ता, सङ्कतपटिपक्खस्स सङ्कतपरियापन्नत्ता सब्बकालिकभावेन निच्चस्स अनिच्चता, ततो च 
परमसुखस्स दुक्खता च आपज्जेय्याति वुत्तं होति । 


एत्तावता भङ्गकखयस्स निब्बानदोसं दस्सेत्वा इदानि अनुप्पादक्खयस्स तब्भावं निसेधेतुं “यदि खयो निब्बानं 
भवेय्या”तिआदि वृत्तं। पठममग्गस्स अनन्तरपच्चयभूतं जाणं गोत्रभु नाम | सेसमग्गपुरेचरं वोदानं नाम। 
फलसमापत्तिपुरेचरं अनुलोमं नाम । तं पन सङ्घारारम्मणमेवाति इध न गहितं । भद्रमुखाति परस्स अनुनयवचनं । 
““खीयन्ती ति वत्तमाननिद्देसेन इदानि खीयमानतं पृच्छति । एस नयो सेसेसुपि। उपधारेत्वाति उपपरिक्खित्वा। “गोत्रभू... 
पे०... मुखा"ति पुच्छाय “रागादीनं खयमेव वदामी”ति तया दिन्नपटिवचनस्स अविरुज्झनवसेन सतिपुरेक्खारं कथेहीति 
अधिप्पायो । गोत्रभुचित्तादीनं गोत्रभुवोदानमग्गानं । गोत्रभुक्खणे किलेसानं अनुप्पादनिरोधस्स अभावतो आह “रागादयो 
खीयिस्सन्ती”ति। फलमेवाति किलेसानं खीणकाले उप्पज्जमानं फलचित्तमेव। आरम्मणं अपस्सन्तोति गोत्रभुआदीनं 
वत्तब्बारम्मणं अपस्सन्तो। अथ वा इतरेसं आरम्मणभावे सति गहेतब्बपच्चयं अपस्सन्तो | 


“अपिचा 'तिआदि परियायन्तरेनपि अनुप्पादनिरोधस्स निब्बानभावनिसेधनं । “उप्पादीयतीति अत्थो”ति पन 
मग्गस्स उप्पत्तिया किलेसक्खयोपि उप्पादितो नाम होतीति कत्वा वृत्तं । न हि इतरथा खयस्स उप्पादो नाम अत्थि। अथ वा 
“अद्धा सो..पे०... निरुत्तरो भविस्सती"ति एत्तकेन गन्थेन खणनिरोधस्स चेव अनुप्पादनिरोधस्स च निब्बानभावे दोसं 
दस्सेत्वा इदानि “खये जाण''न्तिआदीसु (ध० स० दुकमातिका १४२) विय मग्गस्सापि खयपरियायत्ता 
“रागकखयो'तिआदिवचनमत्तेयेव समानभावेन गहिते मग्गस्सापि निब्बानभावप्पसङ्गं, तथा च सति अनिद्ठापत्ति 
सम्भावेन्तो आह “अपिचा 'तिआदि। एवञ्हि सति “उप्पादीयती 'ति मग्गमेव सन्धाय तिट्ठति । यदि मग्गस्स 
निब्बानभावप्पसङ्गो इध सम्भावितो, एवं सति गोत्रभुस्स मग्गारम्मणतादिदोसा वत्तब्बाति? सच्चं वत्तब्बा, एत्तकेनापि पन 
परस्स वचनपटिबाहनं सक्का कातुन्ति परिहारन्तरदस्सने ब्यापारो कतोति। यथानुरूपाय पटिपत्तियाति 
छविसुद्भिपरम्परासङ्घाताय यथानुलोमपटिपत्तिया । 


७७९. अस्सद्धोति पबुद्धसद्भो, मग्गागताय अचलसद्भाय समन्नागतो, मग्गागतसद्धाय हि समन्नागतो आकासे 
बुद्धवेसं मापेत्वापि “निच्चं सुखं अत्ता ति वदन्तस्स न सद्दहति सेय्यथापि सूरम्बट्टोति (अ० नि० १.२५५) । अकतञ्ञूति 
अकतं निब्बानं जानातीति अकतञ्जू। सन्धिच्छेदोति भवसन्धानकरस्स तण्हापापस्स छिन्दनेन पुन भवपटिसन्धियापि 
छिन्नताय पटिसन्धिं खेपेत्वा ठितो। हतावकासोति खीणपटिसन्धिकत्तायेव आयतिं कत्थच ओकासलोके अदिस्समानत्ता 
विहतावकासो। वन्तासोति कत्थचि अभिसङ्गाभावतो छड्टितण्होति अत्थो। उत्तमपोरिसोति सदेवलोके 
अग्गदकिखिणेय्यताय विसिट्ठो पोरिसो। 


दुष्पटिबिद्धाति पटिविज्झितुं, पटिलभितुञ्च दुक्करा। कामादीनं निस्सरणीयताय निस्सरणीया, यदिदं नेक्खम्मं, एतं 
कामानं निस्सरणन्ति सम्बन्धो । तत्थ कामानं निस्सरणन्ति कामेहि निग्गमनं, अथ वा निस्सरन्ति निग्गच्छन्ति एत्थ 
एतेनाति वा निस्सरणं, कामानं निस्सरणड्टानं, निस्सरणुपायन्ति अत्थो। नेक्खम्मन्ति पठमज्झानं । तञ्हि कामेहि 

निक्खन्तन्ति “नेक्खम्म न्ति इध गहितं, अञ्ञत्थ पन पब्बज्जादयोपि “नेक्खम्म”न्ति पवुच्चन्ति | वुत्तञ्हि - 


“पब्बज्जा पठमं झानं, निब्बानञ्च विपस्सना। 
सब्बेपि कुसला धम्मा, 'नेक्खम्म'न्ति पवुच्चरे”ति॥ (इतिवु० अट्० १०९; दी० नि० टी० २.३६०; ३० नि० टी० 
२.३.६६; विसुद्धि० महा० १.५६; नेत्ति० टी० ७६ मिस्सकहारसम्पातवण्णना)। 


अरूपं आकासानञ्चायतनं । भूतन्ति विज्जमानं, खन्धपञ्चकन्ति अत्थो। “भूतमिदन्ति, सारिपुत्त, 
समनुपस्सामीतिआदीसु खन्धपञ्चकं “भूत''न्ति बुच्चति। अत्तनो कारणं पटिच्च समं, सम्मा च उप्पन्नन्ति 
पटिच्चसमुष्पन्नं। पठम...पे०... भवेय्याति सङ्घतनिस्सरणभावेन वृत्तस्स निब्बानस्स अभावप्पत्तिया च 
तदेकयोगनिदिट्ठानं यथाक्कमं कामरूपनिस्सरणानं पठमज्झानाकासानञ्चायतनानम्पि अभावोयेव आपज्जेय्य । इदानि 
यथाधिप्पेतमत्थं आगमेन दस्सेतुं “न तु खयो 'तिआदि वुत्तं । 


““अत्थि...पे०... सुफुसितन्ति चा “ति नत्थि निस्सरणं लोके, कि विवेकेन कामापीति एवं मारेन पटिबाहिते। “अत्थि... 
पे०... सुफुसित" न्ति निब्बानं पतिट्ठपेन्तेन आळवकत्थेरेन वुत्तं । सुफुसितन्ति सुटु फुसितं, सच्छिकतन्ति वुत्तं होति । 
अजातन्तिआदीनि चत्तारि पदानि अञ्ञमञ्ञजवेवचनानि। अथ वा वेदनादयो विय हेतुपच्चयसमवायसङ्घाताय 
कारणसामग्गिया न जातं न निब्बत्तन्ति अजातं। कारणेन विना सयमेव च न भूतं न पातुभूतं न उप्पन्नन्ति अभूतं। एवं 
अजातत्ता अभूतत्ता येन केनचि कारणेन न कतन्ति अकतं। जातभूतकतभावो च नाम रूपादीनं सङ्कातधम्मानं होति, न 
असङ्घतसभावस्स निब्बानस्साति दस्सनत्थं असङ्कतन्ति वृत्तं। पटिलोमतो वा समेच्च सम्भूय पच्चयेहि कतन्ति सङ्कतं, न 
तथा सङ्कतं, सह्घतलवखणरहितन्ति च असङ्कतन्ति। एवं अनेकेहि कारणेहि निब्बत्तितभावे पटिसिद्धे पकतिवादीनं पकति 
विय सिया नु खो, एकेनेव कारणेन एतं कतन्ति आसङ्काय न केनचि कतन्ति दस्सनत्थं अकत" न्ति वुत्तं । एवं 
अपच्चयम्पि समानं सयमेव नु खो इदं भूतं पातुभूतन्ति आसङ्काय तन्निवत्तनत्थं “अभूत''न्ति वुत्तं। अयञ्चेतस्स 
असङ्कताकताभूतभावो सब्बेन सब्बं अजातधम्मत्ताति दस्सेतुं “अजात' न्ति वुत्तं । 


असङ्कतन्तीति इति-सद्दो आदिअत्थो। तेन - 


“नो चेतं, भिक्खवे, अभविस्स अजातं अभूतं अकतं असङ्कतं । नयिध जातस्स भूतस्स कतस्स सङ्घतस्स 
निस्सरणं पञ्ञायेथ | यस्मा च खो, भिकखवे, अत्थि अजातं अभूतं अकतं असङ्कतं, तस्मा जातस्स भूतस्स 
कतस्स सङ्घतस्स निस्सरणं पञ्ञायती”ति (उदा० ७३) - 


एवमादिसुत्तपदं सङ्गण्हाति। तेनाह “अनेकेसु सुत्तन्तेसूति। धम्मेन सदेवकस्स लोकस्स सामी, धम्मस्स वा यथिच्छितं 
देसनतो सामी इस्सरोति धम्मसामी। तथागत-सहस्स अत्थो हेड्ठा कथितोव। सम्मा सामं सब्बधम्मे अभिसम्बुद्धो, सम्मा 
सयमेव सम्मोहनिद्दाविगमेन पटिबुद्धो, बुद्धया विकसितवाति वा सम्मासम्बुद्धो | 


परित्तत्तिकेति “परित्ता धम्मा, महग्गता धम्मा, अप्पमाणा धम्मा”ति (ध० स० तिकमातिका १२) एवं 
परित्तादिधम्मवसेन आगते परित्तत्तिके । 


नवत्तब्बारम्मणत्ताति नवत्तब्बारम्मणत्तप्पसङ्गतो । तेनाह “नवत्तब्बारम्मणपक्खं भजेय्यु*न्ति । 

रूपावचरत्तिकचतुक्कज्झानाति चतुक्कनयेन तिकज्झाना, पञ्चकनयेन चतुक्कज्झाना। कुसलकिरियानं 
अभिञ्ञाभावप्पत्तिया परित्तादिकेपि आरब्म पवत्तनतो “चतुत्थस्स झानस्स विपाको ति आह । तस्माति यथावुत्तयृत्तितो 
चेव पाळितो च। किञ्च भिय्यो - सङ्घतधम्मारम्मणं विपस्सनाजाणं, अपिच अनुलोमभावप्पत्तं किलेसे तदङ्गवसेन 
पजहति, समुच्छेदबसेन पजहितुं न सक्कोति, तथा सम्मुतिसच्चारम्मणं पठमज्झानादिकुसलजाणं विक्खम्भनवसेनेव 
किलेसे पजहति, न समुच्छेदवसेन । इति सङ्कतधम्मारम्मणस्स, सम्मुतिसच्चारम्मणस्स च जाणस्स किलेसानं 
समुच्छेदप्पहाने असमत्थभावतो तेसं समुच्छेदप्पहानकरस्स अरियमग्गजाणस्स तदुभयविपरीतभावेन आरम्मणेन 
भवितब्बं, तञ्च निब्बानमेव | तेनाह पोराणा - 


“जाणं यं सङ्घतालम्बं, पञ्ञत्तालम्बमेव वा । 
पापे हन्ति न तं वत्थुं, तदञ्ञं सम्पटिच्छिय"'न्ति॥ 


रूपसभावाभावतोति एतेन यथा रूपधम्मानं रुप्पनसभावो, पटिघातवन्तता कलापतो वुत्तिया पदेससम्बन्धो सभावो, 
एवं निब्बानस्स कत्थचि पटिघातो, सप्पदेसता च नत्थीति दस्सेति । न हि निब्बानं “असुकदिसाय, असुकपदेसे"ति वा 
निहिसीयति । पपञ्चाभावतोति तण्हामानदिट्विपपञ्चेहि सह अवट्ठानवसेन अभावतो, तेसं अभावपच्चयताय च। 
तण्हादिट्रिमाना हि संसारे सत्ते पपञ्चेन्तीति पपञ्चा नाम। 


७७७२-५. एवं निब्बानं युत्तितो, सुत्ततो च साधेत्वा इदानि तस्स परियायसन्दस्सनत्थं “अच्चन्तमनन्त न्तिआदि 
वुत्तं । तत्थ संसारप्पवत्तिया परियोसानभूतत्ता अन्तं। इमिना अनुपादिसेसनिब्बानधातु कथिताति वदन्ति, 
सोपादिसेसनिब्बानधातुपि वट्टति, अकतन्तिपि पठन्ति । सो हेट्टा वुत्तत्थोव । सउप्पादवयन्ताभावेन अनन्तं । 
किलेसपरिळाहाभावेन, किलेसक्खोभाभावेन च सन्तं | पलोकिताभावेन अपलोकितं । अतित्तिकरभावेन पणीतं। 
सब्बदुक्खहननतो सरणं। किलेसचोरेहि अनुपद्दुतत्ता निब्भयताय खेमं | सब्बुपदवनिवारणतो ताणं। जातिआदिदुक्खेहि 
अनुबन्धस्स अल्लीयितुं युत्तद्ठानताय लेण | यथापटिपन्नस्स सन्तिदायकत्तेन परं पतिट्ठाभावतो परायणं। 


सब्बपीळाविमुत्तताय सिवं | उपनिस्सयहीनानं सब्बञ्जुमुखतो सुत्वापि ठपेत्वा गुणवसेन सभावतो पटिविज्झितुं 
दुक्करताय निपुणं । अविपरीतताय सच्चं। सब्बदुक्खपरिक्खयकरत्ता दुक्खक्खयं । तेजुस्सदताय सन्तत्तअयोगुळे 
मक्खिकाहि विय चतूहि आसवेहि आरम्मणकरणवसेन पवत्तितुं असक्कुणेय्यताय अनासवं। महाकारुणिकस्सापि 
धम्मदेसनाय अप्पोस्सुक्कभावापादनेन पटिविज्झितुं दुक्करताय सुदुद्दसं | लोकुत्तरधम्मेसुपि असङ्घतगुणेन विसिट्ठताय 
परं। संसारमहासमुद्स्स तीरभूतत्ता पारं। मंसचकखुनो, दिब्बचक्खुनो वा अगोचरताय अनिदस्सनं । निदस्सनसङ्घाताय 
उपमाय अभावतो वा अनिदस्सन। 


अविपरिणामधम्मत्ता धुवं । ततोयेव परमपतिट्ठाभावतो दीपं । रोगादिपीळाभावतो अब्यापज्झं। ततोयेव अनीतिकं । 
तण्हालयाभावतो अनालयं। सङ्घतासङ्कतेसु असङ्घतकोद्ठासभूतत्ता, परमपतिट्ठाभावतो वा पद | अविनासभावेन अच्चुतं । 
अक्खरणतो अविनस्सनतो अक्खरं । 


सङ्घतनिस्सटत्ता विमुत्ति। भवबन्धनविमुत्तिहेतुताय मोक्खं । 


७७६-७. एवन्ति यथावुत्तनयेन। विज्ञायाति उग्गहपरिपुच्छावसेन जानित्वा। अधिगमूपायोति 

पटिविज्झनूपायभूता तिस्सो सिक्खा । कातब्बोति पटिपज्जितब्बो । 


सद्धं, बुद्धिञ्च करोति वड्टेतीति सद्धाबुद्धिकरं। तथागतमतेति तिपिटकबुद्भवचने, चतूसु सच्चेसु वा । पञ्ञाय 
सम्भूतं, पञ्ञाय वा सम्भवो एतस्साति पञ्ञजासम्भवं, तदेव सम्पसादनं बुद्धादीसु अधिमुच्चनं, तं करोतीति 
पञ्जासम्भवसम्पसादनकरं। अत्थब्यञ्जनसालिनन्ति अतिमधुरेहि अत्थब्यञ्जनेहि समन्नागतं, 
अत्थब्यञ्जनसारवन्तन्ति वा अत्थो र-कारस्स ल-कारं कत्वा। सारं जानन्तीति सारञ्ञू, ते विम्हापेतीति 
सारञ्ञुविम्हापनं। निटुन्ति परियोसानं, सुतमयमूलकं अनुपादापरिनिब्बानन्ति अधिप्पायो। 


इति अभिधम्मत्थविकासिनिया नाम 
अभिधम्मावतारसंवण्णनाय 


निब्बाननिद्देसवण्णना निट्टिता । 


१२. द्वादसमो परिच्छेदो 


पञ्ञत्तिनिद्देसवण्णना 


एत्थाति यथाउद्िट्ठधम्मानं निद्देसपरियोसाने | एत्तकमेवाति चित्तचेतसिकरूपनिब्बानमत्तमेव | पञ्ञापेतब्बतोति 
परमत्थधम्मा विय सकसकसभाववसेन अपञ्ञायमाना हुत्वा लोकसङ्केतवसेन पञ्ञापियमानत्ता । पञ्ञापनतोति 
परमत्थवसेन विज्जमानाविज्जमानधम्मानं पकासनवसेन पञ्जापनतो । तत्थ “पञ्ञापेतब्बतो ति इमिना पञ्ञापीयति 
पकारेन जापीयतीति पञ्ञत्तीति एवं कम्मसाधनवसेन अत्थपञ्ञत्तिभूता उपादापञ्ञत्ति वुत्ता । “पञ्ञापनतो ति इमिना 
पञ्ञापेति पकारेन जापेतीति पञ्जत्तीति एवं कत्तुसाधनवसेन तस्सा अभिधायकभूता नामपञ्ञत्तीति वेदितब्बं । 
पण्णत्तिदुकनिद्देसे “सङ्घा...पे०... बोहारो”ति (ध० स० १३१३-१३१४) चतूहि पदेहि उपादापञ्ञत्ति वुत्ता । “नामं...पे०... 
अभिलापो”ति (ध० स० १३१३-१३१४) छहि पदेहि नामपञ्ञत्ति कथिताति आचरियानं इच्छितत्ता वुत्तं 
“तेनेवाहा तिआदि। तेसं तेसं धम्मानन्ति हेड्ठा अभिधम्ममातिकाय वुत्तानं कुसलाकुसलादिधम्मानं । सद्वाति “अहं 
ममा 'तिआदिना सङ्घायमानता । समञ्ञाति सङ्केतवसेन ञायमानता । पज्जत्तीति असङ्करवसेन अनेकधा विभजित्वा 
पञ्ञापियमानता । बोहारोति पाकटं कत्वा वुच्चमानता, कथनवसेन उपयुज्जमानता वा । अत्थाभिमुखं नमतीति नामं। तं 
पन अन्वत्थरुळहीवसेन दुविधं, सामञ्ञगुणकित्तिमओपपातिकनामवसेन चतुब्बिधं । नामकम्मन्ति नामकरणं । 
नामधेय्यन्ति नामठपनं, नामधेय्यन्ति वा सेट्टानं नामं। अकखरद्वारेन अत्थं नीहरित्वा उत्ति कथनं निरुत्ति। ब्यञ्जनन्ति 
पाकटकरणं। अभिलापोति अभिलापनं । 


अहतन्ति रूपादिविनिमुत्तं अहंकारबुद्धिविसयभूतं अत्तनो खन्धसमूहसन्तानमुपादाय पञ्ञत्तं तदञ्जानञ्जभावेन 
अनिब्बचनीयं उपादापञ्जत्ति वदति। तेनाह “अहन्ति ही तिआदि। ` अहन्ति...पे०... कत्वा ति उपादापञ्ञत्तिया उप्पत्ति 
दस्सेत्वा यथातिआदिना तं पकासेति। 


यस्मा “समज्ञा पञ्ञत्ति बोहारो”ति “एवं सङ्घा”ति इमस्सेव वेवचनं, तस्मा वुत्तं “इदानि पञ्ञापनतो 

पञ्ञत्ति ˆ न्तिआदि। 


तदनुरूपा जाताति तज्जा, अविज्जमानपञ्जत्ति विय केबलं लोकसङ्केतवसेनेव अहत्वा धम्मसभावस्स अनुरूपवसेन 
पवत्ता पञ्जत्तीति अत्थो। नामपञ्ञत्तिपि वचनत्थसङ्कातकारणं उपादाय पटिच्च पवत्तनतो उपादापञ्जत्तिवोहारं लभतीति 
तस्सापि उपादापञ्जत्तिपरियायो वुत्तो। गण्ठिपदकारेनापि हि इमिनाव अधिप्पायेन उपादापञ्ञत्तीति उपादानवती पञ्ञत्ति 
कारणवति कारणभूतमत्थमुपादाय गहेत्वा तन्निस्सयेन पञ्जापीयति, सब्बोपि पञ्जत्तिभेदो अनेन लक्खणेन 
उपादापञ्जत्तिमेव भजति। अनुपादाय हि पञ्जत्ति नत्थीति वृत्तं। उपनिधापञ्ञत्तीति पटिपकखभूतं एकपञ्जत्ति उपनिधाय 
अपेक्खित्वा पवत्ता पञ्जत्ति। चक्खुसोत-ग्गहणेन अज्झत्तिकायतनानि दस्सेति, रूपसहद-ग्गहणेन बाहिरायतनानि। 
पथवीतेजोवायु-ग्गहणेन फोटुब्बायतनं पभेदतो दस्सेति । एतेनेव धम्मायतनेपि लब्भमानभेदो दस्सितोति दडुब्बं । 


यस्मा पथवादिका पञ्ञत्ति ससम्भारपथवियं एकस्स नामं गहेत्वा समूहमेवोपादाय पञ्जापीयति, घटादिका च पञ्जत्ति 
धम्मसमूहेसु सब्बेसमेव नामं गहेत्वा समूहमेवोपादाय पञ्जापीयति, तस्मा वृत्तं “एकस्स वा 'तिआदि। तत्थ एकस्स नामं 
गहेत्वा समूहमुपादाय पञ्जापियमानाय पथवादिवसेन पाकटभावतो तं ठपेत्वा इतरं दस्सेतुं “कथ''न्तिआदि वृत्तं। अयं 
समूहपञ्जत्ति नाम समूहस्स पञ्ञापनतो । दिसाकासादीसु दिसा-ग्गहणेन चन्दसूरियावत्तनमुपादाय पञ्ञापियमानं 
पुरत्थिमादिदिसापञ्जत्ति दस्सेति। आकास-ग्गहणेन असम्फुट्टुधम्मे उपादाय पञ्जापियमानं कूपगुहादिआकासपञ्जत्ति 
दस्सेति। काल-ग्गहणेन चन्दावत्तनादिकमुपादाय पञ्जापियमानं पुब्बण्हादिकालपञ्जत्ति दस्सेति। निमित्त-ग्गहणेन बहिद्धा 
पथवीमण्डलादिकं, अज्झत्तिकञ्च भावनाविसेसं उपादाय पञ्जापियमानं कसिणनिमित्तादिकं दस्सेति। अभाव-ग्गहणेन 
भावनाबलेन अप्पवत्तनसभावं आकासानञ्चायतनझानं उपादाय पवत्तं आकिञ्चञ्जायतनझानारम्मणं अभावपञ्जत्ति 
दस्सेति। निरोध-ग्गहणेन भावनाबलेन निरुद्धं नेवसञ्जानासञ्जायतनं निस्साय पञ्जत्तं निरोधपञ्चत्ति दस्सेति। आदि- 
ग्गहणेन खयादिसभावं तं तं धम्ममुपादाय पञ्जापियमानं अनिच्चलवखणादिकं सङ्गण्हाति। सापि हि दिसाकासादिका विय 
धम्मसमूहमुपादाय अपञ्ञत्तभावतो असमूहपञ्ञत्तियेवाति। 


साति अयं द्विधा उपादापञ्जत्ति। तज्जापञ्जत्ति वचनत्थं अमुञ्चित्वा पवत्तितो उपादापञ्जत्तियंयेव सङ्गय्हतीति वृत्तं 
“विज्जमानं परमत्थं जोतयती”ति। एवञ्च कत्वा उपरि “छ पञ्जत्तियोपि एत्थेव सङ्गहं गच्छन्तीति वृत्तं । 
विज्जमानन्ति सभावेन उपलब्भमानं । अविज्जमानन्ति ठपेत्वा लोकसङ्केतं सभाववसेन अनुपलब्भमानं । नाममत्तन्ति 
नाममत्तवन्तं । सोतद्वारजवनानन्तरन्ति पच्चुप्पन्नसद्दारम्मणाय सोतद्वारजवनवीथिया, तदनुसारप्पवत्ताय 
अतीतसहदारम्मणाय मनोद्वारजवनवीथिया च अनन्तरप्पवत्तेन । मनोद्वारजवनवीथिपि हि सोतद्वारजवनानन्तरप्पवत्ता 
तग्गहणेनेव इध गहिता। गहितपुब्बसङ्केतेनाति “अयं इमस्स अत्थो, इदमिमस्स वाचक "न्ति एवं 
बचनवचनत्थसम्बन्धग्गहणवसेन गहितपुब्बभावसङ्केतेन। यायाति याय नामपञ्जत्तिया करणभूताय । 
मनोद्वारजवनविञ्ञाणेन कत्तुभूतेन। मनोद्वारजवनविञ्ञाणेन वा करणभूतेन, याय नामपञ्जत्तिया कत्तुभूतायाति 
अत्थो । पञ्ञापीयतीति सम्मृतिपरमत्थवसेन पन दुविधं अत्थजातं पञ्जापीयति विञ्जापीयतीति वृत्तं होति । तेनाह पोराणा 


“अत्था यस्सानुसारेन, विज्ञायन्ति ततो परं | 
सायं पञ्ञत्ति विञ्जेय्या, लोकसड्टेतनिम्मिता”ति॥ 


कतरजवनवीधियं पनायं विञ्ञायतीति? ““घटो”तिआदिसहं सुणन्तस्स एकमेकं सह आरब्भ 

पच्चुप्पन्नातीतारम्मणवसेन द्वे द्वे जवनवारा होन्ति, ततो सद्दसमुदायमारब्भ एको, ततो नामपञ्जत्तिमारब्भ एकोति 
एवं सद्दसमुदायारम्मणाय जवनवीथिया अनन्तरं नामपञ्जत्ति पाकटा होति, ततो परं अत्थावबोधोति आचरिया। 


यं सन्धाय छक्कनयो वुत्तोति सम्बन्धो । तथा अविज्जमानानन्ति परमत्थतो अविज्जमानानं। केनचि आकारेनाति 
परमत्थतो, लोकसङ्केततो वा केनचि पकारेन। अनुपलब्भमानानं पञ्चमसच्चादीनन्ति आकासादिपञ्चमसच्चादीनं । 
आदि-ग्गहणेन अट्टमबोज्झङ्गादिके सङ्गण्हाति। पकतिपुरिसादीनन्ति सत्वरजतमानं समानावत्था 
पकतिअङ्गुट्ठादिपरिमाणो कारको वेदको अत्ता पुरिसोतिआदिना परिकप्मितानं पकतिपुरिसादीनं । आदि-ग्गहणेन 
आकासकुसुमादिं सङ्गण्हाति। विज्जमानेन अविज्जमानपञ्जत्ति परमत्थतो विज्जमानाहि विज्जादीहि अविज्जमानस्स 
पुग्गलस्स पञ्जत्तत्ता। सेसेसुपि इमिनाव नयानुसारेन अत्थो वेदितब्बो। एत्थेवाति उपादापञ्ञत्तियमेव। 


“कुसग्गेनुदकमादाय, समुद्दे उदकं मिने। 
एवं मानुसका कामा, दिब्बकामान सन्तिके”ति॥ (जा० २.२१.३८९) - 


वचनतो मनुस्सलोके चक्कवत्तिसम्पत्तिदिब्बसम्पत्ति उपनिधाय निहीनायेवाति वुत्तं “कपणं...पे०... निधाया”ति। 
मानुसकन्ति मनुस्सलोके भवं । परमत्थो च विज्जतीति पाठसेसो। 


७७८. ततिया कोटि न विज्जति अनुपलब्भमानत्ता। वुत्तञ्हेतं महाअहुकथायं - 


“दुवे सच्चानि अक्खासि, सम्बुद्धो वदतं वरो | 
सम्मुतिं परमत्थञ्च, ततियं नोपलब्मती"ति॥ (दी० नि० अट्टु० १.४३९-४४३)। 


परवादेसु न कम्पतीति पकतिपुरिसन्तरादिवादीनं परेसं तित्थियानं वादेसु सम्पत्तेसु, निमित्तभूतेसु वा न कम्पति न 
पवेधति न चलतीति अत्थो। 


इति अभिधम्मत्थविकासिनिया नाम 
अभिधम्मावतारसंवण्णनाय 


पञ्जत्तिनिद्देसवण्णना निद्धिता। 


१३. तेरसमो परिच्छेदो 


कारकपटिवेधवण्णना 


निद्दिट्टाति उद्देसनिद्देसादिवसेन दस्सिता। कुसलादयोति कुसलाकुसला । एतेसं पन न निद्दिट्टोति सम्बन्धो । पुब्बे 
“कारको ति वचनं विय “वेदको ति अवुत्तेपि “अत्ता कारको वेदको ”ति अत्तनो लद्धिताय “तस्स हि कारकस्स 
वेदकस्सा' ति वुत्तं। कुसलाकुसलानमभावोपि सिया, इतरथा अहेतुकदोसापत्तितोति अधिप्पायो। तेसं कुसलाकुसलानं 
आयत्ता वुत्ति एतेसन्ति तदायत्तवुत्तिनो। तेसन्ति कुसलाकुसलादीनं। तस्माति कारकाभावे कुसलाकुसलानं, 


www.tipitaka.org Vipassana Research Institute 


Page 264 sur 342 


तब्बिपाकानञ्च अभावतो। निरत्थिकाति देसेत्वापि बोधेतब्बाभावतो निरत्थिका। “नायं निरत्थिका ति वत्वापि 
““सात्थिका ति वचनं पन परस्स दळहग्गाहत्थं । लोकेपि हि एवं बोहारं वोहरन्ति, एवमेव भवति, नाञ्जथातिआदि। 
तत्थाति कारकाभावेपि अत्ता अत्थीति गहणे। अनुरोधोति अनुकूलपक्खपातोति अत्थो। इधाति कारकाभावेपि 
कुसलादयो अत्थीति गहणे। विरोधोति पटिघो। 


एवं कारकाभावेपि कुसलादीनं सब्भावं युत्तितो साधेत्वा इदानि लोकसिद्धेन निदस्सनेन साधेतुं अथापीतिआदि 
वुत्तं। अथापीति कारकाभावेपि | पथवि-ग्गहणेन पथवोजं दस्सेति। तथा आप-ग्गहणेन आपोजं । तेजोति सीतुण्हवसेन 
दुविधा तेजोधातु | उतूति हेमन्तादिउतु । आदि-ग्गहणेन बीजादिके सङ्गण्हाति। जनकपच्चयो हेतु, अनुपालनकपच्चयो 
पच्चयो नामाति आह “हेतुपच्चयसामग्गिया”ति। “फलनिब्बत्तको हेतु, पच्चयो अनुपालनको ति हि वुत्तं । 


एवं कारकाभावेपि कुसलाकुसलप्पवत्ति साधेत्वा इदानि परपरिकप्पितं अत्तानमेव ताव पटिक्खिपितुं “ अथापि 
चेत्था”तिआदि आरद्ध । कामं पञ्जापरिबाहिरदिड्टिया एव अत्ता परिकप्पीयति, परो पन “पञ्ञाय परिकप्पेमी*ति 
मञ्जतीति तस्स लद्धिवसेन “पञ्ञाय परिकप्पितो ति वृत्तं । तं उपपरिक्खिस्साम तावाति तिट्ठतु ताव चेसा 
कारकाभावेपि कुसलादीनं भावाभावविचारणा पठमं तमेव अत्तानं उपपरिक्खिस्सामाति अत्थो। दोसमेत्थ वत्तुकामो 
पुच्छतीति अधिप्पायेन पटिञ्ञं अदत्वाव पुच्छन्तो आह ““किञ्चेत्था”ति। सचेतनो वा उदाहु अचेतनो वाति एत्थ को 
दोसोति अत्थो। इतरो उभयथापि दोसोयेव। यञ्हि अचेतनं अत्तानं, न तं कारकं, वेदकञ्च, यथा तं पाकारतरुआदयो। 
“अचेतनोवायं अत्ता"ति अनुमानेन कारकवेदकत्ताभावर्सिद्धितोति दस्सेतुं “यदि अचेतनोतिआदि वुत्तं। अनञ्ञजोति 
अविनिब्भोगवसेन अनञ्ञो। इतरथा “सचेतनो"ति वचनमेव न उपपज्जेय्य। सहभावी नाम अञ्जो न होतीति। अत्तनोपि 
नासो सियाति अविनिब्भोगवुत्तिरूपेसु एकस्स नासे इतरस्सापि विनासो विय। चेतनायपि नासो न भवति 
अविनिब्भोगरूपेसु एकस्स अविनासे इतरस्सापि अविनासो वियाति अधिप्पायो। 


“चेतनाय अनञ्जत्ता"ति कारणं वत्वा तमेव समत्थेतुं “चेतनत्तान''न्तिआदि वृत्तं। “अत्तनो अनासे सति 
चेतनायपि विनासो न भवती"ति सुत्वापि परस्स निरुत्तरभावो, चेतनाय नासे विसेसकारणाभावतोति अधिप्पायेनाह “अथ 
चेतनाययेवा”तिआदि। अत्ताव नस्सतु, तिट्ठतु चेतना। को हि विसेसकारणाभावे अत्तनि अनुरोधो, चेतनाय विरोधोति 
अधिप्पायो। पटिञ्ञा हीनाति पुब्बे दिन्नपटिञ्ञा परिहीना। अथ न भवति, “पटिञ्जा हीना"ति यदि अत्तनो विनासे 
चेतनाय अविनासो न भवति। चेतनत्तानं अनञ्जभावेन चेतनाय नासे अत्तनोपि विनासप्पसङ्गतो अत्ता न नस्सतीति तव 
पटिञ्ञा हीना । वुत्तप्पकारतो विपरीतं वाति यथावुत्तप्पकारतो विपरीतं। चेतनाय विनासेपि अत्ता न नस्सति, अत्तनो पन 
अविनासेपि चेतना नस्सतीति एवं वा तव अधिप्पायो सियाति अत्थो। अत्ता नस्सतु, चेतना तिट्टुतु अञ्जभावे उभिन्नं 
समानयोगक्खमताय भवितब्बतोति अधिप्पायो । पटिञ्ञाहीनो भवसीति चेतनायेव नस्सति, अत्ता न नस्सति पटिञ्ञाय 
हीनो भवसि। 


इधाति अञ्ञत्थ पक्खे। लक्खणकतन्ति अञ्जमञ्जविसदिसेहि भिन्नलक्खणेहि कतं । देसन्तरकतन्ति 
भिन्नदेसकतं। जातो वेदीयति जायतीति जातवेदो, अग्गिस्सेतं अधिवचनं । डय्हमानेति उद्भने पक्खिपित्वा पच्चमाने । 
एको पवत्तिपदेसो इमेसन्ति एकदेसा, तेसं भावोति एकदेसत्तं । 


अविनिब्भोगतोति लक्खणतो भेदेपि ठानवसेन अविनिब्भुज्जनतो अविसंसट्ुत्ता “एकदेसत्ते”तिइमस्सेव 
वेवचनवसेन ““अविनिब्भोगभावेपी” ति वुत्तं। तं अयुत्तन्ति तं “उभिन्नं एकदेसता नत्थी”ति इमिना सह न युज्जति। 

पटिज्ञा हीनाति यदि पुब्बपटिञ्ञा पमाणं, अयं पटिञ्ञा हीना । यदि वा पन अयं पमाणं, इतरा हीनाति अत्थो। अथ 
वा चेतनाय अत्तनो पदेसवसेन नानत्ते अत्तनो अचेतनत्तभावप्पत्तितो “सचेतनो अत्ता”ति हेट्ठा तया दिन्नपटिञ्ञा 
परिहीनाति एवमेत्थ अत्थो दहुब्बो। 


अचेतनो अत्ताति अत्ता अचेतनोति कत्वा । पुब्बे वुत्तदोसतोति “यदि अचेतनो सिया*तिआदिना आदितो 
वुत्तदोसतो | तस्माति यस्मा एवं उपपरिक्खियमाने विमद्दनसहो होति, तस्मा। 


७७९. यदि एवन्ति यदि परमत्थतो कुसलाकुसलानं कारको, तब्बिपाकानञ्च वेदको नत्थि, एवं सन्ते अथ कस्मा 
भगवता वुत्तन्ति सम्बन्धो। 


सन्धावतीति संसरति। अत्तना कतकुसलाकुसलकम्मपच्चयत्ता विपाकभूतं सुखदुक्खम्पि अत्तना कतमेव नाम 
होतीति वृत्तं “सुखदुक्खं सयंकत'ˆन्ति। 


७८०. संसारमापन्नोति - 


““खन्धानञ्च पटिपाटि, धातुआयतनान च | 
अब्बोच्छिन्नं वत्तमाना, “संसारो ति पवुच्चती"ति॥ (ध० स० अट्ठ० निदानकथा; विसुद्धि० २.६१९) - 


एवं वुत्तखन्धपटिपाटिआदिवसप्पवत्तं संसारं पुनप्पुनं पवत्तिवसेन पटिपन्नो। दुक्खमस्स महब्भयन्ति अस्स संसारापन्नस्स 
सत्तस्स जातिआदिदुक्खं महब्भयं महाभयसंवत्तनकन्ति अत्थो। ओपपातिकोति उप्पज्जमानो । 


७८१. भारा हवे पञ्चक्खन्धाति रूपादयो पञ्चकखन्धा भारभूता, सीसे निक्खित्तभारसदिसाति वुत्तं होति । भारहारो 
च पुग्गलो तस्स पञ्चक्खन्धभारस्स हारको। भारादानन्ति पटिसन्धिवसेन पञ्चक्खन्धभारग्गहणं । भारनिक्खेपनन्ति पुन 
अग्गहेतब्बतापादनेन अनुपादापरिनिब्बानवसेन भारस्स निक्खिपनं । 


७८२. यन्ति कुसलाकुसलकम्मं | सकन्ति आयत्तं । 
७८३. एकस्स पुग्गलस्साति सम्बन्धो । एकेन कप्पेनाति एकस्मिं कप्पे | 
७८४. अस्सद्धोतिआदि हेट्ठा वृत्तत्थं । 


“*तञ्च खो सम्मुतिवसेन, न परमत्थतो"ति वत्वा तदेव पतिट्ठापेतु “ननु भगवता 'तिआदि वृत्तं । “कि नु सत्तो"ति 
गाथा वजिराय थेरिया वुत्तापि भगवतो अधिप्पायवसेनेव वुत्तत्ता भगवता वुत्ता नाम होतीति कत्वा वुत्तं “भगवता इदम्पि 
वृत्त न्ति। 


७८५. कि नु सत्तोति पच्चेसीति रूपवेदनादीसु कि नाम सत्तो पुग्गलोति गण्हासि। 


७८६. अङ्गसम्भाराति चक्कादिअवयवसम्भारेसु, चक्कादिअवयवानं समोधानेवाति अत्थो। सद्दोति वोहारो । 

तस्माति यस्मा एवं परमत्थतो सत्तस्स अभावो भगवता वृत्तो, तस्मा। न बचनमत्तमेव आलम्बितब्बं अधिप्पायं 
पहायाति अत्थो। दळ्हमूळहोव हुत्वा गण्हातीति दळहमूळहग्गाही, कारणे दस्सितेपि अपरिच्चजनवसेन गहणं 
दळहग्गहणं । कारणस्सेव दहुमसमत्थतावसेन गहणं मूळहग्गहणं । तादिसेन न भवितब्बन्ति आह “न च...पे०... 
भवितब्ब''न्ति। सुत्तपदानन्ति नेय्यत्थनीतत्थवसेन उभयथा ठितानं सुत्तन्तानं । 


ह्वे सच्चानि वृत्तानि तथा तथा विनेतब्बानं पुग्गलानं वसेनाति अधिप्पायो। येसञ्हि सम्मुतिदेसनाय विसेसाधिगमो 
होति, तेसं सम्मृतिसच्चवसेन देसेति। येसञ्च परमत्थदेसनाय, तेसं परमत्थवसेन देसेति। देसभासाकुसलो विय आचरियो 
तंतंदेसवासिमाणवानं ताय ताय भासाय। सम्मृतिसच्चं परमत्थसच्चञ्चाति एत्थ “पुग्गलो सत्तो इत्थी पुरिसो खत्तियो 
ब्राह्मणो देवों 'तिएवमादि परमत्थतो अविज्जमानम्पि लोके कतसङ्केतवसेन तथत्ता सम्मृतिसच्चं । खन्धधातुआयतनानि 
सतिपट्ठानातिएवमादि परमत्थवसेनेव तथत्था परमत्थसच्चं | तेनाहु अट्टुकथाचरिया - 


““सङ्केतवचनं सच्चं, लोकसम्मुतिकारणं । 
परमत्थवचनं सच्चं, धम्मानं भूतकारणं॥ (दी० नि० अट्टु १.४३९-४४३)। 


“तस्मा वोहारकुसलस्स, लोकनाथस्स सत्थुनो। 
सम्मुतिं बोहरन्तस्स, मुसावादो न जायती”ति॥ 


७८७-८. यो सो इमं गन्थं अच्चन्तं सततम्पि चिन्तेति, तस्स ततो सिद्धा परमा पञ्जा वेपुल्लभावं गच्छति। अधि 
चित्तसन्तापं नीहरति अपनेतीति अधिनीहरं | विमतिया विचिकिच्छाय, मोहस्स वा विनासं करोति उपनिस्सयभावतोति 
विमतिविनासकरं। अत्थब्यञ्जनसम्पदाय मनवड्डनतो पियकरं। विकसतीति दिब्बति। इधाति इमस्मिं सासने, अभिधम्मे 
वा। 


इति अभिधम्मत्थविकासिनिया नाम 
अभिधम्मावतारसंवण्णनाय 


कारकपटिवेधवण्णना निट्टिता । 


१४. चुद्दसमो परिच्छेदो 


रूपावचरसमाधिभावनानिद्देसवण्णना 


७८९. एवं परमत्थसम्मुतिवसेन उभयथापि सब्बधम्मे सङ्घेपतो दस्सेत्वा इदानि यस्मा तेसु उग्गहणपरिच्छेदादिवसेन 
कतपरिचयेन अत्थकामेन कुलपुत्तेन एकंसतो भावनाय अभियोगो कातब्बो, तस्मा भावनानयं सङ्घेपतो दस्सेतुमारभन्तो 
आह “भावनानय न्तिआदि । तत्थ भावनानयन्ति लोकियलोकुत्तरभावनानयं, कुसलधम्मानं बडुनक्कमन्ति अत्थो। 
दिटुधम्मिकसम्परायिकं हितं आनयति उपनेतीति हितानयो, तं हितानयं। मानयन्ति मानेन्तो। दिट्टधम्मिकसम्परायिकत्थेहि 
अनुसासनतो सत्तानं सुखं आनेतीति सुखानयो, तं सुखानयं । परमं व्याकरोमि, परमं भावनानयन्ति वा योजना। 

७९०. मनुस्सानं धम्मतो उत्तरं आणदस्सनन्ति सम्बन्धो। तत्थ मनुस्सानं धम्मा नाम मनुस्सानं पकतिधम्मभूता दस 
कुसलकम्मपथा, ततो उत्तरं आणदस्सन नाम महग्गतलोकुत्तरधम्मा। ते हि जाननट्रेन जाणं, पच्चक्खतो विय दस्सनड्रेन 
च दस्सनन्ति अधिप्पेता । “उत्तरिमनुस्सान'न्ति बा यथाठितवसेनेव सम्बन्धो । बालमनुस्सादितो उत्तरिमनुस्सानं 
झायीनञ्चेव अरियानञ्चाति अत्थो। 


७९१. सङ्कस्सरसमाचारेतिआदीहि सीलविसुद्भिया पयोजनदस्सनं । तत्थ सङ्काय सरितब्बो समाचारो अस्साति 
सङ्कस्सरसमाचारो । यं किञ्चि लामककम्मं दिस्वा “इदं असुकेन कतं भविस्सती 'ति एवं पवत्तेतब्बाय सङ्काय अत्तनो वा 
परे यंकिज्चि मन्तेन्ते दिस्वा “मम इदञ्चिदञ्च असारुप्पं जानित्वा मन्तेती "ति एवं पवत्तसङ्काय उपगन्तब्बसमाचारोति 
अत्थो। दुस्सीलेति एतदेव विभावेतुं “सीलवज्जिते”ति वुत्तं । दुस्सीलेति वा दूसितसीले खण्डादिभावं उपगतसीले। 
सीलवज्जितेति सब्बेन सब्बं सीलविरहिते । नत्थि झानन्ति लोकियज्झानम्पि ताव नत्थि। कुतो मग्गोति लोकुत्तरमग्गो 
कुतो, केन कारणेन लोकुत्तरधम्मानं हेतुयेव विज्जतीति अत्थो। 


७९२. चरन्ति तस्मिं सीले परिपूरकारिताय पवत्तन्तीति चारित्तं। वारितं तायन्ति रक्खन्ति तेन, वारिततो वा अत्तानं 
तायतीति वारित्तं। यं भगवता “इदं कातब्ब''न्ति पञ्जत्तिसिकखापदपूरणं, इदं चारित्तं नाम। यं “न कातब्ब''न्ति 
पटिक्खित्तं, तस्स अकरणं वारित्तं नाम | अच्छिहन्तिआदीसु यस्स सत्तसु आपत्तिक्खन्धेसु मज्झे सिकखापदं भिन्नं, तस्स 
सीलं छिहसाटको विय छिद्दं नाम होति, तब्बिपरीतं अच्छिदं । यस्स आदिम्हि वा अन्ते वा भिन्नं, तस्स परियन्ते 
छिन्नसाटको विय खण्डं नाम होति, तदञ्ञं अक्खण्डं। कमस्स आदरकरणवसेन अकखण्डन्ति, कमविलङ्घनवसेन 
““अक्खण्डमच्छिद्द“न्ति वा पाठो। अकम्मास-ग्गहणेन असबलत्तम्मि वुत्तं, सबलकम्मासानं भेदस्स अप्पमत्तकभावतो। 
एत्तको हि तेसं विसेसो। यस्स पटिपाटिया द्वे तीणि सिक्खापदानि भिन्नानि, तस्स पिट्टिया, कुच्छिया वा उट्टितेन 
विसभागवण्णेन काळरत्तादीनं अञ्ञतरेन सबलवण्णा गावी विय सबलं नाम होति। यस्स अन्तरन्तरा भिन्नानि, तस्स 
अन्तरन्तरा विसभागवण्णबिन्दुचित्रगावी विय कम्मासं नाम होति। यं पन तथाविधं न होति, तं “असबलं अकम्मास ˆ न्ति 
बुच्चति। अनिन्दितन्ति इमिना भुजिस्सविञ्ञुप्पसत्थअपरामट्समाधिसंवत्तनिकभावे सङ्गण्हाति। तत्थ “इमिनाहं सीलेन 
वा वतेन वा ब्रह्मचरियेन वा देवो वा भविस्सामि देवञ्जतरो वा“ ति एवं तण्हाय अपरामटुं तण्हादासब्यतो मोचितत्ता 
भुजिस्सं नाम। अदासञ्हि लोके भुजिस्सोति वदन्ति। यथावुत्तगुणपारिपूरिया बुद्धादीहि विज्जूहि पसंसितब्बन्ति 
विञ्ञुप्पसत्थं। तण्हादिट्टीहि अपरामटुं ठितिभागियं अपरामट्ु नाम | झानादीनं पच्चयो भवितुं समत्थं विसेसभागियं 
समाधिसंवत्तनिकं नाम | 


७९३-७. विवेकसुखन्ति कायचित्तृपधिविवेकसुखं । कायविवेकसुखम्पि हि सम्पन्नसीलस्सेव दुस्सीलस्स 
सुञ्ञागारादीसु वसतोपि भेरवारम्मणादिआपाथगमनेन दुक्खस्सेव विसेसतो सम्पज्जनतो। अलङ्कारो अनुत्तरोति 
देवब्रह्मराजराजमहामत्तादीनं मज्झे अनञ्ञसाधारणसोभापटिलाभहेतुताय निरुत्तरो अलङ्कारविसेसो। रतनन्ति चक्कवत्तीनं 
चक्करतनादितोपि सविसेसं रतिजननतो अनुत्तरं रतनं। चक्करतनादिकञ्हि वट्ुनिस्सितमेव रति जनेति, इदं पन 
विवइनिस्सितम्पि जनेतीति विसेसतो रतिजनकं होति। इच्छितिच्छितस्स सम्पत्तिविसेसस्स निप्फादनतो चिन्तामणिसमन्ति 
चिन्तामणि। यानन्ति संसारकन्तारतरणे यानं। सीतलन्ति चित्तसीतिभावकरणेन सीतलं। किलेसमलधोवनन्ति 
गङ्गायमुनादीहिपि दुब्बिसोधनीयस्स किलेसकालुसियस्स धोवनं । गुणानं मूलभूतन्ति सब्बेसम्पि लोकियलोकुत्तरगुणानं 
मूलभूतं । “सीले पतिट्ठाय (सं० नि० १.२३), को चादि कुसलानं धम्मानं, सीलञ्च सुविसुद्भ न्ति (सं? नि० ५.३६९) च 
आदिवचनञ्हेत्थ निदस्सनं। दोसानं वीतिक्कमवत्थुभूतस्स बलस्स विनासनतो दोसानं बलघाति। 

तस्माति यस्मा एवंविधानिसंससम्पन्नं सीलं, तस्मा। दुविधलक्खणन्ति ओक्खित्तचक्खुअप्पसद्दादिवसेन 
कायकम्मादीनं अविप्पकिण्णतासाधनतो समाधानलक्खणं, कुसलधम्मानं मूलभावतो पतिड्ठानलक्खणन्ति एवं 
दुविधलक्खणं, चारित्तवारित्तवसेन वा दुविधसभावन्ति अत्थो। अत्थानं कामेति तस्स हितासीसनवसेनाति अत्थकामो । 
पियं सीलमस्साति पियसीलो | 


७९८-९. कातब्बो पलिबोधस्सुपच्छेदोति सम्बन्धो। कतिविधो पनायं पलिबोधो, कि सरूपो चाति आह “पलिबोधा 
दसा”तिआदि, “आह महाअट्टकथाय न्ति अधिप्पायो। तत्थ आवासोति एकम्पि ओवरकं आदिं कत्वा याव सकलोपि 
सङ्घारामो, सो तत्थ पटिबद्भचित्तस्स पलिबोधो, न इतरस्स। कुलन्ति जातिकुलं वा उपड्ठाककुलं वा, तं तेहि 
संसट्टविहरतोब पलिबोधो। लाभोति चत्तारो पच्चया, तेपि तत्थ सापेक्खस्सेव पलिबोधा । गणोति सृत्तन्तिकगणो वा 
आभिधम्मिकगणो वा। सो उद्देसपरिपुच्छादानेन समणधम्मस्स ओकासालाभिनो पलिबोधो। कम्मन्ति नवकम्मं, तं 
करोन्तेन बडुकिआदीहि लद्धालद्धं जानितब्बं, कताकते उस्सुक्कं आपज्जितब्बन्ति सब्बथापि पलिबोधो। अद्धानन्ति 
मग्गगमनचित्तस्स दुब्बिनोदनीयताय तं समणधम्मस्स पलिबोधो। जातीति एत्थ कुल-ग्गहणेन जातिकुलस्सपि गहितत्ता 
एकेका जाति इध गहिताति दटुब्बा । ये पन विहारे आचरियुपज्झायादयो, घरे मातादयो, ते गिलाना पलिबोधा। आबाधोति 
यो कोचि रोगो, सो बाधयमानो पलिबोधो । गन्थोति परियत्तिपरिहरणं, तं सज्झायादीहि निच्चब्यावटस्सेव पलिबोधो । 
इद्धीति पोथुज्जनिकइद्भि। सा हि दुप्परिहारा अप्पमत्तकेनेव भिज्जति, अयं पन विपस्सनाय पलिबोधो, न समाधिस्स 
समाधि पत्वा पटिलभितब्बत्ता। तेति ते पलिबोधा । 


८००-२. पलिबोधस्सुपच्छेदं कत्वाति एत्थ पठमो तत्थ निरपेक्खचित्तताय, दुतियो असंसग्गेन, ततियो 
लाभसक्कारुप्पत्तिट्ठानं पहाय अञ्ञत्थ गमनेन, चतुत्थो यथारद्भगन्थसमापनेन, अञ्जस्स सङ्गाहणेन वा, पञ्चमो 
यथारद्भकम्मस्स निट्ठापनेन, सङ्घादीनं निय्यातनेन वा, छट्ठो गन्त्वा किच्चतीरणेन, सत्तमो उपट्हित्वा जातीनं 
पाकतिककरणेन, अट्टमो भेसज्जकरणेन, वीरियाधिट्टानेन वा, नवमदसमा तत्थ अब्यावटताय उपच्छिन्दितब्बा । 
उपसङ्कमितब्बोति यत्थ सो बसति, तत्थ उपसङ्कमनविधिञ्चेव उपसङ्कमन्तेन पटिपज्जितब्बविधानञ्च विसुद्धिमग्गे 
बुत्तनयेन वेदितब्बं । इतो परञ्हि गन्थवित्थारपरिहरणत्थं विसुद्धिमग्गे आगतवित्थारं पहाय पदत्थवण्णनमत्तं करिस्साम | 
कम्मट्ठानस्साति एत्थ योगकम्मस्स पवत्तिद्ठानताय, उपरूपरिभावनाकम्मस्स कारणभावतो च कम्मद्ठानं । तं पन 
सब्बत्थकपारिहारियवसेन दुविधं । तत्थ मेत्ता, मरणस्सति, असुभसञ्ञा च सब्बत्थ अत्थयितब्बतो इच्छितब्बतो 
सब्बत्थककम्मड्ठानं नाम | चरियानुकूलं पन यं किञ्चि कम्मट्ठानं निच्चं परिहरितब्बत्ता पारिहारियकम्मड्ठानं नाम । इमं 
दुविधं कम्मड्ठानं यो देति, अयं कम्मट्ठानस्स दायको, सोपि ईदिसो परियेसितब्बोति दस्सेतुं “पियो गरू 'तिआदि वुत्तं । 
पियोति सीलसम्पदादीहि सत्तानं पियायितब्बो। गरूति ततोयेव गरुकातब्बो पासाणच्छत्तं विय गरु कत्वा दटटुब्बो । 
भावनीयोति सम्भावनीयो। वत्ताति किञ्चि आलसियम्पि दिस्वा चोदेत्वा ओवादवसेन वदनसीलो | वचनक्खमोति 
पटिपुच्छक्खमो, पटिपुच्छितो असंहीरो हत्वा सम्भासनकखमोति वुत्तं होति | गम्भीरञ्च कथं कत्ताति तिरच्छानकथं 
अकथेत्वा दसकथावत्थुपटिसंयुत्तं गम्भीरमेव कथं कत्ता। नो चट्टाने नियोजकोति अप्पवत्तितब्बट्ठानभूते अहिते न 
नियोजको | एवमादिगुणोपेतन्ति आदि-सद्देन सद्भासम्पदादिगुणयोगं दस्सेति। कालेनाति अत्तनो, आचरियस्स च 
सप्पायकालेन। 


८०३. वत्तं कत्वाति आचरियस्स नवकमहल्लकभावानुरूपेन खन्धके आगतं आचरियवत्तं कत्वा। इदानि 
आचरियेन पटिपज्जितब्बविधि दस्सेतुं “तेनापी”तिआदि वुत्तं । तेनापीति कम्मट्ठानदायकेनपि। चरितं जत्वा दातब्बन्ति 


www.tipitaka.org Vipassana Research Institute 


Page 269 sur 342 


चेतोपरियञाणलाभिना तस्स चित्ताचारं, हदयलोहितं वा पस्सित्वा इतरेन “त्वं किंचरितोसि, के वा पन ते धम्मा 
बहुलं समुदाचरन्तीतिआदिना पटिपुच्छित्वा तस्स चरितं जानित्वा तदनुरूपेन दातब्बं । 


८०४. इरियापथादितोपि केसञ्चि चरितं जानितुं सक्का, तं पन न एकन्तिकं, “चरितं ञत्वा*ति वुत्तं, कतमं पन तं, 
कतिविधा वाति आह “चरितं पनिदं रागदोसमोहवसेना”तिआदि। उस्सन्नभावेन सन्ताने चरतीति चरितं, असति 
पटिपक्खभावनायं सन्ताने पवत्तनारहा रागादयो | 


८०५. वोमिस्सकनयाति सम्पयोगवसेन, एकसन्ततिपरियापन्नतावसेन च नेसं संसग्गभेदा। चतुसद्ठटि भवन्तीति - 


“रागादिके तिके सत्त, सत्त सद्भादिके तिके । 
एकद्वितिकमूलम्हि, मिस्सतो सत्तसत्तक "न्ति - 


एवं वुत्तेहि नवहि सत्तकेहि यथारहं विभजियमाना तेसट्टि दिट्टिया सद्धि चतुसट्ठि भवन्ति । तथा हि वुत्तं उपनन्दत्थेरेन - 


“रागो दोसो च मोहो च, रागेन पटिघोपि च। 
सद्धि रागेन मोहो च, मोहोपि पटिघेन च॥ 


“रागादित्तयमेकन्ति, सत्त रागादिके तिके । 
सद्धा बुद्धि च तक्को च, सद्भि सद्भाय बुद्धि च॥ 


“सद्भाय तक्कनञ्चेव, बुद्धिया तक्कनम्पि च। 
सद्धादित्तयमेकन्ति, सत्त सद्भादिके तिके॥ 


“रागादिकं तिकञ्चेक-मेकद्वितिकभेदतो | 
सद्धार्बुद्भिवितक्केहि, यथायोगं विमिस्सिय॥ 


““एकमूले द्विमूले च, पच्चेकं सत्तकत्तयं। 
तिमूले सत्तकञ्चेकं, जेय्यं तं सत्तसत्तकं॥ 


“सदधि रागेन सद्धा च, सद्धिं तेनेव बुद्धि च। 
तेनेव तक्कनं तेन, सद्धाबुद्धि च तेन च॥ 


“सद्धासङ्कप्पनं तेन, बुद्धिसङ्कप्पनम्पि च। 
विमिस्सेत्वान तेनेव, सद्धाबुद्धिवितक्कनं॥ 


“रागमूलनये चेव-मेकं सत्तकमुद्दिसे । 
सद्धिं दोसेन सद्धा च, सद्भि तेनेव बुद्धि च॥ 


“तेनेव तक्कनं तेन, सद्धाबुद्धि च तेन च। 

सद्भासङ्कप्पनं तेन, बुद्धिसङ्कप्पनम्पि च॥ 


“विमिस्सेत्वान तेनेव, सद्धाबुद्धिवितक्कनं । 
दोसमूलनये चेव-मेकं सत्तकमुद्दिसे॥ 


““सद्धि मोहेन सद्धा च, सद्धि तेनेव बुद्धि च। 
तेनेव तक्कनं तेन, सद्धाबुद्धि च तेन च॥ 


“सद्धासङ्कप्पनं तेन, बुद्धिसङ्कप्पनम्पि च। 
विमिस्सेत्वान तेनेव, सद्धाबुद्धिवितक्कनं॥ 


“मोहमूलनये चेव-मेकं सत्तकमृद्दिसे। 
एकमूले नये चेवं, जेय्यं तं सत्तकत्तयं॥ 


“मिस्सेत्वा रागदोसेहि, सद्धा तेहेव बुद्धि च। 
तेहि सङ्कप्पनं तेहि, सद्धाबुद्धि च तेहि च॥ 


“सद्धासङ्कप्पनं तेहि, बुद्भिसङ्कप्पनम्पि च। 
तेहि द्वीहेव मिस्सेत्वा, सद्भाबुद्भिवितक्कनं॥ 


“रागदोसनये चेव-मेकं सत्तकमुद्दिसे । 
मिस्सेत्वा रागमोहेहि, सद्धा तेहेव बुद्धि च॥ 


“तेहि सङ्कप्पनं तेहि, सद्भाबुद्धि च तेहि च। 
सद्भासङ्कप्पनं तेहि, बुद्भिसङ्कप्पनम्पि च॥ 


“तेहि द्वीहेव मिस्सेत्वा, सद्धार्बुद्धिवितक्कनं । 
रागमोहनये चेव-मेकं सत्तकमुद्दिसे॥ 


“मिस्सेत्वा दोसमोहेहि, सद्धा तेहेव बुद्धि च। 
तेहि सङ्कप्पनं तेहि, सद्धाबुद्धि च तेहि च॥ 


“सद्धासङ्कप्पनं तेहि, बुद्धिसङ्कप्पनम्पि च। 
तेहि द्वीहेव मिस्सेत्वा, सद्भाबुद्भिवितक्कनं॥ 


“दोसमोहनये चेव-मेकं सत्तकमुदिसे । 
द्विमूलम्हि नये चेवं, जेय्यं तं सत्तकत्तयं॥ 


“रागप्पटिघमोहेहि, सद्धा तेहेव बुद्धि च। 

तेहि सङ्कप्पनं तेहि, सद्धाबुद्धि च तेहि च॥ 


“सद्धासङ्कप्पनं तेहि, बुद्भिसङ्कप्पनम्पि च। 
तेहि तीहेव मिस्सेत्वा, सद्भाबुद्धिवितक्कनं ॥ 


““तिमूलम्हि नये चेव-मेकं सत्तकमुद्दिसे | 
एवं तेसट्ठि होतीति, विञ्जेय्यं नवसत्तकं । 
दिट्टियापि च होतेव, चतुसड्डीति केचना 'ति॥ 


८०६-७. ननु च “चरितं जत्वा दातब्ब”न्ति वुत्तं, किंचरितस्स पन कि कम्मट्ठानं अनुकूलन्ति इमं अनुयोगं सन्धाय 
तंतंचरितानुकूलकम्मड्ठानं दस्सेत्वा पुन तस्स गणनतो अप्पनावहतो झानप्पभेदतो समतिक्कमतो वड्डनावड्डनतो 
आरम्मणतो भूमितो गहणतो पच्चयतो भेदं दस्सेतुं “असुभा चा“ तिआदि आरद्धं | तत्थ दस असुभाति उद्धुमातकं 
विनीलकं विपुब्बकं विच्छिहकं विक्खायितकं विक्खित्तकं हतविक्खित्तकं लोहितकं पुळवकं अट्टिकन्ति इमे दस | तथा 
कायगतासति चाति इमे एकादस रागविकखम्भनस्स उपायभावतो रागचरितस्स अनुकूला । असुभ-ग्गहणेन चेत्थ 
तदारम्मणसमाधिपुब्बङ्गमं कम्मट्ठानं गहितं । एवं सेसेसुपि यथारहं दटुब्बं। अप्पमाणसत्तारम्मणत्ता अप्पमञ्ञा, मेत्ता 
करुणा मुदिता उपेक्खाति चतुन्नं ब्रह्मविहारानमेतं अधिवचनं । ते पन सवण्णकसिणा नीलकसिणं पीतकसिणं 
लोहितकसिणं ओदातकसिणन्ति इमेहि चतूहि वण्णकसिणेहि सहिता अट्ट दोसविक्खम्भनुपायभावतो, 
अप्पटिघातविसयत्ता च दोसचरितस्स अनुकूला। 


८०८. तं...पे०... पनेककन्ति एत्थ एककन्ति इदं अनुस्सतिअपेक्खं, अनुस्सतीसु एकन्ति अत्थो, न 
मोहचरितवितक्कचरितापेक्खं तेसं अञ्जस्सापि अनुकूलस्स लब्भनतो। तं पन मोहचरितस्स, वितक्कचरितस्स च 
गणनबलेन चित्तस्स पतिट्ठानतो अनुकूलं । 


८०९-१९. पुरिमा...पे०... देहिनोति “बुद्धानुस्सति धम्मानुस्सति सङ्घानुस्सति सीलानुस्सति चागानुस्सति 
देवतानुस्सती”ति इदं पाळिक्कमेन पुरिमं अनुस्सतिछक्कं सद्धाचरितस्स अतिसप्पायवसेन अनुकूलं। मरणूपसमायुत्ता 
सतीति मरणे, उपसमे च युत्ता सति, मरणानुस्सति, उपसमानुस्सति चाति वुत्तं होति। आहारनिस्सिता सञ्ञाति आहारे 
पटिक्कूलसञ्ञा। धातुववत्थानन्ति चतुधातुववत्थानं । बुद्धिप्पकतिजन्तुनोति बुद्धिचरितस्स सत्तस्स। सेसानि 
कसिणानीति दोसचरितस्स अनुकूलेसु वुत्तेहि चतृहि वण्णकसिणेहि अवसेसानि 
पथवीआपोतेजोबायोआलोकाकासकसिणानि, एवं पुरिमानि चत्तारि, इमानि छाति दस इमस्सेव उजुविपच्चनीका, इमस्स 
असप्पायन्ति गहेतब्बविसेसस्स अभावतो रागादिसब्बचरितानं अनुकूलाति वण्णिता। 


८१२. एकन्तविपच्चनीकभावतोति रागचरितादीनं असुभादिकम्मड्डानस्स उजुविपच्चनीकताय। अतिसप्पायतोति 
सद्भाचरितादीनं बुद्धानुस्सतिआदिकम्मड्ठानस्स अतिसप्पायतो। एवं उजुविपच्चनीकवसेन, अतिसप्पायवसेन च इदं सब्बं 
विसुं विसुं तेसं अनुकूलन्ति वुत्तं, न पन इतरस्स अननुकूलभावतो । न हि रागादीनं अविक्खम्भिका, सद्भादीनं वा 
अनुपकारिका कुसलभावना नाम अत्थि। तथा हि मेघियसुत्ते - 


““चत्तारो धम्मा उत्तरि भावेतब्बा, असुभा भावेतब्बा रागस्स पहानाय, मेत्ता भावेतब्बा ब्यापादस्स पहानाय, 

आनापानस्सति भावेतब्बा वितक्कुपच्छेदाय, अनिच्चसञ्जा भावेतब्बा अस्मिमानसमुग्घाताया”ति (अ० 
नि० ९.३; उदा० ३१) -- 


एकस्सेव चत्तारो धम्मा भावेतब्बाति वुत्ता। तथा राहलोवादसुत्तेपि “मेत्तं, राहल, भावनं भावेही”तिआदिना (म० नि० 
२.१२०) सत्त कम्मट्ठानानि वृत्तानि, न चायस्मतो मेघियस्स चत्तारिपि चरितानि सन्ति, नापि राहुलत्थेरस्स सब्बचरितानि, 
तस्मा वचनमत्ते अभिनिवेसं अकत्वा सब्बत्थ अधिप्पायो परियेसितब्बोति वृत्तं होति। 


८९३-४. किञ्चापि वुत्तनयेन कम्मट्ठानानं गणनपरिच्छेदोपि सक्का ञातुं, सङ्करत्ता पन सुखेन विञ्ञातुं न सक्काति 
तेसं सामञ्जतो, विसुं विसुं जातितो च गणनपरिच्छेदं दस्सेतुं “कम्मट्रानानि सब्बानी”तिआदि वुत्तं । चत्तालीसाति 
निद्दिसेति पाळितो, अट्टुकथातो च समोधानेत्वा “समचत्तालीसा”ति निद्दिसेय्य। कथं? कसिणानि दस...पे०... सञ्जा 
चाहारता इति। असुभानुस्सती दसाति दस-सद्दो पच्चेकं योजेतब्बो “दस असुभा, दस अनुस्सती"ति। दस असुभा हेट्ठा 
कथिताव। “पुरिमानुस्सतिछक्क न्ति एत्थ वुत्ता छ, मरणानुस्सति कायगतासति आनापानस्सति उपसमानुस्सतीति इमा 
दस अनुस्सतियो। चतुधातुववत्थानन्ति पथवादीनं चतुन्नं धातूनं ववत्थानं। सञ्ञा चाहारताति गाथाबन्धवसेन ग- 
कारस्स लोपं कत्वा आहारगता सञ्जा “आहारता सज्ञा' ति वुत्ता । आहारोये वा आहारता, तग्गता च सञ्जा उपचारतो 
“आहारता' ति वुत्ता, आहारे पटिक्कूलसञ्ञाति अत्थो। 


८१५-६. किं इमेसु सब्बेसुयेव कम्मद्ठानेसु झानं निब्बत्ततीति? आम, निब्बत्तति सब्बेस्वेव उपचारज्झानं, अप्पनाझानं 
पन केसुचि न निब्बत्तति, तस्मा कानिचि उपचारमेव निब्बत्तेन्ति, कानिचि अप्पनम्पि। कथं पनेतं दढुब्बन्ति आह 
““एतेसूतिआदि। उपचारमेव आवहन्तीति उपचारावहा ` अपेक्खो"तिआदीसु विय हेत्थ अवधारणं दडुब्बं । तत्थ 
आनापानस्सतिं, कायगतासतिञ्च हित्वा सेसा बुद्भानुस्सतिआदयो अट्ट अनुस्सतियो, सञ्जा, ववत्थानञ्चाति एते दस 
नानप्पकारकत्ता, गम्भीरत्ता, सभावधम्मत्ता च असति भावनाविसेसे उपचारावहा वुत्ता। 


८९७-८. एवं उपचारप्पनावहतो दस्सेत्वा इदानि झानप्पभेदतो दस्सेतुं “ अप्पनायावहेसू ˆ तिआदि वृत्तं । 
चतुक्कज्झानिकाति चतुक्कनयवसेन चतुब्बिधरूपावचरज्झानवन्तो, तेसं एकेकस्सेव आरम्मणभूताति अत्थो। 
पञ्चकनयवसेन पन ““पञ्चकज्झानिका”ति वेदितब्बा। पठमज्झानिकाति पठमज्झानस्सेव आरम्मणभूता, 
पटिक्कूलभावतो पन इतरेसं आरम्मणानि न होन्ति। पटिक्कूलेपि हि विसये वितक्कबलेन पठमज्झानं अप्पेति 
चण्डसोतनदियं अरित्तबलेन नावा विय। सेसानि पन तदभावतो न तेसु अप्पेन्ति। 


८९९. तिकज्झानवहाति चतुक्कनयेन तिकज्झानवहा, पञ्चकनयेन पन चतुक्कज्झानवहा, मेत्ताकरुणामुदिता हि 
मेत्तादीनं सोमनस्ससहगतानमेव आरम्मणत्ता पञ्चमज्झानिका न होन्ति। अप्पनप्पत्ता हि मेत्तादयो सोमनस्सेन विना 
नप्पवत्तन्ति। चतुत्थोपि ब्रह्मविहारोति सम्बन्धो । ब्रह्मानं उत्तमानं विहारो, ब्रह्मभूतो वा विहारोति ब्रह्मविहारो, सो 
उपेक्खाभावनावसेन चतुत्थज्झानिको । तत्थापि मेत्तादिवसेन पटिलद्धज्झानचतुक्कस्सेवेतं अप्पेति, नेतरस्स। कस्मा? 
मेत्तादीनं निस्सन्दत्ता। यथा हि कसिणानं निस्सन्दा आरुप्पा, यथा च समथविपस्सनानिस्सन्दा निरोधसमापत्ति, एवं 
मेत्तादिनिस्सन्दा उपेक्खा। आरुप्पा चतुत्थज्झानिकाति अङ्गसमतावसेन आरुप्पापि चतुत्थज्झानस्सेव पभेदाति कत्वा 
वुत्तं । 


८२०. एवं झानभेदतो दस्सेत्वा पुन समतिक्कमतो दस्सेतुं “वसेनारम्मणङ्रान''न्तिआदि वुत्तं । 

आरम्मणसमतिक्कमो अङ्गसमतिक्कमोति अतिक्कमितब्बानं आरम्मणानं, अङ्गानञ्च वसेन समतिक्कमो दुविधो। 
कि सब्बेस्वेब दुविधो लब्भति, नोति आह ““गोचरा...पे०... तिक्कमो ति । चतूसु हि आरुप्पेसु आरम्मणसमतिक्कमोव 
होति आकासकसिणवज्जितेसु नवसु आरम्मणेसु अञ्ञतरं समतिक्कमित्वा आकासानञ्चायतनस्स, 
आकासानञ्चायतनादीनि च समतिक्कमित्वा विञ्जाणञ्चायतनादीनं पत्तब्बत्ता, अङ्गातिक्कमो पन अरूपे नत्थि 
चतुन्नञ्चापि अङ्गानं वसेन समानत्ता। रूपे झानङ्गतिक्कमोति रूपावचरिककम्मड्टानेसु वितक्कादीनं झानङ्गानं 
अतिक्कमो, इदञ्च लब्भमानकवसेन वुत्तं । पठमज्झानिकेसु दुविधोपि समतिक्कमो नत्थि, नीवरणसमतिक्कमो इध 
अड्टन्नम्पि समापत्तीनं साधारणत्ता न गहितो। 


८२९. एवं समतिक्कमवसेन दस्सेत्वा पुन वड्डनावड्डनवसेन दस्सेतुं “दसेब कसिणानी”तिआदिमाह । इमेसु 
चत्तालीसाय कम्मट्ठानेसु दस कसिणानेव वड़ेतब्बानि। न च...पे०... असुभादयोति सेसा असुभादयो पन नेव वडेतब्बा । 
कस्मा? परिच्छिन्नाकारेनेव उपड्ठानतो, आनिसंसाभावतो च। तथा हि दस असुभानि, कायगतासति च अत्तनो ठितोकासेन 
परिच्छिन्नत्ता परिच्छिन्नाकारेनेव उपट्टहन्ति। वड्डितेसुपि कुणपरासि एव उपट्ठातीति न कोचि आनिसंसो अत्थि। 
अवड्डितेसुपि हि तेसु कामरागविक्खम्भना होतियेव | यदि एवं, असुभज्झानानं अप्पमाणारम्मणतावचनं विरुज्झतीति? न 
विरुज्झति। एकच्चो हि उद्भुमातके वा अट्टिके वा महन्ते निमित्तं गण्हाति, एकच्चो अप्पकेति इमिना परियायेन एकच्चस्स 
परित्तारम्मणज्झानं होति, एकच्चस्स अप्पमाणारम्मणं । यो वा एतं आनिसंसाभाबं अपस्सन्तो वड्टेय्य, तस्स वसेन 
अप्पमाणारम्मणता वृत्ता। आनापाननिमित्तम्पि नासिकग्गमुखनिमित्तादिपरिच्छिन्नं उपड्डाति, बड्टयतोपि च वातरासियेव 
बड्टति। पिचुपिण्डादिवसेन उपट्टुहन्तम्पि हि निमित्तं बातसङ्घाटमत्तमेव, तथा ब्रह्मविहारनिमित्तम्पि वङ्टेन्तस्स सत्तरासियेव 
बड्टेय्य, न च तेन कोचि अत्थो होति, तस्मा तदुभयम्पि न वड्ेतब्बं । यं पन वुत्तं “मेत्तासहगतेन चेतसा एकं दिसं फरित्वा 
विहरती”तिआदि (विभ० ६६३), तम्पि परिग्गहवसेन वुत्तं, न निमित्तवट्टनवसेन। किञ्चि ब्रह्मविहारे पटिभागनिमित्तमेव 
नत्थि, किमयं वड्डेय्य, अप्पमाणारम्मणता पनेत्थ परिग्गहितमत्तवसेन वेदितब्बा। आरुप्पारम्मणेसु आकासं 
कसिणुग्घाटमत्तत्ता कसिणापगमवसेनेव मनसि कातब्बं, ततो परं वड्डयतो न किञ्चि होति, विज्ञाणं सभावधम्मत्ता न 
सक्का वङ्टेतुं, परिकम्ममेव हि वड्ेतुं सक्का, विञ्जाणापगमो तस्स अभावमत्तत्ता, नेबसञ्ञानासञ्ञायतनारम्मणम्पि 
सभावधम्मत्तायेव न सक्का वड्डेतुं, तस्मा तानिपि न वड्डेतब्बानि । अप्पमाणारम्मणता आरुप्पानं विपुलकसिणुग्घाटिमाकासे 
पवत्तिया वेदितब्बा । बुद्धानुस्सतिआदयो च अनिमित्तत्ता न वड्ेतब्बा। पटिभागनिमित्तञ्हि अयं वड्टेय्य, तञ्च नेसं नत्थि, 
तस्मा इमे असुभादयो तिंस कम्मड्ानानि परिच्छिन्नोकासत्ता, पयोजनाभावतो, अवड्डनतो च न वड्डेतब्बानि । 


८२२-३. एवं वड्डनावड्डनतो दस्सेत्वा पुन आरम्मणतो दस्सेतुं “दसेव कसिणानी”तिआदि आरद्धं | 
पटिभागनिमित्तानि होन्ति आरम्मणानीति इमानि द्वावीस पटिभागनिमित्तभूतानि आरम्मणानि होन्ति। सेसाति अवसेसा 
अट्टारस नेव पटिभागनिमित्तारम्मणा सियुं। 


८२४-५. इदानि भूमितो दस्सेतुं “असुभानी तिआदि वृत्तं । देवेसु नप्पवत्तन्ति तत्थ असुभानं, पटिक्कूलस्स च 
आहारस्स अभावतो। तचपञ्चकम्पि हि तत्थ पवत्तमानं दिब्बानुभावेन पटिक्कूलाकारेन नोपट्ठाति। अस्सासपस्सासानं 
ब्रह्मलोके अभावतो “आनापानस्सति चा तिआदि वुत्तं। झानानुभावनिब्बत्तानञ्हि अत्थस्स अभावतो नत्थि ब्रह्मलोके 
अस्सासपस्सासा । 


८२७. इदानि गहणतो दस्सेतुं “चतुत्थ''न्तिआदि वुत्तं । तत्थ चतुत्थं...पे०... दिट्रेनेव गहेतब्बाति वायोकसिणं 

बज्जेत्वा सेसा नव कसिणा, दस असुभानीति इमानि एकूनवीसति दिट्रेनेव वत्थुना करणभूतेन गहेतब्बानि 
उग्गहेतब्बानि। तथा च वुत्तं अहुकथायं “दिद्देन गहेतब्बानि, पुब्बभागे चक्खुना ओलोकेत्वा निमित्तं नेसं गहेतब्बन्ति 
अत्थो”ति (विसुद्धि० १.४७) । 


८२८-३१. सतियम्पि च कायम्हीति कायगतासतियम्पि। दिट्रेन तचपञ्चकन्ति तचपञ्चकमत्तमेव दिट्देन गहेतब्बं । 
सेसमेत्थ सुतेनेवाति एत्थ कायगतासतियं सेसं वक्कपञ्चकादि सुतेनेव गहेतब्बं । इति कायगतासति दिट्टुसुतेन गहेतब्बा । 
उत्तरोडुनासिकग्गेसु फुडुस्स अस्सासपस्सासस्स गहेतब्बतो वुत्तं “आनापानस्सति एत्थ, फुट्रेन परिदीपिता”ति। 
उच्छुसस्सादीनं पत्तेसु चलमानवण्णग्गहणमुखेन, सरीरसम्फस्सवसेन च वातस्स गहेतब्बत्ता वुत्तं “वायोकसिणमेवेत्थ, 
दिट्टुफुट्रेन गय्हती”ति। आदितोव गहेतब्बा न होन्तीतिआदिकम्मिकेन भावनारम्भवसेन न पट्ठपेतब्बानि, हेट्टिमे तयो 
ब्रह्मविहारे, कसिणेसु रूपावचरचतुत्थज्झानञ्च अनधिगन्त्वा सम्पादेतुं असक्कुणेय्यत्ता। 


८३२-५. एवं गहणवसेन दस्सेत्वा इदानि पच्चयतो दस्सेतुं “कम्मट्ठानेसु हेतेस ति आदि वुत्तं। तत्थ एतेसु 
कम्मट्ठानेसूति एत्थ यथारहं आरम्मणानं, झानानञ्च गहणं वेदितब्बं । आकासकसिणस्स उग्घाटेतुं असक्कुणेय्यत्ता वृत्तं 
“आकासकसिण विना ति । मेत्तादिएकेकस्मिं ब्रह्मविहारे तीणि तीणि झानानि पटिलभित्वा ठितस्सेव 
उपेक्खाब्रह्मविहारवसेन पञ्चमज्झानं उप्पज्जतीति वुत्तं “तयो ब्रह्मविहारा”तिआदि । द्विन्नं 
नेवसञ्जानासञ्जायतनजवनानं समनन्तरा निरोधं फुसतीति कत्वा वुत्तं “चतुत्थमारुप्प न्तिआदि । 
विपस्सनाभवसम्पत्तिसुखानं पच्चयाति विपस्सनाय, भवसम्पत्तिया, दिट्टधम्मसुखविहारस्स च पच्चया होन्तीति अत्थो। 


८३६-९. एवं पसङ्गेन आगतं कम्मड्ठानविभागं दस्सेत्वा पुन आचरियेन पटिपज्जितब्बविधि दस्सेतुं ““कम्मट्टानं 
गहेत्वा”तिआदि वुत्तं । सन्तिके वसन्तस्साति आचरियेन सद्भि एकगेहे, एकविहारे वा वसन्तस्स। कथेतब्बन्ति पवत्ति 
सुत्वा सुत्वा कथेतब्बं। आगतस्सागतक्खणेति स-कारो पदसन्धिमत्तकरो, आगतागतक्खणेति अत्थो। अथ वा आगतस्स 
आगतक्खणे कथेतब्बं । ईदिसेसु हि ठानेसु आमेडितसामत्थियतोव लब्भति । न हि एकवारमेव आगतस्स तस्मिं खणे 
कथेतब्बं, ततो परं न कथेतब्बन्ति युज्जति। 


नातिसङ्केपवित्थारन्ति अतिसंखित्तं, अतिवित्थारञ्च अकत्वा तस्स सुखेन उग्गण्हनप्पमाणं कथेतब्बं । सचे पन सो 
पकतियाव उग्गहितकम्मड्टानो होति, सज्झायवसेन वा मनसिकारवसेन वा कतपरिचयो, तस्स एकं, द्रे वा निसज्जा अत्तनो 
सम्मुखाव सज्झायं कारेत्वा दातब्बं। एवं आचरियेन पटिपज्जितब्बविधि दस्सेत्वा पुन गहितकम्मड्टानेन तेन योगिना उत्तरि 
कातब्बविधानं दस्सेन्तो आह “तेनपी तिआदि। सम्मट्ठानन्ति यत्थ पहटो समति, तं सम्मद्ठानं, इदं सम्मट्ठानं वियाति 
सम्मड्ठानं । यथा हि सम्मट्ठाने गहिते पुग्गलं अत्तनो वेरी अभिभवितुं न सक्कोति, एवं कम्मट्ठाने गहिते मनोभुसङ्घातो 
कामरागो तंसमङ्गिपुग्गलं अभिभवित्वा अत्तनो वसे कातुं न सक्कोति। तेन वुत्तं “सम्मट्ठानं वियाति सम्मट्ठान"'न्ति। मनो 
अभिभवतीति मनोभू, तस्स मनोभुनो । अट्टारसहि...पे०... विवज्जितेति - 


“महावासं नवावासं, जरावासञ्च पन्थनि। 
सोण्डिं पण्णञ्च पुप्फञ्च, फलं पत्थितमेब च॥ 


“नगरं दारुना खेत्तं, विसभागेन पडुनं । 
पच्चन्तसीमासप्पायं, यत्थ मित्तो न लब्भति॥ 

““अट्टारसेतानि ठानानि, इति विञ्ञाय पण्डितो । 
आरका परिवज्जेय्य, मग्गं सप्पटिभयं यथा"ति॥ (विसुद्धि० १.५२) - 


एवं वुत्तेहि अद्टारसहि विहारदोसेहि सब्बकालवियुत्ते। अनुरूपेति इमेसु अट्ठारससु दोसेसु अञ्ञतरेनपि समन्नागतो 
अननुरूपो नाम, तदभावेन अत्तनो योगकम्मस्स अनुकूले । महाविहारादयो हि योगकम्मस्स अनुकूला न होन्ति, तस्मा 
महाविहारे ताव वत्तकरणादिना पलिबोधो होति। यत्थ पन सब्बं कतमेव, अवसेसापि सङ्घट्टना नत्थि, एवरूपो 
महाविहारोपि अनुरूपोव। नवविहारे बहुं नवकम्मं कातब्बं होति, तस्मा सो असति अञ्जस्मिं अनुकूले कारणे अननुरूपो 
होति। तथा जिण्णबिहारोपि बहुपटिजग्गितब्बताय कम्मड्ानन्तरायिको । पन्थनिस्सितको आगन्तुकेहि रत्तिन्दिवं 
समोकिण्णताय। यत्थ सोण्डी नाम पासाणपोक्खरणी होति, सो सोण्डिविहारो। तत्थ बहू पानीयत्थाय समोसरन्ति, तथा 
पण्णपुप्फफलवति विहारे तंतदत्थाय । पत्थनीये लोकसम्मते विहारे विहरन्तं “अरहा"ति सम्भावेन्ता बहू आगच्छन्ति । 
नगरसन्निस्सितेपि विहारे विसभागारम्मणापाथगमनादीनि होन्ति। दारुसन्निस्सिते कट्टहारिकादीहि अफासु होति। 
खेत्तसन्निस्सिते विहारमज्झेयेव खलमण्डलकरणादिना अफासु होति। विसभागपुग्गलाधिवुत्थेपि कलहनिवारणादीसु ते 
उपवदन्ति । पट्टनसन्निस्सिते अभिण्हं नावासत्थेहि आगतमनुस्सेहि अफासु होति। पच्चन्तनिस्सिते मनुस्सा बुद्धादीसु 
अप्पसन्ना होन्ति। रज्जसीमसन्निस्सिते ट्विन्नं राजूनं कलहे सति द्विन्नं विजितेसु पिण्डाय विचरन्तं भिकखुं “अयं 
चरपुरिसो”ति गहेत्वा बन्धनादिकं पापेय्युं, असप्पाये अमनुस्सादिउपददवा होन्ति । कल्याणमित्तानधिवुत्थे उप्पन्नकङ्काय 
विनोदके असति महादोसोयेबाति एतेपि विहारा अननुरूपा, तस्मा तादिसे विहारे परिवज्जेत्वा वुत्तदोसविरहिते अनुरूपे 
विहारे विहातब्बं। 


तस्स पन विहारस्स अनुरूपभावो एवं वेदितब्बोति दस्सेतुं ““गामतो 'तिआदि वृत्तं । गामतोति गोचरगामतो । 
नातिदूरेति गोचरगामस्स अङ्टगावुततो ओरभागताय न अतिदूरे। नच्चासन्नेति पच्छिमेन पमाणेन गोचरगामतो 
पञ्चधनुसतिकताय न अतिसन्ने। इमिना गमनागमनसम्पन्नतं दस्सेति। गोचरगामस्स पन उत्तरदिसाय वा दक्खिणदिसाय 
बा नातिदूरं नच्चासन्नं सेनासनं विसेसेन गमनागमनसम्पन्नं होति, नातिदूरनच्चासन्नता चेत्थ निदस्सनमत्तं । 
पञ्चङ्गसंयुतेति पन वुत्तत्ता नातिदूरनच्चासन्नताय सह दिवा अप्पकिण्णतादीनि चत्तारि समोधानेत्वा पञ्चङ्गसंयुत्तता 
वेदितब्बा । वृत्तञ्हेतं भगवता - 


“कथज्च, भिक्खवे, सेनासनं पञ्चङ्गसमन्नागतं होति? इध, भिक्खवे, सेनासनं नातिदूरं होति नच्चासन्नं 
गमनागमनसम्पन्नं दिवा अप्पकिण्णं रत्ति अप्पसहं अप्पनिग्घोसं अप्पडंसमकसवातातपसरीसपसम्फस्सं, तस्मिं 
खो पन सेनासने विहरन्तस्स अप्पकसिरेनेव उप्पज्जन्ति चीबरपिण्डपातसेनासनगिलानपच्चयभेसज्जपरिक्खारा, 
तस्मिं खो पन सेनासने थेरा भिक्खू विहरन्ति बहुस्सुता आगतागमा धम्मधरा विनयधरा मातिकाधरा, ते कालेन 
कालं उपसङ्कमित्वा परिपुच्छति पञ्हं इदं, भन्ते, कथं; इमस्स को अत्थोति। तस्स ते आयस्मन्तो अविवटञ्चेव 
विवरन्ति, अनुत्तानीकतञ्च उत्तानिं करोन्ति, अनेकविहितेसु च कङ्काट्ठानियेसु धम्मेसु कङ्कं पटिविनोदेन्ति। एवं 
खो, भिक्खवे, सेनासनं पञ्चङ्गसमन्नागतं होतीति (अ० नि० १०.११)। 


एत्थ च नातिदूरनच्चासन्नभावेन गमनागमनसम्पन्नता पठमं अङ्गं, दिवा महाजनसंकिण्णताभावेन, रत्तियं 
जनालापसहदाभावेन, सब्बदापि जनसन्निपातनिग्घोसाभावेन अप्पकिण्णअप्पसह्दअप्पनिग्घोसभावो दुतियं, 
डंसमकसादिपरिस्सयाभावो ततियं, अप्पकसिरेन चीवरपिण्डपातादिपच्चयलाभो चतुत्थं, बहुस्सुततादिगुणसमन्नागतानं 

थेरानं वसनभावो पञ्चमन्ति इमेहि पञ्चहि अङ्गेहि संयुत्ते समन्नागते विहारस्मिं विहातब्बं । 


८४०-९. पठमं वुत्तआवासादिमहापलिबोधे उपादाय खुद्दकपलिबोधो, इदानि तं पलिबोधं सरूपतो दस्सेत्वा तस्स 
उपच्छिन्दनाकारं आवि कातुं “दीघा केसा तिआदि वृत्तं । सो पत्तो सुटु पचितब्बोति योजना । 


८४२-५. पविवित्तेति जनविवित्ते ओकासे । वज्जेत्वा...पे०... लोहितन्ति इमे चत्तारो कसिणदोसा, तस्मा एवरूपा 
मत्तिका वज्जेत्वा । सण्हायाति अपनीततिणमूलसक्खरवालुकाय सुमद्दिताय सुखुमाय । अरुणवण्णायाति अरुणनिभाय, 
अरुणवण्णप्पभायाति अत्थो। बहिद्धा वापि तादिसेति बहिद्धापि विहारपच्चन्ते पटिच्छन्नट्ठाने। संहारिमन्ति संहरितब्बं 
गहेत्वा चरणयोग्यं । तत्रट्ठकन्ति यत्थ कतं, तत्थेव तिडुनकं । 


८४७-५०. पमाणतोति वक्खमानप्पमाणतो। बट आकोटेत्वाति परिमण्डलं कत्वा आकोटेत्वा। तन्ति तं चम्मं वा 
कटसारं वा दुस्सपट्टं वा। कण्णिकन्ति कण्णिकासदिसं, परिमण्डलतो पदुमकण्णिकाकारन्ति वुत्तं होति। तेनाह 
“सम न्ति। “कण्णिकासम "न्ति वा पाठो। विदत्थिचतुरङ्गुलन्ति चतुरङ्गलाधिकविदत्थिप्पमाणं । एतदेव हि पमाणं 
सन्धाय अट्टुकथायं “सुप्पमत्ते वा सरावमत्ते वा”ति (विसुद्धि० १.५५) वुत्तं । विवद्दुन्ति निब्बानं। कसिणपरिकम्मं 
करोन्तोपि हि एत्तकेयेव अड्त्वा निब्बानत्थायेब वायमति। भेरीतलसमं कत्वाति पाणिकाय घंसेत्वा निन्नतुन्नतट्ठानाभावेन 
भेरीतलं विय समं कत्वा । सम्मज्जित्वान तं ठानन्ति यस्मिं ठाने निसीदित्वा तं कसिणं ओलोकेति, तं ठानं सचे उक्लापं 
होति, सम्मज्जित्वा । न्हत्वाति सरीरदरथविनोदनत्थं न्हत्वा । 


८५९-२. तम्हा कसिणमण्डला हत्थपासप्पमाणस्मिं पदेसेति तम्हा कसिणमण्डलस्स, ठपितट्ठानम्हा 
अड्तेय्यहत्थन्तरे पदेसे, कसिणमण्डलस्स, पीठस्स च मज्झं हत्थपासप्पमाणं कत्वा पञ्जत्तेति वुत्तं होति । 
विदत्थिचतुरङ्गले उच्चेति विदत्थिचतुरङ्गुलं हुत्वा उच्चे, विदत्थिचतुरङ्गलपादकेति वृत्तं होति। दूरे निसिन्नस्स हि कसिणं 
न उपट्ठाति, आसन्नतरे निसिन्नस्स हत्थपाणिकापदादयो कसिणदोसा पञ्ञायन्ति। उच्चतरे निसिन्नेन च गीवं पणामेत्वा 
ओलोकेतब्बं होति, नीचतरे जण्णुकानि रुज्जन्ति, तस्मा हत्थपासप्पमाणे पदेसे विदत्थिचतुरङ्गलपादके पीठे निसीदितब्बं । 
यस्मा चतूसु इरियापथेसु सयनं कोसज्जपक्खियं, ठानचङ्कमनानि उद्भच्चपक्खियानि, निसज्जा पन अलीनुद्भच्चपक्खिया, 
सन्तो इरियापथो, तस्मा वुत्तं “निसीदित्वा ति, समन्ततो ऊरुबद्धासनं पल्लङ्कै आभुजित्वाति अत्थो। येनाकारेन 
निसीदन्तस्स निसज्जा सुखा होति, तं दस्सेतुं वृत्तं “उजु कायं पणिधाया ति । उपरिमं सरीरं उजुकं ठपेत्वा 
अड्डारसपिट्टिकण्टके कोटिया कोटिं पटिपादेत्वाति अत्थो। एवञ्हि निसिन्नस्स चम्ममंसनहारूनि न ओणमन्ति, अथस्स या 
तेसं ओणमनपच्चया खणे खणे वेदना उप्पज्जेय्युं, ता न उप्पज्जन्ति। तासु अनुप्पन्नासु चित्तं एकग्गं होति, कम्मड्ठानं न 
परिपतति । ततो च पुब्बेनापरं विसेसप्पत्तिया बुद्धि फाति उपगच्छति। इदानि आरम्मणपरिग्गहुपायं दस्सेन्तो आह “कत्वा 
परिमुखं सति न्ति, कम्मट्ठानाभिमुखं सति ठपेत्वाति अत्थो। अभि-सद्देन हि समानत्थो इध परि-सद्दो, अथ वा समीपत्थेन 
परि-सद्देन मुखस्स समीपे सतिं कत्चाति अत्थो। यथाह - “अयं सति उपट्टिता होति सुपट्ठिता नासिकग्गे वा मुखनिमित्ते 
वा। तेन वुच्चति परिमुखं सतिं उपड्टपेत्वा"ति (विभ० ५३७) । अथ वा “परीति परिग्गहट्टो, मुखन्ति निय्यानद्ठो, सतीति 
उपट्टानट्टी । तेन वुच्चति “परिमुखं सति" न्ति (पटि० म० १.१६४) वचनतो “परिणायिका'तिआवीसु विय परि-सद्दो 
परिग्गहट्टो, “सुञ्ञतविमोक्खमुख'न्तिआदीसु विय मुख-सद्दो निय्यानट्टोति कत्वा परिग्गहितनिय्यानसतिं कत्वा सब्बथा 
गहितासम्मोसं परिच्चत्तसम्मोसं सतिनेपक्कं उपट्टुपेत्वाति वुत्तं होति । 


८५३-५. कामेस्वादीनवं दिस्वाति “कामा नामेते अड्टिकङ्कलिकूपमा निरस्सादड्टेनातिआदिना 

वत्थुकामकिलेसकामेसु आदीनवं पच्चवेक्खित्वा । नेक्खम्मं दहु खेमतोति नेक्खम्मं खेमतो दिस्वा कामनिस्सरणं 
सब्बदुक्खसमतिक्कमस्स उपायभूतं नेक्खम्मन्ति एवं नेक्खम्मसङ्घातं सउपचारज्झानं, निब्बानं, विपस्सनं, सब्बेपि वा 
कुसलधम्मे खेमतो निब्भयतो दिस्वा, तत्थ जाताभिलासो हुत्वाति वुत्तं होति । परमं...पे०... रतनत्तयेति बुद्धादिरतनत्तये 
रतनत्तयगुणानुस्सरणेन बलवपीतिपामोज्जं जनयित्वा। भागी...पे०... मुत्तमन्ति “अहं इमाय 
सब्बबुद्भपच्चेकबुद्धअरियसावकेहि पटिपन्नाय नेक्खम्मपटिपत्तिया चित्तविवेकादिप्पविवेकजस्स सुखस्स अद्भा एकन्तेन 
भागी अस्सं, लाभी भवेय्य"न्ति एवं पटिपत्तियं आनिसंसदस्सनेन तब्बिसयं उत्तमं महन्तं उस्साहं कत्वा। आकारेन 
समेनेवाति अतिउम्मीलितअतिमन्दालोचनानि वज्जेत्वा नातिउम्मीलितनातिमन्दालोचनसङ्कातेन समेन आलोचनाकारेन। 
अतिउम्मीलयतो हि अतिसुखुमं, अविभूतञ्च रूपगतं उपनिज्झायतो विय चक्खु किलमति, अत्तनो सभावविभावनतो च 
मण्डलं अतिविभूतं होति, तथा वण्णतो, लक्खणतो वा उपतिट्टेय्य, तेनस्स निमित्तं नुप्पज्जति। अतिमन्दं उम्मीलयतो च 
गजनिमीलकेन पेक्खन्तस्स विय रूपगतं मण्डलं अविभूतं होति। दस्सने मन्दब्यापारताय कोसज्जपाततो चित्तञ्च लीनं 
होति, एवम्पि निमित्तं नुप्पज्जति, तस्मा यथा नाम आदासतले मुखनिमित्तं गण्हन्तो न तत्थ अतिगाळहं उम्मीलति, न 
अतिमन्दं, अथ खो समेन आकारेन गण्हाति, एवमेव नातिउम्मीलनादिना समेन आकारेन गण्हन्तेन भावेतब्बन्ति । निमित्तं 
गण्हताति पथवीकसिणे चक्खुना गहितं निमित्तं मनसा गण्हन्तेन। 


८५६-७. इदानि निमित्तग्गहणोपायं दस्सेतुं “न वण्णो पेक्खितब्बो तिआदि वुत्तं। न वण्णो पेक्खितब्बो सोति 
यो तत्थ पथवीकसिणे अरुणवण्णो, सो न चिन्तेतब्बो वण्णवसेन मनसिकरोतो वण्णकसिणभावूपगमनतो । 
चक्खुविञ्ञाणेन पन गहितग्गहणं न सक्का वारेतुं, तेनेवेत्थ “न ओलोकेतब्बो”ति अवत्वा “मनसानुपेक्खिता 
होती”तिआदीसु विय मनसा चिन्तनवसेन पेक्खनग्गहणं कतं । ददुब्बं न च लक्खणन्ति यं तत्थ पथवीधातुया 
थद्धलक्खणं न मनसिकातब्बं तस्स मनसिकारे धातुकम्मट्ठानस्स गहितत्ता। वण्ण पन अमुञ्चित्वाति दिस्वा गहेतब्बत्ता 
पन वण्णं अमुञ्चित्वा | उस्सदस्स वसेन हि चित्तं पण्णत्तिधम्मस्मिन्ति पथवीधातुया सत्तितो अधिकभावेन 
ससम्भारपथविया “पथवी”ति वोहारो, तस्मिं ससम्भारपथवि उपादाय पञ्जत्ते पण्णत्तिधम्मे आदासतलगतमुखनिमित्ते विय 
चित्तं ठपेत्वा । एकग्गमानसोति पुन नानारम्मणे चित्तं अविसारेत्वा एकग्गमानसो हुत्वा । पथबी पथविच्चेवं वत्वाति एत्थ 
पठमसमन्नाहारे कस्सचि वचीभेदोपि सियाति वुत्तन्ति आचरियधम्मपालत्थेरो आह। 


८५८. यदि वोहारमत्ते चित्तं ठपेतब्बं, नामन्तरवसेन पथवी मनसिकातब्बा भवेय्याति होतु, को दोसोति दस्सेन्तो आह 
“पथवी मेदनी”तिआदि। अथ वा कि पथवीनामेयेव वुत्ते भावना होति, उदाह अञ्ञस्मिम्पीति आह “पथवी 
मेदनी"तिआदि। एकं वत्तुम्पि वट्टतीति एतेसु यं इच्छति, तं अत्तनो पगुणताय वा पचुरताय वा आगच्छन्तं एकं वततु 
वडुति। किञ्चापि एवं वट्ुति, अपिच “पथवी”ति एतदेव नामं पाकटं, तस्मा पाकटवसेनेव “पथवी पथवी”ति 
भावेतब्बन्ति आचरिया। 


८५९-६०. उम्मीलित्वा...पे०... ताव सोति याव वक्खमानाकारेन उग्गहनिमित्तं नुप्पज्जति, ताव किञ्चि कालं 
चकखुं उम्मीलित्वा निमित्तग्गहणवसेन पथवीमण्डलं ओलोकेत्वा पुन किञ्चि कालं चक्खूनि निमीलित्चाति एवं 
वारसतम्पि वारसहस्सम्पि ततो भिय्योपि उम्मीलित्वा सो योगी आवज्जेय्य, येनाकारेन ओलोकेत्वा गहितं, तेनाकारेन तं 
समन्नाहरेय्याति अत्थो। 


८६१-३. आपाथं तु याति चेति यदि मनोद्वारिकजवनानं गोचरभावं उपगच्छति, तं उग्गहनिमित्तं तदा उप्पन्नन्ति 

पवुच्चतीति योजना। यदि उग्गहनिमित्तेपि पथवीमण्डलं ओलोकेत्वा भावेति, पटिभागनिमित्तुप्पत्ति न सिया। 
समीपट्ठेन च न सक्का अनोलोकेतुन्ति वुत्तं “निसीदितब्ब नो चेव''न्तिआदि। यथासुखं निसिन्नेन, यथासुखं वा 
भावेतब्बन्ति सम्बन्धो । 


८६४-५. पपञ्च...पे०... धोवनेति पस्सावादिना केनचि करणीयेन निसिन्नट्ठानतो अञ्ञत्थ गन्त्वा पुन आगम्म 
निसीदन्तेन पादा धोवितब्बा होन्ति। अधोतपादेन हि सेनासनं अक्कमतो आपत्ति होति, खणे खणे पादधोवने च पपञ्चो 
होति, तस्मा तस्स परिहारत्थं द्वे उपाहनायेव इच्छितब्बा। ताव बहुतलिका सद्दम्पि जनेय्युं, सद्दो च झानकण्टको, तस्मा वुत्तं 
“एकतलिका ति | तथा “परिस्सयविनोदनत्थं कत्तरदण्डो च इच्छितब्बो"ति (विसुद्धि° १.५७) अहुकथायं वत्तं । 
असप्पायेन केनचीति वक्खमानेन आवासादिअसप्पायेसु केनचिदेव असप्पायेन । तं ठानन्ति कसिणमण्डलस्स ठितट्टानं । 
आदाय तं पुनाति यथाजातं उग्गहनिमित्तं पुन गहेत्वा, पुन उप्पादेत्वाति वुत्तं होति । 


८६६-७. पीठे सुखनिसिन्नेनाति पुन वसनड्ठानं आगन्त्वा वुत्तनियामेन पीठे सुखनिसिन्नेन। भावेतब्बन्ति तं निमित्तं 
मनसिकारवसेन वडेतब्बं । समन्नाहरितब्बन्ति सम्मा आवज्जितब्बं, सम्मा वा अनु आहरितब्बं । तक्काहतन्ति 
““तक्कनतो तक्को ति एवं लद्धनामेन भावनाचित्तसम्पयृत्तेन सम्मासङ्कप्पेन आहननपरियाहननकिच्चेन अपरापरं 
पवत्तनेन कम्मट्ठान॑ आहतं, परियाहतञ्च कातब्बं, बलप्पत्तवितक्को मनसिकारो बहुलं पवत्तेतब्बोति अत्थो। 


८६८-७०. तं इच्छतीति तं निमित्तं मनसिकातुं इच्छति। एवं करोन्तस्साति एवं कम्मट्ठानं तक्काहतं करोन्तस्स। 
यथा भावना पुब्बेनापरं विसेसं आवहति, एवं अनुयुञ्जन्तस्स, एवं करोतो पन यदा सद्भादीनि इन्द्रियानि सुविसदानि 
तिक्खानि पवत्तन्ति, तदा अस्सद्धियादीनं दूरीभावेन सातिसयं थामप्पत्तेहि सत्तहि बलेहि लद्भुपत्थम्भानि वितक्कादीनि 
कामावचरानेव झानङ्गानि बहूनि हुत्वा पातुभवन्ति। ततो च तेसं उजुविपच्चनीकभूता कामच्छन्दादयो सद्धिं तदेकट्टेहि 
पापधम्मेहि दूरीभवन्ति। तेन वृत्तं “विक्खम्भन्ति...पे०... पञ्च नीवरणानिपी 'ति | समाधियति...पे०... योगिनोति तस्स 
योगिनो पटिभागनिमित्तं आरब्म उप्पन्नउपचारसमाधिना उपचारज्झानेन चित्तम्पि समाधियति, पटिभागनिमित्तम्पि 
उप्पज्जति उपचारज्झानस्स तेन विना अभावतो । 


८७९-४. इमस्साति पटिभागनिमित्तस्स। पुरिमस्साति उग्गहनिमित्तस्स। थविकाति आदासथविकतो। बलाका 
विय तोयदेति मेघसमीपे बलाका विय। सा हि मेघस्स नीलत्ता सयं अतिपरिसुद्भा उपट्टाति, तदा तं उपड्टातीति सम्बन्धो। 
एवं आदासमण्डलूपमादीहि उग्गहनिमित्ततो पटिभागनिमित्तस्स सुविसुद्धतं, सण्हसुखुमतञ्च दस्सेति। तेनाह 
“ततोधिकतर' न्ति । उग्गहनिमित्ते अङ्गलिपदपाणिकापदादयो कसिणदोसा पञ्ञायन्ति, इदं पन वुत्तनयेन ततोपि सतगुणं 
सहस्सगुणं सुविसुद्धं हत्वा उपट्ठातीति अत्थो। तनुसण्ठानवन्तन्तिआदि अपरमत्थसभावत्ता वुत्तं। यदि हि तं एदिसं 
भवेय्य, चक्खुविञ्ेय्यं सिया, ओळारिकं सम्मसनूपगं तिलक्खणाहटं, न पनेतं तादिसन्ति। यदि पनेतं न सण्ठानादिवन्तं, 
कथं झानस्स आरम्मणभावोति आह “उपद्ठा...पे०... मय न्ति। तत्थ पञ्ञजन्ति भावनामयं पञ्ञाजनितं, भावनापञ्जाय 
सञ्जाननमत्तन्ति वुत्तं होति। न हि असभावधम्मस्स कुतोचिसमुट्ठानं अत्थि। तेनाह “भावनामयं उपट्ठानाकारमत्त' न्ति, 
केवलं समाधिलाभिनो भावनाविसेसजनितं तम्मयं उपट्ठानाकारमत्तमेव भावनाविसेसानुभावेन उपट्टातीति अत्थो। 


८७५-८. विक्खम्भितानेव सन्निसिन्नानेव न पुन तदत्थं उस्साहो कातब्बोति अधिप्पायो। पटिभागनिमित्ते हि 
उप्पज्जमानेयेव तंविसयं उपचारज्झानं नीवरणे विकखम्भेन्तमेव उप्पज्जति। किलेसा सन्निसिन्नावाति अवसेसा 
तदेकट्टकिलेसा च सम्मदेव निसिन्ना, उपसन्ताति अत्थो। “उपचारसमाधिना*ति वृत्ते इतरोपि समाधि अत्थीति अत्थतो 


www.tipitaka.org Vipassana Research Institute 


Page 279 sur 342 


आपन्नन्ति तम्पि दस्सेतुं “आकारेहि पन द्वीही”तिआदि वुत्तं। द्वीहि आकारेहीति झानधम्मानं पटिपक्खदूरीभावो, 
थिरभावप्पत्ति चाति इमेहि द्वीहि कारणेहि । इदानि तानि कारणानि समाधिअवत्थामुखेन दस्सेतुं “उपचारक्खणे तिआदि 
वुत्तं। उपचारक्खणेति उपचारभूमियं उपचारावत्थायं | तस्स पटिलाभेति यदत्थाय अयं पटिपन्नो, तस्स अप्पनासमाधिस्स 
पटिलाभे अधिगमावत्थायं। कथं उपचारभूमियं समाधियति, कथञ्च अप्पनाभूमियन्ति आह 
“नीवारणप्पहानेना तिआदि | उपचारक्खणे यदिपि झानङ्गानि पटुतरानि महग्गतभावप्पत्तानि न होन्ति, तेसं 
पटिपक्खधम्मानं विक्खम्भनेन चित्तं समाधियति, पटिलाभभूमियम्पि अप्पनापत्तानं झानङ्गानं पातुभावेन समाधियतीति 
अत्थो। 


८७९-८०. अङ्गानि...पे०... न चाति उपचारक्खणे अङ्गानि न च थामजातानि नेव भावनाबलप्पत्तानि होन्तीति 
अत्थो। अप्पनायाति अप्पनक्खणे । तस्माति यस्मा अङ्गानि थामजातानि जायरे, तस्मा। अप्पनाचित्तं दिवसम्पि 
पवत्ततीति यथा नाम बलवा पुरिसो आसना बुट्टाय दिवसम्पि तिठ्ठेय्य, एवमेवं अप्पनासमाधिम्हि उप्पन्ने झानचित्तं सकि 
भवङ्गवारं छिन्दित्वा उप्पन्नं केवलं रत्तिम्पि दिवसम्पि कुसलजवनपटिपाटिबसेनेव पवत्ततीति अत्थो। “अप्पनापत्तं 
दिवसम्पि पवत्तती”ति वदता उपचारक्खणे न तथाति दस्सितं होति। तत्थ हि अङ्गानं अथामजातत्ता यथा नाम दहरो कुमारो 
उक्खिपित्वा ठपियमानो पुनप्पुनं भूमियं पतति, एवमेवं चित्तं कालेन निमित्तं आरम्मणं करोति, कालेन भवङ्गं ओतरति। 


८८१-४. तेनेव पल्लङ्केनाति यस्मि निसिन्नो पटिभागनिमित्तं अधिगच्छि, तेनेव पल्लङ्केन करणभूतेन, हेतुभूतेन वा 
तं निमित्तं वड्टेत्वा । उपचारभूमियञ्हि निमित्तवड्डन॑ युत्तं । चक्कवत्तियगब्भोवाति चक्कवत्ति भवितुं पुञ्जवा गब्भो विय। 
परिहानि न विज्जतीति लद्धूपचारज्झानस्स परिहानि न विज्जति। निमित्ते हि अपरिहीने तदारम्मणं झानं अपरिहीनमेव 
होति, निमित्ते पन आरक्खाभावेन विनड्डे लद्भज्झानम्पि विनस्सति तदायत्तवृत्तित्ता। तेनाह “आरक्खणे”तिआदि। 


८८५. आवासोति यस्मिं आवासे वसन्तस्स अनुप्पन्नं निमित्तं नुप्पज्जति, उप्पन्नं वा विनस्सति, अनुपट्टिता च सति 
न उपट्ठाति, असमाहितञ्च चित्तं न समाधियति, अयं असप्पायो आवासो, तस्मा यस्मिं विहारे बहू आवासा होन्ति, तत्थ 
एकेकस्मिं तीणि तीणि दिवसानि वसित्वा यत्थ चित्तं एकग्गं न होति, तं पहाय तब्बिपरीते वसितब्बं | गोचरोति गोचरगामो, 
सो सेनासनतो अतिदूरे अच्चासन्ने पुब्बदिसाय वा पच्छिमदिसाय वा असुलभभिकखो असप्पायो। भस्सन्ति 
्त्तिसतिरच्छानकथापरियापन्ना असप्पायकथा। सा हिस्स निमित्तन्तरधानाय संवत्तति। पुग्गलोति तिरच्छानकथिको, 
सीलादिगुणविरहितो पुग्गलो, यं निस्साय असमाहितं वा चित्तं न समाधियति, समाहितं वा थिरं न होति, एवरूपो। सो हि तं 
कहदमोदकमिव अच्छं उदकं मलीनमेव करोति। भोजनं पन कस्सचि अम्बिलं, कस्सचि मधुरं असप्पायं होति । उतुपि 
कस्सचि सीतो, कस्सचि उण्हो। तस्मा यं भोजनं वा उतुं वा सेवन्तस्स फासु न होति, तं भोजनं सो च उतु असप्पायो। 
इरियापथोति ठानचङ्कमनादीसु यो इमस्स असमाहितचित्तस्स समाधानाय, समाहितचित्तस्स च थिरभावाय न होति, अयं 
असप्पायो इरियापथो, तस्मा तम्पि आवासं विय तीणि दिवसानि उपपरिक्खित्वा वज्जेतब्बं | 


८८६. सप्पाये सत्त सेवेय्याति वृत्तविपरीतवसेन सप्पाये आवासादिके सत्त सेवेय्य। तत्थ भस्ससप्पायं नाम 
दसकथावत्थुसन्निस्सितं, तम्पि मत्ताय भासितब्बं । एवञ्हि पटिपज्जतोति एवं वृत्तप्पकारेन सत्त असप्पाये वज्जेत्वा सत्त 
सप्पाये सेवनवसेन पटिपज्जन्तस्स निमित्तासेबनबहुलस्स। 


८८८-९. येन विना अप्पनाय कुसलो न होति, सो दसविधो विधि, अप्पनाकोसल्लं, तन्निब्बत्तं वा जाणं 
गन्थवित्थारभयेन इध न दस्सितं, अत्थिकेन पन विसुद्धिमग्गतो (विसुद्धि० १.६०) गहेतब्बन्ति अधिप्पायो। पटिलद्धे 

निमित्तस्मि, एवञ्हि सम्पादयतो अप्पनाकोसल्लं अप्पना सम्पवत्ततीति सम्बन्धो। 


८९०-२. साति अप्पना। एवञ्हीति हि-सहो हेतुअत्थो, यस्मा ठानमेतं न विज्जति, तस्मा चित्तप्पवत्तिआकारं 
भावनाचित्तस्स लीनुद्धतादिवसेन पवत्तिआकारं सल्लक्खयं उपधारेन्तो समतं वीरियस्सेव वीरियस्स समाधिना समतंयेव 
योजयेथ, कथं पन योजयेथाति आह 'ईसकम्पी”तिआदि। तत्थ लयन्ति लीनभावं, सङ्कोचन्ति अत्थो। यन्तन्ति गच्छन्तं, 
पग्गण्हेथेव समभावायाति अधिप्पायो। तेनाह “अच्चारद्ध निसेधेत्वा सममेव पवत्तये ति। तं मानसन्ति सम्बन्धो । 


८९४-९. एवन्ति वृत्तप्पकारेन वीरियसमतायोजनवसेन, पटिपन्नभावनामानसं पटिभागनिमित्तेयेव ठपनवसेन 
निमित्ताभिमुखं पटिपादयतो तस्स योगिनो । समिज्झिस्सतीति उप्पज्जिस्सति। पथवीकसिणन्ति पथवीति भावनावसेन 
उपड्टितं तदेव पटिभागनिमित्तं । जवनानीति कामरूपावचरजवनानि। तेनाह “एकं तु रूपावचरिकं भवे ति। अञ्ञेहीति 
पाकतिकेहि कामावचरचित्तेहि। बलवतराति भावनाबलेन पटुतरभावप्पत्तिया अच्चन्तबलवन्तो | परिकम्मोपचारतोति 
परिकम्मत्ता, उपचारत्ता च। तत्थ परिकम्मत्ताति पटिसङ्करणत्ता। उपचारत्ताति यथा गामादीनं आसन्नदेसो “गामूपचारो, 
नगरूपचारो ति वुच्चति, एवं अप्पनाय आसन्नत्ता समीपचारित्ता। उपचारानि अप्पनं उपेच्च चरन्तीति कत्वा । 
अप्पनायानुलोमत्ताति नानावज्जनवीथियं परिकम्मतोपि लहुकं अप्पनानिप्फादकवसेन, गुणवसेन वा अप्पनाय 
अनुकूलत्ता। एत्थाति एतेसु परिकम्मोपचारानुलोमसञ्चितेसु । सब्बन्तिमं ततियं, चतुत्थं वा गोत्रभूति पवुच्चति 
परित्तगोत्तस्स अभिभवनतो, महग्गतगोत्तस्स भावनतो च | 


९००-३. अविसेसेन सब्बेसं सब्बा समञ्जाति पठमे नये गहितागहणं होतीति आह “गहितागहणेना”तिआदि। 
एकेकस्स गहितनामं इतरेसं अग्गहणतो, एकेकनामवसेन गहितस्स इतरनामवसेन अग्गहणतो वा नानावज्जनपरिकम्ममेव 
परिकम्मन्ति अधिप्पायेन “पठमं उपचारं वा तिआदि वुत्तं । चतुत्थं पञ्चमं वाति वा-सद्दो अनियमो, सो पन 
खिप्पाभिञ्जदन्धाभिञ्जवसेन वेदितब्बो। खिप्पाभिञ्जस्स हि चतुत्थं अप्पेति, दन्धाभिञ्जस्स पञ्चमं | ततो परन्ति 
पञ्चमतो परं । तेनाह “छट्ठे वा”तिआदि। कस्मा न जायतीति आह “आसन्नत्ता भवङ्गस्सा ति । चित्तनियामवसेन हि 
उप्पज्जितब्बेसु सत्तसु जवनेसु छट्ुसत्तमजवनवारगळनड्टानभूतत्ता भवङ्गस्स आसन्नं जवनं पतति । तावदेति तावदेव। 
छट, सत्तमं वा जवनं पतन्तं विय होति परिकखीणजवनत्ताति अधिप्पायो। 


९०४-६. अथ किमेतं वुच्चति “छट्ठे सत्तमे वापि अप्पना न जायती 'ति? आभिधम्मिकगोदत्तत्थेरो हि “पुरिमा 
पुरिमा कुसला धम्मा पच्छिमानं पच्छिमानं कुसलानं धम्मानं आसेवनपच्चयेन पच्चयो"ति (पट्टा० १.१.१२) इमं सुत्तं वत्वा 
यथा अलद्धासेवनं पठमजवनं गोत्रभुं न उप्पादेति, लद्धासेवनं पन बलवभावतो दुतियं, ततियं वा गोत्रभुं उप्पादेति, एवं 
लबद्भासेबनताय बलवभावतो छट्टं, सत्तमम्पि वा अप्पेतीति छटुं, सत्तमम्पि वा अप्पना होतीति वदतीति इमं चोदनं मनसि 
निधाय थेरस्स तं मतं पटिक्खिपित्वा यथावुत्तमतमेव पतिड्टापेतुं “पुरिमेही”ति आदि वुत्तं । 


परियन्ते ठातुं नेव सक्कोतीति पपाते एव पततीति अधिप्पायो। अप्पेतु न सक्कोतीति पतिड्ठातुं अप्पनावसेन 
उप्पज्जितुं न सक्कोति । न चेत्थ “पुरिमा पुरिमा"तिआदिसुत्तपदं साधकं आसेवनपच्चयलाभस्स बलवभावे 
अनेकन्तिकत्ता। तथा हि अलद्भासेवनापि पठमचेतना दिट्टधम्मवेदनीया होति, लद्धासेवना दुतियचेतना याव छट्टचेतना 
अपरापरियवेदनीया, तस्मा लद्भासेवनेपि छड्टसत्तमे अप्पना न होति आसन्नभवङ्गताय दुब्बलत्ताति अधिप्पायो। यदि एवं 
कथं सत्तमजवनचेतना उपपज्जवेदनीया आनन्तरिया होति? नायं विसेसो, आसेवनपच्चयलाभेन बलवप्पत्तिया, किञ्चरहि 
किरियावत्थाविसेसतो। किरियावत्था हि आरम्भमज्झपरियोसानवसेन तिविधा । तत्थ परियोसानावत्थाय 

सन्निद्ठापकचेतनाभावेन उपपज्जवेदनीयादिता होति, न बलवभावेनाति आचरिया। 


९०७. एक...पे०... पनाति अयं अप्पना एकचित्तवखणायेव एकवारमेव उप्पज्जित्वा निरुज्झति, न समापत्तिवीथियं 
विय यथिच्छकं पवत्तति। सत्तसु हि ठानेसु कालपरिच्छेदो नाम नत्थि, पठमप्पनायं, लोकियाभिञ्ञासु, चतूसु मग्गेसु, 
मग्गानन्तरे फले, रूपारूपभवेसु भवङ्ग्ठाने निरोधस्स पच्चये नेवसञ्ञानासञ्ञायतने निरोधा वुडुहन्तस्स 
फलसमापत्तियन्ति। एतेसु हि कत्थचि अतिइत्तरा, कत्थचि अप्पमाणा चित्तवखणा होन्ति, कत्थचि सम्पुण्णजवनवीथि 
अद्धा लब्भति। तथा हि मग्गानन्तरं फलं तिण्णं उपरि न होति, निरोधस्स पच्चयो नेवसञ्जानासञ्ञायतनं द्विन्नं उपरि न 
होति, रूपारूपभवेसु भवङ्गस्स परिमाणं नत्थि, सेसेसु पन चतूसु ठानेसु एकमेव चित्तन्ति तस्मा एकचित्तवखणिकायेव 
अपना होतीति वेदितब्बा। 


९०८. पच्चवेक्खणहेतुकन्ति पच्चवेक्खणहेतुं कत्वा । ननु च पच्चवेकखणं आवज्जनादीहि, न पन तेन 
आवज्जनादि, तस्मा कथं पच्चवेक्खणहेतुकं होतीति युज्जति? नायं दोसो भवनकिरियाय पच्चवेक्खणहेतुकत्ता। न हि 
असति पच्चवेक्खणे सा होति निरोधस्स पच्चयभूतझानन्तरमिव, सति पन पच्चवेक्खणे सा होति, तस्मा 
अन्वयब्यतिरेकवसेन लब्भति। तस्सा पच्चवेकखणहेतुकताति न न युज्जति “पच्चवेक्खणहेतुक न्ति वचनं । 
पच्चवेक्खणहेतुकं आवज्जनन्ति वा सम्बन्धो । आवज्जनञ्हि पच्चवेक्खणञाणानं अनन्तरपच्चयभावेन कारणं होति । 


९११-३. नानाविसयलुद्भस्स, इतो चितो च भमन्तस्स चेतसोति सम्बन्धो। समाधानेवाति समाधाना एव, 
समाधानकरणतोति अत्थो। पामोज्जभावतोति पामोज्जेन समानयोगक्खमताय तस्सा तब्भाववृत्तित्ता। अथ वा ब्यापादेन 
घट्टियमानस्स चित्तस्स पमुदितभावकरणतो पीतियेव “पामोज्ज''न्ति वुच्चति, तस्स भावो, तस्मा पामोज्जसभावत्ताति 
अत्थो। सीतलत्तसभावतोति व्यापादग्गिना सन्तापियमानस्स चित्तस्स निब्बापनवसेन सीतलत्तसभावत्ता। 


९१४-६. सविप्फारिकभावेनाति योनिसो सङ्कप्पवसेन कामवितक्कादिं मद्दित्वा पवत्तनतो सविप्फारिकसभावेन। 
नेक्खम्मादिपवत्तितोति एत्थ नेक्खम्म-ग्गहणेन ब्रह्मविहारवज्जं पठमज्झानं गहितं। आदि-सद्देन तीसु ब्रह्मविहारेसु 
पठमज्झानं गहितन्ति वदन्ति। अवूपसन्तभावस्साति उद्धच्चस्स सरूपकथनेन तंसहवत्तिनो अनुतापसभावस्स 
कुक्कुच्चस्सापि सरूपं कथितमेवाति दडुब्बं । तथा सयञ्चेवातिसन्ततोति उद्भच्चपटिपक्खसभाववचनेन 
कुक्कुच्चपटिपक्खो पीतिभावोपि। तेनाह “सुखं उद्धच्चकुक्कुच्चद्वयस्सा”ति। मतिया अनुरूपत्ताति पञ्ञाय 
अनुरूपत्ता। तथा च वुत्तं आचरियधम्मपालत्थेरेन “विचारो विचिकिच्छाय पटिपक्खो आरम्मणे अनुमज्जनवसेन 
पञ्जापतिरूपकसभावत्ता”ति। पोत्थकेसु पन “पीतिया अनुरूपत्ता “ति पाठो दिस्सति, तस्स च विचारो 
अनुमज्जनसभाववन्तताय पीति विय आरम्मणे अनिवत्तन्तो ओगाहेत्वा पवत्ततीति पीतिया अनुरूपत्ता सन्देहसभावत्ता 
आरम्मणं अनज्झोगाहेत्वा पवत्तमानाय विचिकिच्छाय पटिपक्खोति अत्थं वदन्ति । 


९१७. तिविधकल्याणन्ति आदिमज्झपरियोसानकल्याणतासङ्घाताहि पटिपदाविसुद्धिआदीहि तिविधकल्याणताहि 
युत्तं। यथाह “पठमस्स झानस्स पटिपदाविसुद्धि आदि, उपेक्खानुबूहना मज्झे, सम्पहंसना परियोसान" न्ति (पटि० म० 
१.१५८) । तत्थ पुब्बभागपटिपदावसेन झानस्स परिपन्थतो विसुज्झनं पटिपदाविसुद्धि नाम, सा पन यस्मा झानस्स 
उप्पादक्खणे लब्भति, तस्मा वुत्तं “पटिपदाविसुद्भधि आदी''ति। विसोधेतब्बतादीनं अभावतो झानपरियापन्नाय 
तत्रमज्झत्तुपेक्खाय किच्चनिप्फत्तिया अनुबूहना उपेक्खानुबूहना नाम । सा पनायं विसेसतो झानस्स ठितिक्खणे लब्भति। 
तेन वृत्तं “उपेक्खानुबूहना मज्झे”ति । तत्थ धम्मानं अनतिवत्तनादिसाधकस्स जाणस्स किच्चनिप्फत्तिवसेन परियोदपना 

सम्पहंसना नाम। सा झानस्स ओसानक्खणे पाकटा होतीति वुत्तं “सम्पहंसना परियोसान''न्ति। 


अभयगिरिवासिनो “पटिपदाविसुद्धि नाम ससम्भारिको उपचारो, उपेक्खानुबूहना नाम अप्पना, सम्पहंसना नाम 
पच्चवेक्खणा"ति (विसुद्धि० १.७५) एवं पटिपदाविसुद्भधिआदिके वण्णेन्ति, तं अयुत्तं । एवञ्हि सति अझानधम्मेहि 
झानधम्मस्स गुणसंकित्तनं नाम कतं होति । न हि भूमन्तरं भूमन्तरपरियापन्नं होति, अन्तोअप्पनायमेव आगमनवसेन 
पटिपदाविसुद्धि, तत्रमज्झत्तुपेक्खाय किच्चनिप्फत्तिआदीहि उपेक्खानुबूहनादयो च वेदितब्बा। एवञ्च कत्वा वुत्तं भगवता 
“एकत्तगतं चित्तं पटिपदाविसुद्धिपक्खन्तरञ्चेव होति उपेक्खानुबूहितञ्च जाणेन सम्पहंसित न्ति (पटि० म० १.१५८)। 
एत्थ हि एकत्तगतं चित्तन्ति इन्द्रियानं एकरसभावेन, एकग्गताय च सिखप्पत्तिया तदनुगुणएकत्तगतं ससम्पयुत्तमप्पनाचित्तं, 
तस्सेव पटिपदाविसुद्धिपक्खन्दनादि पकखन्तरं वुच्चति । 


दसलक्खणसंयुतन्ति “आदिम्हि तीणि लक्खणानि, मज्झे तीणि, परियोसाने चत्तारी "ति एवं दसपरिमाणेहि अप्पनाय 
लक्खितब्बभावेन लक्खणसङ्घातेहि परिपन्थतो विसुद्भिझानादीहि संयूत्तं । वुत्तञ्हेतं - 


““पठमस्स झानस्स पटिपदाविसुद्धि आदि। आदिस्स कति लक्खणानि? आदिस्स तीणि लक्खणानि। यो 
तस्स परिपन्थो, ततो चित्तं विसुज्झति, विसुद्भत्ता चित्तं मञ्झिमं समथनिमित्तं पटिपज्जति, पटिपन्नत्ता तत्थ चित्तं 
पक्खन्दति, यञ्च परिपन्थतो चित्तं विसुज्झति, यञ्च विसुद्धत्ता चित्तं मञ्झिमं समथनिमित्तं पटिपज्जति, यञ्च 
पटिपन्नत्ता तत्थ चित्तं पक्खन्दति, पठमस्स झानस्स पटिपदाविसुद्धि आदि, आदिस्स इमानि तीणि लक्खणानि । 
तेन वुच्चति पठमं झानं आदिकल्याणञ्चेव होति लक्खणसम्पन्नञ्च। 


“पठमस्स झानस्स उपेक्खानुबूहना मज्झे, मज्झस्स कति लक्खणानि? मज्झस्स तीणि लक्खणानि । विसुद्धं 
चित्तं अज्झुपेक्खति, समथपटिपन्नं अज्झुपेक्खति, एकत्तुपट्ठानं अज्झुपेक्खति, यञ्च विसुद्धं चित्तं अज्झुपेक्खति, 
यञ्च समथपटिपन्नं अज्झुपेक्खति, यञ्च एकत्तुपट्ठानं अज्झुपेक्खति, पठमस्स झानस्स उपेक्खानुबूहना मज्झे, 
मज्झस्स इमानि तीणि लक्खणानि । तेन वुच्चति पठमं झानं मज्झेकल्याणञ्चेव होति लक्खणसम्पन्नञ्च । 


“पठमस्स झानस्स सम्पहंसना परियोसानं । परियोसानस्स कति लक्खणानि? परियोसानस्स चत्तारि 
लक्खणानि | तत्थ जातानं धम्मानं अनतिवत्तनड्रेन सम्पहंसना, इन्द्रियानं एकरसट्टेन सम्पहंसना, 
तदुपगवीरियवाहनड्रेन सम्पहंसना, आसेवनड्रेन सम्पहंसना, पठमस्स झानस्स सम्पहंसना परियोसानं, 
परियोसानस्स इमानि चत्तारि लक्खणानि। तेन वुच्चति पठमं झानं परियोसानकल्याणञ्चेव होति 
लक्खणसम्पन्नञ्चा ति (पटि० म० १.१५८)। 


एत्थ च गोत्रभुचित्तस्स नानावज्जनवीथियं उप्पज्जनारहपरिपन्थतो विसुज्झनतो तदागमनवसेन झानचित्तस्स 
विसुज्झनाकारं सन्धाय “यो तस्स परिपन्थो, ततो चित्तं विसुज्झती' ति वृत्तं । गोत्रभुचित्तस्सेव तथा विसुद्धत्ता 
आवरणविरहितं हुत्वा एकत्तनयेन मज्झिमसमथनिमित्तसङ्घातं समप्पवत्तं अप्पनासमाधिपटिपज्जनं सन्धाय “विसुद्धत्ता 
चित्तं मज्झिमसमथनिमित्तं पटिपज्जती*ति वुत्तं । तथा हि खीरस्सेव दधिभावाभावेपि तदेव खीरं दधिसम्पन्नन्तिआदीसु 
विय गोत्रभुचित्तस्स अप्पनाभावाभावेपि एकसन्ततिपरिणामूपगमनवसेन तं मज्झिमं समथनिमित्तं 
लीनुद्धच्चसङ्घातअन्तद्वयानुपगमनेन मज्झिमं पच्चनीकवूपसमनतो यथा समथसङ्घातं योगिनो सुखविसेसानं कारणभावतो 
निमित्तभूतं अप्पनासमाधि पटिपज्जति नाम, तथा पटिपन्नत्ता पन समाहितभावूपगमनेन एकत्तनयवसेनेव तत्थ पक्खन्दनं 

सन्धाय “पटिपन्नत्ता तत्थ चित्तं पक्खन्दती'ति वृत्तं। एकत्तनयञ्हि विना गोत्रभुस्स अप्पनापक्खन्दनं नत्थि। एवं ताव 
पुरिमचित्ते विज्जमानाकारस्स इध निब्बत्तिया झानं उप्पादक्खणे तिविधलकखणसम्यन्नं नाम यथा हि लोकियविपस्सनाय 
किच्चनिप्फत्तिया लोकुत्तरमग्गो “विपस्सना"ति वुच्चति, एवं विसुद्भस्स पन तस्स पुन विसोधने ब्यापाराकरणतो 
तत्रमज्झत्तुपेकखाकिच्चवसेन पुग्गलस्स अज्झुपेक्खनतो वुत्तं “विसुद्धं चित्तं अज्ञुपेक्खती 'ति। 
अप्पनासमाधिभावूपगमनेन समथविप्पटिपन्नस्स पुन समाधाने ब्यापाराकरणतो वुत्तं “समथपटिपन्नं चित्तं 
अज्झुपेक्खती”ति। 


एवं समथपटिपन्नभावतोयेव पुब्बे “कथं नु खो किलेससंसग्गं पजहेय्य"'न्ति पटिपन्नस्स इदानि समथपटिपत्तिया 
तस्स पहीनत्ता पापमित्तसंसग्गं पहाय एकस्स विहरतो सप्पुरिसस्स विय एकत्तेन उपट्टितस्स झानचित्तस्स पुन एकत्तुपट्टाने 
ब्यापाराकरणं सन्धाय “एकत्तुपट्ठानं अज्झुपेक्खती'ति वुत्तं । एवं तत्रमञ्झत्तुपेक्खाय किच्चवसेन झानं मज्झे 
तिविधलकखणसम्पन्नं नाम होति। पुब्बभागप्पवत्तपारिहारियञाणेन चित्तस्स संकिलेसवोदानकरधम्मेसु आदीनवानिसंसं 
दिस्वा यथा तत्थ जातानं धम्मानं अञ्ञमञ्ञानतिवत्तनं होति, तथा भावनाय सम्पहंसितत्ता विसोधितत्ता तत्रमज्झत्तुपेकखाय 
वसेन अनुबूहिते चित्ते समाथिपञ्ञासङ्घातयुगनद्धधम्मानं अञ्जमञ्जानतिवत्तिया पवत्तनं सन्धाय वृत्तं “तत्थ जातानं 
धम्मानं अनतिवत्तनड्डेन सम्पहंसना"ति। सद्भापञ्चमकानं इन्द्रियानं नानाकिलेसेहि विमृत्तत्ता विमृत्तिवसेन एकरसतं 
सन्धाय वुत्तं “इन्द्रियानं एकरसट्टेन सम्पहंसनाति। तेसं अनतिवत्तनसम्पहंसनानं अनुरूपवसेन अलीनं अनुद्धतं हृत्वा 
बीरियस्स पवत्ति सन्धाय “तदुपगवीरियवाहनड्डेन सम्पहंसना'ति वुत्तं । या पनस्स तस्मिं खणे पवत्ता आसेवना, उप्पादतो 
पट्टाय ठितिपरियोसानानं आसेवनपच्चयभाववसेन पवत्ताकारो, तं सन्धाय “आसेवनड्रेन सम्पहंसना”ति वुत्तं । एवं धम्मानं 


अनतिवत्तनादिभावसाधनेन परियोदापकस्स जाणस्स किच्चवसेन झानपरियोसाने चतूहि लक्खणेहि सम्पन्नं नामाति 
वेदितब्बं । 


९१९-२०. विसोधेत्वान पापकेति पारिपन्थिके धम्मे विसेसेन सोधेत्वा सयं पहानमत्ते अदत्वा अतिसयप्पहानवसेन 
पुन सोधेत्वाति वृत्तं होति। चित्तभावनवेपुल्लन्ति समाधिभावनाय विपुलभावं । यथा हि भावनावसेन निमित्तस्स उप्पत्ति, 
एवमस्स भावनावसेन वड्डनम्पि, तस्मा एकङ्गुलादिवसेन निमित्तं वड्टयन्तस्स पुनप्पुनं बहुलीकारेन झानभावनापि वुड्ि 
विरुळिह, अभिञ्ञावसेन च वेपुल्लं आपज्जति। तेन वुत्तं “चित्तभावनवेपुल्लं...पे०... बड़ेतब्बन्ति। 


९२९-३. वड्नाभूमियो द्वेवाति बडटनट्टानानि द्वेयेव | द्वीसु ठानेसु अवस्सं एकत्तं वड्टेतब्बन्ति आचरिया । तत्राति 
सामिअत्थे भुम्मवचनं, तस्साति अत्थो। तत्राति वा द्वीसु भूमीसु । कसितब्बं...पे०... यथिच्छकन्ति यथा नाम कस्सको 
कसितब्बट्ठानं नङ्गलेन परिच्छिन्दित्वा परिच्छेदब्भन्तरं कसितुं तं ठानं परिच्छिन्दति, एवमेवं 
एकङ्गुलद्वङ्गलतिवङ्गलचतुरङ्गुलमत्तं मनसा परिच्छिन्दित्वा परिच्छिन्दित्वा यथापरिच्छेदं वङ्टेतब्बं । ततो 
विदत्थिरतनप्पमुखपरिवेणविहारसीमानं, गामनिगमजनपदरज्जसमुद्दसीमानञ्च परिच्छेदवसेन वड्डयन्तेन 
चक्कवाळपरिच्छेदं कत्वा वा ततो वापि उत्तरि परिच्छिन्दित्वा वङ्टेतब्बं । तेन वुत्तं “यथिच्छकं वड़ेतब्ब”न्ति। 
अपरिच्छिन्दित्वा पन न वड्ेतब्बं । न हि अपरिच्छेदे भावना पवत्तति। तथा च वुत्तं “सन्तके नो अनन्तके"ति। एवं 
वड्डितज्च तं निमित्तं वड्टितवङ्कितट्ठाने पथविया उक्कूलविकूलनदीविदुग्गपब्बतविसमेसु सङ्कसतसमब्भाहतं उसभचम्मं विय 
होति। 


९२४-६. तस्मिं पन निमित्ते पत्तपठमज्झानेन आदिकम्मिकेन इदानेव दुतियज्झानादिअधिगमाय उस्साहं अकत्वा 

तस्मियेव पठमज्झाने पञ्चहाकारेहि सुचिण्णवसिना भवितब्बन्ति दस्सेतुं “पत्तेपीतिआदि वुत्तं । सुचिण्णो वसो 
वसिभावो एतेनाति सुचिण्णवसिना, सुटु आसेवितवसिनाति अत्थो। कतमा ता वसियो, यासं वसेनायं पञ्चहाकारेहि 
सुचिण्णवसीति आह ““आवज्जन”न्तिआदि । तत्थ आवज्जनन्ति न आवज्जनमत्तमेव अधिप्पेतं आवज्जनवसिताय 
अधिप्पेतत्ता। आवज्जनाय पन उप्पन्नाय जवनेहिपि भवितब्बं । तानि च खो आवज्जनकणप्परताय चित्ताभिनीहारस्स 
यथावज्जितवसेन होन्ति। अधिगमेन समं, ससम्पयुत्तस्स झानस्स सम्मा आपज्जनं पटिपज्जनं समापत्ति। अभिभुय्य ठपनं, 
अधिट्ठानं वियाति वा अधिट्टानं। वसिताति एतेसु आवज्जनादीसु यथारुचि पवत्तियो, यत्थिच्छकं, यदिच्छकं, यावतिच्छकं 
पवत्तितुं समत्थभावो। 


तत्थ पठमज्झानतो वुद्ठाय पठमं वितक्कं आवज्जयतो भवङ्गं उपच्छिन्दित्वा उप्पन्नावज्जनानन्तरं 
वितक्कारम्मणानेव चत्तारि, पञ्च वा जवनानि जवन्ति, ततो द्वे भवङ्गानि, ततो पुन विचारारम्मणं आवज्जनं वुत्तनयेनेव 
जवनानीति एवं पञ्चसु झानङ्गेसु पटिपाटिया निरन्तरं चित्तं पेसेतुं समत्थभावो, तत्थ अदन्धायितत्तं आवज्जनवसिता 
नाम | समापज्जितुकामतानन्तरं द्वीसु भवङ्गेसु उप्पन्नेसु भवङ्गं उपच्छिन्दित्वा उप्पन्नावज्जनानन्तरं समापज्जितुं समत्थता 
समापज्जनवसिता नाम | अयञ्च मत्थकप्पत्ता आवज्जनसमापज्जना सत्थु यमकपाटिहारियकालधम्मदेसनादीसु 
लब्भति । धम्मसेनापतिस्स यकखेन सीसे पहारदानसमये, महामोग्गल्लानत्थेरस्स नन्दोपनन्ददमनसमये वा लब्भति, 
अञ्जत्थ पन ततो दन्धायेव, सेतु विय सीघसोताय नदिया ओघं भवङ्गवेगं उपच्छिन्दित्वा यथापरिच्छिन्नकालं झानं ठपेतुं 
समत्थता, भवङ्गपाततो रक्खणयोग्यता अधिट्रानवसिता नाम | यथापरिच्छिन्नकालं अतिक्कमितुं अदत्वा झानतो 
बुडानसमत्थता वुट्ठानवसिता नाम। 


अथ वा यथापरिच्छिन्नकालतो उपरि गन्तुं अदत्वा ठपनसमत्थता अधिट्ठानवसिता नाम । परिच्छिन्नकालतो अन्तो 
अवुद्ठहित्वा यथाकालवसेनेव वुड्ानसमत्थता वुद्ठानवसिता नाम। अथ वा वृत्तनयेनेव परिच्छिन्नकालतो अनूनं कत्वा 
समापत्ति उपेतुं समत्थताव अधिट्ठानवसिता नाम | कालपरिच्छेदं अतिक्कमित्वा वुट्टितस्सपि निद्दालुकस्स पटिबुज्झित्वा 
पुनप्पुनं निद्दोक्कमनं विय वुद्धितसमापत्तिमेव पुनप्पुनं असमापज्जित्वा वुड्ानसमत्थता, तत्थ आलयाकरणयोग्यता च 
वुट्ठानवसिता नाम | 


पच्चवेक्खणवसिता पन आवज्जनवसिताय एव सङ्गहिता | पच्चवेक्खणजवनानेव हि तेसं तेसं झानङ्गानं 
आवज्जनानन्तरं पवत्तानि, तस्मा यदग्गेन आवज्जनवसिया सिद्धि, तदग्गेन पच्चवेक्खणवसिता सिद्धाति वेदितब्बं। केचि 
पन झानङ्गानं अपाकटभावेपि तेसु निरन्तरं आवज्जनाय पवत्तनसमत्थता आवज्जनवसिता नाम, तेसं 
यथासभावपच्चवेक्खणवसेन जवनप्पवत्तनसमत्थता पच्चवेक्खणवसिता नाम । अथ वा सतिपि सत्तन्नं जवनानं पवत्तियं 
निरन्तरं आवज्जनसमत्थता आवज्जनवसिता नाम, वसिताबलेन सत्तमजवनं अप्पत्वा चतुपञ्चजवनेहेव 
पच्चवेक्खणसमत्थता पच्चवेक्खणवसिता नाम । अथ वा जाणविप्पयुत्तचित्तेहि पच्चवेक्खितुँ असमत्थभावेपि 
““पच्चवेक्खिस्सामी' ति उप्पन्नआवज्जनानन्तरमेव भवङ्गेसु कालं अवीतिनामेत्वा सीघमेव आवज्जितुं समत्थता 
आवज्जनवसिता नाम, वसिताबलेन, पच्चवेक्खणबलेन जाणविप्पयुत्तचित्तेहिपि पच्चवेक्खितुं समत्थता 
पच्चवेक्खणवसिता नामाति वदन्ति। यस्मा पनेता यथावुत्तनियामेन पुनप्पुनं आवज्जनादिना साधेतब्बा, तस्मा वुत्तं 
““आवज्जित्वा*तिआदि । 


९२७. इमेसु पन आदिकम्मिकेन समापज्जनबहुलेनेव भवितब्बं, न पच्चवेक्खणबहुलेन । पच्चवेक्खणबहुलस्स हि 

झानङ्गानि थूलानि दुब्बलानि हुत्वा उपट्टहन्ति, अथस्स तानि एव उपट्टितत्ता उपरि उस्सुक्कनाय पच्चयतं नापज्जन्ति, 
सो अप्पगुणे झाने उस्सुक्कमानो पठमज्झानाव परिहायति, न च सक्कोति दुतियं अधिगन्तुं । तेन वुत्तं “पठमे 
अवसिप्पत्ते”तिआदि। उभतो भट्टोति पुन पठमज्झानं समापज्जितुं न सक्कोतीति अधिप्पायो । वृत्तञ्हेतं भगवता - 


“इधेकच्चो भिक्खु बालो अब्यत्तो अखेत्तञ्जू अकुसलो विविच्चेब कामेहि विविच्च अकुसलेहि धम्मेहि 
सवितक्कं सविचारं विवेकजं पीतिसुखं पठमं झानं उपसम्पज्ज विहरति, सो तं निमित्तं नासेवति, न भावेति, न 
बहुलि करोति, न स्वाधिट्टितं अधिट्ठाति । तस्स एवं होति `यंनूनाहं वितक्कविचारानं वूपसमा...पे०... दुतियं झानं 
उपसम्पज्ज विहरेय्य' न्ति, सो न सक्कोति वितक्कविचारानं वूपसमा...पे०... दुतियं झानं उपसम्पज्ज विहरितुं । 
तस्स एवं होति 'यंनूनाहं विविच्चेव कामेहि...पे०... पठमं झानं उपसम्पज्ज विहरेय्य'न्ति, सो न सक्कोति विविच्चेव 
कामेहि...पे०... पठमं झानं उपसम्पज्ज विहरितुं, अयं वुच्चति, भिक्खवे, भिक्खु उभतो भट्टो उभतो परिहीनो^ति 
(३० नि० ९.३५) | 


९२८-३१. कामस्सहगता...पे०... चरन्तीति आरम्मणवसेन कामसहगता हुत्वा सञ्ञा चेव मनसिकारा च 
समुदाचरन्ति। सञ्ञजासीसेन चेत्थ तंसहगतो चित्तुप्पादो गहितो, मनक्कार-ग्गहणेन आवज्जनन्ति दुब्बं । 
कामानुपक्खन्दानं सञ्जामनसिकारानं वसेन हानं परिहानिं भजतीति हानभागियं। केचि पन “संकिलेसन्ति हानभागियो 
धम्मो ति (विभ० ८२८) वचनतो हानभागिया कामसञ्ञादिकाति तेहि परिहापियमानं झानम्पि कारणूपचारेन हानभागियं 
नामा”ति वदन्ति । तदनुधम्मता सतीति तस्सेव झानस्स अनुधम्मता आरम्मणवसेन तदनुगता सतिपतिरूपका निकन्ति। 
अतक्कसहिताति अवितक्कं दुतियज्झानं पत्तुकामस्स तं सन्ततो, मनसि करोतो आरम्मणवसेन तंसहगता। 
विसेसभागियन्ति विसेसभूतस्स दुतियज्झानस्स पदट्ठानताय तं भजतीति विसेसभागियं। निब्बिदासंयुताति 
विपस्सनारम्मणा । 


९३२-५. पगुणतोति वसितप्पत्ततो। आसन्नाकुसलारिकाति नीवरणप्पहानस्स तंपठमताय 
आसन्ननीवरणपच्चत्थिका । थूलं नाम विपुलम्पि फेग्गु विय सुखभञ्जनीयन्ति आह ““थूलत्ता...पे०... दुब्बला ति | ततोति 
दुतियज्झानतो। दुब्बलानि अङ्गानि इमिस्साति अङ्गदुब्बला। सन्ततो चिन्तयित्वाति पठमज्झाने विय ओळारिकङ्गानं 
अभावतो, सन्तधम्मसमङ्गिताय च सन्तन्ति एवं सन्तवसेन मनसि कत्वा । किञ्चापि हि ये धम्मा दुतियज्ाने 
पीतिसुखादयो, ते पठमज्झानेपि सन्ति, तेहि पन ते सन्ततरा, पणीततरा च होन्ति। निकन्तिन्ति निकामनं अपेक्खन्ति 
अत्थो। परियादायाति खेपेत्वा, विक्खम्भेत्वाति अत्थो। 


९४३-४. सम्पसादनन्ति सम्पसादनसङ्घाताय सद्भाय योगतो झानम्पि सम्पसादनं नीलवण्णयोगतो नीलवत्थं विय। 
ननु चायं सद्धा पठमज्झानेपि अत्थि, कस्मा इदमेव “सम्पसादन" न्ति वृत्तन्ति? वुच्चते - पठमज्झानं 
वितक्कविचारक्खोभेन वीचितरङ्गसमाकुलमिव जलं न सुप्पसन्नं होति, तस्मा सतिपि सद्भाय तं सम्पसादनन्ति न वुत्तं । 
इमस्मिं पन वितक्कविचारक्खोभाभावेन लद्भोकासा बलवती सद्धा, तस्मा बलवसद्भाय समन्नागतत्ता इदमेव 
“सम्पसादन' न्ति वुत्तं । अज्झत्तन्ति नियकज्झत्तं, अत्तनि जातं, अत्तनो सन्ताने निब्बत्तन्ति अत्थो। तीणि अङ्गानि 
इमस्साति तिवङ्गिकं। सेसन्ति पीतिआदीनं अञ्ञजेहि बलवभावो, तिण्णं चतुन्नं वा जवनानं 
परिकम्मोपचारानुलोमगोत्रभुभावो, छट्टे सत्तमे वा अप्पनायानुप्पत्ति एकचित्तकखणता, ततो भवङ्गपातो, पुन भवङ्गं 
विच्छिन्दित्वा पच्चवेक्खणत्थाय आवज्जनं, ततो झानपच्चवेक्खणन्ति इदं सब्बं वुत्तावसेसं हेट्टा पठमज्झाने वृत्तनयेनेव 

समुपलक्खितन्बं । 


९४८-९. पियतोति कामयतो। उप्पिलापनन्ति कामञ्चायं परिग्गहेसु अपरिच्चत्तपेमस्स अनादीनवदस्सिनो 
तण्हासहगताय पीतिया पवत्तिआकारो, इध च दुतियज्झानपीति अधिप्पेता, तथापि सब्बसो पीतियं अविरत्तस्सापि 
अनुबन्धेय्याति उप्पिलापनं इध आदीनववसेन वृत्तं । अथ वा दुतियज्झानस्सेव ततियज्झानं विय अहुत्वा उप्पिलापनाकारेन 
पवत्ति उप्पिलापनं वियाति उप्पिलापनन्ति वुत्तं । ततियं सन्ततो दिस्वाति सम्बन्धो | 


९५७-८. सतिया सम्पजञ्ञेन सम्पन्नन्ति सरणलवखणाय सतिया, असम्मोहलक्खणेन सम्पजञ्जेन च सम्पन्नं । 
कामं पुरिमज्झानेसुपि सतिसम्पजञ्ञं अत्थि, न हि मुडुस्सतिस्स, असम्पजानतो च उपचारमत्तम्पि सम्पज्जति, पगेव 
अपना, येभुय्येन पन अविप्पयोगीभावेन पवत्तमानेसु पीतिसुखेसु पीतिसङ्घातस्स ओळारिकङ्गस्स पहाने सुखुमताय इध 
सातिसयो सतिसम्पजञ्ञब्यापारोति इधेव सतिसम्पजञ्जसम्पन्नता वुत्ताति वेदितब्बा । एकङ्गहीनन्ति पीतिया पहीनभावेन 
एकङ्गविप्पहीनं। सा पनेसा दुतियज्झानस्स वितक्कविचारा विय अप्पनाक्खणेयेव पहीयति। तेनस्स सा “पहानङ्ग न्ति 
बुच्चति। 


९७२. सोमनस्सस्स पहीनत्ता आह “एकङ्गविप्पहीन''न्ति। तञ्च पन सोमनस्सं एकवीथियं पुरिमजवनेसुयेव 
पहीयति। 


९७४. पुरिमज्झानेसु परिकम्मादिवसेन पवत्तानं कामावचरजवनानं एकसदिसत्ता इध लब्भमानं कञ्चि विसेसं 
दस्सेतुं “यस्मा”तिआदि वृत्तं। आसेवनं न होतीति आसेवनपच्चयेन पच्चयो न होति। अयञ्हेत्थ अधिप्पायो - यस्मा 
पदन्तरसङ्गहितस्स अत्तनो सभावग्गाहापनसङ्घातआसेवनपच्चयत्ताभावतो सुखवेदना उपेक्खावेदनाय आसेवनपच्चयेन 
पच्चयो न होति, चतुत्थज्झानेव उपेक्खावेदनाय भवितब्बं सातिसयं सुखविरागभावनत्ता, तस्मा इध अप्पनावीथियं 
उपेक्खासम्पयुत्तनवनेहेव भवितब्बन्ति । 


९७६. एवं चतुक्कनयवसेन झानप्पभेदं दस्सेत्वा इदानि पञ्चकनयम्पि दस्सेतुं “यं चतुक्कनये 'तिआदि वुत्तं । 
द्विधा पन कत्वानाति वितक्कविचारानं विसुं विसुं पहानङ्गवसेन गणनतो द्विधा कत्वा । दुतियं ततियं कतन्ति 
अवितक्कविचारमत्तं अवितक्कअविचारन्ति एवं दुतियज्झानञ्चेव ततियज्झानञ्च कतं अभिधम्मेति अधिप्पायो। 
सृत्तन्तेसु हि पञ्चकनयो सरूपतो न गहितो, कस्मा पन अभिधम्मे गहितोति? पुग्गलज्झासयतो, सन्निसिन्नदेवपरिसाय हि 
येसं पठमज्झाने वितक्को एव ओळारिकतो उपट्ठाति, इतरे सन्ततो, तेसं चतुरङ्गिकं अवितक्कविचारमत्तं दुतियज्झानं 
कत्वा पञ्चकनयेन देसेसि। येसं वितक्कविचारा ओळारिकतो उपट्टिता, ततो तेसं अवितक्कअविचारं तिवङ्गिकं कत्वा 
चतुक्कनयेन देसेसि । येसं वितक्कोव ओळारिकतो उपट्टाति, तेहि तं अतिक्कमित्वा चतुरङ्गिकं दुतियज्झानं उप्पादेतुं 
सक्का | येसं वितक्कविचारा, तेहि द्रेपि एकतो अतिक्कमित्वा तिवङ्गिकं दुतियज्झानं उप्पादेतुं सक्का । 


९७९. अत्थब्यञ्जनवसेन सुटु मधुरं, ततोयेव वरतरं वचनं यस्स सोयं सुमधुरवरतरवचनो। कं नु जनं नेव 
रञ्जयति, न हि एकम्पि न रञ्जयति। अतिनिसित ...पे०... नीयोयन्ति अतितिखिणबुद्धिप्पसादेहि जनेहि वेदनीयो अयं 
गन्थो, परिच्छेदोति वा अधिप्पायो। 


इति अभिधम्मत्थविकासिनिया नाम 

अभिधम्मावतारसंवण्णनाय 


रूपावचरसमाधिभावनानिद्देसवण्णना निडिता । 


९५. पन्नरसमो परिच्छेदो 


अरूपावचरसमाधिभावनानिहेसवण्णना 


९८०. एवं पथवीकसिणवसेन चतुक्कपञ्चकज्झानानि दस्सेत्वा यस्मा सेसकसिणवसेन निद्दिसियमाने गन्थगारवो 
होति, तस्मा तं सब्बं ठपेत्वा अरूपावचरं विभावेतुं “रूपारूप''न्तिआदि आरद्धं । रूपारूपमतीतेनाति रूपारूपभवं 
अतिक्कन्तेन, पुनानूपपत्तिवसेन रूपारूपभवं अतिक्कन्तेन, पगेव कामावचरभवं । रूपारूपादिवेदिनाति 
रूपारूपादिभूमन्तरवेदिना । 


९८२-४. यस्मा अयं अरूपावचरसमाधि नाम रूपविरागभावना रूपविरागवसेनेब अभिनिप्फादेतब्बाव, तस्मा तं 
उप्पादेतुकामस्स रूपे विरज्जनाकारं, विरत्तमानसेन च तदत्थाय पटिपज्जनविधिं दस्सेतुं “रूपे खो”तिआदि आरद्धं। 
दण्डनट्ठेन दण्डो, मुग्गरादि, परपीळनाधिप्पायेन तस्स आदानं दण्डादानं। आदि-सद्देन 
सत्थादानकलहविग्गहविवादतुवंतुवंपेसुञ्जादीनं, अदिन्नादानादीनञ्च गहणं | चक्खुरोगादयोति आदि-सद्देन 
सोतरोगादीनं। रूपे आदीनवं दिस्वाति करजरूपादिओळारिकरूपे तन्निदानं दोसं दिस्वा। निब्बिन्दमानसोति 
विरत्तमानसो। अरूपन्ति अरूपावचरभावनं । तम्हा कसिणरूपाति तम्हा पटिभागनिमित्तसङ्घाता कसिणरूपा । ननु चायं 
रूपे आदीनवं दिस्वा तं समतिक्कमत्थाय पटिपज्जति, पटिभागनिमित्तञ्च अरूपं पण्णत्तिमत्तत्ताति कथं तस्मा 
निब्बिज्जतीति अनुयोगं सन्धाय ओपम्मवसेन तमत्थं दस्सेन्तो आह “सूकराभिहतोव सा ति । यथा हि वने सूकरेन 
पहतमत्तो सुनखो ततो भीतो रूपदस्सनवेलायं भत्तपचनउक्खलि दूरतो दिस्वा सूकरपटिभागताय तस्सं सूकरासङ्कं 
उप्पादेत्वा उत्रस्तो पलायतेव, एवमेव रूपे निब्बिन्दमानसो तं अतिक्कमितुकामो तप्पटिभागे कसिणरूपेपि निब्बिज्जति, 
समतिक्कमितुकामोति अधिप्पायो। 


९८५-६. चतुत्थे पन झानस्मिन्ति ठपेत्वा परिच्छिन्नाकासकसिणं नवसु पथवीकसिणादीसु अञ्जतरस्मि 
पटिलद्धचतुत्थज्झाने । केचि पन आलोककसिणम्मि ठपेत्वा अट्टसूति वदन्ति । तस्स पन ठपने कारणं न दिस्सति। सुटु 
चिण्णो चरितो अतिप्पगुणिकतो आवज्जनादिलक्खणो वसीभावो एतेनाति सुचिण्णवसी। करोति...पे०... यतोति यस्मा 
इदं चतुत्थज्झानचित्तं मया निब्बिन्दकसिणरूपं आरम्मणं करोति । आसन्नसोमनस्सञ्चाति यतो ततियज्झानस्स 
आसन्नताय आसन्नसोमनस्सपच्चत्थिकञ्च। थूलसन्तविमोक्खतोति सन्तविमोक्खसङ्घातअरूपज्झानतो एतं यतो थूलं 
ओळारिकं । अरूपज्झानञ्हि ये ते सन्ता विमोक्खा अतिक्कम्म रूपे आरुप्पन्तिआदीसु “सन्तविमोक्ख' न्ति वुच्चति, 
सन्ततासिद्धि चस्स अनुस्सतितो दटुब्बा | 


९८७-९९. चतुत्थेति चतुत्थज्झाने । पठमारुप्पञ्च सन्ततो दिस्वाति सम्बन्धो, सन्तवसेन मनसि करित्वाति अत्थो। 
सन्ततो मनसिकरणेनेव चेत्थ पणीततो, सुखुमतो च मनसिकारो सिद्धोव होतीति न ते विसुं गहिता। पत्थरित्वानाति पगेव 
बड्ितं, तदा वडुनवसेन वा पत्थरित्वा। पुब्बकालवसेन चेतं वुत्तं । तेन नं उग्घाटेत्वा पच्छा न वड्डितब्बन्ति दस्सेति। न हि तं 
पच्छा बडुनत्थाय वायमियमानम्पि वड्तीति। तेनाति कसिणरूपेन । 

इदानिस्स उग्घाटनाकारं दस्सेतुं “आकासो इति वा”तिआदिं वत्वा पुन तं समत्थेतुं “उग्घाटेन्तो ही तिआदि वृत्तं । 
उदयवसेन, परिच्छेदफरणवसेन च अन्ताभावतो अनन्तो। न संवेल्लेतीति कटसारककिलञ्जादयो विय न पटिसंहरति। 
नावज्जन्तो न पेक्खन्तोति अनावज्जन्तो अनपेक्खन्तो। अञ्ञदत्थु तेन फुट्टोकासं वुत्तनयेन मनसिकरोन्तोयेवाति 
अधिप्पायो। इदव्हि वुत्तं होति - रूपावचरचतुत्थज्झानस्स आरम्मणभूतं कसिणरूपं सब्बेन सब्बं अमनसिकरोतो, तेन च 
फुट्टोकासं  आकासो आकासो”ति मनसिकरोतो यदा तं भावनानुभावेन आकासं हुत्वा उपट्ठाति, तदा सो कसिणं 
उग्घाटेति नामाति। 


९९२-५. एवं कसिणुग्घाटनवसेन पटिलद्धे आकासनिमित्ते पुन पटिपज्जनविधि, यस्सत्थाय येसं पटिपज्जति, 
तदत्थसिद्भञ्च दस्सेतुं “कसिणुग्घाटिमाकासं निमित्त न्तिआदि वुत्तं। आकासस्स अनिमित्तभावेपि निमित्तेन 
फुट्ठोकासभावतो “निमित्त” न्ति वुत्तं । पञ्च...पे०... विक्खम्भन्तीति ननु रूपावचरपठमज्झानस्स उपचारक्खणेयेव 
नीवरणानि विक्खम्भितानि, ततो पट्टाय च न तेसं परियुट्ठानं अत्थि। यदि सिया, झानतो परिहायेय्याति? सच्चमेतं, इमस्स 
पन झानस्स वण्णभणनवसेनेतं वृत्तं यथा अञ्ञत्थापि हेट्ठा पहीनानं उपरि पहानवचनन्ति। ये पन “सब्बे कुसला धम्मा 
सब्बेसं अकुसलानं पटिपक्खाति कत्वा एवं वृत्त न्ति वदन्ति, तेहि दुतियज्झानृपचारादीसु नीवरणविक्खम्भनावचनस्स 
कारणं वत्तब्बं होति । यम्पि चेके वदन्ति “सन्तेव सुखुमानि रूपावचरअविक्खम्भनीयानि, तानि सन्धायेतं वुत्त" न्ति, तं तेसं 
मतिमत्तं । न हि महग्गतकुसलेसु लोकुत्तरकुसलं विय ओधिसो पहानं नाम अत्थि। यो पन रूपावचरेहि अरूपानं 
उळारफलतादिविसेसो, सो भावनाविसेसेन सन्ततरप्पणीततरभावेन तेसुयेव पुरिमपुरिमेहि पच्छिमपच्छिमानं वियाति 
दटुब्बं । इधापीति न केवलं रूपावचरचतुत्थज्झाने, “सेसानि कामावचरानीतिआदीसु पन इध यं वत्तब्बं अवुत्तं, तं 
रूपावचरज्झाननिद्देसे वुत्तनयानुसारेन वेदितब्बं । 


९९७-१००९. “पुन भावेतुकामेना 'ति वृत्ते पठममेव पठमारुप्पस्स भावितत्ता कि भावेतुकामेनाति अनुयोगे 
““दुतियारुष्पमानस''न्ति वृत्तं, न पन “दुतियारुप्पमानसं भावेतुकामेना^ति इमिना अज्झासयेन। न हि पठमं दुतियारुप्पं 
भावितन्ति। रूपावचरज्झानं अनतिक्कमित्वा अनधिगन्तब्बतो तं मनसिकारसमुदाचारस्स हानभागियभावावहनतो 
रूपावचरज्झानमेतस्स पच्चत्थिकन्ति कत्वा वृत्तं “आसन्न...पे०... पच्चत्थिकन्ति चा ति । वीथिपटिपन्नाय भावनाय 
उपरूपरिविसेसावहभावतो, पणीतभावसिद्धितो च पठमारुप्पतो दुतियारुप्पं सन्ततरसभावन्ति आह “दुतियारुप्प...पे०... 
पना ति । वक्खति हि “सुपणीततरा होन्ति, पच्छिमा पच्छिमा इधा"”ति (अभिध० १०४०)। विञ्ञाणमिच्चेवं मनसा 
कातब्बन्ति विज्ञाणं विञ्ञाणं इच्चेवं मनसा कातब्बं, केवलं अनन्तं अनन्तन्ति न मनसि कातब्बं | तेनाह “अनन्तन्ति... 
पे०... मनसा निधा ति। अनन्तं विज्ञाणं अनन्तं विञ्जाणन्ति पन मनसि कातुं वट्टति। 


९००२-६. तस्मिं पन निमित्तस्मिन्ति तस्मिं पठमारुप्पविञ्जाणसङ्घाते विञ्जाणनिमित्ते। विचारेन्तस्स मानसन्ति 
भावनाचित्तं पवत्तेन्तस्स। आकासफुटविञ्जाणेति कसिणुग्घाटिमाकासं फरित्वा पवत्ते पठमारुप्पविञ्जाणे आरम्मणभूते । 
अप्पेतीति अप्पनावसेन पवत्तति। सभावधम्मेपि आरम्मणसमतिक्कमभावनाविसेसभावतो इदं अप्पनापत्तं होति 
चतुत्थारुप्पं विय। अप्पना...पे०... नयोवाति दुतियारुप्पज्झाने पुरिमभागे तीणि, चत्तारि वा जवनानि कामावचरानि 
उपेक्खावेदनासम्पयुत्तानेव होन्ति। चतुत्थं, पञ्चमं वा आरुप्पमानसन्तिआदिना अप्पनानयो पठमारुप्पज्झाने वुत्तनयोव। 
फरित्वा पवत्तविञ्ञाणन्ति पठमारुप्पविञ्ञाणं विञ्जाणञ्चन्ति वुच्चतीति रुळ्हीसद्दवसेन वृत्तभावमेव पकासेतुं 
“विज्ञाणा...पे०... सिया ति वृत्तं । पुब्बे अनन्तस्स आकासस्स आरम्मणकरणवसेन अनन्तताय “विञ्ञाणञ्च"न्ति 
वुत्तन्ति पुन मनसिकारवसेन वा अनन्तताय तथा वुत्तन्ति दस्सेतुं “मनक्कारवसेनापीतिआदि वुत्तं। दुतियारुप्पं 

भावेन्तो हि पठमारुप्पं अनन्ततो अनवसेसतो मनसि करोन्तो अनन्तन्ति मनसि करोति। 


१०१०. पठमारुष्पविञ्ञाणाभावोति कसिणं उग्घाटेत्वा आकासो विय आकासानञ्चायतनं पहाय तस्स अभावो 
मनसि कातब्बो। कस्मा पनेत्थ दुतियारुप्पविञ्ञाणाभावं अमनसिकत्वा पठमारुप्पविञ्ञाणाभावो मनसि कातब्बोति? 
बुच्चते - तयिदं आरम्मणातिक्कमनवसेन पत्तब्बं, न पन अङ्गातिक्कमनवसेन। तथा च सति आरम्मणेयेव सातिसयं 
दोसदस्सनेन तं समतिक्कमितब्बं, आरम्मणञ्च दुतियारुष्पस्स पठमारुप्पमेव, तस्मा कसिणे आदीनवं दिस्वा तं उग्घाटेत्वा 
तब्बिवित्ताकासस्स विय पठमारुप्पविञ्ञजाणे आदीनवं दिस्वा तं पहाय तदभावस्सेव मनसिकरणं यृत्तन्ति। 
अभयगिरिवासिनो पन “विञ्ञाणञ्चायतनाभावोयेव मनसि कातब्बो”ति वदन्ति, ते पन इमेसं आरम्मणातिक्कमनवसेन 
पत्तब्बभावं असल्लक्खेत्वा कथेन्ति। यदि सल्लक्खेन्ति, अञ्जत्थ दोसं दिस्वा अञ्जस्स समतिक्कमे अतिप्पसङ्गदोसतो न 
मुच्चन्ति । 


अथापि वदेय्युं - “विञ्जाणञ्चायतनं सतो समापज्जति, सतो समापज्जित्वा सतो वुड्ाति, सतो वुड॒हित्वा तञ्ञेव 
विञ्ञाणं भावेती'ति वचनतो विञ्जाणञ्चायतनाभावोयेव मनसि कातब्बो ति, तयिदं पाळिअत्थं विरुज्झित्वा गहणवसेन 
चिन्तितं । न हेत्थ तञ्जेव विञ्ञाणन्ति विञ्ञाणञ्चायतनं अधिप्पेतं | यदि हि तं अधिप्पेतं सिया, विञ्ञाणञ्चायतनन्ति 
तस्स पधानभावेन निहिटुत्ता तञ्जेवाति वचनेनेव परियत्तं, कि विञ्ञाणन्ति वचनेन। अथ सरूपनिद्देसत्थं विञ्ञाणवचनं, 
एवं सति तञ्ञेब विञ्ञजाणञ्चायतनन्ति वुत्तं सिया, तस्मा विञ्ञाणन्ति वचनेन यं आरब्भ विञ्ञाणञ्चायतनं पवत्तं, तस्सेव 
आकासानञ्चायतनस्स गहणं, न इतरस्साति सुहु वृत्तं । 


९०१९-२. पठमारुप्पविञ्जाणाभावोमनसिकातब्बोति वत्वा मनसिकारविधिं दस्सेतुं “त पना तिआदि वृत्तं । 
अकत्वा मनसाति मनसा आरम्मणं अकत्वा सब्बेन सब्बं तं अचिन्तेत्वा । “आकासं आकास"न्ति मनसि करोन्तस्स 
कसिणविवित्ताकासं विय “नत्थि नत्थी"ति, “सुञ्ञं सुञ्ज'न्ति वा मनसि करोन्तस्स विञ्ञाणविवित्तं अभावमत्तमेव 
उपट्टातीति आह “नत्थी”तिआदि। वा-सद्दो अनियमत्थो, तेन द्वीसु पकारेसु एकेनपि अत्थसिद्धि होतीति दस्सेति । 
अवुत्तविकप्पनत्थो वा वा-सद्दो, तेन “विवित्तं विवित्त न्ति इमस्सपि सङ्गहो दडुब्बो। अनियमो पनेत्थ तिण्णम्पि विसुं विसुं 
परियायभावतोव सिद्भो। परियायसद्दा हि विसुं विसुंयेव अत्थं साधेन्ता परियायाति लोके निरुळहा। यथाहु - 


““परियायेनेव ते यस्मा, वदन्तत्थं न संहता । 
परियायत्थं ततो सब्बं, परियायेसु ववत्थित''न्ति॥ 


९०१३-६. तस्मिं निमित्तेति पठमारुप्पविञ्ञजाणस्स अभावसङ्काते झानुप्पत्तिकारणभूते निमित्ते। सति सन्तिट्ठुतीति 
अभावनिमित्तारम्मणा सति सम्मा सुप्पतिड्टिता हुत्वा तिट्ठति । सतिसीसेन चेत्थ उपचारज्झानानुगुणानं सद्भापञ्चमानं 
इन्द्रियानं सकिच्चयोगं दस्सेति। उपचारज्झानं पन “भिय्योपि समाधियति मानस” न्ति इमिना वृत्तन्ति दब्बं । 
कसिणुग्घाटिमा...पे०... अभावकेति एवं पवत्तविञ्ञाणस्स नत्थिभावसङ्घाते विनासाभावके न पुरे अभावादिके । 
अप्पनानयो पनेत्थ पथवीकसिणे वृत्तनयानुसारेन वेदितब्बोति आह “अप्पनाय नयो”तिआदि। 


१०१७-९. एवं यं तत्थ अवसिटुं, तं अतिदिसित्वा इदानि विसेसं दस्सेतुं “आकासगतविज्ञार्ण न्तिआदि वुत्तं । 
परिकम्ममनक्कारे तस्मि अन्तरहितेति “नत्थि नत्थो"ति पवत्तपरिकम्ममनसिकारे अमनसिकरणेन अस्मिं 
पठमारुप्पबिञ्ञाणे अन्तरहिते, न पन खणभङ्गवसेन, झानपरिहानिवसेन वा अन्तरहिते। खणभङ्गवसेन हि अन्तरधानं खणे 

खणे उपलब्भति। परिहानिवसेन च अन्तरधाने पुन तं अनुप्पादेत्वा उत्तरे जाणाधिगमोयेव नत्थीति। 
तस्सापगममत्तंव पस्सन्तो वसतीति तस्स पठमारुप्पस्स अभावमत्तं पस्सन्तो सो योगावचरो विहरति। यथा कथं वियाति 
आह “सन्निपात न्तिआदि । इदं वुत्तं होति - यथा नाम कोचि पुरिसो मण्डलमाळादीसु कत्थचि केनचिदेव करणीयेन 
सन्निपतितं भिक्खुसङ्घं दिस्वा कत्थचि गन्त्वा सन्निपातकिच्चावसाने उट्ठाय पक्कन्तेसु भिक्खूसु पुन तं ठानं गन्त्वा 
ओलोकेन्तो सुञ्ञमेव पस्सति, एवंसम्पदमिदं दडुब्बन्ति । तत्रिदं ओपम्मसंसन्दनं - यथा सो पुरिसो सन्निपतितं भिक्खुसङ्घं 
दिस्वा गतो, ततो सब्बेसु भिक्खूसु अपगतेसु तं ठानं तेहि सुञ्ञमेव पस्सति, न पन तेसं कुतोचि अपगतकारणं, एवमयं 
योगावचरो पुब्बे विञ्जाणञ्चायतनज्झानचक्खुना पठमारुष्पविञ्ञाणं दिस्वा नत्थीति मनसिकारेन तस्मिं अपगते 
ततियारुप्पचक्खुना तस्स नत्थिभावमेव पस्सति, न तस्स अपगतकारणं वीमंसति झानस्स तादिसाभोगाभावतोति । 


९०२०-४. चतुत्था...पे०... न च सन्तन्ति यथा नेवसञ्जानासञ्ञायतनचित्तं सङ्घारावसेससुखुमभावप्पत्तिया 
सविसेसं सन्तं, एवमयं आकिञ्चञ्ञायतनसमापत्ति न च सन्ता तदभावतोति अधिप्पायो। च-सद्दो पनेत्थ 
अवृत्तसमुच्चयत्थो। तेन “सञ्ञा रोगो, सञ्ञा गण्डो, सञ्ञा सल्लं, एतं सन्तं, एतं पणीतं, यदिदं 
नेवसञ्जानासञ्ञायतन''न्ति इमस्सपि सङ्गहो वेदितब्बो । चतुत्थं सन्ततोति सङ्घारावसेससुखुमभावेनेव सविसेसं 
सन्तताय, असन्तभावकररोगादिसरिकखकसञ्ञाविरहतो च सन्ततो दिस्वा। “सन्त सन्तमिदं चित्त न्ति इमिना 
भावनाकारं दस्सेति। विभङ्गेपि हि तयेव आकिञ्चञ्जायतनं सन्ततो मनसि करोतीति अयमेव भावनाकारो गहितो। अपरे 
पन “पाळियं इमस्स भावनाकारो न गहितो"ति वत्वा तत्थ कारणं वदन्ति, तत्थ वत्तब्बं विसुद्धिमग्गसंवण्णनादितो 
गहेतब्बं । 


१०२७. ततियारुप्पसङ्घातक्खन्धेसु च चतूसुपि आरम्मणभूतेसूति अधिप्पायो। 


१०२९-३१. अभावमत्तम्पीति सुञ्ञतमत्तम्पि एवं सुखुमम्पीति अधिप्पायो। सन्तारम्मणतायाति सन्तं आरम्मणं 
एतस्साति सन्तारम्मणा, तब्भावो सन्तारम्मणता, ताय, न झानसन्तताय। न हि ततियारुप्पसमापत्ति चतुत्थारुप्पतो 
सन्ततरा। चोदको यं सन्ततो मनसि करोति, न तत्थ आदीनवदस्सनं भवेय्य असति च आदीनवदस्सने न समतिक्कमो 
एव सियाति “सन्ततो चे मनक्कारो कथञ्च समतिक्कमो ति आह । इतरो “अनापज्जितुकामत्ता तिआदिना 
परिहारमाह । तेन आदीनवदस्सनम्पि अत्थेवाति दस्सेति। यस्मिञ्हि झाने अभिरति, तत्थ 
आवज्जनसमापज्जनादिपटिपत्तिया भवितब्बं। सा पनस्स ततियारुप्पे सब्बसोव नत्थि, केवलं सुञ्जभावतो 
आरम्मणकरणमत्तमेव। तथा हेस किञ्चापि तं सन्ततो मनसि करोति, अथ ख्वस्स “अहमेतं आवज्जिस्सामि, 
समापज्जिस्सामीति आभोगो समन्नाहारो न होति। कस्मा? आकिञ्चञ्ञायतनतो नेवसञ्जानासञ्ञजायतनसमापत्तिया 
पणीततरताय। यथा हि राजा महता राजानुभावेन नगरवीथियं चरन्तो दन्तकारादयो कम्मकारे छेके अनेकानि 
दन्तविकतिआदीनि सिप्पानि करोन्ते दिस्वा “अहो वत रे छेका आचरिया, ईदिसानि सिप्पानि करिस्सन्ती”ति एवं तेसं 
छेकताय तुस्सति, न चस्स एवं होति “अहो वताहम्पि रज्जं पहाय एवरूपो सिप्पिको भवेय्य”न्ति । तं किस्स हेतु? 
रज्जसिरिया महानिसंसताय, सो तेसं जीवितं तिणायपि अमञ्ञमानो ते समतिक्कमित्वा गच्छति, एवंसम्पदमिदं ददुब्बं । 


१०३२. सुखुमं परन्ति उक्कंसतो सुखुमं, पठमज्झानृपचारतो पट्टाय हि तच्छेन्तिया विय पवत्तमानाय भावनाय 
अनुक्कमेन सङ्घारा तत्थ अन्तिमको्ठासतं पापिताति। यदि एवं कथं भावना अत्तनो किच्चं साधेति, ननु चेसा तदवत्थं 
पापिता आरम्मणं न सम्मा उपनिज्झायतीति? नयिदमेव ददुब्बं । भावनाबलेन सुखुमभावं पापितापि चेसा अत्तनो किच्चे 

दुब्बलत्तं न पापिता, अथ खो विप्फारिकताभावं गमिता, तेन तथा सुखुमापि अत्तनो किच्चे न दुब्बला एवाति न तत्थ 
तस्सा असामत्थियं होति । 


१०३३-४. याय सञ्ञायाति यादिसाय सञ्जाय सहप्पवत्तिहेतुभूताय । सो नेवसञ्ञानासञ्ञायतनसमङ्गी पुग्गलो । 
नेवसञ्ञजी च नासञ्ञी होति नेवसञ्ञानासञ्ञासमङ्गी होति। न केवलं तु सञ्ञाव एदिसी सुखुमा नेवसञ्जानासञ्ञा 
होति, अथ खो पन वेदनादयोपि सुखुमा, वेदनापि नेववेदनानावेदना, चित्तम्पि नेवचित्तंनाचित्तं, फस्सोपि 
नेवफस्सोनाफस्सो । एस नयो सेससम्पयुत्तधम्मेसु । सञ्ञासीसेन पन “नेवसञ्ञानासञ्ञायतन' न्ति वृत्तं “नानत्तकाया 
नानत्तसञ्ञिनोतिआदीसु (दी० नि० ३.३३२, ३४१, ३५७, ३५९; ० नि० ७.४४; ९.२४) विय। ननु चेत्थ यदि सञ्ञा 
अत्थि, कथं नेबसञ्ञाति वत्तुं वट्टति। यदि नत्थि, कथं नासञ्ञाति अनुयोगं सन्धाय इममत्थं उपमाहि साधेतुं 
“पत्तमक्खनतेलेना तिआदि वृत्तं। तत्थ पत्तमक्खणतेलेनाति अन्तोवुत्थताय यागुया सद्धि अकप्पियट्टेन तेलं अत्थीति, 
नाळिपूरादीनं वसेन नत्थीति च वत्तब्बेन पत्ते मक्खिततेलेन । मग्गस्मि उदकेन चाति उपाहनतेमनमत्तद्ठेन उदकं अत्थीति, 
नहानवसेन नत्थीति च वत्तब्बेन मग्गस्मिं उदकेन । 


१०३५-७. अयं अत्थोति किञ्चि विसेसं उपादाय सभावतो अत्थीति वत्तब्बस्सेव धम्मस्स किञ्चि विसेसं उपादाय 
नत्थीति वत्तब्बतासङ्घातो अयमत्थो। पटुसञ्जाकिच्चं कातुं असमत्थताय हि नेवसञ्जता, सङ्कारावसेससुखुमभावेन 
नासञ्ञता च होति। तेनाह “पटुसञ्ञाय किच्चस्सा'तिआदि। आरम्मणसञ्जाननञ्चेव विपस्सनाय विसयभावं 
उपगन्त्वा निब्बिदाजननञ्च पटुसञ्ञाकिच्चं कथमयं सञ्जाव समाना सञ्जाकिच्चं कातुं न सक्कोतीति आह “यथा 
दहनकिच्च न्तिआदि | न्हातुकामस्स उण्हसीतभावं अकत्वा सुखजननताय सुखोदकं, तस्मिं। तेजोधातु यथा दहनकिच्चं 
कातुं न सक्कोति, एवमेसा अतिसन्तारम्मणे पवत्तत्ता आरम्मणसञ्जाननं कातुं न सक्कोति, परमसुखुमत्तं गताव। तेनेव 
हेसा अकताभिनिवेसस्स विपस्सनाजाणेन सुखग्गय्हा न होतीति सेससमापत्तीसु सञ्ञा विय विपस्सनाय विसयभावं 
उपगन्त्वा निब्बिदाजननम्पि कातुं न सक्कोति, अज्जेसु हि खन्धेसु अकतविपस्सनाभिनिवेसो भिक्खु 
नेवसञ्ञजानासञ्जायतनक्खन्धे सम्मसित्वा निब्बिदं पत्तुं समत्थो नाम नत्थि, अपि आयस्मा सारिपुत्तो। पकतिविपस्सको 
पन सारिपुत्तसदिसो भिक्खु खन्धादिमुखेन विपस्सनं अभिनिविसित्वा द्वारारम्मणेहि सद्भि द्वारप्पवत्तधम्मानं विपस्सनं 
आरभित्वा ठितो सक्कुणेय्य तब्बिसयं उदयब्बयजाणं उप्पादेतुं, सोपि कलापसम्मसनवसेनेव, नो 
अनुपदधम्मविपस्सनावसेन । न हि सारिपुत्तसदिसो भिक्खु चतुत्थारुप्पपरियापन्नेसु फस्सादिधम्मेसु विनिब्भुजित्वा विसुं 
विसुं सरूपतो गहेत्वा अनिच्चादिवसेन सम्मसितुं सक्कोति | केबलं पन अविनिब्भुज्ज एकतो गहेत्वा कलापतो 
समूहतोयेव सम्मसितुं समत्थो होति, एवं सुखुमत्तेनेसा विज्जति। 


१०३८-४०. रूपन्ति कसिणरूपसङ्कातं पटिभागनिमित्तं। आकासन्ति कसिणुग्घाटिमाकासं । विञ्जाणन्ति आकासे 
पवत्तविञ्ञाणं। तदभावकन्ति तस्स आकासे पवत्तविञ्जाणस्स अभावकं | कमतोति पठमारुप्पं समतिक्कमित्वा 
होतीतिआदिना अनुक्कमतो । अत्तना वुत्तमत्थं अ्डकथावचनं आहरित्वा साधेन्तो “आह चा”तिआदिमाह | इधाति 
इमासु चतूसु अरूपसमापत्तीसु। पच्छिमा पच्छिमा समापत्तियो हि पुरिमापुरिमाहि समापत्तीहि सुपणीततरा सुटु 
पणीततरा, सुन्दरपणीततराति वा अत्थो। पासादतलसाटिकाति चतुभूमकपासादस्स हेड्िमहेड्िमतो उपरूपरि सविसेसा 
पञ्च कामगुणा, चत्तारो पासादतला च थूलसण्हसण्हतरसण्हतमसुत्तेहि विहिता आयामवित्थारतो समप्पमाणा साटिका च। 


१०४२. रूपारूपभवं अभिभुय्य निब्बानं याति, अथ वा नीवरणे अभिभुय्य रूपारूपभवं यातीति अत्थो। 

इति अभिधम्मत्थविकासिनिया नाम 
अभिधम्मावतारसंवण्णनाय 


अरूपावचरसमाधिभावनानिद्देसवण्णना निट्टिता । 


९६. सोळसमो परिच्छेदो 


अभिञ्ञानिद्देसवण्णना 


१०४३-७. परन्ति विसिटुं कत्वा, विसेसतोति अत्थो। चतुत्थज्झानमत्तेपीति रूपावचरचतुत्थज्झानमत्तेपि, नावस्सं 
अरूपज्झानेहीति अधिप्पायो। अरूपावचरज्झानं अप्पटिलद्धोपि हि कताधिकारो भिक्खु अभिञ्ञा सम्पादेतुं समत्थो होति। 
एत्थ चतुत्थज्झानग्गहणेनेव हेठ्ठा तीणि झानानि गहितानि। तेसु हि अचिण्णवसी चतुत्थज्झानं उप्पादेतुम्पि न सक्कोति। 
अभिञ्जासु अनुयोगं कातुं वट्टतीति वत्वा तत्थ पयोजनं दस्सेतुं “अभिञ्ञा नामा तिआदि वुत्तं । निट्टुङ्गताति 
अधिगतानिसंसताय चेव भावनासुखताय च निट्टं निप्फत्ति गता । समाधिभावनाय हि लोकियाभिञ्ञा उदयफलभावेन 
पाकटा। सो अभिञ्ञाय च समाधिना च समन्नागतो सुखेनेव पञ्जाभावनं सम्पादेस्सति। 


१०४८-९. दिब्बानीतिआदि लोकियाभिञ्ञानं सरूपतो उद्दिसनं । दिब्बानि चक्खुसोतानीति दिब्बचक्खुञाणं, 
दिब्बसोतञाणञ्चाति दस्सेति । इद्धीति इद्धिविधञाणं । इमा पन अभिञ्जायो पत्तुकामेन आदिकम्मिकेन योगिना यस्मा 
ओदातकसिणपरियन्तेसु अट्टसु कसिणेसु चतुत्थज्झानं, तब्बसेन च अरूपसमापत्तियो निब्बत्तेत्वा वा न वा 
कसिणानुलोमतादीहि चुद्दसहि आकारेहि चित्तं दमेतब्बं । न हि एवं अदमेत्वा पुब्बे अभावितभावनो आदिकम्मिको 
योगावचरो पञ्च अभिञ्ञायो निप्फादेस्सतीति तस्मा तं चित्तपरिदमनं अवस्सं कातब्बन्ति दस्सेतुं 
“Mकसिणानुलोमतादीही”तिआदि वृत्तं। कसिणानुलोमतादीहीति कसिणानुलोमता कसिणपटिलोमता 
कसिणानुलोमपटिलोमता झानानुलोमता झानपटिलोमता झानानुलोमपटिलोमता झानुक्कन्तिकता कसिणुक्कन्तिकता 
झानकसिणुक्कन्तिकता अङ्गसङ्कन्तिकता आरम्मणसङ्कन्तिकता अङ्गारम्मणसङ्कन्तिकता अङ्गववत्थापनता 
आरम्मणववत्थापनताति इमेहि चुहदसहि आकारेहि । 


तत्थ अट्टसु कसिणेसु पटिपाटिया सतकखत्तुं सहस्सक्खत्तुम्पि समापज्जनं, तथेव उप्पटिपाटिया, 
पटिपाटिउप्पटिपाटिबसेन च समापज्जनन्ति इमेसं तिण्णं आकारानं वसेन कसिणानुलोमतादयो वृत्ता । पठमज्झानतो 
पट्ठाय याव नेवसञ्जानासञ्ञायतनं, अयं झानानुलोमता नाम | तेसं पटिलोमतो झानपटिलोमता नाम। 
अनुलोमपटिलोमतो झानअनुलोमपटिलोमता नाम | 


पथवीकसिणे पठमज्झानं समापज्जित्वा तत्थेव ततियं समापज्जति, ततो तदेव उग्घाटेत्वा आकासानञ्चायतनं, ततो 
आकिञ्चञ्जायतनन्ति एवं कसिणं अनोक्कमित्वा झानस्सेव एकन्तरिकभावेन उक्कमनं झानुक्कन्तिकता नाम | एवं 
आपोकसिणादिमूलिकापि योजना कातब्बा । पथवीकसिणे पठमज्झानं समापज्जित्वा पुन तदेव तेजोकसिणे, ततो 
नीलकसिणे, ततो लोहितकसिणेति झानं अनुक्कमित्वा कसिणस्सेव एकन्तरिकभावेन उक्कमनं कसिणुक्कन्तिकता 
नाम | पथवीकसिणे पठमज्झानं समापज्जित्वा, तेजोकसिणे ततियं, नीलकसिणं उग्घाटेत्वा आकासानञ्चायतनं, 

लोहितकसिणतो आकिञ्चञ्ञायतनन्ति इमिना नयेन झानस्स चेव कसिणस्स च उक्कमनं झानकसिणुक्कन्तिकता 
नाम। 


पथवीकसिणे पठमज्झानं समापज्जित्वा तत्थेव इतरेसम्पि समापज्जनं अङ्गसङ्कन्तिकता नाम । सब्बकसिणेसु 
एकेकस्सेव समापज्जनं आरम्मणसङ्कन्तिकता नाम | पथवीकसिणे पठमज्झानं समापज्जित्वा, आपोकसिणे दुतियं, 
तेजोकसिणे ततियं, वायोकसिणे चतुत्थं, नीलकसिणं उग्घाटेत्वा आकासानञ्चायतनं, पीतकसिणतो विज्ञाणज्चायतनं, 
लोहितकसिणतो आकिञ्चञ्ञायतनं, ओदातकसिणतो नेवसञ्ञानासञ्ञायतनन्ति एवं अङ्गानं, आरम्मणानञ्च 
समतिक्कमनं अङ्गारम्मणसङ्कन्तिकता नाम। 


पठमज्झानं नाम पञ्चङ्गिकन्ति ववत्थपेत्वा दुतियं चतुरङ्गिकं, ततियं तिवङ्गिकं, चतुत्थं दुवङ्गिकं, 


पथवीकसिणं, इदं आपोकसिण''न्तिआदिना आरम्मणमत्तस्सेव ववत्थापनं आरम्मणववत्थापनं नाम | 
अङ्गारम्मणववत्थापनम्पि एके इच्छन्तीति। अट्टुकथासु पन अनागतत्ता अद्धा तं भावनासुखं न होति । इमेहि पन चुद्दसहि 
आकारेहि चित्तपरिदमनं कातुं अट्टसमापत्तिलाभीनं सतेसु, सहस्सेसु वा एकोब सक्कोति। 


१०५०-१. दन्तेति चुद्दसहि आकारेहि दन्ते। समाहितेति चतुत्थज्झानसमाधिना समाहिते । सुद्धेति नीवरणदूरीभावेन, 
पच्चनीकसमनेपि अब्यावटाय तत्रमज्झत्तुपेकखाय सम्पादितसतिपारिसुद्धिया सब्भावेन वा सुपरिसुद्धे । परियोदातेति 
सुधन्तसुवण्णस्स निघंसनेन विय परिसुद्धत्तायेव परियोदाते, पभस्सरेति वृत्तं होति। अथ वा 
वितक्कविचारक्खोभविरहवसेन परियोदातेति वुत्तं होति । अनङ्गणेति “मादिसस्स समाधिसम्पन्नस्स ईदिसेन 
भवितब्ब*न्ति एवं झानपटिलाभपच्चयानं “अहो वत ममेव सत्था पटिपुच्छित्वा पटिपुच्छित्वा भिक्खूनं धम्मं 
देसेय्या*तिआदिनयप्पवत्तानं पापकानं इच्छावचरानं अभावेन अनङ्गणे। अनुपक्किलेसेति उपगन्त्वा किलिस्सनड्डेन 
उपक्किलेससङ्घातानं रागादीनं, “अभिज्झा चित्तस्स उपक्किलेसो, ब्यापादो, कोधो तिआदिना आगतानं 
चित्तुपक्किलेसानं वा विगतत्ता विगतुपक्किलेसे । मुदुभूतेति पगुणभावापादनेन सुभावितत्ता मुदुभूते, वसिभावप्पत्तेति वृत्तं 
होति | वसिभावप्पत्तञ्हि चित्तं सुपरिमद्दितं विय चम्मं सुपरिकम्मकता विय च लाखा मुदूति वुच्चति | कम्मनीयेति 
मुदुत्तायेव इद्धिपादभावूपगमनेन कम्मक्खमे, विकुब्बनादिइद्धिकम्मयोग्येति वुत्तं होति। मुदुजातञ्हि चित्तं कम्मकखमं होति, 
सुधन्तमिव सुवण्णं, उभयम्पि चेतं सुभावितत्तायेव होति । यथाह -- “नाहं, भिक्खवे, अञ्ञं एकधम्मम्पि समनुपस्सामि, यं 
एवं भावितं बहुलीकतं मुदुञ्च होति कम्मनियञ्च, यथयिदं, भिक्खवे, चित्त*न्ति (अ० नि० १.४७) । ठितेति एतेसु 
परिसुद्धभावादीसु निच्चलं अबट्टिते, भावनापारिपूरिया वा पणीतभावं सम्मसित्वा ठिते । अचलेति ठितत्तायेव अकम्पे, 
आनेञ्जप्पत्तेति वुत्तं होति | मुदुकम्मञ्ञभावेहि वा अत्तनो वसे ठितत्ता ठिते, सद्धादीहि परिग्गहितत्ता अस्सद्धियादीहि 
अकम्पनतो अचले। 


अट्टङ्गसम्पन्नेति ठितिअचलतानं विसुं विसुं अग्गहणेन समाहितेति विसुं एकङ्गं कत्वा। तासं पन विसुं विसुं गहणे 
सुविसुद्धतादीनं समाहितचित्तस्स अङ्गभूतत्ता समाहितेति इमं अङ्गभावेन अग्गहेत्वा सुविसुद्धतादीहि अट्ठहि अङ्गेहि 
सम्पन्नता वेदितब्बा । इद्धिविधायाति इद्धिकोड्टासत्थाय, इद्धिप्पभेदाय वा । अत्थतो पन इद्धिविधा नाम एकस्स 
बहुभावादिअनेकविधानपच्चयभूतं अभिञ्ञाञाणं | अभिनीहरतीति अभिञ्ञाधिगमत्थाय परिकम्मचित्तं कसिणारम्मणतो 
अपनेत्वा अभिञ्ञाभिमुखं पेसेति । इद्धिविकुब्बनन्ति एत्थ इज्झतीति इद्धि, निप्फज्जति पटिलब्भतीति वुत्तं होति । यञ्हि 

निप्फज्जति, पटिलब्भति च, तं इज्झतीति बुच्चति। यथाह - 
“कामं कामयमानस्स, तस्स चेतं समिज्झती'तिआदि। (सु नि० ७७२; महानि० १; नेत्ति0 ५,४४) । 


इद्भियेव विकुब्बनं पकतिवण्णविजहनकिरियन्ति इद्धिविकुब्बनं, इदं इद्धीसु विकुब्बनिद्भिया पधानभावतो वृत्तं, इद्धि 
च विकुब्बनञ्चाति वा इद्धिविकुब्बनं | विसुं गहणम्पि वुत्तकारणेनेव दडुब्बं । 


१०५२-४. यथा पन तं निप्फादेतब्बं, तं विधि दस्सेतुं “ अभिञ्ञापादकज्झान न्तिआदि वृत्तं। एत्थ च “अनुपुब्बेन 
चत्तारि झानानि समापञ्जित्वा चतुत्थञ्झानतो वुट्ठाया”ति केचि, तं अयुत्तं। यदिच्छकं समापज्जनत्थञ्हि चित्तपरिदमनं, 
चतुत्थज्झानमेव च अभिञ्ञापादकं, न इतरानि । सतं...पे०... मानसन्ति सचे सतं इच्छति, “सतं होमि, सतं होमी”ति, सचे 
सहस्सं इच्छति, “सहस्सं होमि, सहस्सं होमी "ति एवं परिकम्ममानसं कत्वा । “परिकम्ममानसन्ति च पादकज्झानतो 
बुट्ठाय “सतं होमी”तिआदिना पवत्तितकामावचरचित्तं, पादकज्झानञ्च । अभि...पे०... पुनाति एत्थ पुब्बे 
अभिञ्ञापादकज्झानसमापज्जनं परिकम्मचित्तस्स समाधानत्थं, पुन समापज्जनं अधिट्ठानचित्तस्स बलग्गाहत्थं । 
अधिट्टातीति सतं आवज्जेत्वा ततो परं पवत्तानं तिण्णं, चतुन्नं वा पुब्बभागचित्तानं अनन्तरा उप्पन्नेन सन्निट्ठापनवसेन 
अधिट्टानन्ति लद्धनामेन अभिञ्ञाञाणेन सन्निट्ठानं करोति, सतं निप्फादेतीति अत्थो। “अधिट्ठान" न्ति हि सब्बत्थ 
अभिञ्ञाञाणं वुच्चति । 


९०५५-७. निमित्तारम्मणन्ति पटिभागनिमित्तारम्मणं । परिकम्ममनानेत्थ सतारम्मणिकानीति एत्थ एतेसु 
परिकम्माधिट्ठानेसु परिकम्ममानसानि “सतं होमी"ति पवत्तानि कामावचरमानसानि सतारम्मणिकानि एकेकस्स चित्तस्स 
वसेन सतारम्मणिकानि होन्ति पच्चेकं “सतं होमी*ति पवत्तनतो। सहस्सारम्मणादीसुपि एसेव नयो। 
तदाधिट्ठानचित्तम्पीति तस्स सतादिकस्स अधिट्टानचित्तम्पि। सतारम्मणिकता च पन नेसं वण्णवसेन, नो 
सत्तपञ्जत्तिवसेन। रूपञ्हि सतं वा सहस्सं वा कत्वा दस्सेतब्बं, न पञ्जत्ति एत्थ च यदि नीलवण्णमेव सतं 
अभिनिप्फादेति, वण्णस्स तंतंसन्तानवसेन नानत्तेपि नीलवसेन एकत्ता एकमेकं परिकम्मचित्तं सब्बं नीलजातं आलम्बति। 


यदि पन नानावण्णनानाकिरियपरिकम्मचित्तानम्पि बहुभावो होति, एकमेकं एकेकवण्णं, एकेकवण्णेसु च 
नानाकिरियं आरम्मणं करोति। अधिट्ठानचित्तं पन वण्णसामञ्जं गहेत्वापि परिकम्मारम्मणं नानावण्णवन्तं अभिनिप्फादेति 
अचिन्तेय्यानुभावत्ता इद्धिविसयस्स | अप्पनाचित्तं वियाति विय-ग्गहणं अभिञ्ञाचित्तस्स, झानचित्तस्स च पठमुप्पत्तियं 
सदिसभावतो वृत्तं, न तस्स अप्पनाभावतो । तेनेव हि पुब्बे वुत्तग्गहणेन विसेसितन्ति । चतुत्थज्झानिकन्ति 
रूपावचरचतुत्थज्झानवन्तं, तेन सम्पयुत्तं । यदि एवं चतुत्थज्झानस्स, इमस्स च को विसेसोति आह 
““परिकम्मविसेसोवा ति । न हेत्थ परिकम्मविसेसं विना अञ्जो विसेसो अत्थि। अप्पनाय पुब्बभागप्पवत्तानिपि तीणि 
चत्तारि जवनानि गहितग्गहणेन, अग्गहितग्गहणेन वा परिकम्मोपचारानुलोमानि सब्बपच्छिमं गोत्रभुनामकन्तिआदि सेसं 
समानमेव। तेनाह “सेस पुब्बसमं इधा ति । इद्भिविधञाणवण्णना | 


१०५८. दिब्बसोतन्ति देवतानं पित्तसेम्हादीहि अपलिबुद्भेहि दूरेपि आरम्मणग्गहणसमत्थेहि दिब्बसोतपसादेहि 
समानत्ता, दिब्बविहारवसेन पटिलद्भत्ता, अत्तना च दिब्बविहारसन्निस्सितत्ता दिब्बं, सवनद्रेन सोतकिच्चकरणतो, 
तंसदिसताय च सोतं। इदन्ति यं उद्देसे “दिब्बानि चक्खुसोतानीति (अभिध० १०४८) दिब्बसोतं उद्दिटु, तं इदन्ति अत्थो। 

१०५९-६४. पठमं ओळारिकसहं आवज्जेत्वा पच्छा सुखुमसद्दस्स आवज्जितब्बतो आह “महन्तो सुखुमोपि 
चा ति। परिचयकरणत्थञ्हि पठमं अरञ्जे सीहादीनं सद्दे आदिं कत्वा सब्बे ओळारिकतो पट्ठाय यथानुक्कमेन सुखुमसद्दा 
आवज्जितब्बा, तथा पुरत्थिमादीसु दिसासु ओळारिकानम्पि सुखुमानम्पि सद्दान॑ सहनिमित्तं मनसि कातब्बं । तस्स ते सद्दा 
पकतिचित्तस्सपि पाकटा होन्ति, परिकम्मचित्तस्स पन अतिविय पाकटा। तस्साति तस्स योगिनो । सद्दस्स निमित्तन्ति 
ओळारिकस्स, सुखुमस्स वा सहस्स यथावुत्तं उपादायुपादाय लब्भमानओळारिकसुखुमाकारं । मनसि कुब्बतोति 
“इमिस्सा दिसाय अयं सदो ओळारिको, सुखुमो वा"ति एवं परिकम्मचित्तेन मनसि करोन्तस्स। सद्देसूति ये 
परिकम्मचित्तस्स विसयभूता ओळारिका, सुखुमा वा सद्दा, तेसु। अञ्ञतरन्ति यत्थ परिकम्मकरणवसेन अभिण्हं 
मनसिकारो पवत्तो, तं एकं सहं । यदि अभिञ्ञाचित्तम्पि परिकम्मेन गहितमेव आरम्मणं करोति, को पन तस्स, इमस्स वा 
विसेसोति? वुच्चते - परिकम्मचित्तं असुतस्स गहणतो सद्दमत्तं गण्हाति, अभिञ्ञाचित्तं पन असुतम्पि गण्हन्तं 
सवनाकारेन गहणतो अत्थावबोधस्स पच्चयभावेनेव गण्हातीति अयमेतेसं विसेसो । सुतकोविदाति परियत्तियं छेका । 


१०६५-६. थामजातन्ति जातथामं, दळहभावप्पत्तन्ति अत्थो। वड्टेतब्बं पादकज्झानारम्मणं कित्तकन्ति आह 
“एत्थन्तरगत' न्तिआदि | पादकज्झानस्स हि आरम्मणभूतं कसिणनिमित्तं “एत्तकं ठानं फरतू "ति मनसि करित्वा 
पादकज्झानं समापज्जन्तस्स कसिणनिमित्तं तत्तकं ठानं फरित्वा तिट्ठति । सो समापत्तितो वुड्डाय पुन पादकज्झानं 
असमापज्जित्वापि अनेकप्पभेदेपि सद्दे आवज्जति सुभावितभावनत्ता। तत्थ अञ्जतरं सह आरब्भ उप्पन्नावज्जनानन्तरं 
चत्तारि, पञ्च वा जवनानि उप्पज्जन्ति, तेसु पच्छिमं इद्भिचित्तं होति। एवं यत्तकं सहं इच्छति, तत्तकं तत्थ गतं आवज्जित्वा 
अभिञ्ञाजाणेन जानाति। येन पन एवं कसिणनिमित्तं अवड्डितं, तेन पुनपि पादकज्झानं समापज्जितब्बमेव | सो हि तं 
ठानगतसहं पादकज्झानं समापज्जित्वाव ततो वुट्ठाय अभिञ्ञाचित्तेन सुणाति ततो एव हि “पादकारम्मणेन...पे०.. 
सुणातीति सासङ्कं वदतीति (विसुद्धि० महा? २.४००) वुत्तं । इद्धिविधलाभी पन सेसाभिञ्ञलाभिनो विय 
विज्जमानसहादिआरम्मणमत्तमेव अकत्वा आगन्तुकरूपनिम्मापनतो सब्बथापि द्विकखत्तुं पादकज्झानं समापज्जित्वाव तं 
निप्फादेति। एकङ्गुलद्वङ्गल-ग्गहणञ्चेत्थ सुखुमसद्दापेक्खाय कतं । 


१०६८. सुणन्तोति एवं परिच्छिन्दित्वा परिच्छिन्दित्वा सवनेन वसिकताभिञ्जो हुत्वा यथावज्जिते सृणन्तो । 
पाटियेक्कम्पीति एकज्झं पवत्तमानेपि याव ब्रह्मलोका एककोलाहलं कत्वा उट्टिते सङ्घभेरीपणवादिसद्दे पच्चेकं वत्थुभेदेन 
बवत्थापेतुकामताय सति “अयं सङ्घसद्दो, अयं भेरीसद्दो, अयं पणवसद्दो'तिआदिना पच्चेकंयेव ववत्थापेतुं 
सक्कोतियेवाति | दिब्बसोतञाणवण्णना । 


१०६९-७३. चेतोपरियमानसन्ति परियातीति परियं, सरागादिवसेन परिच्छिज्ज जानातीति अत्थो। येसञ्हि धातूनं 
गति अत्थो, बुद्धिपि तेसं अत्थो होतीति। चेतसो परियं चेतोपरियं, मनसि भवन्ति मानसं, जाणं, चेतोपरियञ्च तं 
मानसञ्चाति चेतोपरियमानसं। दिव्बचक्खुवसेनेवाति दिब्बचक्खुउपनिस्सयेनेव | तञ्हि एतस्स उप्पादने परिकम्मं । 
तस्माति यस्मा इदं दिब्बचक्खुवसेनेव पवत्तति, तस्मा। दिब्बेन चक्खुनाति दिब्बसदिसतादीहि “दिब्बचक्खू”ति 
लद्भवोहारेन दिब्बचक्खुजाणेन दिस्वाति सम्बन्धो। हदयन्ति न हदयवत्थु, अथ खो हदयमंसपेसि। यं बहि 
कमलमकुळसण्ठानं अन्तो कोसातकोफलसदिसन्ति बुच्चति। तञ्हि निस्साय इदानि वुच्चमानं लोहितं तिट्ठति | हदयवत्थु 
पन इमं लोहितं निस्साय पवत्तति। लोहितं दिस्वाति लोहितस्स वण्णं दिस्वा | दिब्बचक्खुनोपि हि वण्णमेव दिस्सति। तेनेव 
हि तं चक्खुसदिसत्ता “चक्खू”ति वुच्चति। परस्साति अञ्जस्स। यथा हि यो परो न होति, सो अत्ता, एवं यो अत्ता न होति, 
सो परो। कथं पन दिब्बचकखुना लोहितस्स वण्णदस्सनेन परचित्त विञ्जेय्यन्ति आह “सोमनस्सयुते”तिआदि। 

लोहितन्ति रत्तं निग्रोधकलसमानवण्णं | काळकन्ति जम्बुसदिसवण्णं | तिलतेलूपमन्ति अनेन पसन्नभावमाह। 


कथं पन चित्ते सोमनस्स सहगतादिम्हि सति कम्मजस्स लोहितस्स विविधवण्णभावापत्तीति? किज्चापि 
हदयवत्थुसन्निस्सितभूतानि कम्मजानेव, तं पन लोहितं कम्मजमेवाति नत्थि चतुसन्ततिरूपस्सपि तत्थ लब्भमानत्ता। 
तेनेव हि अट्ठकथायं इदं रूपं सोमनस्सिन्द्रियसमुट्ठानं, इदं दोमनस्सिन्द्रियसमुद्दानं, इदं उपेक्खिन्द्रियसमुद्वानन्ति परस्स 
हदयलोहितवण्णं पस्सित्वा' ति (विसुद्धि० २.४०१) वुत्तं। एवम्पि यं तत्थ अचित्तजं, तस्स यथावुत्तवण्णभेदेन न 
भवितब्बन्ति? भवितब्बं सेससन्ततिरूपानं तदनुवत्तनतो। यथा हि गमनादीसु चित्तजरूपानि उतुजकम्मजाहारजरूपेहि 
अनुवत्तीयन्ति, अञ्ञथा कायस्स देसन्तरप्पत्तियेब न सियाति, एवमिधापि चित्तजरूपं सेससन्ततिरूपेहि अनुवत्तीयति, 
पसादकोधवेलासु च चक्खुस्स वण्णभेदापत्तियेव तस्सत्थस्स निदस्सनं दटटब्बं, तस्मा सोमनस्सादियुत्तचित्तानुरूपं 
उप्पन्नचित्तसमुद्ठानरूपवसेन सेसतिसमुद्ठानरूपानम्पि नानावण्णता होतियेवाति सुटु वृत्तं “लोहितं लोहितं 
सिया”तिआदि | दिस्वा हदयलोहितन्ति पठमं ताव अनुमानजाणेन लोहितं दिस्वा। कातब्बं थामतं गतन्ति उप्पादेत्वा 
थामभावं गतं कातब्बं । 


चेतोपरियञाणज्हि उप्पादेतुकामेन योगिना दिब्बचक्खुलाभिना एव सता हेट्ठा वुत्तनयेन रूपावचरचतुत्थज्झानं 
अडुङ्गसमन्नागतं अभिनीहारक्खमं कत्वा आलोकं उड्जेत्वा दिब्बेन चक्खुना परस्स हदयमंसपेसि निस्साय वत्तमानस्स 
लोहितस्स वण्णदस्सनेन इदानि इमस्स चित्तं “सोमनस्ससहगत' न्ति वा “दोमनस्ससहगत' न्ति वा “उपेक्खासहगत' न्ति 
वा नयग्गाहवसेन ववत्थापेत्वा पादकज्झानं समापज्जित्वा वुड्ाय “इमस्स चित्तं जानामीति परिकम्मं कातब्बं । 
कालसतम्पि कालसहस्सम्पि पुनप्पुनं पादकज्झानं समापज्जित्वा बुड्ाय तथेव पटिपज्जितब्बं | तस्सेवं दिब्बेन चक्खुना 
हदयलोहितवण्णदस्सनादिविधिना पटिपज्जन्तस्स “इदानि चेतोपरियञाणं उप्पज्जिस्सती"ति यं तदा पवत्ततीति 
बवत्थापितं चित्तं, तं आरम्मणं कत्वा मनोद्वारावज्जनं तीणि चत्तारि वा जवनानि कामावचरानि जवन्ति । चतुत्थं, पञ्चमं 
वा अभिञ्ञाचित्तं रूपावचरचतुत्थज्झानिकं । तत्थ यं तेन अप्पनाचित्तेन सम्पयुत्तं जाणं, इदं चेतोपरियजाणं | तञ्हि यत्थ 
अनेन परिकम्मं कतं, तं परस्स चित्तं पच्चकखतो पटिविज्झन्तं विभावेन्तमेव हुत्वा पवत्तति, रूपं विय च दिब्बचक्खुञाणं, 
सहं विय च दिब्बसोतजाणं । ततो परं पन कामावचरचित्तेहि सरागादिववत्थापनं होति नीलादिववत्थापनं विय । 


१०७४-५. एवमधिगतस्स पन चेतोपरियजाणस्स थामगमनविधानम्पि अधिगमविधानसदिसमेव, तदेवेत्थ 
आचरियेन दस्सितं। एवं थामगतेतिआदि थामगमनानिसंसदस्सनं । सब्बमेवाति इदं “ कामावचरचित्तं, रूपारूपेसु 
मानस न्ति उभयपदेनपि सम्बन्धितब्बं, चतुपण्णासविधं कामावचरचित्तं, पञ्चदसरूपावचरचित्तं, 
द्वादसअरूपावचरचित्तन्ति सब्बमेव, पच्चेकं सरागादिप्पभेदकं विजानातीति अत्थो। पुथुज्जनस्स वसेनायं अभिञ्जाकथाति 
लोकुत्तरचित्तं इध अनुद्धटं | तम्पि हि उपरिमो, सदिसो वा अरियो हेड्टिमस्स, सदिसस्स च चित्तं जानाति, हेड्टिमो पन 
उपरिमस्स चित्तं न जानाति। यथा चेतं, एवं अरूपावचरज्झाने अकताभिनिवेसो पुथुज्जनो, सेखोपि वा अरूपावचरचित्तं न 
जानाति। अट्टसमापत्तिकस्स पन वसेन इधारूपावचरचित्तस्सापि जाननं वुत्तं। अरहा पन आरुप्पे अकताभिनिवेसोपि 
तप्पटिच्छादकअविज्जाय विहतत्ता तम्पि जानातियेव। चेतोपरियजाणवण्णना। 


१०७६-७. पुब्वे अतीतजातीसु निवासा निवुत्था अत्तनो सन्ताने पवत्ता, सपरविञ्ञाणेहि गोचरासेवनाय आसेविता 
च खन्धा पुब्बेनिवासा । परविञ्ञाणविञ्ञातापि हि पुब्बे निवसिंसु एत्थाति पुब्बेनिवासाति वुच्चन्ति, ते पन 
छिन्नवटुमकानुस्सरणादीसु बुद्धानंयेब विसया, पुब्बे निवासेसु सरूपविभावकं जाणं पुब्बेनिवासञाणं। तेन । 

तदनुस्सतीति तेसं पुब्बेनिवासानं अनुस्सति । हेट्ठा तीसु झानेसु यथारहं पीतिसुखेहि कायचित्तानं सम्पीणनाय चत्तारि 
झानानि समापज्जितब्बानीति आह “झानानि पना”तिआदि। अज्ञथा पादकज्झानं समापञ्जित्वायेवाति वुत्तं सिया। 
याय निसज्जाय निसिन्नस्स अनुस्सरणारम्भो, सा इध सब्बपच्छिमा निसज्जा। 


१०७८-८०. ततो पभुति...पे०... क्कमाति तस्मिं भवे पुरिमभवादीसु कतं सब्बम्पि सङ्गहेत्वा 
सब्बमावज्जितब्बन्तिआदिना विसुं विसुं रत्तिन्दिवादिवसेन दस्सेति | दिवसे रत्तियं कतन्ति सब्बपच्छिमनिसज्जातो पठ्ठाय 
आसनपञ्ञापनं सेनासनप्पवेसनन्ति पटिलोमेन सकलं रत्तिन्दिवं कतकिच्चं आवज्जितब्बं । कतमावज्जितब्बन्ति यं 
एत्थन्तरे कतकिच्चं, सब्बं तं पटिलोमक्कमेनेव आवज्जितब्बन्ति अत्थो। एत्तकं पन पकतिचित्तस्सपि पाकटं, 
परिकम्मचित्तस्स पन अतिपाकटमेव। सचे पनेत्थ किञ्चि न पाकटं होति, पुन पादकज्झानं समापज्जित्वा वुट्ठाय 
आवज्जितब्बं, एत्तकेन दीपे जलिते विय पाकटं होति | पादकज्झानसमापज्जनञ्हि सत्थकस्स विय निसानसिला 
सतिपञ्ञानं निसितभावावहं, तस्मा ता तंसमापज्जनेन परमनेपक्कण्पत्ता होन्ति। पुरिमस्मिं भवेति इमम्हा भवा अनन्तरे 
पुरिमस्मिं भवे। 


१०८१. निब्बत्तं नामरूपञ्चाति अत्तनो पच्चयेहि निब्बत्तनामरूपं | साधुकन्ति सुटु अपरिहापेत्वा आवज्जितब्बं । 
पहोति हि इमिस्सा अभिञ्ञाय कताधिकारो भिक्खु पठमवारेनेव पटिसन्धिं उग्घाटेत्वा चुतिक्खणे नामरूपं आरम्मणं कातुं, 
तथा असक्कोन्तेनापि धुरनिक्खेपं अकत्वा पादकज्झानमेव पुनप्पुनं समापज्जितब्बं, ततो च वुट्ठाय पुनप्पुनं आवज्जितब्बं । 
आवज्जन्तेन च पन पठमं रूपं आवज्जित्वा पच्छा नामं आवज्जितब्बन्ति आचरिया। अपरे पन विपरियायेन वदन्ति । 


तत्थ पच्छिमनिसज्जातो पभृति याव पटिसन्धितो आरम्मणं कत्वा पवत्तजाणं अतीतजातीसु 
निवुत्थधम्मारम्मणाभावतो पुब्बेनिवासानुस्सतिञाणं नाम न होति, तं पन परिकम्मजाणमेव। यदा पनस्स पटिसन्धिं 
अतिक्कम्म चुतिक्खणे उपपन्नं नामरूपं आरम्मणं कत्वा मनोद्वारावज्जनं उप्पज्जति, तस्मिं निरुद्धे वुत्तनयेन अप्पनाचित्तं 
उप्पज्जति, तेन सम्पयुत्तं जाणं पुब्बेनिवासानुस्सतिञाणं नाम | तेनाह यदा पना 'तिआदि। 


एत्थाह - कि एकेनेव अभिञ्ञाचित्तेन चुतिक्खणे पवत्तनामरूपं सब्बम्पि आरम्मणं करोति, उदाहु अञ्ञेन 
अञ्जेनाति । किञ्चेत्थ यदि एकेनेव, दूरतो चित्तपटं पेक्खन्तस्स विय अनिरूपितरूपेन ववत्थानं होति। यदि च अञ्ञेन 
अञ्जेन, विसुं विसुं पादकज्झानसमापज्जनादिना भवितब्बन्ति? उभयथापि न दोसो। इद्भिविसयस्स हि अचिन्तेय्यत्ता 
एकेनपि अभिञ्ञाचित्तेन नामरूपे पस्सन्तो निरूपितरूपेनेब पस्सति, न अनिरूपितरूपेनेव पस्सति, अञ्ञेनपि वा पठममेव 
पादकज्झानं समापज्जित्वा वुद्ठाय समाहितचित्तेन कतपरिकम्मस्स पवत्तितत्ता पुन समापज्जनं विना आवज्जित्वा 
आरम्मणं करोतियेवाति। पुब्बेनिवासानुस्सतिजञाणवण्णना। 


१०८६-८. दिब्बचक्खुनाति दिब्बसदिसत्ता, दिब्बविहारवसेन पटिलभितब्बत्ता, अत्तना च दिब्बविहारसन्निस्सितत्ता 
महाजुतिकतादीहि वा दिब्बं, रूपदस्सनट्रेन चक्खुमिवाति चक्खु । यथा हि मंसचक्खु विज्ञाणाधिट्ठितं समविसमं 
आचिक्खन्तं विय पवत्तति, इदं पन ततो सातिसयं चक्खुकिच्चकारीति दिब्बञ्च तं चक्खु चाति दिब्बचकखु, तेन 
दिब्बचक्खुना। कसिणारम्मणन्ति अदुन्नम्पि कसिणानं वसेन कसिणारम्मणं। अभिनीहारक्खमं कत्वाति चुद्सविधेन 
चित्तपरिदमनेन अद्टङ्गसम्पन्नताकरणेन अभिनीहारक्खमं दिब्बचक्खुजाणाभिमुखं पेसनारहं पेसनयोग्यं कत्वा । “तेजो... 
पे०... कसिणम्पि वा आसन्नं कातब्ब'न्ति पाठसेसो। आसन्नं कातब्बन्ति दिव्बचक्खुआणुप्पत्तिया समीपभूतं कारणभूतं 
कातब्बं, तत्थ उपचारज्झानं पगुणतरं कत्वा तं वड्टेत्वा इच्छितकखणे उपट्टानयोग्यं कत्वा ठपेतब्बन्ति वुत्तं होति । एत्थाति 

इमस्मिं दिब्बचक्खुना रूपदस्सनविसये। सेहुन्ति परिदीपितन्ति आलोककसिणस्सेव पभाविस्सज्जनसभावेन 
आलोककरणेन इतरेहि विसिट्वत्ता विसिइन्ति परिदीपितं । 


१०८९-९०. उप्पादेत्वाति पठमज्झाननिद्देसे वृत्तनयेन उपचारज्झानुप्पादनेन उप्पादेत्वा। उपचारज्झानुप्पत्तिया हि 
सद्धि पटिभागनिमित्तुप्पत्ति । यस्मा पादकज्झानं विज्जमानेयेव आलोके अप्पनावसेन पवत्तिमत्तं विना अत्तनो बलेन 
आलोकं फरितुं न सक्कोति, नापि यथापत्थटं थावरं कातुं, परिकम्मं पन तदुभयम्पि कातुं समत्थं, तस्मा उपचारभूमियंयेव 
तं वङ्डेतब्बन्ति आह “उपचारभूमिय न्तिआदि | उपचारभूमीति चेत्थ आलोकस्स थावरकरणवसप्पवत्तं 
परिकम्मचित्तमेवाति दडुब्बं । अप्पनन्ति झानवसेन अप्पनं । न हि अकतपरिकम्मस्स अभिञ्जावसेन अप्पना सिज्झति । 
तेनाह “पादकज्झाननिस्सित''न्ति। पादकज्झाननिस्सितन्ति पादकज्झानारम्मणं होति, न दिब्बचकखुस्स 
परिकम्मनिस्सितं परिकम्मारम्मणं होति, तथा च सति आलोकवड्नाभावतो रूपदस्सनं न सियाति अधिप्पायो। 


१०९१-३. अन्तो...पे०... भवेति अन्तोगतमेव रूपगतं पस्सितब्बं भवे, न बहिद्धा विकखेपुप्पत्तिहेतुभावतो पस्सितब्बं 
दिब्बचकखुनाति अधिप्पायो। न हि आलोके फरितेपि मंसचक्खुस्स आपाथं होति। परिकम्मस्स वारो हि अतिक्कमति 
तावदेति इध परिकम्मं नाम यथावुत्तकसिणारम्मणं उपचारज्झानं, तं रूपगतं पस्सतो न पवत्तति, कसिणालोकवसेन च 
रूपगतदस्सनं कसिणालोको च परिकम्मवसेनाति तदुभयम्पि परिकम्मस्स अप्पवत्तिया न होति। तेनाह 
“आलोकोपी 'तिआदि। तस्मिं अन्तरहिते रूपगतम्पि न च दिस्सति, रूपगतं पस्सतो परिकम्मस्स वारो अतिक्कमति, 
परिकम्मपसुतस्स कसिणारम्मणजाणं होतीति रूपगतं दिस्सति, कथं पटिपज्जितब्बन्ति आह “तेना 'तिआदि। 


१०९४-९. एवं अनुक्कमेनाति पुनप्पुनं पादकज्झानं समापज्जित्वा ततो वुड्ाय अभिण्हं आलोकफरणेन। आलोको 
थामवाति आलोकगतो चिरट्टायी सिया, तथा च सति तत्थ सुचिरम्पि रूपगतं पस्सतेव । तेन वृत्तं “आलोको 
एत्था'तिआदि। स्वायमत्थो तिणुक्कूपमाय विभावेतब्बोति दस्सेन्तो आह “तिणुक्काया'तिआदि। एको किर रत्तियं 
तिणुक्काय मग्गं पटिपज्जि, तस्स सा तिणुक्का विज्झायि, अथस्स समविसमानि न पञ्जायिसु, सो तं तिणुक्कं भूमियं 
घंसित्वा पुन उज्जालेसि, सा पज्जलित्वा पुरिमालोकतो महन्तरमालोकं अकासि, एवं पुनप्पुनं विज्झातं उज्जालयतो कमेन 
सूरियो उट्ठासि, सूरिये उद्टिते “उक्काय कम्मं नत्थी”ति तं छट्टेत्वा दिवसम्पि अगमासि । तत्थ उक्कालोको विय 
परिकम्मकाले कसिणालोको, उक्काय विज्झाताय समविसमानं अदस्सनं विय रूपगतं पस्सतो परिकम्मस्स 
बारातिक्कमेन आलोके अन्तरहिते रूपगतानं अदस्सनं, उक्काय घंसनं विय पुनप्पुनं पादकज्झानसमापज्जनं, उक्काय 
पुरिमालोकतो महन्ततरालोककरणं विय पुन परिकम्मं करोतो बलवतरालोकफरणं, सूरियुड्ानं विय थामगतालोकस्स 
यथावड्टितपरिच्छेदं फरित्वा अबट्ठानं, तिणुक्कं छड्टेत्वा दिवसम्पि गमनं विय पदित्तालोकं वड्टेत्वा थामगतेनालोकेन 
दिवसम्पि रूपदस्सनं। एत्तावता च दिब्बचक्खुस्स नानावज्जनपरिकम्मञ्चेव दिब्बचक्खुजाणञ्च दस्सितं, न तस्स 
उप्पत्तिक्कमोति तं दस्सेतुं “उप्पादनक्कमोपी 'तिआदि वुत्तं । तं हेट्ठा वृत्तनयत्ता सुविञ्जेय्यमेव। तानि चत्तारि पञ्च 
बाति पोत्थकेसु लिखन्ति। “तीणि चत्तारि वा पना"ति पाठो। 


११००. तत्थ अत्थसाधकचित्तन्ति यदत्थायेस पटिपन्नो, तस्स तदत्थसाधनतो अत्थसाधकभूतं चित्तं । तस्मिञ्हि 
उप्पन्ने मंसचकखुस्स अनापाथयोग्यं अन्तोकुच्छिगतं हदयवत्थुनिस्सितं हेड्ठापथवीतलनिस्सितं तिरोकुट्रपब्बतपाकारगतं 
परचक्कवाळगतन्ति इदं रूपं आपाथं आगच्छति, मंसचकखुना दिस्समानं विय होति। तदेव चेत्थ रूपं सरूपतो 
विभावनसमत्थं चक्खुविञ्ञाणं विय । न पन आवज्जनपरिकम्मवसेन पवत्तानि पुब्बभागचित्तानि। तानि हि आरम्मणं 

करोन्तानिपि न याथावतो तं विभावेत्वा पवत्तन्ति आवज्जनसम्पटिच्छनादिचित्तानि वियाति। 


११०१-२. ननु च अनागतंसञाणं यथाकम्मूपगञाणन्ति द्वे अभिज्ञाआणानि अत्थि, कस्मा तानि इध न दस्सितानीति 
आह “अनागतंसजाणस्सा 'तिआदि। इज्झन्ति दिब्बचक्खुनाति विसुं परिकम्मस्स अभावतो 
दिब्बचकखुजाणपटिलाभेनेव तस्स परिवारानि हुत्वा पटिलद्धानि होन्ति। ततोयेव हि तानि तस्स परिभण्डञाणानीति 
बुच्चन्ति । यथा हि सिनेरुस्स परिवारट्ठानियानि तंसिद्धिया सिद्धानि मेखलड्डानानि परिभण्डानीति वुच्चन्ति, एवं इमानिपि 
दिब्बचक्खुसिद्भिया सिद्धानि तस्स परिभण्डानीति वेदितब्बानि । 


होतु ताव एवमेतं, चुतूपपातजाणं पन कि न दस्सितन्ति आह ““चुतूपपातजाणम्पीतिआदि | दिव्बचक्खुजाणमेव हि 
चृतियं, उपपत्तियञ्च रूपं विभावेन्तं चृतूपपाते पवत्तत्ता “चुतृपपातञाण''न्ति वुच्चति, अवसेसरूपविभावनकाले 
“दिव्बचक्खू''ति वुच्चति, तस्मा परमत्थतो नामद्वयेन आगतं एकमेव जाणं, दिब्बचकखुञजाणं चुतूपपातजाणन्ति पन 
ब्यञ्जनतोयेव नानन्ति। कत्थचि मनोमयजाणन्तिपि विसुं अभिञ्ञाञाणं आगतं, तं अत्थतो इद्भिविधजाणमेव। 
दिब्बचक्खुजाणवण्णना। 


९१०३. इधाति इमस्मिं सासने। अनेन तरेनाति अनेन अभिधम्मावतारनामकेन तरेन। 
इति अभिधम्मत्थविकासिनिया नाम 
अभिधम्मावतारसंवण्णनाय 


अभिञ्ञानिद्देसवण्णना निडिता । 


१७. सत्तरसमो परिच्छेदो 


अभिञ्जारम्मणनिहेसवण्णना 
९२०४-५. पञ्च इद्धिविधादीनीति - 


“इद्धिविधं दिब्बसोतं, परचित्तविजानना। 
पुब्बेनिवासानुस्सति, दिब्बचक्खूति पञ्चधा'ति॥ - 


एवमागता पञ्च | सत्ताभिञ्ञा इमा पनाति अतीतंसञाणस्स पुब्बेनिवासानुस्सतिजाणे, मनोमयजाणस्स च इद्भधिविधजाणे 
अन्तोगधत्ता वुत्तं । अतीतंसजाणं नाम परेसं पच्चुप्पन्नभवे याव पटिसन्धिपरियोसानं पवत्तचित्तारम्मणं जाणं । 
मनोमयञाणम्पि नाम मनोमयकायाभिनिम्मानादिवसप्पवत्तं इद्धिविधञाणं । 


११०६. इदानि इमेसं अभिञ्ञाजाणानं आरम्मणविनिच्छये असम्मोहत्थं तं दस्सेतुमारभन्तो आह 
““स॒त्तन्न ˆ न्तिआदि। चत्तारो आरम्मणत्तिकाति परित्तारम्मणत्तिको मग्गारम्मणत्तिको अतीतारम्मणत्तिको 
अज्झत्तारम्मणत्तिकोति इमे चत्तारो आरम्मणत्तिका। एत्थाति इदं पच्चामसनं कि तिकानं, उदाह आरम्मणानन्ति, किञ्चेत्थ 

- यदि तिकानं, तदयुत्तं। न हि तिकेसु अभिञ्जाजाणानि पवत्तन्ति। अथ आरम्मणानं, तम्पि अयुत्तं। न हि अञ्ञं 
उद्दिसित्वा अञ्ञस्स पच्चामसनं यृत्तन्ति। यथा इच्छसि, तथा होतु। भवतु ताव तिकानं, ननु वुत्तं “तिकेसु 
अभिञ्जाजाणानि नप्पवत्तन्ती "ति? नायं विरोधो तिकवोहारेन आरम्मणानंयेव गस्हमानत्ता। अथ वा पन होतु आरम्मणानं, 
ननु वुत्तं “अञ्ञं उद्दिसित्वा अञ्जस्स पच्चामसनं अयुत्त*न्ति । अयम्पि न दोसो यथावुत्तकारणेनेवाति । 


११०७-९०. परित्तादीसु सत्तसूति असतिपि वत्थुभेदे भूमिकालसन्तानभेदवसेन भिन्नेसु 
परित्तमहग्गतअतीतानागतपच्चुप्पन्नअज्झत्तबहिद्भारम्मणवसेन सत्तसु परित्तादिआरम्मणविभागेसु। इद्धिविधआणस्स 
मग्गारम्मणताय अभावतो इध मग्गारम्मणत्तिको न लब्भति। कायं चित्तसन्निस्सितं कत्वा अदिस्समानेन कायेन 
गन्तुकामोति सम्बन्धो । चित्तसन्निस्सितकरणञ्च तं विय कायस्स अदिस्समानसीघगतिकतावसेन तग्गतिकतापादनं। यथा 
चित्तं न दिस्सति सीघगमनञ्च, एवं कायम्पि अदिस्समानं, सीघगमनञ्च कत्वा यथिच्छितट्ठानं गन्तुकामोति अयज्हेत्थ 
अत्थो। चित्तवसेनाति महग्गतचित्तवसेन परिणामेतीति पाठसेसो। तेनाह “तं महग्गते च चित्तस्मि समारोपेती”ति। 
पादकज्झानञ्हि समापज्जित्वा वुट्ठाय “अयं कायो इदं चित्तं विय अदिस्समानो, सीघगमनो च होतू'ति परिकम्मं करोति, 
परिकम्मं पन कत्वा पुन समापज्जित्वा वुट्ठाय तथेव परिकम्मं करोन्तो कायं गहेत्वा महग्गते पादकचित्ते समारोपेति, 
तग्गतिकं करोति विय, अदिस्समानं, सीघगमनञ्च करोति। तं पन सीघगमनत्थं अभावितिद्भिपादानं विय दन्धं 
अप्पवत्तित्वा कतिपयचित्तवारेहेव इच्छितट्ठानप्पत्तिवसेन दटुब्बं, न एकचित्तकखणेनेव। “नाहं, भिक्खवे, अञ्ञं 
एकधम्मम्पि समनुपस्सामि, यं एवं लहुपरिवत्तं, यथयिदं, भिक्खवे, चित्त*न्ति (अ० नि० १.४८) हि एत्थ अञ्ञ-ग्गहणेनेव 
रूपधम्मानं गहितत्ता चित्तक्खणवसेन रूपप्पवत्ति न यृत्ता। यत्थ यत्थ च धम्मा उप्पज्जन्ति, तत्थ तत्थेव भिज्जन्ति च, न च 
इद्धिबलेन धम्मानं केनचि लक्खणञ्ञथत्तं सक्का कातुन्ति । चित्तवसेन रूपकायं पादकज्झाने समारोपेन्तस्स कायमेव 
आरम्मणन्ति आह “कायारम्मणतो ति, काये वण्णारम्मणतोति वृत्तं होति। कायसन्निस्सितं कत्वा चित्तन्ति एत्थ न 
चित्तं कायं विय दन्धं दिस्समानं करोति, किन्तु दन्धदिस्समानगतिकरणमत्तमेवाति दटुब्बं । 


१११२-३. अनागतमतीतञ्च करोति विसयं यदाति महाधातुनिधाने महाकस्सपत्थेरादीनं विय अनागतं 
अधिट्ठहन्तानं अनागतं आरम्मणं करोति, कायवसेन चित्तपरिणामनकाले तदेव चिरनिरुद्धं पादकज्झानं आरम्मणं 
करोन्तानं अतीतं आरम्मणं करोति, तदा अतीतारम्मणं, अनागतगोचरञ्च होति, पच्चुष्पन्नो गोचरो पच्चुप्पन्नस्स 
रूपकायस्स आरम्मणकरणतो। हत्थिआदयो अभिनिम्मिनन्तस्सापि हि किञ्चापि परिकम्मं अनागतारम्मणं होति, 
अधिट्ठानचित्तं पन पच्चुप्पन्नारम्मणमेव । उपचारारम्मणं विय हि पटिभागनिमित्तं तेन सह पातुभूतमेव तस्सारम्मणं होति। 


१११४-५. कायं ...पे०... सियाति अत्तनो कायं चित्तवसेन परिणामनकाले अज्झत्तस्स कायस्स आरम्मणकरणतो, 
अत्तनो चित्तं कायवसेन परिणामनकाले चित्तस्स आरम्मणकरणतो। वा-सद्देन अवुत्तसमुच्चयत्थेन गहिते अत्तनो 
कुमारवण्णादिअभिनिम्मानकाले कायस्स आरम्मणकरणतो च अज्झत्तारम्मणं सिया। बहिद्धा रूपदस्सनेति बहिद्भा 
हत्थिअस्सादिरूपदस्सनकाले । 


९११६-८. पच्चुप्पन्ने परित्ते चाति सरूपविभावनमेतं । दिब्बसोतस्स हि पच्चुप्पन्नोव सद्दो आरम्मणं होति, सो च 
सभावतो परित्तोव। कुच्छिसद्दस्साति कुच्छियं वातसद्दस्स । तत्थ पाणकसद्दस्स पन सवने बहिद्भारम्मणमेव। 
वबसितापत्तस्स अत्तनो वितक्कविप्फारसद्दसवनेपि अज्झत्तारम्मणन्ति वदन्ति, तं पन एकादसभवङ्गचित्ततो उपरि भवङ्गं 
पवत्तितुमदत्वा भवङ्गतो वुट्ठाय आवज्जनसमत्थतावसेन वसितापत्तस्सेव युज्जति। “परस्स च सद्दस्सा”ति सम्बन्धितब्बं । 

न हि परस्स कुच्छिसदह्दसवनेयेव बहिद्धारम्मणं होति, अथ खो परस्स चित्तसमुट्ठानसद्दसवनेपीति । 


१११९-२२. परित्तादीसूति परित्तमहग्गतअप्पमाणमग्गअतीतानागतपच्चुप्पन्नबहिद्धारम्मणेसु । परित्तानन्ति 
कामावचरचित्तानं । मज्झिमानन्ति परित्तअप्पमाणानं मज्झे भवत्ता मज्झिमसङ्घातानं रूपारूपावचरचित्तानं। मज्झेभवता च 
देसनावसेन, न सभाववसेन। चेतोपरियञाणं परस्स चित्तमेव जानाति, अवसेसक्खन्धत्तयं पन न जानातीति इमं 
महाअट्टकथावादं सन्धायाह “मग्गचित्तस्स जानने तिआदि। अयज्हेत्थ अधिप्पायो - यस्मा चेतोपरियजाणं चित्तमेव 
जानाति, तस्मा तं मग्गारम्मणं न होति, मग्गसम्पयुत्तचित्तजाननतो पन परियायेन मग्गारम्मणता अट्टुकथायं अनुञ्ञाताति। 
पट्ठाने पन - 


““कुसला खन्धा इद्भिविधञाणस्स चेतोपरियजाणस्स पुब्बेनिवासानुस्सतिजाणस्स यथाकम्मुपगजाणस्स 
अनागतंसञाणस्स आरम्मणपच्चयेन पच्चयो”ति (पट्ठा० १.१.४०४) -- 


वुत्तत्ता चत्तारोपि खन्धा चेतोपरियजाणस्स आरम्मणं होन्ति, तस्मा निप्परियायेनेव मग्गारम्मणता लब्भतीति इदमेत्थ 
सङ्गहकारानं सन्निद्ठानं । 


११२३-५. अतीतसत्तदिवसन्भन्तरे, अनागतसत्तदिवसब्भन्तरेयेव च पवत्तं परचित्तं चेतोपरियजाणं जानाति, ततो 
पट्टाय पन पटिसन्धिपरियोसानं, चुतिपरियोसानञ्च पवत्तं अतीतंसजाणस्स, अनागतंसञजाणस्स च गोचरन्ति अधिप्पायेनाह 
“अतीते तिआदि। अतीतस्स, अनागतस्स च परचित्तस्स जाननं सम्भवति, पच्चुप्पन्नस्स पन न सम्भवतीति पुच्छति 
“कथञ्च पना तिआदि । इतरो यत्थ सम्भवति, तं दस्सेतुं पच्चुप्पन्नं ताव विभजित्वा दस्सेन्तो “पच्चुप्पन्ने तिधा 
वुत्त" न्तिआदिमाह । खणसन्ततिअद्धतोति खणपच्चुप्पन्नं सन्ततिपच्चुप्पन्नं अद्धापच्चुप्पन्नन्ति एवं 
खणसन्ततिअद्भावसेन तिधा वुत्तं । 


११२६. तिक्खणसम्पत्तन्ति उप्पादद्वितिभङ्गवसेन खणत्तयपरियापन्नं । पच्चुप्पन्नखणादिकन्ति खण-सद्दादिकं 
पच्चुप्पन्नं खणपच्चुप्पन्नन्ति वुत्तं होति । एकद्वेसन्ततिवारपरियापन्नन्ति एत्थ अन्धकारे निसीदित्वा आलोकट्टानं गतस्स 
न च ताव आरम्मणं पाकटं होति, याब पन तं पाकटं होति, एत्थन्तरे पवत्ता रूपसन्तति, अरूपसन्तति वा 
““एकद्वेसन्ततिवारा ति वेदितब्बा । “आलोकट्ठाने विचरित्वा ओवरकं पविट्टस्सापि न ताव सहसा रूपं पाकटं होति, याव 
तं पाकटं होति, पुब्बेव तत्थ निसिन्नस्स विय एत्थन्तरे एकद्वेसन्ततिवारा वेदितब्बा । दूरे ठत्वा पन रजकादीनं हत्थविकारं, 
घण्टिभेरीआदिआकोटनहत्थविकारञ्च दिस्वा न पन ताव सहं सुणाति, याव पन तं सुणाति, एत्थन्तरे एकद्वेसन्ततिवारा 
वेदितब्बा”ति (विसुद्धि० २.४१६) एवं ताव मज्झिमभाणकत्थेरा वदन्ति। 


संयुत्तभाणका पन “रूपसन्तति अरूपसन्ततीति द्वे सन्ततियो वत्वा उदकं अक्कमित्वा गतस्स याव तीरे 
अक्कन्तउदकलेखा न विप्पसीदति, अद्धानतो आगतस्स याव काये उसुमभावो न वूपसम्मति, आतपा आगन्त्वा गब्भं 
पविट्टस्स याव अन्धकारभावो न विगच्छति, अन्तोगब्भे कम्मट्टानं मनसिकत्वा दिवा वातपानं विवरित्वा ओलोकेन्तस्स 
याव अक्खीनं फन्दनभावो न वूपसम्मति, अयं रूपसन्तति नाम । द्वे तयो जवनवारा अरूपसन्तति नामाति वत्वा तदुभयम्पि 
सन्ततिपच्चुप्पन्नं नामा"ति (विसुद्धि० २.४१६) एवं एकमेव सन्ततिवारं वदन्ति । तत्थ मज्झिमभाणकवादे एकच्चस्स 
सीघम्पि पाकटं होतीति एकद्वेसन्ततिवाराति एक-ग्गहणम्पि कतं । आचरियधम्मपालत्थेरो पन 
“*अतिपरित्तसभावउतुआदिसमुद्ठाना वा एकद्वेसन्ततिवारा वेदितब्बा 'तिपि (विसुद्धि० महा० २.४१६) आह। 

११२७-८. एकब्भवपरिच्छिन्नन्ति एकस्मिं भवे पटिसन्धिचुतिवसेन परिच्छिन्नं एकभवपरियापन्नं धम्मजातं । यं 
सन्धाय वृत्तं “यो चावुसो मनो, ये च धम्मा, उभयमेतं पच्चुप्पन्नं, तस्मिं चे पच्चुप्पन्ने छन्दरागपटिबद्धं होति 
विञ्जाण''न्तिआदि, सन्ततिपच्चुप्पन्नञ्चेत्थ अभिधम्मटुकथासु आगतं, अद्भापच्चुप्पन्नं सुत्ते। केचीति 
अभयगिरिवासिनो । 


११२९-३०. यथा चातिआदि एत्थ तेसं ओपम्मदस्सनं। एकपुप्फं अत्तनो वण्टेन एकस्स वण्टं विज्झतीति सम्बन्धो । 
महाजनस्सापि...पे०... विज्झतीति “अतीतं चित्तं, अनागतं चित्तं, इमस्स चित्तं, असुकस्स चित्त"न्ति एवं विभागं अकत्वा 
परस्स चित्तं जानामिच्चेव रासिवसेन महाजनस्स चित्ते आवज्जिते एकस्स चित्तं एकेन चित्तेन उप्पादक्खणे वा ठितिक्खणे 
वा भङ्गक्खणे वा एकन्तेन पटिविज्झतीति अत्थो। 


९१३१-२. तं पन तेसं वचनं अयुत्तन्ति दस्सेतुं “येनावज्जती”तिआदि वृत्तं। वस्ससहस्सम्पि हि एवं आवज्जयतो 
आवज्जनजवनानं एकस्मिं आरम्मणे ठानं नत्थि, अभिञ्जाचित्तञ्च सचे खणपच्चुप्पन्नं जानाति, आवज्जनेन सह 
एकारम्मणे वत्तमानमेव जानाति, नो अञ्जथा, तस्मा तेसं आवज्जनजवनानं द्विन्नं सह एकस्मिं आरम्मणे अट्टानाभावतो 
तं न युज्जति। भवतु ताव को एत्थ दोसोति चे आह “आवज्जनजवनान न्तिआदि । तत्थ मग्गफलवीथितो अञ्ञं 
अनिटुड्ठाने । मग्गफलवीथियञ्हि आवज्जनादीनं सङ्घारारम्मणत्ता, गोत्रभुआदीनञ्च निब्बानारम्मणत्ता नानारम्मणता इट्टा, 
अञ्जत्थ पन अनिट्ठा, तस्मा अनिड्रे ठाने जवनावज्जनानं नानारम्मणतापत्तिदोसो अयृत्तोति तं तेसं वचनं अयुत्तन्ति 
पकासितं अट्टकथासूति अधिप्पायो। 


११३३-४. यदि एवं, कथं चेतोपरियजाणं पच्चुप्पन्नारम्मणं होतीति आह “तस्मा”तिआदि। यस्मा एवं अयुत्तन्ति 
पकासितं, तस्मा । जवनवारतोति एकजवनवारवसेन । इदं पन खणपच्चुप्पन्नानन्तरं लहुकं कत्वा पच्चुप्पन्नदस्सनत्थं 
वुत्तं, यं पन वत्तमानजवनवीथितो अतीतानागतवसेन द्वितिजवनवीथिपरिमाणकाले पवत्तं परचित्तं, तं सब्बम्पि 
“सन्ततिपच्चुप्पन्नं नामा"ति अहुकथायं (विसुद्धि० २.४१६) वृत्तं, तस्मा जवनवारतोति द्रितिजवनवारवसेन दीपेतब्बं, न 
सकलेन पच्चुप्पन्नद्भुनाति अधिप्पायो । निद्दिटु संयुत्तद्रकथायं । तत्रायं दीपनाति आदि जवनवारस्स 
अद्धापच्चुप्पन्नभावदीपनमुखेन इद्भिचित्तस्स पवत्तिआकारवीपनं । 


११३९-४१. सन्ततिपच्चुप्पन्नम्पि अद्धापच्चुप्पन्नेनेव सङ्गहेत्वा आह “अद्धावसा...पे०... पना ति। 
आनन्दाचरियो पनेत्थ अभिधम्ममातिकाय आगतस्स पच्चुप्पन्नपदस्स अद्भासन्ततिपच्चुप्पन्नपदत्थता न कत्थचि पाळियं 
वुत्ता, तस्मा चित्तसामञ्जेन चित्तं आवज्जयमानं अभिमुखीभूतं विज्जमानचित्तं आवज्जेति, परिकम्मानि च तं तं 
बिज्जमानचित्तं चित्तसामञ्ञेनेब आरम्मणं कत्वा चित्तजाननपरिकम्मानि हुत्वा पवत्तन्ति। चेतोपरियजाणं पन 
विज्जमानचित्तं पटिविज्झन्तं तेन सह एकक्खणे उप्पज्जति। तत्थ यस्मा सन्तानग्गहणतो एकत्तवसेन आवज्जनादीनि 
चित्तन्तेब पवत्तानि, तञ्च चित्तमेव, यं चेतोपरियजाणेन विभावितं, तस्मा समानाकारप्पवत्तितो न अनिट्ठे ठाने नानारम्मणता 
होतीति खणपच्चुप्पन्नवसेनेव इमस्स पच्चुप्पन्नारम्मणतं इच्छति । इतरानीति आवज्जनपरिकम्मचित्तानि | चक्खुद्वारे 
विञ्ञाणन्ति चकखुविञ्ञाणं । 


९१४३-७. परित्तादीसु अट्टसूति चेतोपरियजाणस्स वुत्तेसु पच्चुप्पन्नारम्मणं हित्वा नवत्तब्बारम्मणञ्च पक्खिपित्वा 
अड्टसु परित्तादीसु। अतीते...पे०... फलम्पि वाति एत्थ अत्तनाति निदस्सनमत्तं । परेहिपि भावितमग्गं, सच्छिकतफलञ्च 
पुब्बेनिवासानुस्सतिजाणेन समनुस्सरति। वा-सद्देन वा अवुत्तसमुच्चयत्थेन अत्तना भावितं मग्गं, फलम्पि वा परेहि भावितं 

मग्गं, फलम्पि वाति एवमत्थो गहेतब्बो । तथा च वुत्तं अट्टुकथायं “अत्तना, परेहि भावितमग्गं, सच्छिकतफलञ्च 
अनुस्सरणकाले ति (विसुद्धि० २.४१७) | एव-कारं पन पदपूरणमत्तमेव । फलम्पि वाति एत्थ “भावित”न्ति न 
सम्बन्धितब्बं। न हि फलं भावेतब्बं होति, अथ खो सच्छिकातब्बमेवाति | समनुस्सरतो मग्गन्ति एत्थापि “अत्तना, परेहि 
वा भावित”न्ति सम्बन्धितब्बं । एकन्ततोति नियमतो। 


११४८-५०. ननु च चेतोपरियञाणयथाकम्मूपगजाणानिपि अतीतारम्मणानेव, कि पन तेसं, इमस्स च आरम्मणे 
नानाकरणन्ति आह “चेतोपरियजाणम्पी”तिआदि। किञ्चापीति अयं निपातसमुदायो, एको वा निपातो 
विसेसानभिधाननिमित्ते उपगमने दटुब्बो। अथ खोति विसेसाभिधानसमारम्भे । चित्तमेवाति इदं पुब्बे विचारितमेव । 
अतीते चेतनामत्तन्ति इदम्पि पुब्बे विय महाअट्टकथावादं सन्धायेव वुत्तं । तत्थ हि यथाकम्मृूपगजाणस्स चेतनामत्तमेव 
आरम्मणं होति, न चित्तं, नापि इतरे धम्मा, यतो तं यथाकम्मूपगन्ति बुच्चतीति इमिना अधिप्पायेन यथाकम्मूपगञाणं 
अतीतचेतनामत्तमेव आरम्मणं करोतीति वृत्तं, हेडा दस्सितपाळिवसेन सब्बे चत्तारोपि खन्धा यथाकम्मूपगजाणस्स 
आरम्मणन्ति सङ्गहकारानं सन्निद्ठानं । नत्थि किञ्चि अगोचरन्ति किञ्चि खन्धं वा खन्धपटिबद्भं नामगोत्तादिं वा अगोचरं 
नाम नत्थि। तञ्हि अतीतवखन्धखन्धपटिबद्भेसु धम्मेसु सब्बञ्जुतञ्जाणसमानगतिकमेवाति अधिप्पायो। 


११५९-२. अत्तक्खन्धानुस्सरणेति अत्तनो खन्धानुस्सरणकाले। सरणे...पे०... गोचरन्ति “अतीते विपस्सी भगवा 
अहोसि, तस्स माता बन्धुमती, पिता बन्धुमा"तिआदिना नयेन नामगोत्तादिं, पथवीनिमित्तादिञ्च अनुस्सरणकाले 
नवत्तब्बारम्मणं होति। नवत्तब्बगोचरन्ति हि परित्तारम्मणअतीतारम्मणत्तिकवसेन वुत्तं, अञ्झत्तारम्मणत्तिकवसेन पन 
आकिञ्चञ्ञायतनज्झानस्स आरम्मणभूतधम्मारम्मणकाले नवत्तब्बारम्मणं होति, अवसेसपञ्ञत्तारम्मणकाले 
बहिद्धारम्मणं होति । नामगोत्तन्ति चेत्थ खन्धपटिबद्भो सम्मुतिसिद्धो ब्यञ्जनत्थो, न ब्यञ्जनं । ब्यञ्जनञ्हि 
सद्दायतनसङ्गहितत्ता परित्तं होति। यथाह “निरुत्तिपटिसम्भिदा परित्तारम्मणा”ति (विभ० ७४९)। 


११५४. दिव्बसोतसमन्ति यस्मा पच्चुप्पन्नं, परित्तञ्च रूपं आरम्मणं करोति, तस्मा पच्चुप्पन्नारम्मणं, 
परित्तारम्मणञ्च होति, अत्तनो कुच्छिगतरूपदस्सने, परस्स हदयनिस्सितलोहितदस्सनादीसु च अज्झत्तारम्मणं, 
बहिद्धारम्मणञ्च होति। 


१२५५-६. परित्तादीसु अट्ठसूति पुब्बेनिवासानुस्सतिञाणस्स वृत्तेसु अतीतारम्मणं वज्जेत्वा अनागतारम्मणं 
पक्खिपित्वा अद्ठसु । निब्बत्तिस्सति...पे०... पजानतोति इमिना निब्बत्तवखन्धजाननमाह | अनागतंसजाणस्स 
अनागतमगोचरं नत्थि। तम्पि हि अनागतक्खन्धखन्धपटिबद्भेसु धम्मेसु सब्बञ्ञजुतञ्ञाणसमानगतिकमेव। 


११६३. जानने नामगोत्तस्साति “अनागते मेत्तेय्यो नाम सम्मासम्बुद्धो उप्पज्जिस्सति, तस्स सुब्रह्मा नाम पिता 
भविस्सति, ब्रह्मवती नाम माता 'तिआदिना नयेन नामगोत्तादिजाननकाले । 


११६४-५. परित्तादीसु पञ्चसूति परित्तमहग्गतअतीतअज्झत्तबहिद्धारम्मणवसेन पञ्चसु । कामकम्मस्साति 
कामावचरकम्मस्स। 


११६९. विविधत्थवण्णपदन्ति नानप्पकारअत्थपदेहि, ब्यञ्जनपदेहि च सम्पन्नं | मधुरत्थमतिनीहरन्ति मधुरत्थं 
अतिनीहरञ्चाति पदच्छेदो। 

इति अभिधम्मत्थविकासिनिया नाम 
अभिधम्मावतारसंवण्णनाय 


अभिञ्ञारम्मणनिद्देसवण्णना निदिता । 


१८. अदट्ठारसमो परिच्छेदो 
दिट्रिविसुद्विनिद्वेसवण्णना 


१९७०-२. इदानि यस्मा एवं अभिञ्ञावसेन अधिगतानिसंसाय थिरतराय समाधिभावनाय समन्नागतेन भिक्खुना 
पञ्ञा भावेतब्बा होति। एवञ्हि सा सब्बाकारेन थिरतरा सिखप्पत्ता च होति, तस्मा तस्सा भावनानयविभावनत्थमारभन्तो 
आह “समाधि पना”तिआदि। का पञ्जाति सरूपपुच्छा। को चत्थोति इमिस्सा को अत्थो। पञ्ञाति पदं कं 
अभिधेय्यत्थं निस्साय वत्ततीति अधिप्पायो। 


११७३-४. पञ्जा विपस्सनापञ्ञाति इधाधिप्पेतमेव पञ्जं दस्सेति, अञ्जत्थ पन बहुविधो पञ्जापभेदो होति। 
पुञ्ञचित्तसमायुताति कुसलचित्तसम्पयुत्ता। एत्थ च पुञ्ञज-ग्गहणेन दुविधम्पि अब्याकतं निवत्तेति, तथा “अत्थि 
संकिलिड्टा”ति एवं पवत्तं मिच्छावादं पटिसेधेति । विपस्सना-ग्गहणेन कम्मस्सकतादिवसप्पवत्तं सेसकुसलपञ्ञं । जानना 
वा पकारतोति वृत्ते “किमिदं पकारतो जाननं नामा”ति अनुयोगं मनसि निधाय सञ्जाननविजाननाकारविसिट्ठं 
नानप्पकारतो जाननन्ति दस्सेतुं “सञ्ञाविञ्ञाणपञ्ञानं, को विसेसो किमन्तर न्ति कथेतुकम्यतापुच्छं कत्वा 
विस्सज्जनमाह “सञ्ञाविञ्ञाणपञ्जान न्तिआदिना । जाननत्ते समेपि चाति विसयविजाननाकारे समानेपि। 


९१७५. सञ्जाननमत्तंवाति “नीलपीतन्तिआदिकं आरम्मणे विज्जमानं, अविज्जमानं वा सञ्जानिमित्तं कत्वा 
जाननं। तथा हेसा पुन सञ्जाननपच्चयकरणरसा । मत्त-सद्देन विसेसनिवत्तिअत्थेन विजाननप्पजाननाकारे निवत्तेति, एव- 
कारेन कदाचिपि इमिस्सा ते विसेसा न सन्तियेवाति अवधारेति। तेनाह ““लक्खणप्पटिवेध'न्तिआदि। “अनिच्चं 
दुक्खमनत्ता ति लक्खणपटिवेधं कातुं नेव सक्कोति, विञ्ञाणकिच्चम्पि कातुं न सक्कोति, सञ्ञा कुतो पञ्जाकिच्चं 
करेय्याति लक्खणपटिवेधं कातुं न सक्कोतिच्चेव वुत्तं, न वुत्तं “मग्गं पापेतुं न सक्कोती”ति। 


९१७६. विज्ञाणं पन आरम्मणे पवत्तमानं न तत्थ सञ्ञा विय नीलपीतादिकस्स सञ्जाननवसेनेव पवत्तति, अथ खो 
तं तत्थ अनिच्चतादिविसेसं, अञ्जञ्च तादिसं विसेसं जानन्तमेव पवत्ततीति आह “विञ्ञाण पना तिआदि। कथं पन 
विज्ञाणं लक्खणपटिवेधं करोतीति? पञ्ञाय दस्सितमग्गेन। लक्खणारम्मणिकविपस्सनाय हि अनेकवारं लक्खणानि 
पटिविज्झित्वा पवत्तमानाय पगुणभावतो परिचयवसेन जाणविप्पयृत्तचित्तेनपि विपस्सना सम्भवति, यथा तं पगुणस्स 
गन्थस्स सज्झायने जायागतापि वारा न विञ्ञायन्ति। लक्खणं पटिविज्झितुन्ति च लक्खणानं आरम्मणकरणं सन्धाय 
वुत्तं, न पटिविज्झनं । 


११७७. उस्सक्कित्वाति २२० उदयब्बयादिजाणपटिपाटिया आरभित्वा मग्गं पापेतुमेव तं विञ्जाणं न सक्कोति 
असम्बोधसभावत्ता। वुत्तनयन्ति विञ्ञाणे वुत्तनयं। सा हि आरम्मणञ्च जानाति, लक्खणञ्च पटिविज्झति। अत्तनो पन 

अनञ्ञसाधारणेन आनुभावेन मग्गं पापेतुञ्च सक्कोति। बालगामिकहेरञ्जिकानं कहापणजाननमिव च नेसं 
आरम्मणजाननं वेदितब्बं। यथा हि हेरञ्जिकफलके ठपितं कहापणरासि एको असञ्जातवोहारबुद्धि बालदारको, एको 
गामिकपुरिसो, एको हेरञ्जिकोति तीसु जनेसु पस्समानेसु बालदारको कहापणानं 
चित्तविचित्तदीघरस्सचतुरस्सपरिमण्डलभावमत्तमेव जानाति, “इदं मनुस्सानं उपभोगपरिभोगावहं रतनसम्मत "न्ति न 
जानाति। गामिकपुरिसो तदुभयं जानाति, “अयं छेको महासारो, अयं कूटो, अयं अङ्टसारो, अयं पादसारोतिआदिकं पन 
विभागं न जानाति। हेरञ्जिको सब्बेपि ते पकारे जानाति, जानन्तो च ओलोकेत्वापि जानाति, आकोटितसहं सुत्वापि 
जानाति, गन्धं घायित्वापि रसं सायित्वापि हत्थेन धारयित्वापि ““ असुकस्मिं गामे वा निगमे वा नगरे वा पब्बते वा नदीतीरे 
बा कतो"तिपि “असुकआचरियेन कतो"तिपि जानाति। तत्थ सञ्ञा असञ्जातवोहारबुद्भिनो बालदारकस्स 
कहापणदस्सनं विय विभागं अकत्वा पिण्डवसेनेव आरम्मणं गण्हाति नीलादिवसेन आरम्मणस्स उपड्डानाकारग्गहणतो, 
विञ्ञाणं गामिकपुरिसस्स कहापणदस्सनमिव एकच्चविसेसग्गहणसमत्थताय, पञ्जा अनवसेसग्गहणसमत्थताय 
हेरञ्जिकस्स कहापणदस्सनमिव दडुब्बाति । 


११७८-८०. सभावपटिवेधनन्ति सको भावो, समानो वा भावो सभावो, तस्स पटिवेधनं 
जातपरिञ्ञातीरणपरिञ्ञावसेन सभावसामञ्जलक्खणपटिवेधनं । घटपटादिपटिच्छादकस्स बाहिरन्धकारस्स दीपालोको 
विय यथावुत्तधम्मसभावपटिच्छादकस्स विद्धंसनरसा । उप्पज्जमानोयेब हि जाणालोको हदयन्धकारं विधमेन्तो 
उप्पज्जतीति आह ““सम्मोहनन्धकारस्स, विद्धंसनरसा मता ति | ततोयेव सब्बधम्मेसु असम्मुय्हनाकारेन पच्चुपतिट्ठति, 
कारणभूता वा सयं फलभूतं असम्मोहं पच्चुपतिट्ठापेतीति आह “असम्मोहपच्चुपट्टाना ति | विपस्सनापञ्ञाय 
इधाधिप्पेतत्ता समाधि तस्सा पदड्ठानं। तथा हि “समाहितो यथाभूतं पजानाती”ति (सं० नि० ३.५; ४.९९; ५.१०७१; अ० 
नि० ११.२) सुत्तपदन्ति आह “समाधासन्नकारणा ति । 


११८१-२. धम्मसभावपटिवेधो नाम पञ्ञाय आवेणिको सभावो, न तेनस्सा कोचि विभागो लब्भतीति आह 
“"लक्खणेनेकधा वुत्ता”ति। लुज्जनपलुज्जनड्रेन लोको वुच्चति वड, तप्परियापन्नताय लोके नियृत्ता, तत्थ वा विदिताति 
लोकिका। तत्थ अपरियापन्नत्ता अलोकिका । कतमा पनेत्थ लोकिया, कतमा लोकुत्तरा चाति आह 
“लोकियेना 'तिआदि | लोकियकुसलचित्तुप्पादेसु मग्गसम्पयृत्ता लोकियेन मग्गेन युत्ता। विसेसतो पन 
दिट्रिविसुद्भधिआदिविसुद्भिचतुक्कसङ्गहितमग्गसंयुत्ता समुदाये पवत्ता पञ्जा तदेकदेसेसुपि पवत्ततीति मग्ग-ग्गहणं कतं, 
पच्चेकम्पि वा सम्मादिड्िआदीनं मग्गसमञ्जाति कत्वा । लोकतो उत्तरा उत्तिण्णाति लोकुत्तरा । लोकुत्तरापि हि 
मग्गसम्पयृत्ता भावेतब्बा, विपस्सनापरियोसाने लब्भतेवाति लोकुत्तर-ग्गहणं न विरुज्झति । तेनाह “लोकुत्तरेना”तिआदि। 
सुतमयादितोतिआदिग्गहणेन भावनामयं सङ्गण्हाति । 


११८३-५. अत्तनोव चिन्तायाति तस्स तस्स अनवज्जस्स अत्थस्स साधने परोपदेसेन विना अत्तनो 
उपायचिन्तावसेनेव । भूरिषञ्ञेनाति महापञ्ञेन, पत्थटताय पथवीसमानपञ्ञेन वाति अत्थो। परतो पन सुत्वानाति 
परतो उपदेसं सुत्वा। सृतेनेव च निप्फन्नाति अन्तोगतहेत्वत्थमिदं विसेसनं, सुतेनेव निप्फन्नत्ताति अत्थो। “निप्फन्नत्ता 
सुतेन वा”ति वा पाठो। यथा वापि तथा वाति परतो सुत्वा वा असुत्वा वा। अप्पनापत्ताति इदं सिखापत्तं भावनामयं 
दस्सेतुं वुत्तं, न पन अप्पनापत्ताव भावनामयाति । तिस्सोपि पनेता पञ्जा पाळिवसेन एवं बेदितब्बा - 


“तत्थ कतमा चिन्तामया पञ्जा? योगविहितेसु वा कम्मायतनेसु योगविहितेसु वा सिप्पायतनेसु 

योगविहितेसु वा विज्जाठानेसु कम्मस्सकतं वा सच्चानुलोमिकं वा रूपं अनिच्चन्ति वा, वेदना, सञ्ञा, 
सङ्घारा, विञ्ञाणं अनिच्चन्ति वा, यं एवरूपं अनुलोमिकं खन्तिं दिङ्कि रुचि मुदिं पेक्खं धम्मनिज्झानक्खन्तिं परतो 
असुत्वा पटिलभति, अयं वुच्चति चिन्तामया पञ्जा । तत्थ कतमा सुतमया पञ्ञा...पे०... सुत्वा पटिलभति, अयं 
बुच्चति सुतमया पञ्जा । सब्बापि समापन्नस्स पञ्जा भावनामया पञ्ञा”ति (विभ० ७६८)। 


एत्थ च किञ्चापि कम्मायतनादिवसेन चिन्तामयसुतमयपञ्ञा महग्गतलोकुत्तरवसेन भावनामयपञ्जा च वुत्ता, इध 
पन अन्तिमभविकानं द्विन्नं बोधिसत्तानमेव लब्भमाना चिन्तामयभूता सच्चानुलोमिका पञ्जा, पूरितपारमीनं 
अवसेसमहापञ्ञानं लब्भमाना सुतमया सच्चानुलोमिका पञ्ञा, लोकुत्तरप्पनापत्तापि भावनामयपञ्ञाव अधिप्पेता। 


११८६. पटिसम्भिदाचतुक्कस्साति अत्थधम्मनिरुत्तिपटिभानसङ्कातस्स पटिसम्भिदाचतुक्कस्स वसेन। ननु चेत्थ 
विपस्सनापञ्ञा अधिप्पेता, कस्मा पटिसम्भिदा आहटाति? विपस्सकानं जाणपाटवत्थं पञ्जाप्पभेदे निद्दिसियमाने 
पटिसम्भिदापञ्ञापि वत्तुकामताय, पटिसम्भिदापञ्ञाय वा विपस्सनाफलभूतत्ता लोकियलोकुत्तरपञ्ञाधिकारे वा 
लोकुत्तरपञ्जाय सह पापुणितब्बं पटिसम्भिदापञ्ञम्पि वत्तुकामताय इधेव वुत्ताति। अत्थधम्मनिरुत्तीसु ञाणन्ति “अत्थे 
जाणं अत्थपटिसम्भिदा, धम्मे जाणं धम्मपटिसम्भिदा, तत्र धम्मनिरुत्ताभिलापे जाणं निरुत्तिपटिसम्भिदा^ति (विभ० ७१८) 
एवमागतं अत्थादीसु तीसु पभेदगतं ञाणत्तयं। तीसुपीति यथावुत्तेसु तीसुपि पटिसम्भिदाजाणेसु 
गोचरकिच्चलक्खणरसपच्चुपट्ठानपदट्ठानभूमिआदिवसेन ते आरम्मणं कत्वा पच्चवेक्खन्तस्स इमानि ञाणानि 
इदमत्थजोतकानीति एवं पभेदगतं ञाणं, परित्तमहग्गतअप्पमाणवसेन वा तीसु जाणेसु जाणं। पटिसम्भिदारम्मणम्पि हि 
पटिभानपटिसम्भिदा होति । तेनेव च सुत्तन्तभाजनीयपाळियं “ञआणेसु ञाण' न्ति, अट्टुकथाय च “सब्बत्थकजाणं 
आरम्मणं कत्वा जाणं पच्चवेक्खन्तस्स पभेदगतं जाण"न्ति (विभ० अट्टु० ७१८) अविसेसेन वुत्तं । एवञ्च कत्वा 
महग्गतपटिसम्भिदाजाणस्स अभावेपि निरुत्तिपटिसम्भिदा परित्तारम्मणा, तिस्सो पटिसम्भिदा सिया परित्तारम्मणा, सिया 
महग्गतारम्मणा, सिया अप्पमाणारम्मणाति पटिभानपटिसम्भिदाय महग्गतारम्मणतापि पञ्हापुच्छकपाळियं वुत्ता । 


अभिधम्मभाजनीये पन - 


“*यस्मि समये कामावचरं कुसलं चित्तं उप्पन्नं होति सोमनस्ससहगतं ञाणसम्पयुत्तं रूपारम्मणं वा...पे०... 
धम्मारम्मणं वा, यं यं वा पनारब्भ, तस्मिं समये फस्सो होति...पे०... अविकखेपो होति। ये वा पन तस्मिं समये 
अञ्जेपि अत्थि अरूपिनो धम्मा, इमे धम्मा कुसला । तेसु धम्मेसु जाणं धम्मपटिसम्भिदा । तेसं विपाके जाणं 
अत्थपटिसम्भिदा। याय निरुत्तिया तेसं धम्मानं पञ्ञत्ति होति, तत्र धम्मनिरुत्ताभिलापे जाणं निरुत्तिपटिसम्भिदा। 
येन जाणेन तानि जाणानि जानाति 'इमानि जाणानि इदमत्थजोतकानी'ति, तेसु जाणेसु जाणं 
पटिभानपटिसम्भिदा"ति (विभ० ७२५) - 


चित्तुप्पादक्कमेन देसनाय पवत्तत्ता सावसेसो पाठो कतो। चित्तुप्पादसङ्गहिते अत्थे असेसेत्वा देसना हि अभिधम्मभाजनीये 
पवत्ता, न सब्बजेय्येति यथादस्सितविसयवचनवसेन “येन जाणेन तानि ञाणानि जानाती"ति वुत्तं, न तं अञ्ञारम्मणतं 
पटिसेधेति देसनाय अतप्परभावतो। एवञ्च कत्वा तत्थ निब्बाने, अनागतेपि अत्थपटिसम्भिदा सिया न वत्तब्बा 
अतीतारम्मणातिपि अनागतारम्मणातिपि पच्चुप्पन्नारम्मणातिपीति अत्थपटिसम्भिदाय निब्बानारम्मणता वुत्ता। एत्थ च 
अत्थोति सङ्घे पतो हेतुफलस्सेतं अधिवचनं । हेतुफलञ्हि यस्मा हेतुअनुसारेन अरीयति अधिगमीयति सम्पापुणीयति, तस्मा 
अत्थोति वुच्चति । धम्मोतिपि सक्वेपतो पच्चयस्सेतं अधिवचनं। सो हि यस्मा तं तं दहति पवत्तेति, सम्पापुणितुं वा धारेति, 

तस्मा धम्मोति वुच्चति। निरुत्तीति सत्तानं मूलभासाभूता मागधिकभासा, याय बुद्धानं देसना होति । पटिभानन्ति हेट्टा वृत्तं 
जाणत्तयमेव । वुत्तञ्हेतं अभिधम्मे “दुक्खे ञाणं...पे०... तस्स विपाके जाणं अत्थपटिसम्भिदा”तिआदि। 


११८७. यस्मा पनायं सङ्घेपत्थोव, पभेदवसेन च वुच्चमानो पाकटो होति, तस्मा तं सङ्गहेत्वा पभेदतोव अत्थादिके 
दस्सेतुं “यं किञ्चि पच्चयुप्पन्न ˆ न्तिआदि आरद्धं | यं किञ्चि पच्चयुप्पन्नन्ति यं किञ्चि हेतादिपच्चयतो समुप्पन्नं । तं 
पन “इदं इतो निब्बत्त*न्ति एवं हेतुअनुसारेन विञ्जायमानमेव इध अधिप्पेतं, तथा कुसलाकुसलफलभूता विपाका 
अब्यापारसन्तिवसेन विञ्ञायमाना, सेसा अब्यापारभूता किरिया धम्मा अविपाकसन्तिवसेन, असङ्कतं निस्सरणभूतो 
निरोधो निब्बुतिसन्तिवसेन, बुद्भवचनत्थभूतो खन्धादिपरमत्थधम्मो इमाय अयं दीपितोति एवं पाळिअनुसारेन 
विञ्ञायमानोव अत्थसमञ्ञं लभतीति आह “यं किञ्चि पच्चयुप्पन्न''न्तिआदि। तत्थ हेतुफलं, भासितत्थो च 
सकसकहेतुपटिबद्धो, भासितपटिबद्धो च विञ्ञायतीति परियायतो, सेसं सकसकभाववसेनेव विञ्जायतीति 
निप्परियायतोव अत्थो नाम। तत्थ परियायत्थो सुत्तन्तभाजनीयवसेन वृत्तो, निप्परियायत्थो अभिधम्मभाजनीयवसेनाति 
दटुब्बं । भासितन्ति पाळिधम्ममाह। सेसं अत्थपञ्चकेसु वृत्तनयेन यथारहं योजेत्वा वेदितब्बं । 


एत्थ च निब्बानं पत्तब्बो अत्थो, भासितत्थो ञापेतब्बो अत्थो, इतरो निब्बत्तेतब्बो अत्थोति तिविधो होति अत्थो। 
मग्गो सम्पापको हेतु, भासितं जापको हेतु, इतरं निब्बत्तको हेतूति एवं तिविधो होतीति ददुब्बं । किरियाधम्मानञ्चेत्थ 
अविपाकताय धम्मभावो न वुत्तो। यदि एवं विपाका न होन्तीति अत्थभावो न वत्तब्बो? न, पच्चयुप्पन्नभावतो। एवं सति 
कुसलाकुसलानम्पि पच्चयुप्पन्नत्ता अत्थभावो आपज्जति? नायं दोसो अप्पटिसिद्भत्ता। विपाकस्स पन पधानहेतुताय 
पाकटभावतो धम्मभावो एव तेसं वुत्तो, किरियानं पच्चयभावा धम्मभावो आपज्जतीति चे? नायं दोसो अप्पटिसिद्भत्ता। 
कम्मफलसम्बन्धस्स पन हेतुभावाभावतो धम्मभावो न युत्तोति। अपिच “अयं इमस्स पच्चयो, अयं पच्चयुप्पन्नो^ति एवं 
भेदमकत्वा केवलं कुसलाकुसले विपाककिरियधम्मे च पच्चवेक्खन्तस्स धम्मत्थपटिसम्भिदा न होन्तीति तेसं अत्थधम्मता 
वुत्ताति ददुब्बं । 


११८९. सभावनिरुत्तीति अविपरीतनिरुत्ति, अविपरीतनिरुत्तीति तस्स तस्स अत्थस्स बोधने सब्बकालं 
पटिनियतसम्बन्धो अब्यभिचारवोहारो मागधभासाति वुत्तं होति । सा हि सब्बकालं पटिनियतसम्बन्धो, इतरा भासा पन 
कालन्तरेन परिवत्तन्ति। अत्थतो पनेसा नामपञ्ञत्तीति आचरिया। यथाहु - 


“निरुत्ति मागधा भासा, अत्थतो नामसम्मुती"ति। 


अपरे पन - यदि सभावनिरुत्ति पञ्ञत्तिसभावा, एवं सति पञ्ञत्ति अभिलपितब्बा, न वचनन्ति आपज्जति, एवञ्च 
सति “तत्र धम्मनिरुत्ताभिलापे ञाणं निरुत्तिपटिसम्भिदा"ति इदं न सक्का वत्तु, अभिलपितब्बोति अभिलापो। न हि 
वचनतो अञ्जं अभिलपितब्बं उच्चारेतब्बं अत्थि, अथ फस्सादिवचनेहि बोधेतब्बं अभिलपितब्बं, एवञ्च सति 
अत्थधम्मानम्पि बोधेतब्बत्ता तेसम्पि निरुत्तिभावो आपज्जति, अपिच अट्टुकथायं ““फस्सोति च सभावनिरुत्ति, फस्सा 
फस्सन्ति न सभावनिरुत्ती”ति (विभ० अट्ट० ७१८) वचनतो विञ्जत्तिविकारसहितो सद्दो निरुत्तीति दस्सितमेव, “तं 
सभावनिरुत्तिसददं आरम्मणं कत्वा पच्चवेक्खन्तस्स तस्मिं सभावनिरुत्ताभिलापे पभेदगतं जाणं निरुत्तिपटिसम्मिदा, एवमयं 
निरुत्तिपटिसम्भिदा सद्दारम्मणा नाम जाता, न पञ्जत्तिआरम्मणा"ति च अट्टुकथायं (विभ० अट्ट० ७१८) वुत्तत्ता 
निरुत्तिसद्दारम्मणाय सोतविञ्ञाणवीथिया परतो मनोद्वारे निरुत्तिपटिसम्मिदा पवत्तति, एवञ्च कत्वा “निरुत्तिपटिसम्मिदा 
परित्तारम्मणा ति वचनं उपपन्नं होतीति वदन्ति। आचरियजोतिपालत्थेरादयो पनाहु -- “निरुत्तिपटिसम्भिदा 

पच्चुप्पन्नारम्मणा”ति वचनं पच्चुप्पन्नं सहं गहेत्वा पच्छाजाननं सन्धाय वृत्तं, एवञ्च सति अञ्जस्मिं 
पच्चुप्पन्नारम्मणे अज्ञं पच्चुप्पन्नारम्मणन्ति वुत्तन्ति आपज्जति, यथा पन दिब्बसोतजाणं मनुस्सादिसद्दभेदनिच्छयस्स 
पच्चयभूतं तंतंसहविभावकं, एवं सभावासभावनिरुत्तिनिच्छयस्स पच्चयभूतं पच्चुप्पन्नसभावनिरुत्तिसद्दारम्मणं 
तंविभावकं जाणं निरुत्तिपटिसम्भिदाति वुच्चमाने न कोचि पाळिविरोधो, तं सभावनिरुत्तिसद्दं आरम्मणं कत्वा 
पच्चवेक्खन्तस्साति च पच्चुप्पन्नसहारम्मणपच्चवेक्खणं पवत्तेन्तस्साति न न सक्का वत्तुं। तम्पि हि जाणं सभावनिरुत्ति 
विभावेन्तमेव तंतंसह्पच्चवेक्खणानन्तरं तंतंपभेदनिच्छयस्स हेतुभावतो निरुत्ति भिन्दन्तं पटिविज्झन्तमेव उप्पज्जतीति च 
पभेदगतम्पि होतीति। 


११९०. तिविधन्ति इदं हेड्ठा विभावितनयमेवाति। पच्चवेक्खतोति इमानि ञाणानि इदमत्थजोतकानीति 
असम्मोहवसेन पच्चवेक्खन्तस्स | ननु च तीणि जाणानिपि अत्थधम्मसभावं नातिवत्तन्तीति जाणेसु जाणं 
अत्थपटिसम्भिदा, धम्मपटिसम्भिदा च होति, कस्मा पन “तेसु...पे०... मत''न्ति विसुं वृत्तन्ति? सारम्मणेसु तीसु जाणेसु 
पवत्तञाणस्स अधिप्पेतत्ता। यञ्हि जाणारम्मणं जाणं तस्स आरम्मणम्पि असम्मोहवसेन पटिविज्झन्तमेव पवत्तति, तं इध 
पटिभानपटिसम्भिदा नाम | एवञ्च कत्वा वुत्तं “इमानि जाणानि इदमत्थजोतकानी"ति। जाणमत्तारम्मणं पन जाणं 
अत्थपटिसम्भिदायेव। एत्थ च किञ्चापि अयं पटिसम्भिदा सारम्मणेसु ञाणेसु पवत्तति, आरम्मणानं पन पभेदं हेट्ठा 
जाणत्तयमेव विभावेति । यथा कि? यथा धम्मदेसनाय असमत्थो बहुस्सुतो किञ्चापि धम्मकथिकेन कथेतब्बं धम्मं जानाति, 
देसना पन धम्मकथिकस्सेव विसयोति, एवंसम्पदमिदं दडुब्बं । इमासु पन पच्छिमानं तिस्सन्नं सेखासेखमग्गक्खणे 
असम्मोहवसेन पटिवेधो होति, अत्थपटिसम्भिदाय आरम्मणकरणवसेनपि । तथा हि सा मग्गफलसभावापि होति। एवञ्च 
कत्वा सा लोकियलोकुत्तरा, सेसा तिस्सो लोकियाव। तेनाह पोराणा - 


“लाभो तासमसम्मोहा, सेखासेखपथक्खणे । 
अत्थपञ्जा यथालम्बा, सा द्विधाञ्ञा तु सासवा”ति॥ 


११९१. इमा पन चतस्सो पटिसम्भिदा पञ्चहि आकारेहि विसदभावं गच्छन्तीति दस्सेतुं “परियत्तीतिआदि आरद्धं । 
तत्थ परियत्ति नाम बुद्भवचनस्स परियापुणनं, पाळिअट्टकथासु गण्ठिपदअत्थपदविनिच्छयकथा परिपुच्छा परितो सब्बतो 
जातुं पुच्छाति कत्वा । सवनं सक्कच्चं अट कत्वा सोतविञ्ञजाणवसेन गहणं, अधिगमो मग्गुप्पत्ति। अट्टुकथायं पन 
“अधिगमो नाम अरहत्तमग्गुप्पत्ती'ति (विभ० अट्टु ७१८) वुत्तं। तं सेखभूमियं पभेदगमनं अप्पविसयं, असेखभूमियं 
बहुविसयन्ति कत्वा वृत्तं। सातिसयं वा अधिगमनं सन्धायेव वृत्तं । सेखेन पत्तानम्पि हि इमासं अरहत्तप्पत्तिया 
विसदभावाधिगमोति। पुब्बयोगो विय पन अरहत्तप्पत्ति अरहतोपि पटिसम्भिदाविसदताय पच्चयो न न होतीति पञ्चन्नम्पि 
यथायोगं सेक्खासेक्खपटिसम्भिदाविसदताय कारणता योजेतब्बा । पुब्बयोगो नाम पुब्बबुद्धानं सासने 
गतपच्चागतिकभावेन याव अनुलोमगोत्रभुसमीपं, ताव विपस्सनाभियोगो। अधिगमपुब्बयोगा चेत्थ अनुप्पन्नं उप्पादेन्ति, 
उप्पन्नञ्च विसदं करोन्ति, सेसानि पन सुविसदभावस्सेव पच्चयाति दडुब्बं । 


९१९२-४. एवं एकविधादिवसेन पञ्ञाय पभेदं दस्सेत्वा इदानि भावनाविधानं विभावेतुं “कथं भावेतब्बा'तिआदि 
आरद्धं । तत्थ यस्मा इमाय पञ्ञाय खन्धादयो धम्मा भूमि, सीलविसुद्धि चेव चित्तविसुद्धि चाति इमा द्वे विसुद्धियो मूलं, 
दिट्टिविसुद्धि कङ्लावितरणविसुद्धि मग्गामग्गजाणदस्सनविसुद्धि पटिपदाजाणदस्सनविसुद्धि जाणदस्सनविसुद्धीति इमा 
पञ्च विसुद्धियो सरीरं, तस्मा तेसु भूमिभूतेसु धम्मेसु उग्गहपरिपुच्छावसेन आणपरिचयं कत्वा मूलभूता द्वे विसुद्धियो 

सम्पादेत्वा सरीरभूता पञ्च विसुद्धियो सम्पादेन्तेन भावेतब्बाति दस्सेतुं “खन्धादीसूतिआदि आरद्धं 
खन्धादीसूति खन्धायतनधातुइन्द्रियपटिच्चसमुप्पादादिभेदेसु । भूमिभूतेसु चाति लकखणादिग्गहणवसेन जाणस्स 
पवत्तिड्टानभूतेसु । सीलं चित्तविसुद्धिन्ति मूलभूतं सीलविसुद्धि, चित्तविसुद्धिञ्च । सति हि सीलविसुद्धियं, 
चित्तविसुद्धियञ्च अयं पञ्जा मूलजाता नाम होति, नासतीति । दिट्टिविसुद्धादयो पञ्चाति उपबूहेतब्बत्ता सरीरभूता 
दिट्टिविसुद्धिआदयो पञ्च । इमिस्सा हि पञ्ञाय सन्तानवसेन पवत्तमानाय पादपाणिसीसट्टठानिया दिट्टिविसुद्धिआदयो इमा 
पञ्च विसुद्भधियो अवयवेन समुदायूपलक्खणनयेन सरीरन्ति वेदितब्बा । ताय पञ्ञायाति उग्गहपरिपुच्छादिवसेन 
खन्धादीसु धम्मेसु पवत्तपञ्जाय। जननादितोति जातिजरामरणादीहि । 


११९५-६. “भावेतब्बा''ति वत्वा इदानि यस्मा खन्धादिभूमीसु सीलविसुद्धिचित्तविसुद्धिसङ्घातेहि मूलेहि सुप्पतिठ्ठितेन 
पञ्चविसुद्धिसङ्घातसरीरस्स वड्डनेनेव पञ्ञावड्डना नाम होति, तस्मा विपस्सनापञ्ञाय भूमिभूतेसु खन्धादीसु 
एकदेसदस्सनत्थं “रूपज्चा तिआदि वृत्तं । तत्थाति तेसु पञ्चसु खन्धेसु। यं किञ्चीति अनवसेसपरियादानं । 
अतीतानागतादिकन्तिआदिना पन तदेव एकादससु ओकासेसु पक्खिपित्वा दस्सेति। आदि-ग्गहणेन पच्चुप्पन्नस्स 
गहणं । 


११९७-१२००. हीनन्तिआदीसु अकुसलकम्मसमुड्डानताय हीनं, कुसलकम्मसमुदड्डानताय पणीतं । 
अकुसलविपाकुप्पत्तिहेतुभूतताय वा हीनं, विपरियायेन पणीत | दुप्परिग्गहभूतसुखुमरूपादिवसेन दूरं, इतरवसेन 
सन्तिकन्तिआदिना अत्थो वेदितब्बो। सब्बं तं एकतो कत्वाति अतीतादिविभागभिन्नं सब्बं तं रूपरासिवसेन बुद्धिया 
एकज्झं गहेत्वा “महाउदकवखन्धोतिआदीसु विय “रासड्डेन रूपकखन्धो "ति वुच्चति । सुत्तेपि हि वृत्तं 'तदेकज्झं 
अभिसंयूहित्वा अभिसङ्किपित्वा ति । वेदनाक्खन्धोतिआदीसुपि एसेव नयो। एकेकेसु पन वेदनादीसु “समुद्दो मया 
दिट्टोतिआदीसु विय समुदायवोहारस्स अवयवेपि दिस्सनतो खन्ध-सद्दो रुळहीवसेन पवत्ततीति दटुब्बं । यं तं किञ्चि 
वेदयितलक्खणन्ति सम्बन्धो । वेदनाक्खन्धोयेव वेदनाक्खन्धता। वेदनाय अतीतादिविभागे वित्थारकथा विसुद्धिमग्गतो 
(विसुद्धि० २.४९७ आदयो) गहेतब्बा। अभिसङ्कारलक्खणन्ति सङ्घारक्खन्धस्स चेतनापधानताय एवं वुत्तं, सम्पयुत्तधम्मे 
आरम्मणे रासिकरणलक्खणं सम्पिण्डनलक्खणन्ति वुत्तं होति। अथ वा “सङ्कतमभिसङ्करोन्ती "ति (सं० नि० ३.७९) 
वुत्तत्ता यथा अत्तनो फलसङ्कतं सम्मदेव निप्फन्नं होति, एवं अभिसङ्करणसभावन्ति अत्थो। अयं पन कुसलाकुसलचेतनाय 
वसेन वड़्ति। 


१२०२-५. एवं विपस्सनापञ्ञजाय भूमिभूते धम्मे एकदेसतो दस्सेत्वा इदानि सीलचित्तविसुद्धीनं हेडा वुत्तत्ता ता 
अवत्वा इदं पञ्जाभावनाय आदिभूतं दिट्टिविसुद्धि दस्सेतुं “चत्तारो च महाभूता तिआदि आरद्धं। तं सम्पादेतुकामेन च 
योगावचरेन चतुधातुववत्थानवसेन वा द्वादसायतनवसेन वा पञ्चक्खन्धवसेन वा उभिन्नं सङ्घेपकोड्ठासानं वसेन वा 
पटिलद्भज्झानवसेन वा नामरूपस्स ववत्थापेतब्बभावेपि तेन तेन मुखेन ववत्थानप्पकासनस्स अतिपपञ्चावहत्ता 
यथाधिगतकखन्धवसेनेव इध ववत्थानं दस्सितं । एकासीतिया चित्तेनाति एकासीतिया लोकियचित्तेन। लोकुत्तरचित्तानि 
पन नेव सुक्खविपस्सकस्स, न समथयानिकस्स परिग्गहं गच्छन्ति अनधिगतत्ता। चत्तारोरूपिनो खन्धेति चत्तारो 
अरूपिनो खन्धे । सीतुण्हादिविरोधिपच्चयसमवाये विकारापज्जनतो रूपं रुप्पनलक्खणं । आरम्मणाभिमुखं नमनतो नामं 
नमनलक्खणं | परिगण्हतीति परिच्छेदकारिकाय पञ्ञाय परिच्छिन्दित्वा गण्हाति। 


१२०६-९. तालस्स कन्दं तु यमकन्ति द्वीहि बीजेहि निब्बत्तितं एकीभूतं यमकतालकन्दं | तञ्हि यमकं 

भिन्नसन्तानम्पि अभिन्नं विय उपट्ठाति, एवं रूपारूपधम्माति । नामञ्च रूपञ्चाति एतेनेव तस्स दुविधभावे सिद्धे 
“द्विधा बवत्थपेती”ति इदं नामरूपविनिमुत्तस्स अञ्ञस्स अभावदस्सनत्थं। तेनेवाह “नामतो रूपतो तिआदि। 
नामरूपमत्तताय अविनिच्छितत्ता, सन्तानादिघनभेदस्स च अकतत्ता अभिनिवेसेन विना समृहेकत्तग्गहणवसेन “सत्तो”ति 
पवत्तो सम्मोहो सत्तसम्मोहो, तस्स घातत्थं विक्खम्भनत्थं । बहुसुत्तवसेनाति “यथा ही 'तिआदिना इध दस्सितानं, 
अञ्ञेसञ्च “रूपञ्च हिदं, महालि, अत्ता अभविस्स, नयिदं रूपं आबाधाय संवत्तेय्या”ति (महाव° २०; सं० नि० ३.५९) 
एवमादीनं सम्बहुलानं सुत्तन्तानं वसेन। तन्ति तं नामरूपं । 


१२१०-२. अङ्गसम्भाराति अङ्गसम्भारहेतु तन्निमित्तं अमुञ्चित्वा सति एव तस्मिन्ति अत्थो। सद्दोति बोहारो । 
खन्धेसूति पञ्चसु उपादानक्खन्धेसु सन्तेसु ते अमुञ्चित्वाव सत्तोति सम्मृति वोहारो । इदं वुत्तं होति - यथा 
अक्खचक्कपञ्जरईसादीसु अङ्गसम्भारेसु एकेनाकारेन एकज्झं रासि हत्वा सण्ठितेसु “रथो'”ति वोहारमत्तं होति, 
परमत्थतो पन एकेकस्मिं अङ्गे उपपरिक्खियमाने रथो नाम नत्थि, एवमेव उपादानक्खन्धसङ्घातेसु रूपारूपधम्मेसु 
सन्तानवसेन पवत्तमानेसु “सत्तो"ति वा “पुग्गलो”ति वा “जीवो”ति वा बोहारमत्तं, परमत्थतो पन एकेकस्मिं धम्मे 
उपपरिक्खियमाने “अस्मीति वा “अह''न्ति वा गाहस्स वत्थुभूतो सत्तो नाम नत्थि, केवलं नामरूपमत्तमेव अत्थीति। एवं 
पस्सतो हि दस्सनं यथाभूतदस्सनं नाम होति, यं दिट्टिविसुद्धीति वुच्चति । सचे कोचि सत्तो नाम नत्थि, कथञ्चरहि 
नामरूपमत्ते गमनादिअत्थकिच्चसिद्भता होतीति अनुयोगं सन्धायाह “यथापी 'तिआदि। अयं पनेत्थ सङ्केपत्थो - यथा 
दारुमयं यन्तं निज्जीवं जीवविरहितं अब्भन्तरे वत्तमानस्स जीवस्स अभावतो ततोयेव निरीहकं निब्यापारं, अथ च पन 
दारुरज्जुसमायोगे पच्चयविसेसवसेन तं दारुयन्तं गच्छतिपि तिट्टुतिपि, सजीवं सब्यापारं विय गमनादिकिच्चं 
साधेन्तमिव खायति, तथा इदं नामरूपम्पि किञ्चापि निज्जीवं निरीहकञ्च, अथ च पन 
अञ्ञमञ्ञसङ्कतपच्चयविसेसस्स समायोगे सजीवं सब्यापारं गच्छन्तं तिटुन्तज्च खायतीति। 


१२१३. सच्चतोति भूततो, परमत्थतोति वुत्तं होति। इदं नामरूपं अभिसङ्कतं यन्तमिव सुञ्ञं जीवादिना। 
पच्चयेहि अभिसङ्घतं इदं नामरूपं यन्तमिव सुञ्ञन्ति वा सम्बन्धो। दुक्खस्स पुञ्जोति निच्चातुरताय दुक्खस्स रासि। 
तिणकटुसादिसोति अत्तसुञ्जताय तिणकट्टुसमो । 


१२१५. यमकन्ति युगळं । सो च यमकभावो अञ्जमञ्जनिस्सितभावेनाति आह “उभो अञ्जोञ्ञनिस्सिता ति । 
ततो एव एकस्मिं भिज्जमानस्मि उभो भिज्जन्ति। न हि कदाचि पञ्चबोकारभवे मरणवसेन रूपे निरुज्झन्ते अरूपं 
अनिरुज्झन्तं, अरूपे वा निरुज्झन्ते रूपं अनिरुज्झन्तं अत्थि। एकवोकारभवचतुवोकारभवेसु पन तेसं अञ्ञमञ्ञं 
अनिस्साय पवत्तिया कारणं हेट्ठा वुत्तमेवाति । सो पनायं भङ्गो पच्चयवसेनेव, पच्चयनिरोधेनेव नामरूपनिरोधोति अत्थो। 
पच्चयाति पच्चयभूता, अञ्जमञ्ञस्स पच्चया होन्तापि एकस्मिं भिज्जमानस्मिं उभो भिज्जन्तियेबाति अत्थो। 


१२१६-९. नित्तेजन्ति तेजहीनं आनुभावविरहितं । यत्थ पन तं नित्तेजं, तं दस्सेतुं “न ब्याहरती”तिआदि वुत्तं। न हि 
अञ्जथा सद्दहनुस्साहनादीसु नामं नित्तेजन्ति सक्का वत्तुं, नापि रूपं सन्धारणाबन्धनादीसु। तेनेव हि “तथा रूपम्पि 
नित्तेज''न्ति वत्वा “भुञ्जामीति...पे०... न विज्जती ति वुत्तं । 


१२२०-९. नामं निस्सायातिआदिना व्यतिरेकवसेनपि नामरूपानं नित्तेजतंयेव विभावेति। रूपञ्हि गमनादिकिरियासु 
नामं निस्साय पवत्ति, नामं दस्सनादिकिरियासु रूपं निस्साय। अञ्ञमञ्ञं सन्निस्साय चस्स अत्तकिच्चसिद्भिपि 
पच्चेकं असमत्थतं विभावेति। तथा हि नामरूपस्स अत्तसुञ्जता, निब्यापारता च सुहुतरं पाकटा होन्तीति। कथं पन 

पच्चेकं असमत्थानं समुदितभावे सति समत्थता होति असामग्गियं अहेतूनं सामग्गियम्पि अहेतुकभावापत्तितो। न हि 
पच्चेकं दडुं असक्कोन्तानं सतम्पि सहस्सम्पि समुदितं दटुं सक्कोतीति चोदनं हदये कत्वा आह “इमस्स पना तिआदि । 
उपमायपि हि असिद्धो अत्थो साधेतब्बो। तेनेवाह “उपमं ते करिस्सामि, उपमायपि इधेकच्चे विञ्जू पुरिसा भासितस्स 
अत्थं जानन्ती "ति (म° नि० १.२५८; ३० नि० ८.८; १०.९५; जा० २.१९.२४) । अयं पनेत्थ जच्चन्धपीठसप्पीनं उपमा 
-- यथा जच्चन्धो च पीठसप्पी च दिसा पक्कमितुकामा अस्सु । जच्चन्धो पीठसप्पिं एवमाह “अहं खो, भणे, सक्कोमि 
पादेहि पादकरणीयं कातुं, नत्थि च मे चक्खूनि, येहि समं विसमं पस्सेय्य"'न्ति। पीठसप्पी जच्चन्धं एवमाह “अहं खो, भणे, 
सक्कोमि चक्खुना चक्खुकरणीयं कातुं, नत्थि च मे पादा, येहि अभिक्कमेय्यं पटिक्कमेय्यं वा"ति। सो तुडुहट्टो जच्चन्धो 
पीठसप्पिं अंसकूटं आरोपेसि, पीठसप्पी जच्चन्धस्स अंसकूटे निसीदित्वा एवमाह “वामं मुञ्च, दक्खिणं गण्ह, दक्खिणं 
मुञ्च, वामं गण्हा"ति। तत्थ जच्चन्धोपि नित्तेजो दुब्बलो न सकेन बलेन गच्छति, तथेव पीठसप्पी न सकेन बलेन गच्छति, 
न च तेसं अञ्जमञ्जं निस्साय गमनं न पवत्तति, एवमेव नामम्पि नित्तेजं न सकेन तेजेन उप्पज्जति, न तासु तासु किरियासु 
पवत्तति, रूपम्पि नित्तेजं न सकेन तेजेन उप्पज्जति, न तासु तासु किरियासु पवत्तति, न च तेसं अञ्ञमञ्जं निस्साय उप्पत्ति 
वा पवत्ति वा न होतीति। तेनाह पोराणा - 


“न सकेन बलेन जायरे, 
नोपि सकेन बलेन तिट्टरे। 
परधम्मवसानुवत्तिनो, 
जायरे सङ्घता अत्तदुब्बला॥ 


““परपच्चयतो च जायरे, परआरम्मणतो समुदिता । 
आरम्मणपच्चयेहि च, परधम्मेहि चिमे पभाविता"ति॥ (विर्सुद्धि० २.६७७)। 


१२२२-३. इदानि नावायन्तिकूपमायपि नामरूपानं अवसवत्तितं विभावेतुं “यथा ही”तिआदिगाथाद्वयं वुत्तं । तत्थ 
निस्सायाति पतिट्ठाय। यन्तीति गच्छन्ति। मनुस्से निस्सायाति नेतुभूते नियामककम्मकरादिमनुस्से अपस्साय। न हि तेसं 
अरणग्गहणलङ्कारसण्ठापनउदकसिञ्चनादिकिरियाय विना नावा इच्छितदेसं पापुणाति, यथा पन उभोपि अञ्ञमञ्ञं 
निस्साय अण्णवे गच्छन्ति, एवं नामञ्च रूपञ्च उभो अञ्ञमञ्ञं निस्सिता पवत्तन्तीति अधिप्पायो । 


१२२४. सत्तसञ्ञं विनोदेत्वाति यथावुत्तनयेहि अनादिकालभावितं खन्धपञ्चके सत्तग्गाहं विक्खम्भेत्वा । नाम... 
पे०... बुच्चतीति “इदं नामं, एत्तकं नामं, न इतो भिय्यो। इदं रूपं, एत्तकं रूपं, न इतो भिय्यो”ति च एवं सब्बाकारेन तेसं 
लक्खणसल्लक्खणमुखेन तमत्थभावदस्सनं एतं अत्तदिट्विमिलविसोधनतो दिट्टिबिसुद्धीति वुच्चति बुद्धादीहीति अत्थो। न 
केवलजञ्चेतं दिट्विविसुद्धियेव वुच्चति, नामरूपववत्थापनन्तिपि एतस्सेव अधिवचनन्ति वेदितब्बं । जातिआदितोति 
जातिजराब्याधिआदितो दुक्खतो। यथाह “जातिपि दुक्खा, जरापि दुकखा, ब्याधिपि दुक्खो, मरणम्पि दुक्खं, यम्पिच्छ न 
लभति, तम्पि दुक्खं, संखित्तेन पञ्चुपादानक्खन्धा दुक्खा”ति (महाव० १४; सं० नि० ५.१०८१; पटि० म० २.३०) | 
अन्तद्वयन्ति सस्सतुच्छेदसङ्घातं अन्तद्वयं। अथ वा सत्तस्स अच्चन्तं अत्थिभावसङ्कातं, तस्स नत्थिभावसङ्कातञ्च 
अन्तद्दयं | परमत्थतो अनुपलब्भनतो हि सत्तो अत्थीति वज्जितब्बमेव, लोकसङ्केततोव उपलब्भनतो नत्थीतिपि 
वज्जितब्बमेवाति । सुहुतरं परिसुद्धं करोतीति सम्बन्धो | दिद्विगतानि मलानीति दिट्विगतसङ्घातानि मलानि। असेसं 
निस्सेसतो नासं विनासं विक्खम्भनं उपेन्ति। तथा हेतं दिट्रिमलविसोधनतो दिट्टिविसुद्धीति वुच्चति। 

इति अभिधम्मत्थविकासिनिया नाम 
अभिधम्मावतारसंवण्णनाय 


दिद्विविसुद्धिनिद्ेसवण्णना निड्टिता। 
१९. एकूनवीसतिमो परिच्छेदो 


कङ्घावितरणविसुद्धिनिद्देसवण्णना 


९२२७. अनन्तरं निद्दिट्ठाय दिट्टिविसुद्धिया विसयभावेन दस्सितत्ता “एतस्सा ति वुत्तं, न तदञ्ञतो विसेसनत्थं 
तदञ्ञस्स च अभावतो। अज्झत्तं वा हि विपस्सनाभिनिवेसो होतु बहिद्धा वा, अत्थसिद्भियं पन लक्खणतो सब्बम्पि 
नामरूपं अनवसेसतो परिग्गहितमेव होतीति। जानित्वा हेतुपच्चयेति हेतुपच्चये परिग्गण्हित्वा, हेतुपच्चये 
परिग्गण्हनहेतूति वृत्तं होति । पच्चयपरिग्गहणहेतु हिस्स अद्धत्तये कह्वावितरणं होतीति । वितरित्वाति अतिक्कमित्वा, 
विक्खम्भेत्वाति अत्थो। तं पन जाणं तथाविगतं वसिभावप्पत्तं झानं विय योगिनो सन्ताने पबन्धवसेन पवत्ततीति कत्वा वृत्तं 
“ठित” न्ति। 


१२२९-३०. नामरूपस्स...पे०... आवज्जित्वाति यथा नाम कुसलो भिसक्को रोगं दिस्वा तस्स समुट्ठानं परियेसति, 
यथा वा पन अनुकम्पको पुरिसो कुमारं उत्तानसेय्यं रथिकाय निपन्नं दिस्वा “कस्स नु खो अयं पुत्तको ति तस्स 
मातापितरो आवज्जति, एवमेवं नामरूपस्स को हेतु, को वा पच्चयो भवे। न तावेतं अहेतुकं सब्बत्थ, सब्बदा, 
सब्बेसञ्च एकसदिसभावापत्तितो, न इस्सरादिहेतुकं नामरूपतो उद्धं इस्सरादीनं अभावतो। येपि नामरूपमत्तमेव 
इस्सरादयोति वदन्ति तेसं इस्सरादिसङ्घातनामरूपस्स अहेतुभावापत्तितो, तस्मा भवितब्बमस्स हेतुपच्चयेहि, “को नु 
खो ति नामरूपस्स हेतुपच्चये आवज्जित्वाति अत्थो। एवं ताव कत्वा इमस्स नामरूपस्स हेतुपच्चये परिग्गण्हन्तेन 
ओळारिकत्ता, सुपाकटत्ता च रूपस्स पच्चयपरिग्गहो सुकरोति पठमं तस्स पच्चयपरिग्गहो कातब्बोति दस्सेन्तो आह 
“रूपकायस्सा तिआदि। तत्थ यथा नामरूपस्स पच्चयपरिग्गहो अहेतुविसमहेतुवादनिवत्तिया होति, एवं 
निब्बिदाविरागावहभावेन तत्थ तत्थ अभिरतिनिवत्तियापि इच्छितब्बोति तं दरत्तिसाकारवसेन दस्सेतुं “केसा 
लोमा 'तिआदि वुत्तं । 


९२३२-३. अविज्जा...पे०... मतोति अविज्जा तण्हा उपादानं कम्मन्ति इदं चतुब्बिधं धम्मजातं एतस्स यथावुत्तस्स 
सूपकायस्स हेतु, चतुब्बिधो आहारो पच्चयोति अत्थो। कस्मा पन पुरिमं हेतु, इतरो पच्चयोति चोदनं सन्धाय 
“जनको तिआदिं वत्वा तं लोकवसेन समत्थेतुं “हेत्वङ्करस्सा तिआदि वुत्तं । तत्थ जनकोति, अनुपालकोति च 
अन्तोगतहेत्वत्थमिदं विसेसनं, जनकत्ता, अनुपालकत्ताति वुत्तं होति । तत्थ जनकत्ताति निब्बत्तकत्ता । इमिना बीजं विय 
अङ्कुरस्स अविज्जादयो रूपकायस्स असाधारणकारणताय हेतूति दस्सितं। अनुपालकत्ताति उपत्थम्भकत्ता। इमिना पन 
अङ्करस्स पथवीसलिलादयो विय आहारो साधारणकारणताय पच्चयोति दस्सितन्ति वेदितब्बं । 


१२३४-७. इतिमे...पे०... गताति एवमेते अविज्जादयो पञ्च धम्मा यथारहं हेतुभावं, पच्चयभावञ्च गता। माताव 
उपनिस्सयाति अविज्जा भवेसु विज्जमानदोसपटिच्छादनभावेन, तण्हा पत्थनाभावेन, उपादानं दळहग्गाहभावेनाति एवं 

सङ्घारभवानं हेतुभूता जनकसहायताय भवनिकन्तितंसहजातआसन्नकारणत्ता अभिसङ्कारिका, अपस्सयभूता वाति 
माता विय उपनिस्सया होन्ति। यथा पितुजनितसुक्के पृत्तस्स उप्पत्तीति पिता जनको, एवं कम्मं सत्तस्स उप्पादकत्ता 
जनकन्ति आह । यथा धाती जातस्स कुमारस्स वड़िता सन्धारिका, एवं आहारो उप्पन्नस्स कायस्स बूहेता, सन्धारको 
चाति वृत्तं “धाती...पे०... भवे ति । कामञ्चेत्थ अविज्जादयो नामकायस्सापि पच्चयो, पकारन्तरेन पन तस्स पाकटं 
पच्चयपरिग्गहविधि दस्सेतुं “ चक्खुञ्चा'तिआदि वुत्तं । तत्थ चक्खुञ्चाति च-सद्दो समुच्चयत्थो, तेन चक्खुविञ्जाणस्स 
आवज्जनादिं अज्झत्तं सब्बं पच्चयजातं सङ्गण्हाति। रूपमालोकमेव चाति पन च-सद्देन यथा बाहिररूपं 
चक्खुविञ्ञजाणस्स आरम्मणपच्चयो, यथा च आलोको उपनिस्सयपच्चयो, एवं अञ्ञम्पि बाहिर पच्चयजातं सङ्गण्हाति। 
पटिच्चाति पच्चयभूतं लद्धाति अत्थो। तेन चकखुस्स निस्सयपुरेजातइन्द्रियविप्पयुत्तअत्थिअविगतवसेन, रूपालोकानञ्च 
यथासम्भवं आरम्मणउपनिस्सयपुरेजातअत्थिअविगतवसेन, इतरेसञ्च सहसङ्गहितानं अनन्तरादिसहजातादिवसेन 
पच्चयभावं दस्सेति। आदि-सद्देन फस्सादीनं विय सह पच्चयेहि सोतविञ्जाणादीनं सङ्गहो वेदितब्बो। एवं सम्मसनूपगं 
सब्बं नामं सह पच्चयेन सङ्गहितं होति। तेनाह “नामकायस्स पच्चयं परिगण्हती ति । 


१२३८-४०. दिस्वानाति एतरहि पवत्ति दिस्वा। तथेविदन्ति इमिना न केवलं सप्पच्चयतामत्तमेव पच्चामट्ठं, अथ 
खो यादिसेहि एतरहि पवत्तति, तादिसेहि अविज्जादिपच्चयेहेव अतीतेपि पवत्तित्थाति पच्चयसहिततापि पच्चामट्ठाति 
दटुब्बं । पुब्बन्तेति अतीतखन्धप्पबन्धको्ठासे । पञ्चधागताति - 


““अहोसि नु खो अहमतीतमद्धानं, न नु खो अहोसि अहमतीतमद्धानं, कि नु खो अहोसि अहमतीतमद्धानं, 
कथं नु खो अहोसि अहमतीतमद्धानं, कि हुत्वा कि अहोसि नु खो अहमतीतमद्भान' न्ति (म० नि० १.१८; सं० नि० 
२.२०; महानि० १७४) -- 


पञ्चहि आकारेहि आगता, पवत्ता वा। अपरन्तेति अनागते खन्धप्पबन्धकोट्टासे । पञ्चधा समुदीरिताति - 


“भविस्सामि नु खो अहमनागतमद्धानं, न नु खो भविस्सामि अहमनागतमद्धानं, कि नु खो भविस्सामि 
अहमनागतमद्धानं, कथं नु खो भविस्सामि अहमनागतमद्धानं, कि हुत्वा कि भविस्सामि नु खो 
अहमनागतमद्भान "न्ति (म० नि० १.१८; सं० नि० २.२०; महानि० १७४) -- 


एवं पञ्चधा कथिता। 


१२४१. पच्चुप्पन्नेपि अद्धानेति एतरहि पटिसन्धिं आदिं कत्वा चुतिपरियन्ते अद्धानेपि। अद्धान-ग्गहणेन चेत्थ 
पच्चुप्पन्नखन्धकोट्ठासमेव वदति । न हि तब्बिनिमुत्तो अञ्जो कोचि कालो नाम अत्थीति। छब्बिधा परिकित्तिताति - 


“अहं नु खोस्मि, नो नु खोस्मि, कि नु खोस्मि, कथं नु खोस्मि, अयं नु खो सत्तो कुतो आगतो, सो कुहिं गामी 
च भविस्सती”ति (म० नि० १.१८; सं० नि० २.२०; महानि० १७४) - 


एवं छब्बिधा वृत्ता। “सब्बे तसन्ति दण्डस्सा”तिआवीसु (ध० प° १२९-१३०) विय पदेसेपि सब्ब-सहस्स पवत्तनतो 
““सब्बा ति वत्वापि “अनवसेसा ति वृत्तं । नत्थि एतिस्सा अवसेसो अवसिट्ठोति अनवसेसा, सोळसविधापि चेसा 
एककङ्घावसेनापि अनवसिट्ठा हुत्वाति वुत्तं होति । पहिय्यतीति विक्खम्भनवसेन पहिय्यति। कामं नामरूपमत्तं विना 

सत्तस्स अदस्सनेन दिट्टिविसुद्धियाव पच्चुप्पन्ने कङ्का पहीना, अतीतानागते कङ्कानं पहानेन पन पच्चुप्पन्ने कङ्घाय 
अतिसयप्पहानं दस्सेतुं इधेव सा वुत्ता। अथ वा पच्चुप्पन्ने निस्सत्तनामरूपस्स पच्चयेसु पवत्तकह्वाय इधेव तीरणतो सा इध 
बुत्ता। वण्णभणनं वा एतं इध पच्चुप्पन्नकङ्काय पहानवचनं यथा तं सोतापत्तिमग्गादीसु पहीनानम्पि च पञ्चन्नं 
ओरम्भागियानं संयोजनानं पहानातिआदिना अनागामिमग्गादीसु वचनन्ति। 


१२४२. कम्मविपाकानं वसेनापीति पुरिमकम्मभवस्मिं मोहो अविज्जा, आयूहनं सङ्घारा, निकन्ति तण्हा, उपगमनं 
उपादानं, चेतना भवो इति इमे पञ्च धम्मा पुरिमकम्मभवस्मिं इध पटिसन्धिया पच्चया, इध पटिसन्धि विञ्ञाणं, ओक्कन्ति 
नामरूपं, पसादो आयतनं, फुट्ठो फस्सो, वेदयितं वेदना इति इमे पञ्च धम्मा इधूपपत्तिभवस्मिं पुरे कतस्स कम्मस्स पच्चया, 
इध परिपक्कत्ता आयतनानं मोहो अविज्जा..पे०... चेतना भवो इति इमे पञ्च धम्मा कम्मभवस्मिं आयतिं पटिसन्धिया 
पच्चयाति एवं वुत्तानं कम्मबट्टविपाकबट्टानं बसेन । किलेसबट्टोपि चेत्थ कम्मसहायताय कम्मवट्टेनेव सङ्गहितोति दडुब्बं । 


१२४३. दिट्टुधम्मवेदनीयन्ति एत्थ दिटटधम्मो वुच्चति पच्चक्खभूतो पच्चुप्पन्नो अत्तभावो, तत्थ वेदितब्बफलं कम्मं 
दिट्रुधम्मवेदनीयं। उपपज्जापरापरियाहोसिकम्मवसा पनाति उपपज्जवेदनीय अपरापरियवेदनीयअहोसिकम्मवसेन । 
उत्तरपदलोपवसेन हि “उपपज्जापरापरिय” न्ति वुत्तं । तत्थ पच्चुप्पन्नभवतो अनन्तरं उपपज्जित्वा वेदितब्बफलं कम्मं 
उपपज्जवेदनीयं। अपरे अपरे दिटुधम्मतो अञ्जस्मिं अञ्जस्मिं यत्थकत्थचि अत्तभावे वेदितब्बफलं कम्मं 
अपरापरियवेदनीयं। अहोसि एव कम्मं, न तस्स विपाको अहोसि, अत्थि, भविस्सति चाति एवं वत्तब्बकम्मं 
अहोसिकम्मं । 


पटिपक्खेहि अनभिभूतताय, पच्चयविसेसेन पटिलद्धविसेसताय च बलवभावप्पत्ता तादिसस्स पुब्बाभिसङ्घारस्स 
वसेन सातिसया ह॒त्वा पवत्ता पठमजवनचेतना तस्मिंयेव अत्तभावे फलदायिनी दिट्टधम्मवेदनीया नाम | सा हि वृत्ताकारेन 
बलवति जवनसन्ताने गुणविसेसयुत्तेसु उपकारानुपकारवसप्पवत्तिया, आसेवनालाभेन अप्पविपाकताय च इतरद्वयं विय 
पवत्तसन्तानुपरमापेक्खं, ओकासलाभापेक्खञ्च कम्मं न होतीति इधेव पुप्फमत्तं विय पवत्तिविपाकमत्तं अहेतुकफलं देति, 
सहेतुकफलदाने पन पटिसन्धिआकड्नम्पि आपज्जेय्य। तथा असक्कोन्तन्ति कम्मस्स विपाकदानं नाम 
उपधिप्पयोगादिपच्चयन्तरसमवायेनेव होतीति तदभावतो तस्मियेव अत्तभावे विपाकं दातुं असक्कोन्तं । अहोसिकम्मं... 
पे०... विपाकोति एत्थ “अहोसि कम्म" न्ति पदं विसुं विसुं योजेतब्बं “अहोसि कम्मं नाहोसि कम्मविपाको, अहोसि कम्मं 
न भविस्सति कम्मविपाको, अहोसि कम्मं नत्थि कम्मविपाको"ति (पटि० म° १.२३४) । तत्थ सकसककालातिक्कन्तस्स 
उपपज्जवेदनीयस्स, दिट्टुधम्मवेदनीयस्स च वसेन पुरिमं वृत्तं। तञ्हि कम्मस्स, विपाककालस्स च अतीतत्ता तथा वत्तब्बत्तं 
लभति, दुतियं अनागते आरहत्तं पापुणन्तस्स पुरिमभवेसु कतं अदिन्नविपाकं अपरापरियवेदनीयं सन्धाय वुत्तं, ततियं पन 
अनन्तरभवे कतं उपपज्जवेदनीयं, अरहतो अतीतभवेसु कतं अपरापरियवेदनीयञ्च सन्धाय वुत्तं। अपरे पन “एकमेव 
अतीतं कम्मं अद्भत्तये विपाकाभावं सन्धाय तिधा विभजित्वा वृत्त''न्ति वदन्ति। 


अत्थसाधिकाति दानादिपाणातिपातादिअत्थस्स निप्फादिका। का पन साति आह “सत्तमजवनचेतना'ति। सा हि 
सन्निट्ठापकचेतना वुत्तनयेन पटिलद्भविसेसा, पटिसन्धिया अनन्तरपच्चयभाविनो विपाकसन्तानस्स अनन्तरपच्चयभावेन 
वा तथा अभिसङ्कता समाना अनन्तरत्तभावे विपाकदायिनी उपपज्जवेदनीयं नाम । येभुय्यवुत्तिया चेत्थ 
“सत्तमजवनचेतना' ति वुत्तं । पच्चवेक्खणवसितादिपवत्तियं पन पञ्चमादिकापि होति। विपाकं देतीति पटिसन्धिं दत्वा 
पवत्तिविपाकं देति, अदिन्नपटिसन्धिकं पन पवत्तिविपाकं देतीति नत्थि। चुतिअनन्तरञ्हि उपपज्जवेदनीयस्स ओकासोति 


www.tipitaka.org Vipassana Research Institute 


Page 315 sur 342 


आचरिया। पटिसन्धिया पन दिन्नाय जातिसतेपि पवत्तिविपाकं देति। तेनाह भगवा “तिरच्छानगते दानं दत्वा 
सतगुणा पाटिकङ्कितब्बा”ति (म° नि० ३.३७९) | उभिन्न...पे०... देतीति यथावुत्तकारणविरहतो 
दिटुधषम्मूपपज्जवेदनीयभावं असम्पत्ता पञ्च चेतना विपाकदानसभावस्स अनुपच्छिन्नत्ता यदा ओकासं लभति, तदा 
पटिसन्धिविपाकं, पवत्तिविपाकं वा देति। सति संसारप्पवत्तियाति इमिना असति संसारप्पवत्तियं अहोसिकम्मपक्खे 
तिठ्ठति विपच्चनोकासस्स अभावतोति दीपेति। 


१२४४. एवं ताव विपाकदानकालवसेन चतुब्बिधं दस्सेत्वा इदानि विपाकदानपरियायतो, किच्चतो च चतुब्बिधतं 
दस्सेतुं “गरुक  न्तिआदि वृत्तं । तत्थ गरुकन्ति महासावज्जं, महानुभावञ्च अञ्ञेन कम्मेन पटिबाहितुं 
असक्कुणेय्यकम्मं। बहुलन्ति अभिण्हसो कतं, एकवारं कत्वापि अभिण्हसमासेवितञ्च । आसन्नन्ति मरणासन्नकाले 
अनुस्सरितं, तदा कतञ्च। कटत्ताकम्मन्ति गरुकादिभावं असम्पत्तं कतमत्ततोयेव कम्मन्ति वत्तब्बकम्मं । तत्थ कुसलं वा 
होतु अकुसलं वा, गरुकागरुकेसु यं गरुकं मातुघातकादिकम्मं वा महग्गतकम्मं वा, तदेव पठमं विपच्चति। तथा 
बहुलाबहुलेसु यं बहुलं सुसील्यं दुस्सील्यं वा, तदेव पठमं विपच्चति। दूरासन्नेसु यं आसन्नं मरणकाले अनुस्सरितं, तेनेव 
उपपज्जति। आसन्नकाले कते च वत्तब्बमेव नत्थीति। कटत्ता पन कम्मं पुनप्पुनं लद्धासेवनं पुरिमानं अभावे पटिसन्धिं 
आकडुति | इति गरुकं सब्बपठमं विपच्चति। तथा हि तं “गरुक न्ति वुत्तं । गरुके असति बहुलीकतं, तस्मिम्पि असति 
आसन्नं, तस्मिम्पि असति कटत्ताकम्मन्ति वुत्तं “पुरिमजातीसु कतकम्मं विपच्चती 'ति। 


१२४५. पटिसन्धिदानादिवसेन विपाकसन्तानस्स निब्बत्तकं जनकं | सुखदुक्खसन्तानस्स, नामरूपप्पबन्धस्स वा 
चिरतरप्पत्तिहेतुभूतं उपत्थम्भकं । तेनाह “सुखदुक्खं उपत्थम्भेति, अद्धानं पवत्तेती "ति | सुखदुक्खे पवत्तमाने 
बव्हाबाधतादिपच्चयूपनिपातनेन सणिकं सणिकं तस्स विबाधकं उपपीळकं । तेनाह “सुखदुक्खं पीळेति बाधति, अद्धानं 
पवत्तितुं न देती ति । तथा पटिपक्खकम्मविपाकस्स अप्पवत्तिकरणवसेन उपच्छेदकं पटिबाहकं उपघातकं । तेनाह तस्स 
विपाकं पटिबाहित्वा"ति। 


रूपञ्च अरूपविपाककखन्धो चाति रूपारूपविपाककखन्धो, कम्मजरूपस्सापि विपाकपरियायो अत्थीति 
““रूपारूपविपाकक्खन्धे ति वुत्तं। अञ्ञेन कम्मेनाति कुसलेन वा अकुसलेन वा अञ्जेन कम्मेन कत्तुभूतेन दिन्नाय 
पटिसन्धिया विपाके जनिते। तेनाह “जनिते विपाके ति । पवत्तिविपाकं सन्धाय “जनिते विपाके "ति वदन्ति। 
उप्पज्जनकसुखदुक्खं उपत्थम्भेतीति उपत्थम्भककम्मं कुसलं समानं अञ्ञेनपि कुसलकम्मेन उप्पज्जमानकं सुखं तस्स 
पटिपक्खविबाधनवसेन उपत्थम्भेति। अकुसलं अञ्जेन अकुसलकम्मेन उपपज्जमानं दुक्खं तथेव उपत्थम्भेति । एवञ्च 
उपत्थम्भेन्तं तं दीघकालं पवत्तेति नामाति आह “अद्धानं पवत्तेती”ति। उप्पज्जनकसुखदुक्खं पीळेतीति उपपीळकं 
अकुसलं समानं सुखितस्स रोगादिअन्तरायकारणसम्पादकभावेन सुखसन्तानं उपच्छिन्दन्तं पीळेति, कुसलञ्च रोगादिना 
दुक्खितस्स भेसज्जादिसुखादिकारणसम्पादकभावेन दुक्खसन्तानं विच्छिन्दन्तं पीळेति। केचि पन “सुखदुक्खस्स कारणं 
असम्पादेन्तम्पि पटिसन्धिदायककम्मस्स पवत्तिविपाकं पटिबाहित्वा सयं विपाकदायककम्मं उपपीळककम्म” न्ति वदन्ति। 
एवं सन्ते पन पटिसन्धिदायकमेव जनककम्मन्ति वुत्तं सिया । 


अपिच उपघातकेन सह इमस्स विसेसभावो आपज्जति, तं पटिसन्धिविपाकस्स पटिबाहकन्ति चे? तं न, अविसेसेन 
वुत्तत्ताति। “दुब्बलं कम्मं घातेत्वा ति वृत्ते “ननु तस्स पुब्बेयेव सिद्भत्ता, निरुद्धत्ता च कथमिदं तदुपघातकं होतीति 
आपन्नं चोदनं सन्धाय कम्मस्स घातनं नाम तस्स विपाकपटिबाहनमेवाति दस्सेन्तो आह “तस्स विपाकं 

पटिबाहित्वा”ति। तंपटिबाहनञ्च अत्तनो विपाकुप्पत्तिया ओकासकरणन्ति वृत्तं “अत्तनो विपाकस्स ओकासं 
करोती”ति। विपच्चनाय कतोकासं कम्मं विपक्कमेव नाम होतीति आह “एवं...पे०... उप्पन्नं नाम होती ति। 


उपपीळकं अञ्जस्स विपाकं उपच्छिन्दति, न सयं अत्तनो विपाकं देति, उपघातकं पन दुब्बलकम्मं उपच्छिन्दित्वा 
अत्तनो विपाकं उप्पादेतीति अयमेतेसं विसेसो। केचि पन आचरिया अपरेनापि नयेन जनकादिकम्मं इच्छन्ति। कथं? यस्मि 
कम्मे कते पटिसन्धियं, पवत्ते च विपाककटत्तारूपानं उप्पत्ति होति, तं जनकं । यस्मिं पन कते अञ्जेन जनितस्स इट्ठस्स वा 
अनिट्ठस्स वा फलस्स विबाधकविच्छेदकपच्चयानुप्पत्तिया, उपबूहकपच्चयुप्पत्तिया च जनकानुभावानुरूपं 
परिपोसकचिरतरप्पबन्धा होन्ति, तं उपत्थम्भकं । जनकेन निब्बत्तितं कुसलफलं, अकुसलफलं वा येन पच्चनीक भूतेन 
रोगधातुविसमतादिनिमित्तताय बाधीयति, तं उपपीळकं । येन पन कम्मुना जनकसामत्थियवसेन चिरतरप्पबन्धारहम्पि 
समानं फलविच्छेदकपच्चयुप्पत्तिया उपहञ्जति विच्छिज्जति, तं उपघातकन्ति । 


एत्थ च केचि अप्पाबाधदीघायुकतासंवत्तनवसेन दुतियस्स कुसलभावं, बव्हाबाधअप्पायुकतासंवत्तनवसेन पच्छिमानं 
द्विन्नं अकुसलभावञ्च वण्णेन्ति, भूरिदत्तादीनं पन नागादीनं, इतो अनुप्पदिन्नयापनकपेतानञ्च अपायेसु 
अकुसलविपाकस्स उपत्थम्भनूपपीळनूपघातकानि कम्मानि सन्तीति चतुन्नम्पि कुसलाकुसलभावो न विरुज्झति । 
किञ्चापि कम्मानं कम्मन्तरञ्चेव विपाकन्तरञ्च बुद्धानं कम्मविपाकजाणस्सेव याथावसरसतो पाकटं होति । 
बुद्धावेणिकञ्हेतं असाधारणं सावकेहि, विपस्सकेन पन एकदेसतो जानितनब्बं । न हि सब्बेन सब्बं अजानन्तस्स 
पच्चयपरिग्गहो परिपूरति, तस्मा तादिसं परिग्गहं सन्धाय “इति इम" न्तिआदि वुत्तं। यादिसेहि पच्चयेहि पच्चुप्पन्ने अद्धाने 
नामरूपस्स पवत्ति, तादिसेहेव इतरस्मिम्पि अद्धद्वयेति एवं यथा अतीतानागते नयं नेति, तं दस्सेतुं “यथा इद न्तिआदि 
वृत्तं । अद्भत्तयेपि किरियाकिरियाफलमत्ततादस्सनपरत्ता चोदनाय। इती कम्मञ्चेवातिआदिना वुत्तस्सेवत्थस्स 
निगमनवसेन वुत्तं । तस्सेवं...पे०... पहिय्यतीति तस्सेवं समनुपस्सतो या सा पुब्बन्तादयो आरब्भ “अहोसि नु खो 
अह”न्तिआदिना नयेन पवत्ता विचिकिच्छा पहिय्यति। 


१२४६-८. पहीनाय पन ताय सब्बभवयोनिगतिठितिसत्तावासेसु हेतुफलसम्बन्धवसेनेव पवत्तनामरूपमत्तमेव 
खायति। तेनेवाह “हेतुफलस्स सम्बन्धवसेनेवातिआदि। कारणसामग्गियं दानादीहि साधितकिरियाय पवत्तमानाय 
कारणमत्ते कत्तुबोहारोति आह “कारणतो उद्धं कारणं न च पस्सती ति । पाक...पे०... पटिवेदकं न पस्सतीति सम्बन्धो । 
पाकपटिवेदकन्ति विपाकविन्दकं । एवं अपस्सन्तो पन कारणे सति कारकोति, विपाकप्पवत्तिया सति पटिसंवेदकोति 
समञ्ञामत्तेनेव पण्डिता वोहरन्ति । इच्चेवं सम्मप्पञ्ञाय पस्सति। सुद्धधम्माति केनचि सत्तेन वा पुग्गलेन वा 
अमिस्सधम्मा । एवेतन्ति एवंविधं एतं दस्सनं सम्मदस्सनं, अविपरीतदस्सनन्ति अत्थो। 


१२४९. बीजरुक्खादिकानं वाति यथा बीजतो रुक्खो, रुक्खतो बीजन्ति एवं कारणपरम्परगवेसने 
अनादिकालिकत्ता बीजरुक्खसन्तानस्स पुब्बा कोटि नत्थि, एवं कम्मपच्चया विपाको, विपाकपच्चया कम्मन्ति परियेसने 
अनादिकालिकत्ता कम्मविपाकसन्तानस्स पुब्बा कोटि न पञ्जायति। आदि-सद्देन “कुक्कुटिया अण्डं, अण्डतो कुक्कुटी, 
पुनपि कुक्कुटिया अण्ड”न्ति एवमादि सङ्गण्हाति। 


१२५०-३. अनागतेपि संसारेति यथा अतीते, एवं अनागतेपि अद्धाने खन्धानं पटिपाटीतिआदिना वुत्तसंसारे सति । 
अप्पवत्ति न दिस्सतीति कम्मतो विपाको भविस्सति, विपाकतो कम्मन्ति अनागते कारियपरम्पराय गवेसियमानाय 
अपरिक्खीणसंयोजनस्स कम्मविपाकानं अप्पवत्तनं न दिस्सति, पवत्ति एवाति अत्थो। हेतुफलसम्बन्धवसेन पवत्तमाने 

संसारे “पुब्बा कोटि न पञ्ञायती”ति वचनेन कारणे आदिस्स अभावो वुत्तो, “अप्पवत्ति न दिस्सती”ति वचनेन 
फलस्स अवसानाभावो वृत्तोति । एतमत्थन्ति “कम्मस्स कारको नत्थी"तिआदिना वुत्तमत्थं। असयंबसीति न सयंवसिनो, 
मिच्छाभिनिवेसपरवसाति अत्थो। अञ्जमञ्ञविरोधिनोति इतरीतरविरुद्धा दिट्टियो वा दिट्टिया वा अञ्ञमञ्जेन सह 
विरोधिनो । गम्भीरञाणगोचरताय गम्भीरं । तथा निपुणं । सत्तसुञ्ञताय, अञ्जमञ्जसभावसुञ्ञताय च सुञ्ञं। 
पच्चयन्ति नामरूपस्स पच्चयं, तप्पच्चयपटिवेधेनेव च सब्बं पटिविद्धं होतीति । 


१२५४-६. कम्मं नत्थि विपाकम्हीति कुट्टादीसु रजादि विय विपाके सन्तिट्टमानं कम्मं नत्थि। पाको कम्मे न 
विज्जतीति तथा कम्मे सन्तिट्टमानो विपाको नत्थि। यथावृत्तमेवत्थं उपमाय विभावेतुं “यथा न सूरिये 'तिआदि वृत्तं । 
मणिम्हीति सूरियकन्तमणिम्हि। न तेसं बहि सो अत्थीति ते मुञ्चित्वा तेहि बहि सो अग्गि नत्थि। सम्भारेहीति 
समङ्गीभूतेहि आतपादीहि तीहि कारणेहि । न अन्तो कम्मस्सातिआदि अत्थतो हेट्टा वुत्तम्पि उपमानिगमनत्थं पुनपि वुत्तन्ति 
दटुब्बं । 


१२५७-८. यदि हेतु, फलञ्च अञ्जमञ्ञरहितं, कथं हेतुतो फलं निब्बत्ततीति आह “कम्मञ्च खो उपादाया”ति। 
न केवलं कम्मफलमेव सुञ्जं कत्तुरहितं, सब्बम्पि धम्मजातं कारकरहितन्ति दस्सेतुं “न हेत्थ देवों तिआदिगाथा वुत्ता। 
हेतुसम्भारपच्चयाति एकेन हेतुना एकस्स, अनेकस्स वा फलस्स अनिब्बत्तितो हेतुसमूहनिमित्तं, सम्भारोति वा 
पच्चयाधिवचनन्ति हेतुपच्चयनिमित्तन्ति अत्थो। 


१२५९. अद्धासु तरित्वा कङ्कन्ति तीसु अद्धासु सोळसविधं कङ्कं वितरित्वा । न केवलमेतं सोळसविधमेव कङ्कं 
वितरति, अथ खो “सत्थरि कङ्घतीतिआदिनयप्पवत्तं (ध० स० ११२३; विभ० ९१५) अट्टुविधं कङ्कम्पि पजहति। तथा 
हेत्थ बुद्धो धम्मो सङ्घो सिक्खाति कङ्घाय गोचरभूता लोकिया धम्मा अधिप्पेता। न हि लोकुत्तरधम्मे आरब्भ किलेसा 
पवत्तितुं सक्कोन्ति । पुब्बन्तोति अतीता खन्धायतनधातुयो, अपरन्तोति अनागता, पुब्बन्तापरन्तोति तदुभयं, 
अद्धापच्चुप्पन्नं वा तदुभयभागयुत्तत्ता । पटिच्चसमुप्पन्नधम्मग्गहणेन गहितो अट्टुमो कङ्वाविसयो नामरूपमत्तं, 
इदप्पच्चयता-ग्गहणेन पन तस्स पच्चयो गहितो, तस्मा सोळसवत्थुकाय पहीनाय अट्ठवत्थुका कङ्का अप्पतिट्टाव होतीति। 
एतासञ्च पहानेन द्वासट्विदिद्विगतानिपि विक्खम्भन्ति दिठ्ठेकहुत्ता विचिकिच्छाय। यथा हि दिड्टि समुच्छिज्जमाना 
विचिकिच्छाय सद्भियेब समुच्छिज्जति, एवं विचिकिच्छा विक्खम्भियमाना दिट्टिया सद्धियेव विकखम्भीयति। 
अत्ताभिनिवेसूपनिस्सया हि अहोसिं नु खो अह" न्तिआदिनयप्पवत्ता (म° नि० १.१८; सं० नि० २.२०; महानि० १७४) 
सोळसवत्थुका कङ्का, सा एव च पुब्बन्तादिवत्थुभावेन वुत्ता, अत्ताभिनिवेसवत्थुकानि द्वासट्ठि दिट्टिगतानि, बुद्धादिवत्थुका 
च तदेकट्टाति । उट्टितन्ति उप्पज्जित्वा ठितं । 


१२६०-२. कङ्कावितरणं नामाति यथावुत्तकङ्कावितरणतो कङ्घावितरणं नाम । न केवलं कङ्कावितरणं नाम, 
धम्मट्वितिञाणन्तिपि यथाभूतजाणन्तिपि सम्मादस्सनन्तिपि इदं समुदीरितं। एत्थ च धरीयन्ति अत्तनो पच्चयेहीति 
धम्मा, तिट्ठति एत्थ फलं तदायत्तवुत्तितायाति ठिति, धम्मानं ठिति धम्मद्विति, पच्चयधम्मा। अथ वा धम्मोति कारणं 
““धम्मपटिसम्भिदा'तिआदीसु (विभ० ७१८-७२१) विय, धम्मस्स ठितिसभावो, धम्मतो च अञ्जो सभावो नत्थीति 
पच्चयधम्मानं पच्चयभावो, धम्मट्टितियं जाणं धम्मद्रितिञाणं । सङ्घारानं यथाभूतं अनिच्चतादि यथाभूतं, तत्थ जाणन्ति 
यथाभूतञाणं। सम्मा पस्सतीति सम्मादस्सनं । लद्धप्पतिट्ठोति सासने पतिट्ठा नाम अरियमग्गो। अयं पन तं अनधिगतोपि 
तदधिगमुपायपटिपत्तियं ठितत्ता लद्धप्पतिठ्ठो विय होतीति “लद्धप्पतिट्टी 'ति वुत्तो । ततोयेव चूळको सोतापन्नो, 


www.tipitaka.org Vipassana Research Institute 


Page 318 sur 342 


लोकियाहि सीलसमाधिपञ्ञाहि समन्नागतत्ता उत्तरि अप्पटिविज्झन्तो सोतापन्नो विय नियतो, सुगतिपरायणो च 
होतीति चूळसोतापन्नो। सोतापन्नो हि खीणापायदुग्गतिविनिपातोति। अथ वा लद्भप्पतिट्ठो 
कङ्घावितरणविसुद्भधिसमधिगमेन । सप्पच्चयनामरूपदस्सनेन हि सम्मद्दितदिट्टिकण्टको विनिद्धुतअहेतुकविसमहेतुवादो 
यथासकपच्चयेहेव धम्मप्पवत्ति जत्वा सासने पतिट्वितसद्धो लद्भप्पतिट्ठो नाम होतीति । नामरूपववत्थानेन दुक्खसच्चं, 
धम्मट्टितिञाणेन समुदयसच्चं, तस्सेव अपरभागे अनिच्चतो मनसिकारादिविधिना मग्गसच्चञ्च अभिञ्ञाय पवत्तिया 
दुक्खभावं दिस्वा तस्स अप्पवत्ते निरोधे एकंसेनेव निन्नज्झासयताय लोकियेनेव जाणेन चतुन्नं अरियसच्चानं अधिगतत्ता 
अपायेसु अभब्बुप्पत्तिको, सोतापन्नभूमियञ्च भन्बुप्पत्तिको होतीति चूळसोतापन्नो नामाति वुत्तं “सोतापन्नो हि 
चूळको'ति। तस्माति यस्मा एवं महानिसंसमेतं जाणं, तस्मा सपञ्ञो अत्तनो हितानुपेक्खनपञ्जाय समन्नागतो। तेनाह 
“अत्थकामो ति। 


इति अभिधम्मत्थविकासिनिया नाम 
अभिधम्मावतारसंवण्णनाय 


कङ्घावितरणविसुद्धिनिद्देसवण्णना निट्टिता । 


२०. वीसतिमो परिच्छेदो 


मग्गामग्गआणदस्सनविसुद्धिनिदेसवण्णना 


१२६३. इदानि कद्डावितरणविसुद्धिया अनन्तरं उदिट्ठाय मग्गामग्गञाणदस्सनविसुद्धिया निद्देसक्कमो अनुप्पत्तो, सा 
पन यस्मा ओभासादिउपक्किलेससम्भवे सति होति, ओभासादयो च उदयब्बयजाणे सम्भवन्ति, उदयब्बयजाणञ्च 
तिलक्खणविपस्सनाय सति उप्पज्जति, तस्स च कलापसम्मसनं आदि । तञ्हि अतीतादिभेदभिन्नानं धम्मानं सङ्किपित्वा 
ववत्थानवसेन पवत्तनतो आदिकम्मिकस्स सुकरसम्मसनं, तस्मा पठमं तत्थेव अभियोगं करोन्तेन कमतो तं 
सम्पादेतब्बन्ति दस्सेतुं “कलापसम्मसनेनेवा तिआदि आरद्धं । अथ वा द्विन्नं विसुद्धीनमन्तरे कलापसम्मसनं होति, 
तञ्च खो द्वीसु एकाय विसुद्धिया सङ्गहेतब्बं, मग्गामग्गञाणस्स च आदिभूतत्ता तत्थेवस्स सङ्गहो युत्तोति एत्थेव नं 
सङ्गहितुकामताय वुत्तं “कलापसम्मसनेनेवा तिआदि । केचि पन कलापसम्मसनं नाम एकविसुद्धियम्पि न अन्तोगधन्ति 
तं अनामसित्वाव विपस्सनाचारं वण्णेन्ति। कलापसम्मसनेनेवाति अतीतादिभेदभिन्नानं धम्मानं सङ्किपित्वा 
ववत्थानवसेन कलापतो, कलापानं वा सम्मसनेन मग्गामग्गजाणदस्सनविपस्सनाय योगो करणीयो। अथ वा भुम्मत्थे 
करणनिद्देसवसेन कलापसम्मसने योगो करणीयोति अत्थो। “कलापसम्मसनेनेव योगो करणीयो"ति वत्वापि तं पन 
विसुद्धिमग्गतो (विसुद्धि० २.६९२) गहेतब्बन्ति गन्थवित्थारपरिहारत्थं इध न दस्सितन्ति। 


१२६४. पच्चुप्पन्नस्स धम्मस्साति सन्ततिपच्चुप्पन्नस्स, खणपच्चुप्पन्नस्स वा । आदितो पन खणपच्चुप्पन्नस्स 
उदयवयं दुप्परिग्गहं, तस्मा सन्ततिपच्चुप्पन्नवसेन पठमं उदयब्बयानुपस्सनं कातब्बं । निब्बत्तीति द्विन्नं पच्चुप्पन्नानं वसेन 
पठमाभिनिब्बत्ति च खणनिब्बत्ति च। विपरिणामोति विनासो। 


१२६५. अनुपस्सनापि जाणन्ति या उदयस्स च वयस्स च अनुपस्सना, सा जाणन्ति वरञाणेन सम्मासम्बुद्रेन 

देसितं । तत्रायं पाळि - 


“कथं पच्चुप्पन्नानं धम्मानं विपरिणामानुपस्सने पञ्जा उदयब्बयानुपस्सने जाणं? जातं रूपं पच्चुप्पन्नं, तस्स 
निब्बत्तिलकखणं उदयो। विपरिणामलकखणं वयो। अनुपस्सना जाणं। जाता वेदना...पे०... सञ्जा... सङ्कारा... 
विञ्ञाणं... जातं चकखुं...पे०... जातो भवो पच्चुप्पन्नो, तस्स निब्बत्तिलक्खणं उदयो। विपरिणामलक्खणं बयो | 
अनुपस्सना जाण” न्ति (पटि० म० १.४९)। 


एत्थ पन उदयदस्सनं यावदेव खयदस्सनन्ति वयदस्सनस्स पधानतं दस्सेतुं “विपरिणामानुपस्सने पञ्ञा"ति वत्वा तं 
पन वयदस्सनं उदयदस्सनपुब्बकन्ति वुत्तं “उदयब्बयानुपस्सने ञाण”न्ति। 


१२६६-८. पुब्बे उप्पत्तितोति जननतो पुब्बे अनुप्पन्नस्साति वुत्तं होति । निचयो रासि वा नत्थि, यतो आगच्छेय्य 
उप्पज्जमानं अलद्भत्तभावस्स सब्बेन सब्बं अविज्जमानत्ता। तेनाह “तथा उप्पज्जतोतिआदि। यथा अनागते अद्धाने इमे 
धम्मा सब्बेन सब्बं नत्थि, एवं अतीतेपि अद्धानन्ति दस्सेन्तो “तथा निरुज्झमानस्सा”तिआदिं वत्वा अविज्जमानानंयेव 
रूपारूपधम्मानं हेतुपच्चयसमवाये उप्पादो, उप्पज्जित्वा च सब्बसो अभावूपगमोति इममत्थं समुदायगतं तदेकदेसभूताय 
उपमाय विभावेतुं इमस्मिं ठाने अट्टुकथाय (विसुद्धि० २.७२३) वीणूपमा आगता। सा इधापि आहरित्वा वत्तब्बाति 
अधिप्पायेन “एत्थ वीणूपमा”तिआदिमाह । एतस्सत्थस्साति अविज्जमानानंयेव उप्पादो, उप्पन्नानञ्च परतो अभावोति 
इमस्स अत्थस्स पकासने | बीणूपमाति वीणावसेन आगता उपमा । सा पनेवं दहुब्बा - यथा वीणाय वादियमानाय 
उप्पन्नस्स सहस्स नेव उप्पत्तितो पुब्बे सन्निचयो अत्थि, न उप्पज्जमानो सन्निचयतो आगतो। न निरुज्झमानस्स 
दिसाविदिसागमनं अत्थि, न निरुद्धो कत्थचि सन्निचितो तिट्ठति, अथ खो वीणञ्च बीणवादनञ्च पुरिसस्स च तज्जं वायामं 
पटिच्च अहत्वा सम्भोति, हृत्वा पटिवेति, एवं सब्बेपि रूपारूपधम्मा अहुत्वा सम्भोन्ति, हुत्वा पटिवेन्तीति । 


१२६९-७०. एवं सङ्घेपतो उदयब्बयमनसिकारविधिं दस्सेत्वा पुन यानि एतस्सेव उदयब्बयजाणस्स विभङ्ग 
**अविज्जासमुदया रूपसमुदयो"ति (पटि० म° १.५०) पच्चयसमुदयट्ेन रूपक्खन्धस्स उदयं पस्सति, “तण्हासमुदया... 
पे०... कम्मसमुदया...पे०... आहारसमुदया रूपसमुदयो”ति (पटि० म० १.५०) पच्चयसमुदयट्टेन रूपक्खन्धस्स उदयं 
पस्सति, निब्बत्तिलकखणं पस्सन्तोपि रूपक्खन्धस्स उदयं पस्सति, रूपक्खन्धस्स उदयं पस्सन्तो इमानि पञ्च लक्खणानि 
पस्सति। “अविज्जानिरोधा रूपनिरोधो "ति (पटि० म० १.५०) पच्चयनिरोधट्टेन रूपकखन्धस्स वयं पस्सति, 
“तण्हानिरोधा...पे०... कम्मनिरोधा...पे०... आहारनिरोधा रूपनिरोधो*ति (पटि० म० १.५०) पच्चयनिरोधद्रेन रूपक्खन्धस्स 
वयं पस्सति, विपरिणामलक्खणं पस्सन्तोपि रूपक्खन्धस्स वयं पस्सति, रूपक्खन्धस्स वयं पस्सन्तो इमानि पञ्च 
लक्खणानि पस्सति । तथा “अविज्जासमुदया वेदनासमुदयोति (पटि० म० १.५०) पच्चयसमुदयट्टेन वेदनाक्खन्धस्स 
उदयं पस्सति, “तण्हासमुदया...पे०... कम्मसमुदया...पे०... फस्ससमुदया वेदनासमुदयो ति (पटि० म० १.५०) 
पच्चयसमुदयट्टेन वेदनाक्खन्धस्स उदयं पस्सति, निब्बत्तिलक्खणं पस्सन्तो वेदनाक्खन्धस्स उदयं पस्सति, वेदनाक्खन्धस्स 
उदयं पस्सन्तो इमानि पञ्च लक्खणानि पस्सति। “अविज्जानिरोधा...पे०... तण्हानिरोधा...पे०... कम्मनिरोधा...पे०... 
फस्सनिरोधा वेदनानिरोधो "ति (पटि० म० १.५०) पच्चयनिरोधद्रेन वेदनाक्खन्धस्स वयं पस्सति, विपरिणामलक्खणं 
पस्सन्तोपि वेदनाक्खन्धस्स वयं पस्सति, वेदनाक्खन्धस्स वयं पस्सन्तो इमानि पञ्च लक्खणानि पस्सति, वेदनाक्खन्धस्स 
विय सञ्ञासङ्घारविञ्जाणक्खन्धानं। अयं पन विसेसो -- विञ्ञजाणक्खन्धस्स फस्सट्टाने “नामरूपसमुदया 
नामरूपनिरोधा”ति। 

एवं एकेकस्स खन्धस्स उदयब्बयदस्सने दस दस कत्वा समपञ्ञास लक्खणानि वृत्तानि, तेसं वसेनपि “एवम्पि 
रूपसमुदयो, एवम्पि रूपवयो, एवम्पि रूपं उदेति, एवम्पि रूपं वेतीति पच्चयतो चेव खणतो च वित्थारेन च 
मनसिकारविधि दस्सेतुं “तस्सेव जाणस्सा”तिआदि आरद्धं । तत्थ अविज्जासमुदयाति अविज्जाय उप्पादा, 
अत्थिभावाति अत्थो। निरोधविरुद्धो हि उप्पादो अत्थिभावो होति, तस्मा पुरिमभवसिद्धाय अविज्जाय सति इमस्मिं भवे 
रूपसमुदयो रूपस्स उप्पादो होतीति अत्थो। आदि-सद्दसङ्गहितेसु “तण्हासमुदया रूपसमुदयो, कम्मसमुदया रूपसमुदयो, 
आहारसमुदया रूपसमुदयो"ति च, तथा वयदस्सने “अविज्जानिरोधा रूपनिरोधो, तण्हानिरोधा... कम्मनिरोधा... 
आहारनिरोधा रूपनिरोधो”ति च आदीसु अविज्जादीहि तीहि अतीतकालिकानि तेसं सहकारीकारणभूतानि 
उपादानादीनिपि गहितानेवाति वेदितब्बं । 


पवत्तिपच्चयेसु कबळीकाराहारस्स बलवताय सो एव गहितो “आहारसमुदया''ति। तस्मिं पन गहिते 
पवत्तिपच्चयतासामञ्ञेन उतुचित्तानिपि गहितानेव होन्तीति चतुसमुड्ानिकरूपस्स पच्चयतो उदयदस्सनं विभावितमेवाति 
दटुब्बं । अविज्जातण्हूपनिस्सयसहितेनेव कम्मुना रूपकायस्स निब्बत्ति, असति च अविज्जूपनिस्सयाय भवनिकन्तिया 
जातिया असम्भवोयेवाति। यथा रूपस्स अविज्जातण्हूपनिस्सयता, एवं वेदनादीनम्पि दटटुब्बा । आहारो पन उप्पन्नस्स 
रूपस्स पोसको कबळीकाराहारस्स अधिप्पेतत्ता, कामं यथाधिट्टानत्ता वा देसनाय। उक्कदुनिद्देसेन वा आहारग्गहणं । 
अविज्जानिरोधाति अग्गमग्गजाणेन अविज्जाय अनुप्पादनिरोधतो अनागतस्स रूपस्स अनुप्पादनिरोधो होति पच्चयाभावे 
अभावतो। “तण्हानिरोधा कम्मनिरोधो"ति एत्थापि एसेव नयो। आहारनिरोधाति पवत्तिपच्चयस्स कबळीकाराहारस्स 
अभावे। रूपनिरोधोति तंसमुड्ञानरूपस्स अभावो होतीति। सेसं हेट्ठा वृत्तनयानुसारेन वेदितब्बं । अयं पन विसेसो -- “फुट्टो 
वेदेति, फुट्टो सञ्जानाति, फुट्ठो चेतेतीति (सं० नि० ४.९३), फस्सपच्चया वेदना, चकखुसम्फस्सजा वेदना, सञ्ञा चेतना ति 
वचनतो फस्सो वेदनासञ्ञासङ्घारक्खन्धानं पवत्तिपच्चयो, तन्निरोधा च तेसं निरोधो, महापदानमहानिदानसृत्तेसु, अभिधम्मे 
च अञ्जमञ्ञपच्चयवारे “नामरूपपच्चया विञ्ञाण”न्ति (दी० नि० २.५७, ९७; कथा० ७१९) वचनतो नामरूपं 
विञ्जाणस्स पवत्तिपच्चयो, तन्निरोधा च तस्स निरोधोति वुत्तं “फस्ससमुदया वेदनासमुदयो"तिआदि। 


१२७१. दस दसाति रूपक्खन्धस्स उदयदस्सने अविज्जा तण्हा कम्मं आहारोति इमेसं पच्चयानं 
अत्थितासङ्घतलक्खणानि चेव रूपस्स निब्बत्तिलक्खणञ्चाति इमानि पञ्च लक्खणानि, वयदस्सने अविज्जादीनं चतुन्नं 
पच्चयानं अनुप्पादनिरोधो, रूपस्स खणनिरोधो चाति इमानि पञ्च लक्खणानीति रूपक्खन्धस्स दस लक्खणानि, तथा 
वेदनाक्खन्धादीनं चतुन्नं चत्तालीस लक्खणानीति एवं समपञ्जास लक्खणानि होन्ति। तेनाह “पञ्ञास 
लक्खणानी ति । लक्खणट्ठी पन तेसं चतुन्नं पच्चयानं अत्थिता, अनुप्पादनिरोधो चाति अट्ट लकखीयति एतेहि रूपादीनं 
उदयो च वयो चाति लक्खणानि। चतुन्नञ्हि पच्चयानं अत्थिताहि रूपादिउदयो लक्खीयति, 
अनुप्पादनिरोधअच्चन्तनिरोधेहि वयो, निब्बत्तिविपरिणामानि पन सङ्कतलक्खणानेवाति। धम्मे समनुपस्सतीति रूपादिके 
धम्मे उदयब्बयवन्ते समनुपस्सति। एत्थ च केचि ताव आहु “अरूपक्खन्धानं उदयब्बयदस्सनं अद्भासन्ततिवसेन, न 
खणवसेना”ति, तेसं मतेन खणतो उदयब्बयदस्सनमेव न सिया। अपरे पनाहु “पच्चयतो उदयब्बयदस्सनेन 
अतीतादिविभागं अनामसित्वा सब्बसाधारणतो अविज्जादिपच्चया वेदनाय सम्भवं लब्भमानतं पस्सति, न उप्पादं । 
अविज्जादिअभावे च तस्सा असम्भवं अलब्भमानतं पस्सति, न भङ्गक्खणतो । उदयब्बयस्स दस्सने पच्चुप्पन्नानं उप्पादं, 
भङ्गञ्च पस्सती"ति, तं अयुत्त सन्ततिवसेन हि रूपारूपधम्मे उदयब्बयतो मनसि करोन्तस्स अनुक्कमेन भावनाय 
बलप्पत्तकाले जाणस्स तिकखविसदभावप्पत्तिया खणतो उदयब्बया उपडुहन्तीति। 

१२७२-५. अयञ्हि पठमं पच्चयतो उदयब्बयं मनसि करोन्तो पच्छा अविज्जादिके पच्चयधम्मे विस्सज्जेत्वा 
उदयब्बयवन्ते खन्धे गहेत्वा तेसं पच्चयतो उदयब्बयदस्सनमुखेन खणतोपि उदयब्बयं मनसि करोति। तस्स यदा जाणं 
तिक्खं विसदं हुत्वा पवत्तति, तदा रूपारूपधम्मा खणे खणे उप्पज्जन्ता, भिज्जन्ता च हुत्वा उपटुहन्ति । तेन वृत्तं “एवं 
रूपुदयो होती तिआदि। तत्थ एवं रूपुदयोति एवं वुत्तनयेन अविज्जासमुदया...पे०... तण्हासमुदया...पे०... कम्म...पे०... 
आहारसमुदयापि रूपस्स सम्भवो । एवमस्स वयोति एवं वृत्तनयेनेब अविज्जानिरोधा...पे०... तण्हानिरोधा...पे०... कम्म... 
पे०... आहारनिरोधा रूपस्स वयो अनुप्पादोति अयं पच्चयतो वित्थारेन मनसिकारो। उदेति एवं रूपम्पीति एवं समुदयतो 
कम्मसमुठ्ठानरूपम्पि आहारउतुचित्तसमुद्ठानरूपम्पि उदेति उप्पज्जति निब्बत्तति। एवं रूपं तु वेतीति कम्मसमुद्ठानरूपम्पि 
आहारउतुचित्तसमुड्ानरूपम्पि एवं वेति निरुज्झतीति अयं खणतो वित्थारेन मनसिकारो । तेन वुत्तं “एवं पच्चयतोपेत्थ 
खणतो उदयब्बय”न्ति | सब्बधम्मा पाकटा होन्तीति इति इमे धम्मा अहुत्वा सम्भोन्ति, हुत्वा पटिवेन्ति । यथा पच्चुप्पन्ने, 
एवं अतीतानागतेपीति नयवसेन अतीतादिधम्मानं द्वेधा उदयब्बयं पस्सतो सच्चपटिच्चसमुप्पादनयलकखणभेदा पाकटा 
होन्ति। तस्सेबं पाकटीभूतसब्बधम्मसभावस्स “एवं किर नामिमे धम्मा अनुप्पन्नपुब्बा उप्पज्जन्ति, उप्पन्ना निरुज्झन्ती”ति 
निच्चनवाव हुत्वा सङ्घारा उपदुहन्ति। न केवलञ्च निच्चनवाव, उदके दण्डकेन कतलेखा विय, आरग्गे ठपितसासपो 
विय, विज्जुसञ्चारो विय च परित्तकालट्टायिनो उपडटहन्ति। तेनाह “उदके दण्डराजीवा”तिआदि। उदके 
दण्डराजिआदयोव किञ्चापि उत्तरुत्तरि अतिपरित्तद्ठायिभावनिदस्सनत्थं दस्सिता, तथापि दन्धनिरोधा एव निदस्सिता, 
ततोपि लहुतरनिरोधत्ता सङ्घारानं। तथा हि गमनस्सादानं देवपृत्तानं हेठुपरियेन परिमुखं धावन्तानं सिरसि, पादे च 
बद्धखुरधारासन्निपाततोपि सीघतरो रूपनिरोधो वृत्तो, पगेव अरूपधम्मानं । न केवलं परित्ततरकालट्टायिनोव उपड्टहन्ति, 
अथ खो असारापि खायन्तीति आह “कदली 'तिआदि । तत्थ मण्डलाकारेन आविज्झियमानं अलातमेव अलातचक्कं | 
मन्तोसधप्पभाविता इन्दजालादिका माया। 


१२७६-७. एत्तावताति य्वायं कलापसम्मसननियोजनतो पट्ठाय याव उदयब्बयपटिवेधाय भावना विधि आरद्धो, 
एत्तावता भावनाविधानेन कलापसम्मसनम्पि उदयब्बयजाणुप्पादस्सेव परिकम्मन्ति। उदयब्बयदस्सनं जाणन्ति सम्बन्धो । 
लक्खणानि च...पे०... ठितन्ति वयधम्ममेव उप्पज्जति, उप्पन्नञ्च वयं उपेतीति इमिना आकारेन समपञ्जास लक्खणानि 
पटिविज्झित्वा ठितं। अधुना उप्पन्नं न ताव बलप्पत्तन्ति आह “तरुण न्ति। कलापसम्मसनादिवसेन पवत्तसम्मसनं 
निप्परियायेन विपस्सनासमञ्ञं लभति। उदयब्बयानुपस्सनादिवसेन पवत्तमेव लभतीति आह “यस्स चा”तिआदि। 


१२७८-८०. अथस्स इमाय तरुणविपस्सनाय विपस्सन्तस्स दस विपस्सनुपक्किलेसा उप्पज्जन्तीति दस्सेन्तो आह 
“विपस्सनाया*तिआदि | एतायाति उदयब्बयानुपस्सनासङ्घाताय तरुणविपस्सनाय, न भङ्गानुपस्सनादिसङ्घाताय 
तरुणविपस्सनाय, नापि निब्बिदानुपस्सनादिसङ्घाताय बलवविपस्सनायाति अत्थो। न हि तदा विपस्सनुपक्किलेसा 
उप्पज्जन्तीति । विपस्सकस्साति च विपस्सकस्सेवाति एव-कारो लुत्तनिददिट्ठो। तेनेव वक्खति 
““सम्पत्तपटिवेधस्सा'तिआदि। दिद्टिग्गाहादिवत्थुभावेन विपस्सनं उपक्किलेसन्तीति उपक्किलेसा। सम्पत्तो 
चतुसच्चफलपटिवेधो येन सो सम्पत्तपटिवेधो, सो च सोतापन्नादीनं अञ्जतरो होतीति आह “सोतापन्नादिनो ति । 
अपिचाति अयं वक्खमानसमुच्चयत्थो। इदञ्च उक्कट्टुनिद्देसवसेन वृत्तं बलवविपस्सनापत्तस्सापि अनुप्पज्जनतो। 
सम्पत्तपटिवेधस्साति वा बलविपस्सनापत्तं सन्धाय वुत्तं । सोपि हि पटिवेधप्पत्तिया आसन्नारहदेसे ठितत्ता सम्पत्तपटिवेधो 
नाम होति। एवञ्च सति अपिचाति वुत्तसमुच्चयत्थो होति। अथ वा अपि-सद्दो वुत्तसमुच्चयत्थो। च-सद्दो 
अवृत्तसमुच्चयत्थो। तेन निक्खित्तकम्मड्ठानं सङ्गण्हाति। विपस्सनं आरभित्वा अन्तरा वोसानं आपन्नस्सापि 
विपस्सनुपक्किलेसा न उप्पज्जन्ति। बिप्पटिपन्नस्साति सीलविपत्तिआदिवसेन यथा तथा विप्पटिपन्नकस्स, 

गरहितब्बपटिपन्नस्साति अत्थो। अथ वा विप्पटिपन्नस्साति विपस्सनाभावनासङ्घाताय सम्मापटिपत्तिया अभावेन 
विरहितपटिपत्तिकस्स। 


१२८१. विपस्सनापटिपत्तियेव हि ससम्भारा पुब्बभागे सम्मापटिपत्ति, तदञ्ञा विप्पटिपत्ति, तेनेवस्स विसुद्धिपक्खे 
“सम्माव पटिपन्नस्सा” ति वृत्तं। सा च निक्खित्तधुरस्सापि होतीति इमस्मिं पक्खे निक्खित्तकम्मद्ठानोपि इमिनाव सङ्गहितो 
होतीति। सम्माव पटिपन्नस्साति हेट्ठा वुत्तविधानेन सम्मा एव पटिपन्नस्स, न विप्पटिपन्नस्स वा निक्खित्तधुरस्स वा | 
युत्तयोगस्साति युत्तेन योगेन, जाणेन वा भावनमनुयुञ्जनसीलस्स। सा पन युत्तयोगिता समथवसेनापि होतीति 
तन्निवत्तनत्थमाह “सदा विपस्सकस्सेवा ति । उप्पज्जन्तीति एत्थापि एव-कारो सम्बन्धितब्बो, तेन न नुप्पज्जन्तीति 
अत्थो। अञ्जथा मग्गामग्गजाणस्सेब असम्भवतो। किराति अनुस्सुतियं। सा पनेसा अनुस्सुति पाळिवसेनेव आगताति 
दटुब्बं। यथाह - 


“कथं धम्मुद्भच्चविग्गहितं मानसं होति? अनिच्चतो मनसिकरोतो ओभासो उप्पज्जति, ओभासो धम्मोति 
ओभासं आवज्जेति, ततो विक्खेपो उद्भच्चं, तेन उद्भच्चेन विग्गहितमानसो अनिच्चतो उपट्ठानं यथाभूतं 


उप्पज्जति...पे०... पीति पस्सद्धि सुखं अधिमोक्खो पग्गहो उपट्ठानं उपेक्खा निकन्ति उप्पज्जति, निकन्ति धम्मोति 
निकन्तिं आवज्जेति, ततो विक्खेपो उद्भच्चं, तेन उद्धच्चेन विग्गहितमानसो अनिच्चतो उपट्ठानं यथाभूतं 
नप्पजानाति। दुक्खतो...पे०... अनत्ततो उपट्ठानं यथाभूतं नप्पजानाती "ति (पटि० म० २.६) । 


१२८२. इदानि तेसं ओभासादीनं सरूपविभावनत्थं तेसु उप्पन्नेसु विपस्सनाय उपक्किलिस्सनाकारञ्च दस्सेतुं 
“विपस्सनाया 'तिआदि वुत्तं । विपस्सनाय ओभासोति विपस्सनाचित्तसमुट्टितं, ससन्ततिपतितउतुसमुद्ठानञ्च भासुरं 
रूपं । तत्थ विपस्सनाचित्तसमुट्ठानं योगिनो सरीरट्ठमेव पभस्सरं ह॒त्वा तिट्ठति, इतरं सरीरं मुञ्चित्वा जाणानुभावानुरूपं 
समन्ततो फरति, तं तस्सेव पञ्ञायति, तेन फुट्टोकासे रूपगतम्पि पस्सति। पस्सन्तो च चक्खुविञ्ञाणेन पस्सति, उदाहु 
मनोविञ्जाणेनाति वीमंसितब्बमेतन्ति वदन्ति। आचरियधम्मपालत्थेरेन पन “दिब्बचक्खुलाभिनो विय तं 
मनोविञ्ञाणविञ्जेस्यमेवाति युत्तं विय दिस्सती"ति (विसुद्धि० महा० २.७३३) वुत्तं । 


१२८३-४. मग्गप्पत्तो फलप्पत्तो, अहमस्मीति गण्हतीति “न वत मे इतो पुब्बे एवरूपो ओभासो उप्पन्नपुब्बो, 
अद्धा अरियमग्गं पत्तोस्मि, फलं सच्छाकासि” न्ति अमग्गंयेव “मग्गो"ति गण्हाति। तस्सेवं पन गण्हतोति तस्स 
अमग्गंयेव “मग्गो' ति गण्हन्तस्स। विपस्सनावीथीति पटिपाटिया पवत्तमाना विपस्सनाव उक्कन्ता नाम होति, योगिनो 
““मग्गं पत्तोस्मी "ति अधिमानेन विस्सट्ठत्ता। विपस्सनावीथिन्तिपि पाठो, तस्सेवं गण्हतो विपस्सना ततोयेव वीथि उक्कन्ता 
नाम होतीति अत्थो। ओभासमेव सो भिक्खु, अस्सादेन्तो निसीदतीति सो भिक्खु अत्तना आरद्धं विपस्सनं 
विस्सज्जेत्वा ओभासमेव लोभवसेन वा दिट्टिवसेन वा अस्सादेन्तो निसीदति। सो खो पनायं ओभासो कस्सचि भिक्खुनो 
पल्लङ्कट्ठानमत्तमेव ओभासेन्तो उप्पज्जति, कस्सचि अन्तोगब्भं, कस्सचि बहिगब्भं, कस्सचि सकलविहारं गावुतं 
अङड्डयोजनं योजनं द्वियोजनं तियोजनं, कस्सचि पथवीतलतो पट्टाय याव अकनिइब्रह्मलोका एकालोकं कुरुमानो, यथा 
समुद्दम्हि योजनमत्ते मच्छकच्छपा पञ्जायन्ति, एवं उप्पज्जन्ति। भगवतो पन दससहस्सिलोकधातुं ओभासेन्तो उदपादि । 


१२८५. विपस्सनापीतीति विपस्सनाचित्तसम्पयृत्ता पीति खुद्दिकादिका हेड्ठा वण्णितायेव, अयञ्च पञ्चविधा पीति 
उदयब्बयानुपस्सनाय वीथिपटिपन्नाय अनुक्कमेन उप्पज्जति । मत्थकप्पत्तेन पन उदयब्बयजाणेन सद्भि फरणापीतियेव 

होति। उपचारप्पनक्खणतो अञ्ञदापि हि फरणापीति होतियेवाति। तेन वृत्तं अट्ठकथायं सकलसरीरं पूरयमाना 
उप्पज्जती”ति (विसुद्धि० २.७३४; ध० स० अट्ठ० १.धम्मृद्देसवार झानङ्गरासिवण्णना) । 


१२८६-७. योगिनो...पे०... होन्ति हीति यस्सायं पस्सद्धि उप्पन्ना, तस्स योगिनो रत्तिट्ठाने वा दिवाट्टाने वा 
निसिन्नस्स कायचित्तानि पस्सद्धानेव होन्ति, नेव दरथो होतीति अत्थो। पस्सद्भिआदीनि छ युगळानि अञ्ञमञ्ञयोगीनीति 
पस्सद्धिया उप्पन्नाय इतरापि उप्पन्नायेव होन्तीति किच्चदस्सनमुखेन ता सब्बापि दस्सेन्तो “लहूनि चा तिआदिमाह | 
एत्थ च काय-ग्गहणेन रूपकायस्सापि गहणं वेदितब्बं, न वेदनादिक्खन्धत्तयस्सेव । कायपस्सद्धिआदयो हि रूपकायस्सापि 
दरथादिनिम्मद्दकाति। कम्मञ्ञानेव होन्तीति न केवलं कम्मञ्जानेव सुविसदानि उजुकानियेव होन्ति, अविनाभाविताय 
पन तदुभयं विसुं न वुत्तं । कायचित्तानं पस्सद्धादिभावो च तेसं अपस्सद्धादिहेतुभूतानं 
उद्भच्चादिथिनमिद्धादिदि्विमानादिसेसनीवरणादिअस्सद्भियादिमायासाठेय्यादिसंकिलेसधम्मानं विद्धंसनवसेनेव तदा 
विपस्सनाचित्तुप्पादस्स पवत्तनतो । 


१२८८-९०. मनुस्सानं अयन्ति मानुसी, मनुस्सयोग्यकामसुखरति। तादिसेहि मनुस्सविसेसेहि 
अनुभवितब्बतानतिवत्तनतो दिब्बरतिपि सङ्गहिता, मानुसीसदिसताय, कामसुखभावेन दिब्बा रति वा मानुसी, तस्सा 
अतिक्कन्तताय न मानुसीति अमानुसी, तं अमानुसिं। सुञ्ञागारन्ति यं किञ्चि विवित्तं सेनासनं, विपस्सनं एव वा, सापि 
हि निच्चभावादिसुञ्ञताय, योगिनो सुखसन्निस्सयताय च ““सुञ्ञागार "न्ति वत्तब्बतं लभति । चित्तस्स अनुपसमकरानं 
किलेसानं विगमेन सन्तचित्तस्स संसारे भयस्स इक्खनेन भिक्खुनो सम्मा ञायेन रूपारूपधम्मानं 
उदयब्बयानुपस्सनादिवसेन ते विपस्सतो सम्मसतो सम्मारद्भविपस्सनानं मनुस्सानं विसयताय अमानुसी 
विपस्सनापीतिसुखसञ्जिता रति होतीति अयमेत्थ गाथाय सङ्घेपत्थो । दुतियगाथा पन उदयब्बयजाणमेव सन्धाय वृत्ता । 
तत्थ यतो यतोति रूपतो, अरूपतो वा। 


१२९१. जाणादयोति जाणसद्भादयो सत्त। वुत्तनयेनाति “जाणन्ति विपस्सनाजाणं, सद्भाति विपस्सनाचित्तसम्पयृत्ता 
सद्धा*तिआदिना वुत्तनयानुसारेन विपस्सनावसेनेव जेय्या। तत्थ जाणं रूपारूपधम्मे उदयब्बयानुपस्सनावसेन तुलयन्तस्स 
तीरेन्तस्स विस्सट्टुइन्दबजिरमिव अविगतवेगं तिखिणं सूरं अतिविसदं उप्पज्जति। तथा हि तेन योगी “मग्गं पत्तोस्मी "ति 
मञ्जति। सद्भाति किलेसकालुसियापगमेन चित्तचेतसिकानं अतिसयपसादभूता बलवती सद्धा, न पन कम्मफलं, रतनत्तयं 
वा सद्दहनवसेन पवत्ता। सतिपि सूपट्ठिता अचला पब्बतराजसदिसा उप्पज्जति। इमिस्सा च उप्पन्नाय सो यं यं ठानं 
पच्चवेक्खति, तं तं ठानमस्स अनुपविसित्वा ओक्खन्दित्वा पक्खन्दित्वा परिभण्डभूतस्स यथाकम्मृपगजाणस्स उपडुहन्ते 
परलोकविसयत्ता वण्णायतनविसयमतीतन्ति दिब्बचक्खुनो परलोको विय सतिया उपट्टाति । सुखं पन सकलसरीरं 
अभिसन्दमानं अतिपणीतं उप्पज्जति। तस्मिञ्हि उप्पन्ने तंसमुट्टितेहि अतिपणीतेहि रूपेहि सब्बो कायो परिफुटो, परिबृहितो 
च होति। उपेक्खा पन विपस्सनुपेक्खा चेव आवज्जनुपेक्खा च । तत्थ विचिनितविचयत्ता सङ्घारानं विचिनने मज्झत्तभावेन 
ठिता विपस्सनुपेक्खा। सा पन अत्थतो तथापवत्ता तत्रमज्झत्तुपेक्खाव। मनोद्वारावज्जनचित्तसम्पयुत्ता वेदना आवज्जने 
अज्झुपेक्खनवसेन पवत्तिया आवज्जनुपेक्खाति वुच्चति । दुविधा पनेसा तदा उप्पज्जति। तथा हि तस्मिं समये 
सब्बसङ्कारानं उदयब्बये मज्झत्तभूता विपस्सनुपेकखा बलवती उप्पज्जति, मनोद्वारे आवज्जनुपेक्खापि। सा हिस्स तं तं ठानं 
आवज्जन्तस्स विस्सट्ठइन्दवजिरमिव, पत्तपुटे पकखन्दतत्तनाराचो विय च सूरा तिखिणा हुत्वा पवत्ति । वीरियम्पि 
असिथिलमनच्चारद्भं सम्पयुत्तधम्मे किलेसपक्खतो कोसज्जपक्खतो पग्गण्हन्तं सुपग्गहितमुप्पज्जति, निकन्ति च 
ओभासादिपटिमण्डिताय विपस्सनाय आलयं कुरुमाना भावनाय सातिसयप्पवत्तिया सुखुमा सन्ताकारा उप्पज्जति। या 

किलेसोति परिग्गहितुम्पि न युत्ता। यथा च ओभासे, एवं एतेसुपि अञ्ञस्मिं उप्पन्ने योगावचरो “न वत मे इतो पुब्बे 
एवरूपा पीति उप्पन्नपुब्बा, एवरूपा पस्सद्धि जाणं सद्धा सति सुखं उपेक्खा वीरियं निकन्ति उप्पन्नपुब्बा, अद्धा 
मग्गफलप्पत्तोस्मी "ति गण्हाति, तस्सेवं गण्हतो विपस्सना वीथिउक्कन्ता नाम होति। सो तेयेव अस्सादेन्तो निसीदति। इमे 
च पन विपस्सनुपक्किलेसा येभुय्येन समथविपस्सनालाभिनो उप्पज्जन्ति। सो समापत्तिविक्खम्भितानं किलेसानं 
असमुदाचारतो “अरहा अह" न्ति चित्तं उप्पादेतीति। 


१२९२-३. उपक्लेसस्स वत्थुतोति निप्परियायतो दिड्टिमानतण्हा इध उपक्किलेसा तेसं वत्थुतो उप्पत्तिट्ठानताय, न 
सभावतो अकुसलत्ता। यथा पन ओभासादयो, एवं निकन्तिपि दिट्टिग्गाहादीनं ठानं होतीति वत्थुभावोपिस्सा युज्जतेव। 
तंतमावज्जमानस्स, भावना परिहायतीति तं तं ओभासादिकं आवज्जमानस्स दिट्रिमानतण्हावसेन “मम 
ओभासो"तिआदिग्गाहं पवत्तेन्तस्स भावना वीथि ओक्कमित्वा परिवड्टति। अप्पं सुतमेतस्साति अप्पस्सुतो । 


१२९४-७. बहुस्सुतो पन ओभासादीसु उप्पन्नेसु “अयं खो मे ओभासो उप्पन्नो, सो खो पनायं अनिच्चो सङ्घतो 
पटिच्चसमुप्पन्नो खयधम्मो वयधम्मो विरागधम्मो निरोधधम्मो”ति वा, सचे ओभासो अत्ता भवेय्य, अत्ताति गहेतुं बट्टेय्य, 
अनत्ता च पनायं अत्ताति गहितो, तस्मा “सो अवसवत्तनट्ठेन अनत्ता, हृत्वा अभावट्टेन अनिच्चो, उदयब्बयपटिपीळनड्टेन 
दुक्खो”तिआदिना समनुपस्सति, सो एवं समनुपस्सन्तो उपक्किलेसजटं विजटेत्वा ओभासादयो धम्मा न मग्गो, 
उपक्किलेसविनिमुत्तं पन वीथिपटिपन्नं विपस्सनाञाणं मग्गोति मग्गञ्च अमग्गञ्च ववत्थपेति । तेन वुत्तं 
“सब्बोभासादयो”तिआदि। मग्गामग्गेसु जाणन्ति मग्गामग्गजाणं, मग्गामग्गजाणदस्सनविसुद्भीति वृत्तं होति । 
मग्गामग्गजाणदस्सनविसुद्धिपत्तिया च तेन योगिना तिण्णं सच्चानञ्च ववत्थानं कतं होति। कथं? दिट्टिविसुद्धिया ताव 
नामरूपववत्थापनेन दुक्खसच्चववत्थानं कतं होति, कट्डावितरणविसुद्धिया पच्चयपरिग्गहेन समुदयसच्चस्स ववत्थानं । 
अभिधम्मनयस्मिञ्हि सब्बकिलेसा, कम्मञ्च समुदयसच्चं, इमिस्सं मग्गामग्गजाणदस्सनविसुद्धियं सम्मा मग्गस्स 
अवधारणेन मग्गसच्चं | तदुपायभूतस्स हि मग्गस्स अवधारणेन तं अवधारितमेवाति एवं लोकियेनेव ताव जाणेन तिण्णं 
सच्चानं ववत्थानं कतं होति । 


इति अभिधम्मत्थविकासिनिया नाम 
अभिधम्मावतारसंवण्णनाय 


मग्गामग्गजाणदस्सनविसुद्धिनिदेसवण्णना निद्ठिता। 


२९. एकवीसतिमो परिच्छेदो 


पटिपदाञाणदस्सनविसुद्धिनिद्देसवण्णना 


१२९८. अट्टुआणवसेनेवाति उदयब्बयजाणादीनं अट्टन्नं जाणानं वसेन। विपस्सनाचारस्स मत्थकप्पत्तिया 
सङ्घारुपेकखाजाणं सिखापत्ता विपस्सना । सिखापत्ति पनस्सा उदयब्बयञाणादीनं अट्टजाणानं वसेनाति आह 
“अट्ुआणवसेना ति । नवमन्ति सच्चानुलोमिकजाणं । इति उदयब्बयादीनि अट्ट, इदञ्च नवमजाणं 
पटिपदाआणदस्सनन्ति पवुच्चति | पटिपज्जति एताय अरियमग्गोति पटिपदा, उदयब्बयादीनं जाननड्डेन, पच्चक्खतो 

दस्सनड्रेन ञजाणदस्सनञ्चाति कत्वा । 


१२९९. तानि पन जाणानि सरूपतो दस्सेतुं “अट्ट जाणानी”तिआदि वृत्तं । तत्थ उदयब्बयानुपस्सनाजञाणं किञ्चापि 
तीरणपरिञ्ञाय पतिट्टं, तथापि यथावुत्तड्ठेन पटिपदाजाणदस्सनम्पि होतियेवाति तम्पि इध वुत्तं । इतरत्थ पन उप्पन्नमत्तं 
अप्पगुणं सन्धाय वुत्तं । अप्पगुणञ्हि निच्चसञ्ञजादिपहानसिद्भिया पहानपरिञ्ञाय अधिट्ठानभूतं । यतो तदधिगमेन 
अट्टारससु महाविपस्सनासु एकच्चा अधिगताव होन्ति । न हि उदयब्बयानं पच्चकखतो पटिवेधेन विना सामञ्ञाकारानं 
तीरणमत्तेन सातिसयं पटिपकखप्पहानं सम्भवति । असति च पटिपक्खप्पहाने कुतो ञाणादीनं वजिरमिव अविहतवेगता 
तिखिणविसदादिता वा, तस्मा पगुणभावप्पत्तं उदयब्बयञाणं पहानपरिञ्ञापक्खियमेव ददुब्बं । 


१३००-२. भङ्केति सङ्घारानं भङ्गे । यथाभूतदस्सावी भायति एतस्माति भयं, तेभूमकधम्मा, तेसु भयतो उपतिटन्तेसु 
भायितब्बाकारग्गाहिञाणं भयेजाणं। तथा हेतं “भयतुपट्टानञाणन्ति वुच्चति । मुच्चितुं इच्छतीति मुच्चितुकम्यं, चित्तं, 
पुग्गलो वा, तस्स भावो मुच्चितुकम्यता, तं पन जाणमेवाति आह “जाणं मुच्चितुकम्यता ति । पुन पटिसङ्घानाकारेन 
पवत्तं जाणं पटिसङ्कानुपस्सनाजाणं | निरपेक्खताय सङ्घारानं उपेकखनवसेन पवत्तं जाणं सङ्कारुपेक्खाजाणं | 
गाथाबन्धत्थं पन विसन्धिनिद्देसो। ओळारिकोळारिकस्स सच्चपटिच्छादकतमस्स विगमनेन सच्चपटिवेधानुकूलत्ता 
सच्चानुलोमिकं । तं पन इदन्ति आह “सच्चानुलोमजाणन्ति, अनुलोमं पवुच्चती ति। 


९३०३. ननु च उदयब्बयजाणस्स पगेव सिद्धत्ता किमत्थं पुन तत्थापि अभियोगोति चे? 
अनिच्चादिलक्खणसल्लक्खणत्थं। उदयब्बयञाणञ्हि हेडा दसहि उपक्किलेसेहि उपक्किलिटुँ हुत्वा याथावसरसतो 
तिलक्खणं सल्लक्खेतुं नासक्खि, उपक्किलेसरविनिमुत्तं पन सक्कोति, तस्मा लक्खणसल्लक्खणत्थं पुन तत्थेव योगो 
कातब्बो। लक्खणानि चस्स उदयब्बयादीनं अमनसिकारा, सन्ततिइरियापथघनछन्नताय च नोपटुहन्ति, तस्मा उदयब्बयं 
मनसि कत्वा सन्ततिं उग्घाटेत्वा अनिच्चलकखणं, अभिण्हपीळनं परिग्गहेत्वा इरियापथं उग्घाटेत्वा दुकखलक्खणं, धातुयो 
विनिब्भृजित्वा घनविनिब्भोगं कत्वा अनत्तलक्खणञ्च सल्लक्खेत्वा “अनिच्चा दुक्खा अनत्ता”ति सङ्घारा पुनप्पुनं 
सम्मसितब्बा। तस्सेवं तुलयतो तीरयतो यदा सङ्घारगतं अत्तनो लहुउपट्ठानेन, जाणस्स च तिकखताय तिरोहितुप्पादादिभेदं 
भिज्जमानमेव उपट्टाति, भङ्गेयेव तस्स जाणं सन्तिट्टुति, तदा भङ्गानुपस्सना नाम विपस्सनाजाणं अधिगतं होति | तस्स तदेव 
सङ्घारनिरोधारम्मणभङ्गानुपस्सनं आसेवन्तस्स यदा सब्बभवयोनिगतिड्टितिनिवासेसु सङ्घारा भिज्जनसभावताय 
यक्खरक्खसादयो विय महाभयं हुत्वा उपट्टहन्ति, तदास्स भयतुपट्टानआणं अधिगतं होति । कि पनिदं जाणं भायतीति? न 
भायति। तञ्हि “अतीता सङ्घारा निरुद्धा, पच्चुप्पन्ना निरुज्झन्ति, अनागता निरुञ्झिस्सन्ती”ति तीरणमत्तमेव होति, 
ब्यसनापन्नानं पन सब्बसङ्कारानं भयतो उपट्टितानं गहणेन भयतुपड्ठानजाणन्ति वुच्चतीति। 


तस्स तं भयतुपट्ठानजाणं आसेवन्तस्स यदा सब्बभवगतेसु सङ्घारेसु ताणं वा लेणं वा परायणं वा न पञ्जायति, 
उक्खित्तासिको विय पच्चामित्तो सादीनवा एव सङ्घारा उपडुहन्ति, तस्स सङ्घारानं आदीनवमेव पस्सन्तस्स आदीनवजाणं 
नाम उपपन्नं होति। तस्सेवं सब्बसङ्कारे आदीनवतो पस्सन्तस्स यदा तिभवपरियापन्नेसु निब्बेदो उप्पज्जति, उक्कण्ठा 
सण्ठहन्ति, सब्बसङ्घारविसंयुत्ते सन्तिपदे अभिरति पटिलभति, तदास्स निब्बिदानुपस्सनं नाम जाणं उप्पन्नं होति । तस्स 
यदा इमिना निब्बिदाजाणेन सब्बसङ्कारेसु निब्बिन्दन्तस्स एकसङ्कारेपि चित्तं न सज्जति, सब्बस्मा सङ्घारतो सप्पमुखगतस्स 
विय मण्डूकस्स मुच्चितुकामता उप्पज्जति, तदा मुच्चितुकम्यताजाणं नाम उप्पन्नं होति । तस्सेवं सब्बसङ्कारेहि 
मुच्चितुकामस्स निच्चसुखसुभअत्ताकारेन पन उपट्टितुं असमत्थतं पापेत्वा मुच्चनस्स उपायसम्पादनत्थं 

अनिच्चन्तिकतादीहि अनिच्चलक्खणं, अभिण्हपटिपीळनतादीहि दुक्खलक्खणं, अजञ्जकतादीहि पटिक्कूलतं, 
तुच्छतादीहि अनत्तलक्खणञ्च आरोपेत्वा सब्बसङ्कारगतं परिग्गण्हन्तस्स पटिसङ्घानुपस्सनाजाणं नाम उप्पन्नं होति। तेन 
पनेबं परिग्गहितसङ्कारेन या सा “सुञ्ञमिदं अत्तेन वा अत्तनियेन वा"तिआदिना द्विकोटिकादिभेदा सुञ्ञता वुत्ता, सा 
परिग्गहेतब्बा । तस्सेवं सुञ्जतो दिस्वा तिलक्खणं आरोपेत्वा सम्मसन्तस्स यदा भयञ्च नन्दिञ्च विप्पहाय 
विस्सट्टभरियस्स विय सङ्घारगतेसु उपेक्खा सन्तिट्ठति, तीसु भवेसु चित्तं न सम्पसारियति, तदास्स सङ्कारुपेकखाञाणं नाम 
उप्पन्नं होति। तं पनेतं याव निब्बानं न पस्सति, ताव दिसाकाको विय कूपकयट्टि पुनप्पुनं सङ्घारमेव अनभिमतम्पि निस्साय 
सङ्घारविचिननेपि मज्झत्तमेव हुत्वा तिट्ठति। तेन वुत्तं “एतेसु पन जाणेसू तिआदि। 


१३०६. विपस्सना...पे०... वुड्ानगामिनीति सिखं उत्तमभावं पत्तत्ता सिखापत्ता। वुट्ठान॑ गच्छतीति वुट्टानगामिनी । 
“वुडन” न्ति हि बहिद्भा निमित्तभूता अभिनिविट्ठवत्थुतो चेव अज्झत्तप्पवत्ततो च वुट्टहनतो मग्गो वुच्चति, तं गच्छतीति 
वुड्ानगामिनी, मग्गेन सद्धिं घटीयतीति अत्थो। 


१३०७. तन्ति यं सिखापत्ता विपस्सना सच्चानुलोमजाणन्ति च वुच्चति, तं सङ्घारुपेकखाजाणं । आसेवन्तस्साति 
पुनप्पुनं सम्मसनवसेन सेवन्तस्स भावेन्तस्स बहुलीकरोन्तस्स। तस्स हि अधिमोक्खसद्धा भावनावसेन बलवतरा 
निब्बत्तिस्सति, वीरियं सुपग्गहितं पटिपक्खविधमनसमत्थं होति, आरम्मणाभिमुखभावेन सति सुपतिट्टिता होति, 
पस्सद्भिसुखानं सातिसयताय चित्तं सुसमाहितं, ततोव अनुलोमञाणुप्पत्तिया पच्चयो भवितुं समत्था तिकखतमा 
सङ्घारुपेक्खा उप्पज्जति। 


१३०८-१२. अनिच्चा...पे०... वोतरतेव साति अनिच्चादीसु एकेन आकारेन सम्मसन्ती सत्तक्खत्तुं पवत्तित्वा 
भिज्जन्ती भवङ्गं ओतिण्णा नाम होति, ततो परं भवङ्गवारोति कत्वा । सङ्कारुपेक्खाकतनयेनाति अनिच्चादिना 
आरम्मणकरणवसेनेव सङ्घारुपेक्खाय कतनयेन, न सम्मसितनयेन। तेनाह “अनिच्चादि...पे०... कुरुमान न्ति। 
भवङ्गावट्टनं कत्वाति भवङ्गस्स निवत्तनं कत्वा चित्तस्स भवङ्गवसेन पवत्तितुं अदत्वा । परिकम्मन्ति मग्गस्स परिकम्मत्ता 
पटिसङ्कारकत्ता। उपचारन्ति मग्गस्स आसन्नत्ता, समीपचारित्ता वा। 


१३१३-६. अनुलोमत्तं सयमेव वदति “पुरिमान'ˆन्तिआदिना। इदञ्हि अनिच्चलवखणादिवसेन सङ्कारे आरब्भ 
पवत्तत्ता, “उदयब्बयवन्तानंयेब वत धम्मानं उदयब्बयजञाणं उप्पादबये अद्दसा”ति च “भङ्गवन्तानंयेव वत भङ्गानुपस्सनं 
भङ्गमद्दसा”ति च “सभयंयेव वत भयतुपड्ठानस्स भयतो उपट्टित''न्ति च “सादीनवेयेव वत आदीनवानुपस्सनं 
आदीनवमह्दसा”ति च “निब्बिन्दितब्बेयेव वत निब्बिदाजाणं निब्बिन्द न्ति च “मुच्चितब्बम्हियेव वत मुच्चितुकम्यताजाणं 
मुच्चितुकामं जात''न्ति च “पटिसङ्कातब्बमेव वत पटिसङ्घाजाणेन पटिसङ्कात'`न्ति च “उपेक्खितब्बंयेव वत 
सङ्घारुपेकखाय उपेक्खित*न्ति च अत्थतो वदमानं विय इमेसञ्च अइुन्नं जाणानं कतकिच्चताय अनुलोमेति सब्बासंयेव 
विपस्सनानं लक्खणत्तयसम्मसनकिच्चत्ता, तथा उपरि च अरियमग्गे सत्ततिंसाय बोधिपक्खियधम्मानं ताय पटिपदाय 
पत्तब्बताय। न हि अनुलोमजाणे थूलथूलसच्चपटिच्छादकसंकिलेसविक्खम्भनवसेन अप्पवत्तन्ते गोत्रभुजाणं उप्पज्जति, 
गोत्रभुञाणे च अनुप्पन्ने मग्गजाणं न उप्पज्जति, तस्मा पुरिमपच्छिमानं भागानं अनुलोमत्ता “अनुलोमन्ति सञ्जित''न्ति। 
तेनेवाति हेड्रिमञाणानं अनुलोममुखेन, उपरि बोधिपक्खियानं अनुलोमनतो च। सच्चानुलोमञाणन्ति पवुच्चति 
मग्गसच्चस्स अनुलोमिकत्ता । बुड्ानगामिनियाति सङ्घारारम्मणाय वुड्ानगामिनिया विपस्सनाय । परियोसानन्ति पुरिमा 
कोटि । सङ्घारारम्मणविपस्सनासु हि अयं विसेसतो वुट्ठानगामिनिविपस्सनाति। असङ्घतारम्मणं पन सब्बेन सब्बं 

अरियमग्गसङ्कातं वुद्ठानं गच्छति उपेतीति। ततोपि हि विसेसतो “वुट्ठानगामिनिविपस्सना ति वत्तब्बतं लभतीति 
आह “अेय्यं सब्बप्पकारेना”तिआदि। 


९३९७-८. कित्तिताति थोमिता, अरियमग्गाधिद्ठानताय महन्तानं सीलक्खन्धादीनं एसनतो गवेसनतो महेसिना 
सम्मासम्बुद्रेन। सन्तकिलेसताय सन्ता। योगन्ति भावनं, भावनाभियोगं वा। 


इति अभिधम्मत्थविकासिनिया नाम 
अभिधम्मावतारसंवण्णनाय 


पटिपदाजाणदस्सनविसुद्धिनिददेसवण्णना निट्टिता | 


२२. बावीसतिमो परिच्छेदो 


जाणदस्सनविसुद्धिनिदेसवण्णना 


१३१९-२१. इदानि आणदस्सनविसुद्धिया निद्देसे अनुप्पत्ते सा यस्स जाणस्स अनन्तरं उप्पज्जति, तं ताव दस्सेन्तो 
“इतो पर न्तिआदिमाह । इतो परन्ति इतो अनुलोमञाणतो उपरि । आवज्जनियठानत्ताति आवज्जनकिच्चं करोन्तं 
किरियमनोधातु विय मग्गस्स आवज्जनट्ठाने ठितत्ता अब्बोहारिकमेव उभयविसुद्धिलक्खणाभावतो । किञ्चापि एवं, तथापि 
वुद्ठानगामिनिविपस्सनाय परियोसानत्ता विपस्सनापक्खियमेवाति आह “विपस्सनाय सोतस्मि, पतितत्ता 
विपस्सना ति । एतेनस्स पटिपदाञाणदस्सनविसुद्धिभजनं दस्सेति। 


१३२२. पुथुज्जनेसु भवं पोथुज्जनिकं, तदेव गोत्तं अरियेहि असम्मिस्सा पुथुज्जनसमञ्ञाति पोथुज्जनिकगोत्तं । 
एकवंसजानञ्हि समाना समञ्ञा “गोत्त”न्ति वुच्चति, गं तायति बुद्धि, अभिधानञ्च एकंसिकविसयताय रक्खतीति 
कत्वा। वा-सद्दो वक्खमानत्थविकप्पने । अभिभुय्य पवत्तितो गोत्रभूति सम्बन्धो । गोत्तं वुच्चति निब्बानं “अरियो''ति 
बुद्धिया, अभिधानस्स च तायनतो पवत्तनतोति अधिप्पायो। ततो भवतीति ततो गोत्ततो आरम्मणपच्चयतो भवति । इति- 
सद्दो चेत्थ हेतुत्थो दडुब्बो। तेन यस्मा ततो भवति, तस्मा गोत्रभूति अत्थो। 


९३२३-५. जाणदस्सनविसुद्भि एव जाणदस्सनसुद्धिकं । तं सम्पादेतुं पनिच्छता तेन भिक्खुना यं अञ्ञं किञ्चिपि 
कातब्बं, तं नत्थीति सम्बन्धो। कस्मा नत्थीति चे आह “यं ही तिआदि | ““कतमेवा''ति वृत्ते “कथन्ति अनुयोगस्स 
उपट्टितत्ता “ अनुलोमावसानं ही“ तिआदिना तं समत्थेति। 


१३२६-७. एवं उप्पन्नअनुलोमजाणस्स पनस्स एतेहि तीहिपि अनुलोमजाणेहि अत्तनो बलानुरूपेन थूलथूले 
सच्चपटिच्छादकतमम्हि अन्तरधापिते सब्बसङ्कारगते चित्तं न पक्खन्दति, न लग्गति, पदुमपलासतो उदकं विय पतिकुटति 
पतिवट्टति, सब्बं निमित्तारम्मणम्पि सब्बं पवत्तारम्मणम्पि पलिबोधतो उपट्ठाति, अथस्स सब्बस्मिं निमित्तप्पवत्तारम्मणे 
पलिबोधतो उपट्टिते दुतियस्स वा ततियस्स वा अनुलोमजाणस्स अनन्तरं गोत्रभुजाणं उप्पज्जति । तेनाह 
“तस्सा”तिआदि | पठमावज्जनञ्चेव पठमाभोगतापि चाति पठमावज्जनं पठमाभोगभूतं | सकत्थे हि अयं ता- 
पच्चयोति । तत्थ आवज्जनं चित्तसन्तानस्स परिणामनवसेन, आभोगो अत्तनो आभुजनवसेन दडुब्बो। 

१३२८-३३. अनन्तरादीहीति अनन्तरसमनन्तरआसेवनउपनिस्सयनत्थिविगतवसेन छहि पच्चयेहि । मुद्धन्ति 
मुद्धभूतं । एकन्तिकताय एकवारमेव च उप्पज्जनतो पुनरावत्ताभावेन पन अनावत्तं। अनावज्जनम्पि चाति 
अनावज्जनम्पिसमानं | सञ्ञं दत्वा वियाति “एवं उप्पज्जाही "ति सञ्जं दत्वा विय। अनिब्बिद्धपुब्बन्ति अपदालितपुब्बं । 
विद्धसेन्तोवाति विनासेन्तो एव । जायतीति निब्बत्तति। एत्थ च इमं उपमं आहरन्ति - एको किर इस्सासो अट्टउसभमत्ते 
पदेसे फलकसतं ठपापेत्वा वत्थेन मुखं वेठेत्वा सरं सन्नय्हित्वा चक्कयन्ते अट्ठासि, अञ्ञो पुरिसो चक्कयन्तं 
आविज्झित्वा यदा इस्सासस्स फलकं अभिमुखं होति, तदा तत्थ दण्डकेन सञ्जं देति। इस्सासो दण्डकसञ्जं 
अमुञ्चित्वाव सरं खिपित्वा फलकसतनिब्बिज्झति | तत्थ दण्डकसञ्चं देन्तो विय गोत्रभुञाणं, इस्सासो विय मग्गजाणं, 
दण्डकसञ्जं अमुञ्चित्वाव फलकसतं निब्बिज्झनं विय मग्गजाणस्स गोत्रभुजाणेन दिन्नसञ्जं अमुञ्चित्वाव निब्बानं 
आरम्मणं कत्वा अनिन्बिद्धपुब्बानं अपदालितपुब्बानं लोभदोसमोहक्खन्धानं निब्बिज्झनन्ति। 


१३३५-८. अनामतग्ग...पे०... महोदधिन्ति अट्टमभवतो पट्टाय निब्बत्तकं अञ्जातकोटिं संसारवट्टदुक्खमहासमुहं । 
पाणातिपातादिपञ्चवेरानि चेव पञ्चवीसति महाभयानि चाति सब्बवेरभयानि। अनेकेपि आनिसंसेति रतनत्तये 
निविट्टसद्भादिके आनिसंसे। आदिमग्गेनाति सोतापत्तिमग्गसङ्घातेन पठममग्गेन। पठममग्गजाणवण्णना। 


१३३९. तस्सेवानन्तरन्ति तस्स अनन्तरंयेव। द्वेषि तीणि वाति नातितिक्खपञ्ञस्स द्वे, तिक्खपञ्जस्स तीणि 
फलचित्तानि। 


१३४०-३. “अजानित्वा वदन्ति तेति वत्वा तत्थ कारणं दस्सेतुं “एकस्सा”तिआदि वुत्तं । पञ्चमं मग्गचित्तन्ति 
इमिनाव छट्टस्स अभावदीपनेन “एकं फलचित्त”न्ति बदतो गोदत्तत्थेरस्स वादोपि पटिक्खित्तो। 


१३४४. “एत्तावता ति पठममग्गस्स उप्पत्तिअनन्तरं फलस्स उप्पत्तिमत्तेन। सोतापन्नोति वुच्चतीति सोतापन्नो 
नाम दुतियो अरियपुग्गलोति वुच्चति । सो देवरज्जचक्कवत्तिरज्जादिपमादट्ठानं आगम्म भुसं पमत्तोपि हृत्वा कामसुगतियं 
सत्तकखत्तुमेव सन्धावित्वा संसरित्वा दुक्खस्सन्तकरणसमत्थो होति। यथाह - 


“किञ्चापि ते होन्ति भुसं पमत्ता, 
न ते भवं अट्टममादियन्ती"ति॥ (खु पा० ६.९; सु० नि० २३२; नेत्ति० ११५)। 


रूपारूपलोकेसु पन न तथा नियमोति आचरिया। 


१३४७. फलादीनन्ति आदि-सद्देन पहोनकिलेसादिके सङ्गण्हाति। तथा च इमिना वताहं मग्गेन आगतो” ति पठमं 
मग्गं पच्चवेक्खति, ततो “अयं मे आनिसंसो लद्भो ति फलं पच्चवेक्खति, ततो “इमे नाम मे किलेसा पहीना”ति 
पहीनकिलेसे पच्चवेकखति, ततो “इमे नाम मे किलेसा अवसिद्ठा”ति उपरिमग्गत्तयवज्झे किलेसे पच्चवेक्खति, अवसाने 
“अयं मे धम्मो आरम्मणतो पटिविद्धो "ति अमतं निब्बानं पच्चवेक्खति। इति सोतापन्नस्स पञ्च पच्चवेक्खणञाणानि 
होन्ति। यथा च सोतापन्नस्स, एवं सकदागामिअनागामीनम्पि। अरहतो पन अवसिट्ठकिलेसपच्चवेक्खणं नाम नत्थि। एवं 
सब्बानिपि एकूनवीसति पच्चवेक्खणञाणानि । तेनाह “पच्चवेक्खणआणानि, भवन्तेकूनवीसती” ति । 


१३४८-५०. यासं पच्चवेक्खणवसेन इमानि जाणानि पवत्तन्ति, ता दस्सेतुं “मग्गो फलज्चा तिआदिमाह । 

उक्कट्टपरिच्छेदोयेव चेसो पहीनावसिट्ुकिलेसपच्चवेकखणञ्हि सेखानम्पि होति वा न वा। न हि सब्बेव तत्थ 
समत्था होन्ति। तेनेव हि महानामो भगवन्तं पुच्छि “को सु नाम मे धम्मो अज्झत्तं अप्पहीनो, येन मे एकदा लोभधम्मापि 
चित्तं परियादाय तिइन्तीतिआदि (म० नि० १.१७५) | योगमारभतेति तस्मियेव वा आसने निसिन्नो, अपरेन वा समयेन 
कामरागब्यापादानं तनुभावकराय सकदागामिमग्गसङ्घाताय दुतियाय भूमिया अधिगमत्थाय विपस्सनायोगं करोति, 
दुतियभावो चस्स देसनावसेन, उप्पत्तिवसेन च वेदितब्बो । सम्पयृत्तानं पन निस्सयभावेन ते धम्मा भवन्ति एत्थाति भूमि, 
यस्मा वा समानेपि लोकुत्तरभावे सयम्पि भवति, न निब्बानं विय अपातुभूतं, तस्मापि “भूमी ति वुच्चति । आणेन 
परिमज्जतीति तेन तेनाकारेन इन्द्रियानं तिकखतरतं सम्पादेत्वा, बलबोज्झङ्गानञ्च पटुतरभावं साधेत्वा लक्खणत्तयं 
तीरणवसेन परिमज्जति | 


९३५९-२. तत्थ अपरापरं ञाणं चारेन्तो परिवत्तेति । तेनाह “विपस्सनावीथि ओगाहती ति । हेट्ठा वुत्तनयेनाति 
उदयब्बयजाणादीन उप्पादने वुत्तनयेनेव । गोत्रभुस्स अनन्तरन्ति एत्थ गोत्रभु विय गोत्रभु । पठममग्गपुरेचारिकजाणञ्हि 
पुथुज्जनगोत्ताभिभवनतो, अरियगोत्तभवनतो च निप्परियायतो “गोत्रभू”ति वुच्चति, इदं पन तंसदिसताय परियायतो 
गोत्रभु । एकच्चसंकिलेसविसुद्धिया, पन अच्चन्तविसुद्धिया आरम्मणकरणतो च “वोदान''न्ति वुच्चति । तेनाह पट्ठाने 
“अनुलोमं वोदानस्स अनन्तरपच्चयेन पच्चयो''ति (पट्टा १.१.४१७) । यस्मा पन पटिसम्भिदामग्गे 
““उप्पादादिअभिभवनटुं उपादाय अट्टु गोत्रभुधम्मा समाधिवसेन उप्पज्जन्ति, दस गोत्रभुधम्मा विपस्सनावसेन 
उप्पज्जन्ती”तिआदीसु (पटि० म० १.६०) गोत्रभुनामवसेनेव आगतं, तस्मा इधापि “गोत्रभुस्स अनन्तर न्ति वुत्तं 
गोत्तसङ्घातनिब्बानतो भूतन्ति कत्वा । दुतियमग्गजाणवण्णना। 


१३५५-७. यन्ति यस्मा। सकिदेवाति एकवारमेव | इमं लोकं आगन्त्वाति इमिना पञ्चसु सकदागामीसु चत्तारो 
वज्जेत्वा एकोव गहितो। एकच्चो हि इध सकदागामिफलं पत्वा इधेव परिनिब्बायति, एकच्चो इध पत्वा देवलोके 
परिनिब्बायति, एकच्चो देवलोके पत्वा तत्थेव परिनिब्बायति, एकच्चो देवलोके पत्वा इधूपपज्जित्वा परिनिब्बायतीति इमे 
चत्तारोपि इध न गहिता। यो पन इध पत्वा देवलोके यावतायुकं वसित्वा इधूपपज्जित्वा परिनिब्बायति, अयमेकोव इध 
गहितोति। अन्तकरो भवेति दुक्खस्सन्तकरो भवेय्य, भवे वा अन्तकरो भवस्स अन्तकरोति अत्थो। ततियाय भूमिया 
पत्तियाति सम्बन्धो । ब्यापादकामरागानं पहानायाति तेसंयेव सकदागामिमग्गेन तनुकरानं संयोजनानं निरवसेसप्पहानाय। 
ततियमग्गजाणवण्णना। 


१३६३-७. पटिसन्धिवसेन कामभवस्स अनागमनतो अनागामी । तेनाह “तत्थेव परिनिब्बायी”ति। तत्थेवाति 
सुद्भावासे वा अञ्जत्थ वा यत्थ उप्पन्नो, तत्थेव परिनिब्बायि। अनावत्तिसभावोति तस्मा लोका इध पटिसन्धिग्गहणवसेन 
इमं लोकं पुनरागमनाभावतो अनावत्तनसभावो, बुद्धदस्सनथेरदस्सनधम्मस्सवनानं पनत्थाय आगमनं होतियेव । 
रूपरागादिपहानायाति रूपरागअरूपरागमानउद्भच्चअविज्जासङ्घातानं पञ्चन्नं उद्भम्भागियसंयोजनानं 
निरवसेसप्पहानाय । विद्धेसायाति विनासाय। चतुत्थमग्गजाणवण्णना । 


१३७१-४. महाखीणासवोति महानुभावतो निबद्भपूजावचनमेतं, न उपादायवचनं “यथा महामोग्गल्लानो"ति। न हि 
चूळखीणासवो नाम अत्थि। अनुप्पत्तो सदत्थो सकत्थो, पूजत्थो वा एतेनाति अनुष्पत्तसदत्थो, सदत्थोति च अरहत्तं 
वेदितब्बं । तञ्हि अत्तुपनिबन्धनड्डेन, अत्तानं अविजहनट्ठेन, अत्तनो परमत्थट्टेन च अत्तनो अत्थत्ता “सदत्थो"ति वुच्चति । 
खीणानि दसपि भवसंयोजनानि एतस्साति खीणसंयोजनो । दक्खिणं अरहतीति दक्खिणेय्यो | चतस्सोपीति 

सोतापत्तिमग्गो सकदागामिमग्गो अनागामिमग्गो अरहत्तमग्गोति चतस्सोपि। विसुद्धिकामेनाति अत्तनो विसुद्धि 
इच्छन्तेन। तपोयेव धनमस्साति तपोधनो, तेन। 


इति अभिधम्मत्थविकासिनिया नाम 
अभिधम्मावतारसंवण्णनाय 


जाणदस्सनविसुद्धिनिद्देसवण्णना निट्टिता । 


२३. तेवीसतिमो परिच्छेदो 


किलेसप्पहानकथावण्णना 


१३७५. इदानि इमिस्सायेव चतुत्थआणाय ञाणदस्सनविसुद्धिया आनुभावविजाननत्थं येन ये धम्मा पहातब्बा, तेसं 
पहानञ्च अभिसमयकाले परिञ्ञादिकिच्चानि च दस्सेतुं “एतेसु येन ये धम्मा तिआदि आरद्धं । ये धम्माति ये 
संकिलेसधम्मा । संयोजनादीसु खन्धेहि खन्धानं, फलेन कम्मस्स, दुक्खेन वा सत्तानं संयोजनड्डेन बन्धनड्वेन संयोजनानि। 
सम्पयुत्तधम्मानं विबाधनट्ठेन, उपतापनट्टेन, संकिलिट्टताय च किलेसा । अभिनिवेसादिवसेन मिच्छाविपरीतं पवत्तनतो 
मिच्छासभावाति मिच्छत्ता । लोके धम्मा, लोकपरियापन्ना धम्मा, लोकप्पवत्तियं सति अनुपरमधम्मत्ता वाति लोकधम्मा । 
मच्छेरस्स भावो, कम्मं वाति मच्छरियं । विपरीतट्ठेन विपल्लासा | नामकायस्स च रूपकायस्स च गन्थनतो गन्था । 
अरियेहि अगन्तब्बा, अयुत्ता गतीति वा अगति। आसवन्तीति आसवा, आभवग्गतो सब्बमोकासलोकं, आगोत्रभुतो सब्बे 
धम्मे ब्यापेत्वा पवत्तन्तीति अत्थो, आसवन्ति संसारदुक्खन्ति बा आसवा, चक्खादीहि वा संवरासंवरद्वारेहि सत्तसन्ताने 
आसवन्ति वणतो यूसानि सन्दन्ति वियाति आसवा, आसवन्ति वा एतेहि चित्तानि विसयेसूति आसवा | 
संसारमहासागरप्पत्तिहननतो ओघा वियाति ओघा । हेट्ठा वुत्तनयेन योजनतो योगा । निवारेन्ति 
लोकियलोकुत्तरगुणविसेसाधिगमन्ति नीवरणानि । अनिच्चादिधम्मसभावं अतिक्कम्म परतो असभावतो आमसन्तीति 
परामासा | मण्डूकं पन्नगो विय आरम्मणं भुसं आदियन्तीति उपादानानि। अप्पहीनभावेन सत्तसन्ताने अनुसेन्ति 
मूसिकविसं विय अनुरूपकारणं लभित्वा उप्पज्जन्तीति अनुसया । चित्तस्स मलीनभावकरणड्रेन मला। अकुसलकम्मानि 
च तानि दुग्गतीनं पथा चाति अकुसलकम्मपथा । इध पन कम्मपथभावं अण्पत्तानं तंसभावतो गहणं दडुब्बं । चित्तं 
उप्पज्जति एत्थाति चित्तुप्पादो, चेतसिकरासि, अकुसलो च सो चित्तुप्पादो चाति अकुसलचित्तुप्पादो । 


कामभवतो उपरिकोड्ासभावतो ततियमग्गप्पत्तिया उद्धं भजितब्बतो, सेवितब्बतो चाति उद्धम्भागा, रूपारूपभवा, 
तेसं हितानि तत्थुप्पज्जनखन्धादियोजनतोति उद्भम्भागियानि, तानियेव संयोजनानीति उद्धम्भागियसंयोजनानि। 
रूपारूपभवतो हेड्िमकोड्ठासभावतो तत्थुप्पादकिलेसानं अप्पहीनभावेन ततियमग्गप्पत्तिया हेट्ठा भजितब्बतो वा अधोभागा, 
कामभवा, तेसं हितानि संयोजनानीति अधोभागियसंयोजनानीति । 


इमेसु पन दससु रूपभवसंयोजनं, अरूपभवसंयोजनं, कामभवसंयोजनञ्च अत्थतो लोभोव, 
सक्कायदिड्टिसीलब्बतपरामासापि दिड्टियेव, तस्मा धम्मतो सत्त संयोजनानि। 

मिच्छासङ्कप्पो मिच्छावायामो मिच्छासमाधीति तथा पवत्तानं वितक्कवीरियसमाधीनमधिवचनं । मिच्छावाचादयो तयो 
तथा पवत्ता चेतना । मिच्छासति पन चित्तुप्पादो | मिच्छाञाणं तथा पवत्तो मोहो । मिच्छाविमुत्ति लोकथूपिकादीसु मोक्खोति 
पवत्तमिच्छागाहो । 


कारणूपचारेनाति लाभहेतुको लाभो, अलाभहेतुको अलाभोतिआदिना कारियस्स कारणवसेन उपचरणेन। 
लोकधम्मग्गहणन्ति लोकधम्मग्गहणेन गहणं । 


आवासे मच्छरियं, आवासहेतुकं वा मच्छरियन्ति आवासमच्छरियं। एवं कुलमच्छरियादीनिपि। तत्थ आवासोति 
विहारादि। कुलन्ति उपट्ठाककुलं, जातिकुलञ्च । लाभोति पच्चयलाभोयेव। बण्णोति सरीरवण्णो च गुणवण्णो च। 
धम्मोति आगमो, अधिगमो च। 


“नतयो"ति वत्थुं अभिन्दित्वा वुत्तं, भिन्दित्वा च पन वुच्चमाने द्वादस होन्ति। 


अभिसज्जनूपनय्हनवसेन पवत्तनतो अभिज्झाब्यापादानं कायगन्थता दटुब्बा । “इदमेव सच्चं मोघमञ्ज "न्ति एवं 
अवत्थुम्हि पवत्तो अभिनिवेसो इदंसच्चाभिनिवेसो । सीलब्बतपरामासइद॑सच्चाभिनिवेसकायगन्था चेत्थ अत्थतो दिट्टियेव, 
तस्मा धम्मतो तयो कायगन्था । 


“छन्ददोसमोहभयानी”ति अगतिकारणत्ता वुत्तं, छन्दादीहि पन अकत्तब्बकरणं, कत्तब्बाकरणञ्च अगति नाम। 
आसवेसु कामरागभवरागा अत्थतो लोभोति धम्मतो तयो आसवा। 


तेसमेवाति कामरागादीनमेव। ते हि ओघो विय अत्तनि पतिते अपायसमुहं पापेन्ति, संसारदुक्खतो च सीसं 
उक्खिपितुं न देन्ति, खन्धादीनि च खन्धादीहि योजेन्ति। 


कामुपादानादीनीति कामुपादानदिटुपादानसीलब्बतुपादानअत्तवादुपादानानि। दिट्दुपादानादीनि चेत्थ तथा पवत्ता 
दिट्टियेब, कामुपादानं लोभोति धम्मतो द्वे उपादानानि । 


सत्तानुसयाति एत्थ यदि अप्पहीनट्टेन सत्तसन्ताने अनुसेन्तीति अनुसया। कस्मा सत्तेव वृत्ता, ननु अञ्ञेसम्पि 
किलेसानं अप्पहीनभावो विज्जतीति? न मयं अप्पहीनमत्तेन अनुसयं वदाम, किन्तु अप्पहीनभावेन थामगतकिलेसा 
अनुसयाति, थामगमनञ्च नेसं अञ्ञजेहि असाधारणो सभावो दटुब्बो। तथा हि धम्मसभाववेदिना तथागतेन इमेयेव अनुसया 
बुत्ता, कामरागोयेब अनुसयो कामरागानुसयो। एवं सेसेसुपि। अपरे पन “कामरागस्स अनुसयो”तिआदिनिब्बचनं वत्वा 
कामरागादीनं बीजभूता अत्तभावस्स किलेससम्भूता किलेसुप्पादनसत्ति अनुसयाति वण्णेन्ति, तेसं मतपटिक्खेपो इध 
पपञ्चावहत्ता अनाहटो। 


पाणस्स अतिपातो पाणातिपातो, पाणोति वोहारतो सत्तो, परमत्थतो जीवितिन्द्रियं। तस्मिं पाणे पाणसञ्जिनो 
जीवितिन्द्रियुपच्छेदकप्पयोगसमुद्ापिका वधकचेतना पाणातिपातो। परभण्डे तथासञ्जिनो तदादायकप्पयोगसमुदड्ठापिका 
थेय्यचेतना अदिन्नादानं। असद्भम्मकामताय कायद्वारप्पवत्ता अगन्तब्बट्ठानवीतिक्कमचेतना कामेसुमिच्छाचारो। अभूतं 
बत्थुं भूततो परं विञ्जापेतुकामस्स तथा विञ्जापनप्पयोगसमुड्टापिका चेतना मुसावादो। सो पन परस्स अत्थभेदकरोव 


www.tipitaka.org Vipassana Research Institute 


Page 332 sur 342 


कम्मपथो, इतरो कम्ममेव। संकिलिट्टचित्तस्स परभेदनकामताय, अत्तपियकम्यताय वा परभेदकप्पयोगसमुड्ापिका 
चेतना पिसुणवाचा । सापि द्वीसु भिन्नेसुयेव कम्मपथो । परमम्मच्छेदकप्पयोगसमुद्ठापिका एकन्तफरुसचेतना 
फरुसवाचा। अनत्थविञ्ञापनप्पयोगसमुट्टापिका संकिलिट्टचेतना सम्फप्पलापो नाम | सो पन परेहि गहितेयेब कम्मपथो 
होति। “अहो वतेदं मम होतू”ति एवं परभण्डाभिज्झायनलक्खणा अभिज्झा। “अहो वतायं सत्तो विनस्सेय्या”ति एवं 
मनोपदोसलवक्खणो ब्यापादो । “नत्थि दिन्न" न्तिआदिना नयेन विपरीतदस्सनलक्खणा मिच्छादिट्टि। एत्थ च 
नत्थिकअहेतुकअकिरियदिड्टीहियेव कम्मपथभेदो। 


इमेसु च पाणातिपातादि तिविधं कायकम्ममेव । तं कायवचीद्वारेसुयेव उप्पज्जति, न मनोद्वारे । तथा मुसावादादि 
चतुब्बिधं वचीकम्ममेव | अभिज्झादिकं पन तिविधं मनोकम्ममेव। तं तीसुपि द्वारेसु पवत्तति । द्वारन्तरेसुपि पवत्तमानस्स 
सकसकनामापरिच्चागो वुत्तोयेव । धम्मतो चेत्थ आदितो सत्त चेतनासभावा, इतरे तयो चेतनासम्पयुत्ताति दटुब्बा । 
महासावज्जअप्पसावज्जप्पयोगादिभेदो पन तत्थ तत्थ वुत्तनयेन वेदितब्बो। 


एतानीति इमानि मग्गजाणानि। यथासम्भवन्ति तंतंमग्गानुरूपं । 


अपायं गच्छन्ति एतेहीति अपायगमनीया । सेसाति न अपायगमनीया । ओळारिकाति ततियमग्गेन पहातब्बावत्थं 
उपादाय ओळारिका । तेनाह “सुखुमा ततियमग्गआणवज्झा ति । सुखुमा कामरागपटिघाति सम्बन्धो। 
चतुत्थमग्गञाणवज्झा एवाति अवधारणेन पठममग्गादिवज्झतं निवत्तेति। न हि रूपरागादीनं अपायगामिनियावत्थापि 
अत्थि, यतो ते पठमजाणवज्झापि सियुन्ति । 


यत्थ यत्थ पन एव-सद्देन अवधारणं अकत्वा यं यं दुतियजाणवज्झन्ति वा ततियजाणवज्झन्ति वा 
चतुत्थजाणवज्झन्ति वा वक्खति, तत्थ तत्थ सो सो पुरिमजाणेहि हतापायगमनीयादिभावोव हुत्वा उपरिजाणवज्झो होतीति 
वेदितब्बो। तेन लोभ...पे०... चतुत्थञाणवज्झानीति एत्थ लोभादयो हेड्टिममग्गवज्झापि होन्तेव । 


यसेति परिवारे । 
दुक्खे सुखन्ति सञ्जाचित्तविपल्लासाति सम्बन्धो। 


अगतियो पठममग्गञजाणवज्झाति किञ्चापि छन्दादयो तण्हादिसभावा उपरिमग्गवज्झा, तथापि तम्मूलकस्स 
अकत्तब्बकरणस्स, कत्तब्बाकरणस्स च अपायगमनीयताय पठममग्गजाणवज्झा । 


कताकतकुसलाकुसलविसयं यं विप्पटिसारभूतं कुक्कुच्चं, तं ध ततियञाणवज्झं वृत्तं । यं पन 
“कुक्कुच्चपकतताय आपत्ति आपज्जती' ति वुत्तं कुक्कुच्चं, तं सन्धाय “कुक्कुच्चविचिकिच्छा सोतापत्तिमग्गेन 
पहीयन्ती "ति (ध० स° अट्ठ ० ११७६) धम्मसङ्गणीअट्टुकथायं वुत्तं, तस्मा द्विन्नं वचनानं अयं अधिप्पायो वेदितब्बो। 
अञ्जेसुपि एदिसेसु ठानेसु अधिप्पायोब परियेसितब्बो, न विरोधतो पच्चेतब्बं। ओळारिकानवसेसप्पहानं वा सन्धाय 
कुक्कुच्चस्स पठमततियञाणवज्झता वुत्ता। यं पन अरहतो उप्पज्जमानं “भगवता पटिक्खित्तं अनुवसित्वा अनुवसित्वा 
आवसथपिण्डं भुञ्जितुन्ति कुक्कुच्चायन्तो न पटिग्गहेसी"ति (पाचि० २०४) आगतं कुक्कुच्चं, न तं नीवरणं | न हि 
नीवरणं अरहतो उप्पज्जति, नीवरणपतिरूपकं पन कप्पतीति बीमंसनभूतं विनयकुक्कुच्चं नाम, तं तथापवत्तचित्तुप्पादोव। 

कामरागपटिघानुसया अनुसहगता ततियजाणवज्झा, ओळारिकानं पन दुतियजाणवज्झता हेट्टा वुत्तनयाव । 
अकुसलचित्तुप्पाद-ग्गहणेन चेत्थ मक्खपलासमायासाठेय्यथम्भसारम्भादीनं सङ्गहो कतोति दटुब्बं । 


१३७६. तेन तेनाति तेन तेन घातकेन सद्भि । कि पनेतानि एते धम्मे घातेन्तानि अतीतानागते घातेन्ति, उदाहु 
पच्चुप्पन्नेति। कि पनेत्थ, यदि ताव अतीतानागते, अफलो वायामो आपज्जति। कस्मा? पहातब्बानं तदा नत्थिताय। अथ 
पच्चुप्पन्ने, तथापि अफलो वायामेन सद्भि पहातब्बानं अत्थिताय। अथापि कथञ्चि पहानं सिया, संकिलेसिका मग्गभावना 
आपज्जति पहातब्बप्पहायकानं सहावट्ठानतो? सच्चमेतं, ये पन मग्गेन असमुग्घाटितत्ता कारणलाभे सति अवस्सं 
उप्पज्जनारहा किलेसा, ते अत्तनो उप्पत्तिया अनुप्पत्तिधम्मतं आपादेन्तानि एतानि ते अनागते घातेन्ति नाम। 


१३७७-८२. परिञ्ञादीनि किच्चानीति परिञ्ञापहानसच्छिकिरियाभावनावसेन चत्तारि किच्चानि। वुत्तानीति 
“दुक्खं परिञ्जेय्य''न्तिआदिना (सं० नि० ५.१०९९), “यो, भिक्खवे, दुक्खं पस्सतीतिआदिना (सं० नि० ५.११००) च 
बुत्तानि। सच्चाभिसमयेति चतुन्नं अरियसच्चानं पटिविज्झनक्खणे । 


यथासभावतोति अविपरीतसभावेन। ““जानितब्बानी ति वत्वा कथं पनेतं जानितब्बं, कथं नाम एकेकस्स 
जाणस्स एकक्खणे चत्तारि किच्चानि सम्भवन्ति। न हि तादिसं किञ्चि लोके दिटुं अत्थि, न च वचनं लब्भतीति चोदनं 
मनसि निधाय तेसं जाननविधि उपमावसेन ताव दस्सेतुं “पदीपो ही तिआदि वृत्तं | बिदंसेतीति दस्सेति। परियादियतीति 
खेपेति । 


१३८३-४. परिञ्ञाभिसमयेनाति अनवसेसतो परिच्छिज्ज जाननसङ्घातेन पटिविज्झनेन । अभिसमेतीति 
असम्मोहवसेन पटिविज्झति । पहानाभिसमयेनेवाति समुच्छेदप्पहानसङ्घातेन पटिविज्झनेन असम्मोहतोब अभिसमेति। 
भावनाविधिनाति सहजातादिपच्चयतावसेन भावनाभिसमयविधिना । मग्गजाणञ्हि सम्मासङ्कप्पादिवसेन 
मग्गपुब्बभागभावनासम्भूतेन अरियमग्गभावनासङ्कातेन पटिविज्झनेन अभिसमेतीति अट्टुझ्िकं मग्गं असम्मोहतो 
पटिविज्झति । तञ्हि सम्पयुत्तधम्मेसु सम्मोहं विद्ध॑सेन्तं अत्तनिपि सम्मोहं विद्भंसेतियेव। निरोधन्ति निब्बानं । 
सच्छिकरोतीति पच्चक्खकरणवसेन पटिविज्झति। “निरोधं सच्छिकरोती”ति निरोधसच्चमेकं आरम्मणपटिवेधेन 
चत्तारिपि सच्चानि असम्मोहपटिवेधेन मग्गजाणं पटिविज्झति। 


एवं युत्तिवसेन विभावितं एकपटिवेधं आगमेनपि साधेतुं “वुत्तम्पि चेत न्तिआदि वुत्तं। मग्गसमङ्गिस्स जाणन्ति हि 
“यो नु खो, आवुसो, दुक्खं पस्सति, दुक्खसमुदयम्पि सो पस्सति, दुक्खनिरोधम्पि, दुक्खनिरोधगामिनिपटिपदम्पि सो 
पस्सती”ति (सं० नि० ५.११००) एकसच्चदस्सनसमङ्गिनो अञ्ञसच्चदस्सनसमङ्गि भावविचारणायं तमत्थं साधेतुं 
आयस्मता गवम्पतित्थेरेन वुत्तं। अञ्ञजथा कमाभिसमये सति पुरिमदिट्टस्स पुन अदस्सनतो समुदयादिपस्सतो 
दुक्खादिदस्सनं पुन अवत्तब्बं सिया । इदानि पनेत्थ उपमासंसन्दनं करोन्तो आह “पदीपो तिआदि | निस्सयाभावहेतुताय 
दुक्खपरिञ्ञाय बट्टिज्झापनसदिसता, पटिपक्खविद्धंसनताय समुदयप्पहानस्स अन्धकारविनासनसदिसता, 
जाणालोकपरिबृहनताय मग्गभावनाय आलोकविदंसनसदिसता, तेन तेन मग्गेन यथा यथा निरोधस्स सच्छिकिरिया, तथा 
तथा किलेसस्रेहपरियादानं होतीति निरोधसच्छिकिरियाय स्रेहपरियादानसदिसता कारणूपचारेन वुत्ता। 


९३८५-६. अपरायपि उपमाय तमत्थं दस्सेन्तो आह ““उग्गच्छन्तो तिआदि । ओभासेतीति पकासेति। 

पटिहञ्ञतीति पटिप्पस्सम्भेति। एत्थापि यथा सूरियो रूपगतानि ओभासेति, एवं मग्गजाणं दुक्खं परिजानाति। यथा 
अन्धकारं विनासेति, एवं समुदयं पजहति। यथा आलोकं दस्सेति, एवं सहजातादिपच्चयताय मग्गं भावेति। यथा सीतं 
पटिप्पस्सम्भेति, एवं सब्बकिलेसदरथपरिळाहपटिप्पस्सद्भिभूतं निरोधं सच्छिकरोतीति उपमासंसन्दनं दटुब्बं । 


९३८८. अप्पेतीति पप्पोति । दुकखपरिञ्ञाय सक्कायतीरसमतिक्कमभावतो ओरिमतीरप्पजहनसदिसता, 
मग्गभावनाय सत्ततिसबोधिपक्खियधम्मवहनताय भण्डवहनसदिसता, एत्तावता पञ्ञजाभावनाय 
नानाकिलेसविद्धंसनवसप्पवत्तो आनिसंसो दस्सितो होतीति। 


अरियफलसमापत्तिनिरोधसमापत्तियोपि पनस्सा आनिसंसाति ददुब्बं। ता पन सङ्घेपतो एवं ददुब्बा - 
““अरियफलसमापत्ती”ति हि चतुन्नम्पि फलट्टानं अत्तनो अत्तनो अरियफलस्स दिट्ुधम्मसुखविहारत्थं निरोधे अप्पना। 
चत्तारोपि हि अरियपुग्गला सकं सकं फलसमापत्ति समापज्जन्ति। केचि पन “अनागामिअरहन्तोव समापज्जन्ति 
समाधिस्मिं परिपूरकारिताया"ति वदन्ति, तं अकारणं अत्तना पटिलद्धसमापत्तिसमापज्जने समाधिस्मिं परिपूरकारिताय 
कातब्बाभावतो। सब्बसो असमुच्छिन्नकिलेसस्स हि पुथुज्जनस्सापि अत्तना पटिलद्धलोकियसमापत्तिसमापज्जनं लब्भति, 
किमङ्गं पन समुच्छिन्नेकच्चकिलेसानं अरियानं। उपरिमा पन हेट्टिमं पुब्बे पटिलद्भम्पि न समापज्जन्ति पुग्गलन्तरभावं 
उपगतत्ता। समुग्घाटितकम्मकिलेसनिरोधनेन हि पुथुज्जनेहि विय सोतापन्नस्स, सोतापन्नादीहि सकदागामिआदीनं 
पुग्गलन्तरभावूपगमनं अत्थि, अनन्तरफलत्ता च लोकुत्तरकुसलानं हेट्ठिमतो उपरिमो भवन्तरगतो विय होतीति तस्स तस्स 
अरियस्स तं तं फलं भवङ्गसदिसं होति, तस्मा पुग्गलन्तरभावूपगमनेन पटिप्पस्सद्धत्ता नत्थि उपरिमस्स 
हेडिमफलसमापत्तिया समापज्जनं, हेड्टिमो पन उपरिमं न समापज्जति अनधिगतत्ताति चत्तारोपि पुग्गला सकसकफलमेव 
समापज्जन्ति | तं पन समापज्जितुकामेन अरियसावकेन रहोगतेन पटिसल्लीनेन उदयब्बयादिवसेन सङ्घारा विपस्सितब्बा। 
तस्स पवत्तानुपुब्बविपस्सनस्स सङ्घारारम्मणगोत्रभुजाणानन्तरं फलसमापत्तिवसेन निरोधे चित्तं अप्पेति। 
फलसमापत्तिनिन्नचित्तताय चेत्थ सेखस्स फलमेव उप्पज्जति, न मग्गो। अञ्जो एव हि विपस्सनाचारो अरियमग्गावहो, 
अञ्जो फलसमापत्तिआवहो। 


तथा हि अरियमग्गबीथियं अनुलोमजाणानि अनिब्बिद्भपुब्बानं थूलथूललोभक्खन्धावीनं सातिसयं पदालनेन 
लोकियजाणेसु उक्कंसपारमिप्पत्तानि मग्गानुकूलानि ह॒त्वा उप्पज्जन्ति, फलसमापत्तिवीथियं पन तानि तेन तेन मग्गेन तेसं 
तेसं किलेसानं समुच्छिन्नत्ता किलेसविक्खम्भने निरुस्सुक्कानि केबलं अरियानं फलसमापत्तिसुखसमङ्गिभावस्स 
परिकम्मप्पत्तानि हुत्वा उप्पज्जन्तीति न तेसं कुतोचि वुड्ानसम्भवो। यतो नेसं पच्छिमो सङ्घारनिमित्ततो वुदुहित्वा मग्गस्स 
अनन्तरपच्चयो भवेय्य, तेनेव च फलसमापत्तिया अनन्तरपच्चयभूतं जाणं सङ्घारारम्मणमेव होति, न निब्बानारम्मणन्ति 
वेदितब्बं । पुब्बाभिसङ्घारवसेन चस्सा पबन्धवसेन पवत्तिपरिच्छिन्नकालापगमे भवङ्गवसेन ततो वुट्ठानञ्च वेदितब्बं । 


निरोधसमापत्ति पन ततियचतुत्थफलड्ठानं अनुपुब्बनिरोधवसेन चित्तचेतसिकानं धम्मानं अप्पवत्ति । 
अनागामिअरहन्तोयेव हि कामच्छन्दादिसमुच्छिन्दनेन समाधिस्मिं परिपूरकारिताय समथफलसमन्नागतत्ता निरोधं 
समापज्जन्ति । तथा हेतं समथविपस्सनानं युगनन्धभावप्पवत्तनवसेन द्वीहि बलेहि समन्नागतस्सेव सम्भवति, तस्मा तं 
समापज्जितुकामेन अनागामिना, खीणासवेन वा अट्टसमापत्तिलाभिना रहोगतेन पटिसल्लीनेन पठमज्झानं समापज्जित्वा 
बुड्ठाय तत्थ सङ्घारा अनिच्चतो दुक्खतो अनत्ततो विपस्सितब्बा, ततो दुतियं ततियं चतुत्थं आकासानञ्चायतनं 
विञ्जाणञ्चायतनं समापज्जित्वा वुद्ठाय तथेव तत्थ सङ्घारा सम्मसितब्बा, अथ आकिञ्चञ्जायतनं समापज्जित्वा वुट्ठाय 

नानाबद्भाविकोपनं सङ्घपटिमाननं सत्थुपक्कोसनं अद्धानपरिच्छेदोति चतुब्बिधं पुब्बकिच्चं कातब्बं । 


तत्थ सरीरतो विसंयुत्ता मञ्चपीठादयो सत्ताहब्भन्तरे यथा न नस्सन्ति, तथा अधिट्टानं नानाबद्धाविकोपनं । 
सरीरसंयुत्ते विसुं अधिट्ठानकिच्चं नत्थि। सङ्घो पन जत्तिकम्मादीसु किञ्चिदेव कम्मं कत्तुकामो “याव मं न पक्कोसति, 
तावदेव वुट्टुहिस्सामी' ति पुब्बाभोगकरणं सङ्घपटिमाननं । सत्था च “सिकखापदपञ्ञजापनादीसु याव मं न पक्कोसति, 
तावदेव वुदुहिस्सामी”ति पुब्बाभोगकरणं सत्थुपक्कोसनं। सत्ताहब्भन्तरे अत्तनो आयुसङ्कारस्स पवत्तनसमत्थतावलोकनं 
अद्धानपरिच्छेदो । एवं कतपुब्बकिच्चेन नेवसञ्जानासञ्जायतनं समापज्जितब्बं। अथेकं वा द्वे वा चित्तवारे 
अतिक्कमित्वा अचित्तको होति, निरोधं फुसति, ततो यथापरिच्छेदं ततियचतुत्थफलानं अञ्जतरेन निरोधा बुडुहिस्सतीति । 
एवमयं दुविधा समापत्ति लोकुत्तरपञ्ञजाय आनिसंसो। 


१३९२-४. सदेवकलोकतो उत्तिण्णेन, उत्तरितरेन वाति लोकुत्तरेन सम्मासम्बुद्रेन । पञ्ञाय भावनन्ति सम्बन्धो । 
हितभावनन्ति इधलोकपरलोकहितविभावनं इमं पञ्जाभावनं | सुखसंहितन्ति सिनिद्भच्छायृदकवन्ततादिना सुखसहितं । 
हितन्ति योगकम्मस्स हितं । उत्तमन्ति उग्गततमं, अच्चुग्गतं बलवन्तम्पीति अधिप्पायो। अविग्गहकम्पदन्ति विग्गहञ्च 
कम्पञ्च न देतीति अविग्गहकम्पदन्ति अत्थो। 


इति अभिधम्मत्थविकासिनिया नाम 
अभिधम्मावतारसंवण्णनाय 


किलेसप्पहानकथावण्णना निदिता । 


२४. चतुवीसतिमो परिच्छेदो 


पच्चयनिहेसवण्णना 
१३९५. इदानि नेसं पच्चयविधिं दस्सेतुं “येस न्तिआदि आर्धं । 


पटिच्च एनं फलमेति पवत्तति, तिट्ठति, उप्पज्जति वाति पच्चयो, हिनोति पतिड्ठाति एत्थाति हेतु, अनेकत्थत्ता 
धातुसहानं हि-सद्दो मूल-सद्दो विय पतिट्ठत्थो वेदितब्बो, हिनोति वा एतेन कम्मनिदानभूतेन उद्धं ओजं अतिहरन्तेन मूलेन 
विय पादपो तप्पच्चयं फलं गच्छति विरुळिह आपज्जतीति हेतु, हेतु च सो मूलट्ठेन, पच्चयो च उपकारकट्रेनाति 
हेतुपच्चयो, हेतु हत्वा पच्चयो हेतुभावेन पच्चयोति अत्थो। 


एवं आरम्मणपच्चयादीसु दटुब्बं । स्वायं पटिसन्धियं कम्मसमुड्ानानं, पवत्तियं चित्तसमुद्ठानानं रूपानं, उभयत्थ 
सहजातनामधम्मानञ्च पच्चयो । सब्बलोकियलोकुत्तरन्ति इमिना पञ्जत्तियापि लोके विदितभावेन लोकियपदेन 
सङ्गहितत्ता रूपादिभेदेसु छन्बिधेसु सङ्घतासङ्कतपञ्जत्तिधम्मेसु न कोचि धम्मो आरम्मणपच्चयो न होतीति दस्सेति। तेनेव 
“यं यं धम्मं आरब्भा”ति अनियतो कतोति। ननु च “यं यं धम्म”न्ति (पट्ठा० १.१.२-३) वृत्तत्ता पञ्जत्तिया गहणं न 
होतीति? नायं दोसो धम्मसहस्स जेय्यवचनत्ता। आरब्भाति आलम्बित्वा, गहेत्वाति अत्थो। उप्पज्जन्तीति इदं 
निदस्सनमत्तं । ते पन तं आरब्भ उप्पज्जन्ति चेव तिट्ठन्ति च । यथा हि दुब्बलो पुरिसो दण्डं वा रज्जुं वा आलम्बित्वा उट्ठुहति 

चेव तिड्टुति च, एवं चित्तचेतसिका धम्मा रूपादिआरम्मणं आलम्बित्वा उप्पज्जन्ति चेव तिडुन्ति चाति। 


जेट्टकट्टेन उपकारको धम्मो अधिपतिपच्चयो । जेट्टकट्रेनाति च पमुखभावेन। अत्ताधीनानञ्हि पतिभूतो धम्मो 
अधिपतीति सो तेसं पमुखभावेन पवत्तति। “छन्दाधिपति छन्दसम्पयृत्तकानं धम्मानं तंसमुड्ठानानञ्च रूपानं 
अधिपतिपच्चयेन पच्चयो”तिआदिवचनतो छन्दादयो चत्तारो धम्मा सहजातनामरूपानं सहजाताधिपतीति दस्सेन्तो आह 
“तत्थ सहजाताधिपती तिआदि | “छन्दवतो कि नाम कम्मं न सिज्झती"तिआदिकं पुरिमाभिसङ्घारूपनिस्सयं लभित्वा 
उप्पज्जमाने चित्तुप्पादे छन्दादयो धुरभूता जेडुकभूता सम्पयुत्तधम्मे, तंसमुद्ानरूपे च साधयमाना वसे वत्तयमाना हुत्वा 
पवत्तन्ति, ते च तेसं वसेन वत्तन्ति हीनादिभावेन तदनुवत्तनतो । तेन ते अधिपतिपच्चया होन्ति, नो च खो एकतो। यदा हि 
छन्दं धुरं छन्दं जेडुकं कत्वा चित्तं पवत्तति, तदा छन्दोब अधिपति, न इतरे। एस नयो सेसेसुपि। अधिपतिभावोपि हि नेसं 
अत्तनो पवत्तिनिवारके अभिभुय्य पवत्तनतो होति। अवसेसन्ति यथावृत्तानं तेसं गरुकातब्बताभावतो, गरुकतस्सेव च 
आरम्मणाधिपतिभाववचनतो । वुत्तज्हेतं “यं यं धम्मं गरु कत्वा ये ये धम्मा उप्पज्जन्ति चित्तचेतसिका धम्मा, ते ते धम्मा 
तेसं तेसं धम्मानं अधिपतिपच्चयेन पच्चयो"ति (पट्टा० १.१.३) । तत्थ गरुं कत्वाति गरुकारचित्तीकारवसेन वा 
अस्सादनवसेन वा गरुँ भारिकं लद्भब्बं अनवञ्ञातं कत्वा । गरुकातब्बञ्हि आरम्मणं तन्निन्नपोणपब्भारानं 
अस्सादनपच्चवेक्खणमग्गफलानं अत्तनो वसे वत्तयमानं विय पच्चयो होति, तस्मा अयं अत्ताधीनानं पतिभावेन 
उपकारकत्ता अधिपतिपच्चयो दटुब्बो । 


अन्तरयतीति अन्तरं, ब्यवधायकन्ति अत्थो, नास्स अन्तरं विज्जतीति अनन्तरो, सोयेव पच्चयोति अनन्तरपच्चयो, 
अनन्तरभावेन उपकारको धम्मोति अधिप्पायो। अनन्तरनिरुद्धाति अत्तनो निरोधानन्तरं अनुरूपचित्तुप्पादस्स 
उप्पत्तिपच्चयभावेन तस्स उप्पत्तिया पुरिमभागे अनन्तरं हुत्वा निरुद्धा, रूपधम्मा पन अनन्तरपच्चया नत्थि। 


समनन्तरभावेन उपकारको धम्मो समनन्तरपच्चयो, तथा समनन्तरपच्चयोपीति ठपेत्वा उपसग्गमत्तं न एत्थ कोचि 
विसेसो। यो हि अनन्तरपच्चयो, सोव समनन्तरपच्चयोति। पुरिमपच्छिमानञ्हि अनन्तरुप्पादभावतो 
निरन्तरुप्पादनसमत्थता अनन्तरपच्चयता, रूपकलापानं विय सण्ठानाभावतो पच्चयपच्चयुप्पन्नानं सहट्डानाभावतो च 
“इदमितो उद्धं हेठ्ठा तिरिय'न्ति विभागाभावा अत्तनो एकत्तमिव उपनेत्वा सुटु अनन्तरभावेन उप्पादेतुं समत्थता 
समनन्तरपच्चयता, तस्मा धम्मतो अविसेसेपि विनेय्यवसेन ब्यञ्जनत्थमत्ततो विसेसं गहेत्वा तेसं विसुं देसना कता । यम्पि 
“अत्थानन्तरताय अनन्तरपच्चयो, कालानन्तरताय समनन्तरपच्चयो"ति आचरियानं मतं, तं “निरोधा वुटुहन्तस्स 
नेवसञ्ञानासञ्जायतनं कुसलं फलसमापत्तिया समनन्तरपच्चयेन पच्चयो"तिआदीहि (पट्टा १.१.४१८) 
विरुज्झतीतिआदिना पटिक्खित्तं । 


उप्पज्जमानोव सहुप्पादनवसेन उपकारको धम्मो सहजातपच्चयो पकासस्स पदीपो विय, सो पनायं “चित्तचेतसिका 
धम्मा अञ्ञमञ्जं, सहजातरूपानञ्च, महाभूता अञ्ञमञ्ञं, उपादारूपानञ्च, पटिसन्धिक्खणे वत्थुविपाका 
अञ्ञमञ्ज'न्ति च तिविधो होति, तस्मा वुत्तं “चित्तचेतसिकातिआदि। यम्पि हि पाळियं अरूपक्खन्धादिवसेनस्स 
छब्बिधतं वृत्तं, तम्पि एत्थेव सङ्गहितं। यो पनेत्थ सेसरूपधम्मानं, उभयत्थ वत्थुनो च पवत्तिया अरूपधम्मानं, 
उपादारूपानञ्च अञ्ञमञ्ञं महाभूतानं सहजातपच्चयत्ताभावो, सो पच्चयभावसामत्थियविसेसायोगतोति दटुब्बं । 


अञ्ञमञ्ञं उप्पादनुपत्थम्भनभावेन अत्तनो उपकारकस्स उपकारको धम्मो अञ्ञमञ्ञपच्चयो। 
अञ्ञमञ्जुपत्थम्भकतिदण्डकं विय उपकारकता च अञ्जमञ्जतावसेनेव दटुब्बा, न सहजातादिवसेन। सहजातादिपच्चयो 

होन्तोयेव हि कोचि कस्सचि अञ्ञमञ्ञपच्चयो न होति चित्तचेतसिकानं चित्तजरूपे सति, महाभूतानं उपादारूपे सति 
अञ्ञमञ्ञपच्चयत्ताभावतो। यथाह “चत्तारो खन्धा अरूपिनो अञ्ञमञ्ञपच्चयेन पच्चयो, चत्तारो महाभूता...पे०... 
ओक्कन्तिकखणे नामरूपं अञ्जमञ्जपच्चयेन पच्चयो"ति (पट्टा० १.१.७) । आचरियेन पन पच्चयुप्पन्नधम्मे 
अपरामसित्वा वुच्चमानत्ता अविसेसेन वृत्तं “तथा अञ्जमञ्जपच्चयो"ति। 


तरुआदीनं पथवी विय अधिट्टानाकारेन, चित्तकम्मादीनं पटादयो विय च निस्सयाकारेन उपकारको धम्मो 
निस्सयपच्चयो। वत्थुरूपानीति सत्तन्नं विञ्जाणधातूनं अधिट्ठानाकारेन निस्सयपच्चयभूतानि वत्थुरूपानि । महाभूता 
चित्तचेतसिका चाति अञ्ञमञ्ञं, उपादारूपानञ्च तथेव निस्सयभूतानि महाभूतानि अञ्ञमञ्ञं, सहजातरूपानञ्च 
निस्सयाकारेन पच्चयानि चित्तचेतसिकानि, तदधीनवृत्तिताय अत्तनो फलेन निस्सितो न पटिक्खित्तोति निस्सयो | 


यथा पन भुसो आयासो उपायासो, एवं भुसो निस्सयो उपनिस्सयो, बलवकारणन्ति अत्थो, तस्मा बलवकारणभावेन 
उपकारको धम्मो उपनिस्सयपच्चयोति वेदितब्बो। सो आरम्मणूपनिस्सयो अनन्तरूपनिस्सयो पकतूपनिस्सयोति तिविधोति 
आह “आरम्मणा तिआदि | तत्थ - 


“दान दत्वा सीलं समादियित्वा उपोसथकम्मं कत्वा तं गरु कत्वा पच्चवेक्खति, पुब्बे सुचिण्णानि गरु कत्वा 
पच्चवेक्खति, झाना बुडुहित्वा झान गरु कत्वा पच्चवेकखति, सेखा गोत्रभु गरु कत्वा पच्चवेक्खन्ति, बोदानं गरु 
कत्वा पच्चवेक्खन्ति, सेखा मग्गा बुदुहित्वा मग्गं गरु कत्वा पच्चवेक्खन्ती”ति (पट्टा १.१.४२३) - 


एवमादिना नयेन आरम्मणूपनिस्सयो ताव आरम्मणाधिपतिना सद्भि नानत्तं अकत्वाव विभत्तो। तेनाह 
*“आरम्मणूपनिस्सयो आरम्मणाधिपतियेवा ति । किञ्चापि नानत्तं अकत्वा विभत्तो, तथापि अयं तेसं विसेसो - यं 
आरम्मणं गरुं कत्वा चित्तचेतसिका उप्पज्जन्ति, तं नियमतो तेसं आरम्मणेसु बलवारम्मणं होति। इति गरुकातब्बमत्तद्ठेन 
आरम्मणाधिपति, बलवकारणट्रेन आरम्मणूपनिस्सयोति च एवमेतेसं नानत्तं वेदितब्बं । 


अनन्तरूपनिस्सयोपि “पुरिमा पुरिमा कुसला खन्धा पच्छिमानं पच्छिमानं कुसलानं खन्धानं उपनिस्सयपच्चयेन 
पच्चयो'तिआदिना (पट्टा० १.१.४२३) नयेन अनन्तरपच्चयेन सद्भि नानत्तं अकत्वाव विभत्तोति आह 
*अनन्तरूपनिस्सयो पन अनन्तरपच्चयोवा”ति। एवं सन्तेपि अत्तनो अनन्तरा अनुरूपचित्तुप्पादवसेन अनन्तरपच्चयो, 
बलवकारणवसेन अनन्तरूपनिस्सयपच्चयोति एवमेतेसं नानत्तं वेदितब्बं । 


पकतिया एव पच्चयन्तररहितेन अत्तनो सभावेनेव उपनिस्सयो पकतूपनिस्सयो, आरम्मणअनन्तरेहि अमिस्सोव 
पुथगेव कोचि उपनिस्सयोति वुत्तं होति। अथ वा पकतो उपनिस्सयो पकतूपनिस्सयो। पकतोति चेत्थ प-कारो उपसग्गो, 
सो अत्तनो फलस्स उप्पादनसमत्थभावेन सन्ताने निप्फादितभावं, उपसेवितभावञ्च दीपेति, तस्मा अत्तनो सन्ताने निप्फन्नो 
वा कायिकसुखदुक्खसद्भधासीलादि उपसेवितो वा उतुभोजनादि पकतूपनिस्सयोति अत्थो। उपसेवनञ्चेत्थ दुविधं 
उपयोगोपसेवनं आरम्मणूपसेवनञ्च। एवञ्च कत्वा अनागतस्सापि उपनिस्सयपच्चयता लद्धा होति । कायिकसुख...पे०... 
यो चाति एत्थ कायिकसुखदुक्खानि रागसद्भादीनं, उतुभोजनादयो चित्तसमाधानादीनं, सद्भासीलादयो सद्भासीलादीनञ्च 
उपनिस्सया होन्ति। आदि-सद्देन यं यं उपनिस्साय यस्स यस्स सम्भवो, तं तं तस्स तस्स उपनिस्सयपच्चयभूतं सङ्गण्हाति । 
पच्चयमहापदेसो हेस, यदिदं उपनिस्सयपच्चयोति । 

पच्चयुप्पन्नतो पठमतरं उप्पज्जित्वा वत्तमानभावेन उपकारको धम्मो पुरेजातपच्चयो। सो च रूपधम्मोव समानो 
अरूपधम्मस्सेव होति । तेनाह “वत्थुपुरेजातो नामातिआदि। यथा चेत्थ “वत्थुरूपानी ति हदयवत्थुनोपि गहणं, एवं 
“रूपादीनी तिआदि-ग्गहणेन धम्मारम्मणस्सापि गहणं दडुब्बं । ननु च पञ्चारम्मणानेव आरम्मणपुरेजातभावेन 
आगतानीति? सच्चं आगतानि, पञ्हावारे पन “सेखा वा पुथुज्जना वा चकखुं अनिच्चतो दुक्खतो अनत्ततो 
विपस्सन्तीतिआदिना (पट्टा० १.१.४२४) अविसेसेन पच्चुप्पन्नचकखादीनम्पि गहितत्ता धम्मारम्मणस्स 
आरम्मणपुरेजातभावो न सक्का पटिबाहितुं। अत्थतोपि हेतं सिद्धं “यं यं पच्चुप्पन्नं आरम्मणं गहेत्वा मनोद्वारे चित्तं 
पवत्तति, तं तस्स आरम्मणपुरेजातं होती" ति। एत्थ च निस्सयारम्मणाकारादीहि विसिट्ठा पुरेजातभावेन विना उपकारभावं 
अगच्छन्तानं वत्थारम्मणानं पुरेजाताकारेन उपकारकता पुरेजातपच्चयताति अयमस्स निस्सयारम्मणपच्चयताहि विसेसो। 


गिज्झपोतकसरीरानं आहारासा चेतना विय पुरेजातानं रूपानं उपत्थम्भकभावेन उपकारको धम्मो 
पच्छाजातपच्चयो | मनोसञ्चेतनाहारवसेन हि पच्छाजातचित्तचेतसिकेहि विना सन्तानड्टितिहेतुभावं अगच्छन्तानं 
पच्छाजाताकारेन चित्तचेतसिकानं उपकारकता विप्पयुत्ताकारादीहि विसिट्ठा पच्छाजातपच्चयताति एवं सब्बपच्चयानं 
पच्चयन्तराकारविसिठ्ठा उपकारकता दडुब्बा । सो पन “पच्छाजाता चित्तचेतसिका धम्मा पुरेजातस्स इमस्स कायस्स 
पच्छाजातपच्चयेन पच्चयो"ति (पट्ठा० १.१.११) आगतत्ता एकविधोति आह “चित्तचेतसिकावा ति । 


पुरिमपुरिमपरिचितगन्थो विय उत्तरुत्तरस्स गन्थस्स कुसलादिभावेन अत्तसदिसपगुणबलवभाव्विसिट्ट 
अत्तसजातियतागाहकं आसेवनं, तेन पच्चया सजातियधम्माव आसेवनपच्चयो | भिन्नजातिका हि भिन्नजातिकानं 
आसेवनगुणेन पगुणबलवभावविसिड्टं कुसलादिभावसङ्घातं अत्तनो गति गाहापेतुं न सक्कोन्ति, न च सयं ततो गण्हन्ति। ते 
पन अनन्तरातीतानि लोकियकुसलाकुसलानि चेव अनावज्जनकिरियाजवनानि चाति आह ““ठपेत्वा 
आवज्जनद्वय न्तिआदि । “न मग्गपच्चया आसेवने एक” न्ति (पट्टा १.१.२२१) वचनतो अहेतुककिरियासु 
हसितुप्पादस्सेव आसेवनभावेन, आवज्जनद्वयं आसेवनपच्चयो न होति, लोकुत्तरम्पि कुसलं भिन्नजातिकस्सेव फलस्स 
पुरेचरत्ता न तेन, आसेवनगुणं गण्हापेति, विपाकाब्याकतम्पि कम्मवसेन | विपाकभावप्पत्तं कम्मपरिणामितं 
कम्मवेगक्खित्तं पतितं विय हुत्वा पवत्तमानं अत्तनो सभावं गाहेत्वा परिभावेत्वा नेव अञ्ञविपाकं पवत्तेति, न च 
पुरिमविपाकानुभावं गहेत्वा उप्पज्जति। लोकुत्तरविपाकम्पि हि किञ्चापि जवनवसेन उप्पज्जति, आसेवनगुणं पन 
गण्हाति, न च अञ्जं गाहापेति । यम्पि “आसेवनविनिमुत्तं जवनं नत्थी "ति आचरियधम्मपालत्थेरेन वुत्तं, तम्पि 
“येभुय्यवसेन वुत्त "न्ति विञ्जायति, इतरथा पन आचरियस्स असमपेक्खिताविधायकत्तप्पसङ्गतो । तथा हि वुत्तं 
पट्टानट्टुकथायं ““लोकुत्तरो पन आसेवनपच्चयो नाम नत्थी"ति (पट्टा? अट्ट० १.१२)। मग्गो पन गोत्रभुतो आसेवनं न 
गण्हातीति नत्थि भूमिआदिवसेन नानाजातिकताय अनधिप्पेतत्ता। तथा हि वुत्तं पट्टाने “गोत्रभु मग्गस्स आसेवनपच्चयेन 
पच्चयो, वोदानं मग्गस्स आसेवनपच्चयेन पच्चयो"ति (पट्ठा० १.१.४२६)। 


चित्तप्पयोगसङ्घातआयूहनकिरियाभावेन सहजातानं, नानवखणिकानञ्च उपकारको धम्मो कम्मपच्चयो । कम्मन्ति 
हि चेतना वुच्चति, सा च आयूहनब्यापारा । पच्चयुप्पन्नेन सह उप्पन्ना सहजाता, पच्चयुप्पन्नतो नानक्खणे भवा 
नानक्खणिका। सहजाता लोकियलोकुत्तरा चेतनाति सम्बन्धो। सा सहजातनामानं, तंसमुड्ानानञ्च रूपानं पच्चयो, इतरा 
पन विपाककटत्तारूपानन्ति दटुब्बं। सासवकुसलाकुसलचेतनाति अत्तनो उप्पादविसिट्ठे सन्ताने सेसपच्चयसमागमे 
पवत्तमानानं विपाककटत्तारूपानं सन्तानविसेसनकिरियाभावेन उपकारिका कामरूपारूपकुसलचेतना, अकुसलचेतना 
च। तस्सा हि तथा किरियाभावेन पवत्तत्ता तेसं पवत्ति, न अञ्ञथा। इतरा पन सहजातानं आयूहनकिरियाभावेन पवत्तमाना 

उपकारिकाति वत्तब्बं । अवधारणेन पनेत्थ चेतनासम्पयृत्तं अभिज्झादिकम्मं पटिक्खिपति सतिपि विपाकधम्मसभावे 
चेतनावज्जानं अतंसभावत्ता। अनासव...पे०... पच्चयोति इमिना लोकियकुसलचेतनाय विसेसमत्तं दस्सेति, न 
नानक्खणिककम्मपच्चयताभावं। एवञ्च कत्वा वुत्तं अट्रुकथायं ` अरूपावचरचेतना, पन लोकुत्तरचेतना च उप्पज्जित्वा 
निरुद्धा अत्तनो अत्तनो विपाकक्खन्धानं नानक्खणिककम्मपच्चयेन पच्चयो"ति। 


अत्तनो निरुस्साहसन्तभावेन सहजातनामरूपानं निरुस्साहसन्तभावाय उपकारका अरूपधम्माव विपाकपच्चयो | 
तेनाह “विपाकचित्तचेतसिका ति | ते हि पयोगेन असाधेतब्बताय कम्मस्स कतत्ता निप्फज्जनमत्ततो निरुस्साहसन्तभावा 
होन्ति, न किलेसवूपसमसन्तभावा। निरुस्साहसन्तभावतो एव हि भवङ्गादयो दुविञ्जेय्या । पञ्चद्वारेपि हि जवनप्पवत्तियाव 
रूपादीनं गहितता विञ्ञायति । अभिनिपातसम्पटिच्छनसन्तीरणमत्ता पन विपाका दुविञ्ञेय्या एव। 


रूपारूपानं उपत्थम्भकट्ठेन उपकारो आहारपच्चयो । सतिपि हि जनकभावे उपत्थम्भकत्तमेव आहारस्स 
पधानकिच्चं, जनयन्तोपि च आहारो अविच्छेदवसेन उपत्थम्भेन्तोव जनेतीति उपत्थम्भनभावोव आहारभावोति । तत्थ 
कबळीकारो आहारो रूपकायस्सेव उपत्थम्भको, सेसा तयो रूपारूपकायस्स। न केवलञ्हि ते नामधम्मानमेव 
अविच्छेदहेतुका, अथ खो पटिसन्धियं कटत्तारूपानं, पवत्ते चित्तजरूपानम्पि। 


तेसु तेसु किच्चेसु पच्चयुप्पन्नधम्मेहि अत्तानं अनुवत्तापनकसङ्घातआधिपच्चट्ठेन पच्चयो इन्द्रियपच्चयो । 
अधिपतिपच्चयधम्मानञ्हि पवत्तिविनिवारके अभिभवित्वा पवत्तनेन गरुभावो अधिपतियट्टो, इन्द्रियानं पन 
दस्सनादिकिच्चेसु चक्खुविञ्ञाणादीहि, जीवने कम्मजरूपेहि, अरूपधम्मेहि च जीवन्तेहि सुखितादिभावेसु सुखितादीहि 
अधिमोक्खपग्गहउपड्डानाविक्खेपप्पजाननेसु “अनञ्जातं जस्सामी”ति पवत्तियं आजानने, अञ्ञाताविभावे च 
सद्भादिसहजातेहीति एवं तंतंकिच्चेसु चक्खादिपच्चयेहि धम्मेहि चकखादीनं अनुवत्तनियतामत्तं इन्द्रियानं आधिपच्चट्टोति 
अयमेव तेसं विसेसो। रूपसत्तक-ग्गहणेन चक्खादीनि पञ्च, इत्थिपुरिसिन्द्रियद्वयञ्च दस्सेति। जीवितिन्द्रियं पन 
अरूपजीवितिन्द्रियेन सद्धिं एकतो कत्वा जीबित-ग्गहणेन गहितं । एवञ्हि द्वावीसति इन्द्रियानि होन्ति। “अनादिमति संसारे 
अनज्ञातं असच्छिकतं चतुसच्चधम्मं, निब्बानमेव वा जस्सामी"ति पवत्तस्स इन्द्रियं अनञ्ञातञ्ञस्सामीतिन्द्रियं, 
पठममग्गजाणं | आजानतो पठममग्गेन दिट्डुमरियादं अनतिक्कमित्वा जानतो इन्द्रियं अञ्जिन्द्रियं, सोतापत्तिफलतो याव 
अरहत्तमग्गा छसु जाणं, अञ्जाताविनो चतूसु सच्चेसु परिनिड्टितकिच्चस्स इन्द्रियं अञ्ञाताविन्द्रियं, अरहत्तफलजाणं । 
पठमं परियायतो इन्द्रियत्तं सन्धाय रूपसत्तक-ग्गहणेन गहेत्वापि पुन कथञ्चि उपकारकत्ताभावतो इत्थिपुरिसिन्द्रियानं एत्थ 
अग्गहणं दस्सेतुं “तेसूˆतिआदि वृत्तं । तानि हि येभुय्येन लिङ्गादीहि अनुवत्तियमानानिपि पच्चयभावतो नानुवत्तीयन्तीति 
बुत्तोबायमत्थो। 


आरम्मणूपनिज्झानलक्खणूपनिज्झानवसेन उपगन्त्वा आरम्मणनिज्झानं झानपच्चयता, सो च वितक्कादीनमेव 
आवेणिको सभावोति आह “झानपच्चयो”तिआदि। ते पन पटिसन्धियं कटत्तारूपानं, पवत्ते चित्तजरूपानं, उभयत्थ 
नामधम्मानञ्च पच्चयाति ददुब्बं । 


सुगतितो, दुग्गतितो, कुसलतो, अकुसलतो वा निय्यानड्रेन सहजातानं उपकारकता मग्गपच्चयता, सा च 
सम्मादिट्ठादीनन्ति आह “मग्गपच्चयो”तिआदि। सङ्कप्प-ग्गहणेन सम्मासङ्कप्पं, मिच्छासङ्कप्पञ्च दस्सेति। एवं सेसेसुपि । 
मिच्छासङ्कप्पादयो हि अपायमग्गङ्गा, मिच्छासतिमिच्छावाचादयो चेत्थ तथापवत्तचित्तुप्पादा, चेतना च, अयम्पि झानपच्चये 
बुत्तानमेव पच्चयुप्पन्नानं पच्चयोति दडुब्बं । 

परमत्थेन भिन्नानम्पि एकौभावगतानं विय एकुप्पादादिभावसङ्घातसम्पयोगलक्खणेन उपकारकता 
सम्पयुत्तपच्चयता, सा च नामधम्मानमेव, न रूपधम्मानन्ति आह “सम्पयुत्तपच्चयो”तिआदि। 


अञ्जमञ्जसम्बन्धताय युत्तानम्पि समानानं विप्पयृत्तभावेन विसंसट्टुताय नानत्तूपगमनेन उपकारकता 
विप्पयृत्तपच्चयता, सा च वत्थूनं, चित्तचेतसिकानमेव वाति आह “विप्पयुत्तपच्चयो”तिआदि। छ वत्थूनि हि सत्तन्नं 
विञ्ञाणानं यथारहं पटिसन्धियं, पवत्ते, चित्तचेतसिका पटिसन्धियं कटत्तारूपानं, पवत्तियं चित्तसमुद्ठानानञ्च 
विप्पयुत्तपच्चयो । वत्थुपुरेजातानीति इदं चकखादिवत्थुवसेनेव वुत्तं, हदयवत्थु पन पटिसन्धियम्पि पच्चयभावतो 
सहजातम्पि लब्भति। वुत्तम्पि हेतं अब्याकतपदस्स सहजातविभङ्गे  पटिसन्धिक्खणे विपाकाब्याकता खन्धा 
कटत्तारूपानं, खन्धा वत्थुस्स, वत्थु खन्धानं विप्पयृत्तपच्चयेन पच्चयो"ति। तथा पच्छाजाता चित्तचेतसिकाति च 
चक्खुविञ्जाणादिवसेनेव वुत्तं, “सहजाता कुसला खन्धा चित्तसमुड्ानानं रूपानं विप्पयुत्तपच्चयेन 
पच्चयोतिआदिवचनतो (पट्ठा० १.१.४३४) पन सहजातापि लब्भन्ति। एवञ्च कत्वा वुत्तं अट्टुकथायं “विप्पयुत्तपच्चयो 
सहजातपुरेजातपच्छाजातवसेन तिविधो”ति। अयं पन रूपधम्मो समानो रूपधम्मस्स पच्चयो न होति सम्पयोगासङ्काय 
अभावतो। 


येसञ्हि नामानं चक्खादीनं अब्भन्तरतो निक्खमन्तानं विय पवत्ति, रूपानञ्च नामसन्निस्सयेनेव उप्पज्जमानानं 
सम्पयोगासङ्का होति, तेसमेव विप्पयृत्तपच्चयता वुत्ता । रूपानं पन रूपेहि सासङ्का नत्थि, वत्थुसन्निस्सयेनेव च जायन्तानं 
नामानं विसयमत्तं आरम्मणन्ति तेनापि तेसं सम्पयोगासङ्का नत्थि। पच्चुप्पन्नसभावेन अत्थिभावेन तादिसस्सेव धम्मस्स 
उपत्थम्भकत्तेन उपकारकता अत्थिपच्चयता। सतिपि हि जनकत्ते ठितियंयेब सातिसयो अत्थिपच्चयानं ब्यापारोति 
उपत्थम्भकता तेसं गहिता, ते च रूपजीवितिन्द्रियादीनेवाति आह “अत्थिपच्चयो”तिआदि। रूपजीवितिन्द्रियञ्हि 
कटत्तारूपानं, कबळीकाराहारो इमस्स कायस्स, आरम्मणपुरेजातानि चित्तचेतसिकानं निस्सयपच्चये वुत्तधम्मा, तत्थेव 
बुत्तपच्चयुप्पन्नञ्च अत्थिपच्चयो । निस्सयपच्चये वुत्तधम्माति च वत्थुरूपमहाभूतचित्तचेतसिकानं धम्मसामञ्जेनेव 
गहणं, न निस्सयपच्चयभावीनंयेव। पच्छाजातानम्पि चित्तचेतसिकानं पुरेजातस्स कायस्स पञ्हावारे पच्चयभावेन 
निदिट्ठत्ता। एत्थ च अत्थिभावाभावेन अनुपकारकानमेव अत्थिभावेन उपकारकताय अत्थिपच्चयताभावतो नत्थि 
निब्बानस्स सब्बदा भाविनो अत्थिपच्चयता, उप्पादादियृत्तानं वा नत्थिभावोपकारताविरुद्धो उपकारकभावो 
अत्थिपच्चयताति न तस्स तप्पच्चयत्तप्पसङ्गो । 


नत्थिपच्चयोतिआदीसु अनन्तरतामत्तेन, चित्तनियामकभावेन वा उपकारकता अनन्तरपच्चयता। एकस्मिं 
फस्सादिधम्मसमुदाये पवत्तमाने दुतियस्स अभावतो अत्तनो ठितिया ओकासमलभन्तानं अनन्तरं 
उप्पज्जमानकचित्तचेतसिकानं ओकासदानवसेन उपकारकता नत्थिपच्चयता। अत्तनो सभावाविगमेन अप्पवत्तमानानं 
विगतभावेन उपकारकता विगतपच्चयता। अत्थतो पन द्विन्नम्पि अनन्तरपच्चयभावीधम्मत्ता अविसेसो वृत्तो । 
सभावतामत्तेन उपकारकता अत्थिपच्चयता, निरोधानुपगमनवसेन उपकारकता अविगतपच्चयताति पच्चयविसेसो तेसं 
धम्माविसेसेपि वेदितब्बो । धम्मानञ्हि समत्थताविसेसं सब्बाकारेन जत्वा भगवता चतुवीसतिपच्चया देसिताति भगवति 
सद्भाय “एवं विसेसा एते धम्मा”ति सुतमयजाणं उप्पादेत्वा चिन्ताभावनामयजाणेहि तदभिसमयाय योगो करणीयो। 
अविसेसेपि धम्मसामत्थियस्स तथा तथा विनेतब्बपुग्गलानं वसेन हेट्ठा वुत्तोपि पच्चयो पुन पकारन्तरेन वुच्चति यथा 
अहेतुकदुकं वत्वापि हेतुविप्पयुत्तदुकं वियाति दडुब्बं । 

यस्मा महाभूता अञ्जमञ्ञं, उपादारूपानञ्च सहजातपच्चया, महाभूता अञ्ञमञ्ञं अञ्ञमञ्जनिस्सयपच्चया, 
उपादारूपानं निस्सयपच्चयाव, कबळीकारो आहारो इमस्स कायस्स आहारपच्चयो, महाभूता अञ्ञमञ्ञं, 


उपादारूपानञ्च जीवितिन्द्रियं कटत्तारूपानञ्च अत्थिअविगतइन्द्रियपच्चया, तस्मा वृत्तं “रूपं रूपस्स...पे०... सत्तधा 
पच्चयो होती”ति। 


रूपं अरूपस्सातिआदीसुपि हेट्ठा वुत्तपच्चयुप्पन्नधम्मे सुदु उपलक्खेत्वा पच्चयो योजेतब्बो । रूपं रूपारूपस्साति 
नत्थीति इदं सहजातपच्चयभूतम्पि रूपं रूपारूपद्वयस्स पच्चयभावेन अनागतन्ति कत्वा वुत्तं । 


सब्बेसं पच्चयानं आरम्मणपच्चये उपनिस्सयपच्चये, सहजातनानक्खणिकचेतनाय कम्मपच्चये, 


सहजातपुरेजातपच्छाजातादिभेदस्स अत्थिपच्चये च समोधानतो सब्बेपि पच्चया सङ्घेपतो चतुब्बिधायेवाति दस्सेन्तो आह 
“सब्बे पनिमे”तिआदि। 


इति अभिधम्मत्थविकासिनिया नाम 
अभिधम्मावतारसंवण्णनाय 
पच्चयनिद्देसवण्णना निट्टिता । 
निगमनकथावण्णना 


९४००-२. सब्बधम्मेसु अप्पटिहतगतिताय सुन्दरा मति इमस्साति सुमति, तस्स सुमतिस्स भगवतो मतिविचारं 
जाणचारं बोधेतीति सुमतिमतिविचारबोधनो | विरुद्धा मति येसं ते विमतिनो, विरुद्धा मतीति च विरुद्धदस्सनन्ति अत्थो। 
तेसं विमोहं विनासेतीति विमतिविमोहविनासनो। यतो यस्मा नामतो सुमतिना भिकखुना मानतो बहुमानेन 
आयाचितसम्मानतो आयाचितो हुत्वा सम्मा अवनतो सदायेव मतो अयं, ततो तस्मा मया रचितो अभिधम्मावतारो। तथा 
हि भावना साधूनं सम्भावना हितविभावना हितप्पकासनतो सदा तोसदाति योजना। 


९४०३-१४. अयुत्त वा विरुद्धं वाति एत्थ “अट्टुकथाय विमुखभूतं अयुत्तं नाम, पाळिया विमुखभूतं विरुद्ध न्ति 
वदन्ति। ब्यप्पथानन्ति च वाचनामग्गानन्ति अत्थो। तिविधाति एको ब्यप्पथो सद्दसम्पन्नो, न अत्थसम्पन्नो, एको 
अत्थसम्पन्नो, न सद्दसम्पन्नो, एको उभयसम्पन्नोति तिप्पकाराति अत्थो। हितमेव अत्थोति हितत्थो, तं अत्तनो कामेतीति 
हितत्थकामो। असंकिण्णकुलाकुलेहि असम्भिन्नकुलेहि संकिण्णे। केलासोयेब सिखरोति केलाससिखरो, सो हि 
हिमवतो चतुरासीतिया कूटसहस्सानं पामोक्खो रजतमयो महासिखरो। तदाकारेहि सब्बसेतेहि पासादेहि पटिमण्डितत्ता 
केलास...पे०... मण्डितो। कण्हदासेनाति एवंनामकेन उपासकेन । पाचीनपासादेति पाचीनदिसाभागसन्निस्सिते पासादे । 
अयन्ति अयमभिधम्मावतारो। 


निद्धितायं अभिधम्मत्थविकासिनी नाम 


अभिधम्मावतारसंवण्णना । 

निगमनकथा 


१. रम्मे पुलत्थिनगरे नगराधिराजे, 
रज्ञा परक्कमभुजेन महाभुजेन | 
कारापिते वसति जेतवने विहारे, 
यो रम्महम्मियवरूपवनाभिरामे॥ 


२. सम्पन्नसीलदमसंयमतोसितेहि, 
सम्मानितो वसिगणेहि गुणाकरेहि । 
पत्तो मुनिन्दवचनादिसु नेकगन्थ- 
जातेसु चाचरियतं महितं विदूहि॥ 


३.. जाणानुभावमिह यस्स च सूचयन्ती, 
संवण्णना च विनयट्टुकथादिकानं । 
सारत्थदीपनिमुखा मधुरत्थसार- 
सन्दीपनेन सुजनं परितोसयन्ती॥ 


४. तस्सानुकम्पमवलम्बिय सारिपृत्त- 
त्थेरस्स थामगतसारगुणाकरस्स। 


यो सासने जिनवरस्स रति उळारं, 
पप्पोति नन्दिपरिवेणनिवासवासी॥ 


५. स साधयं सोतुहितं अनप्पकं, 
सुमङ्गलोदीरितनामविस्सुतो । 
अकाभिधम्मत्थविकासिनि इमं, 
पकासयन्तिं मधुरत्थसम्पदन्ति॥ 


अभिधम्मावतारटीका समत्ता। 


www.tipitaka.org Vipassana Research Institute 


